
BEVEZETÉS. 

A  magyar  irodalom  egész  történetének  legszembetűnőbb, 
legjellemzőbb  vonása :  benső  kapcsolata,  szakadatlan  kölcsön- 
hatása a  nemzet  politikai  életével.  A  magyar  nemzeti  léleknek 
ez  a,  közdolgokra  irányuló  politikai  jelleme,  melyet  már  az 
Árpád  házabeli  királyok  korában  kiemel  egy  német  krónikás, 
megnyilatkozik,  állandóan  és  bélyegzőleg  jelentkezik  e  lélek 
egész  irodalmi  történetében.  Egyetlen  más  irodalomban  sem 
találkozunk  oly  sűrűn  és  oly  igazán  irodalmi  műveknek  azzal 
a  jellemzésével,  hogy  jelentőségük  nemcsak  irodalmi,  hanem 
politikai  is,  hogy  nemcsak  irodalmi  művek,  hanem  politikai 
tettek.  A  magyar  eposz  Zrínyitől  kezdve,  a  magyardráma  Besse- 
nyeitől, a  magyar  regény  Dugonicstól :  nemcsak  kiséri  és  vissz- 
hangozza, hanem  egyenesen  befolyásolja,  munkálja  a  politikai 
történetet.  Irodalmi  életünknek  ez  a  jelleme  tetőzni  látszik 
Széchenyi  István  munkáiban :  irodalmunk  egész  történetén  át 
ebben  a  tekintetben,  e  történetnek  éppen  uralkodó  vonását 
tekintve,  semmi  sincs  jellemzőbb  nálok.  Ha  szorosabb  értelem- 
ben vett  irodalmi  értékök  nem  lenne  is  páratlan  eszme-gazdag- 
ságuk, az  érzés  és  képzeletnek  megragadóan  eleven    ereje  s 

a  hangnak  hasonlíthatatlan  eredetisége  által  oly  rendkívüli ; 
már  az  említett  mozzanatnál  fogva  is  kiváló  hely  illetné  meg  a 
Remekírók  művei  sorában.  Ezeknek  szelleme  és  jelentősége 
egy  tekintetben  kulminál  Széchenyi  műveiben.  A  Hitel,  Világ 
és  Stádium  valósággal  nemcsak  könyvek,  hanem  az  új  Magyar- 
ország egész  épületének  alapkövei. 

Nem  szándékozom  Széchenyi  életrajzát  megírni.  A  magyar 
olvasó  közönségnek  bármily  széles  rétegéhez  szól  a  jelen  válla- 
lat: kötelességem  föltenni  közönségéről,  hogy  fő  vonásaiban,  fon  - 
tosabb  adataiban  ismeri  halhatatlan  pályájának  képét :  „a  leg- 
nagyobb magyar"  pályáját.  Csak  emlékeztetőül  utalok  Kemény 
Zsigmond  nagy  tanulmányára,  mely  úgy  lélektani  és  politikai  be- 
látásának mélységére,  mint  irodalmi  alakjának  nemes  erejére 
nézve  mind  máig  az  egész  gazdag  Széchenyi-irodalomnak  leg- 
kiválóbb terméke.  E  tanulmányában  Kemény  Széchenyi  István 
politikai,  államférfiúi  pályájának  három  korszakát  különbözteti 
meg.  A  bevezetésül  előrebocsátott  tételek  megvilágítására  és  iga- 
zolására szolgál,  hogy  politikai  életének  ezek  a  korszakai  egyszer- 
smind írói  működésében  is  határozottan  megkülönböztethetők. 

Az  első,  a  Hitel  megjelenésétől,  1830-tól  az  1840-diki 
országgyűlés  berekesztéséig  terjed.  Kemény  „a  dicsőség  és 
bámultatás  idejének"  nevezi.  A  Széchenyiek  nagy,  történeti 
nemzetségének,  Bécsben  született  és  növekedett  sarja  hosz- 
szan  kereste  feladatát.  Katonai  pályája  nem  elégíti  ki;  zaklatott 
érzésvilágának,  heves  képzeletének  és  mohó  tanulásvágyának 
izgalmai  között  mind  hevesebben  ébredő  fajszeretete  gyújtja 
meg  életének  vezér-szövétnekét.  A  lipcsei  csatamezőn,  az 
áthajózott  tengereken,  nyugot  gazdasági  és  művelődési  életé- 

-    II   — 


nek  többször  meglátogatott  tűzhelyein  túl,  izgatott  képzeleté- 
nek és  heves  tettvágyának  a  legmagasabb  czélt  kereső  konvul- 
ziói  között :  nagy  lelke  hazájának  akkori  elmaradt,  sivatag, 
majdnem  kétségbeejtő  képén  nyugodott  meg.  „Időm,  tehetsé- 
gem és  vagyonom  hazámé  legyenek!"  „Magyarország  kifej- 
tése, a  magyar  nemzet  feldicsőítése  él  minden  csepp  vérem- 
ben 1"  1825-ben,  november  3-án  az  Akadémia  alapításával  a 
közélet  pályaterére  lép.  Neve  már  a  hazafiúi  érzés  és  áldozat- 
készség fényében  ragyog  országszerte,  mikor  lelkében  czél- 
jának  és  útjának  határozott  képe  is  kialakult:  a  tespedés, 
tétlen  panaszkodás,  kesergő  álmodozás  helyett  igazi  nemzeti 
életet  teremteni,  mely  az  elmének  és  kéznek  munkájában 
forrjon;  e  munkagyümölcsével,  elhárítván  a  boldogulás,  szabad 
fejlődés  ósdi  akadályait,  a  nemzetnek  vagyoni  és  értelmi  erejét 
kifejteni ;  szabadságunkat  ezzel  a  kifejtendő  erővel  biztosítani 
s  politikai  intézményeinket  erre  alapítani. 

Egy  kis  munkája  után,  melyet  a  Lovákrul  czímmel 
1828-ban  a  lótenyésztés  érdekében  adott  ki,  1830-ban  meg- 
jelenik a  Hitel.  Politikai  és  írói  pályája  tulajdonképen  ezzel  a 
könyvvel  kezdődik.  Eszméi  épp  olyan  újak  a  magyar  politikai 
irodalomban.  Fő  tárgya :  a  gazdasági  élet,  fő  törekvése  :  anyagi 
erőnk  kifejtése,  e  fejlődés  akadályainak  elhárításával ;  ezek  az 
akadályok:  az  elavult  birtokrendszer,  hiteltörvények,  robot- 
munka, közlekedési  rend.  A  gazdasági  és  magánjogi  viszo- 
nyainkat illető  eszmék  azonban  korántsem  merítik  ki  a  Hitel 
tartalmát.  Minden  lapján  érezzük,  hogy  az  egész  magyar  élet 
reformjáról  van  szó,  magának  a  magyar  léleknek  erkölcsi  és 
mívelődési  fejlesztése  által.   A  mívelődési  haladás  követel-. 

-  m  -  r 


menyei  vonatkozásokban,  kitérésekben,  önálló  fejtegetésekben 
végig  átszövik  gondolatmenetét,  melynek  minden  mozzanata 
a  nemzeti  érzésre,  erőre,  jogra  utal,  mint  a  tervezett  nagy 
reform  forrására  és  feltételére.  Közállapotainknak,  a  külső  és 
belső  magyar  világnak  a  reformkor  kezdetén,  hatalmas  kriti- 
kája ez  a  könyv  ;  de  nemcsak  a  kritikus  éles  látásával,  kímélet- 
lenségével és  gúnyjával,  hanem  az  eszmény  lelkesedésének  he- 
vével s  az  alkotó  erő  hatalmával  írt  kritikája.  Stíljének  nyugta- 
lanságán, szaggatottságán,  bonyolultságán,  melybe  áradó  gondo- 
latai szövődnek,  képei,  vonatkozásai,  idézetei  nagy  sokaságán 
egy  nagy  tapasztalatokban  és  eszmékben  gazdag,  érzelmekben, 
mély  és  erős  egyéniségnek  megragadó  eredetisége,  egysége 
uralkodik.  A  munka  hatása  rendkívüli  volt :  az  első  magyar 
könyv,  amely  még  megjelenésének  évében  három  kiadást  ért. 
Az  ósdiak  felfogásába  élesen  beleütközik  s  a  hév,  melylyel 
támadják,  épp  úgy  bizonyítja,  hogy  a  jövő  igéi  hangzanak 
benne,  mint  az  ébredezők  lelkesedése.  E  lelkesedés  legfőbb 
forrása  azonban,  a  fejlődésnek  ezen  a  fokán,  kétségkívül  a 
nemzeti  erő  és  jövő  hitének  az  a  határozott  és  gyújtó  hangoz- 
tatása volt,  melynek  ily  kategorikus  kifejezésére  költőinknél 
sem  találunk.  Két  szavára  dobbant  meg  a  nemzet  lelke ;  az 
egyik  az  volt,  hogy  van  jövője,  a  másik  :  hogy  jövője  a  maga 
kezében  van. 

Gróf  Dessewffy  József  Taglalatá-ra  még  1831-ben  meg- 
írta Széchenyi  második  nagy  munkáját,  a  Világ-ot,  melyet  „leg- 
jobb és  legdiadalmasabb  művének"  mond  Kemény.  A  magyar 
politikai  irodalom  polémiáinak  éles,  szenvedélyes  kíméletlensége 
e  munkával  veszi  kezdetét.  De  Széchenyi  haragjában  és  gúny- 

jában,  mélylyeí  ellenfeléié  s  benne  a  konzervatív  felfogásiá 
támad :  egy  szive  vérével  táplált  meggyőződésnek,  egy  fensé- 
ges életelszánásnak  kitörése  volt.  A  Hitel  eszméit  fejti  ki 
bővebben,  „Bentham  utilitarizmusát,  az  értelem,  az  itélőtehet- 
ség  és  a  képzelem  virágaival  megkoszorúzva."  De  nemcsak  ezt. 
Az  egyesületi  szellem  terjesztésének,  az  értelmi  és  anyagi  élet 
központosításának  s  a  magyar  nyelv  országos  jogai  tágításának 
szükségét.  Talán  sehol  sem  mutat  oly  élesen  és  világosan  végső 
czéljára :  „Azon  fényes  napot,  midőn  a  magyart  szabad  nemzet- 
nek híni  lehet,  néhány  pillanattal  előbb  feltüntetni  honunkra, 
mondhatom  önérzettel,  meg  nem  szűnő  fáradozásom  vala." 

Még  ugyanabban  az  évben  készült,  de  csak  1833-ban 
jelenhetett  meg  a  Stádium.  E  munka  kettős  irányú.  Módsze- 
resen kifejti  és  formulázza  benne  mindazokat  a  reformokat, 
melyeknek  megvalósítását  a  legközelebbi  országgyűlés  felada- 
tának tartja  A  ki  a  nemzeti  és  emberiségi,  gazdasági  és  jogi 
javaslatoknak  ezen  a  során,  Széchenyi  „tizenkéttáblás  tör- 
vényén," azután  a  reform-kor  történetén  végig  tekint,  látni 
fogja,  hogy  a  nemzetnek  mindazokat  a  kívánalmait,  a  köz- 
jogiakon kívül,  melyeket  1847-ig  felállított  és  hangoztatott, 
Széchenyi  indítványozta.  A  Stádium  másik  iránya :  meggyőzni 
a  kiváltságos  osztályokat  arról,  hogy  a  reformokat  nemcsak  a 
kor  szelleme  és  a  nemzet  jövője,  hanem  saját  érdekeik  is  köve- 
telik tőlök.  Valóban  Széchenyi  lángleikének  egyik  legcsodála- 
tosabb vonása,  hogy  folyton  nyugtalan  idegalkatának,  tolongó 
eszméinek  és  háborgó  érzelmeinek  izgalmában  mily  élesen  és 
világosan  látta  a  nemzet  helyzetét,  erejét  és  gyöngeségeit  s 
mily  élesen  és  világosan  a  czélt,  melyre  törekedett.  Czéljának 

szentségében  és  a  maga  lángelméjének  erejében,  napiójábari 
feljegyzett  sűrű  kétségei  mellett  is,  milyen  mély  hitéből  merít- 
hette csak  az  erőt  szókimondó  bátorságára  és  sohasem  této- 
vázó előretörésére ! 

Terveit,  munkáit,  kezdeményeit  és  alapításait  a  társa- 
dalmi, gazdasági,  mívelődési  és  közlekedési  téren,  melyeket 
mindenki  ismer,  nem  szükséges  itt  elsorolnom.  Csak  arra  a 
gondolatra  utalok,  mely  Széchenyi  e  korbeli  irodalmi  munkáit 
is  bizonyos  külön  egységbe  foglalja.  Mikor  ír  és  beszél,  nem 
egyeseket  lát  maga  előtt,  hanem  az  ósdi  intézményekben,  érde- 
keinek rövidlátó  védelmében,  a  sérelmi  politika  ősi  hagyomá- 
nyaiban, az  elfogult  régi  magyarságot.  Még  Dessewftyben  is 
ennek  a  típusát  látja.  Ehhez  fordul,  igyekszik  felrázni,  felvilá- 
gosítani, sőt  itt-ott  feltüzelni  és  magával  ragadni.  Magyaráz, 
példáz,  évődik,  gúnyol,  hiúságot,  szép  álmokat,  sőt  sebeket  sem 
kímél,  hangjában  és  iróniájában  a  szenvedély  is  felzúdul :  de 
még  sohasem  az  a  gyötrődő  szenvedély,  mely  vívódásait,  kín- 
jait sokszor  egész  közvetetlenűl  tárja  föl,  sebeire  és  kétségbe- 
esésére mutat  argumentumok  gyanánt.  A  tétlen  és  elmaradt 
nemzettel  való  ellentétét  valami  természetesnek  érzi  s  biztos 
energiával  tör  megszüntetésére  és  meg  is  szünteti ;  de  az  az 
ellentét,  melybe  utóbb  a  fölébredt,  haladó  és  követelő  nem- 
zettel került,  szinte  megoldhatatlannak  tetszik  előtte.  Köz- 
pályájának első  évtizedén  át  könyveiben,  beszédeiben,  czikkei- 
ben,  leveleiben,  minden  nyilatkozatában,  még  legerősebb  fel- 
indulásain, legmaróbb  gúnyján  is  csillog  a  hit  magában  s  a 
tőle  vezetett  nemzet  ifjúságában,  erejében,  jövőjében.  Kifejezi, 
ismétli  számtalanszor.  „Kisebb  nemzetek  —  mondja  a  Világi 

ban  —  fenntartották  önálíásukat  és  mi  ^  .  .  .  Kezet  lógva,  vál- 
lat vetve,  Hunniát  a  hatalmasb  nemzetek  sorába  emelhetjük." 
Már  vádjaiban,  korholásaiban  is  biztat:  „Csak  magunkban  a 
hiba  (s  ne  is  keressük  azt  mindig  másban),  de  egyszersmind  a 
f^ltámadási  erő."  Úgy  szólván,  jóslaton  kezdi  pályáját  s  ezt  a 
jóslatot,  melylyel  legerősebben  kapott  korának  nemzeti  érzé- 
sébe, 1840-ig  többször  különböző  alakokban  ismétli :  Magyar- 
ország lesz.  Ez  a  felfogása  s  ennek  kifejező  hangja  jellemzi  e 
korszakbeli  irodalmi  műveit,  melyekben  összes  reformeszméit 
feltárja. 

Széchenyi  lánglelke  a  nagy  reformkornak  ez  első  felé- 
ben, melyet  a  történet  az  ő  nevéről  nevez,  nemcsak  nem  távo- 
lodik, hanem  egyre  erősödő  összhangba  kerül  a  nemzet  érze- 
lem-világával. Nem  csupán  tanulmányainak  és  tapasztalatai- 
nak gazdagságánál  és  értékénél,  eszméinek  bőségénél,  helyes- 
ségénél és  igazságánál,  politikai  tartalmának  korszerűségénél, 
áldozatkész  tevékenységének  páratlan  erélyénél,  hanem  éppen 
ennél  az  összhangnál  fogva  vezére  nemzetének.  De  ez  az  össz- 
hang pályájának  második  és  harmadik  korszakában  felbomlik. 
Amazt  Kemény  a  Pesti  Hírlap  megjelenésétől,  1841-től,  a 
grófnak  mosonyi  követté  választatásáig,  1847-ig  terjeszti  s  azt 
mondja  róla,  hogy  „a  kifejlett  nagyság  és  félreértetés  a  cas- 
sandrai  szavak  és  népszerűtlenség  hét  kínos,  de  maradandó 
becsű  éveit  foglalja  magában" ;  emez  „az  utolsó  rendi 
országgyűlés  megnyitásától,  1847-től,  Széchenyi  szerencsétlen 
betegségéig,  a  pozsonyi  képviselőház  terméből  a  döblingi 
gyógyintézetig  vezet  s  a  hazáért  megtört  szív  martyrolo 
giája." 

~-    VII    — 


A  Széchenyitől  fölrázott,  önérzettel  és  bizalommal  eltelő 
nemzet,  az  országos  harcz  tüzében,  vezéreitől  és  ellenségeitől, 
sikereitől  és  akadályaitól  egyaránt  hevítve,  a  nemzeti  érzésnek 
mind  szenvedélyesebb  áradatát  viszi  a  politikába.  A  nemzet* 
erő,  melynek  fejlesztésén  Széchenyi  oly  lázasan  dolgozott,  a 
nemzeti  jogérzetet,  a  haladás  vágyát  mind  hevesebben  táplálta 
s  ennek  a  hévnek  már  nem  ő,  hanem  Kossuth  volt  az  igazi  ki- 
fejezője. Széchenyi  minden  erőt  fel  akart  használni  a  nemzeti 
czél  érdekében :  a  kormányt  és  pártokat  egyaránt  s  lépésről- 
lépésre biztosan  haladva,  nem  koczkáztatni  semmit.  Deák 
Ferencz  azokkal  a  hires  szavaival,  hogy  „a  hazáért  mindent, 
de  a  hazát  semmiért  nem  szabad  koczkáztatnunk"  :  nemcsak  a 
politikai  erkölcstannak  egy  fenséges  axiómáját  fejezte  ki,  hanem 
Széchenyi  tragikus  sorsának  lélektani  motivumát.  Az  ellentétet 
közte  és  Kossuth  között,  a  Pesti  Hirlap  izgatásaitól  fölzakla- 
tott aggodalmait  Zichy  Antal  így  foglalja  össze :  „Széchenyi  az 
élére  állított  érdekek  összeütközéséből  eredő  mozdulatlanságot, 
osztályok,  felekezetek,  nemzetiségek  egymásra  uszítását,  bir- 
tokosok harczát  birtoktalanok  ellen,  mindent  felforgató  forra- 
dalmi szenvedélyek  felülkerekedését,  s  ebből  általános  bomlást, 
bukást  jósolt,  s  a  rémlátásba,  melyet  az  udvari  körök  szutyon- 
kodásai  rég  támasztottak  benne,  évről-évre  mindinkább  bele- 
élte magát."  Az  érzelmi  politikával  szemben,  melynek  kikerül- 
hetetlen következéséül  a  haza  végveszedelmétől  remegett,  az 
óvó,  mérséklő,  intő  feladatot  érezte  kötelezőnek  magára.  Ebben 
az  irányban  bizonyos  módosuláson  mennek  át  régi  nézetei* 
midőn  az  ősiségnek  már  nem  eltörlését,  hanem  csak  gyökeres 
átalakítását  kívánja  s  újra  meg  újra  utal  úgy  a  magánjogi, 

mint  a  magyarosító  izgatás  veszélyeire.  Az  ellenzék  követke- 
zetlenséget lát  álláspontjában  s  az  1841-diki  Széchenyivel 
szembe  állítja  az  1831-dikit.  Az  ür,  mely  nézetei  s  a  kor  szel- 
leme között  támadt,  egyre  szélesedett  s  népszerűségét  köve- 
telte áldozatul.  Széchenyi  hazaszeretetének  és  meggyőződésé- 
nek ingadozás  nélkül  meghozta  ezt  az  áldozatot  s  gyötrődő 
szívvel,  de  fölemelt  fővel  és  sohasem  lankadó  tetterővel  lépett 
arra  az  útra,  melyen  az  emberi  élet  törvényei  szerint  a  láng- 
elméknek egyedül  kell  haladniok.  De  hogy  milyen  érzel- 
mekkel járta  ezt  az  utat,  maga  tesz  róla  vallomást  a  meg- 
rázó páthosznak  szavaival.  Ha  még  egyszer  jönne  a  világra, 
fajtájának  megmentése  és  fölemelkedése  végett,  főbb  vonások- 
ban ugyanazt  tenné ;  de  ha  mégis  emberi  gyarlóságánál  fogva 
a  bekövetkezendő  szerencsétlenségnek  ő  lenne  okozója,  „akkor 
ám  törjék  velőmet  ketté,  érje  nevemet  átok,  legyen  rajta 
utálat  bélyege,  szél  hordja  el  por  gyanánt  halandó  részemet, 
legyen  sorsom  megsemmisülés  Nem  szomjaztam  felemelkedé- 
sem, saját  dicsőségem  után,  a  bűntől  ment  vagyok ;  czélom 
őszinte  s  nemes  vala.  A  világegyetemben  egy  féreg,  egy  észre- 
vétlen parány,  mégis  sóvárgott  lelkem  a  legnemesb  felé,  és  ha 
porhüvelyem  elbomlása  után  soha  nem  ébredek  is  fel  többé, 
mert  eléggé  ki  nem  képzett  s  eléggé  ki  nem  tisztult  lelkem 
nem  bírhatná  el  az  örök  égnek  világosságát,  a  megdicsőültek 
mennyei  kéjeit :  nem  ragadhatja  el  tőlem,  míg  eszmélek,  semmi 
erő  azon  kéj  érzetet,  azon  öntudatot,  hogy  előttem  is  meg- 
nyílt néha  az  ég  s  emberi  gyarlóságok  ára  között  honomért 
mindig  hűn  dobogott  szívem." 

Ennek  a,  hazájáért  hűn  dobogó  szívnek  elutasíthatatlan 

-    IX    - 


köteiességérzetével,  de  belső  vívódások  karmai  között  dolgozik 
tovább  és  írja  könyveit,  beszédeit,  czikkeit  Kossuth  ellen. 
A  Pesti  Hirlap-nak  alig  huszonkét  száma  jelenik  meg,  mikor 
1841  elején  a  Kelet  Népé-be  kezd,  s  e  legterjedelmesebb  köny- 
vét három  hónap  alatt  befejezi.  Nyolcz  év  óta  nem  írt  nagyobb 
munkát ;  a  politikai  eszmék,  s  talán  még  inkább  az  érzelmek 
az  évek  alatt  rohamosan  fejlődtek,  úgy  hogy  Kossuth  lángszavú 
czikkei  szinte  a  forráspontra  hevíthették :  a  régi  Széchenyit  nem 
ismerték  föl  az  újban,  sőt  magamagával  és  nemzetével  ellen- 
kezésben látták.  Hogy  az  izgatót  tíz  év  előtt  ugyanaz  az  égő 
fajszeretet  vezette,  mint  utóbb  a  mérséklőt ;  hogy  a  nemzeti 
pusztulásnak  ugyanaz  a  réme  fúvatta  meg  vele  akkor  riadóját, 
a  mely  most  arra  birta,  hogy  a  szerinte  eldobott  gyep- 
lők közé  kapjon :  mindezt  alig  értették  meg.  Már  súlyt  fektet  az 
aristokrácziának,  a  felső-háznak  vagyoni  biztosítására,  a  ma- 
gyarság érdekében ;  politikai  okokból  a  kormány-felelős- 
ség kivívása  előtt  is  hajlandó  alávetni  magát  a  köztehernek ; 
az  egyenlősítésben  óv  az  elhamarkodástól  s  lépést  akar  tartani 
a  nemzeti  erősödéssel ;  gazdasági  gyarapodásunk  okából  az  en- 
gedékenység szükségét  hangoztatja  a  kormány  iránt.  A  munka 
tulaj donképeni  tartalma :  Kossuth  érzelmi  politikájának,  támadó 
taktikájának  és  izgató  modorának  ostroma,  a  hazáját  féltő  szív 
melancholiájának  mély  borulatávals  a  haragnak,  e  borulatból  elő- 
törő villámaival  támadása.  Bizonyítása  annak,  hogy  „veszély 
fenyegeti  a  magyart",  hogy  „zavarnak  vezéreltetik  a  nemzet". 
A  gondolkodásnak  és  szerkesztésnek,  az  előadásnak  és  kifeje- 
zésnek módja  bármennyire  egy  és  ugyanaz  is  Széchenyi  egész 
írói  pályáján :  régi  munkáival  szemben  mégis  kétségtelenül  új 

felfogás,  új  motívumok,  új  hang  ütik  meg  fülünket  a  Keiét  Népé- 
ben s  a  második  és  harmadik  korszak  irodalmi  termékeiben. 
A  politikai,  gazdasági  és  művelődési  új  eszmék  ama  csodálatos 
áradatának,  mely  első  könyveit  átzúgja,  ez  újakban  nemcsak 
folytatásuk  nincs,  de  hirtelen  gátjok  emelkedik.  Széchenyi  nem 
vet  többé,  csak  védelmezni  akarja  vetését  a  fenyegető  zivatarok 
ellen.  Bármily  élesen  szállott  korábban  szembe  a  nemzet  érzés- 
világának bizonyos  elemeivel,  melyekben  a  haladás  akadályait 
látta :  ez  érzések  gyökerének,  a  fajszeretetnek,  és  czéljának,  a 
nemzeti  nagyságnak,  addig  senki  közvetetlenebb  és  forróbb 
szavakban  kifejezést  nem  adott.  Most  éles  határt  von  a  szív  és 
ész  politikája  között :  minden  jelentőséget  emennek  tulajdo- 
nítva s  szenvedélyesen  visszautasítván  amazt.  És  csodálatos, 
hogy  a  maga  szívét,  egész  mélységében,  küzdelmeinek  bánatos 
és  szenvedélyes  erejében,  önkínzó  hányatásaiban  éppen  most 
tárja  föl  legteljesebben  és  nyíltabban  nemzete  előtt.  Nemzeti 
érzésének  ez  a  közhangulattal  ellentétbe  került  ereje,  egyéni 
átalakulásának  és  sajátos  bensőségének  kitörő  hangja: 
a  szubjektivitásnak  oly  hatalmas,  vonzó,  jellemző  bélyegét 
nyomják  a  Kelet  Népére,  mely  irodalmi  érték  tekintetében  föléje 
emeli  Széchenyi  minden  munkáinak.  Mélyen  megrendítő  szavak- 
kal festi  atyjának  hazafiúi  kétségbeesését;  a  nemzeti  érzés 
csiráit,  melyek  a  szülői  hajlékban  jutottak  lelkébe ;  hazafiságá- 
nak öntudatra  ébredését,  dicső  törekvéseit,  harczait  és  győzel- 
meit; ezekben  a  nemzeti  ébredés  történetét.  Mostani  lelki 
konvulzióiban  pedig  az  érzésnek  és  szónak  nem  kisebb  hatal- 
mával érezteti  a  nemzeti  katasztrófának  előre  vetett  árnyékát. 
Ez  autobiografikus,  szubjektív  részletek  irodalmunk  legszebb 

lapjai  közé  tartoznak,  ki  mondana  le  róluk,  bár  Eötvös  szávai 
szerint  mellőzhetők  lettek  volna,  „mert  fő  vonásaik  a  nemzet  szí- 
vében a  hála  betűivel  vannak  bevésve. u  Valóban  a  Kelet  Népé- 
ben s  Széchenyinek  utána  következő  munkáiban,  a  régiekkel 
összehasonlítva  őket,  a  gondolatok  ereje  helyett  az  érzések 
ereje  jut  előtérbe.  Nem  hiszem,  hogy  a  reformkor  sajátos, 
forrongó,  bizalom  és  kétség  közt  hánykódó  nemzeti  érzésének 
költészetünkben  is,  az  egyetlen  Szózat  kivételével,  költőibb, 
hatalmasabb  és  megrázóbb  kifejezését  találhatnók,  mint  a  Kelet 
Népe  bevezetésének  azok  a  sorai,  melyekben  a  magyar  zene 
hatását  festi. 

Széchenyi  népszerűsége  oda  lett  s  e  veszteség  súlyát 
annál  jobban  érzette,  minél  inkább  szüksége  lett  volna  rá. 
Mennyire  megörül,  naplói  szerint,  még  azoknak  a  foszlányainak 
is,  melyekkel  a  Tisza-mentén,  hivatalos  útjában  találkozik  I  De 
meggyőződésétől  nem  téríti  el  semmi.  Az  1842-dikihires.4£aífé- 
miai  beszédben  élesen  és  félreérthetetlenül  fejezi  ki  aggodalmait 
a  nemzeti  nyelv  erőszakos  terjesztése  iránt,  mely  vészes 
reakcziót  fog  kelteni.  Aggodalmai  a  kétségbeesés  fölsikoltásá- 
ban törnek  ki  s  a  beszéd  szubjektív  része  szinte  rémes  bepil- 
lantást enged  a  nagy  lélek  izzó,  háborgó  kráterébe.  Elszigetelt- 
sége ép  úgy,  mint  lázas  munkavágya  mind  közelebb  szorítot- 
ták a  kormányhoz,  mely  1845-ben  a  helytartóság  közlekedési 
bizottságának  elnökévé  nevezte  ki.  Fizetést  nem  fogadott  el  s 
folytatta,  különösen  a  Tisza-szabályozás  körül,  fáradatlan 
gyakorlati  tevékenységét,  a  politikában  pedig  Cassandra  hálát- 
lan és  keserű  szerepét.  Izgatottsága  szinte  baljóslatúan  foko- 
zódik:  betegévé  lesz    a  rettegő  hazaszeretetnek.    1847-ben 

megírja  a  Politikai  Programmtórcdékeket,  melytől  a  haza 
megmentését  várja.  A  kormány  védelmében,  a  nemzeti  forron- 
gás elítélésében,  a  végveszedelem  jövendölésével  már  nem- 
csak Kossuth  ellen  fordul,  hanem  a  tőle  vezetett  ellenzék  ellen, 
mely  immár  majdnem  az  egész  nemzet  volt.  Élességben  és 
kíméletlenségben  minden  korábbi  iratát  meghaladja  a  Pro- 
gramm,  s  ez  az  önkinzó  epésség,  melyből  már-már  kihangzik  a 
meghasonlás,  az  önmagának  tett  szemrehányás  mardosása : 
hogy  riadójával  ő  vitte  nemzetét  a  romlás  lejtőjére :  ezek  a 
mozzanatok  lesznek  jellemzőkké  írói  és  államférfiúi  pályájának 
e  legrövidebb,  harmadik  korszakára. 

Mosonyi  képviselősége,  minisztersége,  küzködése  a  sors- 
sal és  emberekkel  a  forradalmi  napokban,  tébolyának  első  jelei 
és  kitörése,  döblingi  szomorú  tartózkodása  :  mind  közismere- 
tűek.  1852-től,  Lonovics  érsek  látogatásától,  kinek  sikerült 
szörnyű  önvádjait  apostoli  szelídséggel  csillapítani,  állapota 
javul  s  mint  régebben,  újra  irodalmi  munkásságban  keres 
elfoglaltatást,  könnyebbülést  és  végre  —  hatást  is.  E  negyedik 
korszak  termékei  közül  különösen  az  1834-ben  írt  Hunnia 
átdolgozása  s  az  1859-ben  Londonban  kiadott  híres  „sárga 
könyv"  :  Ein  Blick,  tűnnek  ki,  mely  utóbbit  Széchenyi  fele- 
letül írta  egy,  Magyarország  akkori  állapotát  és  Bach  minisz- 
ter sikereit  magasztaló  német  röpiratra.  A  tisztító  tűz  lángten- 
gerén át  milyen  visszatérés !  Részletes  ismertetés  helyett  hadd 
mutatok  Széchenyi  utolsó  munkájának,  melyet  a  jelen  gyűjte- 
mény magyar  fordításban  közöl,  csak  arra  a  vonására :  hogy 
benne  újra  egygyé  lett  szerencsétlen  nemzetének  érzésvilágá- 
val. Ez  új  kapcsolat  pecsétje  már  a  Hunniának  kiadása  is » 

de  sokkal  érdekesebb  és  megrázóbb  a  Blick.  A  lelki  dúltság, 
de  egy  geniális  lélek  dúltságának  kaczagása  és  jajjai  töltik  be 
e  könyv  lapjait,  egy  pöffeszkedő  és  ámító  hatalom  nevetséges 
korlátoltságán  és  vérlázító  erőszakosságán.  A  lelki  dúltság  e 
képén  a  boldogtalan  nemzetével  való  teljes  együttérzés  ural- 
kodik. Az  a  belső,  nagy  disharmónia,  mely  megnyilatkozik 
benne,  új  összhangban  találkozik  a  nemzet  lelki  világával. 
Nyerseségben,  gúnyban,  kíméletlenségben  nem  ismer  többé 
határt ;  de  féktelen,  lázongó,  tobzódó  gyűlöletével  a  nemzet 
ellenségeire  támad.  íme  ez  a  fordulat,  majdnem  sorsfordulatot 
írtam,  és  ez  a  hang  jellemzik  ezt  az  utolsó,  gyászos  korszakot. 
A  mindenható  minisztert,  kihez  szavát  intézi,  rendszerét  és 
embereit,  Falk  szavával  szólva,  skorpiókkal  korbácsolja ;  de 
ezeket  a  skorpiókat  vérével  táplálja.  Lázálmai,  kétségbeesésé- 
nek, szilaj  humorának  kitörései  váltogatják  egymást.  Elmés- 
sége,  trivialitásai,  kegyetlensége,  mint  a  Kursid  basa  borzasztó 
analógiája,  káprázatosan  szikráznak  és  tombolnak.  Egyéni- 
ségében, fenekéig  fölzavart  lelkében,  melynek  izgékonyságát 
kórja  és  sorsa  a  végsőig  feszítették,  a  nemzeti  lélek  keservének 
ugyanaz  a  vihara  dúl,  melyből  a  Vén  czigány,  a  Rákkel  siralma 
és  a  Gályarab  fakadtak.  De  bármilyen  mély  ez  a  borulat,  át- 
töri a  reménységnek  egy  sugara.  Nemcsak  a  Hitel  írója  mon- 
dott jövendőt  a  nemzettel  való  egyetértésének,  együttérzésének, 
közös  munkájának  hitében,  hogy  :  Magyarország  lesz ;  hanem 
a  Blick  írója  is.  1858-ban,  a  tőle  alapított  Akadémiához  intézett 
levelében  ő  mondja  ki  először  és  a  legnagyobb  határozottsággal, 
hogy  ifjú  fejedelmünk  szive  és  belátása  előbb-utóbb  Magyar- 
ország felé  fog  fordulni. 

A  mint  a  lángelme  e  csodálatos  adományában,  a  jövőbe 
látásban,  találkozik  Széchenyi  szelleme  Petőfiével :  fényes  pá- 
lyájok  nemzeti  életünkben  egyezik  abban  is,  hogy  szellemük- 
nek [ereje,  hatása,  csodálata,  eltűntök  óta  nőttön  nő.  A  mint 
Széchenyinek  a  magyar  nemzet  lelkében,  félszázad  tanulságain, 
egyre  emelkedő  alakját  tekintjük,  bármily  bonyolultnak  tűnjék 
is  fel  egyénisége  :  három  vonása  tetszik  mind  a  többi  fölött  ural- 
kodónak, állandónak  és  vezérlőnek.  Ez  a  három  vonás,  mely 
egész  pályáját  s  ebben  irodalmi  munkásságát  is  jellemzi :  lán- 
goló hazaszeretete,  rendületlen  kötelességérzete  és  szigorú  fele- 
lősségérzete. Mindegyik  ott  van  hatóerő  gyanánt^  élete  min- 
den diadalában  és  csalódásában,  dicsőségében  és  gyászában, 
valamennyi  dologtevő  és  ünneplő  napján,  egész  a  végzetes 
husvétnapig,  melyen  nagy  szíve  dobogni  megszűnt.  Ezek- 
ben az  érzelmeiben  fogant  meg  életének  nagy  czélja,  melyet 
bármily  különböző  utakon  és  eszközökkel  keresett,  de 
soha  szem  elől  nem  tévesztett :  fajunk  biztosítása  és  nemesb 
kifejtése.  Égő  erejökkel  kapott  a  nemzet  szívébe  már 
akkor,  mikor  érteni  még  alig  érthették  egymást.  Ezek  vezet- 
ték lángelméjét  arra  az  új,  történetünkben  mérhetetlen  jelen- 
tőségű gondolatra:  hogy  a  nemzetiség  eszméjét  össze  kell 
kapcsolnunk  a  haladás  eszméjével,  egyiket  a  másik  által 
biztosítanunk  és  diadalra  vezetnünk.  A  nagy  gondolatot 
a  reformkorban  bele  tudta  oltani  az  egész  nemzet  vérébe  s  ez 
a  gondolat  teremtette  meg  az  új  Magyarországot.  A  nemzeti 
eszme  jelentőségét  és  értékét  az  egyetemes  emberi  haladás  szem- 
pontjából, Széchenyi  formulázta  legerősebben  és  legmagasz- 
tosabban :  „Az  emberiségnek  egy  nemzetet  megtartani,  saját- 

ságait  mint  ereklyét  megőrizni  és  szeplőtlen  minőségben  kifej- 
teni, nemesíteni  erőit,  erényeit,  s  így  egészen  új,  eddig  nem 
ismert  alakokban  kiképezve,  végczéljához,  az  emberiség  fel- 
dicsőítéséhez vezetni :  —  ez  a  föladat."  Széchenyi  fogalmazta 
meg  legelőször,  három  alapvető  könyvében,  a  nemzeti  életnek 
változatos,  sok  irányú  tevékenységében  is  egységes,  teljes  szer- 
vezetét s  irodalmi  munkásságával  és  párhuzamos  politikai,  gaz- 
dasági, művelődési  izgatásaival  és  alkotásaival  ő  szervezi  elsőben 
ezt  az  életet  közös,  az  egészet  átható  czélra.  Nincs  senki  sem  állam- 
férfiaink,  sem  íróink  között,  kinek  szelleme  a  nemzet  látókörét 
annyira  tágította  volna  minden  irányban,  mint  Széchenyi* 
Azok  a  szemek,  amelyekből  az  ő  riadójára  a  magyar  hosszú 
álmát  kidörzsölte :  általa  egy  hasonlíthatatlanul  tágabb,  gazda- 
gabb, tanulságosabb,  serkentőbb  világot  láttak,  mint  a  milyen  az 
volt,  melyet  korábbi  tekintetök  beért.  De  maga  a  nemzet  is, 
erejében  és  erő- összetételében  mássá  lett ;  ha  tettleg  egy  másik, 
újabb  vezérének  lángszelleme  által,  de  gondolatban  Széchenyi- 
vel. Az  ő  lelkében  született,  mint  a  nemzeti  erő  kifejtésének  és 
érvényesítésének  feltétele,  az  a  teljes,  a  hon  minden  polgárát 
magában  foglaló  nemzet,  melynek  közös  munkája  szerezte 
vissza  méltó  helyünket  a  világ  népei  között ;  közös  ereje  és  áldo- 
zatkészsége védelmezte  jogainkat  a  szabadságharcz  csataterein ; 
közös  szelleme  aratta  diadalát  Petőfi  és  Arany  költészetében. 

Beöthy  Zsolt. 

HITEL. 


Stichényt;  HiitL   « 


The  strong  resist,  the  weak  despair. 


1469—1902.  Budapest.  Nyomatott  Wodianer  F.  és  Fiainál. 


HONUNK  SZEBBLELKU  ASSZONYINAK. 

Fogadjátok,  hazám  érdemes  leányai?  tiszteletem  s  szeretetem 
jeléül  ezen  kis  munkám  ajánlását.  Vegyétek,  bár  férfiakhoz  illendőbb- 
nek mondják  azt  sokan,  nyájas  kegyességgel  pártfogástok  alá. 
A  Hitelrül  szólok,  s  a  mi  belőle  foly,  a  becsületrül,  az  adott  szó  szent- 
ségérül, a  cselekedetek  egyenességérül,  s  így  előttetek  sem  lehet  a 
tárgy  idegenebb,  mint  előttünk,  mert  annyi  nemes  és  szép,  a  mi  az 
emberiséget  felemeli,  a  ti  nemetek  müve.  Ti  viszitek  karjaitokon  életbe 
a  kisded  nevendéket,  s  jó  polgárrá  nevelitek ;  a  ti  nemes  tekintetetek- 
bül  szí  a  férfi  lelki  erőt  s  elszánt  bátorságot.  S  ha  léte  alkonyodik  a 
haza  ügyében,  ti  fontok  koszorút  homloka  körűi.  Ti  vagytok  a  pol- 
gári erény  s  nemzetiség  védangyalai,  mely  nélkületek,  higyjétek,  soha 
ki  nem  fejlik,  vagy  nem  sokára  elhervad,  mert  ti  vontok  minden 
körűi  bájt  s  életet.  Ti  emelitek  egekbe  a  port  s  halhatatlanságra  a 
halandót.  Üdvözlet  és  hála  néktek ! 


TrnxrvAL  ó. 


Homály  és  tévedés  elMrttása  végeit  az  olvasót  mindenek  előtt  sziik 
ségesnek  tartom  arra  figyelmeztetni,  hogy  én  ezen  kifejezést  „hitel",  azon 
értelemben  veszem,  melyet  közéletben  a  creditum  jelent,  a  mi  nem  egyéb, 
mint  bizonyos  lekötelezések  által  más  kezében  lévő  ingó  vagy  ingatlan 
vagyommkrul  nyert  bizodalom  és  bátorság.  Mennél  nagyobb  bizodalmat  s 
bátorságot  nyújthat  valaki  az  ó  kezei  közt  lévő  vagyommkrul,  annál  több 
hitele  —  credituma  van;  s  mennyivel  nagyobb  bizodalommal  s  bátorsággal 
birja  a  közönség  saját  javait  másoknál,  annál  tökéletesbnek  mondatik 
azon  ország  hitel-dllafotja. 


■^Ií?  ^me  *%  *%  '%í  *%»  *%?  *^e  *%í  *^&  *3tte  *^?  *^e  ^ 

ELŐSZÓ. 


Nincs  oly  bölcs  a  világon,  ki  még  igen  sok  hasznossal  ne 
nevelhetné  tudományit,  mint  viszont  alig  van  oly  tudatlan  a  föld- 
kerekén, kitül  egyet  s  mást  nem  lehetne  nagy  haszonnal  tanulni. 
Minden  emberben  van  valami  jó,  mint  virágokban  méz,  s  így  remél- 
hetem a  közönség  engedőleg  fogja  ezen  értekezést  fogadni. 

Én  azt  szeretem  hinni :  minden  jobb  lelkű  ember  bizonyos 
vágyást  hordoz  szivében  —  ha  bár  sejtetlen  is  —  magán,  felebarátin 
s  mindenen,  a  mi  őtet  környezi,  szüntelen  javítni.  Ezen  a  tökéletesb- 
hez  ellentállhatatlan  vonzódás  legszebb  tulajdona  az  emberi  léleknek ; 
s  a  mint  halhatatlan  része  jobban  s  jobban  fejledez,  annál  inkább 
nő  s  erősödik  az  benne.  S  e  szünetlen  vágyás  következésében  leend 
lassan-lassan  a  vad  eszkimó  emberré,  az  által  emelkednek  egész 
nemzetek  előbb-utóbb  tökéletesb,  virágzóbb,  boldogabb  létre,  s 
annak  mindennapi  előmenetelét  gátolni  akarni,  éppen  oly  hasztalan 
munka,  mint  annak  ügylétét  tagadni,  öncsalás. 

Előbbre  s  magasabbra  törekedik  az  ember,  ez  kétséget  nem 
szenved,  s  mi  azt  minden  tárgyban  láthatjuk.  Csak  ujabb  időkben  is 
mennyire  javult  hazánk  némely  részeiben,  teszem  a  földmüvelés, 
mezei  gazdaság  ?  Lakásink  hogy  csinosodtak,  városink  mely  szer- 
felett szebbültek  ?  stb.  És  ha  nem  történt  is  nevezetes,  s  még  sok 
lábra  nem  állíttatott,  a  mi  említést  érdemlene,  nem  halljuk-e  legalább 
szinte  mindenki  szájában  a  panaszt  ?  Egynek  az  utak  rosszak,  másnak 
kereskedés,  vízi  csatornák,  vasutak  kellenének;  ennek  a  szegények 

s  koldusok  nagy  száma  terhes ;  annak  a  nyelv  nem  eléggé  halad,  az 
olvasók  mennyisége  csekély ;  megint  mások  az  éjjeli  világositás  hiját 
kárhoztatják  városinkban,  nemkülönben  a  trottoirok  s  fedélcsator- 
nák nemlétét ;  ismét  mások  a  tömlöczöket  s  foglyok  tartását  gondol- 
ják hibásoknak,  s  több  eféle. 

Hogy  minden  időben  volt,  van,  s  lesz  is  panasz,  természetes; 
de  igen  különbözik  a  javítni  kivánástul.  Amaz  magával,  embertársi- 
val,  kormánnyal,  egy  szóval  mindennel  való  elégedetlenségbül  foly,  s 
többnyire  alacsony  haszonkeresés,  vagy  romlott  sárepe  nyavalája. 
Emez  pedig  embertársihoz,  hazájához  s  a  tökéleteshez  vonzó  szere- 
tetbül  ered  és  szebb  lelkek  sajátja. 

Ezen  szebb  s  jobb  ösztön  nálunk  szembetűnően  nevekedik,  s 
nagy  szám  készen  áll,  fáradsága  s  java  egy  részének  áldozatjával, 
egyet  s  mást  hazája  vagy  legalább  vidéke  virágzatára  s  gyarapodására 
előmozdítni,  s  felállítni.  Soknak,  igen  soknak  czélja  csak  egy  —  nemes 
és  dicső,  s  nem  egyéb,  mint  a  közjó  előmozdítása;  de  annál  külön- 
bözőbbek s  többfélék  azon  módok,  melyeket  mindenki  a  közczél 
elérése  végett  legfoganatosbaknak  tart,  s  melyekhez  ragaszkodik. 
Mindegyik  épitni  akar,  s  mind  ugyanazon  egy  épületen,  de  a  talp- 
követ szinte  mindegyik  máskép  s  máshová  akarja  rakni,  s  mindegyik 
külömb  móddal  fog  az  építéshez.  Sok  az  első  emeleten  kezdi,  némely 
annak  kifestésével,  s  némely  szinte  a  háztetejével  gondolja  legjóza- 
nabbnak  a  munka  kezdetét.  Igazi  talpkövet  ritka  rak. 

„Bár  csak  szabad  volna  a  horvátországi  Ludovica-út"  így  szól 
egyik.  —  „Volna  biz  inkább  függő  híd  Pest  és  Buda  között"  felel  a 
másik.  —  „Mindenek  előtt  sétáló-helyeket  készítsünk,  s  a  pesti  Duna 
partjaira  fákat  ültessünk,  mert  azok  növéséhez  idő   kell,   és " 

—  „Ez  már  mély  okoskodás !  állítsunk  magyar  Theatrumot  inkább, 
az  terjeszti  a  nemzetiséget  s  nem  a  fák !"   így   bölcselkednek  mások. 

—  „Csak  külföldön  ne  laknának  mágnásink,  költenék  pénzeket 
jószágikon,  s  járnának  csak  vármegye-gyülésinkre."  —  „Hiszen  az 
nem  árt,  csak  az  a  külföldi  ruha,  kapcza  és  czipő,  meg  az  a,  hogy 
is  mondják  csak  Collier  Grec  ne  csufítná  magyar  testeiket  s  képeiket" 
így  szitálják  az  igazságot  mások.  —  „Papiros-pénz  öl  bennünket,  bár 
körmöczi   aranyunk  volna  s  bányáink  temérdek   kincse   hazánkban 

■  —    8    - 


maradna."  —  „Nem  ez,  barátom"  felel  erre  más,  „csak  a  só,  a  só  ne 
volna  oly  drága."  —  És  számtalan  több  efélék !  Csakhogy  kiki  saját 
gondolatját  hiszi  legmélyebb  sarkalatkőnek,  s  leg  és  legelső  lépésnek, 
melynél  hazánk  lehető  előmenetelét  kezdeni  kellene. 

Sokan  pedig  minden  hátramaradásunkat  a  kormánynak  tulaj- 
donítják. —  Az  Appalto,  a  harminczad  okozza  képzeletekben  nyomo- 
rúságunkat. Csak  az  ne  volna,  diszlenék  akkor  minden.  Számosan, 
szomszédink  —  kikkel  közös  urunk  van  —  kárán  akarják  alapitni  a 
magyar  szerencsét;  és  szünet  nélkül  a  vám  és  csak  a  vám  körül 
fáritgatják  eszeket.  Mint  a  félszemű,  ki  mindég  azon  szomorkodik, 
hogy  vak  szemével  nem  lát,  s  nem  örvend  inkább  a  természet  csudáin, 
melyek  megmaradt  szeme  kristáljában  festékeznek.  Vagy  mint  ama 
gazdák,  kik  szánakozó  mosolygással  hallják  Young,  Koppé,  Thaet  neveit ; 
üj  systemákrul,  váltógazdaságokrul,  szederfákrul  s  a  t.  pedig  hallani 
sem  akarnak,  de  magokat  sokkal  eszesebb  s  ugy  nevezett  practicusabb 
gazdáknak  tartják,  ha  mind  ezen  esztelenségekkel  nem  bajlódnak,  —  s 
minden  jobb  industria  helyett  jobbágyiktul,  a  mit  bérben  bírnak, 
elszedik,  azokat  legjobb  földeiktül  megfosztván  ujonan  regulázzák,  s 
őket  lassan-lassan  erejekbül  kiveszik  és  aztán  szinte  hazafitlanságnak 
állítják,  ha  valaki  a  magyar  adózó  nép  sorsát  e  részben  irigylésre 
méltónak  nem  véli ;  az  egész  alkotmánynak  felfordulását  jövendelik 
pedig,  ha  a  kormány  az  ő  ugyancsak  geniális  gazdálkodási  módjokat 
gátolja,  s  a  köznépnek  pártját  fogja.  így  gazdálkodik  szomszédunk,  a 
török  is,  s  akárki  mit  mond,  tagadni  nem  lehet,  hogy  ennél  könnyebb, 
egyszerűbb  s  olcsóbb  feldmüvelési  mód  a  világon  nincs !  Szóval : 
sokan  csak  mindég  más  kárán  akarnak  gyarapodni,  vagy  ott  a  hol 
lehetetlen,  s  nem  oly  módokhoz  nyúlni,  melyek  által  mind  a  két  rész 
nyertes  lehetne. 

Némelyek  szomorúan  fütyörészik  el  a  mohácsi  veszedelem 
"nótáját,  s  azt  hiszik,  ott  van  koporsója  minden  scytha  fénynek.  S  tán 
ugy  van,  ámbár  én  nem  hiszem  —  de  az  okos  ember  nem  néz  annyira 
háta  mögé,  mint  inkább  maga  elibe  s  elveszett  kincse  siratása  helyett 
inkább  azt  tekinti  s  vizsgálja,  mit  menthetett  meg,  s  avval  beelégedni 
s^  lassankint  többet  szerezni  iparkodik. 

Igen  sokan   pedig  a  jó   régi   időt  siratják,   a   jelemül  egészen 

elfelejtkeznek  s  azért  ezt  bölcsen  nem  is  használhatják.  Már  pedig, 
ha  csak  a  régiség  Iája  nem,  egyéb  bizonyosan  semmi  sem  teheti 
előttünk  kívánatosabbá  eldődink  idejét  saját  éltünk  napjainál.  Máso- 
kat ezzel  rá  nem  szedhetünk,  mert  fenhangon  szól  a  história;  s  az 
öncsalás  esztelenség.  Sok  ember  a  régiségnek  oly  tisztelője,  hogy  egy 
faragatlan  követ  remeknek  vél,  ha  tán  valaha  Cicero  ült  rajta,  s 
néhány  eldűlt  vékony  oszlopot,  mivel  sok  századi,  inkább  csudál, 
mint  p.  o.  a  londoni  Waterloo  kőhidat,  vagy  a  simploni  utat,  mert 
ezek  csak  néhány  esztendeiek.  De  ezen  gyengeség  is  a  tökéleteshez 
való  vonzódásbul  ered.  Néhány  országban  a  régikor  idejében  annyi 
ment  végbe,  a  mi  nagyság  czímerét  viseli,  annyi  az  emberiség  díszére 
méltó,  hogy  semmi  se  természetesb,  mintha  annyi  csuda  tünemény  a 
felhőkbe  könnyen  emelkedhetőnek  itélőerejét  ugy  elragadja,  hogy  ő 
még  a  régi  rozsdát  is  az  uj  fénynél  nagyobbra  becsülje.  A  mi  hazánk- 
ban ily  nagyság,  melyet  siratni  lehetne,  még  nem  volt.  S  hála  az 
egeknek,  hogy  nem  volt!  mert  így  még  lehet!  S  örvendjünk,  hogy 
régebben  nem  éltünk,  s  még  előttünk  napjaink  !  — 

Hány  embernyom  forgott  le,  mióta  nemzetünk  Európába  köl- 
tözött? s  növésünk  és  kifejlődésünk  ellen  mennyi  akadály?  s  hány 
esztendeje  csak,  hogy  a  török  Budán  dúlt?  s  mely  kevés,  hogy 
Gallia  árja  hazánkon  ?  S  így  ha  bajunk  nem  is  oly  felette  nagy,  s  ily 
zavarban  s  ily  rövid  idő  alatt  előmenetelink  körülményinkhez  képest 
gigásiak  is,  ne  gondoljuk  azért,  hogy  Visegrád  poraiban  s  régi  Buda 
falai  közt  el  van  már  temetve  nemzeti  diszünk,  mert  a  nagyságnak 
ezen  előjelei  csak  egy  szebb  hajnal  viradtára  bátoríthatnak;  hanem 
legyünk  bizonyosak,  hogy  igazi  felemelkedésünk  ideje  még  hátra  van. 


Csak  az  a  valóságos  bölcs  hazafi,  ki  lehetőt  kivan,  s  jól  tud- 
ván, hogy  az  ember  gyenge  léte  miatt  se  felette  boldog,  se  határtala- 
nul boldogtalan  nem  lehet,  a  középúton  jár.  0  lélek-derülten  él,  szo- 
morú unalom  nem  öli  óráit,  s  a  közjóért  fáradozván,  nem  panasz- 
kodik mindegyre  hasztalan,  hanem  inkább  felkeresi  a  hibákat,  s  azok- 
nak kútfejeit  nyomozza,  kifejti  s  rajtok  segít,  ha  lehet ;  ha  nem  lehet, 
nemesen  tűri ;  —  gyáva  panasz  szájábul  nem  hallatik.  A  hibákat  pedig 
inkább  magában  keresi,  mint  másokban,  mert  magával  parancsolhat, 

másokkal  nem.  Ha  senki  se  tenné  kötelességét,  teszi  ő,  úgymint  az 
igazi  hős  maga  megáll,  ha  a  többi  futásnak  eredett  is.  S  mennyi  szá- 
mos jót  tehetni  hazánkban,  csak  hogy  hona  fide  közhaszon  legyen  a 
czél,  s  ne  fényűzés,  hirkapkodás,  dicséret  szomja! 

A  sokasággal,  tudva  van,  ugy  boldogul  az  ember,  ha  mindenét 
dicséri  s  csudálja;  ki  igazat  mond,  hibáit  felfedezi  s  dorgálja,  az 
soha  sem  kedveltje,  mert  hiúságát  sérti,  s  önfelsőbbségét  érezteti. 
Elcsábitni  könnyű,  s  ahoz  csak  hizelkedés  kell,  mely  alig  lehet  oly 
durva  s  a  valóval  oly  ellenkező,  hogy  még  is  sokan  szívesen  ne  nyel- 
nék el,  s  meg  ne  emésztenék.  Ezen  álpénz  becse  nagy  a  világon,  és 
még  akkor  is  kelendő,  mikor  nem  justae  ligae  monetának  tudatik 
azon  franczia  anekdota  szerint,  mely  igy  kezdődik :  Je  sais  qu'il  me 
trompe,  mais  il  m'amuse  etc.  Hány  falusi  lakos  emelne  minket  egekbe, 
ha  szállásokra  azon  elhatározott  feltétellel  mennénk,  hogy  áltáljában 
mindent,  a  mi  övék  vagy  a  mi  magyar,  dicsérni,  s  mindent,  a  mi 
másé  vagy  külföldi,  kivétel  nélkül  gyalázni  akarnánk.  S  ellenben 
hány  tartana  minket  elkorcsosodott  magyaroknak,  ha  tán  egyet  s 
mást  a  gazdaság  ujabb  folytatása  módjárul,  a  legelő  felosztásárul, 
nemesebb  szőlőtőke  ültetésérül,  boraink  jobb  készitésérül,  más  nem- 
zetek elsőségérül  s  ilyesekrül  szólanánk  ?  Hány  kárhoztatna,  ha  többek 
közt  csak  aféle  puhaságunkrul,  hogy  még  lóra  se  merünk  ülni,  vagy 
annyi  tárgyakban  szivreható  tudatlanságunkrul,  és  még  is  oly  igen 
fenjáró  büszkeségünkrül  tennénk  említést? 

De  czélunk  nem  az,  hogy  számos  ugy  nevezett  jóakarókat  s 
barátokat  szerezzünk,  kik  egy  nap  egekbe  emelni,  más  nap  pedig 
sárral  lennének  hajlandók  bennünket  hajigálni,  a  mint  t.  i.  hiúságok- 
nak kedvezünk,  vagy  ellenezünk,  hanem  hogy  használjunk.  S  azért 
igazat  fogunk  mondani  mindenkor  és  mindenütt,  akár  tessék,  akár 
nem.  Az  igazi  barátság  szent  kötelessége  hizelkedéssel  soha  nem  él; 
a  meg  nem  romlott  magyar  pedig  az  egyenes  bátor  szót  becsülni 
tudja,  s  nem  az  elfajult  s  elromlott  hazafiakat  veszi  például,  hanem 
azokat,  kik  nem  kevésbé  hű  jobbágyai  királyjoknak,  mint  honjok 
valódi  polgárjai.  Nem  azokat,  kik  azt  vélik,  hogy  hazafiúi  tett,  urunk 
megbántása,  sem  azokat,  kik  azt  kiáltják:  hivatalban  lévő  nem  is 
lehet  jó  hazafi,  s  csak  az  igazi  patrióta,  ki  minden  intézetet,   minden 

rendelést  kivétel  nélkül  rágalmaz  —  mint  sokan  azt  tartják  igazán 
mester-szakácsnak,  ki  mindent  rendkivül  paprikáz,  s  csak  azt  ugyan- 
csak magyar  embernek,  ki  azt  szereti  is. 

Azokat  se  majmolja,  kiket  semmi  szebb  vonzódás  nem  köt 
anyaföldjökhez,  mint  egyedül  jövedelmeik  pontos  elvárása,  s  kik  a 
helyett,  hogy  hazafiaik  elősegítése  végett  kezet  nyújtanának,  azokat 
inkább  gúnyolják,  és  sokszor  bárdolatlanságokért  kaczagják,  holott 
még  az  oktalan  állat  se  ocsmányitja  maga  fajtáját,  s  még  az  undok 
szarka  se  mocskitja  be  tulajdon  fészkét.  De  ugyancsak  azokat  sem 
oda  haza  az  elválhatatlan  pipával,  kik  minden  előmenetelnek  eleven 
gátjai,  here  gyanánt  csak  henyélve  híznak  a  haza  zsírján.  A  dolgos 
méh  nem  marad  örökén  kasában,  ide  s  tova  bolyong,  s  becses  méz- 
zel tér  elvégre  vissza. 

A  valódi  magyar  vaktán  senkit  se  követ,  hanem  a  lehető  leg- 
magasb  lépcsőig  mind  testi,  mind  lelki  tehetségeit  s  tulajdonit  saját- 
sága szerint  fejti  ki;  foglalatosságit  s  életét  személységéhez  s  körül- 
állásihoz alkalmaztatja,  maga  köriben  marad,  é9  bármi  csekély  lenne 
is  tisztje,  annak  tökéletes  teljesítése  s  önbecse  által  ad  díszt  és  fényt. 
Ki  nem  tudja,  hogy  sokféle  ember  kell  a  társaságban,  sokféle  hivatal 
u.  m.  egy  erőmüvben  sok  szerszám,  sok  karika  s  a  t. ;  de  se  az,  se 
ez  nem  foroghat  jól,  ha  mindegyik  része  nem  tökéletes ;  vagy  ha  a 
rugó  a  láncznak,  ez  pedig  a  tengelynek  akarja  játszani  rolláját,  vagy 
ha  minden  részek  közt  nem  uralkodik  legszorosb  összeköttetés,  leg- 
tökéletesebb egybehangzás.  Tegye  csak  mindegyik  maga  kötelességét, 
s  ne  valami  egyebet ;  hanem  azt  ugyan  emberül.  Ne  avassa  magát 
politikába,  kormányba  helyén  kívül ;  —  mit  is  tud  éhez,  midőn  oly 
kevés  bizonyos  datumi  vannak.  Mi  birtokosak  a  gazdaságot,  keres- 
kedést mozdítsuk  elő ;  fejtsük  ki  a  tárgyat  jobban  s  jobban ;  oktas- 
suk, világosítsuk  fel  egymást,  álljunk  sokan  össze,  mert  mit  tehet  egy 
ember,  concentrice  vigyük  a  dolgot,  s  ne  excentrice,  mert  eldarabolva 
hazánk  tagos  mezein  hány  szép  feltétel  s  jóakarat  némul  s  némult 
el  már,  mely  egyesüléssel  s  egyetértéssel  vajmi  szépet  és  nagyot 
alkotna  s  alkotott  volna !  Tanácskozzunk,  fáradjunk,  s  cselekedjünk, 
s  csak  ne  kívánjuk  még  azt  is,  hogy  a  kormány  érettünk  szántson, 
vessen  s  csűreinkbe  takarítson  is.   Csak  eszünkbe   se   jusson,    hogy 

gátot  fogunk  találni  előmenetelünkben,  mert  uralkodónk  se  kivan 
egyebet  köz  boldogságunknál,  s  ha  némelyek  közülünk  nem  részesek 
abban  —  urunk  tehet-e  arrul  ?  —  vagy  mimagunk  ? 

Már  mind  ezek  után  —  érzem,  rajtam  a  sor,  hogy  vélekedésemet : 
ugyan  mit  kellene  egyben  s  másban  előmenetelünk  végett  eszkö- 
zölni ?  —  előadjam,  mert  hibát  találni  vajmi  könnyű,  s  ahoz  mind- 
egyik tud,  de  jobbat  előállitni  —  bizony  nehéz,  s  abban  szerencsés 
leszek-e?  nagy  kérdés. 

Most  csak  pénz,  kereskedés  s  gazdaságbeli  tárgyakat  kívánok 
fejtegetni,  s  igy  általányosan  csak  azokrul  lesz  szó.  Ha  tán  egyebeket 
is  bele  kevernék  —  a  mit  tenni  fogok-e,  nem-e  ?  még  magam  se 
tudom,  a  mi  azonban  könnyen  megeshetik  —  azért  előre  is  engedel- 
met s  bocsánatot  kérek,  mert  nekem  már  az  a  szokásom,,  vagy  hogy 
jobban  mondjam  —  hibám. 

BEVEZETÉS. 

Nevetséges  vagy  inkább  szomorú  dolognak  kell-e  mondani,  ha 
valaki  nagy  számú  gulyája  s  tölt  gabnavermei  mellett  is  koplal,  vagy 
szinte  éhen  hal?  Nevetséges  vagy  szomoru-e,  ha  egy  nagy  birtokos, 
kinek  kiterjedt  termékeny  szántóföldei,  rétéi,  erdei,  szőlei  s  a  t.  van- 
nak, ki  nem  adózik,  s  az  országnak  szinte  semmi  terhét  nem  viszi, 
s  kinek  sok  ingyen  dolgozik  —  ha  egy  ily  birtokos  mondom  annyira 
elszegényül,  hogy  végre  adóssági  miatt  semminél  kevesebbje  marad  ? 
Vig  vagy  szomorú  játék  tárgya-e  inkább,  kérdem  az  olvasót  ?  Részem- 
rül  nem  tudom,  nevessek-e,  boszankodjam-e  ?  de  hogy  sokakra 
nézve  a  dolog  hazánkban   nem  igen  áll  különben,   bizonnyal  tudom. 

Magyarországban  a  termékeny  föld  kiterjedése  s  mennyisége 
oly  bő,  hogy  annak  csak  haszon  nélkül  fekvő  része  is  gazdaggá 
tenne  más  nemzetet;  s  ez  kérdést  nem  szenved,  mert  nem  vélekedés 
vagy  okoskodás,  hanem  száraz  és  csalhatatlan  számolás  tárgya. 
Hogy  pedig  nem  találkozik  könnyen  ország,  melyben  számosabb 
nevezetes  birtokosak  javaikra  nézve  naprul  napra  nevetségesebben 
vagy  szomoruabban  aljasodnának  el,  mint  magyar  hazánkban,  azon 
se  lehet  egy  cseppet  is  kételkedni,  hacsak  szemeink  hasznát  venni 
akarjuk. 

Már  ez  mért  van  igy  —  s  ennek  ugy  kell-e  lenni,  vagy  tán  nem 
kellene?  annak  kifejtése  lészen  ezen  rövid  értekezés  tárgya. 

Ha  az  országok  s  nemzetek  előmenetelét,  virágzását,  vagy 
viszont  azok  hátramaradását  s  hervadását  tekintjük,  s  mind  azon 
okokat  kifejteni  iparkodunk,  melyek  növéseket  előmozdították,  vagy 

hátráltatták,  8  mily  lépcsőkön  emelkedtek  fel,  vagy  sülyedtek  le :  ugy 
fogjuk  találni  —  ámbár  a  sorsnak  s  vak  szerencsének  is  nagy  befo- 
lyása van  —  hogy  legtöbbnyire  felemelkedések  oka  az  egésséges 
agyvelő,  s  a  tudományok  szoros  rendszabási  szerint  felállított  s 
folytatott  intézetek  voltak,  s  viszont;  ugy  fogjuk  találni  tovább, 
hogy  a  józan  systema,  akármily  csekély  fényű  következési  lennének 
is  eleintén,  mégis  a  köz  virágzás  és  boldogság  valódi  alapja,  s 
viszont. 

S  ha  valamely  tudomány  méltó  és  férjfihoz  illő,  bizonyosan 
annál  dicsőbb  nem  lehet,  s  egyszersmind  édesb,  mint  embertársai  java 
s  boldogsága  okainak  nyomozása  s  kifejtése.  Dicsőbb  nem,  mert  az 
erénynek,  mely  szó  erőbül  származik,  legnagyobb  fénye  az,  hogy 
az  erős  nem  egyedül  akar  megelégedett  lenni,  örvendeni,  szerencsés- 
nek érzeni  magát,  a  mi  magányosan  lenni  nem  is  tudna ;  hanem 
hogy  másokon  is  segítni  törekedik,  jólétekre  kezet  nyújt,  s  többeket 
kivan  boldogságra  juttatni.  Csak  a  gyenge  szereti  önmagát,  az  erős 
egész  nemzeteket  hordoz  szivében !  De  édesb  sem,  s  tán  kecsegtetőbb 
sem,  mert  a  vizsgálatok  folyamatjában,  s  midőn  mélyebben  s  mélyeb- 
ben közelit  a  vizsgáló  az  alaphoz,  melyen  az  egész  épület  nyugszik, 
vagy  azon  maghoz,  mely  oly  nagy  fa  növését  okozta :  midőn  az  aka- 
dályokat elhárítja,  a  ködöt  eloszlatja,  ugy  fogja  tapasztalni,  hogy 
többnyire  a  nagy  következéseknek  leg  és  legelső  oka  csekélységnek 
látszó  dolog  —  s  viszont :  hogy  gyakran  a  sok  dolog,  fáradozás  és 
munkálódás  hasznot  nem  hajt,  sőt  gátolja  a  jót,  mint  sok  orvosszer 
a  test  rendes  munkálódásit  inkább  hátráltatja,  mintsem  elősegélné : 
hogy  az  igazság,  józan  bánásmód  s  a  mit  kell  tenni,  a  min  többnyire 
fenakadunk,  közönségesen  közelebb  van  hozzánk,  mintsem  azt  keresni 
szoktuk  s  magunk  is  gondolnók :  hogy  a  természetnek,  bal-  s  előíté- 
letek és  szokások  s  a  t  által  meg  nem  romlott  utján  bizonyosabban 
feltaláljuk  szükséges  tudnivalóinkat,  mint  egész  könyvtárok  elolvasása 
és  sajátunkká  tétele  által  s  a  t 

Annál  pedig  bájolóbb  s  mulatságosb  foglalatosság  ugyan  nem 
könnyen  lehet,  mint  a  nagy  következések  okait  kikeresni,  és  az  idő- 
járás s  avval  összekötött  történetek  minden  szövedékit  s  fonódásit,  és 
az  egész  esetnek,  kezdetétül  fogva  végéig,  mintegy  csontalakját  fel- 

-    15    - 


állítni.  Hány  örvend  csak  egy  rejtett  szó  kitalálásán!  Hánynak  áll 
legkellemesb  s  legfőbb  foglalatossága  cakmbourok  és  charadek  készíté- 
sében s  megfejtésében,  a  mi  többnyire  csak  hijábavaló  s  haszontalan 
észcsigázás,  és  idővesztés.  Már  valljon  a  kellemes  időtöltésnek  nem 
nagyobb  sphaeráját  leljük-e,  ha  puszta  szók  helyett  inkább  rejtett  s 
nevezetes  dolgok  s  okok  kikeresésében  s  feltalálásában  munkálko- 
dunk? Én  legalább  mulatságosbnak  tartom  kinyomozni  s  felvilágo- 
sitni  azt,,  ha  bár  hasznárul  egy  szót  sem  emlitek  is,  p.  o.  Franczia- 
ország  kereskedése,  szép  és  igen  szerencsés  fekvése  mellett,  még  is 
mért  oly  csekély?  Spanyolország  mért  szegényedett  el  minden  kincse  s 
aranya  mellett  is  ?  Mért  gyarapodnak  némely  országok  lakosi  mezei 
gazdaság  által,  bár  foldj  ök  rossz  ?  S  mért  szegény  ülnek  el,  vagy  csak 
bajjal  élhetnek  mások,  jóllehet  honjokban  a  föld  jó  ?  Mért  hoz 
kőszén  s  vasbánya  több  pénzt  az  emberek  közé,  mint  arany  és  ezüst- 
bánya s  a  t.  ? 

Sok  gondolkodók  foglalatossági  ily  vizsgálatok  voltak  s  ma  is 
azok,  s  nem  csak  országokra  s  nemzetekre,  hanem  a  tudományok 
minden  ágazatira  kisebb  vagy  nagyobb  haszonnal  terjednek  ki,  s 
kisebb  vagy  nagyobb  mértékben  szinte  minden  embernek  természe- 
tébe vannak  szőve,  azon  különbséggel,  hogy  a  vizsgálatok  vagy  min- 
den rend  nélkül  majd  egyik,  majd  másik  tárgyrul  tétetnek,  a  mi  igen 
közönséges  és  mindennapi ;  vagy  pedig  annak  rendé  szerint  s  lépvést, 
azaz  methodice  történnek,  a  mi  ellenben  igen  ritka. 

Hogy  nem  a  tanulás  s  tudományok  mennyisége  teszi  az  embert 
okossá,  hanem  azok  megemésztése  s  jó  elrendeltetése,  azt  nem  csak 
nálunk,  hanem  mindenütt  nyilván  tapasztalhatjuk;  mert  ha  minden 
státusbeli  embereket  összeveszünk,  többet  találunk  életrevalót  —  ki 
élni  tud  s  nem  városban,  hanem  minden  helyezetben,  s  ilyen  előttem 
az  okos  ember  ■♦*•  azok  közt,  kik  könyvbül  soha-  nem  tanultak,  mint 
azok  közt,  kik  igen  igen-sokat,  de  rendetlenül  tanultak  s  tudnak. 
Hány  parasztgazda  találkozik  csak  nálunk  is,  ki  tiz  tudálékos  életre- 
való szűk  eszén  könnyen  kitesz  ?  Ezek  tudnak  tán  tiz  nyelvet  is  imigy 
amúgy;  tán  több  ezer  deák,  franczia  s  német  verset  is  könyv  nél- 
kül ;  festéshez,  hangászathoz  is  értenek  mellesleg,  mnemonikárul  s 
magnetismusrul   is   tudnak   egyet   s   mást   szólani  s  a  t;   de    ha 

szerencséjekre  pénzes  állapotba  nem  szülte  volna  őket  a  sors,  tán 
kenyereket  se  tudnák  keresni. 

Azonban  vizsgáljuk  jó  renddel  s  józan  methodussal  :  sok  bir- 
tokosiak gulyáik  s  buzavermeik  mellett  is  mért  szegények  ?  s  mért 
vannak  számosan,  kik  százezer  forintnál  több  esztendei  jövedelmikkel, 
közel  járnak  a  koldusbothoz,  vagy  immár  a  samaritanus  irgalmassá- 
gára is  kerültek?  Fejtsük  ki  hideg  vérrel  s  részrehajlás  nélkül:  mért 
nem  viszik  vagy  vihetik  iparkodó  gazdáink  gazdaságikat  oly  magas 
pontra,  mint  azt  az  éghajlat  s  föld  engedné,  s  hogy  hazánkban  keres- 
kedés mért  nincs,  —  vagy  legalább  mért  nincs  olyan,  a  milyen 
lehetne  ? 

Ugy  látszik,  valamely  hibának  kell  lenni,  mely  a  jót  gátolja ; 
vagy  valamely  hiánynak,  mely  miatt  jó  következések  nem  folyhatnak. 
Es  ezt  iparkodjunk  felkeresni.  A  tárgy  nem  felettébb  unalmas  s  annak 
kifejtése  egy  magyart  bizonyosan  jobban  érdekel,  s  hozzá  illóbb  idő- 
töltés, mint  sok  egyéb  hiábavalóságok  felfedezése.  Ebben  kiki  velem 
egyet  ért,  hiszem,  mert  minden  nemesebb  ember  nemzete  hátra- 
maradtál! pirul,  s  aljasodásán  szenved ;  mint  viszont  hazafiai  elő- 
menetelén örvend,  s  azok  boldogsága  teljes  megelégedéssel  tölti 
be  lelkét.  _ 

Vélekedésemet  egyenesen  kimondván,  azt  tartom :  mind  azon 
szomorú  következésnek,  melyeket  érinténk,  s  még  bővebben  fejtegetni 
fogunk,  s  melyeknek  mindennapi  tanúi  vagyunk,  nincs  főbb  oka, 
mint  pénzbeli  összeköttetésink  hibás  elrendeltetése,  s  az  abbul  termé- 
szetesen következő  tökéletes  hija  minden  hitelnek.  Ezen  hiányt  látom 
minden  physikai  természetlenség  okának,  mikor  p.  o.  100  ezer  vagy 
több  holdnyi  föld  birtokosa  csak  egy  forintrul  se  tud  bizonyos  hitelt 
adni,  s  pénzben  szűkölködik ;  a  tőkepénzes  ellenben  helyet  alig  talál- 
hat, honnan  várhatna  bizonyos  kamatot,  vagy  idővel  tetszése  szerint 
a  töke  rendes  visszafizetését  is.  És  éppen  ugy  látom  a  hitel  hiját 
minden  erkölcsi  romlottság  s  lelki  aljasodás  egyik  fő  okának  is. 
Mert  ha  valaki  pénzét  20-al,  50-el,  100-al  100-tul  vagy  még  több 
uzsoráért  adja  kölcsön,  annak  bizonyára  az  ördöggel  is  van  dolga. 
ki  pedig  100-tul    20-nál,   50-nél,    100-nál    többet  ir  alá,   az    bona  fide 

Széchényi :  Hitel.  I.  'I 

soha  sem  cselekszi,  hanem  csalni  akar.  Már  ily  alkudozók  közt, 
kinek  egyike  embertársát  nyúzza,  másika  pedig  csalja,  s  hol  Mephis- 
topheles  játszsza  a  fő  személyt,  miként  nevekedhetik  emberség  s  polgári 
erény  ?  És  ha  ezen  szép  társasági  szokás  több  nemzéseken  hat  keresz- 
tül, s  már  anyatejjel  szívódik  ezen  gyönyörű  régi  elintézés,  —  ugyan 
kell-e  még  több  egy  egész  nemzet  elrothadására  ?  E  dohos  penészen 
épült  régi  pénzbeli  systemánk  nem  hozta-e  sok  hazafi  társunkat 
adósság  dolgában  többször  immár  oly  keserves  dilemmába,  hogy 
szinte  ostoba  cselekvő  s  gazember  közt  alig  lehetne  harmadik  rollát 
választania  ?  Tegyük  kezeinket  szivünkre  s  tagadjuk,  ha  merjük ! 
Füleinket  pedig  dugjuk  be  azok  előtt,  kik  nem  is  tudván  jól,  miiül 
van  szó,  azt  ordítják :  maradjunk  a  réginél. 

NEHANY  A  TÁRGYAT  MEGELŐZŐ 
ÉSZREVÉTEL. 

Hányszor  halljuk  a  bölcseség  s  igazság  némely  törvényit  fele- 
barátink ajkain,  s  hányszor  terjesztünk  mi  is  szép  hangon  s  meleg 
öntetszéssel  némelyeket  követésre  méltóul  elő,  mint  p.  o.  „Ismerd  meg 
magad",  „Az  egyesült  munka  erősb",  „Egy  nap  se  linea  nélkül",  „Halljuk 
a  más  részt  is",  „A  rend  mindennek  lelke",  s  több  efélét.  S  ugyan  vall- 
juk meg,  mely  ritkán  hozzuk  ezeket  valóságra  s  életre  tetteink  által  ? 
Már  csak  vegyük  az  éppen  említettek  közül  eleinte  a  bölcseségnek 
azon  első  mondását :  „Ismerd  meg  magad",  s  fejtsünk  ki  mindent,  a  mi 
vele  összeköttetésben  áll,  s  ugy  fogjuk  tapasztalni,  hogy  mindennapi 
foglalatosságinkban  annak  hasznát  venni  közönségesen  elmulasztjuk. 

Az  önismeret  külön  véve,  minden  egyéb  körülállások  ismerete 
nélkül,  csak  csorba  hasznot  hajtana;  de  a  bölcseség  azt  kívánja, 
hogy  mindenki  magát,  azaz :  testi  s  lelki  tulajdonit ;  körülményit 
u.  m.  nemzetiségét,  vagyonát,  hazáját,  hazafiait ;  összeköttetésit,  azaz : 
szüleit,  rokonit,  gyermekit;  választottit,  u.  m.  szerelmét,  barátját, 
ismerősit  oly  tökéletesen  ismerje,  a  mint  azt  agyvelői  ereje  csak 
engedi;  —  a  bölcseség  azt  kívánja,  hogy  ezek  kitanulása  s  kiisme- 
rése  élete  fő  foglalatossága  s  fő  tudománya  legyen;  és  hogy  végre 
minden  külön  helyezetiben,  önmagát  s  összeköttetésit  keresztül  lát- 
ván s  tökéletesen  ismervén,  ha  ugy  szabad  mondanom,  házi  esze 
szerint  cselekedjen. 

A  legmagánosabb  ember  is  számos  oldalú,  ugy  hogy  meg  egy 
remete  is  különféle  helyeztetésekben  van ;  mert  ő  egyszerre  a  Min- 
denható teremtménye,  király  jobbágya,  haza  polgárja,  atyja  fia, 
testvérei  bátyja  vagy  öccse,  embertársai  felebarátja  s  a  t.  S  ha  mind 
azokat  teljesen  nem  ismeri,  t.  i.  önmaga  oldalait  —  nem  is  fejlődhetik 
oly  tökéletességre,  vagy  a  mi  éppen  egy,  oly  boldogságra,  mint  az 
valósággal  tehetségében  volna.  Azért  látunk  minden  oldalú  ismeretek 
hija  miatt  annyi  különben  jó  atyát,  ki  egyébaránt  nem  jó  hazafi ; 
viszont  sok  jó  hazafit,  ki  nem  jó  férj ;  számos  jó  házitársat,  ki  nem 
jó  gyermek,  nem  jó  rokon  ;  sok  jó  gazdát,  ki  nem  jó  polgár ;  számos 
törvénytudót,  ki  minden  egyébben  tudatlan  —  s  több  efélc. 

A  ki  pedig  ugy  akar  cselekedni,  hogy  valaha  azt  meg  ne  bánja 
vagy  tán  meg  ne  sirassa  is,  annak  mind  azon  pontot,  melyen  áll, 
mind  azt,  a  mi  azon  ponthoz  ér  s  üt,  tökéletesen  ismerni  elkerülhet- 
lenül  szükséges ;  mert  a  cselekvés  oly  szoros  összeköttetésben  áll 
magunk  s  körülállásink  mibenlétével,  hogy  az  csak  ebbül  folyhat 
józanon. 

Ki  világosan  érzi  s  tudja,  hogy  egéssége  gyenge,  bátorsága 
csekély,  az  katonává  nem  lesz ;  ki  azt  nem  tudja  —  mert  magát  nem 
ismeri  —  az  tán  azzá  lesz,  de  hihetőleg  a  csatában  nem  jelen,  hanem 
hátul  az  ispotályban  fog  lenni,  avagy  előrehaladáskor  arriére-garde- 
hoz,  hátravonuláskor  pedig  avant-gardehoz  fog  kéredzeni,  s  igy 
korán  veszni,  vagy  kikaczagtatni,  midőn  más  sphaerában  tán  hazafiai 
megbecsülését  s  megelégedett  hosszú  életet  találhatott  volna  fel.  —  Ki 
jól  tudja,  hogy  szemei  gyengék,  azok  hasznát  kímélve  fogja  venni,  s 
igy  hihetőleg  a  nap  sugárinak  még  vén  korában  is  örülni ;  ki  ellen- 
ben azt  nem  tudja,  kábulásig  merül  tán  könyvekbe,  s  végre  többet 
tudhat  ugyan  mint  mások,  de  sokkal  kevesebbet  vagy  tán  semmit  se 
lát.  A  ki  nyilván  tudja,  hogy  az  elme  három  főtehetségei :  képzelet, 
emlékezet. s  Ítélet  tökéletes  arányban  nincsenek  benne  egyesülve,  nem 
fog  íelemelkedésre  vágyni,  nem  fogja  munkássági  körének  tágulását 
kívánni,  mert  világosan  látja  maga  előtt:  hogy  annál  kárhozatosb 
elbizottság  és  vakság  nincs,  mint  másoknak  tanácsolni,  vagy  másukat 
vezetni  akarni  ahoz  kívántató  talentum  nélkül ;  s  hogy  azok,  kik 
ezen   hiányokat  nem   érezvén,   magokat  kolomposokká  s  vezérekké 

tetetik,  több  kárt  okoznak,  mint  hasznot,  és  sok  fáradozásikért,  ha 
még  oly  tiszta  szándékbúí  folytak  is,  dicséret  s  hála  helyett  gúnyt 
s  gyűlölséget  aratnak  —  sőt  némelykor  áldás  helyett  felebarátikat 
könyekbe  borítják,  s  a  t. 

Már  ezek  szerint  a  vagyonos  nem  fogja  pénzét  elásni,  mint 
viszont  a  vagyontalan  nem  fog  tehetségin  tul  költeni.  A  ki  tudja, 
hogy  hazája  a  nemzetek  lehető  legmagasb  felcmelkedési  polczához 
közel  áll,  arra  fog  törekedni,  hogy  azt  azon,  meddig  csak  lehet,  fen- 
tartani  segélje ;  ki  pedig  látja,  hogy  hazája  még  serdülő  korú,  annak 
geographiai  helyeztetését,  éghajlatát  s  lakosit  fogja  vizsgálni,  hogy 
előmenetele  rugóit  kifejthesse.  Már  ha  egy  muszka  tartaná  hazáját 
bortermésre  leghelyesebbnek,  s  annak  másunnan  behozatát  kárhoz- 
tatná, nem  cselekedne  bölcsebben,  mint  ha  a  peloponesusi  lakos 
hegyeit,  völgyeit  búzával,  vagy  a  magyar  sik  mezeit  olajfával  vagy 
rizskásával  ültetné  el.  Éppen  ugy  ellenkezne  a  természettel  paraszt- 
gazda markában  a  kormány  zabiája.  mint  a  kapa  vagy  cséplő  ural- 
kodóéban. Szinte  oly  nevetséges  az  egésséges  fiatal  ember  padkások 
s  orvosok  kezében,  mint  a  beteges  öreg  ur  fiatal  menyasszonyával 
négy  szem  közt.  így  van  egyéb  körülmények  meg  vagy  nem  ismeré- 
sével is.  Mennél  jobban  átlátja  azokat  az  ember,  annál  józanabbak 
tettei.  S  ha  jól  átgondoljuk  a  mondottakat,  ugy  látszik,  az  emberi 
nyomorúságok  nagy  része  ezen  bölcscség  törvényének  nem  haszná- 
lásábul  származik. 

Ha  körül  tekintünk,  itt  látunk  nyavalábari  sinlődőt,  mert  erejét, 
ott  kétségbe  esettet,  mert  vagyonát  vélte  nagyobbnak.  Emitt  lézeng 
ügyefogyott,  amott  gyalázatba  merült,  mert  ez  hazáját,  amaz  hazafiait 
nem  ismerte.  Ott  koldul  az  egykori  gazdag  kereskedő,  mert  az  ország 
fekvését,  szokásit  nem  látta  tisztán.  Amott  megvonul  a  valaha  pom- 
pás birtokos,  mert  se  vagyona,  se  adóssága,  se  hazája  nem  tűnt 
soha  esze  s  szive  elibe.  Amarra  teng  az  elbukott  árendás,  mert  földje 
vegyületét,  ereje  mennyiségét,  s  a  közel  vásár  szerencséjét  nem 
ismerte.  Emitt  szomorkodik  a  néhanapján  szabad  s  vig  legény,  most  férj, 
mert  a  házasságbul  csak  édest,  de  keserűt  nem  várt.  Amott  kínlódik 
az  életen  keresztül  egy  szerencsétlen  házas  pár,  különvéve  mindegyike 
hagy  érdemű,  de  nem  egymáshoz  illő  —  nem  ismerték  egymást  —  s  at. 

Mind  ebbül  következtessük :  hogy  a  józan  kifejtésre,  megbirá- 
lásra  s  cselekvésre  az  önismeretnek  —  a  szó  egész  kiterjedésében  — 
használása  az  életben  mindenek  előtt  szükséges. 

Erőltetés  nélkül  s  természetesen  fog  folyni  ebbül  sok  minden- 
féle hasznos,  p.  o. :  a  régi  nem  jó,  mivel  régi,  hanem  jó  és  rossz  is 
lehet.  Az  uj  pedig  nem  rossz,  mivel  uj,  hanem  jó  és  rossz  is  lehet. 
A  mi  magyar,  mivel  magyar,  még  nem  helyes,  hanem  helyes  és 
helytelen  is  lehet;  s  a  külföldi  nem  megvetendő,  mert  külföldi, 
hanem  megvetendő  és  elfogadható  is  lehet.  A  régi  szokás  sem  nem 
jó  azért,  mert  szokás,  sem  nem  tiszteletre  méltó,  mert  régi,  hanem 
éppen  oly  hijábavaló  s  erkölcstelen,  mint  szent  és  bölcs  is  lehet  s  a  t. 
Ezek  által  pedig  szoros  tudományi  rend  szerint  haladván  elő,  sok 
régi  mondás,  mely  sanctionálva  lenni  látszott,  elbomlik,  s  örökre 
elnémul.   Csak  lássuk. 

Minden  jobbítás  és  előmenetel  ellen  sokan  legkisebb  önismeret 
nélkül  igy  kelnek  ki :  „A  nemzetiséget  nem  kell  rontani,  mi  magyarok 
vagyunk,  ne  utánozzuk  a  francziát,  angolt,  németet".  „Csak  ne 
tegyünk  semmit  nemzeti  szellemünk  és  sajátságunk  ellen."  Ily  módon 
a  régi  jóval  a  régi  rossz  is  örökkön  örökké  megmaradna,  az  uj  jó 
pedig  soha  életre  nem  kaphatna,  s  ez  kívánható,  óhajtható-e? 

Tagadhatatlan,  hogy  a  szellem  és  sajátság  minden  nemzet  leg- 
sarkalatosb  intézetire  nézve  szent,  s  annak  megsemmisítése  a  nemze- 
tiség halálát  elmulhatlanul  sietteti;  de  ha  kislelküleg  makacson  min- 
den javítást  kirekeszt,  a  legszebb,  leghasznosb  s  legszükségesb  elő- 
menetelnek lesz  gátja,  hiábavalóságokon  s  szemfényvesztéseken 
alapul,  s  annál  veszedelmesb,  mennél  erősebben  ragaszkodik  hozzá  a 
sokaság.  És  ugyan  mi  az  a  nemzeti  szellem,  az  a  sajátság?  az  már 
készen  jön  a  világra,  mint  valamely  állat?  egyszerre  sül  mint  a 
zsemlye?  vagy  pedig  már  érett  korban  kezd  tüstént  lehelni  s  élni, 
mint  Pygmalion  márványa?  Avagy  csak  lassan  ered,  halkkal  nő, 
nevekedik  s  fejlődik  ki  ? 

Ha  az  első  igaz,  akkor  éppen  oly  igazán  lehetne  azt  is  állítni, 
hogy  Amerikának  s  Ujhollandiának  némely  vad  nemzetiségi 
az  ő  nemzeti  szellemek  és  sajátságok  elromlása  nélkül,  áltáljában 
semmiben    sem   mehetnek   elő,    hanem   már   arra    vannak    kárhoz- 

fatva,  hogy  tulajdon  állati  vadságokban  örökkön  örökké  marad- 
janak meg. 

Egy  magányos  ember  ugyan  mikor  végzi  tanulásit,  azaz  öntö- 
kéletesítését ?  Akkor  mikor  iskolábul  kilép,  mikor  pappá  vagy  ügy- 
véddé leszen,  tán  mikor  megházasodik  ?  vagy  30  esztendős  korában, 
vagy  mikor?  S  igy  mely  időpont  az,  midőn  egy  nemzet  már  oly 
magas  lépcsőn  áll,  hogy  legkisebb  változtatás  vagy  újság  a  nemzeti 
lelket  megrontaná  ?  s  mikor  van  az,  midőn  már  annyira  áll  kifejtve, 
hogy  a  legkisebb  előmenetel  vagy  javítás  nemzeti  zománczának  kctté- 
törése  nélkül  ne  eszközöltethetnék  ?  Már  mi  magyarok  mikor  vol- 
tunk oly  igen  érettek,  hogy  egy  kissé  még  jobban  megérnünk  nem 
lehetett  volna?  ugyan  mikor?  Szent  László  idejében,  vagy  midőn 
Mátyás  hires  könyvtára  még  álla  s  Visegrád  egész  fényében  ?  Vagy 
midőn  az  ország  összesereglett  rendéi  Márai  Theresia  királyjok 
védelmére  igaz  magyar  szabad  ember  s  hiv  jobbágy  érzésével  kardot 
rántottak,  s  a  sebes  hírnél  is  elébb  Berlinbe  termett  hős  Hadik  s  a  t. 
Bármily  édesen  melegítse  is  ezek  emlékezete  lelkeinket,  csak  egy 
szebb  jövendőnek  maradnak  szép  előjelei  s  villám  csillanatú  jelenési, 
s  állandóbb  és  szelídebb  világosságot  ígérnek.  Haladjunk ! 

Csak  ebbül  is  látszik  részrehajlás  nélkül,  mennyi  nevetséges 
fejlik  ki  a  dolognak  egy  kis  rendes  vizsgálata  által. 

Ha  gazdaság  jobb  elrendelésérül  van  szó,  hány  kél  ki  igy: 
„Ez  Belgiumban,  Olaszországban  jó  lehet,  de  nálunk  a  nemzeti  spi- 
ntus, a  sajátság"  s  a  t  Ha  pénzbeli  hitelrül  van  szó  —  hány  szájá- 
ban hallom  azon  bölcsen  átgondoltnak  látszó  themát:  „A  cambium 
mercantile  igen  kívánatos  volna,  de  az  alkotmány,  a  régi  famíliák 
fenmaradását  illető  gond  s  helyeztetésünk  azt  nálunk  lehetetlenné 
teszik".  És  igy  mások  különfélekép. 

Ha  pedig  a  második  igaz,  hogy  t.  i.  a  nemzetiség  csak  lassan 
és  halkkal  fejlik  ki,  nő  és  nevekedik,  akkor  ugy  hiszem  minden- 
kinek, ki  a  nemzet  tagja,  minden  időben  s  minden  körülállásokban 
leg  és  legfőbb  kötelessége,  hogy  annak  előmenetelét  s  javát,  mennyire 
erejében  áll  előmozditni  helyeztetéséhez  képest  törekedjen,  s  a  böl- 
cseség  azon  két  más  rendszabásit,  melyeket  előadánk,  kövesse : 
«a ~  egyesült  munka  erösb",  „egy  nap  se  h'nea  nélkül",  mert  csak  egyesülés  s 

állhatatosság  által  győzhet  a  halandó  mindenen.  A  mi  pedig  a  miké-- 
fent,  és  hogyant  illeti,  a  mi  legfőbb  kérdés,  vegyük  a  böleseség  azon 
két  utolsó  mondását,  melyekről  szólánk,  segédül :  „Halljuk  a  más  részt 
isu,  „a  rend  mindennek  lelke",  mert  ugy  fogjuk  találni  hidegvérű  fontol- 
gatás után,  hogy  többnyire  a  legszebb  s  legjózanabbnak  látszó  plá- 
num s  projectumnak,  s  a  legnagyobb  fáradozások  s  munkálkodások- 
nak azért  nincs  s  nem  is  lehet  várt  és  óhajtott  sikere,  mert  önké- 
nyesen, minden  felvilágosító  ellenzés  nélkül,  s  igy  természetesen  csak 
féloldalulag  s  hiányosan  koholtattak,  készíttettek  s  végre  nem  azon 
rendben  kezdődtek  s  folytatódtak,  melyet  a  dolog  természete 
kívánt  volna. 

Mily  következési  vannak  az  egyesületeknek,  s  azok  mit  állí- 
tottak már  fel  csillagunkon,  külföldön  láthatjuk,  s  ha  még  az  sem 
elég,  kézzel  foghatjuk,  s  igy  azon  nem  kételkedhetünk.  Azonban  az 
egyesületek  lelkérül,  melyet  más  helyen  már  érintek,  igen  kis  szá- 
múaknak van  tiszta  értelmek.  Legtöbben  azt  gondolják,  hogy  az 
egyesület  az,  hol  sokan  fizetnek  s  egy  parancsol,  —  pedig  nem  az  a 
dolog  veleje,  hanem  hogy  soknak  nem  csak  vagyonbeli,  hanem  lelki 
tulajdona  is  egy  czélelérés  végett  összesedjen.  Britanniában  például 
alig  tehetni  oly  kicsapongó  projectumot,  hogy  arra  aláírást  tüstént 
kapni  mód  ne  volna ;  s  azon  utazó,  ki  mindennek  csak  héját,  de 
belsejét  semminek  se  szokta  látni,  vándorlásiban  sokszor  jóízűen 
elneveti  magát  a  szigeti  lakos  originalitásán,  vagy  tán  éppen 
bohóságán. 

Mi  nézzük  inkább  a  dolgot  közelebbiül,  minekelőtte  nevetnénk. 
s  aztán  Ítéljünk ;  mert  vajmi  kelletlen  érzés  valakinek  nagyobb  felső- 
ségét  utóbb  elismerni,  kit  előbb  gondolatlanul  gúnyoltunk.  Ha  azon 
plánumot  adná  valaki  p.  o.,  hogy  Amerikát  vízcsatorna  által  ketté 
vágja,  s  igy  a  mexikói  tengeröblöt  a  Békes-tengerrel  egyesíti,  mely- 
nek sikere  valóban  elég  bizonytalan  volna,  még  is  tüstént  találna 
elég  aláírót,  de  —  s  itt  vigyázzunk,  mert  ezen  tengely  körül  forog  a 
műv  —  előfizetőt  egyetlenegyet  sem.  Kik  aláírták  magokat,  egyedül 
öneszek  s  belátások  által  vezettetvén  neveznek  ki  több  személybül 
álló  választottságot,  mely  az  ügyet  minden  részrül  megforgatja,  nézi, 

vizsgálja,  legnagyobb  világosságra  fejti  —  s  nem  nyakra-főre,  hanem 
a  tárgy  fontossága  szerint  több  esztendeig  is,  s  végre  józan  vélemé- 
nyét beadja.  Ha  az  ajánlás  kivihető  s  hasznot  igér,  elfogadják,  s  az 
aláirtak  egy  jutalmas  intézetben,  melynek  kivitelbeli  s  pénzbeli  dol- 
gaiban a  választottság  fővigyázattal  van,  részesülnek ;  mind  azok 
pedig,  kik  magokat  alá  nem  irták,  abbul  ki  vannak  rekesztve,  mivel 
az  actiák  száma  tán  meg  volt  határozva.  Ha  pedig  szemfényvesztés- 
nek találják  a  dolgot,  vagy  nyilvános  csalás,  s  puszta  száraz  theoria 
sülne  ki  abbul,  elszakíttatik  az  árkus,  vége  a  dolognak,  s  mindenkinek 
pénze  zsebiben. 

Nálunk  legelső  lépés  fizetés  szokott  lenni ;  aztán  minden  hozzá- 
járulásunk, minden  publicitás  s  minden  számadás  nélkül,  —  végre 
véletlen  azt  halljuk  valakitül,  hogy  öniözgdésrül,  ráfizetésrül  van  szó, 
vagy  a  dolog  elbomlott,  semmi  se  lett  belőle.  És  mi  ezek  után 
csudálkozunk,  az-  egyesületeknek  mért  van  másutt  s  mért  nincs 
nálunk  sikere ! 

Sokan  tudom  azon  sophismával  állnak  ez  ellen  készen  :  .,s  még 
is  éppen  Brittanniában  mért  nem  sül  el  annyi,  mért  van  ott  annyi 
megbukás,  a  mirül  nálunk  szó  sincs".  Azon  hadivezér,  ki  számos 
ágyút  elfog,  némelykor  el  is  veszthet  néhányat.  Többször  esik  lóval 
s  lórul,  ki  annak  hátán  sokszor  jár,  mint  ki  rá  se  ül.  Sokban  csa- 
latkozik az,  ki  sokat  próbál,  s  többször  hibázik  az,  ki  ébren  van, 
mint  a  ki  alszik.  Ki  pénzét  elássa,  az  meg  nem  bukik,  s  kincsét  se 
veszti  el,  ha  csak  el  nem  lopják,  de  értékének  semmi  hasznát  nem 
is  veszi,  s  rá  nézve  arany  és  kő  egy  becsű.  Azon  álló  hid,  melyet  a 
Dunán  senki  nem  próbál,  el  sem  is  bomolhat  s  a  t.  De  mit  veszte- 
gessem a  szót;  azt  legalább  nem  tagadhatni,  hogy  az  egyesületeknek 
az  előadott  móddal  vitt  szerkeztétése  által  a  sorsra  épült  számolások 
szerint  minden  esetre  nagyobb  a  siker  hihetősége,  s  kisebb  a  sikerét- 
lenség  veszedelme. 

Mindennapi  munka  s  gyakorlás  által  mennyit  vihet  végbe  az 
ember,  s  mily  tökéletességre  emelheti  természeti  tulajdonit,  sőt  még 
azokat  is,  melyekhez  legkisebb  ügyességgel  se  látszik  birni,  s  végre 
mennyit  s  mi  nagyokat  állithat  időjártával  elő,  nyilván  tapasztalhatjuk 

magunkon,  ha  t.  i.  valamit  tökéletesen  tudunk,  vagy  világi  létünknek 
valamely  jelei  vagy  nyomai  már  vannak ;  de  még  inkább  tapasz- 
talhatjuk szinte  minden  megkülönböztetett  embertársink  életrajzá- 
ban. Jusson  csak  eszünkbe  Apelles,  Demosthenes,  Epaminondas. 
Péter  czár,  tekintsük  ujabb  időkben  Brunelt,  Canovát,  Lawrencet, 
Paganinit  ? 

De  az  ember  hijába  az,  hogy  igen  sokfele  akar  lenni,  s  igy 
alig  lehet  igazán  tökéletes  egyféle,  s  kivált  nálunk,  hol  a  tudatlanság- 
bul  kilábolás  nem  éppen  oly  régi,  legszembetűnőbb  quodlibetes  embe- 
reinknek szerfeletti  sokasága  —  igazi  bölcseinknek  pedig,  kik  az  idő- 
vel egyenlő  lépést  tartani  tudnak,  azt  meg  se  előzik,  el  se  maradnak, 
szerfelett  csekély  száma. 

Tagadni  nem  lehet,  hogy  csak  azt  művelhetjük  tökéletes  ügyes- 
séggel, a  mit  mesterség  s  nem  idötöli ősképen  űzünk.  Ismerje  meg  tehát 
kiki,  mi  az  ő  mestersége  s  tisztje;  ha  valamiben  felsőbbséget  vágy 
elérni,  fejtse  ki  azt  tehetsége  szerint,  foglalatoskodjon  azzal  minden 
nap,  s  tegye  azt  s  csak  azt  minden  vizsgálati  s  tanulási  fő  tárgyává ; 
minden  egyebet  mellesleg  folytasson,  az  legyen  dolga,  egyebek  nyu- 
galmi, pihenési.  így  mi  magyar  birtokosok  a  törvény,  ország  védelme, 
gazdaság  s  kereskedés  körül  foglalatoskodjunk,  mert  ezeket  ismerni 
tisztünk  s  kötelességünk,  s  nem  csak  ugy,  ahogyan  azok  hazánkban 
vannak  s  voltak,  hanem  a  mint  külföldön  is  vitetnek,  ne  hogy  egy- 
oldaluakká  váljunk.  Ezek  legyenek  fő  foglal atosságink,  minden  egyéb 
szép  és  kellemes  pedig  mellékes  időtöltés. 

Én  ugy  hiszem,  a  festés  festő,  a  hegedülés  hangász  dolga,  s 
hogy  ezek  szájában,  ha  önmüvészetekhez  nem  tudnak,  a  kereskedési, 
politikai,  országgyűlési  tárgy  oly  kedvetlen  hangú,  mint  nevetséges 
vagy  inkább  fájdalmas  egy  magyar  mágnásban  pseudo-Raphaelt,  s 
ál-Kalkbrennert  látni,  ki  se  hazája  nyelvét,  se  anyaföldje  számos 
javait  s  némely  hátramaradásit  nem  ismeri,  annak  előmenetelén 
se  nem  munkálódik,  se  nem  örvend,  s  kinek  mindenre  nagyobb 
gondja,  mint  éppen  természetes  kötelességire.  Ha  mindazáltal  egy 
személyben  egyesülhet  Zeuxis,  Szilágyi,  Zrínyi  s  Rossini,  Newton- 
nak s  Pittnek  ráadásával,  akkor  egy  szót  se  szólok,  hanem 
inkább    tapsolok    annak,    ki   mind    ezen    most    emiitett    halandók 

tulajdonit  magában    egyesülve   érezvén,  a  tudományok  s  művészetek 
minden  ágazatit  és  egyetemét  egy  frontban  kezdi  s  gyakorolja. 


A  felvilágosító  ellenzés  hasznát  senki  nem  tagadhatja.  Hogy 
tudja  meg  az  ember  még  legalacsonyabb  helyezetben  is  az  igazat,  ha 
mindenki  minden  szavát  igenli?  S  hát  még  magasabb  lépcsőn  mint 
tanulhatja  ki  a  dolgok  igaz  állapotját,  ha  hiedelmiben  soha  tagadóra 
nem  lel  ?  S  ugyan  hogy  cselekedhetne  józanul  a  dolgok  mibenlétének 
valódi  ismerete  nélkül? 

A  gazdaságban  hány  fiatal  birtokos  károsodott  már  az  által, 
hogy  próbáit  tisztjei  s  emberei  minden  ellenzés  nélkül  helyben- 
hagyák,  s  észrevételiket  szolgaikép  elhallgaták. 

Sok  számos  intézet  mért  szerkeztetett  hiányosan  tökéletlenül  s 
rosszul?  mert  az  alattvalók  függésben  lévén,  szólásnál  tanácsosbnak 
tartották  a  hallgatást. 

Hány  szép  talentum  nem  juthatott  magasb  lépcsőre,  mivel 
elhallgattatván  gyengeségi,  magát  önhittségbül  csalhatatlannak  képzé  ? 
S  áltáljában  mennyi  egyoldalú  s  csak  szinenjáró  s  felületes  fakadt 
már  a  világon  az  önakarat  azon  zavaros  kutjábul,  mely  az  ellenző 
észrevételek  hija  miatt  meg  nem  tisztul  s  igasságra  soha  ki  nem  fejlett  ? 

Csak  mindenoldalú  vizsgálat  által  lelhetni  fel  az  igazságot,  s 
ez  csak  a  gondolatok  legszabadabb  közlése  által  valósulhat.  Hol  a 
beszéd  korlátos,  ott  rab  a  nyelv  s  csak  rabként  szól. 

Sokan  az  ellenzéstül  ugy  félnek,  mint  a  setétségtül;  az  pedig 
epén  olyan  szükséges  az  igazság  tökéletesb  kifejlődésére,  mint  ez  a 
nap  sugárinak  szembetűnőbb  tételére.  Semmi  se  lehet  az  egész  világi 
egyetemben  nyomás  és  ellennyomás  nélkül.  S  csak  oly  tanácskozás 
szül  bölcseséget  s  áraszt  áldást  az  emberiségre,  hol  szabad,  hidegvérű, 
tiszta  át-  s  belátás  vezérli  a  vizsgálatot  s  okoskodást. 

Mai  világban  senki  se  hisz  azért  valamit,  mert  ez  vagy  amaz 
mondja,  senki  sem  indíttatik  legalább  belsejében,  mint  tán  ez  előtt,  az 
okoskodó,  hanem  az  okoskodás  által,  s  elmúlt  Pythagorassal  az 
0  mondta;  s  még  is  hány  végzi,  ha  már  minden  más  fegyveribül 
kifogyott,  eképen  okoskodását :  „meglássátok,  ez  ártalmas  s  veszedelmes 

leszen,  evvel  a  czélt  nem  érjük  cl ;  ne  kételkedjetek,  higyjetek  nekem" 
a  mi  más  szavakkal  közelebbrül  tán  ennyit  jelent :  „Ti  a  dolgot  más- 
kép látjátok,  én  is ;  egymást  nem  tudtuk  meggyőzni,  de  a  termé- 
szet —  s  arrul  nem  tehetek,  hanem  ajándékát  háladatosan  haszná- 
lom —  agyvelőmet  máskép  alkotta,  mint  tiéteket ;  én  látom  a  jövendőt 
világosan,  ti  azt  értelmetek  s  vizsgaerőtök  gyengesége  miatt  nem  lát- 
hatjátok, azért  kötelességem  titeket  belátástok  s  kivánságtok  ellen  is, 
szerencsére  kénszeritni,  vezetni,  boldogitni;  ti  kötelességtck  pedig 
hinni,  szót  fogadni,  követni"  s  a  t. 

Egy  ismeretes  franczia  író  azt  mondja,  az  oppositio  olyan,  mint 
az  epe,  kell  a  test  épségéhez  egy  kevés,  de  csak  igen  sok  ne,  s  az  a 
kevés  is  ugyan  egésséges  legyen.  Ne  kárhoztassuk  az  ellenzést  tehát 
áltáljában  minden  kivétel  nélkül,  hanem  halljuk  a  más  részt  is,  az 
ellenben  ne  fajuljon  el  rendetlen  s  makacs  fejcsségre,  s  ne  gondol- 
jon az  által  mutatni  charactert,  hogy  mindég  azt  mondja  „fekete", 
mert  már  egyszer  —  minden  világ  nélkül  lévén  —  azt  állitá,  habar 
most  azt  nyilván  látja  is,  hogy  fehér.  Sokan  pedig,  kik  tán  számos 
esztendő  leforgása  alatt  nem  hallottak  igaz  férfiúi  bátor  s  egyenes 
szót,  ne  tartsák  azokat  mindjárt  faragatlan  falusi  vagy  veszedelmes 
utazott  embereknek,  kik  vélek  egy  értelemben  nincsenek,  máskép 
látják  a  dolgot  mint  ők,  s  azt  szembe  meg  is  merik  mondani. 

Azok  végre,  kik  valami  igen  bölcset  vélnek  az  által  állítni  : 
„Ugyan  mi  haszna  lehet  az  oppositionak,  hiszen  azt  még  Angliában 
is  elnyomja  a  ministerium"  —  arra  méltóztassanak  11  gy címezni,  hogy 
az  oppositio  hasznot  —  ha  csak  a  zűrzavart  nem  vélik  ily  okoskodók 
haszonnak  —  az  által  minden  bizonnyal  nem  hajtana,  ha  a  kormány- 
nak legjózanabb  s  legczélarányosabb  rendelésit  feldöntené  s  megsem- 
misítené, s  hogy  inkább  kárhozat  lenne  az  országra  nézve,  mint  sem 
valami  kívánatos,  s  hogy  a  felvilágosító  ellenzésnek  soha  nem  is  lehet 
semmi  egyéb  czélja,  mint  minden  tárgyat  a  maga  józan  egyenes  útjára 
s  tökéletes  súlyegyenbeli  járására  vczérleni,  s  a  ministeriumot  arra 
kénszeritni,  hogy  mindent  előkeressen,  kitaláljon  s  intézzen  el,  a  mi  a 
közjót  s  közboldogságot  legbizonyosabban  s  legrövidebben  eszközli  — 
ezt  érti  az  angol  s  minden  józan  az  oppositión. 

És  ha  egyszer  az  igazság  előttünk  nyíltan  áll,  a  jó  rend,  mely 
mindennek  lelke,  akkor  magátul  foly.  A  ház  s  gazdaság  körül  — 
legyen  a  napi  s  időszaki  rend  a  természethez  s  körülállásokhoz 
képest  immár  megállapítva  —  a  legkisebb  is  jól  s  akadás  nélkül  forog. 
Szintúgy  egyesületekben,  társaságokban,  országlásban. 

Csak  hogy  a  dolgot  ugy  kell  venni,  mint  van,  s  nem  mint 
lennie  kellene.  Tartassék  meg  a  régi  jó  rend  elszánt  akarattal,  a  hol 
pedig  látszik  a  társasági  machina  akadozása,  ott  állittassék  uj  rugó, 
fris  tengely,  ép  fogú  karika;  a  rozsda  pedig  sehol  se  szenvedtessék, 
de  halkkal  vakartassák  le,  hogy  semmi  se  törjék ;  s  így  az  előítéletek 
is  csak  csendes  móddal  részeltessenek,  mert  azok  hamar  kiirtása 
némely  öregben  tán  halált  is  okozhatna;  de  hogy  azokat  már  anya- 
tejben is  keverni  kelljen,  az  bizonyára  hazugság. 

Összehasonlításuk  által  legjózanabb  elmélkedni.  S  igy  az  egés- 
seges  itéletü  hazafi  nemzete  elsőbbségin  örül,  s  azokat  mind  jobban 
jobban  kifejti.  Ott  pedig  kettőzteti  fáradozásit  s  halad,  hol  hátra- 
maradást sejditne,  s  minekelőtte  jobb  s  boldogabb  hazát  keresne, 
még  inkább  szereti  s  nagyobb  szorgalommal  ápolgatja  édes  anya- 
földét, mint  ügyefogyott  agg  szüleit  vagy  sebbe  esett  pajtásit  se 
tudná  segedelem  nélkül  hagyni,  hanem  még  drágábbak  lennének 
szivének  !  Tanul  ő  bölcseséget,  de  nem  egyedül  könyvekbül,  cathedrák- 
rul ;  hallgatja  inkább  a  természet  szent  szavát,  mely  minden  ember 
erkölcséhez  mágusi  erővel  szól,  s  felemelni  iparkodik  hazáját  nagyobb 
méltóságra,  nagyobb  díszre. 

S  hát  mi  volna  még  a  magyar  fellobbanó  lángnak  a  király  és 
haza  díszére  lehetetlen  ?  —  kivált  ha  sokszori  szalmatüzére  még  azon 
régi  cserbül  is  vinni  akarnánk,  mely  nem  csak  vadoninkon,  de 
melleinkben  is  eléií  találkozik ! 

Tőlünk  függ  minden,  csak  akarjunk,  S  nem  lelki,  testi  s  ország- 
beli javaink  dicsérete  emelheti  fel  hazánkat,  hanem  hátramaradásink 
s  hibáink  nagylelkű  elismerése,  s  azoknak  férfias  orvoslása.  Annyi 
jo  s  nemes  van  bennünk,  hogy  a  jónak  mértéke  könnyen  levonja 
annak  kisded  súlyát,  a  mi  még  hátra  van. 

A  MAGYAR  BIRTOKOS  SZEGÉNYEBB, 
MINT  BIRTOKÁHOZ  KÉPEST  LENNIE  KELLENE. 

A  birtokrul  s  vagyonrul  is,  mint  minden  egyébrül  elágozik  az 
értelem,  s  az  tulajdonkép  a  szenvedelmek  s  érzések  számtalan  ellen- 
kezési  s  árnyékozási  miatt  mindeddig  nálunk,  sőt  másutt  is  sokak 
előtt  homályban  dereng.  Az  egyetértő  legszámosb  két  felekezet  az, 
melynek  egy  része  az  aranyat  s  pénzt  véli,  másika  a  földet  s  fekvő 
jószágot  tartja  birtoknak,  vagyonnak ;  véleményem  szerint  pedig  se 
kincs,  se  mező  nem  az,  hanem  azok  haszonvehetősége.  Mit  birt 
Robinson  szigetén  aranyában,  s  váljon  mit  ér  kiterjedt  határa,  erdeje 
és  sivatagja  némely  magyarnak? 

A  pénznek  csak  ugy  van  értéke  s  becse,  ha  azért  az  élet  szá- 
mos javait  magunknak  meg  is  szerezhetjük;  mint  nemkülönben  a 
földnek  csak  ugy,  ha  az  számunkra  az  élet  számos  javait  megtermi. 
S  igy  az  a  birtokos  s  vagyonos,  ki  magának  s  övéinek  az  élet  szá- 
mos javait  mindenkor  s  mindenütt  bizonyosan  megszerezheti ;  s 
birtoka  és  vagyona  nagysága  vagy  kicsinsége  azon  arányban  áll, 
melyben  ő  az  élet  több  vagy  kevesebb  javait  magának  megszerezni 
képes  mindenkor  s  mindenütt.  Szegény  pedig  az,  ki  csak  ritkán  s 
nem  mindenütt,  s  nem  bizonyosan  juthat  az  élet  javaihoz,  és  sze- 
génysége annál  nagyobb,  mennél  bizonytalanabb  a  lehetőség,  élte 
szükségeit  kipótlani. 

Az  ideális  vagyon,  mint  p.  o.  ohy  tökepénz,  melyet  se  le  nem 
tesznek,  se  kamatját  nem  fizetik,  vagy  oly  erdő,    vagy  mocsár,  mely 

jövedelmet  nem  hoz,  nem  egyéb  álomnál,  s  haszna  se  nagyobb,  mert 
se  kenyeret  az  éhesnek,  se  ruhát  a  meztelennek  nem  nyújt ;  s  men- 
nél bizonytalanabb  a  tőke  vagy  kamat  fizetése,  vagy  a  jövedelem, 
annál  inkább  képzelethez  s  füsthöz  hasonlítható  a  birtok,  a  vagyon. 
Ha  száz  esztendő  alatt  fizetik  vissza  pénzemet  vagy  annak  kamatját, 
nekem  semmim  sincs,  s  nem  is  lesz  soha;  ha  húsz  esztendő  alatt, 
akkor  tán  lesz  valamim,  tán  nem,  mert  ki  tudja,  még  akkor  élek-e  ? 
s  igy  folytatva.  Mit  ért  fűszeres  ebédje  Parisban,  a  jó  meleg  men- 
téje Vilnában  az  éhséggel  s  hideggel  küszködő  gallusnak  Bereziná- 
nál  ?  Mit  értek  a  sárvízi  és  siói  berkek,  melyek  most  hasznos  kaszálók, 
elholt  eleinknek  ?  —  Semmit.  —  s  a  t. 

A  pénznek,  földnek  s  minden  egyébnek  csak  ugy  van  lehető 
legnagyobb  haszna,  ha  egyiket  s  másikat  minden  pillanatban  arra 
fordíthatom,  a  mire  tetszik.  Mennél  szaporábban  juthatok  pénzemhez 
vagy  földemhez,  s  mennél  rövidebb  idő  alatt  cserélhetem  az  elsőt  a 
másikért  s  viszont;  vagy  egyik  s  másikat  egyéb  életjavakért,  annál 
többet  ér  nekem  száz  vagy  millió  forintom,  tiz  vagy  száz  ezer  hold 
földem,  s  viszont  minden  becse  meg  is  szűnhet,  mert  az  érték  szo- 
rosan a  pillanathoz  van  kötve.  A  szomjus  embernek  fris  ital,  fáradtnak 
ágy,  fázónak  tűz,  tengeren  küzdőnek  part,  félénknek  bástya  vagy 
domboldal  annak  idejében  többet  ér,  mint  a  világ  minden  egyéb 
kincse.  S  azért  látunk  sokszor  vagyonos  embert  kevés  birtokkal,  s 
ugy  szólván  igen  szegényt  iszonyú  vagyonnal,  mert  vajmi  sok  élet- 
javakat termeszthet  ki  csekély  vagyon  helyes  körülmények  közt,  s 
Croesus  kincse  sem  elegendő  még  szükség  kielégítésre  is,  ha  azzal 
bátran  s  tetszésünk  szerint  nem  élhetünk. 

S  ime  csak  ez  a  kevés  is  igen  elég  annak  kifejtésére,  hogy  pén- 
zéhez s  földéhez  képest  mért  szegény  a  magyar  tőkepénzes  és  földesúr. 
Az  első  nem  teheti  pénzét  oly  helyre  —  ha  ládájába  nem  csukja  — 
honnan  mindég  tetszése  szerint  ki  is  vehetné  s  attul  rendes  kamat 
folyna  is.  A  másik  pedig  kiterjedt  zsíros  dülőji  mellett  se  kap 
jószágira  sok  kéregetés,  industria  s  datur  modus  in  rebus  nélkül 
bizonyosan  s  okvetetlenül  egy  forintot  is.  Meglehet,  tán  becsületes 
képére  ezreket ;  —  de  ez  más. 

Nem  szegényebb-e  tehát  nálunk  a  becsületes  tőkepénzes,  mint 

-    31    - 


természet  szerint  lennie  kellene  ?  Az  országban  minden  van,  a  ml 
hitelt  adhatna,  fekvő  jószúg,  ház,  marha,  gabona,  bor  s  a  t.  De  5 
vagyonát  nem  állithatja  ezen  alapokra,  hanem  fövényre,  vagy  hogy 
jobban  mondjam,  levegőre  állítni  kéntelen.  Ha  körülnéző  s  óvakodó, 
esztendeig  is  elhever  ládájában  tőkéje,  s  ez  által  nem  gyarapodik,  s 
végre  oly  érzéssel  ereszti  pénzét  más  kezébe,  mint  valaha  Mongolricr 
veszedelmes  hajóját  levegőnek,  —  bizonyosan  nem  tudván,  látja-e  azt 
még  valaha,  vagy  legalább  hirét  hallja-e  még  egykor ! 

Végre  minekutána  minden  észbcli  erőltetés  s  vizsgálattal  — 
melyekkel  a  circulus  quadraturáját  ki  lehetne  találni  —  pénzét  ugy 
nevezett  bátorságos  helyre  tette  le,  sokszor  már  egy  pár  év  után  azt 
tapasztalja,  hogy  se  pénze  tőkéjét,  se  kamatját  többé  nem  látja,  de 
minden  ember  által  dus  capitalistának  tartatik,  s  igen  szigorú  s  fös- 
vény hirre  kap,  ha  pénzét  —  mely  tulajdonkép  nem  övé  s  melyet 
soha  nem  is  lát  —  nem  költi,  s  abbul  se  felebaráti  segedelmére,  se  a 
közjó  előmozdítása  végett  nem  ád  s  nem  áldozik.  Ha  minden  boszut 
s  mérget,  s  még  ezek  mellett  a  pörben  elköltendő  pénzt  tekintjük  s 
számba  vesszük,  nekem  legalább  tréfán  kivül  ugy  látszik,  hogy  tízszer 
boldogabb  az,  kinek  semmi  tőkepénze  nincs,  mint  az,  ki  ily  forma 
tőkepénzt,  azaz  csak  annak  emlékezetét  bírja.  Tantaiusi  kínnál  én 
nagyobbat  nem  ismerek. 

Ha  pedig  a  pénzes  ember  nem  szerfelett  nagy  scrupulista,  nem 
könnyebben  lesz-e  helyeztetésünkben  uzsorássá,  mint  másutt?  A  ki 
törvényes  kamatnál  többet  kivan,  az  előttem  uzsorás,  akárhogy  hímez- 
zük a  dolgot.  De  nálunk  sok  ember  jó  szívvel  adná  pénzét  5  s  6-tal 
100-tul,  ha  tőkepénze  feneken  s  nem  levegőn,  hypothekán  s  nem 
hypothesisen  állhatna,  és  sokkal  szivesebben,  mint  10  s  20-al  100-tul 
bizonyosság  s  hitel  nélkül ;  s  ha  ezen  utóisót  teszik  is,  sokan  eleintén 
a  törvénynek  ebéli  hiányos  létével  csendesítik  el  lelkiismereteket ; 
mint  sok  katona  ellenség  előtt  szükségbül  csak  egyszer  élvén  máséval, 
végre  megrögzött  rablóvá  lesz ;  ugy  ama  pénzes  néhány  megilletődés 
után  rendes  uzsorássá  válik,  ki  többé  pirulni  nem  tud.  S  erre  a  tör- 
vények hiányossága  vezet,  melyeknek  az  embert  éppen  ellenkező  útra 
kellene  idézni  s  kénszeritni ! 


-    32    — 


De  hát  még  a  földesurak,  a  birtokosak  mi  állapotban  vannak, 
s  azoknak  természet  ellen  való  szegénységekrül  mit  mondjak?  Ha 
egynek  pénzre  van  szüksége,  minden  jószági  mellett  ugyan  kaphat-e 
törvényes  kamatra  elegendőt  könnyen  és  tüstént  ?  Hány  van  köztünk, 
ki  nem  kéntelen  termését,  gyapját  s  a  t.  bizonyos  időszakonként,  sőt 
némelykor  még  idő  előtt  s  árán  alul  is  eladni  ?  S  hánynak,  ki  már  a 
fraecifitium  fenekén  nyugszik,  kgömbörödése  első  kezdete  s  oka  nem 
egyéb  volt,  mint  egy  pár  ezerre  való  szüksége,  melyért  akkoriba  bir- 
toka ezernyi  hitelt  adhatott  volna,  de  melyet  rendes  és  világos  hitel 
hija  miatt  csak  felette  nagy  uzsorával  kaphatott?  Hány  birtokost 
ismerek  magam,  ki  mindég  pénzben  szűkölködik,  s  kinek  kincse 
maga  előtt  mindég  el  van  zárva? 

Vegyünk  egy  példát  elő  :  ha  valakinek  százezer  forint  bizonyos 
jövedelme  van  s  egy  millió  adóssága,  az  hatvan  ezer  forint  kamatot 
fog  fizetni,  s  igy  neki  esztendei  kiadásira  negyven  ezer  forint  marad, 
s  éppen  annyi  birtokkal  bir  mint  az,  kinek  adóssága  nincs,  s  tiszta 
esztendei  jövedelme  csak  negyven  ezer  forint.  Ez  axióma,  s  ennek 
az  életben  is  ugy  kellene  lenni,  s  hol  hitel  van,  a  dolog  mindenütt 
ugy  is  áll;  de  nálunk  az  elsőnek  semmije  sincs,  vagy  nem  sokára 
semmije  se  lesz,  midőn  a  másiknak  negyven  ezer  forint  jöve- 
delme van. 

Ez  furcsa  s  csudálatos  jelenés,  különös  tünemény  ugy-e?  s 
kivált  azokra  nézve  igen  mulatságos  és  hasznos,  kik  telhetetlen  apjok- 
tul  az  adósságokat  s  jövedelmeket  ily  arányban  vették  át  ugy  neve- 
zett örökös  jószágikon,  s  kik  mint  jobb  s  nemesb  időszak  fiai  alig 
képesek  minden  buzgóságokkal  s  felemeltebb  érzéseik  mellett  is 
hazánk  javára  czélzó  fáradozásik  által  néminemüképen  kidörzsölni 
azon  mocskokat,  s  elfelejtetni  azon  szennyt  hazafiaikkal,  mely  szü- 
leik élete  után  hátramaradt,  s  mely  minden  becsületes  emberben,  ha 
gyűlöletet  nem  is,  legalább  szánakozást  gerjeszt.  A  hitel  hija  felijeszti 
hitelezőit,  s  kérje  fel  csak  tőle  egy  rész  tőkéjét,  kész  a  megbuktatás. 
Az  adósságok  mennyiségét  senki  bizonyosan  nem  tudhatja,  a  jószá- 
gok becse  elirányozva  nincs  —  a  mi  szerfelett  változó  jövedelminkkel 
lehetetlen  is  —  s  igy  a  fanica  sokszor  ok  nélkül  is  annyira  elfoglal 
minden  hitelezőt, hogy  a  zűrzavarban  végre  mind  az  adós,  mind  a  hitelező 

károsodik,  s  csak  azok  gyarapodnak,  kik  a  zavarosban  tudnak 
halászni,  s  a  pörök  ágozatit,  s  archívumok  kulcsait  oly  szorosan 
tartják  markaik  közt,  hogy  az  ily  állapotban  lévő  földesúr  minden 
jó,  szelid  s  szép  tulajdoni  mellett  egyéb  minden,  csak  nem  ur,  s  min- 
den esetre  sem  nem  földesúr,  sem  nem  birtokos,  sem  nem  vagyonos, 
s  őtet  az,  a  mi  övé,  közelebbről  nem  illeti,  mint  sok  titkos  tanácsost 
a  titok. 

1  l;i  idő  volna  egy  jószágot  visszaváltani,  vagy  egy  familiabelit 
megtartani,  bár  adósság  jószáginkat  nem  terheli  is,  pénzt  hihető  nem 
kapunk,  vagy  bőrünket  nyúzzák.  Minden  más  országban  repülve 
hoznák  a  pénzt,  s  nem  mivel  a  pénzkeresők  tán  grófok,  bárók, 
nemesek,  vagy  mivel  jó  s  hires  emberek,  hanem  mivel  hypothekát 
tudnak  adni.  Nem  is  ér  hitelre  annyit  a  szép  kép  s  az  ugy  nevezett 
emberséges  pofa,  mint  ház,  föld,  erdő,  juh  s  a  t.  Nálunk  a  hitel, 
mintha  legveszedelmesb  tengeren  kereskednénk,  nem  valódiságon  áll, 
hanem  az  adós  vagy  emberei  ügyességén  vagy  csalfaságán,  a  hite- 
lezőkkel t.  i.  elhitetni  azt,  hogy  az  adósság  csekély,  az  érték  nagy  s 
minden  jó  rendben  van.  A  ki  jó  színjátszó,  egy  darabig  rá  is  szedi 
a  publicumot,  mig  elvégre  magas  állásárul  a  dráma  utolsó  scenájá- 
ban  nevetségesen  maga  bukik  le,  mint  Bon  Jüan  vig  vacsorája  után 
a  gőzölgő  mélységbe ! 

Ha  jó  alkalom  fordulna  elő  jószágot  szerezni,  vagy  az  ősieket 
nagy  s  bizonyos  nyereségre  instruálni  lehetne,  valyon  tehetjük  s  esz- 
közölhetjük-e, kapunk-e  arra  oly  könnyen  s  bátorsággal,  mint  azt 
birtokunk  s  vagyonunk  szerint  találni  kellene,  elégséges  pénzt  ?  S  nem 
attul  kell-e  mindég  tartanunk,  hogy  legkisebb  gyanú,  nehogy  többet 
költünk  mint  van,  hitelezőinket  annyira  felijessze,  hogy  azok  tőke- 
pénzeiket  ismét  felmondják,  s  minket  tán  legnagyobb  zavarba 
hoznak  ? 

És  ez  földesuraink  s  földbirtokosink  állapotjának  vázrajza,  s 
ebbül  látszik,  hogy  inkább  mende-monda  teszi  hitelünk  létét  vagy 
nemlétét,  mint  fekvő  jószág,  ház,  marha,  gabna,  bor,  s  a  t.  Azonban 
ne  aggódjunk  ezen,  tűrjük,  sőt  örüljünk  rajta,  mert  ez  is  praeroga- 
tiváink  egyik  szép  következése,  melynek  a  zsidó  annyira  örül  s  nevet, 
midőn  mi  felemelkedett  büszke  érzéssel  függetlenségünkrül  álmodozunk, 

de  magunkat  egyszersmind  általa  megköttetni  engedjük  —  hogy  azt 
valóban  inkább  az  ő  praerogativájának  mondhatnók! 

Ezen  következések  pedig,  melyekrül  szólék,  nem  valamely 
rossz  vagy  ellenséges  hozzájárulás  által  eszközöltetnek,  mint  sok  szo- 
morú játékban,  hol  több  széplelkü  egy  gazember  által  boríttatik 
gyászba,  hanem  kirekesztöleg  a  hibás  princípiumból  folynak,  s  a 
hiányos  törvények  származéki ;  melyeket  azért  festék  legnagyobb 
egyszerűségekben,  hogy  az  olvasó  annál  tisztábban  lássa,  a  rossz 
elrendelés  mily  veszedelembe  s  nyomorúságba  hozhatja  az  embert 
önhibája  nélkül,  mint  a  sors  vaskeze  a  vétek  súlyában  az  erényre 
született  Őrindurt  bűnbe  keveri,  és  szánakozásunkat  azért  gerjeszti 
annyira,  mivel  nemes  lelke  nem  bírhatja  a  vétek  szennyét.  így  ger- 
jeszti bennünk  a  szánakozást,  de  a  haragot  is  méltán,  hogy  ily 
bilincseket  szenvedünk  magunkon,  midőn  azokbul  kifej  leni  csak 
tőlünk  függene. 

Nem  mondom,  hogy  kivétel  nincs,  s  hogy  minden  família 
körülállása  ezen  rajzhoz  hasonlít,  mert  köztünk  is  él  még  a  hitel, 
becsület  s  az  adott  szó  szentsége ;  de  az  egészre  nézve  mit  gyengithet 
néhány  példa  ?  „Terracina  s  Nápoly  közt  nincs  veszedelem,  mert 
csak  minden  tizediket  rabolják  ki ;  a  pestis  nem  valami  rossz,  mert 
Törökországban  is  találkozik  vén  ember ;  nálunk  jól  megyén  a  keres- 
kedés, mert  drágán  eladhatni  veszprémi  vásáron  a  búzát;  gazdasá- 
gunk igen  is  virágzik,  mert  Marien-Auban  irrigatio  is  practikáltatik 
immár,"  s  számtalan  eféle  hiábavalóságokat  el  lehetne  éppen  oly 
igazsággal  mondani. 

De  mily  kép  lenne  még  az,  s  mily  fekete  s  vérszin  kellene 
hozzá,  ha  némelyek  pénz-machinátióit  rendre  kifesteném  itt  —  kik 
mint  a  kisértet  az  ártatlan  halandót  esztendőkig  követik,  hogy  egy 
gyenge  pillanatban  bűnbe  keverjék,  kik,  mondom,  hideg  vérrel  koholt 
plánum  szerint  egész  nemzetségeket  kirabolnak  s  véreket  vampyr 
gyanánt  isszák.  S  ezt  a  törvény  nem  hátráltathatja! 

Ezen  émelygető  sárt  azonban  feldúlni  nem  akarom.  Munkám 
czélja  nem  felebarátom  megítélése,  mert  az  csak  Istené  ;  nem  bűnei- 
nek napfényre  hpzása,  mert  ez  kormányé ;  szándékom  csak  pénzbeli 
ibás  elrenddtcft'süiiJ;  küvetkezésit  olvasóm   szeme  eleibe  állítni,  s  őtet 


arra   figyelmessé   tenni,    hogy   a   veszedelemtül  magát   ily   abderita 
körülállások  közt  mikép  óhassa. 


Rossz  ember  mindenütt  van,  s  arra  vigyázzon,  azt  sújtsa  a 
törvény.  Keresztény  jótévőséginkben  higyjünk  minden  emberrül  jót ; 
pénz,  kereskedés,  alkotmány  dolgában  mindenkirül  pedig  a  legrosz- 
szabbat  —  ugy  fogunk  ezen  s  a  más  világon  boldogulni.  Hagyjuk 
azokat  érzékenyen  sententiázni,  kik  mindég  kölcsönös  bizodalomrul 
álmadoznak,  mintha  csak  szentek  közt  laknánk.  Ha  ugy  volna,  mint 
ők  hiszik,  se  contractus,  se  testamentum,  se  obligatio  nem  kellene, 
sőt  még  a  Corpus  Jurist  is  elégethetnők,  mert  az  egymáshoz  vonzó 
szép  bizodalom  mind  ezeket  szükségtelenekké  tenné.  De  ily  ábrándo- 
zok, kik  Eldoradóban  vélik  magokat,  vagy  minden  vagyonikat  elvesz- 
tették, már  nagy  bizodalmok  miatt  s  alamizsnára  szorultak,  vagy  a 
mit  még  inkább  hiszek,  másokat  csalni  akarnak,  a  mit  olyanokon 
könnyebben  vihetnek  végbe,  kik  biznak,  mint  a  kik  nem  biznak,  mert 
azok  magok  adják  oda  a  miek  van,  ezek  pedig  elzárják. 

Vigyázva  vigyük  tehát  főképen  pénzbeli  dolgainkat,  vagy  hogy 
világosabban  mondjam,  senkiben  ne  bízzunk  vaktán.  Mig  pedig  hitel 
nélkül  szegénykedésre  vagyunk  Ítélve,  vegyük  addig  sok  számos 
hazánkfiait  például,  kik  ámbár  tudják,  hogy  majd-majd  lerohanó 
lavinákon  járnak,  onnan  még  se  távozhatnak,  mintha  természet-feletti 
erő  tartóztatná  őket  az  iszonyú  fuvaton,  s  mind  mélyebbre  omlanak 
le  ellentállhatlanul  az  örvénybe.  Mint  Goethe  halászát  a  bájoló  nympha 
mágusi  erővel  vonja  le  tiszta  kristályába,  ugy  húzza  őket  is  valami 
lefelé  a  szegénység  és  szégyen  zavarába  —  s  kár  hogy  felébredtekor 
nem  liliomszinü  hölgyet,  hanem  samaritánust  tartanak  karjaikban, 
—  vagy  inkább  az  őket. 

S  igy  szükséges  a  dologhoz,  vagy  legalább  annak  philosophiájá- 
hoz  valamennyire  értenünk,  ezt  pedig  máskép  nem  eszközölhetjük, 
mint  nevelés,  tanulás,  idomlás  —  elkészítés  —  által. 

Mennyit  irtak  már  az  elsőrül  jó  Isten,  s  mely  sok  jót,  derekast ! 
De  hány  ember  olvasta,  mely  kevés  emésztette  meg,  s  ugyan  kik 
hozták   életbe?    Ezzel  is  csak   úgy   vagyunk,    mint  fen  a  bölcscség 

előadott  állításival ;  kíki  elmondogatja,  s  kevés  vagy  senki  se  követi. 
A  nevelésrül  mindenki  szól  s  okoskodik,  hasznát,  sőt  szükségét 
átlátja,  de  magára  s  másokra  nézve  mi  hasznot  von  belőle?  Hány 
tud  élni  magához  s  körülállásihoz  képest?  Nézzünk  körül;  magyar 
birtokosink,  kivált  a  dusabbak  közt  hány  a  jó  gazda,  törvényértő, 
szónok,  hazaismerő,  honvédő  ?  S  nem  mind  ezt  kellene-e  mester- 
ségünk szerint  tudnunk,  midőn  tán  sok  más  egyébhez  inkább  értünk, 
s  azokban  pedig  csak  mellesleg  s  félszegen  vagy  éppen  nem  vagyunk 
jártasok. 

Errül  azonban  nem  mindenki  tehet,  mert  némelyeket  szinte 
már  gyermekkorunkban  kell  tanulnunk,  s  ha  nem  tudjuk,  szüleink 
hibája.  Mindég  csak  azon  kötelességekrül  szólunk,  melyekkel  szü- 
léinkhez köttetünk,  azokrul  soha  vagy  ritkán,  melyekkel  gyermekink 
iránt  tartozunk,  holott  ezek  még  szentebbek.  Hála  az  egeknek,  hogy 
szüleim,  kiknek  áldom  hamvait,  ezt  éppen  ugy  hitték,  s  azért  ily  szó 
illik  is  ajkaimra !  Ha  kötelességünk  háladatosaknak  lenni  lételünkért 
—  mely  előttünk  tán  nem  is  kívánatos  —  s  azért  mivel  éhen  nem 
hagytak  halni,  vagy  mivel  mint  egy  agárkölyket  messze  a  háztul 
kosztba  adtak,  ahogy  XIV.  Lajos  hires  idejében  volt  szokás,  nem 
százszor  nagyobb  kötelességünk-e  oly  lényrül  gondoskodnunk,  melyet 
mi  idéztünk  életbe,  s  melynek  szerencséje  s  nyomorúsága  nagy 
részint  kezünkben  van? 

A  nevelés  s  kivált  az  első  benyomások  bámulandó  követke- 
zésüek ;  ugy  hogy  annak  hija,  s  ezeknek  ereje  miatt  sokan  se  lelki 
testi  javaikkal  bölcsen  élni  nem  tudnak,  gyakorta  legszorosb  szük- 
ségikhez  tartozó  ismeretekben  szűkölködnek,  s  az  által  természetesen 
oly  kábultságba  s  végre  oly  nyomorúságra  jutnak,  mint  azon  mester- 
emberek, kik  mesterségeket  nem  értik. 

Ki  dob  el  kenyeret  egy  hamar  közülünk  készakarva,  s  ha  a 
zsemlye  bélét  vagy  kenyér  héját  elvetjük  is,  nem  rendül-e  meg  ben- 
nünk valamely  érzés,  mintha  nem  jól  cselekednénk,  s  inkább  titkon 
dobjuk  félre,  vagy  zsebünkbe  dugjuk,  mintsem  más  előtt  hajitanók 
el ;  és  mért  ?  mert  dajkánk  monda  egykor :  „kenyeret  vesztegetni  nagy 
bűn"  s  a  t.  S  való  is  magában  a  dolog,  hogy  Isten  áldását  elhajitni  nem 
kell,  mert   azzal  a  szegény   elélhet  s  a  t.   De  az  különös,    hogy  tán 

éppen  az,  kí  egy  darab  kenyér  elvetésén  szinte  megdöbben,  száz- 
ezreket, melyekért  még  annyi  kenj'eret  lehetne  vásárlani,  legkisebb 
megilletődés  nélkül  szór  ki.  S  mért  ?  mert  későbbi  dajkái,  szülei  t.  i. 
s  nevelői  vagy  nem  voltak,  vagy  nem  mondták  néki,  „pénzt,  vagyont 
kivetni  bün",  vagy  ha  mondták  is,  nem  oly  jó  móddal  s  aggódó  nyá- 
jassággal mondták,  mint  azt  első  dajkája  éneke  zengé  fülébe. 

Az  éjféli  óra  zendülése  —  mintha  felébresztené  a  múlt  lel- 
két —  mellünket  összevonja,  s  belső  illetődéssel  sejdítjük  nyitva 
állni  a  régi  idő  érczkapuit  —  s  borzadva  véljük  érezni  szorosb  össze- 
köttetését az  élőknek  a  holtakkal.  Hány  bajnok,  ki  a  harezmezőn 
félni,  rettegni  nem  tud,  ki  bátor  szemmel  nézi  a  halált,  gyengül  el 
könnyen  az  éjféli  csend  magánjában  a  temető  halvány  emléki  közt  ? 
S  mért  ?  mert  gyermekkorában  száz  meg  száz  mese  nyomta  lágy 
velejébe  eltörülhetlen  nyomdokát,  hogy  az  éjféli  óra  által  függ  a  jelen 
a  múlttal,  az  emberinem  a  lelkekkel  össze  !  Mi  fekete  színhez  kapcsol- 
juk a  gyász  ideáját,  a  chinaiak  fehérhez ;  mert  kedvesinket  mi  fekete 
öltözetben  sirattuk,  s  láttunk  sirni  másokat,  ők  fehérben.  S  nincs  oly 
okoskodás,  oly  önmeggyőzés,  oly  erő,  mely  kisded  korunk  első  beha- 
tásit kiirthatná. 

Hány  észrevételre  ád  mind  ez  alkalmat  ?  s  kivált  oly  szülékben, 
kik  magokat  nem  ugy  sokszorozzák,  mint  az  állatok  —  hanem  az 
ember  méltóságát  is  fen  akarják  tartani. 

Életbe  léptünkkor  mindent  elkövetnek  elgyengülésünkre.  A  tiszta 
levegőt  tőlünk  elzárják,  mintha  méreg  volna;  tej  helyett  levesekkel 
fulasztanak  s  a  természet  utjátul,  mely  közel  van  hozzánk,  egészen 
eltávoznak,  mert  azt  igenis  távul  keresik;  később  ideinkben  pedig 
szinte  mindenre  tanitnak,  csak  életbölcseségre  nem.  Vagy  kirekesztő- 
leg  lelki  tulajdoninkat,  vagy  egyoldalulag  csak  testi  tehetséginket 
élesztik  s  gyakorolják,  mintha  egyedül  lélek  vagy  csupa  test  volna 
személyünk.  Isméretinket  s  ügyességinket  is  nem  annyira  idomítják 
valódi  haszonvételre,  hanem  csakhogy  meglegyenek,  mint  ama 
filigrán  remek,  melyet  csak  nézni  lehet  —  mert  haszonvétel  által 
ketté  törnék. 

Sem  azon  könyvtudós,  ki  testével  tehetetlen,  sem  azon  gymnasta, 
ki  lelkének   hasznát  nem   tudja   venni,   nem  tökéletes  ember.    Mind 

testi  mind  lelki  tehetségeknek  teljes  idomzutban  kell  kifejtve  lenniek, 
hogy  az  ember  a  lehető  legnagyobb  tökéletességre  emelkedhessen. 
A  lélek  ugy  megkívánja  az  eledelt,  mint  a  sziv  s  a  test  —  s  az  is 
elbágyad,  elhervad  a  nélkül. 

Ugy  nevezett  világba  léptünkkor  —  mintha  az  előtt  abbul  kire- 
kesztve lettünk  volna  s  azért  abba  nem  ritkán  ugy  is  lépünk  belé, 
mintha  holdbul  jönnénk,  —  annyi  bal  szokásra  találunk  s  annyi 
bevett  életrendszabásra,  melyeknek  alapjok  nincs,  de  melyeket  igaznak 
tartanak,  s  tán  mi  is  tartunk  —  mert  mindenkinek  száján  forognak 
—  hogy  természetesen  vagy  mi  is  a  többiekkel  egy  sorban  járni 
vagyunk  kenteiének,  vagy  viz  ellen  úszóknak  tartatunk. 

„Az  én  fiaim  társaságokba,  theatrumokba  s  a  t.  nem  fognak 
menni,  minekelőtte  iskoláikat  nem  végezték  el",  igy  okoskodnak  gra- 
vitással  sokan.  És  a  köznép,  mivel  ezt  már  sok  okos  embernek  tar- 
tatott uriszemély  monda,  még  ugyan  egésséges  belátás  s  elrendelés- 
nek tartja;  midőn  csak  egy  kis  részrehajlatlan  fontolgatás  után  is 
éppen  oly  nevetségre  méltó  s  természettel  összeütköző  nevelésmódnak 
leljük,  mintha  az  anyaveréb  fiával  csak  esztendős  korában  próbál- 
gattatná  a  repülést  s  a  róka  megnőtt-koru  kölykével  a  ravaszkodást 
s  a  t.  Nem,  nem,  az  embernek  esni  kell ;  és  sokszor  esni,  mig  maga 
lábán  tud  állni;  essék  tehát  inkább  akkor,  mig  teste  gyenge  de 
hajlékony,  csontjai  véknyak,  de  engedők.  Minden  törés  vagy  seb, 
akár  testi  akár  lelki  —  nem  oly  veszedelmes  akkor,  mint  meglett- 
korunkban. 

Tapasztalást  pénzért  venni  vagy  hagyományképen  kapni  nem 
lehet  —  fizetni  kell  azért  mindég  és  mindegyiknek;  a  különbség  csak 
az.  hogy  egyik  minden  testi  szerencséjét  s  lelki  egész  nyugalmát 
veszti  a  tapasztalási  alkuban ,  másik  pedig  a  veszedelmes  vásárbul 
még  birtokának  jobb  részét  megmenti.  S  nem  ez-e  a  nevelés  czélja  ? 
Minden  törekedésünk  nem  a  szerencsének-e,  vagy  ha  azt  az  egek 
megtagadják,  legalább  a  megelégedésnek  elérése  ?  S  idomulásunk  az 
élethez  valyon  eszközli,  vagy  elősegiti-e  ennek  elérését  ? 

A  köznép  a  szerencsét  kincs  és  hatalom  czirkalmával  méri. 
Sokszor  halljuk  állítni  egy  olyanrul,  ki  magas  születésű  gazdag  ifjú, 
„Ej   be   boldog !",   noha    az,    kirül     mondják,  tán    sokszor  közel    a 

kétségbeeséshez  halálos  keserűséggel  éli  napjait.  Van  az  emberben 
valami,  melyben  minden  a  világon  mint  egy  tükörben  mutatkozik.  Ha 
tiszta  ezen  tükör  s  mindent  rózsa  szinnel  fest,  akkor  megelégedett  az 
ember;  ha  homályos  s  abban  minden  setéten  tűnik  elő,  akkor  bol- 
dogtalan. S  azért  látunk  sok  szerencsétlent,  kit  szerencsésnek  lehetne 
•gondolni ;  s  viszont  sok  megelégedtet  alacsony  helyzetben,  kinek  alig 
van  élelme. 

Ezen  valami  pedig  áltáljában  véve  nem  egyéb,  hanem  elrom- 
lottság  vagy  dncmromloüság.  És  ugyan  ezt  mi  eszközölheti  vagy  hátrál- 
hatja jobban,  mint  az  első  benyomások,  anyatejjel  szítt  s  gyermeki 
korunk  elő-fogalmai,  a  mi  nem  egyéb,  mint  a  czélirányos  vagy  elhi- 
bázott nevelés,  mely  jövendő  életünk  s  sorsunk  vig  vagy  szomorú 
létét  határozza  el! 

Ha  végre  már  szárnyúikon  repülünk,  hány  bal  vélekedéssel 
kell  küszködnünk  —  s  mennyire  lep  el  akaratunk  ellen  minden  fel- 
vigyázásunk  mellett  is  a  rozsda,  a  penész,  mint  a  levegő,  melyet  be 
kell  szívnunk,  legyen  az  egésséges,  legyen  bár  hideglelős. 

A  mi  testi  tehetséginket  illeti,  hány  képzi  magát  nagyobb  tekúi- 
tetü  embernek,  mivel  nem  jó  gyalogló,  lovon  nem  jár,  úszni,  vias- 
kodni, evezni,  sikánkozni  s  több  etélét  nem  tud,  s  azt  véli,  hogy  az 
csak  ifjúsághoz  s  alacsonyabb  rendüekhez  illik.  Pedig  bizonyosan 
testére  és  így  egész  személyére  nézve  tökéletesb  ember  az,  ki  több 
gymnastikai  ügyességgel  bir.  —  A  mi  ellenben  lelki  tulajdon ink  kifej- 
tését illeti,  némely  azt  áltáljában  csak  hazai  tudományokra,  némely 
pedig  egyedül  külföldiekre,  s  nem  különben  ugy  nevezett  szépmüvészi 
vagy  speculativa  nyomozásokra  terjeszti.  Ha  nem  tudunk  francziául, 
szép  társaságban  kikaczagnak,  ha  nem  tudunk  magyarul,  szánakozást 
gerjesztünk  hazánkfiaiban.  Ha  sokat  nyargalunk,  gyaloglunk,  úszunk 
s  a  t.,  némelyek  előtt  komoly  férfiúi  tekintetünk  szinte  veszélyben 
forog,  mert  ezek  gyakorlása  mély  ítéletek  szerint  minden  lelki  tulaj- 
dont kirekeszt;  ha  pedig  mindég  csak  olvasunk,  ülünk,  jóllehet  egy 
kevéssé  sétálgatunk,  végre  akaratunk  ellen  is  ugy  meghízunk  s  min- 
den esetre  annyira  elgyengülünk  s  asszonyosodunk,  hogy  lnsurrectió- 
hoz  többé  nem  állhatunk,  ha  ott  nem  csak  vitézi  öltözetet  s  titulust 
akarunk  halászni,  hanem  ugyancsak  derekasan  katonáskodni  is. 

Egyik  ma  azért  kárhoztat,  mert  harisnyát  viselünk,  s  inasunk 
német  ruhában  jár,  vagy  hogy  lovunk  farka  rövid.  Másik  vadságunk 
s  betyárságunkért  üldöz,  s  nevetségesnek  látja,  hogy  még  utczán  s 
lóháton  is  pipázunk.  Egy  harmadik  mindent  megbocsátna,  csak  sza- 
kálunk ne  volna  oly  hosszú ;  de  felejti,  hogy  csak  két  életforgás  előtt 
eldődinknek,  kikre  annyira  szeretünk  provocálgatni,  igen  hosszú  sza- 
kálok  volt,  s  akkor  megint  bizonyosan  ők  hitték,  hogy  elbomlik  a 
világ,  ha  azon  szép  férfiúi  fekete,  vagy  patriarchai  hó  szakálhoz 
beretva  közelit!  Mintha  polgári  erénynek  szakái  volna  fészke,  úgy- 
mint Sámson  óriási  ereje  —  az  irás  szerint  —  hajában  volt.  Egy 
más  megint  késő  ebédlést  gyűlöl  mint  halálos  bűnt,  s  azt  ki  későn 
s  tán  munka  után  eszik,  magánál,  ki  korán  s  tán  munka  előtt  nyeli 
sültjeit,  sokkal  csekélyebb  embernek  tartja.  S  számtalan  több  eféle, 
melynek  előadására  hónapok  kellenének ! 

S  ily  helyzetben  addig  vergődünk  a  „mit  tegyek  s  mit  fognak 
mondani"  közt,  mig  mindenkinek  szolgájává  s  előítéletek  rabjaivá 
leszünk,  vagy  keblünket  bezárva,  az  élet  piaczát  odahagyván,  igazi 
egoistákká  válunk. 

S  nem  ezen  két  osztály  teszi-e  az  emberi  társaság  nagy  részét, 
melynek  egyike  rabláncz  által  lebilincseltetve  minden  magasb  s 
nemesb  repülésre  erőtlen,  másika  pedig  elkeseredve  se  felebarátinak, 
se  hazájának  nem  él,  hanem  csak  önmagának,  s  elszakadását  a  világ- 
iul mint  embergyűlölő  kezdi  s  közönségesen  mint  sybarita  végzi,  ki 
se  lelkét,  se  szivét  többé  semmivel  sem  táplálja.  S  pedig  magyar 
boldogan  vagy  csak  megelégedten  is  miként  élhet  ily  erkölcsi  eledel 
nélkül,  ezt  kérdem  részrehajlás  nélkül?  A  magyar,  kinek  nagyobb 
része  lélek  ? 

De  hol  a  hiba?  Hogy  a  nevelés  tárgyiban,  t.  i.  testünk  kifej- 
lődése, statusunkhoz  szükséges  tanulásink  s  társaságban  mulhatlanul 
tudnivalóink  közt  nincs  összehangzás,  súlyegyen;  s  hogy  közönsé- 
gesen sokban  igen  is  haladtunk,  s  igy  másban  egészen  hátramarad- 
tunk, mely  elég  oka  tökéletlenségünknek. 

A  gymnastikát  igen  későn  kezdjük  s  azért  minden  ágozatiban, 
mint  kellene,  azt  jóformán  soha  meg  sem  is  tanuljuk.  Bajos  is  30 
esztendős   embernek   ügyetlenül  a  vizet  verni  s  abbul  untig  inni, 

vagy  a  jegeö  nem  sokkal  igézőbb  alakban  jelenni  meg,  mint  vala 
mely  lóibrma  állat,  melyet  néha  juhnyáj  közt  is  látunk,  midőn  mel- 
lettünk ügyes  mozdulatukkal  a  legkisebb  gyerekek  is  a  vizben  vágj 
jegén  egymást  versengve  űzik.  S  azért,  ha  szüleink  irántunk  köteles 
ségiket  e  részben  elmulaszták,  tán  többé  nem  is  kezdünk  ezen  gya 
korlásokhoz,  a  mi  által,  akárhogy  tagadjuk  is,  valamely  csorba 
marad  rajtunk. 

Mesterségbeli  tanulásinkat  se  folytatjuk  oly  állhatatossággal 
mint  azt  tenni  kellene  s  bizonyosan  tennők  is,  ha  magunkat  őszintén 
kérdeznők,  s  igy  elhatározottan  tudnók,  mihez  kell  fognunk.  Mi  igen 
sok  oldalra  daraboljuk  természeti  talentuminkat  s  azért  közönségesen 
tudunk  ex  omnibus  aliquid,  ex  totó  nihil,  —  s  igy  se  oly  jó  s  ügyes 
katonák,  se  oly  törvénytudók  és  szónokok,  se  oly  jó  gazdák,  nem 
lehetünk,  mint  azok,  kik  minden  idejeket  s  törekedésiket  ezek 
közül  csak  egyre  különösen  fordítják. 

A  mit  végre  az  életben  s  társaságban  tudni  kellene,  igen  is 
messze  keressük,  s  köztünk  sokan  azt  gondolják,  hogy  öntartásunk 
mennél  feszesb,  csafartabb,  piperésb  s  különösebb,  annál  kellemcsb  s 
tetszetősb,  holott  az  egyenes,  természetes  s  férfiúi  egyszerűség,  kivált 
magyarban,  minden  bizonnyal  kirekesztőleg  legnemesebb  s  kedvclte- 
tőbb  mód  élni  világát.  Viseletünk  s  külsőnkre  nézve  kivántatót  vagy 
keveset,  vagy  tán  igen  is  sokat  tanulunk,  s  az  által  becsünk  egy 
részét  megint  elvesztjük.  A  külső  pedig  sokkal  fontosb  mint  gondol- 
nók ;  mit  ér  a  legszebb  pentelikei  márvány,  ha  kifaragva  nincs  ?  De 
lehet  belőle  belvederi  Apolló  s  csak  annyi,  és  nem  több ;  mert  min- 
den még  tökéletesbre  való  törekedés  —  megsemmisítné  a  remeket. 
Ily  formán  mily  nevetséges  lehet  földink  is,  ha  valami  igen  különöst 
s  igen  tökéletest  akar  mutatni,  vagy  abban  keresi  eredetiségét  s 
magát  géniének  véli,  ha  se  nem  nyiri,  se  nem  fésüli  haját,  kezeit 
pedig  mint  Newton  soha  se  mossa ! 

S  igy  nevelés,  tanulás,  idomulás  kell.  De  mint  eszközöljük 
ezeket?  számos  mestert  mikép  fizethetünk,  jó  nevelőket  mi  módon 
tarthatunk,  minden  szorgalmat  mely  utón  fordíthatunk  gyermekink 
kimívclésére,  hazánkat  s  a  külföldet  hogy  ismertethetjük  meg  vélek  ? 
Hiszen  mind  ez  szörnyű  sokba  telik.    Pénz    kell    tehát!    De    ezt  megint 


ugyan  ki  adja  ?  Kell  tehát  előmenetel  a  gazdaságban,  kell  keres- 
kedés! De  ezekrül  csak  álmodni  se  lehet  bizonyosság  s  hitel  nélkül. 
Ilonunk  felemelkedésének  mélyebb  köve  tehát  a  hitel  a  neve- 
lésnél ugy-e?  S  azért  mely  hijábavaló  beszéd,  melyet  sokszor  köz 
tapssal  kénteleníttetünk  hallani :  „maradjunk  szabadok,  habár  szegé- 
nyek leszünk  is"  —  mert  akárki  mit  ábrándoz,  csak  a  vagyonos 
nemzet  szabad,  s  egyes  személyekről  Franklin  azt  mondja :  „könnyeb- 
ben összerogy  az  üres,  mint  a  teli  zsák."  Az,  ki  jobban  birja  magát, 
rendszerint  függetlenebb,  mint  az,  ki  néha  más  segedelmére  kén- 
szerül,  többet  tudhat,  mert  élelmére  nincs  annyi  gond,  több  ideje 
marad  öntapasztalására,  gyermekeit  jobban  nevelheti  s  a  t.  S  ha 
lépve  megyünk  előre,  ugy  látszik,  hogy  a  mező  virágzása,  keres- 
kedés sikere  s  lakosok  fényes  bőre  a  szabadsággal  mindég  karöltve 
jár;  a  szegénységbül  ellenben  elaljasodás,  abbul  pedig  végre  szolga- 
ság leend,  vagy  pásztori  s  rablói  életmód,  mely  farkashoz  illő  inkább 
mint  emberhez,  ki  szebb  s  hatalmasb  lelkek  rokona. 


Mindenkinek  ön  mesterségét  kell  tanulni,  azonban  tanulni 
kétfélekép  lehet:  rendetlenül  s  rendesen,  és  száz  tanuló  közt,  ki  ren- 
detlenül, vagy  ha  szabad  mondanom,  szokás  szerint  tanul,  tizben  a 
tanulás  több  hasznot  fog  tenni,  mintha  éppen  nem  tanult  volna, 
kilenczvenben  pedig  több  kárt. 

Az  elmének  főtehetségi  —  praktikai  tekintetben  véve  —  a 
képzelet,  emlékezet  s  Ítélet.  Ezen  három  tehetség  egyenlő,  vagy 
inkább  egymáshoz  illő  arány ozata  alkotja  a  tökéletes  egésséges  agy- 
velőt, s  ha  egyike  ezen  tehetségeknek  nagyobb  hatalmat  vagy  kiter- 
jedést nyer,  az  szinte  mindég  a  két  más  tehetség  kisebbülésével  s 
csorbulásával  szokott  esni. 

Ki  rendetlenül  s  minden  systema  nélkül  tanul,  az  emlékező 
tehetségét  terjeszti  s  képzeletét;  mert  bizonyos,  hogy  két  idea  egy 
harmadikat  szül.  S  némelyek  társaságában  ideáink  csudálatosan 
szaporodnak,  másokéban  szinte  elmaradnak,  s  egyikkel  több  észt 
lelünk  magunkban,  mint  másikkal.  Ha  valakinek  egy  saját  uj  gon- 
dolatja  sincs,   majd  támad  két  oly  gondolatbul,   mely  másé  s  melyet 

hallott  vagy  olvasott,  s  az  észrevehetőleg  tán  legkisebb  hasonlatban 
sem  fog  lenni  a  nemző  gondolatokkal ;  úgymint  az  állati  vagy  emberi 
származat  némelykor  egy  nemzőjére  sem  üt,  vagy  tán  egyik  s  másik- 
hoz is  csak  igen  keveset  hasonlít. 

Már  a  képzelet  s  emlékezet  felemelése  s  kiterjedése  által  az 
itélő  tehetség  csonkul  s  keskeny  körökbe  szorítatik.  Pedig  ezen  ten- 
gely körül  forog  minden  embernek  mestersége. 

Nem  kell  ennek  következésében  a  koponyát  többel  tömni, 
mint  a  mennyit  elbir,  nehogy  az  itélő  erő  gyengüljön,  s  tanulni 
józanabb  az  életbül,  az  emberektül,  mintsem  mindég  csak  nyomtat- 
ványokbul  s  a  multbul.  Senki  se  higyje,  mig  él,  hogy  tanulásit  már 
elvégezte,  hozza  inkább  báró  St.  mondását  emlékezetébe :  „abbul,  a  mit 
nem  tudunk,  több  százezer  tudóst  lehetne  koholni",  mert  bizonyos,  hogy 
azon  rész,  melyben  egy  cseppet  se  vagyunk  jártasok,  jóval  nagyobb, 
mint  hol  egyet  s  mást  homályosan  már  gyanítunk. 

Sokan  csak  azért  sem  mennek  némelyekben  elő,  mert  azt  gon- 
dolják, tudják  immár.  Magamnak  van  emberem,  ki  a  kávé  s  rizskása- 
főzést Törökországban,  fagylaltak  készítését  Olaszországban  s  a  t. 
soha  tökéletesen  meg  nem  tanulta,  mert  „hisz  ez  nem  nehéz  uram, 
már  ezt  ugy  is  tudtam"  volt  állítása  s  ma  se  tudja.  Mások  helytelen 
szégyenbül  nem  vallják  meg  egyenesen,  a  mit  nem  tudnak,  s  igy 
soha  se  merik  elfogadni  az  első  leczkét,  nehogy  hazugságon  érjék  őket 


Hogy  pedig  áltáljában  még  ugy  se  birjuk  magunkat,  mint 
ahogy  hitelünk  nem  léte  mellett  is  birhatnók,  ennek  még  egyéb  okai 
is  vannak.  Mindenek  előtt  ritkán  tudjuk  tisztán,  mi  a  vagyonunk,  s 
így  közönségesen  abban  csalatkozunk,  hogy  jobban  véljük  birni 
magunkat,  s  ahoz  képest  élünk  is.  Nincs  továbbá  jószágink  javításá- 
ban systemánk.  Vagy  mindegyre  javítunk,  s  szép  s  nagy  jövedelmink 
mellett  mindég  pénzben  szűkölködünk,  s  életünk  nagy  részét  ugy 
töltjük,  mint  egy  vándorló  mesterlegény ;  vagy  pedig  egyszerre  minden 
életgyönyörüségben  akarván  részesülni,  jószáginkat  a  helyett,  hogy 
jobbitnók,  inkább  rontjuk  s  oly  állapotban  hozzuk,  hogy  jövedel- 
mink végre  mintha  kiszáradnának,  elmaradnak,  kivánságink  pedig 
azonban  naprul-napra  nőnek. 

Azon  módokat  s  intézeteket  se  igen  ismerjük,  s  kivált  nem 
ertjük,  melyek  által  civilizáltabb  országokban  ámbár  kis  tehetséggel, 
mégis  sokan  szinte  minden  élet  javaiban  részesülnek,  melyek  nálunk 
kirekesztőleg  csak  vagyonosok  sajáti.  — De  ezekrül  majd  más  időben. 

Az  emiitettek  mindazáltal  csak  hitvány  módjai  a  gyarapodás- 
nak azokhoz  képest,  melyek  a  bizonyos  hitelbül  áradnának  a  tőke- 
pénzesre, földbirtokosra  s  egész  országra,  s  inkább  csak  a  creditum 
természetes  következési. 

Vehetné  csak  kamat  nélkül  mindegyik  künn  heverő  pénzét, 
mely  valóban  neki  egy  kopott  malomkőnél  többet  nem  ér,  kézibe, 
kaphatna  csak  a  földesúr  jószágai  becse  szerint  elegendő  pénzt 
becsületes  kamatra,  —  s  lehetne  is  bizonyos,  hogy  azt  megint  fontos 
ok  nélkül  nem  mondják  fel  —  mennyit  nem  nyerne  az  által  a  közön- 
ség, az  ország,  s  mennyire  nem  terjedne  lassan-lassan  ennek  haszna 
jóltévőleg  a  haza  legkisebb  ereibe !  A  termesztmények  egy  kevéssé 
jobb  ára,  a  pénznek  kissé  sebesb  fordulása,  mennyire  nem  emeli 
időszakként  egy  vagy  más  vidéknek  egész  lételét?  De,  mint  változó 
időben,  látszassék  bár  néha  napsugár,  nem  érhetik  a  gabna  aratásra, 
mert  ahoz  állandó  szép  nyári  idő  is  kell ;  ugy  nem  fejlődhetik  ily 
villám  rövidségü  jobblétünk  által  mind  az  ki,  a  mi  anyaföldünk 
virágzását,  földeink  jobbulását  s  a  haza  nemesb  és  magasb  állásat 
minden  bizonnyal  következtetné.  S  ha  meggondoljuk,  hogy  mostani 
állapotunkban  semmi  egyéb  nem  tart,  mint  azoknak  okoskodása,  kik 
a  dolgot  éppen  nem  értik,  vagy  azok,  kiknek  a  mostani  zavar  és 
setétség  eszközléseik  rútsága  miatt  kívánatos,  —  valóban  azt  mond- 
hatni rólunk :  szárnyaink  magasb  repülésre  nem  igen  valók ! 

Ezek  szerint  ugy  látszik,  hogy  mind  testi,  mind  lelki  hátra- 
maradásunk egy  fő  oka  a  hitel  htja.  Agyvelőm  legalább  ugy  mutatja, 
s  más  szövétnekem  nincs.  Boldogok,  kiket  inspirátió  világit ! 

Azonban  fordítsuk  meg  a  kérdést,  s  ezen  szakaszt  vizsgál- 
juk tovább. 


* 

A  MAGYAR  NEM  BÍRJA  MAGÁT  OLY  JÓL, 
MINT  KÖRÜLMÉNYEI  ENGEDNÉK. 

Ki  minden  nélkül  el  tud  lenni  és  semmi  szükségei  nincsenek* 
irigylésre  méltó,  tagadni  nem  lehet ;  s  kivált  ha  egy  olyan  szabadul- 
hat meg  az  élet  számos  kötelitül,  ki  annak  minden  javait  ismeri  is, 
s  nem  olyan,  kinek  minden  nélkül  ellenni  kell,  és  szegénysége  s 
nyomorúsága  soha  sem  éreztete  vele  valami  jobbat.  Azonban  se 
Zeno,  se  Ráncé  iskolái  nem  illenek  a  mai  józanabb  időkorhoz  helye- 
sebben, mint  Epikurosé  vagy  Voltaireé,  mert  az  emberiség  diszére 
jóformán  el  van  már  döntve,  hogy  a  lehető  legnagyobb  szerencsét 
sem  a  magátul  mindent  megtagadó,  sem  az  örömekben  undorodásig 
úszó  nem  találja  fel,  hanem  az,  ki  lehető  legtöbb  keserű  érzések 
eltávoztatása  mellett,  mérsékelve  még  édes  gerjedelmekkel  is  örvend. 
S  igy  ne  gondoljuk,  hogy  az,  ki  nem  szegény,  már  jól  is  birja  magát, 
mert  a  ki  jóllakott,  kinek  ruhája  s  hajléka  van,  bár  sokan  boldog- 
nak tartják,  és  szegénynek  áltáljában  nem  is  mondhatni,  még  messze 
van  azon  megelégedés  pontjátul,  melyet  elérni  minden  ember  törekedik. 
Ki  állati  része  jóllétében  gondolja  feltalálni  belső  csendét,  nem  ismeri 
nemesb  lelkek  szép  örömit,  s  boldogsága  nem  lehet  sokkal  nagyobb, 
mint  az  állaté,  mely  nem  tudja  „honnan,  mi,  hová",  s  azért  éppen 
ugy  méltó  az  irgalomra,  kinek  módja  nincs  lelki  tehetségei  kifejtésé- 
hez, mint  kinek  kenyere  nincs ;  szánakozásra  éppen  ugy,  ki  lelki 
eledelt  nem  birhat  el,  mint  kinek  gyomra  testi  táplálást  nem  emészt- 
het;   s  ha  valamelyiknek    hátramaradni  vagy  veszni  kellene,  veszne 


inkább  az  agyag.  De  nem  szükség,  sőt  öncsorbulásunk  lenne,  mig 
emberi  létei  sorsunk,  ha  csak  egyik  részünk  kényei  vagy  a  másik- 
nak reményei  volnának  kielégítve.  Se  magasb  lelkek,  se  állatok  nem 
vagyunk,  hanem  emberek ;  éljünk  azért  mint  emberek,  csakhogy  hal- 
hatatlan részünk  soha  ne  váljon  rabbá. 

Azon  okoskodás  :  „boldog  ki  nem  ismeri  a  jót,  mert  igy  nem  is 
óhajthatja",  már  elavult  —  s  éppen  oly  józan,  mint :  a  kő  szerencsés, 
mert  semmije  se  fáj.  Nem  negativa,  hanem  positiva  szerencsére  van 
alkotva  az  ember,  csakhogy  kész  sültet  ne  várjon  házához,  de  a 
földdel  vívjon  meg,  hogy  azt  megszerezhesse  magának;  ugy  minden 
bizonnyal  nincs  a  magyar  szegénység-tűrésre  teremtve,  hanem,  hogy 
mindegyik  azt  mondhassa  magárul,  „jól  bírom  magam".  Ennek  értelme 
pedig  ugyan  tág,  s  ezt  sem  érhetjük  el  emberhez  illendően  az  ország- 
úton, vagy  kandallónál  ülve,  mert  számtalan  szükségünk  van,  melye- 
ket kielégitnünk  kell,  minekelőtte  magunkrul  azt  mondhatnók :  jól 
bírjuk  magunkat;  smely  igen  nevekednek  azok  naprul-napra,  a  mint 
a  mesterségek  s  tudományok  inkább  s  inkább  fejledeznek,  s  mi  állati- 
ságunkbul  mind  jobban-jobban  kilábolunk.  Azonban  azt,  a  mit  az 
örökkévaló  csak  restül  tagadott  meg,  a  fáradozónak  pedig  azért  nehe- 
zité,  hogy  munkája  gyümölcse  annál  édesb  legyen,  kirekesztőleg 
csak  bölcs  elintézés  s  állhatatos  munkásság  által  tehetjük  sajátunkká. 

Szép  termékeny  mező,  csinos  ház,  falusi  élet  kellemei,  vadászat, 
paripa  s  több  eféle  mit  érnek,  egy  kis  külföldi  tudósítás,  az  emberi- 
ség egyben-másban  előmenetelének  rajza,  jó  könyvek  használása 
nélkül,  s  ki  ura  ugyan  már  az  elsőbbeknek,  de  utóbbiakkal  nem  él, 
jól  birja-e  magát?  Vagy  azon  férj,  kinek  felesége  szép  és  hű,  gyer- 
mekei vidorok  s  erősek  —  de  ki  a  közjóra  nézve  süket  és  vak,  s 
hazája  előmenetele  lelkét  éppen  ugy  nem  deríti,  mint  annak  hátra- 
maradásán nem  pirul?  Egyik  s  másik  is  mennyi  számtalan  kellemes 
érzésben  nem  részes !  Vagy  tán  az  birja  jól  magát,  ki  városban  s 
külföldön  keresi  az  élet  minden  kellemil;  s  kinek  hazafiai  és  számos 
jobbágyi  csak  unalmas  vagy  ijesztő  álom  képében  jelennek  meg ; 
vagy  az,  ki  mindég  otthon  nem  is  sejdíti,  mely  megillető  s  szivre- 
hatóképpen  tudta  a  gyenge  ember  a  természet  némely  titkait  már  fel- 
fedezni, az  örök  setétséget  némelyekben  szürkületre  birni  s  mennyire 

közelíthetett  elme-ereje  s  lelke  tisztasága  által  a  legfőbb  tökéle- 
tességhez ! 

Léleknek  a  testtel  szoros  egybehangzása  tökéletes  élet  s 
megelégedés ;  azok  teljes  elválása  halál.  —  S  csak  az  birja  igazán 
lelkét  s  testét  jól,  ki  egyik  s  másiknak  minden  lehető  eledelével 
bővelkedik. 

Sok  függ  a  környülményektül,  melyeket  kinek-kinek  helyezetében 
ismerni  kell,  nehogy  eledelkeresésben  minduntalan  viz  ellen  evezzen, 
s  vitorlái  szél  nélkül  vergölődjenek,  s  ő  végre  éhen  haljon. 

Az  angol  nem  birhaija  magát  jól  éppen  azon  módon,  mint  a 
muszka,  magyar  nem  oly  módon,  mint  az  olasz,  a  chinai  nem  azon, 
mint  a  török.  Mindegyiknek  helyezetében  különb  izű,  különb  mennyi- 
ségű az  eledel,  ugy  hogy  hirtelen  változtatás  veszélybe  hozhatná 
az  egész  organismust,  midőn  lassú  elszokás  az  alábbvaló  eleségtül  s 
halk  elfogadása  a  nemesebbnek  csak  hasznos  s  egésséges  lehet. 

Szinte  mindenki  jobban  bírhatja  magát  szorgalma  után,  akár- 
hol jött  a  világra.  S  hát  még  hazánk  földén !  A  földbirtokos  józan 
elintézés  által  sokszorozhatja  jövedelmét.  S  ez  csak  magunktul  függ. 
Már  az  angol  földbirtokos  ezt  nem  teheti,  mert  mezeje  igen  nagy 
javítást  nem  szenved,  földje  vénebb  lévén  a  miénknél.  A  tőkepénzes 
józan  elintézés  után  12  esztendő  alatt  tőkéjét  kettőztetheti,  s  ez  is 
csak  magunktul  függ.  —  Már  a  török  tőkepénzes  ezt  nem  teheti, 
mert  veszedelemben  forog,  ha  kamatoltatni  akarja,  s  gondosan  el 
nem  zárja.  Mi  igen  sokat  tudnánk  termeszteni,  de  kereskedési  fekvé- 
sünk nem  felettébb  kedvező.  —  Gallia  fekvése  ellenben  kivitelre  dicső- 
séges ;  de  ott  megint  bánáti,  bácskai  mező  nincs. 

így  van  minden  hazában  felesleg  és  hiány,  s  csak  az,  ki  azokat 
tökéletesen  ismeri,  szerezhet  lassan-lassan  magának  s  hazafiainak  több 
birtokot.  S  nem  az  cselekszik  bölcsen,  ki  hazaszeretetét  abban  helyez- 
teti, hogy  minden  idejét  annak  dicséretére  pazarolja,  hanem  inkább 
az,  ki  hátramaradásit  fejtegeti  s  boldogitásában  elősegélleni  fáradozik. 
A  mi  igazán  jó  s  kitűnő,  nem  kell  annak  dicséret ;  fénylik  a  gyémánt 
magában  is.  S  nem  ritkán  egy  becsületes  ember,  ha  Leonidáshoz, 
Montaignehez,  Pitthez  s  a  t.  hasonlítjuk,  nevetségessé  válik;  s  az  ki 
hevében   neki  használni   akart,   inkább    ártott,   s   ama  két  franczia 

közmondásra  emlékeztet:  qui  dit  trop,  ne  dit  rien.   II  n'  y  a  pas  de 
plus  grand  malheur,  que  d'avoir  un  sot  ami. 

Kell  tehát  ismerni  hazánk  javait,  hiányit  s  helyezetünk  minden 
oldalit,  mert  csak  igy  bírhatjuk  valódilag  jól  magunkat.  Hogy  az 
országban  a  mi  hátra  van,  előre  menjen,  s  ne  talán  félre,  ahoz  legény 
kell  a  gátra,  s  ember,  a  szó  legvelősb  értelmében !  Kell  nemzetiség, 
mert  csak  ugy  birhatja  magát  kiki  jól,  ha  az  marad,  mivé  Isten 
alkotá:  török  török,  angol  angol,  magyar  magyar  s  a  t.  Az  igaz 
török  nem  gyengül  el  Várna  düledékin,  hanem  halni  kész,  vagy  csak 
urának  s  nemzetének  élni ;  nemzetiség  vivja  ki  a  trafalgari  s  abukiri 
veszélyeket;  ekép  gyűlöli  az  igaz  magyar  a  homályt  és  czimborát  s 
a  legjobb  hazafi  törvényes  királyának  leghívebb  jobbágya  is. 


S  ugyan  hány  áll  köztünk  őszintén  a  lelki  függetlenség  közép- 
pontján, valljon !  S  ki  nem  hajlik  kissé  egy  vagy  más  részre  ?  Mintha 
király  és  hazaszeretet  olyan  volna,  mint  eczet  és  olaj,  mely  soha 
egygyé  nem  vegyül.  S  mennyire  nem  idegenít  el  ezen  balvélemény 
sok  becsületes  hazafit  egymástul,  kik  a  legfontosabbakban  egyenlőn 
éreznek,  gondolnak,  s  kiket  szorosabb  barátság  kötne  össze,  ha  egy- 
mást jól  ismernék !  S  mily  ellenkező  gát  ezen  szomorú  heterogenei- 
tas  hazánkban !  Mely  többek  közt  annak  is  oka,  hogy  hitel  nincs, 
és  ez,  hogy  igazi  serény  földmüvelés,  kereskedés  nincs,  s  ez,  hogy 
magát  a  magyar  oly  jól  nem  birja,  mint  körülményi  engednék.  Ezen 
heterogeneitas  annak  is  oka,  hogy  a  törzsökös  magyar,  ki  egy  lépés- 
nyire sem  akar  a  világban  haladni,  midőn  még  a  föld  is  forog,  ugy 
áll  az  igen  is  külföldies  magyar  ellenében,  mint  Róma  és  Álba  a 
Horatiusok  és  Curiatiusok  megküzdésekkor  —  mint  ellenségek,  s  nem 
mint  földiek  s  barátok  —  holott  legjózanabb  volna  egyiknek  s  másik- 
nak is  egy  kissé  engedni  s  egymáshoz  közelitni. 

Mi  nem  állhatna  fel  polgári  erény  és  egyesületek  által  hazánk 
díszére  s  urunk  dicsőségére  anyaföldünkön ! 

Most  sok,  a  hitel  hija  s  mindenek  előtt  állapotunk  nem  isme- 
rése miatt,  t.  i.  hogy  hitelünk  nincs,  magát  oly  szomorú  állapotba 
helyeztette,  hogy  nem  csak  illő  fentartására  nem  marad  neki  elegendő, 

Széchényi.  1. 

de  még  legszentebb  kötelességinek  se  tehet  eleget,  s  a  neki  őszintén 
kölcsönözött  pénznek  se  tőkéjét,  se  kamatját  nem  fizetheti,  mely 
talán  egy  becsületes  háznépnek  mindene  !  A  nemzetiség  soha  szembe- 
tűnően s  szivrehatóan  nem  szólott  hozzá,  hogy  ily  hátramaradásbul 
hazafiaival  kilábolni  törekedjen  —  s  igy  most  apathiája  s  elkorcso* 
sodása  miatt  oly  helyen  áll,  melyrül  azt  látja  tisztán,  ha  felébred 
pillantatig  émelgő  szédelgésibül,  hogy  számos  ártatlanra  nézve  ő  egy 
rablónál  nem  jobb,  vagy  egy  gyújtogatónál  nem  különb !  Mert  arra 
nézve,  ki  teszem  ezer  forintjának  se  tőkéjét,  se  kamatját  nem  kapja, 
a  következés  éppen  olyan,  mintha  azt  valaki  tőle  ellopta  volna,  azon 
különbséggel  mindazáltal,  hogy  az  egyik  rablót,  ki  előtt  ládánkat 
zárva  tarthatjuk,  a  törvények  üldözik,  e  másikat  pedig,  kinek  bizo- 
dalommal nyitva  áll  kincstárunk,  majdnem  pártolják. 

S  mily  keserűen  élték  ily  idő-  s  vagyon-pazarlók  napjaikat, 
mennyire  törekedtek,  hogy  idejeket,  mint  mondani  szokás,  megöljék 
—  az  időt,  melyet  egy  Isten  se  idézhet  többé  vissza !  Tudjuk  meg 
csak :  szeretik-e  hazájokat  ?  De  csak  jószágikat  se  ismerik.  —  Barát- 
jaik-e  hazafiaiknak  ?  De  még  anyanyelveket  se  tudják.  —  Valamely 
speculativa,  szép  vagy  empyrica  tudományokban  foglalatoskodók  s 
jártasok-e  ?  —  Éppen  nem.  —  Jó  gazdák  tehát,  ujat  próbálók  ?  Oh 
nem,  sőt  sequestrumrul  szólnak.  —  Örömben,  vigságban  töltik  tán 
napjaikat,  s  távul  kerüli  őket  a  gond  ?  Koránt  sem,  sőt  unalom  nya- 
valájában  sinlődnek.  —  S  hát  ugyan  mik,  tán  rossz  emberek,  kik 
ugy  élnek,  mintha  Isten  se  volna,  s  az  élet  után  mindennek  vége? 
Éppen  nem,  inkább  szelídség  s  jámborság  példái.  —  Ah,  tehát  sem- 
mik, növényországba  való  becstelen  plánták,  s  még  annyi  hasznot  se 
hajtanak,  mint  egy  fa,  mert  az  legalább  árnyékot  ád  s  tűzre  jó,  —  s 
annál  veszedelmesbek,  mennél  méltóbbak  mentségre  s  mennél  megbo- 
csáthatóbbaknak  látszatnak  gyengeségeik.  Úgynevezett  jó  emberek, 
senki  sem  irtózik  tőlök,  mint  azokat  se  kerüli  senki,  kiket  sárga 
szinek  még  nem  árul  el,  de  belsőképen  már  keblekben  a  mirigy. 
Volna  bár  inkább  vétkek  oly  rut,  hogy  a  még  el  nem  romlott  iíju 
tőlök  undorodna !  Mert  könnyebben  kikerülné  a  már  külsőjével  is 
émelgést  inditó  hibát,  mint  azt,  mely  bizonyos  eltüntető  gyengeség 
lepleivel  feelezgeti  szégyenít. 

Némely  érzi  hátramaradását,  vagy  tévelgő  utón  járását,  s  leg- 
alább pénzbeli  összeköttetésiben  akarja  tisztán  tartani  lelkét  s  özvegy 
s  árva  hitelezői  sorsán  megilletődik.  De  nem  tud  magán  erőt  venni 
s  pompás  s  fényes  életmódjárul  lemondani ;  mert  nem  ismeri  az 
emberékesitő  büszkeség  s  alacsony  hiúság  közt  a  különbséget.  Büsz- 
kének véli  magát,  hogy  ugy  nevezett  rangja  szerint  élni  meg  nem 
szün,  s  őtet  a  sors  csapási  nem  verhetik  le ;  midőn  azonban  valódi- 
képen más  pénzét  költi,  s  semmi  egyéb,  mint  csak  hiu.  —  A  nemes 
büszkeség  inkább  rongyban  jár,  és  száraz  kenyeret  rág,  mint  sem 
azzal  élne,  a  mi  nem  övé. 

Sok,  hiv  emberit  kéntelen  kenyér  nélkül  elbocsátni ;  más,  ki 
l'egfüggetlenebb  lehetne,  magát  oly  helyezetbe  zavarja,  hogy  sok 
hijábavalót,  ki  szolgája  lehetne  s  kit  belsőképen  megvet,  süvegelni  s 
előtte  hajladozni  kénytetik.  De  minek  terjesszem  ezek  előszámlálását 
végtelenre.  Szánakozásra  méltók,  kik  magokat  érdekelve  érzik  s  kivált 
azok,  kik  szebb  tulajdonokkal,  keserves  érzéssel  néznek  életekre 
vissza,  s  kiknek  szerencsétlenségeket  nem  annyira  magoknak,  mint 
hiányos  nevelésnek  s  hitel  híjának  tulajdoníthatni. 

Ilyen  legények  a  gáton,  természet  szerint  józan  változást  nem 
tehetnek,  vagy  az  áradó  balvéleményeket  nem  tarthatják  fel.  Minden 
csak  felsőbbségnek  enged,  legyen  az  erkölcsi,  legyen  physikai. 

Ha  valaki  egy  szinte  oly  világos  igazságot,  mint  kétszer  kettő 
négy,  rekedt  vagy  gyenge  szóval  hirdet,  tán  senki  se  hiszi,  mert  tán 
senki  se  fogja  hallani ;  de  azon  igaz  hzó,  mely  szabad  mellbül  dere- 
kasan hangzik,  előbb-utóbb  elfogadásra  talál. 


Ha  kívánjuk  hölgyeink  megmagyarosodását,  tegyük  azt,  a  mi 
magyar,  elfogadhatóvá,  tetszetővé  is.  Eszközöljük  azt  felsőbbségünk 
által.  Ne  várjuk  el,  hogy  szépeink  lenni  szeressenek  oly  hazánkfia 
társaságában,  ki  tán  zsiros  csizmában  látogatja  meg  őket,  pipaszaggal 
tölti  el  a  házat,  s  beszédje  közben  a  tiszta  padlatra  jókat  pök,  s  vagy 
alacsony  hízelkedéssel  felhőkig  dicséri,  ha  jó  reggel*  tudnak  magyarul 
mondani ;  vagy  mindemül  oktatólag  beszél,  ámbár  a  negyedik  vár- 
megyében se  volt ;  vagy  egy  originált  akar  mutatni,  kinek  esze  szinte 

könyökében  s  ki  mindent  össze-vissza  habar,  vagy  némán  és  szolga- 
ként az  ajtónál  áll  s  a  t.  Mert  természetes,  hogy  társasága  egy  oly 
külföldinek  sokkal  kellemetesb,  ki  messze  járt,  sokat  látott,  a  leg- 
nagyobb következések  kútfején,  s  a  legnevezetesb  történetek  tanuja 
volt,  s  mulatságos  előadása  s  életrevaló  módja  által  órákat  pillana- 
tokká varázsol.  Ne  legyünk  irántok  igazságtalanok,  s  csak  kérdezzük 
magunkat :  helyeztetésekben  nem  szeretnők-e  mi  is  inkább  az  utazott, 
kicsinosodott  idegen  társaságát,  mint  egy  durva  előítéletekkel  megtölt 
földinkét ! 

Nem  kivánunk-e  inkább  olyan  emberek  köriben  lenni,  kiktül 
élni  tanulhatunk,  mint  sem  olyanokéban,  kik  nevetséges  tanácsok  s 
faragatlan  dicséretek  által  belsőnket  nem  kevésbé  sértik,  mint  részre- 
hajló vagy  tán  alaptalan  okoskodásikkal  untatnak?  Ne  fáradjunk 
annak  megmutatásában,  mert  ugy  is  híjában  lenne,  hogy  magyar 
leánynak  illőbb  volna  magyarral  mulatni  s  a  t.,  ha  a  külföldi  maga- 
viselete bátrabb,  ügyesebb,  kellemesb  s  tetszetősben  tud  körülte 
forogni.  Egymáshoz  vonzódásra,  barátságra,  szerelemre,  megtetszésro 
s  arra  a  mi  mulat,  semmi  egyéb  nem  kénszerithet,  hanem  csak  fel- 
sőbbség és  báj  !  Egyedül  tiszteletre  lehet  valakit  kénszeritni,  egyébre 
semmire,  a  mit,  ba  ugyan  megérdemlünk,  még  halálos  ellenségünk  se 
tagadhat  meg  tőlünk. 

Ne  törekedjünk  híjába  a  viznek  hegy  ellen  vitelére,  s  ne  remél- 
jük, hogy  a  teher  felfelé  essék;  de  eszközöljük  inkább  azt,  hogy  nem 
csak  tiszteletre,  de  még  barátságra,  sőt  szeretetre  méltók  is  legyünk,, 
hogy  tapasztalásink,  szebb  szokásink,  s  öntartásunk  társaságunkat 
kívánatossá,  mulatságossá  s  bájolóvá  tegye.  Ne  vádoljuk  asszonyin- 
kat,  mert  bennünk  a  hiba.  Álljon  csak  nemzetiségünk  s  magyar- 
ságunk oly  szép  fényben,  hogy  a  szemérmes  szűz  bátran,  habár 
pirulva  is,  egész  világ  előtt  ismerhesse  meg,  hogy  minket  szeret,  s 
boldog  lenne  életét  miénkkel  megosztani ;  ne  féljünk,  mind  megma- 
gyarosodik  a  jóravaló,  s  kinek  férje  férfi.  — 

Éppen  ugy  ne  kívánjuk  hátráltatni,  hogy  könyveket,  erőműve- 
ket, gazdasági  műszereket,  egy  s  más  házi  bútorokat,  lovakat  s  a  t. 
inkább  külföldrül  szerezzünk,  mint  ide  haza  vásároljunk,  de  készít- 
sünk helyesebbeket,  tenyésztessünk  jobbakat.  —  Ne  mondjuk  mindjárt 


hazafitlanságnak,  ha  egy  külföldi  könyv  külsője  jobban  tetszik,  mint 
egy  magyaré ;  sőt  nézzük  azt  inkább  jobb  izlés  előmenetelének,  s 
készítsünk  még  helyesbeket,  ha  lehet.  Ha  pedig  belseje  jobban  mulat, 
irjunk  eszesebbet,  s  tegyünk  a  sajtó  szabadságárul  józan  javallatot. 
Ne  akarjuk,  hogy  egész  világ  minket  vegyen  mintául  —  modellául  —  a 
vén  t.  i.  az  ifjat,  s  az  erősebb  engedjen  a  gyengébbnek,  tanultabb  a 
tanulatlannak;  alkalmaztassuk  inkább  magunkat  a  többiekhez,  kivált 
a  műveltebb  nemzetekhez ;  mint  közönségesen  a  fiu  követi  apja  nyom- 
dokát, s  az  ügyetlenebb  az  ügyesebbet,  s  nem  viszont. 

Olasz  énekes  jobban  fog  énekelni,  mint  földink,  akármily 
magasságra  gondoljuk  is  azt  idétlen  dicséretink  által  emelni.  —  Az 
angol  telivér  kifutja  lovunkat,  akármily  rossz  szemmel  néznők  is. 
Didót  párisi  betűinél  szebbet  nyomtatóink  nem  állitnak  elő,  akármit 
mondjanak  is.  Az  éjszakamerikai  hajós  bizonyosan  kitesz  pest-,  s 
budai  csónakászinkon.  Como  s  Belagyio  vidéke  sokkal  kiesb,  mint 
Somlyó  vagy  Badacsony  tájéka.  A  földmüvelés  Angliában  s  Belgium- 
ban a  mienket  határtalanul  felülhaladja.  Madeira,  sherry  borok  tiz 
esztendeig  is  elvannak  jól  a  hajó  fenekén,  a  hegyaljai  pedig  sokszor 
még  pinczében  is  elromlik,  —  akármily  rossz  néven  vegyék  ezen 
állítást  sokan.  Telelni  minden  kétség  kivül  kellemetesb  Nápolyban, 
vagy  Parisban,  mint  Szabadkán  vagy  Esztergomban,  és  számtalan 
több  efélék.  Szóval  azt  mondani :  extra  Hungáriám  non  est  vita, 
hijábavaló  s  kaczagást  vagy  szánakozást  okozó  beszéd. 

Hanem  azért,  mert  honunknál  van  boldogabb  éghajlatú  vidék 
is,  hol  ugy  szólván  se  nyár,  se  tél  nincs,  —  azért,  hogy  több  idegen 
nemzet  annyival  előbbre  van  lelki  műveltségében  mint  mi,  és  sokan 
köztünk  még  azt  se  tudják,  mi  az  igazi  szabadság,  —  vagy  azért, 
mert  másutt  a  társasági  kellem,  tudományok  baja  s  a  bajnoki  becsü- 
let jobb  fényben  állanak  már,  mint  nálunk  s  a  t,  azért  az  el  nem 
fajult  magyar  még  se  fogja  anyaföldét  kevésbé  imádni,  vagy  azt 
éppen  elhagyni ;  mert  van  valami  kinemmondható,  mi  a  nemesb  embert 
ellenállhatlan  erővel  csatolja  hazájához,  legyen  az  bár  kopár  mező, 
bár  berkes  lapány,  vagy  hósivatag. 

Ha  azonban  nem  a  haza  hátramaradási  s  szennyei  teszik  azon 
bájt,  mely  minket  hozzája  vonz,  —  hanem   a   legszentebb  kötelesség 

érzése,  azt  mindenben  clösegítni  s  felemelni,    akkor  meg  kell  ismerni 
magunkban  s  körülményinkben  a  jót,  de  a  rosszat  is. 


A  nemzetek  valódi  ereje  vadságon,  fanatismuson,  vagy  tökéle- 
tes kimüveltségen  épül.  Közép  ebben  veszedelem  nélkül  nem  lehet, 
mint  nem  is  lehet  károsb  a  félszeg  felvilágosodásnál  s  tudománynál. 
Mi  már  ősi  vadságunk  nagy  részét,  mely  Osmán  dühének  valaha 
határt  vont,  letettük,  elhagyott  bennünk  a  hitbeli  viszálkodás  s  hason- 
lás ördöge,  hála  az  egeknek  —  de  most,  midőn  ősi  halványunk  meg- 
semmisült, szinte  két  nemzetiség  közt  s  igy  igen  gyengék  vagyunk,  s 
mind  addig  azok  is  maradunk,  mig  a  felvilágosodás  félutjábul  ki  nem 
lábolunk  s  azon  pontra  nem  emelkedünk,  melyrül  minden  vadságot 
s  fanatismust  meggyőzhetünk ;  mint  az  orditó  oroszlánt  bátran  várja 
be  a  jól  fegyverzett  ember  s  meggyőzi.  Ne  kételkedjünk,  a  lelki 
erő  s  ész  végre  bizonyosan  minden  testi  erőlködésen  diadalmaskodik. 

Ki  józanabb  nemzetiség  kifejlésére  vágy  s  legerősb  fegyverek- 
kel akar  felruházkodni,  az,  mennyire  tehetségében  áll,  az  egész  föld 
színét  bejárja.  Ha  a  sors  magas  helyeztetésben  hozta  e  világra, 
leereszkedik  néha  önkényesen,  s  felkeresi  a  szegénységet,  a  nyomo- 
rúságot, mert  azok  legjobb  s  leghivebb  tanítók;  gyalog  utazik,  s 
magányosan  s  kevés  pénzzel ;  s  olyasokra  akad,  a  miket  alig  gyanított 
volna  előbb,  s  majd  nemsokára  egészen  felvilágosodik  előtte  belső 
érdeme  könnyű  léte,  élet-philosophiája  csekélysége,  s  hogy  sok  szí- 
vességet, szeretetet  s  barátságot  nem  egyébnek  köszönhet,  hanem  tán 
csak  véletlen  születésének,  pénzének  1" összeköttetésinek;  s  hogy  egy 
harmadik,  ha  megkülönbözteti  is  czimmel  vagy  dicsérettel  őtet,  való- 
sággal magasabbra  még  se  emelheti  s  egyedül  maga  által  lehet  csak 
jelessé  akármiben.  Észre  fogja  venni,  mily  szomorú,  önerejével  a 
sarat  emberül  ki  nem  állhatni  s  az  élhetetlenség  lenyomó  érzésében 
vagy  herczegi  palást,  vagy  grófi  korona  alá  bújni,  vagy  pénzes  láda 
mögé  rejtezni  kéntelenittetni.  Tapasztalni  fogja,  mily  szép  s  nemes 
érzés  lakja  sokszor  a  szántóvető  hajlékát,  s  hogy  nagyobb  szeren- 
csére méltó.  Meg  fog  végre  abban  győződni,  hogy  semmi  sem  mele- 
gíti belsejét  kellemesebbül,  mint  azon  érzés,  hogy  ő,  a  mi,  maga  által 

az,  s  hogy  senki  és  semmi  nem  teheti  ötét  nyomorulttá,  mert.ő  min- 
den életjavakkal  oly  bölcsen  s  édes  örömest  élni  is  fog  tudni,  mint 
azok  nélkül  megelégcdten  el  is  lenni. 

Ily  világi  bölcsek  mozdítják  elő  a  józan  nemzeti  szellemet  s 
ilyenek  nagyobb  vagy  kisebb  száma  alkotja  egy  ország  nagyobb  vagy 
kisebb  erejét.  — 

Minden  felsőbbség  jobbára  idomitástul  függ.  A  rosszabb  ló,  ha 
idomíttatott;  meggyőzi  a  jobbat,  mely  idomítva  nincs.  Ugy  éppen 
azon  egy  ember,  vagy  ezred  minden  ellenséggel  diadalmi  hiedellel 
szállhat  szembe  vagy  egygyel  se,  a  mint  ahoz  el  van,  vagy  él  nincs 
készítve.  Mai  időben  a  legelszántabb  bátorság  is  semmivé  lesz  a 
hidegvérű  combinatio  előtt,  mert  az  ész  meggyőzi  a  testet.  Gyakorolni 
kell  tehát  magunkat  az  ujabb  taktika  és  stratégia  rendszabási  szerint 
az  ország  védelmére,  hiszen  alkotmányunk  szerint  született  katonák 
vagyunk.  Indisciplinált  sokaság,  bár  mi  dühös  lenne  is  megtámadása, 
mai  időben  végre  meggyőzetve  szélyed  el.  Azonban  jó  katona  rövid 
idő  alatt  senki  se  lehet,  ahoz  tudomány  s  hosszas  gyakorlás  kell, 
mint  se  tökéletesen  jó,  se  felettébb  rossz  ember  se  lesz  egyszerre 
senki.  Hát  a  jóban  s  igazán  nemesben  hány  esztendei  gyakorlás 
szükséges  életünk  minden  pillantatiban  oly  rendületlen  önállásra,  hogy 
se  szépség  bája,  se  nagyravágyás  kísértete,  se  popularitás  tömjénje 
meg  ne  tántoríthasson  minket.  Elpuhulhat  lassan-lassan  egy  egész 
nemzet,  mely  valaha  fél  világot  megrázd,  mint  viszont  hosszas 
ostrom  alatt  végre  még  az  asszonyok  is  megszokjak  a  bombákat  s 
ágyu-golyóbisokat.  —  Annyi  ereje  van  az  idomulásnak,  a  szokásnak. 

Az,  a  mi  valaha  nemzetiségünk  talpköve  s  ereje  volt,  időjártá- 
val elbomlott,  s  jól  mondja  hazánk  koszorús  lantosa : 

„Óh  más  magyar  kar  mennyköve  villogott 
Atilla  véres  harczai  közt"  s  a  t. 

s  a  mi  elmúlt,  ne  akarjuk  azt  megint  életbe  visszaidézni,  mert  lehe- 
tetlen —  ugy  mint  elfolyt  óráink  se  térnek  soha  vissza  többé.  Szük- 
séges inkább  —  nehogy  homokon  állapodjon  minden  lételünk,  —  uj 
nemzetiségünk  lelkét  mind  jobban  kifejtenünk.  Eléggé  meg  nem 
becsülhető   szerencse,   hogy   a   Mindenható    oly   században  engedett 


élnünk,  melyben  nem  korlátlan  bátorság  s  felhevült  képzelet,  vagy 
testi  erő,  hanem  csak  polgári  erény  s  felvilágosított  emberi  elme 
teszik  a  nemzetek  tartós  sarkalatját.  A  vad  ember  nem  erősb  védelme, 
nem  keményebb  paizsa  az  országnak,  mint  a  tanult,  a  szelid ;  készül- 
jünk azért  inkább  éppen  oly  erősek  s  bátrak  lenni  harezban,  mint 
régi  apáink  valának,  de  kimüveltebbek,  tanultabbak,  nyájasbak,  mint 
ők  s  kivált  otthon. 

Ne  oszoljon  meg  a  magyar  erő  többé  soha,  de  szerencsében 
mint  veszélyben  legyen  törvényes  urának  leghűbb  s  legerősb  támasz- 
sza,  —  hiszen  még  a  külföld  is  azért  dicsér,  hogy  királyunkat,  szabad- 
ságunkat egyenlően  szeretjük ;  legyen  |a  thronus  mindennek  közép- 
pontja, s  azon  sziv,  melyhez  a  legtávulabb  erek  is  kapcsolva  vannak. 

S  évek  tünése  után  virágozzék  egy  nemesb  s  felemeltebb  aera 
következésében  a  haza,  mint  örömre  készült  kert,  melyben  idegen  a 
nyomorult,  hol  az  ember  méltósága  szent  s  melyben  erény  s  ész  a 
legszebb  disz !  S  honunk  érdemes  leányi,  kiket  ezen  munkám  szinte 
illet,  legyetek  ti  segédei  egy  szebb,  egy  józanabb  kezdetnek !  Vezessé- 
tek ti,  mint  valaha  Spárta  anyjai,  fiaitokat  az  érdem  s  erény  meze- 
jére! Fejtsetek  bennek  ki  már  gyenge  koraikban  minden  szépre  s 
nemesre  vágyást  Neveljétek  bátrakká,  igazságszeretőkké,  adott  sza- 
vaiknak teljesitőjökké,  szóval  férfiakká.  S  ha  valaha  sivatag,  termő 
kies  vidékké,  posvány,  gazdag  gyümölcsökkel  viruló  ligetté  válik  a 
hazában,  ha  a  magyar  név  mindenütt  tiszteletet  gerjeszt,  s  a  magyar 
hire  mindenbeni  előmeneteléért  a  földkerekén  elterjed,  legyen  az  édes 
jutalmatok.  Most  a  világ  legszámosb  nemzeti  alig  tudják,  hogy  vagyunk ! 
S  némely  idegen  ritkán  hallván  magyar  szót  még  főbb  városinkban 
is,  azt  kérdi :  ugyan  hol  van  Magyarország  ?  —  S  ha  a  magyar  szó 
nem  zeng  a  magyar  asszony  ajkain,  s  ő  tán  csak  a  külföld  gondjai- 
ban vesz  részt,  s  csak  az  érdekli,  a  mi  Parisban  vagy  Londonban 
történik,  midőn  nem  is  gyanítja  házában  a  rendetlenséget,  a  zavart, 
—  s  ha  némán  nézi  a  fiatal  hölgy  a  hazafiúság  legszebb  tetteit,  s  azt 
anyanyelvén  dicsérni  sem  tudja,  nem  használ  akkor  semmi,  és 

„Jár  számkivetetten  az  árva  fiu 

S  dalt  zengedez  és  dala  oly  szomorú"  s  a  t. 

De  ne  tartsunk  ily  elaljasodástul,  mert  nem  félelem  s  hideg 
tisztelet  köt  többé  sok  szerencsés  gyermeket  érdemes  szüleihez, 
hanem  a  természet  legszebb  kötele,  a  szeretet  —  s  nem  hiszik  többé 
a  szülék,  hogy  külső  fény  s  felszinség  elég  a  magasbra  szültnek 
minden  csinosodására,  és  senki  nem  mer  ilyeseket  már  tréfán  kivül 
mondani :  a  nagy  urat  rossz  irásárul  ismerhetni  meg  s  a  t. ;  hanem 
kiki  azt  gondolja,  s  arrul  van  meggyőződve,  hogy  a  szép  név  csak 
érdemesre  illik,  ugy  mint  a  kényes  ruha  jól  nőttre,  midőn  a  görbét, 
kit  senki  észre  nem  vett  volna,  csak  elcsúfítja  s  nevetségessé  teszi, 
s  hogy  a  régi  nemzetségbeliek  csak  abban  nyertesek,  hogy  eldődeik- 
nek  nemes  nyomdokit  követni  szinte  kenteiének,  nehogy  azok  őket 
tán  be  ne  fogadják  —  s  rokonságokbul  kitagadják.  Hány  szép  régi 
magyar  név  jeleli  már  hazánk  serdülő  fiait,  s  Kálmán,  Béla,  Gejza, 
Gyula,  László,  Dénes  s  a  t.  nevek  mennyire  nem  gerjesztik  szívein- 
ket édesen  érzett  örömre,  ha  meggondoljuk,  hogy  mai  anyáink  nemesb 
része  nem  is  fogja  tűrni,  hogy  fiai  ily  neveknek  uj  becst,  uj  diszt 
ne  adjanak. 

Mi  pedig  a  szebb  lelkű  asszonyt  ne  véljük  olyannak,  ki  csak 
hiábavalóságokkal  s  őtet  kecsegtetővel  tud  mulatni,  s  előtte  minden 
komolyabb  s  nemesb  idegen.  Ne  gondoljuk,  hogy  külsőnk,  s  felszin- 
ségünk,  bár  mi  tetszős  s  kedves  lenne  is,  hajlandóságokat  már  meg- 
nyerik. —  Óh  nem !  Csak  férfiúi  báj  —  mely  lelki  s  testi  erőn  alapul  — 
dobogtatja  sebesebben  az  el  nem  romlott  asszonyi  lényt,  s  az 
olvasztja  a  kőszívet  végre  nyájas  viszonérzésre. 

S  mi  köti  az  emberiséget  rejtett  s  titkos  lakhelyében  erősb 
lánczokkal  össze,  mint  egymáshoz  vonzó  szenvedelmünk  ?  S  valyon 
mi  egyéb  teszi  ezen  bájkötelek  öröklétét,  mint  az  adott  szó  szent- 
sége s  egymásba  helyeztetett  bizodalom  ?  Tanítsatok  tehát  ti  már 
gyermekkorunkban  mindenek*  előtt  igazságszeretést  s  a  csalfa,  hazug 
szó  s  idt  gyűlöletére ;  mert  hány  vagyonos  elszegényülésével,  mennyi 
szerencsétlen  köny  árjával,  hány  repedt  sziv  néma  fájdalmival  tölti 
be  a  hazug  szó,  csalfa  tett  a  világot ! 

Legyen  csak  bizodalom  a  házasok  és  szeretők  közt,  hihes- 
sen barát  barátnak,  kösse  csak  bizonyos  hitel  polgárt  polgárhoz, 
kereskedőt   földművelőhöz,    s    mily    kevés    idő    alatt   terem   a   meg- 

elégedés    s    tán    a    szerencse    is     ott,    hol   eddig    még    soha    sem 
mutatta  magát ! 

S  igy  mindég  világosabb  lesz,  hogy  bizonyosság  és  hitel  nél- 
kül hijába  törekszik  az  ember  jól  birni  magát,  —  s  hogy  annak 
tökéletes  hija  miatt,  sok  számos  birtokos  legkisebb  hibája  nélkül  is, 
a  sors  ajándékinak  igaz  hasznát  nem  csak  nem  veheti,  de  még  sok- 
kor üngét,  melyet  visel,    se   képes   kifizetni. 


Az  itt  következő,    és  a  jelen  kiadásba  föl  nem  vett  két   fejezet 
tartalma,    rövid  kivonatban,  a  következő: 


A  magyar  gazda  nem  viheti  mezeit  a  lehető  legmagasb 
virágzásra. 

Ha  egy  bölcs  meglett  korában  szakadna  oly  tájra,  mely  nem 
hazája  s  melyen  élni  s  jó  előmenetellel  gazdálkodni  kívánna 
nélkül,  hogy  a  sok  bevett  mondás  s  balvélemény  által  valamely  csor- 
bulást szenvedett  volna  —  kétségkívül  helyzetét  vizsgálná  mindenek 
előtt,  azt  tökéletesen  megismerni  törekedne  s  úgy  gazdálkodna,  a 
mint  uj  hazája  körülményei  engednék.  Szintúgy  ismerje  a  hazában 
nevekedett  gazda  önálló  helyét  s  minden  körülményit,  mintha  már 
meglett  korában  hozta  volna  Isten  Pannon  vagy  Kunság  vidékére,  — 
mert  máskép  a  gyermeki  kor  behatási  szemeit  mindig  homályban  a 
Ítéletét  örökkön  kötve  fogják  tartani,  s  ő  a  középszerűség  szomorú 
határin  se  magát,  se  hazáját  túlemelni  sohase  fogja.  Mindenekfelett 
pedig  ne  keresse  a  hátramaradást,  a  hibát  másban,  mert  mással  nem, 
—  hanem  inkább  magában,  mert  magával  parancsolhat.  így  körül- 
ményünkről se  ítéljünk  mások  szerint,  hanem  mint  magunk  szemlél- 
jük ;  nem  mint  mondják,  hanem  úgy  a  mint  azokat  találjuk.  A  gazda 
ismerje  meg  földei  fekvését,  minémüségét  s  ne  vigye  gazdaságát 
sovány  földeken  úgy,  mintha  azok  kövér  telkek  volnának,  a  szűk  s 
népes  határon  nem  úgy,  mint  a  lélektelen  tágas  pusztán.  Azon 
hiányok  vagy  feleslegek,  melyek  a  gazdát  vagy  egészen  tehetetlenné 
teszik,  vagy  minden  iparkodásinak  ellenszegülnek,  a  következők  :   az 

egyetértés  s  hitel  híja,  a  legelök,  faizás  s  birtokok  el  nem  választása, 
a  czéhek  s  limitáczió  feleslege,  a  robot  vagy  szakmány,  a  dézsma.  Az 
egyetértés  htja,  melyet  így  is  magyarázhatni:  Neked  nincs,  nekem 
sincs,  mert  nem  értjük  egymást,  —  csalhatatlan  oka  többek  közt 
annak  is,  hogy  hazánk  jó  részét  víz  birja,  posvány  fedi ;  az  egyetér- 
tés híja  oka,  hogy  a  föld  gyomrában  fekvő  legnagyobb  kincs,  a  vas 
és  kőszén,  csak  kis  mennyiségben  jut  napvilágra ;  —  oka,  hogy  sok- 
szor hazánkfiainak  része  éhezik,  midőn  része  feleslegben  tombol  s  a 
haza  oly  testhez  hasonló,  melyben  a  vér  nem  kereng;  —  oka,  hogy 
sokszor  némely  helyeken  termesztményinkben  fuladunk,  melyek  kis 
becsüek  idehaza,  —  de  kincsesé  válnának  a  tengeren.  S  miért  nem 
értjük  egymást  ?  Mert  kiki  különb-különb  időkört  tűz  ki  munkássá- 
gának, íme  itt  állunk  megint  az  egyesületek  mindenek-előtti  szüksé- 
génél. A  hitel  híja  oka,  hogy  senki  nem  jobbíthatja  földeit  oly  mér- 
tékben, mint  természet  szerint  lehetőnek  kellene  lennie.  A  legelök,  faizás 
s  birtokok  el  nem  választása  mennyi  negatív,  sőt  még  positiv  kárt  szül, 
arról  már  a  számosabb  rész  meg  van  győződve.  Csak  azon  földön 
lehet  a  gazda  verítékiért  megjutalmazva,  melyen  egyedül  maga  s  nem 
más  gazdálkodik,  melyen  önmarhája  legel  csak  s  nem  minden  bitang 
ront  és  tipródik.  Majd  minden  monopólium  egy  pár  évre  hasznos, 
s  egygyel-mással  provideálja  a  sokaságot ;  de  hosszabb  időre  minden 
hathatós  közelőmenetelnek  legmagasb  s  tetemesb  gátja;  úgy  van  a 
privilégiummal  is.  A  czéhek  örökké  hátráltatják  a  termesztmények  s 
mesterművek  árainak  egymásközti  rendes  arányát.  A  limitácziók  pedig  s 
kivált  a  hűs  limitácziója  annak  oka,  hogy  a  mezei  gazdaságunk  egy 
sarkalatos  talpköve  béna  s  így  egy  lábbal  a  levegőben  áll.  A  hűs 
megállapított  ára  minden  derekas  hizlalást  haszontalanná  tesz ;  hol 
pedig  a  hizlalás  haszontalan,  ott  a  gazdaságnak  sarkalatos  talpköve 
hibázik.  A  jó  hűs  nem  drágább,  mint  a  rossz,  s  igy  mért  törekedne  a 
gazda  jobb  húst  állítni  ?  Hogy  a  czéhek  s  limitáczió  megszűnése 
nagy  hasznot  hajtana  s  igen  könnyen  eszközölhető  is,  kételkedni  nem 
lehet.  A  robot  vagy  szakmány  létele  még  nagyobb  figyelmet  érdemel  s 
azon  kárt,  mely  belőle  származik,  bajosan  tagadhatni.  A  gazda  soha- 
sem tudja  ott,  hol  robottal  dolgoztat,  a  munka  s  erő  közt  forgó  helyes 
aránylatot  feltalálni.  Nem  a  munka,  hanem   a  jól   elrendelt   munka, 

szóval  az  ész  a  nemzeti  gazdaság  talpköve.  Young,  ki  a  józanabb 
mezeigazdaság  apostola,  azt  mondja:  a  mezeigazdaság  megrontására 
a  dézsmánál  sikeresbet  kitalálni  nem  lehetett.  Mennél  jobban  iparko- 
dik a  jobbágy,  annál  jobban  büntettetik,  mert  mennél  többet  termeszt, 
annál  többet  kell  adnia.  Végül  egy  jószándéku  kis  tanács :  Kiki,  ha 
praktikus  jó  gazda  nevét  méltón  akarja  viselni,  jövedelménél  keveseb- 
bet költsön ;  valódi  nyereség  a  gazdaság  philosophiája. 

Magyarországnak  kereskedése  nincs. 

Jól  át  nem  gondolt  munka  inkább  kárt  szokott  hajtani,  mint 
hasznot.  Kereskedés  tárgyában  épen  így  vagyunk.  Kereskedésünk, 
vagy  oly  adás-vevés,  mely  kereskedési  nevet  érdemelne,  általában 
nincs,  vagy  a  mi  van  is,  csak  gyenge  lábon  áll.  Híját  sokan  főkép  a 
következő  okoknak  tulajdonítják :  Geographiai  helyzetünk  nem  ahhoz 
való ;  pénzünk  nincs ;  más  nemzetekkel  a  concurrentiát  ki  nem  áll- 
hatjuk ;  kivitel  a  vámok  miatt  lehetetlen.  Ez  okok  nagyrészt  csak 
képzeltek.  Geographiai  helyzetünk,  igaz,  nem  legkedvezőbb.  Kikötő- 
helyünk csak  három  van:  Fiume,  Buccari  és  Porto-Ré;  Dunánknak 
se  vehetjük  nagy  hasznát,  mert  miránk  nézve  visszásán  foly,  ked- 
vünkért megfordulni  nem  fog,  torkolatjánál  pedig  nem  mienk,  hanem 
másé ;  többi  folyóinkkal  szintúgy  vagyunk,  úgy  hogy  belső  összeköt- 
tetésen kivül  kereskedésre  nézve  folyóink  természetes  haszna  igen 
csekély,  mert  csak  azon  portékát  lehet  kül-  vagy  világkereskedésinek 
hívni,  mely  tenger  vizein  lebeg,  oda  pedig  a  mieink  nem  folynak.  De 
másrészt  kereskedésre  geographiai  fekvésünk  nem  is  oly  rossz,  mint 
sokan  gondolják,  azaz  nem  olyan  rossz,  hogy  azon,  a  mit  a  termé- 
szet megtagadott,  mesterség  által  valamennyire  segíteni  ne  lehetne. 
Mindenen  diadalmaskodik  a  férfiúi  érett  ész,  eltökélett  állhatatos  akarat 
és  szorgalmas  munkásság.  Mennél  nagyobb  az  akadály,  annál  szük- 
ségesb  a  fő,  iparkodás  s  veríték,  s  kettőztetni  kell  mind  a  testi,  mind 
a  lelki  tulajdonokat,  hol  a  természet  mostoha  s  engedni  nem  akar. 
Fogadjuk  hazánk  áldásit  háládatos  szívvel,  csorbáit  pedig  hozzuk 
helyre.  Pénzünk  nincs,  tagadni  nem  lehet,  vagy  sokkal  kevesebb  van, 
mint  lenni  kellene.  De  más,  most  gazdag  és   pénzes  nemzetek   sem 

voltak  mindig  dúsak.  Velencze,  Génua,  Hollandia  arany-  s  ezüstbánya 
nélkül  valaha  Európa  minden  kincseivel  fénylettek  s  az  emberi  ész 
Brittanniába  idézi  a  félvilág  javait.  Az  angol  nem  kezdette  gyarapo- 
dása talpkövét  pénzzel,  de  munkával,  jól  elrendelt,  eszes,  systemati- 
zált  munkával.  Ne  panaszkodjunk  szüntelen,  hogy  pénzünk  nincs, 
hanem  valljuk  meg  inkább,  hogy  nem  értjük  a  dolgot  s  nem  nyú- 
lunk azon  módokhoz,  melyek  által  magunknak  pénzt  szerezhetnénk. 
Más  nemzetekkel  a  concurrentiát  ki  nem  állhatjuk.  Ily  okoskodások 
köpönyegek  gyanánt  használtatnak  s  azoknak  szeretem  hívni,  mert 
alattok,  a  nélkül,  hogy  könnyen  észre  lehetne  venni,  sok  mindenféle 
igen  rút  s  ocsmány  fér  el.  Ha  idegen  gabona  a  mi  gabnánk  árát 
nyomja,  termeszszünk  idehaza  többet,  gondoskodjunk  arról,  hogy 
szállítása  a  tengerig  olcsóbb  legyen,  vigyünk  legjobb  s  így  legdrá- 
gább minémüségböl  a  külvásárokra,  vagy  váltsuk  becsesbre  porté- 
káinkat, mint  pl.  gabonát  lisztté,  gyapjút  posztóvá  stb.  S  csak  azt 
ne  mondjuk,  hogy  más  nemzetekkel  a  concurrentiát  nem  állhatjuk 
ki,  hanem  hogy  több  s  jobb  termékek  kitermesztése,  könnyebb  com- 
municatio  s  a  portékák  becsesbre  változása  végett  legkisebbet  se 
teszünk  s  csak  azt  várjuk,  hogy  a  galamb  sülve  repüljön  szánkba. 
Mondják,  hogy  a  kivitel  a  vámok  miatt  lehetetlen.  Azonban  minden 
panasz  az  országban  levő  vám  ellen  azok  száma  közé  tartozik,  a 
miket  minden  egyéb  közteher  ellen  is  hallunk  s  mely  addig,  míg 
emberek  társaságban  élnek,  sohasem  szűnhet  meg.  Mindezek  azon- 
ban csak  képzelt  okai  kereskedésünk  nem  létének.  Kereskedésben  is 
csak  kölcsönzött  alapon  vagy  mások  példája  szerint,  kiknek  keres- 
kedésök  van,  fejthetjük  ki  lassan-lassan  józan  systemáinkat  s  csak 
az  ő  útmutatások  szerint  találhatjuk  fel  kereskedésünk  nemlétének 
okait,  melyeket  a  rendelések  feleslegének,  productumaink  szűkének,  a 
communicatiok  rossz  voltának,  a  belső  consumtio  kicsinységének,  a 
szállítások,  transito  s  vámok  körüli  bátorság  híjának,  a  kereskedési 
becsület  és  munkásság  némely  csorbáinak  tulajdonithatunk.  Gazda- 
ságban az  igen  jól  kidolgozott  rendeléseknek  s  igen  szőrszál- 
hasogató instructióknak  azért  nincs  olykor  várt  vagy  legkisebb 
haszna  is,  mert  az  igen  józanon  s  tán  sok  fáradsággal  készült  ren- 
delet részint  jósága  miatt  annyira  megnyugtat,  részint  terhes  készítése 

minden  egyéb  munkától  szinte  feloldani  látszik,  hogy  a  legfőbb  gaz- 
dasági actusj  a  felvigyázat,  az  utánalátás  elmarad.  A  mi  pedig  a 
kereskedést  illeti,  kétséget  nem  szenved,  hogy  itt  is  az  igen  sok  bele- 
avatkozás rendszerint  több  kárt  okoz,  mint  a  semmi  beleavatkozás  s 
hogy  kereskedést  se  mozdíthatni  elő  parancs  által,  mint  valamely 
termék  se  fog  kiterjedtebb  időre  meghagyás,  intés  stb.  következtében 
nagyobb  mennyiségben  termesztetni,  hanem  csak  úgy,  ha  nyereséget 
ad,  vagy  legalább  igér.  Számos  hibás  ismeretek  közül  az  is  meggyö- 
kerezett köztünk,  hogy  némelyek  bona  fide  az  hiszik :  más  nemze- 
teknek nincs  mit  rágniok  s  hogy  Magyarország  termesztményeivcl 
—  csak  volna  jó  tengerpart  —  a  félvilágot  is  elboríthatná  ;  pedig  valóban 
oly  kevés  van  kivinnivalónk,  hogy  portékáink  szűke  nem  hajtaná  be 
a  költségesb  mesterséges  közlekedésekre  fordított  pénz  kamatját,  mint 
teszem  vízcsatornák  magasb  vidékeken  keresztülvitelét,  vagy  vasutak 
költségét.  Természetes  közlekedések  a  gyep  vagy  töltetlen  út  s  folyó- 
víz ;  mesterségesek  ellenben  a  csinált  út,  kőtöltés,  vízcsatorna,  vasút 
Ezen  utolsók  csak  úgy  juthatnak  néminemű  tökéletességre  s  marad- 
hatnak meg  jó  karban,  ha  az  egész  ország  viszi  csinálásuk  s  fentar- 
tásuk  terhét,  mint  Francziaországban ;  vagy  ha  nyereséget  hoznak, 
t.  i.  ha  azon  tőbe,  mely  csinálásukra  fordíttatott,  jól  kamatoz,  mint 
Brittanniában,  Észak-Amerikában.  Nálunk  egyik  eset  sincs  meg  s 
communicatioink  igen  rosszak.  Belső  consumtióról  a  legnagyobb  rész 
elfelejtkezik,  pedig  ezen  talpkövön  áll  a  nemzetek  gazdasága.  Mennél 
több  lakik  díszes  házban,  él  jobb  eledellel,  jár  csinos  ruhában  vala- 
hol, stb.  azaz  mennél  nagyobb  a  belső  consumtio.  annál  gazdagabb- 
nak fogom  hinni  azon  hazát.  Meg  kell  szüntetnünk  a  szállítások, 
transito  s  vámok  körüli  bátorság  híját.  E  végből  geographiai  hely- 
zetünk szerint  minden  igyekezetünknek  arra  kellene  lenni,  hogy 
hazánk  fiúméval  legszorosb  s  lehető  legkönnyebb  kapcsolatba  jöjjön. 
Ehhez  szükséges  a  Dráva,  Száva,  Kulpa  tökéletes  regulácziója,  a 
Ludovika-út  felszabadítása,  hogy  Károlyvár  megszűnjön  vár  lenni  s 
mindenekelőtt,  hogy  a  vám,  mely  azon  portékákon  fekszik,  melyek 
egészen  idegen  földre  jutnak,  oly  csekély  s  ingatlan  legyen,  hogy 
annak  nem  változását  s  fel  nem  emelését  a  földbirtokos  kereskedő 
bizonynyal  tudja  és  higyje.  Az  ingadozó   vám   hiába  fáraszt,   sokat, 

sokat  pedig  tönkre  tesz  s  az  iparkodó  gazdát  bünteti  inkább,  a 
henyélőnek,  gondatlannak  pedig  kedvez,  ki  mindent  a  régi  rozsdás 
állapotban  hagy.  Egyébiránt  nincs  nagyobb  kín  a  bizonytalanságnál 
s  a  bizonyos  rossz  kevesebbé  koptatja  bensőnket,  mint  a  bizonytalan 
jó.  A  kereskedői  becsület  is  fontos  dolog.  S  néhány  csalárd  ember 
az  egész  ország  becsületét  veszedelembe  hozta.  Mennyi  idő  kell  most 
majd  ezen  csorba  kiköszörülésére  !  A  becsületes  cselekvő  mód  haszna 
legtávolabb  időkre  hat,  egyes  személyekre  is  jól  sül  el  s  hát  még 
nemzetekre,  melyek  élete  oly  hosszú.  Munkásságunk  pedig  kereske- 
dés végett  ugyan  érdemcl-e  említést  ?  A  ki  semmiben  sem  szűkölkö- 
dik s  „nincs"  miatt  sohasem  panaszkodik,  annak  rossz  néven  nem 
igen  vehetni,  ha  sohase  dolgozik  s  csak  munkátalan  nézi  a  világot. 
Tűrhetetlen  ellenben  azon  mindennap  százszor  hallott  panasz :  „nincs 
jövedelmünk,  nincs  kereskedésünk,  nincs  pénzünk,  stb."  azon  apathia 
és  tespedtség  mellett,  mely  soha  nem  enged  azon  módokhoz  nyúlni  s 
azon  utakra  állni,  melyek  által  gazdaságunkat,  kereskedésünket  min- 
den bizonynyal  jó  forgásba  s  divatba  hozhatnók  s  igy  jövedelmünk 
természetesen  sokszorosodna.  Csak  bosszankodva  szemlélhetni  olyat, 
ki  magán  könnyen  segíthetne,  de  nem  segít.  Mindezeket  hogy  lehet 
valamennyire  orvosolni  ?  Kölcsönös  felvilágosítás,  oktatás  s  rávétel 
által,  melyekből  publicitás  hozzájárultával  folyni  fog  a  nemzeti  bank 
felállítása,  több  s  jobb  termesztés  s  kivitel  végett  jutalomtételek  s 
mindenekfelett  a  hitel  szentsége.  Kölcsönös  felvilágosítás  és  oktatás 
előbb-utóbb  az  igazságot  úgy  annyira  kifejti,  midőn  annak  fénye  elő- 
tűnik, hogy  az  igazi  jót  és  hasznost  végre  mindenki  elfogadja,  a  bal. 
s  előítélet,  tudatlanság  s  hazugság  serege  ellenben  pirulva  vonul  vissza 
s  oly  rettegéssel  kerüli  a  valódit,  mint  bagol  s  denevér  a  napsugárt. 
Csak  tőlünk  függ  egyetértés  s  közmunkásság  által  uj  mozgást,  uj 
életet  hozni  kereskedésünkbe.  Ha  mi  jól  elrendelt  Nemzeti-Bankot 
állítanánk,  annak  épen  azon  következése  lenne,  mintha  bizonyos 
tőkét,  melyet  külföldiek  hoztak  hazánkba,  5%-tel,  legföllebb  6%-tel 
vennénk  kölcsön,  nem  félnénk,  hogy  felmondják  s  minekutána  ügyes 
haszonvétele  által  9%-et,  10%-et  keresnénk,  lassankint  megint  lefizet- 
nők  tartozásunkat,  s  az  utóbbi  nyereség  zsebünkben  maradna.  S  nem 
világos,  hogy  sokkal  kevésbbé  volna  veszedelmes,  ha    önmagunknak 

-    63    - 


tartoznánk,  mint  idegeneknek?  Nemzeti  Bank  által  százszor  több  jót 
tennénk,  mint  kórházak  s  egyéb  ilyetén  gondviselő  intézetek  felállítása 
által,  ámbár  azoknak  is  magok  sorában  valaha  elő  kell  jőni  s  lábra 
kapni.  Szükségesek  azonkívül  több  s  jobb  termesztés  és  kivitel  végett 
jutalomtételek.  Ne  kívánjuk,  hogy  mindenki  a  szépet,  jót  s  nemest 
csak  valódi  önbecséért  tegye,  hanem  dicsérjük,  jutalmazzuk  a  derékét 
s  fűzzünk  koszorút  hív  polgártársaink  homlokára  s  hamva  nyugod- 
jék érdememlék  alatt.  így  a  korán  l  kelő  dolgos  gazda  s  a  gondos, 
ügyes  kereskedő  is  találhassa  haszna  mellett  a  közdicséretet  s  hazafiai 
tapsát.  Sokaságnak  legfőbb  ingere  a  nyereség  és  taps,  szóval  az 
örökké  fennálló  s  bizonyos  jutalom,  mely  mint  minden  egyéb  gazda- 
sági s  kereskedési  tárgy  a  hitel  szentségén  alapul. 

MIT  KELL  TENNI  S  MIN  KELL  KEZDENI? 

Mind  annak,  a  mit  eddig  néhol  rendetlenül,  itt-ott  hiányosan, 
sok  helyen  pedig  hosszasan  s  tán  unalmasan  is  adtam  elő,  essentiája 
az :  hogy  alap  nélkül  tartósan  nem  állhat  semmi  s  kizárólag  csak  azon 
tárgyat  bírhatjuk  igazi  sikerre,  melyet  természetes  vagy  mathematikai 
renddel  —  a  mi  nálom  egy  —  kezdünk  s  folytatunk. 

Ezen  igen  egyszerű  az  eddig  előadottnak  philosophiája ;  s  oly 
egyszerű,  meg  kell  vallani,  s  valódisága  oly  ismeretes,  hogy  sok  mél- 
tán azt  mondhatná :  „minek  ilyessel,  a  mit  kiki  tud,  megint  előállani"  ; 
de  én  nem  is  hirdetem  ezen  elismert  igazságot  uj  találmánynak,  mert 
igen  is  jól  tudom,  hogy  mindenkinek  ajkán  forog ;  de  csak  azt  bátor- 
kodom állitni,  hogy  szinte  mindég  is  egyedül  az  emberek  ajkai  közt 
marad  s  csak  ritkán  használtatik  valóságosan ;  más  szavakkal,  hogy 
a  világon  igen  sok  tárgy  alaptalan  s  talpköve  csak  képzelet  s  levegő, 
s  hogy  csak  ritkán  kezdenek  valamely  dolgot  s  munkát  a  leg- 
mélyebb sarkalatnál,  azaz  jó  véginél,  természeti  vagy  mathesisi 
rend  szerint 

Gondoljuk  át  a  mondottat  vigyázattal  s  részrehajlás  nélkül, 
tüstént  élőnkbe  ötlik :  hogy  szinte  minden  tetteinkben  a  természeti 
rendet  mindég  meg  akarjuk  előzni.  A  nagyobb  rész  előbb  költi  jöve- 
delmét, mint  zsebiben  van ;  a  serdülő  ugy  veszi  ereje  hasznát,  mint 
a  férfiú ;  a  tanuló  tanít  s  a  t  Vizsgáljuk  a  világ  történetit  messzebbrül, 
közelebbrül,  magas  s  alacsony  helyeztetésben,  s  nem  fogjuk  tagadhatni, 
hogy  némely  uralkodó  legszentebb  szándékábul  eredt  czél  azért  nem 

gyökerezhetett,  mert  a  nép,  a  sokaság  elfogadására  még  nem  volt 
megérve;  hogy  mindenütt  látunk  összebomlani  kezdeteket,  ujakat 
mathesisi  rend  hija  miatt. 

Mint  nevetnénk  ily  beszéden :  „Szomszéd  uram,  én  nem  tudom 
mi  oka,  búzám  éppen  nem  termett,  s  földem  oly  jó,  hogy  annál  jobbat 
ugyancsak  keresni  kell,  a  mag  pedig,  melyet  vetek,  oly  tiszta  volt 
—  hiszen  még  magunk  szedtük  belőle  ki  a  konkolyt  —  én  soha  sem 
tudom,  mi  lett  belőle  —  nem  tudná-e  kend  ?"  A  szél  hordta  el  édes 
földim,  hisz  még  nem  is  szántott  alája  kend  s  hogy  a  mennykőbe 
is  gondolhatta,  hogy  lesz  valami  belőle.  —  Ilyen  cselekvő  mód  pedig 
nem  ritka,  sőt  oly  közönséges,  hogy  azon  nem  bámulhatni  eleget; de 
némely  tárgyak  vitele  messzebb  fekszik  tőlünk,  mint  a  búzatermesz- 
tés, és  sokan  köztünk  igen  rövidlátásuak. 

Kiki  érzi  s  tudja,  hogy  valamely  helyen  áll  s  nem  kételkedik 
a  pesti  hid  222  ölnyi  4  lábnyi  hosszaságán,  kivált  ha  maga  mérte 
meg.  Már  oly  hely  messzeségének  tudására,  hová  nem  léphetni,  tudo- 
mány kell ;  de  középszerű  ész  is  átlátja  s  eltökélve  hiszi,  hogy  egy 
távol  pont  messzeségét  tudhatni,  ha  más  két  pontnak  egymáshozi 
messzesége  előttünk  ismeretes;  s  a  csillagász  még  a  planéták  távol- 
ságát is  tudja,  nap-  és  holdfogyatkozásokat  s  a  t.  jövendöl  századokra 
előre  s  ma  ezeken  senki  sem  csudálkozik  többé.  —  Erkölcsi  dolgok- 
ban bizonyosan  nem  igen  különböző  az  eset,  csakhogy  hozzá  még 
jó  kulcsunk  nincs,  vagy  a  jelent  nem  láthatjuk  oly  világosan  minden 
ágai  s  gyökereivel,  hogy  néminemüképen  következésit,  azaz  a  jövendőt 
láthatnók.  Itt  is  kiki  érzi,  hogy  él  s  kellemes  vagy  kellemetlen  érzel- 
mek ringatják,  kinozzák  —  s  mindenki  képes  előre  látni,  hogy  hosszú 
böjt  után  éhes,  munka  s  tartós  ébredség  után  álmos,  —  sok  borital 
után  mámoros  s  a  t  fog  lenni.  Távolabb  combinátiókra  már  tudo- 
mány kell,  pedig  oly  tudomány,  mely  az  előttünk  fekvő  tárgyat  a 
lehető  legnagyobb  világosságra  hozza,  ugy  hogy  annak  mai  miben- 
létét annyira  ismerjük,  hogy  bizonyos  vagy  igen  hihető  következésit 
előre  tudhassuk.  A  thema  s  ellenzés  azon  két  pont,  ha  az  előre  látást 
összehasonlitjuk  a  földméréssel,  melyekrül  közelebb  vagy  messzebb 
elhatározhatni  a  harmadik  pontot,  a  jövendőt 

Meg  kell  ismerni,    ezen   tudomány,    melynek  eddig  neve  sincs, 

gyermekkorában  van  még;  de  nem  ellenkezik  ítélő  tehetségünkkel 
annak  valaha,  most  tán  még  nem  is  gyanított,  csudálatos  kifejlendhe- 
tése.  Ujabb  időkben  e  nevetlen  tudomány,  melynek  létét  sok  ember 
nem  is  sejdíti,  ámbár  maga  is  józanul  kombinál  egyet  s  mást  előre 
-a-  mint  egykor  a  legbölcsebb  se  képzelé,  hogy  a  föld  kerek  s  maga 
tengelye  körül  forog,  noha  rajta  volt  —  oly  előmeneteleket  tőn,  hogy 
annak  utóbbi  még  nagyobb  haladásán  nem  is  kételkedhetni,  mert  mi 
áll  mozdulatlan  a  világon  ?  S  éppen  ugy  mint  a  földmérés  s  csilla- 
gászat csak  lassan-lassan  fejlődtek  ki  mostani  tökéletesb  létekre,  de 
ma  már  száraz  és  csalhatatlan  számolás  s  mechanikai  szerszámok 
által  folytattatnak:  ugy  a  földmüvelés,  gazdaság,  kereskedés,  pénz 
dolga,  nemzeti  gyarapodás  is  s  a  t  csak  lassan  bontakoztak  ki,  de 
már  valamely  bizonyos  elvekre  —  princípiumokra  —  állíttattak,  s  ma 
tapasztalás  s  hasonlítás  által  felvilágosított  tudományok  segítségével 
jó  formán  s  elég  bizonyosan  tudjuk  előre  mondani :  mily  következést 
szül  p.  o.  a  legelők  felosztása,  papiros-pénz,  bank,  jutalmak  s  a  t 
S  mi  ebben  szerencsénkre  Smithnél,  Youngnál,  Pittnél,  Baringnél 
későbbek  vagyunk,  mint  Herschel  is  csak  Kopernicus  s  Galilei  fára- 
dozásin  emelheté  vizsgálatit  s  tudományit  oly  magasra.  Mi  mások 
utánzásában  minden  veszélytül  mentek  vagyunk,  mert  hatalmunkban 
áll  mások  századi  tapasztalásit  sajátinkká  tenni. 

Éhez,  mint  már  mondám  s  még  százszor  mondani  szeretném, 
szükséges  helyezetünk  s  körülményink  tökéletes  ismerete,  tudomány 
mind  hazánknál,  mind  külföldrül  s  végre  a  józan  összehasonlításbul 
szerkesztetett  systemák  életbe-hozása. 

Ezen  most  említettekre  támasztván  okoskodásimat,  a  hitel  hiját 
tartom  azon  oknak:  hogy  a  magyar  birtokos  szegényebb,  mint  birto- 
kához képest  lennie  kellene,  s  magát  nem  bírja  oly  jól,  mint  körül- 
ményi engednék ;  hogy  mezeit  a  jó  gazda  nem  viheti  a  lehető  leg- 
magasb  virágzásra;  s  végre,  hogy  Magyarországnak  kereskedése 
nincs.  S  igy  a  hitel,  cambio-mercantile  just  —  váltó  kereskedési  tör- 
vényt —  gondolom  s  hiszem  azon  talpkőnek,  melyen  földművelési  s 
kereskedési  gyarapodásunk,  egy  szóval  utóbbi  felemelkedésünk  s 
boldogulásunk  alapulhat.  Ezen  hitelnél  pedig  még  mélyebben 
fekszik : 

a  hitel  tágosb  értelemben. 

Tudniillik:  hinni  s  hihetni  egymásnak.  A  hit  azon  láncz, 
melylyel  az  emberiség  össze  van  kapcsolva  a  Mindenhatóval;  a  szó 
szentsége  köti  az  uralkodót  elválhatlanul  hív  jobbágyihoz,  s  ezek  tán- 
toríthatatlan hivsége  alkotja  a  thronus  rendíthetetlen  erejét.  Az  igaz 
szó  kútfeje  a  házassági  boldogság,  valódi  becsület  s  cselekvények 
egyenességének  s  igy  minden  szerencsének. 

A  hit  oly  part,  melyre  végre  még  az  is  elérkezik,  ki  annak  hazá- 
jában soha  sem  is  lakott,  s  rossz  tettei  s  bűnei  ötét  inkább  az  élet  förge- 
tegei  közt  tartották,  hol  szédítő  örömek,  kincsek  s  ál  magasztala- 
sokba  merülve  még  az  is  nyughatik  eltompulva  egy  darabig,  kinek 
lélekismérete  nem  tiszta,  de  kinek  annál  keserűbb  egykori  fel- 
ébredése ! 

Boldogak,  kiket  nem  nyavala,  testi  gyengeség  vagy  haláltuli 
rettegés  kinszerit  végre  térden  csúszni  a  kereszthez,  hanem  kik  már 
éltek  legszebb  éveiben,  midőn  fiatalság,  egesség  s  jólét  érzése  szinte 
halhatatlanság  előörömeivsl  tölti  be  őket,  ha  már  akkor,  mondom, 
önkényt,  szeretetbül  a  legfőbb  jóhoz  emelték  fel  lelkeket  a  legtökéle- 
tesbhez,  s  ha  nem  csak  szóval,  hanem  tetteik  által  is  gyakoriak  vallá- 
sok igazi  értelmét  s  nem  csak  a  közel  veszély  inditá  őket  istenimá- 
dásra,  hanem  minden  nemesb  és  szebb  gerjedelem  s  azon  ki  nem 
magyarázható  belső  aggódás,  melyet  minden  tiszta  szivü  ember  érez 
magában,  halhatatlan  részinek  minden  alacsony  s  ocsmány  indulatok- 
nál megszabadítása  végett  S  nem  tölti-e  be,  ha  a  természet  minden 
egyéb  csudáirul  hallgatunk  is,  csak  egy  csillagos  éj  csendé  s  harmó- 
niája lelkünket  édesen  a  legszebb  reményekkel  egy  következendő 
jobb  létrül  s  magasb  emelkedésünkrül ;  s  nem  ellenkezik-e  még  mos- 
tani eszünkkel  is,  ha  az  egész  mindenség  tökéletes  rendét  csudáljuk, 
annak  elgondolása,  hogy  a  tanúttan  erény  örökön-örökké  rejtekben 
maradna  s  minden  időre  szinte  veszítve  lenne  ?  A  hős  tette,  ki  magát 
elszánja  és  számosak  élete  megmentése  végett  maga  alatt  a  puskapor- 
tárt fellobbantja  s  hazájáért  hal,  örökké  fenmarad.  —  Azon  fárado- 
zásoknak, melyekkel  a  hív  hazafi  éjenként  foglalatoskodik,  se  vagyo- 
nát, se  idejét,  se  egésségét  a  közjó  előmozdítása  végett  nem  kímélvén, 

midőn  tán  hazafiai  azért  még  sárral  is  dobálják  —  vagy  azon  jótevő 
felebarát  csendes  munkálódásinak,  melyek  által  az  ügyefogyott  s 
szívetörött  nyomorultnak  enyhítést,  a  kétségbeesettnek  lélekerőt  ád, 
bizonyosan  van  tanúja  s  valahára  azok  legtisztább  fényben  ragyogni 
fognak.  S  gondoljuk  ?  hogy  mind  azon  szép  diadalmak,  melyeket 
sokszor  négy  fal  közt  az  erény  a  legbájolóbb  csábokon  nyer,  mind 
azon  néma  aggodalmak,  melyek  vajmi  sok  tiszta  lényt  —  kik  egy 
gyűlölt  férj  karjai  közt  az  élet  ki  nem  mondható  kinjait  elszánással 
híven  tűrik,  midőn  szivek  egy  másért  remeg  —  idő  előtt  sirba  terítnek, 
örökön-örökké,  minden  jel  s  jutalom  nélkül  felejtésbe  fognak  merülni  ? 
S  hány  bajnok  dűlt  oda  élő  bizonyság  nélkül  a  vérengző  mezőn, 
hány  vitéz  csontját  fedi  néma  föld  s  a  mennyei  gerjedelemrül  hallgat, 
mely  a  derékét  pillantatig  isteni  erőre  emelé  ?  Hány  viradás  leli  a 
fáradozó  hazafit  nem  is  gyanított  nehéz  munkája  mellett,  midőn  azt 
szinte  napköltekor  végzi  ?  Mennyi  áldozat  foly  le  tanú  nélkül  a  fele- 
dék határtalan  tengerébe  ?  S  hány  haldokló  áldja  utolsó  nehéz  vonag- 
latiban  a  hű  barátot,  ki  éjenként  ápolgatja  a  szerencsétlent  s  nyugal- 
mat és  lelki  békét  piheg  reá  végpillantatiban  is  a  nélkül,  hogy  töredező 
szava  hallatnék  ?  S  hány  tiszta  kebel  imádja  éjféli  csendben  térdre 
borulva  irgalmas  Istenét,  hogy  a  bűnös  szerelem  súlya  gyenge  szivét 
ne  repessze  el  ?  Azonban,  a  mit  éjjeli  setétség  fed,  nem  hozza  világra 
napsugár  mindenkor  azonnal. 

De  ily  áldozatok,  ily  tettek  csak  szemeink  előtt  vonulnak  el. 
Lakhelyek  dicsőbb,  mint  a  milyent  a  szív  legszentebb  ömledési  sej- 
díthetnének ;  s  hazájok  ment  a  gúny  s  irigység  legkeserűbb  tajtéká- 
tul  —  s  élni  fognak  és  fenmaradni  még  akkor  is,  midőn  magyar 
hazánkrul,  de  még  csillagunkrul  sem  lesz  többé  semmi  nyom.  S  a 
természet  szörnyű  hazugság  volna,  az  egész  egyetem  csúf  mystifi- 
catio  ;  haza-szeretet,  anyai  könyek,  szerelem,  barátság  iszonyú  tréfa, 
ha  ez  máskép  lehetne.  S  kételkedhetünk-e  ?  Mi  szép  egy  nyári  reggel, 
mi  remek  egy  virágzó  asszonyi  lény  —  s  az  agyagban,  mely  oly  kevés 
idejű,  mi  tökéletes  már  az  irány  s  idomzat  ?  Mi  nagynak  s  mily  felette 
tökéletesnek  kell  a  harmóniának  még  a  lelkekben  lenni  ?  Midőn  egy  szép 
hajnal  bibora,  egy  ártatlan  hölgy  képe  oly  tiszta  és  igaz,  hogy'  képzelhe- 
tünk a  lelkivilág  egybehangzásában  hazugságot,  mystificátiót  ? 

A  s?ó  szentsége  azon  biró,  mely  uralkodó  és  nép  közt  ítél,  s  ha 
az  egyszer  megsemmisül,  híjába  szól  a  törvény  s  minden  társasági 
rend  és  szerencsének  vége.  A  szó  szentsége  uralkodóban  az,  a  mi 
Istenben  a  legszebb  tökéletesség:  az  örökkévaló  legfőbb  igazság,  s 
valamint  vallás  és  hit  a  legvadabb  embert  is  összekapcsolja  a  Minden- 
hatóval, szintúgy  köti  hivség  s  engedelmesség  a  polgárt  igaz  urához. 
S  nem  valódi  szón  alapul-e  házasok  közt  a  szerencse?  Mert  mily 
becse  van  oly  hűségnek,  melyet  őrzeni  kell?  S  nem  igazság  tart-e 
elválhatlanul  barátot  baráthoz  s  hazafiakat,  akármi  magas  vagy  ala- 
csony helyezetüek  legyenek  is  egymáshoz  ? 

De  mind  ezen  szép  tulajdonoknak  nincs-e  mélyebb  forrása  s 
honnan  származnak? 

Polgári  erénybül. 

S  ime  már  megint  mélyebbre  ereszkedtünk!  Nem  teszik  most 
már  hegyek  meredeki,  folyók  mélységi,  tengerek  szélessége,  várak 
erőssége  a  haza  valódi  erejét  s  bátorságát.  Nem  teszi  azt  az  alkot- 
mányok szabadabb  vagy  függőbb  léte;  az  most  már  csupán  azon 
emberektül  függ,  kik  az  országot  lakják. 

Bár  mi  szerencsétlen  helyeztetésü  legyen  is  az  ország,  bár  mily 
lánczok  által  legyen  is  lebilincselve  a  nemzet,  előbb-utóbb  még  is 
szabadabb  létre  vív,  ha  lakosiban  a  polgári  erény  tiszta  vére  buzog. 
S  viszont  akármilyen  boldog  fekvésű  legyen  is  egy  ország,  bár  mily 
szabadságokkal  birjanak  is  lakosi,  lassan-lassan  mégis  rabigába 
görbed,  ha  romlott  a  tiszta  erkölcs  s  polgári  erény  nem  fény- 
ük többé ! 

De  a  polgári  erény  igazi  s  tökéletes  értelmét  nem  ismeri  min- 
denki, és  sok  azért  nem  találja  fel  soha,  mert  igen  is  távul  keresi, 
midőn  oly  közel  van  hozzá,  hogy  azt  a  parasztember,  ugy  mint  a 
legmagasb  polczu,  minden  pillantatba  feltalálhatja  s  gyakorolhatja  is. 
A  legnagyobb  felekezet  csak  hiuságbul  jó  polgár  s  csak  ott  heves 
hazafi,  hol  közel  a  tanú  s  bizonyos  taps.  Egy  rész  felemelkedésre 
vágy,  másik  popularitást  hajhász,  s  egyik  a  másik  szemire  veti  gyen- 
geségét s  önhibáját  erénynek  tartja.  Ki  ur  akar  lenni,  képzelete  sze- 
rint csak  rendfen  tartás,   anarchia-elmellőzés   végett  s  hogy   parancsai 

körét  nagyobbítsa,  forog,  kérkedik,  izzad  s  haladása  kedviért  elő- 
szobákban unalommal  tengeti  napjait,  és  sokszor,  mint  Aristippos, 
térden  esedez,  de  nem  másokért,  hanem  magáért ;  ki  pedig  a  nép 
bábja  kivan  lenni,  azzal  csalja  magát,  hogy  ö  a  régi  jó  fentartása 
végett,  hogy  a  nemzeti  szellem  s  drága  szabadság  éljen,  áldozza  fel 
magát;  midőn  nem  is  tudja,  mi  a  szabadság  s  a  korlátlanságot, 
betyárságot  tartja  annak  s  a  nemzet  palládiumát  nem  ritkán  kirekesz- 
tüleg  magyar  tánczra  és  zsinóros  nadrágja  állítja.  Mind  a  két  rész 
dicséretet  s  hasznot  vadász;  csakhogy  egyiknek  az  udvari  tömjén 
kellemesb,  másiknak  pedig  a  populáris  illat;  cselekvények  azonban 
egyenlőn  zavaros  s  tisztátlan  forrásbul  fakad,  csakhogy  Ízlések  külön- 
böző. Fényleni  soknak  legfőbb  czélja,  nem  —  használni. 

A  polgári  erény  valódi  értelmében  nem  ilyeket  szül,  de  a  köte- 
lességek teljesítésének  kútfeje  s  nem  egyéb  mint  anyaföldhez  s 
honiakhoz  vonzódó  szeretet  s  az  uralkodóhoz  viseltető  hivség  tar- 
talma. Czimje  nem  alacsony  hizelkedés  s  határtalan  dicséret;  egekbe 
nem  emeli  a  halandót  s  mint  Isten  térden  nem  imád  senkit;  nyelve 
szemérmes,  de  férfiúi,  bátor  szózatu ;  fő  tulajdona :  törvényes  urát,  — 
hazáját,  földiéit  legjobb  tehetsége  s  ereje  szerint  szolgálni.  —  A  becsü- 
letes férfiú  mindenkinek  megadja  az  övét,  s  a  másé  elvételét  szintúgy 
gyűlöli,  mint  önmaga  jusárul  könnyen  nem  mond  le,  sőt  azt  védeni 
tudja.  S  bizunk-e  oly  katonában  s  váljon  legény  lesz-e  csatában,  ki 
előjárójátul  megérdemlett  s  hiven  megszolgált  zsoldját  minden  ok 
nélkül  levonatni  engedi  a  nélkül,  hogy  ut  és  mód  szerint  annak  ide- 
jében szót  ne  tegyen  róla?  S  oly  királyok  váljon  fénylenek-e  histó- 
riában, érdemlettek-e  oly  magas  helyeztetést,  kik  legszentebb  jusaikrul, 
ha  kinszeritve  is,  lemondtak,  s  koronáikat  emberül  védelmezni  nem 
tudták  ?  Legyen  legfőbb  tisztelet  Isten  után  királyé,  polgár  maradjon 
maga  köriben  s  teljesítse,  mire  alkotva  van,  hiven;  ellenben  a  leg- 
kisebb is  örüljön  bátran  s  háborgatás  nélkül  a  sors  ajándékinak, 
vagy  verítéke  szerzeményinek. 

De  minekelőtte  magasbra  emelkedhetik  az  ember  s  tulajdoni 
kifejlődhetnek  s  a  polgári  vagy  nemzeti  erény  mélyebb  gyökereket 
verhet,  mindenek  előtt  szükséges,  hogy  legyen: 


Nemzetiség. 

Mert  lenni  kell  előbb  s  csak  aztán  lehet  jóra,  derekre,  eré- 
nyesre kifejleni.  Szintúgy  mint  a  határtalan  csillagvilágban  minden 
vagy  nagyobb,  vagy  kisebb  részekre  szakad  s  magában  egy  egészt 
alkot,  napok,  planéták  s  a  mit  nem  látunk:  ugy  lefelé  a  legkisebb 
is  részekre  oszlik  s  megint  egy  egészszé  összesedik :  csepp,  gyümölcs, 
a  legkicsinyebb  férgek  oeconomiája.  Ez  a  természet  rendé.  A  részek 
támadnak,  múlnak,  minden  forogva  mozog 

egymást 
Váltja  örök  romolás  s  teremtés ; 

ujbul  vén,  vénbül  uj  lesz  —  s  csak  az  egyetem  örök.  Ugy  az  ember 
akármily  vad  állapotú  legyen  is,  társalkodik  s  az  egész  emberinem 
nemzetekre,  nemzetségekre,  házastársakra  ágzik.  S  éppen  az,  a  mi 
lélektelen  testekben  attractio,  repulsio,  az  a  nemzetekben  a  hon  szere- 
idé s  védelme.  Mélyebben  fekszik  azért  lelkünkben,  mint  sokan  gon- 
dolnák, azon  ki  nem  mondható  édes  aggodalom,  mely  anyaföldünk- 
höz vonz  s  mely  a  halandó  port  félistenné  magasíthatja,  s  lelki  rotha- 
nat  jele,  hol  a  természet  ezen  szent  törvényi  ki  vannak  már  dör- 
zsölve. S  nem  különben,  mint  a  kiégő  üstökcsillag  iszonyú  forgásá- 
ban se  határt,  se  utat  nem  tart,  de  mint  átok  a  végtelen  üregben 
maga  magát  emészti  s  napsystemákat  rendit  meg,  ugy  bolyong  czél 
s  törvény  nélkül  a  hazátlan,  hiv  jobbágyokat  csábit  el,  megelégedett 
polgárba  nyugtalan  bizalmatlanságot  önt  s  végre  maga  kétségbe  esvén, 
nem  ritkán  önkezivel  végzi  örömtelen  éltét.  S  mind  ezek  után  hány 
dicsekedik  még  is  azzal,  hogy  cosmopolita ! ! !  Gyengeség,  hiba  halan- 
dóiul elválhatlan,  de  azokkal  kérkedni  az  elromlottság  legmélyebb 
lépcsője ;  hol  a  szemérem  eltűnt,  ott  az  élet  minden  bájainak  vége. 
Szerencsére  sok  olyast  beszél,  a  mit  maga  sem  ért  s  olyannal  dicse- 
kedik, a  mi  gyalázatjára  válik.  A  cosmopolita  tágasb  szivünek  tartja 
magát  s  igy  jobbnak,  mint  másokat.  Ő  minden  embertársit  hordozza 
:  zivében,  midőn  a  patrióta  főképen   csak    hazafiait.    Ő  magasb  értel- 

műnek  képzi  magát,  mert  minden  régi  szokáson,  bevett  ítéleten  áthág, 
egyszerre  keresztény,  török,  atheista  lehet  s  chamaeleoni  ügyességgel 
szabhatja  magát  a  körülállásokhoz,  a  hasznoshoz.  —  De  ily  tehetség 
áltermészet  s  többnyire  igen  sok  vagy  bal  tudománynak  éretlen  és 
savanyu  gyümölcse,  s  az  emberbül,  ki  minden  sajátságát  elveszti,  oly 
csúfot  tesz,  mint  nevetséges  a  szelid  farkas  s  kaczajra  méltó  a  lánczon 
idomtalanul  tánczoló  medve  s  csúf  a  legvéknyabb  vesszőiül  is  rettegő 
kalitkás  oroszlán. 

Mily  szomorú  sors  öntagjainak  egymásutáni  lassú  sorvadását 
nyilván  érzeni  s  az  életerő  fogyatkozásit  naprul-napra  csalhatlanabbul 
észrevenni  —  s  ennél  csak  annak  kinja  lehet  még  fájdalmasb,  ki  kény- 
telen átlátni,  hogy  ő  egy  rothadó  nemzet  tagja ;  mert  százszor  könnyebb 
testi,  mint  lelki  aljasodást  szenvedni.  Hol  pedig  a  nemzetiség  semmivé 
vált,  hol  a  lakosok  elkorcsosodtak,  vagy  hol  a  nemzeti  szellem  és 
sajátság  hiábavalóságokon,  gyermeki  bábokon  alapul  már,  ott,  ha  a 
sokaság  vakságában  nem  is  gyanítja,  keserű,  de  csalhatatlan  tekin- 
tettel nézi  a  gondba  merült  hazafi,  mikép  folydogál  le  szemenkint  a 
hátramaradt  kevés  fövény  a  nemzet  életórája  üvegszelenczéjébe. 

Ha  nemzeteket  egyes  személyekkel  hasonlítunk  össze,  akkor  a 
nemzetiség  nem  egyéb,  mint  rokonok  közti  szeretet,  barátság  s  a 
familiabeli  becsület  fentartását  eszközlő  ébredség;  ha  pedig  mélyeb- 
ben tekintjük,  mint  előbb  érintem,  akkor  az  emberi  lény  minden 
ereibe  s  lelke  legbelsőbb  rejtekibe  szőtt  természeti  tulajdon,  melyet 
az  önbecs  megsemmisedése  nélkül  szinte  oly  lehetetlen  kiirtani,  mint 
bizonyos,  hogy  a  szivkiszakittatása  után  világunkon  többé  élni  nem 
lehet.  S  ha  a  világ  történetit  vizsgáljuk,  nem  áll-e  a  nemzetiség  leg- 
szebb fényében,  mint  azon  szent  varázserő,  mely  valaha  Marathon 
mezeit  dicsőité  s  Thermopyle  kőszirtéit  legnemesb  vérrel  pirositá;  s 
nem  érezzük-e,  hogy'  futja  át  velőnk  közepét  valami  édes  érzelem, 
mely  egész  létünket  elözönli,  ha  kérdés  forog  magyar  honunk  disze 
s  boldogsága  felől? 

Boldogak  mi,  hogy  köztünk  inkább  a  fiatalság  jelei  s  hibái 
láthatók  s  hogy  még  távul  tőlünk  a  vénség  s  koporsó !  Mert  azon 
gyávák  s  elfajultak,  kiknek  száma,  tagadni  nem  lehet,  elég  nagy  s 
kik  midőn  ezeket  olvassák,  tán  kaczagnak  s  gúnyolnak,    mit    árthat- 

nak  nemzetiségünknek  s  hogy '  gátolhatják  annak  szebb  s  tökéletesb 
kifejlődését  ?  Nem  kell  attul  félni,  ük  csak  olyanok,  mint  ama 
hasztalan  félénk  katonák,  kik  mindég  rosszat  jövendölnek,  a  leg- 
kisebb veszélynél  szaladásnak  erednek  s  oly  messze  távoznak,  hogy 
alig  éri  el  őket  a  hir,  hogy  nélkülök  is  kiküzdék  a  csatát  —  s  aztán 
béke  idején  legtöbb  szó  szájokban. 

A  mi  nem  önhaszon  szomjábul,  hanem  tiszta  szándékbul  ered, 
s  a  mi  igazán  szép,  ámbár  sok  akadálylyal  küzd  is  eleinte,  előbb- 
utóbb  még  is  minden  bizonnyal  méltatásra,  pártfogókra  talál ;  mint 
az  igazság,  bármi  nagyon  sértené  is  fényes  előtünésekor  némelynek 
szemeit,  végre  a  szántóvető  ember  kalibáját  ugy  meglakja,  mint  ahogy 
tanácsban  ül  s  bátran  tartózkodik  márvány  palotákban. 

Igaz,  hogy  hazánk  most  nem  igen  van  divatban,  s  a  külföld 
alig  tudja,  hogy  vagyunk.  Mintha  valami  kut  fenekén  ülnénk,  se 
lelki,  se  testi  productuminknak  nincs  hire.  Igaz  hogy  sok,  émelygetö 
hizelkedési  s  határnélküli  harsány  magasztalási  által  nekünk,  minden 
jó  szándéka  mellett  is,  több  kárt  okozott,  mint  legdühösb  ellenségünk 
minden  ügyességével  tehetett  volna.  Igaz,  hogy  sok,  annyi  káposzta, 
juhászbunda  s  pipaszagot  s  több  efélét  kevert  nemzeti  szellemünkbe, 
hogy  a  gyengébb  rész  egy  ideig  szinte  szégyenlé  a  magyarságot  s 
jobb  Ízlésűnek  s  palléroztabbnak  tartá  magát,  ha  külföldieskedett. 
A  mit  igen  természetesnek  látok,  s  megint  azt  tanácslom,  inkább 
magunkban  keressük  a  hibát,  mert  minden  hazafiságunk  mellett  se 
tapsolhatunk  bizony,  teszem :  a  szegedi  sárnak,  hortobágyi  vidéknek, 
pesti  kövezetnek,  Duna  partjainak,  szennyes  theátrumának,  csömör- 
inditó  útonálló  számtalan  koldulóinak  s  a  t.  S  hogy  ilyeseket  minden 
erővel  szerettetni  akartunk  s  szinte  magunkra  fogtuk,  hogy  szeretjük, 
legfőbb  oka  a  magyarság  divatlanságának. 

De  azért,  mivel  ezeket  mondom,  ne  bátorodjék  neki  a  cosmo- 
polita,  ki  tudom  utazásiban  sokkal  szebb  intézeteket  is  látott,  s  ne 
higye,  hogy  vele  valaha  egyértelmű  lehessek.  O  igy  okoskodik: 
„ubi  bene  ibi  patria;  jóllehet  magyar  vagyok,  de  azért  angol  s  fran- 
czia  is  s  a  t.  lehetek,  mindenütt  a  tökéletest  szedem,  a  hiányost  ott 
hagyom  s  az  egész  föld  kereke  enyim  s  hazám".  Más  szavakkal  ez 
annyit  tészen  :  „Én  feleségemet  hiven  szeretem,  de  másét  is,  —  hazám 

drága,  de  másnak  honja  is ;  —  s  igy,  ha  feleségemet  meguntam, 
elhagyom,  kivált  ha  szebbet  látok;  háborúban  pedig  az  erősebbel 
tartok  s  ha  győz  hazám,  heves  hazafi,  ha  pedig  meggyőzetik,  minden 
kis  előítéleteken  túlemelkedett  világpolgár  leszek". Ily  cselekvő- 
mód, meg  kell  vallani,  előmenetelre  a  világon  igen  ügyes  s  tán  hasz- 
nos is  lehet,  de  nem  éppen  legnemesb. 

Már  én  máskép  látom  a  dolgot  s  ugy  hiszem :  hogy  csak 
honosi  s  övéi  közt  élhet  megelégedten  az  ember,  ha  már  egyszer 
körülnézte  a  világot  s  létének  dele  elérkezett,  s  mennél  hátrább  van 
hazája,  annál  inkább  tartozik  annak  elővitelén  fáradozni,  mint  a  jó 
rokon  éppen  akkor  marad  leginkább  odahaza,  midőn  otthon  legszük- 
ségesb  s  közel  a  veszedelem ;  s  hogy  nincs  oly  ürügy,  mely  minden 
időre  való  kivándorlást  megbocsáthatóvá  tehetne  abban,  ki  hazája 
számosb  ajándékit  vévé ;  mert  anyaföldét  elhagyni  nem  egyéb,  mint 
azt  elárulni ;  s  hogy  végre,  ha  már  minden  életiskolán  keresztül  men- 
tünk, semmi  sem  oltja  el  megelégedési  szomjunkat,  mint  néhány  élő 
honosink  megbecsülése  s  utóink  áldása.  S  boldogabb  a  hottentot  s 
kakerlák  fajabeliei  közt,  mint  a  természetlen  világpolgár  Londonban, 
Párizsban,  mert  ő  mindenütt,  még  a  legnagyobb  sokaság  közt  is  min- 
dég csak  idegen! 

A  mi  pedig  a  nemzetiség  küljeleit  illeti,  korántsem  tartom 
azokat  megvetendőknek.  Egyszerű  architectura  kün,  szép  festés, 
'cárpit,  alkalmas  bútorok  ben,  igen  is  emelik  a  ház  becsét ;  csakhogy 
ilyeseket  ne  tartsuk  az  építmény  alapjainak  s  e  külső  szin  mellett  a 
.dolog  belsejérül  se  felejtkezzünk  el.  Azonban  a  külső  is  sokkal  fon- 
tosb,  mint  azt  általányosan  venni  szokás,  mert  mit  látunk  a  külsőn 
kivül  egyebet?  S  mire  alapítsuk  ítéletünket  valakirül,  kit  nem  isme- 
rünk s  kirül  soha  se  hallottunk  semmit,  ha  külsejére  nem  ?  S  ha 
rongyos  házat  látunk,  fogunk-e  abban  csinos  lakást  gyanitni  s 
keresni  ?  S  ugyan  mért  gondolnánk  szép  beltulajdonokat  annál,  ki 
külsőleg  nem  csak  nem  csinos,  de  olyan  mint  a  madárváz;  s  hogy 
kereshetünk  rendes  lelki  tulajdonokat  annál,  ki  minden  testi  foglala- 
tosságban rendetlen  s  ügyetlen?  Nem  mondom,  hogy  külsőrül  bel- 
sőre csalhatatlanul  ítélhetnénk,  mert  igen  is  tudom:  az  igen  keveset 
mutató   s  igérő    személy    nem    ritkán   legszebb    belső  tulajdonokkal 

diszeskedik.  De  csak  azt  kérdem,  min  ismerhetni  meg  azokat? 
Egyébaránt  a  szebb  szokású  társaságokat  csak  olyan  sértheti  meg 
büntetlenül  rongyos  és  tisztátlan  öltözete,  andalgó  vigyáztalansági, 
házi  bútorok  eltörése  s  efélék  által,  ki  az  ellenmérő  serpenyübe  tudo- 
mány- vagy  érdemsulyt  vethet ;  de  kinek  nincs  mit  oda  vetni  ellen- 
súlynak, annak  hasznát  csak  kaczajra  vehetni ;  ez  sommás  becse, 
minden  egyébre  hasztalan. 

Egy  hadisereg  valódi  erejét  nem  teszi  az  öltözet  szine,  egyded- 
sége,  szabása  s  ékességi ;  legyen  az  tartós  s  védje  idő  sanyarai  ellen 
azt,  kit  ruház,  ez  főczélja.  Hanem  e  főczélon  kivül  hány  mellékes 
van  még,  melyeket  a  bölcs  kormány  tekintetbe  is  vesz.  —  S  mily 
különböző  érzéssel  állja  ki,  teszem,  a  magyar  huszár  a  sarat  nem- 
zeti öltözetében,  mintha  plundra,  hosszú  kaput  vagy  egyéb  gúnya  s 
haczuga  lógna  derekán.  így  más  legény  a  jó  öltözetű  paraszt  gazda 
fia,  mint  a  rongygyal  fedezkedő ;  s  mi  magunk  sokszor  kirekesztőleg 
köntösünk  ügyetlen  szabása,  kopott  vagy  szurtos  léte  miatt  társasá- 
gokban minden  lelki  felemelkedésünk  mellett  is,  feszülten  érezzük 
magunkat  s  az  ajtónál  állunk  hallgatva.  Alig  gondolhatnék,  ily 
kicsinységek  mily  nagy  befolyással  birnak  ránk  tanultabbakra  s  mi 
nagyobbal  még  a  népre !  Csak  hogy  ilyeseket  alagoknak  nem  kell 
venni,  mert  a  magyar  ember  nemzetisége  egyenes,  bátor  s  komoly 
férfiúi  érzés  a  szó  legtágosb  értelmében,  szabadság-imádás,  hon  legfor- 
róbb szeretete  s  az  élet  kész  elhagyása  törvényes  királyaért.  Ezen  alapul 
sajátságunk,  ez  régi  nemzeti  szellemünk,  s  „becsültesd  meg  Min  a  magyar 
nevet",  van  szivünkbe  vésve.  Ezeket  fejtsük  ki  mind  jobban.  Ily  tulaj- 
donok, s  nem  ám  pengő  sarkantyú,  vitézkötés  —  tán  vitézség  nél- 
kül —  s  nem  panyókás  mente,  nem  sinór,  bontás,  paszománt,  kócsag- 
toll,  túri-süveg,  atila-kalpag,  zrínyi-dolmány  s  t.  i.  fogják  szépeinket 
magyarosítni,  honunkat  felemelni,  mindenki  bizodalmát  megnyerni 
s  a  külföldet  arra  kinszeritni,  hogy  egy  tökéletes  férfiú  említésénél 
mindég  magyar  jusson  eszibe. 

Ketté  törik  ozmánnak  nemzeti  szelleme,  ha  fatumot  nem  hisz 
többé  s  elgyengül  valahai  dühös  megtámadása,  ha  az  eszeveszett 
Delhi  csata  közben  nem  zengi  többé  viadalmi  énekét : 

Látom,  látom  szép  szemekkel 

Egy  Istenszüz  leng  elém, 
És  kendővel,  zöld  kendővel 

Bájmosolygva  int  felém, 
S  édesen  hí  —  tárogatva 

Keblin  a  mennykéjeket--: 
„Jer,  siess,  mivel  szeretlek, 

Hintsd  be  csókkal  hölgyedet !"  s  a  t. 

Mi  lesz  az  angolbul,  ha  a  szabadságra  épült  alkotmányt  minden 
ébredséggel  nem  tartja  fenn,  s  honszeretet  s  férfias,  egyenes  életmód 
eltávozik  a  szántóvető  csinos,  de  egyszerű  hajiékábul.  John  Bull  pipe- 
rés,  kényes,  ellágyult  dandyvá,  s  a  peerage  oly  elzárt  helylyé  válik, 
hogy  azok,  kik  belőle  ki  vannak  rekesztve,  szintúgy  bolyongnak, 
mint  Ádám  s  Éva  kivül  a  paradicsomon,  midőn  egy  herczeg  s  egy 
lord  cherubkint  áll  Éden  kapui  mellett.  —  Mi  a  francziábul  ?  ha  nem- 
zeti palládiuma,  a  becsület,  nem  áll  oly  tisztán,  mint  a  kristály  egész 
szüzességében  ?  S  ugyan  mi  egyéb  tartá  fen  tévedései  s  szomorú 
véres  zivatarai  közt,  s  mi  emelte  mostani  szerencsés  létére,  ha  becsü- 
let nem  ?  —  Távozzon  el  isteni  félelem  s  egésséges  egyszerű  termé- 
szet a  moszka  néptül,  csuszszon  közé  is  főbb  rendéinek  sokban  meg- 
vetést érdemlő  romlottsága,  s  azon  ország,  mely  a  két  hemisphaerát 
lepi  el  s  nap  keltét  s  nyugtát  egy  pillanatban  szemléli,  ugy  pattan 
szélyt  egymástül,  mint  azon  iszonyú  boltozat,  melynek  ékköve 
nincs.  Nevekedjék  jobban  s  jobban  kicsapongó  nyereség  s  haszon- 
les az  éjszakamerikaiban,  s  Washington  s  Franklin  nemzetsége 
óriási  nem  lesz. 

Mily  ritka  az  egésséges  s  ép  több  századi  tölgy  !  Közönségesen 
a  fiatal  sugár  sarjadékbul  görbe  vén  fa  lesz,  melynek  ágai  rothadnak. 
Növések  a  földtül  függ ;  ha  ez  jó  s  mély,  egyenesek  s  magasok,  ha 
sovány  s  felszínes,  görbék  s  törpék  maradnak.  —  Gyermekekből  is 
sokszor,  férfikorok  egészen  kimaradván,  vének  lesznek,  s  itt  akárki 
mit  mond,  ugy  látszik  valóban  gyakorta  van  saltus  in  natura. 
Nemzetek  is  szint  igy  támadnak,  s  vénségre  s  halálra  jutnak  — 
férfikorok     elmarad.  —   Mennél     rosszabb     s     felszinesb     alapjok, 


annál  rútabb,  nemtelenebb  növések  s  bizonyosb  mulandóságok; 
s  viszont. 

Ki  fákat  ültet,  előre  tudhatja  hihetőleg,  mily  növések  lehet  s 
lenni  fog,  ha  azon  helyet,  hová  ülteti,  előbb  gondosan  megvizsgálja, 
így  a  nemzetek  növését,  kifejlődését  s  éltek  hosszát  is  néminemű 
igazsággal  előre  jövendölhetni,  ha  alapjok  vagy  szellemek  miséget 
szorgalommal  nyomozzuk  s  azt  átlátni  lelki  erőnk  megengedi,  —  vagy 
inkább  ha  testi  gyáva  létünk  lelkünk  tehetségit  nem  gátolja^ 

Ebbül  nagy  erőltetés  nélkül  sok  mindenféle  következés  foly. 
Szemünkbe  fog  tűnni :  hogy  azon  alapnál,  mely  tudományt  kirekeszt, 
asszonytársi nkat  egyedül  állati  vágyaink  s  ösztöneink  tárgyivá  teendi 
s  őket  mennyek  országábul  kizárja  s  t.,  tán  erősbet  is  képzelhetni ; 
—  hogy  azon  sarkalat,  mely  intolerantiát  s  elválási  hevet  rejt,  koránt- 
sem oly  valódi  s  erős,  mint  gondolnók ;  —  hogy  egy  szép  érzés  s 
gerjedelem,  mely  minden  tántorító  kecsei  mellett  is  csak  ideale  marad, 
sok  rút  salakkal  van  vegyülve,  mint  a  becsület  fentartására  kettős- 
viadal s  a  t  s  korántsem  oly  valódi  talpkő,  mint  tán  sok  hinné  —  s 
végre,  hogy  minden  a  mi  fényhez,  füsthöz,  illathoz,  homokhoz  és  sár- 
hoz hasonlítható,  —  gondolom  kiki  érthet  —  nemzeti  alapnak  nem 
egyéb,  nem  jobb,  hasznosb  s  nem  igér  nagyobb  kifejlődést,  mint 
mikor  a  fa  levegőbe,  mocsárba,  vizbe,  sziklára  s  a  t  ültettetik.  Észre 

fogjuk  venni,   hogy  csak  az  „Igaz 

,  valódi  alapja  a  nemzetiségnek  s  hogy 

—  „Minden  ország  támasza,  talpköve 
A  tiszta  erkölcs,  mely  ha  megvesz, 
Róma  ledül  s  rabigába  görbed". 

Tisztán  fogjuk  látni,  hogy  egyedül  az  erény,  bár  mi  csúf  kísérőkkel 
volt  is  néha  környezve  a  régi  világban,  oka  néhány  nemzet  gigási 
felemelkedésének,  s  hogy  dicső  lételeket  századokig  fentartotta,  bál- 
vány-imádásik,  ember-áldozatik  s  egyéb  a  természetnek  ily  szennyei 
és  szörnyei  közt  a  polgári  erkölcs  f  —  S  végre  meg  leszünk  abban 
győződve,  hogy  a  keresztény  vallás  zavartalan  forrásán  megtisztult 
erkölcsi  jó,  ma  legegésségesb,  mint  leghosszabb  életidőt  igérő  feneke 
a  nemzetiségnek.  S  hogy  hazánk  akkor  lesz  boldog,  ha  ily  felemelkedett 

nemzeti  szellem  éleszti  földieinket,  melynek  felébredésére  ugy  volna 
kötelességünk  magunkat  ösztönzeni,  mint  Dárius  pohárnoka  neki  min- 
den nap  azt  jelenté  komoly  figyelemmel:  Király,  emlékezzél  a  görö- 
gökrül !  —  így  mi  emlékezzünk  nemzetiségünkrül. 

Nehezebb  sovány  földön,  silány  éghajlat  alatt  s  messze  jó 
vásáriul  gazdálkodni,  mint  hol  a  természet  pazarolva  jutalmaz  min- 
den fáradozást.  —  Nehéz  oly  várat  védelmezni,  és  sok  lelki  erő  kell 
hozzá,  hol  a  világ  szemei  elől  elvonultan  a  legjobb  siker  sem  lehet 
egyéb,  mint  hosszú  nyomorúság  után  a  vár  omladéki  alatt  tanú  s 
taps  nélkül  temetőhelyre  találni.  S  csuda  ott  szépet  alkotni,  derekast 
írni,  hol  nincs  megismerő,  nincs  olvasó  s  a  t. 

Könnyű  azért  sok  szépnek  véghezvitele  más  nemzeteknél,  a  mi 
nálunk  igen  nehéz.  Minekünk  az  erény  sokkal  magasb  lépcsőjén  kell 
állni,  mint  másoknak,  ha  igazán  kívánunk  használni.  Zrínyi  fényes 
végét  ki  tudja,  ki  ismeri  külföldön  s  számtalan  más  derékeink  hal- 
hatatlan tetteit?  Játékszínünk  oly  keskeny  s  csak  szinte  olyan,  mint 
valamely  privátházban,  hol  a  játszóknál  nincsen  sokkal  több  néző ! 
S  az  a  kevés,  a  mi  Zrinyirül  más  hazákba  átsugárzott,  nem  inkább 
Körnernek  tette-é  mint  magunké  ?  Midőn  a  világtörténetinek  rajza 
kitörülhetlenül  festi  Salamis,  Piatea  s  Leuktra  dicső  napjait,  és  szinte 
az  egész  emberiség  számos  halandók  nevét  keletrül  nyugotig  tiszte- 
lettel emliti  s  nevezi,  hazánk  históriája  azonban  néma  s  halhatatlan 
eldődink,  mint  jeles  egykorúink  s  eldődink  csak  előttünk  ismeretesek 
s  rólok  is  csak  a  kisebb  s  tehetetlenebb  rész  tud. 

Midőn  másutt  sassal  repül  a  költő  képzelete  a  határtalan  kék- 
ben, s  ezernyi  embertárs  osztja  szive  hevét  s  vele  sir,  vele  mosolyg: 
nálunk  nem  mer  emelkedni,  nehogy  tollait  veszítse.  S  ha  még  is  köd, 
szélvész  s  zivatarok  közt  merészen  fellövell,  szinte  csak  maga,  kevés 
más  nézőkkel  méri  felemelkedési  magasságát !  —  S  iparkodjunk,  hogy 
itt  is  ne  mint  Korner  Zrínyit,  a  külföld  hozza  igazi  fényébe,  vagy 
hogy  jobban  mondjam  közünkbe  Berzsenyieket,  Kisfaludyakat  s  a  t., 
hogy  ne  a  külföld  ismertesse  meg  velünk  Virág  munkáit,  az  Erdélyi 
Múzeum  s  literatúránk  egyéb  szépeit.  Siessünk  s  vegyük  magunk 
elő  azon  sok  derekast,  a  mi  hazánkban  rejtve  van;  s  ne  tűrjük, 
hogy  megelőzzön   minket  az  idegen,  s  azt  tapsolja  s  dicsérje,    a  mit 

nem  is  gyanítunk  hogy  mienk,  vagy  annak  még  hátat  is  forditunk, 
s  mi  magunk  tiporjuk  otrombán  saját  szülteinket,  midőn  még  a  rhi- 
noceros  se  sérti  tulajdon  borját 

S  hát  egy  s  más  hasznos  létesítésében  mennyi  akadály  s  gát 
minden  oldalrul!  Mily  kevés  jóakaró  s  becsületes  elősegélő!  Hány 
factio  s  hány  utbanálló !  Valóban  annak,  ki  nálunk  igazán  kíván 
használni,  szünetnélküli  öntagadás  életmunkája,  s  minden  várható 
jutalma  az  önbecs-érzés  s  önismeret.  S  azért  nálunk  szükségesb  az 
erény,  mint  másutt ! 

Az  egésséges  nemzetiségnek  pedig  egy  főkísérője  a  nemzeti 
nyelv,  mert  mig  az  fenmarad,  a  nemzet  is  él,  bármi  sinlődve  is  sok- 
szor —  mint  errül  számos  a  példa  —  de  ha  az  egyszer  elnémul,  akkor 
csak  gyászfűzt  terem  a  hon,  mely  a  voltakért  szomorúan  eregeti 
földre  csüggeteg  lombjait. 

De  mibül  támadhat  a  nemzetiség,  hogyan  fejlődhetik  ki  erősebb- 
s  magasabban  ?  Társalkodás,  s  gondolatok  közlése  által  s  igy  a  nem- 
zetiség alatt  fekszik  még  a 

concentratio. 

Az  emberek  egymást  közönségesen  vagy  igen  magasra  emelik, 
vagy  legalsóbb  lépcsőre  állítják,  s  magokruli  itéletikben  is  szintoly 
ritkán  tartanak  középutat,  mint  csaknem  minden  egyébben.  Falun 
nevelt  s  alacsony  helyeztetésü  azt  hiszi  sokszor,  hogy  minden  városi 
lakos  romlott,  s  a  magas  születésű  elfajult,  —  némely  előkelőt  pedig 
könnyen  félistennek  tart.  Az  úgy  nevezett  nagyvilágban  nevelt  pedig, 
kün  a  mezőségen  csak  faragatlan  társakat  képzel,  s  egy  szerencsétlen 
rablóruk  ki  tán  borhevében  vagy  pajkosságbul  agyon  üté  a  zsidót,  s 
egy  pár  forintját  elvévé  s  végre  akasztófára  kerüle,  azt  gondolja, 
abbul  minden  emberi  érzés  ki  volt  rekesztve,  és  szinte  gyönyörűséget 
érze  vérontásban  s  a  t.  Embertársink  se  nem  olyan  jók,  se  nem  olyan 
rosszak,  mint  azt  miadent  nagyító  képzeletünk  festeni  szokta.  A  leg- 
jobbak esnek,  buknak,  s  a  legromlottakban  is  van  jó.  S  csudálva 
látnók  némely  nagy  ember  gyengeségit,  hibáit,  melyeket  az  idő  s 
távolság  rejt  csak  el  szemünk  elől,  —  mint  közönségesen  a  legrosz- 
szabb  hirben  és  szagban  lévőkrül,  végtére,  ha  jobban  megismerkedünk 

vélek,  azt  szoktuk  mondani :  Nem  oly  rossz,  s  nem  oly  romlott  mint 
állították  s  gondoltuk,  s  a  német  példabeszédre  emlékezünk,  hogy 
Asmodaeus  korántsem  oly  fekete,  mint  a  milyennek  festik.  Az  ember- 
nek nincs  elég  ereje  se  tökéletesen  jónak,  sem  elhatárzottan  rossznak 
lenni ;  hanem  a  legerősb  is  majd  felemeltetik  lelke  által,  majd  teste 
gyarlói  húzzák  le  a  földre. 

A  dolog  ily  fektében  ugyan  mint  képzelhetni  társaságot,  békes- 
séget és  csendet  ?  Nehéz ;  s  azért  látunk  még  ma  is  szinte  örök  hábo- 
rúban s  üldözésekben  lévő  vad  nemzetségeket.  Mennél  jobban  meg- 
ismerkednek az  emberek,  annál  tökéletesebben  eltűnik  az  őket  rémítő 
váz,  s  annál  jobban  átlátják,  hogy  utoljára,  ha  ideig-óráig  nem  is,  de 
minden  bizonynyal  végesleg  abban  fogja  találni  kiki  legnagyobb  jólé- 
tét, boldogságát,  s  ezek  bátorságos  birtokát :  ha  mindegyik  termeszeit 
szabadságának  egy  részét  a  társaságbeli  szabadság  megnyerése  végett  fel- 
áldozza, így  támadtak  társaságok,  országiások,  s  egy  nemzet  ereje 
azon  idomzatban  nő  vagy  apad,  melyben,  vagy  még  egyes  familiák 
is  háborgásban  élnek  egymással,  vagy  a  társalkodás  legfőbb  polezra 
s  a  társasági  szabadság  legtökéletesb  kifejlődésre  emelkedett  már. 
Ezek  a  véghatárok.  Az  első  eset  következésit  láthatjuk  Amerika, 
Afrika,  Újhollandia  némely  nyomorult  lakosi  közt;  —  a  másik  gyü- 
mölcseit pedig  Britanniában,  Franczia-,  Németországban  s  a  t. 

Két  ember  közt,  de  még  egyes  főben  is  rendszerint  van  vala- 
mely discussio.  S  igy  hogyan  képzelhetni  egy  egész  nemzetet,  hol 
csupán  egy  gondolkozásmód  lenne  s  tökéletes  egyenlőségüek  a  száz 
meg  száz  természetesen  előforduló  tárgyak  körülti  képzeletek  ?  S  ebbül 
tagadhatlanul  az  foly :  hogy  mindenütt  van  megelégedett,  s  még  szá- 
mosb  meg  nem  elégedett;  olyan,  ki  minden  rendelést  felhőkbe  emeí, 
s  olyan  is,  ki  mindent  ocsmányol  s  gyaláz;  udvari,  nép  embere  s 
számtalan  eféle  árnyékozások.  S  valamint  egyik  a  másikrul  nem  tud 
józanon  itélni,  hanem  vagy  nagyítva,  vagy  kisebbítve,  szint  ugy  emeli 
mindegyik  rész  maga  pártbeliét  igen  magasra,  a  más  felekezetű  vagy 
vallásuakat  —  ha  szabad  ugy  kitennem  —  pedig  sárba  dönti.  A  nép 
embere  a  hivatalbelieket  vagy  urunknál  kedveseket  igen  gyakran  haza- 
árulóknak, lelkek  fenekéig  elromlott  s  minden  ármánynyal  s  rossz 
mesterkedéssel   felruházott   uri    személyeknek   tartja,    kikben    többé 

természetes  szó  sincs,  s  kik  minden  lépésiket  valamely  mélyen  kigon- 
dolt plánum  szerint  intézik,  midőn  nem  ritkán  csak  oroszlánbőr  függ 
rajtok.  —  A  hivatalt  s  felemelkedést  vadászó  ellenben  mindenütt 
zavart,  titkos  egyesületeket  s  több  efélét  lát,  midőn  közönségesen  csak 
farkasbunda,  s  igy  csak  héja  s  külseje  teszi  nemes  viselőjét  oly 
gyanuszinessé.  S  igy  a  két  rész  többnyire  ugy  áll  egymás  elleniben, 
mint  azon  uri  személy  —  ki  pőrén  éjféltájon  kiment  a  holdat,  vagy 
nem  tudom,  mit  keresni,  —  a  kéménytisztítóval,  azt  kísértetnek,  ez 
pedig  a  nagyságost  léleknek  tartván.  S  nem  különben  főz  mérget  s 
boszut,  a  bizalmatlankodás  s  feketevéri  képzelgés  hozzájárultával 
ezen  két  osztály,  és  szánakozást  érdemel,  mint  a  két  egymást  ijesztő 
fehér  s  fekete  jelenés,  egy  derekas  hasrágás  után  a  házicseléd  által 
jól  kikaczagtatván,  még  most  is  bámulná  tán  egymást,  ha  a  nap,  — 
azon  megbecsülhetetlen  világosság,  nem  mutatta  volna  meg  mind  a 
kettőnek  igen  nevetséges  s  éppen  nem  ijesztő  mibenlétét.  S  itt  csak 
az  a  különbség,  hogy  a  kéményseprő  költeménye  kaczajra  gerjeszt, 
s  néhány  óra  múlva  minden  félelemnek  vége,  —  az  osztályok  közötti 
bokrosság,  bizodalmatlanság  s  visszavonás  pedig  évekig  tarthat,  leg- 
szomorúbb, ha  nem  positiva,  de  bizonyosan  negativa  károknak  kút- 
feje, és  nem  szüntethetni  meg  egyébkép,  mint  mesterséges  egyesítés 
által,  mely  az  egymástul  tartó  felekezetekre  nézve  nem  egyéb  mint  a 
nap  jótevő  sugara  az  említett  két  ijedkezőre  volt. 

S  ugyan  mit  tehetni  egyesség,  s  igy  egyesülés,  s  ily  módon 
megismerkedés,  s  eképen  középesedés  vagy  egy  középpontra-gyüjtés 
nélkül?  Dicsekhetünk-e  azzal,  hogy  lelki  erőnk,  belátásunk,  tudo- 
mányunk, éltünk  hossza  elégséges  egyedül  s  minden  segéd  nélkül 
valami  igazán  nagyot  s  tartóst  a  föld  kerekén  létesíthetni  ?  minek- 
utána szinte  legközönségesb  foglalatosságinkban,  építésben,  gazdaság- 
ban, mindennapi  életünkben  s  a  t.  oly  nagy  számúak  együttmunkál- 
kodása  szükséges,  s  csak  egy  findzsa  kávéhoz  is  két  hemisphaera 
productuma  kívántatik !  —  Mai  világban,  —  s  csuda  hogy  annyi  idő 
kellé  ily  egyszerűség  kitalálására  —  már  kiki  átlátja :  hogy  egy  magá- 
nyos ember  semmi,  s  csak  egyesületnek  van  hosszú  élete,  s  igazi  súlya. 

Egyébaránt  minden  olyas  szövetkezés  s  egyesület,  mely  homály- 
ban támad,  s  melynek  czimje  titok,  jobbára  bűnös,  s  igy  az  egészre 

nézve  káros  következésü.  Ily  alattomos  társaságókban  sokszor  eleinte 
a  czél  igen  szép,  időjártával  pedig  csak  köpönyeggé  válik,  mely  a 
bűnt  s  rosszat  fedi,  mert  nincs  bizonyosb  mint  az,  hogy  akkor, 
midőn  az  első  hév  már  kigőzölgött,  kirekesztőleg  csak  önhaszon- 
keresés  a  társaság  egyes  tagjainak  minden  foglalatossága,  —  s  hogy 
elvégre  a  kisebb,  de  ügyesb  rész  halássza  az  intézet  minden  hasznait, 
s  többnyire  a  legnemesbeket  is  fekete  gálád  tettekbe  keveri,  és  sok- 
szor a  legártatlanbakat  is  vesztőhelyre  hozza.  Én  legalább  oly  társa- 
ságokban nem  bizok,  melyek  titkos  aláírások  s  esküvésekkel  vannak 
erősítve.  A  szövetségbeli  vagy  érzi  szivében  azon  forró  kívánást  s 
eltökélett  akaratot,  felebarátját,  hazáját,  az  emberiséget  szolgálni, 
vagy  nem  érzi ;  ha  érzi :  az  esküvés  felesleg,  szükségtelen  s  haszta- 
lan ;  ha  nem  érzi :  ki  fogja  őtet  annak  teljesítésére  vagy  meg  nem 
.szegesére  kínszeritni  ?  A  szövetség  más  tagjai  ?  Errül  alig  van  példa, 
s  ily  hűtelen  tagoknak  csak  megbüntetését  s  nem  hűtlenségek  aka- 
dályoztatását találjuk  a  sok  számos  titkos  összeköttetések  évrajzi- 
ban.  —  Egy-két  ember  vagy  számosabbnak  véleménye  nem  oly 
mágusi  korlát,  melyen  az  indulatos  vagy  félénk  némelykor  áthágni 
ne  merne,  s  csak  a  hatalmas  közvélemény  azon  törvényszék,  melytül 
a  legerősb  is  fél  s  retteg  ;  —  s  azért  igen  különbözik  azon  szent  szó 
és  esküvés,  melyet  az  uralkodó  népének,  s  a  biró  igazságszolgáltatás 
végett  s  a  t  nyíltan  tenni  szokott,  azon  alattomos  lekötelezéstül, 
melylyel  setétben  a  szövetkezők  ön  gyengeségik  ellen  pánczél  gyanánt 
szoktak  felruházkodni. 

Hanem  vegyük  ezen  kivül  még  a  dolog  psychologiai  részét  is. 
Legmélyebb  belső  ihlet  szerint  ugy  érezzük,  mintha  setétség  bűnnek, 
világosság  pedig  erénynek  volna  kísérője ;  s  hol  a  fedezés  szükséges, 
ott  mindég  rejtenivalót,  rútat  s  bűnöst  szoktunk  előre  feltenni.  S  így 
azon  befejezéssel  végzem  ezen  elmélkedésimet,  hogy  az  egyesületek 
palládiuma  „a  világosság;  a  tagoknak  oly  misége,  hogy  rajok  az  egyesülés 
sikerébiil  haszon  is  folyhasson,  legyen  erkölcsi,  legyen  markolható;  s  az 
egész  egyetemnek  kezesség-adhatása ". 

A  világosság  áldott  hasznát  tudom,  nem  tagadja  senki,  hozzuk 
azért  újonnan  emlékezetünkbe :  hogy  következés  ok  nélkül  lehetetlen. 
—  Nem  igaz    azért,    vagy    legalább    nem    hihető,    hogy  egy  külföldi, 

magyar  intézetekre  tetemes  áldozatokat  tegyen  a  nélkül,  hogy  Vala 
mely  rejtett  s  mellékes  czélja  ne  legyen ;  s  így  csak  honbeliektül 
várhatni  hű  járulást  oly  tárgyakhoz,  melyek  minden  haszna  erkölcsi 
s  nem  pénz.  A  persa,  spanyol  vagy  chinai  fog-e  igen  örülni  magyar 
hazánk  előmenetelén,  ha  áldozatibul  rá  semmi  nyereség  nem  háramol, 
s  az  actiájábul  —  részvényébül  —  őtet  illető  dividend  —  osztalék  — 
nem  egyéb  erkölcsi  örömnél  ?  Ez  természet  ellen  volna,  s  csak 
hónáért  munkálódhatik   kiki    tisztább  szándékbul,    magasabb  czélbul. 

Az  egyetemnek  kezesség-adhatása  pedig  tagjainak  erkölcsi  s 
vagyonbeli  súlyán  alapulhat,  úgy  hogy  az  egyesület  a  kormánynak 
az  által  legyen  mindég  kéziben,  nem  azon  értelemben,  hogy  ez  abba 
avatkozzon,  hanem  hogy  a  részvevőket,  ha  nem  jóra  vezetné  az  inté 
zet,  test  és  vagyonképen  is  felelet  alá  vonhassa.  Ha  számos,  minden 
vagyonban  szűkölködő  külföldi  nálunk  titkon  állana  össze  valamely 
szép  s  hasznos  végbevitel  végett,  nem  lehetnénk-e  szinte  bizonyosai-:, 
hogy  a  szép  és  hasznos  csak  czégér  s  egyedül  önhaszon  az  egész 
szövetség  alapja ;  s  nem  cselekszik-e  bölcsen  oly  kormány,  mely  ily 
sarkalaton  nyugvó  társaságokat  megsemmisít?  S  csak  ujabb  időkben 
is,  mily  pestist  terjeszthetett  volna  a  világra  s  még  hazánkra  is  az 
ily  elfajzott  és  setét  összecsoportozások  árja,  ha  azokat  urunk  hatal- 
mas kézzel  nem  fojtotta  volna  el  ? 

Ha  ellenben  számos  hazafi,  kik  között  sok  jó  birtokos,  áll  össze 
s  a  nap  legvilágosb  sugárit  keresve  keresvén  egyesül  valamely  intézet 
felállítására,  5  el  nem  savanyuit  ember  természete  szerint  elég  jutalmat 
talál  a  közjó  előmozdításában;  akkor  azokat  a  bölcs  kormány,  mint 
a  tapasztalás  mutatja  is,  összeállani  s  cselekedni  minden  akadály 
nélkül  engedendi.  Ezen  utolsó  állítást  sok  azért  hozta  volna  csak 
kevés  idő  előtt  még  kérdésbe,  mert  imígy  illendően  gondolt  kisurranni 
a  hátulsó  ajtócskán,  s  pár  szomorú  forintját  megmenteni,  melyet 
esztelenül  vagy  Ízetlen  örömekre  s  csak  magára  költ  inkább,  mint 
közjóra  s  hazája  felemelésére.  Hála  az  egeknek,  hogy  ezen  bujósdi 
lyuk  be  van  tapasztva  s  igy  egy  hátulsó  ajtócskával  keveseb- 
bünk immár! 

Minden,  a  mi  a  hazafiakat  nyilván  gyűjti  össze,  még  ha  leg- 
csekélyebb ok  lenne  is,   hasznos  és  jó  s  áldott  következési    számlál- 

hatlanok.  Concentratióbul  —  középesülésbül  -1  foly  mondottuk  nem- 
zetiség, s  ebbül  nemzeti  erény.  Összeköttetése  s  fejlődése  ilyesek  által 
eszközöltetik  lépcsőnkint :  A  pusztán  lakó,  tán  bámulására,  némely 
jó  oldalra  talál  a  városiban,  ez  ellenben  sok  dicsérni-valót,  a  mit  nem 
is  gyanított,  a  gubásban.  Számos  hazafi,  ki  egymást  hevesen  gyülölé 
s  ez  által  az  életnek  vajmi  sok  vissza  soha  nem  térő  pillantatit  min- 
den ok  nélkül  clkeserité,  végre  megbékül,  s  ezentúl  egymással  s  nem 
egymás  elleti  dolgozik.  Az  utazott,  a  sok  faragatlan,  s  hogy  egyenesen 
kimondjam,  nem  mindég  józan  szokások  s  előítéletek  közt  felnőtt 
mindég  idehaza  ülőben,  ha  közelebbrül  nézi,  sok  szépet  s  fényest  fog 
észrevenni,  melynek  a  vastag  rozsda  nem  engedi  távúira  is  tündök- 
lését. Az  pedig,  ki  körülállási  miatt  hazáját  soha  kivülrül,  de  csak 
mindég  belülrül  láthatá,  lassan-lassan  tán  pirulva  fogja  megvallani . 
hogy  ő  előbb  olyanokat  itélt  el  s  kárhoztatott,  a  mikrül  legkisebb 
tiszta  s  rendelt  képzete  se  vala,  másokat  megvetett  s  a  kényes  öltö- 
zetüeket  —  kik  zsebkendőjükben  szép  szagot  hordanak,  jó  tánczolók 
s  a  t.,  vagy  kik  csak  vizet  isznak  s  legtöbbnyirc  édesekkel  élnek  — 
áltáljában  puha  s  asszonyos  urfiknak  tartotta :  midőn  annak  ugyancsak 
legénynek  kell  lenni,  ki  a  gallussal  vagy  törökkel  megmérkőzni  bátor. 

A  kereskedőkrüli  balvélekedés  lassankint  eltűnik,  s  a  földesúr, 
ha  nem  avatkozik  is  kereskedésbe,  oly  státus  elősegéllését  minden 
iparral  s  tehetséggel  fogja  eszközleni,  mely  egy  országot  a  másikkal 
tart  kapcsolatban.  Mind  azon  betyárságok,  melyek  hazánkat  csak 
disztelenítik,  s  a  vitézségnek  nem  különb  jelei,  mint  részegség  az 
erőnek  s  bátorságnak,  lassan  elenyésznek ;  nevelés,  csínosodás,  türe- 
delem  —  tolerantia  —  egyszóval  az  egész  nemzet  disze  s  valódi  ereje 
pedig  nötten  nő. 

A  mesterséges  egybegyüiest  —  concentratiót  —  végre  vagy  a 
véletlen,  de  csak  rövid  időre,  vagy  az  emberi  bölcseség  tartós  haszonná  esz- 
közli. S  eként  minden  kifejlődés,  előmenetel,  erő,  érték  és  szerencsé- 
nek legmélyebb  sarkalatja 

a  kiművelt  emberfő. 

Ennél  lejebb  nem  bocsátkozhatunk.  Ezen  kis  gyökérből  szár- 
mozik boldogság,  s  viszont  átok  is  az  emberiségre,  csakhogy  az  első 

századokra  tered,  s  közönségesen  akkor  fénylik  legjobban,  midőn 
szerzője  már  a  föld  alatt,  —  az  átok  pedig  s  a  t  jobbadán  egy- 
szerre tűnik  el. 

Az  ész  erő,  s  így  az  ész  boldogság.  —  Tekintsünk  csak  mélyen 
a  legnagyobb  következések  elveire  s  fenekire,  s  mint  a  nyári  reggel 
oly  tisztán  fogjuk  látni,  mennyi  bámulásra  méltó  szivárgott  s  nem 
másunnan,  mint  emberi  agyvelőbül  a  világra,  Confutsee,  Bacon, 
Franklin  és  számtalan  mások  marok  nagyságú  veleibül ! 

A  véletlen,  mely  igen  sokban  látszik  legelső  rugó  s  indítóoknak 
lenni,  —  ugy  áll  az  emberi  főhöz,  mint  a  földben  lévő  arany  a 
bányászhoz,  vagy  hogy  többet  mondjak,  az  országúton  fekvő  gyürü 
az  utazóhoz;  kiásó  vagy  felvevő  nélkül  egyik  sem  ér  semmit:  az 
arany  föld  gyomrában  marad  örökké,  a  gyürü  sárba  tipratik. 

A  tudományos  emberfő  mennyisége  a  nemzet  igazi  hatalma. 
Ezek  siaiisiikája  az  ország  legérdekesb  —  leginteressánsabb  —  része. 
Nem  termékeny  lapány,  hegyek,  ásványok,  éghajlat  s  a  t  teszik  a 
közerőt,  hanem  az  ész,  mely  azokat  józanon  használni  tudja.  Igazibb 
súly  s  erő  az  emberi  agyvelőnél  nincs.  Ennek  több  vagy  kevesebb 
léte  a  nemzetnek,  több  vagy  kevesebb  szerencséje.  Mi  nagy  erő  egy 
vagy  több  100  ezer  ember,  fő  nélkül  ?  Nézzük  a  történeteket  a  Duna 
folyta  körül  1828  és  aztán  1829-ben.  Nem  a  sok  katona  vivja  ki  a 
csatát  diadallal,  hanem  a  tábornok  által  jól  elkészült  s  bölcseséggel 
vezetett  bajnok.  Nem  annyira  a  fegyverhordók  5 — 600  ezres  számátul 
kell  félni,  banem  azon  morale  pondustul  —  erkölcsi  sulytul  —  mely 
tán  annyi  ember  közt  hihetőleg  rejtekezhetik.  S  mily  természetes, 
hogy  valamely  háború  kimenetelérül  annak  mindég  meg  kell  csalat- 
koznia, ki  az  ellenség  számát  s  ágyúit  veszi  csak  számba,  nem  pedig 
a  hadinép  műveltségét  s  vezérinek  eszét.  —  S  azért  bölcsen  cselek- 
szünk, ha  —  mint  hajdan  Carthago  Lacedaemonbul  hitt  hadvezért, 
Sicilia  Athenébül  törvényhozókat,  ugy  mi  is  csak  kevés  idő  előtt 
építőmestereket  Olaszországbul  —  ma  mechanikusokat  Britanniábul 
hozatunk  s  a  t.  S  midőn  szinte  mindent  mechanikai  sarkigazságokra 
lehet  végre  visszaidézni,  tagadhatlan,  hogy  a  kormányzónak  vagy 
fővezérnek  maga  dolgában  ugy  szólván  mechanikusnak  —  műszerész- 
nek —  kell  lenni,  hogy   alattlévőit    jól   sikerrel  vihesse.   Sokszor,  ha 

csak  oly  szakácsok  forognak  a  konyhában,  kik  előbb  soha  sem  főz- 
tek, vagy  csak  uri  kocsisok  ülnek  a  bakon,  ily  javaslatot  volnánk 
hajlandók  adni :   Bizony  hozassunk   inkább  valahonnan  egy  bölcset. 

Nem  hihetni,  mily  nagy  hasznú  azon  igen  egyszerű,  természe- 
tes, s  még  is  oly  ritka  őszinte  önvallomás :  Éhez  én  nem  tudok,  s 
igy  egészen  másra  bizom.  —  Birtokosink  közt  hány  lenne  dús,  ha 
dolgai  után  soha  se  látott  és  sok  fáradság  helyett  inkább  mulatozott 
volna;  emberhalál  mennyivel  kevésb,  ha  egy  fiatal  tábornok  helyett, 
mingyárt  tapasztalt  vezér  fogta  volna  markába  a  hadipálczát !  Mennyi- 
vel kevésb  hátramaradás,  elaljasodás,  nyomorúság  s  tán  szomorú 
epedések,  ha  számtalan  systema,  projectum  s  még  experimentumok 
helyett  is  tüstént  az  előbbi  vagy  külföldi  tapasztalásokat  vettük  volna 
példányul  s  illesztettük  volna  hazánkra  ! 

Nem  nevetséges-e  nézni  oly  gazdát,  ki  teszem  sáfrányt  akar 
ültetni,  s  mindent  próbál,  időt,  pénzt,  béketűrést  áldoz  fel,  s  erővel 
önmaga  akarja  kitalálni  a  leghelyesb  vele-bánást,  vén  szomszédját 
pedig,  ki  egész  éltében  jó  sikerrel  termeszti  azt,  nem  látogatja  meg  s 
tőle  útmutatást  nem  kér.  —  Gazdaság  s  kereskedés  dolgában  pedig 
szórul-szóra  igy  vagyunk,  s  higye  az  olvasó,  hogy  ugy  vagyunk, 
s  Istenért !  nem  mivel  én  mondom ;  hanem  maga  szemeivel  vizs- 
gálja meg. 

A  török  e  részben  minden  egyéb  hátramaradási  mellett  igen 
eszes.  0  a  vár-  s  hajóépítést,  ágyuöntést  s  a  t.  mindég  idegenre  bizza, 
s  igy  ezek  meglehetősen  is  vannak  elintézve  nála ;  s  most  midőn  mái- 
bort  is  iszik  törvényesen,  s  igy  termeszteni  is  fog,  ne  legyek  jó  pró- 
féta, de  fogadom,  nem  'sokára  drágábbat  —  nem  akarám  mondani 
jobbat,  quia  de  gustibus  etc.  —  is  fog  készitni,  mint  mi ;  mert  ő  oly 
emberekre  fogja  bízni  a  tárgy-elrendelést,  kiknek  mestersége;  míg  mi 
magunk  kevergetjük  mustainkat  s  experimentumokat  vég  nélkül 
teszünk,  és  sokszor  tárgykörüli  minden  tudományunk  abban  áll, 
hogy  természetesen  gondoljuk  vinni  a  dolgot,  midőn  csak  tudatlanul 
visszük.  —  Mi  a  természet,  mi  a  természet-szerinti  vitelmód  ?  Tudja 
valaki  ?  S  még  is  nálunk  a  borzagy  váló  annak  szent  törvényei  szerint 
véli  keverésmódját  intézgetni,  ámbár  végre  közönségesen  falusi  kádár 
forumára  szorul! 

Korántsem  hagyom  egyébaránt  az  ozmán  apath iáját  helyben 
de  ránk  nézve  inkább  azt  szeretném,  ha  a  franczia,  —  mint  az  angol 
Debreczenbül  akará  vinni  a  gubaszövőt  hazájába,  —  innen  vinné  a 
szőlőnevelőt,  pintért  s  a  t.,  mintsem  hogy  tán  minekünk  volna  rajok 
szükségünk,  mert  az  annak  lenne  jele,  hogy  nálunk  a  borkészitési 
morálé  fondus  nagyobb,  mint  nálok,  s  igy  e  részben  hatalmasbak 
vagyunk,  mint  ők.  így  méltán  dicsekhetünk  azzal,  hogy  egy  cseh- 
országi társaság  csak  nem  régiben  magyar  földmérőre  szorult. 

Egyébaránt  igen  is  tudom,  hogy  idegen  vezér,  idegen  törvény- 
hozó, idegen  tanitó  mai  felvilágosodásban  általányosan  több  kár  mint 
haszon,  s  nem  igen  különb  figurát  játszik  az  uj  hazában,  mint  egy 
harmadik  személy  egy  házas  pár  közt;  mert  odahaza  ugyancsak 
kiki  önkénye  szerint  szeret  élni,  s  ha  itt-amott  ujitni,  javitni  kéjt 
is,  s  akar  is,  azt  inkább  kiki  maga  cselekszi,  mint  más  által 
vitetné  végbe. 

Nagy  szerencse,  hogy  az  agyvelő  hazánkban  szép  mennyiségű, 
csak  hogy  itt-amott  kifejlődése  hátra  van,  —  s  igy  ha  még  szokásban 
lenne  is  bölcseket  s  tanultakat  felkeresni  s  hozatni,  megkérő  követ* 
séginket  messzire  fárasztani  nem  kellene. 

Nem  a  sok  kéz,  de  az  ügyes  kéz  festi  az  évrajzi  képet,  készíti 
az  órát,  erőmüvet  s  a  t.  De  még  kapálni  s  kivált  kaszálni  se  tud  száz 
ügyetlen  kéz  annyit  s  úgy,  mint  ötven  gyakorlott.  S  ebbül  az  követ- 
kezik :  hogy  a  munka-felosztás,  mint  kiki  tudja  már,  emeli  az  emberi 
fő  tehetségit  lehető  legmagasb  tökéletességre.  Természetes,  hogy  az, 
ki  mindég  eggyel  foglalatos,  azt  ügyesebben  tudja  vinni,  mint  az,  ki 
húsz  tárgyban  munkás.  Ha  húsz  embert  képzelünk,  hol  mindegyik 
mindennap  félezipőt  varrni,  félivnyit  leírni,  két  beretvát  élesitni,  egy 
tánczleczkét  adni,  félóráig  vashámorban  dolgozni,  két  beteg  után  látni, 
s  több  efélét  tudna,  képzelhetni-e  józanon  azt,  hogy  ezen  húsz  ember 
ily  módon  annyit  s  oly  tökéletesen  tudjon  végbe  vinni,  mintha  egyike 
óraműves,  másika  hámoros,  tánezmester  s  a  t.  lenne  kirekesztőleg  ? 
S  ezen  progressio  szoros  tudományi  igazsággal  még  nagyobb  oszta- 
lékre  vitethetik,  mint  minden  manufacturában  vitetik  is,  t  s  ezek 
tökéletessége  a  munka  lehető  legnagyobb  felosztásán  alapul.  Azon 
ideális    arkádiai    életmód,    hogy    minden   a   háznál  készüljön,    nem 

századunkra  illó  többé,  s  az  ki  mindenhez  tud  egy  kicsinyt,  jól 
közönségesen  semmihez  sem  ért 

A  háztartás  igen  kicsinyben  országláshoz  hasonlítható.  Ha  az 
elsőben  a  vadásznak  főzni,  kocsisnak  fagyaltat  készitni,  szakácsnak 
nyargalni,  ezukrásznak  vasalni,  szobatisztitónak  beretválni  s  a  t. 
kellene,  mily  következést  lehetne  várni  ?  S  mindennek  sarkalatja,  a 
morale  pondus,  mily  hasztalanul  volt  rakva  ?  S  országlásban  nagyobb 
kisebb  mértékben  szinte  mindég  igy  vesz  el  a  nemzet  legfőbb  ereje. 
S  vizsgálja  szeme  s  esze  szerint  kiki  őszintén  ezt  vitatásomban,  igazam 
van-e  vagy  sem  ? 

Mennyivel  számosb  jó  és  tökéletes  épitőmester,  fegyvergyártó, 
ács,  tímár,  asztalos  s  a  t.  van  egy  országban,  annál  rövidebb  idő 
alatt  s  igy  kevésb  időveszteséggel  fognak  erős  épitvények,  jó  fegy- 
verek s  bútorok  s  a  t.  előállíttatni,  s  azon  mestereknek  öszveleg 
ügyessége,  vagy  inkább  azon  lelki  mennyiség,  mely  mind  ezen  tár- 
gyak körül  ugy  szólván  a  teremtő  erő,  határozza  el  egy  nemzetnek  a 
többiek  közt  ebéli  feljebb  vagy  alantabb  létét.  A  gazdák  kisebb  vagy 
mélyebb  tudománya  mérlege  az  ország  földművelési  erejének.  A  vezé- 
rek több,  kevésb  józan  tanultsága  s  ügyessége  pedig  a  nemzet  támadó 
vagy  védő  erejének  scálája.  Végre  a  kormányozó,  birtokosak,  s  igy 
lefelé  minden  lakos,  a  magok  álláspontjukra  alkalmas  tulajdonok 
könnyebb  vagy  nehezebb  súlya,  az  egész  valódi  erejének  vagy  vár- 
ható kifejlődhetésének  staterája,  szóval :  a  köz  intelligentia  —  értel- 
messég—azon jel,  melynél  fogvást  a  bölcs  a  nemzeteket  mázsálja. 
S  az  mennél  nagyobb,  annál  kevesebbet  szorul  másokra,  s  igy  annál 
fi': ízetlenebb,  szabadabb  s  erősb  a  nemzet. 

Ezek  szerint  mindegyiknek  tehetségében  áll,  akármily  alacsony 
helyezetü  legyen  is,  —  s  ez  mily  kellemesen  hevitő  önérzés !  —  nem- 
zete erejét  nagyobbítni.  Hanem  azt  —  mint  már  előbb  érintem  valahol 
—  mindenki  csak  a  maga  természeti  álláshelye  tökéletes  betöltése 
által  teljesítheti.  Sokszor  alacsony  lépcsőn  nyert  tudomány  egészen 
uj  életerőt  hoz  egy  nemzetbe,  mint  Watt  az  angolok  közé  a  gőz- 
machina  által.  Dé  többnyire  felemelkedtebb  helyrül  szivárog  le  az 
erény  és  tudomány :  Regis  ad  exemplum  s  a  t.  —  s  úgy  nem  tehet- 
nénk bölcsebben,  mint  kegyes  fejedelmünk  egyszerű  igazi  patriarchai 

életmódját,  mely  egy  koronázott 'fő  legtartósb  fénye,  minden  tétünk- 
ben szorosan  utánazni ;  úgy  a  földesúrnak  az  volna  többek  közt 
kötelessége,  hogy  a  jobb  gazdaság  s  elevenebb  kereskedés  józan  sys- 
temája  s  ennek  elismerése  őáltala  szivárgana  lassan-lassan  az  ország 
minden  lakosiba.  Nem  parasztgazda  kezdheti  a  birka  s  lónemesitést, 
őneki  azt  végezni  kell.  S  nem  a  tudja  Isten  honnan  közinkbe  estek- 
nek —  kiknek  egy  petákjok,  de  még  egy  káposztafejek  sincs  —  s 
kiknek  ereikben  a  vér  egyaránt  folydogál,  magasodjék  bár  a  haza, 
bár  bomoljon  —  nem  azoknak  összeállása  azon  szép  tiszta  kútfő, 
melybül  a  nemzetiség  s  polgári  erénynek  derék  hívei  emelkednek  a 
halandók  közé  —  valóban  nem  —  de  azon  hazafiúi  egyesületekből 
fakadnak,  melyek  egyszerű,  de  legmagasb  czimje :  Mindenkinek,  idő, 
ész  s  fénzbeli  tehetsége  szerint  forró  s  állhatatos  járulása  a  közjóhoz. 
Legyen  őszhaj,  vén  fő  fiatal  vállakon,  ellenség  előtt  nyert  vitézi  szép 
karczolatok  s  erőltetett  vizsgálat  redőzeti  s  tudomány  benyomási  a 
homlokon  —  a  zsidóiul  béke  —  jobbágyok  szeretete,  külföld  becsü- 
lése a  társaság  ismertető  jele  —  s  mennyi  halhatatlan  eredend  belőle ! 
Mi  szelid  s  jótevő,  de  egyszersmind  ellenállhatlan  hatalom  ily  egyesület ! 
S  engedelmeskedni  ilycsnek  tán  tanácsosb,  mint  neki  parancsolni 
akarni  —  neve  közvélemény! 

Mennél  magasb  születésű  pedig  a  hazafi  s  mennél  dúsabb, 
annál  jobban  nevelheti  s  terjesztheti  a  köz  értelmességet  s  igy  a 
haza  erejét.  A  földesúr  jobbágyai  lelki  s  testi  csinosodására  legsike- 
resb  befolyással  lehet,  midőn,  mint  a  tapasztalás  mutatja,  a  jobbágy 
jámborsága,  szelid  erkölcsei,  de  sokszor  még  nyomorúsága  se  mozdit 
egy  hüvelyknyit  is  a  földesúr  állati  vagy  növényi  életén  ;  pedig  csak 
a  földesúr  igazságos  léte,  emberiséges  gondolkodásmódja  s  tanácsa 
emelheti  a  szántóvetőt  nagyobb  méltóságra,  — -  s  ez  viszont  teheti 
őtet  vagyonosb,  becsültebb,  szerencsésb  földesúrrá.  —  A  kormány 
atyai  gondoskodása,  törvényekre  szoros  ügyelése  s  hív  jobbágyiba 
helyeztetett  bizodalma  teszi  a  nemzetet  boldoggá  s  erőssé,  midőn 
ennek  erkölcsi  súlya  azon  sarkalat,  melyen  biztosan  s  rendületlen 
állhat  még  akkor  is  a  királyszék,  mikor  a  világnak  fele  másutt  fel 
volna  zendülve  már  s  bontakozva. 

S  egy  főbül  mennyi  hatalom  ered  sokszor,  s  hogy  ragaszkodik, 

mint  planéták  a  naphoz,  számtalan  emberi  lény  egy  fényes  észhez  ? 
Hány  élt  már,  ki  százada  útját  maga  jeleié  ki,  s  nemzete  létét  száza- 
dokkal hosszabbitá  s  viszont !  Egy  orvos  gyógyít,  a  másik  öl ;  de 
azon  szer,  mplyet  Philippus  nyújtott:  keserű-hasznos  vala.  Bár  oly 
nagy  lelküséggel  vennék  mindég  a  nemzetek  öntapasztalások  hasznát, 
és  szintoly  nemes  diadalmakat  nyernének  önmagokon,  mint  a  hogy 
a  nagy  ember  valaha  fenséges  érzéssel  s  félelem  nélkül  ürité  a  jótevő 
serleget. 

Ezen  most  felvilágosított  talpkövek  után,  melyeket  ily  renddel 
raktam  egymásra:  az  ember  főt  legmélyebbre,  arra  a  középesülést, 
erre  a  nemzetiséget,  erre  a  polgári  erényt,  s  ismét  erre  a  hitelt  tágosb 
értelemben  —  végre  azon  sarkalatot  fogom  vizsgálat  alá  venni,  mely, 
ámbár  ezeken  nyugszik,  mostani  munkám  tárgya,  s  a  földművelés, 
művészetek,  kézletek  —  manufaktúrák  —  gyárok,  —  fabrikák  —  s  keres- 
kedés alapja. 

A  hitel  szorosb  értelemben  —  credit. 

Mig  nyelvekben  mathesisi  pontosság  és  szoros  elhatárzottság 
nincs  —  milyent  egyébaránt  az  emberinem  hihetőleg  egykor  feltalá- 
land  —  addig  a  mondott  tárgyak  tökéletes  felderítésére  az  olvasó  szer- 
keztető  s  megemésztő  ereje  nem  kevésbbé  szükséges,  mint  a  szerző 
tulajdona  gondolatit  világosan  előadni.  S  igy  minekutána  öngyenge- 
ségemet  elismerem,  mindenkitül,  kinek  kézibe  kerülend  ezen  értekezés, 
azt  bátorkodom  kérni:  méltóztassék  tiszta  s  rendszeres  előadásom 
híját  figyelme  s  békestürése  által  pótolgatni. 

Ha  az  eddig  előadottakra  visszanézek,  annyi  külön  szin  s  oly 
mindenféle  tárgy  tűnik  magam  elibe  is,  hogy  a  zavarosan  eltagoltbul 
valamennyire  tűrhető  egészt  alkotni  valóban  mesterségnek  tartom. 
Azonban  a  legtulabb  csapongó  s  a  f ő  tárgytul  majd  egészen  eltávozni 
látszó  eszméltetéseket  is  azon  szándékbul  s  oly  meggyőződéssel  hoz- 
tam itt-ott  elő,  hogy  azok  csekély  munkám  velejét  s  philosophiáját 
tán  érthetőbbé  tehetik,  S  remélem  szorosb  vizsgálat  után  úgy  fog 
találtatni :  hogy  legkissebbet  se  akartam  híjába  mondani,  s  tán  csak 
ügyességem  nem  volt  elegendő,  minden  beiktatott  okoskodásimat 
egyetlen  egy  pontra  intéznem  s  egyesítnem. 

Valamely  tárgynak  legmélyebb  alapjára  ereszkedni  soha  sem 
ártalmas,  ha  bár  néha  tán  igen  unalmas  is,  de  jobbára  nagyon  hasz- 
nos, sőt  szükséges,  mert  csak  igy  óvakodhatni  valaminek  hibás  végi- 
nél való  mcgmarkolásátul  s  csak  az  által  lehet  az  elhibázás  valódi 
okát  s  utóbbi  tévedést  elkerülni.  P.  o.  angol  gazdaságot  állítunk,  de 
nincs  sikere ;  s  igy  minden  szájban  csak  az  cseng,  s  a  mi  több, 
oktatólag :  „az  angol  gazdaság  semmit  sem  ér,  vagy  legalább  nálunk 
nem".  S  ez  megnyugtat !  Midőn  nincs  világosb,  hogy  osztatlan  lege- 
lőkkel, dézmával,  robottal,  limitatióval,  bizonyos  vásár  híjával,  inga- 
dozó vámmal  s  a  t.  az  angol  gazdasági  systema  szinte  oly  chimaera 
mint  főrugó,  kerekek,  mutatók  s  a  t.  nélkül  az  óra,  tán  minden 
egyéb,  csak  nem  óra.  S  igy  nem  az  angol  gazdasági  mód  hibás  s 
;valósithatatlan  nálunk,  hanem  a  mi  vizsgálatunk  nem  elég  mély 
—  Dombos  helyen  egy  pár  lábnyira  ásván,  azt  állítjuk  nagy  bölcsen, 
hogy  vizet  semmi  móddal  se  találhatni.  A  vasút  összebomlik,  s  nem 
mivel  nem  volna  áldásunkra,  hanem  mert  vitelre  portékánk  ninc. 
elég  s  a  t. 

A  hitelt  szoros  értelemben  -  annak  életbe  hozását,  akár  pénz- 
beli szoros  törvényszéknek,  akár  cambio-mercantile  jusnak  —  váltó- 
kereskedési törvénynek  —  hívjuk,  tettem  minden  pénzbeli  összekötte- 
tésink  alapjává,  s  a  hitel  híját  állítottam  nem  csak  azon  physika 
természetlenség  okának,  hogy  t.  i.  pénzt  valamelyes  bizonyossággal 
se  felvenni,  se  kiadni  nem  lehet,  de  még  az  erkölcsi  romlottság  egy 
fő  kútfejének  is.  —  A  hitel  hijábul  eredő  hibás  következéseket  mint 
actiéi  —  hatást  s  ezek  elágozásit  s  eredetikhez  visszatérésiket  mint 
readiót  —  ellenhatás  —  egész  vizsgálatom  folytában  mindegyre  fesze- 
gettem, s  igy  most,  minekutánna  mint  a  légy  jó  darabig  kerengtem 
a  világ  körül,  végre  a  dolog  praxisába  —  ténylegébe  — >  bocsátkozom, 
s  nem  hogy  én  is  mint  vak,  magamat  az  esztelenek  legundorítóbb 
elmében  perzseljem  vagy  égessem  meg,  hanem,  hogy  a  látóra  s  kere- 
sőre nézve  legjótévőbb  természet  ajándékát,  a  világot,  lelki  szemem 
szerint,  a  közjó  végett  használjam  ! 

Mit  a  hitelrül,  egyenes  szorul,  becsületrül,  erényrül  s  a  t. 
előadtam,  sokan  azok  értelmével  tán  ellenmondásban  fogják  találni 
a  miket  fentebb    állítottam,  t.  i.  hogy  a  keresztény  vallásban   s   igy 

mennyei  dolgokban  a  határtalan  bizodalom,  társasági  összeköttetés- 
ben ellenben  a  lehető  legnagyobb  óvakodás  —  a  mi  hímezés  nélkül, 
ha  annak  akarjuk  keresztelni  a  gyermeket  a  minek  kell,  nem  egyéb 
mint  bizodalmatlanság,  —  kirekesztőleg  az  igazi  alap.  De  szorosb 
vizsgálat  után  ugy  fog  mutatkozni  a  dolog,  hogy  igen  is  egyeztet- 
hető azokkal. 

Az  egész  nemzetnek  egymástul  oly  igen  különböző  tagjait 
erény  s  büntetéstüli  félelem  tartja  sulyegyenben.  Ezek  jelelik  ki  a 
pályakört.  Az  erkölcsiség  s  közvélemény  az  erénynek  birószéke,  a 
testi  büntetésnek  pedig  a  törvény.  S  ezen  két  fórum  egymással  alig 
áll  valamely  összeköttetésben,  mert  sokszor  megbocsátna  a  közvéle 
meny,  hol  a  törvény  halálra  ítélni  kénytelen ;  nem  ritkán  pedig  a 
közvélemény  nyom  el  egészen,  hol  a  törvény  fölold.  —  S  igy  ha  a 
hitelnek  s  adósságbeli  kötelesség  feloldozásának  minden  alapja  szinte 
nem  egyéb  cxecutiónál,  kivetésnél,  tömlöcznél,  akkor  a  némettel  azt 
mondhatni :  jó  éjszakát  földmüvelés,  kereskedés,  gyarapodás,  vagyon, 
birtok !  —  Ellenben,  hol  semmi  félelem,  semmi  fenyíték,  és  semmi  lehető- 
ség sincs,  erővel  is  visszavenni  rövid  idő  alatt  a  maga  tulajdonát,  ott  a 
vérnek  leglassudabb  folyása,  lethargia,  marasmus  s  requiescat  in  pace  ! 

Mily  élet  embernek,  ki  önbecset  érzi,  s  mily  szomorú  országlás, 
hol  a  kenyér  olcsóbb-  vagy  drágábbsága  több  vagy  kevesebb  péknek 
fülénél  fogva  ajtóhoz  való  szegeztetésétül  függ,  s  hol  cselad-kilidzsi 
és  szinír  —  hóhérpallos  és  sinor  —  a  legerősb  indítóok !  Ellenben 
van-e  nevetségesb  azon  édes  és  rózsaszín  képzelgésü  alkotmányok- 
nál, hol  mindenkiben  szentet  látni  tanácsoltatunk  s  hol  ezen  szép, 
egyszerű  s  nagyobb  értelmet  s  jobb  nevelést  áruló  s  igen  sokszor 
hallott  szólásmód  közdivatu  :  „hogy  is  lehetne  ezt  vagy  amazt  ily 
nagy  uri  személyrül,  ily  előkelő  gavallérrul,  vagy  annyi  esztendő  óta 
oly  magas  hivatalokban,  annyi  fénynyel  s  a  közönség  legnagyobb 
bizodalma  megnyerésével  szolgáló  méltóságrul  s  a  t.  csak  fel  is  tenni"  ? 
Gondolkozzék,  ítéljen  ezekrül  többnyire  kiki  tetszése  szerint;  én 
részemrül,  ha  pénzem  lesz  valaha  kölcsönzésre,  nem  azt  fogom  tekin- 
teni adósomban,  az  erénynek  mily  magasságán  áll,  s  hihetőleg  valaha 
a  mennyország  hányadik  grádicsán  fog  örökkön-örökké  vigadni ; 
hanem,  micsoda  hypothekát  adhat  nekem  s  mikép  foghatom  üstökénél 

s  ránthatom  ki  alóla  még  a  párnát  is,  ha  becsületes  s  törvényes 
kamatra  adott  tőkémet  ő  akarná  használni  csak,  mig  én  addig  tán 
sínylődöm,  és  szinte  instantiával  kellene  keresnem  a  mi  myittt,  mig  ö 
fényes  palotájában  azzal  tartja  fenn,  meg  kell  vallani  igen  szép  s 
nemes  rangját,  a  mi  nem  övé !  —  Ha  valaki  pénzérül  máskép  szeret 
rendelkezni  s  intézni  —  tessék,  én  jó  szerencsét  kívánok,  mely 
mint  sokan  mondják,  —  de  én  nem  hiszem,  —  synonymon  a  böl- 
csességgel. 

Itt  állunk  végre  azon  többnyire  igen  meredek  helynél,  melyet 
távúiról  csak  ritkán  szoktunk  észrevenni  s  hol  az  van  irva,  hogyan 
és  mikép  ? 

Mindennek  —  s  már  errül  is  volt  szó  —  van  szép,  van  rút 
oldala.  Már  az,  ki  se  nem  szerelmes,  se  nem  indulatos,  se  nem  vak 
vagy  rövid-látásu,  hideg  vérrel  fogja  megkülönözni  a  szépeket  a 
rútaktul ;  mázsálni,  s  a  szerint,  mint  dül,  elfogadni,  visszavetni.  Ezen 
cselekvő  mód  igen  egyszerű,  csakhogy  alig  van  valaki,  ki  maga  vagy 
szomszédja  feleségébe,  gazdasági  systemájába,  verseibe,  irományiba, 
homöopathiájába,  alkotmányába,  honjába  ne  volna  szerelmes,  és  igy 
vég  nélkül ;  —  igen  ritka  ellenben  a  tisztalátásu ;  mert  egyiket  a  ter- 
mészeti köd  —  az  ostobaság  —  másikat  a  tudatlanság,  tapasztalatlan- 
ság, elfogultság,  előítélet  s  a  t.  fekete  felhői  tartóztatják  a  vilá- 
gosan látástul. 

Némelyik  pedig  mindenkor  maga  becses  személyével  áll  a 
közjó  útjában  s  igy  azt  önárnyéka  miatt  soha  sem  láthatja.  Mi  mind 
ezen  gyengeségeket  tegyük  félre,  legalább  mig  szemközt  állunk,  s 
világosítsuk  fel : 

Azon  megjegyzéseket,  melyekkel  közönségesen  Magyarország- 
ban a  hitel  felállithatása  ellen  kelnek  ki. 

Azután,  mely  okoskodások  vínak  Magyarországban  a  hitel 
láb  ráállítása  mellett. 

Végre  az  ezekbül  következő  természetes  befejezést. 

A  megjegyzések  s  ellenvetések  vagy  törvényi  vagy  politikai 
tekintetüekre  ágoznak.  Vegyük  előbb 

a  törvényieket. 

Némelyek  ily  ellenvetéssel  élnek :  „A  cambio-mercantile  jusnak 
a  magyar  nemest  alá  nem  vethetni,  mert  az  által  a  nemesi  praero- 
gativa  az  I-ső  rész  9-dik  tit.  ellenére  megszoríttatnék". 

Ám  de  az  I-ső  rész  9-dik  tit.  azt  rendeli :  hogy  a  magyar  nemes, 
na  csak  rendesen  törvénybe  nem  idéztetik  s  a  törvény  rendes  utján 
nem  Ítéltetik,  se  személyében,  se  javaiban  senki  által  se  háborgattat- 
hassák ;  —  ugy  de  mihelyt  a  jus  cambio-mercantile  törvényesen  elfo- 
gadtatik,  az  is  törvényes  ut  lesz  s  a  nemes  ember  ott  is  pörbe  idéz- 
tetnék s  magát  védelmezhetné,  —  csak  azon  különbséggel,  hogy 
akkor  az  adós  a  port  oly  soká  nem  húzhatná  s  jólelkű  hitelezőjét 
ki  nem  játszhatna,  nem  faggathatná;  —  ahoz  járul,  hogy  a  H-dik 
rész  68-dik  s  a  III-dik  rész  28-dik  tit.  szerint  most  is  az  adósnak, 
bár  magyar  nemes  is,  —  ha  nem  fizetheti  meg  adósságát,  személye 
s   a  hitelezőnek,    ha   ez   kívánná,    odaitéltethetik  s  által  is  adathatik. 

Mások  igy  okoskodnak :  „Ha  a  jus  cambio-mercantile  behozat- 
nék, az  által  az  ordo  juris  —  törvénykező  mód  —  változást  szen- 
vedne s  igy  a  szerint  a  magyar  nemes  nem  legitimo  juris  ordine 
marasztaltatnék  s  ennél  fogvást  az  I-ső  rész  9-dik  tit.  által  neki  ada- 
tott szabadságiul  meg  lenne  fosztva.  —  Most  az  adósság  iránt,  ha 
idéztetik,  1— 4-szerig  tizenöt  vagy  is  15- -60  nap  adatik  megjelenésre ; 
ha  marasztaltatik,  ellenállással  s  egyéb  pörorvosló  móddal  hátráltat- 
hatja az  ítélet-végrehajtást  s  a  t,  de  a  jus  cambio-mercantile  szerint  a 
megjelenésre  csak  3—24  nap  engedtetnék,  ellenállással  s  más  törvé- 
nyes menedékkel  nem  élhetne  s  igy  törvényes  szabadságában  nagyon 
megszoríttatnék". 

Ezen  ellenvetésnek  már  az  1792-ki  17-dik  törvényczikkely  meg- 
telelt, mely  megengedi :  hogy  a  magyar  nemes  külső  országi  austriai 
cambiale  fórumnak  is  alája  vetheti  magát  s  ottan  megmarasztaltat- 
hatik,  s  az  executio  ellene  penes  compassum  végre  is  hajtathatik.  Ha 
e  mellett  a  nemesi  szabadság  csorbulást  nem  szenved,  hogyan  szen- 
vedne csorbulást  önhazánkban  felállítandó  cambio-mercantilis  —  váltó- 
kereskedési —  bíróság  által? 

Egyébaránt  ezen  ellenvetések  más  forrásokbul  erednek,  mint  a 

törvényekhez  ragaszkodásbul  s  nem  egyebek  köpönyegeknél.  S  azért 
minekelőtte  a  politikai  megjegyzésekre  mennénk  át,  becsületbeli  köte- 
lességemnek tartom  általányosan  ideáimat  —  eszméimet  —  a  törvé- 
nyekrül  itt  oly  röviden,  mint  lehet  s  egyenesen  kimondani ;  mert  ily 
őszinte  vallomás  után  kiki  tudhatja,  embere  vagyok-e  vagy  sem,  s 
igy  velem  kezet  foghat,  vagy  kardot,  avagy  tollat  ránthat  ellenem  s 
én  őtet  álkép  által  e  módon  semmi  esetre  se  csalhatom  meg,  a  mit 
vélemény  dolgában  némelykor  legjobb  akarattal  sem  kerülhetni  cl. 

Némelyeknek  azon  igen  bölcsen  hangzó  okoskodását :  „gloriosa 
incertitudo,  amabilis  confusio"  én  egy  cseppet  se  csudálom,  mert  én 
inkább  azt  hiszem  józanabbnak  barátok  közt :  clara  pacta  boni  amici, 
—  ellenzők  közt  pedig,  hogy  kiki  ismerje  egymást  s  a  szerint  csele- 
kedjék. Nincs  előttem  Judáscsóknál  csömörletesb  s  egyszersmind  esz- 
telenebb. S  akárki  mit  mond,  a  készakarva  homályos  törvény  s  zavar 
szeretete  egy  részrül,  másrul  pedig  a  teljes  torokbuli  vivát  kiáltozás, 
mindég  Judáscsók  szagát  terjeszti !  De  én  hasznát  is  tagadom.  Sokan 
a  törvény  alig-érthetősége  által  gondolják  eszközölni  zivataros  időben 
az  egy-egy  lépéskével  való  előre-mozdulhatást  s  egészen  felejtik,  hogy 
csendes  időben  éppen  azon  homály,  mely  Ítéletek  szerint  palládiumok, 
őket  megint  igen  számos  s  ugyan  nagy  lépésekkel  taszitja  hátrább. 
Ily  alapok  oly  gyengék,  hogy  szinte  jobb  semmit  sem  épitni  rajok. 
S  ha  mint  systemákat  tekintjük,  nem  hosszabb  időkre  valók,  mint  a 
gyermekeknek  nyavalájok  eltagadása,  vagy  mint  p.  o.  egy  uzsorás- 
nak   manipulatiói,  ki  valóságos  10  ezer  helyett  tán  100  ezer- 

rül  hagyott  maga  után  kötelező  levelet  a  ládában,  melyért  most  utói 
egy  garast  se  kapnak ;  —  vagy  valakinek  ön  adóssági  össze  nem  szá- 
molása, hogy  valóságos  szegénysége  maga  előtt  rejtve  maradjon  min- 
dég, s  több  cféle.  Ily  systema  kis  időre  derék  lehet  kivált  olyannak, 
ki  képzelettel  is  jól  lakik,  de  egy  kissé  továbbra  ugy  fogja  találni 
kiki,  hogy  a  bizonyos  mindég  kivánatosb  a  bizonytalannál;  —  s  igy 
én  világosságot  szeretek  a  törvényben,  —  magamrul  pedig  azt 
tudni  minden  bizonnyal:  pénzes  vagy  szegény,  ur  vagy  szolga 
vagyok-e  ? 

A  mi  pedig  valamely  törvénynek  semmi  módon  sem  eszközöl- 
qető   eltörlését   vagy   változtatását  illeti,   egy   külföldi    szerzővei  igy 

okoskodom:  A  változhatatlan  s  még  kérdésbe  se  vehető  törvény 
philosophiája  jövendő  törvényhozók  kezeinek  megkötésében  áll.  S  igy 
mathematice  sül  ki,  hogy  ily  törvény  káros,  mert  belőle  rossz  sok, 
jó  semmi  se  folyhat. 

Olyas  országban,  hol  nem  önkény  uralkodik  —  a  törvény  nem 
egyéb,  mint  a  fejdelem  s  a  nép  képviselői  közt  való  contractus.  Már 
ha  ezen  utolsó  változhatatlan  s  a  törvényhozó  testnek  valamely 
javaslat  tétetik  s  a  többség  nem  is  veszi  kérdésbe,  sőt  ha  nyilván 
látja  is  leghasznosb  következésit :  még  se  fogadhatja  el  s  csak  azon 
egyetlenegy  igen  bölcs  ok  miatt,  mert  az  egykori  gyülekezet,  mely 
régi  időkben  nem  birt  nagyobb  jussal,  mint  milyennel  a  mostani  gyü- 
lekezet ma  bir,  azt  előre  ugy  határozta  el. 

A  törvényhozó  test  mindég  akkor  hozhat  legbölcsebb  törvénye- 
ket, mikor  az  idő  szükségei  előtte  legjobban  tudva  vannak,  —  de 
midőn  szerencsétlenségünkre  vagy  tán  szerencsénkre  a  jövendőt  nem 
láthatjuk  —  utóinkra  nézve  mi  éppen  oly  keservesen  tehetnénk  józan 
s  eltörülhetlen  rendszabásokat,  mint  eldődink  legnagyobb  bölcseségek 
mellett  se  tudtak  ránk  nézve  oly  törvényeket  hozni,  melyek  minden 
kivétel  s  változtatás  nélkül  minden  időkre  jók  lettek  volna,  vagy  jók 
lennének.  S  igy  a  törvény  változhatlansága  s  eltörülhetlensége  nem 
egyéb,  mint  az  országiásnak  azok  kezében  létele,  kik  a  dolog  termé- 
szete szerint  arrul  semmit  sem  tudhatnak,  s  nem  azokéban,  kik  előtt 
a  legkisebb  összeköttetés  sincsen  rejtve. 

A  19-dik  századbeliek  a  helyett,  hogy  magok  esze  szerint  cse- 
lekednének, behunyják  szemeiket  s  a  18-dik  századbeliek  által  vezet- 
tetik magokat  minden  ellenvetés  nélkül. 

Azok,  kiknek  tehetségekben  áll  a  tárgyak  folyamatját  s  kifej- 
lődését, melyek  a  józan  ítéletre  szükségesek,  tökéletesen  ismerni, 
kénytelenek  hódolva  olyanok  ítélete  alá  vetni  magokat,  kik  a  dolog 
fekvésérül  s  velejérül  áltáljában  semmit  sem  tudhatnak. 

Azok,  kiknek  egy  századdal  több  tapasztalások  van,  olyanok- 
nak engedik  át  a  kormányt,  kiknek  egy  századdal  kevesebb  tapasz- 
talások s  igy  kevesebb  ismeretek  is  van. 

S  ha  józanság  az,  hogy  a  19-dik  század  tettei  nem  a  maga 
belátása  sútélőereje  szerint  határoztassanak  el,  hanem  a  18-dik  századé 

Széchényi.  I,  i 

által,  nem  kevésbbé  józan  az  is,  hogy  ismét  a  20-dik  század  cselek- 
vényeit a  19-dik  század  szabja  ki  előre. 

S  ha  igy  lépcsőnkint  tovább  mennénk,  ugyan  mi  lenne  belőle  ? 
Az :  hogy  idő  haladtával  elvégre  minden  törvényhozás  megszűnne ; 
mindenkinek  cselekvésmódja  és  sorsa  azok  által  volna  elhatározva, 
kik  se  nem  tudtak,  se  nem  gondolkoztak  sokat  a  dologrul,  s  az  élők 
összesereglett  sokadalma  a  halottak  egymásra  halmozott  nemzetségé- 
nek mozdíthatatlan  urasága  alá  volna  örökre  bilincselve. 

Ily  eltörülhetlen  törvény,  akármi  bölcs  és  hasznos  volna  is 
hozatalakor,  előbb-utóbb  minden  bizonnyal  kárt  szül,  vagy  a  jót  aka- 
dályoztatja. S  ily  bilincstül  menekedni  végre  alig  lehet. 

Caligula,  Nero  nem  iszonyúbb,  nem  fertelmesb  ily  törvénynél. 
Pillantati  irgalom,  szükség,  kény  rábírhatja  az  élőket  a  bilincs  ketté 
törésére;  de  a  holt  tyrannust  —  zsarnokot  —  ki  indíthatja  szána- 
kozásra,  ki  bírhatja  engesztelésre? 

S  mind  ezek  igazságát  a  javítások  legeltökéltebb  ellenségi  is 
sejdítik,  mert  csak  mindég  gátló  s  hibás  törvények  védelmére  kelnek 
ki  eféle  támogatásokkal,  jól  tudván :  a  törvény,  mely  még  jó  és  hasz- 
nos, nem  szorul  ily  fonák  gyámokra  s  kopott  ál  fegyverekre. 

Hazánk  régi  s  mai  legbölcsebb  gondolkozói  s  törvényalkotói 
pedig  e  részben  velem  tökéletesen  kezet  fognak,  a  mit  elhatározásik 
által,  mint  a  törvénykönyvben  nyilván  láthatni,  minden  ellenvetést 
megezáfoló  módon  megbizonyitnak.  A  leghomályosb  törvények  az 
egész  hasznára  lépcsőnkint  mind  jobban  s  jobban  fejlődtek,  felvilá- 
gosíttattak ;  hol  pedig  a  homály  igen  is  nagy  vala  —  ott 

Oly  törvények  pedig,  melyeket  a  holtak  alkotmányi  alapokká 
tettek  s  melyeket  az  ő  későbbi  parancsok  szerint  az  élőknek  még 
discussio  alá  se  szabadna  venni,  részint  hosszú  fejtegetés  alá  vétet- 
tek, részint  egyenesen  eltörültettek :  p.  o.  an  onus  publicum  fundo 
inhaereat,  —  resistendi  facultas  s  a  t.  S  alkotmányunk  ily  javításán, 
melynek  következései  áldások,   ki  nem  örvend  ?  Kik  a  korlátlanságot 

teszik  a  szabadság   eleibe quod  tibi   non  vis  fieri   ctc.   egy 

üres  sententiának  tartják  —  a  kik  igen  jól  érzik,  hogy  építeni 
semmit  sm  tudnak  s  igy    csak  ugy  tehetik   magokat  a  világ  előtt 


ismeretesekké,  ha  akadályoztatnak  s  rontanak ;  s  eképen  csak  a 
nemzet  salakjai. 

Kétségtelenül  volt  elég  okoskodó,  ki  egy  ily  sarkalatos  törvény 
megsemmisítése  alkalmával  a  haza  felfordulását  jövendölte,  ugy  mint 
volt  5—6  száz  év  előtt  is  elég  próféta,  ki  minden  javítás  ellen  a  leg- 
feketébb s  legvéresb  színre  mázolt  képekkel  kelt  ki,  —  s  kétség  kivül 
ma  is  lesz  elég,  ki  jobb  pénzbeli  systema  ellen  fog  hanzolni  tehet- 
sége szerint;  s  azon  szép  fajzat  szintúgy  ki  nem  irtható  s  a  hazára 
nézve  oly  makacs,  mint  a  burjány  a  búzaföldre  átok;  de  az  igaz  és 
jó  előbb-utóbb  minden  akadályon  diadalmaskodik,  s  nincs  oly  hatalom, 
mely  gátolhatná  útja  megnyitásában.  Csakhogy  több  évi,  több  századi 
elnyomatása  a  köz  embert  megijeszti  s  elszomorítja,  azt  gondolván, 
örökre  cl  van  nyomva  immár !  Azonban  nincs  ugy. 

Ha  törvényesen  lehet  alkotni,  ugy  annak  rendiben  törvényesen 
megint  fel  is  lehet  bontani,  s  midőn  1230-ban  valamely  rendszabás 
igen  hasznos  lehetett,  mely  1830-ra  nem  alkalmas  többé,  s  1830-ban 
valami  jó  következéseket  szülhet,  melyek  tán  2430-ra  nagyon  károsak 
lennének :  igen  természetes,  hogy  a  törvény  változtatása  s  eltörlése 
sokszor  szinte  oly  józan,  bölcs  és  szükséges,  mint  a  legjobb  uj  tör- 
vény hozása. 

S  ugyan  gondoljuk-e,  hogy  több  száz  esztendő  után  sok  vál- 
tozás nem  fog  történni  s  jóvá  hagynók-e,  ha  utóink  semmi  javításo- 
kat se  tennének  ?  Lehetetlen  képzelni ;  tehát  mért  akarunk  mi  annál, 
a  mit  eldődink  határoztak  el,  mozdulatlan  maradni  s  az  emberi  leg- 
szebb tehetséget  a  tökéletesülésre?  munkálódást  nem  gyakorolni  ? 

Fentebb  azt  mondám,  a  homályos  törvény  semmi  garantia  — 
kezesség,  biztosság  —  semmi  erő.  S  theoria  és  praxis  szerint  eltöké- 
letten  ugy  is  hiszem. 

Azon  időszakban,  mikor  a  homályos  törvény  fejtegettetik  s 
midőn  bástya  gyanánt  kellene  szolgálnia,  akkor  vagy  a  király,  vagy 
a  nemzet  részére  magyaráztatik ;  ha  a  királyéra  s  ez  akarja,  mily 
szép  védelem  egy-két  homályos  törvényke ;  ha  ellenben  a  nemzet 
részére,  nincs-e  hatalmában  ezen  utolsónak  inkább  világos,  mint 
homályos  törvényeket  szerezni  ?  De  bezzeg  sok  már  nagy  és  hasznos 
hazafi  tettet  gondol  végbe  vinni,    ha  a  törvényhez  egy  pár  clausulát 

•lagaszt,  melyet  a  kormány  szint  oly  jól  értett  mint  ő  s  igazság-sze- 
retetbül  ráállott,  —  midőn  ő  setétben  óvakodással  s  ügyességgel  fedez- 
getc  azt,  a  mi  a  bölcsebb  szem  előtt  még  se  maradt  palástolva. 

Ha  árendásink,  contractualistáink,  szóval  alattvalóink  inkább 
homályos  contractust  —  szerződést  —  kívánnának  mint  világost, 
ugyan  ki  venné  azon  homályocskának  jobb  hasznát,  ők-e,  mi-e  ?  Ne 
csaljuk  meg  magunkat.  S  ha  vérengző  tyrannismus  és  revolutiók 
alkalmával  fegyverrel  világosíttattak  is  fel  a  törvények  az  emberiség 
büntetésére  némelykor,  még  akkor  is  sokkal  ritkábban  vette  a  nem- 
zet a  homály  hasznát,  mint  a  kormány. 

És  ha  királyi  s  nemzeti  jusok  közt  nem  volna  egyéb  garantia 
cféle  homályosságok,  szőrszálhasogatások  s  rabulistai  ügyes  fogások- 
nál, valóban  kár  lenne  tovább  szabadság  tömjénjével  terhelni  a  kép- 
zeletet s  egy  ideál  s  jó  miatt  fáradozást  s  időt  vesztegetni. 

De  hála  az  egeknek !  Nem  buktunk  még  annyira  el  —  s  csak 
magunktul  függ  mind  nagyobb  s  erősb  garantiát  nyernünk. 

A  király  ugy  ül  erősen  székén,  ha  jusaibul  egy  pontot  sem 
enged :  a  derékét  jutalmazza,  rosszat  bünteti  s  királyi  esket  ponto- 
san teljesíti. 

A  lakosok  ellenben  ugy  szabadok  minden  elnyomástul,  ha  sok 
van  köztök,  kik  egész  világ  előtt  ismeretes  „sago  et  tóga  clarissimi'' 
férfiak,  kik  mai  világban  a  hatalmas  vélemény  paizsa  alatt  minden 
igaztalanságtul  mentek ;  s  ha  a  nagyobb  rész  szereti  s  imádja  alkot- 
mányát s  érette  halni  kész. 

Ezen  utolsó  a  mathesis  törvényei  szerint  van  alkotva.  Ott  is 
100  font,  —  bár  kavics  legyen  is  az,  10  font  vasat,  sőt  aranyat  is 
maga  után  vonz,  ha  a  természet  örök  jusait  akadály  nélkül  gya- 
korolhatja. 

A  változhatlan  törvényekrül  pedig  azt  mondtam:  hogy  azok- 
bul  jó  soha,  rossz  pedig  mindég  folyhat  s  igy  a  szabadságnak  inkább 
bilincsei,  mint  alapjai.  Ha  jók  s  hasznosak,  mikor  kérdésbe  vétetnek, 
ugy  is  megállnak  s  az  örökségi  czimerek  szükségtelen  ;  ha  pedig  káro- 
soknak mutatkoznak,  akkor  nem  szabad  változtatni ;  s  igy  eltörülhet- 
lenségek  jót  semmit  se,  hanem  csak  rosszat  szülhet. 

De   sok  ember  előtt  a  régi   rendszabások    s    törvények  több 

hitelűek  mint  az  ujak,  s  eként  velem  a  törvények  változtatásárul 
vagy  megsemmisitésérül  egy  értelemben  nincsenek,  ük  régi  időkben 
a  komolyságot,  férfiúi  méltóságot  s  ősz  tapasztalást  látják  tanácsban 
ülni ;  midőn  ma  forró  vért,  az  ifjúság  kicsapongó  képzelgésit  s  az 
indulatosság  s  korlátlanság  legkisebb  tapasztalásra  sem  állapított 
veszedelmit  szemlélik  a  törvényhozók  közt.  Én  ellenben  azt  hiszem  : 
hogy  ily  provocatiók  s  idézgetések  :  „Eldődeink  bölcsesége,  —  régi  idő 
belátása,  elmés  hajdankor,  az  ó-világ  szemessége,  méltósága  s  a  t." 
azon  számtalan  balvélemények  közé  tartoznak,  melyek  szokás  által 
fogadtatnak  el  s  mint  valamely  igazságok  apárul  fiúra  hagyomány- 
kép mennek  át,  s  melyek  alapja  hófuvaton  nyugszik  s  egy  kis 
nyomozás  után  szintúgy  el  is  oszlik,  mint  az  egy  kis  meleg  által. 
—  Vizsgáljuk. 

Tapasztalás  a  bölcsesség  anyja,  s  egyenlő  észbeli  erővel  s 
tudománynyal  kettő  közt  a  bölcsebb,  ki  több  tapasztalásu.  Ennek 
igazságán  nem  kételkedik  senki.  De  az  emiitett  balvélekedés  még  is 
éppen  ellenkezőt  hirdet  s  a  sokaság  benne  meg  is  nyugszik. 

Ily  elfogultságok  a  legközelebbső  okokbul  erednek  s  még  is 
oly  nehezen  jőnek  az  emberek  igaz  eredetekre.  Atyáinkra  s  régiekre 
való  alaptalan  hivatkozások  p.  o.  egyenesen  a  szavaknak  nem  csak 
hibás,  de  éppen  ellenkező  használásábul  íolynak,  s  azon  bevett 
szokásbul,  hogy  a  holtaknak  mindég  több  tiszteletet  szoktunk  adni, 
mint  az  élőknek. 

A  mit  közönséges  beszédben  régi  időnek,  hajdankornak  hív- 
nak, józan  ész  után  uj  időnek,  ifjú  kornak  kellene  hivni. 

Két  egyes  személy  közt,  tagadhatlan,  az  idősbnek  van  vagy 
lehet  több  tapasztalása.  —  Generatiokban  éppen  megfordultán  áll  az 
eset  s  a  közelebbsőnek  s  igy  az  ifjabb  generatiónak  van  vagy  lehet 
több  tapasztalása. 

A  13-dik  század  a  11-dik  s  12-diknek,  a  15-dik  század  ellenben 
13-dik  s  14-diknek,  mi  pedig  Árpádtul  fogva  időnkig  szinte  egy  évez- 
red tapasztalásit  halmoztuk  egymásra !  S  igy  ha  p.  o.  a  13-dik  század 
tapasztalásit  s  bölcseségét  hozzuk  élő  okoskodásink  támaszául, 
nem  az  őszhaj,  hanem  a  bölcső  tapasztalását  s  bölcseségét  hívjuk 
védelmünkre ! 

101    - 


A  tibeti  bölcsek  egy  bölcsős  gyefttleket  emelnek  isteni  magas- 
ságra s  azt  hiszik  legcsalhatatlanabbnak.  Mi  őket  nevetjük,  azonban 
mi  magunk  mindég  azokra  provokálunk  —  hivatkozunk  —  kiknek  se 
annyi  tudományok,  se  annyi  tapasztalások  mathematice  nem  lehetett, 
mint  a  mennyivel  mi  birunk,  s  kik  hozzánk  képest  csak  gyermekek 
vagy  serdülők. 

A  magyarnak  vezérek  alatti  volta:  születése;  sz.  István,  szent 
László  ideje :  gyermekkora.  I-ső  Lajos  s  Mátyás  alatti :  serdülő  ideje. 
Mária-Theresia  alatti:  fiatalsága.  Mi  vagyunk  férfiai.  A  jövendő  lesz 
emberi-kora ;  —  s  csak  tőlünk  függ  eszközleni,  hogy  valaha  egesség 
szine  fényledezzen  e  nemes  tekintetén,  s  szép  fehér  szakái  lengjen  e 
számos  esztendőkig  a  vén  magyar  ajkai  körül,  vagy  hervadás,  hal- 
vány kép  s  életunalom  legyen  nemzetünk  véghatára ;  s  csak  mi  hatal- 
munkban áll  oly  pályát  járni,  hogy  valaha  az  öreg  magyar  öröm- 
szívdobogással  nézhessen  vissza  férfikorára,  s  ne  legyen  arra  kárhoz- 
tatva, a  mire  sok  halandó,  —  hogy  rája  nagyobb  áldás  nem  szállhat 
elfelejthetésnél. 

A  mi  pedig  értelmi  erőnket  s  erkölcsiségünket  illeti,  ki  akarja 
s  veheti  azt  kérdésbe,  ki  csak  egy  szót  is  hallott  vagy  olvasott  a  mult- 
rul,  hogy  annak  sommája  mai  időkben  hasonlíthatlanul  nagyobb, 
mint  a  régiben.  Volt  hajdan  is  ép  eszű  s  tudós  ember,  tagadni  nem 
lehet,  de  mindég  csak  a  tudományok  akkori  sokkal  szűkebb  körihez 
mérsékelve.  Nincs  rejtve  a  világ  előtt,  hogy  csak  egy  pár  század  előtt 
a  tanácsban  ülők  legnagyobb  része  még  azon  igen  egyszerűhez  sem 
értett,  t.  i.  az  olvasáshoz ;  hogy  azon  tudományinknak,  melyek  mai 
józanabb  cselekvőmódaink  alapjai,   még  czímei  se  voltak  az  egyesül 

törvényhozó  test  előtt   csak  neveknél  fogva  is  ismeretesek, 

hogy  jóval  előbb  az  országgyűlésin  azon  határozás  tétetett  szükség- 
képen több  eféle  rendszabások  közt :  hogy  az  ország  előkelőinek  s 
papoknak  ezentúl  lopni  szabad  ne  legyen  s  a  t.  S  Ladis.  L.  II.  cap 
1.  13.  etc. 

S  ezek  mellett  mindég  a  régi  méltóságra,  ősz  bölcseségre,  eldő 
deink  okos  határozásira  emlékeztetjük  hallgatóinkat ! 

A  holtakrul  való  előitéleti  sententia  pedig  igy  hangzik :  de  mar* 
tuis  nil  nisi  bonum. 

Ezen  igen  veszedelmes  balvéleménynek  alapjára  jutni  nem 
nehéz.  Ez  által  mindég  a  nagyobb  és  szelídebb  rész  mystificáltatik, 
és  sokszor  az  élők  haszna  ezen  köpönyeg  alatt  a  holtak  emlékeze- 
tének áldoztatik  fel,  kiknek  se  használni,  se  ártani  többé  nem  tudunk. 
S  azok  kik  az  élőnek  tehetségek  szerint  minden  lehető  kárt  okoztak 
s  tán  idő  előtt  koporsóba  taszították,  nem  engedik,  hogy  valaki  őket, 
midőn  már  nem  éreznek,  bántsa  és  sértse !  Számtalanok  elevenen 
égettettek  el  s  kik  elitélték  őket,  azok  hirdetik:  de  mortuis  aut  bene 
aut  nihil ! 

A  halál  legnagyobb  engesztelő  s  az  ki  többé  nem  lehel,  senki 
útjában  nincs  is  többé,  senkit  fényével,  erényivel  nem  sért,  elsőséget 
nem  nyerhet,  se  tapsot,  se  hivatalt,  se  hagyományt  s  a  t.  S  az  elham- 
vadottnak  dicsérete,  kivált  előbbi  ellensége  ajkán,  a  kisded  belátásu 
előtt  sokszor  igen  nagy  bámulást  gerjeszt,  de  az  csak  olyan  mint  a 
színjátszói  csillogó  korona,  mely  papirosbul  készült  s  igen  olcsó. 

Ha  pedig  igazságát  tekintjük  a  dolognak,  midőn  azon  senki 
nem  kéteskedhetik,  hogy  többel  tartozunk  az  élőknek  mint  a  holtak- 
nak, mért  ne  volna  szabad  az  elhunytrul  rosszat  mondani  —  ha  gya- 
lázatosan élt?  S  volna-é  e  nélkül  akár  egyenes  nemzetnek,  akár  a 
világnak  igazi  históriája,  vagy  csak  egy  biographia  is  a  szó  s  hite- 
lesség valódi  értelmében  ?  Egy  becsületes  embernek,  kit  tán  életében 
elnyomtak,  üldöztek  s  minden  napjait  elkeserítek,  mi  jutalma  volna 
végre,  ha  még  holta  után  is  a  rossz  cselekvő  s  alacsony  élővel,  ki 
itt  tán  kincscsel  s  hatalommal  volt  felruházva,  szinte  egyenlő  dicséretet 
nyerne,  s  így  ezzel  hasonló  sorsú  lenne  ? 

Mi  emeli  lelkünkben  az  igazság  szeretetét  magasbra  az  egyip- 
tomiak azon  régi  szokásánál,  mely  a  királyokrul  holtok  után  tárta 
Ítéletet?  S  az  egész  közönség  lelki  tulajdonira  mi  lehet  hathatósb  s 
áldottabb  befolyású,  mintha  még  a  serdülő  is  naponkint  tapasztalja, 
mily  szenny  s  kárhozat  ragad  a  rossz  névre,  még  akkor  is,  mikor  ez 
nem  is  árthat  többé;  midőn  a  derék  becse  még  akkor  is  zeng  szá- 
zadrul-századra  mind  tisztábban,  mikor  föld  fedi  már  csontjait.  Ezek- 
nél fogva  a  holíakruli  közmondásnak  igy  kell  hangzani:  de  mortuis 
nil  Misi  verum. 

Semmi  sem  fogja  szembetűnőbben  élőnkbe  állítani  a  törvények 

idő  s  körülállások  szerint,  közegyetértéssel  s  közakarattal  intézendő 
némelykori  változtatásának  vagy  eltörlésének  hasznát,  sőt  szükségét, 
mint  midőn  nem  önmagunk,  de  más  nemzetek  kifejlődését  tekintjük. 
Ezen  cselekvésmód  leghasznosb,  s  egyszersmind  legeg3'szerübb. 
Magunk  szemeiben  rendszerint  semmit  sem  látunk,  máséban  mindég 
mindent.  —  Azon  bizonyos  eltörülhetlen  törvényért,  melyrül  tudom, 
kiki   hallott,   jól   lenevetjük   a    máskép   bölcs    athenei   tanácsot,   de 

magunk A  chinaiban  igen  kaczagjuk  azon  gyengeséget,    hogy 

ki  nem  magyarázható  örömet  érez,  ha  kék  pántlikára  függesztheti 
háza  tetejin  csengetyűit,  mely  megkülönböztetésért  sokszor  leg- 
nagyobb hazafitlanságot  kész  elkövetni,   de  mi s  a  t.    Nézzük 

tovább,  miben  van  Persia,  Marokkó  s  mily  magassan  áll  Pensyl- 
vania,  Britannia?  Az  amerikai  szövetséges  országokban  sok  törvény- 
hez nyilván  az  van  csatolva,  hogy  körülállásokhoz  képest  időjártával 
a  törvény  is  javíttassák. 

Azonban  menjünk  át  a  cambio-mercantila  jus  ellen  támaszható 

politikai  megjegyzések  s  ellenvetésekre. 

Ha  megmutathattuk,  hogy  a  törvénybeli  ellenvetések  alaptala* 
nok,  vagy  csak  homokon  állnak,  ugy  fogjuk  tapasztalni,  hogy  a  leg- 
számosb  politikai  okoskodásoknak  nem  csak  a  legkisebb  alapjok 
sincs,  de  képzelt  resultatumik  éppen  diagonaliter  ellenkeznek  azon 
testesült  következésekkel,  melyeket  a  mindennapi  életben  tapasztalhatunk 
s  melyeket  szinte  a  vak  is  lát,  mert  kezével  foghatja.  Annál  pedig 
nehezen  lehet  valami  nevetségesb,  mint  ha  valakitül  nagy  bajjal 
nehéz  követ  látunk  hurczoltatni,  azon  hiedelemben,  hogy  arany; 
vagy  valakit  sebesen,  teszem,  Pestrül  Rákos  felé  nyargalni,  ki  eltöké- 
lctten  azt  hiszi,  hogy  majd  Vörösvárra  érkezik ;  —  vagy  valakit  nagy 
prosopopaeiával  bölcselkedni,  és  szinte  jövendölni  hallunk,  kinek  jós- 
latai éppen  ellenkezőleg  ütnek  ki. 

„A  famíliák  conservatiója" 

azon  czél,  melyet  elérni  akarnak.  S  ugyan  azok  mostani  systemánk 
által  bátorságba  vannak  helyeztetve?  Nem  egyenesen  az  ellenkezőt 

látjuk-e  ?  Mert  olyast  tán  senki  se  fog  épen  fentartatott  famíliának 
mondani,  mely  többel  adós,  mint  értéke  van  s  melyet  tulajdonkép  a 
más  birtoka  közt  csak  születési  sánczai  tartanak  fenn. 

A  famíliákat  akarják  fentartani  —  s  valóban  szép  szerencséjek 
van,  mert  nehéz  találni  közel  országot,  hol  annyi  dus,  oly  szomorún 
vagy  oly  nevetségesen  bukott  volna  el,  kivált  ujabb  időkben,  mint 
szegény  anyaföldünkön !  S  ne  gondoljuk,  hogy  mindég  rendetlenség- 
bül  vagy  más  egyéb  okokbul  ered  ezen  természetlen  elszegényülé- 
sünk,  hanem  egyenesen  hitel  hijábul,  mert  a  rendetlenség  s  pénzzel 
tudatlan  bánás  kísérője  csak  ezen  hiányosságnak. 

Ha  valaki  5-tel,  6-tal  100-tul  elég  pénzt  kaphat  s  nem  fél,  hogy 
könnyen  felmondják,  nem  fog-e  több  esztendőig  adósságot  tehetni, 
mintha  egy  hozzá  hasonló  birtokú  8-czal,  12-vel,  20-szal  100-tul  kaphat 
csak  pénzt  s  azt  sem  eleget;  a  nála  lévő  tőkét  pedig  közönségesen, 
vagy  tán  systematice  is  éppen  akkor  mondják  fel,  midőn  hitelre 
legnagyobb  szüksége  volna  s  ő  20-szal,  30-czal,  40-nel  kénytelen  fel- 
venni 100-át. 

Én  ugy  látom,  mert  5-öt,  6-ot  kevesebbnek  tartok  S-nál  s  40-nél, 
hogy  az  első  birtokos  hosszabb  ideig  fog  költhetni  és  sokkal  többet 
is  mint  a  második,  s  hogy  igy  az  elsőnek  jóval  nagyobb  időszaka 
van  a  lecsendesülésre,  meggondolásra,  józanodásra,  mint  a  másik 
patrio  more  birtokosnak  —  s  hogy  sok,  ki  jobb  elrendeléssel  20  esz- 
tendős korában  vette  volna  át  birtokát,  szelesen  költené  jövedelmei 
felét  s  40  esztendős  koráig  korhelykedne  —  mely  gondolom  elég  libe- 
rális feria  gondolatlan  életre  —  midőn  egyszerre  felpattan  esze,  a  szám 
adás  kivonatalábul  még  vagyona  felét  lelhetné,  s  igy  ha  régi  ember 
lesz,  még  meglehetne,  hogy  testamentumban  az  átvettnél  nagyobb 
értéket  hagyna  hátra,  mert  a  vénülő  sokszor  nagyobb  örömet  talál 
egy  forint  elkaparitásában,  mint  a  fiatal  százak  kidobásakor.  A  mos- 
tani elrendeltetésben  oly  keskeny  pályát  talál  a  birtokos  szédelgő 
ifjúsági  futásának  —  mely  gyakran  az  erősbnek,  szomorú  mondani, 
ismertető  jele  —  oly  keskenyt,  hogy  sokszor  a  kevesebbé  dúsaknak 
ma  jószágok  átvételérül  s  holnapután  már  sequestrumjokrul  hallunk  ; 
az  igen  dusokat  pedig  nagy  részint,  —  a  helyett,  hogy  a  thronus 
támaszai  s  haza  szószólói  lennének,  itt   szomorún,  mint  a  tollatlan 

árva  verebet,  elhagyatva  szemléljük  düledező  váraikban ;  ott  ügyesen 
s  prókátorosan  harapogatni  magok  körül  tapasztaljuk  s  jó  rókát 
mutatni,  midőn  őseiket  a  vad  Ozmán  V nél  s  a  t.  valaha  orosz- 
lánoknak tartá;  amott  megint  mesterkélt  vigságban  látjuk,  mint  a 
házaégett  horvát  embert,  ki  megmaradt  máriását  az  istenek  savanyu 
italáért  kínjában  kurjongatva  költi  el. 

Ha  valaki  adósságot  csinál,  legyen  szükségbül,  legyen  számo- 
lás után,  legyen  végre  könnyelmüségbül,  s  azon  tudomással  teszi, 
hogy  azt  vagyonán  vagy  borin  tüstént  megvehetni,  s  minden  bizonnyal 
meg  is  fogják  venni,  ugyan  fog-e  majd  oly  előre  fejjel  adósságok 
árjába  rohanni,  mint  ma,  midőn  annyi  régi  rozsdaszerető  a  serdülő 
birtokost  —  kinek  se  vagyonrul,  se  igazi  becsületrül,  de  tán  semmirül 
sincs  józan  ideája  —  eszméje  —  már  jókor  azon  szép,  nemes  és 
igazán  tiszta  lelkű  praerogativáival  betölteni  nem  mulasztandja  el,  hogy 
a  pöröket  in  infinitum  lehet  húzni,  alkudozni,  sokszor  a  hitelezőt  kiját- 
szani, s  igy  éppen  nem  is  fizetni ;  s  hogy  végre  a  legrosszabb  eset- 
ben még  is  megmarad  mindég  valami  s  a  t. 

Nincs  veszedelmesb,  kivált  gyermekekre  t.  i.  minden  ország 
lakosai  nagyobb  részére  nézve,  a  félvékony  jégnél ;  ki  rálép,  előbb- 
utóbb  bele  szakad,  de  azért  szinte  mindegyik  megpróbálja.  A  viz 
sokkal  bátorságosb,  arra  csak  jó  úszó  vagy  csónakász  mer  bocsát- 
kozni, a  többi  parton  marad.  Pénzbeli  systemákkal  szintigy  van : 
mennél  bizonyosb  a  valahai  visszafizetés  napja,  annál  nagyobb  a 
meggondolás,  tartalék  s  óvakodás  az  adósság-csinálásban,  s  igy  las- 
sankint annál  több  a  rend,  erkölcsiség  s  a  t.  Mennél  több  pedig  a 
kibujósdi  hátulsó  kapu,  annál  nagyobb  a  gondatlanság,  szélesség  a 
pénzek  felvételében,  s  igy  lassankint  annál  több  a  rendetlenség, 
erkölcstelenség,  s  a  t. 

Vegyünk  a  mindennapi  s  legközelebbi  életbül  példákat.  —  A  fiatal 
birtokos  vagyonai  átvételekor  ritkán  tudja,  mennyi  adóssága,  mennyi 
jövedelme,  szóval  mije  van.  Előtte  minden  vagy  nagyítás,  vagy  titok, 
s  néhány  esztendei  ily  maga  nem  ismerés  után  ugy  annyira  eltömjé- 
neztetik  az  egyébaránt  valaha  nyílt  keblű  ur,  hogy  az  igaz  szó  neki 
nem  használhat  ezentúl,  mert  füleiben  az  igaz  végre  goromba  szó 
gyanánt  kong.  —  Jövedelemre    nézve  az  idők  rendkívüli  bősége  —  s 

itt  a  veszedelem,  mert  ritka  csak  az  is,  ki  ismerné  valódilag  ezen  igen 
egyszerű  szempontban  és  zsinórmértékben  az  előreláthatás  főkulcsát ; 
t  i.,  hogy  mennél  erősb  az  actio  —  hatás  —  annál  hathatósb  a  reac- 
tio  —  ellenhatás  —  az  időknek,  mondom,  jövedelemre  nézve  rend- 
kívüli bősége  felingerli  az  indulatosságot;  mert  a  kívánatnak  eleget 
is  lehet  tenni ;  a  soknak  kiadása  szokássá  leend,  s  a  pénz  oly  köny- 
nyen  dobatik  el,  mint  a  milyen  könnyen  jőve  a  ládába;  lassankint 
szorgalom  szükségtelenné,  a  számadókönyv  szinte  haszontalanná 
lesz,  s  ez  igy  forog  egy  ideig,  mig  végre  az  ellenhatás  kezdődik  —  s 
ime  itt  állunk  a  dráma  kezdetin.  A  nagy  ur  emberei  keresik  a  pénzt, 
s  könnyen  találnak;  árva,  özvegy,  kisebb  birtokos  örömest  hozza; 
második  harmadik  esztendőben  mind  nagyobb  a  pénzszükség,  midőn 
azonban  a  nagy  ur,  ki  természet  törvényit  nem  érti,  várton  várja  a 
reactióbul  természeti  leforgása  előtt  megint  az  actiót,  azaz  a  viz  fel- 
felé folyását:   1816 — 17-beli  jövedelmek  előtünését! 

Ha  végre  szűkebb  lesz  az  állapot,  és  se  a  jószág,  se  az  özve- 
gyek, árvák  s  kisebb  birtokosak  serege  nem  állit  ki  elég  pénzt,  akkor 
egy  generális  rendbehozási  plánum  koholtatik,  mely  a  nagy  birtokost 
elvégre  egészen  tönkre  teszi,  mert  a  mindenféle  czikornyás  nevekkel 
készült  operatumbul  végre  az  sül  ki,  hogy  a  birtokos  mindenét  alá- 
irta igen  kevésért,  vagy  semmiért.  — 

De  ha  tán  —  hogy  a  szóban  meg  ne  akadjunk  —  ily  körül- 
állások közt  lévő  nemzetségeket  conserváltaknak  hívhatni  is,  —  a  köz- 
jóra nézve  ily  famíliák  conservatiója  szükséges-e,  hasznos-c  ?  Én  azt 
hiszem,  lételek  se  nem  szükséges,  se  nem  hasznos,  s  egész  becsek 
csak  ama  képzeletben  áll,  mely  a  régi  nemzetségeket  a  korona  drága- 
köveivé varázsolja.  Azonban  hol  csak  a  régi  név  maradt  meg,  a  régi 
becsület  s  tehetség  pedig  eltűnt,  ott  a  gyémánt  kitört,  s  csak  üveg 
tölti  be  helyét.  S  többet  ér  a  királyra  és  országra  nézve  egy  uj  nem- 
zetség, mely  érdemeket  szerez,  egy  oly  régi  famíliánál,  mely  a  helyett, 
hogy  eldődei  dicső  példája  által  hasonló  nagy  tettekre  buzdittatnék 
—  inkább  magát  minden  áldozat  s  munkátul  mentnek  hiszi,  mert 
mar  ősei  vittek  végbe  valaha  sok  szépet  s  halhatatlant,  s  így  azt  gon- 
dolja: ingyen  élhet,  s  csak  ünnepelve  töltheti  napjait. 

Minden  bizonynyal  nem  a  tudatlanság,  rendetlenség,  és  sokszor 

szükségből  eredő  oly  tett,  melyen  pirulni  kell,  örökítheti  a  nagy  nem. 
zetségeket.  Mai  pénzbeli  systemánk  pedig  éppen  a  legnagyobbakat 
hagyja  pénzállapotban  vagy  tökéletes  tudatlanságban,  és  szinte  ren- 
detlenekké neveli,  vagy  becsület-elleni  ügyességre  ösztönzi,  s  igy  a 
hitel  hija  azon  ok,  mely  a  legnagyobb  famíliák  fentartását  nem  esz- 
közli, de  éppen  azt,  a  mitül  óni  akarják :  elaljasodását  s  végromlását 
kcrülhctetlcnül  következteti. 

„Hiszen  most  is  jól  áll  a  dolog"  —  uj  ellenvetés.  Az  ön  eszében 
bizó  nem  kérdi,  ha  csupán  a  thema  józanságárul  akar  ítélni,  ki 
mondta,  de  mit  mondott,  —  hanem  ha  azt  akarja  tudni,  ez  vagy 
amaz  mért  van  mondva,  akkor  a  mondó  nevét  is  kell  ismerni.  E  sze- 
rint az,  ki  a  mostani  pénzállapotot  helyesnek  tartja,  vagy  jobbat  nem 
ismer  s  azért  tartja  jónak;  vagy  az  körülállásira  igen  hasznos  és  jótevő. 
A  dologhoz  értők  vagy  mind  uj  systema  mellett  vannak,  ha  t.  i.  ktín 
heverő  tőkéikhez  nem  juthatnak  s  jószágikat  javitni  akarják,  vagy 
mind  a  régi  systemához  hevesen  ragaszkodnak,  ha  t  i.  több  az 
adósságok,  mint  értékek,  kellemesnek  találjuk  sub  aegide  legis  másé- 
val élhetni,  s  birtokaik  virágzása  vagy  porban  léte  őket  nem  érdekli 
közelebbrül,  mint  nekik  mindegy,  hazájok  felemelkedik-e,  eltipratik-e* 
S  igy  okoskodása  szerint  kinek-kinek  erszényére  ítélhetni. 

Azon  felekezet,  ki  jobbat  nem  ismer  és  sokszor  nem  is  gya- 
nítja jobb  systema  lehetőségét,  minden  esetre  a  legveszedelmesb, 
mert  azzal  vizsgálat  alá  se  vehetni  a  dolgot,  s  azt  minden  okoskodás 
előtt  arra  kell  kérni :  dátumokat  szerezzen ;  ezt  amazt  olvassa ;  ide- 
oda  maga  menjen,  s  minekelőtte  olyannal  bölcselkedne  —  a  mi  előtte 
nem  egyéb,  mint  hang  süketnek,  —  foghatósága  s  tanulása  körét 
tágítsa.  Míg  azt  hiszi  ezen  osztály:  a  magyarnak  van  mindene,  más 
nemzetnek  semmije  sincs :  Magyarország  gazdag ;  Gallia,  Anglia  sze- 
gény ;  —  csak  nálunk  a  jó  rend,  másutt  rendetlenség ;  mi  tudunk 
élni,  mások  nem ;  minekünk  van  eszünk,  másoknak  nincs ;  míg  nem 
pirulnak  némely  íróink  oly  mystificatiót  tenni  az  egész  nemzeten, 
hogy  Brunel  csak  egy  magyar  földmérő  után  képes  elvégezni  a  tunelt, 
midőn  egész  hazánkban,  de  csak  egyetlenegy  becsületes  hidunk  sincs, 
s  mindenütt  csak  az  elhibázott  s  összebomlott  ötlik  szemünkbe;  — 
mig  hivatalbeli  embereink  lesznek,   kik  szivreható  tudatlanságokban 

a  patrio  more  gazdaságot  azon  állítások  által  gondolják  védelmezni, 
mintha  Lombardia  s  Anglia  földművelése  a  miénknél  különb  systema 
következésiben  cl  volna  aljasodva;  szóval:  mig  az  emberek  kettőt 
többnek  tartanak  négynél,  s  a  vad  mezőt  jobb  műveltségűnek  a  virág- 
zónál; addig  még  fontolgatás  alá  se  vehetni  némely  tárgyakat,  mert 
egy.  csöbör  nem  fér  egy  pintes  palaczkba,  s  éppen  igy  némely  kiter- 
jedt tudomány  nem  fér  soknak  igen  szűk  s  keskeny  értelme   körébe. 

Azok  pedig,  kik  igen  is  jól  tudják,  hogy  a  hitel  hija  szinte 
minden  mozgást  elakaszt,  de  kiknek  vagy  ön  állapotjokra,  vagy  vér- 
es gondolkozási  rokonbeliekére  lassú  circulatio,  azaz  pöröknek  vég- 
nélküli huzavonája,  alkudozások,  kamatok  nem  fizetése,  vagy  hogy 
ők  kamatot  húznak,  de  nem  fizetnek  s  a  t.  —  kellemes;  azok,  ha 
már  nem  hiszi  senki  a  mostani  systema  jóságát,  nagy  famíliák  fen- 
tartása  végett,  s  azt  se,  hogy  eféle  aristokratia  nélkül  Magyarország 
nem  is  lehetne :  ügyesen  elforgatják  a  dolgot,  s  a  figyelmet  egyébre 
gerjesztik,  p.  o. :  „A  józan  országlás  mindég  az  adósakat  legyezi",  s 
íme  ezen  sok  már  megnyugszik  s  elhallgat;  mert  azt  gondolja,  hogy 
ez  által  az  iparkodó  kedvezést  érez,  s  a  pénzét  elásó  büntettetik, 
midőn,  —  ámbár  egypár  esztendőre  a  rossz  fizetőknek  való  kedvezés 
házak,  hidak  építésére,  várasok  csinosodására  s  a  t.  igen  sokat  segít- 
het, —  csak  egy  kevés  hosszabb  idő  után  a  reactio  örökös  törvénye 
szerint  nem  szül  egyéb  következést,  mint  ha  iskolában  rossz  deákok, 
falun  pedig  korhely  gazdák  várhatnának  becsület-  vagy  haszonbeli 
megkülönböztetést.  Az  egészre  nézve  nem  haszon,  igaz,  ha  valaki 
kevesebbet  vesz  magára,  mint  elbírhat,  de  korántsem  oly  káros,  mint 
mikor  valaki  minden  tehetségén  felül  terheli  vállait  s  összerogy. 
Azonban  ha  nem  vesszük  kérdésbe  a  physikai  következést,  nem 
tünik-e  tüstént  eszünkbe,  mily  erkölcsi  foganatja  lehet  az  adósok  s 
rossz,  vagy  éppen  nemfizetők  pártolásának?  S  kivált  nálunk,  hol 
tizedik  ember  se  vesz  fel  pénzt  józan  számolás  okábul,  hanem  több- 
nyire vagy  fényűzés,  vagy  rendetlenség  miatt  ? 

Illyést  is  rebesgetnek:  „Nem  hibás  a  systema,  de  szerencsétlen 
körülállások  s  jó  idők  után  következő  mostohák  rántották  le  nagy 
famüiánkat  a  völgy  fenekére ;  hisz  előbb  ilyesekrül  nem  hallottunk,  s 
mért  akarjuk  éppen  most  változtatni,  a  mi  eddig  oly  jó  volt"  ?  —  Erre 

minden  hosszasb  feszegetés  helyett  csak  Bebek,  Oláh,  Bátori,  Héder- 
vári,  Kanizsai,  Újlaki,  Zrínyi,  Drágtí,  Homonnai,  Pázmány,  Rozgonyi, 
Gara,  Dersfi,  Telegdi,  Czobor  s  a  t.  nemzetségeket  hozom  az  olvasó 
emlékezetébe  ;  továbbá  azt  bátorkodom  állítni :  hogy  nem  a  jövedelmek 
csökkenése  tette  nagyainkat  tenkre,  hanem  az,  hogy  nem  vettek  erőt 
magokon  valamivel  kevesebbet  költeni  jövedelmiknél,  s  végre  30-czal, 
40-nel  kapták  csak  100-át;  s  elvégre,  hogy  éppen  azért,  mert  eddig 
nem  esett  változás,  most  az  annál  szükségesb,  —  s  hogy  nincs  alkal- 
matosb  idő  javításra  a  mainál. 

Azon  okoskodások,  melyek  Magyarországban  a  hitel  lábraállitása 
mellett  vinak. 

Sok  dúsnak  ujabb  idei  szomorú  elszegényülése  vázként  szolgál 
a  mostani  generatiónak  ;  s  ugy  mint  néhány  30 — 40  esztendő  előtt 
koczka,  kártya,  pazarfényüzés,  a  legizetlcnebb  időtöltések  unalma  s 
kivált  maga  dolga  után  nemlátás  némely  előkelőt  mai  elaljasodásra 
birt:  ugy  a  maiak  nagyobb  része  játékban  se  pénzét  nem  veszti,  se 
idejét  hiában  nem  tékozolja,  hanem  maga  dolga  után  szorgosan  jár 
s  mindenben  rendet  tart;  s  mai  napokban  szinte  oly  nagy,  ha  nem 
nagyobb  száma  az  úgynevezett  „romlott  vagy  veszedelmes  idejű" 
férfi  s  fiatal,  jó  s  rendes  gazdáknak,  —  mint  az  ugy  nevezett  „józan 
jdejü"  koros  s  vén  pazarlóknak !  igy  nem  tagadhatni,  némely  egye- 
sek elbukása  igen  jó  következést  szült  az  egészre  nézve,  mint  minden 
ijesztő  példa;  csakhogy  haszna  nem  tartósb,  mint  azon  benyomás, 
melyre  a  szemlélők  ébresztettek  általa. 

A  kemény  büntetések  s  vesztőhely  lecsilapithatják,  le  is  csila- 
pitják  a  rablási  s  gyilkolási  hajlandóságot,  de  csak  józan  törvények, 
s  nem  bot,  nem  hóhér  képes  birni  halkan  egy  egész  nemzetet  nemesb 
erkölcsiségre ;  s  nem  annyira  szép  okoskodások  s  magas  helyen 
fénylő  példák  tartják  a  közembert  az  emberség  utján,  mint  inkább 
azon  helyeztetés,  melybe  tesszük,  hogy  t.  i.  fáradozási  után  jobban  s 
bátrabban  élhessen.  Könnyű  annak  nem  lopni,  kinek  mindene  van, 
könnyű  megelégedtnek  s  igy  csendesnek  lenni,  ki  mindennel  bővel- 
kedik, de  a  szegénynek,  fázónak,  koplalónak  vajmi  nehéz ! 

A  közel  szomszédságban  porrá  égett  egy-két  falu  oly  beható 
példa,  hogy  a  megmaradt  helységekben  jó  darab  ideig  —  mig  t.  i.  a 
benyomás  eleven  az  emlékezetben  —  gyertyára,  zsírra,  pipára,  ken- 
derre sokkal  nagyobb  a  vigyázat,  de  igazi  bizodalom  mindaddig  nem 
lesz,  mig  a  házak  köbül  s  fedelek  cserépbül,  szóval  az  épületek  gyul- 
hatlan  s  el  nem  éghető  szerekbül  nincsenek.  S  igy  világos,  hogy  az 
akasztófa  s  egy  pár  elégett  falu  csak  negativa  —  nemleges  —  de 
semmi  positiva  —  igenleges  —  hasznot  nem  hajt;  igy  soknak  pénz 
és  vagyonbeli  bukása  tagadhatatlan,  szinte  az  egész  ma  élő  genera- 
tióra  nagy  negativa  hasznot  hajtott,  de  positiva  jót  egyenesen  éppen 
semmit  sem  tett,  mert  azt  csak  a  hitel  felállítása  viheti  végbe ;  mint 
a  közember  erkölcsiségét  [csak  jobb  értelme  s  nagyobb  tehetsége 
emelheti  fel ;  a  helységek  s  építmények  bátorságát  pedig  csak  kő, 
tégla  s  efféle  alkothatja;  szóval:  jobb  systema. 

Ha  pénzbeli  törvényeink  oly  szorosak  s  kemények  volnának, 
hogy  az  adós  minden  bizonnyal  előre  tudná,  majd  megveszik  rövid 
utón  rajtam,  a  mivel  tartozom,  akár  vagyonomon,  akár  bőrömén,  — 
kételkedni  se  lehet,  hogy  más  érzéssel  irná  nevét  a  hitelező-levél  alá, 
mint  ma  teszi. 

Az  alig  serdülőt  szüléi  már  jókor  intenék  veszélytül  való  óva- 
kodásra,  midőn  ma  tán  az  ily  oktatásokat  feleslegesnek  tartják,  vagy 
övéiket  arra  figyelmeztetni  egészen  el  is  felejtik. 

Nehezebb  volna,  kétséget  nem  szenved,  uj  systema  után  ön 
nemzetségét  mint  mondani  szokás  örökíteni,  mert  a  törvény  az  adóst 
igazságon  tul  védelme  alá  nem  venné.  S  tán  az  örökösödést  egészen 
más  módon  kellene  eszközleni ;  —  nem  herczegi  palást  vagy  gróy 
köpönyeg  alá,  vagy  régi  név,  avagy  pénzes  láda  —  melyben  pénz 
sokszor  nincs  —  mögé  bújás,  hanem  igazi  becsület,  egyenesség,  taka- 
jékosság  s  halhatatlan  tettek  által.  Azon  időt,  melyet  a  szülék  majo- 
rátus s  efélék  kinyerésére  fordítnak,  gyermekeik  jobb  nevelésére  töl- 
teni kinszerülnének,  melynek  sommája  lenne :  „kitörülhetlen  betűkkel 
sziveikbe  vésni,  hogy  csak  erkölcsi  szép  és  jó  nemesíthet  valóban  s 
hogy  mennél  magasb  a  születés,  mennél  nagyobb  a  vagyon,  annál 
jobb  s  hívebb  szolgálatot  vár  a  haza,  vár  a  király."  Ily  aristokratia  a 
thronus  igazi  támasza,  ily  öröködés  a  nemzet  fénye !  — 

Az,  hogy  azon  rendkivüli  jó  időket,  melyeket  sok  sajnosán  em- 
leget, a  proportione  oly  kevesen  tudták  használni,  a  pénzbeli  actio  s 
reactiorul  való  közértelmesség  hiját  nyíltan  bizonyítja ;  s  ezen  tudat- 
lanság is  hitel  nemlétébül  ered ;  mivel  annak  felállítása  mindenkit 
kinszeritne,  ha  marul  holnapra  nem  akarná  elveszteni  mindenét,  tudni : 
mennyi  jövedelme,  minő  terhei,  röviden  mije  van.  Most  több  van  oly 
birtokos,  ki  ezen  igen  egyszerűt  és  szükségest  nem  tudja,  mint  olyas, 
ki  világosan  s  öncsalás  nélkül  tudná.  Most  természeti  apathiájábul 
—  bár  szabad  volna  nevezni  némelyeket!  —  sok  nem  is  igen  ébred 
fel,  noha  sejdíti  némely  pillantatokban  lefelé  hengerülését,  mert  még 
messze  s  homályban  a  veszély.  Mily  nagy  haszon  lenne  az  országra 
nézve,  ha  ily  veszedelem,  —  mely  a  rendetlenségbül  származik  s 
abbul,  hogy  sok,  számos  egyéb  oktalansága  mellett  csak  azt  se  tudja, 
minek  ura  s  mije  van  —  oly  világosan  s  rémítőleg  állana  mindenki- 
nek szeme  előtt,  hogy  végre  az  álmosak,  tudatlanok,  vagy  minden 
egyébbel  foglalatoskodók  felijesztetnének  némelykor  magok  dolga 
után  is  látni,  s  azt  nem  mindég  minden  egyéb  után  hagyni,  vagy  tán 
csak  akkor  kezdeni,;  midőn  nagyon  késő,  s  a  vagyon  meg  van 
emésztve  immár. 

Sok,  elbukása  után  rendesb  és  szinte  megelégültebbé  lesz,  mint 
az  előtt  vala,  s  nem  azért  mivel  kevesebbje  lőn,  mert  azon  keveset  is 
rendetlenül  költhetné,  vagy  hogy  kevés  jobb  volna  soknál ;  hanem 
mert  tudja  világosan  s  elhatárzottan  mije  van,  a  mit  előbb  soha  sem 
tudott,  s  főképen  azért,  mivel  azon  meggondolási  processuson  esett 
át,  melyre  a  szükség  kinszerité,  s  melyet  önmagávali  számolásnak  s  rend- 
bcnlétnek  hívhatunk. 

S  nem  szembetünő-e,  mily  nagy  jótét  lenne  sokra  nézve,  ha 
ezen  önmagávali  számolás  s  rendbenlét  benne  nem  szükség,  hanem 
nevelés  befolyása  által  eszközöltetnék?  Az  egész  közönség  nevelésére 
semmi  sem  hathat  erősebben  a  törvényeknél,  s  igy  eldönthetlennek 
látszik,  hogy  a  törvényesen  felállított  hitel  azon  fordulást  teszi  a 
nevelésben,  mely  által  minden  rendű  s  birtokú  jókor  arra  figyelmez- 
tetik már,  hogy  magával  vessen  számot  s  rendben  legyen.  S  ha 
ily  meggondolás  sok  életforgás  s  nemzéssoron  hat  egy  egész  nem- 
zeten keresztül  és    szinte  a   nép    véribe    elegyül,   lehet-e   kételkedni 

áldásterjesztő  következésin,  s  nem  áll-é  egész  tiszta  miségében  elő, 
hogy  az  igaz  hitel  felállítása  földmüvelés  s  kereskedésbe  egy  eddig 
nem  ismert  életet  öntene,  s  hogy  mind  annak,  a  mitül  félnek,  éppen 
ellenkezője  valósodna,  mert  a  rendes  és  becsületes  ember  jutalmazva, 
a  rendetlen  s  csalárd  ellenben  büntetve  lenne,  s  a  hitel  hazánk  való- 
ban nagy  nemzetségeit  s  oszlopait  nemcsak  elbomlani  nem  engedné, 
de  azokat  mind  erősb  s  hatalmasb  létre  magasítná. 

Ha  azonban  mind  ez  még  se  volna  elég  súly  az  eddig  előadott, 
és  sok  számos  elő  nem  adott  s  tőlem  még  nem  is  sejdített  ellenveté- 
sek megczáfolására,  legtanácsosbnak  tartom  azon  nemzetek  miben- 
létét, kiknél  hitel  van,  azokéval  összehasonlítni,  kiknél  hitel  nincs. 
S  ezt  mindenkinek  saját  vizsgálatára  bizom,  netán  valakit  önitéletében 
azzal  is  untassak,  a  mi  ugy  is   oly  világos,  hogy  szinte  szemet  szúr. 

Ha  még  efelett  azt  is  számba  vesszük,  hogy  némely  nemzet 
szerencsés  fekvése  —  úgymint  az  erősnek  a  rendetlen  életmód  se  árt 
—  a  józan  systemát  nem  is  teszi  oly  okvetetlen  szükségessé,  s  hogy 
szinte  minden  ország  pénzbeli  elrendelése  tökéletlen  s  nagy  javítá- 
sokra képes,  akkor  azon  következést  húzhatjuk :  hogy  a  legjobb  fekvésű 
s  egyébaránt  erős  nemzet,  mely  hitel  híjával  is  fentarthatja  valamiképen 
magát,  hitellel  határnélkül  emelkedne  fel,  s  hogy  a  gyengébb  s  mos- 
toha helyezetü  nemzetek  hitel  nélkül  nem  is  élhetnek;  vagy  más 
szavakkal :  hogy  az  egésséges  jóvérű  ifjú  a  vénség  fájdalmit  elkerülné 
és  sokkal  idősb  lenne,  ha  korhely  s  rendetlen  nem  volna;  de  hogy 
a  beteges,  hidegvérű  férfi  koporsónak  indul,  ha  korhely  s  rendetlen. 
Sok  éjjel-nappal  korcsmában  ül  s  részegségébül  alig  ébred  fel,  de 
egésséges ;  sok  pedig  óra  szerint  él,  lat  számra  eszik-iszik,  s  leg- 
rendesebben tölti  napjait,  még  is  nyavalgó ;  de  azért  az  első  élet- 
módot jónak,  a  másodikat  pedig  rossznak  nem  mondhatni. 

Magyar  hazánk  is  a  jó  s  erős  természetüekhez  való,  s  hitel 
hijával  is  boldogabb  sok  egyéb  országnál,  melyben  a  hitel  legszo- 
rosb ;  de  azért  ebbül  nem  az  foly,  hogy  nálunk  jó  pénzbeli  rendel- 
kezés felesleg  volna,  mert  igy  is  el  lehet  élni;  hanem  hogy  éppen 
azért,  mert  jó  systema  nélkül  is  életben  marad  az  ország,  jobb  sys- 
tema  következésében  annál  bizonyosabban  tenne  mind  testi,  mind 
lelki  jobb  létére  óriási  lépéseket. 

Széchényi.   1.  8 

Azon  okbul,  hogy  Zápolya  vagy  Dózsa  ideire,  s  midőn  Rákoson 
gyűltek  össze  eldődeink,  szoros  pénzbeli  törvények  nem  illettek,  még 
nem  az  foly,  hogy  azok  mai  időkre  se  valók,  hanem  hogy  ily  józan 
változásokra  s  elrendelésekre  éppen  a  jelenkor  legalkalmasb ;  mert 
midőn  hosszasabb  nyugalom  s  békesség  s  az  abbul  eredő  jövedelmek 
apadási  a  mezeigazdaság  körülti  állhatatosb  gondot  lehetőbbé,  de 
egyszersmind  szükségesebbé  teszik :  akkor  jelentkezik  azon  időszak, 
melyben  a  nagyobb  rész  józanabb  elintézés  által  egyenlő  vagy  cseké- 
lyebb erővel  több  élet-javakat  előteremteni  minden  módon  iparkodand. 
Ezen  közipart  s  mindenütt  naprul-napra  nevekedő  szorgalmat  hazánk- 
ban közülünk  ki  nem  vette  észre  s  ugyan  ki  tagadhatja?  De  mit  ér 
minden  gazdasági  fáradozás,  kereskedési  észtörés,  ha  javításra,  javak 
vásárlásira  s  messzebb  szállításira  pénz  nincs ;  pénzt  ellenben  olcsón 
hogy  kaphatni  bizonyos  hiteladhatás  nélkül?  S  íme  itt  vagyunk 
megint  azon  következtetésnél:  hogy  a  hitelt  közénk  nem  holnap,  de 
inkább  ma  kellene  bevennünk,  mert  az  1814-ki  béke  óta  ugy  is  elég 
idő  veszett  immár. 

Sok  azért  irtózik  minden  változásiul,  mert  azt  gondolja,  ma 
meglehetősen  vagyunk,  s  holnap  tán  rosszabbul  lehetnénk.  Ily  aggó- 
dás helyes  és  hasznos,  ha  megfontolás  s  minden  oldalú  vizsgálat 
származatja;  helytelen  ellenben  s  minden  javítás  gátja,  ha  legkisebb 
felvilágosítás  előtt  is  félretevést  vagy  elvetést  szül. 

Veszedelemtül  nem  félni,  s  vakmerőn  neki  rohanni  s  kártul 
nem  óvakodni,  ártatlanul  ellenben  rettegni,  s  a  hasznost  s  jótevőt 
messze  kerülni,  egyenlőn  gyarló  értelmet,  gyermeki  agyvelőt  s  gyá- 
vaságot bizonyít.  A  vadász  négy  karót  dug  a  földbe,  és  zsineget 
kötvén  rajok,  egy  négyszegletű  helyet  jelel  ki,  melybe  rozs  alját 
szór;  s  igy  fogoly  madarait,  melyek  a  zsineg  alatt  elbukva  eledelhez 
juthatnak,  kitelelteti.  —  A  varjú  eszesb  a  fogolynál,  de  az  értelem 
legszomorúbb  lépcsőjén  lévén,  nem  tudván  mire  van  azon  négy  karó 
és  zsineg,  mint  szűk  eszű  mindjárt  feketét  s  maga  ellen  lest  gyanít 
benne,  s  nem  akarván  magát  az  ügyes  ember  által  megcsipetni,  —  a 
mit' egyébaránt  ez  ily  készülettel  nem  is  tehetne  —  ön  esze  magasz- 
talásával  távulrul  nézi  a  hasznos  magot,  mig  maga  szép  esze  szerint 
koplal ;  de  csak  oly  csekély  eszközök  által  is,  melyek  öngyengeségét 

vagy  másokra  törő  ellenséges  érzelmeit  gerjesztik,  mint  a  dög,  a 
bagoly,  könnyen  puskára  kerül!  —  így  fél  sok  a  legártatlanabb  uj 
intézetektül,  s  büszkélkedve  nyomorog  tovább  a  régi  zavarban. 

A  behozatandó  váltó-kereskedési  törvénynek  nem  volna  hátra- 
ható ereje,  s  természetesen  csak  azon  adósságokra  terjedhetne  ki, 
melyek  elfogadása  után  tétetni  fognak;  s  igy  a  hitel  szoros  lábra 
állítása  azt,  —  ki  eddig  azon  szép  s  becsületes  mód  által  tartotta 
csak  fenn  magát,  a  mi  egyébaránt  nem  is  szembetűnő  már,  mert  szinte 
szokássá  vált,  senkinek  se  tőkéjét,  se  kamatját,  se  más  tartozásait  nem 
fizetni  soha  —  egy  cseppet  se  háborgatná,  s  még  tovább  is  élhetne 
jeles  praerogativáival.  Az  uj  rend  csak  az  uj  tudósokat  illetné,  s 
ilyeseknek  valóban  egyéb  elsőségekrül  kellene  gondoskodni,  mert  a 
ki  tartozásiban  eldődei  példáját  akarná  követni  s  csak  pávatollakkal 
fényleni,  mindenétül  megfosztva,  urbul  könnyen  szolga  lehetne.  Ren- 
detlen famíliák  elbuknának,  és  sok  helyen  a  legszomorúbb  példák 
tűnnének  elő,  ezt  nem  tagadom ;  ellenben  éppen  azon  mértékben, 
melyben  az  álfény  minden  becsét  elvesztené,  a  valódiság  mind  erő- 
sebben nőne  s  gyökerezne. 

Uj  elrendelés  után  egyes  személyek,  kik  az  uj  törvény  alá 
vetnék  magokat,  vagy  egész  famíliák  is,  sokkal  sebesebben  fosztatná- 
nak ki  minden  vagyonikbul,  mint  ma;  de  éppen  azért  sokkal  kisebb 
számúak  is.  Egyetlenegy  példa,  mely  csak  rövid  idő  előtt  ritka  gaz- 
dagságot, és  szinte  marul  holnapra  tökéletes  elbukást  ugy  szólván 
egy  festésben  mutat,  a  község  javára  többet  ér,  mint  azon  lassú 
aljasodások,  melyek  egy  egész  életre  terjednek,  és  szinte  több  képekre 
szakadván,  mert  több  személyeken  hatnak  keresztül,  azon  erőt  egé- 
szen elvesztik,  mely  benyomást  tehet  a  népre.  Oly  mérget,  mely  rövid 
idő  alatt  öl,  a  legostobább  is  kerüli ;  midőn  lassú  méregtül  a  sokaság 
soha  sem  fél  s  attul  csak  a  bölcs  fog  távozni. 

A  nemzet  eszesb  s  igy  sokkal  kisebb  része  ma  is  meglehetős 
rendben  van,  ámbár  hitel-állapitás  után  mód  nélkül  jobban  bírhatná  meg 
magát;  a  nagyobb  rész  ellenben  szinte  minden  bizonynyal  örvénybe  bukik. 

Ezen  veszély  ellen  pedig  nem  tehetni  egyebet,  mint  azt,  a  mi 
eddig  csak  lassú,  de  bizonyos  méreg  vala,  tüstént  megsemmisítő 
méreggé  változtatni,  mert  csak  ilyestül  óvakodik  a  nagyobb  rész. 

A  gyenge  velő  ilyes  rendeléstül  retteg,  mint  sok  hadvezér  a 
helyett,  hogy  10  ezer  embert  vesztene  bizonyos  diadalért,  inkább  sze- 
reti lassankint  serege  nagy  részét  kórházakban  vagy  eledel  hija  miatt 
veszni  hagyni  s  azzal  a  győzedelem  minden  gyümölcseit  is.  Az  ener- 
giás  elrendelés  kegyetlennek  látszik;  de  csak  látszik,  mert  éppen 
ellenkező.  A  foghuzó  vagy  operator  —  müveglő  —  akkor  kegyetlen, 
ha  esztelen  lágyszivüség  miatt  lassan  és  halkan  huzdogál,  s  csak 
kis  vágásokkal  végzi  hosszas  ideig  munkáját. 

Minden  országlás  philosophiája  a  legnagyobb  rész  boldogítása, 
s  azt  csak  ily  férfias  eszközlések  által  nyerhetni  meg.  A  katona  köz- 
jóért s  polgártársai  nyugalmáért  legnagyobb  kincsét,  az  életet  áldozza 
fel,  —  s  ezt  kiki  természetesnek  nézi,  mivel  csak  ő,  vagy  az  egész 
nemzethez  képest  igen  kevesen  vesztenek,  bármi  sajnosán  is;  nyer 
ellenben  a  közjó,  az  egész. 

Szoros  hitellel  is  az  egészre  nézve  csak  kevesen  buknak  cl 
tökéletesen  s  rövid  idő  alatt,  de  annál  jobban  és  szaporábban  emel- 
kedik a  községjava  s  az  egész  haza  disze.  Valóban  csak  azon  különb- 
ség van  az  elveszett  katona  s  az  elbukott  birtokos,  vagy  kereskedő 
közt,  hogy  az  első  többnyire  a  sereg  virágja  s  felemelkedett  lelkének 
áldozatja ;  a  második  pedig  nem  ritkán  a  nemzet  salakja,  s  tudatlanság 
vagy  korhelység  hozta  csak  szomorú  állapotjára.  Nincs  egyébaránt 
rendszabás  kivétel  nélkül. 

Meg  fog  szűnni  azon  botránkoztatás,  mely  külföldön  a 
magyar  névre  oly  nagy  homályt  terjeszt:  látni  némelyeket,  szinte 
mint  privilegiált  rablókat  váraikban  bátran  ülni,  mig  özvegy,  árva  s  több 
hitelezője  kenyérben  is  szűkölködik,  s  minden  más,  de  kivált  külföldi. 
hitelezője,  legalacsonyabb  fortélyokkal  játszatik  ki  jusaibul. 

Elenyészik  azon  veszedelmes  balvélemény  s  helytelen  puha- 
szivüség,  hogy  a  gyáva  s  tudatlannak  pártját  kell  fogni ;  mert  ez 
által  csak  egyes  nyer,  midőn  a  község  annál  sajnosabban  veszt.  Jók  s 
czélarányosak  bizonyos  helyeken  az  ügyetlenek  s  részegek  kedviért 
a  kerítések,  sorompók;  de  az  egész  országot  olyanokkal  nem  kor- 
látozhatni. Hasznos,  sőt  szükséges  a  bolondház,  hanem  a  nemzet 
valódi  ereje  közértelmességen  alapul.  Egy-két  személy  semmi,  a 
község  minden.  —  Ugy  pedig  nem  nevelhetni   a   szorgalmat,   taka- 

rékosságot,  rendet,  igazi  becsületet,  az  adott  szó  szentségét,  s  tetti  egye- 
nességet —  ha  ezek  ellenségei  nem  csak  bocsánatot  nyernek,  hanem 
még  pártoltatnak,  védelmeztetnek  is. 

Természetes  befejezés. 

Józan  ész  soha  sem  áldoz  fel  pillanati  vagy  igen  kis  időre  ter- 
jedő haszonért,  habár  ma  nyúlhat  is  hozzá,  jövendő  nagyobb  s  tar- 
tósb  hasznot;  de  inkább  az  ideig-óráiglani  rövid  nyomást  a  várható 
hosszabb  kellem  miatt  békével  tűri.  A  rabló  legesztelenebb ;  mert  ó 
egy  igen  kis  időszak  miatt,  melyben  pénzben,  borban  s  a  t.  rendkívül 
bővelkedik,  egész  jövendőjét  megsemmisíti.  Nincs  egésséges  belátása 
azon  gazdának,  ki  nagyobb  jövedelmezés  végett  jószágit  kimeríti, 
mert  annál  kevésb  jövedelme  lesz  nem  sokára  s  a  t.  A  józan  ész 
idétlen  lágyszivüség  miatt  nem  pártol  pillantatig  egy-két  érdemetlent, 
hogy  az  által  az  érdemes  utóbb  szenvedjen.  Jutalmat  s  pensiot  nem 
tesz  ki  oly  czélra,  melyet  a  selejtes,  ha  meg  nem  hal,  szinte  oly  bizo- 
nyosan elér,  mint  a  derék ;  —  s  fonák  és  helytelen  jószívűség  miatt 
jutalmat  s  büntetést  egy  pontra  nem  állit. 

A  józan  országlás  —  mert  a  nemzetek  élete  sokkal  hosszabb, 
mint  egyes  személyeké  —  pedig  még  tágasb  időkört  tüz  ki  elintézési- 
nek, s  minden  anticipatiót  a  lehetőségig  kerül,  s  előtte  inkább  a 
nagyobb  szám  haszna,  jóléte  s  boldogsága  azon  főtekintet,  melynek 
minden  egyéb  mellékes  haszon,  fény  vagy  szükség  hátratétetik 
és  hódul. 

Ezek  szerint,  ha  az  előadottak  igazak,  s  azt  tán  senki  se  fogja 
kérdésbe  hozni,  az  foly :  hogy  a  józan  ész  közünkbe  a  szoros  hitel- 
nek niennélelőbbi  felállítását  javasolja,  mert  csak  egy  kis  pillantati 
zavar  s  ideig-óráiglani  nyomás  után  annál  nagyobb  s  tartósb  lesz  a 
jövendő  kellem  s  haszon,  s  néhány  méltatlan  egyesek  nem  pártolá- 
sával annál  bizonyosb  a  közgyarapodás  és  boldogság.  A  mit  pedig 
józan  ész  javasol,  s  józan  országlás  végrehajt,  annak  jó  haszna  s 
bizonyos  sikere  nem  is  marad  el. 

A  mi  végre  a  hitelállitás  praxisát  —  valósitásmódját  —  illeti,  ne 
merüljünk  theoretikai  systemákba,  mert  könnyen    elbódul  az  ítélet  a 

képzeletek  s  hiedelmek  árjában,  hanem  nézzük  közelebb  s  távulabb 
szomszédinkat,  mikép  munkálódnak  azok,  válasszunk  józanul,  alkal- 
maztassunk helyesen,  s  időjártával  javítsunk.  — 

A  pénzbeli  hitel  vagy  cambio-mercantile  fórum  —  váltó-keres- 
kedési törvényszék  —  velejének,  akármily  módosításokkal  legyen  is 
alkotva,  minden  esetre  annak  kell  lenni,  hogy: 

Először:  A  pör  sebesen  folyjon. 

Másodszor:  Az  Ítélet  után  mindjárt  kezet  lehessen  tenni  a 
vagyonra  s  birtokra,  mely  annyiba  adassék,  a  mennyit  az  valóságosan 
s  nem  képzeletben  meg  is  ér,  azaz  a  mennyiért  tüstént  dobra  ütheti ; 
s  ne  is  lehessen  az  ítélet-végrehajtást  ellenállással  s  egyéb  késletö 
parancsokkal  vagy  akármiféle  nevezetű  pörorvosló  menedékkel  s 
módokkal  —  juridicum  remediumokkal  —  hátráltatni,  vagy  az  exequált 
jószágot  erővel  visszafoglalni. 

Ezen  két  fö  feltételt  pedig  igen  könnyen  kivihetni  a  nélkül,  hogy 
akár  a  törvényekkel,  akár  valamely  fontos  politikai  tekintettel  össze- 
ütközzenek ;  mivel  hogy  az  óra  jól,  de  szaporábban  jár,  mint  azelőtt, 
midőn  némelykor  egészen  meg  is  állott,  azért  óra  marad  minden 
épségében;  —  s  igy  ha  6—20  esztendő  helyett  egy  pár  hét  alatt  is 
eljuthatni  sajátunkhoz,  nincs  azért  felforgatva  a  törvénykezési  rend, 
hanem  csak  javítva;  s  mert  egy  pár  rendetlen  nem  pártoltatik  s 
néhány  úgynevezett  nagy  família  nem  tartatik  fenn,  midőn  azomban 
a  rend  s  nemzeti  értelmesség  nőttön  nő,  nem  bomlik  el  azért  a  haza. 

Egyébaránt  nem  lehet  ennél  igazabb :  libere  volenti  non  fit 
injuria,  —  s  igy  maradjon  meg  a  régi  is,  s  álljon  egyszersmind  mellette 
fel  uj  systema.  Igen  könnyen  megférnek  egymás  mellett.  Én  részeimül 
kölcsön  senkinek  egy  garast  se  adok,  ki  a  régi  systema  örve  alatt 
tovább  is  bujdoklani  akar,  s  igy  az  másutt  keressen  pénzt ;  ha  pedig 
kölcsönpénzre  szorulok,  szívesen  az  uj  rend  alá  vetem  magamat, 
mert  örömestebb  fizetek  kisebb  mint  nagyobb  kamatot,  s  mert  bona 
fide  vévén  fel  a  pénzt,  bona  fide  vissza  is  akarom  fizetni ;  s  ha  esz- 
telenségem  által  vagy  örökösim  bitanglása  miatt,  én  is,  ők  is  tenkre 
jutnánk,  békével  tűrném,  hogy  vegyék  meg,  a  mivel  tartozunk,  ha 
ugy  kell,  bőrünkön,  ha  egyebünket  esztelenül  elprédáltuk,  vagy  nem 
volt  elég  becsület  bennünk   arra  vigyázni,    a   mi  tulajdonkép    soha 

nem  volt  sajátunk.  A  ki  tartozásinak  becsületesen  eleget  akar  tenni, 
nem  fél  az  lekötelezéstül,  sőt  a  nagylelkű  némelyekben  örömest  is 
teszi,  hogy  önindulatossága  s  emberi  gyarlósági  ellen  maga  magá- 
nak tegyen  korlátot,  —  s  tán  nem  oly  széplelkü  örökösit  —  igazság 
szolgáltatásra  kinszeritse. 

Többnyire  az  is  egyike  azon  számos  előítéleteknek,  melyek  a 
társaságban  igazság  gyanánt  adatnak  s  fogadtatnak  el,  hogy  szabad- 
ság ellen  van  magát  valamire  lekötni.  Az,  a  mit  szabadon  s  megfon- 
tolt önkényünk  szerint  teszünk,  akármi  legyen  is,  igazi  szabadságunkra 
soha  sem  hozhat  csorbát.  Senki  sem  fogja  kérdésbe  venni,  hogy 
valamely  közjó  előmozdítására  tett  áldozatunk  minket  rabbá  nem 
tesz;  ha  ez  áll,  ugy  szinte  oly  kevéssé  vesztjük  szabadságunkat,  ha 
több  esztendei  vagy  örökös  hozzájárulásunkat  önkényt  ígérjük,  s  az 
intézet  sikere  miatt  —  melynek  alapja  soha  sem  lehet  változékony 
jókedv,  hanem  valami  bizonyos  —  magunkat  meg  is  kötjük.  A  tár- 
sasági szabadság  bája  soha  sem  kap  az  által,  a  mit  mindegyik  önké- 
nyesen az  egész  miatt  áldoz  fel,  homályt ;  hanem  azon  mód  által 
szeplősül  gyakran  meg,  melylyel  az  áldozat  tétetik.  Az  önkötelezés 
szabadsággal  jár,  s  ha  nem  volna  szabad  önmagát  megkötni,  akkor 
lenne  igazán  vége  a  szabadságnak,  mely  csak  akkor  tűnik  el,  mikor 
idegen  kéz  köt  meg. 

Az  uj  pénzbeli  elrendelés  oly  hitelt  fog  adni,  hogy  5— 6-tal, 
sőt  3— 4-gyel  elég  pénzt  találand  az,  ki  hypothekát  adni  tud.  Csudálni 
fogjuk,  mennyi  pénz  tünend  majd  elő,  ámbár  egy  garassal  se  lesz 
több,  csakhogy  egy  kézben,  hová  előbb  rendesen,  de  lassan,  minden 
esztendőben  egyszer-kétszer  esett,  szinte  azon  pénz  most  számtalan- 
szor fog  megfordulni.  Nyitva  marad  az  előbbi  ut  is,  de  azon  pénzt 
lelni,  tudom  előre,  senki  sem  fog,  kivévén  azt,  ki  a  régihez  ragasz- 
kodása miatt,  hitelt  nem,  de  jó  nagy  kamatot  kivan  adni  minden 
erővel.  Ezt  ellenzeni  nem  fogja  senki,  s  éljen  a  szabadság  s  kivált 
oly  belátás,  mely  megkülönböztetésnek  s  privilégiumnak  tartja  100-tul 
5-nél,  6-nál  magasb  kamatot  adni !  Mindenki  ugy  fog  tenni,  a  mint 
neki  legjobban  tetszik,  s  ezzel,  tudom,  minden  magyar  ember  meg  is 
lesz  elégedve. 

Ki  uj  rend  alá  veti  magát,  tudni  fogja  előre :  hogy  a  pénzbeli 

pör  egy  pár  hét  alatt  lefoly,  s  hogy  a  törvény  mindenére  kezet  fog 
tenni,  ha  kötelezését  nem  oldja  fel ;  s  igy  ennek  elkerülése  végett 
vagy  gondoskodni  fog,  vagy  zúgolódás  nélkül  tűrni,  a  mire  szinte 
maga  Ítélte  magát;  ki  pedig  az  ó  rend  mellett  marad,  annak  is  igaz- 
sága van,  ha  azzal  is  boldogulhat. 

Senki  nem  akarja  a  régi  várat  feldúlni  —  Isten  mentsen  —  s 
az  által,  hogy  nagyobb  kényelem-  s  kellemért  itt  az  ablakok  üveggel 
rakatnak  be,  ott  kandalló  állíttatik,  ide  kárpit  vonatik,  s  oda  alkalmas 
bútorok  tétetnek,  gondolom  a  vár  falai  nem  gyengülnek,  de  a  benne  lakni 
való  kellemesség,  kivált  béke  idején,  határ  nélkül  magasbra  emeltetik. 

Azon  előítélet,  melyet  számtalanszor  hallunk :  „eddig  is  jó  volt, 
tehát  ezentúl  is  jó  lesz,"  egy  cséppel  se  józanabb  okoskodás,  mint 
p.  o.  ezek :  mert  eddig  volt  pénzünk,  továbbad  is  lesz,  —  mert  eddig 
éltünk,  tovább  is  fogunk  élni,  —  mert  máig  nem  törött  el  kocsink, 
ezután  se  törhetik  el,  —  mert  már  14  esztendeig  szolgál  ezen  ló  a 
postán,  tehát  még  14  esztendeig  jól  fog  szolgálhatni  stb. 

A  természet  szent  törvényei  egészen  ellenkezőkép  állanak.  A  mi 
eddig  jó  volt,  az  éppen  azért,  mert  a  múlt  időben  volt  jó,  ma  tán 
csak  meglehetős  s  utóbb  még  káros  is  lehet,  mert  minden  előre  vagy 
hátra  megyén  a  világon.  Ha  pénzünket  elköltöttük  s  ujat  nem  szerez- 
tünk, nem  az  foly :  hogy  tovább  is  költheiünk,  mert  eddig  is  költöt- 
tünk, hanem  hogy  többé  nem  költhetünk,  mert  már  a  mi  volt,  elköl- 
töttük. Abbul,  hogy  fiatalságunkban  sok  mozgás,  lovaglás,  úszás  s 
több  eféle  egésségünkre  vált,  nem  az  foly:  hogy  70,  80  esztendős 
korunkban  is  nagy  hasznunkra  leend,  hanem  hogy  bölcsen  cselek- 
szünk, ha  éltünk  módját  korunkhoz,  nyavalyáinkhoz  szabjuk.  — 
Azért,  hogy  kocsinkon  nagy  utunkban  Cadixig  s  vissza  nem  törött 
el  semmi,  nem  az  foly :  hogy  most  megint  Irkuczkra  mehetünk  bát- 
ran rajta,  hanem  hogy  éppen  az  elkocsizott  hosszú  ut  miatt  kovácscsal, 
kocsigyártóval  —  bognárral  —  kell  szólanunk,  nehogy  gyalog  járni 
kénytelenittessünk,  —  s  a  vén  postalovat,  ne  hogy  híjába  egye  a  szénát, 
legjobb  lesz  kimustrálnunk  s  a  t. 

S  igy  van  minden  tárgygyal,  minden  intézettel  a  világon ;  men- 
nél régiebbek,  annál  szükségesb  az  utánalátás,  gond,  támogatás,  javítás ! 

^< 

BEREKESZTÉS. 

Ki  igen  keveset  vagy  semmit  se  tud,  annak  természetesen  fáj- 
dalmas a  tudatlansága  miatti  szemrehányás,  s  kegyetlenebb  alig  lehet 
valami,  mint  a  tudományok  s  ismeretek  hiját  a  jó  indulatuban  nevet- 
ségessé tenni.  Nem  sértheti  ellenben  a  kiművelt  eszüt,  tudóst  s  életre- 
valót oly  észrevétel  p.  o. :  hogy  ő  chinai  nyelven  nem  beszél,  úszni, 
kávét  főzni  s  a  t.  nem  tud.  Kegyetlen,  igaz,  annak,  kinek  egész  tudo- 
mánya ugy  áll,  mint  2,  oly  ismeretek  hiját  előhozni,  melyek  ugy 
állanak,  mint  1  vagy  l1/*  mert  lehúzván  a  nem  ismeretei  az  isme- 
retiül, annyi  észprovisió  marad  csak,  melyen  mint  lelki  szegénységen 
méltán  pirulni  kell.  Ha  ellenben  az  ismeret  s  tudomány  ugy  áll,  mint 
100,  nem  nagy  csorbát  okoz  az  egész  észbeli  funduson  egy,  két, 
három  ismeret  hija  —  bár  mi  szükséges  lenne  is  —  s  nem  lesz  az, 
kinek  ebbéli  kis  hátramaradás  szemeire  lobbantatik,  ha  egyébaránt 
gazságos,  az  által  megbántva,  mert  mindent  tudni  lehetetlen  s  azért 
mindent  nem  tudni  nem  szégyen;  egy  s  más  hasznosra  ingereltetni 
pedig  s  felébresztetni  inkább  kívánatos  s  köszönetet  érdemel. 

Fiatal  magyar  hazánkban  oly  valódi  ismeretekkel  bővelkedik 
köztünk  sok,  annyi  a  szép,  nemes  s  dicséretre  méltó,  hogy  azon  szó, 
mely  a  pénzállapot  nemismerése  körül  forog  s  mely  ezen  munka 
tárgya,  megbántó  szemrehányás,  megsértés  nem  lehet.  Hogy  pedig  a 
dologhoz  nem  értünk,  vagy  érteni  nem  akarunk,  ha  eddig  nem  mutat- 
tam volna  is  még  meg,  végre  olvasóim  pénzes  ládáikat  s  erszényeiket 
vagy  egyéb  kincseiket  hivom  állitásim  erősítésére  bizonyságul.  Azokban 

több  eloquentia  van,  mint  minden  egyéb  okoskodásokban,  és  szivre- 
hatóbban  szólnak  mellettem,  mint  akármily  élő  tanú ;  és  ki  mond- 
hatja köztünk,  hogy  egy  kevéssé  több  pénzre  nem  volna  szüksége  ? 
Boldogok,  kik  ebben  egyet  nem  értenek  velem  s  capacitálva  nincse- 
nek, mert  ugy  látszik,  pénzek  elég  van.  De  a  nagyobb  rész,  tudom, 
ha  nyíltan  nem  is  —  a  mi  a  mostani  hitelt  ronthatná,  —  belsőképen 
mindazáltal  kezet  fog  velem. 

S  tagadhatni-e,  hogy  hazaszeretetünk  sokszor  csak  puszta  szó 
és  szép  gerjedelem  marad,  melyet  a  szél  hord  el;  s  nem  mivel  tisz- 
tátlan, vagy  szineskedő  kebelbül  fakad,  hanem  mivel  pénzünk  nincs. 
Életünk  legszebb  idejit  odahaza  fecséreljük  el  s  alig  teszünk  ember- 
hez illőt,  midőn  a  világ  fergetegiben  kellene  tapasztalást  s  élettudo- 
mányt gyűjteni  s  hasznos  ismeretekkel  édes  hazánkban  visszatérni ; 
s  nem  azért,  mert  vakondok  gyanánt  félünk  a  világtul  s  csak  hatá- 
runkbul  se  merünk  kibújni,  hanem  mivel  pénzünk  nincs.  Gyerme- 
kink nevelésére,  jószágink  javítására,  önkelleminkre  alig  fordíthatunk 
valamit,  és  szinte  mindég  krétát  kell  kezünkben  tartanunk  szünetlen 
számoló  gonddal,  hogy  el  ne  bukjunk;  s  nem  azért,  mivel  magza- 
tinkat  nem  szeretjük,  gazdaságinkat  előmozdítni  nem  kívánnánk,  nem 
törekednénk,  —  s  alkalmas  lakást,  szép  könyvtárt,  tiszta  cselédséget, 
jó  asztalt  s  a  t.  nem  kedvelnénk,  vagy  oly  különös  mulatságunkra 
válna  számadásink  szoros  és  szőrszálhasogató  vitele,  a  mi  érzésem 
szerint  majdnem  elég,  elkeserítni  az  életet  —  hanem  mivel  pénzünk 
nincs  s  igy  mindenütt  —  köztünk  maradjon  a  szó,  de  ki  kell  mon- 
danom —  szegénységünk  áll  gát  gyanánt  legszentebb  hazafiúi  köte- 
lességink,  kellemeink,  kivánatink  s  minden  akaratink  ellen. 

Egyik  —  s  a  legvagyonosbak  közül  —  a  külföldet  lakja,  még 
pedig  takarékossággal ;  másik  egy-két  telet  városban  tölt,  vagy  jószá- 
gin  kastélt  állit;  harmadik  gazdasági  próbákat  tesz,  néhány  keleti 
vagy  angol  lovat  tart  —  negyedik  szívesen  látja  házánál  jó  barátit  s 
a  haza  és  külföld  áldásit  víg  örömben  osztja  meg  vélek  s  a  t,  kiki 
tetszése  szerint,  úgymint  urakhoz  illik ;  s  mi  sül  ki  belőle  ?  Minden 
ember  álmélkodására,  többször  mint  nem,  sequestrum.  S  mindenkinek 
szájában :  „az  Istenért,  hová  teheté  pénzét".  És  mért  ?  Nem  azért,  mert 
vagyonostul  —  kiben  szinte  oly  hiba  a  vagyont  nem  költeni,  mint 

vagyontalanban  többet  költeni,  mint  a  mije  van  —  el  volna  tiltva  az 
utazás,  városban  téli  lakás,  kastélépités,  gazdasági  próbatétel,  keleti 
vagy  angol  lótartás,  jó  udvar  s  a  t.,  hanem  mert  szegények  vagyunk, 
nem  birjuk  jól  magunkat. 

Fő  okait  előadtam  s  a  tárgyat  tehetségem  szerint  felvilágosí- 
tottam, sokat  azon  szándékbul  ismétlettem  is,  a  mi  egyébaránt  hiba, 
hogy  némely  állitásom  azon  számosak  elibe  is  jusson,  kik  munkámat 
felette  száraz  s  unalmas  léte  miatt  rendesen  nem  olvassák,  hanem 
csak  itt-amott  szemelgetik  ;  s  most  se  mondhatok,  s  ha  végnélkül  ter- 
jeszkedném is  vizsgálatimban,  egyebet :  hanem  hogy  a  hitel  s  pénzbeli 
rendelkezésink  jó  lábon  nem  állnak,  jó  karban  nincsenek  —  mely 
pénzünk  szükinek,  vagy  szegénységünknek  valódi  oka,  —  s  hogy 
éppen  azért,  mivel  egyéb  számos  intézetink  igazán  jó  karban,  erős 
lábon  állnak,  éppen  azért  józanabbat  nem  tehetünk  azon  nyilvános 
és  őszinte  vallásnál,  hogy  e  részben  hátra  vagyunk,  és  systemánk  nem 
ér  semmit  —  s  igy  előre  lépni  s  abban  javítást  tenni  kell. 

S  ebéli  hátramaradásunk,  mivel  annyi  dicséretre  méltó  van 
'bennünk,  korunk  s  körülállásinkhoz  képest  mi  szégyenünkre  válhat  ? 
Nagy  szégyenünkre  valóságosan,  ha  jónak  hirdetjük,  vagy  palástolgatni 
kívánjuk,  —  a  mi  egyébaránt  mai  világban  senkinek  hatalmában 
nincs  többé,  —  s  a  mellett  makacson  maradunk  meg,  a  mi  helytelen, 
s  az  idő  lelkéhez  nem  illik  ezentúl ;  nagy  becsületünkre  ellenben,  ha 
bebizonyítjuk  a  világ  előtt,  hogy  hátramaradni  nem  tudunk,  s  ott, 
hol  hiányt  érzünk  magunkban,  nőtten  nő  lángoló  akaratunk  s  győz- 
hetetlen állhatatosságunk,  előre  lépni,  javítni.  A  sok  dicséretre  méltót 
s  fényest  pedig,  a  mi  bennünk  van,  és  megengedi,  hogy  egész  világ 
előtt  bátran  meghallhassuk :  Éhez  nem  tudunk,  itt  hátra  vagyunk 
s  a  t.,  —  én  hozzam  elő  ?  Én  legyek  nemzetem  elsőségei  s  diszei  hir- 
detője, tárogatósíposa  ?  Soha  !  Ily  szennyet,  ily  salakot  hozni  hazámra 
nem  vágyom,  mert  igen  is  jól  tudom,  mily  rossz  illatú  az  öndicséret. 
Tegyék  ezt  külföldiek,  s  minekünk  csak  az  legyen  legaggodalmasb 
gondunk,  hogy  ők  tehessék  is  azt,  s  mindenért  s  mindenben  dicsér- 
hessenek s  magasztalhassanak  is  —  mi  hallgassunk.  Vajmi  szép  s 
tiszteletre  méltó  a  szerény  érdem,  s  nincs  nevetségesb,  kivált  ha  nem 
nálunk  fordulna  elő,  mert  igy  inkább   szomorú,  némely  alkalomnál 

számos  hazafit  egybegyűlve  látni,  kik  egymást  viszontagolva  felhőkig 
emelik  s  oly  kicsapongó  dicséretekkel  s  émelygetős  hizelkedésekkcl 
tömjénezik,  hogy  a  józan  gondolkodó  igy  szól  magában :  Hazám !  ily 
aljasodásra,  ily  rothadásra  jutottál  immár !  —  Nincs  a  világ  évrajzi- 
ban  név,  nem  lehelt  Athénében  s  Rómában  ember  soha,  kihez  sok 
gyáva  és  semmi  egyéb,  mint  csak  hiu  hazánkfia,  nem  hasonlíttatott 
volna.  Nézzük  csak  gyalázatunk  s  porba  csuszásink  számtalan  tanu- 
jeleit,  elég  van  kinyomtatva  —  s  Aristidest,  Demosthenest,  Leoni- 
dást,  Catot,  Brutust,  Scipiót  végnélkül  találunk  bennek;  mintha  köz- 
tünk csak  ugy  termenének,  mint  a  káposzta  vagy  dinnye !  —  Nem 
ily  szolgai  dicséret  emelheti  halandó  embertársinkat  magasb  lépcsőre, 
valóban  nem !  Mert  a  lelki  rab  csak  ugy  szól,  mint  haszna  vagy 
félelme  súgja ;  s  valóban  a  nemesb  és  büszkébb  érzésű  —  mert  sem- 
mit se  gyűlöl  erősebben  rossz  társaságnál  —  olyasokkal,  kiknek 
minden  érdemek  s  becsek  nem  egyéb  születésnél,  titulusnál,  kincsnél, 
egy  helyen  állni  nem  kivan,  s  ha  azok  dicsértetnek,  ő  inkább  egészen 
ismeretlenül  s  taps  nélkül  óhajtja  hazafiúi  kötelességit  gyakorlani  s 
folytatni ;  mert  a  szolgaszájbul  jövő  dicséret  előtte  csak  bántalom,  s 
tudok  olyanokat  is,  kiknek  némely  ajakrul  rágalom  s  gyalázás  jobb 
izün  esik,  mint  minden  magasztalás  s  felhőkig  emelés  eshetne. 

Nem  fogok  én  hazám  dicsérője  soha  is  lenni,  mert  az  arra 
nem  szorult,  s  egyébaránt  magamat  oly  szoros  kapcsolatban  vélem 
hazámmal,  hogy  annak  dicsérete  nem  látszik  előttem  helyesbnek, 
mintha  valami  rokonomat  vagy  önszemélyemet  magasztalnám,  s  ha 
valamiben  kivételt  merek  tenni,  az  egyedül  és  kirekesztőleg  csak  köz- 
jóra czélzó  adakozásunkat  érdekli,  melylyel  bátran  előállhatunk,  mert 
abban  sok  nemzet  előtt  elsőséget  érdemlünk. 

Sok  azt  gondolja,  hogy  az  úgynevezett  köziélek,  mely  önhasz- 
nát  a  közhaszon  mögé  teszi  s  azt  csak  az  egész  előmozditásában  s 
felemelkedésiben  keresi,  nálunk  kimúlt,  és  az  önszeretet  s  öntekintet 
ki  nem  irtható  gyökeret  vert,  mely  minden  nemesb  érzések  kifejlő- 
dését gátolja;  —  de  koránt  sincs  ugy,  jól  tudom  én  azt;  s  alig  van 
ország,  hol  mesterkéletlen,  igazi  s  felemelkedett  hazaszeretet  több 
mellben  lángolna,  habár  titkon  is,  mint  hazánkban. 

A  siker  hija  elvégre  a  legállhatatosbat  is  elgyengíti,    elijeszti ; 

s  az,  ki,  teszem  9  esztendeig  bajjal  s  mindég  kárral  vetett  búzát, 
10.-ben  végre  abban  fogja  hagyni.  Hazánkban  szinte  minden,  a  mit 
cddig  magányosak  s  társaságok  próbáltak,  csak  elbomlási,  össze- 
dülést,  elhibázottat  mutat,  szóval :  a  sikeretlenség  czimjét  viseli. 
S  mennyi  fundatio,  —  alapítvány  —  mennyi  áldozat  van,  melyek 
lételét  a  nagyobb  rész  azért  nem  is  gyanítja,  mert  sikerek  nincs ; 
sárba  vannak  dobva  s  hasznok  tudatlanul  vagy  elfecséreltetett,  vagy 
idegen  kezekre  jutott  —  s  még  is  —  s  itt  az  igazi  hazafiság  meg  nem 
csalJtató  jele  —  még  is  kész  a  nagyobb  rész,  legkisebb  meghívásra  is, 
minden  olyashoz  járulni,  a  mi  a  közjó  előmozdítását  ígéri,  azaz 
készen  állnak  mind  a  becses  búzát  még  tizedszer  is  elvetni,  s  ezen 
vakság,  szép  remény  fejében  minden  hasztalan  törekedési  s  fáradozást 
elfelejteni  tudni  s  uj  erővel  mindég  kiállni,  teszi  azon  magyar  nemzeti 
szellemet,  melyet  köztünk  kiki  érez,  de  tán  senki  világosan  még  ki  nem 
mondott,  s  mely  országunk  egykori  bizonyos  felemelkedését,  a  mit 
senki  se  gátolhat,  nyilván  ígéri. 

Lenne  bár  egyetlen  egy  classicus  emlékünk,  melyet  gyerme- 
kinknek s  a  külföldinek  édes  büszke  érzéssel  mutathatnánk:  „Ezt 
őseink  nagy  áldozatokkal  állították,  azt  számos  esztendő  lefolyta  után 
mi  fogjuk  végezni  hazánk  díszére".  Lenne  oly  végbe  vitt  tárgy  sze- 
münk előtt  csak  egy !  —  melyhez  több  esztendőig  érzékeny  s  szinte 
fájdalmas  áldozatokkal  járultunk,  mennyire  emelné  az  lelkünket! 
Ismerem  én  a  magyart,  —  ily  egyesülési  jelek  alatt,  melyek  az  igazi 
nagyság  czimei  s  melyeknek  eddig  mindég  híjával  volt,  szépen  egybe 
olvadna  s  egy  testté  válna  mind  azon  számtalan  felekezet,  melyet 
vallás,  irói  gőg,  státus,  személyes  haszon,  mánia  s  a  t,  ugy  mint  a 
könnyen  eldarabolható  követ  a  fövény,  eddig  egymáshoz  csak  gyen- 
gén tartott  s  hazánkat  töredékeny  mosaikhoz  tette  hasonlóvá,  midőn 
ha  akarnók,  oly  könnyen  válna  gránittá. 

Nem  tagadhatni,  hogy  ezen  közlélek  él  bennünk,  s  hogyha 
legnagyobb  áldozatokra  mingyárt  készen  nem  vagyunk  s  oda  nem  is 
adjuk  mindenünket,  nem  azért  akadozunk,  mert  szívesen  s  édes 
örömest  nem  tennénk  mindent,  a  mi  csak  telik  tőlünk,  hanem  mert 
félünk,  hogy  nagy  áldozatink  haszon  s  jel  nélkül  ugy  oszlanak  el, 
mint  egy  csepp  viz  a  tengerben,  azaz :  ugy  mint  eddig,  szinte  minden 

aldozatink  sokszor  csak  nyomdokot  se  hagytak  magok  után.  S  nem 
ugy  van  ?  De  errül  ne  szóljunk  többé,  nehogy  lelki  nagyságunkon 
bámulni  látszatnánk,  mintha  a  nagy  és  szép  nem  könnyen  vehetné 
eredetét  keblünkben. 

A  sok  rcszbül  pedig,  melyek  nem  csak  összekapcsolva  nincse- 
nek, de  vonzó  erő  helyett  még  szinte  visszalökő  erőt  rejtenek  magok- 
ban, mikép  lehessen  alkotni  gránitot,  valóban  sokkal  könnyebb  mint 
gondolnók :  csak  igen  messze  ne  keressük  a  ragaszt,  hanem  magunkban. 
Kiki  szeresse  felebarátjában  a  hazafit  s  embert,  s  ne  nézze,  mi  módon 
vet  számot  Istenével  s  mely  utón  igyekezik  mennyek  országát  elérni ; 
ne  kárhoztassa  iróbajtársát  —  be  jó  illik  ide  ez  a  baj !  —  mert  teszem 
némelykor  e-t  ir  ö,  vagy  y-t  y,  vagy  bul-t,  rul-t,  tol,  ról  helyett,  s  a  t. ; 
ne  üldözze  honbeliét  csak  azért,  mert  gróf  vagy  báró  s  viszont,  s 
végre  ne  vessen  meg  senkit,  mivel  tisztviselő,  kereskedő,  polgár,  vagy 
paraszt  s  viszont.  A  gránit-ercjü  egész  alkotása  egyenlően  függ  mind- 
cgyiktül,  csakhogy  valóságosan  használás  s  ne  fénylés  élessze  lelkét,  s  az 
tiszta  legyen  minden  irigységtül.  Ebbül  áll  az  egész  mesterség  s  ebben 
kiki  mester  lehet,  —  mily  felséges  érzés ! 

Egyébaránt  nem  lesz  itt  felesleg,  hogy  hazánk  utóbbi  felemel- 
kedése előmenetelét,  s  hogy  az  mi  módon  történhet,  még  tisztábban 
láthassuk  —  egy-két  szót  mondani  a 

kötelességekről. 

Hol  kötelesség  van,  ott  jusnak  is,  hol  pedig  jus,  szabadság  s 
iiválegiumok  vannak,  ott  bizonyosan  kötelességeknek  is  kell  lenni ! 
Ezek  elválhatlanok,  a  különbség  egyedül  az :  hogy  első  esetben  mind 
azok,  kiknek  polgári  életek  csak  kötelességik  által  tűnik  szembe, 
usaikat  számtalanszor  tapasztalják  áthágatni,  másodikban  pedig  mind 
azok,  kik  szabadok  s  privilégiumokkal  bírnak,  kötelességikrül  közön- 
ségesen el  szoktak  felejtkezni. 

A  magyar  nemes  oly  irigylésre  méltó  helyezetben  él  a  világon, 
hogy  szerencsésb  sorsú  szülöttet  csillagunkon  találni  bajos.  Ha  leve- 
leket s  újságokat  házátul  eltilt  s  izmos  kapusa  van,  ki  várába  nem 
ereszt   senkit,   élte   fogytáig   azon    édes    andalgásban  ringattathatja 

magát,  hogy  ő  egy  külön  s  boldogabb  planéta  lakosa,  melyben  minden 
csak  öröm  s  víg  időtöltés,  gond,  fáradság,  munka  pedig  semmi.  0  az 
országnak  semmiféle  terhét  nem  viseli,  nem  adózik,  se  nem  katonás- 
kodik, se  gyűlésre  nem  jár,  ha  nem  akar ;  —  mert  ezeket  mind  mások 
által  vitetheti  végbe  —  szóval :  őtet  az  alkotó  felséges  jó  kedviben 
olyanná  teremte,  ki  a  világ  legszebb  örömire  s  az  élet  legédesb  érzé- 
sire  született!  És,  gaudeant  bene  nati! 

Vannak  köztünk  —  gondolná-e  az  ember  —  kik  Magyar- 
országnak 500-dik,  de  olyanok  is,  kik  hazánk  100-ad  részét  birják, 
sőt  még  oly  dúsak  is,  ha  minden  erdőt,  homok-sivatagot,  mocsárt, 
havast  és  szigetet,  melyek  a  világon  vannak,  felszámolunk  is,  kik 
az  egész  földkerék  17,000-dik,  Európa  1100-dik,  az  austriai  birodalom 
86-dik  és  szegény  jó  anyaföldünk  30-dik  részének  urai ! 

S  ha  egy  ilyes  ur  reggel  felébred  s  csak  pillantatig  emeli  szív- 
beli gerjedelmit  az  örök  tökéletességhez  s  boldog  sorsát  számos  millió 
cmbertársiéval  hasonlítja  össze,  kik  csak  marul  holnapra  se  tudják, 
mint  fognak  élni,  fejeket  hová  fogják  hajtani :  mikép  lehet . . .  annyi 
istenajándékért  nem  éreznie  legbelsőjében  egy  bizonyos  ellenállhatlan 
vágyást,  bőven  nyert  áldásiért  nem  csak  üres  szavakkal,  de  valódi 
tettek  által  is  mutatni  hálát  ?  — 

S  im  ebbül  foly  legszentebb  kötelességink  egész  tartalma !  Mely 
nem  egyéb,  mint  szép  sorsunk  —  mely  a  kegyes  istenek  ajándéka  — 
férfias  fentartása  egy  részrül,  a  haza  díszére  s  felemelkedésére  buzgó 
törekedes  pedig  más  részrül.  Ez  teszi  az  igazi,  el  nem  fajult  jó  magyar 
életkorét !  Ezek  közt  mozog  s  fáradoz  ő,  mig  leheli,  s  nem  ugy  mint 
sok,  ki  se  védelmezni  nem  tudja  Isten  ajándékit,  se  érettek  tettbeli 
háláját  nyilványosítni.  S  mily  közel  áll  hozzánk  mind  ez  s  mely  rit- 
kán jut  még  is  eszünkbe !  S  midőn  Cicerót  de  officiis  etc.  etc.  elra- 
gadtatással olvassuk  s  másutt  a  hazafiság  dicső  tetteit  felhőkig  emel- 
jük —  magunk  nem  vagyunk  jó  s  buzgó  hazafiak ;  vagy  a  mi  több, 
még  azon  keveseket  is,  kik  azok,  rágalmazzuk,  üldözzük !  De  éppen,  — 
mivel  a  legegyszerűbb  s  legtudatlanabb  is  ki  tudná  segéd  nélkül 
találni  a  halhatatlan  tettek  ezen  szent  forrását,  azért  nem  akadunk 
közönségesen  rá,  hanem  mindég  másutt  s  másban  keressük  a  hibát, 
mely.  mint  már  többször  ismétlém,  csak  magunkban  van. 

Nézzünk  magasb  helyre  s  tekintsük  kegyes  fejedelmünket. 
0  általa  legnagyobb  veszély  közt  is  mindinkább  erősödött  a  király- 
szék s  a  szerencsés  kormányos  minden  zivataron  keresztül  végre 
áldott  békeséget  hozott  népeire ;  azonban  legmagasb  helyzetében, 
mennyit  fáradoz!  mennyit  munkálkodik!  Korán  reggel  s  későn  estve, 
midőn  mi  annyival  alacsonyabb  helyeztetésüek  tán  még  álom  kar- 
jaiban vagy  még  örömek  közt  vagyunk.  Urunk  dicső  fenségében 
mint  hatalmas  király  él,  de  egyszersmind  legnagyobb  lélekismérettel 
gyakorolja  szent  kötelességit.  —  Tegyen  kiki  köztünk  önkörében  ugy 
mint  ő  magas  helyén;  kövessünk  oly  szép  példát,  mert  mennél 
nagyobb  a  születés,  kincs,  talentum  s  több  az  üres  idő,  annál  többet 
vár  tőlünk  a  haza,  és  méltán.  Ezen  lépcsők  szerint  kiki  ön  állás- 
helyén könnyen  átláthatja  s  minden  tanító  nélkül  elismerheti  köte- 
lességit, s  nagy  fáradság  nélkül  észre  veheti,  teljesíti-e  azokat, 
vagy  sem. 

Sorsunk  legédesb  oldala  pedig  az,  hogy  mindent,  a  mit  hazánk 
előmenetelére  tenni  akarunk,  önkényesen  teszünk.  S  ezt  hivom  részem- 
rül  legszebb  privilégiumnak ;  mert  vajmi  kinos  valamire  kinszerittetni, 
a  mit  tenni  nem  szeretünk  s  önkénybül  nem  is  tennők !  ellenben  nincs 
szabad  mellnek  édesb  érzés,  mint  még  a  legveszedelmesbhez  is 
szabadon  járulhatni. 

Független  helyeztetésünk  s  ebbül  folyó  természetes  kötelessé- 
günk következésiben  pedig  látunk  hazánkfiai  közt  vagy  igazán  jó, 
vagy  egészen  elromlott  embereket ;  középszerű  e  tekintetben  alig  van. 
Kik  irigylésre  méltó  sorsokat  észrevették  s  azt  szem  előtt  tartják, 
hálaérzésbül  készek  mindenkor  éltek-  s  mindenekkel  a  haza  mellett 
kiállni ;  kik  pedig  azt  gondolják,  hogy  a  magyarföld  része  nekik 
communi  et  fleno  jure  competál  s  ők  jobb  s  nemesb  csontbul  s  vérbül 
származtak,  mint  a  haza  többi  lakosi,  s  igy  csak  ünneplésre  s  min- 
den örömek  kiürítésére  szüleiteknek  vélik  magokat  a  nélkül,  hogy 
mind  ezekért  legkisebb  jót  vinnének  végbe,  —  azok  valóban  meg- 
vetésre méltók  s  megrakva  a  nemzet  utálatjával  egyedül  az  által 
használhatnak  honunknak,  a  mit  megemésztenek  —  vagy  szégye- 
nünkre kün  a  világban  hordozzák  állati  kéjek  közt  s  unalomban 
gyalázatos  léteket. 

De  a  mihez  könnyen  jut  az  ember,  azt  közönségesen  nem 
becsüli,  s  másként  bánik  azon  kincscsel,  melyet  szerzett,  mint  a 
melyet  világba  léptekor  már  készen  talált.  Hány  volna  kész  e  föld- 
gömbölyegen  feláldozni  vérének  egy  részét,  ha  helyünkre  léphetne, 
míg  mi  szabadságinkat  sokszor  nemcsak  nem  becsüljük,  de  szinte 
lábainkkal  tapodjuk.  Sok  az  által  gondolja  megmutatni  felsőbbségét 
s  kiterjedt  ismeretit,  hogy  hazánk  hiányit  s  hibáit  minden  tekintet  s 
kímélet  nélkül  s  kivált  idegenek  előtt  rendre  kürtöli  s  még  olyasokkal 
is  megismerteti,  miknek  csakugyan  rokonok  közt  kellene  maradni ; 
—  nem  tesz  ellenben  javításokra  legkisebbet  is,  sőt  még  azt  rágal- 
mazza s  kárhoztatja,  ki  azon  fogyatkozások  gondatlan  hirdetése 
helyett  honbeli  józan  társaival  inkább  tanácskozik,  mi  módon  lehetne 
segítni  s  orvosolni  rajtok. 

Haza  sérveivel  és  szennyeivel  dicsekedni  csak  alacsony  vagy 
gyáva  lelkek  sajátja,  azoknak  el  nem  ismerése  s  tán  még  felhőkig 
emelése  —  mint  sokszor  tapasztaljuk  —  ellenben  vakság  s  tudatlan- 
ság jele.  Nem  tudom,  melyik  veszedelmesb  s  ártalmasb ;  de  valamint 
csak  az  valódi  magyar,  ki  jusait  védelmezni,  egyszersmind  uráért 
vérét  ontani,  s  hona  előmeneteliért  legszebb  javait  feláldozni  tudja : 
ugy  csak  az  érti  hazafi  kötelességit  józanul,  ki  a  hiányt,  a  csorbát 
látja,  de  azon  egyszersmind  tehetsége  szerint  segitni  törekedik  is. 

A  kormány  érettünk  mindent  nem  tehet,  ugy  mi  földesurak 
mindent  jobbágyinkért  nem  végezhetünk.  Minden  rendnek  van  külön 
foglalatossága  s  máséba  nem  elegyedhetik  a  nélkül,  hogy  az  egész 
rendes  forgását  zavarba  ne  hozza.  A  földbirtokos  helyezete  olyan, 
hogy  azon  a  józan  gondolkodó  s  ki  a  külföldet  is  bejárta,  és  így 
Eldoradórul  vagy  Utopiárul  többé  nem  ábrándoz  —  nem  panaszkod- 
hatik,  mert  lehető  jobb  lételünket  semmi  a  világon  nem  hátráltatja, 
csak  ön  apathiánk,  tudatlanságunk  s  a  legkárosb  előítéletekhez  boj- 
torjány-ragaszkodásunk.  Nem  panaszkodhatik  ellenben  a  jobbágy, 
ha  földe,  rétje  s  a  t.  elég,  s  bátorsága  van,  hogy  természeti  jusait 
áthágatni  soha  se  tapasztalhassa.  Nem  a  király  hibája,  ha  rossz  gaz- 
dák vagyunk  és  szép  birtokinkat  elpazaroljuk ;  hasonlókép  nem  mi 
tehetünk  arrul,  ha  jobbágyunk  rendesen  se  nem  szánt,  se  nem  vet,  föl- 
deire trágyát  soha  se  hord,  hanem  resten  s  korhelyen  éli  napjait. 

Széchényi.  /.  $ 

Ha  a  kormány  a  földesúrnak  módot  ad,  benne  bízik  s  tenni 
hagyja,  ez  pedig  a  jobbágynak  bizonyos  és  bátorságos  birtokot  nyújt, 
akkor  egy  rész  se  panaszkodhatik  —  s  ön  köriben  minden  hátra- 
maradásának senki  más  nem  oka,  egyedül  önmaga,  akárhogy  akarná 
is  másra  tolni  a  hibát.  S  igy,  midőn  a  kegyelmes  Isten  magyarföld 
birtokossá  teremtett,  én  legalább  önkötelességimet  szeretem  mindenek 
előtt  fejtegetni  s  ezen  értekezést  legfőképen  velem  egy  helyeztetésüek- 
hez  intézem.  S  ime  nyiltan  azon  vallást  teszem :  ltogy  hazánk  elő- 
menetele s  magasi  felemelkedése  legfőbb  gátjai  mi  tehetösb  birtoko- 
sak vagyunk. 

Ha  az  alacsony  sorsú  és  szegény  tudatlan  s  előítéletekkel  tel- 
jes, szemére  vetheti-e  azt  a  magasb  születésű,  a  dús,  ki  tán  egy  kis 
külső  simításon  kivül  még  tudatlanabb,  s  lerázott  hazai  előítéletek 
helyett  sokkal  veszedelmesb  külföldi  balitéletekkel  s  legkicsapongóbb 
ujitások  szomjával  tér  vissza  hazájába?  S  ha  erkölcse  s  esze  határ- 
talanul jobban  ki  volna  is  csinosítva  s  az  élet  minden  előre  látható 
s  nemlátható  eseteire  felkészítve,  azért  jobbnak  tarthatná-e  ő  magát 
azon  sok  számos  hazafi-társainál,  kik  csak  nagy  fáradsággal  kis  kör- 
ben, és  szinte  csak  önmagokbul  szerezhetnek  valódi  tudomány  s 
élettapasztalást?  Midőn  a  tehetősnek  egyedül  kényétül  függ  önmagát 
kipallérozni,  az  egész  világ  s  legjelesb  emberek  társalkodása  nyitva, 
postalovak,  hajók,  egész  könyvtárok  s  facultások  szolgalatjára  —  azon- 
ban a  tehetetlen  szinte  mindenbül  ki  van  zárva  s  könyveket  is  alig 
szerezhet  s  cseléd  és  szolga  közt  kénytelen  tölteni  élte  legszebb  nap- 
jait! S  még  is  nem  csak  a  proportione,  de  valóságosan  több  igazi  s 
férfihoz  illő  tudomány  van  Magyarországon  a  közép,  mint  a  fó 
rendűek  közt. 

Ránk  gazdagabbakra  nézve  ez  mily  szomorú  phaenomenon ! 
Némelyeknek,  tudom,  ezen  szert  elnyelni  keserű  lesz.  Sajnálom!  de 
tán  használhat,  adná  Isten !  S  mennyi  jót  és  hasznost  lehetne  még 
belőle  következtetni !  De  a  jóvérű  elérti  földije  barátságos  tanácsát ; 
kiben  pedig  elfajult  a  vér,  annak  még  sarkantyú  se  használna.  Azon- 
ban az  ilyesek  lassan-lassan  ugy  is  kihalnak  országunk  hasznára  és 
az  emberiség  díszére. 

De  valamint  igazi  bölcsességünk  s  ebbül  folyó  lelki  tisztaságunk 

8  nemesb  vágyaink  hija  legfőbb  gátja  hazánk  emelkedésinek  —  mint 
imént  emlitém  —  szintúgy  sarjazhatik,  ha  lelki  tehetségünket  jobban 
kifejtjük,  egyetértő,  elszánt  s  állhatatos  akaratú  kézfő gásunkbul  s 
egyesülésünkbül  minden,  a  mi  jobb  embernek  édes,  nemzeteknek  disz, 
uralkodóknak  fény. 

Ha  országunk  nagyjai  s  tehetősb  birtokosai  egy  és  más  köz- 
hasznú czél  végett  mind  egyet  értenének  s  közakarattal  s  közerővel 
törekednének  a  haza  javát  előmozdítni,  mi  lenne  néhány  esztendő. 
tni  félszázad  múlva  honunkbul  ?  Mi  volna  nehéz,  mi  ki  nem  vihető  ? 

S  csak  ily  módon  s  ily  úton  emelkedhetik  leginkább  magyar  honunk. 

Tudom,  ily  okoskodás  nem  csak  az  elaljasultakban  —  kik 
magasb  repülést  senkiben  sem  sejditnek,  mert  magok  mindég  csak 
földön  csúsznak  —  de  még  sok  szebb  lelküekben  is  jámborszivü 
álom  és  szép  ábrándozás  képében  jelen  meg,  mint  valami  eszközöl- 
hetlen,  mint  valami,  a  mi  soha  és  sehol  se  volt  még  s  igy  nem  is 
lesz.  De  könnyen  szembetűnik,  hogy  én  éppen  nem  evezek  levegőben, 
hanem  csak  azt  hiszem  s  kívánom,  a  mi  lehető  s  minden  becsületes 
ember  kötelessége,  s  nem  költők  elmefuttatási  vagy  ábrándozok  sze- 
líd óhajtást. 

Ha  más  országban  közhasznú  dolgok  elősegéllésétül  kiki  elzárja 
erszényit,  megbocsáthatónak  tartom,  s  tán  én  is  ugy  tennék,  ha  ott 
laknám,  mert  jövedelmem  egy  részét  a  kormány  vonná  le  adóul,  s 
az  országlás  terhét  viselni  segitné.  Némely  vidéken  a  jövedelem  ugy 
áll,  mint  100,  s  abbul  60  azé,  a  kié,  40  pedig  adó.  Ily  helyezetben 
kötelességi  álafim  ábrándozások  volnának,  nem  tagadom ;  —  de  mun- 
kám kirekesztőleg  Magyarországnak,  magyar  rokonok  számára  s 
magyarul  van  irva.  ...  Ezt  nem  kell  felejteni.  —  Azon  40  a  100-tul, 
de  ha  egyetlenegy  volna  is  csak,  nagyon  megkönnyíti  a  lélekismé- 
retet  s  egészen  megváltoztatja  az  esetet  s  azt  másutt  szinte  nevetsé- 
gessé teheti,  a  mi  nálunk  semmi  egyéb,  mint  hideg  vérrel  átgondolt 
szent  kötelesség.  S  ki  nálunk  1,  2,  de  20  négyszeg  mérföldet  bír  —  e 
abbul,  a  mit  termeszteni  tud,  egy  garas  se  vonatik  le,  nem  fogja-e 
maga  legigazságtalanabbnak  ítélni  —  ha  csak  egy  pillantatig  veti  rá 
gondolatit  s  Istenben  hisz  —  hogy  ő  mindenbül  ki  van  hagyva,  a 
mi  az  igazi  polgár  becsülete  s  disze,  s  nem  fog-e   maga-magán    elpi- 

rulni :  hogy  ily  különböztetésért,  ily  tetemes  áldásért,  eddig  önkényt 
nem  tett  már  sokkal  többet,  mint  a  mit  más  hazákban  tennie  kel- 
lett volna. 

A  legszabadabb  emberek  adót  fizetnek,  egyre  s  másra  kinsze- 
ritve  vannak,  csak  a  magyar  nemes  nem  fizet  semmit,  s  napjait  tölt- 
heti, mint  neki  tetszik.  Az  eset  egészen  különböző  nálunk  és  másutt, 
s  azért  gondolatim  is  a  kötelességrüi  egészen  más  színűek  s  más 
értelműek  lehetnek,  mint  a  milyenek  eddig  ismeretesek,  a  nélkül, 
hogy  kicsapongok  volnának,  mint  a  milyeknek  tán  első  tekintetre 
látszatnak. 

S  ha  áltáljában  a  magyar  nemesség  tulajdonit  s  charactere 
fővonásit  legmélyebb  gyökerinél  vizsgáljuk,  nem  fejlik-e  ki  nyilvá- 
nyosan  előttünk :  hogy  ezen  most  emlitctt  kötelesség  alapjait  az  igazi 
magyar  születésétül  fogva  mindég  szivében  hordja,  habár  azokat 
világosan  soha  ki  nem  fejezte  is?  Honnan  fakad  azon  bálvány-imá- 
dása  anyaföldéhez,  törvényes  királyához  rendíthetlen  hűsége,  hazája 
felemelésére  s  legnagyobb  áldozatokra  készsége,  melyek  őtet  minden 
nemzetektül  megkülönböztetik?  Nem  másunnan,  mint  az  igazság 
azon  örök  szent  forrásábul :  hogy  a  hol  jus,  szabadság  s  privilégiumok 
vannak,  ott  bizonyosan  kötelességeknek  is  kell  lenniek. 

A  jobb  lelkű  ember,  ha  már  ifjúsági  heveibül  kihűlt,  legszebb 
örömit  hazája  előmenetelének  eszközlésében  találja,  s  lelke  soha  sem 
lehet  nyugodt,  míg  maga  magának  csak  azt  mondhatja :  „Neked  hazád 
mindent  ada  s  te  hazádnak  soha  semmit".  De  ily  elaljasodás  messze 
van  még  tőlünk ;  számtalan  igazi  nemes,  s  nem  csak  magyar  nemes- 
ember, lakja  még  országunkat.  Tudom  én  azt  jobban,  mint  sok,  ki 
azt  hiszi :  hogy  már  mindennek  vége,  s  a  legszebb  gerjedelmek  s 
legállhatatosb  munkálódások  is  hasztalanok  már  ezentúl,  s  igy  inkább 
jobb,  hiába  nem  fáradozni.  Eképen  gondolkoznak  sok  erős  vár  félénk 
védei,  kik  erősségek  elbomlását  s  összedülésél  várton-várják  és  szinte 
óhajtják:  hogy  a  védelem  terhitül  s  veszedelmitül  szabadok  legyenek 
egyszer  —  s  rabságban,  bár  mi  rut  legyen  is  az,  legalább  élteket 
menthessék  meg. 

Azonban,  a  ki  szendereg  vagy  elaludt,  az  nem  halt  még  meg, 
sőt  jóizű  álmábul  még  elevenebben  szokott  felébredni.  S  ha  köztünk 

sok  csak  „fruges  consumere  nati"  gyanánt  tiporta  is  eddig  a  földet, 
nem  halt  még  azért  meg,  korántsem,  hanem  csak  alszik.  Néhány 
kevés,  igaz,  oly  tompulásba  van  merülve,  hogy  c  szomorú  nyugvás- 
bul,  mely  kábakórság  inkább,  mint  álom,  a  végső  ítéleti  trombitán 
kivül,  semmi  egyéb  nem  képes  őket  felserkenteni ;  —  vegetáljanak 
egyébaránt  vagy  éljenek  ilycsek  növény  vagy  állati  módra  mint  eddig, 
tovább  is,  nem  nagy  gondom ;  csak  a  világ  ura  őrizzen  minket  oly 
álmaktul,  milyeket  ők  álmodnak  némelykor  s  annál  józanabbul  ébred- 
jünk fel  mi,  egy  nemesb  aera  hív  fiai!  — 

Nyerjünk  szép  diadalmakat  önmagunkon,  merjünk  nagyok  s 
igazán  nemesek  lenni,  s  mondjuk  ki  hímezés  nélkül:  hogy  az,  ki 
szerencsés  helyezetünkben  a  közjóra  törekedésbül,  akármi  szin  vagy 
ürügy  alatt  kivonatkozik  s  hazája  boldogitására  legjobb  tehetsége 
szerint  nem  tesz  mindent,  semmi  ember  s  a  Jiaza  gyalázatja,  mint 
viszont  az  —  s  ezt  is  szemben  tartsuk  —  esztelen  s  oly  házba  való, 
milyen  Magyarországban  még  nincs,  ki  többet  vesz  vállaira,  mint  a 
mennyit  elbírni  tud  s  gyenge  velejü  ábrándozásiban  mindég  vérét 
önteni  s  mindenét  a  haza  oltárán  akarja  feláldozni,  midőn  vére  s 
értéke  csak  ugy  használhat  igazán  honjának,  ha  az  első  se  lassan, 
se  sebesen,  de  rendesen  foly,  s  nem  ám  a  földre,  de  ön  becses 
ereiben ;  a  másik  pedig,  ha  a  józan  veleélés  őtet  mindég  a  tehetősek 
közé  állítja  is,  mert  mit  ér  az  akarat  tehetség  nélkül? 

Bölcsebb  azt  önkényesen  s  nemes  indulattal  tenni  most,  mire 
az  idő  s  világ  szelleme  elébb-utóbb  mulhatlanul  ugy  is  kinszeritend ; 
mert  akárki  mit  mond,  oly  igaz,  mint  a  napfény :  hogy  mostani  világ- 
ban, midőn  kiki  lát,  gondolkozik,  okoskodik  s  annyi  jő  ad  fractionem 
panis,  nem  erős  lábon  áll  oly  rend,  mely  még  naprul-napra  nőtten 
nő  —  s  az  ország  minden  javát  húzza,  és  semmi  terhét  nem  viszi. 

S  ha  szivünk  nem  sugalja  is  munkás  és  bőkezű  járulásunkat 
a  haza  előmeneteléhez,  fogadjuk  legalább  eszünk  tanácsát!  Tudom, 
sok  van  köztünk,  ki  soha  sem  álmodá  azon  szép  álmot:  hogy  haza- 
fiai s  az  emberiség  javára  feláldozni  magát  édes,  s  igy  ébrente  azok 
hiv  szolgája  valóban  nem  is  lehet  soha.  Mily  szánakozásra  méltók 
ily  állati  tengetegek,  kik  az  ember  legszebb  örömit  nem  is  gyanítják, 
sőt  sokszor,  a  halhatatlanság  honjában  élőket  rendetlen  képzelge'sik  miail, 

mint  ők  mondják,  sajnálják ;  midőn  Inkább  Ők  igen  is  földi  szagokért 
legkisebb  irigylésre  sem  érdemesek.  Azonban,  midőn  hazánk  lakosi- 
nak, ha  nem  is  szép,  de  ugyan  nagy  része  ily  érzésű,  és  számos  feje 
s  nem  szive  szerint  cselekszik,  s  inkább  az  ön  jót,  mint  a  közjót  tekinti; 
én  mind  azokat,  kiknek  szivek  se  nem  tágul,  se  össze  nem  szorul, 
akármi  legyen  is  Magyarország  sorsa,  eszek  nevében  kérem  s  intem : 
legyenek  a  szó  egész  értelmében  jó  hazafiak,  mert  ha  becsület,  dicsőség, 
hazafiak  szeretete  nem  mozditóok  is  előttök,  tekintsék  nem  csak  a 
hasznot,  mely  áldozatikbul  valaha  bizonyosan  rajok  sokszorozva  háram- 
land  vissza,  de  még  inkább  s  legfőkép  ön  s  kivált  utóik   bátorságát. 

Szív  és  ész  egyenlően  helyben  hagyja  kötelességalapimat,  s 
ilyesekkel  önmagát  végre  nyilvánosan  megismertetni  nemességünk 
nemesítése. 

Ebben  is  mily  szerencsések  vagyunk !  Legszebb  honi  tettinkbül 
legnagyobb  haszon  is  foly,  s  az,  a  mi  díszünkre  s  nemzeti  fényünkre 
szolgál,  egyszersmind  nagyobb  bátorságunk  talpköve.  A  mi  sorsunk 
olyan,  mint  a  boldog  vőlegényé,  ki  vakon  s  csak  szépségi  s  kelle- 
ni iert  imádja  szive  édes  rokonát,  s  később,  midőn  az  Istenek  serlegé- 
bül  az  élet  legégőbb  kéjit  már  kiürité  vele  s  csendesb  és  tartósb 
örömek  után  vágy,  még  azt  is  veszi  észre,  hogy  igen  sok  pénze  is 
van  bájos  hölgyének. 

S  ugyan  mire  lehet  —  ha  magunkkali  megelégedés  fő  szem- 
ügyünk, s  azon  belső  csend,  melyet  minden  halandó  némiképen  meg 
nyerhet,  ha  egyébaránt  meg  is  tagadták  tőle  az  Istenek  a  szerencsét  — 
mire  lehet,  mondom,  fáradságot  s  áldozatot  eszesebb  s  ügyeseb- 
ben fordítni,  mint  a  közjóra?  Ki  pénzét  csak  vendéglésre  költi,  az 
által  egy  jó  barátot  se  szerez,  de  mind  azokat  megsérti,  kiket  szívesen 
látna  ugyan  házánál,  ha  palotájába  több  férne  —  s  így  minden  egyéb- 
ben. A  legnagyobb  szépség  is  elhalványul,  a  legjobb  ló  is  kiadja 
páráját ;  egymásra  halmozott  gyűjtemények,  melyeket  senki  sem  néz, 
egymásra  rakott  könyvek,  melyeket  senki  nem  olvas,  rútul  elporo- 
sodnak s  a  t.  Közhasznú  intézetek  ellenben,  csinos  épületek,  melyek- 
ben a  nemzet  kincsei  tartatnak  s  melyekbül  a  köz-értelmesség  nőtten 
terjed,  szép  hidak,  jó  utak,  helyes  communicatiók,  virágzó  vidékek, 
melyek  a  hazát  gazdagítják,  midőn  mindenki  sorsát  javítják  s  emelik, 

századokon  hatnak  keresztül  s  kétségen  kívül  jobban  kielégítik  lel- 
künket, mint  közönséges  pénzí'ecsérlésünk.  Valóban  tagosabb  billi- 
kombul  s  nagyobb  kortyokban  innók  az  örömet,  ha  az  egész  világ 
előtt  ilyeseket  tudnánk  előmutatni,  mint  mikor  magányba  csukva 
olvassuk  arányinkat,  s  rettegünk,  ha  nyitva  áll  a  ház,  s  éjenkint 
ebeink  nyugtalanok ;  vagy  minden  értékünket  egy  felette  nagy  kastély 
rakására  fordítjuk,  melyet  magunknak  építünk,  s  mely  nagy  pompája 
miatt  nem  ritkán  ugy  áll  a  nyomorú  falusi  kalibák  közt,  mintha 
gúnyolni  akarná  azokat;  vagy  ha  előitéletink,  tudatlanságunk  s  hiú- 
kodásunk  következésiben  odahaza  őrizgetjük  juhainkat,  hazánkfiaival 
ellenségesen  élünk,  s  egyedül  magunkat,  s  csak  mindég  magunkat 
ápolgatjuk,  vagy  a  mi  több,  bosszús  kajánsággal  mások  törekedésit 
gátoljuk  s  a  t 

A  mi  pedig  legszebb  s  megint  legszerencsésebb,  hogy  a  köz- 
jóra törekedés,  s  önmagunkért  s  mieinkért  való  fáradozás  egyenlően 
kitelik  tőlünk,  s  csak  úgy  tesz  bennünket  hasznos  s  egyszersmind 
boldog  polgárokká,  ha  ezen  kötelességeket  egymás  mellett  gyakorol- 
juk is.  A  jó  hazafi  egyszersmind  jó  gazda  is  lehet,  s  Ml  is  lennie, 
mert  csak  a  takarékos  és  jó  rendű  lehet  közönségesen  hasznos  s 
nem  csak  lármázó  hazafi.  A  községért  munkálódás  ellenben  lelkünket 
az  önbecsérzésnek  azon  édes  csendével  tölti  be,  melynek  végeztével 
magunk  dolgainak  vitele  könnyűnek,  minden  egyéb  foglalatosságok 
pedig  mulatságnak  látszanak.  Mily  jó  izű,  munka  után  pihenni !  Ki 
nem  érzette  azt,  hát  még  oly  munka  után,  mely  nem  csak  a  testet 
fárasztá,  hanem  egyszersmind  a  lelket  magasbra  is  emelé  ! 

Eledel  nélkül  sem  állat,  se  növény  nem  élhet,  nem  lehet.  Ugy 
az  ember  se;  csakhogy  neki  még  többféle  eledelre  van  szükége. 
S  valóban  mi  mindenét  kell  táplálnia,  minekelőtte  azt  mondhatná 
magárul,  „emberhez  illendően  élek"  ?  —  Eledel  kell  testének,  mert  a 
nélkül  meghal,  s  mennyiféle :  étel,  ital,  meleg,  álom  s  a  t  Eledel 
fejének,  mert  a  nélkül  állat  marad  s  mily  különféle:  társasági  rend- 
szabások ismerete,  ház  körülti  munka,  világi  tudomány  s  a  t  Eledel 
végre  szivének,  mert  máskép  vad  marad,  s  hánynemü :  fiúi,  rokonbeli 
szeretet,  barátság,  szerelem,  hazaszeretet  sat 

Már,  ki  csak  testét  hizlalja,   annak  esze  végre  faggyúvá,   szive 

pedig  kiúszott  bőrré  válik ;  ki  csak  eszét  táplálja  :  sovány,  ember- 
gyűlölő, gyenge,  félördög  leend ;  ki  ellenben  kirekesztőleg  csak  szív- 
beli eledelekkel  él,  nem  egyéb  testesült  sopánkodásnál.  S  igy  compli- 
cált  létünkben  nem  lehetünk  egyoldalú  táplálattal  belsökép  nyugodtak 
s  megelégedtek.  Mert  bármi  fényes  legyen  is  bőrünk,  bármennyit 
tudjunk  is,  s  a  világ  szépei  bármily  nagy  számban  enyhítsék  is 
szivszomjunkat :  lesz  azért,  ha  ezen  eledelek  csak  egy  neme  kimarad 
is,  mindég  valami  üresség  mibennünk,  melynek  neve  ifjúkorban 
unalom,  vénségben  pedig  élctgyiilólés. 

Ezen  utolsókbul  bátran  azon  következtetést  húzhatjuk  :  hogy 
a  magyar  nemes,  ha  euyéb  nem  akar  is  lenni,  mint  örömekben  sokáig 
s  undorodás  nélkül  úszó  sybarita,  bölcsebbet  nem  tehet:  mintha  ideje 
s  értéke  egy  részét  hazájának  szenteli,  mert  így  elnyelvén  a  férfiasb  ele- 
delt, többi  tápláléki,  melyeket  magához  venni  szokott,  majd  annál 
jobb  izüen  fognak  esni,  s  nem  oly  könnyen  irtózást  okozni;  mint 
vajmi  jó  a  fagyalt,  hideg  ital,  könnyű  sütemény  s  ilyesek ;  de  min- 
den bizonynyal  hamar  csömört  okoznának,  ha  annak  idejében  nem 
volna  marhahús,  jó  kenyér,  érmelléki  vagyváli  borsát,  ilyek  elégsé- 
gesen kész  szolgálatunkra. 

Ha  valamit  mondtam  eddig,  a  mi  egyenesen  az  cletbül  van 
véve,  ugyan  nem  ezen  utolsó  állításom  igazsága-e  az  ?  Hijába  gon 
dolja  elrejteni  a  mélyebben  néző  szemei  elől  —  a  nevető  ajak,  pil- 
lantati  jókedv,  táncz,  ünneplés,  nagyság,  vagy  hogy  jobban  mondjam, 
a  vén  név,  hosszú  titulus  és  sok  pénz  körülményei  —  azon  belső 
epedést  s  életunalmat,  mely  némely  honbelit  boldogtalanabbá  tesz 
legutolsó  jobbágyánál  s  legalacsonyobb  cselédjénél.  S  hány  lenne 
köztünk  megelégedett,  ki  ma  éppen  nem  az,  ha  csak  vagy  egyszer 
jutna  eszébe  megpróbálni:  mily  könnyű  s  jutalmazó  jó  hazafinak 
lenni ;  soknak  —  ki  mindennel  bővelkedik,  a  mit  e  világ  csak  nyújt- 
hat, embert  boldoggá  tenni  —  kaczajt  vagy  szánakozást  érdemlő 
életunalma  nem  abbul  ered-e,  hogy  kirekesztőleg  csak  maga  dolgait 
és  önszemélyét  hordozta  s  hordozza  keblében,  s  az  örömek  szúk 
köriben  forog,  midőn  születése  szerént  oly  dicső  sphaerában  halad- 
hatna, milyen  csak  kevés  s  kiválasztott  lények  pályatére,  s  melyen 
virágokkal  ékesített   életút,    myrtus    koszorú,    istenek   itala,    hazafiak 

dicsérete  s  halhatatlan  név  már  bölcsőiül  váltva  kisérik  a  halan- 
dót. —  Ha  végre  mind  ezek  egymás  után  eltűnnek,  s  ezen  dicső 
kísérők  helyett  unalom,  csömör,  életfáradság,  hazafiak  gyűlölete,  ide- 
genek megvetése,  tüskekorona  s  a  t.  környezi  csak  fejét  s  lakja  palo- 
táját, s  fizetett  szeretőt  és  fizetett  jóbarátot  kivéve,  csak  az  társal- 
kodik vele,  ki  düledező  udvarábul  egyet  s  mást  akar  szerezni  magá- 
nak, ki  tehet  róla  ?  Egyedül  őmaga ! 

Az  ember  lélek  és  test,  s  az  elsőnek  örömei,  ha  földi  szennyein 
valamennyire  túlemelkede  már,  sokkal  felülhaladják  az  agyag  legfor- 
róbb vágyainak  kielégítését.  És  még  is  sok  —  a  min  senki  sem  csu- 
dálkozik  többé,  mert  mindennapivá  lőn  —  ugy  szólván  éjjel-nappal 
azon  töri  fejét:  mikép  hagyhassa  dicső  pályáján  Sardanapalt  messze 
hátra,  midőn  azonban  legszebb  s  legédesb  lelki  örömeirül  s  jusairul 
elfelejtkezik,  s  azoktul  békés  tűréssel  hagyja  magát  megfosztani,  vagy 
a  mi  több,  azt  maga  cselekszi,  maga  hajítja  el  s  ön  lábaival  tiporja 
azokat  semmivé !  —  És  számos  palotáinkat  nem  lakják-e  ilyes  izék, 
melyek  szomorú,  de  legnagyobb  szerencséjekre  nem  is  gyanítják, 
mennyit  vesztettek  azon  kivetkeztetés  által,  melyet  moraliter  szemé- 
lyeken végbe  vinni  engedtek,  vagy  magok  tettek;  s  mily  kár,  hogy 
dicső  czéljokat  elhibázták  s  az  emberiség  gyalázatjára  legszebb  ékes- 
ségiktül  megfosztva  hitvány  ágyasok  s  pénzes  zsidók  rabjai,  midőn 
őket  az  alkotó  hatalmas  urakká  teremte,  kik  mind  csatapiaczon, 
mind  országgyűlésin,  oly  sugárzó  fényben  jelenhetnének  meg ! 

S  mennyit  nem  lehetne  még  előhozni  állitásim  józansága  támo- 
gatására, t.  i.,  hogy  a  magyar  földesúr  csak  ugy  lehet  igazán  szeren- 
csés, ha  a  szó  legsulyosb  értelmében  hiv  jobbágy,  és  buzgó  hazafi, 
—  de  okoskodásom  végtelenre  terjedne ;  tekintsük  azért  röviden  köte- 
lesség-alapimrul  hihetőleg  mit  fognak  mondani,  s  minő  hangú  lesz  az 
azokat  követő  s  tőlem  annyiszor  szórul-szóra  hallott  zaj  és 

lárma. 

„Ilyeseket  hogy  mondhat  egy  született  magyar  mágnás,  s 
hogy  teheti  a  vele  egy  rendüeket  a  haza  előtt  gúny  s  gyűlölet 
tárgyivá    s    nevetségesekké,    s    mit    akar?     A    régi    szép     rendet 

eldönteni  veszedelmes  principiumival  s  mindent  zűrzavarba 
hozni?  s  a  t". 

Igazságokat,  habár  keserűk  is,  végre  kimondani  nem  csak 
hasznos,  sőt  szükséges;  mert  az  önismeret  minden  előmenetel  s 
jobbulásnak  legelső  kezdete ;  kellemetlen  ugyan,  de  józanabb  azokat 
honbelitül,  rokoniul  hallani,  mint  inkább  idegen  vagy  veszedelmes 
hazai  figyelmeztetőre  s  dorgálóra  várni ;  kik  mibenlétünket  annyira 
ismerik,  hogy  némely  hátramaradásink  s  hiányos  rendelkezésink 
titka  oly  nagy  lett,  vagy  hogy  hibátlanabbul  mondjam,  oly  tágra  nőtt, 
hogy  mindenütt  kilátszik  s  egy,  hazánk  minden  gyapjábul  készi- 
tendő,  köpönyeg  alá  se  férne  már  el  többé.  S  igy  az  által  hiszem 
legszentebb  kötelességim  teljesítését,  hogy  mágnás  létemre  ilyeseket 
nem  hallgatok  el,  hanem  egyenesen  s  hímezés  nélkül  kimondani 
merek.  Mert  valóban  nem  csak  dicséretre  méltóbb  valamely  hibát 
—  eltagadás  s  abban  megrögzés  helyett  —  megismerni  s  abbul  kilá- 
bolni, hanem  határtalanul  bölcsebb  s  tanácsosb  is. 

A  görbe,  nagy  fülű,  kaszás  lábú,  ha  eszes,  maga  fogja  magát 
a  természet  mostohasága  végett  gúnyolni  s  igy  idegen  gunytul  ment 
lenni  s  egyéb  lehető  elsőségeit  s  kellető  tulajdonit  pedig,  életi  nyá- 
jassága  által,  annál  szebb  fényben  előtüntetni.  Ki  mind  ezeket  tagadni 
s  fedezgetni  akarja,  nem  csak  hijába  fáradoz,  sőt  azon  veszélybe 
esik,  hogy  kiki  ujjal  mutat  rá  s  kaczagja.  És  igy  bölcsebbet  nem 
tehetni  az  önvádolásnál,  ha  igy  lehet  mondani,  még  akkor  is,  midőn 
a  kellemetlen  létbül  s  hátramaradásbul  kilábolni  lehetetlen.  De  hát  ha 
ezen  kilábolás  nem  csak  nem  lehetetlen,  sőt  igen  könnyű,  és  szinte 
semmi  fáradságba  se  kerül  s  önmagunktul  függ:  akkor  a  hiányok  s 
homályok  eltagadása  s  rejtegetése  csak  azt  bizonyítja,  hogy  azokbul 
kiemelkedni  nincs  szándékunk  vagy  nincs  erőnk. 

A  képzelet  mindent  nagyobbra  fest,  mint  a  valóság  lenni  szo- 
kott, s  csak  tőlünk  függ  p.  o.  magasb  tornyot  a  strassburginál, 
tágosb  szentegyházat  a  római  sz.  Péterénél,  nagyobb  hajót  egy  spa- 
nyol linea-hajónál  képzelni.  Igy  egy  cseppet  se  nehéz  jobb  utakat, 
műveltebb  mezőket,  kiesb  vidékeket,  serényebb  kereskedést,  helyesb 
communicatiókat,  vígabb  falukat,  tisztább  várasokat,  jobb  vendégfoga- 
dókat, nagyobb  culturát,  kiterjedtebb  s  több  oldalú  tudományt,  nyájasb 

hospitalitást,  értelmesb  rendeletü  curiát  vagy  kastélt,  nemesb  patrio 
tismust,  több  közleiket,  polgári  erényt  —  s  kevesebb  sárt,  port, 
nádat,  korlátlan  partu  vizeket,  hasztalan  erdőket,  becstelen  lapányo- 
kat,  bozótot,  kevesb  egoismust,  s  egy  részrül  a  legalaptalanabb  hiú- 
ságot, más  részrül  a  határnélküli  hajlékonyságot,  alattvalók  iránt 
dölyföt,  előljáró  előtt  porban-csuszást,  kevesebb  előítéletet,  bal- 
véleményt, tudatlanságot,  féktelen  betyárságot  s  a  t.  —  magunknak 
képzelni,    mint  a  milyen  s  mennyi   valósággal   találtatik  honunkban. 

Ennél  fogva  nem  hivja  meg  a  magyar,  vendégét  soha  fényes 
táblára,  nagy  bálra,  pompás  udvarába,  hanem  egy  kis  barátságos 
ebédre  vagy  tánczmulatságra,  szegény  házához,  sat  —  s  igy  sok- 
szor a  képzelet  igen  kevésre  s  kicsinyre  lévén  elkészülve,  a  meglehe 
tőst,  türhetőst  is  jónak  s  különösnek  tartja  a  hivatalos.  Nincs  vésze 
delmesb  mint  valamely  elsőségnek  kicsapongó  reputatiója  —  becse- 
sitése  —  mert  valóságban  mindég  kevesbet  találunk,  mint  azt  képze 
létünk  festi,  midőn  azonban  az  árnyékban  szerénykedő  szépet  t 
érdemest  kiki  csudálva  szemléli.  S  nem  szolgálhatni  valakit  gono- 
szabbul, mint  ha  dicséretink  által  igen  magasra  emeljük,  a  mi  álta! 
őtet  ugy  szólván  egy  magas  toronyra  állítjuk,  melyrül  szégyen  nél- 
kül nem  ereszkedhetik  le  s  magát  oly  magas  helyen  nem  is  tarthatja 
sokáig  —  s  igy  arrul,  azaz  a  közvéleményben  a  legfőbb  pontrul  egy- 
szerre a  legalacsonj'-abbikra  szokott  sülyedni. 

Nemzetekkel,  hazákkal  szinte  igy  van,  s  főkép  olyanokkal, 
melyeket  nem  igen  ismernek  s  melyek  körül  eddig  mindég  valami 
homály  s  köd  boronga.  Sigy,  ha  némely  állitásim  nagyítva  adnák  is 
elő  hiányink  s  hátramaradásinkat,  annál  jobban  fogja  csudálni  a 
külföldis  magyar,  vagy  az  igazi  külföldi  azt,  a  mit  ő  helytelennek  s 
rossznak  vélt,  s  a  mit  türhetős,  sot  jó  karban  talál ;  midőn  azonban 
azon  igazságok,  melyeket  előadék,  mahónap  bizonyosan  jó  s  hasznos 
következéseket  fognak  szülni. 

A  mi  pedig  a  nevetségest,  gyűlöletest  s  veszedelmes  princípiu- 
mokat sat.  illeti,  valóban  igaz :  hogy  számos  hazánkfiainak  élet- 
módja s  öntartása  ugyancsak  nem  kaczajra  gerjeszt,  hanem  a  sze- 
meket könybe  borítja,  s  nem  annyira  gyűlöletre  —  mert  ki  gúnyol- 
hatja, ki  gyűlölheti  az  igazán  szerencsétlent?  —  mint  inkább  keresz- 

-    139    - 


tény  irgalomra  méltó.  S  igy  mind  azokat,  kik  magokat  érintve  8 
némely  rajzimban  hü  hasonlattal  festve  érzik  —  ha  már  magok  akar- 
ják elárulni  magokat  —  arra  kérem,  változtassák  utóbbi  tetteik  által 
mai  állitásimat  hazugsággá ;  mert  mindaddig  míg  se  nem  jó  polgárok, 
se  nem  jó  gazdák,  se  rendet,  se  takarékosságot,  se  józan  életet  nem 
tartanak,  mind  addig  senki  se  fogja  hinni,  hogy  azok,  kik  vélek  egy 
értelemben  nincsenek,  vélek  kezet  nem  fognak,  pénzeiket  nem  ugy 
pazarolják,  jusaikat  nem  ugy  tiporják,  s  napjaikat  nem  úgy  ölik, 
mint  ők  —  veszedelmes  emberek ;  hanem  azt  fogják  hinni :  hogy 
kiki  önmaga  szinét  viselvén,  s  nem  más  csak  ön  tulajdoni  által 
lehetvén  s  lévén  valóságosan  nevetségessé  s  gyűlöletessé,  bizonynyal 
nem  oly  birtokosok  fogják  a  fentebb  előadott  kötelességekről  értesítő 
gondolatokat  helyteleneknek  tartani  s  megtámadni,  kik  uruk  köze- 
lebbső  tisztei  s  kik  élteket  közszolgálatra  szentelek,  hanem  olyanok, 
kiknek  se  vagyonok  rendben,  se  rokonbeli  összeköttetésik  tisztában, 
se  jobbágyik,  se  gazdaságok  jó  állapotban  nincsenek.  Sót  kiki  arrul 
lesz  meggyőződve:  hogy  azoktul  kell  tartani  s  azok  fogják  az  egész 
egyetemet  minden  kétségen  kivül  végre  zavarba  s  veszélybe  hozni, 
kik  már  mindeneket  eltékozlák,  s  gyermekiknek  egy  garast  se  hagy- 
nának, ha  az  valóban  nagy  tiszteletet  érdemlő  atyai  tehetségekben 
állana,  s  a  birtok  s  vagyon  sequestrum  vagy  majorátus  által  vala- 
mennyire mentesítve  nem  volna,  —  s  nem  azoktul,  kik  a  haza  ügyé- 
ben fáradozván,  anyaföldöket  mind  magosbra  emelni  törekednek, 
midőn  a  bal-  s  előítéleteket  kiirtani,  valódi  s  életrevaló  ismereteket, 
tudalmakat  mind  jobban  s  jobban  terjeszteni  iparkodnak ;  —  hogy 
azok  valóban  a  veszedelmesek,  kik  mindent  mutatók  csak  magyart 
nem,  s  kik  a  rendetlenség  közepébül  mindég  csak  jó  rendrül  s  áldott 
nyugalomrul  habaráznak,  helyesb  ekében  pedig,  lóherben,  jobb  ven- 
déglőben, versenyfutásban,  tudományos  társaságban,  s  tán  még  egy 
magyar  dictionariumban  is  véres  revolutiót  látnak,  s  kik  azokat  hir- 
detik, ügyes  észfogással  veszedelmes  principiumuaknak,  kik  nem  az 
ő  nyomaikat  tapodják,  hanem  az  által  hiszik  tántoríthatatlan  hűsége- 
ket királyjokhoz  megmutatni  s  azt  egész  Európa  által  elismertetni, 
hogy  legédesb  jusok  szerint  szavaikrul  s  tetteikrül  lerántván  a  homályt, 
kétségest,    alattomost,    hypocrisist   s    minden   álságot,   oly    szívesen 

áldoznak  ideik,  vagyonik  s  fáradozásikkal  honjok  elősegéllésére,  mint 
készek  is  fejdelmikért  véreket  ontani  egy  cseppig,  mindenütt  s 
mindenkor ! 

„Néhai  bölcs  és  dicső  atyáink  s  eldődeink  is  csak  ugy  éltek 
mint  mi,  azért  ne  akarjunk  jobbak  lenni  mint  ők,  s  igy  ne  változ- 
tassunk semmit ;  sok,  a  mi  theoriában  szép  s  a  jobb  szivüt,  de  mélyeb- 
ben nem  gondokozót  bájolja  s  elcsábítja,  praxisban  ki  nem  vihető. 
S  mikép  mondhatni,  hogy  az  ország  semmi  terhét  sem  viseljük' 
hiszen  az  indirecta  teher  szinte  elnyom,  s  efelett  nem  insurgálunk-e' 
ha  kívántatik  ?  S  másutt  a  külföldön  jobban  mén  a  dolog  ?  s  a  t. 

Néhai  bölcs  és  dicső  atyáink  s  eldődeink  éppen  nem  éltek  ugy, 
mint  mi,  hanem  kemény  vadságokban  háborúhoz  s  veszélyekhez 
cdzve,  lóháton  vagy  váraikban,  sáncz  és  mocsár  közt  igazán  nagyok 
voltak;  mi  ellenben  ellágyultam  s  elpuhulva,  se  vadságunk,  se  civili- 
zatiói  súlyunk  által  félelmesek  többé  nem  vagyunk.  Megváltozott  az 
idő,  s  azzal  mi.  S  igy  könnyebb  az  eldődiekre  provocálni,  mint  meg- 
mutatni: hogy  csak  ők  is  ugy  kocsiztak  s  henyéltek,  mint  mi,  s  őhe- 
lyettek  is  mindég  csak  az  adófizető  kelt  ki  ellenség  eleibe,  s  akkor 
is  jobban  levágta  a  török  fejét,  mint  ők;  a  mit  ma  minden  bizonynyal 
jobban  tudna  mint  mi.  De  ha  megengedtük  magunkon  azon  cardina- 
lis  változást  végbe  vitetni,  melyen  az  okos  csak  örülhet,  mert  az  uj 
utón  mindent  elhomályosíthat,  a  mi  eddig  magyar  földön  dicső  valaha 
csak  volt  —  azon  cardinalis  változást  mondom,  hogy  örökös  katonákbul 
kirekesztőleg  földmüvelök,  tudósok,  irók,  ügyvédek  s  efélék  legyünk, 
midőn  azonban  csak  az  adófizető  nép  katonáskodik  igazán  —  hogy 
ellenezhetjük  józanul  s  igazságosan  azon  változásokat,  melyek  a  fő 
kivetkeztetés  természetes  kísérői  ? 

Mi  most  éppen  —  ha  ugy  szabad  kimagyarázni  magamat  — 
az  oroszlán,  a  mi  hajdanta  valóban  voltunk  is,  s  a  jó  fegyverzetű 
férfiú  közt  állunk.  A  régi  iskolabeliek  mindég  vissza  akarnak  vezetni 
oroszlánságunkra  s  ebben  nem  cselekesznek  ítéletem  szerint  termé- 
szetesebben s  mélyebb  belátással,  mintha  egy  32  esztendős  férfiút 
megint  18  esztendőssé  akarnának  varázsolni,  vagy  az  emberiséget 
rák  gyanánt  hátra  léptetgetni ;  vagy  mábul  tegnapot  csinálni,  s  igy 
minden  igyekezetik  s  intésiknek  a  mathesis   rendé   szerint  nem  lehet 

egyéb  következése  durvaságnál,  gőgnél,  betyárságnál  s  hosszú  bajusz- 
nál. Én  inkább  fegyvert  fogni  tanácslok;  azon  fegyver  pedig,  melyet 
ajánlok,  nem  egyéb,  mint  már  előbb  is  mondám,  kicsinosított  ember- 
főnél. Ebbül  ered  minden,  mert  a  bölcseség  erő  és  szerencse.  S  igy 
csak  a  csínosodás  van  itt-ott  még  hátra,  mert  hála  az  egeknek,  feje 
van  mindegyikünknek. 

A  mi  pedig  a  theoriát  és  praxist  illeti,  melylyel  némelyek  min- 
den körülállásban  elő  szoktak  állni :  tudjuk  azt  igen  is  jól,  hogy 
könnyebb  házat,  hidat  rajzolni,  mint  épitni ;  könnyebb  erőművet 
kigondolni,  mint  mozgásba  hozni ;  könnyebb  tökéletes  respublicákat 
s  országlásmódokat  képzelni,    mint   csak   egy   falusi   biró   dolgait  is 

derekasan  s  emberül   végezni; de   tudjuk   ellenben   azt  is, 

hogy  ezen  thema  a  rest,  rosszakaró  s  kivált  az  interessált  szájában 
olyan,  mint  a  méreg,  s  a  legjózanabb  javítást,  legbizonyosb  előlépési 
is,  sokszor  gyökerestül  megsemmisíti :  p.  o.,  hogy  a  vármegyeházi 
cassa  mindég  legnagyobb  bátorságban  legyen,  azzal  visszaélés  ne 
történhessék  s  bukás  ne  kövesse,  mint  sokszor  a  régieket  dicsérők 
közt  lenni  szokott,  ily  komoly  tekintetű  okoskodók  előtt,  kivált  ha 
magok  kezei  alatt  van,  theoriában  szép,  de  praxisban  ki  nem  vihető. 
Hogy  a  hús  limitatiója  eltörültessék  s  ily  könnyű,  egy  garasba  se 
telő  javítás  által  a  mezei  gazdaság  egy  pár  év  alatt  századi  szökke- 
nést tegyen,  theoriában  igen  is  szép,  de  praxisban  ki  nem  vihető. 
S  váljon  mért  lenne  ki  nem  vihető  ? Mert  az  által  némelyek- 
nek, kik  a  tanácsban  ülnek  s  mindég  a  régi  rendet  emlegetik  —  egy 

jövedelmi  részek, midőn  a  hus  felemeltetik,  elmaradna 

s  igy  az  új  theoriábul  származó  praxis,  s  mint  ők  mondogat- 
ják: az  újításokból  fakadó  zavar  rajok  nézve  természetesen  semmit 
sem  érne  s  káros  lenne.  Hogy  a  földbirtokosak  utak  csinálásához  s 
egyéb  communicatiók  létesítéséhez  járuljanak  s  igy  elevenséget  s 
egészen  uj  életet  hozzanak  hazájokba,  theoriában  szép,  de  praxisban 
ki  nem  vihető,  —  s  ugyan  mért  ?  Mivel  a  vásárhoz  közel  lakónak  a 
rossz  ut  ideig-óráig  hasznos,  mert  a  concurrentiát  kizárja,  legfőképen 
pedig  azért,  mivel  ha  megszűnik  a  régi  rend,  megint  az  uti  biztosok 
jövedelme  maradna  el s  a  t. 

Ks    ilyen    praxisok,    mint   p.   o.    legeltetésben,    hol  a  földesúr 

lassan-lassan  minden  legelőbül  kiszorítja  jobbágyit,  vagy  utcsinálás- 
ban,  hol  14  napra  idegen  tájékra  hajtják  el  a  szegény  parasztot  s 
ott  bitangkép,  jobbára  esztelenül  s  igy  hijába  pazérlott  munka  közt 
marháját  legelő  hija  miatt  romlani  s  veszni  látja,  midőn  azonban  maga 

sínylődik,  vagy  pénzét  a  csapszékben  költeni  kénytelen végre 

ha  6  készítette  el  az  utat,  csak  szinte  megint  egyedül  őmaga  fizet 
vámot  tőle ;  vagy  forspontozásban,  midőn  a  jobb  lovas  jobbágy  föl- 
desurának vagy  tiszteinek  ingyen  szolgáló  kocsisa ;  vagy  vármegye- 
ház-épitésben,  hol  közönségesen  egy  pár  szabad  oblatum  után  a 
munka  s  költség  legnagyobb  terhét  azon  osztály  viszi,  melynek  a 
vármegyeház  néha  nem  egyéb  kinzó  helynél ;  vagy  országgyűlési 
költségek  vitelében,  melyen  az,  ki  a  költségeket  viszi,    repraesentálva 

nincs és   számtalan   eféle   praxisok   ugyancsak    jó    szép  s 

nemes  elintézések!  S  lehet-e  azokat  rendnek  s  igazságnak  hívni?  S  ugyan 
változtatások  ki  nem  vihető-e  ?  S  tán  veszedelmet  hoznak  hazánkra  ? 
„O  szégyen !  hol  marad  elpirulásod."  S  még  is  hány  ügyes  hypocrita 
teszi  ilyesek  által  a  sokaságot  bolonddá,  mely  vak  heviben  rá  merne 
eskünni,  hogy  alkotmányunk  ily  égbe  kiáltó  s  a  természettel  össze- 
ütköző sarkalatokon  áll.  — 

A  mi  pedig  az  indirecta  terhek  vitelét,  mely  minket,  a  mint 
állítják,  elnyom,  vagy  háborúkori  felkelésünket  illeti :  arrul  most 
inkább  hallgatok  s  más  időre  hagyom,  mert  igen  sokáig  kellene  az 
absurdumok  tengerén  hajóznom,  minekelőtte  józan  partra  juthatnék. 
Azonban  nem  hiszem :  hogy  ezen  sokszor  előhozott  tetemes  súly,  t.  i. 
az  indirecta  teher  agyon  nyomott  volna  eddig  csak  egyetlenegy  magyar 
nemest  is  —  tán  parasztoknak  sajnosán  esett,  az  meglehet;  s  éppen 
oly  nehezen  képzelhetek  magamnak,  akármint  hevítsem  is  fel  s  kínoz- 
zam fejemet,  egy  oly  hadi  sereget,  mely  a  mai  nevelés  s  életmód 
következésében  a  legvadabb  s  dühösb  ellenséggel  győzödelem-hihető- 
séggel  szállhatna  szembe,  mely  jobbára  csak  nemesekbül,  magnások- 
bul,  lordokbul,  pairekbül,  püspökökbül  s  ország  zászlósibul  volna 
szerkesztetve,  kik  a  nemzetek  tábornoki,  hadnagyai  voltak  régi 
világban ! 

S  hogy  másutt  sincs  jobb  világ,  külföldön  se  megy  jobban  a 
dolog,  az  ránk  nézve  mit  következtet?  Ezen  állítást  tagadni  is  lehetne. 

mert  igazságos  Ítélet  előtt  Magyarország  minden  lakosit  s  nem  kire- 
kcsztőleg  a  nemeseket  kellene  csak  kihallgatni ;  s  továbbá,  ha  sehol 
se  volna  is  a  jólét  oly  indigena,  mint  nálunk,  mért  kellene  azért  a 
középszerűség  szomorú  pontján  megállani,  ha  mindnyájan  határ  nél- 
kül szerencsésbek  lehetünk  még  s  arra  szeretett  királyunk  atyai 
gonddal  kezet  is  nyújt? 

„Még  igen  is  kora  ilyeseket  mondani  —  szerzőhez  nem  illók, 
országgyűlésre  valók ;  egyébaránt  nem  tanácsos  annyit  változtatni 
egyszerre,  hanem  csak  halkan  s  egymást  követve.  Efelett  mi  közünk 

nekünk  ahoz,  ha  Magyarország  félszázad  után  fog  is  virágozni 

mi  akkor  nem  élünk  már  s  a  t". 

Némely  emberek  mindenre  —  kivévén  a  mi  közvetetlenül  önhasz- 
nokat  következteti  —  csak  azt  tudják  mondani :  még  kora  s  nem  ma, 
de  még  ezer  esztendő  múlva  is  mindég  csak  azt  mondanák.  Van  is, 
tagadni  nem  lehet,  sok  az  időt  megelőző,  mint  p.  o.  lónak  gyepre 
hozása  idomítás  nélkül,  úrfinak  examenadása  tanulás  nélkül,  soknak 
házasodása  tapasztalás  nélkül,  repraesentativum  systema  köz  értel- 
messég nélkül  s  a  t. De   a   publicumnak  valami  hasznosra 

elkészítését  tán  nem  ezek  közé  számlálhatni,  sőt  úgy  látszik,  hogy 
némely  tárgynak  egyszerre  —  minekelőtte  a  tanácskozóknak  tökéletes 
világos  ismerete  lenne  még  róla  —  tanácskozás  végetti  felvétele  inkább 
tartozik  azon  nevendékek  társaságába,  kik  születésekben  apjokat 
előzték  meg. 

Mit  ér  a  legjobb  vadász,  legjobb  munkás,  legjobb  deák,  leg- 
bátrabb ember  előkészület  nélkül;  az  elsőnek  puskája  nem  sül  el,  a 
másodiknak  ekéje  bicezen  ki,  kaszája  tompán  vág,  a  harmadik  min- 
den esze  s  talentoma  mellett  is  második  osztályba  jő,  a  negyedik,  s 
kivált  mostani  időkben  haszontalan  katona  s  a  t.  Minden  idomítástul, 
elkészitéstül  függ!  S  a  legjózanabb  systemákat  s  intézéseket  minden 
előkészület  nélkül,  azaz  rendetlen  képzeletek  igazítása  s  rendezése, 
hamis  benyomások,  vakitó  elfogultságok  s  megrögzött  balitéletek  kiir- 
tása s  a  tudnivalók  nagyobb  kiterjesztése  előtt  tanáczkozásba  hozni 
nem  egyéb,  mint  magot  vetni  száraz  kemény  földbe,  mely  se  szántva, 
se  trágyázva,  se  boronálva  nincs,  s  ennek  következésében  látjuk  s 
tapasztaljuk  sok  összeülök  közepibül,   és   sok  fáradság  után  igen 

sokszor  mikép  veszi  eredetét  a  semmi,  s  ez  B-re  emlékeztetvén,  azt 
mondatja  velünk :  „Ils  travaillérent  beaucoup,  mais  firent  trés  peu"  s 
errül  megfontolásra  csak  ennyit ! 

Igen  sokat  kezdeni  egyszerre,  igaz,  többnyire  igen  ártalmas  s 
az,  ki  igy  cselekszik,  nem  dolgozik  nagyobb  sikerrel,  mint  azon  agár, 

mely  egy  izben  több  nyulat  hajhász ; ellenben  nem  lehet  p.  o. 

gazdaságban  az  idén  ökröket  vásárlani,  esztendőre  kutakat  ásni,  har- 
madikban béreslakást  épitni,  negyedikben  szekereket,  ekéket  készitni 
s  a  t,  de  soknak  szinte  egyszerre  kell  megtörténni,  hogy  a  sok  elké- 
szült tagok  részarányos,  egybefogó  egészet  alkossanak.  A  józanabb 
gazdasággal  s  kereskedéssel  oly  szorosan  függ  a  legelők  felosztása, 
hús-árositás  eltörlése,  hitel,  papirospénz  s  több  eféle  össze,  hogy 
ugy  szólván  csak  egyszerre  mehetnek  előre.  így  van  sok  egyéb  fon 
tosban  is.  S  kezdeni  kell  valamikor,  mint  nem  különben  nem  lehet 
mindég  alunni,  hanem  végre  csak  fel  is  kell  ébredni. 

S  hogy  sok  nem  bánja,  mi  lesz  hazájábul  holta  után,  azt  igen 
is  elhiszem,  sőt  bizonyos  vagyok  benne,  mert  látom,  hogy  éltében  se 
törődik  vele  sokat.  De  a  nemes  nem  igy  gondolkozik,  —  a  mit  meg- 
vallani nem  szegyei  —  s  azt  hiszi,  ha  bár  egyedül  maga  maradna  is, 
hogy  egy  becsületes  embert  kirekesztőleg  csak  az  boldogíthat  vénülő 
korában,  ha  férfi  ideje  férfias  munkálódási  által  megérdemlé  s  előre 
sejdíti,  hogy  hazafiai  leglelkesb  része  valaha,  ha  ő  többé  nincs  s 
minden  irigységnek  s  megsértett  önszeretetnek  vége  —  hamvai  felett 
azt  fogja  rebegni :  „Itt  a  föld  igazán  nemes  csontokat,  igazán  becsü- 
letes hazafit  borít".  Mert  mi  melegítheti  a  nemes  vért  édesebben,  s 
mi  által  felelhet  az  ember  jobban  meg  titoktele  ittlétének,  —  melyben 
minden  kétes  s  rejtett  s  hol  még  a  legvilágosabban  látó  szebb  lelki 
felemelkedéssel  is  csak  sejdíthet,  —  mint  midőn  ön  álláshelyén,  melyre 
a  sors  állitá,  hazája  s  ez  által  a  mindenség  tökéletesbitéséhez  tehet- 
sége szerint  járul ! 

Azért,  ha  másnak  hazája  fejős  tehén  gyanánt  jelenik  is  meg, 
nekünk  azon  remény  maradjon  mindég  legszebb  örömünk,  hogy 
magyar  honunk  mind  magasbra  fog  emelkedni  még;  s  leszünk-e 
tanúi  annak,  vagy  sem,  a  hatalmas  Istenekre  bizzuk  s  ugy  fáradoz- 
zunk, mint  halhatatlan  lelkűek,  kik  az  idő  mohátul  mentek.  S  ki 
Széchényi.  I.  10 

tudja,  ha  soha  többé  halotti  álmunkbul  nem  ébrednénk  is  fel,  ki  sze- 
rencsésebb :  az-e,  ki  a  fákat  ülteté,  ápolgatá  s  azok  lassú,  de  meg 
nem  szűnő  növését  tapasztala,  vagy  az,  ki  megnőtt  korokban  nyu- 
godott s  henyélt  csak  árnyékok  alatt? 

„S  mily  jussal  mondhatja  a  szerző  mind  ezeket,  ki  bizta  rá; 
minket  tán  vezetni  akar  s  a  t.  O  bizonyosan  mellékes  czélt  vágy 
elérni  s  nagy  lelkű  állításai  egyedül  kifüggesztett  czégér,  mely  által 
a  lágy  velejüket  mystificálja,  midőn  magában  nevet  s  önhasznát 
lesi  s  a  t". 

Ezen  megtámadás  személyemet  illeti  egyenesen  s  igy  azt  meg- 
czáfolni  sok  tekintetben  bajos,  mert  önszemélyérül  szólani  annyi,  mint 
a  szebb  társasági  rendet  sérteni,  s  igy  tán  tanácsosb  lenne  hallgatni 
s  a  rólam  való  Ítéletet  az  olvasóra  bizni.  Azonban  ily  megtámadást 
nem  csak  rossz  néven  nem  veszek,  sőt  annak  ugy  annyira  örülök, 
—  mert  részint  a  büszkeség  szava,  részint  pedig  azoknak,  kik  néme- 
lyeket a  velem  tártastul  nagy  becsű  tanácsokkal  elvonni  akarnak, 
igazi  mystificatiója,  —  hogy  néhány  kis  megjegyzésimet  elhallgatni 
nem  vagyok  elég  erős. 

Olyasokat,  kik  jusomat  gondolatim  előadásira  nézve  kétlik  vagy 
el  is  akarják  tagadni  s  magokat  általam  vezettetni  nem  engedik, 
csak  dicsérhetek;  mert  ők  az  által  azt  bizonyitják,  hogy  több  észbeli 
erőt  érezvén  magokban,  mint  bennem  tapasztalnak,  önszemélyeket 
hiszik  vezetőkké  alkotva.  S  ily  nemes  önérzet,  ily  büszke  felemel- 
kedés legnagyobb  tiszteletre  méltó  ;  s  éljenek  !  Ne  is  menjenek  ilyesek 
senki  mögött,  de  a  legnemesbek  mellett,  vagy  előttök  is  —  csak 
rajta!  — 

Galileire  nem  bizta  senki  a  föld  maga  körül  forgásának  kitalá- 
lását ;  Newtonra  senki  a  nehézség  törvényei  felfedezését ;  ugy  nem 
bizta  senki  Franklinra  azt,  a  mit  emléke  mutat  s  a  mi  egyszersmind 
dicső  életrajza :  „eripuit  coelo  fűimen,  sceptrumque  tyrannis".  De  ők 
halhatatlan  pályájukat  minden  titulus,  protectio,  salarium  s  efélék 
nélkül  —  s  a  nélkül,  hogy  más  emberek  által  rajok  lett  volna  bizva, 
eljárták  s  ugy  látszik,  meghivatások  az  emberiség  felvilágosítása  végett 
magasb  helyrül  történt,  mint  a  mily  magas  hely  e  földön  van.  S  igy 
jeles  megtámadóim  —  mert  olyasokrul  itt  nincs  szó,   kik   csak  hibát 

tudnak  találni,  magok  pedig  soha  sem  visznek  végbe  semmit  —  ne 
várjanak  senkire,  járjanak  elöl,  mint  a  például  felhozott  három  bölcs- 
szivesen  leszek  követőjök ;  adjanak  jó  tanácsot,  oktassanak  bölcse, 
ségre ;  erősítsék  meg  önpéldájok  s  tetteik  által,  a  mire  oktatnak  —  leg- 
hívebb tanítványok  én  fogok  lenni.  A  miben  hibáztam,  ők  igazítsák 
cl  —  s  fussanak  velem  egy  pályát.  Nem  kívánok  egyebet,  mint  házas- 
ságomban ő  általok  meggyőzetni ;  s  nem  óhajtok  semmit  buzgóbban, 
mint  hogy  hazafi  kötelességim  gyakorlásában  általok  messze  hagyas- 
sam hátra,  mert  így  —  s  ezt  büszke  érzéssel  merem  állítni  —  az 
ország  nem  sokára  ugyan  más  képet  mutatna ! 

Sok,  igaz,  azt  is  rossz  néven  veszi  s  a  ki  bizta  rd-\  veti  sze- 
memre, hogy  némely  magyarokat  szégyen,  gúny,  satyra  s  egyéb  tőlem 
kitelhető  üldözés  által  anyai  nyelvek,  —  melyet  tulajdonkép  anya- 
nyelvnek sok  magyar  házban  többé  nevezni  nem  lehet,  —  megtanu- 
lására kinszeritni  akarok.  Már  ez  ugyancsak  nagy  szemtelenség  s 
égbe  kiáltó  igaztalanság,  azt  nem  tagadhatni  —  s  én  azt  csak  vak 
hevemben  teszem ;  mert  hogy  is  kívánhatni  azt  okossággal  s  mérsék- 
lettel egy  magyartul  s  kivált  ha  több  ezer  jobbágyi  vannak:  hogy 
még  magyarul  is  tudjon,  midőn  hazai  dolgokban  ugy  sem  igen  jár- 
tas ?  Hisz  ez  igen  is  nagy  praetensio  lenne  —  és  szinte  a  természet 
törvényivel  ütköznék  össze ! 

Akármihez  s  mi  ellen  való  vak  bizodalom  vagy  bizodalmatlan- 
ság  pedig  a  lágy  velőnek  s  felette  gyenge  itélőerőnek  legnagyobb 
betűkkel  irt  testimonialisa.  Rézzé  válik-e  az  arany  a  rossznak  vélt 
markában,  vagy  aranynyá  a  réz  a  jónak  gondolt  kezei  közt?  Nem 
változik  biz  az  egy  cseppet  sem,  akárki  markolja  is  —  csak  hogy 
ismerni  kell.  Szint  így  van  a  gondolattal,  okoskodással,  állításokkal. 
A  rossz  ember  sokszor  sok  jót  és  eszest  mond,  mint  nem  különben 
sok  hiábavalót  s  esztelent  a  jó.  A  maga  lábán  állni  s  maga  eszivel 
gondolkodni  tudó  nem  hagyja  magát,  mint  a  nép,  fényes  beszéd, 
kellemes  előadás  s  ügyes  sophismák  által  elcsábítatni,  de  mindenkor 
és  mindenütt  a  dolog  velejére  tekint  s  ezt  a  szerint  fogadja  el,  azt 
ugy  veti  vissza.  S  ki  azt  mondja:  „Ne  higyjetek  neki,  mystificál",  az 
mystificálja  inkább  hallgatóit,  mert  nyiltan  szűk  eszű  s  keskeny  belátá- 
süaknak  nyilatkoztatja,  kik  magok  se  nem  látnak,  sem  Ítélni  nem  tudnak. 

10* 

S  ezek  szerint  a  rólam  való  ítéletet  —  s  valljon  mi  a  fő  czélom 
s  mily  jutalmat  s  hasznot  vadászok  —  kinek-kinek  önbelátására  s 
megbirálására  bizom,  —  midőn  azt  hiszem,  hogy  hazám  java  előmoz- 
dítására minden  tőlem  kitelhetőt  cselekedni  szinte  oly  jusom  van, 
mint  egy,  se  igen  magas,  se  felette  alacsony  helyezetü  katonának 
tagadhatatlan  jusa  van,  —  a  mi  legszebb  bére  —  minden  tőle  kitel 
hetőt  a  diadalomnyerés  végett  elkövetni ;  s  ezen  fényes  jusombul 
melyet  a  legitimitás  legszentebb  törvényei  szerint,  mint  az  Isten  leg 
szebb  ajándékát  tekintem  s  becsülni  tudom,  s  melyet  tőlem,  mig  élek 
el  nem  fog  ragadni  senki,  folynak  személyemre  azon  kötelességek 
melyeket  fentebb  előhoztam. 

Az  ötödik,  hatodik  s  számtalan  többi  megtámadókat,  kik  okos- 
kodásim  ellen  minden  bizonynyal  hydraként  fel  fognak  kelni,  még 
most  megczáfolni  nem  akarom.  Legyen  az  utolsó  szó  olvasómé. 
Thema  van  elég  s  igy  berekesztésem  vége  legyen  még  egy  barátsá- 
gos s  már  többször  érintett  rövid 

tanács. 

A  legnagyobb  igazságbul  minden  részre  a  legnagyobb  haszon 
is  foly,  ugy  mint  kirekesztőleg  csak  a  természet  örökös  rendszabási 
szerint  alkotott  tárgy  —  legyen  erkölcsi,  legyen  lelketlen  —  rejti 
magában  a  lehetség,  siker  s  állandóság  mineműségét.  A  legfőbb 
igazság  erkölcsi  világban  az,  a  mi  mechanikában  az  öröklétű  axióma. 

Nem  kényünktül  függ  tehát  p.  o.  a  vizeket  erre  vagy  amarra 
vinni,  mert  azoknak  nem  parancsolhatunk,  —  nem  kényünktül  gőz- 
erőművben  a  lombikot  nagyobbra,  kisebbre,  az  emelöket  hosszabbra, 
rövidebbre  készitni,  —  szorító  erőművben  a  csőket  hosszaságokhoz 
képest  szűkebbre,  tágabbra  rendelni,  mert  ezek  közt  mathesisi  idom- 
zatnak  lenni  kell  s  a  t.,  hanem  szükséges  —  ha  igazán  józant  aka- 
runk előállitni,  —  hogy  a  természet  örök  rendszabási  szerint,  eszköz- 
lésinket  a  víz,  gőz,  levegő  s  a  t  változhatlan  tulajdonikhoz  alkal- 
maztassuk. S  szinte  igy  nem  önkényünktül  függ  a  társaság,  alkot- 
mány s  országlás  józan  léte ;  nem  tetszésünktül  s  jószivü  óhajtásink- 
tul  függ  embertársinkat  s  honbelieinket  jobb  létre  emelni,  boldogítni ; 

hanem  az  csak  a  lehető  legigazságosb  elrendelésbül,  azaz :  a  termé- 
szet eldönthetlen  szent  törvényei  hű  teljesítéséből  eredhet;  —  szó- 
val semmi  sem  közelíthet  a  tökéletesbhez,  ha  sarkalatja  nem  talp- 
igazság. — 

Ezek  következésében  tanácsom  semmi  egyéb,  hanem  hogy : 
„hazánkban  mindenkinek,  vagy  legalább  a  lehető  legnagyobb  résznek  gyomra, 
feje  és  erszénye  ne  legyen  üres,  —  sőt,  hogy  kiki  magának  több  s  több 
életjavakat  s  kellemeket  szerezni  iparkodjon  —  de  azokat  fáradozása 
után  minden  hihetőséggel  el  is  érhesse,  s  azokat  elérvén,  bátorságban 
bírhassa  is.  — " 

Mennél  több  marhahúst  eszik,  mennél  több  bort  iszik,  mennél 
több  posztó  ruhát  visel  s  a  t.  a  nép,  annál  jobb  lábra  kap  a  termesztő 
s  nincs  mit  rettegnie  a  vásár  változásai,  külföldi  tilalmak,  banque- 
rotte  s  lankadó  kereskedés  miatt  —  mert  minden  terméke  szinte  már 
mezein  kél  el;  —  s  mennél  számosb  házi  bútort,  csinosb  konyha-  s 
ebédszereket  s  egyéb  életalkalmat  s  a  t.  szerez  magának  a  sokaság, 
annál  jobban  emelkedik  a  mesterember  s  kalmár,  s  mennyivel  több 
a  belső  termesztés  s  nagyobb  a  kivánat  külföldi  javakkal  is  élni, 
annál  jobban  díszlik  a  kereskedés. 

És  igy  a  serényebb  földművelést,  nagyobb  industriát,  virágzóbb 
kereskedést,  szóval :  a  jobban  birást,  s  gazdagabb  léteit  megelőzi  —  s 
ezen  talpigazságon  áll  a  földbirtokosnak,  ha  ugy  szabad  mondani, 
kincstára  —  „az  ország  lakosi  legnagyobb  részének  oly  körülmények 
közé  helyeztetése,  hogy  az  nemcsak  marha,  de  még  borjúhúst  is 
ellessék ;  nemcsak  savanyu,  de  még  ugyancsak  jó  bort  is  ihassék ; 
nemcsak  posztó  ruhát  viselhessen,  de  még  kárpitot  is  használhasson 
s  a  t",  —  röviden  s  oly  világosan  mint  lehet:  hogy  az  adófizető 
nép  halkkal  azon  erkölcsiségre  emeltessék  s  a  jobban  fáradozó  és 
iparkodó  test  és  észbeli  törekedésinek  azon  bizonyos  és  bátorságos 
jutalmát  is  nyerje,  melyek  nélkül  akárki  mit  mond,  egy  ország  sem 
emelkedhetett  ki  eddig  s  egy  se  fog  kiszabadulni  a  középszerűség  s 
alacsony  állás  szomorú  köreibül  soha! 

Azon  közmondás :  „gazdag  paraszt  teszi  a  gazdag  földesurat," 
honunkban  nem  mindég  teljesül  be,  sőt  mai  időkhez  többé  nem  illő 
feudális  létünk  következésében,    mint  igazság,    szinte  sehol   sem  áll  i 

—    149    - 


mert  a  birtokosra  nézve,  ideig-óráig,  csaknem  mindenütt  hasznosb  a 
lelketlen  puszta,  mint  a  népesített  határ.  Azonban,  ezen  most  emiitett 
közmondás,  mely  valóban  talpigazságon  alapul,  nem  azért  válik  köz- 
tünk hasztalan  állítássá,  mert  valami  hiányt  rejt  magában,  hanem 
azért  nem  illik  mostani  helyeztetésünkre,  mert  jobbágyink  vagy  nem 
bírják  igazán  jól  magokat,  hanem  csak  a  mi  képzeletünkben ;  vagy 
nem  birják  jól  magokat  oly  módon,  mely  a  földesúrnak  is  hasznos 
lenne,  azaz  nem  birják  közönségesen  magokat  szorgalmasb  indus* 
triájok  után  jól,  hanem  csak  tagos  mezeik  és  számos  marháik  követ- 
kezésében ;  s  igy  természetesen  jobb  s  gazdagabb  létek  sem  uroknak, 
sem  az  országnak  sok  hasznot  nem  hajt. 

A  magyar  szántóvető  közönségesen,  komoly  féríiusága  követ- 
kezésében, nem  törekedik  ugy,  mint  sváb  vagy  szász  szomszédja 
némely  életjavak  megszerzése  végett,  —  s  igy  se  maga  nem  birja 
magát  oly  jól,  se  földesurának,  se  a  községnek  nem  oly  hasznos 
jobbágya  s  embere,  mint  az.  De  ebbül  nem  az  következik :  hogy  a 
magyar  földműves,  régi  s  részint  mostani,  semmit  vagy  igen  keveset 
óhajtó,  s  igy  igen  keveset  szemfüleskedő,  henye  apathiájában  hagyas- 
sák, hanem,  hogy  renyheségi  hajlandósága  miatt  inkább  a  legnagyobb 
inger  s  azon  magusi  erejű  indítóok  használtassák,  mely  más  orszá- 
gokban, mint  a  tapasztalás  mutatja,  oly  csudákat  művelt,  hogy  azokon 
alig  bámulhatni  elegendőleg,  s  melyek  következésében  p.  o.  Britannia 
esztendőnkint  szinte  8  millió  mázsa  vasat  készit,  1V»  millió  mázsa 
gyapjút,  2  millió  pamutot  és  számtalan  ilyest  varázsol  leghasznosb  s 
kellemesb  mindenfélékké ;  míg  mi  tán  200  ezer  mázsa  töredékeny 
vasat  se  tudunk  előállitni,  —  egy  kis  durva  posztót,  pamutbul  s 
egyébbül  pedig  a  semmihez  igen  közeljárót  készítgetünk  s  a  t. 

A  belső  comsumtio  birja  a  közönséget  a  lehető  legjobb  s  gaz- 
dagabb létre ;  hogy  pedig  a  legnagyobb  rész  az  élet  legszükségcsb, 
nem  különben  legkellemesb  javait  fogyasztani  forrón  kívánja,  s  azon 
kívánatnak  eleget  is  tehessen,  elkerülhetlenül  szükséges,  mint  conditio 
sine  qua  non  :  hogy  minden  statusbeli  —  személyes  függetlensége  s 
vérébe  mélyen  rejtett  s  gyökerezett  nemzetisége  leöltése  nélkül  —  állati 
vadságát  hagyja  el  s  józanabb  philosophia  alapjain,  mely  keresztény 
vallás  által  megtisztult,  fejthesse  ki  halhatatlan  emberi  méltóságát. 

Errül  pedig  nem  is  álmodhatni  „bizonyos  s  bátorságos  birtok 
s  azon  lehetőség,  sőt  hihetőség  nélkül:  hogy  fáradozási  után  határ- 
talanul jobban  bírhassa  magát".  S  erre  módot  nem  nyújthat  senki 
más  a  földesurakon  s  tehetősbeken  kivül. 

Ezen  utolsóknak  kell  tehát,  részint  a  sziv  ösztöne  s  még  inkább 
az  ész  tanácsa  szerint,  önmagokon  nemes  —  vagy  ha  egyenesen  ki 
akarjuk  mondani  —  józan  diadalmakat  nyerni,  tudniillik :  az  ország 
terhének  egy  részét  vállaikra  venni  s  igy  a  szántóvető  sorsát  könnyítni 
s  méltóságát  felemelni. 

Ily  concessiók  —  melyektül  a  nagyobb  rész  azért  retteg,  mivel 
l-e  természet  törvényeit  nem  ismeri  elegendőleg,  se  más  nemzetek 
tapasztalásit  használni  nem  tudja  —  csak  ideig-óráiglani  nyomást  s 
kárt  vonzanának  az  áldozókra,  s  az  igazán  nemes  tett  legjózanabb 
cselekvésnek  is  mutatkoznék  csak  rövid  idő  alatt ;  mert  a  helyett, 
hogy  most  az  adófizető  naprul-napra  tehetetlenebb  lesz  s  mi  birtoko- 
sak és  nemesemberek  se  vagyunk  gazdagok,  sőt  mindég  szegényeb- 
bek leszünk  —  igazságosb  rendelkezés  után  a  szántóvető  is,  mi  is 
jobban  birnók  magunkat ;  a  helyett,  hogy  most  az  adófizető  a  rá  rótt 
csekély  adót  se  képes  fizetni,  s  erejébül  oly  bizonyosan,  mint  2X2  =  4, 
mind  jobban  s  jobban  fog  kifogyni,  miköztünk  pedig  a  messzebbre 
tekintők  titkolhatlan  belső  aggódással  magokban  azt  kérdik  :  ugyan 
mi  lesz  ennek  vége  ?  —  a  19-dik  századhoz  illő  előmenetel  s  maga- 
sodás  által  a  haza  szükségei  bőven  kipótoltatnának,  s  mi  végre 
kiszabadulnánk  azon  kellemetlen  dilemmábul,  melynél  fogva  vagy 
kénytelenek  vagyunk  éltünk  fogytáig  ispánkodni,  vagy  legszebb  nap- 
jainkban sequestrum  alatt  sinlődni  —  drága  hazánk  pedig  a  többi 
európai  nemzetek  közt  helyet  foglalna  s  a  jövendő  oly  tisztán  s 
reménytele  derülne  fel  szemeink  előtt !  midőn  ma  ránk  nézve  nem 
csak  beborult,  de  kétes  is. 

Valóban  nem  gondolhatni  át  belső  megilletődés  nélkül  más 
nemzetek  reformatióinak  philosophiáját  s  mily  csudálatos  utakon  s 
mily  számos  keserű  epedések  s  gyászos  történetek  kísérésével  tetszik 
az  isteni  gondviselésnek  az  embereket  boldogságokra  vezetni,  kik 
buta  hevekben  s  egymás-ellenti  kajánságik  s  üldözéseik  közt  mind 
addig  szokták  lábaikkal  tiporni   önhasznokat   és   szerencséjeket,   míg 

vagy  kegyetlenségikben  s  vérontásikban  kifáradván,  vak  véletlen  által 
tűnik  fel  köztök  a  szent  igazság  s  annak  áldása,  vagy  lelki  tehet- 
ségik  emelik  őket  a  .jobblétei  s  bátrabb  s  boldogabb    élet  körei  közé. 

Britannia  s  Francziaország  vérzivatarjai  mit  bizonyítnak  egye- 
bet, mint  szegénység  miatti  megvívást  ?  Mert  mindazon  borzasztó  con- 
vulsiók,  melyek  egy  s  más  országot  oly  fertelmesen  megráztak,  mi 
egyébbül  vették  legvalódibb  eredeteket,  mint  abbul :  hogy  a  tehetősb 
rész,  mely  hatalommal  volt  felruházva,  a  haza  minden  terhinek  vitelét 
az  alacsonyabb,  de  a  hazafiak  nagyobb  részin  akará  mindég  hagyni 
—  a  mit  ez  végkép  tűrni  és  szenvedni  nem  tudott  s  nem  akart,  s 
elvégre  rablánczait  ketté  törte,  azoknak,  kik  őket  ugy  szólván  fogva 
tartották,  legnagyobb  ijedtekre  s  ideigleni  károkra  tagadhatatlan,  de 
egyszersmind  legnagyobb  valódi  hasznokra  s  mai  tartós  jó  létekre 
is;  mert  ezen  kinszeritett  változások  következésében  ők  most  határ 
nélkül  s  minden  tekintetben  jobban  birják  magokat  s  boldogabbak, 
mint  régi  helyezetekben  lennének,  melyért  annyit  fáradtak  s  harczol- 
tak  s  melynek  további  fentartása  végett,  legnagyobb  szerencséjekre,  a 
csatát  elvesztették !  — 

Hogy  Britanniában  hajdan  a  privilegiált  földesúr  készebb  volt 
inkább  vérét  ontani,  mint  feudális  alkotmányábul  egy  hüvelyknyit  is 
engedni  —  a  minek  következésében,  ha  t.  i.  józanabb  intézkedésre 
nem  kinszerittetett  volna,  ma  szintoly  szegény  s  tehetetlen  lenne,  mint 
mi  vagyunk  —  azt  minekünk  igen  természetesnek  s  megbocsáthatónak 
kell  látnunk  s  Ítélnünk ;  mert  mi  se  kívánkozunk  az  elavult  rozsdás 
systema  bilincseibül  kiszabadulni,  ámbár  mi  példahasználás  által  igen 
is  jól  s  minden  bizonynyal  tudhatjuk  —  s  ha  nem  tudjuk,  csak  önhi- 
bánk —  mily  valódi  léteire  s  eleven  életre  juthatna  hazánk  minden 
honbelink  felszabadítása  s  polgári  jusokban  részesülhetése  által.  Az 
angol  előtt  példa  nem  volt:  hogy  váljon  mit  szülne  az  alkotmány 
egyenlő  kiterjesztése  az  ország  minden  lakosira;  s  azért  ha  ott  haj- 
dan az  előítéletekkel  teljes  földesúr  önkényesen  jobbágyinak  conces- 
siókat  egyben  s  másban  tenni  nem  akart,  s  arra  őtet  végre  önléte 
miatti  aggódása  kinszerité,  van-e  annál  természetesb  ?  —  mint  valóban 
nincs  természetlenebb :  hogy  mi  ily  nyilványos  útmutatásokat  nem 
csak  nem  követünk,   de  még  jobb  felvilágosításával  s  kifejtésével  se 

foglalatoskodunk,  sőt  azokrul  hallani  se  szeretőnk,  jóllehet  egész 
existentiánk  homokon  alapul. 

Ki  a  külföld  mai  állapotját  s  némely  vidéknek  mostoha  fekvése 
mellett  még  is  bámulásra  méltó  virágzását  ismeri  —  mely  progressive 
terjed,  —  s  aztán  hazánk  szomorú  állását  tekinti,  s  hogy  mindenek- 
ben századi  távulságban  kullog  más  nemzetek  után  ezen  föld,  mely 
kimeríthetlen  szendergő  kincseket  rejt  ölében :  akkor  valóban  a 
legéletrevalóbb  is  elszomorodik,  a  legerősb  is  elgyengül,  kivált  ha 
átgondolja :  hogy  nem  csak  a  tudatlan,  de  még  a  tudományosb  rész 
is  minden  gyökeres  előmenetel  s  javítás  ellen  szegül,  s  jobbára 
porban  vagy  mocsárok  közt  senyvedő  jószágit,  üres  ládáját  s  azon 
boldogító  praerogativáját,  —  hogy  igen  kevésbül  semmit  se  kell  adóz- 
nia, midőn  egyéb  képviselői  jussa  alig  van,  —  oly  vitézi  hévvel  s 
bajnoki  állhatatossággal  védelmezi,  melyekkel,  ha  józanra  fordíttat- 
nának, legnagyobb  csudákat  lehetne  vinni  végbe,  —  hogy  észtehet- 
ség, példa  s  a  természet  örök  törvényei  alig  kaphatnak  a  sok  szívköd, 
hiúsági  gőzölgés  s  elmesetétség  közt  napvilágra ! 

A  tudatlan  egyoldalú  s  mindég  idehaza  ülő  azt  hiszi  s  rá 
esküdne,  hogy  a  külföld  minket  csudálva  irigyel  s  csak  Magyar- 
ország van  eszében  —  úgymint  sok  falusi  lakos  maga  ismeretlen,  kis 
határát  igen  híresnek  s  öntetteit  s  törekedésit  világszertieknek  véli 
—  midőn  honunkrul  a  külföld  alig  tud  valamit,  azzal  egy  cseppet  se 
gondol  s  külujságokban  se  szoktunk  róla  közönségesen  egyebet 
olvasni,  mint  hogy  erre  sok  eső  volt,  ott  egy  nagy  falu  égett  el, 
amott  egy  kis  földingásocska  volt  s  a  t.,  —  a  határjábul  ki  nem 
bujt  honfogoly  pedig  előítéleteit,  tudatlanságát  és  születési  gőgjét 
házánál  s  övéi  közt  ugy  védi,  mint  hajdan  Ilion  palládiumát! 

A  tudományosb  ellenben  elismeri  civilizáltabb  országok  első- 
ségeit, s  mint  tapasztaljuk,  honját  kerüli  s  rendszerint  azokban  tar- 
tózkodik ;  —  minden  hazai  változásiul  pedig  ugy  retteg,  hogy  inkább 
régi  hátramaradásában,  bármi  utálatos  legyen  is  az  előtte,  kívánko- 
zik megmaradni,  —  és  szemét  a  jövendő  előtt,  hol  rózsaszínűt  nem 
sejdít,  behunyván,  azt  rebesgeti :  „Boldog  a  mai  gallus,  angol,  ki  már 
átesett  a  erisisen  s  most  annak  csak  áldásit  tapasztalja ;  —  de 
bezzeg  nem   volt  ám  az,  ki  akkor  élt !  Maradjon  minden   veszteg, 

míg  élünk,  forduljon  meg  akkor  a  világ,  ha  mi  már  ncnl  vagyunk 
többé."  — 

S  nem  igy  okoskodik-e  jobbára  a  kicsinosodott  s  előre  tekintő 
rész  ?  A  mit  magzatlannak  se  bocsáthatni  meg,  olyannak  pedig  annál 
kevesebbé,  kit  számos  gyermeki  s  unokái  élnek  túl,  kik  szüleiktül  egészen 
soha  se  szakítathatnak  el !  S  nem  ezen  egy  rettentő  crisistül  rettegés-e 
legnagyobb  gátja  lehető  tökéletesülésünknek?  Semmi  egyéb,  meg 
kell  őszintén  vallani  —  de  azt  is  egyszersmind :  hogy  minden  rette- 
gősködésünk  kirekesztőleg  csak  éretlen  képzelgésünkbül  származik ; 
holott  hatalmunktul  függ  „legkisebb  mozgás  és  veszély  nélkül  éppen 
oly  magasra  hatni,  mint  a  nálunk  régibb,  de  éppen  azért  kevesb 
tapasztalásu  nemzetek  csak  sok  évi  vérengző  zendületek  s  küzdelmek 
által  juthattak". 

Ugyan  hol  alapodik  annak  igazsága:  hogy  halálos  betegség 
nélkül  igazi  férfiságra  nem  fejlődhetni  ki  —  dússá  nem  lehetni  elő- 
leges bukás  nélkül  —  erényessé  nem,  bűnhődés  s  töredelem  híjával, 
—  józanná  nem,  eszelősködés  nélkül,  —  igazságossá  nem,  kinszerit- 
lenül?  s  a  t. 

Vaccina  feltalálása  előtt  mennyivel  nagyobb  számú  kisded  hala 
meg,  mint  most ;  de  azért  mert  sok  szülő  tudatlanságában  több  gyer- 
mekét veszté  el  himlőben,  minekelőtte  vaccinához  nyúlt  volna,  nem 
az  következik :  hogy  minekünk  is  több  gyermeket  kell  feláldoznunk 
s  ily  szomorú  crisisen  átesnünk  utóbbi  magzatink  megmentése  végett ; 
hanem  hogy  mi  ujabbak  s  igy  több  tapasztalásuak  legkisebb  crisisen 
se  vagyunk  kénytelenek  átvergődni,  hanem  minden  gyermekinket 
elsőtül  utolsóig  a  természet  örök,  habár  titoktele  törvényei  szerint  a 
himlőtül  megóhatjuk.  Ujabb  időkben  több  függőhid  bomlott  el  s  még 
több  gőzhajó  pattant  szerte ;  de  azért,  mivel  általok  annyi  veszté  mái- 
életét,  —  s  most  mind  a  híd,  mind  a  gőzhajó  tűrhető  bátorságú  létre 
kapott  —  nem  az  következik :  hogy  minekünk  is  szintazon  crisisen 
kell  átesnünk  s  így  bizonyos  számú  magyar  kénytelen  híddal  leom- 
lani, vagy  gőzzel  levegőbe  repülni,  minekelőtte  bátorságos  függő  híd 
s  gőzhajó  hazánkat  is  diszesithetné  ;  hanem  hogy  minekünk  nem  kell, 
ha  eszünk  hasznát  akarjuk  venni,  mind  ezeket  A-nál  kezdenünk  s 
experimentumok  által  időt  vesztenünk  s  végre  magunkat  éppen  azon 

crísisekbc  kevernünk,  melyektül  annyira  rettegünk  s  méltán  —  hanem 
inkább  más  nemzetek  tapasztalásit  —  mely  próbák  világiak  s  az 
egész  emberiség  sajáti  —  kell  hasznunkra  fordítnunk.  — 

Minden  egyébbel  szint  igy  van.  S  éppen  azért,  mivel  a  mai  fel- 
világosított s  jobbadán  a  vak  eset  által  oly  hatalomra  emeltetett  angol 
mosolygva  tekint  azon  időkre  vissza,  melyekben  őseit  a  legelők  elvá- 
lasztására, limitatiók,  czéhek,  dézma,  robot  eltörlésére  s  egy  és  más 
concessiókra  —  melyek  következésében  Albion  szigete  világunknak 
ugy  szólván  középpontja  —  nem  annyira  eszek  s  belátások,  mint 
kénytelenség  birá,  —  minekünk  nem  kell  azon  valóban  nevetséges  s 
végre  szánakozást  inditó  s  legnagyobb  bajokat  szülő  újjhuzásokon, 
egyetnemértéseken,  viszongásokon,  egymásellentiségeken  s  a  t.  —  melyek 
az  angol  történetek  rajzait  sok  éveken  által  annyira  eldisztelenítik,  — 
keresztül  szomorkodnunk,  „hanem  hogy  minekünk  ránk,  gyermekinkre 
s  honunk  minden  lakosira  nézve  legszentebb  kötelességünk:  önkénye- 
sen s  igy  minden  zavar  nélkül  állapotunkhoz  s  hazánkhoz  alkalmaz- 
tatva azon  ideigóráiglani  áldozatokat  tenni,  melyeknek  más  nemzetek 
előmeneteliket  köszönhetik." 

Lehetne  mondani,  kétséget  nem  szenved :  „Ugyan  mért  kellene 
álladalmunkat  s  régen  gyökérre  kapott  intézetinket  uj  formákkal,  uj  tör- 
vényekkel toldani,  mért  uj  utat  nyesni  oda,  hol  már  tágas,  szabad  járást 
látnak  ?"  De  erre  nem  kész-e  a  czáfolhatatlan'  felelet  ?  Mit  bizonyít  a  jelen- 
lét ?  Szegénységet,  hátramaradást  s  itt-ott  szinte  penész  és  rothadás  jeleit. 

Ha  szent  István,  szent  László  s  Kálmán  fejedelmink  törvényei 
a  nemzet  gyermeki  korát  ápolgaták  is,  s  Nagy  Lajos  a  serdülőt 
nagyobb  ismeretekre  készité,  minden  intézetik  még  is  mily  felette 
különbözők  az  1729-diki  törvényektül  s  mily  szükségesek  voltak  ezen 
ujabb  idei  józan  újítások  arra,  hogy  lelki  fejlődésünkben  csak  annyira 
is  juthatánk,   hová  nagy  nehezen  érkeztünk  ? 

A  11-  s  14-dik  század  törvényei  elégtelenek  s  hibásak  voltak  a 
17-dik  század  szükségeire,  s  igy  a  17-dik  századiak  elégtelenek  s 
hibásak  a  19-dik  századéira,  úgymint  minden  bizonnyal  mai  napok- 
ban —  habár  a  bölcseség  serlegét  legutolsó  cseppig  kiüritnők  is  — 
nem  fogunk  hazánk  javára  s  díszére  mindent  oly  józanon  elintéz- 
hetni, hogy   azon   utóink  koron-   s  fokonkint  határtalanul  ne  javit- 

hatnának  még,  mert  a  lehető  legnagyobb  tökéletesülés  csak  jövendő 
s  boldogabb  nemzetségek  sajátja !  És  éppen  azért,  mert  hazánk  s 
alkotmányunk  a  legszomorúbb  helyeztetések  közt  s  a  legsarkalatosb 
változások  által  se  bomlott  meg,  sőt  mai  időkben  százszorta  boldo- 
gabb, mint  a  régi  zavarban  és  setétségben  volt,  —  éppen  azért  a  leg- 
nagyobb újítások  által,  ha  józanok,  ma  se  fog  megrendülni,  hanem 
mind  erősbre,  s  tartósbra  fejtekezni. 

Ki  azt  állítja:  „8  századon  fénylik  keresztül  alkotmányunk 
mozdulatlan",  nem  végzé  iskolái  philosophiáját  s  nézze  felébredése 
végett  törvénykönyveinket ! 

Lehetne  továbbá  mondani :  „Ma  meglehetősen  vagyunk  s  ugyan 
hol  a  garantia,  hogy  mostani  kis  szabadságinkbul,  ha  változásnak 
ered  egyszer  alkotmányunk,  végkép  nem  fogunk  kivetkeztetni?" 
—  De  mily  szomorú,  magában  nem  bízó,  szűk  eszű  s  félénk  lelkű 
okoskodás  az  ilyen !  — 

Ha  az  időhez  s  a  század  szelleméhez  illő  változások  s  újítások 
által  hazánk  java  s  boldogsága  még  akkor  se  szenvedett  csorbát  —  s 
ma  mindnyájan  határtalanul  boldogabbak  s  bátorságosb  helyezte- 
tésüek  vagyunk,  mint  eldődeink !  —  még  akkor  se,  mondom,  midőn 
tudományi  súlyunk  s  lelki  fejlődésünk  oly  alacsony  lépcsőn  állott, 
s  a  királyi  székben  Péter,  Aba  Samu,  II.  Lajos  ült  —  hazánkat  török 
birta  —  a  nemest  Caraffa,  s  az  eperjesi  szék  ítélte  —  ha  mind  ezek 
s  több  ilyesek  által  se  szenvedett  csorbát,  melyeknél  fogva  ugy  szól- 
ván a  múltért,  mostért  s  jövendőért  bünhődénk  nagy  részben  :  —  miként 
retteghetünk  mai  napokban  az  Istenért,  hogy  ugy  mondjam,  azon 
áldásoktul,  melyek  szeretett  fejedelmünk  atyai  gondviselése  és  szá- 
mos bölcs  hazánkfiai  férfias  tanácskozásai  élesztő  kútfőibül  honunk 
vidékire  áradni  fognak? 

Mi  fejedelminknek  engedelmeskedünk  s  utolsó  pihenetig  hiv 
jobbágyi  vagyunk,  ez  megismertető  jelünk,  ez  ősi  szokásunk  —  de 
csak  olyant  hordozunk  igazán  szivünkben,  ki  hatalmas  urunk,  de 
egyszersmind  kegyes  atyánk  is,  mint  mai  fejedelmünk.  A  király  disze, 
hatalma  s  dicsősége  ellenben  nem  alapul  tudatlanokon,  szegényeken, 
elkorcsosultakon  s  rabszolgákon  uralkodás  által.  — 

S  ime  itt  jelen  meg  lehető  jobb  s  bátrabb  lételünk  legbiztosabb 

garantiája !  melyet  részemrül  törvényes  és  szeretett  királyunk  igazsag- 
szeretetiben,  erős  lelkiben  s  rólunk  való  atyai  gondoskodásában 
találok  fel  egy  részrül,  —  más  részrül  pedig  a  magyarság  nemes  kifej- 
lődésében, —  mert  hijába,  nem  lehetünk  más  nemzetbeliek  önbecsünk 
elvesztése  nélkül,  —  azaz  önerkölcsi  súlyunkban  keresek  mindég. 

Ezt  tágítsuk,  ezt  szaporítsuk  tehát  minden  módon,  minden 
úton,  mert  ez  védangyalunk.  —  Csinosítsuk  értelminket,  terjesszük 
tapasztalásinkat,  keressük  fel  a  tudóst,  társalkodjunk  az  elmetehetős- 
sel, nagyobbítsuk  könyvtárinkat,  jutalmazzuk  a  tudományokban, 
művészetekben  fáradozót,  haladót  —  üljünk  kocsira,  szálljunk  hajóra 
s  nézzük  a  világot  —  s  emeljük  hazánkat  dicsőbb  nemzetek  sorába ! 

De  mind  ezekrül,  drága  olvasóm !  mindaddig  le  kell  monda- 
nunk, sőt  álmodnunk  se  szabad,  mig  szegénységünk,  a  tudatlanság, 
előítéletek  s  balvélemények  közt  valódi  szolgaságban  fogva  tart  ben- 
nünket. Pénzünk  s  valóságos  tehetségünk  pedig  addig  soha  se  lesz, 
mig  a  hitel  lábra  nem  áll  hazánkban. 

VÉGSZÓ. 

Ha  ezen  előadott  tárgy  értelmét  s  több  elágozásit  csendes  vér- 
rel átgondolom,  senki  sem  érzi  s  nem  tudja  jobban,  mint  én,  mily 
különféle  s  nem  mindenkor  legkellemesb  benyomásokat  okozand  a 
közönségre.  Jóakaróim  száma  kevesedni,  rosszakaróimé  nőni  fog,  s 
igy  rám  nézve  fáradozásom  láthatólag  több  kárt  hozand,  mint  hasz- 
not. Lesznek  ellenben,  ha  bár  kevesen  is,  olyanok,  remélem,  kik  lel- 
kem és  szándékom  tisztaságát  elismerendik ;  —  lesz  továbbá  egy 
bizonyos  valami  legbelsőmben,  a  mi  túl  fogja  élni  az  előítéletek  s 
balvélekedések  múlandóságát.  —  Azok  hajlandósága,  —  mert  koránt- 
sem érzem  magamat  elég  erősnek  egyedül  is  ellehetni  a  világon  — 
lélekisméretem  csendé  s  azon  remény:  „lesz  egykor  haszna  mun- 
kálódásimnak",  minden  jutalmam. — 

A  hazaszeretetet  sokan  ugy  képzik  mint  Ámort,  bekötött  sze- 
mekkel, így  hátramaradást,  hibát  nem  láthatnak,  míg  a  sűrű  kendő 
homlokok  körül ;  ha  az  egyszer  leesik,  minden  báj  is  egyszerre  meg- 
semmisül. A  hon  igaz  szeretete,  vallásom  szerint  valamely  nemesb  s 
állandóbb  gerjedelmek  tartalma,  nem  vak  szerelem,  s  azért  nincs  is 
oly  változó  phasisok  alá  vetve,  mint  azon  magusi,  de  még  is  tökélet- 
len érzés,  mely  csak  nyomorúságunkra  emlékeztet,  midőn  pillanta- 
tokig  félistenekké  magasít,  s  megint  minden  szép  vágyink  mellett  is 
porba  gázol. 

Ha  mindent  nem  dicsérek  hazámban,  abbul  foly :  mert  hazám- 
hoz nem  oly  gyenge  kötelék  csatol.,   mint  valaha  Venus  fiát  Psyché- 

hcz  —  a  világosság  híja.  —  Ha  anyaföldünk  mocsárit,  kopárságit  emlitem 
s  nem  dicsérem  :  hazaszeretetbül  ered ;  mert  inkább  viruló  kerteket  kiván- 
nék  ott  szemlélni,  hol  ma  vadkacsa  s  vadlúd,  vagy  homok  és  por.  —  Ha 
előítéleteket  megtámadni,  balvélekedéseket  gyengítni,  oszlatni  s  a  tudat- 
lanság sokszori  büszke  szavát  nevetséges  hanggá  iparkodom  változtatni : 
hazaszeretetbül  cselekszem ;  mert  soha  sem  hihetem,  hogy  előítélet, 
balvélekedés  s  tudatlanság  alapja  lehessen  egy  nemzet  előmenetelének 
s  boldogságának.  —  Ha  itt-amott  az  elaljasodást,  romlottságot  s  rot- 
hadást keserű  szavakkal  festem :  honom  imádásábul  teszem,  mert  ily 
nyavalák  ellen  csak  a  corrosiv  szert  tartom  használhatónak.  —  Ha 
végre  hazánkban  mindent  tökéletesb  létre  óhajtok  emelni,  a  közép- 
szerűnek, mely  ocsmánynyal  rokon,  gyülöletébül  származik  s  kivált 
azon  középszerű  gyülöletébül,  mely  hazánk  fényét  homályosítja. 
Legyenek  egyéb  nemzetek  hátramaradásokban  megelégedtek,  ne  vágy- 
janak előre,  magasbra  —  nem  gondom ;  de  köztünk  csak  az  melegít- 
heti szivemet  édesen :  ha  az  Isten  legszebb  ajándéka,  az  emberi  ész, 
mind  nagyobbra  emeli  királyunk  hatalmát  s  hazánk  diszét.  —  Csak 
az  teheti  éltemet  előttem  kedvessé,  ha  mostani  már  ugy  is  szép  helyez- 
tetésünkből mind  magasbra  lépni  keresünk  erőt  magunkban,  melyet 
bizonnyára  találunk  is. 

Szándékom  tiszta  —  mondásim  azonban  helyesek-e,  az  más. 
Ezeket  makacsul  pártolni  nem  akarom,  mert  igen  jól  tudom :  mi 
nehéz  legjobb  akarattal  is  jót  alkotni,  és  az  ahoz  vezető  módokat 
megfoghatólag  előadni. 

De  javallatim  nem  kötelezők,  s  így  azokat  el  is  lehet  fogadni, 
ha  jók ;  s  még  könnyebben  visszavetni,  ha  rosszak.  Magamat  hazám 
igen  kis  szolgájának  tartom ;  de  azt  hiszem :  hogy  a  legkisebbnek  is 
vannak  nagy  és  számos  kötelességi.  S  így,  ha  egyet-mást  érintek  vagy 
emlékezetbe  tüntetek,  azt,  ha  jól  megfontolja  tettemet,  rossz  néven 
senki  se  veheti.  Ha  valamely  hiv  szolga  urát  eszmélteti :  „idő  volna 
már  valamire,  —  egy  és  más  neki  ártalmas,  egyéb  pedig  igen  hasznos 
lenne",  azért  az  igazságos  úr,  ha  eleinte  forró  vére  miatt  elveszti  is  béketü- 
rését,  s  kemény  szavakkal  fogadja  szolgájának  sokszor  tán  untató  s  kelle- 
metlen jelentésit, még  is  megvallja  végre:  „ezen  hivnek  sokat  köszönhetek, 
bár  javallatit  nem  fogadtam  is  el  mindég,  de  szándéka  becsületes  volt" 

Nekem  úgy  látszik  —  s  tán  minden  csalódás  vagy  önkecseg- 
tetés  nélkül  —  hogy  külföldön  tett  többszöri  utazásim,  helyszínen 
szerzett  tapasztalásim,  és  sok  jeles  emberekkel  gyakorlott  társalkodá- 
sim  által  egyrül-másrul  világosb,  kiterjedtebb  s  több  oldalú  értelmem 
lehet,  mint  sok  más  nem  oly  kedvező  állapotban  voltaknak;  s  igy 
azt  bátorkodom  remélleni :  hogy  e  munkában  előterjesztett  s  a  min- 
dennapi vélekedőstül  eltávozó  jegyzésimet  honunk  valódi  jóakarói 
rossz  néven  nem  veendik ;  mert  azokrul  említést  kirekesztőleg  azért 
tevék,  mivel  használni  kívánok. 

Egy  csillagász  régi  cselédje  —  ha  nem  tudja  is  egyébaránt  a 
mathesis  legegyszerűbb  törvényeit,  —  csillagvizsgálásban,  t.  i.  miképen 
kell  a  műszereket  állítni,  felkészitni,  forgatni  s  a  t.  még  is  nagyobb 
hasznunkra  leend,  mint  valamely  más  igen  erős  mathematicus,  ki  nem 
jártas  ilyesekben.  Senki  se  magyarázandja  gorombaságra,  ki  igazsá- 
gos, ha  ily  szolga  forgolódik  s  mesterkedik  leginkább  a  toronyban, 
mert  kiki  azt  fogja  mondani :  „Természetes,  annyi  esztendő  alatt 
valami  csak  ragadhatott  rá.K  S  igy  velem !  Ha  némelyeket  láttam, 
tapasztaltam  s  eredetek  s  forrásiknál  szemléltem,  a  mit  mások  nem 
tapasztalhattak  —  azért  nem  azt  állítom,  hogy  nekem  több  érdemem 
van,  mint  másoknak,  —  hanem  hogy  körülállásim  sok  másokéinál 
kedvezőbbek  voltak,  s  hogy  azokat  kötelességem  szerint  használni 
törekedvén,  itt-amott  rám  is  ragadhatott  valami. 

Az  nem  tud  pirulni,  ki  azzal  dicsekedik,  hogy  több  tudománya 
vagy  több  pénze  van,  mint  felebarátjának ;  de  szinte  egyenlő,  sőt  még 
nagyobb  hiba  egyet  s  mást  közönség  java  elől  eltemetni.  —  Megve- 
tést érdemel  azon  dús,  kinek  erszénye  csak  önkéjei  elégitésére  van 
nyitva ;  s  a  közjó  előmozdítására  mindég  zárt,  —  úgy  szánakozást, 
vagy  dorgálást  érdemel  az,  ki  sértés  félelmébül,  vagy  egyéb  mellékes 
szempontokbul  tudományit  s  tapasztalásit  elássa  hazafiai  elől. 

Sok  szerény  ségi  köpönyeg  alá  bújik,  hogy  ő  ezt  s  amazt 
inkább  tudósbakra,  bölcsebbekre  hagyja,  midőn  igazán  azért  nem 
avatkozik  a  dologba,  mert  vagy  nincs  bátorsága,  vagy  tüstént,  önnye- 
reségét  nem  látja  belőle.  Ki  pedig  a  közönségnek  akar  használni,  leg- 
első kötelessége :  magárul  egészen  elfelejtkezni.  S  ki  ezt  nem  cselek 
heti,  nem  is  lesz  soha  valódi  hasznos  embere  hazájának, 

Gyermekek  boldogságáért  fáradozni,  és  éltek  tavaszában  tolók 
megfosztatni  —  olyat  imádni,  ki  gyűlöl  —  hívnek  tartott  baráttul 
megcsalatni :  szívrepesztő  kinok ;  —  de  tűrhetőbbek,  mint  minden 
hazánkfiaitul  kárhoztatni,  elhagyatni ;  s  még  ily  áldozatra  is  késznek 
kell  lenni  az  igazán  lelkes  hazafinak.  Curtiust  szoktuk  említeni,  mint 
a  honszeretet  legfényesb  képzeltét ;  s  mi  nagy  volt  tette  ?  Tán  gyűlö- 
letes életét  legszebb  halhatatlanságért  egy  ugrással  elcserélni,  mi  nagy 
mesterség  ez?  Hány  volna  köztünk  magyarok  közt,  kik  ha  oly  tejjel 
nevekedtünk  volna,  mint  Curtius,  s  oly  meggyőződéssel  birnánk,  mint 
ő,  hogy  halálunk  használ,  inkább  ma  ülnénk  a  bátor  szürke  derekára, 

mint   holnap ;  —  de   nálunk   több  s  nemesb   hazafiság   kell hol 

sokszor  tanú  helyett  zordon  magány,  dicséret  s  taps  helyett  fanyar 
visszavonulás,  elhidegülés,  s  egy  részrül  tán  gyűlölet,  másikrul  veszély  ! 
Mi  nehéz  félórára  valamiért  felhevülni  ?  de  esztendőkig  tűrni  lelki 
sérelmet :  éhez  kell,  a  szó  legsulyosb  értelmében  —  férfiú.  — 

Csak  ezek  szerint  is  látja  az  olvasó :  hogy  igen  is  jól  tudom, 
miben  fáradozom  s  mit  várhatok.  Előre  el  vagyok  készülve  a  rossz 
hazafi  nevezetre ;  mert  átaljában  mindent  nem  dicsértem,  s  mindent 
felhőkig  nem  emeltem.  Sok  tán  azt  fogja  mondani :  „Ocsmányolja 
hazáját". 

Két  gazda  közül  ki  cselekszik  józanabbul:  az-e,  ki  magára  s 
másokra  fogja,  hogy  egész  határja  legjobb  búzaföld,  s  igy  vakságá- 
ban földei  legnagyobb  részét  javítás  nélkül  hagyja ;  vagy  az,  ki  magá- 
ban igy  szól :  Része  birtokomnak  jó  karban  áll,  részét  víz  bírja,  becs- 
telen fák  vagy  bozót  fedi,  része  pedig  sovány,  homokos  föld,  s  igy 
árkokat  kell  vonnom,  irtanom,  ültetnem  s  a  t.  Melyik  jobb  gazda  e 
kettő  közül :  az-e,  ki  még  hosszúszőrű  juhaival  is  megelégszik  s  azt 
gondolja  minden  bizonynyal,  hogy  már  a  szorgalom  zenithén  áll ; 
vagy  az,  ki  kételkedik  s  lassankint  durva  s  olcsó  gyapjú  helyett  sely- 
mest s  drágát  iparkodik  nyírni ;  —  igy  melyik  józanabb  patrióta,  az-e, 
ki  az  mondja :  Be  szép  azon  sok  mocsár,  mely  hazánkban  van,  mily 
jók  s  kellemesek  az  utak,  mily  rendesen  forog  minden,  mily  élet  s 
elevenség  van  a  földművelés  s  kereskedésben,  mennyi  pénzünk  van, 
mi  nagy  hire  Magyarországnak  künn  s  a  t,  s  igy  minden  javítás  ellen 
vak   hévvel   kél   ki ;  —  vagy   az,  ki   azon   törekedik,   hogy    mocsár 

kaszálóvá,  süllyctcg  sárárkolat  kemény  úttá,  rendetlenség  renddé  vál- 
jon, —  hogy  vér-akadozási  helyett  a  haza  szive  uj  erőre  kapjon,  s  a 
legtávulabb  erekbe  uj  életet  lövelgessen,  s  a  külföld,  melynek  nagy 
része  létünket  még  nem  is  gyanítja,  ha  nagy  fényét  nem  is,  legalább 
értékét  s  belbecsét  ismerje  el  hazánknak.  —  Az  első  cselekvőmód  jó 
"hazafiság  meg  nem  csalható  jele,  és  szeretetünket  méltán  gerjeszti,  de 
haszna  semmi,  kára  pedig  sokszor  számtalan ;  másik  csclekvőmód 
pedig  józan  hazafiság  s  ez  hasznot  hajt-e,  nem-e  ?  Nézzük  régibb  nem- 
zetek évrajzit,  ha  öneszünk  nyilván  nem  teszi  élőnkbe,  hogy  a  ki  nem 
hit.  soha  sem  használhat,  de  árthat;  s  csak  az  hajthat  hasznot,  a  ki 
lát.  Vegyük  rendre  franczia,  holland,  német,  angol  s  a  t.  nevezetes 
általunk  ismert  hazafiak  életét,  s  azt  fogjuk  találni :  hogy  nem  a  vak 
használ  honjának,  hanem  a  szemes,  nem  a  mindent  dicsérő,  hanem 
az  igazmondó. 

„Nevetségessé  teszi  hazáját"  —  ezt  is  fogja  néhány  pengetni  — 
mert  némely  rajzimban  tulajdon  rutalmokra  fognak  ismerni.  Ezek  ne 
gondolják:  hogy  ők  teszik  s  alkotják  a  hazát,  s  ne  tolják  azt,  a  mi 
egyedül  s  egyenesen  őket  illeti,  a  hazára.  Hogy  a  londoni  vagy  párizsi 
cloakok  jó  szagát  nem  dicsérem,  nem  becsmérlem  azért  egynek  tiszta- 
ságát, másnak  kellemek ;  s  hogy  némely  egyes  személy  rothadását 
említem,  nem  hozok  én  az  által  homályt  hazámra.  Egyébaránt  oly 
nagy  egy  nemzet,  egy  magányos  személy  ellenben  oly  kicsi,  hogy 
egyesnek  nincs  hatalmában  amazt  nevetségessé  tenni.  Mit  árthat  a 
régi  s  erős  várnak,  ha  valaki  vak  mérgében  sárt  s  követ  hajít  ellene.  ? 
Nem  mozdul  meg  rendületlen  fala,  s  csak  önerejét  emészti  az  esztelen 
megtámadó.  De  árthatnak  az  apródok  s  még  a  férgek  is  nagy  számú 
sokaságban  —  s  ezek  inkább,  mint  minden  egyéb  „őrlik  meg  erős 
gyökerit  a  valaha  kevély  tölgynek".  Azon  egyes  személy,  ki  nem  alat- 
tomosan eselekszik,  sőt  minden  gondolati  s  szavairul  igyekszik  lerázni 
a  homályt  és  kétest,  s  minden  tetteirül  félre  vonni  a  fátyolt  s  lep- 
ledet ;  ki  nem  hát  mögött  rágalmaz  —  hanem  egyenesen  szembe  szól, 
az  mi  kárt  tehet  ?  Ha  igaz,  a  mit  mond :  nem  árt,  hanem  használ ;  — 
ha  alaptalan :  elhordja  a  szél  s  kicsapongó  elmefuttatásit  elnyomja 
a  közértelem  s  valódiság  súlya.  Én  nem  gyermekekhez  szólok, 
kiknek  lágy  agyvei  ej  ékben  az  előítélet  és  sophisma  könnyen  gyökeret 

verhet,  de  férfiakhoz ;  ítéljenek  !  -  •  Nem  mondom,  hogy  csalhatat- 
lan vagyok.  — 

Sok  azt  hiszi,  ki  törvényalkotmányunkat  olyannak  képzi, 
mint  egy  harisnya,  —  melynek  egész  léte  könnyen  semmivé  válhat, 
ha  csak  egy  szem  oldatik  is  fel,  —  hogy  legkisebb  javitástétellel  is 
felfordul  minden.  Azt  hitte  hajdan  az  angol,  a  holland  is ;  de  drágán 
fizetné  most  meg,  ha  némely  eszesek  s  mélyebben  gondolkodók  nem 
kinszeríteiték  volna,  ugy  szólván  okoskodásik  terhe  által  a  sokaságot 
eloitéleti  s  balvélekedésibül  kigázolni  s  javitásik  által  szinte  a  félvilág 
kincseit  honjokba  halmozni.  Semmi  sem  áll  csendesen  a  világon,  még 
a  nap  systemák  is  mozognak,  —  tehát  csak  Magyarország  álljon  s 
vesztegeljen  mozdulatlan  ?  Nem  nevetséges  törekedés-e  ez  ?  Vagy  azt 
gondoljuk :  hogy  a  Lajtától  Feketetóig,  s  Beszkéd  bérczeitül  Dráváig 
fekvő,  csak  4000  ncgyszeg  mérföldnyi  tartomány  az  universum 
közepe  —  mely  körül  millárd  világok  forognak  ?  Istenért !  nyissuk  fel 
szemeinket,  vegyük  hasznát  eszünknek.  Minekünk  is  mozdulnunk 
kell,  akár  akarjuk,  akár  nem  s  nehogy  hátrafelé  nyomattassunk, 
lepjünk  inkább  dőre! 

Munkám  tartalmábul  kiki  azt  fogja  látni:  hogy  a  végsőségeket 
s  tulságokat  gyűlölöm  s  békítés  barátja  vagyok,  szeretném  a  számos 
felekezetet  egyesítni,  s  inkább  a  lehető  jót  akarom  elérni  közép  utón, 
mint  a  kezelt  jót,  melyet  tán  csak  más  világon  lelendülik  lel,  levegő 
utakon.  Nem  nézek  én,  megvallom,  annyit  hátra,  mint  sok  hazámfia, 
hanem  inkább  előre ;  nincs  annyi  gondom  tudni  valaht  mik  voltunk. 
de  inkább  átnézni,  idővel  mik  lehetünk  s  mik  letudunk.  A  múlt  elesett 
hatalmunkbul,  a  jövendőnek  urai  vagyunk.  Ne  bajlódjunk  azért  hijába- 
való  reminiscentiákkal,  de  birjuk  inkább  elszánt  hazafiságunk  s  hiv 
egyesülésünk  által  drága  anyaföldünket  s^ebb  viradásra.  Sokan  azt 
gondolják:  Magyarország  —  volt;—  én  azt  szeretem  hinni:  lesz! 


ti 

V  I  L  A  O 

VAGYIS 

FELVILÁGOSÍTÓ  TÖREDÉKEK 

NÉMI  HIBA  S  ELŐÍTÉLET  ELIGAZÍTÁSÁRA. 


aus  manchem  Samenkorn,  das  ein  Vo^el  hintrug,  ervvuchs  mit  dér 
Zeit  ein  Wald  vom  Biiumen,  eine  neue  Schöpfung. 

Jean  Paul 


JÓ  AKARÓIMHOZ. 


ELŐSZÓ. 

Hitel  czimü  munkám  —  mely  csak  kezdete  még  egy  tán  idővel 
általam  tökéletesebben  kimerítendő  tárgynak  —  rövid  idő  alatt  sok  fej- 
tegetésre, gondolatcserérc  s  fontolgatásra  nyújtott  alkalmat.  Ez  hiú- 
ságomat neveié  —  de  valóban  nem  azon  okbul,  mintha  igen  jól  át 
nem  láttam  volna,  minő  tclisded  teli  van  hiányokkal,  hanem  mivel 
előreható  sejdítésim  pontiglan  beteltek.  A  hitelrül  szólni  kötelessé- 
gemnek tartam,  s  ezt  azért,  mert  világosan  fénylék  lelkem  előtt,  mily 
előre  ki  nem  számítható  hatalmas  varázszsal  emelné  honunkat  kis 
idő  múlva  boldogabb  létre 

a  hitel  jobb  állása. 

Ily  meggyőződéssel  hallgatnom,  s  a  mit  hazánk  javára  oly 
felette  hasznosnak  tartok,  eltitkolnom,  lélekisméretem  szerint  —  mert 
vannak  különböző  lélekisméretek  —  igen-igen  nagy  bűn  lett  volna,  s 
igy  elszánám  magam  ezen  tárgyiul  okoskodni,  habár  Cassandra 
sorsa  várna  is  rám.  Gondolám,  akár  szép  álom,  akár  valóság,  mit 
látok,  hiven  elmondom ;  a  hiteli  tárgy  komoly,  csak  végkövetkezeti 
mosolygók ;  más  régibb  hazákban,  néhány  egyéb  hasonlóan  kisded- 
nek látszó,  de  hatalmas  rugókkal,  kopár  vidékekbül  Édent  varázslott- 
s  a  t.  Megpróbálom ;  annyival  okosbak,  mint  én,  miért  nem  próbálák 
régóta  már;  miért  kerengnek  félénken  azon  kútfő  körül,  melybül 
bátran   kellene    merítni    bő    áldást,    mely    hazánk    minden    lakosira 

áradna;  miért  nem  közlik  tudományikat,  isméretiket,  tapasztalásikat 
a  közönséggel;  miért  okoskodnak  kis  körben  oly  tárgyrul,  mely 
valóban  sötétségre  nem  szorult,  hanem  mind  bájlóbban  fejlődnék  ki 
a  fejdelmi  nap  legfényesb  sugáriban ;  miért  várnak  rám,  sokkal  tehe- 
tetlenebbre, mint  ők  ?  s  a  t.  igy  tanakodám,  s  gondolván  jobb,  ha  én 
pendítem  meg  a  húrt,  mint  senki,  munkához  kezdek.  Mennyit  fárad- 
tam, mennyit  munkáltam,  mennyit  aggódtam  ezen  elhatározás  követ- 
kezésében, mig  a  darabolt  munkát  ügygyel-bajjal  összeilleszteni  tud- 
tam, azt  valóban  megismerni  szégyenleném,  mert  magamat  oly  tudat- 
lannak s  el  nem  készültnek  lelem,  hogy  több  hónap  folyt  le,  mielőtt 
csak  azon  igen  egyszerű  kérdést  képes  valék  elintézni  magamban : 

Mily    formában   s  mily   czim    alatt    bocsássam    vizsgálatimat 
világra  ! 

,  Kisded  korom  óta  en magam  s  körülményim  megismerése  vala 
vizsgálatim  fő  tárgya,  s  ámbár  e  szép,  de  silány  tudományban  nem 
nagy  előlépéseket  tettem,  s  mindennap  csalódom :  mégis  ugy  látszik, 
igazságom  volt  a  hitelt  éppen  azon  formában  bocsátnom  közre,  melyben 
a  közönség  kezei  közt  forog.  A  hitelrül  mondani  való,  ha  minden  okos- 
kodás kirekesztőleg  rá  szoríttatik  s  a  tárgy  Magyarországra  alkal- 
maztatva lehetőségig  tökéletesen  kimeríttetik,  oly  hosszadalmas,  oly 
szigorú,  —  s  ki  ezt  nem  hiszi,  kérem  tekintse  többek  közt  csak  Nebe- 
nius  ujabb  munkáját,  —  hogy  annak  kidolgozására  több  esztendő, 
kinyomtatására  több  kötet,  olvasására  pedig,  ki  kell  egyenesen  mon- 
danom, több,  figyelmesb  s  olvasáshoz  szokottabb  közönség  kell  mint 
a  magyar.  Ha  kevés  kéz  közt  forog  a  könyv,  úgy  okoskodám,  nem 
használhat,  mert  azon  kevesek,  kik  minden  magyar  könyvet  meg- 
vesznek, úgyis  tudják  jól,  mily  égő  szükségünk  van  a  hitelre,  kül- 
földi könyvekben  pedig  mind  azt  bizonyosan  szépen  kimerítve  talál- 
ják, a  mit  én  tán  csak  igen  tökéletlenül  s  felszinleg  érinthetendek  ; 
hanem  azokat  kell  olvasásra  gerjesztni,  kik  mulatságosb  idegen  mun- 
kákon, honi  deák  (?)  törvénykönyveken,  vagy  kalendáriumon  kivül, 
olvasáshoz  eddig  nem  igen  szoktak.  Magamnál  Ítéltem  a  közönségre, 
s  nem  csalatkozám.  Mig  bennem  az  olvasás  kedve  erősb  gyökeret 
nem  vert,  száraz  és  komoly  foglalatú  könyveket  nem  olvashatók; 
elkezdem  ugyan   többször,   de   nem   végezhetvén,   elhajítottam ;    mig 

végre  kevés  esztendő  múlva,  legnagyobb  bámultomra  azokat  nagy 
gyönyörűséggel  forgatám ;  a  képzelet-gerjesztő  könyveket  pedig, 
melyek  tavasz  éltünkben  pillanatokig  mennyekbe  ragadnak,  felületes  s 
üreseknek  lelem. 

Nemzeteknek  ugy  vannak  életlépcsői,  mint  embereknek.  Én 
magyar  hazámat  igen  fiatalnak  tartom,  s  ifjúságának  több  nevezetes 
jelei  közé  számítom  azt  is,  hogy  arány  nélkül  több  költői  sajátság  s 
tehetséggel  bir,  mely  a  képzelet  forrásábul  fakad,  mint  az  Ítélet  komo- 
lyabb tulajdonival,  melyek  inkább  régibb  nemzeteknél  fejlődtek  már 
ki.  Tapasztalam  néhány  költői  remekünk  meglehetős  sikerét,  ámbár 
azok  is  szebb  sorsra  valának  érdemesek;  tudományos  tárgyú  köny- 
veink azonban,  bármily  jók  8  hasznosak  is,  szégyenünkre,  ha  oly 
fiatalok  nem  volnánk  még,  közönségesen  érdemes  szerzőiken  szárad- 
tak. Uj  methodus  —  azaz  nálunk  nem  igen  ismert,  de  más  nemze- 
teknél oly  felséges  következésekkel  jutalmazott  methodus  —  látszott 
nekem  ily  körülmények  közt,  Ieghathatósb,  legczélirányosbnak.  Ver- 
sekbe nem  fűzhetem,  úgymint  Alvari  Quae  maribus  solum-át,  a  hitel 
antiköltői  komoly  tárgyát.  Rendszeres  systematica  munkát  irni  pedig, 
—  ámbár  tán  én  is  tudtam  volna,  a  nélkül,  hogy  mindjárt  észre 
vegyék,  sok  más  szerző  példája  szerint,  mind  azon  értekezésekbül 
egyet  összeenyvezni,  melyeket  angol,  német  s  a  t  nyelvek  után 
ismerek  —  tanácsosnak  nem  tartottam,  előre  tudván,  hogy  azt  dicsérni 
ugyan  igen  sokan,  de  azért  olvasni  mégis  csak  igen  kevesen  fogják, 
valamint  tokaji  borainkat  is  inkább  csak  dicsérik,  ajándékban  édes 
örömest,  de  pénzért  csak  ritkán,  s  legfeljebb  néhány  palaczkkint 
veszik.  A  szigorú  tudományt  tehát  több  dózisra  osztám,  s  a  lehető- 
ségig víg,  tarka  s  változó  köntösbe  burkolva,  kellemesebbé  tenni  töre- 
kedem ;  s  igy  évenkint  szándékozám  olvasóimat  mind  közelebbre 
vezetni  az  előttem  fekvő  s  tán  erőmet  felmuló  óriási  munka  egész 
véghatáráig.  Az  első  kötetben,  melyet  azért  nem  neveztem  a  Hitel  első 
részének  —  a  mi  tán  minden  Taglalat-tul  megmentett  volna,  hanem 
csak  egyszerűn  Hitelnek,  mert  ilyesben  előre  megkötni  magamat  res- 
teltem —  az  első  kötetben,  mondom,  mind  azt  érintem  röviden,  a  mi 
utóbbi  rendesb  s  komolyabb  mintába  öntendő  értekezésim  tárgya  fog 
tán  lenni ;   és  szinte   csak  a  fhemákat  jegyzettem  ki,  s  legfőbb  töre- 

kedéseiri  eda  irányzott:  ,Istenért,  csak  unalmas  könyvet,  habár  Európa 
minden  tudós  társasága  a  classicitas  biliegét  sütné  is  homlokára,  ne 
irjak,  mert  olyakon  nehéz,  feloldhatlan  anathema  fekszik,  s  hasznok 
nem  nagyobb,  mint  azon  aranyé,  mely  tán  Mátránk  alatt  rejtezik ! 
Hézagokat  szám  nélkül,  s  mondhatom,  készakarva  hagytam,  melyeket, 
ha  élek,  s  olvasóimat  nem  untatja,  és  számátul  el  nem  ijednek,  tán 
20—80  kis  kötettel  iparkodni  fogok  lassankint  betölteni.  —  Eczettel, 
választóvízzel,  erősb  méreggel  pedig  azért  írtam  sok  helyen,  hogy 
néhány,  a  közjó  elősegítésére  nehezen  ébredő  hazánkfiait  egy  kevéssé 
kiragadjam  ahiszékonyságokból,  mint  azt  igen  bölcsen  említi  tisztelt 
taglalom  előszava  1-sö  lapján.  Honunk  szebblelkű  asszonyinak  azért 
szentelem,  mert  közülök  néhánynak  nyilván  béakarám  bizonyítni  az 
egész  világ  előtt,  mily  valódi  mély  tisztelettel  viseltetem  én,  s  velem 
az  egész  nemzet  magyarán  érző  része,  irántok,  ha  néhai  —  szomorú 
mondani !  —  anyanyelvünket  ők  is  ajkaikon  zengetik  —  midőn  keserű 
örömmel  láttam  előre,  szegény  könyvem  mily  kellemetlen  vendég 
leszen  sok  magyar  dáma  asztalán,  kinek  nemzetiségi  s  hitvesi  neve 
oly  magyar,  hogy  azt  külföldi  ki  sem  tudja  jól  mondani,  —  átkozott 
könyvem,  melyet  nem  ért,  s  mely  neki  vázul  szolgál,  s  tán  ösztönül 
arra,  hogy  természet  szerint  nevelje  utóit,  s  ne  ugy,  mint  őtet  ártat- 
lant honfeledett  szüléi.  Indirecte  óhajtottam  nemzetünk  bájlóbb  felére 
hatni,  s  mind  magasb  mind  alacsonyabb  születésüeket  arra  bírni,  ne 
hagyják  oda  szép  honi  nyelvünket,  hogy  inkább  idegent  szóljanak 
hibásan,  és  sokszor  legizetlenebb  accentussal.  Dilletant  tehetségem 
szerint  mindent  elkövettem  az  álmosak  felcsiklándozására,  rossz  gaz- 
dáink magokba  térésére,  német  honfiaink  magyarosítására.  Tükröt 
tettem  néhány  elibe,  melyben  tisztán  láthaták  nyomorult  személyiket, 
s  melybe  tán  csak  halálágyokon  fognak  ismét  tekintni, fáklyá- 
kat gyujték  ott,  hol  gyertyavilág  nem  vala  elég  a  rejtett  mocskokat 
kitüntetni,  szóval,  „mindent  cselekvém,  a  mit  legtisztább  lélekismere- 
tem  s  legbelsőbb  meggyőződésem  szerint  honom  s  földieim  hasznára, 
sőt  szükségére  betűk  által  végbevihetni  ítéltem".  S  könyvemet  meg- 
áld- Isten,  mert  czéljának  megfelelt,  és  számosakat  ébreszte  fel. 
Hanem  hogy  engem  sem  fog  a  közönséges  olvasó  munkám  elolvasta 
után   jobban   kedvelni,    mint  a  kisded    beteg   a   seb-  vagy   fogorvost 

fájdalmas  munkálkodás!  végeztével,  azt  előre  láttam,  de  szárúit 
kivitelében  az  nem  hátráltata,  mert  nem  annyira  magam,  mint  inkább 
honunk  pártfogóit  s  barátit  kívántam  nagyobb  számra  nevelni,  s  még 
í  >;on  gondolat  is:  tán  úgy  fog  magyaráztatni,  „az  egészet  csak  hiu- 
ságbul  eszközlém",  azon  szebb  remény  által  csendesüle  el,  hogy 
egykor  tán  még  is  engesztelést  nyerend  azon  hiuságsugta  elszá- 
násom:  „soktul  gyűlölve,  még  többtül  félreértve,  panaszlan  fáradni  a 
közjóért". 

Könyvem  a  sajtó  alul  kiszabadult,  terjedni  keedett  s  csak 
néhány  hónap  közben,  ismételt  kiadásokban,  több  kézben  több  ajkon 
fordult  meg,  mint  legjobb  magyar  munkáink  esztendők  folvtában. 
Valamint  a  gyomra-romlott  savanyút,  az  éjszaki  szomszéd  égett  bo.: 
szenvedelemmel  kivan,  ugy  esett  ///W-emnek  a  csipöst,  nem  minden- 
napit s  külön  úton  járót  kedvelő  közönség.  Sokan  szerzek  meg,  bzá- 
mosan  olvasák  is,  a  min  magamban  igen  örültem,  de  csak  kevesen 
érték.  A  mi  másokra  volt  mintázva,  kicsapongó  szerénységbül,  vagy 
pedig,  hogy  rajzim  tudtom  nélkül  véletlen  rajok  is  illettek,  magokra 
vevék;  a  mit  egyesekhez  szóltam,  az  egész  nemzetre  tolák,  s  több 
eféle;  s  igy  olvasó  publicumom  nagy  volt  ugyan,  de  annál  szembe- 
tűnőbben csökkent  hiv  s  jóakaróim  vélt  száma.  Hideg  visszavonu- 
lások, melyet  naponkint  kellé  tapasztalnom,  igen  fájt  s  búsított,  de 
nem  annyira  azért,  mintha  hozzám  vonzó  hazafiúi  rokon  érzések^?) 
vesztét  nem  lettem  volna  mindég  kész  feláldozni  a  közjónak,  hanem 
azon  igen-igen  szomorú  okbul,  hogy  a  régi  példabeszéd  szerint  veri- 
tas  ódium  parit,  oly  számosan  árulák  el  magokat  rossz  gazdáknak, 
rendben  nem  lévőknek,  tudatlanoknak,  hűtlen  honfiaknak  s  a  t,  kiket 
én,  Isten  legyen  tanúm,  ugyancsak  jó  gazdáknak,  szép  rendben  gyö- 
nyörködőknek, főtül  talpig  csinosultaknak,  anyaföldünket  imádóknak 
s  a  t.  tartottam,  s  igy  a  hazát  szegényebbnek  lelem,  mint  gondoltam. 
Fájt  mondom,  még  pedig  égetőleg  fájt  néhánynak  tőlem  elfordulta  — 
de  nem  magamat,  csak  szegény  hazámat  gyászoltam ! 

Ily  körülmény  s  érzések  közt  léptem  néhány  hiv  bajtársimmal, 
egy  idő-törlötte  minta  szerint,  hazánk  fővárosában  épült  vízi-házra, 
nem  igen  különbözőre  azoktul,  melyeken  a  régi  kor  hősei  kezdenek 
megvíni    a   habokkal,    midőn    észre   s    ügyre    vevék,  „hogy  víznél 

-    171    - 


könnyebb  a  fa*.  —  Úsztam  sokáig,  szenvedtem ;  de  sokat  tapasztal- 
ta, n  is,  s  annak  idejében,  ha  nyájas  hallgatóim  leendnek,  elő  fogom 
adni :  hatalmas  Dunánk  a  helyett,  hogy  most  oly  csekély  hasznunkra 
van,  s  hazánk  nagy  részének  legirgalmatlanabb  ellensége,  Ítéletem 
szerint,  mikép  áraszthatna  egylelkü  s  egyszivüségünk  által,  víz  helyett 
bő  áldást  magyar  honunkra. 

Hosszas  és  kifárasztó  utambul  visszatérvén,  ezen  ide  mellékelt 
sorait  vevém  tisztelt  földimnek,  gr.  Desewffy  Józsefnek: 

Nagyon  tisztelt  barátom  ! 

Bctcgeskedésed  a  török  széleken,  vagy  éppen  Törökországban 
minden  magyart  megszomorított,  és  igy  engem  is  —  noha  taglalója 
vagyok  Hitel  czimű  munkádnak.  Látni  fogod  abból,  mint  tisztellek  és 
szeretlek,  mind  a  mellett,  hogy  igen  sokban  ugyan,  de  még  sem  min- 
denben vagyok  veled  egy  véleményen.  De  mind  ketten  jót,  és  hasz- 
nost akarunk,  ez  pedig  a  vélemények  viszonos  súrlódása  nélkül  nem 
őrlődhetik  ki.  October  végével  már  közkézen  fog  forogni  munkám, 

melynek  egy  példányával  kedveskedni  fog  néked  részemről 

Pozsonyban.  Minél  több  észrevételeket  fog  szülni  munkám,   annál 

kedvesebben  veendem  azt.  Munkádat nehézség  gyanánt  akarta 

az  ország  gyűlésére  adatni'a  követeknek de  megmagyaráz- 
tam neki,  mi  nehéz  oly  egy  várat  erősnek  tartani,  mely  nem  ágyúz- 
tatik,  azonban  még  kérdés,  ostromoltad-e  a  régi  fellegvárat?  Isten 
tartson  meg  hazánk  javára,  díszére,  és  a  jövendőség  boldogulhatására, 
a  mit  telyes  szivéből  kivan  alázatos  szolgád,  és  barátod  gr.  Desewffy 
József  m.  k.  Költ  Sz.-Mihályon,  szept  25-kén  1830. 

S  mily  jól  esett  oly  kellemetlen  út  után  hazafiúi  vonzódásának 
ezen  szíves  bebizonyítása,  nem  mondhatom,  —  s  kivált  azért,  mert 
török  földre  mentem  előtt  a  tisztelt  gróftul  nem  annyira  irántami 
elhidegúlést,  mint  inkább  társaságom  s  munkámruli  szólás  s  érteke- 
zés kerülését  kellé  tapasztalnom. 

Örültem  a  Taglalatnak  előre,  mert  remélhetem :  aránysúlyba 
hozandja  az  idősb,  tanultabb  hazafi  ingatag,  eldarabolt  munkámat; 
a  veterán  iró  fel  fogja  világosítni,  a  mit  az  ujoncz  csak  homályosan 
s  zavarva  tőn  ki,  vagy  tán  éppen  ki  sem  mondott;  minden  nyelvben 

előforduló  kétértelműségeket,  melyek  a  közönség  által  többnyire  a 
szerző  kárára  magyaráztatnak,  ő  oszlatja  el;  szóval  „ő  fogja  azon 
sok  hiábavalót,  a  mi  munkámban  tán  van,  meleg  s  engesztelő  elő- 
adása által  a  közönséggel  felejtetni;  ő  fogja  azon  néhány  helyet,  hol 
hazám  szeretete  engem  is,  fel  nem-kentet,  költővé  varázslóit,  illustra- 
tiói  által  emlékezetre  méltóvá  tenni".  S  mind  e  szép  reménysejdítések 
lelkemet  legédesb  nyugalomba  ringaták.  „Hála  az  egeknek,  —  igy 
örvendek  magamban  —  józan,  indulatlan  elme-vitatások  majd  eliga- 
zítják s  intézik,  mi  hasznos,  mi  káros  honunkra ;  el  van  vetve  a 
hasznos  gyümölcsök  magva,  s  nevetőbben  virul  a  jövendő.  „Új  erőre 
gyúlt  munkavágyom ;  s  csak  abban  ingadozám,  mit  készítsek  előbb 
el  sajtó  alá,  a  Hitel  folytatását-e,  vagy  pedig  dunai  utazásom  jelen- 
tését —  mi  illene  jobban  a  jelenkorra?  —  midőn  kétségimbül  kira- 
gadott a  Taglalat  megjelenése. 

Ha  a  tisztelt  grófnak  felébb  közlött  levele  előttem  nem  lebeg 
vala ;  ha  honszeretetérül,  egyenes  szivüségérül  s  földiéihez  vonzó  leg- 
buzgóbb  jó  szándékárul  már  régóta,  még  személyes  megismerked- 
tünk előtt  nem  levek  vala  oly  teljesen  meggyőződve  s  oly  bizonyos, 
mint  hazánk  egykori  magasb  állásárul,  megvallom :  Taglalatja  vagy 
érzékenyen  megbántott,  vagy  legkeserűbb  érzéseket  szült  volna  ben- 
nem ;  mert  valóban  sokáig  nem  ismertem  szegény,  elfacsart,  ferdén 
bonczolt,  visszásán  szeldelt,  fonákul  magyarázott  Hitelemre,  s  hogy 
ezt  gr.  Desewffy  József  tehetc,  csudaiám. 

Most  kezdem  érteni,  miért  kerülgete  a  tisztelt  gróf  engem  a 
Hitel  megjelente  után:  Sokan  kértélt  öt  az  említett  munka  bírálására, 
mint  azt  9-dik  lapján  említi,  s  feltevén  már,  vagy  tán  szavát  is  adván, 
hogy  taglalni  fog,  tőlem  semmi  szóbeli  felvilágosítást  nem  kívánt, 
sejdítvén  tán,  hogy  taglalásra  minden  ok  megszűnne,  ha  velem  egy- 
rül  s  másrul,  a  mit  a  Hitelben  csak  homályosan  tehettem  ki,  barát- 
ságosan értekezendnék. 

Hogy  tisztelt  taglalom  tudtával  ellenem  semmi  ellenséges  érzést 
nem  táplált  keblében,  midőn  munkámat  bontogatni  kezdé,  szeretem 
s  akarom  hinni,  de  valyon  azok,  kik  birálásomra  szólíták  s  ösztön- 
zők, mentek  valának-e  a  személyes  gyűlölet  fulánkitul,  könyvem  bon- 
czoltatását     tisztalelküségbül,    az    igazság    fénylőbb     kitüntetéseért 

kivánták-e,  vagy  csak  személyem  lealacsonyitása  s  gyülöltetése  miatt, 
azt  tudni  nem,  sőt  inkább  magam  előtt  is  titokban  óhajtom  tartani. 
Legyen  elég  itt  e  vallomást  tennem  :  hogy  azon  vezérgondolatban 
„gr.  Desewffy  József  nem  fogta  fel,  nem  értette,  hanem  becsületes 
szándékbul  recensealta  munkámat",  minden  gyarló  ember,  sorsomhoz 
ragadt  indulatosságom  lehetőleg  lecsillapult,  s  bennem  csak  ezen 
forró  kivánatot  szüle,  „világositnám  fel  mennyire  csak  lehet  Hitelein 
néhány  helyeit,  melyek  elég  sötétek  valának  ugy  is,  s  a  Taglalat  által 
még  sötétebbekké  válának,  s  azon  eszközlésimre,  melyek  a  Hitelben 
nincsenek  ugyan  említve,  hanem  gr.  Desewffy  által  mellékesen  még 
is  érintetnek,  egy  kis  világot  terjesztnék". 

Tévedéseket  helyre  hozni  kötelesség;  mert  nincs  veszedelmesb 
s  csábítóbb  oly  okoskodásoknál,  melyek  csak  suppositiokra  s  előíté- 
letekre vannak  állítva,  ha  minden  felvilágosítás  s  eligazítás  nélkül 
terjedtebb  kört  foglalni  engedtetnek.  A  balvélekedések,  éretlen  hie- 
delmek még  nagyobb  gyökeret  vernek,  s  a  való  a  helyett  hogy  mind 
jobban  fejlene  ki,  még  nagyobb  homályba  vonul  a  közönség  elől ;  s 
ezen  tekintet,  vagy  hogy  jobban  mondjam,  meggyőződés,  bírt  elkezdett 
munkáim  félben  hagyására  s  a  most  előadandó  értekezés  közzé  tételére. 


Régen  nyomta  honunkat  már  a  megbántott  egek  azon  átka, 
hogy  érteni,  megfogni  egymást  nem  tudtuk,  vagy  nem  akartuk. 
Kisebb,  tehetetlenebb  nemzetek,  önállásokat,  saját  nyelvűket,  tulajdon 
kormányokat  századokig  fentartották,  míg  a  magyar  magyarral  ellen- 
ségeskedvén, kelet  és  nyugotnak  véres  verseny-tárgyává  lőn,  s  végre 
tőle  mindenben  különböző  nemzetekkel  ragadott  össze.  Ezt  csekély 
számunknak,  sík  s  tengertelen  hazánknak,  szomszédink  elsőséginek 
tulajdoníthatjuk-e,  vagy  eldődink  vad  s  kaján  egymás-ellentiségiknek, 
tudják  az  egek!  Vélekedjen  a  multrul  kiki,  mint  ismeri  honévrajzink 
velejét.  Itt  hasztalan  s  egyébiránt  lehetetlen  is  mai  körülményink  közt 
azon  okokat  mind  rendre  kinyomozni  s  világra  hozni,  melyek  követ- 
kezésében    csak    ott    állunk     19-dik     században,   a     hol     állunk ! 

Elég,  ha  mai  álladalmunk  határi  közt  mi  ujabb  s  nemesb 

század  fiai,  eleink  példáját  nem  követvén   vagy  szerencsésbek   lévén, 

mint  ők,  kezet  fogunk,  vállat  vetünk,  s  elszánt  akaratunk  által,  mely- 
nek előbb-utóbb  semmi  a  világon  ellent  nem  állhat,  Hunniát  a  hatal- 
masb  országok  sorába  emeljük. 

Csak  kevés  év  előtt,  melyek  alig  tesznek  egy-két  emberélet- 
hosszat,  a  lassú,  de  mindennapi  elmag3raratlanodás,  ha  szabad  ugy 
mondani,  „clnemzetlenülés'*  végpontjára  látszott  juttatni  a  magyar  létét. 
Valamint  egyéb  kisebb  nemzetségek  hatalmasbak  által  nyeleitek  el, 
ugy  látszott  a  magyar  sajátság,  külső  értelmesség  súlya  által,  örökre 
elolvadni.  A  nemzet  mély  álomba  merült  nagyobb  része  nem  is  sej- 
díti, hogy  majd  ki  leszen  törülve  a  nemzetek  sorábul ;  idegen  böl- 
cselkedők  elhunyandását  jövendölék ;  sokan  keserű  aggodalommal, 
melynek  kinzó  fulánkját  nyelv  tökéletesen  ki  nem  fejezé  még  soha, 
érzék  nemzetök  közel  végét.  És  igy  vonaglott  s  haldoklott  a  haza 
több  lassú  s  terhes  esztendőkig ;  mig  végre  honfiak  szeretete  s  egyet- 
értése megengesztelé  az  Istenek  régi  haragút ;  s  ők  egy  szebb  hajnal- 
sejdítésre  ébresztek  fel  a  magyart. 

A  halál  s  élet  közt  vivődött  nemzet  újra  lehelni,  s  a  honfiakat 
remény-sugár  kezdé  melegítni.  Elhajíták  magokrul  idegen  nemzetiség 
bélyegit  s  hosszú  önfeledés  után  a  természet  szent  útjára  visszatértek, 
s  ismét  magyarok  kezdenek  lenni.  Emlékezzünk  1700-dik  s  azelőtti 
időkre  !  Van-e,  ki  nem  értene  ? 

Élt  megint  a  nemzet  és  nőtt  azóta,  s  mind  inkább  erősödött. 
Gyönyörű  átgondolni,  közel  sírvermétül  mint  lépett  vissza  élők  közé  ; 
a  gyenge,  a  bágyadt  mint  diadalmaskodott  ellenségin,  ifjúságának  s 
belső  erejének  mily  jeleit  mutatá,  midőn  magamagát  rontani  mindig 
hiába  igyekezvén,  uj  életre  lobbant,  a  hogy  kíméletlenebbül  tapodni 
kezdek  ;  —  tekintsünk  vissza  !  — 

Régente  tán  a  magyar  veszedelmesb  ellensége  volt  hazájának 
minden  szomszédinál,  s  tán  önmaga  rombolta  el  minden  időkre  azon 

szép  jövendőt,    melynek   áldási mele- 

gítnének  minket  s  mieinket  most,  s  egykor  még  nagyobb  fényben 
utóinkat.  De  éppen  azért,  mivel  ugy  volt  valaha,  s  már  ők  dúlták 
anyaföldöket  örök  meghasonlásik  által,  mi  mostaniak  is  ugy  csele- 
kedjünk? Indulatosság  s  hiúságunknak  mi  is  feláldozzuk  a  közjót? 
Nem,  nem,  —  mi  a  régiek  viszongási  említésével  se  kinozzuk  magun- 

kat  —  mert  multat  isten  se  varázsolhat  vissza  többé  —  hanem  hasz- 
náljuk a  jelent  ugy,  mint  a  sors  forgatja  s  engedi.  A  hajdankor  élői 
pedig  szenderegjenek  s  aludjanak  nyugodtan,  rágalmazni  őket  nem 
kivánom ;  mert  hála !  szivesb,  szelídebb  s  reméllem,  tartósb  barátság 
szelleme  köt  minket  most  élőket  össze,  miután  vélek  együtt  a  vadság 
egyéb  kísérőivel  elhunyt  s  temettetett !  Dicsérni  azonban  őket,  mint 
sokan  azért,  mert  előbb  futották  emberi  pályájokat  le,  mint  mi,  nem 
tudom.  Elég  érzenem  :  „Él  magyar,  áll  Buda  még",  s  jövendőnk  habár 
zavartabb  is,  mind  tisztábbra  s  nyájasbra  derülhet;  elég  nyilván 
tudnom :  köztünk  új  erő  mint  fejledez  naprul-napra  jobban,  s  hány 
hazafi  van,  ki  nem  kivan,  nem  óhajt  egyebet,  mint  hona  javát  s 
fejdelme  hatalmát. 

Ezen  hiv  honosak  közé  méltán  számlálhatom  gr.  Desewffy 
Józsefet,  s  nem  csak  saját  ítéletem,  de  az  egész  nemzeté  szerint  is. 
Idősb  mint  sokan  közülünk,  —  kik  hazánk  csorbáit  helyreállítni, 
elsőségit  kifejteni,  jobb  létét  magyarságra  alapítni,  állását  maga- 
sítni  legszentebb  kötelességünk  szerint,  ugy  mint  gyarló  természe- 
tünktül  telik,  törekedünk,  —  ő  még  akkor,  midőn  anyanyelvünk 
bágyadtan  zenge,  midőn  életünk  ugy  szólván  inkább  csak  vonaglás 
jelei  által  mutatkozék,  ő  akkor  még,  mikor  a  remény  sugári  alig  vil- 
lantak, a  magyarság  hiv  s  erős  véde  volt;  ő  tört  kevés  magához 
hasonlókkal  nekünk  ifjabbaknak  utat,  sikeresebben  fáradhatni  a 
közjóért. 

Ily  érzelmek,  a  megismerés  s  haladatnak  ily  kötelei  kapcsoltak 
engem  mindig  a  tisztelt  hazafihoz.  S  azért,  mivel  tán  most  az  idő- 
fárasztott homályosabban  kezd  egyet  és  mást  látni  s  csatákat  veszt, 
soha  nem  fogom  feledni,  hányat  nyert  annak  idejében,  s  lángesze 
egykor  mily  világot  terjeszte  honiai  körül.  Ezen  fővonások  határoz- 
zák el  hozzá  vonzó  indulatom  köreit,  s  igy  bennem  a  nagyra-becsült 
gróf,  bármily  kemény  Ítéletet  hozna  is  rólam,  minden  időben  igaz 
tisztelőjét  találandja,  mert  rendületlenül  hiszem  szándéka   tisztaságát 

Most  pedig  egyenesen  a  tisztelt  grófhoz. 

Köszöntlek  másodszori  megtámodásodban  tisztelt  honfi,  s  hálá- 
mat ím  az  egész  haza  előtt  bizonyítom  be,  hogy  most  is,  mint  két 
évvel  ezelőtt,  inkább  szembe,  mint  hát  mögött  támadál  meg,  s  igy 
alkalmat  nyujtál  jobban  kifejtenem  s  lehető  legtisztább  világra  hoz- 
nom mind  azt,  a  mit  izlésink,  szokásink  nemesítésére,  nemzetiségünk 
s  értelmi  súlyunk  mélyebb  gyökereztetésére  sajtó  által  közvitatás  alá 
bocsátni  jónak  ítéltem.  Élesb  soraim  Minervára  józanabb  köntöst 
öltének,  s  igy  egy  kis  csata  után  ismét  megbékülénk  szerencsésen. 
Volna  bár  Hitelemnek  s  ez  értekezésnek  iránylag  annyi  haszna!  s 
deritnének  azok  is  hazánkban  szerencsét  a  már  elégedettre,  s  elége- 
dést  a  még  szerencsétlenre ;  mert  hogy  te  s  én  megint  teljesen  meg- 
békülendünk  a  Világ  által,  de  világ  előtt  is,  azon  egy  cseppet  sem 
kételkedem.  Mind  ketten  jót  és  egyet  akarunk :  hazánk  legnagyobb 
fejlődése  s  igy  boldogsága  által  mind  magasbra  nevelni  urunk  hatal- 
mát. S  nem  ugy  van-e?  Pörlésre  tehát  ok  nincs,  s  tudom,  kebled 
inkább  érzi  —  valamint  enyim  is  hiheted,  igen  érzi,  bár  hideg  szivű- 
nek  hirdetsz  —  a  szeretni  vágyást,  mint  a  gyűlölet  szükségét;  csak 
a  módokban  különbözünk.  Azon  út,  melyen  én  járok,  igaz,  nem  min- 
dennapi, de  rosszabb-e  azért  annál,  melyen  te  sok  másokkal  anda- 
logsz ?  —  Kérdés  ?  Munkád  71-dik  lapján  ez  áll :  A  gróf  —  sokkal 
sikeresebben  cselekedett  volna,  ha  így  okoskodott  légyen  s  a  t  ;  sok  más 
helyen  ismét  ilyfélét  említesz :  „máskép,  más  módon,  más  formába 
öntve,  más  szavakkal  s  a  t.  kellett  volna  ezt,  amazt  eszközlenem". 
Ln  el  akarom  hinni:  ügyetlen  vagyok,  sokban  csalatkozom,  nincs 
igazságom ;  de  tőled  azt  kérdem :  miért  hallgatál  hát  ilyesekrül  60-dik 
évedig,  ha  annyi  felsőbbséget  érzel  magadban?  Miért  nem  irál  s  cse- 
lekvél inkább  magad  a  helyett,  hogy  mondásim  s  tetteimet  csendesen 
bevárván,  azokat  ítélgesd  ?  Te  szép  bölcsen  engedsz  a  nyomatlan  s 
eddig  járatlan  úton  csapást  törnöm,  s  mig  én  sokszor  torkig  esem, 
bukdozom,  s  ugrásimban  nem  ritkán  szinte  nyakamattöröm,  te  csak 
messzirül  ballagva  utánam,  nézed  tévedésimet,  hullongásimat,  s  kárhoz- 
tatsz. Menj  elől  te,  s  törj  utat,  hol  eddig  még  szinte  ösvény  sem  volt, 
több  szerencséd  lesz  tán  mint  nekem,  s  bennem  hiv  követődre  találsz. 
Meg  fogom  én  ismerni  becsületes  szándékodat,  s  bizony,  szavaidat  nem  fa- 
csarandom  el,  s  honfiaid  előtt  gyanuszinessé  s  gyűlöletessé  nem  teendlek. 
Széchényi  l.  12 

Erre,  barátom,  tudom  azt  feleled „helyzeted  más  egészen 

s  én  csak  a  te  helyeden  cselekedném  különbözőleg össze- 

köttetésim  sokat  tiltanak,  a  mit  tenni  egyébként  óhajtanék,  s  neked 
eszközleni  könnyű".  De  váljon  isméred-e  világi  állásomat  s  minden 
egyéb  körülményimet  jól,  vagy  te  is  mendemonda  után  Ítélgetsz 
csak  ? 

Ezeket  baráti  bírálásodra  hagyván,  engedd  bátran  kimondanom : 
Nem  hiszem,  lelked  előtt  lett  volna,  mikor  munkám  taglalni  kezded, 
Montesquieu  ezen  jeles  mondása:  Quand  on  voit  dans  un  auteur 
une  bonne  intention  générale,  on  se  trompera  plus  rarement,  si,  sur 
certains  endroits  qu'on  croit  équivoques,  on  juge  suivant  1'  intention 
générale,  que  si  on  lui  préte  une  mauvaise  intention  particuliére". 
S  hogy  lelked  előtt  nem  lebegtek  mind  ezek,  azért  hiszem,  mert  mun- 
kád 9-ik  lapján  magad  ezt  bocsátod  elő :  Szakaszról-szakaszra,  czikkely- 
rül-czikkelyre adandom-elő  észrevételeimet. Minek  következé- 
sében egészen  világos,  hogy  te,  legdrágább  taglalom,  nem  munkám 
philosophiáját,  nem  annak  egész  szellemét  vevéd  fel,  hanem  csak 
részei  szerint  itélél,  s  igy  éppen  egy  bírálati  szempontba  jutái  azon 
utazóval,  ki  a  sz.  Péter-templomi  kisded  angyalok  orrait  magányosan, 
közelrül  s  nem  az  egész  roppant  építményhez  idomozva  tekintvén 
azokat  idomtalan  s  óriási  nagyságuaknak  ítélte. 

A  kritikának  ezen  antiphilosophiai  methodusa  téged,  barátom, 
akaratod  ellen  is  legnagyobb  örvénybe  sodrott  s  minden  eszed  s 
jószívűséged  sem  menthete  meg,  legigaztalanabbul  viseltetned  irán- 
tam. Benned  a  becsületes  ember  minden  lapon  megvíni  látszik  az 
indulatos  iróval,  s  előttem,  kinek  természet  szerint,  minden  rám 
irányzott  apró  csipős  eszméid,  érintésid,  példázatid  szembetűnőbbek, 
mint  a  közönséges  olvasónak,  tisztán  három  részre  oszlik  egész  mun- 
kád: kezdete  gúnyoló  s  ellenséges  érzést  árul,  közepe  szánakozást, 
vége  megint  keserűbb  tintát.  —  Ugyan  nem  fakadtál-e,  valld  meg, 
sajnálkozásra  azon  hireknél,  melyek  következésiben  fent  előhozott 
igen  érzékeny  leveled  irád,  s  nem  hallgatott-e  megint  később  szived, 
midőn  a  veszélybül  kiszabadultnak  értettél? 

S  most,  midőn  tán   hidegebb  vérrel   gondolkozol    Taglalatod  s 

Hitelem  felől,  örvendesz-e,  hogy  tehetségem  köreit  honunk  java  fel- 
emelésében tán  összébb  szorítád  ? 

S  ezt,  kedves  barátom,  te  nem  akarád,  arra  merek  eskünni,  — 
de  a  laprul-lapra  bírálás  vitt  belé,  hogy  minden  jó  és  szép  indulatid 
mellett  sem  bántál  nagyobb  irgalommal  Hitelemmel,  mint  legelszán- 
tabb ellensége. 

Némely  helyeken  oly  kicsapongva  dicsérsz,  oly  magasra  emelsz, 
hogy  azok,  kik  nem  ismernek  bennünket,  sem  a  Hitelt,  sem  a  Taglalatot, 
sem  ezen  értekezést  nagy  figyelemmel  nem  olvassák,  a  mit  nem  is 
kívánhatni,  rólam  legkeményebb,  legigazságtalanabb  Ítéletet  hozand- 
nak:„Haön  földié,  —  így  fognak  okoskodni,  —  kiegyhitü  és  születésű 
vele,  ki  sokat  olvasott,  sokat  látott,  ki  eszessége  s  tudományossága 
által  ismeretes,  s  mint  számos  magasztalásibul  látszik,  a  szerző  nagy 
pártolója,  nagy  barátja,  őt  oly  szűkszivü  és  zavart  eszünek,  egyoldalú 
és  igazságtalannak  s  a  t.  tartja,  mily  bizodalommal  lehetünk  iránta 
mi,  kik  nem  is  láttuk  ?  Hazafisága  tán  csak  tettetés,  s  alacsony  hazug- 
ság s  a  t."  Dicséretid,  hidd  el,  többet  ártottak,  mint  itt-ott  sárral  haji- 
tásid ;  s  hogy  néhány  ártalmas  előítélet  megerősítése  s  hazánk  mocs- 
kai pártolgatása  által  használtál  honunknak  —  ha  most  alkalmam 
nem  volna  néhány  felvilágosítás  által  a  dolgot  ismét  kevéssé  rendbe 
hoznom  —  azon  igen-igen  kételkedem. 

Leveledet  a  Taglalattal  tisztán  hasonlitván  össze,  látom,  s  ne 
vedd  rossz  néven,  drága  földim  !  valóban  nem  tudtad,  mit  cselekvél. 
A  levélben  azt  mondod :  Látni  fogod  obiul,  mint  tisztellek  és  szeretlek. 
Már  kérlek,  a  részrehaj laüan  olvasó,  ha  se  téged  nem  ismer,  sem 
engem,  s  olvasá  a  Hitelt  és  Taglalatot,  vetemülhetne-e  azon  gondolatra, 
hogy  engem  te  oly  annyira  szeretsz  s  tisztelsz,  engem,  kit  könyved- 
ben „animál  rafinének,  stiglicznek,  magyar  apostolnak,  népszónok- 
nak, hiúságba  burkolt  patriótának",  s  a  t.  nevezgetsz;  eszemet  nyul- 
farkunak  mondod,  természetemet  farkas  és  oroszlánénál  rosszabbnak 
állítod,  zsidó  Shylockhoz  hasonlítasz  s  a  t.,  vagy  ha  mind  ezeket 
nem  czélzád  is  egyenesen  rám,  módnélkül  ugy  látszik,  mintha  engem 
illetnének,  mert  mást  kit  szurkálhatnál  a  Hitel  Taglalatjában,  mint 
engem;  hogy  pedig  hypocrita  nem  vagy,  arra  is  merek  eskünni.  Sőt 
az    mutatja   inkább    lelked    tisztaságát,    hogy    felőlem,    ten    szived 

tükrébe  tekintvén,  valóban  a  legnemesb  gondolkozással  viseltetel.  Oh 
nagyon  köszönöm,  barátom,  hozzám  ezen  szép,  bár  sejdítlen,  vonzó- 
dásodat. Szelidségem  s  nagylelkűségembe  tudtod  nélkül  is  bizodal- 
mat helyzesz.  Noha  legmélyebben  sebesítesz  meg,  mégis  barátom 
maradsz,  s  nem  is  gyanítod,  miért  válnám  ellenségeddé.  Oh  be  nemesen 
gondolkozol  felőlem !  De  fogadom  is  a  nagy  Istenre,  nem  csallak  meg 
várakozásodban,  hanem  mind  neked,  mind  tieidnek  tehetségem  sze- 
rint szolgálni  kész  leszek  mindenütt  s  mindenkor.  Volnék  bár  én  is 
oly  szerencsés,  s  ne  csalatkoznám  meg  hazámfiaiban,  midőn  azt 
hiszem  :  önhasznokra  czélzó  szabad  szólásmódom  majdmajd  engesz- 
telést nyerend ;  s  bár  engem  se  játszna  meg  azon  szép  remény, 
hogy  idő  helyre  állítandja  majd  köztünk  a  barátságot. 

Te  munkádban  engem  ifjabbá  akarsz  tenni,  mint  vagyok,  a 
miért  bizony  nem  haragudnám,  —  bár  eszközölhetnéd !  —  de  felejted, 
hogy  mint  minden  az  ég  alatt  bizonyos  magasságig  hat  fel,  s  aztán 
lefelé  fordul,  ugy  mi  is  bizonyos  időben  elérjük  legfényesb  zenithün- 
ket,  s  onnan  megint  lefelé  kell  gördülnünk  a  sir  nadiráig.  Azon  min- 
dennap hallott  szójárás:  „akkor  ő  még  iskolába  járt,  midőn  én  már 
ezredes,  itélőmester,  alispán  s  a  t.  voltam,  s  most  ő  akar  tanítni  min- 
ket s  több  eféle",  okos  ember  szájában  nem  jól  hangzik,  mert  ha 
való  lenne,  hogy  csak  idő  fejtheti  ki  legnagyobb  tökéletre  az  emberi 
agyvelőt,  ugy  a  legöregebb  embereké  volna  a  bölcseség,  kik,  mint 
tudjuk,  gyarló  természetünk  szerint  végnapjaikban  megint  szinte 
gyermekkorra  térnek  vissza.  Minek  említed  tehát  annyiszor :  „idősb 
vagy  nálamnál,  lelki  s  testi  tehetségimben  ugy  is  már  hanyatlónál ?" 
Minek  affectálod  könyved  igen  sok  helyén  fiatal,  forró vér-okozta  szé- 
lességim, szép  atyai  tanácsolgatásid  s  helyrehozásidat  ?  Azt  hiszed,  a 
közönség  esztendőidnek  engedend  inkább,  mint  okoskodásidnak  ?  s 
ezen  utolsókat  oly  gyengéknek  tartod,  hogy  argumentum  s  nyoma- 
dék  gyanánt  ősz  hajaidat  is  tanácsosnak,  szükségesnek  itéléd  fel- 
hozni? Hagyjuk  esztendőinket,  s  lássuk  inkább  egyenesen  állitásin- 
kat,  s  ha  sokkal  ifjabb  találkoznék  mint  mi,  a  mint  reméllem  fog  is 
találkozni,  ki  generátiónk  tapasztalásit  sajátivá  tevén,  vizsgálatit  mind- 
járt ott  kezdé,  hol  mi  végeztük,  s  igy  tán  mélyebben  tekintheti  a 
dolgok  velejét  mint  mi,  tanuljunk  tőle.  Ne  legyen  gondunk  a  mondó 

esztendeire,  hanem  arra,  mit  mond,  s  mi  czélbul.  Ha  már  kifáradt- 
nak  tapasztaljuk  agyvelőnket,  örüljünk,  hogy  helyünkbe  szint  érde- 
mesek lépnek ;  ha  pedig  nagyon  is  bizhatunk  magunkban,  örüljünk 
még  jobban,  ha  látjuk  nagy  eszünkön  is  kitehetnek  a  fiatalbak,  mert 
ily  jelek  a  nemzeti  gazdaság  valódi  jelei ;  s  mi  barátom,  ugy-e  ? 
inkább  honunkat  szeretjük  látni  gazdagnak,  mint  magunkat? 

Azért  kedves  földim !  ősz  hajaid  miatt,  s  mert  öregebb  vagy 
mint  én,  egy  cséppel  sem  becsüllek  jobban,  mintha  ifjabb  volnál ; 
mert  ez  is  a  sok  hiábavalóságnak  egyike,  melyeket  az  idő  penésze 
fel  látszott  szentelni  nagy  kárunkra  e  korig:  „jobban,  vagy  szint 
annyira  becsülni  az  időst,  mint  az  érdemest".  Van  sok  öreg,  kinek 
haszonnal  élt  idejét  néhány  perezre  lehetne  szorítni;  van  olyan,  ki 
rövid  életben  sok  századon  hatott  keresztül.  Azon  elavult  spártai 
példa  —  Taglalat  187-ik  1.  —  melyet  előhozál,  ítéletem  szerint  nem 
nyom  semmit,  mint  általány osan  spártai  példákat  költőknek  javaslok 
inkább,  mint  19-ik  században  élő  törvényhozók  s  országos  emberek- 
nek. Hol  több  helota  jutott  egy  szabad-emberre,  hol  mint  atyagyilkost 
büntetek  a  helotát,  ha  élte  védelmében  véletlenül  szabad-embert  öle 
meg :  ott  feudális  szennyeinket  hathatósabban  terjesztő  példákat  hoz- 
hatni elő  inkább,  mint  olyanokat,  melyek  szelídebb,  józanabb,  s 
igazságosb  szellemű  időnkhez  illenek,  mert  hol  az  elv,  a  sarkalat 
természet-elleni,  ott  minden  rárakott  építmény  is  gyenge  s  nem  pél- 
dának való.  Azért  barátom,  ha  állandó  honi  színházunk  lenne,  a 
minthogy  Istenben,  hazámfiaiban  s  egy  kicsit  magamban  is  bizok, 
előbb-utóbb  leszen  is,  bizony  nem  kelnék  helyembül  fel  miattad, 
mint  a  spártai  ifjak  az  athenei  vén  előtt,  mivel  az  idők  hava  fehérité 
már  fürtidet ;  hanem  azért  szökném  fel  legkényelmesb  székembül  is 
örömmel  átengedni  neked  azt,  mivel  nemesen  futottad  át  földi  pályá- 
dat, s  mindnyájunk  tiszteletére,  szeretetére  méltó  vagy.  S  ezen  vallo- 
másomat nem  veended  tán  rossz  néven,  kivált  ha  magad  körül  tekin- 
tesz, s  annyi  hiábavaló,  ön,  földiéi  s  embertársi  hasznát  s  diszét 
feledő  véneket  látsz,  midőn  hazánk  számos  serdülő  fiai  közt  ten 
magzatid  legszebb  reménynyel  töltik  be  honszerető  lelkedet.  Ilyenekért, 
bár  szabad  lenne  legigazibb  tiszteletem  nyilványositása  végett  néhányt 
neveznem,  édes  örömest  állanék  fel  én  is,  s  ha  egy  század  folyt  volna 

is  szemeim  elótt  már  le,  napestig  állnék,  lenne  bár  éltök  a  viritó 
tavasz  közepén  !  Vén  fő  fiatal  vállahon,  az  kell  hazánknak,  az  érde- 
mel tiszteletet! 

A  kritika  általányosan  nem  csak  hasznos,  de  legszükségesb  is, 
s  míg  szoros,  kemény  s  égetésig  gúnyoló  bírálás  nem  hozand  Ítéletet 
honi  könyveinkrül,  addig  közönségesen  szólván,  ízlésünk  egészen 
kicsinosult  nem  leend.  Lesznek,  lesznek  elmemagzatink  általányosan 
véve,  dicséretre  méltók,  de  nem  érendik  el  a  fejlődésnek  azon  lehető 
legmagasb  pontját  soha,  melyre  a  remek-lelküeket  a  bíráltatási  fék  s 
tartózkodás  vezetheti.  Színjáték  középszerűségig  sem  fejledhet  ki, 
mig  szigorú  s  engesztelhetlen  birót  nem  retteg  találni  a  közönségben. 
Arany  elválasztásra  szered  —  kényeső  —  kell ;  ugy  nem  válhatik  el 
a  jeles,  szép,  nemes  hozzá  ragadt  agyag,  sár,  föld  s  egyéb  selejtek- 
tül  savany,  keser,  marczona,  sőt  sokszor  méreg  nélkül.  Van  igaz 
színarany  is  a  bérezek  kebliben,  de  kevés ;  a  föld  kerekén  is  fel-fel- 
tünnek  választottak,  az  ég  kedvelti,  de  kevesen ;  s  nem  kell  amannak, 
sem  imezeknek  —  kiknek  földön  élő  számokbul  nekünk,  földön  csu- 
szóknak,  keserű  veszteségünkre  csak  minap  ragadtatott  el  egy  a  leg- 
jelesbek  közül,  —  választóvíz,  vagy  szered,  mert  magokban  is  tün- 
döklenek, de  a  többségnek  homálybul  kiragadtatására  nem  csak 
hasznos,  mint  mondám,  de  szükéges  is  a  kritika. 

Te  azonban  jól  tudod,  barátom,  mily  csekély  lehet  mai  körül- 
ményink  közt  a  remeklelküek  száma,  kik  mindazon  terhekkel  volná- 
nak repülni  képesek,  melyeket  a  könyvnyirbálóktul  kezdve  annyian 
függesztnek  szárnyaikra.  Szunnyadozó  állapotunkbul  csak  szinte 
most  ébredteket  tehát,  ugy  szólván  első  rebegésünkkor  dorgáló  sze- 
mölddel  feddő,  habár  legigazságosb  helyrehozással  is,  elijeszteni  nem 
tanácsosb,  mint  mai  beduin  módra  tengő,  szegény,  jó  színjátszóinkat 
oly  praetensióval  s  bírói  szorossággal  itélni,  mint  a  londoni,  párisi 
s  a  t.  színházakban  igen-igen  czélirányos.  „II  faut  encourager  les 
talents",  s  így  iróink  és  színjátszóinkat,  a  mily  kisdedek  vagyunk,  ne 
feddékeny  ajakkal  s  kedvetlenítő  korholással,  hanem  érzékeny,  szives 
oktatással  bírálgassuk  még  most.  Nálunk  az  Edinburg,  Westminster 
s  a  t  Reviewk  még  nincsenek,  még  nem  lennének  most  magok 
helyén,   azoknak   is   fog   ütni  az  óra  majd,   de  fulánkik  s  nyilaik 

mostani  literaturánkra  nem  szebb  életet,  hanem  bizonyos  halált  hozand- 
nának.  Ez  egyébiránt  vélekedési  tárgy. 

Már  Taglalatod  se  nem  engedékeny,  se  nem  kemény,  s  nem  is 
annyira  kritikája  vagy  taglalatja  a  Hitelnek,  mint  egészen  különös 
munka ;  mert  mondhatom,  alig  van  szakasz,  melyben  vagy  szavaimat 
nem  facsarnád  el,  vagy  a  tárgyon  túl  ne  vágnál  s  kalandoznál,  majd 
ismét  másokra  mondottimat  magadra  ne  vennéd,  majd  igen-igen  sok 
jót  s  derekast  ne  hoznál  elő  oly  állitások  megczáfolására,  melyek 
egész  könyvemben  nincsenek.  Többek  közt  említem  itt  Taglalatod 
18-ik  lapjának  csak  e  sorait :  Nem  volt  szükség  hibáink  javítása  végett 
oly  vétket,  sőt  bűnt  ránk  ruházni,  mely  sohase  fért  hiv  leikünkhöz,  s  mon- 
dani, hogy  némelyeknél  közülünk,  hazafiúi  tett  urunk  megbántása.  Én 
koromra  nézve  talán  a  szerző  afy'a  lehetnék,  s  még  is  az  egész  magyar 
nemzet  lelkére  esküdhetem,  hogy  soha  se  nem  láttam,  se  nem  hallottam 
magyart,  ki  urunk  megbántásában  hazafiúi  tettet  vagy  keresett,  vagy  talált 
volna.  Hiszen  másutt  a  szerző  egyenesen  azt  mondja,  hogy  egész  Európá- 
ban ismeretesek  vagyunk  a  király  és  haza  szeretetét  sziveinkben  egygyesí- 
tenitudó  erényünkről ;  továbbá  :  a  jó  régit,  a  jó  ujjal,  a  jelen-időben  kéz- 
fogásra birni  törekedném;  de  ezt  soha  sem  igyekezném  ugy  eszközleni, 
hogy  akár  gondolatimban,  akár  fedig  elő-adásimban,  és  kitételeimben,  vagy 
egyoldalúságra,  szélsőségekre,  vagy  fedig  éffen  tulságokra  vetemedjem,  és 
vagy  nagyítsam  nemzetem  hijányait,  vagy  a  kevesebbségnek  gáncsait  egész 
nemzetemre  toljam ;  vagy  némely,  bizonyos  és  közönséges  jó  tulajdonságai- 
tól az  egész  világ  előtt  megfosztani  akarni  láttassam  oly  vétket  és  bűnt 
kenvén  reá,  mely  soha  se  fért,  és  soha  sem  is  fog  hiv  lelkéhez  férni.  Ugyan 
mit  fognak  felőlünk  a  külföldiek  hinni  ?  Ha  egy  magyar  gróf  munkája 
fordításában  azt  olvassák :  „oly  emberek  is  találkoznak  köztünk,  kik  hazafiúi 
tettnek  vélik  urunk  megbánt  ásátu . 

Ah!  nostris  istud  turfe  atque  ignobile  crimen 

Hostibus  eveniat ! 

Ezen,  ugy  gondolnám,  nem  igen  barátságos  lármádra  a  Hitel 
XVII.  lapján  szemlélhető  soraim  adtak  okot: 

a  meg   nem   romlott   magyar   pedig   az   egyenes   bátor   szót 

becsülni  tudja,  s  nem  az  elfajult  s  elromlott  hazafiakat  veszi  például, 
hanem  azokat,   kik  nem   kevésbé  hű  jobbágyai   királyoknak,  mint 

bonjok  valódi  polgárjai.  Nem  azokat,  kik  azt  vélik,  hogy  hazafiúi 
tett,  urunk  megbontása ;  sem  azokat,  kik  azt  kiáltják :  „hivatalban  lévő 
nem  is  lehet  jó  hazafi,  s  csak  az  igazi  patrióta,  ki  minden  intézetet, 
minden  rendelést,  kivétel  nélkül  rágalmaz"  —  mint  sokan  azt  tartják 
igazán  mester-szakácsnak,  ki  mindent  rendkívül  paprikáz,  s  csak  azt 
ugyan  csak  magyar  embernek,  ki  azt  szereti  is. 

Ha  más  is  ugy  magyarázná  Hitelem  e  helyét,  mint  te,  azt  hin- 
ném: homályosan,  fonákul  s  félreérthetőleg  fejezem  ki  gondolatimat. 
De  miután  mind  két  fordítóm  Paziazi  ur  s  még  Vojdisek  ur  is  igen 
jól  fogak  fel  s  ugy  tevék  ki  állításomat,  mint  azt  én  gondoltam,  ter- 
mészetes következés :  hogy  félre-magyarázásod  vagy  elcsikarásod  oka 
nem  a  hely  homályosságában  fekszik;  s  hol  egyebütt?  azt  itt  nem 
akarom  feszegetni.  Elég  az,  hogy  te,  ki  nem  csak  korodra  nézve, 
mint  magad  mondod,  hanem  grammatikában  s  hermeneutikában  is 
apám  s  tanítóm  lehetnél,  szint  oly  jól  tudhatád,  mint  Paziazi  s  Voj- 
disek fiatal  irók:  hogy  igenleges  —  positiva  — ,  nem  nyomadékos 
—  non-emphatica  —  constructióban  első  a  subjectum,  s  utána  követ- 
kezik a  praedicatum,  s  e  mondás  közt  —  németül  teszem  ki,  hogy  meg- 
értsed — :  „2)er  unnerberbte  Ungar  — ninrmt  fid)  nidjt  jené  jum 

■Dtufter,  bie  ba  glauben  eme  pafriotifdje  §anbhmg  oerlefee  unfern  §enn" 
s  e  közt :  ,,©é  gtbt  Ungarn,  bk  ba  glauben  be3  föerrn  S3eleibtgung  roctve 
eine  patriottfdje  ^anblung"  —  egy  kis  különbség  van.  Amazt  én 
mondtam  s  utánam  P.  és  V.  urak;  emezt  te  akarád  rám  fogni. 
Szintúgy  csak  a  te  magyarázásmódod  szerint  látszom  ellenkezni 
magammal,  midőn  másutt  ezt  mondom:  egész  Európában  ismere- 
tesek vagyunk,  a  király  s  haza  szeretetét  sziveinkben  egyesíteni  tudó 
erényünkrül.  Magyarázza  hitelem  ezen  helyeit,  nem  a  te  szándékod, 
hanem  a  józan  logika  szabási  szerint  akárki,  minthogy  „a  potiori  fit 
denominatio"  azokbul  nem  ellenkezést,  hanem  azon  örvendetes  követ- 
kezést hozandja  ki :  hogy  nálunk  még,  hála  Isten,  több  a  meg  nem 
romlott  magyar,  mint  a  megromlott.  Azonban  mind  azoknak,  kiket 
elfacsart  szavaimmal  megijeszteni  akarál,  nyugtatásul  szolgálhat,  hogy 
,  a, külföld  nem  azt  olvassa  a  Hitelben,  a  mit  te  olvasál  könnyelmű- 
ségedben; mert  mint  mondám,  a  két  fordításban,  melyekhez,  ember- 
ségemre, legkisebb  közöm  sem  volt,  jól  áll  a  dolog;   de   bezzeg,  ha 

összehasonlítja  majd  a  külföld,  melynek  itéletctül  annyira  rettegsz, 
Taglalatod  fordítását  a  Hitel  fordításival,  nem  fog-e  inkább  azon  csu- 
dálkozni :  hogy  a  tudósb,  nyájasb,  idősb  hazafi  annyira  tudja  elcsi- 
karni honfitársa  szavait? 

Mind  ezek  után  is  hinni  akarom,  hogy  efét  tentádba  nem  ákarál 
vegyíteni,  hanem  csak  olykor  egy-két  cseff  eczetet  öntögetni  belé,  a  mint 
Taglalatod  9-ik  lapján  érinted  —  s  csak  némán  csudálkozom  felsé- 
ges eczeteden ;  az  valóban  túltesz  a  franczia  á  l'estragon,  á  la  fram- 

boise,  aux  quatres  voleurs  s  a  t leghiresb  eczetein  is,  s 

ugy  látszik  hegyaljaibul  készült;  minden  esetre  pedig  ugyancsak 
jó  házi  gazdasszonyra  mutat;  én  első  megkóstoláskor  méreg- 
nek véltem. 

A  Hitel  egy  labyrinthoz  hasonló.  De  te  a  helyett,  hogy  a 
közönséges  olvasónak  kalauza  lennél,  a  mit  oly  tudós  és  bő  tapasz- 
talásutul  reméltem,  még  nagyobb  sürübe  vezeted  őtet.  Azon  jegyeket, 
melyeket  némi  eligazodás  —  orientatio  —  végett  lehető  legnagyobb 
fényben  és  számban  tűztem  ki,  te  észrevenni  nem  akarád.  S  igy 
munkámat  egészen  zavarttá,  érthetlenné  taglalád.  Ha  valakiben  biztam, 
s  valakire  ezen  mondást :  „sapienti  pauca"  illőnek  tartam,  az  bizony  nyal 
te  valál,  mert  kinek  van  arrul  több  tapasztalása  mint  neked,  körül- 
ményink  közt,  mily  nehéz  világosan  irni,  s  mily  egyoldalú,  szárnya- 
szegett lesz  minden  munkánk  sajtóbul  kiszabadulta  előtt !  Két  helyen 
tevém  ki,  s  egyszer  ugyan  csak  szemszuró  betűkkel:  Másokkal  nem 
■parancsolhatunk  —  XV.  és  78-ik  lap  —  de  te  nem  vetted  észre,  s  hevedben 
egyoldalúnak  hirdetsz,  midőn  azt  akarnád  elhitetni  a  közönséggel.  „Én 
mindent  irhatok,  a  mi  csak  eszembe  jő,  te  nem"  mert  27-ik  lapon  ezt 
találom  :  Sokat  mondhatnék  még  ezen  tárgyrul,  de  ez  a  baj  ezen  mustrálgat  ás- 
ban ;  hogy  a  szerző  mindent  bátran  kimondhatott,  nekem  fedig  sokat  csufán 
gyaníttatnom  kell.  S  hogy  ily  dolgokban  jártas,  te  voltál  első,  ki  követ 
dobott  ellenem,  azon  bámulnom  kell.  Mert  ha  csak  ten  kéziratidra 
tekintél,  melyek  porban  hevernek,  a  helyett,  hogy  világon  volnának 
s  világítnának,  s  ha  csak  egy  pillanatig  képzeled  is  magad  helyembe, 
bizonyos  vagyok:  eszedbe  jutott  volna,  hogy  Hitelemet  legjobb  aka- 
rattal sem  irhatám  kétélüleg,  s  igy  hiszem,  Taglalatodat  hidegebb 
vérrel,  nagyobb  megfontolással  szerkesztetted  volna.  Most  méltán  ró 

meg  Montesquíeunek  kemény  Ítélete :  „Comme  il  est  trés-difficile  de 
fairé  un  bon  ouvrage,  et  trés-aisé  de  le  critiquer,  parce  que  l'auteur 
a  eu  tous  les  défilés  á  garder,  et  que  le  critique  n'en  a  qu'un  a  ren- 
forcer,  il  ne  faut  point  que  celui-ci  ait  tort ;  et  s  il  arrivoit  qu'il  eut 
continuellement  tort,  il  seroit  inexcusable". 

„D'ailleurs  la  critique  pouvant  étre  considérée  coinme  une 
ostentation  de  sa  supériorité  sur  les  autres,  et  son  effet  ordinaire 
étant  de  donner  des  moments  délicieux  pour  1'  orgueil  humain,  ceux 
qui  s'y  livrent  méritent  bien  toujours  de  l'équité,  mais  rarement  de 
l'indulgence." 

A  kérdés  itt  az :  jobb  lett  volna-e  tán  a  hitelrül  egészen  hall- 
gatnom, mert  hogy  két  oldaluan  mai  körülményink  közt  irni  lehetet- 
len, azt  átlátja  minden,  ki  csak  egy  kissé  pillant  maga  körül ;  s  azt 
a  jövendő  döntendi  el.  Hogy  pedig  minden  nehézségink  közt  is  a  Hitel- 
nél helyesb  munkát  lehetne  irni,  azt  nem  tagadom,  de  ahoz  több 
tulajdon  kell,  mint  a  milyekkel  én  birok.  Rövid  idő  alatt  jobbat  nem 
írhattam  s  csak  nevetnem  kell  mind  azon  pántolódókat  s  izgáglókat, 
kik  tán  legjobb  akaratbul  szinte  minden  tettimben  kifogást  találnak : 
„Ezt  máskép  irták,  azt  másként  tették,  amazt  megint  egészen  elhagy- 
ták volna"  s  a  t,  de  magok  semmit,  sem  jót,  sem  rosszat  —  tán 
gáncskémlésen,  utbanálláson  s  hátráltatáson  kivül  —  a  községért 
végbe  soha  nem  visznek.  Individualitásom  szerint  annyit  tettem, 
mennyit  tehettem,  s  igy  munkám  telisded-teli  botlással,  hibával, 
melyeket  nem  is  akarok  pártolni,  s  mindnyájokba  tán  én  sem  esem 
vala,  ha  Horácz  tanácsa  szerint  kilencz  esztendőig  hagytam  volna 
csekély  próbáimat  heverni;  de  inkább  fel  kívántam  cserélni  jó-irói 
hírrel  hazám  hasznát;  s  remélem,  ezen  kis  áldozat  következésében, 
munkám  bár  csekély,  de  abban  mégis  fog  egy  kis  részt  venni,  hogy 
nálunk  kilencz  esztendőnél  sokkal  előbb  álljon  a  hitel  lábra,  s  bővel- 
kedjünk is  áldásival,  midőn  az  akkor  élendők  s  tán  mi  is  alig  hiend- 
jük,  hányan  szegültek,  s  feszültek,  s  nem  annyira  rossz  akaratbul, 
mint  tudatlan  fejességbül,  ezen  országi  legsarkalatosb  javítás  ellen. 

Akkor  lett  volna  Taglalatodnak  igazi  haszna,  ha  minden  sze- 
mélyesség helyett,  p.  o.  hogy  kurta  farkú,  magát  nem  legyezhető, 
s   a   t    lovam   levetett,    s   jól   megütöttem   vigyáztalanságom  miatt 

vállamat  —  lap  16.  —  s  több  ily  esek,  te  szorosan  csak  a  dologhoz 
tartakoztál,  s  igazán  csak  a  hibákat  érintetted  volna.  Ezek  szerint 
azon  gyanúba  esel,  mintha  nagyobb  gondod  lett  volna  személyemet 
tenni  nevetségessé,  mint  a  közjót  balvélemény  irtogatás  által  előmoz- 
dítni.  Oh  jobban  tudtam  volna  én  a  Hitelt  recenseálni,  barátom,  más 
hézagokat  látok  én  abban,  melyek  szemeid  elől  elvonulának,  s  fogom 
is  recenseálni  s  jobb  rendbe  hozni,  egy  cseppet  se  félj,  s  tenném 
már  most  is,  ha  előre  lerakott  sarkalatimat  nem  gyengítetted,  kisded 
pesti  intézetinket  sárral  nem  hajigáltad  volna,  mert  hogy  személyemet 
megtámodád,  fel  se  venném.  Olyan  mint  te,  nem  bánthat  meg  érzé- 
kenyül, azért  karczolatid,  vágásid,  szurdalásid  nem  is  fájnak  annyira, 
hogy  azokat  a  közjóért  nem  tudnám  eltűrni  békével. 

Taglalatodban  sok  igen  jó  s  helyes  fordul  elő,  de  az  csaknem 
jobbadán  valami  rám  fogott  igaztalanságra,  mely  eszem  ágában  sem 
volt,  vagy  szélességre,  melyet  nem  követék  el,  van  alapítva.  Könyv- 
birálásnak  igen  rossz  példáját  adád,  mert  olyasokat  ítéltél  meg  elha- 
tározva, sőt  kárhoztatva  is,  a  mik  szemeid  előtt  tisztában  nem  valá- 
nak  még,  s  javításidat  fenéktelen  alapokra  telepíted.  De  bezzeg  e 
könnyelmű  tetted  miatt  a  nemesis  szent  törvényei  szerint  már  most 
is  bünhődöl.  Taglalatodrul  ugyanis  sokan  legigazságtalanabb  ítéletet 
hoznak:  azt  unalmasnak,  eszelősnek  mondogatják,  mi  előtt  még 
olvasák,  s  azon  állítással  vetik  vissza :  „hogy  azért  irád,  mivel  köny- 
vem által  találva  érzed  magadat,  s  egyébiránt  a  világot  arrul  akarád 
elhitetni,  hogy  tenszemélyes  creditumod  fentartására  hitelre  szüksé- 
ged nincs".  S  ily  idétlen  kifejezéseket  szám  nélkül  kellene  már  halla- 
nom.   Te  nem  csak  a  nemzet,  mely  ellen  in  corpore  soha 

sem  keltem  ki,  de  még  egyesek  hiúságát  is  tömjénezed,  míg  én  min- 
den rút  helyrül  kíméletlenül  rántám  le  a  fátyolt.  —  Te  palástolásid 
s  dicsérgetésid  által  gondoltál  használni,  hol  én  czélirányosbnak  vélem 
a  vétkeseket  önmagokkal  megismertetni. 

S  bármily  sors  várjon  is  egyébiránt  „Világ "-ómra,  elfuvandja-e 
azt  a  nyugoti  szél  dühe,  eltiprandja-e  a  sokaság  vaksága,  lepleggel 
födendi-e  rosszakaróim  homály-szerető  száma,  vagy  a  honszeretet 
Istenasszonya  gyámola  alatt  tán  egy  kis  jótevő  meleget  terjesztend 
maga  körül,  minden  esetre  meggyújtom;   ha  hibázom,  te  kinszerítél; 

s  csak  azon  egyre  kérlek,  barátom,  hidd  el,  hazánk  javánál  semmi 
sincs  egyéb  lelkem  előtt ;  mint  ismételt  érintésim  szerint,  én  is  el  aka- 
rom hinni,  hogy  nem  személyes  ellenzés,  hanem  csak  felvilágosítás 
kivánata  irata  Taglalatodat.  Ne  vedd  magadra,  a  mit  tán  keserűbben 
mondandók,  mert  nincs  rád  irányozva;  valamint  én  sem  akarom 
hinni,  vagy  legalább  el  akarom  felejteni,  hogy  rám  voltak  Taglalatod 
fulánki  szegezve. 

Ha  akarnám,  igen-igen  rövid  lehetnék,  mert  minden  egyéb 
felelet  helyett  csak  azt  kellene  megmutatnom,  a  mi  szerfelett  könnyű, 
s  ezen  értekezés  által  hihetőleg  ki  is  fejledend,  hogy  minden  jó  gon- 
dolatid, gúnyaid  —  satyráid  —  atyai  javításid,  álhiedelmeken  s  hypo- 
thesiseken  gyökereznek,  s  igy  fel  lenne  forgatva  egész  Taglalatod; 
hanem  én  szántszándékkal  akarok  hosszabb  vizsgálatba  ereszkedni, 
mert  kötelességemnek  tartom  az  előítéletek  seregét,  —  mely  hydraként 
szegezkedik  előmenetelünk  ellen,  s  akárki  mit  ábrándoz  is,  vagy  más 
okokra  kívánja  tolni  a  hibát,  honunk  legkártékonyabb  ellensége  —  ott 
támadni  meg  férfias  állhatatossággal,  a  hol  találom ;  hogy  pedig  Tag- 
lalatod ily  harczra  némi  alkalmat  nyújt,  azt  kénytelen  vagyok 
megvallani. 


AÉ 

ÖN-  ÉS  KÖRÜLMÉNY-ISMERETI  TÖREDÉKEK. 

A  Taglalatban  ezeket  mondod  felőlem  lap.  1 1 :  Előzményeket 
(praemissae)  előzményekre  szeret  halmozni,  hélylyel-helylyel  azomban  hibáz- 
nak az  előzmények,  és  mégis,  mintha  nem  hibáznának,  következéseik  javasol- 
tatnak. Egyebütt  az  okokat  a  következésekkel  (vagy  viszont)  cseréli  fél. 
S  alább :  Oly  tagos  fenéket  kerit  néha  gondolat jainak,  és  oly  hegyes  csú- 
csot állít  emeleteinek  tetejébe,  mintha  egyiptomi  gulyát  (fyramis)  építene, 
olykor  pedig,  Jwlott  félfordttja  gulyáját,  azt  akarná  mégis,  hogy  az  ellen- 
súly törvényei  szerint  az  emlék  fel  ne  forduljon.  Tovább  12-ik  lap  :  A  sok- 
oldalúságot gyakrabban  emlegeti  mint  követi.  Nem  éppen  ritkán  ismétli 
magát,  azomban  még  többször  látszik  maga-magával  ellenkezni.  101 -ken  : 
Sok  szökések  és  ugrások  lévén  e  munkában,  melyeknek  okát  mi  középszerű 
emberek  nem  látjuk,  s  195-ik  lap:  Igen  gyakran  cseréli  fel  a  gróf  az 
okokat  a  következésekkel  és  megfordítva.  S  több  efélék  eléggé  bizonyít- 
ják :  hogy  te,  tisztelt  hazafi !  engem  „ok  és  következés-zavarónak,  a 
körülményeket  nem  vizsgálónak,  magammal  ellenkezőnek  s  oly  épí- 
tőnek hirdetsz,  ki  megfordítva  rakja  építményit,  s  még  észre  sem 
veszi  sokszor  a  födélnek  felfordultságát,  hanem  balgatag  képzelni, 
hogy  a  pyramis  csúcsán  is  állhat"  ;  vagy  azt  akarod  elhitetni  a  közön- 
séggel, hogy  magamat  igen  különös  és  ritka  embernek  tartom,  mert 
magadat  középszerűnek  vallod,  s  bár  később  dicsérsz  is,  mint  a  töb- 
bek közt  162.  lap  e  sorokban :  Valóban  nagy  örömmel  vonom  ki  e  nagy 
hatású  munkából  azon  századokra   átmenendő   alapos  és  tündöklő  gondola 

tokai,  és  elö-adásokéit,    melyeket    nem    leltet  eléggé  emlékezetünkbe  vésni;  — 

,  a  sok  jót  és  széfet,  mely  hemzseg  a 

szerző  e  halhatatlan  munkáján :  még  is  ugy  hiszem,  dicséretidet  csak  ír 
és  gyógyszerként  akarád  általad  ejtett  sebeimre  kenni,  azoknak 
könnyebb  eltürhetésök  végett.  Köszönöm  e  jószívűségedet,  de  nem 
volt  szükséges  személyemrül  gondoskodnod.  Csak  az  ügynek  ne  ártot- 
tál volna !  Mert  ha  van  hideg  vérű  s  indulatlan  vizsgálatot  érdemlő 
tárgy  e  világon,  az  valóban  nem  lehet  egyéb,  mint  az  oknyomozásra 
fordított  figyelem.  Már  a  régiek  szerencsésnek  tárták  azt,  ki  meg  tudá 
ismerni  a  dolgok  okait:  „felix  qui  potuit  rerum  cognoscere  causas!" 
Nagyon  jól  tudom  én,  mily  nehéz  azokat  tisztába  hozni,  s  mily  szem- 
telenség önbelátásába  határnélkül  bizni.  Azon  tárgy,  melynek  tiszta 
világra  derítéséhez  szorosan  van  a  siker  kapcsolva,  s  ködben  mara- 
dása miatt  semmivé  válik  a  legnagyobb  erő  is,  Ítéletem  szerint  oly 
szent,  hogy  ahoz  közelítni  sem  kellene  belső  megilletődés  nélkül.  Ha 
tehát  valóban  oly  ok-  s  következés-zavaró,  egyoldalú  vizsgáló,  keveset 
gondolkodó  s  magammal  ellenkező  volnék,  mint  a  milyennek  hir- 
detsz: enmagam  se  biznám  többé  magamban,  annál  kevesebbé  vár- 
nék s  várhatnék  másoktul  bizodalmat  s  együttmunkálást  azon  eszkö- 
zök előmozdításában,  melyek  által  a  haza  felébb  emelkedését  gon- 
dolom egyedül  elérhetőnek,  és  igy  kötelességem  lenne  minden  további 
munkálódásimmal  felhagyni.  Ugyan  azért  nem  személyem,  hanem  az 
ügy  kedviért  tartom  szükségesnek  meggyőződésimet,  —  mint  tetteim 
egyedüli  rugóját  —  azok  szármoztát,  mily  okokbul,  mily  következé- 
seket tapasztalék  folyhatni,  s  mennyire  vizsgáltam  a  körülményeket  ? 
itt  egy  kissé  bővebben  előadni. 

Taglalatodbul  veszem  észre,  hogy  mint  sok  egyéb  közczélra 
vezető  módban  nem  egyezünk  meg,  ugy  az  ön-  s  körülménj^-isméret 
iránt  is,  mely  minden  javulás  s  javíthatás  legsarkalatosb  alapja,  nem 
kevéssé  különböznek  ideáink. 

Munkád  33-ik  lapján  B.  G.  levelét  hozod  elő,  miután  a  31  -ik 
lapon  azt  állítod  rólam :  az  eszkózökriil,  melyek  ön-esméretre  és  minden 
körülményeink  kitanulására  vezetnek,  egy  szót  se  szól;  ez  pedig  veleje  a 
dolognak  s  a  t.  Látom  e  levélbül,  a  min  soha  nem  kételkedem,  te  is, 
mint  minden  becsületes  ember,  ki  lelke  halhatatlanságát  hiszi,  mun- 

-    190    — 


kálódál  tenmagad  javulásán ;  javulásodon  mondom,  mert  a  tökéletes 
önismeret  mindig  erényre  vezet,  a  körülmények  minden  homálytul 
ment  kitanulása  pedig  legfőbb  igazságra.  S  akarom  hinni,  jó  és  sze- 
rencsés előmenetelt  is  tevéi,  a  mirül  könnyelmüleg  itélni  soha  nem 
bátorkodom,  mert  ha  minden  tetted,  szavad,  sőt  legtitkosb  gondolati- 
dat tudnám  is,  bármint  ellenkeznének  is  azok  az  enyimekkel,  soha 
sem  fognám  felejthetni,  hogy  a  te  álláspontodra  magamat  semmi  mód 
sem  képzelhetem  tökéletesen,  mig  szemeim,  szivem,  agyvelőm,  lelkem 
tieiddé  nem  varázsoltatnának;  s  igy  mindent  más  színben,  más 
viszonyban,  más  kapcsolatban  s  a  t.  látván,  mint  te,  felőled  mindig 
igaztalan  ítéletet  hoznék.  Hát  ha  állásod,  gondolkozásmódod,  czélaid 
s  akadályidat  s  a  t.  közönséges  mendemonda  szerint  s  hallomásbul 
ismerném  csak,  s  még  is  minden  szavad  s  tettedet  megitélném,  nem 
volnék-e  szánakozásra  méltó,  habár  jókedv,  öröm  s  vigság  látszanék 
is  kisérni  minden  léptimet  ?  S  nem  kellene-e  magamon  pirulnom  —  ha 
tisztán  kezdendném  látni  a  község  sepreje  sorába  vegyültömet,  mely 
senkirül  nemest,  dicsőt,  nagyot  nem  tesz  fel,  mert  ön  kebliben  csak 
sárt,  epét,  s  mérget  lel,  —  hogy  legtisztább  gerjedelmidet  balra 
magyarázám,  s  vak  tudatlanságomban  legszebb  kezdetidet  tiprot- 
tam  el. 

Felőled,  lásd  sokan  azt  mondják :  legszebb  jószágokat  birsz, 
—  melyek  igazi  kincstárok,  ha  józanul  kormányoztatnának,  —  hogy  azon 
szt.-mihályi  hatalmas  18,000  hold  föld,  200  telkes  erővel  czélirányosan 
munkálva,  téged  környékedben  a  legrendesb  s  gazdagabb  földesúrrá 
tehetne,  midőn  most  a  sok  theoria  s  poesis  következésében  igen  ren- 
detlenül tartott  házban,  csaknem  mindig  pénz  nélkül,  s  igy  legjobb  s 
legerősb  akarattal  is,  igen  pontatlan  fizető  vagy,  s  csak  azért  látszol 
megvetni  a  pénzt,  mert  nem  tudsz  magadnak  szerezni.  —  Azt  mond- 
ják: nagy  kár,  hogy  azon  talentumidat,  melyekkel  rendkívül  bő 
mértékben  álda  meg  a  gondviselés,  eldarabolád,  s  törekedésidet  nem 
annyira  nemzetiség-kifejtésre,  mint  inkább  puszta  képzelgési  tárgyakra 
irányzád.  —  Azt  mondják :  kemény  földesúr  vagy,  s  midőn  többnyire 
legaprólékosb  részletekbe  tűzzel  avatkozol,  a  gazdaság  velejérül  meg- 
felejtkezel; s  lóháton  vettetsz,  hogy  szaporábban  föld  gyomrába  jus- 
son a  búza.  —  Hogy    balgaság   volt,    habár   nem    oly  korán   is,   de 

mégis  előbb,  mintsem  a  ci vilisál tabb  világot  bejárad  s  elég  tapasz- 
talást gyüjtél,  házasodnod ;  —  nem  jól  cselekvél,  számos  s  becses 
kéziratidat,  ha  nem  tökéletesen  is,  legalább  úgy,  mint  körülállásink 
engedik,  sajtó  alá  nem  bocsátnod ;  —  nem  jól  cselekvél,  élted  fecsé- 
relve, rendszerint  falun  tölteni,  hivatalba  nem  lépni,  s  igy  reggeltül- 
estvélig ! !  De  mivel  sokan  igy  beszélnek  felőled  s  ugy  mondják,  — 
azért  ugy  áll-e  a  dolog  ?  Én  kételkedem,  s  inkább  azt  akorom  hinni : 
összeköttetésid  s  körülállásidban,  természeted  s  tulajdonid  szerint 
senki  több  jót  gyermekinek,  több  hasznot  hazájának,  több  jelest  s 
dicsőt  az  öröklétnek  nem  tehetett;  sőt  a  legnagyobb  szám,  szorosan 
helyzetidben  gazdaságodat  rendetlenebbül  vitte,  még  kevésb  tapasz- 
talással házasodott,  észtehetségidct  még  kevésb  sikerrel  használta 
volna  s  a  t.  S  mért  ne  gondolkoznám  engedékenyül  felőled  ?  Mutat- 
tad-e számadásidat  s  átvett  terheid  súlyát  nekem  ?  Gyónál-e  szivösz- 
tönidrül  ?  Közölted-e  kéziratidat  ?  s  a  t.  Soha !  Csak  azért  gondolnálak 
hát  rossz  gazdának,  mert  néha  versekkel  is  bájosítgatod  üres  pilla- 
natidat?  Azért  rendetlen  fizetőnek,  mert  közéletben  nem  mindig  tar- 
tasz rendet,  az  órárul  felejtkezel,  ha  ebédre  hivatalos  vagy,  s  ha  nem 
várnának,  többször  jőnél  ebéd  után,  mint  ebéd  előtt  s  a  t.  ?  Azért 
kemény  földesúrnak,  mert  jobbágyid  mindig  panaszban  állnak  elle- 
ned, s  te  közöttük,  mint  rebesgetik,  nem  a  legnagyobb  bátorság- 
ban ?  Azért  költői  kereskedőnek,  mert  más  módon  gazdálkodói  egy- 
ben-másban  mint  szomszédid  ?  Azért  egoistának,  mert  javítni  törekedél 
gyermekid  sorsát  ?  Azért  csekély  tapasztalásúnak,  mert  sokat  valál 
otthon,  s  inkább  kivánád  belüliül  tekintni  hazádat,  mint  kivülrül  ? 
s  a  t.  Barátom,  nem !  Ámbár  fiad  lehetnék,  ha  valóban  igen  korán 
kötött  vala  Hymen  legmélyebben  tisztelt  hitvesedhez,  nem  tudnám 
felejtni  a  sz.  írás  azon  egyszerű  példáját:  „Magad  szemében  geren- 
dát nem,  de  máséban  szálkát  is  látsz". 

S  ezen  előadtakat,  tudom,  helyben  hagyod,  mert  a  sok  éven 
keresztül  —  32-ik  lap  —  levelezésedben  B.  G.  úrral  önismerésed  gya- 
rapultában  az  is  előfordult  hihetőleg:  ne  kárhoztass  mást,  nehogy 
magad  kárhoztassál. 

Ezek  szerint,  mikép  mondhatod  te,  mint  e  szent  tudományban 
megvénült,   117-ik   lapodon   azt  a  minden   oldalú   iró 

meggondolja,  hogy  azért  mert  valamely  nőtelen  ember,  ki  sok  atyjáruX  reá- 
maradt jövedelemmel  kérkedhetik,  könnyen  tehet  áldozatokat,  midőn  más 
gyermekes  ember  a  legjobb  akarattal  sem  tehet,  169-ik  lap :  Kevés  gyengé- 
ded érzést  és  óva-bánást  (delicatesse)  mutat  az,  a  hatalmasabb  és  tehető- 
sebb részérül,  mikor  közönségesen  elegendő  kárpótlás  nélkül  áldozatokat 
javasol,  mert  a  mi  néki  könnyű,  az  másnak  igen  nehéz :  sőt  végbevihdetlen 
is  lehet.  Ha  azt  nőtelen  ember  teszi,  meg  kisebb  a  gyengéd-érzés.  S  1 19-ik 
lap :  Ha  nem  látja  a  szerző  a  külömbséget  (Gallia  és  honunk  közt) 
bizony  kár  volt  utaznia;  s  a  t.  Ezt  én  valóban  nem  érthetem  !  Mivel 
azonban  éppen  arrul  szólék  most  nem  kell  más  ember  tetteiriil  sze- 
lesen s  balul  ítélni,  neked  sem  akarok  szemrehányni :  miért  közléd 
ily  mindentudó  jegyzésidet  sajtó  által  a  világgal,  holott  szavamat 
adhatom,  hogy  jószágim  becse,  s  azoknak  tiszta  jövedelmi  mennyi- 
sége, atyám  után  maradt  és  szelesb  esztendőimben  magam  tett  adós- 
ságim  kamatja  —  s  egyéb  terheim  közlésével  s  a  t.  Téged  soha  nem 
untatálak ;  soha  utazási  napkönyveimmel  vagy  külföldrüli  levckzé- 
simmel  becses  óráidat  nem  lopám,  nem  háborgatám ;  mint  nem  emlé- 
kezem, hogy  körülállásim  valódi  állapotját  s  nőtlenségem  okát  előtted 
felfedeztem  s  szivembe  tekintni  kértelek  légyen. 

Csudálom,  ne  vedd  rossz  néven,  mért  hozád  szóba  szép  fri- 
gyetek bizonyítására  B.  G.  umak  éppen  azon  levelét,  melyben  leg- 
kisebb nemzetemelési  szellem  sincs,  melyben  hangját  sem  lelem  azon 
férfiúi  komoly  méltóságnak,  mely  a  lelki  fejlődésre  törekedők  keblét 
özönlésig  szokta  buzogtatni.  Miért  nem  idézted  inkább  későbbi  leve- 
leiteket például  elő  ?  Be  nagy  kár !  S  én  azt  szeretem  hinni :  „Ti  fel- 
lengzéstökben,  midőn  szépért,  nagyért,  jóért  égő  soraitok  hamuvá 
tevék  leveliteket,  s  igy  azok  elvesztek,  mind  jobban  magasultatok 
azon  dicső  álláshoz,  mely  minden  erények  kútfeje:  „a  honszeretet". 
S  mivel  „azon  eszközökrül,  melyek  önismeretre  s  minden  körülményink 
kitanulására  vezetnek,  egy  szót  sem  szólok"  mint  említed,  ne  hidd : 
nem  foglalatoskodtam  velők. 

Tudnék  én  is  felhozni  szent  barátság-szülte  legnemesb  sziv- 
ömledéseket,  de  annyi  salakkal  van  vegyítve  nyomorú  állat-természe- 
tünk !  Oh  nem  akarlak,  barátom,  javulásunk  sötét  műhelyébe  vezetni, 
melyben  legerősb  emberi  akarattal  is  oly  nehezen  készül  arany,  hogy 

azzal  éppen  nem  dicsekhetni,  hanem  inkább  mindjárt  azon  követ- 
kezéseket érintendem,  melyek  a  szivrokonság  tiszta  forrásábul 
fakadtak. 

Legyen  elég  eskünnöm :  sok  botlásim,  sok  véres  bukásim  után, 
melyek  jeleit  bizonyosan  más  világra  viendi  lelkem,  végre  egy  szebb 
ösztön  nyitá  fel  indulatokba  merült  szemeim,  s  a  drágán  —  sziwé- 
remen  —  vásárlott  tapasztalás  teljesen  meggyőze :  „honszeretet,  a  lel- 
künkbe oly  mélyen  öntött,  anyaföldünkhöz  vonzó  édes  aggodalom, 
a  nemzet  lehető  legmagasb  emelődésenek  angyala,  valódi  erejének 
isteni  védje,  s  a  legszebb  s  halhatatlanabb  erények  kútfeje". 

Nézzük  a  régi  respublicákat,  tekintsük  ujabb  időkben  azon 
népeket,  melyeknek  a  kormányra  befolyások  s  hazájokhoz  ugy  szól- 
ván jussok  van ;  mily  dicső  emberekkel  találkozandunk,  kik  halandó- 
ságunkat feledtünkkor,  alacsony  agyag  létünkkel  összebékítnek,  s 
velünk  erényik  által  földi  pályánkat  szerettetik  meg !  Tekintsük  azon- 
ban a  sötétség  azon  hazáit,  hol  egy  vagy  kevesen  aggódnak,  vagy 
sokszor  nem  is  aggódnak  a  közjóért,  s  a  többségnek  szinte  nem 
szabad  —  hivatali  bilincs  nélkül  —  a  község  sorábul  előre  lépni,  a 
közjót  szolgálni,  földiéiért  fáradni ;  hol,  mint  veszedelmes  ál-élet,  már 
bölcsőben  fojtatik  el,  s  később  sokszor  gúny  tárgyává  becsteleníttc- 
tik  azon  szent  érzés,  mely  az  anyaföldhez  oly  édes  varázszsal  köt, 
—  ott  a  lealacsonyított  emberiség  salakjai  közt  erény,  minden 
földi  selejttül  kitisztult  erény  oly  ritka,  mint  a  magas  hegyek 
bérezein,  melyeket  a  nap  hideg  sugara  világosít  csak,  ritka  az  egekbe 
egyenesen  felnőtt  cser !  Ott  legszebb,  legjutalmazottabb  erény  „keveset 
gondolkozni,  rosszat  nem  művelni  s  vakon  engedelmeskedni"; midőn 
a  hatalmas  Isten  az  embert,  mint  halhatatlan  lélek  birtokosát,  gon- 
dolkozásra, jó  s  hasznos  tettek  végbevitelére  s  csak  az  országlás- 
szabta  törvények  tisztán  szembetűnő  erejöknek  hódolni  teremte.  — 
Volna  fa,  volna  kő  azon  lény,  melyben  a  dicső  s  undok  közt 
holtig  versenyg  a  viadal,  nem  gondolkoznék  akkor,  nem  tenne 
rosszat,  s  ott  állna  béketűréssel  századokon  keresztül,  hová  ültetek  s 
rakták ;  de  ég  benne  a  jó  s  rossz  közt  ingadozó  élet,  s  a  fa-  vagy 
kőszerinti  velebánás  csak  rosszait  s  undokait  fejti  ki,  míg  a  jó 
s    dicsőnek   legkisebb    jeleit   is    elenyészti    az   idő ;   a  rossznak   s 

undoknak   kifejtése    pedig   végre    fejtőjét  temeti  a  féktelenség  rom- 
jai alá. 

Honszeretet  hiját  semmi  tökéletesen  nem  töltheti  bé.  E  létben, 
hol  számos  szükségünk  kielégítése  miatt  szünet  nélkül  fáradoznunk 
kell,  s  hol  éppen  sikerrel  koronázott  fáradozásink  mentnek  minket 
legjobban  a  halálos  unalom  kinjaitul,  csak  a  lelkünkben  fejledező 
munkavágy  teheti  kedvessé  sorsunkat,  mint  a  dologtalanság,  munka- 
előtti nyugvás  s  restség  mindinkább  félre  vezetnek  azon  boldog  állás- 
iul, hol  megelégedésünk  és  szerencsénk  nem  annyira  testi  ingerink 
kielégítése  által  eszközöltetik,  mint  inkább  azon  öntudatban  rejtezik, 
.hogy  keblünkben  több  a  felfelé  vonzó  vágy  a  lenyomó,  letartó  indu- 
latnál", s  hogy  lelkünk  reptében  inkább  élünk  nekünk  rendelt  ele- 
münkben, mint  mikor  térden  csúszunk  s  hason  mászunk  a  föld  állati 
gyönyörei  után. 

Munkálódnunk  s  fáradoznunk  kell,  ha  tűrhetetlen  unalomra  s 
tán  élet-gyülölésre  kárhoztatni  nem  akarjuk  minmagunkat,  s  belső 
illetődéssel  fogjuk  találni :  hogy  éppen  a  legsürgetőbb  életszükségink 
kielégítésére  ösztönző  természetünkbül  —  mely  egészen  állatok  sorába 
helyez  minket  —  fakadoznak,  ha  lelkünk  reptet  nem  gátoljuk,  az 
emberiség  legszebb,  legdicsőbb  tettei.  Az  evés-ivás  kinzó  szüksége, 
mely  tán  egymás  ellen  fegyverzé  vizözön-előtti  eldődinket,  a  föld- 
művelés bájterjesztő  áldásit  hozá  közibünk.  Lak-  s  ruha-szükségünk 
legszebb  találmányokra  nyújtott  alkalmat.  Nemünket  fentartani  égő 
vágyásunk  a  szerelem  mennyei  érzelmit,  annyi  halhatatlan  tettek 
valódi  kútfejét  önté  szivünkbe,  s  a  házi  szerencse  boldogító  szelídebb 
melegével  a  legkínzóbb  láng  szülöttje!  S  mig  emberlét  sorsunk, 
mindaddig  számtalan  szükségink  kielégítésére  sarkaló  természetünk  a 
kegyelmes  egek  legszebb  ajándéka.  Ez  ösztön  varázsolja  a  természet- 
szülte állati  embert  lassanként  honja  kicsinosult  polgárjává,  s  ugy 
látszott  az  isteneknek  tetszeni,  kik  a  mindenséget  szoros  összhang- 
ban tartják :  hogy  éppen,  mint  imént  említem,  állati  szükségink  pót- 
lására czélzó  éjjeli  s  nappali  törekedésinkbül  eredjenek  a  legszebb  s 
minden  állati  szagtul  ment  költői  emelkedésink,  művészeti  s  mester- 
ségi  találmányink  s  t.  e. 

A  henyélés  minden  hiba,  vétek  s  bűn  kútfeje,  s  ha  nem  is  az 

közvetetlenül,  minden  esetre  azok  fészke,  melyben  a  rossz  indulatok 
magva  felmelegül  s  életre  idül.  Mennél  több  a  fáradozó,  munkás, 
törekedő,  annál  több  az  erény.  De  miben  fáradjon,  munkáljon,  töre- 
kedjék a  község  minden  tagja  ifjutul  vénig,  dústul  szegényig  oly 
állhatatos  buzgósággal,  oly  elszánt  önfeledéssel,  hogy  kebliben  soha 
ürességet  ne  leljen,  s  mindennapi  foglalatossága,  tavasz  éltétül  az 
öregség  teléig  tökéletesen  töltse  be  lelkét?  Tekintsük  az  emberiség 
közönséges  foglalatosságig  nézzük  közelrül  azon  népeknek  egyedül 
magok  s  mindennapi  élet  nyomorjai  körül  és  között  kérődző  s  piru- 
lás-gerjesztő  szűk  forgásit,  hol  a  közjó,  hazaszeretet  semmi  egyéb, 
mint  szép  hang  s  fényes  kitétel,  s  meg  leszünk  győződve:  hogy  a 
nagyobb  rész  csak  azon  hatáskör  hiv  s  buzgó  folytatásában  lelend 
váltig  sziv  s  lelki  táplálékot,  melynek  végiránya  az  anyaföld. 

Van  minden  rendszabásnál  kivétel,  igy  lehetnek  s  vannak  a 
legelnyomottabb  és  sinlődőbb  népek  közt  is  emberi  alakba  öntött 
dicsőbb  s  hatalmasb  lények,  kik  szeliden  fénylő  csillagzatként  a  fel- 
hőkbe borult  sötét  ég  nyiladékin  előtűnnek  néha  az  igazság-keresők 
világosítására ;  de  csak  azon  föld  marad  a  szép  s  dicsőnek  valódi 
hazája,  hol  a  lakosok  lehető  legnagyobb  száma  honja  emelkedése  s 
gazdagságában  remél  s  kivan  magára  s  övéire  merítni  áldást ;  s  igy 
inkább  önmagárul  felejtkezik  el,  mint  őtet-szülte  hazájárul. 

S  minél  többet  s  mélyebben  tekintek  a  múlt  idők  rajziba,  mely 
leghívebb  tükre  a  jövendőnek,  minél  tisztább  világban  kezdem  látni 
a  jelenkor  eseteit,  annál  erősb  hitté  vált  keblemben :  hogy  a  mun- 
kásságnak legnagyobb  rugója  a  honszeretet,  munkásságnak  legbizo- 
nyosb  követője  a  gazdagság,  erő  s  erény,  s  hogy  igy  a  köz- 
gyarapodás, nemzeti  súly  s  lakosok  tiszta  erkölcse  honszeretetbül 
fakad  leginkább. 

Kerestem  a  szerencsét,  mint  minden  halandó,  —  ki,  többnyire 
sejdítlen  is,  szinte  lépést  sem  tesz  más  okbul  mint  szerencsevágy- 
bul  —  s  midőn  azon  számtalan  utat,  melyek  ezen  isteni  magzat 
templomához  vezetni  látszanak,  részint  magam  tapodám,  részint  mások 
által  próbálgatni  szemlélem,  azt  következtetem  sok  sikereden  tapasz- 
talásimbul,  hogy  a  szerencse  ugy,  mint  tán  szinte  minden  az  egye- 
temben, nem   függ   egyes  személyek,    sőt   egész  nemzetek  képzelete, 

bevett  izlési  és  szokásitul,  hanem  bizonyos  mathesisi  törvények  alá 
van  vetve,  melyeket  némi  rendszerbe  foglalni  igen  érdeklő  s  könnyen 
eszközölhető  is  lenne.  Az  eszebódult,  mert  királynak  vagy  istenfinak 
véli  magát,  nem  szerencsés;  s  igy  lefelé  mindazok  sem  szerencsések, 
kiknek  boldogságok  csupa  képzeleten,  kicsapongáson  s  álmakon 
alapul,  mert  a  képzelet  oly  sebesen  s  bizonyosan  lebben  ketté  mint 
a  szappan-buborék,  a  kicsapongás  ugy  széled  el  mint  a  szürkületi 
köd,  s  az  álombuli  egykori  ébrülés  bizonyos.  Vizsgálatim  folyta  bizo- 
nyossá tőn  arrul,  hogy  a  szerencsének  sajátunkká  tété  felmulja" 
gyarló  emberhatalmunkat;  mert  az  csak  a  kegyes  istenek  ajándéka, 
s  tőlünk  halandóktul  semmi  egyéb  nem  függ,  mint  létünk  tűrhe- 
tővé tétele. 

S  igy  felhagytam  óhajtásim  elérhetlen  czéljával,  s  belső  csendet, 
a  megelégedés  szűz  ivadékát,  iparkodám  összecsatolni  létemmel.  De 
csakhamar  fejlett  ki  előttem,  hogy  hiába  keresem  azt  is  magokkal 
sokszor  ellenkező  indulatim  utain,  hanem  hogy  a  megelégedés  lehető 
legtökéletesb  megnyerésének  hihetősége  is  bizonyos  dönthetetlen 
sarkalatokon  nyugszik. 

Megelégedés  alapjai. 

Nincs  a  természetben  két  egymáshoz  tökéletesen  hasonló  falevél, 
s  igy  bizonyosan  két  ember  sem  lehet  egyenlő.  Mégis  felébred  azért 
a  növény  szendergő  ékessége  téli  álmábul,  zöldéi  a  tavaszi  lágy  szel- 
lőkben, örvend  a  harmatnak,  s  mohón  szívja  be  a  nyári  eső  cseppjei, 
összezsugorul  az  ősz  hidegitül,  s  végre  szárazon  hull  a  földre.  Bár 
oly  különböző  alakban,  a  természet  mégis  csak  egy  törvényét  követi. 
Ugy  mi  emberek  is,  csillagunk  népesülte  óta  fejértül  szerecsenig  s 
ettül  albinosig  annyi  miliárdokig  különbözők,  csak  egy  törvény  alatt 
állunk.  Mindegyikünk  egy  módon  születik ;  a  kín  mindegyiknek  fáj ; 
a  sziv  egyikben  ugy  mint  másikban  néha  tágul  s  örömet  érez,  néha 
szorong  és  szenved  ;  a  fő  egyben  mint  másban  a  lélek  valódi  széke 
a  halál  mindegyik  vágyinak,  reményinek,  munkássági  körének  határt 
vág  s  a  t.  És  ezen  a  természetnek  szent  törvényit  —  bár  csekély  időre 
s  egykori    vérengző    következésekkel    elnyomhatni    ugyan  —  egészen 

azonban  eltörülni  lehetetlen.  így  a  megelégedés  alapjait  királyfltul  a 
legalacsonyabb  születésű  nyomorultig  a  lehető  legnagyobb  lelki  füg- 
getlenségre állítom.  S  ha  van  férfihoz  illő  s  méltó  foglalatosság,  az 
bizonynyal  nem  mindennapi  kisded  örömink  vadászata,  s  nem  azon 
felszínségek  hajhászata,  melyek  köntösinkre  paszomántot,  hozzánk 
szóló  levelinkre  hosszabb  czimzetet  tűznek  s  a  t.,  hanem  lelkünk  füg- 
getlenítésére  irányzó  törekedésünk. 

Senki  sincs  remény,  vágy,  czél  nélkül,  kiki  űz  valami  mester- 
séget, vagy  fáradoz  valamiben.  Egyik  a  szerencse  minden  kísérőivel 
könnyen  halad  az  életben,  és  szinte  minden  lépte  siker;  másik  a 
roppant  égboltozat  alatt  egyedül  áll,  s  már  bölcsőjétül  kezdve  nehéz 
bilincs  közt  izzad,  vergődik.  De  ez  a  hatalmas  istenek  végzete,  kik 
csillagunkat  365  nap  alatt  rendelek  forogni  a  nap  körül,  melynek 
jótevő  sugári  minket  boldogítnak,  midőn  Saturnus  vastag  homály 
közt  s  örök  télben  10,759  nap  alatt  végzi  napköri  pályáját ;  ugy  közü- 
lünk is  egyiket  magasb,  másikat  alacsonyabb  helyre  állítók,  hanem 
szinte  mindenkinek  érző  keblet,  hatóságot  s  módot  adának  örülhetni 
létének  s  vidám  öntudattal  élni  napjait.  A  király  hatalmasb,  vagyo- 
nosb,  a  szántóvető  ellenben  rendszerint  egészségesb ;  a  tudós  bő 
tanultságu,  hanem  szolgája  tán  szebb  színekben  látja  a  világot;  a 
pénzes  minden  móddal  bir,  kielégítni  legkisebb  vágyait  is,  de  béresi- 
nek  keble  tán  tágabb  az  örömérzés  elfogadásra ;  egyiktüt  telik  cham- 
pagneiban,  ha  tetszik,  fürdeni,  másiknak  a  sör,  sőt  víz  is  jobb  izü 
mint  annak  a  pezsgő  bor  s  a  t.  S  ha  mérlegbe  tehetnők  az  egymás 
legbelsőjében  fekvő  megelégedési  súlyt  —  mely  soha  nem  tűnik  elő 
egészen  —  tán  a  halandók  azon  szakaszában  lelnénk  határnélkül 
több  megelégedést,  mint  minden  másokban,  melyrül  Lord  Byron 
igy  szól : 

a  peasant  of  the  Alps  -*■ 

.  Thy  humble  virtues,  hospitable  home, 
And  spirit  patient,  pious,  proud  and  free; 
Thy  self-respect,  grafted  on  innocent  thoughts ; 
Thy  days  of  health,  and  nights  of  sleep ;  the  toils, 
By  danger  dignifled,  yet  guiltless ;  hopes 

Of  cheerful  old  age  and  quiet  grave, 
With  cross  and  garland  over  its  green  turf, 
And  thy  grandchildren's  lőve  fór  epitaph  : 
This  do  I  see  — 

S  e  boldogabb  osztály,  mely  csak  néhány  szerencsésb  hazában 
él,  fejté  ki  sejdítlen  s  hozá  valóságos  életbe  azon  lehető  legnagyobb 
lelki  függetlenséget,  melyet  én  theoriában  négy  fősarkalatra  állítok, 
s  melyek: 

A  tiszta  lélekismeret,  élettudomány,  egészség  és  vagyoni  rend. 

A  tiszta  lélekismeret  mennyei  érzés,  mely  boldog  napokban 
kimondhatatlan  bájt  vonz  minden  körül,  viszontagságokban  pedig, 
ha  sötétre  borul  az  idő,  s  létünk  minden  kellemi  s  hiveknek  vélt 
jóakaróink  sora  utolsóig  elpártol,  oly  édes  meleget  önt  lelkünkbe, 
mely  az  élet  minden  esetei  ellen  férfiúi  önérzéssel  s  elszánással  vér- 
tez fel  minket.  Nélküle  a  királyszék  rideg  pusztaság,  vele  még  a  kín- 
pad s  vesztőhely  sem  ijesztő,  s  elsőtül  utolsóig  mindenkinek  e 
világ  roppant  felszínén  sajátja  lehet,  ki  becsületesen  teljesíti  köte- 
lességit. 

A  kötelességek  azonban,  annyi  különféle  hitvallás,  világi  állás 
s  egyéb  körülményink  közt,  természetesen  igen  különbözők,  s  az 
azokruli  tökéletes  igazságra  jutott  képzelet,  vagy  inkább  meggyőző- 
dés alkotja  a  keresztény  vallás  legmélyebb  talpkövét. 

Az  Isten  igen  nagy !  Számtalan  út  vezérel  hozzá,  s  csak  egyedül 
ő  látja  keresztül  belsőnk  tiszta  vagy  tisztátlan  létét.  Mi  oly  gyarlók, 
oly  igen  homályban  látók  s  botorkázók,  egymáshozi  türedelemnél 
józanabbat  nem  gyakorolhatunk ;  mert  csak  utóbb  válik  el,  kinek 
volt  több  igaza,  s  ha  van  kárhozatra  méltó  bün,  Ítéletem  szerint  nincs 
nagyobb  a  türedelmetlenségnél ;  s  ha  felhevült  vakhitünk  s  fonák 
buzgalmunk  még  keresztények  közt  is  fellobbantja  az  ármánynak 
ezen  vad  tüzét,  akkor  valóban  megbocsáthatatlan.  Végezzen  a  Min- 
denhatóval kiki,  mint  legbelsőbb  meggyőződése  súgja,  mert  önbelátás- 
nál  emberileg  tisztább  világ  alig  van,  alig  lehet;  s  tekintse  inkább 
azon  társaságot,  melybe  helyzé  őt  a  végzés,  mert  ott  mindenkinek 
munkássági  s  kötelességi  köre,    mely  nem  csupán  és  szelid   áhítattal 

—    199    — 


elfohászkodott  imádságban,  hanem  inkább  hasznos  cselekvény  s 
nemes  tettek  véghezvitelében  áll.  S  im  e  pályatéren  odahagyván  a 
metaphysika  pártatlan  s  örvényes  tengerét,  forogjon  kiki  viszonérző 
szeretettel,  s  legyen  jó  polgár,  jó  rokon  s  jó  felebarát.  Végre,  tökéle 
tességünk  felvilágosításában  s  kinyomozásában  mindig  ezen,  már 
Söcrates-állitotta,  igen  egyszerű  törvényekre  térünk  vissza,  s  azok 
szent  teljesítésébül  árad  a  közönségre  mennyei  áldás,  s  fakad  egyesekre 
tiszta  lélekismeret  jutalma. 

Felebarátit  szolgálni,  természet  ajándékit  bölcsen  használni 
annyi,  mint  Istent  tisztelni  és  szavát  fogadni;  s  az,  ki  ezeket  hiven 
eszközli,  becsületesen  járja  földi  pályáját.  Csak  az  a  kérdés :  a  külön 
állási  lépcsők  magasb-  vagy  alacsonyabbsága  szerint  kinek-kinek  mily 
szolgálatot  kell  tennie,  s  mily  életjavakkal  szabad  örvendenie  ?  S  e 
tárgy  ítéletem  szerint  még  mindig  parlagon  hever  s  tisztába  hozatala 
jövendőre  bízva.  Azonban  ha  egy  dicső  fejdelem  —  kinek  csak  két 
hibája  volt,  vetni  t.  i.  szántás  nélkül,  s  egyszerűség  kedviért  a  nem- 
zetiségre hágni  —  nyilván  kimondta:  hogy  a  király  az  országnak 
legelső  szolgája,  ugy  én  sem  akarom  százszor,  s  ha  nem  hallják, 
ezerszer  ismételni,  hogy  az  ország  tehetősb  birtokosi  tartoznak  a 
közönségnek  legnagyobb  szolgálattal,  s  hogy  egy  birtoknélkülinek 
semmirevalósága  megbocsáthatóbb  mint  az  ő  középszerüségök ;  mint 
az  egyes  közkatonának  bátor  vagy  félénk  viselete  is  csak  ritkán  nyer 
vagy  veszt  csatát,  midőn  a  főtábornok  s  hadak  nagyjai  tulajdonitul 
függ  rendszerint  a  nap  sikere. 

Minél  magasb  a  születés,  több  a  vagyon,  annál  nagyobb  a  fele- 
let s  kötelesség.  S  mind  azon  számtalan  életjó,  mely,  úgyszólván, 
csak  fentebb  születéshez  s  több  vagyonhoz  van  csatolva,  csak  ugy 
nem  válik  keserűvé,  s  néha  szinte  méreggé,  ha  nemes  s  közhasznú 
tettek  által  érdemeltetik  meg.  S  a  kellemesb  élethez  szorosan  kötött 
kötelességek  teljesítése  állítja  csak  a  boldogabban  szülötteket  köz- 
tisztelet s  tán  önbálorságok  azon  magas  polczára,  melyen  mostani 
időkben  a  gyáva,  érdemetlen  s  csupán  örömekben  úszó  csak  inga- 
dozva s  bajjal  tarthatja  magát  fenn. 

S  hogy  se  kevés,  se  több  terhet  ne  vegyünk  vállainkra,  mint 
mennyit  a  közönség    s    hazánk    hasznára   viselnünk    kell,    tekintsük 

szorosan  azon  javak  s  áldásokat,  melyek  közé  a  sors  helyze,  s  nem 
fogunk  hibázhatni;  mert  azok  kisebb  vag^  nagyobb  mértéke  irá- 
nyozza el  kötelességink  könnyebb  vagy  fontosb  létét,  melyek  külön- 
böző állásunkhoz  idomzoít  mindenkori  pontos  eszközlése  szülendi 
bennünk,  akár  magas,  akár  alacsony  helyen,  a  tiszta  lélekismeret 
érzését,  a  mi  legnagyobb  vigasztaló  ez  életben,  s  leghathatósb  erő- 
sítő halálban. 

Az  élettudomány,  a  tiszta  lélekismeret  fentartására  vágyó  aggo- 
dalommal szorosan  összekötve,  azon  lelki  s  testi  tehetség,  mely  min- 
den lehető  helyzetinkben  oly  tettekre  bir,  melyek  körülményinkhez 
legillőbbek,  és  soha  megbánásra,  vagy  tán  éppen  megsiratásra  okot 
nem  adnak ;  s  igy  egész  létünknek  lehető  legtökéletesb  kifejlődésé- 
ben fekszik.  Nem  egyoldalú  nevelés  okozatja  az,  mert  kirekesztőleg 
sem  a  lelki  tudós,  sem  a  testi  ügyes  nem  mestere  az  éleítudomány- 
nak ;  nem  csupán  theoriában,  de  csupán  praxisban  sem  áll :  hanem 
mindenek  felett  ön  s  mások  ügyesen  használt  tapasztalási  szerkeze- 
tébül  ered. 

Azonban,  lelke  kinek  tág  olyannyira,  mint  egy  Istené,  ki  min- 
den tudomány  velejét  egyesíti  magában  ?  Senkinek !  S  ennélfogva 
valamint  sorstul  nyert  javaink  mennyisége  határozza  el  kötelességink 
könnyebb,  vagy  sulyosb  létét,  ugy  szabja  ki  személyes  álláspontja 
mindenkinek  élettudományát.  S  a  magas  és  gazdag  születésűt  kedve- 
zőbb helyzete  tágasb  értelmességre  itéli :  midőn  a  tehetetlent  alacsony 
sorsa  szinte  minden  tudományiul  felszabadítja.  S  bár  hosszasb  idők 
tapasztalása  bizonyítja  is  azt,  hogy  a  középsorsuak  közt  szinte  min- 
den tudomány  mélyebben  fejied  ki,  mint  a  magas  és  gazdag  létüek 
köriben,  az  mindazáltal  nem  ezen  utolsók  csekélyebb  élettudományát 
mutatja,  hanem,  hogy  az  egy  ágon  dolgozók  jobban  fejthetik  ki  az 
előttök  fekvő  tárgyakat,  mint  azok,  kiknek  élettudományok  nem 
annyira  öndolgozásban,  mint  inkább  dolgoztatásban  s  munkára  ger- 
jesztésben áll. 

A  legnagyobb  élettudományu  fejdelem  maga  szinte  semmit  sem 
eszközöl,  de  mindent  eszközöltet.  Ő  okozza  a  hadnak  az  ellenséggel 
győztes  szembeszállását,  utak,  csatornák  vitelét,  várak,  hidak  építését, 
ő  a  honi  csend  s  rend  fentartását ;  s  midőn  mint  élesztő  erő  fenkörén 

világit,  minden  mozog  és  peZsg  széke  alatt ;  az  időhozta  jövendő  pedig 
okozatit,  mint  tetteit  említi,  melyek  szorosan  véve  azok  is.  így  építé 
Minerva  templomát  Perikies,  igy  vont  hidat  Dunánkon  keresztül  Tra- 
janus,  igy  vitt  utat  Simpionon  által  Napóleon.  S  minden  odajárultok 
nem  volt  egyéb,  mint  ok-adás,  a  mi  élettudományokbul  eredé ;  mint- 
hogy a  szobrászok,  művészek  s  a  t.  élettudománya  építé  is  fel  az 
istenasszony  házát,  hidat  s  utat  önrajzaik,  mérésik,  dolgozásik  s  verí- 
tékeik által. 

S  igy  egyiknek  élettudománya  főkép  abban  áll:  dolgozni, 
másiknak  dolgoztatni ;  egynek  részeket  tökéletesen  kimerítni,  másik- 
nak sok  részt  egy  egészbe  kapcsolni. 

Ha  pedig  tisztán  akarjuk  tudni,  részfejtéshez  s  dolgozáshoz, 
vagy  részek  összekapcsolásához  s  dolgoztatáshoz  kell-e  inkább  alkal- 
maztatni élettudományunkat,  tekintsük  ismét  földi  állásunk  magas 
vagy  alacsony  létét,  s  nem  fogunk  csalatkozhatni ;  mert  helyzetünk 
s  körülményink  állapotja  legvilágosabban  jelelendi  ki :  —  úgy,  hogy 
csak  szemeinket  kell  felnyitnunk,  ha  látni  akarjuk  —  kinek  mit  kell- 
ien  tudni  szükségkép,  mit  haszonkép,  mit  kellemkép. 

Már  ezen,  a  lelki  függetlenséget  magán  hordozó,  második  sar- 
kalatja a  megelégedés  alapjainak,  t.  i.  az  élettudomány  s  annak  meg- 
szerzése, nincs  ugyan  mindenkinek  hatalmában  annyira,  mint  a  tiszta 
lélekismeret  elnyerése,  mert  az  szerencsésb  alkotású  főtül  is  függ; 
mégis  alig  van  ember,  ki  bizonyos  lépcsőig  ne  tehetné  azt  sajátjává, 
a  mit  tudnia  kell ;  s  legfőkép  azon  többször  ismételt  okbul,  hogy 
valamint  a  szerencsésb  születésűnek  több  kötelessége  van,  s  kiterjed- 
tebb élettudománynyal  kell  is  felruházva  lennie,  ugy  a  legalacsonyabb- 
nak  kötelességei  idomzólag  csekélyek,  munkássági  köre  igen  parányi 
s  igy  azok  teljesítése  is  sokkal  könnyebb. 

Az  egészség  állati  részeinknek  magok  közt  s  a  lélekkel  töké- 
letes egybehangzása ;  s  ámbár  jobbadán  szüléink  testalkotások,  egész- 
ségük s  első  esztendőinkben  velünk  bánásoktul  függ,  mégis  igen  nagy 
mértékben  min  hatalmunktul  is. 

Alig  hihető,  mennyi  befolyású  lehet  lelki  erőnk  testi  állapotunkra, 
s  mennyi  viszontagságot,  idősanyart  s  életfáradságot  birhat  el  a  leggyen- 
gébb test  is  mértéklet,  józan  életmód  s  folyvásti  vigyázat  s  óvakodás  által. 

Nincs  oly  különös  erejű  s  egészségű  ember,  kin  a  gyengébb, 
de  egészségére  ügyelő  s  erejét  okos  mérséklettel  használó  végre  ki 
ne  foghatna.  Bizonyságul  szolgálhatnak  erre  az  egykori  római  légiók, 
melyek  szüntelen  gymnastika  következésében  Alemannia  legvadabb  s 
leginasb  testű  nemzetein,  nem  csak  ész  után,  de  még  birkózva  is 
győztek;  például  említhetni  az  ujabb  francziákat,  kiknél  jobb  gya- 
loglók, bár  sokkal  erősbek  tán,  egy  hadnál  sem  valának ;  hátha  egye- 
seket tekintünk,  tagadhatni-e,  hogy  közönségesen  nem  a  legerősb, 
hanem  a  legmértékletesb  éli  napjait,  minden  sulyosb  nyavalyáiul 
menten,  leghosszabb  időkig.  S  ha  a  legfőbb  egészség  a  hideg,  a  meleg, 
rossz  eledel  s  italnak  állati  módra  és  sinyletlen  elbirásában  áll  is : 
nem  találunk-e  inkább  a  silány  alkatúak  közt  többet,  kik  bizonyos 
felvigyázattal  az  élet  minden  súlyait  hasznosan  munkálkodva  emberül 
állják  ki?  A  ki  erejében,  vagy  egészségében  módtalan  bizik,  több- 
nyire mindent  elmellőz,  a  mi  annak  fentartására  természet  szerint 
szükséges  —  a  mit  ifjú  korunkban  magunk  tapasztalunk  —  midőn  a 
gyengébb,  életmódja  s  ügyessége  által,  mindig  törekedik  egészségi 
egybehangzását  fentartani.  Van  egyébiránt  annyi  mód  s  fortély, 
melyeket  ismervén,  kettőztetheti  a  kisebb  egészségű  testi  tehetségit. 
Midőn  bizonyos,  hogy  az  erős  akarat  sokszor  a  halálnak  is  ellentáll, 
a  nyulszív  pedig  szinte  halál  előtt  is  megszün  dobogni. 

E  harmadik  sarkalatja  megelégedési  alapimnak  még  kevesebbé 
van  hatalmunkban  mint  a  második ;  nincs  azonban  oly  szomorú  test- 
állapot, melyen  tiszta  lélekismeret  s  élettudomány  ne  enyhíthetne  vala- 
mennyire, s  igy  még  hátra  van 

a  vagyoni  rend,  mely  annyi  mint  pénz  s  vagyonbeli  tehetségünk 
szerint  élni,  s  mindenben,  a  mi  miénk,  legnagyobb  rendet  tartani. 
Lelki  függetlenségünkre  mily  szükséges  e  most  említett  tulajdon,  alig 
hihető.  S  ámbár  ezt  alapim  negyedik  sarkalatául  tevém,  mégis  meg 
vagyok  győződve,  hogy  a  rendeüenség  végre  a  legbeosületesb  embert 
is  sokszor  oly  tettekbe  keveri,  melyek  a  lélekismeret  körül  vastag 
fátyolt  vonnak ;  midőn  a  jó  rendben  lévő  csekély  vagyonnal  is  szám- 
talan jót  tehet  magának  s  övéinek  s  a  t. 

S  im  e  négy  sarkalatbul  ered  a  lehető  legnagyobb  lelki  függet- 
lenség, mely  a  megelégedés  s  belső  csend  talpköve. 

Ha  valaki  nem  követett  volna  el  legkisebbet  is,  a  mit  inkább 
nemtettnek  kívánna  —  soha  senkinek  tanácsára,  segítségére  nem 
szorulna  —  teste  semmi  munkálódásiban  nem  hátráltatná  —  s  kinek 
szükségei  mindig  kisebbek  volnának  mint  tehetsége :  az  lenne  leg- 
függetlenebb  ember. 

Az  ellenben,  ki  nem  tekinthet  szívszorongás  nélkül  a  múltba, 
semmit  nem  tud,  alig  mozdulhat,  s  kinek  szükségei  tehetségit  túl- 
haladják :  legfüggőbb. 

Ezek  a  véghatárok ;  s  köztök  könnyen  fejlik  ki :  miért  elége- 
dett sokszor  az  alacsony,  s  elégedetlen  a  magas  sorsú  ?  Az  első  ártat- 
lan életben  szánt,  vet,  s  tudja  mind  azt,  a  mit  egy  szántóvetőnek 
tudni  kell ;  jóizün  eszik,  iszik  s  alszik,  s  kis  szükségei  után  még  egy 
pár  garas  marad  zsebiben ;  a  másik  pedig  Lethe  vizébül  szeretne  inni 
—  ha  oly  forrás  találkoznék  — ,  a  mit  tudnia  kellene,  nem  tudja, 
ámbár  féltudós,  egészségét  elrontotta,  és  szükségei  után  szekré- 
nyiben  semmi,  hanem  számadó  könyviben  egy  szörnyű  nagy  deficit ! 

S  bármily  szerencsés  helyzetű  legyen  is  valaki,  nem  lesz  bel- 
sőjében csend,  ha  ezen,  néminemű  épségben  lévő  négy  sarkalaton 
nem  alapszik  léte ;  ugy  mint  még  egy  közkatona  is,  kirül  nem  mond- 
hatni, hogy  független  vagy  oly  igen  irigylésre  méltó  fokon  áll,  elér- 
heti a  lehető  legnagyobb  lelki  függetlenséget,  s  belső  legédesb  nyu- 
galomban gyönyörködhet,  ha  nem  tettes  s  minden  vétektül  tiszta, 
bátran  tekinthet  maga  elibe,  egyszerű  foglalatosságit  elsőtül-utolsóig 
emberül  végezni  tudja,  ébrenléte  erős  s  kellemes,  álma  pedig  nyugodt, 
és  zsoldja  életmódjára  elégséges. 

A  tökéletesség  azonban  —  s  ezt  nem  kell  soha  felejtnünk  — 
mindenütt  elkerüli  az  embert.  Tökéletes  országlás  s  kormány,  töké- 
letes társasági  s  házi  rend,  tökéletes  gazdasági  s  kereskedési  systema, 
mind  annyi  chimaerák.  S  igy  embersorsunk  —  mely  annyi  előre 
látható  s  nem  látható  eset  által  zavartatik  —  sem  lehet  a  sokszor 
igen-igen  keserütül  ment ;  ennél  fogva  megelégedésre  törekedő  vágyink 
sem  érhetik  el  a  tökéletes,  hanem  csak  a  lehető  legnagyobb  lelki  füg- 
getlenséget. S  irigylésre  méltónak  mondhatni,  ki  az  emberiség  ezen 
legdicsőbb  hatáskörében  némi  sikerrel  fáradozott;  mint  boldognak 
azon  hazát,  melyben  a  nagyobb  rész  méltán  örülhet  létének. 

E  néhány  sarkalatra  állított  egész  tudomány  odajárul  tehát 
összeleg :  hogy  mindenkinek  hatalmában  áll,  holnaptul,  vagy  tán  még 
e  pillanattul  kezdve,  bármily  borult  vala  is  ezelőtt  élete,  lelki  függet- 
lenségén munkálódni,  s  igy  lassanként  bizonyosan  nagyobb  belső 
csendben  gyönyörködni ;  mert  a  legnagyobb  bűnös  is  jóra  térhet,  a 
legvénebb  tudatlan  is  tanulhat  még  valamit,  a  legbetegebb  is  hátat 
fordíthat  a  koporsónak,  a  legtékozlóbb  is  észre  jöhet  végre.  Azonban 
ily  tüsténti,  úgyszólván  szent  Páli  rosszrul  jóra  rögtön  fordulások 
időnkben  ritkán  szoktak  történni ;  mert  a  csudák  azon  idomzatban 
tűnnek  el,  melyben  a  tudományok  világítnak  —  s  csak  halkan  müveg- 
lenek  —  operálódnak  —  azon  eszközök  által,  melyek  önismeretre  s 
minden  körülményink  kitanulására  vezetnek,  a  mint  Taglalatod  31-ik 
lapján  említed,  s  „melyekrül",  —  ugy  vitatod  tovább,  —  „egy  szót  se  szó- 
lok Hitelemben,  ez  pedig  veleje  a  dolognak"  s  a  t.  Egy  szót  se  mond- 
tam-e  Hitelemben,  —  mint  állítod,  a  mi  önismeretre  s  minden  körül- 
ményink kitanulására  vezetne  ?  a  közönség  Ítéletére  hagyom ;  midőn 
igen  el  akarom  hinni :  eleget  nem  mondtam,  s  most  e  hiányt  iparkodan- 
dom  betölteni  valamennyire. 

Szorosb  kapocs  s  nagyobb  értelmesség  kedviért  czélirányos 
lenne  itt  részletesen  előadnom :  elrendezett  s  osztályozott  megelége- 
dési  alapim  enmagamra  illesztve  mily  változást  tettek,  s  mily  követ- 
kezéseket szültek  egész  létemben ;  de  hosszú  gyónásim,  ha  téged  nem 
is,  minden  bizonynyal  másokat  igen  untatnának,  kiknek  több  s  kellőbb 
dolgok  van,  mint  csekély  személyemmel  annyit  foglalatoskodni ;  azért 
legyen  elég  azon  vallomást  tennem :  pirulással  tekintek  a  múltba, 
élettudományom  súlyát  ellegyintette  volna  egy  tavaszi  szellő,  testi 
erőmet  elbizottságomban  bitangoltam,  s  pénzemet  oktalanul  tékozlottam. 

S  többet  arrul  szólni  sem  akarok :  mily  szegénynek  és  szána- 
kozásra  méltónak  lelem  magamat  önismerésre  vágyó  buzgó  kivána- 
tomban !  hanem  azonnal  arra  megyek  át,  tűrhető  tehetségű,  fiatal, 
egészséges  s  jó  birtokú,  született  magyar  mágnás  létemre  kötelessé- 
gim  mily  színben  fejlettek  lassanként  lelkem  előtt  ki,  s  körülményink 
kitanulására  vezető  eszközök  erőm-szerinti  használása  által,  sok  utaim, 
fáradozásim,  összehasonlitásim  után,  micsoda  világban  tűnt  fel  nekem 
Magyarország  állapotja? 

S  itt  barátom  téged,  mielőtt  e  tárgynak  indulnék,  még  egyszer 
szívesen  kérlek,  ne  vedd  rossz  néven,  ha  elég  világos  nem  leszek, 
vagy  egyoldalúságba  esni  kinszeríttetem.  Lásd,  ki  akarom  adni  ez 
értekezést,  mert  gondolom :  hazánknak  tán  valami  kis  hasznot  hajtand, 
s  igy  körülményinket  tekintvén,  ugy  kell  összevonnom,  s  itt-amott 
csonkítnom,  hogy  valami  mód  világra  léphessen,  és  Scylla  meg  Cha- 
rybdis  közt  —  mint  hazánkban  igen  sok  vagy  kősziklán  pattan  el, 
vagy  örvénybe  sülyed  —  tökéletesen  ne  vesszen  el. 

Gondold  magadat  vagy  10—15  évvel  vissza,  s  tekintsd  velem 
honunk  akkori  mibenvoltát,  s  kövess  onnan  a  most  folyó  időkig. 
A  mit  kihagyok  véletlen  vagy  kinszerítve,  képzeld  hozzá. 

Hazánk  rútul  el  van  darabolva  pártfelek,  hitvallás,  külön  nem- 
zetek s  municipális  alkotmányunk  által.  A  pártfelek  vagy  5  részre,  a 
hitvallás  tán  6-ra,  külön  nemzetek  vagy  10-re,  municipális  alkot- 
mányunk 52-re  s  igy  összesen  73  külön  részre  szakítják  honunkat, 
ide  nem  számítván  a  jászok,  kunok  s  a  t.  kerületeit,  királyi  városokat 
s  a  t.  S  mi  gyengeségünk  okát  nem  látjuk  át  —  sőt  sokan  közülünk 
nem  is  sejtik,  mily  gyengék  vagyunk  —  pedig  ezen  elbonczolás  teszi 
hazánkat  egy  beteg,  egy  haldokló  testhez  hasonlóvá,  melyben  a  vér 
nem  kereng.  S  ha  valóban  tisztán  kívánunk  látni,  e  szomorú  hetero- 
geneitásban  keressük  a  múlt  idők  viszontagságit,  melyek  annyiszor 
gyászba  boríták  anyaföldünket;  e  természet-elleni  állásban  keressük 
a  jelenkor  szégyenít,  mely  mindeddig  a  nem  ismert,  meg  nem  neve- 
zett, kisded  nemzetek  sorába  törpeszt  minket. 

A  római  chrusrul,  görög  s  protestáns  fafokrul  egyet  sem 
szólok,  s  mindenkinek  önitéletére  hagyom  elhatározni :  sok  részre 
szakított  hazánkban  szolgálnak-e  boltozatot  összetartó  ékkövekül, 
vagy  sem? 

A  förendü  birtokosok  közönségesen  —  s  nem  mondom  nincs 
sok  kivétel,  mert  az  mindenütt  van  —  keveset  aggódnak  a  honrul, 
vagy  kün  költik  pénziket,  s  élik  napjaikat,  vagy  ha  idehaza  tengenek 
is,  semmi  mód  nem  szolgálják  hazájokat,  se  tisztviselés  által,  se  mint 
egyes  emberek,  habár  volna  is  ahoz  való  tudományok,  tehetségök ; 
vagy    minden    hazai    dolgokban   járatlanok,    s   ugy    töltik    idejöket, 

mintha  legkisebb  javaiban  sem  részesülnének  a  Magyarföldnek,  s 
nekik  nem  is  volna  szabad  néminemüleg  avatkozniuk  a  kormányba, 
midőn  a  természet  szent  törvényibül  az  foly,  hogy  a  hazátul  bő 
mértékben  nyert  áldásikért  viszony-idomzatban  feloldhatatlan  köteles- 
ségik  is  vannak,  állásikhoz  pedig,  melyekbe  őket  az  isteni  végzés 
ujry  iktatá,  mint  a  fejdelmet  királyi  székbe,  a  legitimitás  eldönthetet- 
len törvénye  szerint,  bizonyos  jussok  is  vannak  kötve.  Csak  azon  fel- 
séges just:  vármegye-  s  országgyűlésin,  minden  hivatal  nélkül  is 
szabadon  szólhatni ;  derekasan  s  fenékig  átvizsgált  gondolatokat  a 
közönségtül  elfogadtatni ;  tudomány  s  értelmességi  súly  által  a  kor- 
mányra befolyni  s  több  eféle,  hány  használja  s  gyakorolja  józanon 
lelkes  s  állhatatos  pártatlansággal  ?  Hány  tudja  becsülni  azon  számos 
sorsajándék  közt  csak  e  most  említett  elsőséget  ?  melyet  más  hazánk- 
ban sokan  sziwérök  nagy  résziért  készek  volnának  megvásárolni; 
hol  sokszor  annyi  esztendőig,  sőt  emberkorokig  hallgatni  kell,  a  leg- 
hasznosb  ideákat  elfojtni,  a  legéletrevalóbb  tudományokat  agyban, 
kebelben  hervasztva  rejtegetni,  és  szinte  tudatlannak  látszani  —  míg 
szólni  szabad,  s  akkor  is  jobbára  csak  úgy  kell  szólni,  nem  mint  a 
mondó  érzi  szivén  s  meggyőződik  lelkében,  hanem  mint  mások  gon- 
dolkoznak s  kívánják,  vagy  parancsolják. 

Legnagyobb  palotáinkban  a  magyar  nyelv  idegen,  ritkán  fogad- 
ják szivesen,  s  ha  megjelen  is  néha  különös  alkalmaknál,  s  úgy 
szólván,  kivétel  gyanánt,  csak  úgy  lövell  a  számos  külföldi  szózaton 
keresztül,  mint  villám  a  borult  ég  hasadékin.  A  szegény  számkivetett 
csak  előszobákban  s  istállókban  cselédek  közt  tartózkodik  inkább,  s 
a  ház  ékessége,  az  asszony,  ki  mindent  elevenít  s  a  legszárazb  dol- 
gokra is  bájt  hint,  nem  érti,  s  ha  érti  is,  hátat  fordít  neki! 

A  nemesség  rendszerint,  —  s  itt  is  van  számtalan  módosítás  s 
kivétel  —  melynek  a  jó  szerencsén  kivül  egyedül  köszönhetjük  fen- 
maradott  polgári  létünket,  de  egyszersmind  azt  is,  hogy  szinte  min- 
den keresztény  nemzetek  közt  leghátrább  vagyunk,  —  csaknem  min- 
den tehetségit  kirekesztőleg  hazai  tudományokra  fordítja.  A  külföldet 
nem  ismervén  eléggé,  hazáját  értékén  túl  becsüli,  újabb  találmányok- 
nál, melyeknek  más  hazák  oly  sok  áldást  köszönnek,  tiszta  képzelete 
nincs,    sigy  számtalan  javítás  ellen  vak  hévvel  kel  ki.   Sok  a  korlát- 

lanságot  tartja  szabadságnak,  s  abban  helyzi  elsőségét,  hogy  zablát- 
lanságaért  csak  későn  sújthatja  őt  a  törvény,  melyet  sokszor  ki  is 
játszhat,  a  miért,  nem  tagadhatni,  néhány  ugyan  valóságos  privile- 
giált  rendbontó  betyárkodik  is  köztünk !  de  annál  keményebben  bűn- 
hődik az  ártatlan  nagyobb  rész,  mely  néhány  féketlen  miatt  valóban 
igen  rossz  szagban  áll  a  külföld  előtt,  mely  a  magyar  nemesembert 
hazájában  csak  önkény-vezérlettnek  képzi.  —  Sok,  habár  nem  hiszi 
is  a  fékíelenséget  szabadságnak,  belsőjében  nem  fejtheti  ki  tökéletesen 
a  társasági  szabadság  philosophiáját,  s  azt  gondolja  valóságosan  sza- 
badnak, ki  nem  adózik!  —  Igen  sok  pedig  —  s  itt  a  kivétel  tán  íit- 
kább  —  Börne  Lajosra  emlékeztet,  ki  német  földieirül  nem  ócsárlás- 
bul,  hanem  inkább  ébresztésül  azt  mondja:  „gdj  tljetle  bic  2>cittfd)en 
in  jroet  Maffen:  in  £ofratIje  iinb  in  földje,  bie  c§  fenn  mödjten."  Leg- 
többeknél pedig  hibázik  az  élettudomány  azon  ága,  mely  mulhatlan 
szükséges  más  nemzetek  megismeréséhez  és  szép  társaságban  éléshez. 

S  honszeretet,  minden  önségtül  kitisztult  honszeretet,  mágnás- 
ban, nemesben  ahozképest,  hogy  szinte  kirekesztőleg  rajok  halmosuk" 
a  haza  legszebb  áldása,  a  szabad  birtok,  koránt  sincs  elég;  de  annál 
több  az  egymásellentiség ! 

Sokszor  nagyobb  alkalmaknál  —  se  tárgyrul,  érzem,  tudnék 
néhány  úgynevezett  „vígjátékot"  irni,  ha  tartalma  nem  volna  inkább 
szomorú  —  nagyobb  alkalmaknál  mondom,  foly  nagy  méltósággal  a 
köztanácskozás.  Az  előlülő  igen  mély  gondolkozó  hírére  kap,  mert 
egyet  sem  szól,  ha  pedig  szól,  deák  nyelven  konyhaszagot  terjeszt, 
anyanyelvén  ellenben  nem  ritkán  bakot  lő;  vagy  más-gondolta  s 
más-tette-fel  érdeklő  beszédet  olvas,  s  természetével  oly  heterogén 
elemben  látszik  lenni,  midőn  honfitársival  közjóért  fáradoz,  hogy 
szinte  szánakozásra  gerjeszt.  Tökéletesen  végzett  munka  után  számtalan 
vivát  kiáltás  közt  leforog  az  ebéd  és  kávé,  s  néhány  szépszó-csere 
után,  tisztán  válik  el  a  két  felekezet;  könnyebben  kezd  lehelni,  s 
midőn  a  lassan  mozgó  nap  külön  eseteit  emlékezetbe  hozza  vissza, 
az  egyik  rész  elkeseredett  gunynyal  neveti  pipa  közt,  honi  dolgok 
körüli  járatlanságát  és  számos  botlásit  a  mágnásnak,  s  méltán  ;  midőn 
a  másik  rész  a  háziasszonynyal,  leányival,  a  nemesember  faragatlan  - 
ságán,  viaszolt  padlaton    olykori    elcsuszamlásin   jó  izűn    kaczag;  s 

mind  a  két  rész  örül  a  barátságosan  töltött  nap  lehunytának.  S  ily 
scena  az  életben  számtalan,  s  annak  valóban  keserű  tanuja:  mily 
gyenge  hazánk,  hol,  úgyszólván,  azon  egy  status  —  melynek  jusai 
szinte  egyenlők,  s  mely  a  haza  legtöbb  áldásit  szívja,  s  igy  leg- 
nagyobb tehetségű  is  —  ily  rokon-elleni  lábon  él  egymással.  A  honi 
dolgokban  tudatlan  mágnás  sokkal  vétkesb,  mint  a  szebb  szokások- 
ban járatlan  nemesember;  azonban  egy  részrehajlatlan  biró  tán  igy 
szólna:  „Becsesb  a  faragatlan  gyémánt  a  simított  kovánál,  hanem  a 
gyémánt  is  csak  köszörülés  által  jut  igazi  értékre." 

Azon  kevesek  pedig,  kik  valóban  szeretik  honjokat,  vagy  ha 
nem  szeretik  is  annyira,  becsületes  meggyőződésbül  készek  tehet- 
ségökig  érte  áldozni,  vagy  összezavarják  a  régi,  rozsdás,  rögzött  szo- 
kásokkal a  nemzeti  szellem  valódi  lelkét,  s  nem  abban  helyzik  a 
nemzetiség  utóbbi  ki  fejlését,  a  mit  előitéletektül  szabad  ész  javasol ; 
hanem  abban,  a  mit  az  idő  lassanként  életmódunkká  szentelt  fel, 
ámbár  az  is  néhány  év  előtt  éppen  oly  kevéssé  volt  magyar,  mint 
az  sem  minden  magyar,  a  mi  századunkban  igen-igen  illenék 
honunkra,  —  vagy  ha  előítéleteik  néhány  légióin  diadalmaskodtak  is 
már,  és  ideáikat  valamennyire  rectificálták,  nem  törekednek  hazánk 
javára  s  emelkedésére  concentrice  egy  pontbul  közakarattal,  hanem 
excentrice  hazánk  külön  s  egymást  alig  ismerő  részein  és  szinte 
magok  egyes  erejökben  bizván. 

A  polgárság,  mely  úgyszólván  egyedüli  képviselője  az  ország 
művészeti  s  mesterségi  értelmességének,  nagyobb  részint  nem  magyar, 
s  nem  is  vágy  azzá  lenni;  holott  a  magyar  hon  levegőjét  szívja, 
kenyerét  eszi,  borát  issza,  s  nincs  is  egyéb  hazája  e  tagos  világ 
hátán  a  magyar  földön  kivül.  Ellenben  az  is  igaz,  a  felsőbb  rendek 
nem  igen  édesgetik  magokhoz,  s  nem  nagy  pártolásra  méltatják  azon 
statust,  mely  practikai  értelmessége,  kereskedési  tudománya  s  ügyes- 
sége által  oly  sok  jót  tehetne  hazánknak.  Ugy  hogy  a  szó  valódi, 
szoros  értelmében  derék  művészeti,  mesterségi  s  kereskedői  rend 
nincs  is  hazánkban  még,  s  mindaddig  nem  is  leend,  míg  a  törvény 
személyit  s  vagyonit  legerősb  védelme  alá  nem  veendi,  s  azt  a 
közönség  nagyobbra  mint  eddig,  nem  becsülendi ! 

A  parasztság  sok  nemzetbelire    van    tagolva,  s  a  sváb  értelmes 

munkássága,  a  tót  irthatatlan  termékenysége,  az  oláh  szokásihoz 
makacs  ragaszkodása,  a  rácz  kereskedési  ügyessége  s  a  t,  mind 
szűkebb  határok  közé  szorítják  a  törzsökös  magyart,  ki  tán  —  ha 
független  férfiúi  öntartás  az  Ízlésnek  legvalódibb  mérője  —  minden 
kivétel  nélkül  az  országnak  legszebb  lakosa.  Ezen,  a  több  s  összeleg 
vett  részekhez  idomozva  nem  sokkal  nagyobb  szám,  mely  a  magyar- 
ság utolsó  gyámola,  csekély  számban  nemz,  mint  az  oroszlán ;  mig 
tót,  német  s  oláh  úgy  szaporodik,  mint  gomba  az  erdőn.  A  magyar 
független  önérzésében  kerüli  a  munkát,  s  büszke  vadsággal  félre- 
teszi a  lelki  előmenetel  s  csínosodás  legszükségesb  eszközit,  napkeleti 
komolyságában. 

A  külön  hitvallás  pedig  e  felekezeti  elhasonlásokat  még  egyes 
ágaikon  is  felosztja.  Annyi  bizonynyal,  de  tán  több  —  keserű  ver- 
senygés  van  pápista  s  református,  mint  gallus  és  angol  közt.  Sok 
derék  magyar  helység,  melynek  lakosi  oly  egyenesen  s  karcsún 
nőttek  fel  mint  egy  fiatal  fenyü  liget,  s  képvonás,  állás  s  mozgásban 
oly  rokon  egyenlők,  még  azok  sem  alkotnak  iránylag  kis  körükben 
egy  szivet,  egy  testet ;  s  a  kereszt  —  a  türedelem  s  felebaráti  szeretet 
dicső  jele  —  sokszor  egy  a  mennyországbul  kirekesztő  vázzá  alacso- 
nyíttatik  le,  s  a  kakas,  a  lelki  ébredség  példázója,  ellenséges  bizodal- 
matlanság  czégérévé  diszteleníttetik.  Alig  van  társaság,  egyesület, 
intézet,  mely  a  hitvallási  irígykedés  ördögétül  ment,  már  kezdetekor 
ne  rejtené  keblében  a  halál  okát.  Csak  romja  látszik  itt-ott  sokszor  oly 
tiszta  szándékbul  fakadt  honi  intézetek  alapinak.  Legyen  kihagyva 
csak  egy  felekezet,  —  legyen  a  tárgy,  nem  születés  s  hitvallás,  hanem 
tudomány  s  észbeli tehetség  szerint  szerkesztetve;  s  a  siker,  úgy  íté- 
lem, már]  lehetetlen !  A  honszeretet  csekély  súlya,  a  szép,  nagy  s 
dicsőnek  oly  kevés  kebelben  forrón  érzett  hatalma,  nem  olvaszthatják 
egy  szép  nemzeti  összhanggá  mind  azon  nyomorult  önség-,  haszonles-, 
szüklélek-,  félénkség-,  hiuság-sugta  előítéletek  dísztelen  kongásit, 
melyek  az  egybehangzás,  egyesség,  egyetértés,  erő  s  erény  minden 
varázsit  ketté  törik,  és  szinte  valahai  létének  sejditését  is  tul- 
hangozzák. 

A  hazánkat  látogató,  tovább  köztünk  mulató  külföldi  nem 
tudja,   nem  gyanítja  —  ha  tekinti    nyelvünket  —  Magyarországban 

lételét  s  csak  három-négy  mérföldnyi  egyenes  mentében  is  sok  helyen, 
ha  anyanyelvöken  szeretne  szólni  a  lakosokkal,  három-négy  nyelv- 
értésre lenne  kárhoztatva. 

El  van  igy  természetesen  s  idők  folyta  által  bonczolva  a 
magyar  nemzet  —  vagy  inkább  nép  —  huszonegy  igen  külön  részre, 
melyek  megint  52  külön  darabra,  azaz  éppen  annyi  vármegyére,  van- 
nak mesterségesen  elszakítva. 

Képviselői  országlás  —  ha  egy  nemzet  elérte  már  az  értelmes- 
ség magasb  lépcsőjét  —  municipalis  felosztás  által  tarthatja-e  fenn 
legnagyobb  hihetőséggel  függetlenségét?  Itt  nem  akarom  fejtegetni, 
mert  egészen  félre  vezetne ;  hanem,  hogy  mai  állásunkhoz  alkalmazva, 
municipalis  alkotmányunknak  köszönhetjük  mi  nemesek  s  az  ország 
egyéb  privilegiált  felekezeti,  mai  álladalmunkat,  s  valahai  előmene- 
telünk lehetőségét,  arrul,  sok  évi  feszített  gondolkozás  után,  oly  töké- 
letesen meg  vagyok  győződve,  hogy  e  meggyőződésemben  élni  s 
halni  kész  lennék.  A  külön  megyék  egymástul  tisztán  elvált  itélő  és 
szabad  tanácskozásu  székei  alkotják  egyoldalú  szabadságunk  talp- 
kövét Azok,  vagy  inkább  azoknak  szónokai  menték  meg  a  magyar 
hont  elolvadástul,  bizonyos  megsemmisítésiül  —  úgy  mint  az  elvált, 
több  boglyákban  is  nagyobb  a  bátorság,  mert  ha  mennykő  üt  is 
néhányba,  megtartja  Isten  a  többit.  — 

Ellenben  e  függetlenségi  palládiumnak,  úgy  mint  minden  még 
legszebbnek  is  a  világon,  egy  igen  rút  oldala  van,  mely  a  vérnek 
leglassúbb  keringését  okozván,  mindenben  halálos  hátramaradást 
szül !  Nem  gondol  Vas  Abaujjal ;  Kecskemétnek  legkisebb  gondja  is 
nagyobb,  mintha  lesülyedne  Lőcse  a  föld  közepéig ;  mit  bánja  Csaló- 
köz  Mosonyt,  habár  Dunába  fulladna ;  Tolna  vizeit  Pestre  torlasztja ; 
Győr  a  Hanságnak  vet  gátot,  s  több  eféle  öröklő  országos  sérelmink- 
ben  látható ;  —  s  igy  feloszlik  az  úgy  is  nem  igen  nagy  királyság 
52  picziny  királyságra,  s  a  világ  nagy  színpadán  csak  igen  lassan,  s 
végre  tán  oly  út  felé  halad,  mint  chinai  gálya  fergetegben,  midőn 
ahogy  beszélik,  mindegyik  hajós  maga  esze  szerint  cselekvén,  sziklák 
közé  zavarják  a  hajót,  s  ha  törik,  egyenként  merítgetik,  lapátol- 
gatják  a  beomló  vizet,  mig  a  savanyú,  nagy  hab  örökre  egyesíti  őket. 

Legszomorúbb  pedig,    hogy  éppen  az,  a  mi  független  állásunk 

valódi  oka,  s  minket,  úgy  szólván,  gyuladástul  ment  meg,  más  részrül 
egészen  elgyengít,  marasmus  által  veszni  enged  s  igy  szinte  egy  ser- 
leggel életet  s  halált  nyújt. 

A  felvilágosodásban  progressive  előhaladó  nemzetek  sorábul 
kinyomva,  a  réginél  maradni  lehetetlen,  mert  a  külértelmesség  súlya 
idővel  még  nyomdokát  s  emlékezetét  is  kitörli  a  valahai  magyarnak ; 
előrelépés,  változtatás  ellenben  egy  egészen  eldarabolt  országban,  hol 
annyi  az  egymással  viszálkodó  felekezet,  a  kormány  pedig  egy,  veszély 
nélkül  alig  eszközölhető. 

Palliativ  javítások  nem  érnek  semmit,  mert  a  gyógyszer  hevítő 
vagy  altató  erejének  kigőzölgtével,  még  nagyobb  bágyadságba  vagy 
fájdalmak  közé  esik  a  test;  gyökeres  javításoknak  pedig,  habár  leg- 
czélirányosb,  sőt  legsürgetőbbek  is  —  mint  a  közvélekedés  tartja,  de 
én  nem  hiszem,  —  homlokkal  állnak  ellen  legsarkalatosb  törvényink. 
A  régi  rozsdábul  s  azon  kettős  dilemmábul,  melybe  helyze  a  sors, 
kilábolni  tehát  szinte  lehetetlen ;  mert  vagy  czáfolhatatlanul  igaz :  „el 
van  kárhoztatva  a  magyar  hátramaradás  vagy  elbomlás  által  veszni, 
ha  t.  i.  alkotmányával  a  perfectibilitas  öszve  nem  férhető",  vagy  a 
külön  részek  egyesítése  lehetetlen,  s  igy  minden  fáradozás  hasztalan ; 
avagy  ha  ez  nem  igaz,  oly  felette  nagy  az  előítéletek:  nyomasztó 
terhe,  oly  könnyű  a  rectificált  ismeretek  súlya,  hogy  minden  előre  5 
világra  törekedés  hihetőleg  sikeretlen. 

Egyesek  szavai,  kik  világosan  látják  a  hon  pirulás-okozó  ala- 
csony mibenlétét  ahoz  képest  a  mi  lehetne,  elvesznek  a  sok  felekezet 
egymást  üldöző  vad  ordítási,  vagy  csak  önhaszonleső,  nyomorult 
rimánykodási  közt.  A  közintelligentia  súlya,  azon  egyedülegy  valódi 
féke  az  önkénynek,  más  nemzetekéhez  hasonlítva  szerfelett  csekély. 
A  hatalmasb  résznek  szinte  minden  valódi  tudománya  latán  classicus, 
rabulistikai  törvény,  szőrszálhasogatás  s  költői  tárgyakra  van  szo- 
rítva. Életrevaló  ismeretek  oly  ritkán  vannak  elszórva  a  képzelet 
határtalan  mezőin,  mint  hajók  a  tagos  Óceán  habjain ;  —  szorgalom, 
gazdasági,  művészeti  s  kereskedési  értelmesség  alig  van  ;  úgy  annyira, 
hogy  ha  gazdasági  isméretinket  tán  nem  is,  művészeti  s  kereskedési 
szellemünkön  minden  bizonynyal  kifog  még  a  török  is.  Hány  tökéletes 
magyar  mesterember  van  az  egyesült  hazában  ?  Hány  magyar  keres- 

kedő?  A  török  —  bizony  pedig  nem  szeretem  idézni  például  — 
selyem,  gyapjú,  pamut,  bőrben  s  a  t,  oly  ügyes  kézműves,  mint  akár 
franczia,  akár  angol ;  s  kereskedési  ügyessége  tűrhető,  s  mily  nagy 
számban !  Mert  nem  gondolnám,  hibázom,  ha  csak  az  Európában  élő 
tökéletes  mesteremberek  s  kereskedők  —  pedig  török,  —  s  nem  mint 
sokan  gondolják  görög,  vagy  örmény  mesteremberek  s  kereskedők 
számát  300,000  teszem.  A  kormány  pedig,  mely  alatt  e  szorgalom 
kifejlett,  egészen  török !  Ezt  ne  felejtsük. 

A  kisebb  nemesség  nőtten  nő,  s  előrelátható :  tiz  nemesember 
jut  majd-majd  egy  sovány  hold  földre.  Művészetet,  kereskedést  űzni 
éretlen  büszkesége  nem  engedi,  s  méltósága  ellen  tartja,  becsületesen, 
ügyesség  s  tudománynyal  fáradozni  vagyon  után ;  hanem  inkább 
dologtalan  henyél  otthon,  s  nemesemberhez  illőbb  foglalatosságnak 
tartja,  nyulfiakat  anyjok  hasában  lődözni  vagy  semmit  sem  tenni. 

Gazdasági  mibenlétünk  hiányos  princípiumok  következésében, 
melyek  minden  fényesb  előmenet  ellen  szegülnek,  nem  ép ;  nemzeti 
eredeti  szokásink  pedig  éppen  nincsenek,  s  a  mik  vagyunk,  a  mit 
tudunk,  csak  utánzás  következésében  vagyunk,  s  tudjuk ;  a  mi  éppen 
úgy  van  más  nemzeteknél  is,  csak  azon  különbséggel,  hogy  mi  után- 
zásinkban  makacsul  ragaszkodván  a  régihez,  s  úgyszólván  csak  kin- 
szerítve  alkalmazkodván  a  többséghez,  nem  velejét  s  észleti  —  ratio- 
nabilis  —  okát  tekintettük  az  átvett  javítások  s  új  szokásoknak, 
hanem  csak  íelszinségeiket  ruháztuk  magunkra. 

Lelki  független  ember,  összevévén  minden  rendbelit,  kik  vala- 
mely hathatós  fordulást  tehetnének  létünkben,  hány  van?  Hány  mer 
jobbágyi,  hiv  s  alázatos,  de  egyszersmind  férfiúi  önérzéssel  király- 
szék elibe  lépni,  s  a  fejdelem  atyai  keblébe  a  hon  kívánatit  bátran 
kiönteni  ?  Ki  mer  tiszta  lélekismereti  bátorsággal  viszont  a  honi  elő- 
ítéletek seregével  szembeszállni,  s  hazafiait    éppen    ott   támadni  meg, 

hol  mint  a  nyavalyának   gyökér-helye,  a  vágás   legkínzóbb 

?    S  ha  lennének  is  ily  hazafiak,    kiknek    szándéka  oly  tiszta, 

mint  kristály,  valyon  van-e  elég  lelki  tehetségök  s  élettudományok  jó 
szándékaikat  nemcsak  egekbe  fohászkodni,  hanem  azok  gyümölcsit 
is  az  élők  közé  előteremteni?  S  ha  tudományok  van,  van-e  még 
hihető  élet  is  előttök  ?  Van-e  bennök  erő  a  felbőszült  rágalom,    meg- 

sértett  hiúság  s  önszeretet  marezongásit  férfiasan  kiállni?  S  nincse- 
nek-e hitelezők  kéziben,  s  vagyoni  tehetségök  van-e  nemes,  józan 
szándékaikat  sikeresen  előre  is  mozdítni  ? 

Nagyon  elszomorodám  e  lelki  függetleneket  keresvén,  mivel 
csak  néhányt  leltem,  s  azon  kevés  —  úgy  gondolám  akkor  —  a 
sok  honfelejtett  külföldiskedőken,  az  itthoni  előítéletek  tárnokain,  az 
elpuhult  született-katonák  —  kik  lóháton  nem  ültek  még  soha  —  nagy 
seregin,  s  a  zsidó  markában  lévő  számtalan  külön  szintieken  soha, 
—  bár  legtisztább  szándékkal,  cherub  tanácsadóval,  félszázad  foly- 
tában, minden  testi  s  lelki  erővel,  legjobb  vagyonbeli  rendben  — sem 
íog  diadalmaskodni. 

Felhevült  s  rendetlen  képzelet-e,  vagy  a  tavasz  életkornak  szó- 
val ki  nem  fejezhető  édes  vágya?  nem  tudom:  de  azon  álom,  egy 
nagy  s  dicső  nemzethez  tartozni,  szivem  legtitkosb  húrjait  édeni  har- 
móniában ringatá  mindenkor.  Ilyesekkel  kérkedni  nem  mertem,  sőt 
titokban  tartam  inkább ;  mert  nagyobb  kín  alig  van  —  s  forróságban 
jeges  vizbe  ugráshoz  hasonló  —  mint:  hideg  visszavonulással  s  zárt 
kebellel  találkozni  a  hazaszeretettül  lángoló  tárt  szívnek.  Marathon 
mezein,  Phile  hasadási  közt  én  is legédesbeket  álmod- 
tam   s  mily  kicsinynek,  mily  szűknek  lelem  hazámat ! 

A  rothadás  szaga  ébreszte  fel,  s  összezsugorodott  mellembe 

temetem  el  szivem  kínjait.  Lelkem  oly  bágyadt  volt! 

S  midőn  a  hon  minden  elemeit  mély  halálnak  látszó,  önfelej- 
tett  elmerülésben  találám  s  oly  néma  volt  körültem  minden,  vérzett 
keblem  egy  darabig,  s  igy  fohászkodván  fel :  haj !  boldogabb  létre 
lenne  tán  méltó  a  magyar,  s  nemesbre  tán  én,  a  halálra  vált  nemzet 
szerencsétlen  tagja,  a  haza  sirboltjátul  könnyező  szemekkel  sza- 
kadtam el,  s  valamint  a  halandók  gondolkozó  s  hazátlan  része,  ugy 
én  is  egy  álmetaphysika  gátatlan  téréin  keresem  az  én-állitottam  lelki 
függetlenség  alapját. 

Felforgat  a  nagy  századok  érczkeze 
Mindent,  ledült  már  a  nemes  Ilion, 
A  büszke  Carthago  hatalma, 
Róma  s  erős  Babylon  leomlott. 

Szótlan  s  panaszlan  mutatkoznak  Athene,  Ephesus  emléki  egy  valahai 
íényesb  létre,  s  hadd  forogjon  néhány  ezred  le,  a  mi  féreg  éltünkhöz 
képest  örök,  de  valóságban  oly  csekély  idő,  hogy  az  örökséget  nem 
is  mérhetni  vele,  s  még  csillagunk  is  ki  lesz  törülve  a  mindenségbül, 
vagy  oly  változások  alá  vetve,  melyeket  a  gyarló  emberi  természet 
nem  állhat  ki,  s  igy  haza,  honszeretet,  hazafiság,  a  jövendő  áldása, 
halhatatlan  név,  mindannyi  horgok,  melyekbe  az  emberi  hiúság 
mohón  kap,  lelki  üressége  betöltése  végett. 

Ily  áltermészet,  melynek  ragálya  hazátlanok  közt  oly  vesze- 
delmes   engem  is  egészen  elfogott,  s  lelkem  minden  rugó- 
ságát,   minden    erejét    lebilincsezé munkássági    köröm    oly 

szűk  —  Ízlésem  szerint  oly  Ízetlen  volt s  bár  mindig  sej- 
tem, de  magamban  tisztán  ki  nem  mondám,  s  miként  is,  mert  útmu- 
tatóm ki  lehetett  volna  ?  hogy  végre,  ha  az  örömek  minden  iskolái  tárva 
állnak  előttünk  már,  férfi  korunkban  szivösztöninket  semmi  nem  töltheti  bé, 
mint  hazánk,  vagy  ha  ez  nincs,  az  emberiség  Jiasznára  s  boldogságára 
czélzó  munkálkodásink. 

Azonban  az,  a  mi  az  ifjúnak  hő  képzetében  nagyobb  s  önálló 
nemzetek  szerencséjökrül,  s  a  hátramaradt,  másokkal  összeolvadt 
kisebb  nemzetek  tűrhetetlen  szerencsétlenségökrül  igen  éles  színekkel 
festékezek,  ozt  a  tapasztaltabb  férfi  azon  szelídebb  világra  derité : 
hogy  tökéletesség  s  szerencse  kirekesztőleg  sehol  sincs,  hanem  van 
mindenütt  váltig  tenni  s  használni  való,  csak  akarjon  az  ember,  s 
valóban  ne  a  köztaps  és  dicséret,  hanem  valami  magasb  czélérés 
legyen  fáradási  köre ;  s  bármily  igaz  is,  hogy  városok,  nemzetek,  sőt 
planétáknak  is  vissza  kell  térniök  s  összeolvadniuk  egykor,  közanyánk, 
a  nagy  mindenség  keblében,  még  sem  vesz  soha  is  el  azon  angyal- 
sugta  emberi  vágy  a  mindenlét  szebb  s  tökéletesb  egybehangzása 
végett  tehetség  szerint  fáradni,  melynek  következésében  a  földi  gyarló- 
ságokon túlemelkedő  fejdelem  bölcsesége  által  egész  vidékekre  virá- 
gokat himez,  míg  a  szántóvető  egy  fát  ültet ! ! ! 

A  lehetőt s  nem  a  képzelet  ábrándozásit   akarván 

életbe  hozni,  hidegebb  vérrel  kezdem  fontolgatni  születésemhez 
csatolt  kötelességimet,  s  egyszersmind  azon  tulajdonokat  s  erőt, 
melyek  bennem  vannak  kötelességimet  teljesíthetni  is ;  de  visszaijedtem, 

midőn  a  sorstul  nyert  magas  és  független  állásomat,  magam  oly 
•csekély  s  mindentül  igen  függő  személyemmel  hasonlítám  össze. 
Tisztán  láttam :  mily  nagy  szolgálatokkal  tartozom  hazámnak,  mely- 
tül  oly  bő  javakat  nyerek,  s  keserűn  érzem  gyarló,  tehetetlen  voltomat, 
mely  egy  még  sokkal  alacsonyabb  hatáskörhöz  kapcsolt  kötelességek 
teljesítésére  sem  lenne  elegendő.  Tiszta  szándékon  s  jó  akaraton 
kivül  —  nem  csalhatám  meg  enmagamat  —  semmi  egyebet  nem 
találék  keblembem,  a  minek  hasznát  vehette  volna  a  haza.  Tiszta  szán- 
dék s  jó  akarat  azonban  velem  üres  agyúval,  kiben  nyilt  szemekkel 
látáson  kivül,  józan  itélő  tehetség  éppen  oly  kevés  volt  mint  előítélet, 
csak  szaporán  megismértete  ily  igazságokat :  „egy  ember  gyenge, 
habár  még  oly  hatalmas  is ;  divergens  lineák  soha  nem  jőnek  össze ; 
mindennek  van  közepe,  magva  vagy  lelke"  s  t.  e.  Másokhoz  csatolni 
magamat  látszott  legjózanabbnak,  s  csak  szaporán  összehozott  a 
barátság  angyala  oly  rokon  keblű  honfiakkal,  kikben  királyhoz  s 
hazához  hivség  éppen  oly  tisztán  ége  mint  bennem,  s  kiknek  tehet- 
ségeik az  enyimeket  sokkal  tulhaladák.  Hazánk  eldarabolt,  s  igy  oly 
mély  álomban  dermedező,  gyenge  létét  úgy  láták  s  oly  keserűn  érzék, 
s  oly  nehezen  tudák  tűrni  mint  én ;  s  igy  a  hon  halál-  vagy  élet- 
symptomáit  s  azon  módokat  kezdénk  vizsgálgatni,  melyek  által  a 
közönséget  szolgálhatnók,  s  azon  nagy  gondolat,  mely  a  törpe  szüle- 
tésű ajkait  gúnyoló  ránczokba  vonná,  a  félénket  pedig  megsemmisítné, 
t.  i.  honunkat  ájultságábul  életre  visszahozni,  büszke  önérzéssel  mond- 
hatom, elfért  szivünkben.  S  valóban  nem  elbizottságbul,  mintha  csak 
mi  lennénk  képesek  a  lelketlennek  látszó  testet  felébreszteni,  hanem 
mivel  azok,  kiket  még  jobban  illetne  ezen  dicső  tiszt  —  fájdalom  — 
önbálványokat  s  inkább  másokat  szolgálnak  mint  a  hazát,  vagy  oly 
vakságba  merültek,  hogy  a  hazát  úgy  is  igen  egészséges,  ébredt  s 
erősnek  tartják. 

Sok  van  mulaszthatlanul  teendő,  a  mit  a  haza  javáért  sem  a 
kormány  nem  tehet,  s  jó  hogy  nem  teszi,  mert  ez  az  önkény  ellen- 
záloga ;  de  a  nép  sem  eszközölhet,  s  őrangyalunk  mentsen  ne  is  esz- 
közölje, mert  abbul  anarchia  támadna;  s  igy  azok  végbevitele  egye- 
nesen azon  egyes  honfiakat  illeti,  kik  sulyosb  hivatali  terhektül 
menten,  független  létben  gyönyörködnek  a  haza  javaival. 

A  múltban  nemzeti  nagyságot,  legalább  olyant,  melyen  a  magyar 
túl  ne  emelkedhetnék,  ítéletünk  szerint  nem  találtunk,  mert  a  múlt 
nagyságnak  kőemlékek  s  roppant  épületek  romjai  egyedüli  tanúi ; 
minden  egyebek,  mint  könyvek,  mesterművek,  közhasznú  találmányok 
az  idő  által  elenyésznek,  nevezetes  építmények  híjával  pedig,  melyek 
századokon  hatnak  keresztül,  egy  nagy  nemzet  vagy  fejdelem  sem 
volt  még;  de  hazánkban  olyasokat  nem  lel  senki.  Azon  néhány  fel- 
leg- vagy  mocsárvár,  sőt  még  az  annyiszor  magasztalt  Visegrád 
maradék  falai  is,  költői  képzelet  nélkül  —  mely  ugyan  a  debreczcni 
pusztákra  is  varázsolhat  spanyol  kastélyt  —  nem  mutatnak  egyébre, 
mint  kis  urakra  és  szegény  királyokra. 

E  tisztára  hozott  meggyőződés  a  helyett,  hogy  elszomorított 
volna,  inkább  felvidámított  s  igy  vigasztalánk  magunkat:  „hála  az 
egeknek,  úgylátszik,  még  fiatal  nemzet  vagyunk,  nekünk  nem  fénylik 
a  múlt,  ellenben  más  nemzeteknek  nincs  jövendőjök;  —  kik  sze- 
rencsésbek?" 

Ezen  állítást,  mely  már  a  Hitelben  is  előfordult  más  szavakkal, 
te  kedves  barátom,  Taglalatod  16-ik  lapján  egy  szerencse-veder-okozta 
történet  által  nevetségessé  akarád  tenni,  azt  állítván  :  megfeledkezem  még 
kereskedési  tekintetben  is  nemzetünk  állásáról  az  akkori  időkhöz  képest, 
f.  o.  J-sö  Mátyás  s  Nagy  Lajos  alatt.  Erre  csak  azt  felelem:  a  nagy- 
ságruli  idea  különböző,  s  én  arrul  nem  tehetek,  ha  igen  nagynak 
nem  látom  azt,  a  min  mások  bámulnak,  s  arrul  sem,  ha  valamely 
magasságot  nem  az  akkori  időhez  képest,  mint  mondod,  hanem 
magában  tekintek.  Általányosan  pedig  azon,  a  külön  Ítéletekben 
számtalanszor  ismételt  eszméltetésed  :  „az  időhez,  körülállásokhoz  képest" 
józan  ítélet  hozásra  igen  veszedelmes.  Jóllehet  egy  5  esztendős  gj'er- 
kőcze  3VS  lábnyi  magasságú,  s  bármily  jól  hegedüljön  is  —  mint 
van  példa  —  mégis  csak  kicsiny  ember  azért  s  gyenge  hegedűs. 
Rövid  időhez  képest  igen  tágult,  szebbült  Pest  városa,  azonban  neve- 
zetes szépségű  nagy  városnak  még  sem  mondhatni.  Tiszántúl  sok 
gazdasági  javítás  jött  divatba  a  körülállásokhoz  képest,  hanem  azért 
a  tiszántúli  gazdaságot  általányosan  példa  gyanánt  nem  hozhatni  fel ; 
s  éppen  igy  nem  hiszem:  hogy  a  Mátyás  s  Lajos  alatti  időket, 
melyeket  úgy  ismerek  mint  te,  ha  az  „akkori  idókhez  ké(estíl-tí  kitörüljük, 

mint  nagyság  ideit  lehessen  példaképen  józanul  idézni.  Más  nemze- 
tek legalább  —  mint  valahai  magasságunk  egyedüli  igazságos  birái  — 
ily  magunkat  tömjénező  nagyságrul  semmit  sem  tudnak.  Hogy  sok 
elkeseredett  hazafi  háta  mögött  keresget  valami  fényt,  mert  maga 
előtt  minden  beborult  s  csak  sötétet  gyanít,  azt  igen  átlátom  s  meg- 
bocsáthatónak  tartom  ;  hanem  benned,  ki  igen  jól  tudod,  hogy  elszánt 
hazafiság  a  legfeketébb  éjt  is  mily  szép  reggelre  viraszthatja,  benned 
mondom,  nem  érthetem :  szebb  reményimet  a  magyar  honnak  egykori 
magasb  állásárul  egy  lotteriával  mikép  hasonlíthatod  össze  ?  Ki  már 
tízszer  nyert,  az  tizenegyedikszer  is  nyerhet  még,  ki  pedig  már  egy- 
szer élt,  az  nem  él  másodszor.  S  ha  én  —  tán  csalódásban  —  sze- 
gény anyahazánk    éltét  azon   okoskodás  szerint,    hogy   élhet,    mivel 

nem  élt  még hosszabbítni,    s   magam  s  kevés  jóakaróim 

övendőbe-tekintésünket  reménysugárral  fel  kívántam  elevenítni, 

tenéked  kellé  az  édes  báj  kettétörésére  hideg  gúnynyal  fagyasztai 
meleg  érzésimet? 

De  térjünk  ismét  a  tárgyhoz,  s  ne  felejtsük,  e  sorokat  olvasván, 
több  esztendőre  visszagondolni  magunkat. 

A  múltban  oly  nagyságot,  melyet  siratni  lehetne,  ítéletünk 
szerint  nem  találván,  elfojtottuk  magunkban  azon  sajnos  gyengeséget, 
melyre  az  emberi  nem  oly  hajlandó :  „szorgalmas  munkásság  helyett 
henyélve  lefolyt  időkbe  merülni"  s  inkább  a  jövendőt  tartánk  sze- 
meink előtt 

A  sötét  jövendő  pedig  kizárólag  csak  azon  feltétel  alatt  mutat- 
kozék  bíborszínű  távolban:  ha  a  magyarság  közért  elmésség  által  fejlend 
ki  tökéletesen.  S  minél  mélyebben  vizsgáltuk  a  haza  lakosit,  szomszéd- 
közötti  állását,  geographiai  helyzetét,  természet-ajándékit  s  több  efélét, 
s  minél  jobban  törekedtünk  kitanulni  azon  okot,  melybül  áldott 
következéseknek  kellene  a  honra  áradni,  annál  tisztábban  látszott 
előttünk  —  a  mi  végre  tökéletes  meggyőződéssé  lőn  —  hogy  minden 
lehető  előmenetelünk  kirekesztőleg  értelmességi  súlyunk  nagyobbitá- 
sában  s  csinosodóbb  nemzetiségünkben  verhet  tartós  gyökeret;  hogy 
minden,  a  mi  nem  áll  valódi  nemzetiségen  s  valóságos  —  minden 
előítélet  s  szemfényvesztésektül  megtisztult  —  értelmességen,  alaptalan, 
s  előbb-utóbb  bizonynyal  elbomlik. 

1822-ben  az  idők  folyamatja  s  bizonyos  esetek  felébresztek  „az 
ébren  szunnyadozó"  vagyis  inkább  az  alunni  igen  szerető  magyart,  s 
valódi  honszeretet  s  önbizakodásu  erőnek  jelei  mutatkozának  itt-ott ; 
s  bennünk  mind  erősb  hitté  vált:  hogy  ha  valami  felemelheti  még  a 
hazát  önboldogságára,  ura  örök  dicsőségére  s  hozzá  illő  magasságra, 
az  semmi  egyéb  nem  lehet,  mint  nemzetiség  s  iözértelmesség. 

A  sarkalatos,  nagy  ok  tisztán  feküdt  előttünk ;  hanem  a  „mikép 
s  hogjran"  nyithatni  meg  a  gazdag  kútfőt  homályban  maradt. 

Magyarositni !  De  mikép  s  mily  eszközökkel  ?  A  világon  minden 
csak  superioritásnak  enged,  ez  szoros  tudományi  törvény,  s  a  magyar, 
szinte  mindenben  csak  tanuló  lehet,  s  tanító  csak  igen  kevésben.  Ki 
kell  tehát  tisztítni  előbb  a  magyarságot  minden  szennyeibül,  hogy 
elfogadható  s  idővel  követésre  méltó  is  lehessen.  Hanem  megint  ezt 
mi  módon  valósíthatni  oly  hazában,  hol  annyi  az  előítélet,  s  oly 
kevés  a  valódi  élettudomány  ?  Előítéleteket  kiirtani  s  valódi  élettudo- 
mányt terjeszteni  pedig  mily  eszközökkel  lehet,  geographiai  szeren- 
csétlen helyzetünkben,  mely  minket  szinte  minden  közösüléstül  elszi- 
getel, s  a  nemzeti  versenygés  —  melynek  más  nemzetek  legfőkép 
köszönhetik  csudálatos  kifejlődésöket  —  hasznos  gyümölcsit  velünk 
nem  is  sejteti  ?  Külföldet  kevesen  járják,  s  ha  járták  is,  nem  ismerik ; 
vagy  ha  elsőségei  tisztán  ismeretesek  is  előttök,  hátramaradt  szegény 
hazájokat  nem  merik  bátor  egyenességgel  oly  színekkel  festeni,  mint 
az  nekiek  jelent  meg ;  s  igy  kellőkép  nem  ismervén  s  túlbecsülvén 
hónát  s  magamagát  a  jámbor  itthon-ülő  földi,  ítéletihez  s  tudományi- 
hoz makacsul  ragaszkodik ;  mert  azokat  legjózanbak  s  életre  legvaló- 
dibbaknak  tartja;  oly  tagos  tükörnek  készítésén  pedig  —  melyben 
mindegyik  tisztán  ismerhetné  magát  meg,  elsőtül-utolsóig,  ki  a  hazát 
tudva  vagy  tudatlan  tapodja,  a  közjón  vak  hévvel  ront,  vagy  azt 
hideg  gunynyal  önti  le,  vagy  a  mi  legközönségesb,  henyélve  here 
gyanánt  teng  s  a  t,  —  oly  roppant  tükörnek,  melyben  mindazon 
számtalan  híven  találná  magát  ábrázolva,  kik  igazságos  s  nemes 
leikök  súgtában  azt  hiszik  s  hirdetik :  „honunk  minden  lakosinak 
áldott  a  sorsa,  mert  magoknak,  sok  birtokban  szülötteknek,  hála  Isten, 
jól  van  dolgok"  ;  szóval :  ily  remek  s  legszükségesb  munkának  léte- 
sítésén mi  kevesen  csaknem  kétségbe  estünk. 

Azonban  azon  izlés  —  nem  akarom  egyébnek  nevezni  —  inkább 
sikeretlen  fáradni  a  köz-  és  haza  javáért  s  felemelkedésiért,  mint 
sikerrel  önhaszon  és  személyes  magasb  állás  végett,  nem  engedé 
elolvadni  tiszta  szándékunkat  férfiúi  keblinkben.  Mélyen  éreztük : 
rajtunk  a  sor  jeget  törni  s  megkezdeni  a  nehéz  munkát;  nem  toltuk 
mi  a  kormányra,  hogy  elpuhultunk,  elnémetesedtünk;  mert  miért 
engedtük  azon  méltatlanságokat  végbevitetni  magunkon ;  nem  vetet- 
tük mi  a  szántóvető,  polgárság  s  tehetetlenebb  nemességre  hazánk 
alacsony  állását  s  közértelmességünk  csekély  létét;  nem  kárhoztattuk 
mi  eldődinket,  hogy  jó  tengerpartig  nem  vittek  minket,  ha  vihettek 
volna,  midőn 

A  félvilággal  szembe  szállott 

Nemzeteket  tapodó  haragjok  s  a  t 

s  nem  panaszkodtunk  mi  az  ég  végzési  ellen,  hogy  szertebonczolt 
hazánkat  egy  testbe  szorítá  egyéb  külön  szinü  nemzetekkel;  nem 
kerestük  mi  sem  a  sors  határozásiban  a  hibát,  sem  más  felekezetűek 
szemeikben  a  szálkát;  hanem  egyenesen  magunkat  s  velünk  egy- 
rendüeket  vádoltuk  hátramaradásunk  s  hazánk  alacsony  állása  miatt. 
Rémvázként  szolgáltak  a  véletlentül  nyert  számos  áldásink,  melyek 
úgyszólván,  szemrehányák  oktalanul  pazarlott  legszebb  esztendőinket 
természeti  idomaink  fejletlen  parányiságát,  már  a  bölcsőben  talált 
nevezetes  vagyonink  észnélküli  eldarabolását,  s  midőn  már  szinte 
gyűlöletre  méltóknak  kezdők  ítélni  magunkat,  semmi  egyéb  mint  a 
még  hihetőleg  előttünk  fekvő 'élet  s  mindazon  jó,  melyet  még  létesít- 
hetni remélénk,  s  erős  akaratra  gyámított  tiszta  szándékunk  menté- 
nek meg  az  önvád  tűrhetetlen  fulánkitul.  De  midőn  azt  kellé  tapasz- 
talnunk :  hogy  a  velünk  egyrendüek  nagyobb  száma,  s  kiket  az  Isten 
hasonlíthatlanul  szebb  tehetségekkel  áldott  meg  mint  minket,  még 
hasztalanabbul  élték  napjaikat,  s  munkátlanság,  ízetlen  örömek,  tudat- 
lanság, rendetlenség  s  unalom  közt  vénültek  meg,  akkor,  megvallom : 
hiúságunk  alighogy  valami  belső  megelégedést  nem  éreztetett  volna 
velünk,  ha  egy  szebb  ösztön  tüstént  nem  birt  vala  egy  hozzánk 
méltóbb  elhatározásra :  kötelességinket,  mert  eddig  jól  nem  teljesítettük, 
s  éppen  azért,  mivel  oly   kevesen   vagyunk,  jövendőben   kettőztetett 

erővel  s  állhatatossággal  vógbevinni.  Őrajtok  magasb  állásuakon, 
sokkal  több  vagyonuakon,  hosszabb  életüeken  lett  volna  a  sor  —  a 
helyett,  hogy  minket  kisebbeket,  tehetetlenbeket,  ifjabbakat  állati  életek 
vagy  életi  álmok  által,  úgyszólván,  inficiáltak  —  példával  előttünk 
járni,  a  királyszék  támaszai  s  hon  oszlopai  lenni,  a  mik  lenni  nem 
tudtak.  S  ha  köztük  csak  kevesen  tölték  be  valódi  becsök  által  az 
idegen-irigylette  helyeket,  s  akkor  is  egyesítés  s  minden  erőknek  egy 
fő  czélra  összesítése  helyett,  inkább  egyedül  s  igy  sikeretlenül  fárad- 
tak tisztköreikben,  midőn  a  nagyobb  rész  bágyadt  kábultságában  alig 
mutatott  egyéb  életerőt,  mint  lábbal  tiprását  legszebb  jusainak :  azért 
mi  szent  köteleségink  teljesítéséiül  még  nem  hittük  felszabadítva 
magunkat,  s  nem  mérvén  gyenge  erőnket,  gyarló  tehetségünket,  hanem 
bizván  szándékunk  tisztaságában  s  Isten  segítségében,  oly  érzéssel 
fogánk  a  nagy  munkához,  mint  mikor  egyedüles  ember  orvos-tudo- 
mány s  gyógyszer  nélkül  rideg  pusztán  halálos  álomkórságban  fekvő 
felebarátját  leli,  s  azt  addig  ápolgatja  s  iparkodik  visszahozni  életbe, 
mig  tudósb  s  tapasztaltabbak  érkeznek. 

A  hon  vizei  korlátlan  dühökben  mindig  öntsék  el  az  ország 
legtermékenyebb  vidékit,  s  az  örök  posványok  méreglehelő  önkényök 
mindig  kínt  s  halált  szüljenek  ?  Severin  bérczei  s  Duna  kőszirtéi 
mindig  gátolják  a  világ  egyéb  lakosival  közösülésünket?  Szabadság- 
ruli  idétlen  képzetünk  s  törvényink  bal  magyarázata  századokig  tiltsa 
tőlünk  el  a  közösülés  kellemit  ?  Egyetlen  egy  sovány  esztendő  gyászba 
borítsa  jövendőben  is  —  mint  már  annyiszor  —  a  fél  hazát  ?  A  népre 
vetett  idomlag  oly  csekély  adó,  mind  terhesb  legyen  idő  folytával? 
A  haza  szivét,  Buda  s  Pestet,  álló-hid  soha  ne  kösse  egybe?  S  elbo- 
molhatlan  színház  örökre  meg  legyen  tagadva  azon  nemzetiül,  mely- 
nek nyelvén  kivül,  úgyszólván,  semmi  sajátja? 

Hát  annnyi  fundátióink ?  —  A  földmüve- 
lés jobb  ismerete  soha  ne  ruházzon  zöld  szint  naptul  aszott  meztelen 
pusztáinkra  s  avar  fenyerinkre?  Manufactura,  fabrika,  kereskedés 
hazánk  gazdagságát  soha  ne  emelje  magasbra  ?  Külföld  előtt  mindig 
ismeretlen  maradjon  a  magyar?  s  több  eféle. 

Nem,  nem !  szebb  létre  méltó  hazánknak  ki  kell  vetkezni  e 
szánakozást  vagy    megvetést  érdemlő   szennyeibül,  s  mi  ily  égető,  a 

19-dik  századra  s  keresztények  közé  többé  nem  illő,  szégyeneket 
henyélve  s  karnyugva  tekinteni  tovább  nem  tudtunk.  Semmi  esküvés, 
csak  honszeretet  s  kötelesség-érzés  által  egyesülve,  megállapodtunk 
néhányan:  mindent  elkövetni,  vigasztaljon  bár  remény-sugár,  bár 
nem,  a  mi  tőlünk  csak  telik  ;  mind  azt,  a  mit  fentebb  említek,  s  még 
tizannyit,  a  mirül  egy  szót  sem  szóltam,  —  jólehet,  honunknak  rá 
nagy  szüksége  van  —  mozgásba  s  életbe  hozni. 

Te  most,  barátom,  hihetőleg  nevetsz, eszelősnek  gondolsz 

s  imigy  szólsz  magadban  s  később  tán  még  nyomtatni  is  fogod :  „ily 

óriási  munkákat   egy-két   ember   akar   végbevinni s  ilyesekkel 

még  kérkedni  is  mer  a  szemtelen ". 

A  mire  én  azt  felelem:  hogy  valamint  az  elkorcsosodás  s 
tudatlanság  azon  ok,  melybül  mindenféle  számíthatlan  rossznak 
szükségképen  következni  kell ;  úgy  a  nemzetiség  s  közértelmesség 
azon  nagy  ok,  melybül  előbb-utóbb  mind  az,  a  mit  említek,  s  még 
tizszer,  sőt  százszor  annyi,  minden  bizonynyal  következni  fog. 

Azon  sok  ujabb  remek  munkák,  melyek  a  külföldet  s  főkép 
Britanniát  dicsőitik,  szorosan  véve  nem  kirekesztőleg  a  mostani  élők 
vagy  csak  rövid  idő  előtt  elhunytak  eszközlési,  hanem  lételök  már  a 
múlt  századokban  gyökerezik.  Mily  számos  előítéleteken  kellé  diadal- 
maskodni, hány  balisméretet  eligazítani  s  józanítani,  mennyi  egyes 
szerencse-próbálókat  egy  nagy  czélérés  végett  egyesítni  előbb,  hogy- 
sem egy  tökéletes  linea-  vagy  gőzhajó  készűlhete;  >■**  roppant  vas- 
hidak  s  utak  egy  testté  forraszthaták  az  országot;  a  szántóvető  kis 
kertté  változtathatá  a  természet  kezeibül  kopáron  átvett  szomorú 
vidékeket!  s  több  eféle. 

Mennyi  temérdeknek  kellé  valóság  s  életbe  lépni  előbb,  hogy- 
sem ilyesek  végbevitelérül  némi  hihetőséggel  csak  álmodni  is  lehetett 
volna !  A  bámulásra  méltó  szigetnek  mindazon  csudái,  melyek  előtt 
az  igazságos  ember  megilletődéssel  nyúl  süvegéhez,  egy  Bacon,  Gib- 
bon, Young,  What,  Smith  s  t.  i.  lelkébül  vevék  valódi  eredetöket, 
s  nem  annyira  azok  eszközlési,  kik  a  józanon  rakott  alapokra  álliták 
csak  remekeiket.  Oly  mélyen  feküsznek  azonban  az  igazi  nagyság 
fenékkövei,  hogy  azok  mindenki  szemeibe  nem  könnyen  tűnnek, 
midőn  a  superaedificatumokon  bámul  a  sokaság. 

-    222    - 


Te  is,  tisztelt  barátom,  tudom  mint  sok  más,  szivkeserüséggel 
nézitek  a  civilisált  nemzetek  sorában  oly  alacsony  állását  honunknak. 
Ti  is  szeretnétek  látni  rakonczátlan  vizeink  fékülését,  mocsárink 
kiszárítását,  honunknak  vasút  által  az  Adriai-  s  Dunánk  megtisztí- 
tandó medrével  a  Fekete-tenger  szoros  egybeköttetését ;  nektek  is  jól 
esnék  kemény  utakon  repülni,  midőn  most  annyiszor  helybül  sem 
tudtok  mozdulni,  vagy  halálos  unalommal  lézengve  zúzott  testeitck- 
bül  szinte  kirázódik  a  lélek ;  ti  szivetek  is  reszketne  örömtül,  ha 
legelső  palotáiul  a  legutolsó  kalibáig  mindünnen  bőség  s  mosolygó 
kép  tűnnék  élőtökbe ;  ti  is  szeretnétek,  ha  a  népen  fekvő  adó  könnyű 
lenne,  s  az  kétannyit  tudna  elbírni  nevetve ;  s  mennyire  tágulna  keb- 
letek, tagadhatod-e  barátom,  ha  álló-hid  Buda  s  Pestet,  a  hon  eldara- 
bolt   szivét,    örökre    egybekapcsolná  — s  nemzeti    színházban 

Thalia  s  Melpomene  magyar  nyelven  üdvözlené  a  nemzetiség,  hon- 
szeretet s  jobbágyi  hivség  halhatatlan  tetteit !  Mily  megelégedést  szülne 
bennetek,  haza  oltárára  rakott  áldozatink  valahai  haszna;  mennyire 
vidámitná  fel  lelketeket,  ha  ábráztalan  pusztáitokon  árnyék  alatt 
legelnének  nyájaitok,  gulyáitok;  s  művészet  s  kereskedés  gyarapitná 
mind  a  szegényt,  mind  a  dúst !  S  mily  különböző  érzéssel  élnétek 
napjaitokat,  ha  nyugottul-keletig,  nagy  s  kicsiny  ismerné  a  magyart, 
s  mély  tisztelettel  említné  nevét  s  a  t.  Tudom  barátom,  te  mindezeket, 
nem  különben  mint  én,  óhajtanád  valósulva  látni ;  azonban  nem  értesz 
velem  egyet  azon  okokban,  melyekbül  ítéletem  szerint  egyedül  követ- 
kezhetik  Magyarország  hihető  előmenetele. 

További  vizsgálat. 

Hogy  pedig  azon  módokban,  melyek  által  mi  többen  a  most 
említett  honi  diszek  magvát  elvetni  kívánjuk,  te,  tisztelt  barátom, 
velem  nem  értesz  egyet,  s  másutt  keresed  az  okokat,  mint  én,  azt 
onnan  tudom  csalhatatlanul :  mivel  te  éppen  azon  okokat  törekedel 
Taglalatodban  gúny  vagy  gyűlölet  tárgyaivá  tenni,  melyeket  én,  mint 
annyi  remény-alapimat,  a  legmélyebbek  közé  számlálok.  Ez  azonban 
úgy  all-e  mint  mondom,  vagy  sem,  csak  egész  munkám  tartalmábul 
tűnhetik  szembe. 

Abban  állapodtunk  meg  néhányan,  mint  fentebbi  czikkben 
mondám :  „minhasznunkat  hátratevén,  mindent  elkövetni,  a  mi  honunk 
javát  valami  mód  előmozdíthatná" ;  nehogy  azonban  kutainkat  oly 
helyen  kezdenők  ásogatni,  hol  víz  nincs,  s  igy  minden  siker  nélkül 
fáradoznánk :  az  ország  valódi  mibenlétét  még  jobb  s  tisztábban 
ismerni  tartánk  szükségesnek ;  ezt  pedig  úgy  hittük  legbátorságosab- 
ban eszközölhetni,  ha  lehetőleg  elnyomván  minden  vakitó  hazaszere- 
tetet keblünkben,  s  az  anyatejjel  szítt  számtalan  előítéleteket,  egye- 
nesen azt  tekintjük  először :  mily  javakkal  ruházza  fel  a  Magyarhon 
lakosit?  s  csak  ennek  tisztába  hozatala  után  keressük  fel  azon  kút- 
főket vagy  ok-gátokat,  melyeknél  fogva  oly  sok  vagy  kevés  jó  foly 
a  közönségre. 

így  cselekszik  a  jó  gazda:  megvizsgálja  előbb  termésit,  s  ha 
hiba  van  bennök,  akkor  nyomozza  ki  annak  gyökér-okát,  és  segít, 
ha  lehet.  így  cselekszik  az  ügyes  orvos:  keresztül  nézni  iparkodik 
mindenek  előtt  a  beteg  test  állapotját,  s  csak  aztán  keresi  a  nyavalya 
okát,  s  gyógyít,  ha  lehet.  S  igy  cselekszik  szinte  minden  okos  ember, 
ki  javítni  vagy  gyógyítni  akar :  tekinti  előbb  az  ideigóráiglani  álladal- 
mat,  s  aztán  törekedik  kifejteni  az  álladalom  mibenlétének  gyökér- 
okát, s  javít  ha  lehet. 

Ily  morális  diagnosis  vagy  pathologia  —  ha  szabad  igy  nevez- 
nem —  látszott  azon  kalauz  lenni  előttünk,  melynek  útmutatása  sze- 
rint legbiztosabban  reméltük  elérni  azon  pontot,  honnan  tisztán  lát- 
hatni az  ország  valódi  mibenlétét  S  bár  mindenki  ez  utat  tartaná  s 
követné!  akkor  valóban  tiz  esztendő  alatt  több  vitetnék  véghez,  mint 
most  századok  lassú  forgása  után  csak  életre  kaphat  is;  mert  a 
helyett,  hogy  mindjárt  javításhoz  kezdenénk,  most  azt  szükséges 
megmutatni  előbb :  „hogy  javítás  kell".  S  ime  létünk  e  meg  nem  isme- 
rése azon  leg  és  legmélyebb  gyökér-ok,  vagy  ha  még  jobban  akar- 
juk kifejezni,  inkább  azon  „semmi",  melybül  semmi  sem  következik,  s 
mocsár  mocsár,  rossz  út  rossz  út,  kereskedésre  nem  alkalmas  bor 
kereskedésre  nem  alkalmas  bor,  s  számtalan  eféle  marad  meg  mint 
volt,  vagy  helybül  csak  csigaként  mozdul. 

Előre  gondoláshoz  és  számításhoz,  józan  itélet-hozáshoz  s  azon 
kivánat-kifejtéshez  „valamit  javítni  akarni",  elég  a  dolgot  ideig-óráigi 

fektében  tisztán  látni ;  s  nincs  vcszedelmesb  s  minden  nagyobb  elő- 
menet-  s  javítást  megsemmisítő^  mint  a  körülállások  s  összeköttetése- 
ket a  dolog  valódi  mibenlétének  ismerete  előtt  tekintni,  a  mi  örök 
hasonlitgatások  által  végre  minden  józan  ítéletet  eltipor.  „A  pesti 
pornál  még  nagyobb  a  berlini;  képtelen  pusztáinknál  még  képtelen- 
bek Arábia  homokai ;  szántóvetőink  sokkal  szerencsésbek,  mint  számos 
más  nemzetek  szántóvetői ;  igen  is  messze  haladott  már  földművelési 
tudományunk,  ha  fekvésünket  tekintjük  s  a  t."  Minek  mindezek, 
Istenért!  Talán  hogy  mocskaink  s  előitéletink  közt  még  mélyebben 
alugyunk  el,  vagy  magunkat  már  igen  fényes  állapotban  higyjük, 
mert  mások  még  nagyobb  homályban  vannak !  Elég  tudni :  „el  van 
vesztve  valamely  csata",  hogy  az,  kinek  semmi  köze  hozzá,  lóduljon 
az  útbul ;  elég  tudni :  „Konstantinápolbul  Bécsbe  Magyarországon  utazni 
bajos",  hogy  az  utazó  inkább  más  utat  válaszszon;  elég  tudni:  „a  magyar 
bor  igen  sokszor  elromlik,  ha  idegen  földre  riszik",  hogy  Európa 
inkább  franczia  borokat  igyék ;  elég  tudni :  „magnásink  nem  igen 
törődnek  a  közjóért,  s  országgyűlésre  sem  mennek",  hogy  a  külföld 
ne  igen  becsülje  őket ;  elég  tudni,  „hitel  Magyarországban  nincs",  hogy 
a  pénzes  külföldi  inkább  töröknek  adja  pénzét  mint  nekünk  s  a  t. 
Józan  itélet-hozásra  elég  tudni :  „mily  formájú  s  állapotú,  jó,  közép- 
szerű vagy  tűrhető-e  a  tisztán  előttünk  fekvő  tárgy" ;  ki  lop,  tolvaj,  s 
az  ok,  mely  őt  lopásra  birá,  akármilyen  legyen  is,  a  tolvaj  nevet  nem 
törli  le  róla ;  ki  szántszándékkal  öl,  gyilkos,  s  a  közönség  őt  nem  az 
inditó-ok,  hanem  csak  tette  után  itéli.  Ki  hat  lábnyi,  az  hosszú  ;  ki 
öt  lábnyi,  rövid ;  negyvenedik  gradus  feletti  országok  hidegek,  har- 
minczadik  alattiak  pedig  melegek;  a  tengervíz  sós,  folyóvíz  édes 
s  a  t,  s  az,  hogy  miért  nőtt  egyik  hosszabbra,  másik  rövidebbre ;  miért 
hideg  a  pólushoz  közelebb  vidék  s  meleg  a  távulabb ;  miért  sós  a 
tenger  s  édes  a  folyam  s  a  t.,  mind  ez  sem  a  formán,  sem  a  miben- 
léten legkisebb  változást  sem  tesz.  Az  ütés  fáj,  ámbár  az  égetés  még 
jobban  fáj ;  Olaszországban  sok  narancs  terem,  ámbár  Portugalliában 
még  több ;  ki  márul-holnapra  keresi  kenyerét,  szegény,  ámbár  az,  ki 
mindennapi  élelmét  sem  tudja  pótolni,  még  szegényebb ;  Cseh- 
országnak művészeti  értclmessége  nagy,  ámbár  Britanniáé  még 
nagyobb  s  a  t. 

Ezen  itt  előbocsátottak  velejét  átgondolván,  mi  is  a  jó  gazda  s 
ügyes  orvos  példáját  követni  tartottuk  legtanácsosbnak,  s  ennél  fogva 
nem  tekintvén  a  jó  s  rosszat  szülő  okokat,  hanem  a  Magyarhon 
valódi  mibenlétét  minden  körülményi  s  összeköttetési  nélkül,  egye- 
nesen csak  factumokra  állítók  vizsgálati  okoskodásinkat. 

A  magyar  alkotmány,  úgyszólván,  minden  áldásit  egy  épvelejü, 
fiatal,  egészséges  s  gazdag  mágnásra  összehalmozza.  Ő  a  hon  ked- 
veltje. Képzeljünk  magunknak  egy  olyant  —  nehogy  azonban  a  hon- 
szeretet, anyatej,  első  benyomások,  a  gyermekkor  vágyai,  a  hatalmas 
szokás,  vagy  mivel  jobbat'  nem  látott  s  nem  képzelhet,  disqualificál- 
iák  őt  józanon  s  igazságosan  Ítélhetni  —  hagyjuk  őt  húsz  esztendős 
korában  ép  ítélettel  s  minden  homályositóktul  menten,  a  vizekbül 
feltűnni.  Járja  be  elég  tehetséggel,  de  hazátlan,  a  föld  vagy  csak 
Európa  néhány  vidékit,  s  tudja  meg  végre,  hogy  van  egy  ország, 
melyrül  azt  fecsegik:  extra  Hungáriám  etc,  s  hogy  ő  azon  boldog 
ország  kedveltje,  kit  pazérolva  rakott  meg  a  sors  legszebb  ajándéki- 
val.  Sietni  fog  nyakra-főre  minél  hamarébb  a  haza  szivét,  a  fővárost 
látni.  Nem  tudom,  a  hon  mily  kapuján  lépend  hazájába,  de  tapasz- 
talni fogja:  ha  Austriábul  jő,  hogy  egy  szebb  országot  hagyott  el; 
ha  tengeren,  hogy  igen  hiányos  s  a  honnal  összeköttetésben  alig  lévő 
révpartokba  ért ;  ha  Törökbirodalombul,  hogy  egy  a  természettül 
rendkívül  megajándékozott  magas  tartománybul  egy  egészségtelen, 
korlátlan  vizek  által  rútul  elbonczolt  posványságba  lépett  le ;  ha 
Erdélybül  —  mely  bár  magyar,  még  sem  Magyarország,  s  tán  nem 
is  akar  lenni  az,  habár  mi  akarjuk  s  óhajtjuk  is,  —  hogy  egy  kert- 
bül  sivatag  homokokra  jutott ;  ha  Galliciábul,  hogy  elhagyá  a  jó  utat 
s  nagyobb  szorgalmat.  Télen  utazván  —  télszakot  vesszük  érkezte 
idejének,  mert  a  nyár  olyan  mint  a  fiatalság,  melyben  minden  jól 
megy  —  azt  veendi  észre :  hogy  úgy,  mint  valaha  tán  a  paradicsom- 
ban szinte,  minden  a  természetre  van  bizva ;  ha  fagy  s  az  idő  szá- 
raz :  halad-halad ;  ha  enged  s  havaz :  rab.  Érkezik  most  Buda  s  Pest 
felé ;  s  ha  nyugotrul  jő,  egy  szomorú,  meg  nem  szűnő  hosszaságu  s 
rossz  kövezetü  utczán  ballag  lépve  mig  a  Duna  dísztelen  s  undorodás- 
okozó  partihoz  jut,  hová  minden  szemét  rakatik.  Vendégfogadók  igen 
rosszak  ;    Pestre   igyekszik,    de   nincs   hid,    legotrombább    készületil 

hajókra  ül,  ha  a  nép  salakjával  birkózva  elérheti  azokat.  Ha  pedig 
éjszak,  kelet  vagy  délrül  jő,  s  enged,  sártengert  kell  átúsznia.  Pesten 
néhány  szép  épületet  lel,  de  kár,  hogy  sárban  vagy  porban  állnak; 
a  fogadók  igen  alávalók,  külön-szállást  bajosan  kap.  Keresi  most  az 
ország,  a  honi  kincsek  tárházit,  s  egyéb  fő,  de  még  kisebb  városok- 
ban is  közönségesen  találkozható  szemlélésre  méltókat,  keresi  sokáig, 
de  mit  talál  —  azt  az  olvasó  ítéletére  hagyom ;  megéhezvén,  a  leg- 
alábbvaló  vendéglőknél,  étvágyat  visszaijesztő  mocskos  bariangikban, 
csak  jó  bort  s  igazán  sült  zsemlyét  is  alig  kap ;  megyén  most 
theatrumba,  de  magyar  nincs !  megyén  hát  németbe,  s  a  világ  leg- 
czéliránytalanabb  színházába  lép ;  megyén  tovább  a  közbálba,  s  ott, 
ha  tán  kordovány  vagy  bagaria  helyett  czipőben  jár,  s  mindent  nem 
dicsér,  megbántásnak  teszi  ki  magát,  melyet  ha  bajnoki  mód  eligazitni 
kész,  nem  egy,  de  sok  ököllel  kell  végeznie.  Keresi  most  az  olvasó 
társaságokat  s  a  t,  de  hiába  keresi.  Az  utczákat  esőn,  napon,  szélen 
kivül  nem  mossa  senki,  nem  szárítja.  Érkezik  a  tavasz:  a  természet 
csudáiba  merülve  tiszta  levegőt  szíhatna,  de  körül  belül  nincs  fa,  a 
nevető  zöld  szin  számkivetve,  minden  hamuszínű ;  s  ha  végre  népes, 
szoros,  zsidó-lakta  utczán,  —  hol  könnyen  fel  is  szedhet  valamit  — 
tor  keresztül,  vagy  homok-buczkákon  s  ronda  sikátorokon  túl,  a  nap 
majd  minden  óráiban  halotti  szekérrel  találkozik,  keskeny  alléek  s 
gyenge  csemeték  közt  leli  végre  magát  s  a  t.  Ez  a  főváros !  Jószágira 
megyén,  s  oly  roppant  terjedékü  birtokbul  nagy  kincseket  remél,  de 
sokszor  azon  kérdéssel  fogadják  tisztei :  „nem  hozott-e  folyó  költsé- 
gekre pénzt  ?"  vagy  rossz  árak,  kevés  jövedelmek,  vizáradások,  métely, 
döghalál  s  a  t.  kellemes  hireivel  töltik  be  füleit.  A  hol  utazik,  ha 
magyar  a  fogadós,  bizony  nem  fogadják  jól,  s  csak  azzal  fog  élhetni, 
a  mit  magával  hozott ;  mindenütt  rövid  és  szűk  ágyakat  találand, 
s  —  hogy  ezen  leírásomban  végtelen  hosszú  ne  legyek  —  a  hon 
kedveltje  a  rá  halmozott  physikai  életkellemek  foglalatját  igen  cse- 
kélynek fogja  tapasztalni,  midőn  morális  állásárul,  hazt'hideg  vérrela 
gondolja  át,  így  lesz  kénytelen  ítélni :  „sem  a  nemzetnél,  sem  a  kormány- 
nál nagy  fényben  nem  vagyok,  a  mi  természetes ;  mert  a  velem  egy- 
rendüek  nagyobb  száma  hosszas  semmirevalósága  által  mind  a  nem- 
zetet, mind  a  kormányt  megvetésünkre  kinszerité,  vagy  szoktatá." 

S  ily  szinüek  levének  rala  csak  kevés  esztendő  előtt  az  első 
benyomások,  melyek  a  néhány  hónapig  honunkban  tartózkodó,  vizbül 
ötlött  magyarra  hatottak  volna.  Ha  pedig  tovább  marad  vala  köztünk 
s  az  országos  erőmű  lassú  forgását,  a  legdúsbak  s  vagyonosbak 
szegénységét,  s  a  javítások  ellen  vivó  előítéletek  számithatatlan  sereget 
tökéletesen  ismeri  vala,  akkor  bizonyosan  igy  kiáltott  volna  fel:  „hát 
ez  ama  csudálatra  méltó,  felhőkig  magasztalt  ország",  s  bámulta 
volna,  hogy  egy  fiatal  s  annyi  erővel  biró  nép,  mely  valóban 
magasb  állásra  lenne  méltó,  oly  szívesen  vesztegel  alacsony  álla- 
dalmában. 

Ha  pedig  nem  a  jobb-lét  is  az,  a  miért  mindenki  fáradoz,  s 
nem  a  jólét  azon  czél,  melynek  elérésére  egy  józan  országiásnak 
minden  felett  törekednie  kell,  mily  lelki  táplálékokat  lelt  volna  köz- 
tünk a  felhozott  mágnás  !  Mikép  becsüljük  elhunyt  hazánkfiait  ?  Van-e 
a  hazában  csak  egy  nevezetes  emlék,  mely  a  századok  viharival 
megríhatna,  s  valami  megdicsőült,  de  emlékezetünkbül  számkivetett- 
nek hamvain  méltán  emelkedne  fel,  s  az  élőket  nemes  pályát  járni 
serkentné.  —  Pedig  „voltak  nekünk  sok  nagy  embereink,  kik  ha  nem 
arany,  rézoszlopokra  ugyan  méltókká  tették  magokat;  de  mindeddig, 
kilenczszáz  esztendő  után  is !  semmi  országos  jelek,  dicsőségre  emlé- 
keztető s  gerjesztő  jelek  nem  látszanak;  ellenben  mennyi  a  bitófa".— 
S  hát  mikép  becsüljük  a  még  köztünk  lévőket,  ha  hosszú  czimzetök 
s  több  eféle  nincs  ?  Mindezeket  átgondolván,  tán  igy  okoskodott 
volna :  „azon  ember,  ki  legmegbecsültebb  s  legtöbb  életjóval  bir,  az 
a  nemzet  kedveltje ;  azon  nemzet,  melyben  a  lehetségig  legtöbb  lakos 
becsültetik  meg,  és  sok  életjóval  bir,  az  az  Istennek  kedveltje ;  ben- 
nem concentráltatik  a  Magyarhon  java;  de  ha  valaki  más,  hivatalt 
vagy  czimet  nem  ruház  rám,  nagyon  megbecsülve  nem  vagyok,  s 
minden  vagyonommal  az  élet  csak  igen  kevés  javait  bírom,  én  a 
magyar  nemzet  kedveltje  !  S  igy  mily  csekélyen  lehetnek  megbecsülve, 
s  mily  igen  kevés  életjót  bírhatnak  még  mind  azok,  kikre  a  hon 
kevésb  áldási  jutottak,  vagy  kiktül  a  hon  áldási  úgyszólván,  meg- 
tagadtattak !  Magyarország  tehát  nem  kedveltje  az  Istennek,  s  nem  is 
leend  soha,  mig  fiai  rokon  szeretet  s  egyesült  erejű  fáradozásik  által 
nem  emelik  azt  szabad  országok  sorába." 

Siker  után  legjobban  ítélhetni  a  kútfő  ép,  egészséges,  elég  s 
tartós  létérül.  Ha  a  sikerek  hibásak,  hiányosak,  vagy  szinte  egészen 
elmaradnak,  oly  bizonyos  mint  2X2  =  4,  hogy  a  kútfőkben  hiba 
van.  Már  ha  szorosan  sikerek  után  Ítélnénk  Magyarországrul,  még 
ez  órában  is,  —  habár  mai  állásunk  a  néhány  év-előttivel  alig  hason- 
lítható, —  a  kútfőket  módtalan  hibás,  igen  elégtelen  s  némelykor 
szinte  kiszáradtaknak  kénytelcnittetnénk  tartani ;  mert  sem  a  physikai, 
sem  a  morális  jólét  tartalmát  nem  találnók  oly  szerfelett  csekély 
mennyiségűnek  egy  civilisált  vagy  civilisatiói  praetensióval  tömjénez- 
kedo  nemzet  közt  is,  mint  éppen  Magyarországban. 

így  látja  a  dolgot  a  minden  előitélettül  tiszta  szem,  ha  értel- 
mességi  súlyok  által  világszerte  ismeretes  országokkal  hasonlitja  össze 
a  Magyarhont.  Már  ha  olyas  vidékekkel  hasonlittatik  össze,  melyeken 
csupa  s  olyas  önkény  uralkodik,  mely  még  a  közvélekedés  által 
sincs  néminemüleg  zabiázva,  akkor  természetesen  valami  fényben 
tűnik  fel ;  de  mily  szegény  fény  ez !  Én  legalább  —  s  ez  is  izléstül 
függ  —  jobban  szeretném,  „boritná  hazámat  inkább  örök  sötétség,  mint 
ily  nyomorult  fény"! 

Hagyjuk  azonban  visszamerülni  mágnásunkat  a  habok  köze. 
Elég  kellemetlen  volt  jelenése,  s  főkép  mivel  oly  számtalan  mágnás- 
hoz hasonlitott  —  s  bár  mondhatnám,  csak  képzeletben!  —  kik  nem  a 
tengerbül  emelkedtek  ki,  de  nagy  birtokok  örökösivé  szép  névvel  a 
magyar  honban  születtek.  Kellemetlen  volt  jelenése,  hanem  igen  hasz- 
nálhat, s  mi  is  —  hogy  felfogjam  megint  beszédem  fonalát  —  azt 
hittük,  igen-igen  használand ;  mert  arra  fog  emlékeztetni  minden 
vizsgálatinkban :  hogy  mi  is  oly  hideg  vérrel  Ítéljünk  honunk  állásá- 
rul, mintha  vizbül  keletkeztünk  volna  ki,  s  vérünk  —  a  hon  javáért 
oly  melegen  égő  vérünk  —  csak  akkor  forrjon  a  haza  magasodását 
szomjazó  szivünkben  erős  és  állhatatos  végrehajtó  akarattal,  midőn 
már  a  csendes  s  hideg  fő  kijelelé  a  kútfők  hibák  s  azon  módokat, 
melyek  által  a  kútfőket  tágitni  s  gazdag  áldásokkal  buzogtatni 
lehetne. 

így  föhászkodánk  az  egekbe  :  „adj  Ur  Isten  tanácskozásra  hide 
vért,  s  önts  állhatatos  tüzet  ereinkbe  véghezhajtásra"  ! 

S   itt  közbevetőleg   mindenkinek   tanácslom,   fohászkodjék   fel 

Így  némelykor;  mert  valóban  legtöbb  azért  nem  díszlik  s  virágzik  a 
világon,  s  kivált  hazánkban,  „mert  forró  vérrel  fontoltatik,  szalmalángra 
lobban,  s  csigavérrel  hajtatik  végre" ! 

Lehetőségig  hideg  vérrel  kezdettük  a  sikereket  vizsgálni.  Nem- 
zetiségünket, szokásinkat  fejletlen  találtuk.  Tudományban,  mesterség- 
ben, művészetben  iszonyú  hátramaradtunkat  tapasztaltuk,  s  hogy 
végkép  hosszas  ne  legyek,  s  a  mondottakat  s  még  mondandókat 
más  szavakkal  még  egyszer,  vagy  inkább  annyiszor  ne  ismételges- 
sem, az  ország  szegénységén  megijedtünk,  s  azt  voltunk  kénytelenek 
megvallani :  hogy  akármit  tekintsünk  is,  a  lelki  s  testi  műveltség 
egész  köriben  A-tul  Z-ig,  mindenben  nagyon  hátra  vagyunk ;  —  ámbár 
egyszersmind  annyi  fiatalság,  erő,  idom  s  fogékonyságnak  vettük 
észre  csalhatatlan  jeleit,  hogy  nagy  előmenetelink  közelségét  világosan 
láttuk  magunk  előtt. 

Csalatkoztunk-e  igy  látásunkban,  azt  csak  a  fényesb  „Világ"  s 
idő  döntendi  el ;  de  hogy  teljességgel  igy  láttunk,  arrul  szavamat 
adhatom,  s  arrul  is,  hogy  hátramaradásunk  ismerete  úgy  sérté  lel- 
künket, mint  szálka  a  szemet ;  a  szebb  remény  pedig  úgy  melegítő 
keblünket,  mint  mennyei  sugár  a  kétségbeesőt. 

Következett  most  —  miután  átlátni  kinszeritteténk,  hogy  össze- 
leg  csak  kevés  jó  foly  a  magyar  közönségre,  ahoz  képest,  a  mi  foly- 
hatna, s  igy  a  haza  beteg  —  azon  vizsgálat :  valyon  miért  beteg  a 
haza,  s  ugyan  mikép  lehetne  rajta  segitni  ? 

A  betegség  gyökér-okát  —  mint  fentebb  már  egyenesen  kimon- 
dám  —  kirekesztőleg  nemzetiségünkfejletlenségébensközértelmességünk 
csekély  létében  találtuk.  A  nemzetiség,  magyarság  kifejléséhez  pedig, 
melyet  az  idő  szelleme  visz  magával,  kötelességink  hű  teljesítése  által 
reméltünk  leghathatósblag  járulni,  mint  a  közértelmesség  tágítását 
egyesülés  s  elmetehetségek  súrlódása  által  gondoltuk  legsikeresebben 
eszközölhetőnek.  S  igy  a  hon  beteg  létén  diadalmaskodást  nem  egy, 
nem  kevés,  hanem  mindnyájunk  egyesült  összehatása  s  együttmun- 
kája  által  hittük  valósithatónak.  A  nemzetiség  felemelése  végett  min- 
dig elménk  előtt  lebegett:  hogy  magyarok  vagyunk,  s  azok  emlékeze- 
tében megújítottuk,  több  kevésb  sikerrel,  magyar  születésűket,  kik  azt 
elfeledek  már ;  s  hogy  nemzetiségünk  mind  nemesbre   fejlődjék,  s  ne 

alapuljon  semmi  egyében,  mint  minden  homálytul  kitisztult  igaz- 
ságokon, azt  sem  akartuk  soha  is  feledni,  hogy  egyszersmind 
emberek  vagyunk. 

Közj>ontba-egyesités,    a    mi,   mint  mondám,   leghihetőbben  adhat  < 
gyakori  elmesurlódásokra  alkalmat,   legbizonyosabban   nagyobbítja  a 
közértelmesség  súlyát. 

Példák  által  magyarositni,  mesterséges  intézetek  segítségével 
egyesitni,  ez  volt  vezér  szándékunk  s  foglalatosságunk.  Hogy  pedig  a 
magyarsághoz  csak  keveset  tudánk  édesgetni,  sőt  a  leghosszabb 
bajszuak  elfordultak  tőlünk,  az  —  ki  kell  egyenesen  mondanom  — 
azért  esett,  mert  nem  tárogatóval  s  dudával,  s  penészes  szokások, 
káposzta-,  vagy  pipa  szagával  jártuk  a  verbungost,  hanem  hazafi- 
ságunkat valódi  áldozatokkal  páros  honszeretetre,  magyar  nyelvre, 
—  melytül  megint  a  bajusztalan  magyarok  ijedtek  vissza,  azt  gondol- 
ván a  magyar  revoltál,  mert  magyarul  beszél  —  honszere  létre  s  hon- 
nyelvre mondom,  mely  egy  nemzetnek,  úgyszólván,  lelke,  s  hiányink 
velős  megismerésére  s  azok  férfias  orvoslására  alapítottuk !  Hanem  ez 
utat  meggondolással  választottuk,  előre  tudván,  hogy  habár  eleinte 
lassan  haladunk  is,  s  csak  néhányan  maradunk,  idővel  mégis  min- 
den hang  és  szag  elmuland,  s  az  igazság  pártfogó  hivei  naprul-napra 
szaporodni  fognak.  Elérjük-e  azon  időt arrul  nem  gon- 
dolkoztunk.   

Mesterséges  intézetek  által  egyesitni,  ez  volt,  min  megakadtunk. 
S  gondolnád-e  barátom,  hogy  sok  főtörés  s  vizsgálat  után,  ezelőtt 
már  vagy  tiz  évvel  éppen  azon  balgatagságnak  látszó  lóversenyezést, 
melyet  Taglalatodban,  rövid  látással,  tehetséged  szerint  piszkolsz  és 
mocskolsz,  tartottuk  egy  ártatlan  oknak,  mely  minket  minden  eszten- 
dőben legalább  egyszer  hazánk  közepén  egyesitvén,  magunkat  egy- 
mással s  erőnkkel  megismertethetne,  s  idővel  a  nagy  nyilványosság 
által  az  elnyomatott  érdemet,  vagy  usurpált  reputátiókat  emberben 
úgy  mint  lóban  eligazitná.  Nem  titok  —  s  azt  soha  nem  kerestük  — 
de  tán  te  nem  tudod,  hogy  mint  érintem,  vagy  tiz  év  előtt  sokan  és 
sokszor  gyülekeztünk  nálam  Bécsben  össze  —  hol  szabadsággal  szü- 
léimet voltam  látogatni  —  egy  Pesten  felállítandó  lóverseny,  végett. 
Magyarország  közepén  egyesitni  a  honfiakat,   s   ez   által  a  lótenyész- 

test  s  a  t.  előmozditni  volt   a  czél ;   á   tanácskozás  magyar  nyelven 

folyt. Akkor,    midőn   még   mindent    rózsaszínűbben    látott 

ifjabb  lelkem,  s  téged  csak  jó  hírednél  fogva  ismertelek  —  veled 
találkozni  óhajtván  —  nem  hittem  volna  soha,  hogy  majd  egykor, 
midőn  a  haza  szivében  engem  összehozand  veled  egy  általam  más 
kevesekkel  felállított  intézet,  te  légy  az,  ki  legindulatosabban  keljen 
ki  azon  ok  ellen,  melynek  következésében,  mint  a  tapasztalás  később 
mutatá,  már  sok  azelőtt  egymást  alig  ismerte  hazafi  barátságosan 
kezet  fogott.  A  dolog  azonban  akkor  egészen  nem  érhetett  meg,  s 
csak  az  idő  fejté  ki.  S  ha  visszaemlékezem,  hogy  akkor  is  magyar- 
országi szülöttek  voltak  előrehaladásunk  legnagyobb  gátai,  valóban 
szinte  megakad  a  vér  ereimben.  Vonjunk  azonban  ilyesekre  vastag 
fátyolt,  mert  a  nemesb  lelkű  kétségbeesvén,  könnyen  kárhoztathatná 
születése  óráját. 

Hallom  most  rosszakaróim  guny-kongásit :  „Lóversenyre  ala- 
piták  a  mélyen  gondolkozók  a  nemzetiség  nagyobb  kifejlését,  a  köz- 
értelmesség  tágítását,  —  furcsa  methodus,  meg  kell  vallani." 

Mire  azt  válaszolom  :  „A  tiszta  szándékúak  nem  lóversenyzésre, 
de  arra,  a  mit  az  eszközöl,  t.  i.  egyesülésre  alapiták  összebonczolt  s 
igy  erőtlen  hazájok  lehető  előmenetelét."  A  gyenge  eszköz  sokszor 
leghathatósb  sikerű,  s  nem  ritkán  egy  szikra  félvárost  semmisít  meg ; 
s  nem  kell  mély  gondolkozó,  csak  el  nem  savanyuit  s  romlatlan 
emberi  ész,  áüátni  azt :  hogy  minden,  bár  legcsekélyebb  is,  a  mi  con- 
centrálhatná  excentrica  hazánkat,  számithatlan  hasznot  hajtani  kény- 
telen. E  felett  a  sok  évi  tapasztalás  azt  mutatja,  hogy  legyen  az 
emberi  előmenetek  hosszú  lánczolatjában  csak  néhány  tökéletesen 
kitisztult  karika,  a  többirül  is  minden  bizonnyal  —  pedig  szinte  magá- 
iul —  elvész  a  rozsda,  mert  a  tudatlanság  s  előítélet  egymásra  hal- 
mozása olyan,  mint  egy  boltozat,  mely  legnagyobb  erőnek  is  ellentáll, 
de  legyen  kivéve  csak  egy-két  köve,  s  külső  erő  odajárulta  nélkül  is 
összebomlik  magában. 

Elhozta  végre  a  hatalmas  idő,  mely  a  kisded  makkbul,  ha  nem 
romlóit  és  senki  nem  gázolja  el,  egy  termő  tölgyfát,  sőt  tölgyerdőt  varázsol 
az  élők  közé,  az  1825-diki  országgyűlést.  A  pillanati  nyomásnak 
visszahatása   nyilván   bizonyitá  be  a  világnak,   hogy   Magyarország 

fejdelme  nagyhatalmú  úr,  mert  élő  s  fiatal,  nem  vén  s  megholt  nem- 
zeten uralkodik.  Mibennünk  pedig  mily  édes  remények  tűntek  fel, 
azt  betűkkel,  mint  érzésinknek  oly  tökéletlen  tolmácsjegyeivel,  nem 
írhatom  le.  Mennyi  erőnek  voltunk  tanúi,  csakhogy  eldarabolt  erő- 
nek !  Mennyi  függetlenségnek,  csakhogy  tökéletlen  irányzatú  függet- 
lenségnek !  Mennyi  szabadság-szomjnak,  csakhogy  tisztán  el  nem 
igazított  szabadság-szeretetnek !  s  a  t.  Egy  kis  egyeztető,  úgy  látszott 
előttünk,  elég  lenne  az  eldarabolt,  gyenge  hazábul  erős  egészet  alkotni ! 
S  mind  világosabban  meggyőzött  a  napok  folyamatja,  hogy  nem  csa- 
latkoztunk, midőn  a  közértelmesség  s  nemzetiség  kifejtését  állítottuk 
a  hon  lehető  előmenetele  legmélyebb  sarkalatjának.  Magyarosítm  s 
cgyesitni !  lm  ez  vala  mindig  szemünk  előtt,  mert  ez  vagy  semmi  más, 
fogja  emelni,  s  képes  csak  emelni  urunk  hatalmát,  s  honunk  állapot- 
ját egy  magyar  fejdelemhez  s  egy  magyar  nemzethez  illő  s  méltó 
magasságra.  Irtózva  hallotta  sok  magyar  a  közönséges  helyen  kivül 
és  szokás  ellen  tőlünk  tapasztalatlanoknál,  kizokogott  beszédink  alig 
érthetőségét ;  de  hangja  magyar  volt,  és  számos  rokon  kebelre  hatott. 
Voltak,  kik  mesterségesen  szőve  egy  hosszú  álélet  képzeltébe,  vesze- 
delmes újításnak  vevék  a  természet  legrégibb  törvényét,  „az  anyanyel- 
ven szólást" !  Jó  gondolatokra,  kaczajra  nógata  másokat ;  mások 
komédiának  hirdetek  s  a  t.,  de  eljő  az  idő,  melyben  a  nevető  rész 
clfelejtendi  vagy  emlékezetét  megvetendi  a  közönség,  midőn  a 
jövendő  a  szónokok  ügyetlenségének  megbocsátand,  kik  a  helyett, 
hogy  magokat  közitélet  alá  elszánták,  inkább  hallgattak  volna,  ha 
mások,  ékesszólók,  hozták  volna  néminemüleg  a  tanácskozás  nyelvét 
a  természet  útjára  vissza.  S  egy-két  tiszta  szándékú  ember,  habár 
nem  oly  tudós  is,  e  tárgyban  mily  fordulást  tőn,  tagadhatni-c  ? 

Jött  most  a  tudós  társasági  javalat,  s  néhányan  sem  többet,  sem 
kevesebbet  mint  hazánk  iránt  tartozó  szent  kötelességünket  teljesí- 
tettük; —  egekbe  emeltek  —  temagad  illustráltál  verseiddel  —  s  a 
kötelességi  tetteket,  mert  oly  ritkák  —  keserű  mondani  —  nagylelkű 
halhatatlan  tetteknek  hirdetek,  melyeken  a  sokaság,  mint  különös 
jelenésüeken  bámult.  S  lesz  valaha  egy  kor,  reméllem,  mely  jobban 
fog  csudálkozni  azokon,  kik  magas  állásaikhoz  képest  egy  oly 
tárgyiul    vonták    segédkezeiket    vissza,    mely    a    közértelmesség    s 

nemzetiség  kifejtését  oly  hathatósan  gyámolja,  mint  azokon,  kik  a 
nagy  hasznot,  melyet  hajtanak,  átlátván,  ahoz  erejök  szerint  járultak ! 

Javalatba  jött  egy  más  intézet  is,  mely  szintúgy  mint  a  lóver- 
seny, egyesülésre  vezet;  s  az,  egy  a  haza  közepén  felállítandó  casino 
volt,  melyben  a  honfiak  jöhetnek  össze.  Más  javalatok  is  tétettek,  s 
idővel,  reméllem,  életbe  is  fognak  lépni.  Mindünnen  élet  s  erő  fejle- 
dezett,  a  legnehézbnek  kivitele  könnyűnek  látszott,  s  egy  uj  reggel 
kezde  viradni  a  magyarra. 

Elforgóit  azóta  mai  napig  az  idő,  s  kiki  tudja,  ha  mindenben 
honunk  nem  haladott  is  nevezetesen,  sokban  mégis  igen  előre  hatott, 
s  mennyi  hasznos  mag  van  elhintve,  mely  kis  gonddal,  kis  öntöz- 
getéssel,  előbb-utóbb  elmulhatlanul  csírázni,  virágozni  fog.  Engem 
legalább,  ha  öt,  tíz,  húsz  évvel  tekintek  vissza,  s  akkori  álladalmun- 
kat  a  maihoz  hasonlítom,  ámbár  vesém  jó  állapotban  nincs,  a  mai 
nap  sugara  mégis  oly  édesen  melegit,  hogy  a  jövendő  is  vigan  s 
bibor  színben  mosolyg  élőmbe. 

Most  már,  miután  honunk  állását  s  a  közelebb  múlt  idők 
némely  esetit  egy-két  fő  vonással  festem,  arra  emlékeztetlek,  midőn 
engem  „könnyelműnek,  szelesnek,  ok-  és  következés  összezavarónak"  s  a  t.f 
hirdetsz  Taglalatodban,  most  mit  felelhetsz  mindezekre  ?  Tán  semmi 
egyebet,  mint:  hogy  szándékim  tisztaságát  félre  magyaráztad,  s  azt 
rontani  iparkodál,  a  mit  én  s  mások  szent  kötelességink  szerint  csak 
a  hon  díszéért,  s  mondhatom,  oly  nehezen,  tudánk  életbe  hozni ;  mert 
ha  igazságos  lélek  lakik  benned,  munkámnak  csak  eddig  olvasta 
után  sem  fogod  mondhatni  :  hogy  honunk  állásárul  s  körülményink- 
rül  nem  gondolkodtam,  s  azokrul  csak  könnyelmüleg  és  szelesen 
ítéltem  s  tettem,  s  hogy  valyon  én  akarom-e  következésekbül  követ- 
keztetni az  okokat,  s  csúcsára  állítni  a  pyramist,  vagy  talán  te  drága 
barátom  ?  De  azt  sem  te,  sem  én  nem  határozhatjuk  el ;  arrul  csak  a 
közönség  hozandhat  ítéletet. 

Nem  mondom:  „Semmiben  nem  csalatkozom,  és  szeplőtelenül 
látom  a  következések  fenék-okait",  mert  tudom,  én  is  ember,  s  csak 
igen  gyarló  ember  vagyok ;  hanem  hogy  könnyelmüleg  és  szelesen 
anyaföldem  mibenlétét  soha  nem  fontoltam,  s  csekély  lelki  tehet- 
ségimet   életem   egész    eszméletü    folytában    csak    azon    egyetlenegy 

gondolatra  concentráltam  s  feszitettem :  „niikép  lehetne  alacsony 
állású  hazánkat  magasbra  emelni",  arra  tiszta  lélekismerettel  esküdhetem. 

De  térjünk  a  tárgyhoz  vissza: 

Magyarország  egy  régi  vár ;  s  éppen  azért,  mivel  régi,  sok  nagy 
javításra  s  igazításra  van  szüksége.  Ez  a  fő  falakat  illeti ;  már  azon 
kisebb  javítások  s  változások  —  melyek  mostani  közönséges  izlés 
után,  mert  a  nagyobb  rész  csakugyan  több  kellemmel  akar  élni  most. 
mint  ezelőtt,  elmulhaüanul  szükségesek  —  oly  rendkívül  számosak, 
hogy  azokat  rendben  kijelelni,  túltesz  minden  elmetehetségen.  Tekint- 
sünk, hová  akarunk,  mindenütt  szükséges  a  javítás,  s  ki  határozandja 
el :  Péter-e  ?  Pál-e  ?  mi  hogy  áll,  s  min  hogyan  javíthatni  ?  Egyik 
sem ;  az  igazság  létbe  hozására  sok  elmének  sok  ideigleni    súrlódása 

kívántatik  mellőzhetlen  feltételül .Én  teljesen 

meg  vagyok  győződve :  hogy  Magyarország  szinte  mindenben  szer- 
felett hátra  van,  s  igy  nem  igen  boldog ;  mások  azt  hiszik  erősen : 
„nincs  a  világon  józanabb  előmenetelü  s  boldogabb  hon" ;  köztünk 
pedig  ezernyiek  a  külön  vélemények  árnyékozási.  Már  ezek  közt 
kinek  van  igazsága?  Én  szerényen  visszavonulok,  mert  rész  vagyok, 
s  nem  lévén  uriszékek  barátja,  másokra  hagyom  az  ítéletet.  De  kik 
lehetnek  ezen  igazságos  mások  ?  Külföldiek  ?  Azok  vagy  nem  ismerik 
a  hazátt  vagy  ha  ismerik,  hátunk  mögött  kicsapongva,  keményen 
ítélnek  felőle,  midőn  képünkben  mindent  dicsérnek,  jól  tudván :  ily 
módon  boldogulhatni  köztünk  legjobban !  Honiak  ?  azok  vagy  felém 
vagy  tőlem  hajlanak;  s  igy  biró  e  részben  más  nem  lehet,  mint  az 
idő,  mely  sok  elmesurlódás  által  némely  igazságokat  végre  axiómai 
világosságba  állit  az  emberek  közé,  min  aztán  csak  a  lágy  eszűek 
vagy  igen  kemény  fejűek  tudnak  kételkedni. 

Volt  nekem  sok  esztendő  előtt  Pesten  átutaztomban  egy  külö- 
nös álmom ;  ha  szabad,  elmondom.  „Messze  távolban  számos  nagy 
tekintetű,  vénnél-vénebb  urak,  kiken  hószin  szakái  lengett,  az  akkor 
élőknek  egy  vasládát  látszottak  kijelelni,  s  őket  kérőleg  s  fenyegető- 
leg  arra  birni,  hogy  az  abban  rejtező  kincset  egész  elszánással  s 
férfiúi  állhatatossággal  védjék.  Állottak  a  hiv  szó-  és  tanácsfogadók 
hosszú  időkig  a  láda  mellett,  s  bajnoki  mód  védelmezek,  —  sok  el 
is  veszett  miatta;  —  míg  azonban  a  rozsda   rágni   kezdé  a  ládát,  s 

ők  éheztek,  fáztak,  sokat  szenvedtek,  fanyarogtak  mellette,  s  csak 
kevesen  használhaták  a  vén  láda  oldalát  garádkép.  Szívszorongva 
szántam  szegényeket,  s  mennyire  álomba  merülten  okoskodhatni,  úgy 
emlékezem,  megszólitni  kívántam  őket:   „vennék  ki  a  ládában    hiába 

heverő  kincset,  s  adnák  kamatra,  mert "  midőn  egy 

mennyei  fény  minden  szót  elolvasztott  számban,  és  szent  rettegést 
ragyogó  méltósággal  az  idők  szelleme,  —  s  gondold  csak,  magyar 
ruhában  —  a  kincset   őrző    számtalanok   közibe    lépett,  s  felnyitá  a 

vasládát,  melyben  semmi    sem  volt egy  kis  kéziraton    kivül,  s 

monda:  „kik  benneteket  annyi  sanyaruság-türésre  kárhoztattak :  a 
régi  tudatlanság  s  megőszült  előítéletek  atyái,  nagyatyái,  szépapái  s 
harmad,  negyed  ősapái  s  a  t.  voltak,  tekintsetek  most  valódi  kincse- 
tekre, s  olvasá :  „A  magyar  egy  gyermek  nép,  most  semmi,  de  minden 
lehet,  mert  lelki  s  testi  erő  rejtezik  fiatal  keblében.  Minden  lehet,  Jia  át 
akarja  látni,  hogy  semmi.  Csak  két  ellensége  van,  az  előítélet  s  elbizottság. 

Szép  jövendő    várja,    ha u  itt    egy    a    magyar  fővárosban 

ablakom  előtt  sárban  elakadt  német  furmán  tüdeit-fárasztó  lovaira- 
kiáltozásával  felébreszte, s  akaratom    ellen   is   napestig 

feudális  alkotmányunk  jutott  eszembe." 

Én  ezt  álmodtam,  mások  tudom  megint  mást  álmodtak,  s  tán 
most  is  álmodoznak :  hogy  fényes  palotákban  aranyon,  ezüstön 
feküsznek,  ambrosiát  esznek,  nectárt  isznak,  s  több  efélét;  midőn 
felébredéskor  én  azt  tapasztaltam  :  a  fényesb  világ  előtt  rendre  vissza- 
ijednek a  tudatlanság  s  előítélet  fejér  szakálu  hősei;  —  a  többi 
álmodók  nagy  része  pedig  azt  fogja  tán  venni  észre,  ha  felébred : 
hogy  szalmafödél  alatt  lakik,  földön  fekszik,  korompélyt  eszik,  vizet 
iszik  s  a  t.  S  ily  ébredések,  ha  kellemetlenek  is  eleinte  bár,  kis  idő- 
forgás után  igen  hasznosak,  mert  minden  ijesztő  s  kecsegtető  álom- 
nak határt  vonnak,  s  az  ébrültek  létét  egy  kis  munka  s  fáradozás 
után  képzelet  helyett  valódi  életjóval  ruházzák  fel.  A  való  pedig, 
akárki  mit  mond,  többet  ér  a  képzeletnél. 

Már  az  ezernyi  álmodók  közt  ki  álmodik  józanul,  ki  balga- 
tagon, ki  lát  ébredéskor  tisztábban  ?  azt  én,  te,  vagy  ki  határozza  el  ? 
kérdem.  Te  azt  gondolod:  belső,  s  külső  kereskedés  javitná  sorsun- 
kat'; én  pedig  azt  hiszem  :  csak  birtokink  józanabb  felosztása,  javított 

törvények,  gazdasági  systemáink  jobb  elrendelése,  s  jó  hitel  után 
következhetik  belső  s  külső  kereskedés.  Te  azt  gondolod  :  előmene- 
telünk csak  részint  függ  tőlünk ;  én  pedig  azt  hiszem  :  csupán  tőlünk 
függ.  Némelyek  a  külön  nemzetek  haladtát  tekintvén,  az  országok 
fekvését  tartják  legnagyobb  befolyásúnak ;  sokan  csak  a  kormánytul 
várják  a  haza  minden  boldogulását ;  én  pedig  azt  gondolom :  hogy 
szinte  mindennek  virágzása  a  lakosoktul  s  nemzettül  függ.  S  szám- 
talan ily  álmot  képzeletet  ki  igazit  el  ?  Érintésem  szerint  senki  más, 
és  semmi  egyéb  nem,   mint    elmesurlódások ;    s   éhez  idő  s  hely  kell. 

S  most,  barátom,  tekints  velem  még  egyszer  vissza  az  idők 
foíyamatjában.  Nem  volt-e  már  nemzetiségünk  szinte  eltörülve,  s 
csak  kevés  év  előtt  nem  volt-e  fővárosunk  legnagyobb  rondaságban  ? 
S  hazánk  több  részei  nem  voltak-e  sivatag  pusztaságok !  Ezeket  nem 
tagadhatni.  Hanem  mennyi  történt  azóta  fővárosunkban,  mennyi  az 
ország  külön  részeiben,  s  mily  különböző  benyomást  kezd  tenni 
Magyarország  a  külföldre,  ezek  is  bizonyosak.  Azonban  mennyi  erő 
veszett  hiába  el,  és  miért  ?  Mert  sem  nemzetiségen,  sem  tökéletes 
értelmességen  nem  alapult  s  excentrice  vitetett.  Több  év  óta  gyűjtök 
mind  azon  számos  intézetek  romjaibul,  melyek  Magyarországban, 
úgyszólván,  csak  fellobbantak  s  kevés  idő  alatt  megint  elbomlottak. 
Ha  volna  időm  —  a  mibül  mi  magyarok,  ha  kívánjuk  szolgálni  a 
hont,  szinte  előbb  fogyunk  ki,  mint  a  pénzbül,  ámbár  az  sincs  sok  — 
rendre  és  szárazon  előadnám  „elbomlások  minden  okát" ;  azonban 
addig  is,  mig  ezt  tehetem,  azt  mondhatom  :  hogy.  teljes  meggyőző- 
désem szerint,  semmi  egyéb,  mint  fenéktelen  s  excentrice  vitelök  volt 
oka  enyésztök-  s  haláloknak. 

Idő  s  hely  kell  az  igazságok  kifejtésére.  Az  időn  nem  diadal- 
maskodhatunk, s  csendesen  kell  bevárni  mit  hoz;  a  helyre  lépni 
cjlenbcn  hatalmunkban  áll.  S  ezen  hely  a  magyarnak  nem  lehet 
egyéb,   mint   a  természetiül    kijelelt    Buda   s    Pest,    mert   ez  a  haza 

szive, s  legyen  az  rendben  s  dobogjon   teljes    életerővel,   majd 

kilöveli  a  haza  minden  ereibe  az  élesztő  vért. 

Pest  s  Budára  a  nap  legvilágosb  sugarai  alatt,  mert  csak  a 
bün  keresi  a  sötétet,  összesitni  a  magyart,  s  hivni  be  a  dús  idegent, 
ez  czélunk ;   mert  meg  vagyunk  győződve,    hogy   nemzeti  egylelkü  s 

egytestüségünk  által  csak  rövid  idő  alatt  háromszorozni  fogjuk 
vagyonunk  s  erőnket.  Hallom  néhány  megijedtektül  —  mert  hála  az 
Égnek !  sok  ilves  nincs  —  mit  fog  erre  mondani 

a  kormány? 

Concentratióbul  legszaporábban  fejlődik  a  nemzeti  közértel- 
messég,  s  ez  egyedül  az  országi  gazdaság  s  erőnek  valóságos  nemző 
gyökere.  „Union  est  force ;  division  est  foiblesse !"  regi  eldönthetlen 
igazság,  melyet  a  kormány  jobban  átlát  mint  mi.  S  ha  régi  időkben 
hyperstheniátul  tartván,  gyengítő  gyógyszereket  vegyitett  a  haza 
ereibe,  nem  volt-e  talán  igazsága;  mert  gyuladás  symptomái  mutat- 
koztak-e valósággal  vagy  sem,  azt  ma  ki  ítélheti  el  a  dologrul  felelő 
elhatárzottsággal  ?  Ne  is  bajlódjunk  azért  a  múlttal,  borítsunk  arra 
fátyolt,  s  tekintsük  inkább  a  jelenidőt,  s  annak  szellemét  átgondol- 
ván, nem  fogjuk  tagadhatni :  hogy  valamint  mi  jobbra  változtunk, 
úgy  a  kormány  is  egész  systemáját  bölcsen  megváltoztatá,  s  azt 
a  természet  örök  törvényi  szerint  a  jelenkor  esetihez  illőbbre  szabá! 

A  legegyszerűbb  erőmű  legtökéletesb.  Az  országlás  szinte  egy 
erőmű,  s  annak  lehető  legtökéletesb  kifejtése  a  kormány  philo- 
sophiája;  s  így  a  fejdelem  s  egyesült  Rendek  legszentebb  kötelessége 
az  országlást  a  lehető  legegyszerűbb  elvekre  állítni.  Ez  axióma.  Látni 
fogunk  ennek  következésében  sok  erőművet  derekasan  forogni,  mert 
egyszerűk;  másokat  rendetlenül  mozogni  s  végkép  megakadni,  mert 
complicáltak.  Tapasztalni  fogjuk  nemkülönben,  ha  a  jelent  s  multat 
tekintjük,  némely  nemzetek  ép  s  életteli  magokban  virágzását, 
másoknak  ellenben  lassú  vérfolyás-okozta  hervadását,  a  mint  t.  i. 
egyszerű  vagy  többszerü  elvekre  vannak  állítva. 

Ennél  fogva  igen  átlátom,  hogy  az  austriai  közbirodalom  szá- 
mosb  fejdelmei  a  magyarságot,  a  ki  nem  fejlettet,  vagy  általunk 
hibás  elvekre  állitottat  a  több  heterogén  részszel  egy  egészbe  olvasz- 
tani, s  az  ebbül  természetesen  következő  nagyobb  egyszerűség  által 
az  országlást  tökéletesb  létre  birni  kívánták.  S  vádolhatni-e  őket 
ezért  igazságosan?  vagy  hogy  alaposabban  mondjam:  szabad-e 
nekünk  a  miatt  kárhoztatnunk  őket,    hogy  magyarságunkat  eltörleni 

akarták,  nekünk,  kiknek  oly  számos  nagyai  magok  vetkeztek  ki 
önkényesen  s  édes  örömest  minden  sajátságokbul ;  nekünk,  kiknek 
oly  nagy  része  a  legezéli ránytalanabb  maskarákba  bujt,  hogy  latán 
nyelven  szólott  királynénak  jobbágyi  hívséget  mutassa  be ;  nekünk, 
kiknek  legelső  képviselői  elégtelennek  álliták  a  magyar  nyelvet  köz- 
dolgok vitelére,  midőn  az  országlás  egyszerüsitésérül  támada  szó; 
nekünk,  kiknek  szebb  része  szégyenlé  a  magyar  szót  hordani  ajkin  — 

!  Erre  is  húzzunk  vastag  fátyolt,  s  megvallván :  „magunkban  volt 

a  legnagyobb  hiba,  ne  hagyjuk  ezután  megsemmisitni  nemzetiségün- 
ket ;  mert  mikép  kívánhatjuk,  hogy  másnak  legyen  gondja  sajátunkra, 
melyen  minmagunk  tapodunk." 

Azonban  egy  erőmű,  mert  egyszerű,  azért  még  nem  jó,  vagy 
mert  számosb  részbül  van  szerkezteivé,  még  nem  rossz  —  erre  példa 
egy  lágy  vasú  balta,  s  egy  jól  járó  ütő-óra  — ;  s  igy  egy  országlás 
sem  tökéletes  azért,  mert  egyszerű,  s  egy  sem  tökéletlen  azon  egy 
okbul,  mert  sokszerü.  Az  egész  feladás  csak  a  lehető  körül  forog,  s 
bizonyosan  azon  egyerejü  s  hathatásu  gőzerőművek  közt  az  lesz 
jobb,  mely  egyszerűbb ;  szint  igy  országiások  közt  is.  A  jó  mecha- 
nikus   tekinti :   félrevethetni-e  ime  vagy  ama  rugót,  karikát  s  a  t.  az 

egész    megromlása    s    tokéletlenitése    nélkül? s  a  mathesis 

törvényit  kifejtni  igyekezvén, félre   teszi  vagy  meghagyja;    igy 

cselekszik  a  bölcs  kormány  is.  Már  lefolyt  időkben  szükséges  vagy 
hasztalan    karikának    látszott-e    a    magyarság   az   austriai  birodalom 

nagy  erőművében, azt  itt  vizsgálni  nem  akarom,  megelégedvén 

tudni :  hogy  nemzetiségünk  jobb  kifejlődése  ma  bizonyosan  minden 
gondolkodó  s  részrehajlatlan  Ítélete  szerint  egy  oly  karika  s  rugó, 
mely  nélkül  az  említett  közerőmű  nem  mozoghatna  jól. 

S  ezt  a  kormány  igen  átlátja,  a  mirül  nem  is  kételkedhetni, 
ha  a  közelebb  esztendők  folyását  hideg  vérrel  fontolóra  vesszük ; 
mert  magyarosításunknak  tán  nagyobb  gátai  találkoztak  magunk 
közt,  mint  a  kormányban,  mely  azon  nagy  czélt,  t.  i.  a  közbirodalom- 
ban lévő  minden  nemzetnek  egy  testbe  olvasztását,  most  már  egy 
ki  nem  vihető  pium  desideriumnak  tartja,  s  azzal  fel  is  hagyott. 

Más  a  gallus  vagy  angol  körülti  eset.  Tudjuk,  azok  is  valaha 
számos  és  igen  sokban  különböző  kisebb  nemzetbül  voltak  egymásra 

halmozva,  a  minek  ideig-óráig  fenn  is  maradtak  csalhatatlan  jelei, 
—  ha  csak  igen  szembetűnő  nyelvkülönbözésiket  tekintjük,  —  s  csak 
később  forrtak  erős  és  compact  nemzetekké  össze,  de  soha  oly  igen 
heterogén  részt  nem  hordoztak  keblökben,  milyen  Magyarország  az 
austriai  birodalomban.  A  kérdés  az  marad :  „összeolvaszthatni-e  más 
nemzetekkel  az  ásiai  sarjadékot,  önbecse  lealacsonyitása,  hogy  ne 
mondjam  megsemmisítése  nélkül"  ?  Ha  a  világ  történetinek  velejét 
vizsgáljuk,  azt  leszünk  kénytelenek  megvallani :  hogy  homogén  s  egy 
nyelvű  nemzetek,  habár  elszakadtak  is  egymástul,  legnagyobb  hasz- 
nokra megint  egyesülhetnek ;  de  törzsök,  nemzetek,  olyan  mint  a 
magyar,  melynek  nyelve  semmi  más  európaival,  főkép  szomszédéi- 
val legkisebb  atyafiság  vagy  hasonlatosságban  nincs,  vagy  magok 
által  s  magokban  fejlődnek  individuális  magasságokra  ki,  vagy 
sarkalatjokbul  dűlnek  el,  s  csak  századok  lassú  lefolyta  után  emel- 
kednek hamvaikbul  új  nemzetek ;  de  soha  egybe  nem  olvadnak.  S  ez 
a  magam  fentebb  tett  kérdésére  a  felelet. 

S  ha  szabad  mondani az  udvar  s  nemzet  közti  bizat- 

lankodás  valódi  oka  nem  rejtezett-e  legfökép  s  mindig  abban:  hogy 
a  nemzet  önelolvadásátul  mindig  rettege,  s  meghalni  irtózott ;  az 
udvar  ellenben  szerencsétlen  látásában  azt  képzelé :  „az  erős  és  maga 
sajátságában  kifejlett  magyar  veszedelmes."  De  hála  az  egek- 
nek !  lefolyt  azon  szomorú  idő,  reméllem  nem  is  tér  soha  vissza 
többé.  Nyilványos  már,  hogy  a  kitisztult   magyar  szellem  és  sajátság 

a  közerőmű   egészséges  forgásához    szükséges, s  naprul-napra 

világosbra  derül,  hogy  a  fejdelmi  nagy  erőművész  dicsőségére,  azon 
rugót  s  karikát  minden  rozsdáiul  menten  s  ép  erőben  fentartani  hiv 
jobbágyinak  legnagyobb  büszkesége.  Eljött  az  idő,  melyben  —  midőn 
más  nemzetek  öntisztulásuk  erisisében  fertelmes  convulsiók  közt 
ingadoznak,  egy  oly  hiv  néphez,  mint  a  magyar,  igen  illik  férfiúi 
egyenességgel  s  lepleztelen  őszinteséggel  szólni  atyja  urához ;  —  tisztába 
van  hozva  azon  igazság :  hogy  a  fejdelem  s  nemzet  jóléte  s  bátorsága 
elválhatlan  s  csak  egy ;  s  néhány  gyáván  kivül  senki,  tudom,  nem  kétel- 
kedik azon  többé,  hogy  a  király  hatalma  s  dicsősége  nincs  helyeztetve 
egy  erőtlen,  elbonczolt  s  elkorcsosult  népkormányzásban  ;  hanem  csak 
virágzó,  erős  s  egyesült  nemzet  hiv  szivében  verhet  valódi  s  örök  gyökeret. 

S  miként  is  doboghatna  egy  nemzet  szive  mindent  elevenítő 
fiatalság  s  egészség  erejével,  ha  fejdelme  azt  minden  sajátságábul  —  a 
mihez  a  meg  nem  romlott  ember  oly  meggyőzhetlen  erővel  ragasz- 
kodik, —  kivetkeztetni  s  vére  eleven  s  természetes  forgását  gátolni 
iparkodnék?  Csak  oly  gyengén  dobogna  az,  mint  haldoklóé!  S  ez 
nem  puszta  vélekedési  tárgy,  hanem  talpigazság,  mely  változni  mind- 
addig bizonyosan  nem  fog,  mig  a  most  fennálló  természet  törvényei 
nem  dűlnek  ki  örök  sarkaikbul. 

Nem  gátolandja  ennél  fogva  a  bölcs  kormány  a  nemzetiség  s 
közerőnek  kifejlését,  hanem  azt  jó  irányba  fogja  hozni ;  nem  nyo- 
mandja  el  az  élet  forrásit,  hanem  azoknak  áradozásitul  fogja  óni  a 
nemzetet ;  nem  oltandja  el  az  értelmesség  világát,  hanem  őrizni  fogja 
a  hazát,  hogy  „lángba  ne  lobbanjon." 

Igaz :  „minél  több  heterogén  részbül  van  alkotva  egy  ország, 
annál  bizonyosb,  hogy  a  nép  nem  fogja  elragadni  a  fejdelmi  gyep- 
lőt, de  annál  bizonyosb  a  közjó  lassú  forgása,  s  végre  megakadása 
is."  Már  fejdelmekre  nézve  mi  hasznosb  s  dicsőbb  váljon?  az  erőt 
bölcsen  zablázni-e,  s  az  egész  nemzettel  gyorsan  haladni  a  jólét,  sze- 
rencse s  halhatatlan  hir  magas  polczára;  vagy  az  elragadtatástul  fél- 
vén, bilincsek  közé  szorítni  az  erőt,  s  egy  időette  s  molyrágta  korcs 
nemzettel  helybül  nem  mozdulni,  ismeretlen  sorvadni  s  az  emlékezet 
könyvébül  kitömhetni  ? 

A  gyenge  sem  hiv,  sem  hűtelen  magában ;  mert  ő  semmi 
egyéb  mint  csak  az,  a  mivé  reménye  vagy  félelme  teszi :  szerencsés 
urához  hiv,  szerencsétlen  fejedelméhez  hűtelen.  Nem  úgy  az  erős,  ki 
csak  önkebliben  hordja  tettei  rugóját,  melyre  az  idők  esetinek  hatalma 
nincs.  S  használja  is  bár  az  elsőket  a  fejdelmi  ur,  őket  bizonyosan 
nem  becsüli,  s  csak  úgy  veti  félre,  mint  a  nedvetlen  czitromhéjt,  ha 
térden  csuszásiknak  hasznát  többé  nem  veheti ;  midőn  a  hiv  erőseket 
csak  zivatarban  ismerheti  meg  tökéletesen,  mikor  a  haszon-  s  királyi 
fénybérlők,  kik  békenapokban  mindenütt  s  mindenkor  hajlongó  fővel 
álltak,  rendre  eltűnnek,  s  csak  azok  tartják  fenn  minden  megtámadás 
ellen  a  királyi  hatalmat  s  fényt  valódi  bátorságban,  kik,  midőn  a 
nemzet  s  király  jusairul  van  szó,  szemközt  s  egyenesen  állnak 
a  fejdelmi    szék    általellenében.    Nagy    s    dicső   csak    erőbül    ercd- 

Széchényi.  I.  'b 

het,  gyengbül  —  gyengeségbül  —  semmi  egyéb  ocsmány  s 
undoknál. 

S  most,  midőn  mélyen  tisztelt  fejdelmünk,  kinek  székét  a 
magyar  hont  ismerő  s  azt  meleg  szivökben  hordó  férfiak  környezik, 
annyi  ujabb  bizonyságit  adá,  hogy  „újraszületésünket  hátráltatni  nem 
kívánja",  s  nemzetiségünk  jobb  kifejlését  ön  erőnkre  bizza,  a  minél 
több  nem  kell,  bocsátkozzunk  azon  eddig  oly  kevéssé  ismert  édes 
örömérzésnek,  hogy  valahai  nemzeti  nagyságunk  képét  a  jövendőben 
tekintsük.  Ez  nem  csalfa  kép,  valóban  nem,  mert  egy  telivérü  s  erő- 
tül  pezsgő  nép,  ha  egyesül  s  akar,  nemzeti  s  értelmességi  súlya  által 
annyira  kifejtheti  s  oly  magasságra  emelheti  maga-magát,  hogy 
néhai  szerencséjének  s  valódi  fényének  legkicsapongóbb  képe  sem 
lenne  hyperbole ;  midőn  ellenben  az  is  bizonyos :  hogy  a  nép  tudat- 
lansága s  országos  képviselőinek  elégtelensége  még  a  legrepublica- 
nusb  fejdelmet  is  végre  önkényes  úrrá  válni  kinszeriti  —  mint- 
hogy gyermekeket  sem  engedhetni  tűzbe  vagy  vízbe  ugrani,  s  ha 
máskép  nem  lehet,  hajoknál  fogva  kell  őket  visszarántani  a  vesze- 
delembül. 

Eltiporni  minket  többé  nem  akar  senki,  —  s  nem  tiporhatna  el 
tán  senki,  ha  akarna  is,  mert  nagyon  erősekre  nőttünk  már;  de  hála 
az  egeknek!  bilincs  nélkül  nőhetünk,  s  fejdelmünk  sem  kívánja 
korcs  s  gyenge  létünket,  hanem  hogy  erősek  s  magyarok  legyünk,  a 
mik  lenni  akarunk  is,  hogy  annál  erősb,  hívebb  jobbágyai  lehessünk, 
mert  ezt  tanácsolja  eszünk,  erre  kíszt  szívünk. 

Nem  fogja  a  külföld  —  ha  e  sorokat  tán  valaha  olvassa  —  meg- 
vetni azon  népet,  melynek  legmélyebb  érzelmit  én  itt,  úgy  gondolom, 
világosan  kinyilatkoztatám,  s  melyekrül  kezeskedni  fejemmel  is  merek  ; 
hanem  emlékezvén,  mily  meleg  hűséget  fejte  ki  a  magyar  1741-ben 
még  akkor  is,  mikor  egy  áltermészetbe  volt  burkolva,  arrul  lesz  bizo- 
nyos: hogy  azon  törvényes  fejedelemnek,  ki  népét  az  örök  végzésiül 
rendelt  helyzetibe  visszaiktatja,  csak  az  véthet,  ki  előbb  az  egyesült 
nemzet  sírjára  tud  hágni. 

Én  pedig  egyenesen  megvallom,  —  s  titkot  ilyesbül  soha  nem 
csináltam,  hanem  mindennek  mondtam,  ki  csak  hallani  akarta,  — 
hogy  sem  változékony  kedv  s  fellobbanó  szenvedelem,  sem  lovakhoz 

vagy  első  emeletbe  helyzett  kávéházakhoz  kicsapongó  vonzódás  nem 
birt  engem  s  más  keveseket  azon  kisded  intézetek  alapítására,  melyek, 
mint  tudva  van,  itt  Pest-Budán,  hazánk  közepén,  csekély  gyökereket 
vertek  már  kevés  esztendő  óta ;  hanem,  hogy  hideg  vérrel  átgondolt 
rendszerrel,  municipalis  alkotmányunk  által  52  részre  oszlott  hazánk 
erejét  mesterségesen  egyesítni  kívántuk,  s  a  külön  felekezetek,  hit- 
vallások s  kisebb  nemzetek  divergentiáit  honszeretet-érzésben  össze- 
olvasztani reméltük,  mely  minden  becsületes  ember  mellében  hangosab- 
ban  szól,  mintsem  hogy  azon  számtalan  agyag  sorsához  kötött,  kis  hiú- 
ság, türedelmetlenség,  álsajátság  s  több  eféle  gyengeségein  előbb-utóbb 
ne  diadalmaskodnék. 

A  mi  eddig  sem  okos  ember,  sem  kormány  előtt  titok  nem  volt, 
mert  azok  igen  jól  átlátták,  hogy  oly  szerencsés  helyzetben  születtek, 
mint  mi  vagyunk,  annyi  állhatatossággal  csak  nem  áldozandjuk  fel 
rövid  éltünk  legszebb  esztendeit,  s  magunkat  annyi  sárral,  a  mennyit 
kellé  tűrnünk,  dobatni  nem  engedendjük,  egy  pár  sovány  gebe  pályázta- 
tása, vagy  pipafüstben  üldögélés  végett,  hanem  hogy  bizonyosan 
valami  magasb  s  nemesb  czél  melegíti  keblünket,  mely  oly  könnyen, 
egyesek  visszavonási,  mások  rágalmazási    s    annyinak    útban   állása 

miatt  még  nem  hidegül  el s  a  mi  eddig  titok  nem  volt,  mint 

mondom,  most  ezen  fentebb  említettek  által  tökéletes  világosságra  jő, 
s  ez  azon  atyai  állásban,  melybe  szeretett  fejdelmünk  helyzé  magát 
általellenünkben,  csak  igen  hasznos  lehet,  —  s  erre  te  adál  alkalmat, 
barátom,  a  mit  igen  igen  köszönök. 

Természetesnek  találtuk,  hogy  jelenésünk  annyi  elaludt,  köte- 
lesség-felejtett s  állati  mágnás  közt  eleinte  figyelmet  gerjeszte  s 
méltán;  azonban  tudtuk,  nem  szurand  szemet  sokáig,  mert  éreztük 
belsőnk  tiszta  szándékát,  s  egyetlen  egy  lépésünkre  sem  tartottuk 
szükségesnek  keresni  sötétet.  Voltak,  kik  eszelőseknek,  dühöseknek 
tartottak  —  valamint  egy-helyt-álló  plánták,  ha  gondolkoznának,  még 
a  hideg  vérű  csiga  mozgásitul  is  rettegnének  —  hanem  csakhamar 
kitűnt,  s  idővel  még  jobban  tünend  ki  —  a  mirül  tökéletesen  bizo- 
nyos vagyok :  —  hogy  a  soktul  eleinte  nyavalyának  vélt  düh,  nem 
volt  egyéb  mint  élet,  mely  talán  azért  mutatkozék  gyuladást  gyanit- 
tató  biborszinben,  mert  a  képnek  hátrésze  oly  halavány  volt,  mint    a 

halál,  s  igy  elevenebbnek  látszott,  minthogy  minden  szin  világosb 
árnyék  mellett. 

Ne  higyjük,  a  kormány  az  otrombát,  a  tudatlant  kedvelné,  mert 
senki  sem  kedveli  a  szegénységet,  s  ép  velejű  embereknél  nagyobb 
kincse  a  kormánynak  nincs ;  hanem  legyünk  inkább  meggyőződve 
arrul,  hogy  azon  hiedelem  :  „a  kormány  nem  kivan  tudatlanság  s  otrom- 
baságnál egyebet",  azon  számos  bujósdi  ajtócskáknak  —  melyeket 
rendre  előadni  a  Hitelben  ígértem  már,  de  nem  vala  időm  —  tán  leg- 
nagyobbika. —  Hányat  ismerek  —  s  kérlek  ne  kételkedjél  s  higy 
szavamnak,  mert  bizony  megnevezem  őket  —  kik  mindenben,  a  mit 
tudni  kellene,  járatlanok,  s  hosszú  éltök  folytában  nem  tettek  magas 
állásokhoz  legkisebb  illőt  is ;  s  miért  ?  „Mert  nálunk  a  kormány  min- 
dent elnyom,  vagy  hátráltat;  s  mindennek  elbomlani  kell",  —  igy 
fecsegnek  — ;  s  azt  akarnák  elhitetni  velünk,  a  kormány  oka  szűk 
eszöknek,  bárdolatlan  viseletöknek,  vagy  tán  éppen  vagyonok  tékoz- 
lásának  s  állati  éltüknek  is,  —  midőn  nincs  oly  erő  az  isteni  n  kivül, 
mely  egy  egészséges  s  szabad  embernek  elme-  s  testi  tehetségei  kifejlését 
gátolhatná,  ha  akarja;  hanem  az  a  dolog  veleje,  hogy  sokszor  nem 
akar,  s  inkább  másra  keni  a  hibát. 

Mi  pedig,  úgy  hiszem,  kik  néhány  esztendő  óta  kisded  intéze- 
tinknek  mind  nagyobb  kiterjedést  adtunk,  s  azokat  szinte  naponként 
egy-egy  téglával  magasbra  emeltük,  valami  hihetőséggel  tudhatjuk:  a 
kormány  mennyire  szegzi  magát  előmenetelink  s  közjóra  czélzó  fára- 
dozásink  ellen.  Nekünk  is  számos  propheta  jövendőié  nagy  bölcsen 
intézetink  szapora  elbomlását,  nekünk  is  számos  lágyvelejü  s  nyúl- 
szivű  tanácslá  életünk  s  erőnk  valami  egyébre  fordítását,  mert  „nálunk 
—  igy  okoskodának  —  minden  fáradozás  hasztalan,  minden  munká- 
lódás  sikeretlen,  mivel  a  kormány,  a  szegénység  s  tudatlanság  bilincsei 
közt  kivan  tartani"  s  a  t.  Ily  mély  eszűek  s  ily  kemény  keblüek  azon- 
ban nem  ijesztenek  vissza  minket,  mert  tapasztalásunk  volt,  hábo- 
rúban is  hány  jövendöli  a  legrosszabbat  s  a  csata  vesztét,  mert  elhűlt 
parajok  melege ;  s  igy  előre  látható  volt :  itt  is  sok  lesz  a  mindentül 
félő  s  ;t  semmitül  rettegő,  mert  szándékok  nem  tiszta  s  erős  állhata- 
to  akaratok  nincs:  nem  ijeszthete,  mondom,  vissza  mind  azon  hiába 
való  msnljmonda,    melyek   vázként   rakattak  előmenetelink  útjába, 

s  nem  gyengíté  szándékunkat;  mert  tudtuk,  nem  ismérendi  a  kormány 
sokáig  azokat  félre,  kik  minden  tetteik  s  gondolatikrul  magok  vonják 
le  a  fátyolt,  s  a  legvilágosb  napra  állítják  magokat.  Oly  rövid  látást 
pedig  nem  tudánk  feltenni  egy  bölcs  kormányrul,  hogy  oly  földes- 
urak egyesült  munkálkodásiktul  tarthatna,  kik  fejenként  20—30  ezer 
birkát  teleltetnek,  s  a  közrend  s  csend  fentartása  végett  jobban  van- 
nak fizetve  mint  akármelyik  ministere,  s  egyébiránt  is  vagyonokkal, 
ha  fejőkkel  elillantnának  is,  kezesek;  nem  tehettünk  mi  fel  egy  régi 
kormányban  oly  inconsequentiát,  hogy  a  jó  következéseket  várton- 
várván, az  okokat,  melyekbül  azoknak  folyni  kellene,  tiporhatná  el, 
t.  i.  hogy  a  Magyarhon,  adó  és  védő  tehetségét  nagyobbítva  látni 
érzékenyen  óhajtván,  a  legtehetősb  földesurak  iparkodási  ellen,  kik- 
nek az  ország  mibenlétére  legnagyobb  befolyások  van,  hárithatlan 
gátokat  szegezhetne ;  —  nem  tudtuk  mi  azt  hinni,  hogy  egy  oly  igaz- 
ságos fejdelem,  mint  koronás  urunk,  ki  éjjel-nappal  dolgozik,  oly 
hazafiakat  veszedelmeseknek  tarthasson,  ha  egyszer  jól  megismeri, 
kik  semmi  egyebet  nem  tesznek,  mint  az  ő  példáját  követik,  s  Isten- 
iül szabott  köreikben  közjó-nagyobbítás  végett,  mint  magyar  mágná- 
sok munkálódnak  az  alatt,  mig  ő  fejedelmi  székében  királyi  köteles- 
ségit  lélekisméretesen  folytatja ;  nem  gondoltuk  azon  anomáliát  lehe- 
tőnek, hogy  egy  bölcs  fejedelem  híg  velejű  alattvalóit,  kiknek  semmi 
consequentia  éltökben,  jobban  kedvelhetné  mint  azon  jobbágyit,  kik 
velejöknek  valami  consistentiát  iparkodnak  adni,  s  napjaikat  nem 
fecsérlik  el,  hanem  tetteiket  józan  plánum  szerint  rendelik  s  foly- 
tatják. S  igazunk  volt  igy  gondolkozni,  mert  legalább  ujabb 
időkben,  midőn  szinte  minden  oldalrul  kellé  nehézségekkel  küzde- 
nünk, a  kormány  részérül  legkisebb  akadályt  sem  tapasztaltunk,  — 
s  ezt  háládatos  jobbágyi  érzéssel  itt  kijelenteni  kötelességemnek 
tartom.  — 

Kicsinosult  s  okos  embereken  könnyebb  uralkodni,  mint  buta 
s  oktalanokon,  ezen  ne  kétkedjünk;  s  valóban  fejdelmünk,  ki  egy 
oly  igen  complicált  erőműnek  élesztője  s  forgatója,  nem  kívánja 
tisztkörének  oknélküli  nehezítését,  hanem  oly  jobbágyit  kedveli  s  be- 
csüli legjobban,  kiknek  eszök  és  szivökben  egyformán  bízhatik.  Tel- 
jes igazsága  van :  ha  névtelen,  hontalan  s  értéktelenek  sötétbeni  cso- 

portozásit  elzuzza,  s  tapasztalás-nélküli  ábrándozóknak  S  theoriában 
megvénült  képzelgőknek  a  kormány  zabiáiba  kapni'  nem  enged. 

Hogy  pedig  a  kormány  fáradozásinkat  sem  előre  nem  segité, 
sem  azokat  nem  gátlá,  hanem  éppen  nem  avatkozott  beléjök,  azért 
legnagyobb  köszönettel  tartozunk.  Vannak,  igaz,  sokan,  kik  az  igen 
jól  ismert  és  sokszor  említett  párisi  kereskedők  mondását :  „laissez 
nous  fairé",  egyszer  igen  bölcsnek  hirdetik,  midőn  t  i.  nekiek  min- 
dent tenni,  a  mit  képzeletök  fest,  nem  engedtetik,  máskor  pedig  azt 
egészen  elfelejtik,  midőn  szeretnék,  ha  a  kormány  fáradozna  helyet- 
tök. Mi  azonban  nem  látjuk  a  dolgot  egy  nap  fekete,  más  nap  fejér 
színben,  senkitül  segítséget  sem  kívánunk,  sem  várunk ;  hanem  minden 
előmenetelünket  s  honunk  egykori  magasb  állását  az  egyesült  nemzeti 
erő  józan  fejlődésébül  reméljük. 

Egyoldalúnak  fogsz  tán  megint  hirdetni!  hagyján!  Mindenki- 
nek saját  ideái  vannak,  s  az  egyoldaluságrul  im  ezek  az  enyimek : 
„Végre  minden  csak  superioritásnak  enged,  s  nincs  valóban  más  jus, 
mint  jus  fortioris  —  nem  mondom  az  inak  s  izmok  ereje,  mert  igy 
még  az  ökör  is  parancsolna  az  embernek,  hanem  a  lelki  erő !  —  S 
míg  elég  lelki  erő  nincs  egy  nemzetben,  mind  addig  rab  —  akárhogy 
fuvalkodjék  is  fel  —  s  csak  akkor  lesz  valóban  szabaddá,  s  nem  áll- 
hat többé  semmi  ellene,  midőn  lelki  ereje  egész  tökélyre  fejlődik. 
Tökéletes  kifejlésünket  pedig  senki  gátolni  nem  akarja,  és  semmi  sem 
is  gátolhatja;  s  igy  minden,  legkisebb  kivétel  nélkül,  a  nemzetiül 
függ;  ennek  kifejlődését  pedig  senki  jobban  s  hathatósabban  nem 
eszközölheti,  mint  a  hon  nagyobb  birtokosai,  azaz:  oly  születésűek 
mint  te,  én  s  hozzánk  hasonlók." 

Nem  mondom  —  mert  a  honi  dolgok  felvilágosításában  vagyok 
már  —  hogy  a  kormány,  ítéletem  szerint,  némelykor  el  ne  vétené  az 
utat,  vagy  itt-ott  rövidebb  úton  szaporábban  ne  haladhatna,  hanem 
ez  csak  saját  ítéletem,  s  annak  józanságárul  jótállni  nem  merek ;  de 
arrul  tökéletesen  bizonyos  vagyok :  hogy  te,  drága  barátom,  igen  sok- 
ban egészen  megváltoztatnád  gondolatidat,  ha  közel  a  királyi  székhez, 
az  austriai  közbirodalom  szövevényes  állapotját  tisztán  s  minden 
részletekkel  elődbe  terjesztenék.  Hibát  találni  könnyű ;  jobbat  s  job- 
ban eszközleni  nehéz.  Egyébiránt  ha   minden   keresztül-kasul   menne 

is,  s  csak  igen  kicsi  függne  tőlünk,  feloldana-e  az  kötelességünktől 
józanul  cselekedni,  s  legalább  azon  kicsit  végbe  vinni,  a  mi  hatal- 
munkban áll?  E  kérdés  eligazítására  a  Hitel  119-iki  lapjának  e 
sorait  hozom  emlékezetedbe :  „Mert  az  ezredes  futásnak  eredett,  hát 
én, ki  csak  százados  vagyok,  miért  állanék  meg?"  Már  kérdezlek,  fog-e 
becsületes  ember  igy  okoskodni  ? 

S  most  kedves  barátom,  midőn  téged  az  előbbi  szakasz  végére 
téritlek  vissza,  s  az  ott  tett  kérdésre  figyelmeztetlek,  ily  felelettel  zárom 
ezen  czikkelyt  be  :  „a  kormány,  mely  ezen  munkám  által  teljes  bizony- 
ságba helyeztetik,  hogy  a  sötétet  nem  keressük,  mert  czélainkat  s  az 
azokhoz  vezető  módokat  nemcsak  nem  titkoljuk  el,  hanem  még  nyom- 
tatva is,  néhány  száz  példány  által  közvilágra  bocsátjuk,  —  a  bölcs 
kormány  állhatatos  fáradozásinkat  mindaddig  nem  gátlandja,  mig 
azok  valóban  emberséges  s  tiszta  szándékbul  fakadnak,  —  megsem- 
mísitendi  pedig  reméllem  azonnal,  ha  nem  hazánk  s  fejdelmünkhöz 
hív  vonzódás  lenne  tétünk  egyedüli  rugója."  S  bártorságunkra  nézve 
egyebet  nem  kívánunk  ezentúl.  — 


Az  e  fejezet  után  következő  és  e  kiadásban  elhagyott  részek 
rövid  foglalatja,  Széchenyi  szavaival,  a  következő : 

A  Taglalatban  előforduló  néhány  állítás. 

Való,  hogy  szükséges  a  nemességnek  is  a  terhekbeni  osztozko- 
dása, mint  a  minő  a  belső  igazgatási  költségek  felébeni  vitele,  a  vám- 
fizetés, a  dietális  követek  költségeinek  felezése  ;  de  előbb  az  okokat 
kell  belátni,  melyekbül  ezeknek  mulhatlanul  folyni  kell,  be  kell  látni, 
hogy  az  önmegkötés  megfér  a  szabadsággal.  Nem  elég  lehajolni  a 
jobbágyhoz,  hanem  néminemüleg  fel  is  kell  azt  emelni  magunkhoz.  — 
A  nemesi  felkelés  a  mostani  időkhez  sikerrel  nem  alkalmazható, 
mert  ma  már  mindenkori  egybenlét  s  legnagyobb  fenyíték  nélkül 
hadsereg  nem  gondolható,  ez  pedig  szegénységünket,  s  antiliberalis 
alkotmányunkat  tekintve,  képtelenség.  —  Robot  s  dézsma  eltörülése 
kárpótlás  nélkül  lehetetlen.  De  az  eltörülés  is   szabad   egyezkedésbül 

lolyjon.  Hitelünk  és  kereskedési  megbízhatóságunk  a  külföldek  előtt 
igen  rossz  szagban  áll.  A  külföld  pénzese  inkább  adja  tőkéjét  3-ra, 
4-re  100-tul,  de  biztos  hypothekára,  mint  nekünk  6-ra,  7-re  100-tul 
s  biztos  hypotheka  nélkül.  Kereskedésünk  mindaddig  rosszhírű  lesz, 
mig  mi  magunk  át  nem  látjuk,  hogy  kévésünk  van,  amivel  keresked- 
hetnénk, s  mink  van  is,  tudatlanságunk  áKal  rossz.  Pédául  borunkat 
nem  tudjuk  romlatlanul  külországba  juttatni,  kezelés  hiányossági 
miatt.  S  az  idegen  lassan-lassan  irtózik  a  magyar  bortól.  Nem  a  vám 
teszi  tenkre  kivitelünket,  hanem  csak  oly  silány  s  olcsó  bort  tudunk 
kivinni,  mely  a  vámot  nem  állja.  Épenígy  vagyunk  többi  termesztmé- 
nyinkkel.  Gabnánkbul  bőséges  évben  kivihetünk  —  csekélyét  akkor  is  — 
szükséges  esztendőben  nem.  Marha-kereskedésünk  felvirágoztatására 
még  szükséges  volna  a  földek  természetesb  elosztása  és  elrendelése. 
Gyapjúnkat  jobban  tennénk,  ha  magunk  dolgoznánk  posztónak,  mert 
így  kivitelén  vajmi  kevés  hasznunk  van.  Ásványink,  ha  vannak  is, 
oly  csekély  mennyiségben  jőnek  napra,  hogy  belső  fogyasztásra  sem 
adnak  eleget.  Mindeme  hiányok  pótlása  csak  pénzzel  lehetséges.  Úgyde 
pénzünk  nincs.  Hitelre  van  hát  szükségünk. 

Szerencsétlen  ideák. 

Főrendü  birtokosink  része  hosszasb  avagy  rövidebb  gazdálko- 
dás után,  sequestrum  alá  jut,  mert  nagy  birtokká  szükségeltető  nagy 
summákhoz,  ha  csak  100-tul  100-at  nem  akar  fizetni,  tisztességes  hitellel 
nem  juthat.  Ez  annak  a  szerencsétlen  ideának  következése,  hogy  szo- 
ros hitel  csorbát  üt  a  magyar  nemesi  szabadságon.  —  Az  embertermé- 
szet legmélyebb  alapjában  nyugszik  a  teremtésre  és  haszonra  czélzo 
vágy.  Főrangú  birtokosink  más  része  azért  megy  külső  országokba 
lakni,  ott  költvén  honi  földjei  jövedelmit,  mert  ön  birtokát,  becsüle- 
tesb  hitel  hija  miatt  nem  alakíthatja  át  a  haszon  reményével  kelleme- 
tes tartózkodó  helylyé.  De  idők  leforgásával  és  hitel  segedelmével 
mindent  végben  vihetünk,  ha  utainkba  nem  szegül  egy  másik  szeren- 
csétlen idea:  hogy  magunk  által,  magunkban  nem  boldogulhatunk, 
hanem  idegen  kéztül  kell  várnunk  és  remélnünk  a  segítséget.  Magunk 
emberségéből,    ámbár    a  külföld    eredményes   tapasztalatin     okulva, 

kell  tökélyesbülésre  törekednünk,  hogy  elérhessük  a  nemzetiségre 
állított  közértelmességet.  De  hogy  ezt  meg  lehessen  cselekednünk,  el 
kell,  hogy  forduljunk  egy  harmadik  szerencsétlen  ideától,  a  régi  elren- 
delések, törvények,  emberek  iránti  föltétlen  hódulástul.  Hogy  a  hitel 
bátorságosb  legyen,  erősítsük  meg  ezt  tárgyazó  gyenge  törvényinket, 
melyek  a  nem  fizető  adóst  láttatnak  inkább  ótalmazni.  Törvénj'be 
kell  hozni  a  kamatok  kamatját  és  igazságosb  rendeléssel  korlátozni  a 
sequestrumot.  Szakítván  classicusokból  czitálgató  balvélekedéssel,  meg 
kell  ismerni  a  pénz  és  földi  javak  valóságos  becsét 


^^ 

VALLOMÁSOK. 

Az  emberiséget  a  szerencsétlen  ideákon  kivül  tán  még  sokkal 
nagyobb  baj  zsibbasztja,  t.  i.  a  zavart  ideák,  mert  azok  korántsem 
szegzik  magokat  oly  makacsul  az  előmenetelek  ellen,  mint  ezek,  s 
inkább  tudatlanságbul  erednek,  s  nem  sokat  gondolkozó  elmékben 
fészkelnek,  s  igy  irthatékonyabbak ;  midőn  a  zavart  ideák  többnyire 
az  igen  sok,  de  főtlen  képzelgések  szülötti,  a  tudálékosokban,  úgy 
szólván,  már  nedvvé  s  vérré  váltak,  s  mint  az  irthatlan  mirigy,  a  leg- 
józanabb javítások  ellen  nemcsak  rémítő  s  visszaijesztő  vázként  áll- 
nak, hanem  mint  a  pestis,  ragadékonyságok  által  a  legépebb,  de  még 
ki  nem  fejlett  elméjüeket  is  megfertőztetik,  s  magok  körül,  élet  helyett 
halált  terjesztnek. 

Nem  tartom  ennél  fogva  hasztalannak,  hosszas  és  unalmas  fej* 
tegetések  helyett,  néhány  tárgyrul  vallomásomat  itt  inkább  egyenesen 
kimondanom.  Ha  nincs  is  igazam,  legalább  megfontolásra  fogok  ger- 
jesztni,  s  igy  a  való  hihetőleg  szaporábban  tünend  elő,  mint  ha  hall- 
gatnék, s  a  közönségnek  minden  esetre  nem  ártok;  habár  magamnak 
nem  használok  is.  Vegyük  tehát  lehető  rövidséggel  rendre  mind  eze- 
ket :  „Az  ó  és  uj.  A  gazda  s  hazafi.  A  magyar  nyelv.  A  character  s 
bizodalom.  A  divat.  A  mánia." 

Az  ó  és  uj. 

Több  esztendő  előtt  Athénében,  a  Theseus  templuma  oszlopihoz 
támaszkodva,  mély  gondolatokba  valék  merülve,  s  midőn   a  jelen    s 

jövendő  előlem  visszavonula,  csak  a  múltban  éltem ;  s  ezen  önfeledés 
sokáig  tartott,  mert  a  képzelet  legédesb  képei  varázsiának  a  hajdan- 
kor nagy  emberei  közé  —  körültem  minden  a  legmélyebb  csend  s 
álomban  fekvék,  s  egy  szép  őszi  nap  végsugári  aranyzák  a  körülti 
bérezek  ormait  A  levegő  legtisztább  s  balzsami  volt és  ben- 
nem mily  keser-édes,  és  remény  s  kétség  érzelmi  gerjedeztek  akkor,  s 
keblemet  mily  édesen  kinzó  vágyak  tölték  bé,  azt  ki  nem  magyaráz- 
hatom, és  azon  érzést  csak  azok  ismerhetik,  kik  hosszas  elválás  után 
lelkök  ideálját  megint  feltalálják,  s  édeni  öröm  közt  kénytelenek 
tapasztalni,  hogy  az  egykor  értök  hiven  lángoló  sziv elhi- 
degült; —  vagy  azon  hazafiak  ismerhetik  csak,  kik  hajdan  szabad 
honukbul,  melyet  imádnak,  a  nép  vakheve  által  számkivetve,  vissza- 
tértökre rabszolgaságban  lelik  azt ! 

S  ezen  eleinte  oly  édes,  később  oly  kinos  álmombul  egy  fiatal, 
egészség-  s  bájteli  görög  leány  megjelente  ébreszte  tel !  S  nem  fogom 
felejthetni  soha,  lelkemen  mi  villana  akkor  keresztül,  s  mily  halová- 
nyoknak  látszottak  a  görög  remek  márvány  oszlopi,  a  báj-fiatalság 
virító  képviselője  mellett!  —  S  bennem  örökre  változhatlanul  el  volt 
határozva,  hogy  a  múlt  a  halál,  jelen  s  jövő  az  élet ;  s  igy  az  élő 
embernek  nem  a  múltban,  hanem  a  jelen  s  jövendőben  van  igazi  helye. 

S  mennél  többet  jártam,  mennél  többet  láttam,  olvastam,  tapasz- 
taltam ;  annál  erősb  meggyőződéssé  lőn  bennem 'Montesquieu  ezen 
állításának  valósága :  „Transporter  dans  des  siécles  reculés  toutes  les 
idées  du  siécle  oü  l'on  vit,  c'est  des  sources  de  l'erreur  celle  qui 
est  la  plus  féconde.  A  ces  gens  qui  veulent  rendre  modernes  tous 
les  siécles  anciens  je  dirai  ce  que  les  pretres  d'  Égypte  dirent  a  Solon  : 
„O  Athéniens,  vous  n'étes  que  des  enfants." 

E  szavakat  keblemben  tartván,  óvakodom :  ne  zavarjam  össze 
a  régiség  nagy  embereinek  követésre  méltó  tulajdonit,  az  ujabb  vagy 
mostani  generatiók  igen  sokban  iránytalan  felsőbbségikkel.  így  legmé- 
lyebb tisztelettel  nevezem  Socratest;  Aristides  s  Phocion  agyag  sor- 
sommal engesztelnek  meg,  mert  ők  is  emberek  valának;  Regulus 
nagy  lelkén  bámulok  ;  a  Brutusok  előtt  mélyen  hajtom  le  magam ; 
Aristogiton,  Harmodios,  Leonidas  sirhantin  térden  álltam,  s  az  embe- 
riség diszhamvait  örömkönyekkel  üdvözlém ! Hanem   azért  sem 

Homerost,  kinek  költői  szellemét  tán  senki  túl  nem  haladé,  tábornoki 
zsebkönyvül ;  sem  Horatiust,  kinek  józan  philosophiáját  nem  győzöm 
eléggé  csudálni,  politikai  kalauzul ;  sem  Virgiliust,  ki  hatalmas  remek- 
letü  epicus,  gazdasági  tanácsadóul  s  példányul  felhozni  nem  fogom. 
De  még  tovább  megyek,  s  azt  állítom:  ki  Polybiost,  Xenophont  s 
Július  Caesar  Commentárait  könyv  nélkül  tudja,  de  a  mostani  háború 
szellemét  nem  fogta  fel,  csatákat  nem  nyerend ;  nem  lesz  az  továbbá 
practicus  gazda  vagy  különös  naturalista,  ki  Aristoteles,  Plinius  vagy 
Lucretius  munkáit  tökéletesen  sajátévá  tévé,  ha  ezen  az  idők  folya- 
matja  által  annyira  tökéletesült  tudományok  nagyobb  felvilágosítását 
ujabb  idők  műveiben  nem  keresé.  S  igy  ha  ma  támadnának  fel :  sem 
a  phoenciaiak  ügyes  hajósok,  sem  siciliaiak  Archimedessel  együtt 
practicus  erőművészek,  sem  a  rómaiak  Columellával  összeleg  és 
egyetemben  nagy  gazdák  s  a  t,  nem  lennének. 

Sok  veszett  el  a  régiekkel,  nem  tagadhatni,  de  korántsem  annyi 
a  mennyit  festeni  s  hirdetni  szokott  az  ábrándozok  rendetlen  képzete. 
Hanem  az  emberi  gyengeség  a  multat  s  régit  mindig  nagyobb  fénybe 
szokta  állítni,  mint  a  jelent  s  jövendőt ;  mert  a  gyengeség,  többre 
hatni  s  nagyobbat  véghezvinni  képes  nem  lévén,  reminiscentiákhoz 
ragaszkodik :  midőn  az  erő  tettek  után  szomjadoz.  S  az,  a  mit  Hora- 
tius az  aggkorúrul  bölcsen  mond,  hogy  t.  i.  „laudator  temporis  acti"  s 
a  t,  a  gyengékre  is  igen  felülik,  kik  Montesquieu  szerint :  „a  múlt 
századokat  mostaniakká  akarják  varázsolni  untalan." 

Minden  kornak  van  érdeme,  s  ki  tagadhatja,  hogy  a  jelenkor 
a  régiek  tudományira  alapitá  minden  további  előmentét,  úgy  mint  a 
régiek  a  még  régiebbekre  az  övékét,  s  a  mai  idő  a  jövendő  századok- 
nak lesz  legbizonyosb  alapja. 

S  ha  Apollodorusok,  Praxitelesek,  Pbidiások  s  t.  i.  építő  s  szob- 
rászó  isteni-szikra  j  ok  elaludt  is,  s  Canova  iránylag  nagy  remekei  csak 
ujoncz  próbákként  állnak  a  görög  mesterek  fenmaradt  halhatatlan 
munkáik  mellett,  melyeknek  legjelesbit  tán  örökre  eltemető  a  vak 
hevü  tudatlanság  s  az  idő ;  azért  a  civilisált  ujabb  s  igy  idősb  nem- 
zetek évrajziban  —  habár  azok  is  elég  borzasztóval  teljesek  —  még 
sem  találtatik  Dionysius,  Nero,  Caligula  s  az  embervérrel  mocskolt 
istenoltár,  aréna,  s  a  kínveritéktül   el-elalvó   autodafé   tán    soha  nem 

disztelcnítendi  többé  gyászkönywé  az  emberiség  történetinek  jegyze- 
ményit,  s  bizom  a  nagy  Istenben !  eljő  még  azon  idő  is,  midőn  az 
ártatlannak,  bármily  alacsony  sorsú  legyen,  egy  hajszála  sem  fog 
még  a  leghatalmasbtul  is  kiszakittathatni  bűntelen !  s  a  természet, 
cllentiségnek  legcsufabb  undokai,  az  emberadás  s  vevés,  a  rabszolga- 
sággal együtt  ki  lesz  minden  időre  törülve  a  megint  történhetők  sorá- 
bul  —  s  azt  hiszem  :  soha,  legalább  addig,  mig  évrajzink  hatnak 
hátra,  magasabban  az  emberiség  nem  állott  még,  mint  ma,  s  hogy 
minden  nevekedő  idomzatban  előbbre  fog  hatni  csillagunkon,  mig 
tán  nap-systemáki  rendülések  megint  nem  temetendik  el  mind  azt, 
a  mit  emberi  agy  s  tenyér  gondolt  s  állított,  s  csak  azon  szikra 
maradand  fen,  mely  valaha  nagy,  szép  s  nemes  tettekre  melegíté 
kcblinket. 

Ne  zavarjuk  azért  össze  a  régi  nagyságot  a  mai  tudományok- 
kal, s  ha,  teszem  például,  gazdaságunkat  kívánjuk  magasbra  emelni : 
kövessük  Cincinnatus  dicső  példáját,  Cicero  tanácsát :  „quod  nihil 
pulchrius"  s  a  t,  de  ne  keressük  az  igazi  előmenetel  rugóit,  görög 
vagy  latán  könyvekben,  mert  azokban  hiába  keressük ;  hanem  hasz- 
náljuk az  e  tárgykörülti  ujabb  angol,  francz  s  német  munkákat.  Ha 
Dunánkat  akarnók  egykor  rendbehozni,  s  valódi  kereskedésre  idomí- 
tani, vagy  azon  keresztül  hidat  vonni :  vegyük  a  régiek  nagy  lelkű  s 
férfiaknoz  illó  erős  akaratjokat  például,  —  de  Istenért,  ne  véssük 
mint  Traján  a  régi  Dacia  dunapartinak  szikláit,  s  ne  rakjunk  oly 
nyomorult  hidat  mint  ő,  melynek  néhány  század  után  szinte  legkisebb 
bizonyos  jele  sincs,  hanem  használjuk  a  puskaport,  parancsoljunk 
a  szirteknek,  és  szórjuk  ki  a  folyam  medrében  fekvő  sziklákat ;  hidain- 
kat pedig  mély  alapra  telepítsük,  s  ha  viz  feneke  gránit,  esztergáljunk 
abba  gőzerőmüvekkel  helyeket,  s  ereszszünk  azokba  le  öntött  vasoszlo- 
pokat ;  nehogy  a  gyenge  jég  vigye  vagy  rombolja  hidunkat  el,  s  még 
földindulás  se  rendíthesse  meg,  hanem  szinte  több  kivántassék  mint 
a  természet  közönséges  járása  annak  elbomlasztásához. 

Merjünk  nagyok  lenni  —  s  valóban  nem  oly  nehéz  —  de 
legyünk  egyszersmind  bölcsek  is !  — 

A  gazda  s  hazafi. 

Valamely  jó  ismerősömet,  egy  angol  asszonyság  Nápolyban 
így  szólítá  meg  egykor :  „Valyon  mi  tetszik  az  urnák  jobban :  a  san- 
carlói  szinház-e,  vagy  London  ?"  S  számtalan  ily  hangú  kérdések, 
melyeket  már  éltemben  hallék,  ha  nem  voltak  is  oly  kézzel  fogható 
képtelenségek,  nagyon  figyelmetessé  tettek  arra :  hogy  az  embereknek 
szerfelett  nagy  száma  össze  szokta  zavarni,  vagy  egyenesen  felcse- 
rélni a  dolgok  valódi  mibenlétét,  s  ha  valamirül  tudakozik  vagy  vala- 
mit egybehasonlít,  sokszor  nem  cselekszik  józanabbul,  mintha  valaki 
kérdené,  vagy  analysálni  akarná,  valyon  mi  jobb :  „fáczán-hús-e  vagy 
széles  ágy ;  —  mi  hasznosb  :  széna-e  vagy  vas ;  —  mi  szebb  :  arab-ló-e 
vagy  angol-kert  s  t.  i."  —  Az  ideáknak  ily  felcserélése  pedig  nem 
egyébbül  ered,  hanem  hogy  a  dolgok  valódi  s  belbecsét,  hasznát, 
szépségét,  szóval  mibenlétét  nem  szoktuk  tökéletesen  s  legmélyebb 
velejökig  keresztül  nézni.  Ennél  fogva  látunk  sokat  kis  dolgok  körül 
heveskedni  s  állhatatoskodni,  nagy  dolgokhoz  pedig  hidegen  járulni 
s  mellettek  elaludni;  másokat  munka  közben  enyelegni,  társaságban 
pedantoskodni ;  másokat  ismét  békességben  nagy  katonai  tulajdono- 
kat mutatni,  háborúkor  ellenben  inkább  a  szelid  polgárság  jeleit  — 
;  másokat  végre,  kik  egyenesen  azon  szerencsétlen  persára  emlé- 
keztetnek, ki  —  bűbájos  hatalom  alatt  lévén  —  ágyban  soha  nem 
aludt,  hanem  társaságban,  jó  asztalnál  soha  nem  éhezett,  hanem  ebéd 
előtt  vagy  után,  mindig  szomjuzott,  csak  friss  forrásnál  nem,  szerelmi 
vágy  belsejét  szüntelen  égeté,  s  csak  közel  az  öröm  forrásihoz  hide- 
gült el. 

A  gazda  s  hazafi-körülti  ideákkal  —  a  kisebb  részrül  szólok  — 
szinte  igy  állunk,  s  azokkal  se  vagyunk  nagyobb  tisztában,  mint  az 
itt  előhozott  polgár,  katona  s  persa  felebarátink  az  ő  cselekvésmód- 
juk s  balsorsokkal !  A  gazda  korántsem  oly  szorgalmas,  minden 
garasra  néző  és,  szinte  szeretném  mondani,  oly  kis  lelkű,  mint  egy 
gazdának  lenni  kellene ;  a  hazafi  ellenben  adakozási  s  tetteiben  sok- 
kal körülnézőbb,  fösvényebb  s  korántsem  oly  nagy  lelkű,  mint  hozzá 
illene;  s  midőn  földbirtokosban  a  gazdával  mindig  egyesül  a  hazafi, 
egmulhatatlanabbul  következik  az  Isőenek  t.  i.  a  gazdának  helyenki- 

vüli  generositásábul  a  másiknak,  t.  i.  a  hazafinak  tehetetlensége ;  s 
így  a  közjóhoz  semmi  egyéb,  mint  csak  fohászkodó  járulása! 

Már  csak  ló  dolgában  mennyire  van  honunkban  a  gazdasági 
idea  a  hazafisággal  összezavarva,  mindennap  tapasztaljuk;  s  egy  fő 
oka,  mondhatni,  hogy  szinte  egész  Európában  nincs  idomlag  minden 
czélokra  nézve  oly  kevés  jó  s  haszonvehető  ló,  mint  Magyarország- 
ban. S  ezen  állításom  valósága  —  mely  minden  nap  világosabb  lesz  s 
csak  olyasok  által  hozatik  már  kérdésbe,  kik  úgy  mint  te  drága  bará- 
tom —  ne  vedd  rossz  néven  —  lóháton  soha  nem  ülnek,  s  csakVir- 
giliusban  et  Comp.  keresik  a  lótenyésztés  alapit  —  valóban  csak 
onnan  ered,  hogy  gazdáink  nagy  része  a  lótenyésztést  hazafisági  osz- 
tályba helyzi,  holott  az  egyenesen  a  gazdaságiba  tartozik ;  midőn  más 
részrül  sem  említésre  méltó  utaink,  sem  hidaink,  sem  színházaink  és 
számtalan  ilyesek  nincsenek,  melyek  tán  már  magyarok  közé  is  ille- 
nének,  s  mi  ábrázatlan  pusztákon,  mocsárok  közt  juhászkodni,  gulyás- 
kodni  vagyunk  kénytelenek,  mint  a  régi  scythák,  mert  nagy  lelkű 
patriotismussal  gazdálkodván,  (!)  ha  szó  van  a  hazafiúi  áldozatokrul, 
a  zavart  ideák  okvetetlen  következése,  t.  i.  a  szegénység  annyira  bilin- 
csezi  le  szép  lelkünket,  hogy  sas  repte  helyett,  szarka  társaságban  lel- 
jük magunkat,  mely  mint  tudjuk,  sokat  akar,  de  s  a  t.  ;  e  helyzetbe 
pedig  senki  más  nem  iktata  bennünket,  mint  minmagunk ;  vagy  inkább 
a  zavart  ideák  ! 

S  e  néhány  sor  tán  megfejti  okát  annak :  miért  feleltem  Lovak  - 
ruli  munkámban  az  Anonymusnak  levelére  oly  nyersen. 

Nagyobb  szemtelenség  alig  van,  de  egyszersmind  keményebb 
büntetésre  méltó  is,  ítéletem  szerint,  mint  másokat  oktatni  akarni,  ahoz 
kívántató  tulajdon  nélkül.  A  sokaság  szinte  mindig  készebb  bal  ítéle- 
teket elfogadni,  mint  józanokat ;  mert  azok  miliárdok,  ezek  azonban 
csak  kevesek,  s  nem  hozhat  sokszor  —  köz  példabeszédként  „ezer 
bölcs  oly  dolgot  megint  rendbe,  melyet  egy  bolond  rontott  el."  Már 
pedig  oly  író,  ki  egy  sort  sem  tudott  orthographice  írni,  nem  hihető, 
igen  mélyen  tekinté  a  gazdaság,  kereskedés  s  oeconomia-politica  rej- 
tett vázát,  hanem  hogy  sokat  elcsábitni  még  is  elég  ügyessége  volt,  s 
így  igen  nagy  kárt  tett  is,  azt  abbul  gyanítom,  mert  Taglalatod  118-ik 
lapján,  hol  hozzám  vonzó  tisztelet-szeretet-érzésedben  igen  nagy  barát- 

súgót  áruló  iróniával  magyar  apostolnak  czimzcsz,  s  ijedtedben  azt  gya- 
nítván, hogy  kárpótlás  nélkül  majd-majd  elvesz  dézmád,  kilenczeded, 
azt  mondod  nagy  bölcsen  :  A  ki  csak  más  kárával  tudja  a  nemzeti  szorgal- 
mat nevelni,  az  ne  beszéljen  az  effélékrül.  S  az  Anonymusrul,  kinek 
igen  nagy  pártját  látszatol  fogni,  igy  szólsz  :  Megfelejtkezett  a  szerző 
azon  kcserii,  és  érdemetlen  észre-vételekrül,  melyeket  egy  becsületes  embernek 
levelére  bényomtattatott  a  lovakról  írt  munkájába.  Az  a  derék  ember  azt  a 
becsületet  tévé  a  szerzőnek,  hogy  őt  szíves,  magyar-szívü  embernek  gondol- 
ván, megkéré  :  engedné  meg  némely  szegényebb  jó  hazafinak  kanczáit,  drága 
ménjeivel,  falriotismusból  ingyen  meghágatni.  Ez  a  szerzőnek  akkor  felette 
nevetségesnek  látszott ;  most  pedig  azt  akarná,  hogy  a  földes-urak  elegendő 
kár-jótlás  nélkül  engedjék  el  a  kilenczedet  s  a  t. 

Mindenek  előtt  kérdelek  barátom :  mily  jussal  hozod  itt  elő  e 
levelet,  egy  oly  munkában,  mely  ily  nevezetű :  A  Hitel  czimü  munka 
Taglalatja  ?  Nekem  úgy  látszik,  egyedül  akkor  lehetett  volna  mind 
azt,  a  mit  munkádbul  kiirék  itt,  s  számtalan  egyebet,  a  mit  felmelc- 
gitni  restelek,  de  az  olvasó  könnyen  feltalálhat,  néminemű  illendő- 
séggel előhoznod,  ha  munkád  czimjéhez  ezt  ragasztád  vala  még :  „s 
Széchenyi  István  lovakrul  irt  munkájának  s  egyéb  gondolati  s  tetteinek  ros- 
tálása s  megítélése." 

A  mit  pedig  az  Anonymusrul  mondasz :  „hogy  becsületes  derek 
ember ! !"  akarom  hinni,  mivel  te  mondod ;  hanem  levele  után 
—  melyben  hazámfiai  szeretetét,  sőt  még  apotheosisomat  is  előreható 
mély  s  valóban  asmodaeusi  észszel  jövendöli,  ha  méneim  ingyen  fog- 
nak nemzeni  —  őtet  még  becsületes,  de  kivált  derék  embernek  nem 
tartottam  volna ;  hanem  inkább  oly  persa  forma  individuumnak,  kit 
fentebb  érintek,  kinek  esze  s  gondja  mindig  másutt  van,  mint  a  hol 
lenni  kellene.  Azonban  a  zavart  ideák  s  lágy  sziv  —  melynek  a  fő 
nem  parancsolhat,  s  mely  több  kárt  okoz  a  világ  hátán,  mint  a  meny- 
nyit szép  s  nemes,  de  annyiszor  éretlen  gerjedelmei,  valóban  érdem- 
lenének  —  minden  embert  engedékenyül  festenek,  s  igy  szinte  szo- 
kássá rögzött  azokat,  kik  legkisebb  fényes  vagy  kitűnő  tulajdonokkal 
nincsenek  az  anya-természettül  megajándékozva,  s  ekép  nem  dicsér- 
hetni őket  általányosan,  jó  embernek  nevezni ;  s  ha  vitatni  nem  akarom 
is  a  szegény  gyáva  lelkűek  ezen  jó  szándékú,  bár  meg  nem  érdemlett 

s  egyéb  nyelvekben  már  egészen  más  értelmet  jelentő  „jó  ember" 
czimzetét,  mindazáltal  becsületes,  derék  embernek  nevezni  valakit 
kényesb  vagyok,  s  ily  nagy  s  szép  tartalmú  czimet  nem  szoktam 
bitangolni  oly  mazur  ábrándozókra,  kik  lágy  szivök  s  éppen  oly  lágy 
velejök  sugtában  tanitni,  oktatni,  jóslani  akarnak ;  jóllehet  magoknak 
van  legnagyobb  szükségök  tanulásra,  tanácsra,  vezető  kézre! 

Hogy  sok  jó  szivü  —  kirül  még  tudva  sincs,  becsületes  derék 
ember  lesz-e,  olyan  t.  i.,  ki  nem  csak  rosszat  nem  cselekszik,  a  világ 
kecseitül  távul  jók  között,  hanem  az  emberiséget  szédítő  csáboktul 
körülvéve  is,  minden  halálos  sebektül  meg  tudja  menteni  lelkét  — 
nem  lehet  mindenben  mester,  azt  igen  átlátom ;  hanem  olyan  okik  s 
nem  oktat,  kérdez  s  nem  tanit.  S  ha  az  Anonymus  mint  szabad 
ember,  ki  nem  bujkál  sötétben,  hanem  a  világot  keresi,  levele  alá 
irta  vala  nevét,  soha  őtet  idézni  s  nevetség  tárgyává  tenni  nem  lett 
volna  szándékom ;  de  igy  kötelességemnek  tartam  a  lótenyésztés  körül 
forgó  zavart  idea  néminemű  eligazítása  végett  az  egyest  feláldozni  az 
egésznek,  s  azon  előítéletet  tehetségem  szerint  gyengitni,  melynél  fogva 
te  s  mások  azt  állítjátok:  hogy  patriotismusbul  kell  nevelni  lovat;  s 
igy  nincs  is  ló  a  hazában,  midőn  a  ló,  mint  minden  egyéb  tenyész- 
tés egyenesen  gazdaságbeli  tárgy,  melynek  megint  úgy  lehet  igazi  s 
tartós  sikere,  ha  bizonyos  vagy  hihető  vagy  legalább  lehető  nyereséget 
ád  ;  mely  józanlátás  következésében  Britannia,  hol  senki  patriotismus- 
bul lovat  nem  nevel  s  minden  oly  drága,  a  lótenyésztésben  legelső  a 
világon.  Lásd  barátom,  17  esztendei  lovas-katonáskodásom  után,  füg- 
getlen s  tehetős  létemre  mint  vagyok,  kötelességemnek  tartam,  az 
elaljasodott  lótenyésztés  felelevenítésére  tehetségem  szerint  járulni ; 
mert  úgy  hivém :  inkább  engem  illet  ezen  tárgy  mint  teszem  egy  püs- 
pököt, vagy  olyast,  kit  foglalatossági  nem  hoztak  annyiszor  össze 
lóval  mint  engem.  S  igy  igen-igen  sokat  vesződtem  vele,  s  mondha- 
tom :  Európa  nagy  részének  leghiresb  méneseit  jártam  be,  számos  s 
nem  csak  angol,  hanem  más  legtapasztaltabb  lótenyésztőkkel  társal- 
kodtam ;  és  keleti  utazásimban,  fogadni  merek  veled,  több  úgy  neve- 
zett arab-lovon  ültem,  mint  a  mennyit  te,  drága  barátom,  egész  most 
élő  nemzetségeddel  együtt  éltedben  csak  láttál.  Hanem  e  tárgyrul 
mindaddig  hallgaték,  mig  annyira  elkészültem,  hogy  felőle  nem   csak 

mint  ujoncz  s  theorefícus  okoskodhatom,  hanem  kész  vagyok  bármily 
rigorosumot  is  kiá.lni. 

Számos  egyéb  hátramaradásink  közt  az  elaljasodott  lótenyész- 
tést is  nagyon  fájlalom:  s  mondhatom,  tetemes  áldozatokra  vagyok 
kész  előmozdítása  végett.  Hanem  annak  eszközlésére  methodusom 
egészen  más,  megvallom,  mint  a  tied,  ki  azt  mondja:  „engedné  meg 
némely  szegényebb,  jó  hazafiainak  kanczáit  drága  ménéivel,  fatriotismusból 
ingyen  meghágatni" ,  s  egészen  más  mint  legszámosb  méneses  gazdá- 
inké, kik  előkelőkép  forgódának  a  lótenyésztés  előmozdítása  körül. 

A  birka-nevelés,  mert  sokkal  nagyobb  nyereséget  hoz,  lassan- 
ként elhagyatá  számos  földbirtokosinkkal  a  lótenyésztést,  melybül 
általányosan  csak  veszteség  haramia;  nemde  úgy  van?  S  ezen  a 
közönségre  káros  tendentiának  mikép  akartak  gátot  vetni,  az  emberi 
cselekedet  rugóit  oly  mélyen  (?)  vizsgáló  bölcselkedők  mint  te,  ked- 
ves barátom  ?  Patriotismus  által !  Melyre  alapult  okoskodástok  ily 
hangon,  de  hiába,  zenge :  „Szégyen  a  lóra  született  magyarnak  ménest 
nem  tartani ;  azon  szép,  honi  lovakat,  melyeket  a  külföld  csudál,  többé 
nem  nevelni.  Illőbb  lenne  inkább  kevés  birkát  tartani  s  több  lovat* 
—  s  a  t.  Én  pedig  azt  bátorkodom  állítani:  hogy  kivált  ménesbeli 
lovainknak  szinte  semmi  eredetiségök  sincs  többé,  s  valahai  meglehetős 
honi  fajtáink  spanyol,  holsteini,  nápolyi,  dán,  s  tudja  Isten,  mily  zava- 
rék  vérrel  vannak  már  össze-vissza,  keresztül-kasul  zagyválva,  mely 
okbul,  oly  keresztül-kasul  mennek  is ;  —  hogy  továbbá :  nincs  ország, 
hol  a  tehetősb  felekezet  oly  keveset  jár  lóháton,  mint  nálunk,  s  csak 
azon  külföldi  csudálja  e  részbeli  gazdaságunkat,  ki  képzetekre  állítja 
okoskodásit,  s  lórul  csak  gyalog  vagy  ülve,  de  nem  rajta  ülve  szokott 
ítélgetni ;  s  hogy  végre :  csak  birka  lesz  mezőinken  s  nem  ló,  mig  minden 
hasztalan  ábrándozásinktul  nem  búcsúzunk  el,  s  mint  Lovakrul  irt 
munkámban  elég  körülállásosan,  előadtam :  a  lótenyésztés  által  a  pénz- 
beli nyereséget  bizonyossá  vagy  hihetővé  vagy  legalább  lehetővé  nem 
teszszük.  Ez  pedig  mikép  eszközölhető,  nézd  a  pesti  lóversenyi  czikket. 

S  midőn  a  lótenyésztő  patrióták  csak  veszteségeket  tudnak  elő- 
mutatni, én  mint  lótenyésztő  gazda,  s  nem  ló-patriota,  minden  figyel- 
mem arra  fordítom,  hogy  lovaimbul,  ha  haszon  nem  is,  legalább 
felette  nagy  kár  ne  háramoljék.  Én  is,  ti  is  egy  czélt  akarunk ;   s  én 

hiszem,  több  proselytát  fogok  szerezni  —  ha  tüstént  nem  is,  időjár- 
tával bizonyosan,  s  igy  többeket  lótenyésztésre  gerjesztni,  s  ekép  e 
részben  a  hazának  tetemesebben  használni  —  ha  számadó  könyveim- 
bül  megmutatom :  hogy  lótenyésztés  által  nem  vesztek,  ámbár  ménes- 
kémet a  hon  szinte  legdrágább  tájékán  s  piaczon  vett  zabon,  szénán, 
s  mesterséges  legelőken  tartom,  —  mint  ti,  drága  barátim,  kik  egyebet 
nem  tudtok  mondani,  mint  egy  néhai  jó  ismerősöm,  ki  szomszédját 
lótenyésztésre  birni  akarván,  ekép  szólitá  meg :  „Én  már  sok  ezret 
szenteltem  lótenyésztés  végett  hazámnak,  de  magam  nem  győzöm,  az 
uraknak  is  kellene  már  tenni  valamit"  s  a  t.  A  mire  a  szomszéd,  ki 
semmit  se  felelt,  de  lovat  azért  továbbá  sem  tenyészte,  tudom,  igy 
okoskodott  magában :  „gróf  N.  N.  nagy  ember,  s  ugyan  jó  patrióta, 
hanem  tehetsége  is  nagy,  ő  teheti,  de  én  szegény  legény  ily  terhekre 
nem  vagyok  képes." 

S  ha  oly  nemes  hazafiúi  tettnek  véled  egy  pár  gebe  kiállítását, 
váljon  miért  nem  tartasz  magad  is  ménest  ?  Hallom  erre  feleletedet : 
„Mert  körülállásim  nem  engedik!"  S  miért  nem  engednék?  „Mert 
veszteséget  hoz  maga  után  a  ménestartás !"  Aha !  s  hát  itt  vagyunk 
végre :  Te  nem  akarsz  veszteni !  s  igazad  van ;  de  ne  vedd  rossz 
néven,  ha  más  sem  akar  veszteni,  s  ne  felejtsd,  hogy  más  is  éppen 
oly  körülállásokban  lehet  s  van  is,  mint  te. 

Én  tehát  minden  himezés  nélkül  megvallom :  hogy  valamint  a 
gazdaság  minden  egyéb  ágazatibul  a  lehető  legnagyobb  nyereséget 
törekedem  kivíni :  úgy  minden  figyelmem  oda  czéloz,  hogy  a  lóte- 
nyésztésbül  is,  melyet  gazdasági  tárgynak  tartok,  hasonlóul  hasznot 
arassak ;  vagy  ha  ez  lehetetlen  is,  veszteségem  legalább  ne  legyen 
oly  érzékeny,  hogy  azzal  megint  felhagyni  kényteleníttcssem.  S  ezen 
elhatározottságom  két  okbul  ered,  t.  i.,  hogy  jó  gazdagság  után,  s  kel- 
lemes élet  mellett,  mivel  kellemesen  élni  szeretek,  még  szép  tehet- 
ségem is  maradjon  a  haza  magasb  felemeléséhez  egy-egy  követ  hen- 
gerítni;  s  többi  hazámfiait  is  ösztönözzem  hasonló  tettre,  kik  közül 
számosan,  nem  zavarván  össze  az  ideákat,  csak  úgy  fognak,  teszem 
déldául,  lovat  tenyészteni,  csak  úgy  szederfát  ültetni,  s  több  eféle, 
ha  valaki  meg  tudja  mutatni :  hogy  belőle  nyereség,  s  nevezetes  nye- 
reség, kár  pedig  minden  esetre  csak  igen  kevés  következhet  S  hogy 

lóval,  selyemmel  nálunk  a  nyereség  hihetősége  sokkal  nagyobb,  mint 
a  károsodásé,  az  világos.  Angliában  hasonlíthatlanul  drágább  minden, 
mint  nálunk,  s  a  lótenyésztés  mégis  igazi  divatban  áll ;  nálunk  ellen- 
ben, minden  olcsóság  mellett  is,  a  lótenyésztés  legkisebb  divatban 
nincs.  Úgy  sokkal  több  szederfát  ültethetünk  tagos  határinkon,  mint 
Európa  sok  más  nemzeti ;  s  igy  csak  tőlünk  függ  a  mezei  gazdaság- 
nak ezen  két  igen  gazdag  s  nálunk  szinte  még  ismeretlen  kútfejét 
megnyitni,  két  uj  ágon  vagyonink  s  tehetséginket  tetemesen  nagyob- 
bítni,  s  ekép  személyinkben  dús  gazdára  inoculálhatni  a  hazafiságnak 
oly  tetteit,  melyeknek  néminemű  látszatjok  is  van. 

De  e  gazdasági  két  czél  elérésére  se  Ciceróban,  se  Senecában 
nem  lelünk  elegendő  útmutatást,  hanem  kirekesztőleg  a  zavart  s 
facsart  ideák  helyreigazításában.  Éhez  képest  a  hazafiság  geniusát 
sem  istállóba,  sem  undok  hernyók  közé  állítni  többé  nem  fogjuk. 

Lótenyésztésre  serkentő  methodusink  csak  abban  különböznek, 
hogy  te  és  társaid  lónevelés  által  a  közönséget  veszteség-tűrésre  akar- 
játok birni,  én  pedig  nyerésre.  Már  ezt  nem  eszközölhetem  máskép, 
mint  tanácsim  s  példaadásim  által ;  mert  a  közönség  szinte  jó  siker- 
nek sem  hódol,  szavaknak  s  puszta  theoriáknak  pedig  éppen  nem  ; 
—  követésre  méltó  példát  adni  továbbá  csak  úgy  vagyok  képes,  ha 
számadó  könyveimbül,  nyereség  vagy  csak  kis  kárasodás  tűnik  ki,  s 
a  honban  oly  intézetek  állnak  fenn,  melyek  által  egy  előkelő  csikó,  20 
esztendei  kis  kárasodásimat  egy  tavaszban  helyre  ütheti ;  nyereséget 
végre  úgy  várhatok,  ha  többek  közt,  méneimet  rnem  ingyen,  hanem 
pénzért  használtatom,  s  oly  jutalmak  felállítására  járulok  tehetségem 
szerint,  melyek  által  változatlanul  fennáll  a  lehetőség,  egy  jó  lóval,  neve- 
zetes nyereséget  tehetni. 

Ekép  ha  az  Anonymusnak  kanczáit,  ki,  mint  mondod,  „azon 
"becsületet  tévé,  engem  szíves  és  magyar  szivii  embernek  gondolni,"  nem 
akartam  ingyen  méneim  alá  eresztni,  azon  okbul  történt,  melyet  tán 
te  nem,  mert  a  dolog  ellen  fogulva  s  igy  vak  vagy,  hanem  a  hideg 
vérű,  pártatlan  olvasó  az  imént  mondottakbul  tökéletesen  átlát,  s  a 
mi  más  szóval  nem  egyéb,  mint  azon  meggyőződés :  hogy  lótenyész" 
tés  dolgában  sokkal  több  hasznot  hajtok  honomnak,  ha  méneim 
ingyen  használtatások  helyett  —  mi  által  tán   néhány  jobb    csikóval 

gazdagodna  hazánk,  a  mi  nem  igen  nevezetes  terno  s  még  egyéb- 
iránt kérdés ;  mert  fel  mernék  sokban  fogadni,  az  Anonymusnak  sze- 
rencsés stylusa  szerint  Ítélvén,  legkisebb  józan  ideája  sincs  a  csikó- 
nevelésrül,  —  ha  méneim  ingyen  használtatása  helyett,  elzúzni  ipar- 
kodom azon  balhiedelmek  legfőbbikét,  hogy  t  i.  „a  lótenyésztés 
hazafiúi  tett  l" 

Egyébiránt  mikép  győzném  magam  is  —  szép  vagyonom  s  nőte- 
lenségem  mellett  annyival  tehetősb  s  függetlenebb  mint  sok  más  — 
szerezni  s  tartani  oly  drága  méneket,  melyek  darabja  sokszor  ezer  s 
több  arany,  s  melynél  kisebb-nagyobb  becsüt  már  16-nál  többet  hoz- 
Itam,  s  hozattam  ki  Britanniábul,  ha  nyereségre  vagy  legalább  kárpót- 
ásra  nem  néznék  minden  szorossággal.  Tudod-e,  mi  lenne  követke- 
zése ?  Hogy  azt,  a  mit  generose,  fényesen  s  igy  tán  sokaknak,  s  kivált 
néked  s  az  Anonymusnak,  nagy  megelégülésére  kezdettem  el,  háza- 
sodás  vagy  más  körülállások  által  szűkebb  helyzetbe  korlátozva,  bom- 
ladásra  hagyni  volnék  kénytelen ;  a  mi  a  hazának  nem  csak  azzal 
ártana,  hogy  én  nem  nevelek  többé  lovat,  hanem  főkép  az  által,  hogy 
a  többi  nevelők  is,  kiknek  sem  annyi  tehetségök,  sem  annyi  tapasz- 
aiások mint  nekem,  a  lótenyésztéssel  felhagynának,  vagy  többé  azzal 
nem  bajlódni  hajlandóbbak  lennének.  —  Végre,  mi  haszna  lenne  a 
honnak,  ha  csak  a  felesleg  pénzüek  nevelnének  lovat  ?  Nem  nagyobb, 
mint  a  mai  zavart  s  elfacsart  ideák  következésében,  igen  véknyán 
szivárgó  haszon ;  mert  ugyancsak  kevesen  vannak  köztünk,  kiknek 
megint  a  szerencsétlen  ideák  következésében  valami  felesleg  pénzök 
volna !  —  A  dolgot  tehát  aként  kell  intézni,  hogy  éppen  úgy  mint 
szinte  kiki  birkát  tart,  mert  bizonyos  nyereség  van  belőle :  vagy  sokan 
gulyát  tartanak,  mert  hihető  hasznot  várnak ;  úgy  számosan  indíttassa- 
nak lótenyésztésre  is,  a  lehető  nagy  nyereség  által.  S  ez  miért  ne 
lehetne  egy  oly  országban  mint  a  mienk,  hol  annyi,  olcsó  s  jó  a 
mező ;  minekutána  Britanniában,  Mecklenburgban,  Holsteinban 
—  hol  általányosan  kevésb,  drágább  s  alábbvaló  a  föld  —  dús  és  sze- 
gény, ki  csak  egy  kis  mezővel  bir,  lovat  nevel?  azt  én  átlátni  nem 
tudom,  sőt  bizonyos  vagyok:  hogy  a  lótenyésztés,  józan  elvekre 
állítva,  mindenkinek,  ki  vele  foglalatoskodnék,  hasznot  hajthatna, 
soknak  pedig   nem   csak   hajthatna,    hanem   minden    hihetőséggel, 

sőt  minden  bizonynyal  igen  nagy  hasznot  hajtana  ís.  E  józan  elve- 
ket pedig,  melyekbül,  a  tapasztalásnál  fogva,  legszebb  következések 
folynak,  nem  én  találtam  fel,  hanem  régibb  nemzeteknél  —  melyek 
alkotmányos  intézeteit  vigyázattal  szemléltem,  s  jó  és  hasznos  követ- 
kezésök  okait  vizsgálgatni,  fejtegetni  törekedtem  —  már  készen  lelem, 
s  három  év  előtt  közrebocsátott  Lovakruli  munkámban  lehetőleg  vilá- 
gosan s  megfoghatólag  elő  is  adtam.  Mit  kelljen  továbbá  a  tárgy 
sikeresbítése  végett  tenni  még,  azt  egyes  emberi  tehetségem  szerint 
practice  úgy  is  eszközlöm  ;  ha  pedig  a  kormány  akarna  e  rész- 
ben oly  fordulást  eszközleni,  mely  által  10,  20,  30  esztendő  alatt 
éppen  azon  idomzatban  virágoznék  a  hazai  lónevelés,  mint  a  meny- 
nyiben Maria  Theresia  idejétül  fogva  mindig  jobban-jobban  s  elany- 
nyira  hanyatlott,  hogy  többnyire  vagy  kis  macskáink  vannak  már 
csak,  vagy  szálas  kajsza  lábú,  kos  orrú,  öszvérhez  hasonló,  puha 
gebéink,  s  igy  maholnap  kénytelenek  leszünk  gyalog  katonáskodni  s 
kivált  ágyúinkat,  régi  török  módra,  ökrökkel  vagy  bivalyokkal   von- 

czoltatni mit  kellene  a  kormánynak  tenni,   azt   igen  is 

jól  tudom,  s  a  sikerről  felelni  is  merek ;  hanem  arrul  inkább  hallga- 
tok, mert  fogadatlan  prókátor  lenni  nem  akarok ;  s  reméllem,  jön  idő, 
midőn  a  kormány  is  inkább  olyasoknál  fog  keresni  javalatokat,  kik- 
nek e  részben  tapasztalások  lehet  is,  van  is :  mint  mindig  olyanok- 
nál, kiknek  lókörülti  igazi  tudományok  s  tapasztalások  nem  is  lehet, 
nincs  is ;  s  azon  időt  bevárom,  addig  pedig  azt  eszközlöm,  a  mit  saját 
tehetségem  s  erőmmel  végbe  tudok  vinni. 

Ezek  szerint  láthatod,  barátom,  hogy  az  Anonymus  kanczáit 
nem  rossz  akarat,  fösvénység  vagy  tétovázó  szenvedelem  miatt  nem 
akarám  méneimmel  összeházasítni,  hanem  hideg  vérrel  megfontolt  s 
erős  határozatu  principiumbul !  E  nyilatkoztatásomnál  fogva  reméllem, 
az  Anonymus,  kinek,  mint  látom,  te  vagy  organumja,  s  ki  tán  most 
szívtelen  és  korcs  szivü  embernek  tart  —  mert  a  kérés  s  megtagadás 
előtt,  mint  mondod,  szives  és  magyar  szivü  embernek  tartott,  s  igy 
rólami  jó  véleményében  maga  magát  csalta  meg  —  jobb  megfonto- 
lás után  engem  nem  fog  oly  könnyelmüleg  s  keményen  többé  kár- 
hoztatni ;  s  oly  hiábavalóság  miatt,  mint  néhány  kanczának  nem-  vagy 
uieghágatása,  szivemet  és  magyar  szivemet  kétségbe  hozni,    s   rágal- 

mázni ;  s  így  ott  eebesítni  meg,  hol  az  emberséges  embernek  legfáj- 
dalmasb  a  kín ! 

Egyébiránt  mindenütt  a  világon  hamis  s  fenéktelen  sarkalatok- 
bul  csak  hiányos  építmény  emelkedhetik ;  s  igy  a  lótenyésztés  is,  ha 
patriotismusra  s  nem  gazdasági  elvekre  van  állítva,  csak  igen  csekély 
sikerű  lehet,  a  mit  a  tapasztalás  és  factum  czáfolhatlan  gyámokkal 
bizonyít  be. 

Én  a  lókörülti  ideák  zavarodása  s  felcserélése  okát  —  hogy  t.  i. 
miért  nem  akarunk  vagy  miért  tartjuk  szinte  szégyennek,  lóne- 
velés  által  éppen  úgy  gyarapodni,  mint  birka  vagy  egyéb  gazdasági 
állat  által  —  legfőkép  ezekben  találom:  Eleink  lóháton  kerestek  sze- 
rencsét s  hazát;  igy  természetes,  hogy  nálok,  mint  ma  beduinnál,  a 
ló,  melynek  igen  sokszor  köszöntek  szabadságot  s  életet,  nagy  becs- 
ben volt,  s  az,  úgy  szólván,  házi  barátok  sorában  állott.  Már  hogy  ily 
állat  —  mely  hiven  osztozott  a  csaták  veszélyében  urával,  s  bátor 
hűsége  által  oly  sokszor  határzá  el  a  nap  sikerét,  vagy  ön  vére  vesz- 
tével is  menté  meg  urát  fogság  s  haláltul  —  pénz,  haszon  s  kereske- 
dés tárgyává  általány  osan  nem  alacsony  íttathatott  le,  az  igen  össze - 
hangzó  az  emberi  érzéssel;  igy  a  ló,  kivált  nagyobb  s  tehetősbek 
közt,  inkább  ajándéki  tárgy  volt,  vagy  tőle  ura  önkényt  soha  nem 
vált  el.  Ezen  szokás,  melyet  csak  dicsérhetni,  mély  gyökeret  vert. 
Megváltoztak  azonban  az  idők ;  s  mint  hajdanta  sisak,  pánczél,  vért, 
vasüng  s  t.  i.,  éjjel-nappal  igen  illett  a  magyarra :  úgy  igen  nevetséges 
lenne  mai  szelídebb  s  jámborabb  hazánkfiait  buzatelkeik,  birkaaklaik 
körül,  vagy  káposztás-kérteik  közt  sisakkal,  pánczéllal,  vérttel,  vas- 
ünggel  sétálgatva  vagy  kocsizgatva  látni ;  mint  nemkülönben  igen 
nevetséges,  ha  valaki  ma  —  mint  t.  i.  e  részben  munkád  140-ik  lap- 
ján igy  nyilatkozol  ki:  más  volt,  midőn  kaczagányos  áfáink  ló-háton 
utaztak;  de  most  hintós  kocsikban  teszszük  utainkat  —  kivált  Olyan,  ki 
soha  lovon  nem  ült,  vagy  Istennek  hálát  ád,  ha  arrul  valamely  ceri- 
monia  vagy  solemnitás  után  megint  ép  kézzel-lábbal  szállhat  le,  külö- 
nös vonzódást  affectál  egy  oly  állathoz,  melytül  fél,  rá  soha  vagy 
csak  igen  ritkán  ül,  s  mely  életét  nem  csak  soha  nem  mentheti  meg, 
hanem  azt,  kocsit  ragadva,  néha  még  veszélybe  is  döntheti ;  oly  külö- 
nös vonzódást  affectál,  mondom,   a   lóhoz,  hogy  annak  tenyésztését 

pénz,  haszon  s  kereskedés  tárgyán  tul  emelje.  —  Hogy  a  katona* 
vagy  az,  ki  lovát  sokat  használja,  vagy  vele  sokat  nyert,  egy-egy 
lovát  különösen  kedveli  meg,  s  azt  vénkorában  pensióra  méltatja  : 
azt  igen  természetesnek,  sőt  helyesnek  tartom;  midőn  azon  szenve- 
delmet valóban  lágy  velőben  fogantnak  ítélem :  ha  valaki  egy  oly 
ménest  gazdasági  ágon  tul  becsülhet,  melynek  vérét,  tulajdonit  igazán 
senki  nem  ismeri,  s  melyet  sokszor  félnapig  is  keresni  kell,  mig  meg- 
találhatni, s  mely  végre  nyomorult  90  forintos  remondákat  sem  állít 
ki  elegendő  számban,  s  igy  gyönyörűség  helyett  csak  galibát,  nyere- 
ség helyett  kárt  okoz!  —  Már  hogy  ily  állatok  a  régiek  generositá- 
sára  minket  most  élőket  is  gerjesztenek  néha,  s  azokkal  nyerekedni 
s  kereskedni  nem  akarunk,  hanem  azokat  inkább  elajándékozzuk, 
vagy  megtartjuk,  az  is  természetesnél  természetesb ;  csak  azon  különb- 
séggel, hogy  a  régiek,  kiknél  a  jó  ló  oly  igen  szükséges  házi  bútor, 
vagy  barát  volt  —  nem  is  tudom  tulaj  donképen  mint  nevezzem  — 
tán  igazi  generositásbul  ajándékozták  meg  egymást  az  ő  köztök  leg- 
hasznosbbal,  t.  i.  a  lóval;  midőn  nekünk  korcs  ménesinkben  annyi 
hiábavaló  gabancsunk  van,  hogy  azokat  —  mivel  senki  sem  veszi 
meg  —  nagylelküleg  elajándékozni  valóságos  nyereség ;  vagy  ha  senki- 
nek sem  kell,  jószivüleg  örökös  kenyérre  méltatni  lehetségig  legjóza- 
nabb tett !  S  igy  sok,  ki  birkát,  ökröt  s  a  t,  világért  sem  adna  ingyen 
másnak,  mert  azokért,  bármily  sinlődők  is,  néhány  forintocskát  csak 
fizet  a  mészáros,  lovat  ajándékoz  el,  melyet  olcsón  adni  a  ménesi 
renoméé  nem  enged  ;  s  igy  a  szükségbül  virtust  tévén,  kettősen  nyer : 
„a  hasztalan  lótartás  megszűnésében  t.  i.,  s  a  generositási  szagterjesz- 
tésben". S  ha  kevésb  ló  ajándékoztatik  el  köztünk,  mint  a  mennyi 
néhány  még  megmaradt  ménesinkre  a  lehető  legnagyobb  nyereség 
volna  :  az  valóban  nem  egyébbül  ered,  hanem  hogy  igen  számos  ménes- 
gazdáink nem  tudnak  a  számoláshoz ;  s  igy  sokszor  több  esztendőig 
tartanak  egy-egy  lovat,  hogy  aztán  40  vagy  50  forinttal  drágábban 
adhassák  el,  vagy  elajándékozás  helyett,  rajok  két-három  annyit  költ- 
senek, mint  a  mennyiért  végre  nagy  ügygyel-bajjal  s  nem  ritkán  csiszár- 
kodással  kelnek  el ;  midőn  ellenben  —  s  erre  vigyázzunk  —  jól  számláló 
gazdáink,  de  kik  a  lótenyésztés  valódi  principiumit  még  nem  fogták  fel, 
méneseiken  túladtak,  s  készebbek  minden  egyébbel  bajlódni  mint  lóval 

Mind  ezeknél  fogva,  he  cseréljük  fel  az  ideákat  s  a  dolgok 
valódiságát,  hanem  legyünk  békében  szelídek,  háborúban  haragosak, 
halhatatlan  dolgok  körül  hevesek  s  állhatatosak,  s  inkább  kicsinysé- 
gek körül  álmosak  s  a  t. ;  a  becsületet  pedig  Istenért  ne  zavarjuk 
össze  a  haszonnal,  s  nem  méneink  ingyen  hágatásában,  vagy  lóte- 
nyésztésben keressük  a  halhatatlanságot,  hanem  oly  tettekben,  melyek 
mentek  minden  istálló-  s  haszonszagtul. 

S  most,  barátom,  midőn  neked  azt  tanácslom :  ne  fogyaszd  s 
kisebbítsd  erődet  mások  védelmére,  mert  valóban  magad  számos  bot- 
lásid  eligazítására  sem  leend  tán  elég  tehetséged,  mondd  meg  kérlek 
az  Anonymusnak:  hogy  levele,  mint  arrul  118-ik  lapodon  tevéi  emlí- 
tést, korántsem  látszott  akkor,  midőn  vevém,    oly  felette    nevetségesnek 

—  ámbár  akkor  is  igen  jó  izüeket  nevettem  —  mint  ma,  midőn  azt 
kell  tapasztalnom,  hogy  mély  látású  eszméltetési  még  olyanok  közt 
is  nyertek  proselytákat,  kik  atyai  s  bírói  gravitással  taglalják  az  ujabb 
munkákat,    s    csak    világosságot   kereső  hidegvérű   meggondolással 

—  hanem  a  dologhoz  egy  cseppet  sem  értve  s  okoskodásikat  csak  kép- 
zeményi  báb  rajzakra  állítva  —  az  hirdetik  nyomtatva :  „hogy  azon 
ember,  ki  ménéit  patriotismusbul  nem  engedé  párosításra,  most  azt 
akarná,  hogy  a  földesurak  elegendő  kárpótlás  nélkül  engedjék  el  a  kilen- 
czedet." 

A  magyar  nyelv. 

Ezen  szakasz  —  előbb  még  hogysem  hozzá  fognék,  s  magam 
is  jól  tudnám,  mennyire  bocsátkozom  belé  —  érzem :  egész  előttem 
fekvő  szapora  munkácskámban  tán  legtöbb  megjegyzésre  s  criticáia 
nyujtand  alkalmat ;  pedig  csak  azon  okbul :  mivel  az  emberek  az 
ideákat  összezavarják,  s  mint  a  fentebb  szakaszban  mondám :  „kis 
dolgok  körül  heveskednek  s  állhatatoskodnak,  nagy  dolgokhoz  pedig 
hidegen  járulnak,  s  mellettek  gyakran  el  is  alusznak." 

A  szó  a  lélek- egyedüli  orgánuma.  Állati  vágyinkat  hangok, 
jelek,  képvonásink,  mozdulatink  s  testünk  által  nyilatkoztatjuk  ki ;  de 
a  mit  a  földi  salaktul  tiszta  lélek  érez,  csak  szó  fejezheti  ki,  s  az  is 
csak  gyengén  s  igen  felszinleg ! 

Van-e  köztünk,  ki  a  világ  jelesb  íróinak  néhánylt  olvasván, 
helylyel-közzel  nem  döbbent  vala  meg  valamely  érzelem  világosb  kité- 
telén, melyet  sejtve,  sokáig  horda  önkeblében,  s  annak  ott  létét,  mint- 
egy homályon  keresztül,  mindig  gyanítá  is,  de  kimondani  vagy  nem 
tudá,  vagy  arra  ösztöne  nem  volt  ?  S  ki  az,  ki  élte  néhány  pillanati- 
ban  legalább  nem  érzette  volna  keblét  szinte  pattanásig  oly  édeni  öröm  s 
édes  kínteli,  melyet  emberszó  egészen  nem  ejte  még  ki  soha  ?  —  S  ki 
azon  szerencsétlen,  kiben  a  lélek  legmélyebb  gerjedelmi  soha  nem 
ébredtek  fel,  s  a  szívnek  áradozási  nyelvét  soha  tökéletesen  nem  nyo- 
mák  el  ?  S  ki  végre  azon  szerencsés  szerencsétlen,  ki  egészen  ki  tudta 
volna  fejezni,  a  mi  lelkében  vala?  Szerencsés,  hogy  a  nyelvnek  oly 
nagy  tehetségével  birt;  szerencsétlen,  hogy  csak  oly  parányi  volt  lel- 
kében, a  mit  még  emberi  nyelv  is  elő  tudott  rebegni ! 

Több  van  bennünk,  sokkal  több,  mint  a  mennyit  szóval  le 
tudunk  ábrázolni,  s  azon  idomzatban,  melyben  lelkünk  —  nemes 
érzésink,  tudományink  s  erényink  által  —  mind  inkább  tágul  s  nagyob- 
bul ;  azon  idomzatban  némulunk  el,  s  hallgatunk  végre,  ha  nyelvünk 
kicsinosítva,  gyarapítva  s  gazdagítva  nincs.  S  valamint  sokban  az  ok 
következés  is,  s  következés  megint  okokat  szül;  szintúgy  nő  a  lélek, 
szó,  —  s  a  szó,  lélek  által. 

Azon  ifjú,  ki  nem  romlott  keblében,  az  első  szerelem  édes 
kínait  érzi,  s  az  által  nemesbül,  ugyan  ki  tudja-e  szóval  csak  század 
részét  is  ejteni  annak,  mit  öröm-  s  fájdalom-szaggatja  mellében  tapasz- 
tal ?  S  váljon  a  legfellengzőbb  költő  s  legvalódibb  bölcs,  kinek  szó  s 
nyelv  legnagyobb  hatalmában  áll,  tudja-e  csak  féltökéletesen  is  kifej- 
teni azt,  a  mi  néha  lelkén  villan  keresztül,  vagy  abban  mélyen,  de 
világosan  fekszik  ?  S  csak  egy  szép  tavaszi  hajnal,  egy  őszi  nap- 
alkonyat, egy  kies  vidék  nem  foglalják-e  úgy  annyira  egész  létünket 
el,  hogy  szivünk  áradtában,  csak  némán  szívjuk  a  lelkünkkel  rokon 
természet  bájörömit !  — 

A  szó  tehát  csak  felszínes  tolmácsa  lelki  érzésűiknek,  szintúgy 
mint  a  festő  a  természetnek  csupán  külvonásit  rajzolja  szemeink  elé ; 
s  valamint  ez,  habár  legügyesb  is,  messze  marad  a  természet  dics- 
csudái mögött,  s  színei  azokéhoz  képest  csak  holtak :  úgy  nem  teheti 
ki  a  legtökéletesb  nyelv,  legékesb  szózat,  Iegédesb  zengedelmíi  ajak  s 


legbájlóbb  előadási  tulajdon  is,  oly  világosan,  oly  elhatározottsággal 
s  renddel  mind  azt,  mi  az  ember  legbelsőjében  rejtezik !  A  bölcsel- 
kedés s  költés  legjelesebb  remekei  szinte  érthetlen  tárgyak  a  közön- 
ség előtt;  a  legfellengzőbb  irók  oly  homályosak,  hogy  azok  fenségét 
s  mélységét  a  vélek  rokon  keblüeken  kivül  alig  értheti  s  érheti  el 
egyéb.  S  mennél  üresb  a  f ő  s  kisebb  a  lélek,  annál  nagyobb  az  önelő- 
adásbeli  megelégedés  ;  mennél  gazdagabb  s  tágasb  ellenben  amaz, 
annyival  bizonyosb  —  ha  szabad  úgy  mondani  —  azon  Virgiliusi 
vágy,  ki  remekeit,  belsejének,  —  önérzete  szerint  —  mégis  oly  gyenge 
rajzait,  elégettetni  kiváná. 

Az  embernek  legékesb  tulajdona  a  szép  lélek,  s  csak  az,  s  nem 
egyéb  határozza  el  valódi  becsét.  Kétszer  kettő  minden  esetre  négy 
s  nem  öt,  azt  akár  mondja  valaki,  akár  nem ;  szintúgy  jó  az  ember 
lelke  vagy  rossz,  akár  ítélje  azt  el  egy  magasb  hatalom,  akár  nem ;  a 
lélek  tökéletességét  azonban  belbecsre  éppen  nem,  külbecsre  s  hatásra 
pedig  csak  kevéssé  nagyobbítja  az  előadás,  Írásmód,  s  igy  a  valódi 
érdemet  nem  határozza  el  az :  ki  mikép  szólott,  mikép  irt  ?  hanem 
mit  szólott,  s  mit  irt?  s  kivált  hogyan  élt  s  mit  cselekedett? 

A  tett  tehát  első,  a  szó  második;  s  éppen  úgyr  az  ember,  a 
hazafi,  elül  áll,  s  csak  aztán  jő  az  iró. 

Már  a  szó  tökéletessége  megint  korántsem  áll  abban,  legfökép 
hogy  hangja  kellemes  zengésű  legyen  a  fülnek,  hanem  hogy  vele 
mind  azt  a  lehető  legnagyobb  tökéletességgel  ki  lehessen  fejezni,  mit 
a  legnemesb,  tanultabb  s  legnagyobb  erényű  férfiú,  vagy  asszony  ép 
fejében,  romlatlan  szivében  az  idő,  tér,  képzelet  s  gerjedelmek  határ- 
talanságában,  lelki  tehetsége  szerint,  gondolhat,  érezhet,  sejdíthet! 
S  ebben  áll  a  szó  vagy  nyelv  philosophiája,  s  nem  egy  nak  vagy  nek, 
kiküszöbölésében ;  egy  y  vagy  /,  o,  vagy  u  s  több  ilyes  kéreg-aprólék 
heves  pártoltában  ;  s  valóban  nem  azon  szánakozást  gerjesztő  kofa- 
ságokban, melyeknél  fogva  a  hazafiak  feledvén,  gyenge  hazájoknak 
mennyire  szükséges  az  egyesség,  a  nagy  tárgy  mellett  hidegen  állnak, 
midőn  vak  tűzőkben  egy  betűért,  egy  kiejtésért,  egy  szoros  gramma- 
tikai s  tán  szennyes  szobatudós-gondolta  rendszabásért,  egymás  élte- 
ket tehetségökig  keserítik,  s  készek  lennének,  mint  önhiuságok  törpe 
bálványzói,  a  közönség  hasznát  nyomorult  személyes  villongásik  s 

csatáiknak  feláldozni,  melyeket  nem  ítéletek,  nem  dolgok;  hanem 
csak  szók,  csak  betűk;  csak  accentusok  miatt  küzdenek. 

Minden  hasztalan  szó,  időölés ;  —  minden  oly  irás  pedig,  mely- 
nek czólja  nem  ember-javítás  s  nem  az  emberiség  jobbléte,  előbb- 
utóbb  felébreszti  a  Nemesist.  S  ha  egy  felsőbb  hatalomnak,  mely  a 
dolgok  valódiságát  tisztábban  látván  mint  mi,  ítélete  alá  tétetnék  mind 
azon  számtalan  könyv,  mely  csak  azon  időtül  fogva  íratott  is,  meny- 
nyire a  mi  évrajzink  hatnak  vissza,  váljon  nem  azon  munkáknak 
nyujtaná-e  a  pályadíjt,  melyekben  több  a  tiszta  philosophia,  mint  a 
hibátlan  philologia ;  több  a  javitni  kivánat  mint  a  tetszvágy  ;  több  az 
emberiség  mint  a  felhőkben  evezés  !  S  váljon  nem  állana-e  egy  hal- 
hatatlan biró  előtt  sok,  mi  itéletink  szerinti  remek,  sötétben,  midőn 
tán Epictetos,  Franklin,  Penn  közhasznú  mun- 
kái mindig  zöldelő  repkénynyel  koronáztatnának  meg ! 

Azon  elfacsart,  szerencsétlen  idea,  melynél  fogva  annyian  álli- 
ták  az  irót  az  ember  s  hazafi  elébe,  valódi  s  egyedüli  oka,  hogy  oly 
sokan,  kikben  több  lélek  volt  mint  előadási  tulajdon,  azok  által  egé- 
szen elkeseríttettek,  kikben  tán  kevésb  volt  a  lélek,  hanem  annál 
több  a  philologia ;  s  igy  néhány  jó  munkással  szegényebb  lön  a  haza. 

Minden  ember  önproductumának  örül,  bármily  hiányos  legyen 
is  az ;  s  ha  egy  vén,  vagy  gyenge  atya  csudáknak  tartja  nyomorult, 
már  bölcsőben  hervadó,  ártatlan  kisdedit,  szükség-e  annak  szemeit 
felnyitni  s  képzelgési  mennyébül  lerántván,  őt  boldogtalanná  tenni  ? 

Rossznak  magvát  hintő  könyveket  megigazítni,  s  veszedelmes 
következésiket,  ha  máskép  nem  lehet,  tűzzel,  méreggel,  türhetlen  guny- 
fullánkkal  rontani  s  megsemmísitni,  Ítéletem  szerint  kötelesség ;  —  de 
jó  szándékú,  ártatlan  s  csak  rosszul  s  hibásan  irt  munkát  ökrendő  szi- 
dalmakkal lemennydörgeni  s  dühös  tajtékkal  önteni  le,  vétkesnek  talá- 
lom, s  azon  hibát  csak  fiatalság  tüze  teheti  megbocsáthatóvá.  Szelid 
és  senkinek  nem  ártó  ábrándozásikbul  felebarátinkat  felriasztani,  nem 
nemes  ;  s  igy  ha  valaki  nagy  munka,  izzadság  s  veríték  közt,  egy- 
egy  könyvecskét  hoz  világra,  melyben  se  lélek,  se  Révai,  hanem  csak 
mák:  azt  —  mert  a  nehezen  elalvóknak  is  kell  auctor  —  ellensége- 
sen bírálni  nem  illik,  barátságosan  elrendezgetni  szabad  azonban  ; 
mert  jóllehet  az  irót  alávetem  a   hazafinak,   a   philologiát   a   philoso- 

phiának,  a  szép  hangot  a  jó  s  világos  értelemnek :  azért  mindazáltal 
az  irói  tulajdonnak,  a  helyes  irás,  a  szép  s  kellemes  hangnak  mélyeb- 
ben nem  hódul  senki,  mint  én,  s  főkép  azért,  mivel  ilyesekben  felkent 
s  avatott  nem  vagyok. 

A  vad  ember  nyelve,  kinek  koránt  sincs  annyi  nemessége, 
tudománya  s  erénye  mint  a  felvilágosodottnak,  igen  szűk.  S  a  mint 
az  emberek  nemes  érzése,  —  képzelet,  emlékezet  s  Ítéleti  tehetségei  a 
jó  rokonság,  szelid  polgáriság  s  nagy  lelkű  hazafiság  varázs  érzelmi 
jobban  fejledeznek  ;  űgy  kell  a  nyelvnek  is  tisztulni,  tágulni,  simulni, 
nagyobb  határzottságot  nyerni.  Nemkülönben  mint  a  nemzet  növése 
8  haladása  által  a  nyelv  is  nő  s  halad :  űgy  rejt  a  nyelv  fiatalsága, 
kifejthetése  s  tágulhatása  egy  mágusi  viszonhatást  magában,  mely 
megint  a  nemzetet  emeli  s  dicsőíti.  S  ha  van  a  nemzeteknél  egy 
bizonyos  aggság  vagy  halál  jele,  az  semmi  egyéb,  mint  ha  nyelvök 
holt,  vagy  többé  nem  haladhat! 

Azon  szüzesség  pedig,  melyet  nyelvünkben  annyi  ábrándozó 
álpurista  csudál  köztünk  —  ámbár  az  is  csak  képzeten  alapul  s  facsart 
idea;  mert  szűz  s  a  mellett  pallérozott  nyelv  kész  contrast  az  értel- 
mes előtt,  s  igy  teljes  igaza  van  egy  írónknak,  midőn  azt  állítja : 
hogy  szeplőtelen  szűz  nyelvet  csak  Amerika  vagy  Polynesia  sivata- 
gin kalandozó  vadcsoportok  közt  kell  keresni ;  e  facsart  ideának  tul- 
sággal  s  végsőséggel  határos  theoríája  szerint,  minden  görög,  latán, 
francz,  német  s  egyéb  szavaknál,  bármily  tökéletesen  billegzik  is 
gondolatinkat,  oly  kifejezéseknek  kellene  adni  helyt,  melyek,  mint 
állítják,  magyarok,  de  korántsem  teszik  ki  azt,  a  mit  mondani  óhaj- 
tunk oly  tökéletesen  mint  az  indigena  szók  —  ezen  szüzességi  sze- 
rencsétlen idea  mondom,  bár  önerejének  kellőbb  s  valódibb  kifejté- 
sére birja  is  nyelvünket,  s  ellenzi :  hogy  keletiségi  bájszőnyege  idom- 
talanul  összetorlott,  idegen  fonák  férczek  s  viszás  foltok  által  carica- 
tur-quodlibetté  s  zavarrá  ne  fajuljon;  mindazáltal  mint  Napóleon 
continentale  systemája  Európát,  ez  is  oly  szűk  korlátok  közé  szorítja 
a  nyelvet,  melyeknél  fogva  ennek  külhoni  józan  tágíthatása  kimond- 
hatatlanul csonkul,  s  igy  tán  szűz  marad  ugyan  képleg  és  színleg, 
de  valóban  csak  egy  szegény  összezsugordott  szűz,  melynek  árva 
hajadoni  ügyefogy ottságában,  tanácsosb  lenne  gyámoló  pártvédet  ölel- 

nie  s  férjhez  mennie ;  a  nemzet  ellenben,  melyre  oly  csudálato  befo- 
lyása van  a  nyelvnek,  a  helyett,  hogy  emelkedne,  dicsőülne,  csak  ön 
kis  körében  fénydegél  s  ismeretlen  éldegél. 

Ha  van  saját  szavunk,  ne  tűrjük  az  idegent,  ha  pedig  nincs  s 
nyelvünk  bányáibul  nem  teremthető,  vagy  pedig  honi  szavunk  csak 
egy  arányzattal  is  —  nuance  —  mást  jelent,  mutassunk  az  idegen, 
minket  gazdagító  s  az  anyanyelvvel  majd-majd  összeforrandó  szó 
iránt  éppen  annyi  hospitalitást,  mint  a  mennyivel  régi  magyar  szo- 
kás szerint  fogadjuk  a  jövevényt ;  bár  általok  a  hon  nem  mindig 
gazdagul,  s  ők  sokszor,  mint  szálka,  csak  sértik  a  magyarságot  s 
azzal  még  eddig  legalább  nem,  s  igy  tán  soha  sem  vegyülnek  össze ! 
Az  ember  legszebb  szabadságát  végre :  hogy  szinte  mindent  kitehes- 
sen, a  mi  lelkén  rémlik,  sejdül  vagy  benne  rejtezik,  ne  áldozzuk  fel 
egy  felszínes  előítéletnek,  melynél  fogva  a  lélek  s  philosophia  rabja 
lenne  a  nyelvnek  s  philologiának. 

A  nemzet  jövendősége  szoros  kapocsban  áll  nyelvének  fiatal  s 
kifejthető,  vagy  fejthetlen  s  holt  létével ;  s  valamint  a  lelkes  ember- 
nek, ki  nem  áll  egészen  agyagbul  mint  a  fazék,  legerősb  szivösztöne 
„hona  előmeneteléért"  fáradni,  úgy  nem  fog  az  igazi  bölcs  holt  nyelv- 
hez makacsul  ragadni,  hanem  élő  nyelvének  tisztulását  s  tágulását 
minden  módon  eszközleni  s  előre  segítni.  S  valóban,  kik  anyatejjel 
szítt  előítélet,  lágy  velejű  vakság,  vagy  hiu  indulatosságbul  mindig 
azt  akarják,  hogy  az  élő  nyelven  örökön-örökké  uralkodjék  a  holt 
nyelv,  azok,  ítéletem  szerint,  melyet  itt  himezés  nélkül  egyenesen 
kimondok,  nem  tesznek  bölcsebben,  mint  ha  az  élőket  halál  uralko- 
dása alá  törekednének  állítni ;  s  azt  merem  nékiek  jövendölni :  hogy 
hazafitársaik  egykor  sirhantjokra  csak  hervadt  virágokat  s  kórót  fog- 
nak tűzni;  mert  éltekben  holt  nyelvű  lehelletikkel  a  jelenkor  annyi 
fejledező  bimbóit  gyászba  boríták,  s  az  anyaföld  virágira  halál-leple- 
get  vontak.  Az  anyanyelv  tökéletesítése  tehát  —  mert  az  által  a  nem- 
zeti jó  nőtten  nő  —  kötelességeink  egy  legfőbbike ;  s  midőn  igazi 
nemességünk,  értelmi  súlyunk,  s  az  által  lelkünk  esztendőrül-eszten- 
dőre,  naprul-napra  bővül  s  tágul,  nyelvünknek  is  egyenlő  idomzatban 
tágulni  s  haladni  kell ;  s  igy,  ki  magyar  nyelvünk  kifejtését,  gyara- 
podását, gazdagulását  hátiáltatni  akarja,  egyenesen  a  hon  legbecsesr 

javát  gátolja,  s  ekép  mint  sértője  s  ellensége  nemzetiségünknek,  nem 
dicséretre,  hanem  büntetésre,  átokra  méltó. 

Mind  ezen  rövid  s  a  fontos  tárgyat  korántsem  kimerítő  okos- 
kodásimat  öszvevonván,  azt  következtem :  hogy  a  magyar  nyelv- 
nek, mely  értelmi  s  nemzetiségi  kifejlésünk  leghatalmasb  rugója, 
minden  esetre  haladni  kell;  s  e  pontra  nézve  csak  az  lehet vélekedési 
tárgy :  minő  idomzatban  s  mely  korlátok  közt  haladjon !  Ezen  idom- 
zatot  pedig  ki  jelelheti  ki  ?  Vizsgáljuk. 

A.  igy  szól:  „Az  uj  most  jobban  tetszik  mint  az  ó,  s  ezen 
veszedelmes  ujításbeli  kórság  még  számíthatatlan  rosszakon  kivül, 
melyeket  szülnie  kell,  még  a  magyar  nyelvet  is  gyökerébül  ki  fogja 
fordítani !  Ugyan  itt  is,  mint  egyébben  minek  az  innovatio  ?  Én  áztat 
soha  nem  láthatom  által  !  Olvasnák  csak  a  mai  szerencsétlen  újítók 
régi  manuscriptumainkat,  —  magamnak  is  vannak  nagy  számban  — 
mily  szép  az  akkori  nyelv,  s  micsoda  szépen  folyik,  mily  érthető, 
mely  világos  sat 

B.  pedig  igy :  „Nem  vagyok  én  az  újítások  ellen,  mint  ama 
vén  pedánt  A.,  mert  tudom,  hogy  a  mindenségben  nincs  nyugvó  pont, 
s  a  világon  minden  előre  vagy  hátra  megy,  s  igy  a  magyar  nyelvnek 
is  kell  haladni,  nehogy  hátra  tolassék;  hanem  oly  merész  rövidítése- 
ket s  bénitásokat,  milyekkel  C.  csonkítja  nyelvünket,  azokat  már  jóvá 
hagyni  képes  nem  vagyok  sat. 

Jő  most  C.  „Ezen  B.  jó  ember,  de  a  szegény  mindig  falun  ült 
s  az  idő  szellemével  nem  ment  elő,  —  ő  egy  aak,  nek-ben,  ság,  ség-ben 
s  több  ilyesekben  helyezteti  a  nyelvtörzsök  sajátságát ;  pedig  ez  nem 
maradhat,  s  kötelességünk  a  nyelvnek  több  kerekdedséget,  tömöttsé- 
get  s  deliséget  adni,  csakhogy  az  ne  történjék  a  nyelv  geniusa  ellen, 
mint  azt  sajnosán  D-ben  kell  tapasztalnunk,  ki  felforgatná  egész  nyel- 
vünket." 

Felkiált  most  D.  „Haj  ezen  átkozott  szobaszennyesek  A.  B.  C, 
mint  a  házi  madarak,  csak  egy  szederfára  képesek  szállni,  s  azt 
hiszik:  oda  a  nyelv,  ha  magasb  emelkedés  s  bájosb  hang  miatt  egy- 
egy  rendszabás  —  mely  csak  a  nyelv  alkán  s  vázán  simítva  változ- 
tat s  módosít,  de  korántsem  természetén  s  eredeti  tulajdonin,  —  uj 
mintába  öntetik.  Hanem  más  részrül  azt  is  meg   kell  vallani :   hogy 

E.  megint  oly  szavakkal  kívánja  népesítni  a  nyelvet,  melyeknek  se 
fülök  se  farkok,  s  oly  szokatlan  kitétel-formákat  kohol,  milyeket  mi 
régiebbek  nem  is  értünk,  úgy  annyira,  hogy  nem  sokára  érthetetlen 
galimathiássá  s  Bábellé  korcsul  szegény  anyanyelvünk." 

E.  pedig  igy  itél :  „Mily  csonka  a  franczia  nyelv,  melyen  az 
Académie  francaise  oly  önkényesen  uralkodik,  s  azt  csak  tisztitá, 
midőn  növését  gátlá,  s  csak  szorgoskodott,  midőn  mernie  is  kellett 
volna!  Mi  lenne  a  német  nyelv,  ha  egy  Gotsched,  Adelung  s  t.  i.j 
rakta  bilincsein  Wieland,  Schiller,  Herder,  Goethe  s  t.  i.  nem  törtek 
volna  tul  ?  Mi  az  angol,  ha  Shakspeare  óriási  lelke  a  pulyaság  s 
törpeség  nyomorék  rendszabásit,  melyek  a  dolog  velejéhez  nem  is 
tartoznak  s  csak  észrepti  békók,  szét  nem  tiprotta  vala  ?  Merni  kell 
tehát  nekünk  is,  s  kifürkésznünk  az  ó-  és  tájszavakat,  melyeket  a 
vén  tudatlanok  s  járatlanok  azért  tartanak  ujaknak,  mert  nekiek 
mint  régiség-búvároknak  vagy  megyéjükbül  ki  sem  bujtaknak,  s  igy 
a  hazai  nyelvdivat  egyetemi  kincstárával  ismeretleneknek,  valóban 
ujak  is  azok,  de  magokban  régibbek  s  divatosbak  mint  ők ;  —  uj 
találmányoknak  egészen  uj  nevet  kell  adni,  hol  hiány  van,  azt  betöl- 
teni s  hol  belsőnk  titkos  -  gerjedelmit  honi  gyök-  vagy  származék- 
szóval ki  nem  tudjuk  tenni,  ott  vegyük  be  az  idegent.  —  Már  csak 
ezen  kevésbül  láthatja  kiki,  hogy  a  dolgot  mostani  nyelválladal- 
munkhoz  képest,  minden  csalódás  s  önkecsegtetés  nélkül  igazi  világ- 
ban látom  ;  hanem  azon  kicsapongó  szószaporitást,  s  általányosan 
mindent  magyarul  kitenni  vágyó  viszketeget,  a  hyperpurismusig 
bőszült  neologomaniát,  melyet  néhány  eszelősnél,  mint  p.  o.  F-n  él 
tapasztalunk,  valóban  kaczagásra  méltónak  ítélem ;  annálinkább, 
mivel  számosakra  a  százados  zsarnok  divat  sanctiói  s  indigenátusi 
billeget  s  czimerletet  tűzött  már,  mint  látszik  örökleg;  sőt  maga  a 
műveltség  —  mely  egy  láthatatlan  lánczczal  közelíti  s  rokonítja  minden 
őt  pártoló  s  ölelő,  bár  egészen  különböző  tulajdonú  nyelveket  — 
mellőzhetetlenül  testvérit  némelyekkel,  mint  p.  o.  számos  tudományok 
s  a  t  czimneveikkel."  s  a  t. 

Szófelekezetink  csak  e  néhány  nyelvkörülti  okoskodásit  hoz- 
ván elő,  azon  kérdést  ismétlem:  valyon  ki  fogja  azon  idomzatot kije- 
lelni, melyben  honi  nyelvünknek  haladni  kellene,  ki  a  non  plus  ultrát  ? 

Mire  azt  bátorkodom  felelni:  Sem  az  országgyűlés,  mert  annak  fon- 
tosb  tárgyakkal  is  lesz  elég  dolga,  s  a  magyar  nyelv  körül  semmi 
egyebet  nem  tehet,  mint  azt  hathatós  gyámola  alá  venni ;  sem  a 
tudós  társaság,  mert  annak  önkénykedését  vagy  tán  dictátori  areopa- 
gosságát  a  nemzet  reméllem  nem  fogja  szenvedni,  s  tőle  nem  egye- 
bet mint  állhatatos  szorgalom  utáni  józan  javaslatokat  vár ;  sem  a 
külföld,  mert  nem  hihetni  s  fel  sem  tehetni  ennek  eddig  alig  élt  honi 
nyelvünkrül  rövid  idő  alatt  annyi  ismeretre  jutását,  hogy  annak  hala- 
dási gyorsaságárul  legtávolabb  is  alapos  Ítéletet  hozhatna;  slegfőkép 
nem  egyesek,  mert  azok  A-tul  Z-ig,  —  egyet  sem  véve  ki  —  mind 
részek,  kiket  a  bíróság  semmi  esetben  nem  illethet;  s  igy  senki  az 
egész  világ  hátán  nem  döntheti  el  ezen  nagy  kérdést  igazsággal  mint 
a  nagy  közönség ;  úgy  t.  i.  „hogy  mind  az,  mit  idő,  szokás  által  sajá- 
tává  teend,  magyar  lesz,  az  ellenben  idegen  marad,  a  mit  nem  fogad  el." 
Már  a  szokásnak  helyes  irányt  adni,  s  azon  időre,  mely  a 
tökéletesb  nyelvet  közénk  hozandja,  szárnyakat  fűzni,  úgy  hiszem, 
mindenkinek  kötelessége,  kinek  hazája  drága.  A  szógyárnok  —  vala- 
mint a  bányász  csekély  arany  nyal  sok  egyebet  is  hoz  felszínre  —  fel- 
séges kitételekkel  gazdagítja  a  hont,  midőn  becsnélküli  találmányit 
felejteti  a  vélek  nem-élés,  az  idő.  Egyesek,  kritikusok,  tudós  társasá- 
gok ellenben  elválasztván  itéletök  szerint  a  becsest  a  becstelentül, 
a  feltalált  külön  szinü  tárgyakat  nagyobb  világba  s  a  közönség  elibe 
teszik,  mely  azokat  elfogadja,  tűri  vagy  visszaveti.  A  szóbányász 
felette  nagy  köszönetet  érdemel,  mert  nélküle  szegény  vagy  legalább 
hátramaradna  a  nyelv;  s  ki  őt  mérges  vagy  gúnytajtékkal  fecskendi 
be,  valóban  nem  egyebet  mocskol,  mint  érdemes  hazafiát!  A  szósi- 
mító s  tisztító  sem  érdemel  kisebb  tekintetet;  mert  valamint  nem 
tudná  a  közönség  elválasztani  salakitul  a  becses  erezet,  úgy  nem 
képes  az  avatatlan  a  sok  hasztalan  s  helytelen  közt  rejtező  szépet  s 
helyest  kinyomozni  s  elkülönzeni;  s  az,  ki  megint  őt  kárhoztatja, 
nem  tesz  máskép  mint  a  ki  homlokkal  áll  nemzeti  csínosodás  ellen, 
mert  —  s  ezt  ugyancsak  emlékezetben  tartsuk  —  valamint  mágusi 
befolyása  van  nyelvnek  a  nemzetre,  s  viszonhatóságok  által  egyiknek 
a  másikra:  úgy  csak  szép  nemzet,  vagy  csak  az,  mely  valaha  az 
volt,  beszélhet  szép  nyelvet;  s  viszont  a  nyelvnek  mibenléte  t.  i.  fér- 

fiasb,  nemesb,  emelkedettebb  vagy  puhult,  nemtelen  s  alacsony  léte 
határozza  leginkább  el  —  pedig  sokkal  nagyobb  mértékben  mint 
ilyesrül  gondolni  szokás  —  a  nemzet  értelmi  s  igy  szabadsági  állá- 
sát. S  itt  fekszik  ítéletem  szerint  az  emberi  halhatatlan  lélek  orgánu- 
mának, a  szónak  s  nyelvnek,  philosophiája ! 

Már  honi  nyelvünkben  azon  legfőbb  feltétel,  melyben  rejtezik 
minden,  s  mely  a  lehető  legmagasb  fénypontra  bírhatja  nemzetünket, 
t  i.  a  férfiúi  erő,  megvan  ;  s  mondhatni  tán  egy  nyelvben  sincs  annyi, 
s  ha  van,  legalább  nincs  több.  S  im  ezen  ereje  nyelvünknek  —  mely- 
nek törzsök  eredetét  Ázsia  négy  vizei  közé  állítni  korántsem  oly  bal- 
gatagság, mint  azt  sokan  gondolják  —  tartá  fenn  eddig  létünket;  s 
azon  nagy  csuda,  melyen  oly  sokan  bámulnak,  hogy  a  magyar  annyi 
tenger  viszontagság  közt  sem  olvadt  még  össze  más  nemzetekkel, 
nem  egyéb,  mint  legtermészetesb  következése  nyelve  erejének,  melyet 
idegen  halandó  elgázolni  nem  képes,  s  minket,  ha  minmagunk  nem 
leendünk  életmentőnk  gyilkosai,  oly  lépcsőken  s  időirányban  fog 
állítni  magasbra,  vagy  hozzánk  nem  illő  középszerűségbe  lebilin- 
cselni :  milyenben  egyesült  fáradozásink,  egy  szivü  s  emberséges  mun- 
kálódásink  által  azt  csinosítni,  nemesítni,  emelni  fogjuk;  vagy  egy- 
más útjában  állván,  egymást  sárral  dobálván,  azon  tapodni  s  a  haza- 
fiság isteni  homloka  körülti  virágkoszorúk  helyett  a  hiúsági  bálvány 
halántéki  körül  fonni  halálillatú  koszorúkát! 

S  igy  ítéletem  szerint  az,  ki  honi  nyelvünk  mellett  van,  nem- 
zetünk életét  hordja  szivében ;  az  pedig,  ki  ellene  szegül,  sejdítlen  — 
mert  nem  akarom  hinni,  sejtve  valaki  hazagyilkos  lehetne  —  annak 
halálát  reggeti  keblében. 

Azért,  mivel  egy  idegen  hangon  fütyölni  tanult  kalitkai  madár 
tán  jobban  fizettetik,  mint  az,  ki  erdei  énekit  csattogtatja  csak  ; 
azért  az  ember  becse,  ha  áltermészet  sugtában  az  anyanyelv  helyett 
idegent  állít,  nem  nagyobbul,  hanem  kévésül,  mert  a  holt  nyelvű 
classicus  messze  áll  a  hazafi  mögött;  s  valóban  csak  áltermészet 
szomorú  színeivel  van  felékesítve  az,  ki anya- 
nyelvén nem  beszélhet,  sőt  azt  nem  is  érti,  s  csak  idegen  szózatok- 
kal teheti  ki  korcs  érzelmit. 

S  ventül  fiatalig,  dústul  szegényig,  a  legjelesb  férfiaktul  legbá- 

jolóbb  hölgyeinkig,  ki  csak  honunk  éltét,  nemes  emelkedését  s  egy- 
kori dicsőségét  szomjazza,  tegyen  anyanyelvünkért,  mit  tehet;  mert 
vele  mindent,  a  mi  nemzetünk,  sőt  az  emberiség  díszére  méltó,  kivi- 
hetni, nélküle  semmit!  Tudósink  pedig  az  idő  lelkéhez,  más  művelt 
nyelvek  csinossági  állásfokához,  s  a  tudományok,  művészetek,  mes- 
terségek s  találmányok  mindegyre  fejledőbb  haladásikhoz  idomulva, 
s  mind  ezekkel  mindenkor  versenypályát  futva,  magasb  szempontbul 
tekintsék  nyelvünket  mint  eddig ;  fejtegessék  ki  minden  kccseit,  kelle- 
meit  e  nagy  kincsünknek,  s  hathatós  erejébe  bizván,  ne  gondolják, 
megpattan  mindjárt  keleti  zománcza,  ha  nemesb,  delibb,  fellengősb,  s 
tán  csak  szokatlan  mintákba  alakíttatik,  s  némely  még  kopár  vidéke 
dél  s  nyugot  mosolygó  virányival,  vidító  s  lelkesítő  csemetéivel  gaz- 
dagíttatik. 

A  magyarnak  még  nem  volt  oly  időszaka,  hogy  igazi  társalkodási 
—  conversatiói  —  tónusa  lett  volna.  A  hajdankor  komolyabb  vonási, 
a  bajnoki  tulajdonokhoz  —  melyeknek  a  testi  erő  vala  legfóbbike  — 
természetesen  ragadó  durvaság,  a  csata  vihari  s  fegyver-közti  élet,  a 
nyájasb,  szelídebb  s  gyengéd  érzésű  kebelnek  saját  gerjedelmit  elnyo- 
mák ;  s  igy  mind  azon  varázsteli  kivánat  —  mely  csak  Múzsák  s  virá- 
gok közt  fejledez,  s  előitéletleni  társaságokban  tudomány,  tetszeni 
vágy,  nemesb  szerelem  s  a  kicsinosult  polgári  élet  számnélküli  árnyé- 
kozásiban  nyerhet  egyedül  néminemű  léteit  —  a  magyarban,  kinek 
sorsa  oly  kaján  volt,  mélyen  aludt.  Az  idők  azonban  egy  űj,  egy 
szebb  aerát  derítenek  az  emberek  közé  ;  s  azon  idomzatban,  melyben 
a  lélek  s  annak  érzelmi  mind  jobban  tágultak,  s  az  emberi  szüksé- 
gek mind  számosbakra  szaporodtak,  lőn  naprul-napra  elégtelenebb  a 
honi  nyelv,  s  a  természet  szent  törvényi  szerint  —  mert  az  érző  sziv 
csak  ömledésben  lel  nyugtot,  s  a  főnek  szülötte  világot  kér  —  mint- 
egy hiánypótlékul  csúsztak  be  az  idegen  szózatok,  melyeket  kivált 
a  gyengébb  rész,  az  asszony,  a  tudós,  a  csinosultabb  társalkodó  las- 
sanként elfogadott,  s  korántsem  annyira  ujságszomjbul,  vagy  a  honi 
nyelv  vétkes  megvetésébül,  hanem  azon  ellenállhatatlan  okbul,  hogy 
a  kebelnek  mind  azon  gyengéd  ihletit  és  sugalmit  —  melyeket  a  szép 
nemnek  csak  legjelesbei  ismernek,  s  azok  létét  sok,  kivált  szobatudós, 
nem  is  sejti  —  s  a  főnek  mind  azonj  villanásit,  melyeket  megint  még 

többen,  s  kivált  asszonyok  nem  gyanítnak,  honi  nyelven  korántsem 
lehetett  kifejezni  oly  könnyen  s  oly  jól,  mint  a  németen,  franczián 
s  a  t. !  S  im  ez  egy  fő  oka,  miért  bágyadt  el  annyira,  s  oly  haldoklólag 
élt  a  különben  oly  erős  fiatalságu  magyar  nyelv  azóta,  hogy  a  vilá- 
gosság mind  jobban  kezde  diadalmaskodni  a  sötétségen.  A  zavart 
ideák  súlya  azt  hiteté  el  a  nagyobb  részszel,  hogy  a  szelid,  a  nyájas, 
a  gyengéd  érző,  —  gyenge;  s  erős  csak  az,  ki  faragatlan,  durva  s 
érzéketlen.  S  igy  sok  tudósink  s  előkelő  országos  emberink  nem  csak 
akkor,  sőt  ma  is,  természet-elleni  alapokra  álliták  s  állítják  okosko- 
dásik  s  befolyásikat ;  s  egy  részrül  a  szép  nemet  kárhoztatják,  hogy 
inkább  németez,  francziáz,  mint  magyaroskodna,  azon  irót  pedig  haza- 
árulónak itélik,  ki  külföldieskedik  :  más  részrül  pedig  a  nyelv  újra 
öntése,  tágítása  s  nemesítése  ellen  szegülnek  tehetségűk  szerint ;  s  igy 
nem  tesznek  józanabbul,  mint  ha  valaki  egy  forrás  elmaradása  miatt 
heveskedne,  melyet  önmaga  zárt  el ;  mert  az,  ki  még  mostani,  bár 
műveltebb  nyelvünkkel  is  ki  akarná  tiltani  a  jobban  nevelt  asszonyok 
s  tudósok  közül  a  nálunk  szokásban  lévő  idegen  nyelveket,  arra  kár- 
hoztatná a  szebb  nemet  s  a  műveltebbeket,  hogy  keblökbe  temessék 
s  fejőkbe  fojtsák  érzelmik  s  gondolatiknak  azon  leggyengédebbeit, 
melyeket  még  most  csak  inkább  azon,  a  nagy  világban  már  száza- 
dok óta  zengő  nyelveken  tehetni  ki ;  s  ez  felmulja  az  emberi  hatal- 
mat, mert  a  természet  törvényeivel  ütközik  össze ;  midőn  viszont  a 
magyar  nyelv  előmenetelének  gátolása  által  azok  tehetségire  raknak 
zsibbasztó  bilincseket,  kik  tán  képesek  lennének  az  eredeti  honi  nyel- 
vet, melyben  annyi  a  fiatalság  s  erő,  úgy  kifejteni,  hogy  mind  a  szép 
nem,  mind  a  tudós,  nem  erőltetett  hazafiságbul  csak,  hanem  termé- 
szetes hajlandóságbul  is  inkább  választaná  érzelmi  s  gondolati  tolmá- 
csául a  honi  nyelvet,  mint  az  idegent;  s  igy,  mint  mondám,  a  rossz 
következéseket  kárhoztatják,  midőn  egyszersmind  azok  okokat  ipar- 
kodnak ■paralysáhii,  melyekbül  a  jó  következéseknek  mulhatlanul  kel- 
lene folyniok! 

Ha  tehát  inkább  zeng  most  még  a  csinosult  magyar  asszony 
ajkin  vagy  szebb  társaságokban  az  idegen  szózat,  mint  a  honi,  azon 
ne  csudálkozzunk,  s  ne  tulajdonítsuk  éppen  annak,  mintha  hazánk 
leányai    megvetnék  a  hont,    hanem   a  természet   azon   kivételnélküli 

törvényének,  hogy  előbb-utóbb  a  felsőbbség  mindig  elnyomja  a  selej. 
tességet.  S  igy  ha  azt  akarjuk,  hogy  hölgyeink  magyarul  beszéljenek, 
s  nem  egy-két  szót,  vagy  néha-néha  áldozatbul,  hanem  természetes 
vonzódás  s  izlésbül,  s  magok  közt  is  :  szebbítsük,  tágítsuk,  nemesítsük 
nyelvünket;  annak  fogékonysága  pedig  —  minthogy  nyelvünk  óriási 
fejlődésre  képes  —  minden  kétségen  túl  van ;  de  ahoz  se  szoba-philo- 
logia,  se  könyvekbül  tanult  philosophia,  korántsem  elég;  hanem  azt 
csak  azon  lelki  felemelkedés  eszközölheti,  mely  az  emberi  szót  nem 
mint  czélt  tekinti,  hanem  mint  eszközt;  mely  által  a  nemzetek  magasbra, 
s  egyes  emberek  az  erény  felsőbb  állására  juthatnak,  s  igy  a  minden- 
ség tökéletesíttetik. 

Közelebbrüli  esztendőkben  nyelvünk  csudálatosan  haladott;  de 
azért  igen  távul  van  még  a  tökéletesség  azon  pontjátul  is,  melyet 
egy  állandó  játékszín  kivan,  hol  nemcsak  hősi  vagy  bohósági  darabok 
adatnak,  melyeket  a  közönség  könnyen  tart  helyeseknek,  ha  az 
iszonyú,  fegyvercsattogás,  vastagon  kent  tréfa  s  több  ily  ál-inyt  csik- 
landó látvány  s  táplálék  bőven  nyujtatik,  —  hanem  hol  az  életnek  oly 
scenái  is  festetnek,  melyek  kirekesztőleg  csak  nemesb  s  fenntebb  tár- 
saságok tulajdonai. 

A  magyar  mint  ázsiai  sarjadék,  valaha  egy  kicsit  keleti  mód 
bánt  a  szebb  nemmel,  s  ámbár  azt,  valamint  minden  civilisált  nem- 
zetek, most  nem  csak  maga  mellé,  hanem  még  maga  éhbe  is  helyzé, 
azért  nyelvében  még  most  is  megmaradt  a  régi  uralkodás  jele.  A  férj 
bátyját  kendezi,  s  öccsét  tézgeti,  feleségét  is  tézgeti,  midőn  a  feleség 
őt  viszont  kendezi.  S  ezen  egyenetlenség,  —  mely  tanuja,  hogy  egy- 
kor a  szépnem  erősebben  volt  a  férfi  uralkodása  alá  vetve,  mint  most, 
bár  kicsinységnek  látszik,  mégis  igen  fontos  —  egészen  ketté  töri  a 
jobb  társaság  lehetőségét,  s  igy  a  társalkodási  nyelv  soha  nem  fej- 
lődhetik ki.  A  török,  bármi  szép  s  kivált  bájhangu  legyen  is  nyelve, 
távulrul  sem  sejti,  mi  a  szép  társalkodási  szózat;  mert  az  asszony, 
mint  életpályánk  egyedüli  virághintője,  s  szivvágyink  legfőbb  czélja, 
nem  áll  egy  soron  a  férfival,  hanem  messze  alatta ;  s  a  helyett,  hogy 
az  embernek  leghívebb  társa  lenne,  szinte  portékává  alacsonyíttatik 
nála.  Nézzük  keresztül  a  nyelveket,  még  pedig  a  latánt,  s  görögöt 
sem  véve  ki,  s  azt  leszünk   kénytelenek   megvallani :    hogy    bármily 

nagyon  voltak  is  kicsinosítva  a  hajdankor  nyelvei  —  mint  azt  költői, 
drámai,  évrajzi,  szónoki  s  a  t,  remekei  minden  kétségen  túl  teszik  — 
igazi  szép  társalkodási  szózat  köztök  ismeretlen  dolog  vala  mégis,  s 
az  kirekesztőleg  a  keresztény  vallás  által  megnemesült  ujabb  emberek 
találmánya;  megnemesült  mondom,  mert  az  ujabb  generatio  közt  oly 
irány-idomzatban,  mint  a  tökéletesség  felé  törekedő  emberiség  lelke 
tágult,  az  erények  is  jobban-jobban  fejledeztek ;  s  ne  zavarjuk  össze 
az  ideákat,  nem  azon  theatrális  erények,  melyeknek  többnyire  emberi 
taps  vala  fő  czéljok,  hanem  —  azon  házi  s  négy  falközti  erények, 
melyeknek  nem  emberi,  hanem  tán  csak  angyali  tanujok  van. 

Magyar  nyelvünk  bizonyos  lépcsőig  ki  van  fejtve  költésre, 
drámára,  évrajzra  s  a  t.,  hanem  most  még  szép  társasági,  természetes, 
nem  mesterkélt  s  úgyszólván  mindennapi  haszonvételre,  őszintén 
kimondván  saját  vélekedésemet,  általányosan  elégtelen.  A  török  nem 
is  sejti,  hogy  van  valamely  szép  társasági  tónus,  s  igy  e  részben 
szinte  szerencsésb  mint  mi,  mert  török  nyelvénél  marad,  mely  neki 
elégséges ;  midőn  mi  igen  is  jól  érezzük,  mi  az  a  szebb  társasági 
hang,  hanem  minmagunkat  mystificálván,  a  helyett,  hogy  nyelvünket 
a  mai  idők  szükségihez  alkalmaznók,  anathemát  kiáltunk  a  nyelvtisz- 
títókra, csinosítókra.  Néha  feltesszük  magunkban  erősen,  csak  magya- 
rul fogunk  beszélni,  de  a  nélkül,  hogy  észrevennők  a  természet-elleni 
patriotismus  ismétleni  hamar  kihűltét,  természet-szerinti  okokbul  aka- 
ratunk ellen  is  németre  vagy  francziára  bicezen  nyelvünk.  S  ez  nem 
ered  egyébbül,  mint  az  elfacsart  ideákbul,  hogy  t  i.  sokan  nagy 
hazafiságnak  tartják,  ha  valaki  a  szép  társasági  szükségre  még  elég- 
telen magyar  nyelvvel  él  mindig ;  midőn  más  részrül  szinte  hazafit- 
ansággal vádolják  azt,  ki  a  nyelven  oly  javításokat  bátorkodik  tenni, 
melyek  első  tekintetre  tán  iszonyúk  s  borzasztóknak  látszanak,  azon- 
ban valóban  oly  szükségesek,  egyszersmind  oly  hathatósak,  hogy 
vélek  játékszín  sikeresülni  fog,  s  a  magyar  szó  mind  palotában,  mind 
boudoirban  zengend  egykor;  nélkülök  pedig,  mint  eddig,  csak  kis 
körben,  tudósok  által  fog  nagyra  magasztaltatni,  kis  szám  által  olvas- 
tatni, csak  ritka  esetekben  hallatni,  és  soha  oly  nyelvvé  nem  válni, 
melyet  a  nagyobb  rész  szabad  választása  által  tenne  sajátévá. 

A  szántóvető  szokását,  hol  te  és  kend  használtatik,  azért  említem, 

mert  szinte  csak  ő  volt  századokon  keresztül  a  házi  társalkodó 
magyar  szózat  kifejtője  s  képviselője,  s  a  te  és  kend  sokkal  nemesb 
s  a  természettel  összehangzóbb  szólításmód,  mint  azon  czikornyás 
czimszavak,  melyekkel  a  magasb  születésűek  nevezgetik  egymást. 
S  ha  tőlem  valaki  azt  kérdezné :  váljon  mi  az  a  szép  társasági  szó- 
zat, melyet  annyiszor  említek,  s  melyre,  mint  mondám,  a  magyar 
nyelv  még  elégtelen,  vagy  legalább  igen  hátramarad  az  angol,  fran- 
czia,  német,  olasz  s  a  t.  mögött :  —  én  tőle  viszont  azt  bátorkodnám 
tudakozni :  hogy  ugyan  érez-e  magában  valami  természet-ellenit,  s 
nyelvünkben  némi  hiányt,  ha  életének,  teszem  itt  csak  például,  oly 
pillanatiban,  melynek  komolyabb  vonási  az  embert  magasbra  emelik, 
azon  hölgyet,  mely  lelkének  ideálja,  s  melytül  a  sors  örökre  elválasztá 
őtet,  s  melyhez  csak  a  szivrokonság  legtisztább  gerjedelmi  s  lelkének 
csak  angyali  vágyai  kötik  s  hódítják  —  ha  olyan  lényt,  mondom, 
tenek,  magának,  tensasszonynak,  nagysásasszonynak,  kegyednek, 
nagysádnak,  szivemnek,  lelkemnek,  galambomnak,  gyöngyvirágomnak 
s  t.  i.  nevezni  volna  kénytelen ;  s  ha  valami  kellemetlen  érzést,  s 
nyelvben  hiányt,  ily  s  hasonló  körülállások  közt  nem  talál,  akkor  azt 
felelem :  nem  tudja,  mi  a  szép  társasági  szózat,  s  én  korántsem 
vagyok  képes  azt  megmagyarázni  neki;  ha  pedig  érez  néminemű 
kellemetlen  zavart,  s  tisztán  érzi :  nem  folyhat  beszéde  oly  nemesen 
a  nélkül,  hogy  feszes,  mesterkélt,  s  mintegy  természet-elleni  ne  legyen, 
a  mint  érzelmi  nemesen  ringatják  keblét :  akkor  azt  mondom,  töké- 
letesen felfogta  gondolatomat,  s  eképp  további  magyarázás  csak 
idővesztés. 

S  most  e  tárgyrul  csak  ennyit!  Midőn  a  mindig  réginél  mara- 
dókat arra  bátorkodom  figyelmeztetni  —  mert  nem  győzöm  hallan 
panaszokat  a  mai  magyar  nyelv  érthetetlensége  miatt,  —  hogy  nem 
azért  nem  értik  a  mai  magyar  nyelvet,  mert  az  haladott,  hanem  mert 
ők  álltak  meg,  s  a  helyett,  hogy  ők  ültek  volna  az  előreható  hatalmas 
időre,  ez  fekszik  rajtok,  s  még  emlékezeteket  is  eltörlendi! 

Azokat  pedig,  kik  azt  gondolják,  hogy  szón  s  nyelven  kivül 
emberben  valami  más  is  van,  a  mi  ezeknél  még  tökéletesebben  fejez- 
heti ki  a  lélek  legnemesb,  legmélyebb  vágyait  —  egy  ki  nem  mond- 
ható sympathia  —  azokat  rokon  kebellel  üdvezlem ! 

Character  és  bizodalom. 

Országos  dolgok  körül  forgó  ideák,  melyeket  lágy  velő  kever 
össze  s  gyenge  itélet  bir  álnövésre,  vagy  elfogultság  vakon  vesz  át  s 
rostálatlan  adja  tovább,  legbizonyosb  elölő  maszlagi  minden  honi  elő- 
menetelnek, így  p.  o.  számosan  characternek  tartják  a  fejességet ; 
bizodalmokat  pedig,  úgyszólván,  hófuvatokra  állítják,  gránit  sziklákon 
ellenben  remegnek. 

S  ezen  ideák  tisztában  nemléte  valódi  oka,  hogy  a  politikai 
magyar  életben  csak  kevés  tartja  ama  józan  s  igazságos  középutat, 
mely  ámbár  a  közönségtül  szinte  mindig  félre  értetik,  a  nemesb  lelkű 
egyedüli  ösvényének  kellene  lennie. 

A  kormány  s  az  ország  képviselői  közti  kérdések  számosak,  s 
mind  számosbakra  nőnek,  a  mint  t.  i.  a  közerőmű,  rozsdáitul,  penészei- 
tül  köztanácskozás  által  mind  jobban  tisztíttatik,  s  mind  elevenebbül 
s  rendesebbül  kezd  forogni.  Már  oly  számtalan  tárgy  közt  lehet- 
séges-e, hogy  csak  mindig  egy  résznek  legyen  igazsága,  kérdem  ? 
S  van-e  a  világon  oly  merész  hizelkedő,  ki  azt  állítni  volna  elég 
szemtelen :  hogy  a  kormány  soha  nem  csalatkozhatik,  s  neki  felvilá- 
gosításra soha  szüksége  nincs  ?  Vagy  ellenben,  oly  elvakult  democ- 
rata,  ki  azt  bátorkodnék  fentartani:  hogy  a  nemzet  csalhatatlan? 
S  csak  e  néhány  sor  nem  teszi-e  legnagyobb  világba  a  közönség, 
országos  emberek-körülti,  Ítéletének  csaknem  mindenkori  helyte- 
lenségét ? 

Ki  mindig  a  kormány  mellett,  vagy  mindig  ellene  van,  bár 
keményen,  bár  engedékenyül  itéli  a  sokaság,  általányosan  mégis 
olyannak  tartja,  kiben  a  character  bizonyos ;  sőt  annyira  megy  ezen 
fallacia,  hogy  azokban,  kik  vén  korok  által  3,  4  fejdelem  uralkodásán 
éltek  keresztül,  s  mindig  a  kormány  mellett,  vagy  mindig  az  ellen  voltak, 
—  a  dicső  character  állhatatossága  bámultatik;  midőn  hihetőleg  nem 
lehet  némelykor  a  képviselőknek  kivánatikban  el  nem  ragadtatniuk, 
s  néha  a  kormánynak  el  nem  hibázni  egy  kissé  az  utat;  s  apodictice 
lehetetlen,  hogy  3,  4  fejdelem  mindenben  egyenlő  legyen,  s  a  királyi 
szék  körül  némi  változások  ne  történjenek.  —  S  igy  az  sül  ki,  ha 
nem  lágyvelejüleg  vagy  elfogultlag  ítélünk  a  dolog  valódi  mibenlétérül : 

hogy  annak,  kire  a  változhatlan  character  reputátióját  kéné  a  sokaság, 
igen  sokszor  nem  csak  legkisebb  charactere  nincs,  hanem  oly  válto- 
zékony mint  a  nád,  mely  majd  balra,  majd  jobbra  hajlong,  a  mint 
a  szél  fúj ;  mert  arrul,  legalább  ítéletem  szerint,  nem  tehetni  fel  min- 
dig egyenlő  szándékot  —  s  tán  ez  a  character  alapja  —  ki  minden 
kérdésnél  mindig  Á-nak  vagy  B-nek  ád  igazat;  —  sőt  azon  fejdelem 
ellen  éppen  úgy  szegezi  magát,  ki  népe  jólétét  szomjuzza  csak,  mint 
azon  ellen,  ki  mindent  lábaival  tapod;  —  vagy  azon  nemzet  ellen, 
ki  csak  önerejét  akarja  kifejteni,  éppen  oly  kemény,  mint  azon 
törvény-törte  nép  ellen,  ki  semmi  felsőbbséget  ismerni  többé  nem  akar. 

Ezek  szerint,  vallomásomat  egyenesen  kimondván,  bármily 
szokatlan  czimü  legyen  is  az :  azon  embert  köszöntöm  erős  tiszte- 
letre méltó  characterünek,  ki  egyszer  Á-val,  s  másszor  B-vel  tart,  a 
mint  t.  i.,  —  mert  ő  soha  nem  változik,  —  néha  A  s  néha  B  van  vele 
egy  vélekedésen ;  s  igy  az,  ki  a  character  hirét  nem  akarja  csak 
bitorlani,  s  olyasok  által,  kik  csak  a  vak  fejességet  tartják  charac- 
ternek,  ilyesmit  magárul  kikiáltatni,  —  hanem  öntudatban  érezni  a 
férfiúi  állandóság  s  egyvéleményüség  melegét,  mindent  elkövetend, 
hogy  a  kormányt,  mely  tán  a  törvényes  s  józan  utbul  kibicezent, 
abba  visszasegítse  megint,  —  midőn  viszont  a  kormány  törvényes 
s  józan  eszközlésit  tehetségi  szerint  előmozdítandja ;  s  eképp,  vala- 
mint semmi  tekintet  őt  nem  hátráltatja,  a  nemzet  jussaiért  élni  s 
halni:  úgy  kész  lesz  törvényes  ura  ellenségei  ellen,  s  ha  a  féketlen 
nép  lenne  is  az,  még  hazafitársai  ellen  is,  kardot  rántani,  s  igazsá- 
gos királyáért  önteni  vérét. 

Hogy  ily  cselekvésmód,  mint  azt  évrajzink  s  mindennapi  tapasz- 
talás legkisebb  kétségen  túl  teszi,  a  legnagyobb  resztül  szinte  min- 
dig félreértetik,  igen  természetes;  mert  az  igazi  józan  alapokra  állí- 
tott állandóságrul  sokaknak  ideája  még  tisztában  nincs,  —  vagy 
mert  sokan  csak  önkeblök  tükre  után  Ítélhetnek  másokrul,  s  azon 
tükör  számosak  keblében  nem  mutat  egyebet,  nyomorult  hiúvágynál, 
s  alacsony  haszonlesnél.  —  Nem  is  józan  mód  az  ily  felekezetek- 
közti magánállás  arra,  hogy  valaki  saját  javát  emelje,  —  hanem 
hogy  van-e  azon  lelki  független  pontnál,  mely,  úgyszólván,  a  kor- 
mány s   nemzet   közt   van,    s    melyet  a  közönség    „két   pad  közti 

földszintiek  vagy  gyahuszines  állásnak"  szokott  nevezni,  szebb  földi 
helyezet,  azon  egy  kissé  kételkedni  merek.  —  S  azon  pontra  állni 
nem  oly  nehéz,  s  köztünk  igen  soknak  van  hatalmában,  hanem 
kevésnek  jut  eszébe ;  mert  a  sokaságtul,  mely  inkább  azt  hajlandó 
tartani  nagynak,  kinek  nagyságát  titulusa,   vagy   oppositiója   szerint 

megmérni  képes  —  se  nem  irigyeltetik,    se    nem  tömjéneztetik. 

Azonban  vigyázzunk  ezen  sorokra:    „ 

le  magistrat  qui  avoit  rendű  la  justice  plus  pure,   les  lois  plus 

impartiales  entre  le  puissant  et  le  foible ;  le  guerrier  qui  avoit  per- 
fectionné  l'art  de  rendre  la  victoire  plus  éclatante  en  la  rendant 
moins  sanglante,  l'art  de  triompher  par  le  génié  plus  que  par  la 
force ;  le  ministre  qui,  a  cőté  du  trőne,  avoit  travaillé  pour  la  nation, 
comme  s'il  avoit  recu  sa  mission  d'elle ;  le  poéte  qui,  au  milieu  des 
puissantes  et  douces  émotions  de  la  scéne,  avoit  fait  servir  les 
jouissances  d'un  grand  peuple  aux  progrés  de  sa  raison  et  de  sa 
morale ;  le  philosophe,  dönt  le  génié  avoit  cherché  les  lois  de  l'Uni- 
vers,  et  trouvé  quelques-unes  des  meilleures  régles  que  l'esprit  humain, 
peut  suivre  dans  ses  recherches :  tous  ceux  qui,  dans  tous  les  états 
et  dans  tous  les  genres,   avoient  servi  avec  éclatj    avoient   illustré  et 

éclairé  la  nation ." 

S  ha  ezen  mondottakat  s  kihagyottakat  átgondoljuk,  nem  érez- 
zük-e  keblünkben  tisztán,  hogy  van  a  földön  annál  még  dicsőbb 
pont  is,  mint  a  milyenre  csak  ember  emelheti  embert;  s  hogy  azon 
pont  a  lelki  függetlenség  azon  foka,  melyre  kiki  csak  ön  lelke  ereje 
s  tisztasága  által  léphet ;  de  más  részrül  nem  jut-e  eszünkbe  Aristides 
a  számkivetett,  Socrates  a  halálos  serleg  ürítésére  ítéltetett,  Galilei  ki 
a  világ  sarkolatiba  lánczok  közt  ereszkedék  le,  Tasso,  ki  a  szerelmét 

börtönben  lihegé  ki,  Hospitál s  számtalan  mások,   kik  a 

vélek  élőktül  nem  csak  elhagyattak,  sőt  el  is  gázoltattak?  S  mind- 
ezek után  nem  leszünk-e  a  földi  állás  lehető  legmagasb  polczán, 
vagy  a  sokaság  legvastagabb  tömjénfüstje  közt  számtalanszor  kény- 
telenek Phocion  szerint  megvallani :  hogy  tán  éppen  akkor,  midőn 
az  érdemkereszt  függesztetik  mellünkre,  vagy  a  sokaság  kiáltozási 
legharsányabban  hirdetik  egekbe  nevünket  —  tán  éppen  akkor  leg* 
csekélyebb  valódi  becsünk,  —  s  ily  jutalmakat,  melyeknél  a  nagyobb 

rész  édesbeket  nem  is  sejdít,  nem  azért  nyertünk,  hogy  characterünk 
volt,  hanem  valóban  azért,  mert  characterünk  nem  volt,  vagy  más 
szavakkal:  azért  hogy  akárhogy  álltak  is  az  idő,  s  körülmények, 
tiszti  helyzetünkben  mindig  igen,  független  állásunkban  pedig  mindig 
nem  volt  szánkban. 

E  veszedelmes,  elfacsart  idea  pedig,  mely  oly  kézzel  fogható  s 
még  is  oly  közönséges,  mennyi  pirulás-okozó  gyengeséget  szül,  s 
mennyire  csábítja  el  s  ragadja  ki  balra  vagy  jobbra  a  haza  polgárit 
az  egyenes  útbul !  tagadhatni-e  ?  S  nem  szorul-e  a  becsületes  ember 
melle  össze,  ha  egy  részrül  e  facsart  ideának,  mert  az  ember  becsét 
hozza  kétségbe,  gyászos  következésit  gondolja  át ;  más  részrül  azt 
tekinti :  mily  könnyű  volna  helyre  igazitni  azt !  Gyászos  következésit 
valóban;  mert  a  helyett  hogy  rendületlen  állnának  a  hon  képviselői, 
s  mindig  csak  egynél  maradnának,  bár  azt  a  kormány,  vagy  nemzet 
fejtse  ki,  most  sokkal  nagyobb  és  szinte  tűrhetetlen  számban,  inga- 
dozó jegenyeként  vagy  a  nyugoti  szél  által  hajlíttatnak  le  szinte  föl- 
dig, vagy  a  keleti  szél  dönti  ki  őket  nagy  zajjal  —  és  semmi  haszon- 
nal —  gyökerikbül ;  s  a  sokaság  bámul,  midőn  számos  sziv  vérzik, 
—  mert  oly  közel  fekvő  s  könnyű  a  facsart  képzeleti  eligazítás,  s  még 
is  mindig  oly  távul  fekvő  s  nehéz/ 

Lelkét  mindenki  magasbra  helyzi  mint  testét,  s  hogy  ez  igy 
jól  van,  s  ennek  igy  kell  lenni,  még  az  sem  hozza  kétségbe,  kinek 
teste  ur,  s  lelke  rab.  Már  pedig  nem  hiszem,  volna  valaki,  ki  jobban 
szeretné,  ha  őt  a  világ  tartaná  egészségesnek,  midőn  beteg,  mintha 
az  egészség  érzése  valóságosan  melegítné  ereit,  habár  szinte  mindenki 
szorgolódnék  is  szine  miatt.  S  igy  a  character-körülti  facsart  ideát 
igen  könnyen  lehetne  helyre  igazítani,  ha  mindenki  csak  azon  oly 
könnyű,  közelfekvő  s  egyszerű  kérdést  tenné  magának :  váljon  mi 
jobb :  ha  öntudat  emel  magasbra,  vagy  hatalom  és  sokaság  —  ?  mi 
jobb :  ha  a  lélek  valóban  tiszta-e,  vagy  ha  csak  tisztának  tartatik  ?  —  mi 
szerencsésb  :  mellen-e  a  kereszt  s  mellben  tán  tövis  :  fülben  sürü  „éljen" 
s  szívben  tán  halál ;  vagy  belsőben  igazi  keresztény,  s  lélekben  az  élet  ? 

Tudom,  barátom,  ily  predika  hangon  szólván,  gunybiráláspo 
mássának  teszem  ki  magamat,  melynek  originálját  Taglalatod  65-dik 
lapján  ily  szavakban  olvasom  :  Ez  a  huzalékos  beszéd  (Hrade)  az  erkölcsi 

tudományban  is  diszknek,  és  bele  illenék  még  Páter  Albach  szájába  is,  — 
mire  azt  válaszolom  —  nem  találhatván  jegyzésednek  attikai  sóak- 
náját  fel,  melyen  hiszem,  senki  sem  neveté  oly  jó  izün  el  magát  mint 
temagad  — :  Igen  örülök,  ha  a  száraz  hiteli  tárgyban  szerencsés  valék 
oly  beszédeket  szőni,  melyek  az  erkölcsi  tudományban  is  diszlenének, 
még  nagytiszteletü  Albach  ajkai  közé  is  illenének,  s  azon  mosolygok  : 
hogy  éppen  midőn  elmésgu.nyt  vélsz  önteni  taglalt  munkámra,  s 
nevetségesre  csavarni,  éppen  akkor  dicséred  azt,  a  nélkül,  hogy  leg- 
messzebbrül  is  sejdítnéd,  a  lehető  legnagyobb  s  koránt  meg  sem 
érdemlett  kicsapongásig ;  „mert  az  erkölcsi  tudomány  minden  egyéb- 
nek talpköve  elannyira,  hogy  azon  társaság,  mely  ezen  áll,  mind  a 
hitelt,  mind  a  hitet  csupán  eszközül  tekintheti.  —  Ez  az  egyetlenegy 
tudomány  visz  bennünket  legközelebb  az  Istenség  ideájához,  —  mely 
emberi  létünk  legfőbb  czélja.  —  Archimedes  egy  talpalattnyi  helyet 
kért,  hol  a  föld  kerekségén  kivül  megállhasson,  s  e  nagy  masszát 
sarkábul  azonnal  kifordítja ;  —  Canning  csak  szabad  nyomtatást  kért, 
s  a  parlamentet  oda  engedé :  s  nekem  az  erkölcstudományt  engedd 
csak,  barátom,  bevinnem  a  nép  szivébe;  örök  álláspontom  fellelem,  s 
minden  más  tudományt  kiforgatok  sarkábul ;  —  népeket  boldogító 
theoriás  szándékommal  felhagyok,  mert  az  erkölcstudománybul  prac- 
tice  merítgeti  akkor  a  morális  nép  a  társasági  élet  legédesb  örömeit, 
nem  lévén  többé  szüksége  Hitelre,  s  annál  kevesebbé  Taglalatra"  — . 

B. Skia   Hitel  philosophiáját 

oly  mély  kutfőbül  lenne  képes  merítni,  s  azt  világosan  s  jó  renddel 
a  közönség  elibe  deritni  is  tudná,  az  volna  tán  a  hiteltárgy-körülti 
legmélyebb  iró,  s  hogy  ezen  törekedem,  azt  minden  túlszerénység 
nélkül,  állítni  képes,  de  egyszersmind  megvallani  is  kénytelen  vagyok, 
hogy  jó  szándékom,  fáradozásomon  kivül,  minden  egyéb  tehetségűn 
korántsem  voltak  a  tárgy  fontosságához  elégségesek,  s  hogy  igy  oly 
nagy  dicséretet,  mint  te  halmozál  rám  gyanítlan,  nem  érdemlettem. 
Hogy  pedig  egy  oly  nagy  tiszteletre  méltó  emberhez  hasonlítsz  mint 
Albach,  ha  távulrul  is,  sőt  ha  ironice  is,  azért  neked  csak  háládatos 
lehetek,  mert  elég  megbecsülésnek  tartom,  ha  nevemet,  —  bár  gúnyolva 
is  —  azon  egy  lapon  olvassák,  melyen  az  övé  áll!  S  nem  kívánnék 
többet,  volna   bár   tehetséginek    század    része    enyim ;    hogy    érteim 

súlyunk  parányiságát  s  nemzetiségünk  fejletlenségét  s  mégis  oly 
sokszori  elbizottság  s  felfuvalkodásunkat,  oly  erős  vonásokkal  tudnám 
a  közönség  keblébe  festeni,  s  úgy  tudnám  hazámfiait  egyesítni  a  hon 
javára,  a  mint  ő  az  emberi  lélek  legmélyebb  s  annyiakban  mindig 
alvó  húrjait,  felrázó  szavakkal  megrendítni  érti,  s  nagy  s  kicsiny 
tolakodva  egyesül  széke  alatt ! 

S  ha  én  a  characterkörülti  zavart  ideák  helyrehozása  végett  az 
erkölcsi  tudomány  mezeire  vezetlek,  barátom ;  s  azt  „a  mirül  csak 
könnyeden  s  felszinleg  szokott  ítélni  a  többség,  mélyebb  fontolgatás 
tárgyává  törekedem  tenni,  kárhoztathatsz-e  azért  ?  S  váljon  nem  szük- 
séges-e világosságra  hozni  s  józanra  intézni  egy  oly  zavart  ideát, 
melynél  fogva  sokszor  az  nyer  bizodalmat,  ki  nem  érdemli,  s  igy 
nem  ritkán  a  bitorlott  reputatio  emeli  legbüszkébben  nagy,  de  üres 
fejét?  S  váljon  időn  kivül  van-e,  legerősb  ecsettel,  a  valódi  érdem 
hószinét  a  felruházott  vagy  a  néptömjéntül  felduzzadt  álérdem  éjfél- 
szinére  állítni,  midőn  még  oly  vastag  a  characterkörülti  idea,  hogy 
nem  csak  nálunk,  de  a  régibb  Galliában  s  még  a  régibb  Britanniá- 
ban is,  számos  országi  képviselő,  még  a  kérdés  legfelszinesb  tudása 
előtt  is  már  végkép  határozta  el  magában,  hogy  kormány  vagy  nép 
embere  lesz;  —  s  ha  ennél  feszesen  megmarad,  lagnagyobb  igazság- 
nak sem  enged,  s  egy  kormány  alatt,  midőn  a  nemzet  mondja  2  ><2=  4, 
ő  is  azt  mondja;  ha  pedig  jön  eset,  midőn  a  nemzet  2x2=5-nek 
kiált,  ő  is  vele  kiált ;  vagy  viszont  egy  kormánynyal  3X3=9-nek  tart, 
másikkal  pedig  hogy  3X3=10—,  s  igy  vagy  mindig  teszem  verest  lát 
a  kormánynyal  éltén  keresztül,  ha  a  szivárványnak  minden  színeit 
elibe  hozta  is  az  idő  s  az  esetek  folyta  ;  vagy  feketét  kiált  a  nemzet- 
tel élte  fogytáig,  habár  a  fehér  vakulásig  kápráztatja  is  szemét,  —  s 
ha  mondom  ezen  systemáját  állhatatosan  követi,  el  nem  maradhat, 
sőt  legbizonyosabban  éri  el  a  hatalom  jutalmát,  vagy  a  sokaság  töm- 
jénjét, s  minden  esetre  a  két  felekezet  ítélete  szerint,  az  állhatatos 
character  hirét !  S  igy  annyira  megy  a  sokaság  ebéli  ideáinak  facsart- 
sága,  hogy  sokszor  vak  heviben  kész  lenne  chamaeleonra  ruházni  az 
egyszinüség  természetét,  ámbár  az  oly  sok  szinü ;  midőn  az  egyszinü- 
ség,  ítéletem  szerint,  nem  egyéb  mint  erős  character,  mely  minden 
időben  s  mindenütt  azon  egy,  s  igy,  bár  fehér    mellett    állván   sötét- 

nek,  fekete  mellett  világosnak  látszik  is,  még  sem  változik  soha  egy 
cseppet. 

S  ily  birák  kedvező  ítélete  megnyerése  miatt,  hány  áldozza  fel 
az  ember  lehető  legnagyobb  javát,  a  lelki  függetlenséget?  S  hány 
nem  kivan  egyebet  magasan  ragyogásnál,  ha  belsője  nem  egyéb  is 
mint  rothadt  lélek  fészke,  valamint  sok  csillag  is  tán  csak  romja  egy 
kiégett  világnak!  — 

Ezekután,  nekem  legalább  úgy  látszik,  világos,  hogy  azon  keve- 
sek   ;s  azon  számtalanok,  kik  megint  máso- 
kat emelnek  a  popularitás  legmagasb  polczára,  nemcsak  nem  tudják, 
sőt  arrul  legtávulabb  ideájok  sincs,  váljon  mi  a  character,  s  az  embe- 
rekrül  szinte  úgy  ítélnek,  mint  ahogy  a  szép  almát,  szép  szilvát  is, 
ha  fán  függ,  nagyra  magasztalják,  habár  féreg  eszi  is  szivöket.  S  ily 
színpadon,  ily  auditórium  előtt  tapsra  vágyni,  s  azt  az  élet,  egy  lelkes 
élet  legfőbb  jutalmává  választni,  —  s  kis  taps  végett  a  nagy  színjáték 
szinte  minden  rolláit  átvenni !  Nagy  Isten,  szánakozásra  vagy  kikacza- 
gásra  méltó-e  teremtésidnek  oly  nagy  száma! 

Ha  pedig  csak  a  mindennapi  factumokat  tekintjük,  valóban 
nem  hozhatni  a  mondottakat  kétségbe,  —  sőt  eltörülhetlen  betűkkel 
fognak  azok  előttünk  állni,  ha  néhány,  sokaság-itélte  „character-teli" 
honfiaink  életét  vizsgáljuk  keresztül.  Azonban,  valamint  minden  halad 
a  világon,  úgy  lassanként  az  ideák  is  talpra  fordulnak,  s  már  a  soka- 
ság is  józanabbul  kezd  az  érdemrül,  a  valódi  nagyságrul  Ítélni,  s 
véletlen  születés,  bölcsőben  lelt  kincs,  titulus  s  a  t,  korántsem  oly 
nagy  auctoritási  eriterium  már,  mint  ez  előtt  csak  20,  30  évvel  is 
vala ;  —  s  előre  látható :  jön  idő,  midőn  semmi  oly  nagy  tekintetben 
nem  lesz,  mint  a  tiszta,  kifejlett,  tágas  lélek !  A  min,  természet  sze- 
rint, mind  azok  igen  fognak  örülni,  kiknek  aféle  kincs  van  keblök- 
ben ;  midőn  az  ellenfél,  veszélyt,  jajt,  halált  fog  a  honra  kiáltni,  s 
már  most  is  kiált;  mert  nyilványosan  érzi,  hogy  csakugyan  parányi 
marad,  ha  sem  születés,  sem  kincs,  sem  titulus  nem  nyom  többé 
sokat !  S  az  e  részbeni  pro  et  contrábul,  mert  sok  tudta  nélkül  árulja 
el  önmagát,  szinte  csalhatatlanul  ítélhetni  kinek-kinek  belbecsérül,  lelki 
fundus-,  s  öntudatjárul! 

A  hatalom  és    a    sokaságnak   character-körülti    zavart   ideáját 

tehát,  mert  a  nagyobb  rész  inkább  vadász  ál  fényt,  s  erösebben  szom- 
jaz néptömjént,  mint  belső  csendet,  minden  tulállítás  nélkül,  a  honi 
előmenetelek  legbizonyosb  elölő  maszlagának  nevezhetni.  Ezen  hata- 
lom és  sokaságnak  balitélete,  mely  a  tapasztalás  szerint  bűbájos 
erejű,  az  egykor  legtisztább  lelküeket  is  elcsábítja  az  erény  egyedüli 
ösvényébül,  s  őket,  a  helyett,  hogy  mindig  csak  a  szent  igazság  hősei 
lennének,  bármily  oldalrul  jön  is  az,  az  egyoldalúság  vak  bajnokivá 
alacsonyítja.  Hanem  rossz  következésinek  ez  korántsem  legnagyobbika 
—  mert  egyesek  romlottsága,  ha  igen  érzékeny  is  a  honra  nézve,  még 
se  hozza  az  egészet  végveszélyre ;  —  s  valódi  mérge,  mely  annyiszor 
gyászba  borítá  hazánkat  már,  nem  magában  fekszik,  hanem  azon 
zavart  ideákban,  melyek  szorosan  össze  vannak  vele  kötve,  s  melyek 
„a  bizodalom  körültiek."  —  Már  ezeknél  a  honra  nézve  szerencsétle- 
nebb nem  lehet,  mert  ezek  emelik  néha  fel  a  változékonyt,  az  elég- 
telent hatalom-polczra,  s  letérdeltetik  sokszor  a  népet  olyasok  előtt, 
kiknek  becsök  nem  nagyobb,  mint  az  egykori  pogányság  fa-  vagy 
kőbálványié !  S  ha  van  átok,  melylyel  a  Romisten  vaskeze  nyomja  az 
emberi  nemet,  ama  szerencsétlen  csalatkozásnál  valóban  nem  lehet 
nagyobb,  melynél  fogva  oly  számtalanszor  éppen  azok  nyerik  a  kor- 
mány vagy  nemzet  bizodalmát  meg,  kikben  legkisebb  vezető,  alkotó 
vagy  rendező  tulajdon  nincs,  hanem  annál  több  az  elakasztási  masz- 
lag, vagy  rontási  hév;  s  igy  sokszor  az  országos  erőmű,  a  helyett 
hogy  azon  két  rugó  —  a  kormány  t.  i.  s  a  képviselők,  gyengéd  nyo- 
mási közt  valódi  egyensúlyban  forogna,  veszélylyel  fenyegetve  ingadoz 
s  egészséges  s  compact  mozgás  helyett,  alig  mozdul,  és  sokszor  csak 
azon  nagy  recsegés  s  lárma  által,  melylyel  mozog,  bizonyítja  bé,  hogy 
még  nem  állott  meg.  —  S  nyissuk  fel  évrajzinkat,   tekintsük   udvari, 

s  népbálványinkat számos  országgyűlésinket  —  előttünk 

leend,  a  most  ábrázolt  erőmű  ! 

A  mi  egy  sorba  állítja  az  embert  állattal,  az  emberiségnek  tán 
legnagyobb  büntetése;  s  a  bizodalom-körülti  facsart  idea,  melynél 
fogva  mint  imént  mondám,  sokan  bátran  állnak  szinte  hófuvaton, 
midőn  űgy  szólván  gránit  sziklán  remegnek,  sokszor  nem  csak  egy 
sorba,  hanem  még  állat  alá  helyzi  az  embert!  Ugyan  is  ha  retteg  is 
a  ló  sokszor,  és  gyeplőt  ragad  egy  az  útban    lévő,  kis    széna   miatt, 

melyen  már  tán  vagy  húsz  esztendeig  rágódik,  s  nagy  bizodalmatlan- 
ságra  ok  nincs ;  —  s  viszont,  egy  maga  felett  égő  padlás  alul  magát 
kivezettetni  nem  hagyja,  bár  bizodalmatlanságra  egy  kis  ok  van,  — 
azért  a  lovat  még  is  néminemüleg  mentegethetni ;  mert  a  szénántuli 
bokrosság  közönségesen  csak  rossz  szem  következése,  midőn  tapasz- 
talás szerint  minden  állat  —  bármi  okbul  is  —  a  világfelé,  melyet 
sok  álphilosophus  az  ember  előtt  el  akar  zárni  (!),  mondom  a  világ 
felé  siet,  —  s  igy,  mert  a  tűz  is  világít,  a  sejditlen  veszélytül  nem 
retteg.  —  De  ha  az  ember,  az  okos,  előrelátó,  halhatatlan  lelkű  ember, 
bokros  bizodalmatlansággal  tekinti  azt,  a  mibül  csak  haszon  folyhat ; 
más  részrül  pedig  a  határtalan  bizodalom  álmaiba  ringatkozik  éppen 
akkor,  midőn  legközelebb  a  veszély,  váljon  mikép  menthetni  őt  ki  a 
szűk  s  homály  eszüség  vádja  alul  ?  S  nem  áll-e  valóban  az  oktalan 
s  vak  állat  sora  alatt?  Hogy  pedig  soknak  bizodalom-körülti  tehet- 
sége nem  nagyobb,  —  azt  tökéletesen  bizonyítja  be  a  múlt  idő,  s 
még  a  jelenkor  is !  Hány  emlegeti,  teszem  például,  az  1741-  s  176 1 
közti  időket,  mint  az  ujabb  magyar  évrajznak  legdicsőbb  szakát; 
ámbár  akkor  nem  gyuladás  —  azt  nem  mondhatni  —  hanem  inkább 
vízkórság  által  már  egy  lábbal  szinte  koporsóban  volt  a  magyarság, 
ezen  egyedüli  életszikránk  ;  s  a  nagy  veszély,  a  közel  megsemmisedés 
közben,  leghatártalanabb  bizodalomban,  úgy  szólván  az  egész  nem- 
zet mélyen  alu,dt  el;  és  mily  feketén  nézik  viszont,  az  éppen  most 
említett  okoskodók  a  mai  időt,  s  kivált  a  jövendőt;  ámbár  nem  tagad- 
hatni, hogy  éltünk  s  állásunk  garantiái  ma  nem  csak  sokkal  nagyobbak, 
mint  akkor  valának,  hanem  nemzeti  fejlődésünk  s  férfiasodásunk  már 
minden  haláli  veszedelmen  diadalmaskodott,  sőt  annyi  fiatalságot  s 
erőt  mutat,  hogy  azok  csak  örülve  tekinthetik  a  jövendőt,  kik  a  sze- 
rencsét nem  annyira  cosmopolita  czirkalmával  mérik,  ki  azt  hirdeti : 
„ibi  patria  ubi  bene"  s  nem  bánja,  bár  mily  szinü  parókát  nyomnak 
is  fejére  s  bármily  nótára  tanítják  is,  ha  csak  pénze  s  elég  tehetsége 
van,  hanem  inkább  a  nemzetiség  nemes  kifejtésében  keresik  azt,  s 
inkább  ezen  sor  értelmét  hordozzák  keblekben :  „minden  becsületes 
szívnek  legszentebb  a  hon."  — 

Már  ezek  szerint,  akármint  forgatjuk  is  a  dolgot,  azon   igazság 
tűn  végre  ki,  hogy  a  mai  határnélkül  bizodalmatlankodó,  ki  a  lefolyt 

időkben  megint  a  határnélküli  bizodalom  édes  álmában  hortyogott, 
nem  tesz  józanabbul  mint  azon  fentebb  érintett  ostorhegyes,  mely 
szénáiul  ijed  s  tűzben  bizik,  sőt  hogy  halhatatlan  lelke  szerint,  még 
az  állat  mögé  állítja  magát,  melynek  értelme  nincs ! 

Nézzük  a  közelebbi  időket,  s  tekintsük  1825-iki  s  1830-iki  ország- 
gyűlésinket, azok  is  nyilván  bizonyítják,  hogy  a  nagyobb  rész  távul- 
rul  se  sejti,  mi  a  character,  s  mibe  kell  bízni,  mibe  nem.  —  1825-ben 
véresen,  halálos  sebekkel  megrakva  vittük  törvénykönyveinket  tanács- 
kozásink  palotáiba,  és  sokan  kételkedtünk:  váljon  van-e  még  alkot- 
mányunk!   Már  akkor   hiv  jobbágyi  s  szabad  emberhez 

illő  egyenes  szó  helyett  a  hizelkedés  szózatját  választani,  s  mindazt 
palástolni  akarni,  a  minek  a  fényes  nap  vala  tanuja,  —  ítéletem  sze- 
rint —  nem  vala  tán  legszebb  rolla ;  s  nem  mutata  sok  oly  charac- 
tert,  mely  csak  mindig  igazság  mellett  harczol,  akár  keletrül,  akár 
nyugotrul  jöjjön  is  az.  Lefolyt  azonban  néhány  év,  s  a  bátor  és 
igazszólók  nagy  része  királyi  hivatalban  van;  fő  törvényszékinkben 
oly  férfiak  ülnek,  kiknek  néhányival  minden  nemzet  s  minden  idő 
dicsekhetnék.  —  A  Királyi  Magyar  Tanács  a  magyar  történetek  lap- 
jaiban egészen  uj  aerát  jelel,  s  mint  phoenix  úgy  támada  fel  h 

,  hamvaibul,  s  fejledező    életerejének   már  több    szép   jeleit 

adá;  a  törvénytelen  utbul  lassanként  szinte  minden  a  honi  törvény 
nyomaiba  helyeztetett  vissza ;  szóval :  a  hon  egy  szerencsés  crisisen 
ment  keresztül,  mely  előtt  a  haza  beteg  vala,  midőn  most  szinte  már 
több  mint  lábodozó  —  s  egy  atyai  fejdelem,  a  hirnek  legszebb  koszo- 
rúját foná  az  által  halán téki  körül,  hogy  fejdelmi  magas  fokán  az 
emberiség  gyarlóságin  túlemelkedve  nem  képzelte  magát,  s  halhatat- 
lan nagylelkűséggel  azt  megint  helyre  hozá,  a  mire  szerencsétlen 
tanácsosok  birni  tudák  a  halandót!  — 

Elérkezett  végre  a  múlt  országgyűlés,  s  a  fejdelem  nem  kivánt 
egyebet,  mint:  örököse  koronáztatását,  katonát,  az  országos  küldött- 
ség munkáinak  kinyomtatását,  s  igazság-szolgáltatásban  oly  gyorsító 
javítást,  hogy  az  országgyűlés  tartása  alatt  is  folyhassanak  a  felek 
közti  pörök ! 

S  váljon  az  ország  szélén  tartott,  e  kivánatok  körülti,  tanács- 
kozásokra   nem    mentek-e  számosan,    előre  elhatározott   characterrel, 

Széchényi.  L  19 

hogy  opponálni  fognak?  S  váljon  mi  okbul?  Mondhatni  semmi 
okbul,  vagy  pedig  mert  rontani  könnyebb,  mint  épiteni,  s  a  sokaság- 
tul  mégis  jobban  bámultatik ;  vagy  pedig  mert  azt  gondolták,  a  kor- 
mány majd  mindig  az  opponenseket  emeli  csak,  akár  helyesek  azok- 
nak ellenző  szavaik,  akár  nem,  akár  észbül  folynak,  akár  rontalmi 
vágybul  s  a  t,  —  úgyannyira,  hogy  néhány  kérdésnek,  mint  p.  o.  a 
katonaállitásinak,  eleinte  több  tagadó  votuma  volt,  a  törvényes  utón, 
mint  1822-ben,  midőn  legszámosb  megye,  minden  cerimonia  nélkül 
a  törvénytelenségre  állt,  sőt  néhány  azt  még  szépen  meg  is  köszönte ! 
—  S  váljon  képviselési  consequentia  s  character-e  ez  ?  S  volna-e  csuda, 
ha  egy  erős  kormány  ily  kézzelfogható    elégtelenséget   önkénye  által 

pótolna  ki  ? 

Ki  II.  József  császár  ideire  gondol,  s  azon  nehéz  napokat  hozza 
emlékezetébe  vissza,  mikor  honi  koronánk  számkivetve  volt,  hála- 
érzéssel lesz  kénytelen  az  előtt  hajolni  le,  kinek  velején  villámlott 
legelőször  keresztül,  a  fejdelmi-feladások  legelsőbbike ;  s  ámbár  nem 
tudom,  sőt  legtávulabbrul  sem  sejdítem,  ki  volt  azon  szerencsés,  itt 
igazi  tisztelettel  üdvezlem  nevét !  S  ha  hideg  vérrel  akarja  az  olvasó 
megfontolni  Magyarország  mibenlétét,  oly  külön  szinü  lakosinak 
számtalan  divergentiáját,  hol  szinte  annyi  a  vélekedés,  mennyi  a 
fő,  —  s  nem  akarja  felejteni,  kis  alkotmányunknak  mennyi  s  mily 
hatalmas  ellenségei  vannak,  tán  kezet  fogand  velem :  hogy  1830-ban 
a  mint  az  ég  csillagai  állnak,  egy  könnyen  nem  lehetett  volna  boldo- 
gítani a  magyart  nagyobb  jóval,  mint  ifjabb  királyának  koronázta- 
tása  volt;  s  megvallom  itt  egyenesen,  mert  én  hazánkra  nézve  ezen 
törtenetet  igen*fontosnak,  s  felette  sok  jót  szülhetőnek  tartom,  hogy 
valóban  örömmel  mennék  kész  síromba,  ha  ezen  tanács,  melybül 
ránk  bő  áldás  folyhat,  az  én  agyamban  fogantatott  volna,  s  vigyáz- 
zunk miért?  Reformatióra  szükségünk  van,  s  bizonyosan  reformál- 
tatni fogunk;  már  az  érintett  eset  pedig  a  mi  időnket  hihetőleg  hosz- 
szabbítá,  s  igy,  mert  hosszabb  idő  több  hihetőséget  nyújt:  annak 
később  leforgása  közt  tán  eszünkbe  jutand,  hogy  inkább  akkor 
kellene  magunkat  reformálnunk,  mikor  az  idő  még  a  mienk,  s  kezünk- 
ben a  hatalom,  s  eképp  mi  jelelnénk  ki  a  változások  útkörét,  mint- 
sem addig  várnunk  —  mert  hiába !  haladnunk  kell  —  mig,  vagy  igen 

kevesen,  vagy  igen  is  sokan  fognak  minket  reformálni,  és  sem  az  idő 
sem  hatalom  többé  nem  lesz  mienk,  s  idegen  kéz  tüzendi  ki  további 
pályakörinket !  Azonban  eszünkbe  jutand-e  ez  ?  más  kérdés  —  de  én 
reméllem!  —  Hanem  ezen  fejdelmi  tett  —  akár  vesszük  hasznát, 
akár  nem  —  minden  esetre  csak  bizodalomra  nyújthatott  okot. 

A  királyi  feladások  másodika  pedig  —  t.  i.,  hogy  az  országos 
küldöttségek  rendszeres  munkálási  nyomtattassanak  ki,  a  megyékben 
fontolóra  vétessenek,  az  ország  képviselői  183 l-re  október  2-kán 
megint  országgyűlésre  seregüljenek  —  mindazon  bokrosságok  okát  —  s 
meg  e  mindnyájoknál  az  oknélküli  bokrosságot  is,  azt  nem  tudom  — 
egyszerre  megsemmisítő ;  melynél  fogva,  mielőtt  a  királyi  feladások 
lettek  volna  kihirdetve,  igen  számosan  s  többek  közt  magam  is, 
éppen  nem  tagadom,  igen  féltünk,  hogy  a  küldöttség  által  kidolgo- 
zott, hanem  a  megyéktül  még  nem  ismert  javalatokat,  mindjárt 
tanácskozás  alá  venni  akarandják  —  a  mit  én,  ámbár  félelmemet 
magamba  zártam,  minden  tehetségem  szerint  annak  helyén  s  idején 
hátráltatni  törekedtem  volna  —  mert  vallomásomat  e  részben  egye- 
nesen kimondván  :  egyetlen  egy  organica  törvényünket  sem  tartom  oly 
nagy  fontosságúnak,  mint  azt,  hogy  a  fejdelem  s  nemzet  közt  forgó 
legkisebb  kérdés  se  határoztathassék  el,  a  nélkül,  hogy  mind  a  két 
rész,  szabadon,  elfogultlan  s  a  tárgy  tökéletes  ismeretében  ne  járul- 
hasson hozzá.  Már  pedig  oly  tárgyakat,  melyek  fejtegetésmódja  s 
elintézési  oldala  oly  magasra  emelhetik  a  hazát,  de  gyászba  is  borit- 
hatják, józan  megfontolás  előtt  tanácskozásba  venni,  vagy  a  küldött- 
ség javalatit,  hallgatva  s  vakon  igenezni,  —  nem  férhet  össze  a  velős 
gondolkozóval,  s  a  tárgyakhoz  szólhatási  jussal !  —  A  királyi  levél 
azonban  megnyugtatott,  s  örültem,  hogy  előre  ok  nélkül  lármát  nem 
ütöttem,  mint  sok  más,  ki  legfeketébbet  jövendölt,  s  most  tán  a 
kinyomtatott  munkákat  sem  veszi  meg ! 

A  harmadik  királyi  előadás,  mint  országgyűlési  tárgy,  kellete- 
ként s  annak  rendé  szerint  fontoltatott  meg,  s  világosb  törvény  által, 
mint  a  régiek  voltak,  erősb  s  igy  nyugtatóbb  lábra  állíttatott.  Már  a 
katonai  dolognak  az  országgyűlésén,  annak  törvényes  rendé  s  módja 
szerinti  felvétele  adhata-e  okot  bizodalmatlanságra,  kérdem  a  részre- 
hajlatlan  olvasót? 

A  negyedik  királyi  előadás  végre,  ügy  hiszem,  minden  becsü- 
letes embernek  csak  kedves  lehete.  —  S  igy  a  királyi  kivánatok  veleje 
nem  kevesebbé  czélzott  a  nemzet  jobb  s  bátorságosb  létére,  mint 
annak  javára,  ki  azokat  tévé. 

Mind  ezekbül  azt  következtetem :  hogy  valamint  távulabb  idők- 
ben szűk  eszű  vagy  bűnös  volt  az,  ki  a  határtalan  bizodalom  tompa 
álmába  tudott  merülni,  úgy  lágy  velejü,  vagy  a  szent  igazság  ellen 
vétkezik  viszont  az,  ki  ma  forral  a  kormány  ellen  fekete  bizodalmat- 
lanságot,  s  az  idők  mai  folyamatjában  találhat  okot  bokrosságra. 
Ugy  továbbá  nem  tudhatja  a  becsületes  s  nem  ingatag  characterü 
ember  előre,  mily  részen  fog  jövendőben  állni,  mert  viseletét  nem  a 
részek  több  vagy  kevesb  hatalma,  nem  változékony  esetek,  hanem 
csak  igazság  határozhatja  el  — ;  s  igy  meglehet,  hogy  az  lesz  leg-  és 
legconsequensebb  s  változhatlanabb  képviselője  egész  hazánknak,  ki 
1831-ben  a  kormánynyal,  1834-ben  a  nemzettel,  1837-ben  megint  a 
kormány  nyal,  1840-ben  ismét  a  nemzettel  tartand !  —  s  igy  élte  fogy- 
táig; sőt  ugyanazon  egy  országgyűlésen  tán  egy  tárgyban  a  kor- 
mánynyal, másban  a  nemzettel,  harmadikban  megint  a  kormánynya 
s  a  t.,  tartand. 

Oppositióra  legnagyobb  szükség  van ;  mert  a  való,  azon  egyet- 
lenegy czélra-vezető  kalauza  az  emberiségnek,  csak  elmesurlódások 
által  szokott  lépni  a  halandók  közé.  Hanem  oly  ellenzés,  mely  a  tárgy 
ismerete  előtt  határoztatott  már  cl,  vagy  csak  kicsinységek  körül 
bibelődik  —  soha  nem  idézheti  fel  az  igazságot,  s  éle  annyira  eltom- 
pul,  hogy  lehető  későbbi   nagy   homályokon   keresztül   vágni  többé 

nem  képes;    s   odafenn az   oppositio  ily   bajnokirul  ekép 

szólnak,  s  tán  méltán :  „Legyen  a  törvény  szent,  legyen  sértve :  okos" 
kodások  csak  lárma  és  zaj". 

Tompa  bizodalom,  bokros  bizodalmatlanság  constitutionalis 
emberekhez  nem  illik.  Az  elsőnek  tőszomszédi :  az  elfásulás,  semmi- 
vel nem  gondolás,  hazai  dolgok-körülti  elhidegülés,  s  végre  minden 
befolyás  elvesztése;  a  másik  következéki  ellenben:  a  bokrosság,  vak 
elfogultság,  elpártolás,  a  hon  hátramaradása  s  a  t.  S  ekép  azon  „valamit" 
—  melynek  minden  ember  keblében  kellene  lennie,  kinek  az  ország- 
lásban  része  van  —  „férfiúi  ébrcdségnek"  akarom  nevezni. 

Minden,  a  mi  ezen  túl  van :  „hypersthenia" ;  minden,  a  ml  alul : 
„asthenia".  S  ez  okbul,  éppen  azon  egy  ember  —  ki  csak  egyet  akar, 
és  sem  a  kormányé,  sem  a  nemzeté,  hanem  csak  magáé,  s  igy  csak 
annak  védelmére  akarja  szentelni  szavát,  a  mi  belátása  s  legtisztább 
lélekismérete  szerint  igazság  —  kirekesztőleg  sem  a  kormány,  sem  a 
nép  embere  soha  nem  lehet;  hanem  ő  messze  a  bizodalomtul  s  még 
távulabb  a  bizodalmatlanságtul,  férfiúi  ébredséggel  s  mindig  egyenlő 
characterrel,  majd  a  kormány,  majd  a  nemzet  vélekedésén  fog  lenni, 
miként  t.  i.  ítélete  szerint  egy  vagy  más  rész  kívánja  a  valót 

Már  azon  idők  közt,  melyek  az  1825-iki  országgyűlés  előtt  foly- 
tak, s  melyek  megint  azóta  jöttek  ránk,  s  azon  okok  közt,  melyek 
az  1825-iki  országgyűlésre  nyújtottak  alkalmat,  s  melyekbül  megint 
az  1830-iki  folyt  —  saját  ítéletem  szerint  oly  nagy  különbség  van, 
mint  az  éj  s  reggel,  vagy  tél  és  tavasz  közt  S  ha  igen  józan  is  volt 
azelőtt  nem  csak  gyertyát,  sőt  fáklyát  is  gyújtani,  később  a  hasadozó 
szürkület  azt  szükségtelenné  tévé ;  midőn  viradat  után  lámpással 
járni  oktalanság,  ha  csak  azon  egy  okbul  tán  nem :  hogy  férfiakat 
keressünk  !  —  A  nehéz  bunda  nem  különben,  nemcsak  nem  nevet- 
séges öltözet,  sőt  a  hideg  nyugoti  szél  ellen,  nem  ér  vele  fel  semmi ; 
hanem  tavaszi  langy  szellőben,  ha  nem  fekszik  az  ember  benne 
pásztorként  napestig,  ugyan  alkalmatlan  fárasztó  s  hasztalanul  izzasztó. 
S  ekép :  alunni  veszély  közt,  félni  semmitül,  nem  józanabb,  mint  éjjel 
fújni  el  a  vüágot  s  azt  nappal  gyújtani  meg ;  vagy  hidegben  fekünni 
bundán,  s  meleg  napban  bújni  alá! 

A  férfiúi  ébredség  sem  elkábulást,  sem  remegést  nem  ismer, 
hanem  békében  fegyvertelen  jár,  háborúban  fegyveresen.  —  S  vala- 
mint hófuvaton  nem  alszik,  s  ha  oroszlánt,  vagy  más  ragadozó  álla- 
tot sejdít,  megtölti  a  kettőst,  úgy  viszont  jó  ágyban  odahaza  mélyen 
alszik,  s  kisértetektül  nem  fél,  házi  állatok  pedig  őt  oly  könnyen  nem 
ijesztik  meg. 

S  ezen  egy  sor :  csak  ott,  akkor  óvakodni,  a  hol,  s  mikor  ok 
van,  meríti  mind  azt  ki,  a  mit  eddig  a  bizodalomrul  mondottam ;  s 
csak  e  törvény  lehet  kirekesztőleg  azon  örökkévaló,  mely  szerint  a 
magánálló  s  emberséges  ember,  minden  időben,  s  minden  körülállások 
közt  fogja  elhatározni  kormány-iránti  viseletét. 

S  e  szerint  reméllem  —  kivált  mostani  időnkben,  midőn  ma 
nem  az  a  legerősb  úr,  kinek  legtöbb  a  katonája,  hanem  kit  legjobban 
szeretnek  mindnyájan  —  úgynevezett  „udvari  emberek"  fogunk  lenni ; 
mert  fejdelmünk,  ki  atyai  szándékinak  már  annyi  jeleit  adá,  hihető 
egy  ujjnyira  sem  fog  kitérni  a  törvények  utjábul  ezentúl,  sőt  velünk 
utóbbi  hasznunk  miatt  atyai  mód  tanácskozni,  józan  s  helyes  kiván- 
ságinknak  engedni,  s  mind  azon  módokat  közelebbső  híveivel  kifej- 
tegettetni,  vagy  saját  fáradozásinknak  átengedni  fogja,  melyek  által 
nemzetiségünk  s  igy  erőnk  is  mind  magasbra  emelkednék;  a  miért 
—  midőn  a  fejdelmi  úr  tulajdonkép  leginkább  önerejét  nagyobbítná, 
s  főképp  saját  hasznát  eszközlené  legsikeresebben  —  egy  hív  nemzet 
szivében,  mely,  ha  sajátsága  szerint  kormányoztatik,  s  erejének  jobb 
kifejtése  nem  gátoltatik,  csudákat  művelhet,  a  haladásnak  oly  mély 
gyökerét  verné,  mely  még  a  legkésőbb  maradéknál  is  örök  hirét 
hangozná  vissza. 

S  hogy  e  jövendőbe-látás  nem  képzeleti  gőz,  s  nem  csalfa  kép, 
hanem  a  mai  körülményeket  tekintvén,  minden  hihetőségek  szerint 
valóság,  s  ekép  több  ok  van  bizodalomra,  mint  bizodalmatlanságra, 
azt  eszméleti  tehetségem  s  lélekisméretem  sugtában  állítani  bátor 
vagyok.  Csak  a  magyar  nyelv  újraszületése,  melyet  mély  belátásával 
nemcsak  nem  gátola  urunk,  hanem  fejdelmi  valóságos  gyámola  alá 
is  vévé  már  valahára,  csak  rövid  idő  alatt  egy  új  reggelt  virasztand 
honunkra,  azon  számos  sötét  századok  után,  midőn,  a  kiknek  a  tör- 
vényekhez szabni  kell  magokat,  nagyobb  része  azokat  nem  érté,  s  a 
külföld  szánakozással  bámulá,  hogy  a  18-dik  században  lehet  még 
nemzet,  melynek  törvényei  abderitaként,  apró  betűkkel  írva,  magas 
oszlopon  függnek,  hogy  azokat  a  nép  ne  olvashassa!  —  csak  a 
magyar  nyelv  újra  születésének  fejdelmi  pártolása,  mondom,  mely 
valódi  nemzetiségünket  bámulandó  fejlésre  birandja,  azaz:  „birand- 
hatná"  —  hatalmas  urunk  bölcseségének  s  irántunki  tiszta  szándéká- 
nak oly  nagy  garantiája,  hogy  a  hihetőleg  Pest  és  Budán  az  ország 
szivében  tartandó,  ha  nem  a  legközelebbső  is  (?)  hihető,  utóbbi  ország- 
gyűlései hozzá  járultával  —  mely  eldarabolt  erőnket  egyesítendi  s 
fejletlen  értelmünk  súlyát  viszongondolatink  súrlódása  által  csudálatos 
magasságra   emelendi  —  hazánkat   egy    szebb    jövendő  várja,  s  a 

magyarnak  egy  egészen  uj  aerája  közelít,  racly  anyaföldünkre  az 
arany  idők  szellemét  fogja    hozni,  s  Hunniát    még  eddig   ismeretlen 

fényre  magasítandja ha  tanácskozásink  közt  több  lesz  a 

philosophia,  mint  a  rabulismus,  több  a  praxis,  mint  a  theoria;  kép- 
viselőink közt  több  a  nemesen  gondolkozó,  mint  a  privilegiált  ember, 
több  a  hazafi,  mint  a  kormányfi  vagy  népfi ;  s  a  nemzet  keblében 
senkihez  sem  határnélküli  bizodalom,  sem  oknélküli  bizodalmatlan- 
ság,  hanem  csak  ezen  sor: 

„Ébren  légy  magyar:  őrt  ki  fog  állni,  ha  nem  te,  hazádért" 

v y. 

S  ha  a  fejedelem  is  ezen  középutat  tartandja,  s  valamint  az 
érdemetleneket  nem  fogja  ruházni  fel  királyi  bizodalmával :  úgy  soha 
nem  is  fog  azon  nép  hív  lelkén  kételkedni,  mely  mindig  akkor  fej* 
tett  ki  legtöbb  hűséget,  midőn  saját  erejét  legjobban  érzette,  s  a  leg* 
nagyobb  méltatlanságot  nagylelküleg  felejteni  tudta,  s  mindig  kész 
volt  ontani  vérét,  ha  egyenesen  s  atyai  mód  szólt  hozzá  törvényes 
királya ! 

Egylelkü,  egyszándékú  fejedelem  és  nemzet,  hol  a  királytul  le 
a  legutolsó  zsellérig,  nagyobb-kisebb  körben  mindegyik  csak  a  köz 
javát  lehelli,  s  önmagát  felejteni  tudja,  egy  oly  boldog  lét,  s  oly  erő, 
hogy  az  se  magában,  se  emberi  hatalom  által  nem  enyészhet,  nem 
bomolhat  el.  S  ily  létre,  ily  erőre  birni  a  hont  —  nekem  legalább 
úgy  látszik  —  a  király  és  zsellér  közt  álló  mágnásnak  s  nemesnek 
Istentül  rendelt  valódi  tiszte !  S  ha  van,  mit  köszönünk  a  sorsnak, 
az,  sem  az  illustrissimus,  magnificus,  spectabilis  s  a  t.  titulusunk, 
sem  a  gyapjubul,  gubacsbul,  pióczábul  s  a  t.  kereskedő  jövedelmink, 
sem  a  rajtunk  függő  kulcsok,  melyek  a  világnak  egyetlen  egy  ajtaját 
se  nyitják  fel  —  sem  számtalan  eféle  szinte  bölcsőben  lelt  elsősé* 
günk:  hanem  azon  dicső  állás,  melyen  annyi  hasznost,  szépet,  s 
annyit  a  haza,  sőt  az  emberiség  díszére  valót  vihetünk  végbe  —  azon 
boldog  állás,  melyen  állunk  —  vagy,  hogy  alaposabban  mondjam, 
—  „állhatnánk"!  ha  fejünkben  tisztára  volna  hozva,  mi  a  character, 
mitül  kell  tartani,  mitül  nem,  mi  a  szó  philosophiája,  mikor  illik 
józan  gazdát,  mikor  hazafit  játszani,  mit  kell  a  múltban,  mit  a  jelenben 

keresni,  szóval:  ha  facsart  s  zavart  ideáinkat,  melyek  a  honi  elő-> 
menetek  legbizonyosb  elölő  maszlagi,  agyvelőnkben  józanítani  töre- 
kednénk ;  mert  szivünk  elég  jó  helyen  fekszik,  s  az  mindig  csak  a 
szépet,  nagyot,  dicsőt  szomjazza,  —  ha  néha  az  álhiedelmek,  előíté- 
letek, elfogultságok  s  a  szerencsétlen  s  facsart  ideák  nem  tántorítnák 
el  azt  józan  utbul,  s  az  elme  milliárd  csalképzeleti  gyászos  labyrintba 
nem  bonyolítnak  azt! 

S  ím  itt  a  hely  s  idő,  egyesült  erővel  lépnünk  előre,  s  a  szent 
igazság  zászlója  alatt  a  nemzetiség   hív   vedéivé  s  a  királyi  szék  erős 

támaszaivá  lennünk ! 

ÍKöz  intelligentia,  egyedüli  valóságos  erő ;  ennél  előbb-utóbb 
nagyobb  hatalom  nincs,  s  azt  a  lehető  legnagyobb  magasságra  fej- 
teni, legszentebb  hazafiúi  kötelességünk;  mert  annál  nagyobb  jót 
nem  tehetünk  hazánknak. 

Az  idő  szelleme  minket  is  viszen,  s  valamint  a  hatalmas  Duna 
—  honunk  áldása,  ha  folyamatját  mi  jeleltük  ki,  s  viszont  átka,  ha 
korlátlan  dühében  maga  tör  utat  magának  —  úgy  a  mostani  felvilá- 
gosultabb nemzetek  geniusa  is,  csak  áldást  deríthet  honunkra,  s  nem 
az  anarchia  gyászos  leplegit,  ha  mi,  a  hazának  birtokosai,  s  meg- 
külömböztetti,  állunk  mély  jobbágyi  tisztelettel,  s  férfiúi  elszánással  a 
királyi  szék  s  az  emberiség  jussai  közt ! 

S  a  kormány,  mely  egy  kissé  hangosb  tanácskozásiul  nem 
tart,  mert  az  csak  fiatal  vér  vagy  egyenes  őszinteség  jele  —  midőn  a 
bün  néma  —  több  melegen  érző  kebelre  találand  a  hon  szivében,  ha 
az  egész  nemzethez  szól,  mint  a  haza  véghatárin,  hol  csak  a  hon 
képviselői  hallhatják  fejedelmi  szózatját.  S  ha  nem  csalatkozom,  s 
sziwágyaim  betelnek :  azon  időszak,  mely  Európának  szinte  minden 
nemzetit  véres  betűkkel  fogja  a  világ  évrajziba  feljegyezni,  s  midőn 
több  fejedelém  koronátlanná  s  földöfutóvá  lön,  —  éppen  azon  időszak 
fogja  Buda  s  Pesten,  még  erősebben  kötni  atyai  urához  azon  népet, 
mely  nem  kivan  egyebet,  mint  magyar,  erős  és  hiv  lenni! 

Most  van  idő,  csudákat  művelni,  most,  vagy  tán  soha! 
-  S  ezen  sorral  végzem  a  zavart  ideák-körülti  szakaszt.  Bár  vilá- 
gosabban tudnám  magamat  kifejezni !  — 

ÉSZ  ES  SZÍV. 

Munkád  245-dik  lapján  ez  van : én  gróf  Széchenyi  Istvánt, 

(bár  nem  hiszem,  hogy  nem  árt  némelykor  esze  szíve  érzeményeinek)  mint 
becsülni,  szeretni,  s  tisztelni  fogom. 

Ugyan  barátom,  meggondolád-e,  midőn  e  sorokat  irád,  mit  tevéi ; 
s  váljon  van-e  elég  mély  tehetséged  átlátni,  mily  könnyelmüleg  sértél 
meg  éppen  ott,  hol  embernek  emberrül  ítélni  nem  szabad,  s  hol  biró 
csak  Isten  lehet,  ki  a  sziv  legbelsőbb  rugóit  s  mindazt,  a  mi 
halandó  kebelben  szép  s  rút,  világosan  látja  ! 

A  földi  biró  embertársát  —  közcsend  s  rend  végett  a  törvények 
értelmében  —  sokszor  halálra  itéli,  hanem  szivén  kételkedni  nem 
szabad ;  és  sokszor  történt  már,  hogy  az  itélő,  ki  tán  egész  nemzet- 
ségeket rabolt  ki,  hanem  illendően  ki  tudott  eviczkélni  minden  gyanú 
fonadékibul,  mellében  rothadt  szivet  viselt,  midőn  az  elitéltetett,  pilla- 
nati  vérokozta  indulat  közt  oly  tettet  vitt  végbe,  mely  őt  vesztőhelyre 
hozá,  de  nem  szivébül  eredé.  S  igy  sokszor  az  fujá  el  embertársa 
földi  éltét,  kinek  lelke  örökre  haland  meg! 

S  ha  nem  tudnám,  barátom,  hogy  nagy  distractióid  közt  sok- 
szor éppen  te  gyanítod  legkevesebbé,  mit  csinálsz,  s  ha  nem  akarnám 
hinni,  hogy  költői  képzetidben  tétovázva,  néha  magad  sem  tudod  mit 
mondasz  vagy  írsz:  valóban  nékem  volna  némi  jussom,  nemcsak 
szivedrül,  de  még  fejedrül  is  kételkednem.  Azonban  valamint  más 
embereknek  csak  lucidum  intervallumi  vannak,  úgy  hihető,  téged 
megint  néha  a  homály  pillanati  látogatnak  meg,  mikor  nem  is  sejted 
szavaidnak  értelmét,  —  s  távulrul  sem  gyanítod  állításid  velejét. 
S  tán  ily  pillanat  lehete  az,  midőn  földidnek,  kit  éppen  nem  ismersz, 

szívét  hazafiaid  előtt  gyanuszinessé  tenni  torekedéi;  a  min  valóbari 
nem  igen  szomorkodnám,  ha  saját  hasznom  forogna  csak  szemeim 
előtt;  de  hogy  állásomban,  minden  fáradozásim  közt,  egy  becsületes 
hazafi  hozá  gyanúba  azon  egyet,  melynek  tiszta  szándékán  s  hazafiúi 
melegén  kivül  minden  egyéb  tehetségim  legkisebb  figyelmet  sem  érde- 
melnek, —  az,  egyenesen  megvallom,  több  keserű  pillanatra  adott 
alkalmat ;  —  s  ha  czélod  volt  fájdalmasan  megsebesítni,  azt  tökéle- 
tesen elérted ;  mert  ha  oly  hazában,  hol  annyi  a  felek-közti  irigység, 
s  igy  oly  felette  nagy  a  gyengeség,  még  azon  kevés  egyrendüek  is 
kételkednek  egymás  szivökrül,  kiknek  egyenes  lelkű  s  egyesült  íára- 
dozásit  várja  a  hon,  az  valóban  szomorú. 

Szivemet  pedig  nem  csak  az  említett  lapon,  s  fentebb  érintett 
Anonymusi  pártolásodban  hozád  kétségbe,  hanem  munkád  igen  szá- 
mos helyein  ;  s  181-dik  lapodon  annyira  mész,  hogy  engem  a  termé- 
szet legundokabb  teremtményéhez,  mely  soha  nem  is  élt,  s  csak 
Shakspear  erős  képzeletének  szülötte  —  a  zsidó  Shylockhoz  hason- 
lítasz !  —  S  váljon  a  külföldi  olvasó,  ha  munkád  fordítását  kézibe 
veendi,  s  felőlem  semmit  nem  tud,  nem  lesz-e  kénytelen  vagy  engem 
tartani  szivnélküli  pénzbálványozónak,  kiben  semmi  emberiség:  vagy 
téged  ábrándozó,  szívtelen  öregnek,  ki  azon  hittségében  s  képzeletben, 
mily  szelid  s  nyájas,  vak  elefántként  sejdítlen  maga  körül  összetipor 
mindent,  s  ha  valakinek  szivét  zúzza  el,  s  olyasokat  hoz  kérdésbe, 
a  mi  az  embernek  legszentebb:  azzal  vigasztalja,  hogy  az  csak  eczet, 
s  tökéletesen  hiszi,  hogy  hideg  vérrel  taglal,  s  fáradozásinak  minden 
czélja  nem  egyéb  mint  igazság-keresés ;  holott  minden  lapon  kilátszik 
az  igen  is  meleg  vér,  a  felette  zavart  ész,  s  itt-ott  a  megbántott  leg- 
kicsinységesb  hiúság!  — 

Már  ha  B.  G.  úrral  volt  levelezésed  csak  ily  keveset  használt, 
s  csak  oly  nyomorult  lábon  áll  önismereted :  még  azt  sem  tudnod, 
hogy  mindenhez  több  tulajdonod  van  tán  mint  kritikához,  s  jobb  lett 
volna  ezzel  fenhagynod,  akkor  valóban  azt  hinném :  „hiába  veszett 
papiros,  tinta  s  idő,  s  az  egész  levelezés  inkább  csak  franczia  exer- 
citatio  vagy  hiu  fitogtatás  volt,  mint  önismereti  vágy".  S  mi  birhata 
vén  napjaidban  téged  —  a  helyett  hogy  eredetieket  irj,  a  mire  tán 
több  talentumod  van  —  arra,  hogy  másokat  bírálgass,   ideáikat  elfa- 

csargasd,  s  állításikat  hamisítgasd,  valóban  nem  foghatom  meg;  s 
kérdelek,  szived  vagy  eszed  tanácsa  volt-e  ?  Mert  hogy  nem  csak  kriti- 
kára nincs  tulajdonod,  de  szinte  azt  sem  tudod,  mi  a  kritika,  azzal 
árulod  el,  hogy  tagolásidban  nem  vagy  képes  a  tárgynál,  a  dolognál 
maradni,  hanem  többnyire  az  iró  személyét  s  characterét  hozod  kér- 
désbe; s  a  helyett,  hogy  okoskodásid  súlya  által  törekednél  győzni, 
nem  annyira  vágod  s  bonczolod  azt,  a  mi  írva  van,  mint  inkább  a 
szerzőt  gyanuszinessé  tenni  s  annak  személyét,  hol  csak  lehet,  szúrni, 
döfni  iparkodol.  S  hogy  az  ideákat  nem  csak  elfacsarod,  a  mirül  az 
eddig  mondottakbul  is  bizonyos  már  az  olvasó,  hanem  az  állításokat 
meg  is  hamisítod,  azt  itt  mutatandom  meg. 

Taglalatod  a  Hitelben  előforduló  állításimat  cursiv  betűkkel 
terjeszti  elő ;  s  ez  helyes,  mert  igy  az  olvasó,  ki  a  két  munkát  össze- 
hasonlítja, könnyebben  elkülönözheti  az  eredeti  szavakat  a  kritikáiul ; 
hanem  éppen  azért,  mivel  ezen  betükülönbség  által  a  taglalóban 
maleversatiót  nem  is  képzelő  olvasó  szinte  elaltatik,  s  a  cursiv  betűk- 
kel írottakat  szórul-szóra  s  bona  fide  a  szerző  eredeti  szavainak  tartja, 
éppen  azért  a  cursiv  betűknek  sem  többet,  sem  kevesbet  mondani 
nem  szabad,  mint  a  mennyi  a  taglalandó  munkában  van.  S  úgy-e, 
ezt  kérdésbe  sem  hozhatni  ?  S  az,  ki  a  cursiv  betűkkel  többet  vagy 
kevesbet  mond,  nem  csak  az  ideákat  facsarja  el,  hanem  az  állításokat 

meg  is  hamisítja úgy-e  ?    Számos    egyéb    falsificált   helyen 

kivül,  Taglalatod  64-dik  lapját  hozom  itt  elő,  hol  cursiv  betűkkel  ez 
áll :  a  magyar  mostani  apathiája,  és  elkorcsosodása  miatt  oly  helyen  áll, 
melyrül  azt  látja  tisztán,  ha  felébred  pillantatig  émelygö  szédelgésedül,  hogy 
számos  ártatlanra  nézve  ő  nem  jobb,  egy  rablónál,  egy  gyújtogatónál  nem 
kiilömb  ;  jön  ezután,  legközelebbső  észrevételed,  mely  igy  hangzik :  azt 
kellene  gondolni,  hogy  nálunk  adóst  soha  sem  exequálnak,  uzsorás  soha  se 
marasztaltatik  törvényes  sentenczia  által,  és  hogy  minden  hitelező,  mindég 
minden  -pénzét  elveszti  adóssánál,  a  tökét  a  kamatokkal  együtt. 

S  ezen  állítás  megint  a  Taglalat  65-dik  lapján  áll  s  az  egész  mun- 
kán keresztül  szinte  minden  lapon,  majd  szúró  gúny,  majd  atyai  dor- 
gálás, majd  siránkozó  szivömledés  „hogy  egész  hazámat  ócsárlom, 
hazámfiait  egyáltalában  rút  színekkel  festem,  s  a  t."  ;  míg  végre  a  258-dik 
lapon  ily  plausibilis  látszatú  szavakkal  végződik  a  Hitel   Taglalatja: 

-    299    — 


nem  harag,  néni  gyűlölet,  hanem  fájdalom  azok  részé- 
rül, kik  érzik  azt  a  benyomást,  melyet  oly  jeles  férfiú  munkája  okozhat  a 
külföldön :  mert  a  fátyolnak,  lepelnek  lerántása  szükséges  volt  ugyan  a 
sebek  meglátására;  de  mi  hajthatta  a  szerzőt  a  külfölddel  azokat  nagyító 
üveggel  nézetni  :  itthon  pedig  lanceta  helyett  bárddal  forogni  körülöttök  ? 
Csak  ez  fájt,  egyéb  semmi.  — 

S  ezek  szerint  az  olvasó  —  ki  nem  is  gyaníthatja,  hogy  mind 
azon  számtalan  állítás  alatt,  melylyel  te  honbajnokként  a  hazai  becsület 
fentartása  végett,  ellenem  kardot  rántasz,  s  engem  mint  haza-ellensé- 
get sárral  dobálsz,  csalás  lappang  —  megbocsátandja  ellentemi  indu- 
latoskodásidat ;  sőt  tán  magasztaland  is,  hogy  oly  sikeresen  víttad  ki 
a  nemzeti  becsületet  s  a  t 

Hogy  pedig  csalás  lappang  egész  munkád  alatt,  s  az  által  aka- 
rád  gyűlöletessé  tenni  személyemet,  hogy  rám  fogod:  mintha  egész 
nemzetünket  gáncsolnám,  holott  én  mindenütt  csak  egyesekrül  szó- 
lok, arrul  ítéljen  maga  a  részrehajlatlan  olvasó,  kit  az  egész  Tagla- 
latra,  s  többek  közt  itt  csak  a  Hitel  65-dik  lapjára  idézek,  hol  ez  áll : 
„Most  sok,  a  hitel  híja  s  mindenek  előtt  állapotunk  nem  ismerése  miatt 
t.  i.,  hogy  hitelünk  nincs,  magát  oly  szomorú  állapotba  helyeztette, 
hogy  nem  csak  illő  fentartására  nem  marad  neki  elegendő,  de  még 
legszentebb  kötelességinek  se  tehet  eleget,  s  a  neki  őszintén  kölcsö- 
nözött pénznek  se  tőkéjét,  se  kamatját  nem  fizetheti,  mely  talán  egy 
becsületes  háznépnek  mindene!  A  nemzetiség  soha  szembetűnően  s 
szivrehatóan  nem  szólott  hozzá,  hogy  ily  hátramaradásbul  hazafiaival 
kilábolni  törekedjen  —  s  igy  most  apathiája  s  elkorcsosodása  miatt 
oly  helyen  áll,  melyrül  azt  látja  tisztán,  ha  felébred  pillantatig  émelgő 
szédelgésibül,  hogy  számos  ártatlanra  nézve  ő  egy  rablónál  nem  jobb, 
vagy  egy  gyújtogatónál  nem  különb  !"  Most  kérem  — ,  hasonlítsa  ezen 
állításomat  fentebb  érintett  s  a  Taglalat  64-ik  lapján  cursiv  betűkkel  kitett 
sorokkal  össze  —  s  mit  fog  találni  ?  Csaknem  szórul-szóra  mindent,  a 
mit  én  mondok,  azon  egy  kicsinységen  kivül,  hogy  a  most  sok  helyett 
—  a  mire  kézzel-foghatólag  minden  értelem  hárul  —  a  taglaló  ím 
ezt :  A  magyar  tenni  méltóztatott ;  s  igy  midőn  vagy  magát,  vagy  a 
közönséget  csalta  meg,  engem  nemzet-ócsárlónak  fest ;  engem,  ki  csak 
egyesek  romlottságit  említem. 

S  valóban,  ha  gondolni  lehetne,  hogy  ezen  ártatlan  szép  kis 
escamotage,  melynek  igen  számos  párját  lelhetni  a  Taglalatban,  s 
melyek  állitásim  mibenvoltát  s  a  dolog  valódi  fekvését  tökéletesen 
megváltoztatják,  készakarva  folytak  volna  tolladbul,s  mephistophelesi 
ügyességgel  szántszándékkal  burkolád  vala  el  mérgedet,  úgy  hogy 
senki  se  vehesse  könnyen  észre,  s  a  perfidia  fulánki  közt  áldicséretid 
úgy  legyenek  rejtve,  mint  ahogy  kigyó  szokott  lappangni  virágok 
közt :  —  akkor  valóban  szivedet  egészségesnek  s  hószinünek  tartani 
nem  lehetne ;  s  igy,  barátom,  mert  ön  nem  ismereted  miatt  szerencsét- 
len valál  tenmagadat  oly  keserves  dilemmába  helyezni,  melyben  téged 
vagy  rossz  szivü  vagy  gyengefejü  embernek  tartani  minden  részre- 
hajlatlan  kénytelen,  —  valld  meg  inkább :  nem  tudtad,  hol  járt  eszed, 
midőn  ily  hamisítgatásokat  koholál,  s  Taglalatod  legnagyobb  része  nem 
egyéb,  mint  sokszori  tétovázásid  s  zavart  isméretid  kis  compendiuma  !  — 

A  Taglalat  198-dik  lapján  ez  van :  Ha  csak  a  hitel  felállítása 
viheti  véghez,  a  gróf  szerint,  a  közember  erkölcsiségét ;  mivel  az  akasztófa, 
egy  j>ár  elégett  falu  csak  nemleges,  de  nem  igenleges  hasznot  hajt  —  s 
eddig  bl  ha  s  a  gróf  szerint  kivül  minden  cursiv  betűkkel,  s  aztán 
megint :  úgy  törüljük  el  minden  büntető  törvényeinket.  S  hát  ha  erre  azt 
mondom :  hogy  egész  rám  fogott  áliitásodban  egy  igaz  szó  sincs,  a 
mirül  az  olvasó  ítélhet,  ha  a  207-ik  lapon  kezdődő  s  215-iken  végződő 
hiteli  szakaszt  átolvasni  nem  terheltetik,  hol  ilyesek  vannak:  207-ik 
lap.  „A  kemény  büntetések  s  vesztőhely  lecsillapíthatják,  le  is  csillapít- 
ják a  rablási  s  gyilkolási  hajlandóságot,  de  csak  józan  törvények,  s 
nem  bot,  nem  hóhér  képes  birni  halkan  egy  egész  nemzetet  nemesb 
erkölcsiségre;  s  nem  annyira  szép  okoskodások  s  magas  helyen 
fénylő  példák  tartják  a  közembert  az  emberség  utján,  mint  inkább 
azon  helyeztetés,  melybe  tesszük,  hogy  t  i.  fáradozási  után  jobban  s 
bátrabban  élhessen".  208-ik  lap.  „S  igy  világos,  hogy  az  akasztófa  s  egy- 
pár elégett  falu  csak  negativa  —  nemleges  —  de  semmi  positíva  —  igen- 
leges —  hasznot  nem  hajt ;  igy  soknak  pénz-  és  vagyonbeli  elbukása 
tagadhatatlan,  szinte  az  egész  ma  élő  generatióra  nagy  negativa  hasz- 
not hajtott,  de  positiva  jót  egyenesen  éppen  semmit  sem  tett,  mert  azt 
csak  a  hitel  felállítása  viheti  végbe ;  mint  a  közember  erkölcsiségét 
csak  jobb  értelme  s  nagyobb  tehetsége  emelheti  fel ;  a  helységek  s 

építmények  bátorságát  pedig  csak  kő,  tégla  s  eféle  alkothatja ;  szóval 
jobb  systema."  Már  mind  ezekre  —  midőn  csudálnom  kell,  mily  sze- 
rencsétlen hiúsági  szesz  hajthat  téged  vén  napjaidban  arra,  hogy 
másokba  gáncsoskodjál,  midőn  inkább  köszönnöd  kellene,  hogy  szá- 
mos bohóságid  s  botlásidat  csak  hallgatva  vagy  nevetve  tűri  az  igaz- 
ságos közönség,  mely  velem  együtt  nem  felejtheti  el,  hogy  egy  idő- 
ben tán  más  ember  valál  mint  ma,  s  már  időfárasztott  vagy  —  nekem, 
mondom,  ki  soha  téged  nem  támada  vala  meg,  s  csak  védelmezve 
menti  magát  támadásid  ellen,  semmi  egyéb  mondani  valóm  nincs, 
mint  azon  kérdés:  Váljon  mi  birt  most  érintett  elfacsarásodra,  mely 
engem  lágy-velejü  bolondnak  fest  a  közönség  előtt,  ki  oly  buta,  állítni 
azt,  „hogy  csak  a  hitel  felállítása  viheti  véghez  a  közember  erkölcsi- 
ségét !"  —  Váljon  mi  ?  a  sziv-e  vagy  az  ész  ? 

A  Hitelben  119-ik  lapon  azt  mondám  :  „De  ha  A.  K.  V.  B.  valami 
közczélra  jövedelmek  felét  tudják  adni  vagy  tizedét,  mért  ne  adhatná 
a  10  ezres  okoskodó  jövedelme  20 — 30-ik  részét  a  közjó  előmozdítá- 
sára? S  mily  mathematikai  számolás  szerint  foly  az,  hogy  az  50  ezer 
forintos  jövedelmű  nagy  áldozatokat  tenni  köteles  legyen,  a  10  ezer 
forintos  jövedelmű  pedig  egy  garassal  se  tartozzék  anyaföldének  ?" 
S  hogy  e  számoláson  hetyes,  helytelen-e,  mert  nincs  mathematikai 
rendszerrel  alkotva,  s  én  az  50  ezer  forintos  fél  jövedelmérül,  a  10  ezer 
forintos  jövedelmének  pedig  csak  20,  30-ik  részérül,  s  megint  az  50  ezer 
forintos  nagy  áldozatirúl  s  a  10  ezer  forintos  garasárul  szólok  —  ;  ezen 
számolásom  helyes,  helytelen-e,  azt  vitatni  nem  akarom,  mert  az  kire- 
kesztőleg  vélemény  dolga,  s  én  mint  rész,  a  közönség  ítélete  alá  vetve.  — 

Hanem  nézzük,  mikép  világosítja  fel  ezeket  a  Taglalat,  melynek 
128-ik  lapján  ez  van  :  A  szerző  nem  igen  szerencsés  mindenkor  a  felszá- 
molásokban, azt  gondolja  f.  o.,  hogy  ha  az,  kinek  50,000  forint  jövedelme 
van,  10,000  f-tot  téliét  a  haza  oltárára,  miért  ne  tehetne  az  százat,  kinek 
500  a  jövedelme  ?  A  felszámítás  mathematice  igaz,  de  sem  politikai,  sem 
erkölcsi  tekintetekben,  mert  amannak  még  40,000  forintja  maradt  fenn ; 
ennek  elleniben  csak  400 :  és  f.  o.,  ha  5  vagy  6  gyermeke  van,  és  még  500 
f-tdl  is  nehezen  szerezheti  meg  a  legszükségesebbeket,  kivánhat-é  a  haza  tőle 
100  forint  áldozatot  ?  Ily  eset  fedig  több  van,  mint  nem  ;  kivált  a  deval- 
váczio  után,  az  országnak  a  főbb  városoktól  távolabb  eső  részeiben.  A  10,000 

forintot  nyújtó  tehát,  kevesebbet  ád  a  százat  adónál.  Mi  kár  a  szerző  jó 
szándékú,  —  (s  a  mint  tettel  bebizonyitá)  áldozatokra  kész,  széf  elméjű 
lelke  mellett,  hogy  nem  apa,  és  soha  se  szenvedett  nyomorúságot!  mert 
könnyű  ám,  mikor  150,000  forint  jövedelmünk,  és  se  feleségünk,  se  gyer- 
mekeink, ugy  szánakozni  a  szegény  taksáson,  hogy  a  valódi  szükségéhez 
képest  arányosan,  még  szegényebb  földes  ur  áldozatjai  mellett  kívánunk 
elegendő  kárpótlás  nélkül  rajta  segíteni  ! 

S  ezen  számítási  helyreigazításod  azt  mutatja :  hogy  vagy  nem 
tudod,  mi  a  fél  és  20,  30-ik  rész,  s  mi  a  nagy  áldozat,  és  garasközti 
különbség,  vagy  hiteli  állításimat  csak  keresztül  futottad,  azokat  leg- 
kisebb fontolatra  se  vetted,  s  tulajdonképen  nem  azt  taglaltad,  a  mi 
az  én  mnukámban  van,  hanem  azt,  a  mi  a  te,  sem  ész,  sem  szív  által 
cl  nem  rendelt  képzetedben  volt.  S  hogy  ily  tulajdonokkal  vén  nap- 
jaidra kritikára  vetemültöd  —  melyhez  hideg  vér,  s  jól  elrendelt  ész 
keli  —  nem  felette  nagy  önismeretet  sejdíttet  benned,  azt  egyenesen 
képedbe  mondom ! 

A  Taglalat  63-ik  lapján  ez  áll  cursiv  betűkkel  —  a  mi  szerint 
az  elfogultlan  bizodalommal  teljes  olvasó  azt  gondolná,  hogy  a  Hitel- 
ben is  úgy  áll  —  :  az  többet  használ  Jtazájának,  ki  hátra-maradásit  fej- 
tegeti, boldogulásában  elősegéllcni  fáradozik,  mint  a  ki  idejét  annak  dicsé- 
retére fazérolja,  mert  a  gyémánt  magában  is  fénylik,  de  a  balgatag  dicsérő 
tárgyát  nevetségessé  teszi,  annak  többet  árt  hogysem  használ;  és  nem  leltet 
nagyobb  szerencsétlenség,  mintha  gubó,  sőt  barátunk  azt  akarja,  hogy  a 
magyar,  magyar  maradjon,  és  lassan  tökéletesedjék,  külömben  a  hirtelen 
változás  veszélybe  hozhatná  egész  organismusát,  és  aztán  :  E  szerint 
nem  kellene  semmi  nemzetnek  ön-javait  nemzeti  büszkeségbiti  hántor- 
gatni ;  hanem  minden  magasztálásokat  külföldiekre  bízni,  hogy  f.  o.  az 
áiigoly  lovakat  csak  magyarok  dicsérjék  ;  valamint  otthoni  ön-gyalázatjaink- 
nak  csak  önmagunktól  kellene  feltakartatni,  és  bizonyosabb  orvoslás  végett 
egész  világ  láttára  óriási  nagyságban  előállíttatni.  Hát  az  angol y  még 
minekelőtte  jelenlétit  kimíveltségére  vergődött,  nem  akart-é  ángoly  maradni  ? 
és  a  magyarnak  meg  kellene-é  szűnni  magyarnak  lenni,  kogy  mind  inkább- 
inkább  fejlődjék  és  csinosodjék  ?  —  Mely  sorok  elolvasta  s  több  eféle 
Taglalatodbeli  tálálmányid  után  az  olvasó  azt  gondolná,  hogy  én  ki 
akarom    irtani   a    magyarságot   s  a  t.,    mely  bényomásrul  én  legjob- 

ban  Ítélhetek,  —-  mert  szinte  magam  is  megijedtem,  midőn  legelőször 
jött  a  Taglalat  kezemhez,  s  taglalt  munkám  kéznél  nem  lévén,  mell- 
szorongva igy  kiálték  fel „Istenem!    oly   szerencsétlen    iró 

valék-e,  hogy  legnagyobb  vágyimnak  éppen  ellenkezőjét  lehete  kivonni 
homályos  szavaimbul  ?"  Hanem,  midőn  a  Hitelben  álló  kifejtésemet 
átolvasám,  —  nem  voltam  azokkal  ugyan  megelégedve,  mert  még 
erősb  s  világosb  ecsettel  kellé  vala  festenem,  hogy  a  nemzetiségen,  s 
igy  a  magyarságon  alapul  minden  lehető  szerencsénk;  de  megnyu- 
gasztalva  legalább  tökéletesen  valék,  hogy  senki  a  világon,  kinek 
esze  fel  nem  fordult  s  ki  nem  ficzamodott,  Hitelem  philosophiájábul 
azt  nem  fogja  kivonhatni  :.hogy  én  meg  akarnám  szüntetni  a  magyart 
magyarnak  lenni,  a  mit  te  akarnál,  eszed  vagy  szived  sugtában  rám 
kenni ! 

Hamisítgatásidbul,  s  akarom  hinni  sejdítlen  hamisítgatásidbul  s 
inventióidbul,  most  csak  e  néhányt  hozom  elő,  melyeknél  még  sok- 
kal vastagabbakat  is  találnék  könyvedben,  ha  keresni  akarnám,  de 
bizony  restelem ;  s  ekép  csak  a  legközelebbsőket  érintem,  melyek  nem 
csak  a  facsart  ideák  némi  helyrehozására,  de  arra  is  nyujtnak  alkal- 
mat, hogy  a  közönség,  ha  még  továbbá  is  folytatni  akarnád  eféle 
catoi  censorságidat,  citatióidnak  vak  hitelt  ne  adjon  többé. 

A  jó  sziv-körülti  zavart  idea,  minekutána  senki  a  szivrül  egyebet 
nem  tud,  mint  hogy  az  egy  sok  inakbul  álló  darab  hús,  mondhatni, 
szinte  természet-ellentiségekre  csábítja  a  lágy  velejüek  nagy  részét ;  s 
az  emberi  nyomorúságok  tán  legfőbb  oka  ezen  zavart  ideábul  eredő,  s 
már  dajka-szájbul  hallott  azon  szójárás,  melylyel  az  emberiség  nagy 
része  felnő,  sejdítlen  több  rosszat  mint  jót  művel,  s  hasztalan,  sőt 
káros  élet  után  megint  elrothad.  Látunk  ennél  fogva  sokat,  kik  állati 
vért  szemlélni  nem  tudnak,  s  nemes  megilletődéssel  nézik  a  dézma  csibe 
végvonaglatit,  —  midőn  az  igazi  szabadságért  verőket  ontó  dicsőknek 
tetteit  kaczagják;  másokat,  kik  színházakban,  keresztelési,  egybe- 
kelési  cerimoniáknál  oly  jószivüleg  tudnak  pityeregni,  —  mig  sinlődő 
jobbágyik  miatt  nem  lennének  képesek  legcsekélyebb  áldozatra  is ; 
másokat  megint,  kik  a  versenyló  sorsárul,  melynek  minden  ló  közt 
bizonyosan  lehető  legjobb  dolga  van,  jó  szivök  sugtában  azt  kiáltják : 
„Mily  irgalmatlanság  igy  futtatni  e  szegény  állatokat",  —  mighapos- 

-    304    - 


tán  vagy  forsponton  járnak,  nem  jut  eszökbe,  hogy  egy  postaló  a 
természetnek  tán  legszerencsétlenebbike,  kivált  magyar  úton,  sokszor 
élte  folytában  ezernyi  ütést  kap,  s  oly  számtalanszor  érzi  párája  sza- 
kadtát, —  s  ők  jószivüségökben  a  szegény  szántóvetőtül  megtagadják 
a  nagyobb  borravalót,  ha  őket  szinte  lóvesztiben  nem  viszi.  —  — 
S  számtalan  eféle  scenák  az  életbül  nyilván  bizonyítják,  hogy  -azon 
mindennap  hallott  szójárásnak,  mely  szerint  egynek  szive  jó,  másik- 
nak szive  rossz,  tulajdonkép  legkisebb  értelme  sincs,  s  a  lélek  tiszta 
vagy  tisztátlan  létét  nemcsak  legmesszebbrül  sem  határozza  el,  sőt 
a  lelki  erőst,  kinek  állására  nem  emelkedhetik  mindenki  fel,  rossz 
szivünek  hirdeti,  midőn  a  gyenge  s  kis  lelkűre  jó  sziv  hirét  ruházza. 

Azonban  a  zavart  ideának  eddig  előadott  következése  ahoz 
képest  még  ártatlan,  melyet  minden  esetre  neki  szülnie  kell, —  t.  i., 
hogy  közönségesen  az  emberek  inkább  a  már  megtörtént  szerencsét- 
lenséget szokták  ápolgatni,  mintsem  annak  elejét  venni  törekednének  ; 
s  igy  —  mert  a  praeservativum  sokkal  nagyobb  jótétemény,  s  annak 
nyujthatása  nem  haladja  fel  a  jó  szándékot,  mint  a  cura,  mely  után 
csorbább  a  test,  s  melynek  eszközlése  annyiszor  felmulja  az  ember 
ügyességi  s  vagyonbeli  tehetségét  —  s  igy,  mondom,  az  emberiség,  a 
jó  szivkörülti  zavart  idea  következésében,  oly  számos  és  senkitül  sem 
enyhíthető  nyomorúság  közt  szenved  mindig,  melyeknek  nagy  részét 
oly  könnyen  el  lehetne  hárítni ;  s  ekép  egy  zavart  idea  számtalan  kín 
s  epedésnek  egyedüli  oka! 

Ha  teszem,  ma  törekednék  valaki  oly  tárgyat  mozgásba  hozni, 
melynek  hasznos  következései  a  népközti  szegénység  kisebbítésére  s 
ritkábbá  tételére  bizonyosak,  de  nem  vissza,  hanem  előre  hatók,  mint 
teszem :  a  nép  szükséges  ismeretinek  tágítása,  erkölcsiséginek  maga- 
sítása, gazdasági  iskolák,  szabad  birtok,  törvény-előtti  egyenlőség 
s  a  t,  melyekbül  önbecs  ered  —  manufacturák  s  több  ilyeseket  akarna 
divatba  hozni,  korántsem  találna  annyi  jóakarót,  pártfogót  s  aláirót, 
mintha  a  sokaságra  a  legelső  ismeretek,  jobb  erkölcsiség,  modus 
merendi  s  t.  i.  hija  miatt  szükségkép  s  mulhatlanul  háramló,  s  már 
rajta  fekvő  rosszat  s  kárt  iparkodnék  egy  kissé  könnyítgetni,  s 
néhány  pillanatokra  enyhítgetni;  sőt  a  rossz  következések  nemző 
okait  nyomozó  s  azokat  gyökerestül  kiirtani  törekedő  sokszornem  - 
Széchényi.  I.  20 

csak  jóakarót,  pártfogót  s  aláírót  nem  találna,  de  a  nagyobb  rész 
sokszor  még  tehetsógő  szerint  gáncsolná)  gátolná  s  hasztalanná  is 
tenné  minden  fáradözasit ;  ■=  fflidoií  azoknak  jószivöket  csudálná, 
kikbül  egy  garast  sem  facsarhatni  ki  6Íy  intézetek  létesítésére,  melyek 
számos  baj  s  jajnak  elejét  vennék,  hartéhl  készek  a  már  slnlődők 
gyámolítására  s  nyomor  éltök  hosszabbítására  néminemű  áldozato- 
kat tenni. 

Az  embernek  ezen  szinte  mindig  hátra,  s  csak  ritkán  előre  ható 
jószívűsége  —  jóllehet  szép  indulatnak  bizonyos  jele,  csak  többnyire 
lágy  s  nem  jó  rendelkezésű  főbül  ered  —  azon  mindennapi  jelenés, 
melybe  az  emberiség  legnagyobb  kárára  szünet  nélkül  ötlenünk  kell 
s  azon  legfertelmesb  zsibbasztó,  mely  a  józan  előmeneteknek  tán 
azért  szegzi  magát  legmakacsabbul  ellen,  mert  az  alamizsna-körülti 
zavart  ideával  párasodva,  szint  oly  szent  helyen  látszik  alapulni,  mint 
a  frigyszekrény  valaha;  s  igy  azt  a  sok  lágy  velő  miatt,  melyeknek 
consistentiát  adni  nem  oly  könnyű,  személyes  veszély  nélkül  még 
fontolóra  is  alig  vehetni,  s  azon  színház  körülti  görög  törvény  sorába 
tartozik,  melyet  kérdésbe  sem  volt  szabad  hozni,  és  a  becsületes 
ember  önhalála  s  a  haza  elbomlása  közé  állítá ! 

Soha  ezen  említett  megesett  kárkörülti  jószivü  forgolódás  egy 
részrül,  más  részrül  pedig  a  megint  történhető  kárgátolás-körülti  gon- 
datlanság szembetünőbbleg,  s  nagyobb  contrastban  nem  áll  előttünk, 
mint  nagy  tűz-  vagy  vízveszély  után.  Az  elégett  falu  lakosinak,  több 
vagy  kevesbet  szinte  kiki  ád,  vagy  adni  hajlandó ;  ha  pedig  egy  hely- 
ség collectát  akarna  tenni,  hogy  minden  cseréppel  legyen  födve,  arra 
tán  senki  egy  garast  sem  adna.  —  Az  1829-iki  Duna-áradás  Ausztria 
egy  részét  gyászba  borítá,  —  s  mily  jószivü  elevenséget  szült  e  sze- 
rencsétlenség! De  egy  cseppet  sem  arra,  hogy  valahára  már  egyszer 
a  Duna  tökéletes  regulatiójárul  s  gyökeres  segítségrül  támadott  volna 
elevenebb  szó,  vagy  legalább  komolyabb  figyelemmel  mind  az  ren- 
deltetett s  vitetett  volna  végbe,  a  mi  ily  veszélyeket  hihetőleg  eltávoz- 
tatni vagy  egészen  elmellőztetni  volna  képes;  korántsem,  —  hanem 
hogy  egynek  házát  s  tehenét,  másiknak  nadrágát  s  üngét  s  a  t., 
melyet  elvitt  a  víz,  néminemüleg  helyre  tegyék ;  melynél  fogva,  mint 
az  ily  körülállások    közt    mindig  történni    szokott,    a   legnagyobb 

résznek  —  mert  a  kár  nagysága  minden  lehető  kipótolást  felül- 
haladt —  csak  igen  kevés  segedelme  lőn,  midőn  azonban  a  kisebb 
rész  s  kivált  az  ügyesek,  sokkal  több  jóban  részesültek,  mint  a 
mennyivel  birtak  azelőtt,  s  igy,  mert  a  közkár  által  gyarapodtak, 
sokan  közülök  jósziviileg  ekép  fohászkodtak  az  egekbe :  „Bár  küldene 
az  Isten  minden  esztendőben  vízáradást!" 

Ezek  szerint,  tudom,  a  lágyszivüek  serege  rám  fog  rohanni  s 
igy  dorgálni :  „Nem  jó  sziv  jele  ily  keresztényi  tetteket  gúnynyal 
önteni  le;  s  váljon  segítség  nélkül  kellene  hát  hagyni  a  tűz,  víz  s 
egyéb  veszélyek  által  elnyomorult  felebarátot  s  a  t.  ?"  Mire  azt  fele- 
lem :  „Legelső  vagyok,  azok  munkálódásit,  kik  csak  kész  sebeket  tud- 
nak kenegetni,  s  mindent,  a  mit  adhatnak  úgyszólván  csak  tapasz- 
szerzésre áldoznak,  jó  szándékok  miatt  —  melynek  azonban  nagy 
sikere  nincs  —  nemcsak  szánakozásra,  hanem  még  mentésre,  sőt 
némi  megbecsülésre  is  méltatni ;  mindazáltal  azt  hiszem,  hogy  minden 
józan  irányontúli  eszközlés  káros ;  s  igy  éppen  oly  helytelen  a  már 
megtörtént  szerencsétlenség  enyhítése  végett  minden  tehetségét  kime- 
ríteni, mint  bűnös :  a  valóban  magán  többé  segítni  tudatlan  ember- 
társat minden  gyámol  nélkül  hagyni,  s  e  középutat  csak  a  sziv  Men- 
tora, a  fő,  jelelheti  ki,  mely  velem  a  fentebbi  dorgálás  tökéletes 
megezáfolására  ezen  vallomást  téteti :  Ha  elég  tehetsége  volna  az 
embernek  a  szerencsétlenséget  s  kárt  ott  pótolni  ki,  ott  változtatni 
szerencsére,  a  hol  találtatik,  akkor  én  volnék  legelső  azt  mondani : 
tegyünk  jót,  segítsünk  felebarátunkon  mindenütt,  mindenkor,  minden 
módon,  előre  s  hátrahatólag ;  minthogy  azonban  az  emberek  ügyes- 
ségi s  vagyoni  tehetsége  igen  határozott  —  a  mit,  s  ügyességüket  tán 
nem  annyira,  mint  azt,  a  mit  adhatnak  s  adni  hajlandók,  szinte 
valami  számra  állíthatni,  melyet  itt  1000-nek  tegyünk  fel,  —  egészen 
máskép  okoskodom,  s  igy  szólok :  Barátim,  az  emberi  nemet  meg- 
meglátogató nyomorúság  ellen  erőnk  =  1000 ;  kötelességünk  pedig 
annyi  nyomorúságot  felebarátinktul  eltávoztatni,  mennyit  csak  lehet; 
mert  azért  él  halhatlan  lélek  bennünk,  hogy  Isteniül  adott  és  szeren- 
csétlen embertársinkat  gyámolitható  tehetséginkkel  jól  gazdálkodjunk. 
Már  váljon  ezen  erőnk,  mely  =  1000,  mi  mód  hajtand  több  hasznot : 
ha  vele  a  veszélynek   vesszük   elejét,  vagy   a  veszély  következésit 

igazítjuk  el  ?  —  Ha  teszem,  egy  erős  gátot  vonunk,  mely  megmenti 
határunkat  vízáradástul,  vagy  azoknak  kenyeret  süttetünk  s  a  t,  kik- 
nek mezeit,  rétéit  s  a  t.,  gát  hija  miatt  elpusztítá  az  özön  ?  Ha  jó 
iskolák  s  tanítók  által  gyermekink  tehetségit  s  erkölcsit  elannyira 
kifejtjük,  hogy  mint  becsületes  emberek  s  ügyes  munkások  férfiasan 
s  jó  sikerrel  lábolhassanak  ki  az  emberi  nyomorúságok  ragadékibul, 
vagy  ha  a  tudatlanság,  restség  s  ezekbül  származó  korhelység  követ- 
kezésében sinlődőket,  nyavalygókat,  ügyefogyottakat  ápolgatjuk,  gyó- 
gyítgatjuk ?"  s  a  t.  — 

A  mibül,  ha  szoros  igazsági  okoskodás  ellen  nem  akarunk 
szegezkedni,  az  foly:  hogy  azon  jótevő  eszközlések,  melyek  előre 
hatók,  t.  i.,  a  rossznak  elejét  veszik,  az  emberiségnek  számíthatlanul 
nagyobb  hasznára  vannak,  mint  a  hátra  hatók,  t.  i.  azok,  melyek  az 
emberek  közt  már  meglévő  rosszat  paralysálgatják  s  irtogatják  csak, 
s  hogy  igy  az,  ki  igazán  jót  akar  tenni  embertársával,  s  fentebb  czél 
miatt  még  azon  nagy  örömet  is,  melyet  a  felsegített  nyomorultnak 
hálája  gerjeszt,  feláldozni  képes,  —  forintját,  ha  adnivalója  több 
nincs,  nem  vízbe  sülyedtekre,  hanem  gátra,  nem  kórházra,  hanem 
iskolára  szentelendi,  nem  egy  vén  végzőnek,  hanem  inkább  egy  fiatal 
kezdőnek  adandja  s  a  t.  — 

E  sorokra  megint  ily  hangú  lehetne  a  megjegyzés  :  „Az  egyiket 
s  másikat  is  kell  eszközölni,  t  i.,  részint  a  jöhető  veszélyeket  hárítni, 
részint  a  már  szerencsétleneket  gyámolítni."  Ez  minden  kétségen 
kivül  legjobb  lenne,  ha,  mint  mondám,  az  ember  tehetségét  fel  nem 
múlná ;  hanem  minekutána  oly  bizonyos  mint  3X3  =  9,  hogy  a 
közönség  irgalmi  tehetségét  s  hajlandóságát  valami  hihetőségi  szá- 
mokra állítni  lehet,  s  hogy  1000  sem  több,  sem  kevesebb  mint  1000, 
természetesen  mind  az,  mi  a  már  megesett  kárpótlásra  fordíttatik, 
többé  nem  fordíttathatik  a  lehető  kárgátolásra,  mert  egy  forint  teszem, 
nem  mehet  egyszerre  jobbra  s  balra;  s  ekép  az  1000,  mely  irgalmi 
tehetségink  képzete,  nem  hajt  annyi  jót,  a  mennyit  hajthatna ;  mert  a 
pillanati  kis  haszontétnek  áldoztatik  fel  a  jövő  nagy  haszon,  s  igy 
felebarátinkat  segítő  tehetséginkkel  nem  gazdálkodunk  oly  jól  mint  köte- 
lességünk ;  s  ezek  után  mindent  összevévén  az  úgynevezett  jösziv,  ha 
ositive  nem  is,  de  minden  esetre  negatíve  több  kárt  hajt,  mint  hasznot. 

S  váljon  mindezen  okoskodásbul  mit  következtetek  ?  Korántsem 
azt,  hogy  a  most  köztünk  lévő  sinlődőket,  nyavalygókat,  ügye- 
fogyottakat két  részre  osszuk,  s  azokat,  kik  elaljasodásokban  ártat- 
lanok, néminemüleg  gyámolítsuk,  azokat  pedig,  kik  tudatlanságok, 
restségök  s  korhelységöknél  fogva  nyomorulának  el,  veszni  hagyjuk; 
valóban  nem !  hanem,  hogy  lágy  szivü  ábrándozásinknak  határt 
vonjunk,  s  jótévőséginknek  helyes  irányt  adjunk,  melyhez  képest  a 
helyett,  hogy  minden  szegényeknek  látszók  közt  egész  tehetségünket 
feldarabolnók,  csak  a  valóban  nyomorultak  legsürgetőbb  szükségit 
pótolgassuk,  —  midőn  más  részrül  előreható  jótéteményinkre  irgalmi 
erőnkkel  intézendő  józan  gazdálkodásunk  után,  annyi  tehetségünk 
maradand  fenn,  hogy  a  rossz  következéseknek  lassan-lassan  eleit  is 
vehessük. 

A  megörökített  alamizsnának,  s  az  elszegényülteket  úgyszólván 
készen  váró  segedelemnek  mily  gyászos  következési  vannak,  még 
Britanniában  is,  hol  a  szorgalom  iránylag  oly  nagy,  mindenki  tudja ; 
úgy  hogy  hazánkban,  hol  a  szorgalom  oly  felette  csekély,  előbb 
állítni  oly  intézeteket,  melyek  a  már  köztünk  lévő  szerencsétlenek 
számára  lennének,  mint  olyasokat,  melyek  által  a  józan  munkásság 
gerjesztetnék,  egyenesen  kimondván,  károsb,  mint  hasznos,  ha  t  i., 
nem  egy  vagy  két,  hanem  több  esztendőt  veszünk  össze  —  mely 
esetben  okoskodásom  józanságárul  szinte  felelni  mervén,  mert  szá- 
mokon s  tapasztaláson  alapul  —  még  azt  bátorkodom  egy  kis  pél- 
dául ide  toldani :  hogy  az,  ki  törvényes  úton,  azaz  országgyűlési 
szabad  elhatározás  által,  a  Duna  tökéletes  regulatiójára  tudná  birni 
a  közönséget,  több  jót  tenne  embei  társinak,  mint  az,  ki  a  jövő 
30  esztendők  leforgása  alatt  előforduló  kárt  minden    módon  enyhítni 

törekednék,  melyet  a  korlátlan  Duna  mulhatlanul  okozni  fog, 

hogy  az,  ki  szántóvetőinket,  a  fentebb  említett  utón,  emberhez  illőbb 
lépcsőre,  az  emberiség  jusaiban,  szabad  birtokban  s  t.  i.  részesül- 
hetésre  állítni  volna  szerencsés,  —  határ  nélkül  több  nyomorúságnak 
venné  elejét,  s  igy  felebarátinak  sokkal  többet  használna,  mint  az,  ki 
minden  vármegyének  minden  járásában  egy  kórházat  és  mellé  egy 
pensio-intézetet  építne  s  dotálna  s  a  t. 

A  gyógyszer  maga  által  nem   segíthet,   hanem  csak  a  testben 

lévő  élet,  melyet  az  természeti  munkálódásira  ingerel ;  úgy  áll  a  dolog 
jótévőségünkkel  is.  —  Felebarátinkon  gyökeresen  mi  nem  segít- 
hetünk máskép,  mint  azon  ingerek  s  módok  által,  melyek  őket  arra 
ösztönzik,  s  lehetőséget  is  nyujtnak,  hogy  becsületes  s  bátorságos 
létöknek  ők  magok  legyenek  szerzői !  Ezt  pedig  soha  hátra  ható, 
hanem  kirekesztőleg  csak  előre  ható  jótétemények  által  eszközölhetni. 

Ezen  annyiszor  említett  előreható  jótéteménynek  pedig  koránt- 
sem a  legnagyobb  áldása,  hogy  a  nyomorúságok  nagy  részét  elhárítja, 
hanem  hogy  egyszersmind  a  jobb  lét,  bőség  s  polgári  boldogság  kút- 
fejeit is  megnyitja ;  s  ekép,  midőn  a  rossz  következések  eleit  veszi, 
egyúttal  a  közönségre  nagyobb  tehetséget  áraszt,  az  embereknek 
azon  irgalmi  jószivü  eszközlésit  is  könnyíti,  melylyel  a  már  megesett 
kárt  szokták  orvosolgatni ;  mert  ki  több  tehetségű,  többet  is  adhat 
kórházra,  tűz,  víz  által  károsodtakra  s  a  t.  —  S  igy  sokkal  jobban 
tenne  a  nagyobb  rész,  a  helyett,  hogy  mai  szegénységünk  közt,  itt 
ád  egy  garast,  ott  egy  másikat,  minden  tehetségét  eldarabolja,  és 
fillérezésével  senkin  gyökeresen  nem  segít,  midőn  más  részrül  vak 
hévvel  szegzi  magát  a  józan  fő  tanácsa  ellen,  s  jószivriil  ábrándoz,  — 
ha  inkább  irgalmi  erejével  gazdálkodván,  lágy  szivének  parancsolván, 
zavart  ideáit  helyre  hozván,  ismeretit  tágítván,  tehetsége  nagyobb 
részét  előreható  jótéteményekre  fordítná ;  a  mi  által  nemcsak  kevésb 
nyomorúság  érné  az  emberiséget  mint  ma,  hanem  azon  nyomorúsá- 
gok is,  melyeknek  eleit  nem  veheti,  a  nagyobb  tehetség  miatt  töké- 
letesebben enyhíttetnének  mint  ma. 

S  hogy  a  közönség  jobban  cselekednék,  ha  irgalmi  tehetségivei 
az  előadott  mód  szerint  bánna,  azt  tán  kérdésbe  sem  vehetni ;  mert 
bizonyos,  teszem  például,  hogy  Dunánkat  rendbe  hozni  tehetségün- 
ket fel  nem  múlja,  minél  fogva  nem  csak  a  Duna,  hanem  minden  a 
Dunába  folyó  vizek  árja  is  dühének  nagyobb  erejét  elvesztné,  s  ez 
által  sok  kár  lenne  távoztatva  —  hanem  egyszersmind  egész  tarto- 
mányokat is  megszabadítná  az  örök  posványoktul,  s  ekép  nemcsak 
veszélyhárítólag,  hanem  haszonhajtólag  is  tenne  jót  hazai  felebarátink- 
nak. Nemkülönben  bizonyos,  teszem  más  például,  hogy  a  szántó- 
vetőnek józan  törvények  által  szabad  birtokot  adni,  czélirányos 
iskolák  által  erkölcsét  nemesítni,   ismeretit  tágítni  s  a  t.,   korántsem 

múlja  fel  tehetségünket;  minek  következésében,  nemcsak  a  mai  sze- 
génynek volna  megnyitva  egy  eddig  ismeretlen  kútfő ;  hanem  a  mai 
magokat  már  meglehetősen  biroknak  sorsa  is  szembetünőleg  javulna, 
—  s  igy  számos  más  esetekre  csak  e  két  példa  után  ítélve,  az  foly 
ebéli  okoskodásimbul :  hogy  midőn  mai  csekély  tehetségünk  szerint 
nem  vagyunk  képesek  tetemes  s  bizonyos  sikert  nemző  áldozatokat 
tenni  kórházokra  s  egyéb  ily  nemű  intézetekre :  —  csekély  tehetsé- 
günket inkább  oly  intézetekre  fordítsuk,  mint  vizregulátiók,  iskolák, 
egyesületek,  melyek  által  a  valódi  élettudomány  nevekedik  s  a  t.,  —  mert 
ezek  veszélyhárítás  által  nemcsak  sokkal  több  kárt  távoztatandnak  el 
hazánkrul,  mint  a  mennyit  kórházak  s  eféle  intézetek  néminemüleg 
lennének  kipótolni  képesek ;  hanem  a  közönség  valódi  tehetségét 
elannyira  nevelendik,  hogy  aztán  oly  kórházakat  s  gyámolintézeteket 
is  állíthassunk,  melyek  józan  s  előreható  rendelésik  által  a  sínlődők 
s  szerencsétlenek  kevesbült  számát  tökéletesen  el  is  tarthatják. 

Hanem  a  közönségnek  ily  érettsége,  mely  a  nemzet  egyedüli 
ereje,  —  ugyan  mikor  emelendi  azon  hazát  magasbra,  melyben  a  még 
annyira  tudós  s  tanult  emberek  is,  mint  te,  drága  barátom,  oly  igen 
összezavarják  az  okokat  a  következésekkel,  s  a  már  bevett  legvilá- 
gosb  igazságokat  is  oly  keresztül-kasul  kevergetik,  mint  te  ?  S  váljon 
mily  időszak  lesz  azon  szerencsés,  mely  mindazon  jószívű,  de  nem 
jófejű  elmeáradásokat  megint  rendbe  s  józan  korlátok  közé  fogja 
szoríthatni,  melyekkel  a  sokaság  szokta  kétségbe  hozni  a  természet- 
nek legrégibb  törvényit,  s  szövevényes  át-nem-lábolható  galimathiásba 
keverni  a  legfényesb  igazságokat  is. 

Minekutána  a  Hitel  85-dik  lapján  ily  szavakkal  végződő  fő 
tehetségrüli  okoskodásimat :  —  „Hát  ugyan  mi  az  ész  ?  Ítéletem  szerint 
jobb  érteményét  az  észnek  nem  adhatni  —  azoknak  t.  i.,  kik  érteni 
akarnak  —  mint  igy:  Ennek  egy  pár  órára  van  esze,  annak  több 
napra,  emennek  5,  10,  20  esztendőre,  amannak  egész  életre,  s  ennek 
századokra,  öröklétre"  —  egész  Taglalatodon  keresztül,  hol  csak 
eszedbe  jutott,  szurkáltad  s  bökdösted,  a  mi  által  legjobban  bizonyí- 
tottad be,  hogy  ebbéli  okoskodásimat  nem  akarád  érteni,  vagy  nem 
értheted,  munkád  174-ik  lapján  azt  állítod :  Xem  váló  hát,  hogy  igazabb 
súly  és  erő  az  agyvelőnél  nincs;  mert  az  agyvelő  az:  mely  mindent  végig, 

mintegy  a  semmiségig  feltagldl,  ez  az  inftnita  vis  centrifuga  az  erkölcsi 
világban,  holott  az  erős,  jó  akaratban  fekszik  a  vis  centrtyeta ;  de  valamint 
a  nagy,  és  véghetetlen  mindenség  systemája  mind  a  két  erőn  elválasztha- 
tatlanul fenékül,  ugy  ne  szakítsuk  el  az  erkölcsi  világban  is  egymástól  e 
két  minémüséget,  t.  i.,  a  sziv  jóságát  és  erejét  az  ész  taglalásaitól  és  f el- 
számolót jaitól.  Maga  az  ész  is  adhat  ugyan  szerencsét,  de  jó  és  erős  sziv 
nélkül  soha  sem  adhat  boldogságot. 

S  hogy  a  Chaos  szerint  Ítélve  a  hosszú  s  rövid  ész-körülti 
okoskodásimat  nemcsak  nem  akarád  érteni,  hanem  valóban  nem  is 
értheted,  s  hogy  nem  tartod  az  emberi  agyvelőt,  azaz  főt  s  észt  leg- 
igazibb, legvalódibb  súlynak,  hanem  nem  tudom  mit,  azt  igen  termé- 
szetesnek látom ;  mert  nem  csak  az  úgynevezett  jószivrül  tiszta  kép- 
zeted nincs,  a  mit  theoretice  s  practice  részint  taglalati  okoskodásid, 
részint  hamisítgatásid  által  tökéletesen  bébizonyítál,  hanem  legtávu- 
labbrul  sem  látszatol  csak  sejdítni  is  az  észt ! 

E  merész  állításomon  tudom  nem  csak  te,  hanem  az  olvasó  is 
csudálkozni  fog,  s  azt  tán  túlállításnak  nevezni.  Azonban  nyisd  fel 
munkád  166-dik  lapját,  hol  az  én  állításom,  vagy  is  inkább  a  világ- 
elismérte  igazság,  hogy  t.  i. :  „az  ész,  erő,  s  igy  az  ész  boldogság"  meg- 
czáfolására,  több  egyéb  magokban  tulajdonkép  semmit  sem  mondó 
fényes  szójárások  után,  „a  cartouchei  ügyességet  teszed  antithesisbe 
a  kristusi,  titusi,  socratesi  szívességgel" . 

Már  ezek  után  magad  is  azt  mondandód  tán  —  vagy  legalább 
a  részrehajlatlan  olvasó  — ,  hogy  bizony  nem  tudod,  mi  az  ész,  vagy 
minden  esetre  nem  látod  által :  mi  a  hosszú  ész,  vagy  legalább,  hogy 
nem  igen  vala  eszed  ébren,  midőn  „cartouchei  ügyességgel  biró,  merő 
tudományos  emberekbül  álló  tolvaj  társaságot"  hozál  elő  azon  állításom 
megczáfolására,  hogy  „az  ész  boldogság." 

Hogy  pedig  éppen  te  nem  érted,  mit  akartam  én  a  hosszú  ész- 
körülti  vizsgálatim  által  kifejezni,  azon  valóban  bámulnom  kell,  mert 
Taglalatod  által  éppen  te  mutatád  legvilágosabban  meg:  hogy  az  ész 
rövidebb,  vagy  hosszabb  is  lehet;  mert  ha  eleinte  az  olvasó  eszedet 
csudálja  is,  s  jó  s  nem  mindennapi  gondolatidnak  bálványt  állít  is, 
mindazáltal  rövid  idő  múlva  a  közönség  megint  fel  fogja  dönteni  azt 
s  eszedet  kétségbe  hozni,  a  mint  lassanként  észreveendi,  hogy  számos 

helyen  hamisan  s  egészen  félre  csavarva  citáltál,  a  mit  tagadni  hiába- 
való fáradozás,  mert  azt  nem  egy  szelesen  írt  oklevél,  hanem  egy 
nagy  meggondolással  készített  könyv  száz  meg  száz  példányi,  s  igy  az 
eltörülhetlen  betű,  minden  kétségen  túl  teszik;  rövid  és  hosszú  ész- 
körülti  állításomat  pedig  az  egész  Taglalat  illustrálja  legjobban,  mert 
a  benne  lévő  sok  fényes  s  eredeti  kitétel  s  okoskodás,  melyeket  sok 
tán  csudált,  arrul  tesz  bizonyságot:  hogy  rövid  időre  eszed  van,  — 
midőn  más  részrül  azon  számos  elfacsarás  s  hamisítgatások,  melyek- 
kel okoskodásimat  felforgatni  szándékozál,  ismét  annak  tanúja :  hogy 
hosszú  időre  eszed  nincs !  —  mert  ily  könnyelmű  tettek,  vagy  kész- 
akarti  falsificatiók  előbb-utóbb  kitudatnak,  s  végre  az  igazság  feltün- 
tekor,  nem  az  szokott  a  közvélemény  által  verembe  döntetni,  kinek 
az  tudatlanul  vagy  kajánul  ásva  volt,  hanem  ki  azt  lágyvelejüleg 
vagy  keményszivüleg  ásogatta. 

E  kellemetlen  állásodba  pedig  tudod-e  mi  hozott?  Éppen  azon 
hiba,  melyet  Taglalatodban  szememre  hánysz,  s  melyet,  mint  látszik, 
magadban  messzirül  sem  sejdítesz  —  t.  i.  az  ön  s  körülmény-ismeret 
Hja !  Lásd  barátom,  e  hiba  vitt  téged  kritikai  pályára,  —  melytül  hihető 
távul  maradtál  volna,  egy  kis  önismeret  után ;  s  éppen  e  hiba  valódi 
oka,  hogy  egyszer  már  a  kritikai  pályán  lévén,  oly  könnyelmüleg  tag- 
lalád az  előtted  lévő  tárgyakat,  a  mitül  tán  tartózkodtál  volna,  magad 
s  a  körülmények  néminemű  ismerete  után.  Hanem  igy,  magadat  nem 
ismervén,  oly  munkához  fogál,  melyhez  hideg  vér,  indulatlanság  s 
hosszú  ész  kell,  s  ekép  nem  fogsz  jó  sikerrel  haladni ;  a  körülménye- 
ket nem  ismervén  pedig,  az  olvasókat  csak  kicsire  becsüléd,  gondol- 
ván, soha  nem  fogják  facsarásidat  s  hamisítgatásidat  észrevenni ;  s 
ekép  a  józan  s  igazságos  rész  helyben  hagyását  ferde  taglalásidra 
soha  sem  nyerended  el,  a  sokaság  ellenben  óvakodni  fog  oly  kritikus- 
iul, ki  nem  mindig  azt  szokta  taglalni  csak,  a  mit  mások  gondoltak, 
hanem  olykor,  sőt  többször  azt  bonczolgatja,  a  mit  senki  sem  mon- 
dott, s  csak  maga  képzelt  vagy  talált  fel! 

E  mostani  szakaszban  eddig  érintetteket  hideg  vérrel  átolvas- 
ván, senki  nem  mondhatja,  hogy  veled  igazságtalanul  bántam,  mert 
okoskodásimat  nem  képzeletre,  hanem  factumokra  állítám ;  lehetnének 
azonban  sokan,  érzem,  kik  felvilágosításomat  igen  keménynek  tarthat- 

nák,  —  s  tudod-e  miért  ?  "Mert  igen  sokan,  éppen  oly  kevéssé  tudják, 
ha  indulatosak,  a  szavak  valódi  értelmét  megbecsülni,  mint  te." 

Egykor  jelenlétemben  egy  tábornok,  egy  gyalog  osztályhoz, 
melynek  öltözeti  egydedségében  némi  hiányt  talált,  igy  szóla:  „Ti 
nem  vagytok  katonák"  s  a  t.  Mire  az  ezredbeli  tiszt  s  legénység 
nagyon  elkeseredvén,  panaszt  tőn  ;  a  tábornok  pedig,  ki  nem  is  gya- 
nítá  mennyit  mondott,  soha  sem  érheté  fel,  hogy  ilyes  kicsinység  (!) 
annyira  szomoríthatá  el  s  bánthatá  meg  a  sereget,  —  s  a  panasztételt 
az  idők  veszélyes  szellemének  tulajdonítá,  melyben  legkisebb  észre- 
vételt sem  tehetni  a  nélkül,  hogy  megbántást  ne  szüljön. 

Te  éppen  úgy  cselekszel,  mint  ezen  tábornok,  s  midőn  csak  az 
e  szakaszban  előhozott  állításid  szerint,  szivemet,  hazámhoz  köteles 
tiszteletemet  hozod  kétségbe,  s  oly  képtelenségeket  fogsz  rám,  melyek 
soha  eszem  ágában  sem  voltak ;  legotrombább  számolónak  hirdetsz, 
—  s  még  azt  is  kennéd  rám,  mintha  én  mondanám :  „hogy  a  jobb 
kifejlődés  és  csínosodás  miatt  a  magyarnak  meg  kell  szűnni  magyar- 
nak lenni"  —  s  igy,  midőn  tehetséged  szerint  gyalázol  s  rágalmazol, 
most  tán  te  bámulsz  legjobban  az  érintett  tábornokként,  —  ha  én 
ezen  kicsinységeket  (!)  hallgatva  nem  tűröm,  ellened  ideig-óráig  elhi- 
degülék,  facsarásidat  eligazítom  s  hamisítgatásidat  magaddal  s  a  közön- 
séggel megismertetem. 

Én  téged  akarva  s  tudtommal  soha  nem  bántálak  meg,  s  nem 
is  bántandlak  meg  soha;  hanem  ha  te  támadsz  meg,  s  nem  annyira 
engem  mint  hazafiúi  eszközlésimet,  s  védelem  közt  azon  gyalázat  s 
rágalom,  melyet  rám  akarál  önteni,  tán  rád  fecskend  vissza,  arrul  nem 
tehetek,  s  annak  csak  tenmagad  vagy  szerzője;  mert  én  bizonynyal 
soha  nem  öltem  volna  időmet  azzal,  hogy  beléd  pántolódjam. 

Valakinek  szivét  kérdésbe  hozni,  egész  nemzet  előtt  kérdésbe 
hozni :  sokkal  több,  mint  a  mennyit  ily  kéteskedés  jelenteni  látszik  ; 
h  annak  tökéletes,  valódi  értelmét  csak  az  becsülheti  igazsággal  meg, 
kit  érdekel,  vagy  az,  ki  annak  helyibe  tudja  magát  néminemüleg  gon- 
dolni, ki  érdekeltetik;  s  igy  csak  én  s  a  részhajlatlan  olvasó.  Már 
ezen  utolsót  kérdem,  mit  Ítélne  azon  ember  szive  s  eszérül,  ki  nevetni 

tudná,  hogy  a  devalvatiót  nagyba  veszi  a  közönség,  azon 

bankroutot,   mely  annyi  keserű   epedésnek  vala   kút- 

feje !  Ügy-e  nem  igen  sok  dicséretest  ?  Hanem  viszont  mit  tartana 
azon  kritikusnak  szive  s  eszérül,  ki  Taglalatja  212-ik  lapján  ezen  sza- 
vakat tenné  :  Neveti,  hogy  a  devalvátiót  nagyba  veszsziik  —  s  később  azt 
találná,  hogy  a  censurált  író  sehol  nem  neveti  oly  számos  felebaráti- 
nak azon  szerencsétlenségét,  —  hanem  azt  csak  szivére  vagy  eszére 
akará  kenni  igazságos  taglalója  ?  Mit  mondana  akkor  ?  Nekem  úgy 
látszik,  a  legkimélőbb  biró  se  mondhatna  mást,  hanem  hogy  a  jám- 
bor kritikus  bizony  nem  tudta,  mit  mondott,  vagy  a  szavak  valódi 
értelmét  felfogni  nem  képes.  S  minden  egyéb  retaliatio  helyett  én  is 
neked  csak  azt  mondom ! 

A  mit  pedig  legnevetségesbnek  látok,  hogy  éppen  az,  —  ki  tel- 
jesen van  meggyőződve,  hogy  kárpótlás  nélkül  kívánnám  eltörültetni 
a  dézmát,  kilenczedet  s  t.  i.,  s  ezen  hamis  hiedelmébül  folyó  okosko- 
dásival  könyvének  nagyobb  részét  tölti  be,  mint  te,  drága  barátom,  — 
éppen  az  mondhatja  rólam  ezt:  „Nem  hiszi,  hogy  nem  ártana  némely- 
kor eszem  szivem  érzeményinek",  —  mert  ha  volna  egy  oly  szelid 
ábrándozó,  ki  mai  körülállásink  közt  a  dézmának,  kilenczednek  s  t.  i., 
eltörlését  minden  kárpótlás  nélkül  javasolná,  s  mint  pénz  s  vagyon- 
körülti  író  még  elő  is  lépni  elég  szemtelen  lenne,  arrul  valóban  nem 
azt  lehetne  mondani,  hogy  esze  árt  szivének,  hanem  éppen  az  ellen- 
kezőt t.  i.,  hogy  szive  csábítá  eszét  el ;  —  hanem  ez nem 

jutott  eszedbe. 

Azon  hamisítgatásod,  melylyel  megint  azt  akarod  rám  tolni, 
hogy  a  magyart  festem  rútul,  midőn  én  csak  egyesekrül  szólok,  még 
nagyobb  bizonysága:  hogy  a  szavak  valódi  értelmét  felfogni  nem 
tudod,  vagy  nem  is  sejdíted,  mit  beszélsz ;  mert  valamint  az,  ki  a 
fejedelem  szent  személyét  sérti  meg,  önhalála  Ítéletét  írja  alá :  úgy 
nem  érdemel  a  nemzet-ócsárló  egyebet  mint  halált.  S  igy  elfacsarásid 
által  e  részben  nem  bánol  máskép  velem,  mint  bánnál,  ha  más  rész- 
rül  megint  önérző  egyenes  szavaimat  fejdelembántásnak  zavarnád ! 
Azonban  kisül  előbb-utóbb  az  igazság ;  s  ekép,  valamint  a  nagy  fedel- 
mek  nem  a  hizelkedést,  hanem  az  igaz  szót  szokták  becsülni,  s  azt 
megbántásnak  nem  veszik :  úgy  a  nagy  nemzetek  is  !  —  reméllem 
jön  idő,  hogy  hazámfiai  nem  fognak  neheztelni  egyenességemért ! 

S  tudod-e  oknak  mit  gyanítok,    hogy    azt   képzeled :   az  egész 

nemzetiül  szólék,  midőn  csak  egyeseket  festegetek  ?  Semmi  egyebet, 
hanem  hogy  a  Hitelben  előforduló  számos  képmásolatimban,  —  itt, 
ott,  saját  képedre  ismerél ;  s  hidd  el : 

Csak  ez  fájt,  egyéb  semmi.  — 

A  mi  azon  gyenge  eszüségemet  illeti,  melyet  rám  kensz,  —  hogy  t.  i. 
csak  a  hitel  felállítása  emelheti  a  közönség  erkölcsét;  s  hogy  szinte 
az  egyszer-egyet  sem  tudom  —  nem  kevesebbé  állít  engem  a  bűnö- 
sök sorába ;  mert  oly  felszínes  ismeretekkel  s  oly  kevés  számoló 
tulajdonnal  —  mint  te  hirdetsz  felőlem  —  a  szövevényes  hitel-tárgy- 
rul  szerzősködni,  valóban  legvakmerőbb  szemtelenség  lenne.  —  Azon- 
ban ezekrül,  t.  i.  isméretim  s  tulajdonimrul,  mennyire  azokat  a  Hitel- 
ben felfedezem,  Ítélni  mindenkinek  s  igy  neked  is  szabad  vala.  S  nem 
is  azt  érintem  itt  szemrehányólag,  hogy  állításimat  helyben  hagytad 
vagy  nem  hagytad,  azokat  barátságosan  vagy  ellenségesen  taglaltad  : 
hanem,  hogy  sok,  a  mit  ajakim  közé  tevéi,  nem  úgy  áll  mint  előter- 
jeszted, s  igy  nem  igaz. 

Azon  5-dik  elfacsarásod  végre,  melyet  oly  számos  falsilicatióid 
mellett  csak  e  szakaszban  említek,  s  melynél  fogva  gyanú  örvével 
azt  szeretnéd  rám  fogni,  mintha  én  állítanám,  hogy  a  magyarnak  meg 
kellene  szűnnie  magyarnak  lenni  s  a  t,  legvilágosabban  mutatja  bé, 
hogy  veled  nemcsak  igazságtalanul,  de  még  keményen  se  bánok,  ha 
védelem  közt  azt  mondom :  nem  is  gyanítod,  mit  beszélsz,  vagy  a 
szónak  valódi  értelmét  felfogni  nem  tudod. 

Azon  magyar,  ki  a  magyarságot  megszüntetni  törekedik,  nem 
kisebb  utálatra  méltó,  mint  a  szülegyilkos ;  —  mert  az,  ki  nemzetisé- 
gire hág,  a  közanyát  sérti  meg. S  ily  gyanúba  csak  legtávulabb- 

rul  is  hozni  ártatlant,  ha  szántszándékkal  esnék,  valóban  az  emberi 
tetteknek  tán  legfeketébbike  lenne.  Azért  tudom,  hogy  valamint  egyéb 
elfacsarásid  is  könnyelmű  tollbul  folytak,  úgy  e  borzasztó  vád  gya- 
núja s  ürügye  is  csak  tudtod  nélkül  került  sajtó  alá ;  s  ekép,  midőn 
jó  szivedrül  egy  cseppet  sem  kételkedem  s  fejedben  is  bízni  akarok, 
ha  nem  vagy  Múzsák  közt  Olympon,  ezen  okoskodás  s  kívánattal 
végzem  e  szakaszt  bé: 

„Valamint  a  jó  szivü  pipázó  több  helységet  tesz   hamuvá   sej- 

dítlen,  mint  a  rossz  szivü  gyújtogató  készakarva :  úgy  foly  több  sze- 
rencsétlenség az  emberiségre  jó  szivbül,  melynek  ura  rossz  fő,  mint 
rossz  szivbül,  melynek  ura  jó  fő." 

„Volna  bár  minden  hazának  fejedelme   Cherub,  s    minden   jó 
hazafinak  felesége  Seraph !  — " 


Az  e  fejezet  után  következő  és   e   kiadásban   elhagyott  részek 
rövid  foglalatja,  Széchényi  szavaival,  a  következő : 


Egyesületek. 

A  külország  nagy  pénzesei  azért  nem  léphetnek  velünk  semmi- 
nemű hitelbéli  egyezésre,  mert  hiszen  ennek  eszközlésére  a  nemzet 
szükségeltetik,  s  hol  lelik  fel  azt  egyesülve  ?  Angliában  a  roppant 
gátok,  a  jótevő  intézetek,  a  vízcsatornák  és  erőművek  felállításában  a 
kormány  legkisebb  segedelmi  részt  sem  vőn,  s  egyesek  sem  létesítet- 
ték azokat,  hanem  általányosan  egyesületek  állítványi  mind.  De 
sokak  fáradozásának  is  csak  ott  lelendjük  sikerét,  hol  közhaszon 
egyesíté  a  részeket.  Hazánkban  sok  az  erő,  hanem  mivel  ezen  erő 
igen  el  van  darabolva,  oly  sikere  nem  lehet,  s  nincs  is,  mint  a 
mennyi  szükséges  lenne  az  országos  erőmű  egészséges  s  rendes 
forgására.  De  míg  e  tárgy  körülti  elfogultságokon  nem  fogunk 
diadalmaskodni,  s  mindig  csak  más  kezétül  várunk  mindent,  saját 
tenyerinket  pedig  kíméljük  :  mindaddig  honunk  állása  a  két  padköz- 
tihez lesz  hasonló.  S  hogy  diadalmaskodhassunk,  ahhoz  lelki  rugós- 
ságra van  szükség,  melynek  kísérői:  öntudat  s  önmegbecsülés,  leg- 
több négy  fal  közti  erény  kútfejei.  Ezeknek  ébreszteniük  kell  a  köz- 
leiket,  mely  a  közintelligentiát  szüli.  Ez  ismét  a  közrend  s  csend 
felidézője,  ami  pedig  századunkban,  a  midőn  minden  forrásban  és 
sok  még  lángban  is  van,  a  lehető  legnagyobb  áldás.  Magyarország- 
ban a  közelebbi  50—60  esztendő  leforgása  alatt  igen  sok  különszinü 
intézet  állott  fenn,  s  ma  csak  néhánynak  bágyadt,  s  lassú   folyamat- 

ját  lehet  tapasztalni.  Eldülésök,  elbomlások  oka  nem  a  kormány,  mint 
azt  mindenünnen  harsogák,  de  azok  tehetetlensége  és  állhatatlansága, 
kik  ezen  intézeteket  mozgásba  tevék.  Hogy  a  közvélemény  ítéletének 
helyes  vagy  helytelen  voltáról  meggyőződhessünk,  oly  intézetet  kel- 
lett lábra  tenni,  melyben  a  kormány  hihetőleg  semmi  részt  nem  veend, 
s  mely  által  a  hazafiak  számosabban  egyesülnek,  mint  eddig,  s  igy 
idő  s  elmesurlódás  által  előbb-utóbb  minden  bizonynyal  feltűnik  a 
való.  Ilyennek  látszott  á  Casino. 

CASINCV) 

A  Casino  arra  is  ád  felette  nagy  alkalmat,  hogy  a  legféktelenebb 
is  lassanként  átlássa :  mi  az  igazi,  valódi 

szabadság. 

Az  istenek  ezen  legszebb  ajándéka,  mint  gyémánt  a  bérezek 
keblében,  úgy  van  az  emberek  előtt  mélyen  rejtve,  s  az,  a  mi  őket 
legbizonyosabban  boldogítná,  előtiök  úgy  szólván  ismeretlen  jó. 

Van  sok,  s  kivált  privilegiált  országokban,  ki  magát  tökéletesen 
szabadnak  tartja,  ha  teszem  például :  vámot  nem  fizet ;  tartozó  tőkéi 
vagy  kamati  nemfizetésiért  rövid  úton  nem  sújthatja  őt  a  törvény;  a 
közönségnek  bármily  nagy  megbántásáért,  vagy  botránkoztásáért  sze 
mélyéhez  nem  férhet  semmi ;  ha  olyast,  ki  nem  privilegiált  ember, 
büntetlen  zaklathat;  kötelezésit,  aláírásit  s  igy  szavát  csak  akkor  tel 
jesíti,  mikor  kényére  válik  s  a  t.  S  nem  úgy  van  ?  Pedig  lehet-e  ennél 
kérdem,  törökebb  szabadság  ?  Az  ily  szánakozásra  méltó  szabad,  igaz 
vámot  nem  fizet,  de  nem  csak  maga  sülyed  sárba,  s  dül  nem  ritkán 
árokba,  vagy  helybül  sem  mozdulhat  —  a  szabad!  ha  ha  ha!  — 
hanem  rossz  út  miatt  azon  haszonnak  nagy  részit  is  elveszti,  melyet 


*)  Széchényi  a  „Világ"  e  fejezetében  a  pesti  Casino  alapitásának, 
sokféle  előnyét  taglalva,  nagy  teret  szán  annak  a  fejtegetésére  is,  hogy  a 
Casino  a  szabadságról  való  fogalmak  tisztázásához  is  hozzá  fog  járulni. 
Fejtegetésének  ezt  a  nagyfontosságú  részét  közöljük  e  helyen. 

a  vásárra  vitel  ró  le,  sokszor  oly  nehezen  s  annyi  fáradsággal  ter- 
mesztett productumibul,  midőn  más  részrül  azon  nagy  szerencséje  (!) 
van,  mind  azon  kül-productumokért,  melyek  nélkül  nem  lehet,  s  melye- 
ket megint  egyéb  eféle  szabadsági  princípiumok  miatt  maga  honában 
kiállítni  nem  képes,  —  határnélkül  többet  fizetni,  mint  a  mennyit  jó 
rendeletü  vám  tenne,  mert  a  kereskedő,  a  helyett,  hogy  portékáit  bizo- 
nyos helyre,  teszem  három  nap  alatt,  kapná,  s  a  könnyű  szállításért 
keveset  fizetne,  rossz  út  következésében  heteket  veszít  s  szállításért 
sokat  fizet,  —  a  mit  ő  azonban  fel  sem  vesz,  mert  ott  a  szabad  ember, 
ki  azt  megint  megfizeti,  s  szép  privilégiuma  szerint  úgy  szólván  egy 
forintot  ád,  hogy  garasát  menthesse  meg !  —  Adós  tőkéjét  s  kamatit 
nem  fizeti,  vagy  fizeti  mikor  akarja;  s  éljen  a  szabadság!  De  váljon, 
mi  a  következése  e  gyönyörű  szabadságnak?  Ha  megszorul  az  álla- 
pot —  minthogy  az  igen  sokszor  megszorul  ez  életben  —  csak  felette 
nagy  kamatokkal  kész  a  segítség,  s  rendszerint  a  dráma  vég-felvoná- 
sában a  szabadság  karöltve  jelenik  meg  a  szűkölködéssel,  vagy 
sequestrummal !  —  Közönséges  helyeken  nem  tekinti  sem  a  szép 
nemet,  sem  a  társaság  törvényit,  sem  a  természetes  illendőséget, 
hanem  tartaléktalan  teszi,  a  mire  rakonczátlan  szenvedelme,  vagy  a 
fejében  lévő  bor  kíszti,  s  az  álszabadság  a  község  örömeit  vagy  vesze- 
delmek közé  állítja,  vagy  végre  egészen  megszünteti  s  ekép  a  nemzet 
ünnepeit  megsemmisíti.  Azt,  ki  csak  úgy  szólván  félig  van  a  törvé- 
nyek oltalma  alatt,  mert  privilégiuma  nincs,  uri  hatalmábul  veréssel 
fenyegeti,  vagy  meg  is  vereti,  —  de  egyszersmind  annyira  is  vissza- 
ijeszti a  valódi  szorgalom  s  kereskedés  szellemét,  hogy  hona  soha 
sem  léphet  ki  a  szegénység  mostohaságibul,  mely  aljasodást,  s  ez 
végre  szolgaságot  szül.  Kötelezésinek  eleget  tesz,  ha  akar  s  mikor 
akar,  s  minden  előrelátást,  minden  combinátiót  hiábavaló  fáradozássá 
tesz,  s  az  egyesületek  szellemét  gyökerestül  dönti  ki  s  a  t. 

Az  emberi  nem  arra  van  kárhoztatva,  hogy  szinte  legkisebbjé- 
ért is  fáradjon  s  kinos  verítékkel  legyen  kénytelen  megvíni  az  elemek- 
kel. Már  pedig  a  szabadság  legfőbb  jó,  s  ekép  bizonyos,  hogy  az  soha 
nem  lehet  vad,  tudatlan,  rest  s  önkényes  embernek  sajátja,  hanem 
csak  azé,  ki  nemesített  keblétül  ösztönöztetve,  s  csinosult  értelme 
által  vezetve,  szintúgy  meg  tudja  becsülni  mindenkinek  sorstul  nyert 

sajátját,  valamint  önmaga  tulajdonát  védelmezni  bátor  —  szóval : 
kinek  nem  ajkin  forog  csak,  de  törülhetlen  betűkkel  szivébe  is  van 
vésve  a  keresztény  vallásnak  mindent  kimerítő  javaslata :  „A  mit 
magadnak  nem  kívánnál,  másnak  se  tedd."  Ezt  azonban  éppen  oly 
könnyű  kimondani,  mint  nehéz  teljesítni,  s  egy  ember  élete  nem  elég 
hosszú  ezen  isteni  javaslatot,  mely  a  valódi  szabadságnak  egyedüli 
talpköve,  oly  nagy  tökéletességre  hozni,  hogy  azon  a  polgári  társa- 
ság minden  törvényei  nyugodjanak !  Nemzetségeknek  születni  s  halni 
kellé,  nemzeteknek  lenni  s  szűnni  előbb,  mig  szerencsés  századunk- 
ban teljes  elismert  igazsággá  lón :  hogy  nem  csak  veszély  nélkül 
minden,  ki  az  Isten  tágas  égboltozata  alatt  él,  szabad  lehet,  hanem, 
hogy  csak  azon  országokban  legbátrabb  a  hatalmas  fejdelemtül  lefelé 
a  legtehetetlenebb  napszámosig  a  lehető  legnagyobb  rész,  melyekben 
mindenki  sorstul  nyert  körei  közt  szabadon  foroghat ;  s  vala- 
mint a  szabadság  valódi  lelkét  csak  tökéletesen  igazságos  s  kifejlett 
ember  ismerheti,  úgy  csak  azon  nemzetek  lehetnek  valóban  szabadok, 
melyek  a  cultura  s  civilisatiónak  azon  lépcsőjén  állnak  már,  melyrül 
azt  látja  a  nagyobb  rész,  hogy  csak  úgy  boldogulhat  az  egyes  való- 
sággal s  tartólag,  ha  mindenkinek  sajátja  mcgbecsültetik  s  igy  ter- 
mészeti jusa  szentnek  tartatik. 

Ily  culturára,  ily  civilisatióra  azonban,  mely  a  nemzeti  szeren- 
csének egyedüli  igazságos  márlege,  a  közönséget  kevés  év  és  egy 
eset  soha  nem  bírhatják,  hanem  ahoz  hosszabb  idő  s  számos  eset 
összefolyása  szükséges,  mint  teszem :  más  nemzetek  példája,  bölcs 
törvények,  melyek  a  divatos  s  mindig  előreható  szellemhez  alkalmaz- 
tatva időrül-időre  javíttatnak,  szabadsági  iskolák,  s  nem  ritkán  kire- 
kesztőleg,  hosszú  s  tűrhetetlen  nyomások  s  a  t.  S  fájdalom  mondani, 
valamint  a  nyomorúság  legjobb  tanítója  az  embernek  s  a  szükség  az 
iparkodási  rugónak  leghathatósb  kifejtője,  szintúgy  legtöbb  nemzet  is 
csak  nyomorúság  erisise  által  jutott  el  azon  érettségre  s  felébredési 
pillanatra,  melynél  fogva  most  az  Istenek  legszebb  ajándéka  a  „mennyei 
szabadság,"  bátran  él  közötte,  s  nem  csak  néhány  palotára  szorítva  s 
ott  is  csonkítva,  hanem  a  szántóvető  kalibáiban  is.  —  Azonban  mert 
más  és  előbbi  nemzetek,  kik  előtt  úgy  szólván  példa  nem  volt,  csak 
hosszú  sanyaruságok  után  értek  meg  s   ébredtek  fel   önboldogságok 

s  dicsöségök  eszközlésére,  azért  nem  szükség,  hogy  a  későbbi  nem- 
zetek is,  kik  előtt  nem  egy,  de  annyi  példa  van,  hasonlóan  éljék  át 
a  véres  nyomorúság  éveit,  hanem  példa,  jó  törvények  és  szabadsági 
iskolák  által  rövid  idő  alatt  oly  érettségre  ébredhetnek,  melynek  követke- 
zése közszabadság  s  igy  a  nemzeti  boldogság  s  dicsőség! 

Hasznos  példa-felfogásra  értelmi  súly  s  más  nemzetekrül  töké- 
letes ismeret  kell,  —  józan  törvény-hozásra  pedig  keresztény  philo- 
sophia;  —  szabadsági  iskolák  gyanánt  végre  mind  azon  intézetek 
használhatnak  leghathatósabban,  hol  a  részesek  egyenlő  jusokkal 
élvén,  nincs  első  s  nincs  utolsó,  s  hol  a  közszabadság  fentartása 
végett  —  s  im  ez  a  dolog  philosophiája  —  mindenki  szoros  törvé- 
nyek alá  van  vetve,  s  így  a  természeti  szabadságnak  egy  részét  a 
társasági  szabadság  elnyerése  végett  feláldozni  kénytelen ;  a  mi  nem 
egyéb  mint  a  vad  függetlenséget,  mely  inkább  ragadozó  állathoz  illő, 
felcserélni  azon  keresztényi  szabadsággal,  mely  a  halandót  lehető  leg- 
magasb  fokára  állítja. 

Más  nemzetek  tökéletes  ismeretére  soha  könyv  és  szobai  művelt- 
ség nem  elég,  mert  ámbár  múlton  nyugszik  a  jelen  s  ezen  a  jövendő, 
s  csak  józan  theoriák  által  fejlődik  a  praxis  némi  magasságra,  azért 
még  sem  ismertetheti  meg  egyéb  velünk  más  nemzetek  lelkét  s  valódi 
mibenlétét  valósággal,  mint  saját  szemtanúságunk  s  a  hosszabb  velők 
társalkodás.  A  keresztény  philosophia  pedig  —  mely  minden  igazsá- 
gos tettek  s  ekép  minden  lehető  törvények  egyedüli  talpköve  —  sem 
puszta  imádság  vagy  szelid  élet,  sem  a  törvények  legtökéletesb  theoriai 
ismerete  által  nem  nyerheti  azon  nemes  rugósságot  s  emelkedést, 
melyek  nélkül  a  törvényhozó  soha  semmi  egyéb  nem  lehet,  mint 
egyoldalú  privilegiumi  tárnok,  —  s  melyeket  rendszerint  csak  az 
ismer,  ki  kénytelen  vagy  önkényt  sokat  forgott  embertársai  nyomo- 
rusági  közt.  —  S  az,  —  ki  ez  állítás  valóságát  hiszi :  „A  szabadsá- 
got mindenki  szereti,  az  ennenes  azonban  csak  magának,  az  igaz  ellen- 
ben az  egész  emberiségnek",  s  nem  pirul  az  énesek  nyomorult  sorá- 
ban állni  —  ne  üljön  mindig  csak  törvénykönyvek  s  privilegiumi 
diplomák  közt,  melyek  annyira  ki  fogják  szárítni  keblét,  hogy  abban 
végre  az  emberiség  előmenetelének,  emancipatiójának  s  boldogságá- 
nak lehetetlensége  diplomatikai  betűkkel  irva  álland   s  az  ebbül  eredő 

vakság  még  azt  is  mint  veszedelmes  újítást  kárhoztatni  s  víssíaVetni 
fogja,  a  mi  a  természet  legrégibb  s  legszentebb  törvényébül  ered;  ne 
üljön  viszont  mindig  lován,  vagy  semmit  sem  téve  ne  lopja  meg 
magát  legbecsesb  kincsétül,  az  időtül;  —  ellenben  ne  halmozza  a 
felszínes  újságok  s  számnélküli  javítási  theoriák  mostani  árját  fejébe, 
mert  ezen  tudatlanság  vagy  meg  nem  emésztett  ismeretek  özönébül 
eredő  fermentatiói  állapotja  úgy  annyira  el  fogja  csábítni  értelmét  s 
felhevítni  látását,  hogy  midőn  a  szent  szabadság  s  örök  igazság  leg- 
hívebb bajnokának  képzi  magát,  éppen  akkor  fogja  tudatlan  vagy 
zavart  önkénynyel  tapodni  az  egyesek  legszentebb,  legrégibb  jusait,  s 
igy  nem  az  emberiség  nemes  véde,  de  annak  legnemtelenebb  átka 
leend.  Ne  essék  tehát  az,  ki  honának  igazi  szabadságát  lelkében  szóm- 
juzza,  e  két  veszedelmes  véghatár  közé,  hanem  merítsen  bölcseséget 
az  életbül ;  járja  be  a  mennyire  tehetsége  birja  az  egész  világot,  ne 
hagyja  elgyengítni  magát  fejdelmi  paloták  fényétül,  s  álljon  maga 
helyén  mindenkor  s  mindenütt  férfiúi  öntudattal  —  mely  vajmi  nagy 
auctoritás  a  világon !  —  de  viszont  ereszkedjék  is  le  a  szegénység 
lakhelyeibe,  ha  távul  tartá  őt  azoktul  a  sors,  s  önkényt  keresse  ott  az 

igazság  legbiztosb  tanítóját,    a  nyomorúságot .  Ily 

készülettel  használhat  más  nemzetek  példája;  —  ily  nemes  készület- 

bül  csak  nemes  törvények  folyhatnak! ■ 

> 

A  casino  végre,  mint  minden  egyesületi  intézet,  csak  úgy  állhat 
fenn  kellemkép,  haszonkép  s  tartólag,  ha  minden,  ki  benne  részes, 
önkényének  egy  kis  zablát  vet,  s  az  intézetben  lévőket  nem  csak  úgy 
szólván  kicsinységig  becsüli  meg,  hanem  legnagyobb  vigyázattal  kerüli 
a  nekiek  legkisebb  alkalmatlanság-tevést  is  ;  s  ezt  nem  csupán  azon 
okbul,  mert  mindenkit  megbecsülni  illő,  s  viszont  valakinek  alkalmat- 
lanságot okozni  illetlen,  hanem  mivel  azon  idomzatban,  melyben 
másokat  becsülünk  s  kímélünk,  jussunk  van  kívánni,  hogy  mi 
is  becsültessünk  s  kimehessünk  meg.  S  ím  ez  a  társasági  szabadság 
veleje  ! 

A  fejdelem  megbecsüli  első  herczegtül  fogva  lefelé  a  legutolsó 
koldusig  minden  jobbágyinak  természetiül  nyert  jusait,  sorstul  vett 
sajátít ;  —  e  szerint   a  fejdelem  viszont  azt  kívánhatja,  hogy   az   ő 

iusai  és  sajáti  is  szentül  becsültessenek  meg;  s  hogy  ily  cselekvés- 
mód csak  békés  áldást  terjeszte  mindig  a  nemzetekre,  azt  a  história 
bizonyítja;  a  birtokosak  pedig  megbecsülik  a  fejdelem  s  birtoklala- 
nok  jusait  és  sajátít,  s  ekép  méltán  várhatják,  hogy  az  ő  jusaik  és 
sajátik  is  kimehessenek  s  becsültessenek  meg ;  a  birtoktalanok  végre 
megbecsülik  a  fejdelem  s  birtokosak  jusait  és  a  sorstul  nyert  sajátiti 
s  igy  kívánhatják,  hogy  az  6  természetes  jusaik  és  sajátik,  bármily 
parányiak  lennének  is,  viszont  lélekisméretesen  becsültessenek  s  kiméi* 
tessenck  meg. 

Már  ily  szép  lelkű  moderatio  szellemét  egy  török  fejdelem, 
egy  beduin  jobbágy  nem  is  sejti;  az  csak  oly  fejdelem  s  job- 
bágy mellében  éghet  olthatlan,  de  szelid  lánggal,  ki  ember,  s 
valósággál  nemes  ember!  s  kinek  halántéki  körül  maga  magátul 
fakadoz  a  polgáriság  —  civismus  —  dicső  koszorúja !  Ily  magaso- 
dásra  pedig,  azaz  ily  nagy  igazság-szeretetre,  melynél  fogva  egyike  a 
másik  helyére  tökéletesen  tudja  képzelni  magát,  nem  egy  nap,  nem 
egy  év,  mint  mondám,  de  nagy  lelki  ébredség,  hosszas,  úgy  szólván 
mindennapi  szokás  kell  s  kívántatik.  Valamint  nem  lesz  senki  egy- 
szerre rosszá,  de  csak  lépcsőkön  ereszkedik  a  bűnös  élet  homályiba, 
úgy  nem  születik  minden  csábnak,  minden  varázsnak  ellentállható 
erény,  —  mert  az  csak  önfejtés  s  önnevelésnek  lehet  dicső  követke- 
zése, melyet  nem  kell  azon  mindennap  dicsért  s  magasztalt  álerények- 
kel  összezavarni,  melyeknél  fogva  sok  nem  töri  soha  rosszban  fejét, 
mert  semmin  sem  töri ;  nem  csal,  mert  buta  ;  nem  csábít,  mert  madár- 
váz; nem  tettes,  mert  büntetésiül  fél.  —  Oh  nyomorult  ivadéki  a 
gyávaságnak!  nem  ti  előttetek  hajlom  le,  hanem  azon  erősek  előtt, 
kik  személyes,  születési,  vagyoni  elsőségeik  s  varázsaik  közt  szom- 
jazó kebellel,  vágyó  sziwel  képesek  cllentállni  az  ambitió  kisértetinek, 

az  arany  csábjainak,  a  szépség  bájainak s  kik  a  tiszta- 

lelküség  tán  csak  egykor  megjutalmazandó  ismeretiért  s  mert  a  jó 
magában  is  jó,  van  bár  tanuja,  bár  nincs,  képesek  lemondani  mind 
azon  örömekrül,  melyek  közt  az  emberiség  mindig  ingadoz,  s  melye- 
ken túl  az  ember  mint  ember  semmi  édesbet  nem  ismer,  s  csak  kép- 
zelhet; kik  tántoríthatlan,  mindig  s  egyedül  csak  az  erény  útját, 
mondjuk  ki  egyenesen,  az  erény  „nehéz,  tövises  útját"  járják  s  követik. 

Ily  magas  álláson  azonban  nem  születik  senki,  s  arra  kizárólag  szü* 
netnélküli  önügyelés,  önbárdolás,  önidomítás  vezethet  csak.  S  így  van 
szinte  minden  egyébbel.  Mester  nem  jő  készen  a  világra,  s  a  legna- 
gyobb természeti  ügyesség,  idom  s  talentom  is  csak  szorgalom  s 
némi  fáradozás  által  fejledhet  ki  —  s  igy  a  valódi  szabadság  ismerete 
is,  e  szent  tudomány !  mely  az  emberiséget  lcgközelebbrül  érdekli,  s 
melynek  tökéletlen  kifejtése  oly  sok  királyszéket  forgatott  fel  s  annyi 
nemzetet  borított  gyászba  már,  mint  annak  tökéletes  kifejtése  viszont, 
Ítéletem  s  teljes  meggyőződésem  szerint,  minden  erőszakos  revolu- 
tióknak,  zendüléseknek  s  véres  rombolásoknak  egyedüli  biztos  s  tar- 
tós antidotja.  — 

Minden  idomítás  pedig  alulrul  kezdődik,  azaz  kicsinységeknél 
fogva  és  lassan.  S  az,  ki,  teszem  például,  kis  dolgokban  tart 
rendet,  hihető,  nagy  dolgok  közt  is,  ha  azok  közé  fog  helyeztetni, 
rendtartó  leend ;  szinte  igy  az,  ki  a  köz-  s  mindennapi  életben  meg 
szokta  becsülni  mindenki  sajátját,  s  megkíméli  kinek-kinek  jusait,  az 
élet  komolyabb  s  nevezetesb  pillanatiban  sem  fog  önkényre,  igazta- 
lanságra, ennenes  egyoldalúságra  fakadni,  hat.  i.  a  valódi  szabadság 
szelleme  úgy  szólván  már  vérré  vált  benne  —  a  mi  a  dolog  veleje  — 
mert  nincs  nagyobb  homályosító,  mint  az  önhatalmi  nimbus,  melyen 
igazságosan  látni  keresztül legnagyobb  ritkaság. 

Más  kis  jusainak  megbecsülését  végre  tanulni  semmi  nagyobb 
alkalmat  nem  ád,  és  semmi  a  szabadsági  tudományra  sikeresebben 
oktatni  nem  képes,  mint  oly  intézetek,  melyekben  minden  részesnek 
okvetetlenül  meg  kell  zabiázni  önkényét,  a  mi  conditio  sine  qua  non, 
s  a  minek  nem  eszközlése  egyedüli  halál-oka  annyi  kezdett  s  csak 
szaporán  elbomlott  egyesületeknek. 

Azonban  a  társasági  szabadság  szelleme  valami  oly  gyengéded, 
hogy  azt  sok  észre  sem  veszi,  de  nem  is  sejti  mi  ?  s  igy  a  nélkül, 
hogy  tudná  mit  cselekszik,  sokszor  maga  szakítja  el  s  dönti  ki  sar* 
kábul  azt,  minek  fennállását  óhajtja,  s  a  mit  hathatósan  támogatni 
képzel ! 

A  pesti  Casino  felállításakor  több  szükséges  rendszabás  közt 
az  is  megállapíttatott,  hogy  csak  az  lehet  intézeti  részes,  ki  magát  a 
már  benlévő  részesek  által  sorsoztatni  engedi,  s  kit  a  többség  bevesz ; 

—  szükséges  rendszabások  közt  mondom,  mert  csak  iíyesek  által 
rekeszthet  ki  a  társaság  minden  cerimonia  s  izetlenség  nélkül  oly 
alkalmatlanokat,  kik  egy  ily  rendszerető  intézetnek  minden  kellemit 
megsemmisítnék,  s  azt  közönséges  kávéházzá  tennék,  melyeknek 
hasonlóan  lenniek  kell,  hanem  melyek  úgy  is  elég  nagy  számban 
vannak  már.  E  rendelet  azonban,  bár  felette  jó  s  tökéletesen  kime- 
ríti a  törvény  philosophiáját  —  mely  abbul  áll,  hogy  a  jónak  ked- 
vezzen, a  rosszat  ellenben  zablázza  —  igen  számos  hazánkfiát  vissza- 
ijeszte,  Idk  az  által,  hogy  magokat  magyar  nemesember  létökre  sor- 
soztatni  nem  engedek,  nyilván  azt  árulák  el,  hogy  nem  csak  a  tár- 
sasági szabadságrul,  mely  az  egyesületek  egyedüli  palládiuma,  hanem 
a  törvények  philosophiájárul  sincs  legtávulabb  ideájok ! 

Hogy  van,  s  számos  ember  van,  ki  a  szabadságot  annyira  sze- 
reti, mint  én,  azon  nem  kételkedem,  sőt  arrul  bizonyos  vagyok,  mert 
ki  ne  szeretné  az  emberiség  legnagyobb  javát?  hanem  hogy  van-e 
valaki,  ki  ezen  legfőbb  jót  nagyobbra  tudná  becsülni  mint  én,  ki  élni 
sem  akarnék  inkább,  mint  szabad  nem  lenni,  azon  viszont  nagyon 
kételkedem,  s  mind  a  mellett  mégis  kész  lennék  e  pillanatban  maga- 
mat legerősebben  megkötni,  teszem  például :  hogy  a  törvény  legrövi- 
debb utón  s  kíméletlenül  sújtsa  személyemet,  ha  pénz,  vagy  akárminő 
tartozásimban  csak  egy  nappal  is  rövidítném  meg  hitelezőmet,  vagy 
neki  legkisebb  alkalmatlanságot  okoznék;  hogy  semmi,  sem  születé- 
sem, sem  privilegiumim  ne  menthessenek  a  büntetés  alul  ki,  ha  a 
község  örömit,  a  nemzet  ünnepeit  faragatlan  betyárkodásim  által  meg- 
sérteni elég  oktalan  s  szemtelen  volnék ;  hogy  semmi  ne  oldjon  a  leg- 
sulyosb  felelet  terheitül  fel,  ha  jobbágyomnak  csak  egy  hajszálát  gör- 
bítném  is  igazságtalanul  meg  s  urasági  törvényes  hatalmamon  tul, 
vagy  tőle  egy  mákszemmel  facsarnék  is  többet  ki,  mint  a  mennyivel 

nekem  tartozik s  a  t.  De  még  tovább  megyek :   s  nem  csak 

kész  lennék  e  pillanatban  édes  örömest  megkötni  magamat  ilyesekre 
nézve  a  legerősb  s  többé  soha  ketté  nem  szakítható  lánczokkal,  hanem 
áldanám  is  azon  boldog  napnak  hazánkra  viradtát,  midőn  köz  hatá? 
rozás  s  nemzeti  törvény  ezt  tennem  parancsolná  !  —  mert  az  volna 
honunknak  azon  nagy  napja,  melybül  nem  éveknek,  de  századoknak 
dicsőségei  folynának  okvetetlenül  a  magyarra  !  S  váljon  miért  vagyok 

kész  erre,  sót  miért  óhajtom  annyira  ezt?  Nemcsak  azért,  mert  igaz- 
ság-szeretet kíszt  arra  —  a  mi  már  magában  is  elég  ok  —  hanem 
mert  agyvelőm  világosan  mutatja,  hogy  mostani  világban  azt,  ki  sem- 
miben nem  akarja  megkötni  magát,  előbb-utóbb  mindenben  meg  fogja 
kötni  az  igazságos  idők  szelleme  !  S  ezt  Istenért  nem  kell  feledni !  — 

Azonban  ilyes  megkötésre,  —  mely  által  magyar  nemesi  privi- 
légiumom ugyan  csonkulna,  a  mit  nem  tagadhatni,  de  igazi  szabad- 
ságom mód  nélkül  nőne,  a  mit  még  kevésbbé  tagadhatni  —  csak  két 
feltétel  alatt  állnék  —  t.  i.,  hogy  mindenki  szinte  éppen  azon  törvény 
alá  lenne  vetve,  mint  én ;  s  pöröm  ne  rejtett  helyen  s  tán  sötétben, 
hanem  a  világos  nap  s  nagy  közönség  előtt  folyjon  —  s  im  ezt,  úgy 
hiszem,  minden  becsületes  ember  kívánhatja,  valamint  egy  becsületes 
ember  sem  tagadhatja  meg.  — 

Érintett  nemesi  privilegiumimat  mint  kisebb  jót  tehát  szívesen 
feláldozom  nagyobb  jóért,  a  valódi  szabadságért.  S  ezt  azért,  mert  sen- 
kinek nem  kívánok  vetni.  Ha  pénzt  veszek  fel,  nem  akarok  csalni,  s 
azt  oly  meggondolással  teszem,  hogy  vissza  is  fizethessem;  a  közön- 
ség örömeit  inkább  előmozdítni  törekedem,  mintsem  gátolnám  ;  job- 
bágyimtul  pedig  nem  kívánok  többet  tartozásiknál ;  s  ekép  ebéli  nemesi 
privilegiumim  semmi  hasznát,  de  bezzeg  annál  nagyobban  tapaszta- 
lom átkát!  „S  váljon  mily  privilégiumok  szerint  tehetni  mind  ezeket 
impune  !*  szinte  hallom  ezen  felkiáltást,  —  de  tudok  rá  felelni !  Azon 
privilégium  szerint,  melynél  fogva  néhány,  egész  nemzetünkre  szé- 
gyent vonó  —  pirulással  mondom  —  „Jtazánkfiai"  nemcsak  szavokat 
törték,  de  török  önkényökkel  külkereskedőket  örökre  visszaíjesztének 
a  hazátul,  s  ekép  ezt  egyenesen  meglopák;  mások  sokszori  állati  vise- 
letök  által  a  gyengéd  szebb  nemet  a  közvigasztalás  helyeibül  úgy  szól- 
ván kirekesztek  ;  mások  végre,  kik  jobbágyikat  tönkretették,  s  mind 
ezt  impune  —  a  mit  akármikor  száz  példákkal  bebizonyítni  kész 
vagyok.  —  „De  ennek  a  törvények  értelme  szerint  nem  kellene  igy 
lenni".  Más  észrevétel!  A  mire  azt  mondom  :  bizonyosan  nem;  hanem 
egyszersmind  azt  is  kérdem :  hát  váljon  miért  történik  még  is  ?  A  minek 
felvilágosítására  egy  kis  citatiót  akarok  tenni  —  gondolkozzék  -  felőle 
kiki  a  mint  akar.  —  Több  év  előtt  egy  bizonyos  Johanna  Schoppen- 
hauer,  derék,  tudós,   német   asszonyság  Britanniát    meglátogatá,    hói, 

nem  tudom  mi  okbuí,  sokan  hátat  fordítanak  szegénynek;  minek 
következésében  haza  érkezve  ő  a  szigetnek  egy  kis  keserűvel  vegyi- 
tett leirását  terjeszté  a  közönség  elé,  melyben  többek  közt  ilyforma 
megjegyzése  is  van :  —  s  ezen  annak  idejében  nem  tudtam  eleget 
nevetni,  mert  állításának,  ha  nem  is  annyira  igaz,  mint  furcsa  voltát, 
igen  sokszor  vala  helyszínen  practice  tapasztalni  alkalmam  —  „az 
utczákon  sokszor  találkozánk  részegekkel,  —  s  minő  gondot  mutatott 
irántok  a  közönség,  azt  elegendőleg  ki  nem  magyarázhatni,  —  a  mi 
azonban  tán  nem  annyira  jószivüségbül  történt,  mint  inkább  azon 
nagy  közönségi  öntudatbul,  melynél  fogva  a  nagyobb  rész  magában 
igy  okoskodott :  Ma  engem  birnak  lábaim,  s  azért  segítek  azon,  a 
mennyire  lehet,  kit  övéi  nem  birnak ;  mert  igy  remélhetem,  hogy  majd 
holnap  megint,  mikor  tán  az  enyimek  nem  birnak  engem,  viszont 
rajtam  fognak  segitni  azok,  kiket  lábaik  akkor  birnak! !"  —  S  e való- 
ságos s  mindennapi  esetek  nemző-okai  kinyomozásában  mennyire 
van  igaza  Johanna  Schoppenhauer  ő  tudósságának,  azt  fejtegetni  leg- 
kisebbé sem  kívánom ;  midőn  más  részrül  azt  merem  állítni :  hogy 
azon  felette  tág   fejtegetés,   melylyel   a   törvények   szoktak   köztünk 

magyaráztatni,  midőn  nemesemberrül  van  szó tán  legfőkép  azon 

okbul  veszi  eredetét,  mely  az  érintett  elbeszéléssel  némi  kis  analó- 
giában van !  „Hodie  mihi,  cras  tibi"  — . 

Hasznát  az  érintett  privilégiumoknak  sem  én,  sem  a  velem  egy 
rendűek  nagyobb  része  —  mely  sem  csalni,  sem  betyárkodni,  sem 
felebarátját  sanyargatni  szivösztöne  s  esze  tanácsa  szerint  nem  akarja, 

—  soha  nem  veszi  s  nem  veheti de  viszont  az  iránylag   felette 

kis  száma  a  csalárdok,  féktelenek  s  embernyúzóknak  annál  bátrab- 
ban és  szemtelenebbül  foroghat,  midőn  maga  körül  mindent  tapod  s 
gázol,  a  nyomorult  egyoldalú  törvények  körei  közt !  a  mi  a  privile- 
giált  nagyobb  részre  s  közönségre  azon  átkot  hozza,  hogy  köztünk  a 
legbecsületesb  ember  sem  kap  könnyen  pénzt;  hogy  közörömink, 
nemzeti  ünnepink  alig  vannak,  vagy  azokat  csak  félve  üljük ;  hogy 
nincs  kereskedésünk  —  s  ez  egyik  legfőbb  oka,  hogy  nincs  — ;  hogy 

valódi  jó  sikerű  egyesületekrül  álmodni  sem  szabad  s  a  t 

S  ez  természetes,  mert  oly  törvények,  melyek  a  féktelennek  s  a  felette 
kis  számnak  kedveznek,  midőn  más  részrül  a  becsületeseket  s  nagyobb 

részt  eléggé  nem  oltalmazzák,  mikép  is  szülhetnének  egyebet,  mint 
természet-elleniségeket,  melyeknél  fogva  Hunnia  alig  ismérve,  s  ha 
ismérve  is,  alig  nevezve  áll  az  alacsony  s  szegény  nemzetek  sorában. 

„Ily  esetek  felette  ritkák,  s  egy  10 — 12  milliói  népességű  országra 
oly  kevesek,  hogy  azokrul  az  egészre  nem  hozhatni  igazságos  Ítéle- 
tet." Uj  megjegyzés !  melyet  azonban  tökéletesen  helybenhagyok  s 
még  azzal  toldom :  Legnagyobb  mérsék  jele,  hogy  oly  tágas  korlátok 
közt,  oly  kevés  törvény-ellentiség  történik  honunkban,  mint  a  mennyi 
történik;  a  mibül  nyilvános,  hogy  tán  senki  nem  tudja  jobban  meg- 
becsülni magát,  mint  a  magyar  —  hanem  éppen  azért,  mivel  általá- 
nyosan  véve  oly  kevés  törvény-ellentiség  történik,  s  a  magyar  rend- 
szerint annyira  meg  tudja  becsülni  magát az  lenne  kívánatos 

—  legalább  az  én  óhajtásom  szerint  —  hogy  nem  csak  azok  előtt 
gyönyörködnék  is  a  magyar  ezen  valóban  igen  megérdemlett  hir  s 
névvel,  kik  őt  közelebbiül  ismerik,  —  de  éjszaktul  délig,  keletrül 
nyugotig  az  egész  világ  nagy  közönsége  előtt  is  oly  hirben  és  szag- 
ban volna,  mint  hogy  azt  bizony  meg  is  érdemli.  Ez  pedig  nincs  ugy  ! 

A  külföld,  a  sokaság  nem  szokott  igazságosan  Ítélni,  hanem 
hallomásbul;  s  a  hir,  a  mint  halad,  nőtten  nő  s  elevenebb  színeket 
vészen  magára,  úgy  hogy  valamint  egy-két  hideglelős  a  fél  országot 
közhírben  egészségtelenek  közé  állítja,  egyetlenegy  kirabolt  zsidó  a 
sokasággal  minden  fa  alatt  egy  zsiványt  képzeltet :  úgy  elég  a  magyar 
nemesemberi  önkénynek  egy-két  esete,  a  nagy  magyar  közönséget, 
mely  valóban  jobbat  érdemlene,  oly  hirbe  hozni,  melyen  külföldön 
sokszor  keserűen  összezsugorodék  mellem ;  midőn  más  részrül  nem 
tudtam,  boszonkodjam-e,  nevessek-e,  hogy  a  nagyobb  rész  elég  jó  s 
szeretném  mondani  „elég  jámbor",  maga  jó  hirét  s  nevét  úgy  szólván 
feláldozni  néhány  féketlen  s  csalárd  rendbontó  pártolása  végett! 

Manufacturák  állítására  többek  közt  a  dologhoz  tökéleletesen 
értő  emberek  is  kellenek  mulhatlanul  s  kivált  eleinte ;  s  mennyire  van 
befolyása  sokszor  egy  embernek  az  egészre  nézve,  azt  azoktul  kér- 
dem, kik  ily  tárgyak  körül  már  practice  forgolódtak.  Nekem  egyszer 
egy  igen  ügyes  s  ismeretes  mechanikus,  ki  Britanniában  lakik,  midőn 
egy  tőle  feltalált  erőmű  tökéletességét  csudálám  s  dicsérém,  ily  meg- 
jegyzést tőn :  „S  lássa  az  ur,    ezen   erőmű   mégis    oly   tökéletlen,   s 

nagyobb  tökélyre  alig  vihetS hogy  nem  foroghatna,  ha  azori 

egy  ember,  ki  ott  áll  —  s  számos  munkási  közt  mutata  egyet  —  arra 
nem  ügyelne  szünet  nélkül, néhány  hét  előtt  meg- 
betegedett   s  nem  menete  a   mű sem   én,   sem  többi 

emberim  nem  tudtuk  rendes,  ingadozatlan  mozgásba  hozni sat" 

S  ez  Angliában  adta  elő  magát,  hol  a  mechanikai  intelligentia  oly 
felette  nagy !  —  Most  már  tudom  több  ember  lesz,  minthogy  lassan 
bele  tanultak,  kik  az  érintett  s  igen  helyes,  de  nagyon  complicált  erő- 
müvet mozgásba  tenni  tudják;  —  úgy  nálunk  is  reméllem,  sőt  bizo- 
nyos vagyok,  mindennemű  gyárokra  tökéletes  emberek  fognak  fejlődni 
időjártával,  ha  azoknak  legelső  sarkalati  helyesen  lesznek  rakva  — 
ezt  azonban  hihetőleg  csak  tanult  practicai  mesterek  eszközöl- 
hetik, kiket  megint  legtöbb  manufacturák  s  fabrikákra  nézve  nem 
honunkban,  de  külföldön  vagyunk  kénytelenek  keresni.  „Hisz  ez  nem 
nagy  baj,  hozassunk  tehát  külföldrül  oly  embereket,  s  fizessük  jól." 
Ekép  fognak  sokan  okoskodni ;  a  mi  ellen  —  mert  az  okoskodás  igen 
helyes  —  semmi  egyéb  kifogásom  nincs,  mint  az,  hogy  mostani  egy- 
oldalú szabadságunknál  fogva,  melybül  a  kézművészi  osztálynak  töké- 
letlen pártolása,  s  ebbül  megint  ebéli  rossz  hírünk  s  szagunk  foly, 
felette  nehéz  vagy  szinte  lehetetlen  külföldrül,  bármi  feltételek  alatt  is, 
oly  embereket  hozni  hazánkba,  kiknek  értelmes,  szorgalmas  s  becsü- 
letes viseletök  után  a  hon,  a  közönség  valósággal  nyertes  lenne  ;  — 
midőn  azonban  theoriai  szerencse-vadászokat,  korhelyeket,  ügyes 
erszényüritőket,  tagadhatlan,  untig  találunk,  kik  azonban  nem  köszö- 
netet, de  inkább  a  törvények  kemény  büntetésit  érdemlik;  mert  ők 
azáltal,  hogy  a  közönség  előmeneteli  vágyát  elhibázott  kontárkodásik 
és  csalfa  zsarlásik  s  bitorlásik  által  fél  századra  is  visszalökik,  hazánk- 
nak oly  kárt  tesznek,  melyet  kipótolni  szinte  semmi  többé  nem  képes. 
Ezen  állitásom  igazlására  mind  azokat  hivom  tanukul,  kik  e  tárgyra 
nézve  competens  birák,  azaz:  kik  okoskodások  talpkövéül  nem  kép- 
zeletüket s  jó  szándékokat  állítják  kirekesztőkig,  hanem  ily  dolgokban 
practica  ismeretek  s  tapasztalásokkal  is  birnak. 

Külföldi  utaim  némi  művészekkel  s  gyártókkal  hoztak  össze, 
kik  közül  sokat  gyakori  alkalmakban  hívogatva  kínáltam :  „nem  akar- 
nának-e velem  Magyarországba  jóni  s  ott  telepedni  le  ?"  —  midőn  más 

részrül  nekiek  oly  fényes  ígéreteket  s  ajánlásokat  tevék,  melyek  sok- 
kal tulhaladák  mind  azon  hasznokat,  melyekben  élének;  —  s  mond- 
hatom mindenütt  s  mindenkor  oly  kevés  jóakarattal  s  készséggel  talál- 
kozám,  —  t.  i.  igazán  hasznos  emberek  s  nem  szerencsevadászok 
részérül  —  hogy  azon  nem  győztem  eléggé  csudálkozni.  Mindig  lebe- 
gett valami  gát-ok  s  titok  a  dolog  körül,  melyet  habár  sejdítek  is, 
világosan  még  sem  valék  képes  megfejteni  magamnak.  Hosszasb  idő 
s  az  abban  természetesen  előfordult  esetek  többfélesége  azonban,  bár 
kellemetlenül,  de  tökéletesen  felnyiták  e  részben  szemeimet  Akármi- 
kor foglalatoskodtam  ily  tárgyakban  —  a  mi  mondhatom  sokszor 
történt  —  mindig  tudva  volt  azok  előtt,  kiket  hazánkba  édesgetni 
törekedem,  hogy  magyar  vagyok ;  s  így  az  igazságot  nyersen  s  min- 
den lepleg  nélkül  soha  nem  hallhattam,  mig  egyszer  véletlen  egy  más 
nemzetbeli  —  s  a  nélkül,  hogy  legtávulabbrul  sejtette  volna  valaki, 
hogy  én  magyar  vagyok  —  ily  szép  sententia-mondásra  kisztetett  egy 
igen  jól  ismert,  derék  belga  manufacturanst :  „Magyarországba  szíve- 
sen mennénk,  ha  a  törvény  oltalmazna ;  de  így,  mint  a  dolgok  most 
állnak  ott,  lehetetlen  oly  országba  menni,  hol  úgy  szólván  senki  nem 
fizet  s  mindenki  üt."  Ezt  voltam  kénytelen  hallani !  a  mi  mind  azon 
nehézségnek  s  nem  értett  titoknak  —  melybe  már  előbb  annyiszor 
ütközém,  s  melyeket  egészen  soha  nem  fogtam  fel  —  kimerítő  kis 
compendiuma  volt!  —  A  mit  azonban  hallgatva  nem  tűrhettem,  s  az 
állítás  nemcsak  tökéletes  alaptalan,  de  felette  igazságtalan  volta  ellen 
is  lehető  legnagyobb  mérsékkel  igy  keltem  ki :  „Hogy  állíthatni  azt : 
senki  nem  fizet,  mindenki  üt ;  midőn  szavamat  adhatom,  hogy  ezek 
oly  ritka  esetek,  rnelyekrül  felette  kevés  példa  van  s  a  t."  S  hosszasb 
okoskodásim  után  —  melyen  sokan  bámultak,  mert  szegény  honunk- 
rul,  mint  valami  sötét  terra  incognitárul  leghiányosb,  de  egyszersmind 
legrutabb  képzetök  volt  —  némileg  megbékéltetem  Magyarországgal 
hallgatóim  nagyobb  részit,  mig  közülök  egy  —  s  mind  ez  vagy  12  év 
előtt  történt  s  többé  el  nem  felejthetem  —  hozzám  igy  szólt :  „Én  el 
akarom  hinni,  igen  ritkán  történnek  az  ur  hazájában  oly  esetek,  melyek 
a  kézművésznek,  gyártónak,  kereskedőnek  bátorságát  és  sajátját 
veszély  közé  tennék;  hanem  azt  kérdem  az  urtul,  mondja  meg  mint 
becsületes  ember :  váljon  ily  esetek  történhetnek-e  büntetlen,  mert  ez  a 

dolog  veleje ;  —  s  erre  az  ur,  a  mennyire  csak  én  tudok  több  bizo* 
nyos  esetet,  tagadólag  nem  képes  felelni.  A  ragadó  nyavalyát  min- 
denki kerüli,  s  nem  azért,  mert  mindenki  megkapja,  hanem  mivel 
mindenki  megkaphatja;  szalmafedél  alatt  lakni  veszedelmes,  s  nem 
azért,  mert  bizonyosan  vagy  hihetőleg  elég,  hanem  mert  könnyen  elég- 
het s  a  t.  S  im  ily  damoklesi  kard,  mely,  ha  soha  nem  szakadna  is  le, 
csak  az  által,  hogy  az  ur  hazájában  mindenkinek  feje  felett  szünet- 
len lebeg,  ki  a  nemesi  privilegiumokbul  ki  van  rekesztve,  elég  hátrál- 
tatni azt,  hogy  oda  jó  birtokú,  ügyes  s  becsületes  művész,  gyártó  s 
kereskedő  általányosan  véve,  —  mert  mindenütt  van  kivétel  —  letele- 
pedni kívánkozzék .Mi  munkás  s    béke-szerető    emberek 

vagyunk,  s  azért  a  törvények  leghathatósb  pártfogása  nélkül  nem 
lehetünk,  mert  egész  lételünk  kirekesztőleg  személyes  s  vagyoni  bátor- 
ságon alapul  — ,  s  minekutána  mi  senkinek  nem  vétünk,  s  ha  vétünk, 
meg  is  büntettetünk,  —  a  mi  ellen  panaszunk  nincs,  mert  igazság  — 
úgy  mi  is  nemcsak  azt  kívánhatjuk,  hogy  ellenünk  se  vétsen  senki,  de 
ne  is  véthessen  büntetlen.  Mi  is  emberek  vagyunk,  kiket  nem  egyedül 

a  pénz  szerencsésít,  hanem  kiknek  a  becsület  is  szükséges s 

kik  bátorságokat  s  jólétöket  nem  egy  privilegiált  osztály  jó  kedvének, 
önkényének,  vagy  tán  éppen  kegyelmének  akarják  köszönni,  hanem 
fáradozásinknak,  csendes  s  becsületes  viseletünknek;  s  egyenesen 
kimondva:  inkább  élünk  oly  hazákban,  hol  mi  is  részesülünk  némi- 
leg az  emberiség  jusaiban,  habár  sanyarú  munkálkodásink  után  is, 
mint  olyanokban,  hol  egy  hatalmas  felekezet  el  is  nyomhat  bennün- 
ket, ha  kénye  úgy  akarja,  —  habár  a  világ  minden  kincsei  tárva 
állnának  is  előttünk;  mivel  mi  egy  tág-körü,  bár  fényes  léteinek,  ha 
bizonytalan,    szívesen    elibe    teszünk    egy   kis-körü,    de    bizonyos 

léteit a  mi  sorsunkhoz  nem  illik,  létünkkel  lotteriázni  — 

s  a  t." 

S  ezen  okoskodás,  mely  rám  igen  kellemetlen  benyomást  tön, 
s  melyre  megezáfolólag  felelni  nem  valék  képes,  bennem  a  legellen- 
kezőbb  érzelmeket  ébreszté  fel.  Sokáig  nem  tuda  lecsillapulni  belsőm- 
ben egy  különös  büszkeségi  vagy  inkább  hiúsági  szesz,  mely  szünet 
nélkül  ily  hangon  zenge  füleimben:  „Maradjanak  tehát  hazájokban  e 
kényes,  nagy  uri  emberek !  Mit  bánjuk  mi  azt ;   nem  szorult  hazán': 

ő  kegyelmökre  s  a  t."  De  később,  megvallom  pirulva,  midőn  az  indu- 
latosság vakító  hevei  elpárologtak,  s  bennem  egy  nemesb  valami  így 
szólott :  „Ugyan  tedd  magad  az  ő  helyökre,"  tökéletesen  más  színben 
tűnt  előttem  fel  a  dolog,  s  nemcsak  nem  tudám  többé  azon  férfiúi 
érzést  kárhoztatni,  melyet  a  művészi,  gyártói  s  kereskedői  osztályok 
közt  tapasztalak  a  külföldön,  hanem  lassanként  tökéletesen  megvál- 
tozott e  részkörülti  vélekedésem,  úgyannyira,  hogy  most  nem  azokat 
tartom  csak  igen  csekély  becsülésre  vagy  szinte  megvetésre  méltók- 
nak, kik  munka  s  fáradozás  közt  ily  férfiasan  éreznek,  hanem  inkább 
azokat,  kik  —  mint  számos  példa  van  —  felette  henye  s  hasztalan 
létökben  némi  születési  elsőségöknél  fogva  minden  egyéb  osztályt  ki 
akarnak  rekeszteni  az  emberiség  jusaibul. 

Bennem  pedig  e  fordulás  az  érintett  keresztényi  szerfelett  egy- 
szerű javaslatnak  enmagamra  illesztése  által  történt,  mely  szerint  nem 
tudtam  tagadni :  nekem  is  valóban  mily  jól  esnék,  ha  alacsony 
helyen  születve,  szorgalmas  s  állhatatos  munkálkodásim  s  emberséges 
életem  után,  nem  csak  ki  tudnám  pótolni  magam  s  otthonim  legsür- 
getőbb szükségit,  s  megszerezni  az  élet  némi  kellemit,  hanem  közmeg- 
becsültetésbül  is  oly  nagy  részt  vennék,  melynél  fogva  házi  szeren- 
csém kis  körét  a  leghatalmasb  sem  volna  önkény  által  megtörni 
képes.  S  világosan  érzem,  mennyire  forrna  bennem  is,  bármily  ala- 
csonyan születettben,  hanem  azon  férfiúi  öntudattal  keblemben  a 
vér,  hogy  soha  nem  vétettem  senkinek,  s  a  mit  birok  verítékem  szer- 
zeménye —  ha  egy  a  sorstul  privilegiált,  kiben  sokszor  se  velő,  se 
sziv,  csak  testi  s  lelki  gyengeség,  velem  éreztetni  akarná,  hogy  kegyei- 
métül függök ;  sőt  ha  engem  —  mert  a  törvény  oltalma  alatt  csak 
félig,  vagy  alig  vagyok  —  lábaival  tapodna,  mint  arrul  tagadhatlan 
példák  vannak !  Nem,  ily  hazában  élni  nem  akarnék,  s  azon  lehető- 
ség, hogy  legbékesb  létem  közt  egy  sorskedveltje  minden  szerencsé- 
met megzavarhatja,  s  én  nem  is  tudom  úgy  szólván  kinél  panasz- 
kodjam   ,  úgy  annyira  elkeserítné  belsőmet,  hogy  azt  a  világ- 
nak minden  más  kegyelmeitül  függő  kincsei  s  kellemei  sem  volnának 
felvidám  ítni  képesek. 

Nem  csak  az  arany  után  él  az  ember,  keblének  még  más  is 
kell :  „tökéletes  bátorság  s  megbecsültetés" ;  s  váljon  miért  akarjuk  e 

legfőbb  jóbul  kirekeszteni  számos  embertársinkat,  s  mily  jussál?  Tán 
vakságunk  azt  meri  gondolni :   vérünk,  csontunk  s  a  t.,  tán  nemesb 

matéria ?  Mi  se  szeretnők,  s  azért  ne  kívánjuk :   mások 

is    tűrjék ' 


Ha  pedig  meggondoljuk  hideg  vérrel:  ily  főbb-rendü  s  nemesi 
köz  elfogultság  általányosan  mibül  veszi  valódi  eredetét  ?  Kénytelenek 
leszünk  megvallani:  azon  egyetlenegy  lépés  elmulasztásábul,  melynél 
fogva  minden  itéletinkben  helyünkön  mozdulatlan  meg  szoktunk 
állni,  s  igazságos  itélethozás  végett  nem  veszünk  erőt  magunkon 
magasbra  vagy  alábbra  lépni,  a  mint  t.  i.  helyzetink  magasbak,  vagy 
alacsonyabbak.  S  e  mozdulatlanság,  s  az  abbul  folyó  igazságtalan  ité-; 
letek  árja  valóban  az  emberi  nyomorúságok  tán  legnagyobbika.  Az 
alacsony  születésű  a  sorsiul  kedvezőbben  megajándékoztakat  sokszor 
irigy  szemmel  nézi,  s  kemények  és  igazságtalanoknak  tartja,  mert 
nem  tudja  képzelni  magát  helyökbe,  s  igy  nem  is  sejdíti  sokszor, 
mennyivel  jobb  izün  esik  neki  munka  után  nyert  darab  kenyere, 
mint  azoknak  henyélve  bevárt  fűszeres  ebédjök,  s  mennél  szeren- 
csésb  sokszor,  mint  azok,  kik  irigysége  tárgyai ;  —  a  magasb  szüle- 
tésű viszont  azokat,  kik  eke  s  borona,  vagy  orsó  s  reszelő  s  a  t., 
szóval :  tenyerik  után  keresik  élelmöket,  nem  ritkán  szinte  állatoknak 
tartja,  kiknek  semmi  bajok  többé,  ha  teli  hasok,  s  igy  velők  sokszor 
baromként  bánik  is,  s  éppen  azon  okbul,  mely  szerint  megint  ő  nem 
akarja  magát  az  alacsony  rendűek  állásába  képzelni;  —  s  igy  sok- 
szor azt  hiszi :  „napszámosak,  parasztok,  mesteremberek  nem  is  sejtik 
az  ember  szebb  érzelmit. ;  — " 

Azonban  lehet,  csalatkozom,  ha  azt  gondolom,  hogy  nálunk  a 
privilegiált  nagyobb  rész  igy  itél  —  s  bár  csalatkoznám,  semmin  job- 
ban nem  örülnék ;  de  félek  igazságom  van,  mert  a  mindennapi  tapasz- 
talás mind  jobban  bizonyítja,  hogy  részint  minden  előmenetelinket  a 
kormány  segítségétül  várjuk,  azt  képzelvén,  annak  kincsei  s  tehet- 
ségei ki  nem  menthetők;  részint  országi  mechanikánkat,  mint: 
utakat,    hidakat,   vizárkokat,    csatornákat,    medrezést  s  a  t,  csak   a, 

paraszt  pénzével  igazítgatjuk  —  megint  azt  képzelvén bizony 

magam   se   tudom    mit !   Eszünkbe   pedig,  soha  nem  5it,   vagy  igen ; 

ritkán,  a  közülünk  igen  kevésnek,  ujjunkkal  egyenesen  magunkra 
mutatni,  s  igy  szólni :  „A  legnagyobb  igazságbul  legnagyobb  haszon 
foly!  Kössük  meg  tehát  minmagunkat  minden  lehető  emberi  gyarló- 
ságink  s  indulatosságink  ellen.  Mint  mi  nem  akarunk  idegen  kegye- 
lembül  élni,  úgy  ne  kívánjuk,  hogy  más  megint  a  mi  kegyelmünktül 
függjön ;  —  ítéljen  a  törvény  egyiránt,  és  sújtsa  a  féktelent  s  oltal- 
mazza az  igazat !" 

S  ím   ezt  miért  ne  eszközlenők  ?   Azt  gondoljuk,   tán  veszély 

származik    belőle  ?   Éppen    ellenkező a   lehető   legnagyobb 

bátorság.    Mitül    félhet  a  becsületes    ember váljon?   A  leg- 

szorosb  dracoi  törvények  sem  ijesztők  rá  nézve,  mert  ő  a  törvénye- 
ket ismerni  s  azokat  áthágni  soha  nem  fogja,  s  ekép,  midőn  saját 
útját  egy  lineával  sem  szorítja  össze,  mind  azon  veszély  s  alkalmat- 
lanságiul menti  magát  s  övéit  meg,  melyekkel  a  minden  nemzetek 
közt  előforduló  rendbontók  s  féktelenek  a  közönséget  néha-néha 
szerencsétlenítni  szokták ;  ha  pedig  egy  boldogtalan  pillanatban  meg- 
szegi egy  becsületes  ember  a  törvényeket,  váljon  fog-e  kívánkozni 
csalárdul,  vagy  térden  csúszva   kiszabadulni  a  törvény   bilincseibül  ? 

;  én  az  ellenkezőt  szeretem  s  akarom  hinni s  arrul 

vagyok  meggyőződve :  hogy  egy  becsületes  embert,  kivel  a  bün  nem 
rokon,  önmagával  némileg  nem  békéltetheti  meg  egyéb,  mint  a  tör- 
vények tökéletes  teljesítése! 

Ily  okoskodásimat  sokan,  tudom,  theoriák  s  ábrándozásoknak 
fogják  hirdetni,  de  korántsem  azért,  mintha  valóban  theoriák  s  ábrán- 
dozások volnának,  hanem  azon  okbul,  mert  az  enség  szűk  s  szomorú 
határin  soha  nem  tudta  bágyadt  leikök  az  ő  igen  is  nehéz  személyiket 
túlemelni.  Ennek  felvilágosítására  tegyünk  fel  példát :  Ha  egy  töké- 
letesen szabad  fejdelem,  kinek  akaratja  törvény,  oly  népen  uralkod- 
nék, mely  gyermekkorbul  már  némileg  kilépett,  s  maga  lábán  állni 
tud,  a  közönséghez  ekép  szólna :  „Fiaim,  szívesen  fáradok  éjjel-nappal 
boldogságtokért,  hanem  azon  aggódom :  lelki  rugósságtok  soha  nem 
fog  tökéletesen  kifejlődni,  ha  mindig  csak  én  gondoskodom  rólatok, 
s  ti  magatok  soha  nem  fogtok  gondolkozni  s  kissé  fáradozni  mind 
azért,  a  mi  úgy  is  legközelebbrül  csak  titeket  érint,  —  efelett  fiaim, 
ha,  reméljem  is,  sziveitekben  sokáig  fogok  élni,  mert  valóban  atyaként 

szeretlek  benneteket,  s  ti  is  annyiszor  adtátok  fiúi  érzéstek  jeleit, 
azért  még  sem  felejthetem  :  halandó  vagyok ;  s  ekép  ha  többé  nem 
leszek,  sorsotok  bizonytalan.  Marcus  Aurelius  fia,  s  fejedelmi  köve- 
tője Claudius  volt,  Titusé  Domitianus  s  több  ilyes ;  s  igy  —  mert 
Istenen  kivül  ki  tudja,  mi  fekszik  az  ember  legbelsőjében,  s  a  leg- 
nagyobb reményű  ifjubul  milyen  férfi  leend,  —  oly  alkotmányt 
akarok  adni  nektek,  mely  által  a  fejdelem  némileg  meg  van  kötve  — 

,  csak  a  törvény  itél,  melyet  ismét  nem  más,  csak  a  fejdelem  a 

közönség  képviselőivel  együtt  közösen  alkothat,  javíthat,   módosíthat, 

vagy  törülhet  el s  igy   nyugodtabban   reméllek  síromba 

szállni,  mert  jövendőtök  nem  puszta  reményre,  hanem  erősb  s  bizo- 
nyosb  alapokra  lesz  állítva "  ha  ekép,  szólna  egy  fejde- 
lem —  mint  tán  szólna  is  némelyike,  ha  népe  már  oly  serdülési  kort 

mutatna,  melyben  hihetőleg  maga-magárul  gondoskodni  tudna 

s  ha ,  mit  mondana  a  világ  ?  Azt  hiszem :  el  volna 

csábítva  az  emberiség,  s  oly  fejdelemnek,  annyi  halhatatlanságnak 
apotheosisát  az  egész  emberi  nem  örömkönnyekkel  ünneplené ! 

S  ez  ellen  senkinek  sem  volna,  úgy  hiszem,  legkisebb  kifogása, 
és  senki  azt  ki  nem  vihető    dolognak,   theoriának,   vagy   tán    éppen 

ábrándozásnak  nem  tartaná s  kivált  Magyarországban  senki. 

Azonban  20  úgy  áll  10-hez,   mint   10:5-hez,   tagadhatni-e  ezt? 

Szinte  ily  lépcső-idomzatban  áll  a  privilegiált  magyar  nemesember  az 
adófizető  néphez ;  s  ha  az  előhozott  fejdelmi  szó  helyes,  s  abban 
hézag  nincs,  éppen  úgy  nem  lehet  theoria  vagy  ábrándozás,  ha 
viszont  egy  magyar  nemesember  igy  szólna:  „Jobbágyim  jóléte  s 
boldogsága  legközelebbiul  fekszik  szivemhez,  s  tudom,  mig  élek,  igaz- 
talanság rajtok  történni  nem  fog  —  ha  t.  i.  elég  szerencsés  vagyok 
bajaikat  meg  is  tudni,  s  azt  tiszteim  nem  mellőzik,  vagy  előttem  nem 
titkolják  el ;  —  mivel  azonban  halandó  vagyok  s  successorimrul  jót 
nem  állhatok,  szívesen  kötöm  le  magamat,  hogy  én  s  nemzetségem 
a  törvény  minden  sanyarinak  vettessünk  alá,  ha  jobbágyinkon  a  leg- 
csekélyebb igaztalanságot  lennénk  végbevinni  képesek  s  a  t."  S  váljon 
hány  állna  ily  valóban  nemes  concessióra,  —  hány,  mondom,  mind- 
azokbul,  kik  a  constitutionalis  fejdelem  tettét  magasztalva  egekbe 
harsognák !  —  Keserűséggel  mondom  :  azt  „hiszem"  kevesen  —  S  miért  ? 

Mert  a  nagyobb  rész  inkább  javasolni  szeret  nemes  tetteket,  mint 
azokat  gyakorlani ;  s  ha  hibárul  van  szó,  inkább  hajlandó  másra 
mutatni,  mint  magára. 

Ez  pedig  a  társasági  szabadság  tökéletlen  isméretébül  szár- 
mazik, melynek  tudománya  országos  embernek  legszükségesb,  mert 
csak  abbul  eredhet  tartós  közboldogság.  S  annak  megmutatására, 
mennyire  van  e  tudomány  nem  csak  nálunk,  de  a  világ  legszabadabb 
nemzetei  közt  is  még  hátra,  itt  egy  kis  történetet  akarok  előhozni. 
Több  év  előtt  egy  fiatal  angol  lord  egy  frcgáta  kormányát  vette  át, 
—  s  ez  alkalomnál  mindent  megelőzve,  alattvalóihoz  ekép  szólott: 
„Nem  tűrhetem  látni,  hogy  embertársával  sok  úgy  bánik,  mintha 
állat  volna;  közülünk  minden  testi  büntetést  ki  akarok  küszöbölni, 
ezentúl  csak  a  becsület  indítson,  az  mozdítson  kötelességink  legtöké- 
letesb  teljesítésére  s  a  t."  Mely  igen  liberális  beszédre  önbámultára, 
mert  azt  hivé :  mindenki  nagyon  fogja  köszönni,  egy-két  helybehagyó 
hangon  kivül  a  300  vagy  több  lélekbül  álló  hajós  nép  némán  szé- 
lyedt  egymástul  el.  Több  napi  tanácskozás  után,  a  legénység  egy  kis 
küldöttséget  bizott  meg  e  tárgy  felől  az  ifjú  kapitánynyal  közelcbbrül 
értekezni,  kit  a  szónok  minden  tisztelet  mellett  igy  szólíta  meg : 
„Uram,  igen  köszönjük  irántunki  tiszta  szép  szándékodat,  mely  nemes 
lelked  tanuja;  legyen  azonban  szabad  megkérnünk,  hagynád  a  dol- 
got régi  rendben.  Te  új  ember  vagy,  mi  pedig  régiek,  kiknek  tapasz- 
talások nagy ;  nem  fogsz  liberális  szándékiddal,  eszközlésiddel  boldo- 
gulni, s  a  mi  több,  mi,  hajós  néped  virága,  kik  annyi  csatákat  vittünk 
férfiasan  ki,  mi  leszünk  a  legsúlyosabban  büntetettek.  Lásd  uram, 
sok  semmirevaló  állati  ember  van  közöttünk,  —  s  annyi  s  oly  külön 

szinü  nép  közt  mikép  lehetne  is  ez  máskép? Már  ha  azok 

tudni  fogják,  kemény  fenyíték,  testi  büntetés  nincs  —  ugyan  nem 
mi  leszünk-e  kénytelenek  érettök  fáradni,  érettök  virasztani  s  gondat- 
lanságikat  kipótolni?  —  Nem,  kegyes  urunk!  Ne  légy  ellenünk 
kegyetlen ;  maradjon  csak  meg  az  állati  büntetés,  mig  állati  s  becsü- 
lettel nem  törődő  emberek  vannak.  Véletlen  hibáért  úgy  is  csak 
figyelmesekké  tétetünk,   vagy   dorgáltatunk,    készakarva  pedig  eddig 

sem  hibáztunk,   és   soha  nem   is   fogunk ; efelett    nem    te 

ítélsz  rólunk  önkényesen,  hanem  a  törvény,  s  ha  áthágod  azt,  előbb- 

utóbb  téged  is  kétség  kivül  elér  a  legvéresb  bosszú ;  s  ekép,  uram, 
nem  félünk  mi  a  kemény  testi  büntetésiül,  hanem  annál  inkább 
mindazon  féktelen  rendtörésétül,  kik  emberek  közt,  mig  emberek  lesz- 
nek, mindig  is  találkozni  fognak,  s  kiket  egyéb  rend  féken  nem  tart- 
hat, mint  a  kemény  testi   büntetésektüli    félelem. s  a  t."  S  a 

fiatal  kapitány  meghagyá  a  régi  rendet,  mert  józansága  ellen,  azt  jól 
átgondolván,  igazságos  kifogása  nem  lehetett. 

Én  pedig,  midőn  közbevetőleg  arra  figyelmeztetek,  hogy  nem 
csak  Britanniában,  de  az  éjszak-amerikai  szövetséges  tartományokban 
is,  s  igy  a  világ  legszabadabb  országiban,  kemény  testi  büntetések 
által  is  kínszeríttetnek  a  törvény  körei  közé  azok,  kikben  több  az 
állat  mint  a  lélek  —  azt  vonom  ki  a  most  említett  történetbül :  hogy 
a  kemény  törvény  becsületes  emberre  nézve  nem  büntetés,  hanem 
ajándék,  a  féktelen  s  becstelenre  nézve  pedig  legnagyobb  szükség, 
kit  pártolni  nem  csak'a  legoktalanabb  igaztalanság,  de  egyszersmind 
a  törvények  legnevetségesb  paródiája,  melyek  nem  azért  vannak, 
hogy  azok  mögé  bújhassanak  s  rejtezhessenek  a  csalárdok,  szótörök, 
gondatlanok  s  a  t,  hanem  hogy  azokat  a  törvény,  ha  el  volnának 
bújva  s  rejtezve  is,  napvilágra  rántsa,  s  velők  irgalmatlanul,  de  igaz- 
ságosan bánjék  tetteikként 


Az  e  fejezet  után  következő  és  e  kiadásban  elhagyott  részek 
rövid  foglalatja  Széchényi  szavaival  a  következő : 

Pesti  lóverseny. 

Az  egyesítésre  vezető  módok  egyike  a  lóverseny,  mert  a  Casi- 
nóval  egyetemben,  nevelvén  a  város  kellemit,  ha  tavaszkor,  két-három 
hétre,  midőn  vásár  is  van,  lóverseny  is  van,  az  ország  minden  szög- 
letibül  mégis  fel-fel  jönnek  a  hazafiak,  s  már  ez  is  nagy  nyereség. 
A  lóverseny  a  lótenyésztés  nemesítésének  is  legjobb  eszköze,  a  mint 
ezt  Anglia  példája  legékesbszólón  megbizonyítja.  Ugyanis  lótenyész- 
tésünk igen  rossz  lábon  áll,  ezt  puszta  hiuságbul  kétségessé  tennünk 
nem  szabad.  Kívánatos  tehát  a  javítás,  melynek  lábra  tételéhez  nem 

arab  mének  szükségeltetnek,  mert  azok  is  apró,  finom  termetűek  lévén, 
kanczáinkkal,  melyek  szintén  kicsinyek,  vékonycsontuak,  helyes  iva- 
dékot nem  nemzenének,  holott  az  inas,  csontos  angol  telivér  felette 
alkalmas  a  kanczáinkkal  való  párosításra,  már  csak  azért  is,  mert 
lótenyésztésben  sokat  kell  tekintni  a  fajra,  azaz  vérre  is.  Eként  egy 
hitványabb  testű  telivér  is  áltáljában  sokkal  jobb  ivadékot  hozand 
létre  magyar  kanczával,  mint  a  legszebb  testű  félvér  vagy  korcsvér, 
s  az  angol  ló,  mind  a  vér  tisztaságát,  mind  a  testi  kiválóságokat 
magában  egyesíti.  A  feladás  már  most,  ha  ezeket  tudjuk:  néhány 
száz  aranynyal  évenkint  —  mert  több  erőt  e  tárgyra  nekünk  egyesí- 
tenünk nem  lehet  —  a  lótenyésztést  előmozdítani.  Erre  legalkalma- 
tosbnak  látszott  a  lóversenyzés,  mely  csakugyan  már  néhány  év  alatt 
örvendetes  eredményeket  hozott  létre.  A  főczél  nem  a  verseny,  hanem 
a  hon  véd-  s  közösülési  erejének  nagyobbítása,  s  ebben  a  kormány 
nem  működhet  közre,  mert  a  lótenyésztéshez  oly  gond  s  szorg  kell, 
melyet  csak  maga  a  gazda  adhat  meg  a  jószágnak.  Másrészt  a  paraszt- 
lovak javulását  is  hasztalan  várjuk,  mert  a  jobbágy  lovát  nem  táp- 
lálhatja jól,  valaminfhogy  magát  is  rosszul  táplálja,  s  azt  sem  kíván- 
hatjuk tőle,  hogy  kímélje,  mert  a  kisbirótól  fölfele,  bárki  parancsára 
köteles,  s  még  igen  csikó  korában,  csigázó  munka  mellé  fogni. 

Egy  angol  leveleibül. 

E  levelek  egy  Magyarországban  volt  angoltól  erednek  s  hazánk 
egy  nagy  érdemű  lányához  írattak.  Vetélkedők  közt  egy  harmadik 
disinteressált  személy  legnagyobb  világot  szokott  a  fejtegetés  vagy 
vitatásbeli  tárgyra  vetni ;  s  ekép  a  részrehajlatlan  könnyebben  Ítélhet 
a  részeknek  helyes  vagy  helytelen  állításik  felől.  —  Első  levél.  Magyar- 
országnál Európában  semmit  sem  tudnak.  Ne  keressétek  hát  határitokon 
kivül  Magyarország  javát  3  hírét,  midőn  magatokban  hevernek  a 
valódi  arany  s  ezüst  bányák.  Magyarország  népét  9  millióra  tévén, 
3  millió  14  évü  koron  alul  van.  Tegyük  fel,  hogy  500,000  nevelést 
kap,  a  mi  sokkal  felmulja  a  valót,  úgy  2,500,000  szinte  a  legszük- 
ségesebb ismeretek  nélkül  marad ;  s  igy  miként  jobbulhatna  a  lakosok 
állapotja?  Miként  öregbülhetne    a  jólét   Magyarországban?   íme  egy 

nemzeti  bánya,  melyet  munkálni  kell,  s  nemzeti  veszteség  mind- 
addig, itüg  ezen  bánya  nem  nyittatik  meg.  Másik  bánya  nyelvetek, 
melynek  valóban  honotok  nyelvének  kellene  lenni,  mert  ez  Magyar- 
országolok igazi  védfala,  ez  dicső  s  nemes  öröksége.  Annyi  siker- 
telen kezdet  után  nemzeti,  magyar,  állandó  játékszínre  volna  szük- 
ségetek, és  öregbítenetek  kellene  minden  módokon  Buda  s  Pest 
népességét,  egyszersmind  nevét  Budapestre  változtatván.  Mindenben 
pedig  a  keresztény,  s  nemzeti  szót  kellene  jeligéül  használnotok.  -— 
Második  levél.  Olyanrul,  mi  kormány  ellen  volna,  álmodni  sem  kell.  Ipar- 
kodásitok  a  nemzetiség  kifejlésére  vezessenek,  eszközitek  s  csele- 
kedetitek tiszta  keresztények  legyenek.  Tudományra  kell  töreked- 
netek, mert  a  tudomány :  erő  s  gazdagság  minden  körülállások  közt. 
Angliát  a  mechanikai  tudomán}'-,  Francziaországot  a  hajóépítés 
tudománya  emeli  minden  nemzetek  fölé.  Tudós  társaságtok  fordítson 
figyelmet  a  fordításokra  s  a  külföldek  irásibul  a  leghasznosbakat 
magyar  nyelven  adja.  Le  kell  vetnetek  az  idegenszerűség  nyugit, 
nemesiteknek  a  francziát,  olaszt,  angolt,  németet,  törvényhozóitoknak, 
tudósitóknak  a  latánt.  Kormányotok  atyai  s  szelid,  segíthet  rajtatok. 
De  még  ha  nem  segít  is,  magatok  erejébül  csupán  szintén  hozzá  kell 
kezdnetek  a  bajok  orvoslásukhoz. 

VEGSZO. 

Alig  kezdek  a  munkához,  s  ím  —  az  idő  szűke  s  papiros 
kifogyta  miatt  —  már  a  végszónál  vagyok.  Azt,  a  mit  az  egész 
munka  végczéljának  állíték,  hogy  t.  i.  „nemzeti  közértelmességünk  s 
felemelkedésünk  következésében  erősb  lesz  a  királyi  szék,  csinosb  a 
szántóvető  kalibája,  s  a  lehető  legnagyobb  résznek  szive  megelégedés- 
s  körülményei  szerencseteli",  csak  mellesleg  vagy  is  inkább  alig  volt 
alkalmam  érinthetni  —  s  igy  egész  munkám  csonka.  Ennek  megmu- 
tatása pedig  fő  feltétel  vala;  mert  mit  ér,  mondjuk  ki  őszintén,  min- 
den politikai  okoskodás,  theoria  és  praxis,  melynek  tendentiája  vég- 
kép nem  a  lehető  legnagyobb  résznek  jobb-léte  és  szerencséje  körül 
forog  ?  Ha  azonban  azt  tökéletesen  megmutatni :  hogy  intelligentia  s 
nemzeti  sajátság  a  községnek  legnagyobb  szerencséje,  nem  tudtam, 
vagy  annak  megerősítését  egészen  el  is  hibáztam,  valóban  csak  azon 
okbul  történt  leginkább,  mely  ezen  töredékek  gyűjtögetése  alatt  még 
tisztábban  s  csalhatatlanabbul  láttatá  velem  át,  mint  azelőtt :  hogy  a 
nagyobb  rész  még  a  szerencse  értelmével  sincs  némi  rendben,  s  igy 
azt  kellene  előbb  fejtegetni :  mi  a  szerencse  ?  Mert  mindaddig,  mig  töb- 
ben mint  nem,  a  nemzeti  függetlenséget,  a  kormányhoz  járulást,  az 
ön  kedv  s  akarat-szerinti  élhetést,  a  nemzeti  lélek  kifejlődését  s  a  t, 
—  a  mi  csak  szabad  s  független  nemzetek  sajátja  —  semmibe  sem 
veszik,  s  oly  életet  tartanak  irigylésre  méltónak  s  Elysiumnak,  hol 
minden  gondtul  menten,  idegen  kénytül  s  kegyelemtül  függve  az 
életnek  tán  néhány  jobban  kifejlett  mechanikájában,  mint  p.    o.   egy 

kissé  jobb  utakbán,  kevéssé  tisziáDura  sepieit  lakhelyekben,  némíle;* 
tűrhetőbb  színházakban,  rántott  csibében,  salátában  s  t.  i.  gyönyör- 
ködhetnek, mindaddig  valóban  nincs  tisztában  még  a  szerencse- 
körülti  idea;  s  úgy  látszik  a  lafontainei  farkas  és  lepórázolt  eb  dia- 
lógusának philosophiája  nem  törhetett  még  a  sötéten  keresztül.  Ennek 
eszközlése  azonban  egy-két  szó  által  nem  vitethetik  végbe,  ahoz  min- 
den oldalú  s  kimerítő,  hosszasb  értekezések  kívántatnak ;  mert  ámbár 
—  legalább  Ítéletem  szerint  —  szerencsésb  egy  szabad,  habár  kop- 
laló farkas,  egy  lelánczolt,  habár  bőven  is  tartott  ebnél,  azért  a  far- 
kas léte  sem  méltó  irigylésre.  S  igy,  ha  munkám  csonka,  tán  nem 
annyira  az  én  hibám,  mint  a  rendezetlen  ideák  azon  természetes  követ- 
kezése, melyek  minden  előmenetelt  azért  akadályoztatnak  oly  fertel- 
mesen, mert  a  legnagyobb  s  örökebb  igazságokat  is  sokszor  kétségbe 
szokta  hozni  a  sokaság,  s  ekép,  az  alaprakás  helyett,  még  annak  hosz- 
szas  megmutatásával  kell  vesződni  előbb  :  hogy  teszem  2X2  =  4,  s 
annyiszor  oly  igazságokra  térni  vissza,  melyeket  már  régóta  elismer- 
teknek gondolt  az  ember.  Sok  igy  szól:  „Csak   a  külföldit,  az   ujat 

szomjazzák  most".  De  váljon  mi  a  belföldi,  a  jó  belföldi s  mi 

az  ó  ?  Csak  ennek  elrendezésére  mily  vizsgálat  kell !  Én  teszem :  a 
törvények  egyenlőségét,  az  ingatlannak  birhatását  s  t.  i.,  nem  egy-két 
százezerre  szeretném  s  óhajtanám  terjesztve  látni  hazámban,  hanem 
mindnyájokra,  kik  honom  levegőjét  szíják,  anyanyelvemet  beszélik, 
szóval :  kik  földieim !  Ilyest  sok  „külföldiskedésnek,  újítási  szomjnak 
nevez"  s  váljon  miért?  Mert  a  belföld  ezt  máskép  látta  eddig  —  s  a 
Corpus  Jurisban  máskép  áll.  —  Kérdem  azonban :  mi  régibb,  a  ter- 
mészet törvényei-e  —  melyek  szerint  egy  ember  sincs  kirekesztve 
némi  jusokbul  —  vagy  a  belföldi  usus   és  praxis,  s  a  Corpus   Juris, 

melyben  sok  uj  van,  és  még  több  újítás  is  elfér!  —  Magyarul 

óhajtunk  végre  szólni  mi  magyarok hanem  ez  megint   mily 

irtóztató  újítás  sok  előtt,  kik  mély  belátások  szerint  azt  jövendőlik  : 
„Megszűnik  a  magyar  magyar  lenni,  ha  magyarul  beszél  s  megszű- 
nik deákul  szólni."  Már  itt  megint  mi  az  ó,  mi  az  új  ?  Tán  az  az  új, 
ha  a  magyar  magyarul  szól,  s  az  a  természet  örök  törvénye-szerinti 
ó,  ha  a  magyar  latánul  perorál?  Az  a  veszedelmes  újítás,  ha  egy 
nemzet  végre  saját  nyelvén  beszél,  s  az  tán  a  megnyugtató  régi    ter- 

mészcti  rend,  ha  idegenen  cseveg  ?  Az  a  veszedelem,  ha  az  idővel 
halad  ?  s  az  a  bátorság,  ha  az  áradásnak,  szélvésznek,  a  hatalmas 
időnek  homlokkal  áll  ellent  ? Az  a  bölcseség,  ha  a  múlt- 
hoz, rothadthoz,  halálhoz  ragaszkodik,  vagy  ha  az  élethez,  csak  az 
élethez,  semmihez  mint  az  élethez  csatlakozik? 

Meglehet  azonban,  hogy  ezen  töredékmunkám  még  azok  előtt 
is,  kik  az  emberiség  előmenetelének  s  boldogságának  rugóit  ott  látják, 
a  hol  én,  mindig  egy  felette  sötét,  s  a  tárgyat  korántsem  kimerítő 
értekezés  maradand,  —  a  mi  egyenesen  csekély  tehetségem  okoztatja, 
megvallom ;  s  ekép  mentésemre  semmi  egyéb  mondani  valóm  nincs, 
mint  jóakaró  olvasóm  szives  hajlandóságáért  esedeznem,  ki  részre- 
hajlatlan  s  igazságos  Ítéletében  néhai  „egyoldalúságom  okát"  nem 
annyira  nekem,  mint  tán  körülállásinknak  fogja  tulajdonítni,  és  soha 
sem  feledni,  hogy  ily  szapora  munka  —  mely  ha  továbbra  halasztat- 
nék,  még  azon  csekély  érdekét  is  elvesztné  tökéletesen,  melylyel  a 
közönség  azt  tán  fogadandja  —  nem  lehet  számtalan  hiány  s  hiba 
nélkül.  Fogom  egyébiránt  e  hiányokat  tehetségem  szerint  pótolgatni 
még,  s  néhai  kétértelmüségimet  némileg  helyrehozni  —  —  ha  időm 
jutand,  s  azt  önvédelemre  fordítni  nem  leszek  kénytelen  és 

Ezen  munka  is,  mint  a  Hitel,  tudom  sok  által  arrul  fog  vádol- 
tatni :  „Nem  jó  világba  állítja  a  magyart és  sok  olyassal  ismer- 
teti meg  az  idegent,  a  mit  inkább  fedezni,  s  rejtve  tartani  kellene." 
Én  egyébiránt  e  részben  egészen  máskép  gondolkozom,  s  azt  hiszem : 
mostani  időkben,  midőn  a  világ  mind  inkább  terjed,  s  a  legárnyé- 
kosb  s  rejtettebb  sem  maradhat  sötétben,  csakhamar  vége  szakad 
minden  bitorlóit  reputatiónak ;  s  olyast  egyeseknél  is  fentartani  akarni 

rendszerint  hasztalan  fáradozás,  —  mert  végre  csak  kitűnik  a 

;  ez  mindazáltal  lehető,  mert  egyesnek  élte  iránylag  felette 

rövid,  s  ekép  megeshetik  ugyan,  hogy  valamint  kis  Zaches  tündéi- 
báj  által  mindig  mások  elsőségivei   látszatott  felruházva  lenni:   ugy 

számos  üres  fő  huzamosan  s  holtiglan  felette  teli, s  bölcseség- 

gel  teli  főnek  tartassék,  de  ez  nemzeteknél  lehetetlen !  —  nemzeteknél, 
melyek  nem  hervadni,  nem  halni,  hanem  élni  s  virágzani  akarnak ! 
s  melyek  élte  oly  hosszú,  hogy  egy  napi,    egy   esztendei,   kevés    évi 

reputatió  rajok  nézve  semmi !  S  hidd  el,  barátom,  hiányos  pénzbeli 
rendezkedésink  felette  sok  gyászos  következése,  s  azon  számos  scquest- 
rum,  mely  honunkat  nyomja  —  a  mit  mindenki  tud,  ki  honunkkal 
csak  legkisebb  contactusba  jő,  s  nem  képzelet  szerint  itél  felőle,  mint 
számos  újság,  vagy  is  inkább  hazugság-koholó  —  valóban  többet 
ártottak  s  ártanak  hazánknak,  mint  a  mennyit  az  én  Hitelem  ártott  s 
árthatott ;  mert  ma  már  nem  a  vélemény  s  fellobbanó  hir  állít  vala- 
mit valóságosan  magasra  vagy  alacsonyra,  hanem  a  valódi  mibenlét 
és  becs.  S  ha  nem  akarunk  usurpált  reputatióban  s  hamis  fényben 
ragyogni  —  a  mi  gyávák  ismertető  jele,  kik  csak  úgy  világíthatnak 
némileg,  ha  idegen  sugárt  kölcsönzenek  —  nem  arrul  kell  annyira 
aggódnunk  :  mit  tartanak  felőlünk,  mint  inkább  „mik  vagyunk".  A  bel- 
becs legelső,  s  aztán  jő  a  jó  hir,  mely  a  belbecsnek  habár  késő,  de 
bizonyos  követője  s  következése. 

Mind  az,  a  mit  a  Hitelben  mondottam  s  e  munkában  megint  ismét- 
lek —  ismétlek  mondom,  mert  szinte  ujat  alig  hozok  elő,  hanem  többnyire 
csak  a  régit  fejtegetem,  világítgatom  más  szavakkal  —  vagy  helyte- 
len, vagy  helyes ;  ha  helytelen :  szívesen  tűröm  hazámfiai  sorábul 
még  emlékezetem  kitörültetését  is,  bár  ez  bizonyosan  a  lehető  leg- 
nagyobb kin,  mert  ha  nem  volna  mind  az  való,  a  mit  mondok,  s 
azon  sok,  a  mit  nem  mondottam,  de  gondolok,  s  magasan  ragyogna 
Hunnia s  csak  beteg  képzetim  szomorú  festése  volna  anya- 
földünknek hátramaradt,  alacsony  állása  —  oh  akkor  örömmel  nyu- 
godnám felejtve,  s  még  tán  megvetve  is,  a  hazai  nagyságtul  s  fénytül 
örökre  eltemetve !  ha  pedig  helyes  és  való,  bizonyosan  használand  — 
nem  nekem  tán,  de  honunknak  —  mert  az,  átlátván  egyszer  igazi 
baját,  magán  segítni  s  felemelkedni  fog  ;  ez  pedig  éltemnek  legszebb 
reménye ! 

Ovakodás  s  lelki  erő  által  néhány  évvel  még  egyes  emberek  is 
hosszabbíthatják  földi  éltöket ;  nemzetek  azonban  közértelmesség  s  az 
abbul  szükségkép  folyó  moralitás  által  lételöket  sok  századokra  ter- 
jeszthetik azon  határon  tul,  mely  tudatlan,  egymást  gyűlölő  s  korcso- 
suló népeknek  kerülhetlen  halál  árka  !  De  ily  közértelmesség  —  melyet 
nem  kell  összezavarni  az  álcsinosodással  —  s  ily  közmoralitas,  mely- 
nek több  vagy  kevésb  léte,  vagy  is  inkább, ha  szabad  úgy  mondani: 

nagyobb  vagy  kisebb  súlya,  határozza  el  a  „nemzetek  boldogságát," 
nem  a  hiányok  bágyadt  lelkű  palástolása  által  fejlődik  ki,  s  nem 
egy  morális  —  az  ocsmányhoz  s  középszerűhez  makacson  ragadó  — 
marasmusbul  veszi  azon  rugósságát,  mely  csak  életbül  fakad ;  hanem 
kirekesztőleg  a  hiányok  nagylelkű  elismerésének,  s  férfias  orvoslásá- 
nak okozatja  s  következése!  S  ekép,  ha  állításim  helyesek  s  igazak, 
meglehet  ugyan,  hogy  kül  hírünknek  ártottam,  de  annál  többet  hasz- 
náltam belső  rendezkedésünknek ;  s  ez  mai  időben  a  fő  dolog:  mert 
hir,  vélemény,  reputatio  olyan  mint  a  múlékony  köd  s  lebbenő  illat, 
s  csak  realitásnak,  valódiságnak  van  tartós  becse ;  s  nem  annyira 
azon  kell  munkálkodnunk,  ha  anyaföldünket  igazán  szolgálni  kíván- 
juk, hogy  annak  hátramaradásit  leplezgessük,  hanem  azokon  segít- 
sünk ;  ezt  pedig  nem  eszközölhetni  elöljáró  elismerés  s  őszinte  vallomás 
nélkül. 

Hazudtoljanak  meg  honunknak  azon  rendbontói,  s  ha  nem  a 
törvény  ellen  is,  de  a  törvény  mellett  járói,  kikre  czélzom  nyilaimat, 
nem  kívánok  egyebet.  Ne  játszassék  ezentúl  senki,  akár  szegény,  akár 
idegen,  természeti  jusaibul  többé  ki;  üljük  ünnepinket  legnagyobb 
bátorságban ;  érje  borunk  el  a  másik  hemisphaerát  romlatlan ;  öntsük 
el  a  világot  termesztményinkkel :  fussa  ki  lovunk  az  angol  telivért ; 
legyenek  jó  rendben  s  pénzesek,  földbirtokosink ;  támadja  meg  a  fel- 
kelő nemesség  az  ellenséget  sasként,  s  álljon  mint  fal,  ha  megtámad- 
tatik ;  legyen  a  cassa  domestica  inviolabilis ;  mindenütt  csak  magyar 
szó  zengjen,  csudálja  mindenki  Ecsed  s  Hortobágy  s  a  t.  kies  vidé- 
kit; tóduljon  a  félvilág  honunkba  ide  hozván  kincseit;  bámuljon  az 
egész  emberiség  a  magyar  nemzeten  s  a  t.  —  mind  ezt  égten  óhajtva 
kívánom ;  de  azt  hiszem  —  s  ez  mar  tiszta  vagy  nyavalyás  vese 
látása-e,  az  más  kérdés,  a  mit  az  idő  igazítand  el :  —  hogy  ezentúl 
sem  lesz  a  privilegiumtalannak  s  külföldinek  elég  személyi  s  vagyoni 
bátorsága;  s  ezután  is  csak  szerencsés  véletlen  fogja  ünnepinket  s 
mindennapi  összejövetclinket  féketlen  betyárkodásoktul  menteni,  ha 
törvényink  nem  javíttatnak  —  azaz,  ha  oly  fordulások  nem  történnek 
belső  rendelkezésinkben :  hogy  a  törvény  ne  csak  papiroson  legyen 
írva,  s  a  privilegiáltalant  keményen  ítélje,  a  privilegiált  pedig  alóla 
kibujhassék;  hanem   egyik   szótörőt,   rendbontót,   törvényszegőt  úgy 

érje  s  úgy  sújtsa  mint  a  másikat,  s  e  részben  egy  soron  álljon  a 
herczeg  a  szántóvetővel ;  azt  hiszem  továbbá :  boraink  nemcsak  a 
másik  hemisphaerát  nem  fogják  elérni  romlatlan,  s  ha  elérnék  is,  nem 
fognak  kedveltetni  s  igy  „el  nem  kelni,"  sőt  jobb  pinczébül  egy  rosz- 
szabba  vitetve  sem  fogják  általányosan  épen  kiállni  az  áttételt,  ha 
a  borkészítésnek  chemiai  elveivel  jobban  nem  ismérkedendünk  meg; 
nem  csak  kivitelre  nem  lesz  elég  termésünk,  de  sokszor  a  haza  nagy 
része  kinos  éhséggel  fog  küzködni,  mig  a  politikai  gazdaság  tudo- 
mánya ismeretlen  tárgy  marad  előttünk,  mig  a  parasztnak  saját  bir- 
toka nem  lesz,  a  limitatiók  el  nem  törültetnek  s  t.  i. ;  soha  jobb  lovat 
nevelni  nem  fogunk,  mig  e  részbeni  előitéletinken  nem  diadalmasko- 
dunk s  a  t. ;  arrul  vagyok  meggyőződve  :  naprul-napra  nevekedni  fog 
a  földbirtokos-pénzetlenek  és  sequestrum-alattiak  száma  —  sha  igaz- 
ság van  a  világon,  az  egykor  leggazdagabbak  koldusbotra  fognak 
jutni  —  ha  a  fennálló  hiteli  zavar  tovább  is  megmaradand;  azt 
hiszem :  a  nemesi  felkelésnek,  vagy  is  inkább  80  ezer  famíliának  az 
idegen  megtámadás  elleni  hatása,  vagy  privilégium-iránti  küzdése  nem 
fog  nagy  sikerrel  koronáztatni,  ha  a  milliónyi  famíliák  egykor  nem 
azon,  vagy  tán  ellenkező  czélra  fognak  felfegyverkezni ;  s  hogy  sem 
magas  állású,  sem  boldog  mindaddig  nem  leend  Magyarország,  mig 
a  népet  nem  emeljük  a  nemzet  sorába,  azaz  mig  Hunnia  interessék 
által  eddig  örökké  elbonczolt  privilegiált  tartománybul  nem  lesz  inte- 
ressék által  örökre  egyesülendő  szabad  országgá ;  azt  hiszem :  szinte 
minden  megye  évrajziban  ezentúl  is  fényleni  fog  a  domesticának 
elolvadása  s  több  eféle  feudális  szenny,  mig  magunk  közt  a  selejtest 
s  a  becsület-  s  emberség-felejtőt  nem  csak  keményebben  nem  bün- 
tetjük, mint  akármily  idegen  véres  ítélőszék  tehetné,  —  hanem  nevö- 
ket  is  kitörüljük  megvető  átokkal  a  honosiak  sorábul ;  attul  félek : 
mindinkább  el  fog  nyomni  a  külintelligentia,  s  a  magyar  nyelv  csak 
bágyadtan  zengeni,  ha  belintelligentiánk  nem  teend  óriási  előre  szö- 
késeket, s  a  törvény,  tudomány,  művészet  s  mesterségnek  egyedüli 
szózatja  nem  leend  anyanyelvünk,  melynek  philosophiai  kifejtése, 
bővítése  s  csinosítása  legszentebb  tisztünk ;  azt  hiszem :  senki  nem 
fogja  csudálni  nem  csak  Ecsed  s  Hortobágy  vidékit,  de  honunknak 
szinte  legnagyobb  részét  sem,  s  nemcsak  nem  fog  ide  tódulni  kin- 

—    346    - 


cseivel  a  félvílág,  hunern  a  íélhaza  ki  fog  takarodni  pénzével  idegenbe, 
ha  a  helyett,  hogy  vizeinket  reguláznék,  mocsárinkat  száritnók,  utain- 
kat,  hidainkat  csinálnók,  annyi  dísztelen  vidékinket  cultura  által  szé- 

pítnők pegasusra   ülünk   s   azt   énekeljük :    „mily   szép    ez   a 

magyar  hon"  — ;  azt  hiszem  végre :  nem  fogja  a  hidegvérű  s  jobb 
ember  a  magyart  bámulni,  hanem  inkább  szánni,  hogy  annyi  lélek- 
kel, oly  nemes  tulajdonokkal  makacson  ragad    a  rothadthoz!  —  — 

—  s  csak  úgy  fogunk  valaha,  ha  bámulást  nem  is,  de  bizonyosan 
mély  tiszteletet  gerjeszteni,  ha  kivált  most,  midőn  szinte  minden  túloz 

—  tulcsapong  —  a  világon,  a  férfiú  mérséklet  utján  járván,  az  elnyo- 
matott emberiség  s  netán  veszélyben  forgandó  törvényes  királyszék 
védei  leszünk s  azon  időt,  melyet  más  nemzetek  véres  ren- 
dülések közt  átélni  kénytelenek,  belső  jobb  rendezkedésinkre  fordít- 
juk ;  s  ha  ábrándozó  másokon  segítés  helyett,  inkább  magunkon  segí- 
tünk !  —  Én  legalább  mig  egyetlenegy  jobbágyomat  vagy  egyetlen- 
egy földimet  segítség  nélkül  leszek  kénytelen  elbocsátni  —  s  mily 
számosan  esik  az,  mert  mennyi  az  ügyefogyott  és  szűkölködő  köz- 
tünk ! !  —  mindaddig  másokon  scgítni  —  egyenesen  kimondván  — 
semmi  egyéb  előttem  —  akárhogy  bérmálja  is  azt   az  ardor   civium 

—  mint  —  ha  nem  vétkes  fitogatás  is  —  valóban  felette  fiatal  vérű 
hatás.  Saját  szülötte,  honfitársa  helyett  idegent  menteni  ki  veszélybül, 
több  képzelő  mint  itélő  erőt  bizonyít  sat. 


Egyébiránt  nem  hiszem,  az  okos  és  igazságos  ember  —  s  tán  csak 
ilyesek  tapsát  s  jóváhagyását  kellene  törekedni  megérdemlenünk,  ha 
már  megbecsülésért  akarunk  fáradozni  —  a  Hitel  s  ezen  értekezés 
után  rosszabb  ideával  lenne  Magyarország  iránt,  mint  az  előtt,  mert 
mibenlétünket  vagy  ismerte,  vagy  nem ;  ha  nem  ismerte :  akkor  Íté- 
lete sem  lehet  helyes,  mivel  csak  képzeteken  alapulhatott,  s  így  bár- 
mily jó  volt  is  az,  ránk  nézve  nem  lehetc  hízelkedő  —  minthogy 
usurpált  reputatióval  mi  magyarok  élni  nem  kívánunk,  s  rá  szüksé- 
günk sincs ;  —  ha  pedig  ismerte  mibenlétünket :  akkor  állításimat 
vagy  hamisaknak,  vagy  túlságosaknak,  vagy  igazaknak  találta;  ha 
hamisaknak :  nem  az  országot  s  annak  lukosit,  hanem  engem  kár- 
hoztat;   ha  túlságosaknak:  meg  fogja  bocsátni,   sőt  talán  sze- 

rctni  is,  ha  igazi  jóakarónk,  hogy  vannak  Hunniában  emberek,  kik 
a  középszerűség   bilincsei   közt,   mely   az    ocsmánynak   legközelebb 

rokona,  nem  tűrhetik  látni  honok  sorvadó  lételét; ha 

végre  igazaknak :  akkor,  gondolom,  nem  azokat  fogja  kárhoztatni, 
kik  hianyikat  elismerik  s  őszintén  megvallják,  hanem  tán  azokat, 
kik  az  eféléket  el  nem  ismerik  s  tagadni  vagy  mentegetni  akarják; 
mert  amazokban  jobbra  vágyást,  a  mi  dicséretet,  emezekben  pedig 
rosszban  maradó  kivánást,  a  mi  viszont  dorgálást  érdemel,  tapasz- 
taland.  S  te,  barátom,  midőn  a  C7-ik  lapodon  Brougham  beszédét 
hozod  elő  —  ki  sokkal  jobb  pénzbeli  systemát,  mint  a  mienk,  t.  i.  az 
angolt,  s  igy  az  ő  honjabelit  legrutabb  színekkel  festi,  miért  nem  tar- 
tod őt  „nemzet-ócsárlónak"  ?  Mert  azt  gondolod,  hogy  nemcsak  nem 
árt  hazájának,  sőt  annak  hihetőleg  használhat !  S  miért  látod  ezt  az 
én  állításimban  máskép  ?  Lásd,  barátom,  éppen  úgy  mint  mi  nevetjük 
—  hogy  ne  mondjam  megvetjük  —  más  nemzetbeliek  hiányinak  gyáva 
palástolásit  s  kis  elsőségiknek  öndicsérgetésit :  úgy  nevettetünk,  vagy 

megvettetünk mi  is,  ha  mocskainkat  rejtegetjük  s  minmagun- 

kat  emelgetjük  égbe  —  midőn  más  részrül  annyira  becsültetünk  meg, 
ha  a  középszerűvel  s  ocsmánynyal  rokontalan  létünket  bizonyítjuk 
be,  —  a  mi  csak  egyenes  őszinte  elismerés  s  vallomás  által  eszközöl- 
tetik —  mint  mi  becsüljük  viszont  meg  azokat,  kik  előreható  nemes 
szomjokban  erős  lélekkel  rántják  le  az  undokság-rejtő  leplegeket. 
Tavali  utazásomban  némi  törököt  hallék  igy  szólni :  „Nagy  számunk, 
kedvező  honunk  mellett  szinte  mégis  minden  nemzetek  mögött 
vagyunk ;  azok  haladának,  mi  megállánk !  —  ez  nem  csak  szomorú, 
de  tűrhetetlen  szégyen ;  de  most  új  aera  kezdődik,  s  még  tán  leszünk 
s  a  t."  A  nagyobb  rész  pedig  igy  szóla:  „Nincs  Törökországnak 
párja  a  világon,  a  török  mindenben  első,  s  ha  mindig  a  réginél 
maradt  volna,  tán  egész  Európát  birná ;  a  könyv,  a  disciplina  s  a  t. 
mind  szükségtelen  oly  vitéz,  lelkes  néphez,  mint  a  török  s  a  t." 
S  tudod-e  mit  gondoltam,  s  tudod-e  mit  gondolsz  te  magad  ily  okos- 
kodók  felől  ?  „Ha  volna  sok  oly  török,  mint  az  itt  fentebb  szólók, 
akkor  még  lehetne  valami  Törökországbul,  hanem  minekutána  sokkal 
több  oly  szinü  van,  mint  az  itt  lentebb  okoskodók,  hihetőleg  soha 
semmi  sem  lesz  a  törökbül,  hanem  egy  hosszas  s  véres  agónia  után, 

mely  a  világnak  tán  legszebb  részét  fogja  disztelenítni,  végre  maga- 
magában bomland  s  enyészend  el  örökre."  S  ezt,  kérem,  illeszd 
Magyarországra  ! 

Meg  lehet  azonban  mind  e  mellett  is,  hogy  ezen  töredékek, 
valamint  hiteli  munkám  igen  ártottak  jó  hirünknek,  és  soknál  oda- 
kün  oly  becsben  többé  nem  vagyunk,  mint  azelőtt  valánk  —  ámbár 
ezt  tagadom  —  de  tegyük  fel  ennek  igy  létét,  váljon  mit  fogna  ez 
nyomni  arra  nézve,  hogy  inkább  hallgatnom,  vagy  hijányinkat  palás- 
tolnom kellet  volna  ?  Én  azt  gondolom  :  „semmit",  mert  ámbár  a  jó  hir- 
nek  örömit  igen-igen  nagynak,  s  annak  létét  nemzetekre  úgy,  mint 
egyesekre  nézve  felette  hasznosnak,  sőt  szükségesnek  ítélem :  azért 
mégis  azt  hiszem,  —  s  ebben  tán  minden  becsületes  ember  kezet  fog 
velem  —  hogy  egyeseket,  mint  nemzeteket  tekintvén,  a  belbecsre 
törekedésnek  meg  kell  előzni  a  jó  hir  utáni  szomjat,  s  igy  önérzéssel, 
mondom,  —  melyre  gyáva  megtámadásoknak,  megbántott  hiuság- 
okozta  rágalmaknak  s  ferdén  magyarázó  taglalatoknak  legkisebb  befo- 
lyások nincs :  —  több  hasznot,  mint  kárt  tettem  honomnak,  földicim- 
nek !  Mert  jobb,  ha  rosszul  gondolkoznak  is  felőlünk  odakün,  mig 
mi  ideben  közintelligentiánk  s  nemzetiségünk  fejletlenségét  elismerjük, 
férfiasan  megvalljuk,  s  azt  minden  módon  orvosoljuk :  mintha  oda- 
kün magasztalnának,  mig  mi  ideben  hibás  rendelkezésinkhez  makacson 
ragadunk,  s  helybül  sem  akarunk  mozdulni !  Hogy  pedig  két  első 
rhapsodika  munkácskám,  a  Lovakrul  s  a  Hitel,  némileg  járultak  köz- 
intelligentiánk további  fejtésére,  azt  nem  tagadhatni,  a  mit  én  itt,  úgy 
hiszem,  minden  dicsekvés,  s  a  szerénység  minden  sérelme  nélkül, 
fentarthatok,  mert  —  s  erre  figyelmet  kérek  —  nem  azt  állítom :  mon- 
dásim  helyesek,  tanácsim  józanok;  sőt  megengedem  áltáljában  mind 
helytelenek  s  a  t,  hanem  csak  azt  bátorkodom  nyilatkoztatni:  hogy 
gondolkozásra,  elme-surlódásra,  idea-cserére  s  a  t.  nyújtottak  alkal- 
mat s  ingereltek,  a  mit  legrosszabb  akaróm  sem  tagadhat,  s  ekép 
hasznok  csupán  csak  abbul  áll,  hogy  egy  s  más  tárgyat  egy  kissé 
megpendítettek,  a  mi  után  azokat  a  közvélemény  lassanként  igazi 
egyensúlyba  hozandja !  S  ez  értekezésnek  is  az  lesz  —  ha  lesz !  — 
egész  haszna. 

Sokan   igy   okoskodnak :   „Nem   ez   a   mód  a  közönséget   elő- 

lépésre  nioüdítn?  —  nem  gúny,  nem  keseiü  dorgálás  hat  rá,  inkább 
azért  is  megmarad  előítéleteiben  s  a  t*  Ennek  első  részét  megenge- 
dem, kérvén  azokat,  kik  igy  szólnak  —  s  többet  nevezhetnék,  kik 
szórul-szóra  igy  szólnak:  —  bírálgassanak  engem  utóbb  is,  szívesen 
tűröm ;  de  ne  üljenek  mindig  veszteg,  hanem  válasszanak  ők  imí.s 
módot,  s  léptessék  a  közönséget  más  módon  elő,  midőn  nem  hiszem 
azért  sem  akarna  kilábolni  ártalmas  hicdelmibül  s  tespesztő  tudatlan- 
ságául a  község,  mivel  az  neki  tán  egy  kicsit  kíméletlenül,  s  igen  is 
nyersen  lobbantatik  szemére.  Ily  cselekvésmód  makacs  gyermekekhez 
illenék  s  nem  férfiakhoz,  kik  a  jó  tanácsot  végre  csak  elfogadják,  ha 
egy  kicsit  kedvetlenül,  boszankodva,  s  a  kellemetlen  tanácsadót  nem 
szívelve  is! 

Hiányinkat,  hátramaradásinkat  a  külföldrül  kaczagni  s  ott 
sybaritaként  élni,  valóban  megvetésre  méltó ;  midőn  szabadnak,  vagy 
legalább  megbocsáthatónak  tartom :  porainkat,  mocsárinkat,  utainkat 
és  számtalan  ilycseket  egy  kissé  nevetni kivált  mikor  határ- 
nélküli kellcmökben  bőven  s  hiven  osztozunk  idehaza! 

S  ím,  barátom,  tőled  mint  olvasómtul  végre  el  kell  válnom. 
Rcményimet  egy  szebb  jövendő  felől  semmi  nem  gyengítheti,  s  bizom 
honfitársim  telivérü  nemes  fiatalságában,  élőnkbe  tüntetendi  még, 
vagy  sírboltunkra   állítandja  nemzetünk  valahai  fényesb   s  dicsőbb 

létét !  Munkád  16-ik  lapján  azt  mondod :   Jóiban  ösmérte 

a  külföldi  herczeg  De  Ligne  nemzetünket,  mint  az  utazott  magyar  gróf  — 
s  ebben  igazad  lehet,  ha  gyermekkoromra  tekintek  vissza;  —  de 
bizom  Istenben :  „most  jobban  ismerem  a  hont  mint  6,*  s  reméllem, 
neki  —  bár  emlékezetét  mély  tisztelettel  köszöntöm,  magyarországruli 
ítéletében  igaza  nincs ;  mert  a  herczeg  munkáiban  azt,  a  mit  te  hozál 
elő  —  s  a  mi  nem  egyéb  mint  szép  szó,  melynek  fenekét  oly  szo- 
rosan vizsgálni  nem  szokás  —  ugyan  nem  találtam,  hanem  a  146-ik 
lapon  e  sorokat,  melyeken  kívül  a  magyarrul  egy  szó  sincs :  „dans 
un  pays  oü  il  y  a  six  partis  puissants,  qui  se  détestent:  le  clergé 
catholique,  grec  et  protestant,  les  magnats,  les  gentilshommes,  et  les 

paysans ."  Már  pedig  én  azt  hiszem  —  ámbár  számos  szomorú 

példa  van  előttünk,  mily  vad  tűzzel  viseltetnek  mindezen  felekezetek 
egymás  iránt,  s  még  a  legszerencsésbek  is  mint  állják  nem  csak  a 

más  felekezetűek,  hanem  a  vélek  egyszületésüeknek  te  útját,  s  mily 
indulatossággal  taglalják  őket  sokszor,  —  mégis,  mondom,  azt  hiszem 
erősen  :    hogy   gyűlölet,    mint  a  herczeg  állítja,    a    magyar  közt  nem 

volt,  nincs,   nem  is   lesz   soha s  mindazon  ősi  elleneskedé- 

sink,  melyek  a  hazát  annyiszor  gyászba  boríták  —  —  —  s  mai  sok- 
szori divergentiáink,  melyek  megint  most  tartanak  minden  erőnk 
mellett  az  asthenia  nyomorultsági  közt  —  semmi  egyébbül  nem 
eredének  s  erednek,  mint  vezetni  vágyásbul,  —  mely  az  erőnek,  s 
egy  kis  hiúval  kevert  büszkeségbül,  mely  a  fiatalságnak  jele  ;  s  azért 
merek  élni  és  halni,  —  mert  ha  csalatkozom,  inkább  nem  kívánok 
élni  —  hogy  mindezen  felekezetek  nemcsak  nemes  szívok  sugalma, 
de  józan  belátások  tanácsa  következésében  is,  a  valódi  szabadság 
szellemének  áldozván,  lassanként  úgy  fognak  egyezni,  s  a  polgáriság 
oldhatlan  köteléki  által  elannyira  egymáshoz  csatlakozni :  hogy  végre 
a  közjó  s  honi  dicsőség  fényében  minden  egyes  tekintet  s  magán- 
járó énség   és   önség  tökéletesen   clolvadand s   a   hazaszeretet 

szent  zászlója  alatt  nagy  és  kicsi  rokonérzéssel  egyesülni,  s  a  király- 
székkel együtt  oly  erőt  alkotni  fog,  milyet  csak  pyramisokban  tapasz- 
talunk, hol  egy  tág  s  egyenlő    alapon    emelkedik   az   építmény,  s  az 

épület  erejét  az  alap,  azaz  a  nemzet legfőbb  magasságát  pedig 

az  egekbe  ötlő  legfelsőbb  ékkő,  azaz  a  fejdelem  alkotja! 

Mindezek  után  barátságomat  ajánlom,  s  kérlek :  fogj  kezet 
velem  s  munkálkodjunk,  fáradozzunk  rokon  egyetértéssel,  „mig  a  halál 
ki  nem  vág" 

„Adja  Isten,  hogy  hazánknak, 

Mint  a  nagy  király  alatt, 
Három  tengerpart  virányi 
Vessenek  határfalat!" 

A  moly,  szú  mindenbe  esik,  "mindenütt  zöldéi  a  penész,  s  a 
rozsda  megemészti  még  az  aczélt  is.  —  Ne  felejtsük,  rajtunk  is  rág 
az  idő 

„ mert  ki  tudja 

Óra  múlva  mily  sors  vár!" 

s  használjuk  a  nekünk  tán  már  igen  rövidre  mértet  inkább  honunk 
szolgalatjára,  mint  viszon-üldözésinkre.  Ne  éljünk  mi  kevesen,   kik  a 

közjóért  törekedünk,  villongásban,  háborúban,  mert  akkor  egész 
igazsággal  Ítélhetne  minket  a  közönség  hiúknak,  s  nem  hazaszeretők- 
nek, a  miknek  tartatni  óhajtunk. 

Ha  azonban  czélirányosbnak  tartod  külön  utón  járni,  s  úgy 
hiszed  a  közjót  sikeresebben  előmozdíthatni,  ha  te  balra  vonod, 
midőn  én  jobbra,  számos  partink  s  felekezetink  pedig  hol  előre,  hol 
hátra,  hol  fel,  hol  lefelé,  s  igy  szélylyel  húzogatják,  úgy,  hogy  nem 
is  mozdulhat  kelleteként  helyébül  —  tűrnöm  kell,  s  bajnoki  elszá- 
nással fogadom  s  veszem  fel  a  viadal-kcztyüt ;  s  minthogy  én  vagyok 
a  sértett  rész,  rajtam  a  sor  elhatározni  fegyverinket. 

Hallottad  tán  ezen  anekdotát :  „Két  hős,  mind  a  kettő  derék  és 
nemes,  egyenlőn  lángolt  egy  maga  körül  csudálatos  bájt  lehelő 
hölgyért;  mindegyik  el  akará  nyerni  a  viszonérzés  mennyei  aján- 
dékát, s  igy  sokszor  egyik  a  másiknak  útjában  állott,  s  a  két  bajnok, 
kikben  sziv  s  lélek  oly  rokon  vala,  egymás  legvéresb  ellensége  lőn. 
Nem  tudák  az  indulatosak  végezni  gyászos  ellcntiségöket,  míg 
majd-majd  halálos  kettős  viadalra  kerüle  a  dolog.  —  Szerencséjökre 
megtámadá  az  ellcnhad  a  magát  teljes  bátorságban  hitegető  tábort.  — 
a  imc  mint  villám  futja  keresztül  a  valóban  nemesek  lelkét  „a  viszál- 
kodások  undok  képe"  s  mennyei  erőre  gyúlnak,  -  -  kezet  fognak,  s 
„ki  bajtársinak  erősb  paizsa,  ki  vitézb !  —  igy  kiáltanak  fel  —  az 
legyen  ezentúl  versenytárgyunk  s  az  intézze  végkép  minden  sérel- 
minket  el."  E  dicsőbb  módját  á  verseny-viadalnak  megszeretvén,  s 
helyre,  időre,  körülményinkre  alkalmaztatván,  téged  arra  hílak  ki: 
Tegyen  mindegyikünk  a  mennyit  tehet  hónáért,  földiéiért !  S  ki  becsü- 
letesebben, elszántabban  járandja  utolsó  lehelletéig  a  hazafiság  pályá- 
ját, az  legyen  győztes  —  diadalmas ! 


^ 

JEGYZETEK. 


Széchényi.  \.  23 


8.  1.  Ludovica-út,  az  a  mű-út,  mely  Károlyvárost  Fiúméval 
köti  össze ;  akkor  egy  társaság  tulajdonában  volt,  mely  vámot  sze- 
dett rajta. 

8.  1.  Collier  Grec,  az  a  szakáiviselet,  melyet  ma  Kossuth-sza- 
kállnak  mondunk, 

9.  1.  AppaJio,  olasz  szó,  általában  bérletet  jelent ;  itt  a  dohány- 
monopóliumot.  Ausztriában  ugyanis  volt  már  dohány-monopólium,  s 
ez  megnehezítette  a  magyar  dohány  kivitelét. 

9.  1.  Young,  angol  orvos  és  nemzetgazcla.  Koppé  és  lliaer,  híres 
német  mezőgazdasági  írók. 

10.  1.  A  simploni  út,  a  Svájczból  Felső-Olaszországba  2008  méter 
magasságban  vezető,  hegyi  átjáró,  melyet  Napóleon  építtetett. 

10.  1.  Gallia  árja  hazánkon,  a  napóleoni  hadjárat  Magyarország- 
ban 1809-ben. 

11.  1.  juslae  ligae  monda,  törvényes  öntvényű,  nem  hamis  pénz. 
11.  1.  Je  sais  qu'il  me  trompe,  mais  il  mamuse,  tudom,  hogy  meg- 
csal, de  mulattat. 

16.  1.  Caknil'oiirok  és  charadok,  szójátékok  és  szórejtvények. 

16.  1.  Mnanonika,  az  emlékezet  mesterséges  támogatásának 
tudománya. 

18.  1.  Kemzések,  nemzedékek. 

20.  1.  Helyeztetés,  helyzet. 

22.  1.  Pygmalion  márványa,  Pygmalion  cyprusi  király  egy  gyö- 
nyörű márványszoborba  szeretett  bele,  melyet  Aphrodité,  részvétből, 
megelevenített. 

22.  1.  Uj-Hollandia,  Ausztrália  régi  neve. 

23.  1.  Hadik  Endre  (1710—1790.),  magyar  generális,  ki  a  hót 
éves  háborúban,  1757-ben  Berlint  meglepte  és  megsarczolta. 

23.  1.  Cambium  mercantile,  kereskedelmi  váltó. 

25.  1.  Jntalmas  intézet,  részvénytársaság. 

26.  1.  Britnél  mérnök,  a  londoni  Themse  alagút  építője.  Canova, 
híres  olasz  szobrász.  Lawrence,  angol  arczképfestő.  Paganini,  olasz 
hegedűművész. 

26.  1.  Qnodlibetes  ember,  aki  mindenhez  konyít,  de  semmihez 
alaposan  nem  ért. 

26.  1.  Kalkbrenner  Frigyes  Vilmos.  Széchényi  idejében  igen  ked- 
velt zeneszerző  és  zongoraművész. 

26.  1.  Zeuxis,  görög  festő.  —  Szilágyi,  Mátyás  király  nagy- 
bátyja. —  Rossini,  olasz  zeneszerző.  —  Newton,  angol  mathematikus 
és  természettudós.  —  Piti,  angol  államférfi  és  szónok. 

31.  1.  Az  éhséggel  s  hideggel  küszködő  gallnsnak  Berezinanál.  Czél- 
zás  Napóleon  1812-iki  oroszországi  hadjáratára.  Vilna,  Napóleon 
főhadiszállása  s  a  sereg  ellátási  czikkeinek  raktára  volt. 

31.  1.  Datur  morfus  in  rebns,  minden  dolognak  megvan  a  maga 
mértéke,  módja. 

32.  1.  Montgolfier  veszedelmes  hajója,  a  Montgolfier  testvérek  által 
föltalált  léghajó. 

32.  1.  A  circulus  quadraturája,  a  kör  négyszögesítése:  megold- 
hatatlan mathematikai  probléma. 

33.  1.  A  praecipitium  feneke,  a  vagyoni  bukás. 

33.  1.  A  fanica,  páni  félelem. 

34.  1.  Don  Jüan  víg  vacsorája.  Don  Jüan  a  holt  kormányzó  leányai 
elcsábítva,  a  halott  szobrát  vacsorára  hívja  meg.  A  szobor  megjele- 
nik s  Jüant  a  pokolba  taszítja. 

35.  1.  Őrindúr,  gróf  Müllner  Gottfried  Adolf  német  végzet  tragédia 
író  „A  vétek"  czímű  darabjának  alakja. 

35.  1.  Terracina,  kikötő  város  a  tyrrheni  tenger  partján,  kör 
nyéke  Széchényi  idejében  rablófészek. 

35.  1.  Marien-Auban  irrigatio  is pracktikáltatik.  Azirrigatio  itt  öntő 
zést  jelent. 

41.  1.  Statusunk,  társadalmi  állásunk. 

42.  1.  Ex  omnibus  áliquid  ex  totó  nihil,  mindenből  valamit,  az 
egészből  semmit. 

42.  1.  Pentelikei  márvány.  Pentelikon  az  attikai  Brilettosz  hegység 
neve  az  ó-korban,  a  lábánál  fekvő  Pentele  városáról. 

43.  1.  Franklin  Benjámin  (1706—1790.),  az  Egyesült  Államok- 
egyik  legnagyobb  államférfia,  politikai  és  közgazdasági  írója. 

44.  1.  Báró  St.  Valószínűleg  báró  Steigentosch,  Széchenyi 
barátja,  kinek  humoros  mondásait  másutt  is  gyakran  emlegeti. 

46.  1.  Zeno  (K.  e.  350—264.),  görög  bölcs  a  stoicismus  alapí- 
tója, Ráncé  Domonkos  (1626—1700.),  a  trappista  rend  megalapítója: 
e  kettő  a  szigorú  életphilosophia  képviselője  Epikur  és  Voltaire 
könnyebb  életfelfogásával  szemben. 

48.  1.  Montaigne  (1533—1592.),  franczia  philosophus. 

49.  1.  Qui  dit  trop ...  a  ki  nagyon  is  sokat  mond,  semmit  sem 
mond.  11  n'y  a  fas...  Nincs  nagyobb  szerencsétlenség,  mint  ha  az 
embernek  ostoba  barátja  van. 

49.  1.  Várna  düledéki.  Várnát  az  orosz-török  háborúban  Miklós 
czár  1828-ban  bevette,  de  a  háború  tovább  folyt  Trafálgar,  spanyol 
hegyfok,  mely  mellett  1805.  okt.  21-én  híres  tengeri  ütközet  vívatott. 
Abukir,  Alsó-Egyiptomban  a  Földközi-tenger  partján  fekvő  község,  két 
csatáról  nevezetes  ;  az  egyikben  Nelson  angol  admirális  verte  meg  a 
franczia  flottát,  a  másikban  Napóleon  a  török  hadsereget. 

49.  1.  Horatiusok  és  Curiatiusok,  három-három  testvér,  kik,  midőn 
Róma  s  Álba  Longa  az  uralomért  viszálykodott,  szülővárosuk  helyett 
szembeszálltak  egymással. 

50.  1.  Sequestrum,  vagyoni  zárlat,  zárgondnokság,  melyet  a 
könnyelműen  gazdálkodó  vagy  tönkrement  földbirtokos  vagyonára 
kivetnek. 

53.  1.  Didót,  híres  párizsi  könyvnyomdász  és  könyvkereskedő 
család.  Czége  ma  is  fennáll. 

53.  1.  Como  s  Bdlagio,   éjszak-olaszországi  igen  szép  tóvidékek 

54.  1.  Osmán  dühének,  a  török  támadásoknak. 

55.  1.  Óh  más  magyar  kar.  Idézet  Berzsenyi  „Magyarokhoz' 
czímü  ódájából. 

56.  1.  Jár  számkivetetten.  Vörösmarty  „A  magyar  költő"  czímű 
költeményének  kezdő  sorai. 

59.  1.  A  faizás,  az  úrbéreseket,  vagyis  a  földhöz  kötött  job- 
bágyokat illető  haszonvétel  a  földes  úr  erdejében.  —  Limitáczió,  ársza- 
bás :  a  törvényhatóságok  régi  joga,  hogy  minden  iparczikk  és  termény 
árát  időközönként  megállapíthatták.  —  A  dézsma,  a  tized,  melyet  a 
jobbágy  földesurának  adott. 

61.  1.  Transito,  olasz  szó,  átmeneti  kereskedelem,  áruk  átszállí- 
tása idegen  országokon. 

67.  1.  Smith  (1723—1790.),  angol  közgazdasági  író.  —  Baring 
szintén.  Herschel,  apa  és  fiu,  (amaz  1738—1822,  emez  1792—1871.) 
angol  csillagászok.  Kopernikus  (német :  1473—1543.)  és  Galilei  (olasz : 
150-1—1642.),  a  renaissance  legnagyobb  csillagvizsgálói. 

69.  1.  irány,  arány. 

71.  1.  Aristippos,  görög  bölcs ;  philosophiája :  az  élet  teljes 
kiélvezése. 

72.  1. 

egymást 
Váltja  örök  romőlás  s  teremtés; 
Idézet  Berzsenyi  „Amathusz"  czímű  költeményéből. 

73.  1.  Marathon  mezején  Miltiades  aratott  dicső  győzelmet  a 
perzsákon  (490.  K.  e.)  —  A  Termopyle  szorosban  Leonidas  halt  hősi 
halált  (480.  K.  e.) 

74.  1.  Ubi  bene  ibi  patria,  a  hol  az  ember  jól  érzi  magát,  ott 
a  hazája. 

75.  1.  Hotentot  s  kakerlák,  délafrikai  vad  néger  törzsek. 

77.  L  John  Bull  (Ökör  János),  az  angolok  csúfneve.  —  Peerage, 
a  peeri  méltóság,  melynek  öt  foka  van. 

77.  1.  Washington  (1732— 1799.),  az  Egyesült-Államok  független- 
ségének megalapítója. 

77.  1.  Saltus  in  natura,  ugrás  a  természetben. 

78.  1.  Minden  ország  támasza,  talpköve . . .  Idézet  Berzseny  „A  ma- 
gyarokhoz" czímű  ódájából. 

79.  1.  Kömer  (1791—1813.),  német  költő,  Zrínyi  Miklós  sziget- 
vári kirohanásának  történetét  drámában  írta  meg,  mely  egész  Német- 

országot  fényes  sikerrel  járta  be.  Sálamis  mellett  Themistokles  győzte 
le  a  perzsa  hajóhadat  480.  K.  e.  —  FtattatáX  Pausanias  verte  meg  a 
perzsa  hadsereget  479.  K.  e.  — •  Leiiktra  mellett  Epaminondas  aratott 
diadalt  a  spártai  had  fölött.  374.  K.  e. 

79.  1.  Erdélyi  Múzeum,  irodalmi  folyóirat,  mely  Döbrentei  Gábor 
szerkesztésében  10  füzetben  jelent  meg  (1813—18.) 

84.  1.  Egyetem,  összesség,  közösség. 

86.  1.  Confutsee  (551—478.  K.  e.),  chinai  bölcsész  és  vallás-ala- 
pító. —  Bacon  (1561—1622.),  angol  philosophus. 

89.  1.  Regis  ad  exemplum  (totus  componitur  orbis),  ClauJianus 
római  történetíró  De  quarto  consulatu  Honorii  czímű  munkájából 
való  idézet.   Magyarul :    A  király  példájára   igazodik  az  egész  világ. 

91.  1.  Philippus,  Nagy  Sándor  orvosa,  akit  a  hagyomány  sze- 
rint levélben  bevádoltak  a  király  előtt,  midőn  az  Ázsiában  halálos 
betegen  feküdt,  hogy  meg  akarja  orvosságával  mérgezni.  Nagy  Sán- 
dor átnyújtotta  a  levelet  Philippusnak,  de  elébb  szó  nélkül  fölhaj- 
totta az  általa  nyújtott  keserű  orvosszert,  amely  aztán  talpra  is 
állította. 

95.  1.  Legilimo  juris  ordine,  törvényes  jogrend  által. 

95.  1.  Penes  compassum.  „A  litterae  compassus"  mutui  alapján  az 
egyik  biró  Ítéletét  a  másiknak  végre  kell  hajtania. 

96.  1.  Gloriosa  incertitudo,  amabilis  confusio,  dicső  bizonytalan- 
ság, szeretetreméltó  zavar.  —  Clara  pacia  . . .  szoros  alku,  jó  barátság. 

98.  1.  An  onus  publicum  fundo  inhaereat.  Széchenyi  tévesen 
idézi  (vagy  a  Hitel  első  kiadásába  nyomdahiba  folytán  csúszott  be 
igy)  az  1741 :  VIII.  törvényezikket,  a  mely  igy  hangzik :  ne  önus 
publicum  quoquo  modo  fundo  inhaereat  (a  telket  semmiféle  közteher 
ne  nyomja).  S  ez  a  nemesség  adómentességének  —  melyet  Wer- 
bőczy hármas  könyve  első  részének  kilenczedik  czikkében  kimond  — 
megerősítése  volt.  A  resistendi  facultas,  a  fegyveres  ellenszegülés  joga 
a  törvénysértő  királylyal  szemben,  melyet  az  Aranybulla  31-ik  pontja 
biztosít  a  magyar  nemességnek,  s  melyet  az  1687-iki  országgyűlés 
I.  Lipót  iránt  a  törökök  kiűzésért  való  hálából,  eltörölt. 

98.  1.  Quod  HU  non  vis  fieri,  a  miről  nem  akarod,  hogy  veled 
megtörténjék,  azt  ne  tedd  másnak. 

100.  1.  Sago  d  tóga  darissimi,  harczban  és  békében  kitűnő. 

102.  1.  De  morluis ...  a  holtakról  semmit,  ha  csak  jót  nem. 

103.  I.  De  mortnis  aut  lene ...  a  holtakról  vagy  jót,  vagy 
semmit. 

104.  1.  Azon  bizonyos  eltöriilhetlen  törvényért . . .  Czélzás  Solon 
azon  törvényére,  melyet  mindaddig  nem  volt  szabad  eltörölni,  mig 
Solon  Athénbe  vissza  nem  tér,  a  mi  a  monda  szerint  soha  sem 
történt  meg. 

108.  1.  Sub  aegide  legis,  a  törvény  ótalma  alatt. 

110.  1.  Bebek,  Oláh  stb  . . .    kihalt   magyar    oligarcha  családok. 

114.  1.  Az  1814-iki  béke,  melyet  Ferencz  császár  Napóleon- 
nal kötött. 

118.  1.  Libere  vólenti...  Azon,  a  ki  önként  kivan  valamit,,  nem 
esik  Jogtalanság  a  dolog  megtörténtével. 

124.  1.  Aristides,  (509—468.  K.  e.),  nagy  athéni  hadvezér  és 
államférfi.  —  Cato,  két  római  hadvezér  és  államférfi  neve.  Az  idő- 
sebb:  Cato  Censorius  (235—149.  K.  e.),  az  ifjabb:  Uticai  Cato 
(95—46.  K.  e.)  Brutus  (85—42.  K.  e.),  Caesar  gyilkosa.  —  Scipio, 
több,  de  különösen  két  hircs  római  hadvezér  neve.  Az  egyik  Scipio 
Africanus  major  (235—183.  K.  e.),  a  másik  Scipio  Africanus  minor 
(185-129.  K.  e.) 

127.  1.  Gaudeaut  bene  mii,  örvendjenek  a  szerencsés  körül- 
mények közt  születettek. 

127.  1.  Cicero  de  officiis.  Cicero  (106—43.  K.  e.),  hires  római 
szónok  és  bölcselő;  utolsó  bölcsészeti  munkája:  De  officiis  (a  köte- 
lességekről). 

128.  1.  Cum  omni  et  pleno  jure  competál,  teljes  joggal  kijár. 
133.  1.  Fruges   consumerc  nati,  a  gyümölcs  elfogyasztására  szü- 
lhettek. Horatius,  Epist.  I.  2. 

133.  1.  Oly  házba  való.  Czélzás  az  őrültek  házára,  a  mi  akkor 
még  Magyarországon  nem  volt. 

133.  1.  Ad  fractionem  panis,  kenyértörésre. 

137.  1.  Sardanafal,  Assyria  utolsó  királya,  ki  tétlenségéről  és 
kicsapongásairól  volt  hires. 

140.  1.  Majorátus,   oly   örökösödési  rendszer,    mely  szerint  az 

örököl,   ki   az    utolsó    birtokos    legközelebbi    rokonai    közt    a  leg- 
idősebb. 

143.  1.  Forsfontozás,  a  földes  úr  oly  utazása,  melyhez  a  jobbágy- 
nak kellett  adnia  a  lovat. 

144.  1.  Refraesentativum  systema,  képviseleti  rendszer. 

145.  1  Ils  travaillérent . . .  sokat  dolgoztak,  de  keveset  végeztek. 
151.  1.  Cottdüio  sine  qua  non,  elengedhetetlen  feltétel. 

153.  1.  Ilion  palládiuma,  Pallas  Athene  égből  hullott  szobra, 
mely  Trója  védője  volt. 

154.  1.  Vaccina,  a  himlőoltáshoz  használt  tehén-nyirok. 

158.  1.  Psyche,  Ámornak,  Venus  fiának  felesége,  ki  férjét  csak 
éjjel  láthatta.  Széchenyi  napvilágnál  is  látja,  tehát  jól  ismeri 
nemzetét. 

161.  1.  Ctirtius,  nemes  római  ifjú,  ki  midőn  Rómában  a  fórumon 
mély  akna  támadt  s  a  jósok  kijelentették,  hogy  csak  a  város  leg- 
nagyobb kincsének  belevetése  után  fog  bezárulni,  e  szavakkal : 
„Róma  legnagyobb  kincse:  fegyvere  és  bátorsága"  —  fegyverestül  a 
mélységbe  dobta  magát,  mely  be  is  csukódott 

162.  1.  Apród,  jelentéktelen  ember. 

166.  1.  A  német  jelige:  Néha  egy  magból,  melyet  egy  madár 
ejtett  el,  a  fák  teljes  egy  erdeje,  egész  egy  új  teremtés  sarjadott   ki. 

167.  1.  Cassandra,  a  trójai  királyleány  előre  megjósolta  a  bekö- 
vetkezendő nagy  szerencsétlenségeket,  de  nem  hittek  neki. 

168.  1.  Nebenius,  német  nemzetgazda.  A  munka,  melyre  Szé- 
chenyi hivatkozik  1828-ban  jelent  meg  :  A  nyilvános  hitel  természeté- 
ről és  alapjairól. 

169.  1.  A  spanyol  Alvari,  akkoriban  igen  használatos  latin 
nyelvtan  szerzője,  ki  a  nemi  szabályokat  versbe  fűzte.  Egy  ilyen 
szabály  kezdete  a  Quae  maribus  is. 

171.  1.  Veritas  ódium  parit,  az  igazság  gyűlölséget  szül. 
171.  1.     Vizi-ház,    gőzhajó,    melyen    Széchenyi    az    Al-Dunát 
járta   be. 

176.  1.  Él  magyar,  áll  Buda  még.  Idézet  Kisfaludy  Károly 
.Mohács"  czímű  elégiájából. 

177.  1.  Minerva,  a  tudományok  istennője. 

178.  1.  Quand  on  voit  ...  Ha  látjuk  egy  írónál  az  általános  jó 
szándékot,  ritkábban  fogunk  csalatkozni,  ha  azokon  a  helyeken, 
melyeket  kétértelmüeknek  hiszünk,  a  jó  szándék  szerint  ítélünk, 
mint  ha  valami  különálló  rossz  szándékot  tulajdonítunk  neki. 

179.  1.  Animál  rafiné,  furfangos  állat. 

181.  1.  Helota,  spárta,  rabszolga. 

182.  1.  Kiknek  földön  élő  számokbul . . .  Széchenyi  az  akkor  elhunyt 
Kisfaludy  Károly  emlékének  szenteli  e  sorokat. 

182.  1.  II  faut . . .  bátorítani  kell  a  tehetségeket. 

182.  1.  Edinburg,  Westminster  Review-k,  akkoriban  erős  hangú 
angol  folyóiratok. 

183.  1.  Ah!  nostris .  ..  Ellenségeinkhez  jusson  el  ez  ocsmány  és 
nemtelen  bűn  híre.  (Virg.  Aeneiséből.) 

184.  1.  Még  Vojdisek  úr  is . .  .  Mert  Vojdisek  fordítása  különben 
igen  rossz  volt. 

184.  1.  Hermeneutika,  magyarázattan,  írók  magyarázásának 
tudománya. 

184.  A  fotiori  fit  denominatio,  a  kiválóbbról  történik  az  elnevezés. 

185.  1.  Á  l'estragon . . .  franczia  elnevezései  különböző  anya- 
gokból előállított,  csipősnél-csipősebb  ízű  eczeteknek. 

185.  1.  Safienti  fauca,  bölcsnek  keveset  (kell  mondani,  mégis 
megérti). 

186.  1.  Comme  il  est...  minthogy  igen  nehéz  jó  művet  írni  és 
nagyon  könnyű  azt  megbírálni,  mert  az  írónak  valamennyi  kaput 
meg  kellett  védenie,  a  kritikusnak  pedig  csak  egyet,  a  gyöngék  közül 
támadni,  azért  ennek  tévednie  nem  szabad,  és  ha  megtörténnék, 
hogy  folyton  tévedne,  menthetetlen  lenne. 

Különben,  mivel  a  kritikát  űgyis  tekinthetjük,  mint  a  biráló 
fölényének  fitogtatását  mások  fölött,  s  rendes  eredménye  az,  hogy  az 
emberi  gőgnek  kedves  pillanatokat  szerez,  azért  az  olyanok,  kik 
ráadják  fejüket,  méltánylást  érdemelnek,  de  elnézést  csak  ritkán. 

198.  1. a  feasant  of  the  Alps.  Idézet  Byron   „Manfréd" 

czímű  drámai  költeményéből.  Magyarul  —  Ábrányi  Emil  fordításá- 
ban —  igy  hangzik: 

.  .  .  látlak  tégedet 
A  havasok  lakóját,  —  egyszerű 
Erkölcsidet  és  nyájas  kis  tanyádat: 
Látom  türelmes,  jámbor  lelkedet, 
Mely  büszke  és  szabad  ;  önérzetednek 
Ártatlanságban  rejlő  erejét; 
Nappal  vidámság,  éjjel  csöndes  álom ; 
Munkádat  a  veszély  megnemesíti ; 
Kedves  derült  öregség  áll  előtted, 
Nyugalmas  sir  zöld  hantján  kis  kereszt, 
Míg  koszorú  és  sírirat  gyanánt 
Az  unokák  hű  rádemlékezése. 
Ezt  látom  én. 
208.  1.  leli  theile . . .    Két   részre    osztom    a    németeket ;    udvari 
tanácsosokra  és  olyanokra,  a  kik  azokká  szeretnének  lenni. 

214.  1.  Phile,  attikai  helység,  mely  mellett  Thrasybulos  athéni 
hadvezér  küzdött  a  zsarnokság  ellen. 

214.  1.  Felforgat . . .  Idézet  Berzsenyi  „A  magyarokhoz"  czímű 
ódájából. 

220.  1-  A  félvilággal .  .  .  Idézet  ugyanonnan. 

221.  1.  Severin  bérczei,  azon  hegyek,  melyek  a  fiumei  tenger- 
öblöt a  Kulpától  elválasztják. 

222.  1.  Gibbon  (1737—1794.),  hírneves  angol  történetíró. 

226.  1.  Extra  Hungáriám  (non  est  vita,  si  est  vita,  non  est  ita), 
Magyarországon  kivül  nincsen  élet,  ha  van  is:  nem  ilyen. 

232.  1.  Az  1825-iki  országgyűlés,  1825-ben  szakított  Ferencz 
császár  az  abszolutizmussal  és  hivott  össze  igen  hosszú  idő  óta  elő- 
ször országgyűlést 

233.  1.  A  tudós  társasági  javalat,  az  Akadémia  alapítása. 
236.  1.  Furman,  fuvaros. 

238.  1.  Union  estforce . . .  egyesülés  :  erő,  megoszlás  :  gyengeség. 
246.  1.  Laissez  nous  fairé,  csak  bízzátok  ránk,    majd   mi   meg- 
csináljuk. 

246.  1.  Tus  foiiioris,  az  erősebb  joga. 

251.  1.  Socraies  (469—399.  K.  e.),   a  legnagyobb   görög  bölcse- 

lők  egyike.  Phocion  (a  K.  e.  negyedik  században),  athéni  hadvezér 
és  államférfiú.  Regulus  (a  K.  e.  harmadik  században),  római  had- 
vezér, a  törhetetlen  becsület,  hazaszeretet  és  önzetlenség  mintaképe. 
Aristogiton  és  Harmodios  az  a  két  görög  ifjú,  a  kik  megölték  hazájuk, 
Attika  zsarnokát,  Hipparchost. 

251.  1.  Transporter  dans  les  siécles . .  Visszavinni  az  elmúlt  szá- 
zadokba minden  eszméjét  azon  századnak,  melyben  élünk :  ez  a 
tévedések  forrásai  közül  a  legtermékenyebb.  Azoknak,  a  kik  moder- 
nekké akarják  tenni  az  ó  századokat,  azt  mondom,  amit  Egyiptom 
papjai  mondottak  Solonnak:  „Óh  Athéniek,  ti  csak  gyermekek 
vagytok  \" 

252.  1.  Polybios,  az  ó-kor  egyik  legkiválóbb  történetírója,  a 
K.  e.  második  században.  Xenophon  (434— 359.K.  e.),  görög  történetíró  és 
bölcselő.  A  Commentárok,  Július  Caesar  (100—44.  K.  e.),  azon  történeti 
műve,    melyben   saját  galliai  hadjáratát  és  a  polgárháborút  írja  meg. 

252.  1.  Arisiotelcs  (384—322.  K.  e.),  görög  bölcselő.  Plinius  (az 
idősebb :  23—79.  K.  e.),  római  természettudós.  Lucretius  (98—55. 
K.  e.),  római  költő,  a  ki  „De  rerum  natura"  czímű  tankölteményében 
a  természettudománynyal  is  foglalkozik. 

252.  1.  Archimedes  (287—212.  K.  e.),  az  ó-kor  legkiválóbb  görög 
matematikusa  és  fizikusa.  Cohimella,  a  K.  u.  első  század  közepén  élt, 
mezőgazdasági  író  volt. 

252.  1.  Laudator  iemporis  acii,  a  múlt  idő  dicsérője.  (Horatius 
Ars  poeticájából). 

252.  1.  Afollodorus  (az  ötödik  században  K.  e.),  athéni  festő. 
Praxiteles  (365—335.  K.  e.)  és  Phidias  (a  K.  e.  ötödik  században  élt), 
görög  szobrászok. 

252.  1.  Dionysius  (406—367.  K.  e.)  Szirakúza  zsarnoka. 

253.  1.  Cincinnatus  (a  K.  e.  ötödik  században),  római  patrícius, 
az  ősrómai  erény  és  erkölcs  példaképe,  ki  konzullá  való  megválasz- 
tásának hirét  szántás  közben  kapta. 

253.  1.  Quod  nihil  fulchrins . . .  hogy  semmi  szebb  nincs. 

253.  1.  Traján  (53—117.  K.  u.),  hatalmas  római  császár,  a  ki 
Dáciát,  (a  mai  Erdélyt)  meg  akarva  hódítani,  a  Dunán  hidat  veretett 
és  a  Kazán  szorosban,  a  Duna  sziklapartjain,  utat  vésetett  hada  számára. 

257.  1.  Mazur,  szegény  csavargó. 
257.  t  Okik:  okul. 

264.  1.  Remonda  (a  franczia  remonte),  még  idomítatlan  ló. 
268.  1.  Efideios  (a  K.  u.  első  században),    stoikus  bölcselkedő 
Rómában.  —  Penn  William  (1644—1718.),  angol-amerikai  államférfiú. 

268.  1.  Révai  (1750—1807.)  nyelvtudós.  Tehát  se  lélek  se  Révai: 
se  kiváló  gondolatok,  se  gyönyörű  vagy  hibátlan  nyelvezet,  (se 
nyelvi  szabatosság). 

269.  1.  Polynesia,  az  Ausztráliától  nyugatra  elterülő  sziget- 
világ neve. 

269.  1.  Najoleon  continentale  systemája :  a  szárazföldi  zár,  melyet 
Napóleon  Anglia  ellen  elrendelt,  s  melynek  értelmében  sem  Franczia- 
országba,  sem  a  vele  szövetséges  államokba  angol  iparczikkeket  szállí- 
tani nem  volt  szabad. 

272.  1.  Gotisched  (1700—1766.),  német  tudós  és  író.  Adelung 
(1732—1806.),  német  nyelvész. 

282.  1.  Le  magistrat  qui . .  A  törvényhozó,  ki  az  igazságot  tisz- 
tábbá tette,  a  törvényt  részrehajaltlanabbá  hatalmas  és  gyönge  között ; 
a  harezos,  ki  tökéletesítette  a  győzelem  művészetét  azzal,  hogy 
kevésbbé  vérengzővé  tette,  annyiban,  hogy  inkább  eszével,  sem- 
mint nyers  erejével  győz ;  a  miniszter,  ki  a  trón  oldalán  a  nem- 
zetért dolgozott,  mintha  ettől  kapta  volna  megbízatását ;  a  költő,  ki 
a  színpad  édes  és  hatalmas  indulatai  közepett  egy  nagy  nép  eszének 
és  erkölcsének  előrevitelére  használta  föl  a  gyönyörködtetést;  a  böl- 
cselő, a  kinek  lángelméje  a  világegyetem  törvényeit  kutatta  és  néhány 
oly  kitűnő  szabályt  talált,  melyeket  az  emberi  szellem  követhet  vizs- 
gálódásaiban :  mindazok,  kik  bármely  állapotban,  bármely  nemben, 
fényesen  szolgálták,  és  dicsövé  tették  és  felvilágosították  nemzetüket. 

282.  1.  Tasso  (1544—1595.),  olasz  költő,  kit  Alfonzo  ferrarai 
herczeg  a  Szt.-Anna  kórházban  hét  évig  fogva  tartott  A  hagyomány 
szerint  azért  bűnhődött,  mert  Eleonóra  herczegnőbe  szerelmes  lett 
volna.  Ez  azonban  nem  áll.  —  Hospitál:  L'Hőpital  franczia  államférfiú 
(1504 — 1573.),  II.  Henrik  nővérének,  Valois  Margitnak,  kanczellárja,  ki 
ezen  állásában  ritka  hűségetés  önzetlenséget  tanúsított,  később  azonban 
Medici  Katalin  alatt  kegyvesztett  lőn. 

284.  1.  Páter  Alback  Szaniszló  (1795—1853.),  magyal'  születésű, 
német  hitszónok,  a  ki  Magyarországon  működött,  és  .Széchenyi  ide- 
jében egyházi  beszédeivel  igen  nagy  hírnévre  tett  szert.  Széchenyi 
gyóntatója  is  volt. 

284.  1.  Canning  György  (1770—1827.),  hires  angol  államférfiú. 

287.  1.  Romisten,  Vörösmarty  „Rom"  czímű  elbeszélő  költemé- 
nyének alakja. 

288.  1.  1761-btn  ajánlották  fel  a  magyarok  Pozsonyban  Mária 
Teréziának  „életüket  és  vérüket".  /764-ben  tartatott  e  királyné  ural- 
kodása alatt  az  utolsó  országgyűlés. 

289. 1.  A  Királyi  Magyar  Tanács:  a  Magyar  Királyi  Helytartótanács 

295.  1.  V y,  Vörösmarty. 

295.  1.  Jllustrissimus,  méltóságos,  magtrificus,  nagyságos,  sj'ccta- 
Mis,  tekintetes. 

302.  1.  A.  K.  V.  B.  A  Hitelben  használt  költött  nevek. 

305.  1.  Modus  mcrcndi,  a  pénzkeresés  módja. 

312.  1.  Cartouche,  igen  ügyes  franczia  tolvaj. 

322.  1.  Ennenes,  önös. 

327.  1.  Johanna  Schopenhauer,  a  regényirónő,  Goethe  barátnője, 
a  nagyhírű  philosophus  anyja. 

328   1.  Hodie  tttihi,  cras  tíbi,  ma  nekem,  holnap  neked. 

331.  1.  Művész,  kézműves,  iparos. 

336.  1.  Marcus  Aurelius  (121—180.  K.  u.),  egyike  volt  a  legjobb 
római  császároknak ;  de  utóda  megnevezésében  téved  Széchenyi, 
mert  Marc  Aurélt  Commodus  (161—192.  K.  u.)  követte  a  trónon,  a  ki 
kegyetlen,  semmitevő  uralkodója  lett  Rómának.  Ugyanígy  Titus  (41—81. 
K.  u.)jó,  és  Domitianus  (51—96.  K.  u.)  megint  kegyetlen  császár  volt. 

341.  1.  Elysium,  az  alvilág  azon  része,  hová  a  jámborok  és 
istenfélők  kerülnek. 

342.  1.  A  lafontainci  farhas  és  lepórázolt  eb.  Czélzás  Lafontainc 
franczia  meseköltő  (1621—1695.),  meséjére,  (Fables  I.  5.)  a  melyben 
egy  szabad,  bár  éhségtől  sovány,  és  egy  hizott,  de  lelánczolt  kutya 
beszélgetnek. 

343.  1.  A  kis  Zaches  tündér,  Hoffmann  E.  T.  A.  (1766—1822.), 
német  novellaíró  egyik  elbeszélésének  alakja. 

345.  1.  Cassa  domestica,  házi  pénztár. 

347.  1.  Ardor  civiutn,  polgártársak  heve.  Idézet  Horatius  ódájá- 
ból III.  könyv  3. 

34&  1.  Brougham  (1778—1868.),  angol  államférfiú,  szónok,  jog- 
tudós és  történetíró. 

350.  1.  Be  Ligne  Károly  József  herczeg  (1735—1814.)  sokat  uta- 
zott katona  és  író,  a  ki  Laudon  alatt  részt  vett  Belgrádnak  a  török- 
től való  visszavételében ;  kiadta  Rabutin  császári  hadvezér  magyar- 
országi hadjáratának  történetét  (Mémoires  1788.) 

350.  1.  Dans  un  pays . . .  egy  országba,  a  hol  hat  hatalmas  fele- 
kezet van,  mely  egymást  gyűlöli :  a  katholikus,  görög  és  a  protes- 
táns papság,  a  mágnások,  a  nemesek  és  a  parasztok. 

351. 1.  Adja  Isten  . . .  Idézet  Bajza  „Borének"  czímű  költeményéből. 

351  1.  .  .  mert  ki  tudja.  Idézet  ugyanonnan. 

ELŐSZÓ. 

Négy  kis  munkát  bátorkodtam  öt  esztendő  forgása  alatt  a  közön- 
ség elibe  terjesztni.  Mindegyiknek  legfőbb  irányzata :  figyelem-gerjesz- 
tés s  annak  megmutatása  volt,  hogy  mind  alkotmányunkban,  mind 
szokásinkban,  mind  polgári  helyzetinkben  tetemes  javításokra  legsür- 
getőbb szükségünk  van,  —  mert  az  előrehaladás  és  helybenmaradás  közt 
forog  nemzeti  életünk  s  halálunk  ;  s  hogy  feltámodásunkat,  regene- 
ratiónkat  mimagunk,  csak  mimagunk  eszközölhetjük  értelmi  súlyunk 
nagyobbítása  s  magyar  nemzetiségünk  nemes  kifejtése  által. 

A  legállatibb  ember  sem  maradhat  többé  veszteg,  ha  egyszer 
tisztán  látja  át  és  ismeri  el  nyomorult  álláspontját,  s  kellő  világú 
tükörben  szemléli,  mily  hátra  van  mindenben,  s  mily  szerencsétlen 
selejtességben  sorvadoz  mind  lelkére,  mind  testére  nézve.  A  tökéle- 
tesbet szomzujó  vágy,  mely  lelkünk  legfőbb  tulajdona,  s  annak  hal- 
hatlanságát  oly  világosan  bizonyítja  s  érezteti  velünk,  oka  ezen  elő- 
haladási  nemes  ösztönnek,  mely  tán  egyedül  emel  minket  felül  minden 
állaton  s  túl  annyira,  hogy  biztosan  remélhetjük  lelkünk  egykori 
csudálatos  erőre  fejlendő  hatalmát.  Ezen  ösztönnek  józan  irányzata 
—  a  mi  semmi  egyéb  mint  a  szép,  jó,  igaz,  való,  nemes  és  dicsőnek- 
mindenütti  s  mindenkori  szorgos  keresése  —  határozza  el  az  emberek 
s  nemzetek  alacsony  vagy  magas  létét ;  s  miután,  mint  mondom, 
azon  nemes  vágy,  mely  minket  szüntelen  a  tökéletesb  felé  ellenáll- 
hatlanul  ösztönöz,  minekünk  embereknek  azon  egyedüli  tulajdonunk, 
melyért  örülhetünk,  mert  csak  az  köt  minket  hatalmasb  lényekhez  — 

i* 

—  magához  az  Istenhez,  —  ügy  hiszem :  éppen  azon  egy  isteni  tulaj- 
don kifejtését  magunkban,  mieinkben,  honosinkban,  embertársinkban 
gátolni,  vagy  minden  tehetségink  szerint  előmozdítni,  azon  tett,  mely 
által  halálunkat  vagy  halhatlanságunkat  leginkább  határozzuk  el ;  s 
igy  —  mert  lenni  még  is  tán  kellemesb,  mint  nem  lenni  —  minden- 
kinek lehető  legjózanabb  cselekedete  nem  lehet  más,  mint  magának  s 
másoknak  szüntelen  oly  tükröket  készitni,  melyekben  mind  lelki,  mind 
testi  homály  s  mocsok  hathatósan  szembetűnő. 

Magam,  honosim  s  hazám  számára  ily  tükröket  készitni,  azóta 
szüntelen  foglalatosságom,  mióta  gondolkozva  élek ;  s  ha  csak  kevés 
év  előtt  mutatám  be  azoknak  legelső  próbáit,  az  azért  történt,  mert 
ily  tükrök  készítése  előtt  sok  idő  kellé  az  azokhoz  szükséges  szerek 
gyűjtésére.  De  kötelességem  érzete  közt  azokkal  tüstént  előállottam, 
midőn  körülállásim  s  némi  kis  tapasztalásim  azok  készítésére    sürge- 

tének nem  gondolván  azzal :  mikép  fogadandják  majd  a  tükör- 

művészt,  s  nem  készítnek-e  számára  viszont  olyanokat,  melyekben  ön- 
képe oly  rútul  fog  tűnni  fel,  hogy  egy  rém  jelenése  sem  lehetne  annál 
tán  undokabb ;  hanem,  úgy  mint  az  elsőt  készséggel  eszközlém,  mert 
honomnak  nem  parasitja  vagyok,  ki  —  midőn  annak  javaival  él  — 
mindig  csak  dicsér,  de  hű  barátja,  ki  igaz,  ugy  szivesen  szánám  el 
magamat  a  legkeserűbb  önismértetési  pillanatokra  is;  mert  tudtam, 
hogy  azokbul  az  ember,  valamint  egy  nemzet,  bármi  fájdalmasak  let- 
tek volna  is,  mindig  tisztábban  szokott  lábolni  ki,  mint  azelőtt  vala. 
S  ha  meggondoljuk,  miért  áll  a  magyar  szinte  minden  keresztény 
nemzetek  mögött,  szomorú  hátramaradása  legfőbb  okát  tán  annak 
fogjuk  tulajdonítni,  hogy  részint  országa  fekvése,  részint  körülállási 
hátráltaták  néha-néha  egy  szép,  hosszú  tekintetet  vetni  azon  jótevő 
tükörbe,  mely  ugyan,  mint  mondám,  rendszerint  felette  keserű  s  kel- 
lemetlen érzéseket  támaszt,  de  mind  nemzeteket,  mind  embereket  magok- 
kal megismertetvén,  végre  mindig  áldott  következéseket  szül ;  vagy 
pedig,  ha  honunk  fekvése  s  körülállási  ezt  nem  hátráltatták  volna  is, 
tán  azért,  mert  senki  vagy  igen  is  kevesen  szánták  magokat  el  ön-  s 
körülmény-ismereti  tükrök  készítésére. 

Azon  hatalmak,  melyek  Magyarországot  dúlni  akarták,  vagy 
dúlták  is,  inkább  a  hizelkedés,  mint  a  való  szózatját  választák ;  mert 

ki  hódítni,  fogni,  rabbá  tenni  akar,  inkább  s  biztosabban  jut  czélhoz, 
ha  tömjénez,  mézet  nyújt  s  virágokkal  fűzi  békóit  körül,  mint  ha  a 
mindig  annyira  ijesztő  valóval  akarná  a  sziveket  megnyerni.  S  igy 
történt,  hogy  századokon  keresztül  a  magyar  hizelkedéshez  megszo- 
kott, a  mibül  honosink  nagy  részének  önmaga  túlbecsülése,  gőgje  s 
hiúsága  támada ;  az  igaz,  egyenes  szótul  pedig  elszokott,  a  mibül 
megint  soknak  azon  teljes  meggyőződése  vévé  eredetét,  hogy  Hun- 
niát, mint  dicsőségtül  ragyogót,  s  lakosit,  mint  magas  helyen  állókat, 
a  világ  bámulja  s  irigyli,  mely  két  adatbul  azon  következésnek  kellé 
elvégre  folyni,  hogy  mi  maiak,  ha  hideg  vérrel  fontolgatjuk  állásinkat 
s  azt  más  nemzetekéivel  hasonlítjuk  össze,  fájdalomteli  mellel  leszünk 

kénytelenek  nyomorult  álláspontunkat   megvallani melynél 

még  alacsonyabban  állni  alig  lehető ! 

Már  hogy  tükreim  jók-e,  hamisak-e,  azt  nem  vitatom ;  hanem, 
valamint  azt  tartom  —  én  legalább  —  igazi  hű  barátomnak,  ki  nem- 
csak bizonyos  nagyobb  hibáimat  hozza  szemeim  elébe,  de  azokat  is 
érinti,  melyeket  bennem  feltesz,  s  igy  nekem  alkalmat  ád  javítni  vagy 

menteni  magamat úgy  én  is  az  által   hiszem   egyesekhez   s   a 

magyar  közönséghez  köteles  s  vonzó  hív  barátságomat  valódilag  tel- 
jesítni,  ha  oly  színekkel  festem  álláspontunkat,  mibenlétünket,  tulaj- 
doninkat,  mint  azok  szivem  s  lelkem  előtt  mutatkoznak. 

Én  azt  hiszem,  minden,  a  mi  bizonyos  mértéken  túl  nő,  hibás, 
s  hogy  kivétel  nélkül  mindennek  az  egész  roppant  világi  egyetemben 
időszakként  reformáltatni,  vagy  pedig  veszni  kell."  S  minekutána  lát- 
juk, hogy  istengondolta  napsystemák  is  bizonyos  revolutiók  alá  van- 
nak vetve,  eleinket  kárhoztatnunk  kellene,  ha  egy  még  az  emberiség 
gyermekkorában  szendergő  scytha  csoport  által  összehalmozott  s  egy- 
másra rakott  alkotmányon  időjártával  némi  néműképen  nem  segítet- 
tek volna,  —  s  hogy  éppen  ez  okbul  nem  annyira  dicséretre,  mint 
inkább  szánakozásra  méltók,  hogy  változásikat  nem  mindig  és  annyira 
a  természet  örök  törvényire  álliták,  mint  inkább  ön  s  felekezetbeliei 
közel  hasznát  keresni  törekedtek;  s  ekép,  midőn  elmulaszták  az  igazi 
szabadságnak  s  nemzeti  létnek  talpkövét  rakni,  melyeken  egy  erőtü 
pezsgő  fiatal  nemzetnek  dicső  férfi  kora  halhatatlan  magassággal  emel- 
kedett volna  fel  — ,  mi  élők  most,  sok  század  lefolyta  után,  azt 


tapasztaljuk,  hogy  létünk  talpkőnélküli,  s  azon  veszélyben  vagyunk, 
hogy  annyit  igérő  fiatalságunkbul,  minden  férfiodás  nélkül,  unalmas 
kis  ingadozások  közt  —  melyek  más  nemzeteknek  ha  nem  kerüli  el 
figyelmöket,  csak  szánakozását  gerjesztik  — ,  egyenest  egy  becstelen 
s  megvetésre  méltó  agg  korra  jussunk. 

Ha  alkotmányunkban,  mely  nemzetiségünkre,  szokásinkra  any- 
nyira  behatott  és  hat  —  mert  a  törvény  életet  vagy  halált  okozhat  — 
nyolczszáz  és  annyi  esztendeig  éppen  semmi  nem  javíttatott  s  változ- 
tatott volna,  és  eleink  makacson  s  homlokkal  álltak  légyen  a  hatal- 
mas időjárásnak  ellene,  akkor  teljes  meggyőződésem  szerint  most 
már  nem  is  volna  polgári  létünk,  s  tán  még  mélyebb  helyre  sülyedve 
nézné  a  világ  a  magyart,  mint  a  bolgárt,  serbust  s  a  t,  melyeknek 
szintúgy  valának  régibb  időkben  fényvillanás-pillanati ;  de  más  rész- 
rül  azt  is  hiszem  erősen,  ugyan  különb  helyt  foglalnánk  a  nemzetek 
sorában  ma,  ha  ősi  törvényhozóink  s  országos  embereink  az  értelmi 
súly  nagyobb  kifejlődése  s  a  magyar  nemzetiség  valódibb  felemelke- 
dése s  terjesztése  által  ösztönözve,  időszakként,  nem  mindig  csak  fel- 
szinleg  s  palliativkép  reszelgettek  s  foltozgattak  volna  törvényinken, 
s  nem  mindig  jobbára  csupa  régi  theoriákba  merülve,  vagy  mindig 
csak  idegen  kéztül  s  másoktul  várván  üdvességöket,  úgy  szólván  egy 
helyt  vesztegleítek  volna  :  hanem,  ha  gyökeres  s  a  czélnak  megfelelő 
reformátiók  által,  800  ezernyi  súlyú  talpkő  helyett  lassanként  10  mil- 
liónyi súlyút  raktak,  latán  theoriák  helyett,  velünk  élő,  de  régibb  s 
több  tapasztalásu  alkotmányos  nemzetek  praxisával  élni  akartak,  s 
degen  gratia,  gyámol  és  segítség-koldulás  helyett,  saját  nemzetíségök- 

ben,  önkeblökben s  az  ország  minden  lakosi 

felszabadításában  biztak  volna. 

De  úgy  történt,  hogy  mind  ezt  bizony  elhibázták,  s  azért  most 
csak  az  a  kérdés :  el  akarjuk-e  magunkat  végkép  törültetni  a  nemze- 
ek  sorábul,  a  nélkül,  hogy  a  világ  évrajziban  a  magyar  legalább 
elhunyta  után  egy  fényes  lapot  foglaljon ;  el  akarunk-e  annyira  kor- 
csosulni, hogy  a  jövendő  még  valahai  létünket  is  kérdésbe  hozza,  s 
mi,  mint  magyarok  egykori  sírhantunk  fölött  soha  ne  érdemeljünk-e 
a  később  élendő  nagy  nemzetek  emlékezetében  néhai  nagyságunknak 
egy  érdem-emlékét   is  ?   vagy    ezentúl   is   csigakép   akarunk   mindig 

mászni,  s  örökké  azt  állítván :  „népünk  semmi  polgári  létre  nem  érett 
még",  jövendő  800  évek  alatt  is  oly  bágyadtan  emelkedni  a  tökéletesb 
felé,  mint  eddig  alig  emelkedénk  ?  —  Ha  eltörültetésre  szántuk  magun- 
kat el  —  minthogy  sok  hazánkfia  úgy  látszik,  arra  el  is  szánta  már 
magát,  mert  nem  törődik,  mi  lesz    a    honbul,    csak    életén    keresztül 

meleg  kályha  mögött  pénzes  ládáján  ülve,  cum  otio sed 

sine  dignitate,  nyugalomban  élhesse  állati  örömit,  és  szíhassa  egy  kis 
hivatalutáni  tömjénét  — ,  vagy  ha  töprengésünket  legtöbb  s  nemzetek- 
előtti isméreüen  vagy  csekély  becsben  tartott  létünket  annyira  imád- 
juk, hogy  az  azokbuli  kilábolástul  rettegünk,  óh  akkor  kövessük  tör- 
vényhozásinkban  s  alkotmányi  rendezkedésinkben  jobbadán  „közvet- 
len" eleink  példáját :  hagyjuk  el  mi  is  nemzeti  nyelvünket,  kisdedinket 
s  kivált  leányinkat  arra  ne  tanítsuk,  úgy  hogy  ők  is,  mint  a  maiak, 
kerüljék  a  honi  hangot,  s  annak  természetes  ellenségi  legyenek,  mit 
nem  értenek ;  latán  bilincsekbe  szorítsuk  mi  is  hazai  érzésinket,  úgy, 
hogy  azok  soha  ne  engedjék  lelkünk  egész  felemelkedését,  magyar- 
ságunk tökéletes  kifejtését;  küszöböljük  mi  is  ki  a  gymnastika  min- 
den ágazatit  —  quia  gravitas  decet  virum  —  és  szolgaítsuk  lassan- 
ként, mint  ők,  egy  bágyadt  testbe  lelkeinket  rabbá ;  vastagítsuk  mi  is 
végnélkül  törvénykönyveinket  fekete  és  fejér  parancsokkal,  úgy,  hogy 
az  ügyes  annak  tekervényi  közt  megfoghassa  a  becsületest ; -- 


opponáljunk  kormányunknak  csak  mi  is  jobbadán  akkor,  mikor  tör- 
vényes úton  jár ;  köszönjük  mi  is,  midőn 

törvényesen  kívánni  lehetne,  s  éljünk  viszont  legilletlenebb  szavakkal 
s  módokkal,  midőn  köszönni  kellene ;  ne  tanuljunk  mi  is  sokat,  vagy 
ha  már  tanulunk  valamit,  semmi  egyebet  ne  tanuljunk,  mint  konyha- 
deákságot vagy  rabulistai  fogásokat ;  mi  se  utazzunk,  mint  ők,  és  semmit 
sem  látván,  s  így  mibenlétünket  s  állásunkat  soha  józanul  össze  nem 
hasonlíthatván  s  igy  soha  el  nem  ismerhetvén,  becsüljük  túl  minden 
intézetinket,  s  puffadozva  kiáltozzuk  s  harsogtassuk  Magyarország 
dicsőségét;  keserítsük  tűrhetetlen  gőgünk  által  polgárinkat,  és  szorít- 
suk az  adófizetőt  mindig  mindig  szorosb  korlátok  közé ;  regulázzuk 
őket,  s  vigyük  el  néha-néha  a  házi  pénztárt,  de  a  nemesi  tolvajt  éppen 

ne,  vagy  csak  gyengén  büntessük ;  készítsünk  szép  utakat,  de  azokért 
ne  fizessünk  s  a  t.,  s  a  t.,  s  a  t.  Eszközöljük  csak  mind  ezt  egy  darabig 
még;  óh  akkor,  ne  kételkedjünk,  minden  bizonynyal  elérjük  a  dicső 
czélt ! ! !  t.  L,  a  magyarság  vég-elhunytát,  vagy  legszerencsésb  esetben 
annak  még  néhány  évig  marasmus-közti  tengését ! 

Ha  ellenben  középszerűség  közt  sorvadozni  nem  akarunk,  hanem 
törvényes  királyunk  székét  erősítni,  saját  bátorságunkat  s  jó-létünket 
határ  nélkül  emelni,  minden  anyaföldünk-lakja  embertársunk  sorsát 
boldogitni,  szóval :  mind  Isten,  mind  emberek  előtt  valódi  bel-  s  kül" 
becsünket  s  igy  „szerencsénket"  emelni  kívánjuk,  óhajtjuk,  akkor  más 
módokhoz  kell  nyúlnunk,  mint  eddigi  törvényhozóink  s  országos 
embereink  legnagyobb  része  !  Legnagyobb  része  mondom,  mert  hogy 
voltak  s  vannak  honosink  közt  az  „emberiségnek  s  hazájoknak  igaz 

baráti  és  szószólói" azt  jól  tudom,  s  a  magasbra  indultaknak 

áldom  hamvait,  midőn  a  most  élőket  üdvözlöm  —  de  azok  szavai 
jobbadán  sivatagban  zengének  el,  mint  a  pusztában  kiáltozóé,  min- 
den siker  s  nyomós  viszhang  nélkül ;  mert  ezek,  ha  legalább  az  eddigi 
határozásokat  tekintjük,  a  közlárma  közt  úgy  némultak  el,  hogy  vég- 
kép az  „örökös  réginél  megmaradás"  kívánsága,  a  „mindigi  foltozgatás* 
és  „sohai  gyökeres  segitség"  következésében,  alkotmányunknak  nem 
theoriája,  azt  nem  mondom,  mert  abban  felette  sok  jó  van,  de  praxisa 
most  valóban  nem  egyéb,  mint  egy,  „számtalan  abususbul  egymásra 
halmozott,  az  idő  szellemétül  bizonyosan  s  könnyen  sarkábul  kifordit- 
hatandó  gyenge  rakvány."  Más  módokhoz  kell  tehát  nyúlnunk  —  — 
de  itt  fekszik  a  megakadási  pont,  mert  váljon,  mi  az  a  más  mód? 

Hogy  ezt  némi  igazsággal  elhatározhassuk,  meg  kell  legelsőben 
is  a  fentebb  emiitett  tükör  princípiuma  szerint  ismernünk :  mily  felette 
hátra  vagyunk  minden  keresztény  nemzetek  mögött;  mert  mikep 
lehetne  józanul  csak  képzelni  is,  hogy  oly  tárgyakra  egyesithetnők  a 
hon  számosb  lakosit,  mint  p.  o.  vizeink  tökéletes  rendbehozása,  Pest- 
Budának  a  Feketetengerrel  gőzhajókkal  rendes  s  úgy  szólván  minden- 
napi összeköttetése  s  a  t.,  melyeknek  végbevitelére  nemzet  kell,  — 
minekelőtte  nyomorult  alacsonyságunkrul  tökéletesen  meggyőződve 
nem  vagyunk;  s  mily  alapokon  nyugodnék  minden  előmeneteli  vágyunk, 
és  igy  egész  előmeneteli  hihetőségünk  mindaddig,  mig  najjy  és  kicsi 

nemcsak  nem  pirul  hona  alacsony  mibenlétén,  de  a  legszámosb  rész 
hátramaradási  és  szégyenei  közt  még  pajkoskodik  s  fel  is  fuvalkodik ! 

El  kell  tökéletesen  hinnünk  továbbá,  hogy  férfi  korunkat  soha 
nem  értük  el  még  s  nagyok  még  soha  nem  valánk ;  mert  ha  elértük 
volna  már  legfényesb  pontunkat  s  egykor  valóban  nagy  nemzet  let- 
tünk volna,  akkor  nem  emelkedhetnénk  s  nagyok  sem  lehetnénk  soha 
többé,  minthogy  semmi,  se  nemzet,  sem  ember,  sem  egyéb  kétszer 
soha  nem  élt ;  s  igy  éppen  azért,  mert  némi  nagysági  pillanatok  már 
több  század  előtt  villanának  honunkon  keresztül,  ha  azok  culmina- 
tiónk  pontjai  lettek  volna,  most,  bár  akarnók,    bár   nem,    már   közel 

állnánk  a  koporsóhoz ;  s  ekep  ha  valóban  keresztül  éltük  vala 

nemzetiségünk  éktét,  minden  iparkodásunk  ezután  csak  gyáva  fáradoz;'s 
lenne,  s  mi  józanabbul  tennénk,  minden  szorgalom  és  előre  törekedes 
helyett,  nemzetiségünkön  egyenesen  feladni,  honi  dolgainkba  többé 
nem  avatkozni,  mint  pályavégzők,  egy  pár  évi  csendes  élet  s  rólun': 
való  gondoskodásért  esedezni,  némi  élethosszabbitó  szerekkel  élde- 
gélni, s  végóránkat  csendesen  várva  bé,  veszteg  üldögélni. 

Arrul  kell  végre  meggyőződve  lennünk,  hogy  nem  a  kormány 
valódi  oka  elnyomatásunk  s  hátramaradásunknak,  hanem  értelmi 
súlyunk  fejletlensége  s  igy  parányisága,  a  mibül  természet  szerint 
fakad:  káros  intézetink  nevetséges  magasztalgatása,  hazaszeretet  s  a 
közhasznot  előmozditni  törekedő  nemes  ösztön  helyett,  kis  privilc 
giumink  bálványzása,  s  ön  legközelebb  hasznunk  nyomorult  vadászata  : 
helyzetünk,  mibenlétünk,  s  igazi  hasznunk  sohai  el  nem  ismerése,  s 
igy  minden  előmeneteli  s  nemesülni  vágyásnak  tökéletes  hija ;  a  mibül 
megint  viszálkodásink,  rokonatlanságink  s  nemzetitlenségünk  veszi 
szükségképi  eredetét,  s  ebbül  megint  végső  elkorcsosulás,  közlét  inga- 
dozása, személyünk  és  sajátunk  veszedelme,  s  egy  mindent  elpusztító 
anarchia  fog  mulhatlanul  következni. 

Ezeket  mindenek  előtt  tökéletes  világosságra  kell  —  vagy  leg- 
alább kellene  hozni,  mig  arrul  lehet  vagy  lehetne  szólni :  „mily  módok- 
hoz kelljen  tehát  nyúlni  egy  szép,  bátorságos  és  dicső  jövendő-készi- 
tésre"  ;  mert  ha  úgy  is  jól  van  minden,  és  semmi  convulsióktul  vagy 
elnyomatástul  félnünk  nem  kell,  akkor  maradjunk  a  réginél;  ha 
Mohácsnál  valóban  meghalt  már  nemzetünk ;  akkor  feküdjünk  mi  is 

_   9    - 


szép  elszánással  (!)  —  melyhez  egyébiránt  semmi  sem  kell,  mint 
apathia,  vis  ineftiae  és  restség  —  nemzeti  sírgödrünkbe ;  s  ha  igaz, 
hogy  valami  más  tart  fogva,  akkor  görbedezzünk  tovább  is  lánczaink 

alatt . 

Már  én  némileg  kimutatám  vélekedésem  szerinti  hátramaradá- 
sink  s  hibáink  néhányait;  s  habár  azokat,  hazaszeretésemtül  elragad- 
tatva —  mely  magyarban  középszerűt  és  alacsonyt  nem  tűrhet  —  tán 
igen  vastag  ecsettel  festem  is,  a  minthogy  azt  hányák  közönségesen 
szememre ;  vagy  ha  itélő  s  okot  kereső  erőm  gyengesége  vezete  félre 
a  józan  útbul  s  bonyolitá  tekervényekbe  :  tudom  mind  a  mellett,  még 
is  némi  hasznot  tettem  honomnak  csak  az  által  is,  hogy  oly  tárgya- 
kat pendítek  meg,  melyekrül  nálunk,  mint  valaha  Attikában  a  szín- 
házi pénztár  másra  forditásárul,  ezelőtt  halálos  veszedelem  nélkül 
csak  szólni  s  okoskodni  sem  volt  szabad.  De  azt  itt  egyenesen  meg- 
vallom, hogy  annak  korántsem  mondtam  ki  még  ötödrészét  is,  a  mit 
hiányink  elismértetésökre  lassanként  közre  bocsátni  kívánkoztam. 
Szándékom  im  ez  volt :  füleimet  bedugva,  szemeimet  behunyva,  fogai- 
mat összeszorítva,  derekamat  megfeszítve,  minden  lárma,  sárral-dobás, 
kövekkel-hajigálás,  s  vágás  ellenére  is  rettenetlenül  s  egyenest  menni 
czélomhoz,  mely  —  az  élő  Istent  látja  —  semmi  egyéb,  mint  lelkem- 
bül  kivonni  végre  azon  fájdalmas  tövist,  melyet  honom  nyomorult 
álláspontja  döfe  oda,  s  mely  mind  addig  —  s  érzem  még  síromon 
túl  is  —  fogja  azt  keserű  kínnal  epesztni,  míg  a  magyar  nem  emeli 
királyát  s  magát  hozzá  illő  dicsőségre.  Előreszámításom  szerint  vagy 
húsz  kötet  lett  volna  szükséges  mind  annak  némi  s  rövid  előadására, 
a  mit  „közönségébresztői,  figyelmeztetői,  —  ha  szabad  mondani  — 
boszontói,  s  ckép  elkészítői  tárgynak"  ítéltem.  Munkának  egy  tengere 
állott  előttem  —  s  ez  most  is  áll  —  de  attul  nem  ijedek  vissza,  mert 
Herder  mondása  —  ki  egyébiránt  nemzetünk  elhunytát  jövendőié,  a 
mit  neki  szívesen  megbocsátok,  mert  remélem  szavai  csak  hosszú 
dicső  századok  után  teljesülnek,  a  mit  most  ő  is,  mint  a  nemzetiség 
angyalinak  megdicsőült  rokona  bizonyosan  forrón  kivan  —  Herder 
mondása  volt  mindig  előttem :  éljen  az  ember,  mintha  örökkön  élne,  de 
mindama])  meg  is  halhatna  — ;  s  igy  naprul-napra  egy-egy  lépéssel 
közelitek  a  kitett   czélhoz,    mely   egyébiránt    csak   stádiuma  volt  egy 

magasb  czélnak  s  úgy  folyvást,  stádiuma  mondom,  mert  a  hús: 
kötet  után  az  reméllettem,  hogy  ámbár  legszdmosb  hazámfia  nekem 
tán  hátat  forditand  is,  végre  a  nagy  közönség  azt  fogja  mondani :  „Ez 
az  ember  csak  felforgatni,  rontani  akar  mindent,  mindent  ócsárol, 
mindenben  gáncsot  talál  —  s  ez  nem  nehéz,  ebben  mindenki  mester. 

—  Igaz,  hogy  alkotmányunkat  javítni  kell a  szellemnek  engedni 

de  ö  semmit  sem  állít  a  helyett,  a  mit  kiforgatni  óhajt,  s  ha 

czélja  nemes  is,  jó  is,  methodusa  tűrhetetlen  és  hasztalan." 

Ezt  vártam ;  mert  Ítéletem  szerint  ily  érzésnek  közönségesnek 
kell  előbb  lenni,  minekelőtte  hathatós  javaslatokrul  jó  sikerrel  szólni 
lehessen.  Ha  valaki,  teszem,  borait,  étkeit  jó  izüknek  akarja  talál- 
tatni, azon  van :  vendégei  jól  szomjazzanak  s  éhezzenek  meg  előbb  ; 
ha  csekély  tapasztalásival,  s  némi  felszínes  tudományival  érdekelni 
akarja  béketűrő  hallgatóit,  akkor  előbb  ujság-szomjokat  és  tudni- 
vágyokat  iparkodik  felingerelni  s  a  t.,  —  s  ekép,  ha  honunk  pusztái 
disztelenségikbül  kivetkeztetni,  undok  mocsárinkat  szárítni  és  szám- 
talan efélét  eszközleni  óhajtok,  előbb  tehetségem  szerint  festem  valaha 
még  éktelenebb  országoknak  ész,  jó  systema  és  szorgalom-utáni 
virágzásokat,  mert  reméllem,  a  honfi  az  által  életre  s  vetélkedésre 
gyúl;  ha  anyaföldem  hátramaradtát  tűrni  nem  tudom,  s  az,  mint 
kigyó,  legszebb  éltemen  rágódik  —  más  nemzetek  nagyságát  említem, 
s  mind  azon  akadályokat,  melyekkel  azoknak  is  víni  kellé,  mert 
úgy  hiszem :  földim  nem  fogja  szenvedhetni  többé,  hogy  teszem 
Dunáján  csak  egyetlenegy  szegény  gőzhajócska  úszkáljon,  midőn 
azoknak  százados  mennyiségétül  Britanniát  környező  tengerek  hab- 
zanak  —  s  még  törökök  közt  is  már  Bosphorus,  Euphrates  és  Tigris 
a  levegő  expansi ójának  hatalma  alatt  nyögnek ;  ő  sem  fogja  továbbá 
élhetni  napjait  kardugva  s  resten,  ha  meggondolja,  hogy  állóhidja 
még  egyetlenegy  sincs  hosszú  Dunája  derekán,  midőn  Temze  vizein 
csak  Londonon  keresztül  6  hidnál  több  köti  össze  a  roppant  város 
két  partmellékit;  s  ő  sem  fog  visszarettenni  ezernyi  akadálytul,  de 
magában  bizni  s  a  t ;  ha  végkép  honom  felemelkedéséhez  s  a  magyar- 
nak nemzetek  sorába  iktatásához  kívánok  járulni  kis  tehetségem  sze- 
rint, Istentül  kérek  ügyességet  s  erőt  hazánk  elaljasodását  s  nyomo- 
rult kis  nemesi  privilegiumink  és  —  népünk-közti  szánakozásgerjeszlö 

mibenlétünket  oly  elevenen,  égetőn  s  tűrhetetlen  színekkel  festeni, 
hogy  némi  elaludt  nemtelen  nemesekben  és  tán  még  számosabb  s 
nemtelenebb  mágnásokban  halálos  kínnal  rázódjék  fel  a  lélek,  s  ők 
tág  tükörben  szemléljék  nyomorult  személyiket;  mert  azt  hiszem, 
hogy  hazánk  nemesb  s  annyival  több  fiai,  kik  herczegi  székben, 
valamint  nemesiben  és  szántóvetői  helyezetben,  honosság  és  hazafi- 
ság által  egyesítve  vannak,  nem  engedendik  többé  azon  előitélcti 
sáfárok  s  önhaszon-vadászó  kontárok  által  magokat  örökké  minden 
felemelkedéstül  visszarántatni,  kik  rák  gyanánt  mindig  hátra  akarják 
tolni  a  magyart  egykori  sötét  időszakira,  —  hanem  azokat  a  nemzet 
sorábul  átokkal  vetvén  ki,  mint  egy  nemesb  század  fiai  a  magyarbui 
egy  pyramist  állítni,  melynek  legfelsőbb  pontján  biztosan  fénylik  a 
király,   mert  az   építmény   örök   alapra  van  állítva,   minthogy  annak 

talpköve    a  felszabadított  nép —  s  minden  sorsú,  alábbi  vagy 

fentebbi,  mint  a  halhatatlan  nagy  építőmester  akará,  nyugalom- 
ban s  biztosan  várhatja  bé  az  idők  változó  esetit,  az  élet  külön 
fergetegit ! !  ! 

„Szántani  akartam  előbb,  mintsem  vessek"  ;  s  ím  ez  eddigleni  kis 
próba-munkáimnak  egész  apológiája !  Ha  honunkban  csupa  előítélet 
nélküli  ember  élne,  ki  minden  józan  javításra  fogékony,  akkor 
egyenest  tisztára  rostált  mag  elvetésével  kezdettem  volna  meg  a  mun- 
kát, s  tán  úgy  cselekvém,  ha  azon  kis  kört  tekintettem  vala,  melyben 
csekély  nemzeti  intelligentiánk  concentrálva  van de  szív- 
vágyaim,  megvallom,  magasbra  hátának,  s  oda  czélzottak,  „bár  tudnám 
honunk  számosb,  s  ha  lehetne,  legtöbb  lakosit  az  önbecsületökre, 
hasznokra  s  bátorságokra  vezető  utakkal  megismertetni."  De  ez  felette 
bajos,  s  a  kinek  czélja  ez,  legkellemetlenebb  nehézségekbe  bonyo- 
lítja magát ;  mert  a  nagy  közönségnek,  s  kivált  nálunk,  politikai  dol- 
gokrul  jó  sikerrel  írni  szinte  lehetetlen.  Ki  e  részben  sokat  tud, 
annak  minden  előadás  hosszadalmas,  s  az  csak  ráépítményekért 
sürget ;  —  ki  pedig  keveset  tud,  annak  még  húsz  köteti  készülmény 
s  talpkő  sem  elég ;  s  ekép  sokszor  éppen  azon  könyv  egy  olvasónak 
semmi  egyéb :  mint  régen  ismert  antiquitások  egymásra  halmozása, 
mely  egy  más  olvasónak  megint  soha  nem  hallott  újságok  tára. 
Egyik  azt  hiszi  bona  lide :  „Árpád  alkotmánya  minden  változás  nélkül 

fánk  jutott"  —  s  így  a  legkisebb  előrelépést  is,  melynek  hirtelenségén 
még  egy  józan  csiga  sem  bámulna,  salto  mortalenek  taksálja ;  másik 
ellenben  franczia,  angol,  sőt  éjszakamerikai  kaptára  akarja  rögtön 
húzni  a  magyarhont,  s  ekép  minden  nem  tüstént  szembetűnő,  de 
leggyökeresb  javítást  halálos  apathiának  nevez.  Egyik  mindent  az 
időtül  vár,  s  minden  alkalommal  azt  mormolja :  „még  kora" ;  másik 
azt  hiszi :  elvitt  az  idő  már  mindent,  s  ekép  mindig  „már  késő,  már 
késő"-t  kiált ! 

Lovakruli  munkámban  a  „nyereség  lehetőségét"  tettem  ki  fő 
themául ;  a  Hitelben  a  „vagyoni  bátorságot" ;  a  Világban  —  mely  tán 
egy  kissé  időelőtti  volt,  minthogy  feltett  ösvényembül  kellemetlenül 
ránttattam  ki  —  „az  értelmi  súly  és  nemzetiség  kifejtésének  s  egyesülés- 
nek világosság-pontjait"  ;  Játékszini  értekezésemben,  melyet  parancs- 
bul  irtam,  „az  egyesületeknek  lő  oszlopit"  ;  —  mostan  dunai  utazásom- 
nál vala  szándékom  egy  kis  zavarékot  összeállitni  —  minthogy  rendes- 
csekély dilettant  létemre,  összeszerkesztetni  nem  igen  vagyok  képes  — . 
Ezen  most  említett  próbának  főváza  annak  megmutatása  lett  volna, 
hogy  azon  nemzetet,  melyben  erős  lélek  van,  soha  és  semmi  körül- 
állások közt  idegen  hatalom  nemcsak  nem  nyomhatja  el,  de  óriási 
előmenetelében  sem  hátráltathatja,  s  minden  veszély,  mely  érheti, 
kirekesztőleg  csak  tulajdon  keblében,  t.  i.  elégtelen  ismeretiben,  ter- 
mészetelleni talpkövekre  rakott  intézetiben,  s  az  ezekbül  szükségkép 
következő  egyenetlenségiben  s  viszálkodásiban  veheti  valódi  eredetét ; 
s  hogy  viszont  nincs  oly  bölcs  kormány,  nincs  oly  próféta,  ki  egy 
lelketlen,  korcs  népet  valóságos  dicsőségre  felhevítni  s  igazi  halhatat- 
lanságra feltüzelni  tudna !  S  ekép  Dunánk  csak  kiöntési  átkunk,  és 
soha  más  nemzetekkel  egybekötő  civilisatiói  csatornánk  nem  lehet  — 

mig  azon,  magyar  nemzetiség  erős  lelke  nem   segít  s  a  t.  Itt  a 

feltámadás  mindenre  ! összeszerkesztettem  volna  ennekutána 

egy  egyéb  ilynemű  értekezéseket,  melyekben  hasonlókép  lett  volna 
tán  itt-ott  egy  kis  hasznos  mag,  —  a  mit  állítni  bátorkodom,  mert 
azokat  nem  képzeletimben,  nem  theoriai  combinatióimban,  hanem 
régibb  nemzetek  azon  felette  hasznos  tapasztalási  fájárul  szedegettem, 
melynek-,  magja  józanul  elvetve  valóban  több  boldogságot  hozna 
hazánkra,  mint  számos  országos  emberinknek  jobbadán  m-indig  csak 

hazai  anteaclákban  való  halászata,  vagy  zavaros  kis  ismeretek  utáni 
experimentálgatása.  Minden  kis  értekezésemben  előhoztam  volna  tehát 
legnagyobb  generalitásban  némi  igazságokat,  a  miket,  t.  i.  én  tartok 
azoknak,  s  melyek  diadalmas  megczáfolások  által  hamisságokká, 
diadalmatlanok  után  ellenben  mindenkitül,  vagy  legalább  igen  soktul 

elismert   igazságokká  váltak   volna   s  a  t., de   csak    a    12-dik 

kötetben  szándékozám  minden  praemissák  után  az  igazi  vetéshez 
kezdeni,  s  azon  módokat  némi  rendben  adni  elő,  melyeknek  lábra- 
állítása következésében,  saját  vélekedésem  szerint,  a  magyarnak  szép, 
bátor  és  szerencsés  jövendője  viradna. 

Azonban  most  meg  akarom  fordítni  előadásom  sorát,  és  min- 
den további  előzmény  nélkül  tüstént  új  rendelkezési  javaslatom 
legelső  stádiumát  terjesztendem  a  közönség  elé ;  mert  sürget  a  hatal- 
mas idő  —  honunk  állapotja  megmozdult,  hogy  ne  mondjam  „ingadoz," 
éltem  hanyatlik,  s  csekély  tehetségim  gyengülnek. 

Olvasóim  egy  része  felette  idő-előttinek,  más  része  pedig  igen 
homályosnak  fogja  tartani  ezen  systemai  próbát  —  úgy  hiszem 
legalább  —  s  igy  előre  el  vagyok  tökéletesen  készülve  most  szinte 
egyedül  maradni  vélekedésem  mellett;  most,  mondom,  mert  idő  foly- 
tával vagy  én,  ha  életem  van,  vagy  mások  bizonyosan  meg  fogják 
mutatni,  s  világosan  mindenkinek  szeme  elibe  tenni,  hogy  a  termé- 
szet örök  törvényinek  engedelmeskedni,  s  a  mindenható  Istent  fele- 
barátink boldogságára  czélzó  munkálódásink  által  imádni,  soha  sem 
időelőtti !  A  mit  tehát  előre  bocsátni  kivántam,  azt  utána  küldeni,  a 
mivel  pedig  némileg  végezni  akartam,  azzal  most  úgy  szólván  kez- 
deni fogok.  Elkészülve  a  mondandókra,  a  közönség  nincsen mun- 
kám nagy  sikerét  nem  várom de  bizom  nemzetünk  geniusá- 

ban,  ki  felettünk  lebeg,  nem  fogja  engedni,  hogy  tiszta  lelkű  szavaim 
minden  legkisebb  haszon  nélkül  örök  csendbe  vagy  feledékbe  han- 
gozzanak el ;  s  ez  nekem  elég  jutalom  ! 


Honunk  minden  lakosit  foliiikai  gondolkozás-mód  jókra,  vagy  is 
inkább  „tendentiajokra"  nézve  —  mert  igen  számosan,  s  itt  egy  rendet 
sem  veszek  ki,  éppen  semmit  sem  gondolkoznak  —  elhatározólag  két 

részre  osztom.  Egyik  osztály  —  s  pedig  alig  lát.-zik  hihetőnek,  hogy 
egyesek  is  ily  vaknál  vakabbak  lehessenek  —  de  valósággal  egy  jó 
nagy  osztály  azt  hiszi :  „alkotmányunkban  s  polgári  rendelkezésinkben 
semmi  legkisebb  változás  nem  kell,  s  kivált  most,  mert  mindennek 
vége  lenne,  ha  csak  egy  talpnyit  engednénk  is.a  A  másik  osztály 
pedig  —  s  ez  a  sokkal  nagyobb  —  arrul  van  tökéletesen  meggyő- 
ződve :  „valamit  csak  ugyan  kellene  tennünk  már." 

A  mi  a  fentebbi  örökké  egy  helyt-álló  philosophusokat  illeti 
—  kiket  tán  „Sohamozdiknak"  lehetne  nevezni  —  azok  számára  írni 
nem  tudok,  mert  ők  nemcsak  az  én  csekély,  de,  merem  állítni,  min- 
den irói  tehetségen  magasan  túl  lebegnek,  s  tudatlanság-gőgi  álmok- 
bul  semmikép  sem  ébresztethetnek  fel mint  mechanikai  argu- 
mentumok által úgy  mint 

s  igy  ezeket  szolidabb  szerzőknek  hagyom  át ;  midőn  az  Ur  Istent 
arra  kérem :  adjon  mind  azoknak,  kik  mint  én,  csak  a  valónak  ereje 
által  akarunk  győzni,  ha  nem  mi  találtuk  is  fel  azt,  de  annak  felta- 
lására  némi  okot  nyujtánk,  elég  tehetséget  „szelídebb  okoskodásink 
segítségével  honunkra  máskép  elmulhatlanul  borulandó  gyásznapok 
eleit  venni." 

Egy  igen  szomorú  időszakon  csak  most  estünk  keresztül,  s 
alig  van  köztünk  csak  egy  is,  kinek  karjai  közül  barátot,  rokont  ne 
ragadott  volna  ki  a  halál ;  s  még  most  is  vérzik  a  közönség  emberé- 
nek-publicanus-szive  a  nagy  áldozat  fölött,  mely  az  úgy  is  oly  igen 
gyér  rendeinkbül  került  ki,  s  most  halmozva  nyugszik  szomorú  Hun- 
nia földe  alatt.  De  valamint  a  legnagyobb  szerencse  is  egy  pillanat- 
ban kínná  válhatik,  úgy  fakadoznak  néha-néha  a  legkeserűbb  nyo- 
morúság éjeibül  az  örömnek  legvilágosb  s  legsűrűbb  napjai.  És  igy, 
ha  fekete  gyászba  boritá  is  egy  láthatatlan  hatalom  szegény  hazánk 
legtöbb  vidékit,  ne  kétkedjünk  —  mert  él  a  magyarok  Istene  —  leg- 
nagyobb hasznunkra  fordulhat  még  a  múlt  és  mulandó  sanyar.  Nincs 
már  köztünk  senki,  ki  csak  félig-meddig  lát  s  józan  észszel  bír,  ki 
nem  vette  volna  észre,  hogy  azt,  mert  néhány  hónap  közt  egy  kissé 
több  embernek  szaporábban  folyt  le  élete,  mint  közönségesen,  szinte 
megállt  az  öreg  erőmű,  s  a  kis  királyság  számos  kicsi  királyságokra 
s;:akadott  — s  általában  véve/  sok,  igen  sok  volt  a  parancsoló, 

s  kevés,  felette  kevés  a  szófogadó.  Meg  van  kőztünk  már  győződve 
a  nagyobb  s  igazán  nemesb  rész,  hogy  egy  régi,  recsegő  feudális 
machinával  az  idők  dicsőségi  közt,  midőn  minden  életre  gyúlt  s  a 
tökéletesb  felé  vévé  indultát,  ezentúl  is  biztosan  haladni,  s  annak 
paizsa  alatt  továbbá  is  szerencsérül  s  bátorságnál  álmodni  akarni, 
semmi  egyéb,  mint  tompa  eszű  pium  desiderium  s  szánakozásra  méltó, 
nevetséges  képtelenség.  El  vannak   ugyan   ideig-óráig   oltva   honunk 

némi  szerencsétlen  részeiben  az  ott  fellobbant  lángok de  aa 

nem  elég,  mert  nemcsak  a  lángot  kell  oltani,  hanem  mind  azt  gyöke- 
restül irtani  ki,  a  mi  éghetne.  Ezt  azonban  nem  eszközölhetni  börtön- 
nel, hóhérpallossal bizonyára  nem;  mert  minden,  a  legártat- 
lanabb, még  a  víz,  sőt  a  levegő  is,  iszonyú  erőre  nevekedik  s  maga 
körül  mindent  parányokká  tör,  ha  természeti  elasticitásán  túl  nyoma- 
tik —  ezt  hazánkért,  nemzetiségünkért  ne  felejtsük    el ! de 

van  egy  más  bizonyosb  mód,  legerősb  a  világon,  mely  szelíden  mun- 
kálódva biztosan  éri  el  a  czélt,  s  midőn  mind  azon  szert,  mely  ember- 
ben könnyen  gyúl,  megsemmisíti,  a  tömlöczöket  üresekké,  vesztó- 
helyeket  szükségtelenné  teszi.  Ez  a  nagy  nemzetek  vég  tendentiája, 
használjuk  mi  is és  semmi  egyéb,  mint  a  felebaráti  szere- 
tetnek, egészséges  főnek,  nemes  szivnek  s  igazságos  léleknek,  el  nem 
romlott,  szokás  által  el  nem  fásult,  s  nevelés  által  ki  nem  facsart  — 
—  sugahna.  Fejdelmé  a  királyszék,  a  főhatalom,  úgy  mindenkié  az,  a 
mivel  a  sors  megajándékozá ;  hanem  azért,  mert  egyik  a  legelső,  sokan 
magas  helyen  állók  s  a  legszámosbak  utolsók,  azért  vannak  még  is 
az  egész  emberiségnek  bizonyos  közjusai,  melyeket  még  soha  nem 
lehete  büntetlen  megsérteni,  s  melyeknek  elnyomatása,  végre  mindig 
a  legvéresb  boszút  szülte. 

Nem  akarom  soha  hinni,  hogy  a  hazánkat  ébresztő  közelebbi 
kettős  szomorú  leczke  minden  haszon  nélkül  sülyedt  volna  el  az  idők 
tengerébe,  s  hogy  annyi  kínt,  epedést  híjába  küldött  volna  a  népek 
ura  az  emberiségre ;  mert  ha  az  úgy  lenne,  akkor  valóban  irigyleni 
kellene  a  sírba-dülteket,  hogy  annyi  gyávaságnak  ők  többé  nem 
leendnek  tanúi  —  de  ez  lehetetlen !    s   tudom   sok   felébrede  s    igen 

megijede ! ennek  haszna  nem  maradhat  el !  s  ha  az   észnélküli 

nemtelen,   ki  veszély   közt  legtöbbet  remegett,  s   most  bátorságban 

megint  nagy  vitéz,  már  mindent  el  is  felejte,  s  még  makacsabbé  Ion : 
nem  úgy  az  eszes  nemes,  ki  elszánással  tekinte  a  viharok  közé,  de 
most,  s  nem  annyira  saját,  mint  hona  javát  szomjazván,  igen  jól 
látja  át,  hogy  valamint  jobb  a  Duna  árját  kijelelni,  mint  azt  kereszt- 
gáttal felfogni  akarni ;  jobb  a  villám  ellen  mennykőháritót  állítni, 
mint  azt  fallal  kirekesztni  próbálni  s  a  t. :  úgy  sokkal  józanabb,  az 
idő  szellemének  irányt  adni,  mint  az  által  hajtatni,  módnélküli  józa- 
nabb annak  parancsolni,  mint  végre  kénytelenül  engedni  s  a  t 

Fel  akarom  tenni  tehát  mind  ezek  következésében,  hogy  mind- 
nyájan —  kiknek  azon  szerencsénk  vagy  szerencsétlenségünk  (?)  van  : 
gondolkozás  nélkül  oly  keveset  létezhetni,  mint  levegő  híjával  — 
abban  tökéletesen  kezet  fogunk,  hogy  mind  polgári  intézetinkben, 
mind  törvényinkben  némi  javításokra  s  változtatásokra  legsürgetőbb 
szükségünk  van ;  s  ha  ez  áll,  úgy  látszik,  semmi  egyéb  hátra  nincs, 
mint  tanácskozás  és  szóvesztés  helyett,  cselekedni  s  tenni.  Azonban 
ezen  osztály  megint  szinte  annyi  felekezetekre  oszlik,  mint  a  mennyi 
a  f ő  ;  s  annak  tisztába  nem  hozása :  hogy  váljon  mi  az  a  valami,  a 
mit  mindenik  emlit,  oka  a  legszerencsétlenebb  viszálkodásoknak, 
melyek,  ha  eleinte  nem  nagy  következésüek  is,  végkép  —  mint  a  szo- 
morú tapasztalás  mindenütt  mutatja  —  a  leghatalmasb  országokat  is 
gyökereikbül  döntik  ki. 

Azonban,  valamint  sokszor  magokban  felette  kisded  tárgyak 
iránt  legnagyobb  figyelemmel  tanácskozunk:  mikép  javitnók  házun- 
kat, jobbadán  mily  maggal  vetnők  bé  telkeinket,  utunkat  merre  s 
mily  módon  vinnők,  jövedelminket  mire  forditnók  s  mikép  költenők, 
s  igy  vég  nélkül,  a  mi  felette  dicséretes ;  valóban  soha  sem  lenne 
megbocsátható,  ha  ma,  midőn  legközelebbi  hasznunkra!,  bátorságunk- 
rul,  sőt  nemzeti  létünkrül  s  becsületünkrül  van  szó,  nem  állnánk 
meleg  érzéssel,  de  egyszersmind  hideg  vérrel  össze  s  nem  tanácskoz- 
nánk arrul,  a  mi  legközelebbrül  illet,  minden  kesert  elenyésztő  barát- 
sággal, hanem  képesek  lennénk,  semmi  figyelmeztetésre  s  felvilágosí- 
tásra nem  ügyelni,  vagy  theoriáinknak  nemcsak  a  közjót,  hanem 
saját  létünket  is  feláldozni,  —  vagy  mint  gyermekek  csak  közel  szen- 
vedelmi  tárgyinkra  tekintvén,  a  sebes  idők  szárnyain  közelítendő  veszé- 
lyek előtt  szemeinket  hunyni  bé !  Valóban,  ha  ily,  nemcsak  saját  hasz- 

Széchényi.  II.  2 

-    17    - 


nunkat,  de  a  közjóét  is  felejtők  lehetnénk,  méltán  állithatná  nemünk- 
rül  egy  magasb  hatalom :  „oh  ember,  mily  szánakozásra  méltó  vagy ! 
Tenmagadnak  legnagyobb  ellensége,  soha  nem  látod,  mily  közel  áll 
hozzád  ten  valódi  javad !" 

Tanácskozzunk  tehát  nemcsak  gyülésinkben  —  mert  oda  elő- 
készület kell  —  hanem  kisebb  köreinkben  is,  ott  kell  értenünk  már  egy- 
mást, s  ne  mulasszuk  el  ezen  időt,  mely  soha  vissza  nem  jön,  s  mely 
mind  a  kormányt,  mind   a  nemességet   legnagyobb    egyességre     int. 

—  mert  Istenen  kivül  csak  az  6  kezeikben  van  helyeztetve  az  ország 
jövendője. 

Az  egész  dolog  veleje  abban  áll :  „mit  kelljen  tehát  javitni,  mit 
változtatni  törvényinkben,  mert  azok  adják  a  köz  erőműnek  az  impul- 
sust .*  S  ennek  vizsgálata  leend  az  előttem  fekvő  próba-munka  tar- 
talma. A  tárgy  fontossága,  de  kivált  szövevényessége  azonban  némi 
állitásimnak  tán  egészen  sötétben  maradását  fogja  szülni ;  mert  egy- 
szerre csak  egy  kötetet  bocsáthatván  kö2re,  szinte  legtöbbet  csak 
felszinleg,  igen  röviden,  s  igy  korántsem  kimeritőleg  leszek  képes 
érintni. 

Múlt  tavaszkor  egy  igen  jó  barátomnak  vevém  levelét,  melyben 
ezt  irja:  „összejöttem  e  napokban  több  vármegye-urakkal,  kikre  az 
országos  küldöttségnek  az  urbariale  körül  tett  javaslati  rostálása  vala 
bizva.  Én  igy :  „No  kedves  uraim,  s  hát  gondolkoztak-e  szegény  adó- 
fizető sorsárul > kell-e  azon  segitni  —  s  mikép  sat."  Ők 

pedig  igy :  „Gondolkoztunk  bizony  s  már  tagadhatlan,  valamit  ugyan- 
csak kell  tennünk,  s  mi  azt  találtuk,  hogy  őtet  semmi  annyira  nem 
nyomja,  mint  némely  földesurak  kegyetlensége,  mely  szerint  nekiek 
robot  közt  nyugvásra  s  evésre  soha  egy  óránál  több  nem   engedtetik 

— ennek  exasperálni  kell s   igy   mi    azt   javaslottuk, 

hogy  ezentúl  nekiek  törvényesen  két  óra  engedtessék ;  mivel  azonban 
azt  sem  kívánhatni,  hogy  a  földesúr  károsittassék,  104  napi  gyalog- 
robot   helyett   113-at    projectártunk !"   Tegnap   ellenben   N.    látogata 

meg,  ki  mindig  csak  a  sajtószabadságrul  ábrándoz és  igy 

ülök  eféle  igen  alant  s  igen  fent  héjázó  javaslók  között,  csendes  lélek- 
kel várván  be,  mit  hoz  az  idő  s  a  t." 

Minap  megint  egy.társaságban' Vala  két  felette  külön    szabású 

reformátorral  találkozni  szerencsém.  Az  első  így :  ,.Én  azt  hiszem,  a 
méz  dézmáját  el  kell  engedni,  mert  a  méhek  természet  szerint  nem- 
csak az  uraság  telkein,  de  a  jobbágyokéin  is  kalandoznak,  minthogy 
nekik   parancsolni  nem  lehet".  A  másik  pedig  igy :  „A  ministerek  re^ 

ponsabilitása mindennek  talpköve." 

Már  ily  okoskodók  közt,  kik  az  „igen  kevés"  és  „igen  sok"  vagy  a 
„szinte  késő"  s  „még  kora"  közti  véghetetlen  mezőnek  határ-kövei,  váljon 
kinek  van  igaza?  ítéletem  szerint  mindegyiknek;  mert  a  szántóvető- 
nek evésre  egy  óra  helyett  kettőt  engedni  igen  helyes,  kivált  ha  van 
rágni  valója ;  a  méheket  szabadon  hagyni  igen  józan,  mert  máskép 
nem  készitnének  mézet,  s  igy  igazságos  tőlök  dézmát  nem  venni;  a 
sajtó  szabadsága  az  intelligentiát  rögtön  több  századdal  mozdítja  elő, 
s  minden  bizonnyal  egy  kifejlett  szabad  nemzet  közt  mód  nélkül 
több  hasznot,  mint  kárt  okoz ;  úgy  bizonyos  végkép,  hogy  annak,  ki 
más  pénzérül  disponál,  akármi  legyen  neve  is,  végre  számolni  kell. 
Csak  az  a  különbség,  hogy  valamint  egy  czigánykodó  népnek,  mely 
nem  igen  különb  a  baromnál,  henyélésre  s  falatozásra  egy  kissé  hosz- 
szabb  időengedés  már  nagy  nyereség,  s  egy  remete  tán  igen  meg 
fogja  köszönni,  ha  kassaibul  nem  viszik  el  a  dézmát :  úgy  vannak 
megint  népek,  melyeknél  a  sajtói  szabadság  s  a  ministerek  respon- 
sabilitása  időelőttiek  volnának,  —  minthogy  nálok  még  az  olvasás 
sincs  divatban,  és  semmi  köz  administratio  s  minister  sincsen.  Min- 
den népnek  van  bizonyos  lépcsője,  melyen  áll,  s  csak  ez  határoz- 
hatja   el   valódi    szükségit,   józan    kivánságit .   Ezen  lépcső 

magasságát  keresni  s  némileg  meghatározni  azonban  nem  könnyű,  s  / 
azt  egy-két  sorral  elvégezni  lehetetlen ;  s  igy  ezen  értekezést  össze- 
szedvén, éppen  azon  dilemmában  vagyok  —  az  igen  hosszú  s  felette 
homályos  közt  —  mint  a  milyen  zavarban  minap  valék,  midőn  némi 
boszantó  okoskodásim  után,  egy  jó  ismerősem  igy  kiálta  fel :  „Ad 
rem,  ad  rem  —  ne  mindig  generalitásokban  csak ;  s  mondja  már  hát 
mit  kell  tenni !"  A  mi  által  úgy  meg  valék  lepve,  hogy  eleinte  nem 
tudtam  egy  szót  is  felelni,  míg  végre  azt  válaszoltam :  „hogy  mit  kell- 
jen hazánkra  nézve  tennünk,  azt  most  hamarjában  bizony  nem  mond- 
hatom meg;  de  ha  azt  akarja  tudni  az  ur,  mit  kellene  magának 
magára    nézve   tenni,    azt   megmondom :    Legelsőben   is  —  minden 

2* 

okoskodás  előtt  —  vagy  300  kötetet,  melyeket,  ha  szabad,  ki  fogók 
jelelni,  nagy  figyelemmel  átolvasni,  s  az  azokban  lévő  tárgyakat  jól 
megemésztni,  egyszersmind  pedig  a  külön  helyszínekre  menni  —  hol 
practice  láthatni  —  s  ott  tovább  élni  s  a  t,  szóval :  tanulni  előbb, 
tapasztalást  szerezni,  s  aztán  gáncsoskodni,  tanítni  sat!" 

Mennél  többen  fogják  ezen  tanácsomat  fogadni  —  s  azokra 
hivatkozom,  kik  ébren  utaztak  —  annál  nagyobb  mértékben  fognak 
kevesedni  azon  ezernyi  árnyékozatok,  melyek  honosink  képzeleti 
oceanjábul  a  pygmaeus  reformátoroknál  kezdve  a  gigásokig  végnélkül 
ötledeznek  fel,  s  minden  köziélek  s  egyakarat  létét  megsemmi- 
sítvén, a  publica  opiniót  ezernyi  részre  aprítják,  s  igy  azt  felette 
gyengítik. 

Most  igen  soknak  köztünk  —  s  czekbül  a  tudósoknak  tartot- 
takat sem  veszem  ki  —  némi  külföldi  tárgyakrul  még  opiniójok  sem 
lehet,  mert  az  csak  látott  és  ismert  tárgyakon  alapulhat;  ők  pedig, 
merem  állítni,  sőt  a  mi  több,  megmutatni  is,  nemcsak  a  legszüksé- 
gesb  tudnivalókat  nem  látták,  s  felölök  tiszta  ideájok  sincs,  de  még 
csak  azon  rőffel  sem  birnak,  melylyel  nemzeti  nagyságot  mérni  lehes- 
sen, s  külföldrül  való  tudományok  semmi  egyéb,  mint  egy  valóságos 
olla  potrida .  Ezeknek  pedig  mit  mondjak  röviden  ?  —  meg- 
vallom, szinte  nem  tudom,  hol  kezdjem  meg  reájok  nézve  munkámat, 
mert  mindenek  előtt  éretlen  s  főtten  isméretik  árját  kellene  eligazitni ; 
addig  is  azonban,  mig  az  idő,  szelídebb  s  alaposb  argumentumok 
sat.  tán  helyre  igazítják,  annyi  temérdekben  kibicezent,  vagy 
inkább  „soha  a  valóba  még  belé  nem  bicezent"  véleményiket,  im  e 
néhány  sorokat  akarom  eleikbe  terjeszteni :  car  sóit  qu'une  consti- 
tution  ait  été  arrachée  a  un  prince  faible  par  la  force  des  armes,  sóit 
qu'elle  ait  été  librement  accordée  par  le  souverain,  le  peuple  n'en 
jouira  jamais  bien,  tant  que  le  sol  sur  lequel  on  veut  l'implanter, 
n'est  pas  préparé.  L'Angleterre  par  exemple  ne  profita  de  son  excel- 
lente  charte,  que  lorsque  la  puissance  féodale  des  barons  fut  anné« 
antie  et  la  nation  plus  éclairée. 

E  néhány  sor  után  nyilván  láthatja  az  olvasó  egész  tenden- 
tiámat ;  de  hogy  azért  mi  vagyok,  pygmaeus  vagy  gigás  reformator-e, 
t.  i.  olyan-e,  ki  csak  egy  hüvelyknyit  akar  mozdulni  minden  század* 

ban,  vagy  olyan,  ki  egy  pillanatban  egészen  új  alkotmányt  akar  elő 
bűbájolni,  azt  azért  tán  még  sem  tudja,  s  nem  is  tudhatja  soha,  bái 
én  principiumimban  igen  megállapodtam  —  mig  nem  határozza  töké- 
letesen el,  mi  ő  maga.  A  sajtószabadságos,  vagy  ministerkorlátozó 
pygmaeusnak,  a  két  órát  s  mézdézmát  engedő  ellenben  gigasnak  fog 
tartani;  de  nem  mert  én  változom,  hanem  éppen  azon  okbul,  mely 
szerint  egy  tölgyfa,  ha  gondolkozni  tudna,  az  embert  igen  alacsony- 
nak, egy  vakondok  pedig  igen  is  magasnak  ítélné. 

Utam  a  közép,  egyenesen  kimondom ;  s  ámbár  ez  igen  remete- 
féle sétáló  az  életben  —  mert  az  emberek  általában  véve  mindig  tul- 
ságokban  szoktak  élni  —  úgy  hiszem  koporsóig  az  lesz.  Azon  repu- 
tatio  „se  hideg,  se  meleg",  mely  annyiak  előtt  fertelmes,  nekem  leg- 
kellemesb;  mert  semmiben  nem  szeretem  sem  a  pólust,  sem  a  zóna 
torridát,  s  a  megfagyásnak  éppen  oly  ellensége  vagyok,  mint  a  meg- 
égésnek;  mely  okbul  sem  a  kormánynak  mindigi  orgánuma,  vagy 
öröki  opponense,  sem  a  honi  mocskok  mindenütti  pártolója,  vagy  a 
józan  magyarság  kifejtésének  mindenkori  ellensége,  —  mint  köztünk, 
fájdalom,  igen  számosan  —  soha  nem  leszek ;  a  kormányi  önkény 
úgy  restellem,  mint  a  hazai  rozsdát  gyűlölöm  s  a  t.  S  valamint  sem 
azt  nem  hiszem,  hogy  aristokratia  nélkül  nem  lehet  lenni,  sem  azt, 
hogy  a  szabadsági  s  egyformasági  ittasság  más  legyen,  mint  képtelen 
theoria,  —  két  szóban  concentrálom  az  egész  emberiség  jusait : 
„Szabadság  és  bátorlét". 

Az  embernek  kora,  temperamentuma  s  testalkotása  határozza 
el  kirekesztőleg :  mikép,  s  mivel  kelljen  neki  élni ;  a  bor  teszem  egynek 
méreg,  a  másiknak  gyógyszer:  éppen  úgy  csak  a  fekvés,  sajátság  s 
civilisatiói  magasság  jelelheti  ki  némi  határzottsággal  azon  kormány- 
nemet —  regiment  —  mely  nemzetekre  nézve  leghasznosb.  Éppen 
azon  egy  ember  teszem  például  felette  consequens  lenne,  ki  mint 
török  egész  mibenlétének  gyökeres  megváltoztatását  szomjuzná ;  mint 
gallus  „alkotmánya  körül  számtalan  theoriai  experimentálgatások"  meg- 
szűntét; mint  angol  „némi  kis  elsőségeknek  megsemmisítését"  s  a  t. 
Ellenben  nyers  eszű  volna,  ha  mint  török  sajtói  szabadságra,  mint 
franczia  a  pairek  eltörültetésére,  s  mint  angol  kirekesztőleg  demokrat;- 
kai  alapokra  állitaná  reíörmatiói  systemája  talpkövét.  A  dolgokat  valódi 

fekvésében  látó,  Ítéletem  szerint,  mindig  a  lakosok  nagyobb  részének 
értelmi  súlya  után  szerintezi  —  conformálja  —  munkálódásit,  s  igy, 
noha  ötét  a  török  nép  ultraradicalnak,  az  angol  nép  pedig  hihetőleg 
ultratorynak  tartaná  —  ámbár  ő  mindig  csak  egy  —  sem  azoknak 
sajtói  szabadságot,  mint  legelsőt  nem  kívánna,  kik  közt  csak  minden 

századik  tud  olvasni s  igy  még  valami  praecedens  is  van,  t.  i. 

az  olvasás  tanulása;  sem  azoknak  pairnélküli  alkotmányt,  kik  még 
az  aristocratikai  repraesentatio  systemára  sem  értek  tökéletesen  meg, 
sem  azoknak  respublikái  kormányt,  kik  minden  elsőségik  mellett, 
arra  szükségkép  megkívántató  intelligentiával  s  abbul  fakadó  mérsék- 
lettel sem  birnak  még.  Elérik  valaha  a  nemzetek  az  erkölcsiség  s 
értelmességnck  azon  magasságát,  bizom  a  perfectibilitas  szellemében, 
midőn  egy  nemzeti  famíliának  minden  tagja  a  szerencse  s  dicsőség 
templomaiul  egyenlő  távolságra  helyeztetve,  abba  mindegyik  beléphet, 
ki  belbecse  által  oda  felemelkedhetik,  s  midőn  némi  alkotmány  még 
egy  pyramisnál  erősebb  golyóhoz  lesz  hasonló,  mely,  mint  a  csilla- 
gok milliárd  évekig  bomlatlan  forognak  tengelyeik  s  napjaik  körül, 
úgy  fogja  most  tőlünk  nem  is  sejdített  boldogság  és  nagyság  fényé- 
ben századokon  keresztül  háborítlan  összehangzásban  végre  meg- 
dicsőült lényekhez  közelebb  emelni  az  agyag  fiait.  De  mily  messze 
áll  az  emberiség  még  ezen  ponttul,  midőn  a  lefolyt  századok  bizo- 
nyítása szerint  a  respublicák  eddigi  próbái  —  pedig  semmi  egyéb 
mint  egyedül  intelligentia  híja  miatt  —  mindig  sikeretlenek  valának ; 
s  csak  azért  tartatának  és  tartatnak  némi  magokat  s  másokat  mysti- 
ficáló  okoskodók  által  szabad  respublicáknak,    mert  az  ezernyi  helo- 

ták,  római  rabszolgák  s  amerikai  szerecsenek  égbe-kiáltása 

még  nem  hangzott  elég  erősen  az  emberiséget  megvető  embernek 
füleiben,  „hogy  az  iszonyú  hazugság!"  Mily  messze,  midőn  még 
öreg  Britanniában  —  mely  a  lefolyt  századok  legtöbb  tapasztalásit 
kincsezte  fel  —  s  igy  még  a  mai  civilisatio  focusában  sem  egészen 
bátor  létű  a  szabad  vélekedés !  Mi  emberek  összeleg  jövő  magassá- 
gunknak csak  egy  igen   alacsony  lépcsőjén  állunk  még s 

hát  még  mi  magyarok ! 

Előre  tehát  lelkesek;  álljunk  elő  s   fussunk    más   nemzetekkel 
versenyt  a  tökéletes  felé !  S  nézzük,  mi  szükséges  nekünk  magyaroknak. 


ítéletem  szerint,  ha  mai  létünket  tekintjük,  a  fó  kérdés  „-a  bir- 
toktalaii  nemesség  s  a  szántóvető  sorsa  és  azon  relatiók  körül"  ferog, 
melyben  ők  a  kormányhoz,  vármegyéhez  s  az  utolsók  földesuraikhoz 
is  állnak.  Ez  sürget  leginkább ;  mert  az  ország  lakosi  legnagyobb 
részének  jő  vagy  rossz  karban  létele  mind  a  kormány,  mind  a  vár- 
megye, mind  a  földesúr  hasznára  s  bátorságára,  vagy  kárára  s  vesze- 
delmére oly  hathatósan  kénytelen  folyni  bé,  hogy  azoknak  elősegítése 
s  jobb  karba  tétele  nem  annyira  keresztényi  tett,  mint  inkább  jó  cal- 
culus . 

Én  a  királynak  hatalmát,  a  földesurak  biztos,  független  és  sze- 
rencsés létét,  s  mindenkinek  sorsadta,  vagy  ész-  és  tenyér-kereste 
sajátját  nemcsak  megtámadni  nem  kívánom ;  sőt  az  elsőnek  székét 
hiv  jobbágyi  érzelemmel  módnélkül  erősítni,  a  birtokosak  létét  pedig 
határnélkül  szebbitni  s  bátoritni  óhajtom;  de  valamint  nem  tartok 
egy  felfordult  pyramist  —  kivált  ha  valamivel  összeütközik  —  igen 
erős  építménynek,  mely  a  despotica  kormánynak  figurája,  hol  a  fej- 
delmi  hatalom  minden  és  a  nép  semmi :  úgy  lehetetlennek  hiszem,  a 
mostani  megindult  időben  —  mert  az  előtt  tán  lehetett,  midőn  min- 
den aludt  —  hogy  a  királyi  szék  s  a  nagy  birtoki  lét  valóságos  bátor- 
ságban legyen,  minekelőtte  a  nép  elibertálva  nem  lesz.  —  Les  petites 
propriétés  sönt  la  sauvegarde  des  grandes  propriétés.  Ez  eldönthetlen 
igazság !  —  S  éppen  azért,  mivel  magaméval  együtt  mindenkinek 
valamiét  nevelve  s  bátorságba  helyeztetve  látni  kívánom,  azért  töre- 
kedem arra,  hogy  mindenkinek  honunk  tág  mezején  nagyobb  mód, 
könnyüség  s  több  remény  nyújtassák,  mint  eddig,  értelme  s  fárado- 
zása után  valamit  szerezhetni  s  azt  háboritlan  bírhatni  is. 

Hunnia  minden  lakosinak  polgári  létet  adni !  im  ez,  a  mit  1832-ben 
teljes  meggyőződésem  szerint,  honunkra  nézve  nemcsak  nem  időelőtti- 
nek, sőt  szinte  már  időutáninak  tartok.  Hanem,  valamint  minden 
bizonnyal  jobb  lett  volna  1792-ben  gyökeresen  megjavitni  alkotmá- 
nyunkat —  a  minthogy  annak  szükségit  az  akkori  deputationalis 
munkák  után  ítélvén,  felette  jól  átlátták  40  esztendővel  ifjabb  s  igy 
tapasztalatíanabb  eleink  —  úgy  1832-ben  sokkal  józanabb  azt  végre 
időhozta  abususibul  kivetkeztetni  s  a  természet  alapira  állítni,  mint 
megint   más   40   esztendőt  csendesen  bevárni  akarni,  s  igy  folyvást; 

mert  elvégre  bizony  késő  lesz,  s  akkor  hazánk  egy  az  egekbe  dicsőén 
emelkedett  építmény  helyett,  melynek  sarkalatja  tartós,  egy  minden 
sarkaibul  kidűlt  rommá  fog  bomlani,  mely  alatt  a  magyarnak  még 
emlékezete  is  elenyészend  — . 

Honunk  minden  lakosinak  a  nemzet  sorába  iktatása  bizonyos 
életet  terjesztend;  9  milliónak  ezentúl  is  abbuli  kirekesztése  ellen- 
ben elkerülhetlen  halált  hozand  anyaföldünkre.  Ez  lélekismereti  val- 
lomásom ! 

Már  mikép  lehessen  honunk  minden  lakosinak  folgári  létet  a.dm, 
hogy  az  által  nemcsak  a  fejdelemtül  lefelé  mindenkinek  sajátja  ne 
koczkáztassék  vagy  csorbíttassék,  hanem  mindenkinek,  a  privilegiált- 
nak  mint  az  anélkülinek,  valódi  haszna  nagyobbittassék  és  biztosit- 
tassék  is,  azt  csak  józan  törvények  eszközölhetik  és  mostani  miben- 
létünkhez  képest,  ítéletem  szerint,  ím  ezen 

XII  TŐRVÉNY. 

I.  A  hitel  haszna  és  kára  mindenkit  egyenlőn  ér. 

Ki/ejtés.  Hypothekául  mindenki  sajátját  adhatja,  t.  i.  ingó 
vagy  ingatlan  vagyonát  A  szerződők  között  —  bármily  rendűek, 
t.  i.  akár  nemesek,  akár  nemtelenek  legyenek  is  azok  —  hitel  dol- 
gában legkisebb  különbség  sincs.  A  szerződők-közti  kérdéseket 
kirekesztőleg  csak  az  arra  törvényesen  kirendelt  mercantile  fórum, 
vagy  a  polgári  hitelszék  ítélheti  el.  Ezen  két  hitelszék  —  t  i.  a 
mercantile  fórum  és  a  polgári  hitelszék,  melyekrül  magasbappel- 
lata  nincsen,  minden  tárgyat  szoros  és  betürül-betüre  magyarázott 
rendszabási  szerint  dönt  s  ítél  el. 

//.  Az  ősiségi  jog  (jus  aviticitatis)  örökre  el  van  törülve. 

Kifejtés.  Akárminemü  jószágot  valaki  ezen  törvény  kihirde- 
tése után  az  illető  felek  tudtával  örökösen  elad,  azt  a  vevőtül 
vagy  annak  hagyományositul  se  az  eladó,  se  annak  nemzetsége 
semmi  ürügy  alatt  többé  vissza  nem  veheti,  s  az  örökös  eladást 
soha  meg  nem  semmisítheti. 

III.  A  magszakadásbul  származó  fiscálitások  örökre  megszűnnek. 

Kifejtés.  Minden  birtoknak  más  kézre  átmenetelével  azon- 
ban, legyen  az  akár  vétel,  akár  successio,  akár  testamentum,  akár 
ajándék  s  a  t,  a  jószágnak  törvényes  becse  után  egy  perczent 
fizettetik  a  kormány  kincstárába,  és  senki  sem  léphet  jószága  tel- 
jes birtokába  mindaddig,  mig  ezen  emiitett  laudemiumot  a  kor- 
mánynak le  nem  teszi,  vagy  az  iránt  elég  bátorságot  elő  nem 
mutat. 

IV.  Magyarországban  mindenki  birkát  ingó  és  ingatlan  jószágot  mint  sajá- 
tot (jus  proprietatis). 

Kifejtés.  A  magyar  nemesember  azonban  polgári  és  colonicalis 
funduson  kivül,  mindent  ingyen  bir,  a  nemtelen  pedig  minden  hold 
után  a  föld  és  fekvés  minemüsége  szerint,  esztendőnként  egy 
ezüst  ötöst,  hetest,  vagy  tizest  fizet,  vagy  magát  minden  további 
adótul  az  által  szabadítja  örökre  fel,  hogy  földeinek  tizenkettedik 
részét  köz  adó  alá  veti. 

V.  Mindenki  egyenlőn  áll  a  törvény  ótalma  és  súlya  alatt. 

Kifejtés.  A  Partis  I-ae  9-nus  —  mint  az  embernek  méltósá- 
gához szükségkép  tartozó  —  az  egész  ország  lakosira  terjeszte- 
tik ;  de  egyszersmind  minden  abususibul  ki  is  tisztíttatik.  Az  itélő 
székek  procedúrája  pedig  a  lehető  legrövidebb  időre  szorittatik. 

VI.  A  nemtelenek  is  választanak  magoknak  megyei  pártvédet. 

Kifejtés.  Minden  három  esztendőben  a  vármegyeszéki  restau- 
ratiók  alkalmával  beküldik  a  megyebeli  külön  helységek  votumikat 
a  vármegyeházba ;  s  igy  a  votum  többsége  nevezi  ki  a  vármegye 
fiscalisát. 

VII.  A  házi  pénztár  s  országgyűlési  költségekhez    idom   szerint    mindenki 

fizet. 

VIII.  A  vizek,  utak  s  bel  vám  elrendelése  mindenhit  egyenlőn  ér  s  ország- 
gyűlési tárgyak. 

Kifejtés.  Ezek  annyira  kötelezők,  hogy  az,  ki  azoknak  bár- 
mily ürügy  alatt  ellent  áll,  hazasértő,  s  hazasértési  birságba  esik. 

IX.  Monopóliumok,    ezekek,    limitatiók  s  egyéb    ilyes    a    közszorgalmat    és 
eoncurrentiát  akadályozó  intézetek  örökre  eltörültetnek. 

X.  Magyarországban  csak  magyar  nyelven   szóló    törvény,   parancs,    Ítélet 
kötelez. 

XI.  Minden  törvényhatóság  csak  a  helytartó  tanács  közbenjárása  áltál  hallja 
a  fejedelmi  szót. 

XII.  ítéletek  mint  tanácskozások  csak  nyilvánosan  (publice)  tartatnak. 


Már  hogy  miért  nem  javaslok  más  törvényeket,  miért  éppen 
ezen  tizenkettőt,  s  végre  miért  kezdem  javaslatimat  a  hitellel,  ez 
nem  puszta  kedvtfm  szülöttje,  de  annak  bizonyos  oka  van. 

A  hitel  lábra  állítását  tettem  systemán  talpkövéül,  mert  annak 
nem  léte,  mint  a  honi  tapasztalás  mutatja,  legtehetősb  nemzetsé- 
ginket  is  megsemmisíti ;  léte  pedig  még  a  legtehetetlenebbeket  is 
bizonyosan  előmozditná,  mint  azt  viszont  a  külföld  példája  bizo- 
nyítja; s  ekép  annak  felállítása,  minthogy  az  által  szinte  min- 
den egyes  nyerne,  a  közjóra  s  haszonra  magusi  befolyással  lenne. 
—  Tehát 

1-szer  a  hitel. 

De  hitelt,  ha  egy  osztályt  sem  akarunk  az  abbuli  kirekesz- 
tés által  felette  keményen  büntetni,  mindaddig  nem  állíthatni  fel 
valódi  sikerrel,  mig  nincs 

2-szer  eltörülve  az  aviticitas. 

Ennek  eltörlése  pedig  szükségkép  maga  után  vonja 
3-szer  a  fiscalitas  megszűnését. 

Minthogy  továbbá  nem  elég,  ha  a  hitelező  az  ingatlant  csak 
exequálhatja,  de  azt  nekie  teljes  bátorságban  bírhatni  is  kell,  mert 
máskép  kis  kamatra  pénzt  nem  fog  adni ;  többször  lehetne  pedig 
a  hitelező  nemtelen,  mint  magyar  nemes:  szükségkép  foly  min- 
denkire a 
4-szer  jus  propríétatis. 

Ha  pedig  a  nemtelen  is  birhat  ingatlant,  kell  neki  teljes  sze- 
mély s  vagyonbeli  bátorság,  azaz 
5-szer  törvény-előtti  egyformaság. 

És  —  mert  sikeretlen  a  törvény,    ha   azt   mindig   csak  egy 
felekezet  magyarázza  — 
G-szer  törvényes  pártvéd. 

Ezen  utolsó  két  törvény  azt  vonja  maga  után,  hogy 
7-szer  a   házi  pénztár  s  országgyűlési  költségek  a  nemestül  is  idem- 
zat  szerint  viseltessenek. 

Ezen  törvények  következésében  új  életre  ébrcdend  a  honi 
s  nagyobb  levén  a  mozgás,  szükségkép  foly,  hogy 
8-szcr  a  vizek  elrendelése,  utak  készítése  s  jó  karban  tartása,  vala- 
mint a  belvámok  —  mindenkitül  egyenlőn  fizetve  —  országgyűlési 
tárgyak  legyenek;  mert  ilyesekben  harmónia  és  szoros  egybc- 
hangzás  kell. 

De  mind  e  mellett  a  szorgalom  hatalmasan  nem  léphet  elő ; 
s  igy  félre  kell  vetni,  mint  „káros  akadály". 
9-szer  a  monopóliumokat,  czéheket,  limitatiókat  s  egyéb   ilyes   inté- 
zeteket örökre. 

De,  hogy  egészen  el  ne  külföldiesedjék   az   ország,  s  a  kül- 
intelligentia  még  könnyebben  és  szaporábban  ne  nyomjon  el   min- 
den nemzeti  sajátságot,  mint  most 
tO-szer   1835-dik  esztendő  1-ső  napjátul  fogva  csak  magyar  nyelven 
irott    s    Íratandó   törvény,    Ítélet,    parancs,    folyamodás,   alkotandó 
cöntractus,  egyezés,  számadás  s  a  t,  lesz  hazánkban  kötelező  erejű  ! 
Mind  ez  azonban   még   nem   elég  a  magyar  hón  dolgainak 
rendes    forgására;    a    felsőbb    parancsolatokban    legnagyobb   egy- 
formaság kell,  s  ekép 
11-szer  csak   a   helytartó  tanács  közbevetése   és    befolyása  által  kor- 
mányoztassunk. 

S  mind  ennek  fő  garantiája  legyen 
12-szer  a  nyilvánosság. 

Tegyük  fel.  ha  ezen  törvények  velejökre  nézve  fennállnának 
—  velejökre  nézve,  mondom,  mert  felvilágosítandó  s  módosítandó 
bennök  elég  van  —  váljon  mi  lenne  következésök  ? 

Tudom,  ezen  kérdésre  a  felelet  szinte  annyi  ágra  oszlanék, 
mint  a  mennyi  főbül  állna  azon  emberszám,  melynek  tétetnék ;  mert 
tán  nincs  ország  a  világon,  hol  annyira  elszakadozna  a  köz  dolgok- 
ruli  vélekedés,  mint  honunkban.  Azonban  azt  hiszem :  a  nagyobb  rész 
igy  kiáltana  fel:  „Felette  veszedelmesek  volnának  ezen  törvények,  s 
nem  is  állhatnak  fel  a  nélkül,  hogy  alkotmányunkat  sarkaibul  ki  ne 
döntsék"  — ;  mire  én  viszont  azt  válaszolom  :  „Éppen  ezen  törvények 
nyújtanak    egyedüli    bátorságot   minden   felekezeteknek,   nélkülök  a 

veszély "  s  felállítások  nemcsak  nem  rendíti  meg  alkotmányunk 

sarkait,  de  azokat  több  századi  viharok  ellen  megint  felaczélozza,  söt 
nélkülök  bizonyosan  várható  polgári  létünk  elbomlása. 

Minden  nemzetnek  bizonyos  crisisen  át  kell  esni,  mely  annál 
erőszakosb,  annál  tartósb,  minél  kevésbet  alapulának  köz  erőművé- 
nek addigi  rugói  a  természet  örök,  szent  törvényein,  s  minél  tovább 
hevert  az  tisztítlan.  Ez  axióma,  —  ha  a  világ  évrajza  nem  hazugság. 

Ennek  törvénye  szerint  mi  magyarok  is  kénytelenek   vagyunk 

átesni  egy  crisisen ez  bizonyos.  A  kérdés  csak  az :  „ezen 

crisis  mindent  feldöntsön-e,  s  honunkat  a  belvihar  egy  még  gyászosb 
sivataggá  tegye-e,  mint  a  milyen  vala  IV.  Béla  s  IV.  László  idejében 
a  tatárok  átka  alatt ;  vagy  pedig  oly  szelíden  járja-e  át  hazánkat, 
hogy  midőn  alkotmányunkat  kivetkezteti  elavult,  sértő  s  káros  inté- 
zeteibül,  törvényinket  javítsa,  nemesítse  —  mindenki  sajátját  bátor- 
ságba s  tiszteletbe  helyezze?" 

Én  egy  szelíd  s  convulsio-nélküli  reformatiót  kívánok !  Erre 
kíszt  lelkem ;  s  ha  ezt  az  olvasó  nem  hinné,  a  mi  tán  megtörténhet- 
nék —  mert  tudom,  sokan  legvilágosb  szavaimat  is  elfacsarják,  s 
legőszintébb  vallomásim  alatt  is  tudja  Isten  mit  keresnek  —  azt 
akarom  hozzá  tenni :  „honom  nyugalmát  fentartani,  boldogságát  elő- 
mozdítni.  kíszt  hasznom  is." 

Minthogy  pedig  éppen  itt  cmlitém  azon  két  hatalmas  rugót, 
mely  az  emberiség  magasb,  de  kisebb,  s  alacsonyabb,  de  számosb 
részét  mozdítja,  l.  i.  a  nemes  ösztön  és  a  haszonvágy,  itt  az  olvasót 

emlékeztetni  akarom :  hogy  ezen  próbamunkát  honunk  képviselőihez 
irányzám,  mert  akarom  hinni :  „annyi  nemesség  van  bennök,  hogy 
egyedül  lelkök  ösztöne  és  sugalma  után  is  készek  lennének  honok 
mindenlakosit  az  emberiség  jusaira  nézve  magokhoz  felemelni"  ;  készek  : 
„hazájok  virágzását  legérzékenyebb  áldozatok  által  előmozditni";  készek: 
„anyaföldök  dicsőségét  sziwérökön  is  megvásárlani."  De  a  nagy  rész, 
mely  határozásinkra  befoly,  részint  nem  mozdul  ezen  nemes  rugó 
után,  részint  oly  szegény,  hogy  a  legnemesibb  vágy  se  törheti  ketté 
a  tehetetlenség  zsibbasztó  bilincseit ;  s  ekép,  úgy  látszik,  „mintha  nem 

lennének  képesek"  a  veszélyes    idő    szellemét    szeliditni   — és 

gyász  napok  helyett  öröm  ünnepeket  varázslani  hazánk  vidékire. 

S  ezen  ok,  t.  i.  a  legkisebb  concessiók  iránti  nemtelen  vagy  sze- 
génységi, hanem  minden  esetre  nyilvánosan,  ha  bár  nem  is  egyene- 
sen kimondott,  de  bizonyosan  érzett  aversio,  birt  engem  arra  — mert 
sikert  akarok,  s  ha  nemes  indulat  nem  víja  ki,  érje  el  a  haszonvágy 

—  egy  oly  systemát  állítni  fel,  mely  senkiiül  nemcsak  semmi  con- 
cessiót  nem  kivan,  s  ha  kivan  is,  tüstént  többet  ád,  hanem  a  fejede- 
lemtül  lefelé  mindenki  sorsát  javítja,  bátorítja. 

Soknak  szemében  ez,  mint  más  számtalan  projectansok  javas- 
lati, jó  szándékú  ábrándozás  színeiben  fog  tűnni  fel,  meglehet;  de 
most  még  egyszer  mondom,  s  még  számtalanszor  szeretném  mondani : 
ha  van  tárgy,  mely  megérdemli  „hideg  vérű  egymásti  kihallgatásunkat" 

—  az  bizony  nem  lehet  egyéb,  mint  az,  mely  körül  magunk  s  mieink 
léte  forog.  Legyünk  meggyőződve  egymásrul :  mindnyájan  jót  aka- 
runk, s  csak  azt  fejtegessük :  „azon  jót  jól  akarjuk-e  ?" 

Akármily  alkalommal  tétessék  szó  a  szántóvető  sorsának  javi- 
tásárul,  oly  bizonyos,  mint  2X2=4,  hogy  a  majoritás  vagy  a  min- 
dent megczáfoló  „maradjon",  vagy  a  soha  véget  nem  érő  „halasztassék"' 
sőt  a  kereken  megtagadó  „nem  lehet"  anathemájával  veri  vissza  a  leg- 
józanabb javaslatokat;  s  nem  egyéb  okbul  —  erre  igen  kell  vigyázni 

—  mint  azon  egyedülibül,  hogy  a  szántóvető  sorsát  a  nagyobb  rész 
általában  nem  hiszi  javíthatónak  más  kára  nélkül;  s  itt  fekszik  a  leg- 
gyökeresb  fallacia.  Ezen  bevett  boldogtalan  hiedelem  következésében 
a  szántóvető  minden  alkalomnál  hármas  correlaiiójának  —  hogy  más- 
kép ne  fejezzem  ki  magamat  —  kettejét  mindig  maga  ellen  látja   fel- 

fegyverkezve;  s  ekép  a  majoritást  mindig  haszna,  előmenetele  s  gya- 
rapodása ellen  tapasztalja.  A  kormány  embere  igy  szól :  „A  mit  a 
szántóvető  a  bellicába  fizet  s  a  t,  azt  meg  sem  érezné,  —  de  a  domes- 
tica  és  az  urasági  terhek  rontják  meg" ;  a  vármegye  embere  pedig 
igy :  „A  mit  a  domesticába  fizet  a  szántóvető,  minthogy  utak,  hidak 
hasznát  leginkább  ő  tapasztalja  (?),  az  soha  nem  rontaná  meg,  de  az  a 
végtelen  deperdita,  katonataríás  s  transenna,  s  aztán  az  urasági  abu- 
susok,  hosszufuar  s  a  t.,  az  teszi  végkép  tönkre" ;  az  uraság  végre 
igy :  „A  mit  a  szántóvető  az  uraságnak  szolgál,  az  legkisebb,  mert  a 
mint  ő  birja  telkeit,  annál  olcsóbb  árenda  sehol  sincs,  —  de  bezzeg 
a  kormány  és  a  vármegyei  terhek,  azok  érik  ám  sajnosán".  Ha  pedig 
systema-javitásra  a  kormány  részérül  jön  javaslat,  mindjárt  köt 
ellene  frigyet  —  habár  tacite,  sőt  sokaktul  sejditlen  is  —  a  vármegye 
és  uraság  oly  balul  magyarázott  interesséje ;  ha  a  vármegye  részérül, 
a  kormány  s  uraság  még  fonákabbul  értett  haszna;  ha  végre  az  ura- 
ság részérül,  a  kormány  és  vármegye  boldogtalan  egyetnemértése. 
S  ekép  a  szántóvető,  három  correlatíói  között,  minden  alkalommal 
pad  alá  esik  a  földre. 

Vannak,  vannak  felsőbb  rendelések,  vármegyei  határozások; 
földesúri  concessiók,  melyek  által  az  adófizető  sorsa  némincmüleg 
könnyittetik,  nem  tagadom  ,  de  mily  ingadozó  ilyen  lét,  melyet  az 
országgyűlésen  hozott  törvény  fel  nem  szentelt  még?  S  mit  nyomnak 
ingadozó  kivételek  mindennapi  usus  és  praxis  ellen  ? 

Vannak  ezen  felül  operatumok,  vármegyei  javaslatok,  képvise- 
lői projectumok,  igen  jól  tudom,  melyek  kirekesztőleg  az  adózó  nép 
sorsjavitását  czélozzák  ;  de  váljon  nem  lappang-e  mind  ezek  alatt  egy 
kis  daemon,  s  ha  egyszer  ad  fractionem  panis  kerül  a  dolog,  nem 
sajnosán  előrelátható-e,  hogy  a  szántóvető  sorsárul  hozandó  s  őtet 
valósággal  s  tökéletesen  felsegélő  Ítélet  —  a  hihetőségek  theoriája 
szerint  a  legnagyobb  improbabilitások  során  áll  ?  Ezt  jobban  fel  kell 
világositnom  : 

Midőn  az  1825-ki  országgyűlésen  a  devalvatiórul  vala  szó,  a 
tanácskozók  két  véghatára,  régibb  adósságokban,  mint  tudva  van, 
részint  százért  százat,  részint  százért  négy  vént  votizált.  Én  nem  kíván- 
tam eleinte  hozzá  szólni ;  mert  atyám  után  felette  sok  régi  adósságot 

vévén  át,  az  igazság  és  alígbirható  károm  közt  helyeztetve,  egy  igen 
kellemetlen  kelepczében  érzem  magam.  De  végre,  részint  szégyenbül, 
mert  ezen  tárgynál  kiki  megszólamlott  —  a  mi  megint  új  bizony-, 
sága,  hogy  a  sokaságnál  az  ötihaszon  többet  nyom,  mint  a  honJiaszon  — 
részint  lélekisméretem  sugalása  szerint,  voksomat  a  százért-százat 
javaslókéihoz  csatolám.  Azonban,  ámbár  magammal  megelégedni  némi 
kis  okom  volt  —  a  mit  az  olvasó  is  tán  megenged  —  még  sem  tud- 
tam tiszta  lelkű  tettemnek  minden  kesertül  menten,  háboritlan 
örvendni;  mert  emberi  gyarlóságomnál  fogva,  a  min  eléggé  elszomo- 
rodtam, s  ilyes  tárgyak  körül  mindennap  elszomorodom,  ellenállhat- 
lanul  kongatá  füleimbe  egy  kis  daemon  ezen  rút  szavakat :  „bár  győz- 
nének a  negyvenesek !" S.  ezen  kis  eset  tán  elég  világosságot 

fog  adni  a  gondolkozónak,  hogy  sokszor  a  legnemesb    áldozat   alatt 

is mily    földszagi    kívánat     lappang;    mely    állításomban 

egyébiránt,   reménylem    senki   meg  nem  ütközend,   a  mint  hogy  én 
magamat  sem  átallottam  vádolni  ily  földi   érzések    alatti   sinlődőnek. 

Ezen  viszketeg,  vagy  inkább  hajlandóság,  mely  minden  ember 
s  minden  felekezet  tulajdona,  „habár  sejdítlen  is  mindig  másra  tolni 
akarni  a  terhet",  —  valódi  oka,  hogy  mindaddig  a  szántóvető  sorsát 
nemcsak  illusorie,  de  valósággal  felemelő  javaslatban  az  ő  három 
correlatiói  soha  nem  fognak  megegyezni  —  legalább  spontanee 
nem  —  mig  mind  a  fő  kormány,  mind  a  bel  kormány,  mind  a  földes 
úr  nem  hiszik,  s  arrul  tökéletesen  meggyőződve  nincsenek,  hogy 
nemcsak  kár  nem  háramlik  rajok,  ha  a  szántóvetőnek  valódi  haszna 
eszközöltetik,  hanem,  hogy  mind  a  fejdelmi  erő,  mind  az  országi 
bátorság,  mind  a  földesurasági  boldog  lét  mindaddig  semmi  egyéb, 
mint  hamisan  kecsegtető  szerencsétlen  illusio,  mig  az  ország  legszá- 
mosbinak  léte  nem  erős,  nem  bátor  s  nem  boldog. 

Errül  tökéletesen  meg  kell  győződve  lennünk,  s  csak  akkor 
remélhetjük  Józanul,  azaz :  nem  mint  gyermekek  „minden,  hihetőségek 
eilen",  hanem  mint  férfiak  „minden  hihetőségek  után",  hogy  mind  a 
fő-  s  belkormány,  mind  a  földes  ur,  közakarattal,  minél  előbb  a 
nemzet  sorába  fogják  iktatni  a  népet,  Ne  várjuk  a  terh  felfelé 
estét,  de  használjuk  mechanikában  annak  középponti  vágyát' 
s   éppen    igy,  ne  keressünk    halandóban    önkárára   sürgető  onszött' 

hanem  annak  megint  haszon-utáni  szomját  ébreszszíik  nemes  czélra, 
közhaszonra ! 

A  mondottnak  igaz  létét  pedig  nem  tagadhatja  senki,  mert  az, 
emberi  természetbül  merített,  psychologiai  factum.  S  ha  régi  chroni- 
cáinkat,  sőt  még  törvénykönyvinket  is  vizsgáljuk,  melyekben  annyi 
nyomai  vannak  az  egykori  szántóvető  jobb  sorsának,  midőn  az 
ország  külön  részeiben  a  nemesség  is  adózott :  jobbára  ő  vitte  az 
országgyűlési  terheket;  a  domesticai  adóban  ő  is  osztozott  és  szám- 
talan eféle :  nem  azt  leszünk  kénytelen  következtetni,  hogy  tanács- 
kozásink  által  a  szántóvető  sorsa  javult,  hanem,  hogy  az,  számos 
tanácskozásink  vagyis  inkább  viszálkodásink  után,  mindig-mindig 
szorosb  korlátok  közé  szorítva,  végre  valóban  misera  plebs  contri- 
buenssé  vált. 

S  mi  arra  jutottunk,  hogy  19-ik  században  —  midőn  az  ember 
méltósága  szent  kezd  lenni  —  pirulás  nélkül  publice  beszélünk 
egész  Európa  hallatára,  de  misera  plebe  contribuente ;  s  a  külföld- 
nek ez-iránti  türedelmét  csak  előtte  ismeretlen  létünknek  köszönhet- 
jük, melynek  következésében  az  azon  hiedelemben  van  :  „tán  csak  egy 
kis  sectárul  van  szó,  mely  vallás  s  több  eféle  miatt  sanyaríttatik",  — 
midőn  azonban  9  milliórul  forog  kérdés,  ki  hű  jobbágy,  s  mily  hű ! 
jó  katona  s  mily  jó !  szóval :  ki  minden  terhek  türedelmes  viselője, 
s  melynek  oly  nagy  része  a  magyarság  utolsó  záloga,  reménye, 
fentartója ! 

„Inter  duos  litigantes  tertius  gaudet",  igaz  közmondás ;  de  hely- 
zetünkre nézve  némi  változásokat  szenved,  s  tán  igy  hangzanék 
„Inter  trés  litigantes,  post  seculorum  inediam  tandem  quartus  gaude- 
bü(?)"  Ezen  utolsót  egyébiránt  nem  mondhatni,  mert  féktelenség  s 
korlátlanság  közt  nincs  valódi  öröm ;  hanem  tán  „peribit,  totumque 
ruet  indigestum"  lenne  igaz  értelme.  Ennek  Istenért  vegyük  elejét ! 

Ezeket  előre  bocsátván,  itt  egyenesen  kimondom,  hogy  nem 
vesztenék  se  szót,  se  időt,  ha  javaslatimat  csak  legkisebb  conces* 
siókra  is  kellene  támasztanom ;  mert  előbb  vége  lesz  nemcsak  a 
magyar  honnak,  de  még  csillagunk  is  visszatér  a  nagy  mindenség 
keblébe,  minekelőtte  az  embernek  mellébül  ki  lenne  irtva  a  benne 
mélyen  fekvő   haszonutáni,    mindenen  diadalmaskodó   szomj,  jauiy,, 

közbevetőleg  Ítéletem  szerint,    korántsem    oly    alacsony   vágy,  —  ha 
józan  irányt  nyerend  —  mint  azt  képzelni  szokás. 

Hanem  éppen  az :  hogy  veszteségrül  itt  nem  forog  kérdés,  de 
csak  nyereségrül,  s  nincs  concessiókrul  szó,  de  csak  arrul :  „akar-e  a 
kormány,  nagybirtokos  s  kis  nemesség  mind  erőben,  mind  bátor- 
létben, mind  szerencsében  legbővebben  részesülni",  tölt  engem  azon 
reménnyel  bé,  hogy  javaslatim  némi  figyelemre  lesznek  méltók,  s  ha 
nem  helyesek  is,  legalább  helyesek  feltalálására  nyujtandnak  alkal- 
mat. A  meglehetős  makacsabbul  áll  a  jónak  útjában,  mint  a  rossz, 
s  a  palliativ  sokkal  erősb  gát  a  gyökeres  javítás  ellen,  mint  a  semmi. 
Ezt  szemmel  kell  tartani. 

A  kormánynak,  mint  a  birtokosaknak  ereje,  jól-  és  bátor-léte, 
nemcsak  egyeztethető  a  nép  erejével,  jól-  és  bátor-létével,   hanem  oly 

szoros  összefüggésben   van  vele,  — hogy  e  nélkül  az  nem 

is  lehető ;  ez  sark-igazság.  Ezt  azonban  mindenki  szemeiben  töké- 
letesen felvilágosítni  felette  nehéz;  s  ha  én  azt  próbálni  merem,  arra 
valóban  nem  annyira  tehetségem,  mint  inkább  a  dolog  igazsága, 
tiszta  szándékom  s  olvasóm  remélendő  kimerithetlen  béketűrése 
bátorít 

Adjunk  ideig-óráig  bucsut  azon  „nemesi  vágynak",  mely  min- 
dent tesz  semmiért,  s  valóban  az  embernek  legszebb  tulajdona  volna, 
ha  hiú  ábrándozásokkal,  más  szemeiben  a  szálkát,  s  magáéban  még 
a  gerendát  sem  látó  kis  distractiókkal,  és  számos  eféle  kisded  igaz- 
talanságok bűzeivel  nem  lenne  annyiszor  összekeverve.  A  hideg  szá- 
molás, mert  csak  az  vezet  a  mathesisnek  isteni  útján  a  valóhoz, 
legyen  egyedüli  kalauzunk. 

Do  ut  des  —  adjunk  sajátot,  polgári  létet,  hogy  magunk  is 
megtarthassuk  sajátunkat,  s  tovább  is  örvendhessünk  polgári 
létünknek. 

Mennél  gazdagabb  valamely  ország,  annál  nagyobb  adó  s  védő 
tehetsége,  s  viszont.  Minden  kormánynak  pedig,  a  legkorlátlanabbtul 
lefelé,  vagy  inkább  felfelé  a  respublicáig,  legfőbb  szempontja  soha 
sem  más,  —  habár  külön  czélra  s  néha  sejdítlen  is  —  mint  az  adó- 
fizetési tehetség    emelése,  s  a  kül  megtámadtatást   visszaverhetői   erő 

nevelése.  Tombolhat  ezen  elért  két  czél  határi  közt  a  feslett  kormány 
zajos  ünnepek  ál-fényü  örömiben,  és  a  védsereget,  ha  kénye  kíszti, 
megtámadóvá  is  teheti, de  viszont,  mily  tökélyre  emel- 
heti egy  mérsékleti  országlás  a  közerőmű  minden  rugóit,  kerekeit, 
lánczait,  ha  sokan  sokat  adózhatnak  könnyen,  s  mily  bátorságos  jöven- 
dőt nyit  a  közönségre,  ha  visszaverő  ereje  elégséges,  magát  minden 
hatalomtul  megtiszteltetni.  Gazdagság  *)  tehát  minden  esetben,  s  min- 
den körülállások  közt  kívánatos.  A  nőtlen,  ha  gazdag,  választhat,  —  s 
választhatni  mindenkor  kellemes  —  mert  ő  élhet  is  az  élet  kellemivel 
ha  akar,  másokat  is  szerencsésíthet ;  közjóra  is  szentelheti  javát;  s 
végre,  ha  abban  leli  nyugtát,  mindenét  ei  is  ajándékozhatja,  s  trappis- 
tává lehet.  Már  egy  házasnak,  habár  gazdag  is,  választási  köre  nem 
oly  nagy :  ő  neki  többé  a  világtul  visszavonulni  nem  szabad,  s  mind 
életkellemi,  mind  jótévőségi,  mind  közszolgálati  határit  kirekesztőleg 
összeköttetése  s  kisdedei  tűzik  ki.  Ő  többé  nemcsak  magáé,  de 
jobbadán  másoké.  S  igy  a  kormány !  Sőt  még  sokkal  nagyobb  mér- 
tékben. S  ha  a  nőtlen  nem  tesz  józanul,  ha  nem  iparkodik  gazda- 
godni —  a  mi  igazi  függetlenségét  nevelné,  mert  választási  körét 
tágítja,  s  ő  mint  szabad  madár,  arra  fordul,  merre  tetszik  —  a  házas 
ember  már  rosszul  cselekszik,  ha  gazdagodni  nem  törekszik,  mert 
gyermeket  nyomorúságra  vagy  szűkölködésre  állítni  az  életbe  —  ha 
azon  szorgalom  által  segítni  lehetne  —  sokkal  kárhozandóbb,  mint 
egy  puszta  gondolatlan  tett ;  a  kormány  végre  nemcsak  czélját  veszti 
tökéletesen  el,  de  szent  kötelességének  semmi  mód  sem  felel  meg, 
ha  az  ország  gazdagságát  minden  módon  előmozdítni  nem  iparkodik. 
A  mondottakban,  azt  hiszem,  a  nagyobb  rész  velem  kezet  fog, 


*)  Jegyzés.  Nehogy  kénytelen  legyek  gondolatimat  a  gazdagsagn.il 
körülállásosan  előadni,  a  mi  egészen  félre  vezetne  fejtegetési  tárgyamtul, 
s  más  részrül  ne  kárhoztassam,  hogy  a  gazdagságot  oly  nagy  becsre 
emelem :  szükségesnek  tartom  érintní,  hogy  én  a  gazdagság  értelmét  itt 
nem  csupa  pénzre,  földre  s  a  t.  szo:ítom,  de  áltáljában  mind  arra  is,  a 
mi  pénzzel,  jó  művelt  földdel  s  a  t.  szoros  kapcsolatban  van,  mint  teszem  : 
henyeség  megszűnése,  industria,  jobb  nevelés,  külföldi  tapasztalás,  az 
ember  nagyobb  becse  s  a  t. 

minthogy  azok  a  világtul  még  rég  elismert  talpigazságok;  de  csak  a 
nagyobb  rész,  mert  köztünk  legalább  még  igen  sokan  függetlenségi 
ábrándozásokban  mindig  a  szegénység  theoriáját  tanítgatják;  mely 
szerint,  igaz  ugyan,  szabad  lehet  egy  szegény  nemzet  külhatalomtul, 
de  annál  nagyobb  rabjává  lesz  öntudatlanságának  —  melynél  nagyobb 
s  fertelmesb  rabság  nincs,  minthogy  értelmi  súly  mindenütt  az  egye- 
düli erő,  s  igy  a  tudatlan  rab  végkép  minden  rabnak  rabja. 

Ezen  utolsókhoz  most  nem  szólok;  de  a  tőlem  feltett  nagyobb 
részhez  fordulván,  azon  megjegyzést  teszem :  nem  elég  még  „a  gazda- 
godni akarás",  de  a  „miképfenhez"  s  „hogyanhoz"  is  kell  érteni ;  s  im  ez 
azon  „nagy  kérdés",  melynek  megfejtésére  foliantok  Írattak,  s  azon  Jó 
volna  tudni",  melyen  törték  ugyan  sokan  több,  kevesebb  sikerrel  fejő- 
ket, de  melyrül  a  nagyobb  résznek,  s  kivált  nálunk,  legtávolabbi 
ideája  sincs. 

Egyesek  szintúgy  mint  kormányok  jobbadán  értéköknek  tőké- 
jét támadják  meg  a  helyett,  hogy  a  kamatokbul  pótolnák  ki  szüksó- 
giket  Ez  valódi  oka,  miért  áll  annyi  nagybirtokos  közel  a  koldus- 
bothoz, s  miért  vannak  a  legszámosb  országok  financziái  oly  nyomo- 
rult állapotban.  Ezen  tengely  körül  forog  hosszabb  vagy  rövidebb 
létök :  s  valamint  egyesek,  tőkéiket  költvén,  habár  jó  darabig  fénye- 
sen élhetnek  is,  végre  elbuknak :  úgy  merül  végkép  vissza  legfeketébb 
homályba  akármi  hatalmasnak  látszó  ország  is,  ha  fénye  s  hatalma 
nemzeti  tőkéjének  megemésztésén  fenekűit 

A  gazdagságra  törekedés  egész  veleje  tehát  mind  egyesekre, 
mind  kormányokra  nézve  abban  áll :  a  tőkét  nemcsak  soha  nem  l 
támadni  meg  s  kevesbítni,  de  azt  minden  módon  s  úton  nevelni  s  *> 
csorbátlan  tartani  fenn,  úgy  hogy  az  abbul  kerekedő  kamat  elég- 
séges legyen  a  szükségek  pótlására,  a  mi  fő  dolog,  mert  máskép 
kénytelenségbül  végre  mégis  megtámadtatik  a  tőke,  s  el  van  hibázva 
a  fő  czél. 

Ha  ez  áll:  akkor  bizonyos,  hogy  azon  földesúr  nem  cselek- 
szik helyesen,  ki  jószágibul  nagy  jövedelmet  sajtol  ki  a  nélkül,  hogy 
azokat  előbb  instruálná;  mert  ő  minden  bizonynyal,  s  tán  anélkül, 
hogy  tudná,  tőkéjébül  él ;  s  ekép  ha  tán  igen  távolrul  is,  de  szoros 
tudományikép  már  közelít  a  végbukáshoz.  Ha  ez  igaz :  akkor  minden 

3* 

kétségen  kivül  azon  kormány  sem  tenne  józanul,  mely  a  népre  nagy 
adót  vetne,  minekelőtte  annak  szántóvetői,  mesterségi  s  kereskedési 
szelleme  kifejtve  még  nincsen ;  mert  igy  nemsokára  ki  lenne  merítve 
a  csekély  nemzeti  fundus,  minthogy  minden  öncsalást  elmellőzve, 
tulajdonképen  csak  az  támadtatnék  meg.  S  ha  végkép  ez  is  igy  van  : 
akkor  mind  egyesekre,  mind  kormányokra  nézve,  azon  princípium 
tűnik  legfényesb  igazságban  fel,  hogy  minden  anticipatio  vagy  igen 
keserű  kamatokkal  fog  visszafizettetni,  —  —  vagy  a  bukás  napját 
közelíti  —  —  — .  S  igy  mind  egyeseknek,  mind  kormányoknak  leg- 
főbb, legszentebb  kötelessége,  a  nemzet  capitalisát,  azaz  adó-  s  ved- 
erejét  kimélni  s  lehetőségig  nevelni. 

A  lakosok  csak  egy  részében  fejteni  ki  s  mozdítni  elő  a  szántó- 
vetői, mesterségi  s  kereskedői  szellemet  azonban  egy  országra  nézve 
nem  több,  s  nem  éri  jobban  el  a  kérdésben  forgó  czélt,  mintha  egy 
földesúr  határának,  teszem,  csak  10-ik  részét  cultiválná,  s  a  többit 
nem.  Hogy  egy  ország  gazdag  legyen,  s  ekép  kamatibul  számos  esz- 
tendőkig békében  élhessen :  annak  minden  lakosit  fel  kell  ébreszteni 
nagyobb  szorgalomra,  állhatatosb  munkásságra;  mert  tagadhatatlan, 
teszem  például,  hogy  10  millióban  több  gazdagság  halmoztathatik  fel, 
mint  1  millióban. 

Azon  számos  eszközöknek  pedig,  melyek  által  a  gazdagságot 
nevelhetni,  legfőbbike,  vagy  hogy  jobban  mondjam  :  „minden  esz- 
közök egybetartó  láncza"  a 

hitel. 

Ez  világszerte  ismert  dolog ;  a  minek  következésében  azt 
lehetne  gondolni,  hogy  oly  országban,  mint  a  mienk,  hol  annyi  a 
hitelben  szűkölködő,  s  annyi  az  annak  hija  miatt  szinte  már  semminél 
kevesebbet  biró,  a  legnagyobb  rész  háladatosan  fogadna  minden  hitel- 
emelő javaslatot,  s  a  projectansra  nézve  minden  óhajtása  csak  abban 
folyna  egybe,  bár  tudná  theoriáit  életbe  hozni.  Azonban  nem  !  Mert 
az  emberi  hiúságot  több  milliónyi,  minden  fáradság-nélküli  tiszta 
haszon  sem  képes  mindig  meggyőzni,  mint  a  tapasztalás  nyilván 
mutatja,  —  és  sokan  készek  inkább  a  régi  utat  folytatni,  melyen  a 
legbecsületesb  kölcsönző  is  kijátszatik  sajátibul,  hogysem  elszánhatnák 

magokat,  a  dolog  jobb  ismerete  által,  a  vak  tudatlanság  békóit  ellökni, 
szemeiket  felnyitni,  s  oly  útra  lépni,  melyet  ugyan  nem  ők  találtak 
fel  —  és  im  ez,  az  általok  soha  meg  nem  bocsátandó  bűn !  —  de 
melyen  mind  ők,  mind  övéik,  mind  a  vélek  összeköttetésben  lévők 
módnélkül  jobban  s  nagyobb  becsülettel  járnának.  Errül  practice 
tudok  beszélni;  mert,  midőn  két  év  előtt  ezen  másoktul  már  oly. 
annyira  kifejtett  s  tőlem  csak  ismételt  tárgyat  pendítem  meg,  éppen 
azok  fordultak  nevetséges  gőggel  tőlem  el,  kiknek  javaslatim  leg- 
többet használnának,  s  igy  kiknek  köszönetét  érdemlém ;  s  a  közön- 
ségnek szinte  csak  azon  része  hagyá  helybe  hitel-felállítási  javas- 
latomat —  a  mi  valóban  felette  furcsa  —  melynek  hitelre  nagy  szüksége 
nincs,  midőn  azon  része  kötött  minden  módon  belém,  melynek  hitelre 
felette  nagy  szüksége  van. 

Hagyjuk  azonban  magokra  ezen  minden  hazai  előmenetel  ele- 
ven gátjait,  mert  őket  —  kezdem  hinni  —  semmi  egyéb  nem  fogja 
kivetkeztetni  előitéletikbül  többé  —  mivel  azok  hiú  tudatlanság  által, 
mely  minden  okot  gőggel  visszavet,  csonttá  váltak  —  mint  a  min- 
dent örömre  vagy  kínra  ébresztő  halál.  Vizsgáljuk  mi,  kik  szorosan 
véve  minden  hitel  nélkül  is  el  tudunk  lenni,  jóllehet  az  ránk  nézve 
is  legnagyobb  áldás  volna,  a  dolgot  indulaílan  hideg  vérrel  röviden 
addig  is  még  egyszer,  mig  az  egész  dolgot  ex  asse  felvenni  alkal- 
mam lesz. 

Ha  szoros  hitel  áll  fel,  akkor  csak  kis  idő  leforgása  után  is 
jó  hypothekára  három,  legfeljebb  négygyei  száztul  elég  pénzt  kap- 
hatni; a  min  senki  nem  kételkedik,  kinek  e  részben  csak  legkisebb 
tapasztalása  van  is. 

Már  ha  hárommal,  de  tegyük  fel  négygyei  lehetne  kapni  elég 
pénzt:  váljon  nem  volna-e  annak  némi  kis  haszna  a  nagy  birtoko- 
sakra nézve? 

Ezek  ugyanis  vagy  sequestrum-alattiak,  vagy  ahoz  közelítők, 
vagy  rendes  gazdák.  Ha  sequestrum-alattiak,  vagy  ahoz  közelítők, 
akkor  tökéletesen  igaz,  hogy  nemcsak  tömérdek  nyereségök  volna, 
ha  6,  10,  20  s  a  t.  percent  helyett  3-mal,  4-gyel  kapnák  100-át,  sőt  az 
is  bizonyos,  hogy  magokat  sequestrum  alul  rövid  idő  alatt,  s  min- 
den   becsülettel    megint    felszabadíthatnák,    vagy    azt   végkép    el   is 

kerülhetnék.  Ha  pedig  rendes  gazdák,  akkor  könnyebben  fizetnék 
adósságikat,  vagy  legalább  kevesebb  gonddal  azok  kamatit ;  jószágik 
után  pedig,  minthogy  azok  olcsóbb  tőkékkel  lennének  életbe  hozva 
s  mozgásban  tartva,  sokkal  nagyobb  nyereséget  aratnának  mint  ma. 

Ki  most  4  millió  pengő  forint  adósság  után  törvényes  hatot 
ád,  legszerencsésb  esetben,  ha  t.  i.  senki  fel  nem  mondja  tőkéjét, 
esztendei  240  ezer  kamatot  fizet;  az  új  rend  szerint  pedig  csak 
négygyei  számlálván  is,  160  ezret  fizetne,  s  igy  esztendei  nyereség 
80  ezer  forint  lenne,  a  mi  négygyei  számlálva  2  milliónak  kamatja, 
úgy  hogy  a  valóságos  nyereség  2  millió  pengő  volna.  Már  ezen 
szembetűnő  hasznot  váljon  mily  okoskodás,  mily  sophisma  zavar- 
hatja kárrá,  szeretném  tudni  ? 

De  hát  a  kisbirtokosaknak  nem  volna-e  éppen  oly  hasznos,  ha 
3-al,  4-el  kaphatnának  pénzt?  Rajok  nézve  a  haszon  még  nagyobb 
lenne.  Most  legtöbb  jószágaik,  eszközlő  tőke  hija  miatt  —  mert  nagy 
áldozatokra  nem  oly  képesek,  mint  a  tehetősb  birtokosak  —  koránt 
sincsenek  kifejtve  azon  nyereségi  lépcsőre,  melyre  természeti  miben- 
létök  miatt  könnyen  emeltethetnének. 

A  szorgalom  ezáltal  felette  csökken,  és  sem  a  privát,  sem  a 
nemzeti  tőke  soha  sem  nevekedhetik  s  nőhet  azon  nagyságra,  mely- 
nél fogva  Britannia  s  más  országok  virágzanak,  s  melynek  nevelésére 
minden  gazdának,  minden  hazafinak  törekedni  kellene. 

Azon  osztály  pedig,  mely  kamatra  akarja  adni  pénzét,  mai 
systemánk  következésében  még  boldogtalanabb.  Törvényes  kamat 
most  igaz  6,  s  akkor  maga-magátul  —  mert  ilyest  semmi  törvény 
nem  határozhat  —  4-re,  3-ra  szállna  le ;  de  mennyivel  volna  gyor- 
sabb a  pénzforgás,  s  mennyivel  nagyobb  a  bátorság!  S  erre  vigyáz- 
zunk !  Azon  gazda,  ki  most  sok  fáradozás  után  teszem  50  ezer  forin- 
tot tud  félre  tenni  s  igy  kamatra  adni,  a  mi  után  esztendei  3000-et 
húz,  akkor  midőn  egészen  új  élet  buzogna  az  ország  ereiben,  szint 
azon  idő  alatt  100  ezret  gazdálkodnék,  s  négyszáztulival  számlálván 
4  ezret  húzna.  Éhez  egyébiránt  az  is  járulna,  hogy  midőn  most  három 
ezrét  se  pontosan,  se  bizonyosan  nem  kapja,  akkor  négy  ezrét  pon- 
tosan és  bizonyosan  kapná;  s  ezek  felett  50  ezer  helyett  100  ezerrel 
.birna,  a  mi  nagy  különbség,  kivált  a  közönségre  nézve;  s  ugyanezen 

okbul :  nol  a  kamati  láb  alacsony,  ott  mindenki,  vagy  mezei  gazda- 
ság, vagy  manufactura,  vagy  kereskedés  által  törekedik  tőkéjét 
magasb  kamatra  emelni,  a  mi  által  a  közindustria  hathatósan  ébred : 
midőn  azonban  ott,  hol  a  kamati  láb  magas,  a  kölcsönző  semmit 
sem  téve,  fél  álomban  húzza  6  percentjét,  s  egész   munkája,  a  mit  a 

közönségért   végbevisz,    kamatinak    olvasására    szorul ha   t.  i. 

azok  rendesen  fizettetnek ;  ha  pedig  nem,  minden  idejét  s  talentumát 
—  a  helyett,  hogy  a  hazáért  fáradna  —  pőréinek  vitelére  fordítni,  s 
azt,  a  mit  már  acquirált,  még  egyszer,  s  tán  nehezebben  reacquirálni 
kénytelen ;  a  mezei  gazda,  gyámok  s  kereskedő  pedig  csak  nyomo- 
rult kis  körben  meri  tárgyait  űzni,  mert  a  drága  töke  után  csak  kicsi 
lehet  a  nyereség;  azonban  ez  még  semmi,  hanem  mert  a  bizonytalan 
tőke  után  —  minthogy  akkor  mondják  azt  fel  egy  hitelnélküli  ország- 
ban, mikor  legjobban  kell  —  a  nyereség  szinte  lehetetlen,  az  elbukás 
pedig  szinte  bizonyos. 

Most  a  hitel  nálunk  valósággal  semmi  egyéb,  mint  egy  bosszantó 
gúny ;  mert  általányosan  véve  csak  annak  van  hitele,  kinek  az  szo- 
rosan nem  kell,  s  éppen  annak  nincs,  kinek  rá  legnagyobb  szüksége 
van  ;  minek  következésében  —  s  ezt  kész  vagyok  megmutatni  —  hazánk 
sok  résziben  egy  határ,  pénz  hija  miatt,  nem  virágozhatik,  midőn  a 
szomszéd  határban,  megint  hitel  hija  miatt,  kamatlanul  fekszik  a  pénz. 

Ha  ezeket  látja  a  részrehajlatlan  gondolkozó,  s  kénytelen 
tanuja  lenni  a  sokaság  makacs  ragaszkodásának  oly  systemához, 
mely  nemcsak  az  által  tartja  lebilincsezve  a  közszorgalmat,  hogy 
annyi  pénz  vesztegel  forgáson  kivül  —  a  mit  bizonyosan  tudok  — 
hanem  legfőkép  a  honiak,  sőt  néha  a  legközelebbi  szomszédok  egy- 
más-ellenti  bizodalmatlanságok  által,  mely  szerint  a  pénzes  kamat- 
ban szűkölködik,  a  földbirtokos  pedig  pénz  nélkül  sínylődik;  s  így 
a  pénz  is  hever,  a  gazdaság  is  hever,    az  ember  is  hever,  a  közjó  is 

hever  és  minden    hever —  s  így    élet    helyett  halál  fekszik  az 

anyaföld  szinén — ;  ha  mindezeket  kénytelen  tanubizonyítni  a 

gondolkozó,  akkor  valóban  keserű  érzése  szánakozásra  gerjedend,  s 
a  nagy  példa  szerint,  minden  további  okoskodással  felhagyván,  az 
egekbe  kiáltni  hajlandó :  „Uram,  bocsáss  meg  nekiek,  mert  valóban 
nem  tudják  mit  cselekszenek." 

Minden,  a  mi  a  pénz  keringését  hátráltatja,  mind  egyesekre, 
mind  a  közönségre  nézve  felette  káros ;  hát  még  az,  mi  a  pénzt  a 
circulatióbul  ki  is  rekeszti  ?    S   váljon  mi  hátráltathatja  s  rekesztheti 

azt  ki  hathatósabban,  mint  a  bizodalmatlanság,  a  veszély t.  i. 

a  hitel  hija  ?  Csak  az  egészséges,  el  nem  fásult  belátásnál  fogva,  kérem 
az  olvasót,  gondolja  e  mondottakat  át;  s  lehetetlen,  hogy  ne  ébred- 
jen benne  fel  a  legforróbb  kívánat:  „Szállna  valahára  már  egyszer 
hazánkra  is  a  mindent  felelevenítő  bizodalom  áldása!"  A  kuruczok 
idejében  —  gloriosae  memóriáé  —  a  pénznek  nagyobb  része  el  volt 
ásva ;  most  ugyan  ki  van  húzva  megint  egy  része  a  földbül,  de  köz- 
tünk maradott  kuruczi  systemánk  még  nem  bátorítá  az  egészet  nap- 
világra. Ezen  ne  kételkedjünk! 

A  hitelt  gátolni  nem  egyéb,  mint  egy  test  ereit  mcgakasztni ; 
s  ezen  utolsó  váljon  a  test  mily  részének  lehetne  hasznos  ?  Egynek 
sem  !  Sinylődés  elmulhatlan  következése  s  végkép  gutaütés. 

És  ha  nem  akarunk  a  hazai  anteactákban  elsülyedni,  Verbőczi- 
ben  s  az  Anonymus  Nótáriusban  elfuladni,  hanem  factumokat,  csak 
élő  factumokat  tekintni :  nem  fogjuk  tagadhatni,  hogy  nincs  Európá- 
ban egy  ország  is,  hol  oly  nyomorult  lábon  állna  a  pénz  dolga,  t.  i. 
hol  annyi  nagy-  és  kis-földbirtokos  nyakig  volna  adósságban,  mint 
nálunk.  Ennek  váljon  mi  lehet  oka  ?  Vagy  a  múlt  idők  viszontagsági, 
vagy  nagy-  és  kisbirtokosink  pénzkörülti  gyávasága,  vagy  politikai 
összeköttetésünk,  vagy  pénzbeli  systemánk.  Ezen  négy  okra  szorít- 
hatni csak  az  élő,  nyilván  szóló  factumot 

Az  idők  esete  ?  Azt  közösen  vittük  minden  nemzetekkel.  Ic;az 
ugyan,  hogy  a  nagyobb  rész  adóssággal  vette  át  jószágit,  s  bár 
annak  terhét  könnyen  birta  is  eleinte  — mert  a  franczia  háború-alatti 
idők  sok  jövedelmet  nyújtanak  —  azok  súlya  egy  rögtön  változás 
által  végkép  tűrhetetlen  lön ;  a  pénz  szűkült,  s  csak  az  által  is  drá- 
gult; fel  kellé  hagyni  javításokkal,  bucsut  venni  fényes  élettül 
s  a  t. :    de   ez  szinte   mindenütt   úgy   volt,   s   még  sem   rontá  meg 

annyira  az  adósokat  mint  nálunk,   kiknek  segítségére 

• midőn    a    capitalistákat 

lesujtá  —  még  véletlenül  a  devalvatio  is  járult,  mely  egy  jó  időre 
hosszabbítá    az   adósok    siralomházi  napjaikat    Az  idők  esete  ellen 

tehát  a  magyar  földbirtokos-adósoknak  panaszkodni  nem  lehet,  mert 
az  minden  nemzetbeliek  ellen  visszás  volt,  s  rajok  nézve,  mint  mon- 
dám, a  devalvatio  által  némileg  javíttatott. 

Tehát  földbirtokosink  pénz-körülti  gyávasága  okozza-e  annyi 
scquestrumaink  létét  ?  Azt  sem  állithatni ;  mert  ámbár  van  köztünk 
sok,  kinek  szótárában  ezen  rövid  szó :  „rend"  nem  találtatik  fel,  —  a 
milyen  egyébiránt  mindenütt  van  —  azért  még  sem  mondhatni,  hogy 
hazánk  takarékos,  józan  s  értelmes  gazdákban  általányosan  szűköl- 
ködnék, kik  nem  iparkodnának  minden  módon  sajátikkal  rendben 
lenni ;  sőt  azt  lehet  állítni,  szinte  sehol  sem  élnek  a  földbirtokosak, 
keveset  kivéve,    idomlag    roppant  jószágikhoz  képest    oly  kevés  valódi 

luxussal,  mint  nálunk minthogy  felette  kevés  külföldivel  élnek, 

a  hazában  szinte  semmi  drága  nem  készül,  és  sokak  előtt  az  életnek 
szinte  legtöbb  kellemei  még  név  után  is  alig  ismert  dolgok.  Igaz- 
talanság volna  tehát  —  ámbár  némi  kis  igaz  is  lehet  benne  —  oly 
számos  földbirtokosink  pénzbeli  hajótörését  általányosan  személyi 
ségöknek    tulajdonítni ;    általányosan    véve    mondom,    mert   néhány 

—  tagadhatlan  —  csakugyan  maga  volt  „birtoka  rontója,  s  léte 
gyilkolója." 

Vagy  politikai  összeköttetésünk  sujtá  le  a  nagybirtokost  ? 
£3  —  mondjuk  ki  himezés  nélkül  —  azon  ok,  melyet  a  nagy  publi- 
cum  supponál,  nagy  szerencsétlenségünkre !  Nagy  szerencsétlenségünkre, 
mondom,   s   még   százszor   szeretném    mondani,    mert   ezen  fallacia 

—  melyet  Bentham,  ha  ismerné  nyomorult  előitéletink-közti  sinlődé- 
sünket,  argumentum  pigritiaenek  nevezne  —  mert  ezen  fallacia  min- 
denkor másban  keresteti  velünk  a  hibát,  mely  teljes  meggyőződésem 
szerint,  valóban  legnagyobbrészint  csak  magunkban  fekszik  !  „A  vám,  a 
harminczad"  azon  örök  topus  és  asylum,  mely  a  restségnek,  tudatlanság- 
nak s  ezen  nemes  házaspár  szép  ivadékának,  t.  i.  a  rosszakaratnak,  min- 
den alkalomnál  bujósdi  ajtóul  szolgál.  Nagy  veszteség,  nagy  akadály  igaz 

de  más  részrül  semmit  sem  adózni,  az  megint  mily  nyereség. 

„Indirecte  többet  adózunk  a  vám  által,  mintha  directe  adóznánk":  igy  szól 
sok ;  de  ha  az  proponáltainak :  „Tehát  nyitva  legyen  a  vám,  de  adózzunk 

egyenesen ",  ugyan  az  tetszenék-e  ?   Pedig  valami   módon  csak 

kell  az  országlás  terhének  viselésében  részt  venni, 

Systemánkban  van  leginkább  a  hiba,  ím  ez  a  dolog  phrlo- 
sophiája.;  s  annak  hibája  abban  concentráltatik,  hogy  hiteli  törve- 
nyink  nem  egyenlők  az  ország  minden  lakosira,  azaz  nemes  és 
nemtelenre,  s  hogy  többnyire  a  rossz  gazdát  legyezik  és  a  jót  sújtják. 

Mit  akarnak  azok  elérni,  kik  szünet  nélkül  a  vámmal  kelnek 
elő  ?  Kérdem  mit  akarnak  ?  ,,Ok  azon  nyereséget  is  zsebeikbe  akarják 
tenni,  mely  a  vám  által  rovatik  le."  Csak  ebben  concentráltathatik 
minden  kivánatjok,  minden  aggodalmok !  Ok  nyerni  akarnak  tehát. 
De  Magyarországban  alig  van  hely,  hol  diametraliter,  úgy  mint  ma 
áll  a  nap,  minden  akadály  s  nehézség  mellett  100  után  10-et  ne 
lehetne  nyerni  józan  investitió  által.  Ez  bizonyos  ;  sőt  némi  lapályokon, 
árokvonás,  kiszárítás  által  a  nyereség  100  percent;  s  még  némi 
helyen  hol  víz  alatt  fekvő  föld  haszonvétesitése  holdként  csak  10, 
12  forintra  jönne,  több  1000  percentnél.  Ha  tehát  nyereség  a  fő  czél, 
állítsunk  hitelt  Négygyei  kapunk  elég  pénzt,  s  elocáljuk  megint  10, 
100,  1000-ért,  s  az  eltörlött  vám,  de  még  a  kivételi  megjutalmaztatás 
utáni  nyereség  sem  lesz  hasonlítható  bizonyos  nyereségünkhöz.  Elég 
tág  a  mező  befelé,  miért  mindig  kifelé  ?  Megmondom  miért :  mert  az 
első  mód  fáradsággal  van  összekapcsolva,  s  azon  csak  az  eszes 
boldogulhat,  a  második  pedig  sült  galamb,  s  azon  a  tudatlan  is 
fénydegélhet. 

Ha  teszem,  valami  bányász,  egy  arany-eret  munkálván,  bizo- 
nyos nagy  követ  találna  útjában,  melyet  mozdítni  nem  képes,  váljon 
nem  volna-e  nagy  bohó,  ha  mindig  csak  azon  nagy  köven  kalapálna 
s  ott  vesztené  erejét  s  idejét  el,  a  helyett,  hogy  valahára  már  sze- 
rencséjét másutt  keresné  ?  Éppen  igy  vagyunk  mi  a  vámmal.  Igaz, 
hogy    azon  kő  ott  felette    kellemetlen,  s  nem  is  igen  tudom,   miért  s 

mily  jussal  áll  ott de,  hogy  ott  áll,  az  bizonyos,  s  hogy  azt 

ideig-óráig  nem  mozdítottuk  s  hihetőleg  oly  szaporán  meg  sem  moz- 
dítandjuk  helybül,  az  is  bizonyos.  Ekép,  ha  nem  akarunk  minden 
igazsággal  a  bohó  bányászok  sorába  állíttatni,  ne  kalapáljunk  csak 
mindig  ott,  s  mindnyájan  s  mindenkor,  de  keressünk  végre  más 
arany-ereket;  csudálkozva  fogjuk  látni,  hogy  még  gazdagabbak  is 
vannak  hazánkban,  melyeknek  munkálásátul  semmi  kellemetlen  nagy 
kő  el  nem  zár,  s  melyek  annyi  kincstül  pezsgők,  hogy  azokat  se  mi, 


se  közelebbrüli  utóink  sem  fogják  kimeritni;  mert,  a  hol  szinte  1000 
négyszegmérföld  kerti  föld  van  víz  alatt,  szinte  semmi  bel  communi- 
catiók  nincsenek,  hol  egy  dicső  folyam,  mely  a  Fekete  tengerbe  sza- 
kad, még  úgyszólván  nem  hajós,  hol  egy  határ  sincs  még  félig  is 
kifejtve,  hol  a  lakosok  ifjak  s  a  természet  szűz,  ott  a  kincs  kimerít- 
hetlen.  Csakhogy  nem  mindig  nafnyugot,  de  végre  napkelet  legyen 
eszünkben. 

Leszen,  ki  mind  ezt  theoriának  tartja  —  ámbár  nehéz  azt  annak 
tartani,  ha  látjuk  a  Hanságot,  Körös,  Tisza  mocsárit  s  a  t.,  —  de  a 
restség  találékony,  és  pipafüst,  vám  s  nem  lehet  s  nem  mehet  közt, 
könnyen  elaltatja  dicső  gazdájának  lélekisméretét ;  s  bár  csak  magáét 

s  magát  altathatná  el de  mirigye  ragadós,  fájdalom!  s  egy  ily 

sohamozdi  könnyebben  inficiál  ezer  elfogultlant,  mint  ezer  józan  egy 
előitéletesdit  meggyőzni  képes  lenne,  minthogy  a  jó  szag  is  kis 
hatalmú  a  rossz  szaghoz  képest,  s  egy  pestises  ezrekre  ragasztja 
sírkenetét,  midőn  viszont  ezer  épnek  egészségi  súlya  sem  elég  erős 
őt  kigyógyítni. 

„Ugy  sem  lehet  jól  eladni  mostani  termesztményinket,  s  igy 
nagyobb  cultura  után  végkép  zsírunkba  fuladunk"  —  igy  okoskod- 
nak sokan,  s  rabulistikai  fogásink  által  magokat  és  másokat   mysti- 

ficálván,  a  vámot mindig  csak  a   vámot   —   ha  egyenesen 

nem  mondják  is  ki  —  állítják  azon  oknak,  mely  minden  lehető  szor- 
galmat elgázol. 

Messze  vagyok  a  mostani  vámkörülti  systema  helybehagyásá- 
tul,  sőt  annak  létét,  mind  gazdasági  mind  politikai  tekintetben,  a 
lehető  legkárosb  észszüleménynek  tartom ;  mert  minden,  a  mi  Magyar- 
országot gyengíti,  vagy  idegenek  sorába  állítja,  s  erre  vigyázzunk  — 
az  az  austriai  házat  is  kénytelen  gyengitni  s  tőle  a  népeket  elidege- 
nitni ;  ez  pedig  sem  urunkra,  sem  a  nagy  közönségre  nézve  hasznos 
valóban  nem  lehet,  a  mit  hű  jobbágyi  érzelemmel  állítni  bátor  vagyok  ; 
de  más  részrül  azt  sem  akarom  felejtni :  hogy  valamint  mi  földes- 
urak sem  vagyunk  mindig  képesek  uradalminknak  legkárosb  gazda- 
sági módját,  akármily  szembetűnő  legyen  is  az,  rögtön  javitni,  s  a 
leghelyesebb  s  igazságosabb  regulatiókat  sem  vihetjük  ki  könnyen 
és  sokszori  kínszerités  nélkül :  úgy  azon  vámot,   mely   minket,    úgy 

szólván,  az  austriai  monarchiábul  kizár,  sem  lehet  máiul  holnapra 
eltörülni,  hanem  azt  csak  fejedelem  s  jobbágyközti  atyai  s  fiúi  min- 
den oldalú  értekezés  és  határozás,  mely  a  nagy  és  complicált  erőmű 
kerekeibe  sehol  nem  ütközik,  dönthetendi  el  kirekesztőleg.  Nem  mon- 
dom tehát  azért,  hogy  annak  ingatlan  lábra  tételét,  leszállitását,  sőt 
tökéletes  eltörlését  minden  módon  ne  sürgessük,  mert  urunk  valódi 
hatalmát  s  honunk  jobb  létét  tehetségünk  szerint  nevelni,  legszentebb 
tisztünk ;  de  egyszersmind  arra  szólítom  fel  hazámnak  azon  lakosit, 
kiknek  ereikben  nem  hidegült  tökéletesen  még  meg  a  mindent  eleve- 
nítő honszeretet  tüze  :  „ismerjék  meg  anyaföldök  dicsőségeért,  a  nem- 
zeti gazdaság  valódi  kútfejeit !"  Ennek  legfőbbike,  legbiztosabbja,  leg- 
gazdagabbja  a  belső  fogyasztás.  S  ezt  váljon  miért  nem  tudja,  miért 
nem  hiszi  a  nagyobb  rész?  Mert  megint  egy  más  köz  topus,  mely 
mindenütt  kong,  nem  engedi  annak  közelebbi  vizsgálatát,  s  mely  ily 
formán  hangzik  p.  o. :  „Britannia  igaz,  felette  gazdag ;  de  mi  gazdagsá- 
gának oka?  Népesedése,  fekvés-utáni  kereskedése,  India,  a  coloniák." 
—  Ezután  minden  provocatio  Angliára,  mint  régibb  példára,  levegőbe 
oszlik  hasztalan,  sikeretlen.  A  fallacia  pedig  abban  áll,  hogy  ez  mind 
nem  úgy  van,  hanem  Britanniának  legfőbb  szorgalmi  rugója  semmi 
egyéb,  mint  a  közszábadságbul  okvetlen  eredő  felette  nagy  belső  consum- 
tio !  De  ezen  fallaciát  csak  kevés  veszi  észre,  mert  a  közrestség  nem 
engedi,  hogy  a  nagyobb  rész  ily  tárgyak  körül  felvilágositná  magát, 
a  mihez  egy-két  hónap,  egy-két  értekezés  nem  elég,  hanem  esztendei 
szorgalmas  előmunkálás  kell;  a  nemtelen  emberben  mélyen  lekvő 
hiúság  pedig  gátolja,  hogy  az  igazságtalanok  sokadalma  ott  keresse 
a  számtalan  hibák  gyökerét,  a  hol  azok  valódi  fészke  van  t  i.,  saját 
szánakozásra  méltó  tudatlanságában,  s  a  legvilágosb  okoknak  sem 
engedő  gőgjében. 

Itt  tátong  azon  mélység,  melynek  fenekébül  gőzölg  ki  a  majd- 
majd  elsülyedendő  nemzeti  létnek  rothadt  szaga,  s  mely  mindaddig 
nemzeti  koporsó  gyanánt  tárva  fog  állni  előttünk,  mig  azt  az  önisme- 
ret s  javulásnak  csak  jobb  emberek  által  gyakorlott  szelleme,  az 
undok  önség  s  törpe  alacsonyságfeletti  diadalma,  a  nemzeti  dicsőülés 
és  nagyságnak  türhetlcn  szomja,  s  minden  magyarnak  rokon  szere- 
tete s  egyetértése  örökre  bé  nem  töltik ;  s   mig  az  egykori,  vagy    is 

-    44    - 


inkább  még  mostani  (!)  fenékteíen  örvény  helyén  nem  áll  fel  egy 
nemzeti  oszlop,  mely  minden  oldalú  isméretbül,  világi  tapasztalásbul, 
előitélet-nélküli  józan  okoskodásbul,  nemesült  nemzeti  szokásokbul, 
szóval :  mely  a  valódi  honosság  s  igazi  bölcseség  köveibül  nem  lesz 
összerakva,  s  erény  s  honszeretet  által  elbomolhatlan  egybe  forrasztva ! 

Az  ember  általában  nem  fárad  szívesen,  ha  sikert  nem  remél ; 
s  ez  annyira  igaz,  hogy  nemcsak  az  előrelátó  csügged  el  hasztalan 
munka  közt,  de  még  a  semmit  előre  nem  látó  is  ;  mert  nem  kell  vilá- 
gos ok  visszaijesztésre egy  távolruli  sejditése  az    oknélküli 

fáradozásnak  is  elég  a  szorgalmi  hév  megfagyasztására.  S  ha  ez 
igaz  :  könnyen  szembetűnik  az  ilyetén  topusok  veszedelme,  melyek- 
nek számontuli  seregébül  csak  kettőt  hoztam  itt  elő.  Apárul  fiúra 
mennek  át  azok,  mint  valami  eldönthetlen,  szent  axiómák,  melyeket 
kérdésbe  hozni  szinte  bűn,  s  melyek  nálunk  éppen  oly  szerepet  ját- 
szanak, mint  a  néhai  lares  tutelares  csoporti,  t.  i.  ezer  hamisságokat 
s  még  annyi  hazugságokat  rejtenek.  De  szembetűnik  az  is :  mily  meg 
nem  számitható  kárt  tesznek  hazájoknak,  honosiknak  azok,  kik  éret- 
len kis  ismérctikkel  —  mely  100  gradussal  áll  még  a  0  alatt,  azaz  : 
százszor  rosszabb,  mint  a  semmi,  mert  ha  ez  nem  használ  is,  legalább 
nem  árt  —  kik  éretlen  kis  isméretikkel,  mondom,  s  theoriáik  árjával 
még  jobban  megerősítik  előitéletikben  a  könnyen  elcsábítható  soka- 
ságot; t.  i.  könnyen,  ha  az  okoskodó  azt,  se  a  hibát  magában  kere- 
sésre, se  tanulásra,  se  munkára  nem  ítéli,  hanem  restségének  s  hiú- 
ságának tömjénezvén,  a  hibát  mindig  másokra  tolja. 

Hány  van  köztünk,  ki  valóban  szívesen  fáradna  haszonért  az 
ország  határi  közt,  minden  külhatalomtul  menten  !  de  nem  mer,  mert 
az  örök  „vadé  mccum"  t.  i.  a  vám  léte  s  a  népesedés,  kereskedés, 
India  s  coloniák  hija-körülti  elfogultság  azt  képzetében  lehetetlenné 
teszi  !  És  igy  elég  egy  rozsdás  szójárás  minden  ébredő  szorgalom 
megsemmisítésére  ! 

Csak  ezen  most  említett  zavart  ideák  némi  elrendelésére  is  pedig 
mennyi  idő  kell !  Egy  élet  alig  elég ;  s  elcsüggedni  kénytelen  végkép 
a  legelszántabb  is,  hogy  számnélküli  előzményeket  kell  neki  előzmé- 
nyekre halmozni,  minekelőtte  józanul  s  meggy őződési  hihetőséggel 
magát  a  dolgot  fejtegetni  kezdhetné. 

Itt,  teszem,  elő  kellene  hozni  mind  azt,  a  mi  a  belső  fogyasz- 
tásnál pro  et  contra  már  mondatott ;  mert  akkor  világos  lenne  —  mini 
már  rég  eldöntött  tárgy  —  hogy  sem  a  népesedés,  sem  a  fekvés,  sem 
India,  sem  a  coloniák  nem  alkotják  Britannia  csudálatra  méltó  gaz- 
dagságának legmélyebb  talpkövét,  hanem  hogy  azok,  az  értelmi  súly, 
ebbül  szükségkép  folyó  közszabadság  —  mert  az  mindenkinek  hasz- 
nál —  s  ezekbül  megint  elmulhatlanul  fakadó  bátorlét,  szorgalom,  gaz- 
dagság, s  mind  ezekbül  bizonyosan  eredő  roppant  belső  consumtio  örök 
alapin  csak  mint  superaedificatumok  állanak,  s  a  britt  nagyságnak 
nem  sarkalatos,  de  csak  közbevetett  eszközei  s  okai. 

De  ennek  megmutatására  egész  bibliothekákat  kellene  írni,  a 
mi  egyébiránt  nem  szükséges,  mert  más  nyelvekben  azok  már  rég 
megvannak,  s  ekép  nem  az  írás  hija  teszi  e  részben  az  éretlen  ideák 
árját,  de  az  olvasás  s  tudomány  hija  ! !  !  azaz  nem  a  kül  ok,  melyre 
mindent  tolni  akar  sok,    de  a  bel  ok,  mely  sokban  rejtezik. 

Azonban  még  ennek  megmutatásával  sem  lehetne  kezdeni  a 
logikai  rendet,  mert  köztünk  sokan,  tán  legtöbben,  még  Britannia 
nagyságát  s  boldogságát  is  kérdésbe  veszik  —  a  mit  két  előkelő 
urainknak  csak  minapi  okoskodása  után  feltenni  tán  szabad   — ;  az 

egyik  igy :  „nincs  mit   tanulnunk  az  angoloktul   — ennek 

megmutatása  azonban  hosszas  lenne,  de  már  sajtó  alatt  van  egy 
könyv,  mely  diplomatice  kifejti,  hogy  a  magyar  alkotmány  sokkal 
tökéletesb,  mint  az  angol,  s  a  magyar  civilisatio  s  boldogság  sokkal 
magasb,  mint  az  angol."  A  másik  pedig  igy :  „belőlünk  angolokat  akar- 
nak csinálni ;  s  váljon  ők  mik  ?  Kereskedők !  Gazdagabbak  tán,  mint 
a  mieink,  megengedem,  de  viszont  annál  több  köztök  a  banqueroute, 
—  s  igy  valódilag  még  a  mieinknél  alábbiak  s  a  t." 

Már  e  szerint  azt  lehetne  hinni,  hogy  annak  megmutatása  volna 
tehát  első,  hogy  Britannia  nagy  és  boldog;  de  korántsem,  mert  az 
sincs  eldöntve  köztünk  még:  váljon  mi  a  nagyság,  mi  a  boldogság; 
s  igy  vég  nélkül  alább- alább  kellene  szállnunk,  mig  a  rabulistica  és 
subtilitások  hazájába  sülyednénk,  hol  a  haszonles  és  önség  az   igazi 

kormányzó habár  néha   incognitó   vagy   álszin    alatt 

uralkodik  is ;  s  hol  a  legvilágosb  valóság  ködbe  és  sötétbe  burkoltat 
ván,  minden,  sőt  végkép  a  saját  lét  is,  kérdésbe  vétetik. 

A  mostani  tárgy  fejtegetéseben,  sok  előtt  a  logikai  rend  kez 
dettül  fogva  alkalmasint  tehát  e  következendők  megmutatása  volna : 
hogy  az  ember  valósággal  létez,  él  s  érez !  Csak  e  három  egészen  külön- 
böző (!)  állítás  megmutatására  mennyi  ész,  de  főkép  mennyi  idő  kell ! 
—  de  tegyük  fel,  hogy  mind  ez  per  argumenta  a  priori  et  a  posteriori 
diadalmasan  meg  van  mutatva.  Jőne  most  azon  megmutatás  szük- 
sége, hogy  az  ember,  habár  sejdítlen  is,  mindig  előre  törekedik,  létét 
javítni  iparkodik ;  de  jaj !  el  van  hibázva  már  a  logika,  —  mert  szo- 
rosan el  kell  határozni  előbb:  mi  a  megmutatás,  mi  a  szükség,  mi 
az  ember,  mi  a  sejdítés,  mi  az  előre  s  mi  a  hátra,  mi  a  lét,  javítás, 
ipar  s  a  t. !  Megijed  a  gyengébb  inú  ember  ennyi  szükséges,  s  való- 
ban felette  szükséges  demonstratiók  tajtékzó  fekete,  veres  (?)  vagy 
akármily  szinü,  de  ugyan  zavaros  tengerén !  Azonban  tegyük  fel:  „ez 
is  mind  rendben  van"  s  még  élünk,  habár  hó  fedi  is  főnket,  mikor  ily 
s  ennyi  hasznos  vizsgálat  már  némi  kis  sikert  mutat ;  jőne  most 
annak  megmutatása :  hogy  a  nagyság,  a  boldogság,  legnagyobb  álta- 
lányban véve  —  mert  kivételek  vannak  —  nem  relativum,  hanem 
positivum  valami,  s  nem  képzelet  rajza  vagy  teles  füstje,  hanem  az 
emberi  természetben  mélyen  gyökerezett  minemüség,  minthogy  p.  o. 
jó  és  bő  eledel  megkivánása,  hideg-előli  mentség  keresése,  háborítlan 
álom  szüksége  s  a  t.  nem  szenvedelmi  tárgyak ;  s  úgy  továbbá  a 
gondolkozási  ösztön,  a  bátorlét  és  szabadság  szomja,  a  becsület-utáni 
vágy,  a  szerelem,  honszeretet  érzete  s  a  t  nem  a  fenéktelen  képzelet 
bábjai,  hanem  részint  az  emberi  gyarlósághoz  kötött  szükségek,  részint 
egyenesen  az  emberi  lélek  alkotórészei.  De  mind  ezt  megint,  hogy 
lehet  a  rabulistikai  sokaság  által  elfogadtatni,  minekelőtte  az  erisis, 
vagy  legalább  analysis  alá  nem  vétetik:  hogy  váljon  mi  a  nagyság, 
boldogság,  generalitas,  kivétel ;  mi  a  relativum  s  positivum,  mi  a 
valami,  mi  a  képzelet,  rajz,  izlés,  füst,  természet,    minemüség  s  a  t.  ? 

Nem  akarom  tovább  űzni  keserű  gúnyomat,  melylyel  csak  azt 
szándékozám  mondani,  hogy  publicumunk  átalányosan  véve  tudat- 
lan ;  s  annak  következésében  szinte  egy   verebet    sem   tudunk   lőni, 

három,  négy  az  iránt  tartott  ülés  nélkül minthogy   az  ellen 

is  van  némelykor  oppositio,  hogy  3X7  =  21,  midőn   más    országok- 
ban, hol  az  oppositiót  úgy  tartják,  mint  a  beretvát,  s  ekép  azzal  csak 

elevenre  metszenek,  de  soha  fát  vele   nem   vágnak leg- 

óriásibb  munkákat  is  visznek  végbe,  minden  hiábavaló  belé  kottya- 
nás  s  idővesztés  nélkül.  De  sok  csak  olyan,  mint  a  kerék-záró :  fen- 
tartáson,  akadályozáson  kivül  semmi  haszna  !  Nem  akarom  olvasóm 
béketürését  további  próbára  tenni ;  de  abban  concentrálom  fenékok 
keresési  ideámat,  hogy  azon  okoskodó,  ki  nem  ója  magát  minden 
lehető  módon  a  rabulismus,  sophistika  és  subtilitas  veszélyes  kelep- 
czéitül,  az  végre  okvetetlenül  elsülyed  azok  örvényibe ;  kipárolog  s 
összezsugorul  ott  a  legszebb  ész  is,  s  az  örök  egyszerű  természet 
minden  nyomai  kitörültetnek  !  így  jártak  a  régiség,  t.  i.  az  emberi  gyer- 
mekkor bölcsei,  kik  visszás  úton  keresvén  a  világ  titkait,  a  lélek  hal- 
hatatlanságát s  a  t.  ezernyi  fallaciák  közt kakassá  definiál- 
ták az  embert,  s  a  szegény  babra,  mintha  az  lelkünkkel  közvetlen 
összekötésben  lenne,  anathemát  kiáltanak. 

A  túlság,  túlállitás,  túlbölcseség,  szóval  minden,  a  mi  túl  megyén 
a  józan  határon,  szédítő  labyrinthba  vezeti  a  gyarló  embert ;  s  azért 
boldogak,  kik,  mint  a  természet  fia,  sejdítlen  igazolják  lépésiket  élő 
effectusok  után,  s  kik  úgy  intézik  cselekedetiket,  mint  ő,  ki  kerüli  a 
tüzet,  mert  ég,  habár  nem  tudja  is  miért  ég,  keresi  a  jobblétet,  ámbár 
nem  analysálja,  mi  a  jobb-lét  s  a  t 

S  im  ez  Verulami  Baconnak  inductiva  methodusa,  melyrül, 
mint  egy  igen  hires  szerző  állítja,  csevegni  most  legnagyobb  divat, 
hanem  annak  essentiáját  kimutatni  felette  kevés  volna  képes,  ha 
egyenesen  annak  definitiójára  szoríttatnék.  Sejdítlen  él  azzal  a  termé- 
szet fia  ;  s  ez  oka,  hogy  a  tanulatlan  általányosan  véve  s  iránylag 
sokkal  józanabb  eszű  s  cselekvényü,  mint  a  fél  tanult  s  tudákos  és 
e  természeti  ösztön  rendes  systemáját  Isten  önté  emberi  kebelbe  az 
emberiség  hasznára!  Lásd  olvasó  s  tanuld  —  —  Verulami  Bacon 
munkáját  „Nóvum  Organon  Scientiarum." 

Addig  is  azonban,  mig  a  természetnek  ezen  kulcsa  —  s  nem 
hiszem,  hogy  sokat  mondok,  ha  az  inductiva  methodust  a  természet 
kulcsának  nevezem  —  ismert  dolog  lesz  a  többség  előtt,  a  mihez 
hosszú  és  rendszeres  tanulás  kell :  addig  is  a  sok  előtt  ismeretlen 
tárgy  fő  velejét  egy-két  vonással,  mennyire  azt  tenni  képes  vagyok, 
itt  felvüágositni  kívánom. 

Az  inductiva  methodus  az  analytikának  éppen  ellenkezője.  Az 
analysis  az  okokbul  következteti  az  effectusokat,  az  inductio  pedig 
az  effectusok  nyomán  keresi  az  okokat.  Már  miután  emberileg  szólva, 
az  effectusok  érzékenyebbül  hatnak  az  emberi  érzékekre,  mint  az 
okok,  természetes,  hogy  könyebben  felfoghatja  az  okoskodó  a  termé 
szét  titkaihoz  vezető  fonál  végét  ott,  hol  az  világosan  mutatkozik, 
mint  ha  ott  keresné  azt  mindig,  hol  az  rendszerint  bonyolitlan  sötét- 
ségben rejtezik ti.  biztosabban  eléri  a  való  kútfejét,  ha  a  dol- 
gok fejtegetésében  inkább  a  bizonyos  következést,  mely  érzékeire  hat, 
veszi  okoskodásinak  alapjául,  mint  ha  a  bizonytalan  ok,  mely  esak 
hiedelmiben  van,  lenne  supposituminak  basisa. 

Az  analysis  legnagyobb  zavarba  hozza  a  fejtegetőt,  minthogy 
sokszor  egy  rosszul  fejtegetett  ok  következésében,  a  legvilágosb  effec- 
tusok —  mint  teszem  kín,  öröm  s  több  ilyesek  is  —  kérdésbe  vétet- 
nek. S  ha  a  régiség  bölcsei  emberi  észszel  ki  nem  gázolható  sophis- 
mákba  zavarkoztak,  az  csak  azon  okbul  történt,  mert,  mint  fentebb 
mondám,  „visszás  úton  keresek  a  világ  titkait/'  Minek  következésében 
nem  annyira  sokszori  tévedésiken  kell  bámulnunk,  mint  inkább  az 
általok  annyi  nehézségek  közt  még  is  feltalált  némi  igazságokon,  a  mi 
lángeszök  legbizonyosb  tanúja.  Az  inductio  ellenben  lépésrül-lépésre 
mindig  nagyobb  világossággal  jutalmazza  meg  a  hiv  keresőt,  s  előre 
nem  látható,  mily  iszonyatos  titkokba  fogja  még  az  embert  avatni. 
Az  elsőnek  szülöttje  „a.  fenéktelen,  határtalan  metaphysika  zavarja" 
—  a  másodiknak  gyermekkori  okozatja  —  mert  az  inductio  systemája 
idom-  s  iránylag  csak  gyermekkorú  még  —  ,.gőz,  légsúly  s  üreg  tör- 
vényinek már  kifejtett  s  majd-majd  kifejtendő  felrázó  csudái."  Az 
első  —  ha  nem  igen  merész  ezen  állítás  —  a  theoria  compendiuma  ; 
a  második  a  praxis  lelke. 

Ugy  hiszem,  ismeretes  előttünk  e  következő  anekdota :  „szabad, 
borulatlan  ég  alatt  munkála  egykor  bizonyos  csillagász,  mig  álomba 
ringatá  őt  az  éjféli  csend.  „Menne  bé  tens  úr  a  házba  —  igy  szóla 
hozzá  a  marhacsősz  —  mert  megázik."  De  az  analyticus  nem  hitt  a 
természeti  inductornak,  mert  ő  az  ok  szerint,  melyet  kérde,  mely  azon- 
ban nem  felelt  —  s  ez  kegyetlen  szokása  —  nem  látá  a  következést, 
az  esőt;  a  csősz  pedig  nem  nézte  az  okot,  de  az  effectus  után    itélt, 

t.  í.  barmainak  ösztöne  után,  melyek  a  záport  érezvén,  fészerök  alá 
vonultak." 

Legyen  ezen  kis  anekdota  s  az  eddig  mondott  elég  az  analysis 
és  inductio-közti  különbséget  némileg  kijelelni ;  fog.  az,  habár  fejlet- 
len, némi  világosságot  még  is  vetni  a  most  kérdésben  lévő  tárgy 
illesztésére. 

Britannia  valódi  ereje  s  boldogsága  belső  fogyasztáson  alapul. 
Minden  termeidnek  s  készitményinek  szinte  s/4-ét  maga  fogyasztja  el, 
s  csak  Vt*e  teszi  úgy  nevezett  „világi  kereskedését."  Ez  közönségesen 
elismert  igazság ;  s  ránk  nézve  a  szembetűnő,  sőt  minden  érzékünket 
hathatósan  érő  effectus.  S  im  markunkban  van  az  inductiva  vizsgálat 
fonala  !  Lássuk  csak  : 

Váljon  miért  oly  nagy  a  consumtio  Britanniában  ?  Tán  mert  a 
népesedés  oly  nagy  ?  Nem  azért ;  mert  teszem  Irlandia,  hol  a  népese- 
dés idomlag  még  sokkal  nagyobb,  korántsem  fogyaszt  annyit,  s  10 
millió  éjszakamerikai  ember  sokkal  többet  fogyaszt,  mint  teszem  20 
millió  muszka.  Mi  a  consumtio  oka  tehát  ?  A  lakosok  vagyonos  léte ! 
minthogy  tagadhatlan,  hogy  a  vagyonos  mind  házra,  mind  ruhára, 
mind  eleségre  s  általában  mindenre  többet  költ,  mint  a  vagyontalan. 
A  lakosok  vagyonos  léte  tehát  a  belső  fogyasztás  legközelebbi  oka. 
Jő  most  annak  keresése :  váljon  mi  teszi  a  lakosokat  vagyonosakká  ? 
Tán  geographiai  helyzet?  Nem  az  a  fő  ok ;  mert  teszem  Spanyol  s 
Törökország  fekvése  szint  oly  kedvező,  idomlag  még  sem  oly  gazdag, 
mint  Németország,  melynek  fekvése  azokéhoz  képest  felette  mostoha. 
Mi  tehát  a  közvagyonosság  oka?  A  bátorlét,  saját  birtok,  szabadság, 
törvény-előtti  egyenlőség  s  a  t. ;  ezek  s  csupán  csak  ezek  ébresztik  fel 
a  közszorgalmat,  mely  a  nevelés,  sajtószabadság,  s  t.  ef.  által  józan 
útmutatást  nyerend. 

S  im  itt  van  előttünk  az  általam  csak  hiányosan  rajzolt,  de 
magában  felette  tökéletes  minta,  melynek  haszonvétele  szerencsét 
hozand  hazánkra,  visszavetése  ellenben  gyászlepleget  borit. 

A  belső  consumtio  az,  mely  minden  ország  kifejtésének  pallá- 
diuma ;  mert  mennél  nagyobb  a  fogyasztás  valahol,  ott  annyival 
nagyobb  az  értelmi  súly,  azaz  több  ember  ébresztetik  gondolkozásra, 
combinatióra,  szorgalomra  fel  s  a  t.,  —  azaz  számosb  a  politikai  lét- 

ben  résztvevő,  s  így  számosb  a  megelégedett,  s  ha  nem  az  is,  leg- 
alább a  moderatus  ember.  Ha  pedig  ez  minden  országra  nézve  áll, 
váljon  mily  súlya  van  még  magyar  hazánkra  nézve,  melynek  geog- 
raphiai  helyzete  oly  szerencsétlen,  ha  nem  akarjuk  magunkat  örökké 
szép  illusiói  ittasságban  ringatni :  hogy  rajta  —  mert  a  világiul  úgy 
si'ólván  el  van  szigetelve  —  szinte  semmi  egyéb  nem  segíthet,  mint 
a  belső  fogyasztás. 

Ezt  kell  tehát  emelnünk.  De  a  mondottakbul  világos,  hogy  azt 
egy  puszta  parancs  által  nem  eszközölhetni,  hanem  számos  antece- 
dens  kívántatik,  minekelőtte  az  maga  magátul  helyt  foglalhatna.  Ezen 
antecedenseknek  legmélyebbike  azonban  a  bátorlét,  t.  i.  hitel. 

S  ez  váljon  mikép  áll  hazánkban  ?  Ha  azt  mindig  csak  analy- 
sálni  akarjuk,  akkor  valóban  végkép  Cretába  jutunk  martalékul  egy 
Minotaurusnak,  minthogy  közülünk  sok  oda  is  juta  már.  Vegyük 
azért  az  inductiót,  s  nézzük  az  effectust,  mely  megromlott  nagy  famí- 
liák, elpusztult  intézetek,  számtalan  kijátszott  kölcsönzők,  nyomorú' 
ságban  élő  özvegyek,  kinkönyűket  síró  árvák,  dísztelen  vadonságok, 
egészségtelen  posványok  és  számtalan  ily  valóban  macbethi  szerek- 
bül  álló  vesicaturákként  úgy  annyira  fel  fogják  nyitni  honi  zavarink- 
hoz  szokott  szemeinket,  hogy  az,  ki  ezután  sem  lát,  okvetetlenül 
kigyógyithatlan  vak. 

Ha  bizonyos  és  olcsó  a  pénz,  a  mit  csak  a  hitel  tehet,  könnyű 
akkor  segitni  bukott  vagy  bukandó  nemzetséginken ;  hamvaikbul  fel- 
állnak megint  lazariánusink,  életre  kapnak  a  plánta  életű  kölcsönzők, 
ismét  férjhez  mehetnek  az  özvegyek,  sörömben  részesülnek  az  attul  annyi 
idő  óta  elszokott  árvák  ;  vadonságok,  posványok  pedig  vízcsatornákkal 
vígan  átszeldelt  kertekké,  Dunánk  egy  rendes  folyammá,  Budapest  egy 
kikötőhelylyé  válnak  s  a  t.  s  Magyarország  végre  nem  csak  de   jure 

hanem  de  facto  is,  regnum  per   se   et   pro    se    existens,    et 

independens  lesz  — a  törvény  értelmében  — . 

A  hitel  által  tehát  mindenki  nyer,  s  igy  az  egész  !  —  Azonban 
ez  megint  egy  nagy  fallacia,  s  annyiak  közt  enmagamat  vagyok 
kénytelen  végre  egyen  rajta  kapni,  mert  valóban  nem  mondhatni, 
hogy  a  rendes  szoros  hitel  által  mindenki  nyerne ;  mert  mi  lesz  a 
sok  pseudo  nagy  urbul,  mi  a  más  pénzével    oly    szépen  és  fényesen 

-r 

-    51     - 


élőkbül,  mi  a  rabuhVink  azon  nagy  seregibül,  mely  a  hosszú  port, 
tág  mezőként,  mint  a  kegyes  sorstul  nyert  sajátot  tekinti,  mi  azon 
számtalan    ügyvédecskékbül,   kik  a   régi    machina   tekervényi   közt, 

annak   rozsdáin   s   penészein    rágódnak ,   mi  azon   vampyr 

fajbul,  mely  hideg  vérrel  szíja  a  legmelegebb  vért,   mi  lesz  mindezen 

szégyenekbül,  vagyis szegényekbiil,   akartam  mondani ! 

Siralmas  végok,  igaz,  örökre  el  lesz  itélve,  s  csak  úgy  fogjuk  őket 
ezentúl  égettbor-palaczkokban  természeti  ritkaságtárokban  csudálni, 
mint  a  világbul  tán  kitörlött  mammuth  maradéki  is  csillagunknak 
csak  egykori  zavartabb  létét  tanubizonyítják. 

Fajtájokkal  tehát  kevesebb  lesz,  azt  már  tűrnünk  kell ;  hanem 
legyünk  igazságosak.  Elég  sokáig  dúlták  ők  már  anyaföldünket,  elég 
sokáig  tárták  a  magyart  a  törpeség  rút  bilincsei  közt.  Viradjon  azért 
valahára  már  az  igazi  nagyság,  a  valódi  gazdagság  hajnala  is ;  s 
álljon  végképen  rabulistika  helyibe,  mely  az  ember  jusait  fonákul 
gázolja  össze,  az  igazi  törvények,  t.  i.  az  emberiség  jusainak  dicső 
tudománya.  S  mutassuk  végre  meg  a  világnak  mi  ujabbak,  hogy  ha 
elég  gyávák  valának  annyi  régibbink  ily  alacsony  tyrannusok  jármi 
alatt  görbedezni  s  nyomorogni  hosszas  századokig :  haláli  leheletök 
ezentúl  nem  képes  regenerált  ifjúságunk  virágát  többé  ocsmány  her- 
vadásban  fogva  tartani. 

A  feladás  ez :  Hazánkat  urunk  s  földicink  dicsőségire  minden 
rendűiét  s  bontakozás  nélkül  magasbra  emelni,  s  mindenkinek  saját- 
ját szentnek  tartván,  lehető  legtöbb  honosinkat  boldogítni ! 

E  feladást  azonban  soha,  soha  nem  oldjuk  fel  —  s  im  ez  lel- 
kem legnyilványosabb  szava  —  mig  egyedül  vámban,  éghajlati  mos- 
toha létünkben,  néptelenségünkben,  tengerpartatlanságunkban  s  a  t., 
szóval,  mig  mindig  valami  másban  keressük  hátramaradásunk  okát, 
mint  éretlenségünkbcn,  kifejlett  intelligentiánk  parányiságában  s  az 
ezekbül  szükségkép  folyó  makacs  pártolásában  egy  oly  alkotmány- 
nak, mely  a  nemzet  nagyobb  részét  szinte  minden  polgári  jusokbul 
kizárja,  s  ekép  azt,  t.  i.  a  nagyobb  részt,  mind  alkotmányunk,    mind 

saját  személyink   természetes    ellenségivé   teszi vagy,  hpgy 

jobban  mondjam  „kinszeríti." 

Csak    magunkban   a   hiba,    de    egyszersmint    magunkban  is  a 

feltámadási  erő !  Ezt  más  szavakkal,  sőt  éppen  ezen  szavakkal,  ha 
jól  emlékezem,  már  számtalanszor  mondám ;  a  mi  azonban  nem 
hátráltathat,  mert  nem  időt  lopni}  de  használni  akarok,  hogy  azt 
mindaddig  szünetlen  ne  mondjam,  habár  ütnek,  nagyon  ütnek,  sőt 
agyon  ütnek  is  honosim,  mig  az,  régibb  nemzetek  életrajzinak  vizs-. 
gálata  után,  előttök  axiomakép  nem  tűnik  feL 

A  nemzet  nagysága,  boldogsága  mindig  csak  magában  a  nem- 
zetben rejtezik,  s  a  hol  már  nemzet  van,  ott  annak  belső  kifejtése 
mindennek  sarkalatja;  hol  pedig  még  nemzet  nincs,  B  csak  egy  kis 
része  privilegiált,  nagy  része  pedig  még  pór  nép,  ott  legis-legelső  a 
nemzetisítés,  t.  i.  „minden  lakosnak  az  emberiség  közös  jusaiban 
juttatása,  azaz  mindenkinek  politikai  léte." 

Ez  utolsót  pedig  eszközleni,  s  úgy  —  mert  ez  a  feladás  —  hogy 
mind  urunk,  mind  nemzetünk  hatalma  nagyobbodjék,  mind  a  most 
valamit  birok  semmi  concessiókra  ne  szoríttassanak,  sőt  nyerjenek, 
mind  a  most  semmit  sem  birok  megnyugasztassanak ;  s  ekép  egy 
józan  s  csendes  reformatio  közt  honunk  tág  mezején,  ne  a  véres  bel- 
háború, de  a  hazai  béke  szent  zászlója  lobogjon ;  mind  ezt  eszköz- 
leni,  teljes  meggyőződésem  szerint  semmi  más  mód  nem  lehet,  mint 
ha  Magyarországot  minden  körülményi,  egybeköttetési  s  mibenléte 
közt  úgy  tekintjük,  mint  az  ma  áll,  és  se  a  vám,  haiminczad,  só  s  a  t. 
körül  kirekesztőleg  nem  fárasztjuk  eszünket,  ki  nem  merítjük  erőn- 
ket ;  se  hasztalan  lamentatiókat  nem  intonálunk,  hogy  nincs  ten- 
gerünk,  nincs  elég  népünk,    nincs  Indiánk,    nincs   coloniánk,    nincs 

pénzünk s    nincs    egyéb    számnéikülink,    s    tán 

némi  igazzal ;  hanem  férjfias  elszánással  magunkban  azt  esküsszük  : 
hogy  Magyarországnak,  minden  mesterkélt  akadályai  s  természeti 
viszontagsági  mellett,  sőt  ellenire  is,  nagynak  lenni,  vagy  minekünk  vesz- 
nünk kell ! 

Ily  keserves  dilemma  azonban  korántsem  foglalhat  e  tárgy 
körül  helyt ;  mert  nincs  arrul  kérdés  —  pedig  szinte  kár,  mivel  egé- 
szen elveszti  a  melpomenei  effectust  —  hogy  sírunkon  emelkedjék 
fel  a  magyar  nagyság,  de  abban  concentráltatik  az  egész  felette  prosai 
dolog:  hogy  országunk  nagysága,  t.  i.  a  tökéletesen  elrendelt  honi 
mechanika,  mint:    számos  hid,    egy   mocsár  sem,    számos    gőzhajó, 

•  korlátlan  víz  sem,  sok  színház,  egy  kóborló  társaság  sem  s  a-t., 
bginkább  pedig  a  nagy  tökélyre  fejlett  nemzeti  erkölcsiség,  mint: 
számos  vagyonos,  s  egy  ügyefogyott  sem,  számnélküli  tanult,  s  egy 
tanulatlan  sem,  minden  számontúli  hazafi,  s  egyetlenegy  korcs  sem 
s  a  t.,  s  ckép  országunk  valódi  nagysága,  erőtül  s  termestül  pezsgő 
jószáginkon,  s  aranytűi  s  hypothekált  bankóktul  repedező  ládáinkon 
álljon  mozdulatlan,  háborítlan. 

Ezt  is  pedig  csak  azért  látja  sok  máskép,  mert  hiúság  sugtá- 
ban,  mint  egy  magasb  hatalom  csak  feszült  óhajtás  s  erős  kívánat 
által  akarja  előmozdítni  a  világi  s  igy  hazai  dolgokat,  melyek  azon- 
ban csak  eszünknek,  csak  combinatiónknak,  csak  fáradozásinknak, 
s  ezen  utolsóktul  örök  bérben  tartott  ministernek,  t.  i.  csak  a  pénz- 
nek szoktak  engedni. Legyünk  tehát  mindnyájan  gazdagok, 

ha  nem  magunkért  is,  de  anyaföldünk  egykori  elmulhatlan  fénye 
kedviért;  s  ne  akarjunk  emberi  gyarlóságot  gúnynyal  kijátszó  magas- 
ságra lépni,  nehogy  mint  a  megbukott  angyal,  mi  is  iránylag  ki 
legyünk  rekesztve  mostani  éden-kertünkbül,  t.  i.  az  élet  kellemibül; 
s  viszont  bezárva  a  tudatlanság,  gőg  és  szegénység  puffasztó  bar- 
langjába. 

Gazdagok  pedig  mindnyájan  lehelünk,  ha  szoros  hitelt  állítunk. 

Ennyit  nyom  előttem  a  hitel.  Azonban  —  s  erre  figyelmez- 
zünk —  nem  ügy  mint  az  magában  áll;  de  azon  kapocs  áltál,  melyben  az 
a  többi  fentebb  említett  törvényekkel  összekötve  van. 

Systemám  felállításában,  mely  a  nagy  rész  polgárosítását  czé- 
lozza,  nem  a  vak  véletlen  választatá  velem  éppen  a  hitelt  1-ső  tör- 
vénynek, a  mit  sokan  tudom  gondolnak,  minthogy  annyira  hatnak 
az  előhozott  törvények  egymásra,  hogy  effectusokra  nézve  alig  külön- 
böztethetni, melyik  első,  melyik  második ;  de  én  a  bátorlétet  legelső 
emberi  szükségnek  tartom,  s  kivált  ott,  hol  a  még  szolgaságban  lévő 
nagyobb  rész,  az  önkény  s  visszaélések  csúfjai  közt,  úgy  kénytelen 
mindennapi  bátorságaért  aggódni,  mint  a  hajótörést  szenvedett  min- 
den szükségit  felejti,  s  a  tajtékzó  habok  közt  csak  partért,  csak 
mentségért  ví ! 

Nemcsak  a  mechanikai  hitelt,  de  az  azzal  szoros  összeköttetés- 
ben  lévő  erkölcsit  is  értem ! 

Állítsunk-e  tehát  fel  mindezek  után  hitelt  ?  Mit  mond  a  majo- 
ritás ?  Tudja  az  élő  Isten !  De  én  azt  vagyok  kénytelen  feltenni,  ha 
systemámat  elő  akarom  adni,  hogy  a  nagyobb  rész  igy  szól:  „Állít- 
tassák fel  tehát  szoros  hitel." 

Mire  én  viszont  az  felelem :  „Hála  Isten !"  De  szoros  hitel,  és 
olyan,  mint  helyzetünkben  szükséges,  soha  nem  állhat  fel  valódi 
sikerrel,  mig  a  javaslott  második  törvény  fel  nem  áll,  t.  i.  mig  nincs 
eltörülve  —  az 

aviticitas. 

„Már  ezt  bizony  nem  látjuk  át,  miért  ne  lehetne  hiteli  törvé- 
nyinket  javítni  az  aviticitas  eltörlése  nélkül."  Ily  módon  fog  harsogni 
soknak  közelebbi  állításom-szülte  közmegjegyzése.  A  minek  felvilágo- 
sítására —  midőn  legtávulabbrul  sem  akarom  kérdésbe  venni  meg- 
jegyzésök  fő  velejét,  minthogy  az,  a  mit  nem  látnak  át,  a  sokkal 
nagyobb  rész,  mint  az,  a  mit  átlátnak  —  csak  arra  szorítandom  vizs- 
gálatomat: „váljon  a  mondottat  miért  nem  látják  át."  Tekintsük: 

Ók  egyedül  a  kül-kereskedés  hijának  tulajdonítják  mezei  gaz- 
daságunk általányosan  tapasztalt  nyomorú  létét.  És  im  ezen  bal  hiede- 
lem valódi  oka  e  tárgykörűin'  átnem-látásoknak.  Nem  mernek  ők 
ennek  következésében,  ha  elég  tehetségök  volna  is,  jószágikon  oly  javí- 
tásokat tenni,  vagy  oly  egyesületekre  lépni,  melyek  által  a  honi  ter- 
mesztmények  mennyisége  hathatósan  szaporíttatnék,  s  keserű  öröm- 
mel, de  mégis  örömmel  látják  az  ország  nagy  részének    cultiválatlan 

vagy  vízalatti  létét mert  ha  azon  is  teremne  gabna :  „oh  Isten 

mily  olcsó  lenne  még  akkor  a  búza !"  Ezen  hiedelemnek  pedig  megint 
az  a  szülöttje,  hogy  nem  is  jut  eszökbe,  hogy  magoknak  t.  i.  a  ter- 
mesztőknek volna  legnagyobb  szükségök  hitelre ;  mely  két  adat  után 
azon  fallacia  bukik  elő,  hogy  a  hitel  csak  a  kereskedésre  szükséges ; 
és  igy  függ  össze  számtalan  fallaciának,  minden  honi  ipart  lebilin- 
csező  szerencsétlen  láncza ! 

Mezei  gazdaságunk  alacsony  létét  a  bel  kereskedés,  t.  i.  a  belfogyast- 
tás  híja  okozza  legfökép !  Itt  fekszik  a  dolog  sarka ! 

És  ezen,  mint  már  rég  eldöntött,  s  kérdésbe  szinte  csak  tőlünk 
hozott  talpigazság,   váljon    hová   vezet?    Egyenesen    arra,   hogy,  h.i 

ncmesb  okbul  nem  is,  legalább  hasznunkért  adjunk  a  legnagyobb 
résznek  politikai  létet;  mert  az  által  határtalanul  több  lesz  a  jól  élő, 
sokat  költő  —  t.  i.  nagyobb  a  belső  fogyasztás,  elevenebb  a  bei- 
kereskedés,  s  igy  mód  nélkül  nagyobb  jószágink  s  egyéb  intézetink 
jövedelme,  ha  nóta  bene,  azokat  minden  módon  instruáljuk. 

De  váljon,  hogy  fogjuk  azokat  instruálni  nagy,  olcsó,  könnyen 
fel  nem  mondandó  s  hihetőleg  számos  esztendőkre  kezeinkre  bízott 
tőkék  nélkül? 

Bankot  állítnak,  mely  minden  tőkét  a  kereskedéstül  elvon ; 
minthogy  szaporább  újságok  után,  meleg  kályha  mellett,  minden  verí- 
ték nélkül  is,  nyerhetni  milliókat.  Bankot  javaslanak,  melyben  szinte 
6  hónapra  (!)  oda  állított  gyapjúra,  búzára,  kecskebőrre  s  a  t.  pénzt 
kaphatni. 

Rossz-e,  jó-e  ily  bank,  most  nem  akarom  vizsgálni;  csak  annyit 
mondok  róla,  hogy  az,  egy  egész  országra  nézve,  ugyancsak  gyáva 
egy  surrogatum  minden  esetre.  Ugyan  ezért  száj-elvonulva,  gyomor- 
csipkedve, sőt  végvonagolva  is  sínlik  utána  a  nagy  közönség,  s  csak 
az  nyer  rajta,  ki  feltalálta  s  árulgatja!  Nem  ily  nyomorult  gyógysze- 
rek kívántatnak  egy  ország  felelevenítésére ;  valóban  nem ;  hanem 
olyasok,  melyek  a  hon  minden  ereibe  lövelik  az  életet.  A  termesztököm 
Ml  segítni;  s  azért  nekünk  földbirtokosaknak  kell  mindenek  előtt 
pénz,  mert  csak  mi,  és  nem  más  fogja,  teszem,  fejdelmünk  s  nemze- 
tünknek meghódítni  s  birtokába  juttatni  azon  új  királyságot,  mely 
szinte  1000  négyszeg  mérföldnyi  legjobb  föld,  és  se  török,  se  muszka 
kézben  nincs,  ki  azt  tartaná,  hanem  részint  mindig  vízalatt,  részint 
úgy  szólván  minden  esztendei  kiöntések  átka  alatt  tespedvén,  hazánk 
közepében  szemünk  előtt  fekszik,  —  s  nemcsak  nem  védelmezné 
magát,  sőt  engedelmeskedő  készségét  kelet  felé  iparkodása  által  eléggé 
bebizonyítja;  s  minekünk  úgy  szólván  semmi  egyéb  dolgunk  vele, 
mint  a  kész  kincset  —  midőn  annak  felszedése  milliói  embert  hoz 
mozgásba  s  boldogít  —  egyenesen  csűreinkbe  takarítnunk.  Egy  csepp 
kiontott  vér  sem  kell  az  új  királyság  elfoglalására,  mi  a  dolgot  a  régi 
emze  tek  előtt  tán  elkeserítette  volna,  megengedem,  mert  azok  csak 
vérrel  kívántak  szerezni,  ha  jól  mondják ;  de  nem  hiszem,  hogy  ez 
kedvetlen  lenne  mi    előttünk    regenerált    vagy   inkább    regenerálandó 

magyarok  előtt,  kik  vérünket,  nem  mások  sajátját  támadva  meg, 
hanem  csak  becsületünk,  urunk  s  hazánk  védelmére  vagyunk  készek 
kiontni.  Nem  fogja  továbbá  senki,  hanem  csak  mi,  Dunánkat.európai 
csatornává  tenni,  mely  által  Budapest  rendes  kikötőhelylyé  válnék, 
és  számtalan  ilyest,  a  mit  nemzeti  tárgynak  némileg  nevezni  szabad 
volna,  senki  nem  fog  soha  feláll ítni,  —  s  csak  egy  egészségtelen, 
mocsáros,  vagy  kellemetlen  poros  ország  maradand  bizonynyal  honunk 
nagyobb  része  mindaddig,  míg  tán  megint  visszatér  az  ott  már  valaha 
dühösködött  tengeri  ár,  ha  rajta  mi  nem  segítünk. 

Nekünk  termesztőknek  kell  tehát  szoros  hitel  ;  mert  csak  az 
által  kaphatunk  „nagy,  olcsó,  könnyen  fel  nem  mondandó  és  számos 
esztendőre  kezeinkre  bizott  tőkéket." 

„Állítsunk  tehát  ránk  nézve  is  szoros  hitelt."  „Felségesen !  De 
hogy  állíthatunk  szoros  hitelt,  ha  nincs  tulajdonunk,  mert  mit  adunk 
hypothekáui  ?"  „Nincs  tulajdonunk  nekünk  földbirtokosaknak  ?  ez 
megint  micsoda  újság !"  „Tüstént  megmondom"  :  Az  enyitnnek  és  saját- 
nak ideája  az,  hogy  azzal  minden  lehetőt  tehessek;  de  jószágimmal 
nem  tehetek  mindent,  a  mit  akarok,  s  igy  nincs  enyim,  t.  i.  nincs 
sajátom,  tulajdonom  ;  s  én  azon  nagy  becsületért,  hogy  a  sz.  koroná- 
nak része vagyok  —  tulajdonos  viszont  nem 

vagyok,  hanem  csak  haszonéló  —  usufructarius  — .  S  im  ez  a  leg- 
főbb bökkenő,  mely  mind  a  kormányra,  mind  az  országra  nézve 
kimondhatatlan  káros,  mert  a  közszegénységnek  egy  fő  oka,  s  vigyáz- 
zunk miért: 

Az  inductiva  methodus,  t.  i.  az  eddig  tapasztalt  mindenkori  s 
mindenütti  effectusok  nyilván  azt  bizonyítják,  hogy  caeteris  paribus 
a  tulajdon  mindig  jobban  műveltetett  sconserváltatott,  mint  az  idegen. 
Ezt  minden  további  hasztalan  szőrszálhasogatás  nélkül  sarkalatul 
vehetjük,  mert  az  érzékinkre  mindennap  erősen  ható  effectus.  Már  ha 
ez  áll,  akkor  az  is  tagadhatlan,  hogy  azon  számtalan  lépcsők  magas b 
vagy  alacsonyabb  léte,  melyek  a  proprietas  és  ususfructus  közt  van- 
nak, határozza  el  —  ha  ez  közönséges  figyelmünket  ki  játszsza  is  —  a 
művelés  s  conservatiói  szomjnak  s  irányzatnak  több  vagy  kevesebb 
létét ;  vagy  más  szavakkal :  annál  gondosabban  műveltetik  s  tartatik 
valami,  akármi  is  —  és  itt  a  caeteris  paribus-t  még  egyszer  említem — 

minél  nagyobban  viseli  magában  az  a  tulajdonnak,  a  sajátnak  termé- 
szetét; s  viszont  annyival  kevésb  gond  van  rá,  mind  utánjárásra, 
mind  becsben  tartásra  nézve,  minél  bitangabb  az,  vagy  bitangabb  szagú. 

Magyarországban  pedig  csak  a  lcgkissebb  résznek  van  tulaj- 
dona ;  s  ekép  a  legtöbb  birtok,  az  aviticumtul  lefelé  a  kamarai,  örök 
hagyományi  —  fundationalis  —  püspöki,  apátsági  jószágokon  keresz- 
tül, a  szántóvetőnek  rövid  időre,  sőt  esztendőrül-esztendőre  kiadott 
censualis  vagy  taksás  földéig,  kisebb  vagy  nagyobb  mértékben,  álta- 
lában véve,  ha  csalni  nem  akarjuk  magunkat,  semmi  egyéb,  mint 
bitang,  vagy  bitangabb ! 

Mind  ez  olyas  valami,  a  mit  kérdésbe  nem  vehetni,  ha  a  valót 
tagadni  nem  akarjuk;  mibül  az  foly,  hogy  az  aviticitast,  ha  legki- 
sebbé sem  volna  is  a  hitel  felállíthatása  útjában,  egyedül  magáért 
tüstént  cl  kellene  törleni,  mint  egy  oly  észszüleményt,  melynél  káros- 
bat  szorgalom -elfojtásra  ugyan  egy  könnyen  nem  lehetne  nemzeni  s 
világra  hozni ;  s  hogy  ekép  annál  szaporábban  ketté  kell  törni  bilin- 
cseit, minthogy  az  nem  csak  legkegyetlenebb  szorgalomhervasztó,  de 
a  mindent  elevenítő  hiteli  systemának  legfojtékonyabb  gátja  is ! 

Eltörletése,  ha  semmi  más  legkissebbel  összeköttetésben  nem 
volna  is,  elég  nagy  nyereség  lenne  már ;  mert  az  ország  általányosan 
véve  s  lassanként  oly  nagy  szeretettel  és  szorgalommal  műveltetnék, 
a  milylyel  minden  tulajdon  szokott  műveltetni ;  midőn  most  legna- 
gyobb része  oly  kevés  aggódással  s  utánlátással  munkáltatik,  mint  a 
mennyivel  megint  a  bitang  szokott  munkáltatni.  S  ekép  lassanként  a 
köz  hazai  munkának  következése,  mely  az  egyedüli  nemzeti  gazdag- 
ság, a  helyett  hogy  most  szinte  mozdulatlan,  úgy  áll,  mit  teszem  4, 
lassanként  6-ra,  8-ra  s  a  t.  emelkednék,  s  éppen  azon  idomzatban  a 
fejdelem  hatalma  is;  mert  az  szoros  kapcsolatban  áll,  mint  fentebb 
érintők,  a  nemzet  gazdaságával,  t.  i.  adó  s  védő  tehetségével.  De 
nevekednék  minden  földbirtokos  haszna  is,  mert  ha  teszem,  a  nemzeti 
tőke  több  munka  után  100  millióval  nőne,  természetes,  hogy  diamet- 
raliter  véve,  az  1  millióval  gazdagodnék,  ki  Magyarország  100-ik 
részét  birná. 

Azon  földbirtokos  vagy  kormány,  mely,  az  aviticitas  eltörlését 
gátolná,  magának  lenne  legnagyobb  ellensége,  mert  egy  puszta  ideának, 

mely  inkább  a  heraldikába,  mint  a  19-ik  századba  illő,  feláldozná  a. 
legközelebb  hasznot,  s  úgy  szólván  egy  egyszerű  ládát,  melyben  sok 
arany  van,  adna  egy  szépen  megaranyozottért,  melyben  azonban 
semmi  sincs.  De  igy  cselekedni  se  kormánynak,  se  nemzetségi  főnek 
nem  szabad,  mert  ők  nem  csak  magokéi,  de  főkép  a  közönségéi,  a 
hazáéi. 

Azonban  hagyjuk  ezt  most,  mert  ezen  okoskodásnak  két  felette 
divergens  és  messzeható  ága  van,  s  térjünk  vissza  a  hitelre ;  úgy 
hogy  practice  lássuk  :  miért  kell  hypothekául  ingatlan  tulajdon  a  pro- 
ducenseket  tekintve  ? 

Tegyük  fel,  hogy  újabb  rendelkezéseknél  fogva,  vagy  akármily 
egyéb  okbul  is,  melyek  szerint  mi  azt  gondoljuk  vagy  inkább  kép- 
zeljük, tökéletesen  el  vannak  rendelve  hiteli  törvényink,  a  külföld  is 
ezt  hiszi,  és  a  világot  azon  hír  keresztülfutá  már,  hogy  megszűnt 
valahára  Magyarországban  a  régi  hiteli  zavar,  s  annak  helyébe  egy 
szoros  és  szapora  hiteli  rend  álla  fel ;  nem  kételkedem :  kül-  és  bel- 
földrül  mindünnen  tüstént  tétetnének  előlépések  kölcsönadásra,  sőt  errül 
bizonyos  vagyok ;  mert  Magyarországban  a  föld  még  sokkal  szűzebb 
lévén,  mint  Európának  szinte  minden  más  részébén,  100,000  forinttal, 
teszem  például,  több  nyereséget  állíthatni  elő,  mint  éppen  annyi  pénz- 
zel Saxoniában,  Hollandiában  s  a  t,  s  ekép  pénzért  nálunk  többet  is 
adhatni,  mint  másutt ;  minek  természetes  következésében  a  kamati 
láb  is  magasb.  Már  hol  a  bátorság  egyenlő,  s  a  kamat  magasb,  ott 
végre  egy  fillérig  összegördül  azon  summa  pénz,  melyet  ott  a  szor- 
galmi szükség  kamatozva  elbír,  ezen  ne  kételkedjünk ;  mert  a  pénz 
ellenállhatlanul  mindig  oda  siet,  hol  legbátrabban  s  legmagasabban 
kamatol,  vagy  kamatolni  remél. 

Felvilágosodik  a  most  mondottakbul,  mennyire  segíthet  józan 
systema  egy  egész  országon  !  Ha  a  pénzkörülti  bátorság  lehető  leg- 
biztosb  lábra  tétetik,  helyre  üti  az  némileg  a  kamat  alacsonyságát ; 
úgy  hogy  teszem  például:  több  pénz  van  Hollandiában,  ámbár  a 
természetes  kamati  láb  ott  felette  alacsony,  t.  i.  a  felvett  pénz-utáni 
nyereség  hihetősége  kicsi,  mint  teszem  Mexicóban,  jóllehet  a  termé- 
szetes kamati  láb  ott  megint  felette  magas,  t.  i.  a  felvett  pénz-utáni 
r, vereség  hihetősége  nagy ;  pedig  semmi  egyéb  okbul :    hanem    mivel 

Hollandiában  a  pénz-körülti  bátorság  nagy,  Mexicóban  pedig  kicsi. 
Már  Magyarországban  a  felvett  pénz-utáni  nyereség  hihetősége  felette 
nagy,  mert  szinte  mindenütt  10,  de  sok  helyen  50,  100  sőt  1000  per- 
czentet  is  hozna,  stantibus  rerum  circumstantiis ;  s  ekép  ha  pénzünk 
s  elég  pénzünk  nincs,  azt  egyenesen  s  kirekesztőleg  csak  pénzkörülti 
bátortalan  létünknek  tulaj  donithatjuk,  t.  i.  hogy  szoros  hitelünk  nincs. 

A  kamati  lábat  törvény  által  eligazitni  akarni,  éppen  annyi,  s 
ekép  lehetetlen,  mint  a  fekvő  jószág  jövedelmének  maximumát  tör* 
vény  által  elhatározni.  Földével  mindenki  annyit  nyer,  a  mennyit 
nyerni  tud,  s  ekép  mindenkinek  pénzével  is  annyit  nyerni  szabad,  a 
mennyit  nyerni  képes,  minthogy  egynek  sajátja  föld,  másiknak  sajátja 
ellenben  pénz.  S  ha  ekép  a  legislatió  nem  hátráltatja  józanul,  hogy 
valaki  földjének  holdját  esztendei  10-ért,  20-ért  sőt  többért  is  adja,  ha 
talál  olyant,  ki  azt  megfizeti,  habár  ez  azon  megbukik  is:  úgy  azt 
sem  hátráltathatja,  hogy  valaki  viszont  pénzét  10-ért,  20-ért  sőt  többért 
ne  adja  ki,  ha  megint  olyant  talál,  ki  azt  megfizeti. 

A  pénz  kamatját  a  törvény  soha  nem  hatdrozltatja  el;  mert  az 
annak  engedelmeskedők  az  által  játszszák  ki  azt,  hogy  pénzeiket  ki  nem 
adják,  az  engedetlenek  pedig  az  által,  hogy  kamatikat  még  magasbra 
emelik,  mert  a  hypotheka  ingadozó  létét  az  antirationalis  törvény 
még  ingadozóbbá  teszi ;  minek  következésében  éppen  a  törvény  szüli 
vagy  legalább  neveli  azon  bajt,  melynek  gátolására  ki  vala  gondolva  ; 
s  ekép  káros,  mert  a  pénzt  kirekeszti  a  keringésbül ;  hasztalan,  mert 
senkiy.$#m  törődik  vele  ;  nevetséges,  mert  effectusa  olyan,  mint  egy  a 
patikában  elhibázott  gyógyszer  következése,  t.  i.  éppen  ellenkező;  s 
végre  azon  nyomorult  törvények  sorába  való,  melyek  midőn  egyest 
néha-néha  eltapodástul  s  végpusztulástul  megmentenek,  a  reactiónak 
örök  törvényi  szerint  minden  órában  ezrek  nyomoruságit  szülik. 

Ha  tehát  azt  akarjuk,  hogy  elég  pénzünk  legyen,  s  azt  lehető 
legalacsonyabb  kamatért  háborítatlan  és  sokáig  birhassuk  is:  nem  kell 
még  abban  is  megnyugodnunk,  hogy  hitelünk  oly  szoros,  szapora  és 
bátor  lábra  tétessék,  mint  a  milyenen  az  Austriában,  Burkus,  Angol  s 
más  országokban  van,  melyeknek  hiteli  systemája  úgy  áll  a  miénk- 
hez —  ámbár  azokban  is  van  elég  zavar  és  homály  —  mint  május 
j-sője  deczembcr  20-ikához,  de  azon  kell  aggódnunk,  hogy  sehol   &z 

egész  világon  —  s  ennek  eszközlése  csak  magunktul  függ  ~  se  ta'al- 
jon  annyi  bátorságot  a  kölcsönző,  mint  Magyarországban.  Senkinek 
sem  fogunk  annyit  használni,  mint  magunknak,  s  ekép  a  nagy  közön- 
ségnek, mely  semmi  egyéb,  mint  egy  számos  magunkbul  összeszerkesz- 
ietett  egész. 

Ebbül  megint  azt  tanulhatni :  mily  meglepőleg  érti  rendszerint 
félre  a  sokaság  legvalódibb  hasznát,  s  attul  fél  leginkább,  a  mi  leg- 
közelebbrül  eszközli  jóllétét,  mert  a  mi  systemánk  a  felállithatandó- 
hoz  valódi  hasznára  nézve  úgy  áll,  mint  1  :  100-hoz ;  s  még  is  úgy 
látszik,  a  nagyobb  rész  a  régihez  ragaszkodik. 

Mostani  hiteli  systemánk  szerint  felette  bátortalan  hypothekát 
adunk ;  a  mibül  az  foly,  hogy  pénzt  általában  nem  kapunk,  vagy  ha 
kapunk  is,  azért  irgalmatlan  kamatokat  vagyunk  kénytelenek  fizetni, 
és  sokszor  egy  vigyázatlan  jó  gondolat,  egy  puszta  tréfa  következé- 
sében, mely  hitelezőinket  felijeszti,  éppen  akkor  szólíttatunk  a  tőke 
visszafizetésére,  midőn  azt  legnehezebben  teljesíthetjük,  a  mi  egy  fő 
oka  annyi  nemzetségink  vég  elpusztulásának,  kiket  nóta  bene  ezen 
systema  által  conserválni  akarunk,  vagy  inkább  „akarnak",  mert  min- 
den szerénység  mellett,  én  nem  vallom  magamat  ily  mély  okoskodók 
egyikének.  A  most  javaslott  systema  szerint  ellenben  lehető  legbátrabb 
hypothekát  adnánk,  a  mibűl  megint  az  folyna,  hogy  pénzt  eleget 
kapnánk  felette  olcsón,  t.  i.  3-mal,  4-gyel,  s  annak  felmondásaiul  nem 
kellene  rettegnünk  minden  hiábavaló  szó  s  éretlen  pletyka  után,  mi 
talán  jobban  conserválná  a  nemzetségeket,  mint  a  mai  antirationalis 
szövedék ! 

Legvalódibb  hasznunk  tehát  azt  tanácsolja:  „adjunk  a  hitelezőnek 
lehető  legtökéletesb  hypothekát,  t.  i.  adjuk  az  alá  ingatlan  jószáginkat" 

„Hiszen  akkor  megmaradunk  a  régiben,  mert  most  is  intabu- 
láltathatja  magát  a  hitelező  fekvő  jószágra,  hol  valóban  elég  bátor- 
ság van." 

Igaz  bizony  !  Ezt  egészen  elfelejtettem,  hogy  t.  i.  fekvő  jószágra 
intabulálhatni !  S  ekép  ha  úgy  is  fennáll  már  a  dolog  veleje,  annál 
jobb,  mert  igy  csak  a  formában  kell  javítás.  Azonban  nem  teszi-e 
ezen  szükségkép  megkívántató  forma  a  dolog  velejét  ?  azt  vizsgáljuk : 

Képzeljünk  magunknak  egy  hollandust,  kinek  neve  Van-Peng, 

s  ki  sikeres  előbbi  veszélyes  próbák  által  felettébb  megpénzesült,  s 
ámbár  még  most  is  űzi  tőkéjének  egy  részével  tenger  moraji  s  szél- 
vészközti nyereség-vadászatát,  még  is  tőkéjének  nagyobb  része  két 
perczcnttel  már  holland  földön  fekszik,  mint  legbátorságosb  hypothc- 
kán.  Hallja  most :  van  egy  igen  termékeny,  de  felette  műveletlen  s 
nagy  részint  víz  alatt  sínylődő  ország  a  Duna  folytában,  hol  a  lako- 
sok elég  eszesek  pénzért  felette  bátor  hypothekát  adni,  s  a  hitelezőt 
minden  módon  pártolni.  Hallja  ezen  felül,  hogy  ott  a  rendes  kamati 
láb  3-ra,  4-re  sőt  5-re  is  elirányozkodott  már.  Kocsira  ül ;  s  midőn 
útközben,  minden  gondolatin  keresztül  egy  fő  gondolat  villog  szünet- 
len, t.  i.  „jobb  az  5  perczent,  mint  a  2,  de  4  is  jobb,  sőt  még  3  is 
jobb,  ha  egyenlő  a  bátorság",  végre  elér  akármely  tisza-  sduna-közti 
helyre,  melyet  itt  Simaháznak,  akármily  földesúrhoz,  kit  megint  Sima- 
házynak  akarunk  nevezni. 

Szívesen  s  magyar  vendégszeretéssel  fogadja  Simaházy  vendé- 
gét, ki  némileg  Hollandiában  képezvén  magát,  mert  ott  is  sima,  itt  is 
sima,  ott  is  pipa,  itt  is  pipa,  igen  kellemesen  érzi  magát.  Örömmel 
teli  lebegnek  azonban  felettök  Magyarország  s  Hollandiának  véd- 
angyali ;  mert  hihető,  mind  a  két  haza  sokat  nyer,  ha  mind  a  két 
nemzetbeli  azt  találja  és  birandja,  a  mit  keres,  s  amire  szüksége  van 
t.  i.  a  hollandus  jó  hypothekát  és  hármat,  négyet,  ötöt  száztul,  a 
magyar  ellenben   nagy,  olcsó  és  háboritlan  tőkét. 

Van-Peng :  „Egy  millió  pengő  forintrul  szabadon  disponálhatok 
s  azok  az  úr  szolgalatjára  készek.  Azonban  nem  tudom,  mily  bátor- 
ságot adhat  az  úr  nekem,  tessék  azt  egy  kissé  felvilágosítok" 

Simaházy  :  „Nyíltan  s  őszintén  akarok  az  úrhoz  szólni.  Atyám 
után  felette  sok  adósságim  maradtak,  úgy,  hogy  a  legnagyobb  zavarba 
jönnék,  ha  passiv  capitalisimat  felmondanák  ;  s  ekép  felette  szívesen 
veszem  az  úrnak  egy  millióját  5  sőt  6  perczentre  át ;  de  jószágimra 
—  melyek  három  milliónál  többet  érnek,  ámbár  mostani  id(  kben 
rosszul  kamatoznak  —  azí  nem  merem  intabuláltatni,  minthogy  az  any- 
nyira  felijeszthetné  hitelezőimet,  hogy  tán  mind  felmondanák  tőkéiké^ 
s  én  —  mert  adósságom  két  millió,  de  ez  legnagyobb  titok,  s  kegye- 
det is  kérem,  ne  szóljon  Istenért  errül  egy  szót  is  —  az  úrnak  egy 
milll    a  mellett  is  legnagyobb  zavarba  jöhetnék." 

Van-Peng  (félre) :  Hm  !  ily  sötétben  s  ily  titkok  közt  manipu- 
láltatnak  itt  a  dolgok  ?  ez  már  nem  tetszik."  (Simahazyhoz) :  „Mit 
akar  tehát  az  úr  hypothekául  adni  ?" 

Simaházy  :  „Van  40  ezer  birkám,  legalább  300  ezer  forintot  erő 
épületim,  három  nagy  s  bútorozott  kastélyom,  s  ezek  felett  odaenge- 
dem az  úrnak  10  esztendőre  gyapjúmat,  húszra  gubacsomat  s  a  t,  s 
mind  ezt  egybekötvén  a  fundus  instructussal,  a  mi  összeleg  legalább 
is  másfél  milliót  ér,  —  a  mire  szavamat  adhatom,  s  hogy  az  csupa 
acquisitum,  a  mivel  szabadon  disponálhatok  —  mind  c./,  legédesb 
Van-Peng,  im  ajánlom  az  úrnak  hypothekául,  s  e  felett  igérem,  hogy 
soha,  soha  meg  nem  fogja  bánni  velem  összeköttetését.  Egyébiránt 
szívesen  többet  is  adok  hatnál,  mert  ily  kicsinységeken  én  messze  túl 
vagyok  s  a  t." 

Van-Peng  (félre) :  „Jaj  a  hosszú  út;  de  bánom,  hogy  eljöttem  !" 
(Simahazyhoz) :  „Nem  kételkedem  egy  cseppet  is  uraságod  becsületes 
szaván ;  de  mind  az,  a  mit  hypothekául  ajánl,  annyi  eseteknek  van 
kitéve,  hogy  azt  valóban  nem  fogadhatom  el.  De  tudja-e  az  úr    mit? 

Én  két  milliórul  is  disponálhatok  s  minden  adósságit  átveszem 

—  —  s  ezentúl  csak  egyedül  én  magam  leszek  hitelezője.  Pénzemet 
öttel,  s  ha  azt  sokalja,  négygyei  is  odaadom,  ok  nélkül  fel  nem  mon- 
dom ;  de  ingatlan  jószágot  adjon  viszont  hypothekául." 

Simaházy:  „Szívesen,  igen  szívesen,  drága  Van-Peng  úr!" 

Van-Peng:  „Ez  jól  van:  de  világosítsa  most  fel  az  úr,  kérem' 
mily  bátorságot  ád  nekem  az  úr  ingatlan  jószága  ?  mennyi  annak 
értéke  törvényes  becsülés  után,  s  aztán  mily  szaporán  foly  pöröm 
úgy  le,  hogy  a  hypotheka  birtokába  juthassak,  ha  az  úr,  vagy  ha  ezt 
fel  nem  akarjuk  is  tenni,  ha  az  úr  successori  engem  ki  akarnának 
sajátombul  játszani  s  a  t.  ?" 

Jő  most  Simaházy  még  idegenek  iránt  is  becsületes  fiscálisá- 
nak  —  a  mi  elég  ritka  —  e  tárgy  körülti  őszinte  vallomása ;  fiskáli- 
sának mondom,  mert  Simaházy  maga  nem  ért  a  dologhoz,  —  és  Van- 
Peng  megtudja  végkép  hiteli  törvényinknek  részint  csiga  előmenete- 
lét, t.  i.  hogy  sokszor  az.  első  helyen  intabulált  sem  nyúlhat  húsz 
esztendei  pörlekedés  után  a  tőkéhez,  vagy  annak  kamatihoz,  részint 
chamaeleoni  szinét,  t.  i.  hogy  sok  de   patria   bene   meritus    könnyen 

elbujhatik  a  sequestrum  favori  alá,  s  akkor  a  hitelezők  perök-utání 
egész  örömük  sokszor  arra  szoríttatik,  hogy  egy  szál  gyertyavilágnál 
bámulhatják  az  adósnak  illuminált  palotáját ;  részint  igazság-elleniségét, 
t.  i.,  hogy  a  kamat  kamatja  minden  esetre  elvész,  s  in  executionem 
nem  pénz,  de  önkény  által  assignált  aequivalens,  s  nem  ritkán  nihil 
valens  mocsár,  erdő  etc.  adatik  át ;  részint  levegőbe  rakott  alapját, 
t.  i.,  hogy  ha  átvesz  is  pénz  helyett  végkép  valami  jószágot,  abban 
csak  úgy  ül,  mint  a  nyúl  bátortalan  fekhelyén,  mert  abbul  őtet  min- 
den pillanatban  kiugrathatja  —  s  főkép  ha  nem  nemes  —  az  exequált- 
nak  rokona,  szomszédja,  minden  nemes,  vagy  a  fiscus. 

Van-Peng  magában  erre  igy  okoskodik :  „Ezen  országnak  jó 
hiteli  híre  bitorlóit  reputatió.  Meglehet  azonban,  hogy  a  magyarok  gon- 
dolkozása vagy  képzeletük  szerint,  hiteli  systemájok  felette  jó ;  de  az 

én  gondolkozásom  s  meggyőződésem  szerint  az  felette  rossz 

s  ekép  minél  előbb  megint  haza  sietek." 

De,  teszem,  ha  Van-Peng  a  40  ezer  birkára  s  a  t.  adta  legyen 
pénzének  egy  részét,  váljon  nyert  volna-e  az  által  Simaházy?  Nem 
Hiszem  !  Hiteli  dolgot,  kivált  termesztőre  nézve,  hosszabb  időre  kell 
venni  tekintetbe;  minek  következésében  az  világlik  ki,  hogy  mind  a 
kölcsönadónak,  mind  a  kölcsönvevőnek  valódi  haszna  annál  bizo- 
nyosb,  minél  bátorságosb  a  kölcsönzött  tőkének  hypothekája.  Mert 
ha  ezen  utolsó  ingadoz,  a  hitelező  sem  hagyja  tökéletes  békében  az 
adóst,  hanem  sokszor  minden  ok  nélkül  visszakéri  tőkéjét,  s  im  ez 
rontja  meg  végkép  a  legtehetősbet  is;  ha  ellenben  a  hypotheka  nem 
ingadoz,  akkor  a  hitelező  is  bátran  hagyja  fekünni  tőkéjét,  s  ez  megint 
az  adósra  nézve  legnagyobb  áldás. 

Hiteli  törvényink,  vagy  legalább  azok  alkalmazása  —  a  mi  előt- 
tem egy,  mert  az  effectus  is  egy  —  gyökereiknél  vannak  már  elhi- 
bázva, mert  az  adóst  legyezik  s  a  hitelezőt  büntetik ;  s  im  ebbül  bur- 
jánzik mind  azon  rossz,  a  mit  e  tárgyban  naponként  vagyunk  kény- 
telenek tanubizonyítni,  s  melyeknek  többek  közt  egyike  az,  hogy  szinte 
sehol  sincs  annyi  valóban  piócza  hitelező,  mint  nálunk. 

Hallom  most  sokaknak  egyszerre  felkiáltását :  „hiszen  a  szerző 
maga  magának  mond  ellent;  mert  éppen  azért  legyezi  a  valóban  igen 
bölcs  törvény  az  adóst,  mivel  annyi  hitelező  által  pióczáztatik !" 

Oh  jámbor  sokaság !  hány  esetben  jársz  czéiodhoz  legvissaább 
úton.  Tudod-e,  miért  van  köztünk  annyi  álnok  hitelező  ?  Nem  azért, 
hogy  a  törvény  átaljában  véve  eléggé  nem  büntetné  a  hitelezőt, 
hanem  éppen  ellenkező  okbul,  t  i.  hogy  őtet  nem  pártolja  eléggé,  s 
ekép  kényteleníttetik  maga  magának  fogni  pártját;  a  mibül  természet 
szerint,  mint  mindenütt,  hol  a  törvény  nem  eléggé  gondoskodik,  túlság 
támad,  t.  i.  az  önelégtétel  korlátlansága. 

Azon  felette  hibás  theoria,  mely  az  adóst  legyezni  tanácsolja, 
semmi  egyéb,  mint  egy  lágy  szivtül  meglágyított  főnek  képzelgési 
rajza,  mely  szerint  a  pénzes  mindig  egy  fösvény,  kemény,  irgalmat 
lan,  vén,  nőtlen  fukarnak  képében  jelenik  meg,  ki  pénzit  olvasván  s 
virasztván,  semmi  egyebet  nem  tesz,  mint  egy  falusi  háznép  sziwérét 
s  csontvelejét  pók  gyanánt  szívogatja.  Midőn  azonban  bizonyos,  s  a 
nagy  Istent  hívom  bizonyságul,  hogy  legalább  a  magyar  földön  több 
a  kijátszott,  s  a  lassú,  puha  s  egyoldalú  törvény  által  megrontott 
hitelező,  mint  mennyi  a  megkárosított  adós,  kit  inkább  pártol  min- 
denkor a  törvény.  S  ne  keverjük  össze,  mikor  hitelezőkrűl  szólunk 
azon  számos  Harpagont,  ki  a  törvények  hiját  úgy  is  jól  tudja  helyre 
ütni,  azon  számtalan  árva,  özvegy  s  becsületes  hitelezőkkel,  kik  — 
midőn  a  törvény  annyi  s  oly  igen  industrialis  (!)  nagy  urainkat  pár- 
tolja —  tűrésen,  szenvedésen,  nyomorult  élésen  s  végelpusztuláson 
kivül  valóban  semmi  egyéb  kölcsönnel  nem  élhetnek! 

A  felgyújtott  vagyon  és  pénz  általányosan  véve,  egykori  munka, 
szorgalom  s  takarékosság  gyümölcse ;  s  ekép  ha  kivétel  gyanánt  néha 
nem  jó  úton  nyeretett  is,  a  mihez  egyébiránt  senkinek  köze  nincs, 
mert  miért  nem  boszulja  azt  a  törvény?  —  annak  mindenkor  és  min* 
denütt  közbátorság  paizsa  alatt  kellene  lennie.  De  nálunk  ez  nincs 
biztos  paizs  alatt,  sőt  bizonyos  veszély  torkában  van,  s  azért  sokszor 
szinte  csaknem  józanabb  mindent  elfecsérleni,  mint  sokrul  lemondani, 
naprul-napra  nagy  gonddal  gyűjteni,  s  végkép  takarékosan  keresztül 
élt  hosszú  esztendők  unalmai  után  azt  szemlélni  s  tapasztalni,  hogy  egy 
fényes  úr,  ki  pénzünket  szinte  kegyelembül  vévé  fel,  azt  egy  nap  alatt 
elkölti,  s  nekünk  se  kamatot  se  tőkét  nem  ád  vissza ;  s  ha  Mathusalem* 
mel  versenyt  élni  nem  tudunk,  minden  pénzünkhezi  jussunk  abban  áll, 
hogy  azt  ián  szerencsésb  maradékinknak,  vagy  a  barátoknak  testáljuk !  - 

Széchényi.  II.  6 

A  törvény  philosophiája :  a  jót  pártolni,  a  rosszat  sújtani ;  s 
njftcsu  ycs^edeliíiesb,  mint  ha  a  törvények  politikai  tekintetek  miatt, 
majd  egynek, -majd  másnak  kedveznek;  mert  akkor  valóban  vége 
minden  törvényi  szentségnek,  mely  nélkül  az  emberi  társaság  végkép 
vadállati  csordák  sorába  dül.  Ne  pártoljon  tehát  a  törvény  túl  se  hite-. 
Iezcfo  se  adóst :  de  pártoljon  mindenkit  egyenlőn. 

Á  végrehajtó  hatalom  philosophiája  pedig :  szorosan  a  törvény 
parancsát,  teljesítni  s  teljesíttetni ;  8  nincs  megint  veszedelmesb,  mint 
midőn  a  végrehajtó  kénye  szerint  magyarázgatja  a  törvényeket ;  mert 
akkor  ezen  utóisók  megszűnnek  törvények  lenni,  s  egyenest  gúny  s 
nevetségi  tárgyak  alacsony  helyére  sülyednek.  Ne  fejtegettessék  tehát  a 
törvény,  de  szórul-szóra  hajtassék  végre 

E  két  oszlopon  álló  alkotmányi  compendium  philosophiája 
végre:, a  becsületes,  állhatatos,  józan  eszű  fáradozást  -^  a  mi  valódi 
polgárerény  (virtus  civica)  —  minden  módon  jutalmazni;  mert  a  res-, 
tet>  fonákot,  tompa  eszüt  pártolni  valóban  nem  egyéb,  mint  a  rossz 
tanulót  eminensek  sorába  emelni,  a  jó  tanulót  ellenben  3-ik  classisba 
taszítni  le.  Legyen  azért  az  érdem  pártolva,  de  ne  az  érdemetlenség. 
„_  .--Kiteli  systemánk  azonban  mind  ezeknek  éppen  ellenkezőjét,  s 
így -se;  az  egyesekre  hasznot,  se  az  egészre  áldást  nem  hozhat,  mint 
azt,'a>, mindennapi  tapasztalás  eléggé  bizonyítja. 

Most  a  legbecsületesb  hitelező  sem  tudja,  teljes  bátorsággal 
hová.. tegye  pénzét,  városi- hypothekán  kivül,  a  mi  valóban  ki  nem 
mondható  szégyent  hárít,  az  egész,  nemességre.  A  városoknak  pedig 
nem -mindig- kell;  igy  a  becsületesen  fáradozó  pénze  vagy  kamatlan 
hever,  vagy -hypomekátlan .lebeg  ;  s  ekép  azt  a  kormány  nem  jutal- 
mazza meg,  t.  i.  fő  czélját  hibázza  el.  De  tegyük  fel,  hogy  az  ittelő- 
hpzott  pénzes  nem  elég  tehetős,  kamat,  nélkül  hevertetni  pénzét,  s 
ekép  valami .  nagy  úrnak  személyes  -becsületében  bizván,  azt  végre 
kiadja-  Foly  egy  darabig  a  kamat,  de  a  felette  jó  hypothekának  t.  i. 
a  becsületes  személynek  —  mely  minden  irónia  nélkül,  valóban  a, 
tehető- legbátrabb  .hypotheka  lenne,  ha  t.  i.  a  gyenge,  indulatos  ember 
er-ősi;  indulatlah  lény.  volna,  a.  sok  bűnösök  helyibe  sok  szentek  áll- 
nánakrfszóval;:sha-a.jialandó Jöldikép  is  halhatatlan  lenne;  ---  ren- 
desen foly , .  mondom,  egy.  darabig ,  a  Jcamat ;  de  a  szegény   becsületes 

személynek  egyszerre  kimarad  lélekzete,  a  mi  elég  a  sokaktul  dicséit 
hypothekát  megrontani,  mert  Marcus  Aureliusnak  fia  Commodus  volt 
—  mely  példa  mindenhová  alkalmaztatható  —  s  a  megholt  becsüle- 
tes adósnak  fia,  ha  nem  egyébbül  is,  csupa  commoditásbul  nem  fizeti 
többé  a  kamatot.  Az  tehát  többé  nem  foly,  de  foly  helyette  a  pör,  sőt 
az  is  alig  foly ;  mert  a  gyengéd  érzésű  biró  azt  tartja,  hogy  ily  neve- 
zetes summánál  nem  lehet  hirtelenkedni ;  azonban  még  is  eldűl  vala- 
hára;  hanerh  Commodus  midőn  a  port  minden  appelátán  keresztül 
vitte,  nyugott  lélekkel  várja  be  az  executiót ;  hiszen  két  száz  forint 
.büntetés  mellett  opponál,  s  az  oppositionalis  port,  kivált  ha  egy  jótevő 
Országgyűlés  vagy  insürrectió  jo  közbe,  még  néhány  esztendőig  elhúzza, 
s  a  csekély  bírságot  a  kamatok  kamatain  tízszerte  megnyeri.  Ily 
gyönyörű  ármányosságok  pedig  nem  csak,  hogy  nem  tilalmasak  vagy 
gyalázatosak,  hanem  általok  tetszik  leginkább  ki  a  derék,  ügyes  pró- 
kátor s  a  hatalmas,  nagy  nexusban  lévő  alperes.  E  szép  útra  maga  a 
törvény  barátságos  keze  vezeti  az  adóst,  midőn  a  becsületes  kölcsön- 
adót visszataszítja.O)-  Bocsásd  meg,  uram,  nekünk  —  — !  S  ekép  a 
tfirvény  nem  pártolja  a  jót,  t  i.  fő  czélját  hibázza  el. 

Elhozza  végkép  az  executió  napját  a  mindent  elérő  idő  ;  de 
mit  vesz  át  a  kölcsönadó  —  kire  közbevetőleg  senki  nem  ismer,  mert 
fekete  hajú  volt,  midőn  adá  pénzét,  s    most   midőn    azért   jön,    már 

hóhaju mit  vesz  át  ?  Önkénytül    becsült  földet,   számtalanszor 

egy  szomorú  szárcsa-tavat,  néha-néha  még  medve  nyomtul  ékesített 
rengeteget  is ;  azonban  ha  ezeket  átveszi  is,  veszedelmes  minden  javí- 
tás, mert  az  csak  birói  zálog,  melybül  őtet  minden  szempillantatban, 
pénze  letétele  után,  kivethetni,  és  szinte  legjobb,  hogy  valamint  Sibe- 
riában  nyusztokat  etc.  fogdoz  az  önkénytül  odasújtott :  ó  hóhaja  elle- 
nére agarászszon,  vagy  szárcsát,  medvét  puskázzon  s  a  t.,  a  mire  megint 

a  hazai  (!)  törvény  itélé  őt ;  mert  megmaradt  végnapjaiban tán 

még  fenmaradt  vég  tőkéjével,  ha  nem  is  a  maga,  de  gyermekei  s 
unokái  számára  örökben  megszerzi  talán  a  birói  zálogot ;  de  tudjuk, 
mily  ingadozó  nálunk  az  úgy  nevezett  örökség!  abban  mindazáltal 
instruálni  a  lapályt,  szárítni  a  berket,  emberesítni  a  rengeteget  nem 
meri,  mert  ott  áll  előtte  a  legelszántabb  szorgalmakat  visszaijesztő  kisér- 
tetek nagy  anyja  „az   aviticitas,"  előtte  Commodus   maga,   vagy    fia, 

Vagy  akármije,  balkézen  A  —  —  — ,  jobbkézen  a  fiscus !  S  így  á 
becsületes  hitelező,  ha  nem  becsületes  adóssal  találkozik,  vagy  becsü- 
letes adósa  meghal,  legjobb  esetben  —  midőn  az  interesek  interesét 
minden  esetre  elveszti  —  prókátori  laptává  válik ;  s  pénzében^  egész- 
ségében, éltében  csorbul,  valóságos  tulajdona  helyett,  végkép  preca- 
riumot  kap.  S  ekép  nem  pártolja  a  becsületest,  józant,  állhatatost, 
fáradozót  sem  a  végrehajtó  hatalom,  sem  a  törvény  s  az  ezekbül 
componált  alkotmány ;  s  ekép  fő  czélját  hibázza  el. 

Azonban,  hogy  egyoldalúnak  ne  ítéltessem,  nézzük  csak :  mikép 
pártolja  a  törvény,  a  végrehajtó  hatalom,  s  ekép  az  alkotmány  viszont 
a  becsületes  kölcsönvevőt  ? 

Legelőször  is  nem  engedi,  hogy  magát  pénzért  erősen  lekösse, 
a  mi  conditio  sine  qua  non,  olcsó  tőkét  kapni  s  azt  háborítatlan 
bírni.  Énnek  következésében  a  kül-pénzi  kamati  láb  rá  nézve  felette 
magas ;  kül-pénzi  mondom,  mert  a  belpénz  idomlag  kevés,  s  az  is 
nagyobb  részben  circulatión  kivül  tesped ;  magas  a  kamati  láb  mon- 
dom, a  minek  egy  része  assecuratiói  jutalom,  ha  t.  i.  pénzt  kap;  de 
az  leghihetőbb,  pénzt  nem  kap,  a  mit  egyenesen  hiteli  systemánknak 
köszönhet,  melyen  az  által  akartak  segítni  —  notabene  midőn  bizo- 
nyosan egy  úttal  az  is  konga  szájokban  „regnum  per  se  independens" 
etc.  —  hogy  a  kölcsönvevő  az  austriai  Camb.  Merc.  alá  is  vetheti 
magát  (!),  a  mi  némileg  ugyan  segítne  rajta ;  s  éz  valóban  pirulást 
gerjeszt,  hogy  ennyire  jutánk  áz  örök  himezés  s  a  legnyomorultabb 
palliativák  mindenkori  felszedése  után,  ha  t.  i.  —  s  im  ez  megint  más 
bökkenő  —  ha  a  compassualisnak  nem  áll  ellen  a  dicső  vis  inertiae, 
mely  igaz  a  legbiztosb  fentartó  erő,  de  nem  élő,  hanem  csak  holt  tes- 
ekré  nézve. 

Hiteli  systemánk,  mert  annak  sarkalatja  nincs  —  minthogy  az 
ayiticitas  léte  nem  engedi  az  erős  hypotheka  létét,  mind  a  kölcsön- 
adóra, mind  a  kölcsönvevőre  nézve  tehát  káros.  Miután  azonban  az 
egész  közönség,  tán  egyet  sem  véve  ki,  hitelezők  s  adósokbul  áll, 
szoros  igazsági  következés :  hogy  hiteli  systemánk  általában  véve  az 
egész  publicumra  nézve  is  káros,  minthogy  a  fentebb  érintett  scorpiók, 
kigyók;  pókok,  pióczák,  varangyos-békák  s  a  t.  serege  kivételt  nem 
érdemel. 

Ha  teszem,  köztünk  ma  egy  becsületes  és  eszes  embernek  jószága 
nincs,  de  sok  pénze  van,  váljon  tehet-é  ezen  utolsóval  oly  Csudákat, 
mint  más  országokban,  hol  pénzbeli  bátorság  van  ?  Bizonyára  nem, 
mert  most  előadott  hiteli  zavarink  következésiben  semmi  nagyobb 
speculatiókba  elegyedni  nem  mer,  s  ekép  pénzét  elzárni,  vagy  országi 
kölcsönleveleket  vásárolni  s  igy  papirossal  kereskedni  (!)  vagy  Isten 
irgalmában  bizván,  pénzét  6-ra  kiadni  kénytelen.  A  sok  fabrika,  manu- 
factura  s  a  t  helyett  pedig  szemünkbe  tűnik  a  „semmi".  Ha  pedig 
egy  szinte  oly  becsületes  és  eszes  embernek  sok  jószága  van,  de 
pénze  nincs,  hát  az  váljon  mit  bűbájolhat  elő?  Felette  keveset,  mert 
idegen,  bár  legolcsóbb  tőkékkel  is,  ha  azok,  úgy  szólván,  csak  marul 
holnapra  valók  s  minden  pillanatban  s  ok  nélkül  felmondathatnak, 
instruálni  jószágot,  mindig  a  legveszedelmesebb  speculatio  volt  és 
marad  a  világon  ;  minek  következésében  azoknak  jószági  a  hazában, 
kik  a  most  emiitett  axiómát  tudták,  jobbára  porban  s  vizben  vannak, 
vagy  a  culturának  felette  alacsony  lépcsőjén  ;  azok  jószági  ellenben, 
kik  felőle  nem  tudtak,  egy  pillanati  hypersthenia  után,  marasmusban 
sínylődnek.  A  becsületes  és  eszes  ember  tehát,  akár  pénzes,  akár 
földbirtokos,  nem  segíthet  magán  nálunk  oly  könnyen,  mint  sok  más 
országban. 

De  tegyünk  most  viszont  fel  egy  jó  szivü  lágyvelejüt.  Ez  akár 
pénzes,  akár  földbirtokos,  rövid  idő  alatt  tönkre  dül ;  mert  pénze 
mindjárt  el  vesz,  minthogy  azt  se  elocálni,  se  reacquirálni  nem  érti, 
jószágin  pedig  annyi  adóssága  lesz,  hogy  annak  kamatja  felüti  ren- 
des jövedelmét.  S  ekép  mai  systemánk  a  jámbor  lágy  velejüeken  sem 
segit,  s  valóságos  haszna  csak  azon  pazérlókra  s  kigyó  és  pók  s  a  t. 
lelküekre  concentráltatik,  kik  azért  kiáltnak  annyit  az  aviticitas  eltör- 
lése ellen,  s  utánok  a  jámbor  sokaság,  mert  igen  is  jól  érzik  mily 
szörnyüleg  esnének  hasra,  ha  a  régi  köd  megszűnnék.  — 

Azonban  mikép  lenne  a  dolog  a  javított  új  systema  után. 
A  becsületes  és  eszes  pénzbirtokos  haszoni  s  jobbléti  ösztönbül  ter- 
mészetesen kezet  fogna  a  becsületes  és  eszes  földbirtokossal ;  s  minek- 
utána az  őket  egyesítő  lánczot  se  halál,  se  pedig  emberi  gyengeség 
és  gyarlóság  nem  szakaszthatná  el,  mert  az  a  törvény  szentsége,  a 
végrehajtó  hatalom  szoros  kezessége,   s   ekép    az    alkotmány    valódi 


bölcsesége  által  lenne  igazi  erőben  összeforrasztva :  hihető,  sőt  bizo- 
nyos, hogy  több  munkás  tőke,  jobban  művelt  föld,  csatornák,  gyárok, 
manufacturák,  s  ekép  több  munka  —  és  továbbá  takaréktárak 
(Sparcassa),  biztositó,  s  árva-  és  özvegy-ápoló  intézetek  s  ekép  több 
bátorlét  következésében  az  ország  minden  lakosi  boldogabbak  lenné- 
nek, ha  akarnák,  mint  ma,  midőn  sok  a  honban  —  —  még  véres 
veritek  után  sem  boldogulhat. 

Mind  ez  azonban  még  semmi  azon  haszonhoz  képest,  mely  az 
avitictias  eltörlése  által,  mind  fejdelemre,  mind  hazára  okvetetlenül 
áradna,  s  mely  csak  akkor  tünend  majd  inkább  elő,  midőn  egész 
systemám  némi  rendben  az  olvasó  szeme  előtt  leend. 

Tekintsük  azért,  hogy  minél  előbb  odajuthassunk,  mily  össze- 
köttetésben van  vele  a  ■ 

fiscalitas. 

Systemám  azon  elven  alapul,  hogy  az  által  egy  rész  se  veszít- 
sen, sőt  mídegyik  nyerjen.  Ezen  alapot  pedig  azért  választám  —  a 
mit  sokszor  meg  fogok  penditni  —  mert  ámbár  igen  jól  tudom,  hogy 
a  nemesb  ember  inkább  becsület,  mint  haszon  után  él,  teljes  meg- 
győződésem szerint,  a  sokaságnál  még  sincs  erősb  rugó,  mint  a 
haszonvágy. 

Concessiókat  tehát  systemám  senkitül  sem  vár  ;  vagy  ha  azokat 
megkívánja  is,  helyettök  tüstént  többet  ád. 

Már  hogy  a  szoros  hitel  felállítása  s  éhez  szükségkép  megkí- 
vántató aviticitas  eltörlése  által  mindenki  nyer,  az  a  mondottakbul, 
úgy  hiszem,  már  némileg  kiviláglik,  s  a  mondandókbul  reméllem, 
tökéletes  világosságra  derülend.  Azonban  azt  csak  reméllem,  ámbár 
magam  a  dolgot  axiómának  látom  —  mert  meglehet,  némely  olvasóm 
nem  fogja  tán  annak  látni;  s  nem  azért,  mintha  a  dologban  lenne 
hiba,  mert  az  bizonyos,  hanem  mivel  a  hiba  tán  bennem  van,  ki  a 
kissé  szövevényes  problémát  elég  érthetőleg  feloldni  nem  valék  képes. 
Egyébiránt  én  vagyok  legelső,  ki  azt  állítom :  hogy  az  aviticitas 
eltörlése,  ha  azzal  végződnék  systemám,  felette  veszedelmes  volna ; 
annak  eltörlése  szükségkép  megkívánja  némely  törvények  javítását, 
melyek  azonban  minden  lehető  veszélynek  tökéletesen   veszik  elejét. 

A  físcalitas  megszűnése  ezen  utóisókhoz  nem  tartozik,  mert  az 
szinte  semmi  egyéb,  mint  szükséges  következése  az  aviticitas  eltör- 
lésének. De  itt  az  a  kérdés:  váljon  a  fiscalitas  megszűnésé  által  nem 
támadtatnék-é  egyenesen  meg  a  királyi  haszon,  a  mi  cóncessíö  volna, 
melyet  systemám  kirekeszt,  vagy  tüstént  többéi  üt  helyre? 

Én  azt  hiszem,  hogy  a  fiscalitas  eltörlése  minden  aequivaleris 
nélkül  is,  több  valódi  hasznot  hajt  a  fejdelemnek,  mint  annak  további 
megmaradása ;  és  éppen  azon  okoknál  fogva,  melyeket  az  előbbi 
czikkben  az  aviticitas  létének  kárárul  mondottam. 

A  király  csak  íllu sorié  gazdag,  erős  és  hatalmas  —  bármennyit 
hoz  is  bé  a  vám,,  só,  harminczad,  kamara  s  a  többi  peculium  —  ifiig 
az  egész  királyság  nem  gazdag,  nem  erős,  nem  hatalmas.  A"  király- 
ság pedig  mikép  lehetne  gazdag,  midőn  köztünk  még  azon  rugó 
sincs,  mely  mindenbe  elevenséget  hoz,  s  legmostohább  vadonságokat 
is  végkép  íegkiesb  kertekké  varázsol,  és  mely  semmi  egyéb,  mint: 
naz  ingatlan  tulajdont  mindenekelőtt  szomjuzó,  s  azt  legnagyobb  szeretettél 
s  gonddal  ápoló  emberi  vágy".  Minél  több  a  tulajdon,  annál  gazdagabb 
caeteris  paribus  egy  ország;  s  igy  annál  szegényebb  fejdelmével 
együtt  az,  a  hol  mint  nálunk,  csak  kizsarolt  s  adósságokba  mérűít 
bitangot  vesz  át  a  fiscus,  s  viszont  iránylag  éppen  oly  becstelenj:., 
mert  cultiválatlan  vadonságot  kap  megint  a  donatarius.  S  ekép,  mert 
szinte  az  egész  ország  e  két  valóban  bámulásra  méltó  turnus  közt 
forog,  az  egész  nemzeti  allodium  —  ha  úgy  szabad  nevezni  —  részint 
örökké  parlagon  fekszik,  részint  oly  rosszul  műveltetik,  mint  minden 
censualis  föld. 

Azon  nap,  midőn  az  aviticitas  a  flscalitással  együtt  eltörültetik', 
minden  ingatlan  birtok  becse  rögtön  felével  magasbra  nő.  —  S  itt 
fekszik  a  dolog  ereje,  a  mit  nem  lágyvelejü  theoriák,  hanem  régi 
tapasztalás  parancsoló  szava  bizonyít ! 

Valóságos  tulajdonért  mindenki  szivesen  ád  felével  többet,  mint 
magyar  jószágért ;  mert  ez,  ha  ezer  év  folyt  is  volna  már  rajta  le,  még  se 
lenne  egyéb,  mint  hosszabb  census,  s  nem  tulajdon,  melyet  egyébiránt 
mindig  kétszer,  háromszor  kell  megfizetni  s  megvenni :  s  még  aztán  sem 
bizonyos,  mert  ki  tudja,  mily  hatalmas  ellensége  hever  tán  valaftol'égy 
poros  archívumban,  miely  a  drágán  vásárlott  s  ezer  gonddal  elrendelt 

jószág  fölött  még  kellemetlenebből  lebeg,  mint  egy  mennykövekkel  s 
jéggel  terhelt  felhő. 

Ha  most  egy  négyszeg  magyar  mérföld  általányosan  és  diamet* 
raliter,  nálunk  az  usufructuarium  systema  szerint  csak  100,000  pengő 
forintot  ér  —  dato  non  concesso  —  s  igy  az  egész  ország,  melybül 
a  királyi  város  telkeit  kiveszem,  3,500  mérfölddel  számítván,  350  milliót : 
úgy  a  szoros  s  valóságos  tulajdoni  princípium  felállításakor,  ha  t  i. 
mindenekelőtt  az  aviticitas  a  fiscalitással  együtt  számkivettetnék,  a 
négyszegmérföld,  minden  fáradság  nélkül,  csak  a  kimondott  s  elhatá- 
rozott systema  után  150,000  pengőforint  értékre  emelkednék;  s  igy  « 
hazai  capitalis  rögtön  175  millióval  nőne. 

A  mostani  nemzeti  capitalis  kamatja,  hattal  számlálván,  21  millió, 
a  mi  az  országnak  fundus  utáni  esztendei  jövedelme ;  a  felével  fel- 
emelkedett nemzeti  capitalis  kamatja  pedig  szinte  32  millió  volna, 
s  ekép  a  hazai  fundus  utáni  esztendei  nyereség  szinte  11  millióval 
több ;  minek  haszna  az  által  kétszereztetik,  háromszoroztatik  s  a  t 
legfőkép,  hogy  a  nagyobb  jövedelemnek  egyenes  befolyása  van  a 
nagyobb  pénzbeli  s  a  t.  circulatióra,  s  ekép  felemelése  progressiv 
idomzatban  neveli  az  ország  elevenségét,  egészségét,  erejét  s  hatalmát. 

Mindez  szoros  tudományi  igazság,  s  ilyesekrül  vélekedni, 
theoriázgatni,  ábrándozgatni  nem  lehet,  mert  azt  a  mindent  kormányzó 
mathesis  nem  engedi.  —  Jobbra  kell  tehát  térnünk,  s  megvallanunk, 
hogy  magunk  Ítéljük  el  magunkat,  fejdelemtül  lefelé  a  legtehetle- 
nebbig,  szegénységre ;  mert  systemánk  által  a  közfundus  becsét 
szántszándékkal  nyomjuk  le,  a  mi  közelebbiül  vagy  messzebbrül 
mindenkinek  a  haza  tág  mezején  ártani  kénytelen,  minthogy  az  mind 
az  okosra  s  oktalanra,  mind  a  gazdagra  és  szegényre  bizonyosan  hat, 
habár  az  érzékink  előtt  rejtve  marad  is. 

Az  okos,  nagyobb  jövedelem  után  még  nagyobbat  állít;  az 
oktalan,  több  pénzt  nehezebben  költ,  mint  keveset,  mert  még  elköl- 
tésre is  bizonyos  idő  kell ;  a  gazdag  pedig  többet  munkáltat,  többet 
ront,  a  szegény  ellenben  éppen  ez  utolsónak  következésében  több 
munkát  kap,  s  ekép  jobban  fizettetik.  Nagyobbíttatott  nemzeti  tőke 
által  tehát  nyer  fejdelemtül  lefelé  mindenki. 

Sok,  tudom,  nem  láthatja  át:    mikép   nőhet   rögtön    csak  egy 

puszta,  törvény  következésében  valamely  birtok  valódi  becse,  teszem 
1  milliórul  l'/j  millióra;  mely  okbul  ily  állítást  szemfényvesztésnek 
nevez.  A  dolog  valósága  pedig  oly  közel  fekszik  —  s  im  ez  oka 
rendszerint,  miért  nem  találják,  mert  igenis  messze  keresik  —  hogy 
valóban  nem  bámulhatni  eléggé:  mikép  rejtezhetik  oly  igen  fényes 
igazság,  az  emberek  közt  ismeretlenül  szinte  sejdítlen  annyi  századokig. 

Ennek  rendszeres  megmutatásához  azonban  több  könyv  kell; 
s  azért  nézze  az  olvasó  a  legelső  német,  franczia,  olasz  vagy  angol 
munkát,  mely  a  nemzeti  gazdaságrul  szól ;  ebben,  ha  egyébben  nem 
is,  mind  megegyeznek. 

A  mostani  esetre,  midőn  úgy  sem  tudom,  mikép  fogom  con- 
centrálni  kevés  ivekre  mindazt,  a  mit  mondani  s  kivált  hallani  szük- 
ség volna,  legyen  elég  egy  pár  példa. 

Ha  teszem  Servia  s  Magyarország  közti  Duna  kőszirtéi  vala- 
mely társaság  által  úgyannyira  kihányatnának,  hogy  a  folyam  szine 
tetemesen  alább  szálna,  természetes,  hogy  Bácsvármegyének  Tisza 
folytában  fekvő  több  urodalma,  minden  hozzájárulások  nélkül,  sokkal 
kevesebbé  volna  kitéve  vízárnak,  mint  ma;  mert  a  mélyebb  Dunába 
jobban  sietne  a  Tisza,  a  visszatorlásnak  pedig  nem  volna  helye.  Már 
kérdem,  nem  nyernének-e  azon  jószágok  valódi  beesőkben  éppen 
azon  idomzatban,  milyenben  előbb  több  vagy  kevesb  vízáradásnak 
valának  kitéve,  8  most  azoktul  mentek,  mentebbek  vagy  egészen 
mentek  ?  Bizonyosan !  S  váljon  mikép  nőnének  becsben  marul  hol- 
napra, teszem  tizrül  tizenötre,  sőt  húszra?  Nemcsak  kénybecsképen 
—  pretium  affectionis,  —  hanem  azon  remény,  vagyis  inkább  hihe- 
tőség fokában,  hogy  azokon  több  fog  teremni.  S  éppen  igy  nő  pro- 
prieta8  által  a  nemzeti  tőke;  mert  nemcsak  hihető,  sót  bizonyos, 
hogy  sajáton,  mivel  jobban  munkáltatók  —  mindig  több  nő,  mint 
kibérletten ;  a  mi  után  világos,  hogy  a  tőke  a  több  kamat  reményé- 
nek, hihetőségének  és  bizonyosságának  irányában  nevekedik. 

Mi  irányozza  el  valami  birtok  becsét?  Jövedelmének  magas  és 
bizonyos  léte,  s  eladhatásának  drága  s  mindenkori  lehetősége.  Vegyük 
a  kamati  lábot  háromra  —  mert  legtöbb  országban  szinte  ennyire 
irányzottá  el  maga-magát,  hol  lehető  legbátrabb  hypothekán  nyug- 
szik — .  Ha  ezen  alapra  állítván  vizsgálatomat,  valami  házam  3  ezret 

■hoz,  nem  érne  100  ezret,  mert  reparálni  kell;  a  "bérbe  jövők s  bérből 
menők  közt  intervallumok  lehetnék'  s  a  t.  s  ekép  jövedelme  bizony- 
talan. Magyarországi  jószágom  ellenben,  mely  3  ezret  hoz, "  már 
többet  ér  100  ezernél,  mert  ez  megint  a  legmivélfebb  helyen  sincs 
még  félig,  negyed,  nyolcZadrészig  is  kifejtve;  s  ekép  jövedelme  nem- 
csak bizonyos,  de  hihetőleg  nevekedő.  A  ház  becsét  a  Iegislatio  rög- 
tön nem  nevelheti,  mert  nincs,  szeretném  mohdani,  elég  élet  benne, 
de  annál  nagyobb  mértékben  emelheti  a  fekvőjószág  becsét,  és  semmi 
egyéb  inger  által  hathatósabban,  mintha  azt  bérbentartöttbul  tulaj- 
donná teszi;  mert  akkor  csak  kevés  idő  alatt  3  ezer  helyett  legalább 
4Vj  ezret  nyújt,  s  éppen  annyi,  ha  nem  több  bizonyossággal  és 
bizonyosan  a  nevekédésnek  még  nagyobb  hihétőségévél ';  a  mi  után 
a  100  ezret  érő  birtok  150  ezret  érő  lesz,  —  s  nemcsak  jövedelme 
után,  s  erre  'figyelmezzünk,  hanem  mindénkori  s  drága  éladhatás 
lehetőségének  -következésében  is. 

.  Ki  az  köztünk,  ki  nem  adna  szivesen  azon  ezer  hold  földért, 
melyet  két  ezer  forint  bérben  csak  néhány  esztendőre  tárt,  szivesen 
50  ezer  forintot,  a  mi  nálunk  esztendei  három  ezerbe  telik,  ha  az 
örök  felvallást"  *~  perennalis  fassiót  —  megnyerné ;  s  viszont  ki  adna 
azért  csak  40. ezret  is,  ha  már  közelrül  nézné  rá  a  fiscus?- 

Annyi  erő  fekszik  azon  kis  szóban:  „perennalis,"  hogy  rögtön 
felemeli  a : jószág  becsét.  Nemde  úgy  van  ?  S  mily  kicsi  erejű  még 
az  a  valódi  proprietás  ideájához  képest ;  mert  nálunk  a  perennalis 
semmi  egyéb,  mint  hosszabb  bér.  És  mily  visszaijesztő  erő  fékszik 
viszont  azon  szóban:  „fiscus."  Oly  nagy,  hogy  a  legszebb  jószágot  is 
elalj  ásítja. 

Ne  gondoljuk,  hogy  a  bér  nem  hat  a  szorgalom  fagyasztására, 
habár  az  felette  hosszú  is.  Nem  hat  annyira,  ha  hosszú,  mint  ha 
rövid,  az  bizonyos ;  de  nyomása,  habár,  mint  már  többször  mondám, 
belátásunkat  nem  érdekli  is,  elkerülhetlen. 

A  dolog  úgy  áll,  mint  a  teher-hordásban.  Az  első  pesti  ver- 
senykor a  sokaság  azt  nem  látta  át,  hogy  egy-két  font,  több  vagy 
kevesebb,  mily  nagy  befolyással  van  a  lovak  futására,  mert  ily 
csekély  teher  figyelmét  nem  rázta  fel ;  de  most  tapasztalás  után  már 
tudja,  hogy  egy  latnak   is   kell    némi    befolyásúnak  lenni,    ha   száz 

fontnak  van,    és   így  a  különbség   csak  a  perceptibiiis   és  impercep 
tibilis  közt  rejtezik.  " 

A  proprietas  és  legrövidebb  bér  közt  van  tehát  helyeztetve,  a 
nagyobb  vagy  kisebb  szorgalom ;  s  ekép  egy  egész  ország  gazdag- 
sága caeteris  paribus  azon  idom  szerint  határozza  el  magamagát, 
melyben  az  ország  nagyobb  vagy  kisebb  része,  közelebb  vagy  távu- 
labb  áll  a  proprietas  létéhez,  s  viszont.  Hol  a  legnagyobb  rész  tulaj- 
don, s  mindenki  bátran  adhat,  bátran  vehet  s  bátran  birhat,  ott  leg- 
nagyobb a  műveltség,  t.  i.  gazdagság ;  hol  viszont  a  legnagyobb  rész 
rövid  időre  kibérlett  föld,  és  se  eladni,  se  venni,  se  birni,  veszedelem 
és  számtalan  izgága  nélkül  nem  lehet,  ott  megint  legnagyobb  a  műve- 
letlenség, t  i.  szegénység. 

Három  esztendőre  bérbe  adott  föld,  ha  száz  forintot  ér,  tízen- 
két esztendei  bér  által  tán  százhúszra  nevekedik,  negyven  esztendei 
bér  által  pedig  tán  százhatvanra,  perennalis  fassio  után  tán  kétszázra, 
eldönthetlen  tulajdon  által  végre  tán  háromszázra.  Azért  teszem  ide 
annyiszor  a  „tána-t,  mert  mind  ez  nincs  mathesisi  rendsorban 
mondva ;  a  többit  is  csak  legnagyobb  általányban  érintem,  mert  Lon- 
don körül  egy  hold,  habár  félesztendőrül-félesztendőre  adatik  is  ki, 
a  mi  által  rövid  censusi  földdé  lesz,  még  is  többet  ér,  mint  egy  hold 
tulajdon  Columbia  vadonságiban ;  többet  fog  érni  mindenütt  egy 
hold  búzaföld  censusban,  mint  éppen  annyi  homok  tulajdonban 
s  a  t. ;  de  mindez  helyhez,  időhez,  földmineműséghez  kötött  kivétel, 
mely  a  fő  principiumon  semmit  sem  gyengít,  mert  az  eldönthetlen 
igazság  marad,  hogy  caeteris  paribus  a  tulajdon  mindenkor  és  min- 
denütt legnagyobb  szorgalommal  munkáltatott,  munkáltatik  s  mind- 
addig munkáltatni  fog,  s  ekép  legbecsesb,  mig  az  ember  ember 
lesz,  és  mostani  természetének  tulajdoni  gyökerestül  ki  nem  fordulnak. 

Ha  tehát  fiscalitásink  a  nemzeti  tökét  csak  öt  percenttel  nyom- 
nák is  alább,  már  az  is  elég  ok  lenne  a  fiscalitas  eltörlésére,  mert  a 
közvagyon  legkisebb  csorbítása  előbb-utóbb,  közvetve  vagy  kőzve-' 
tétlenül  elmulhatlan  közinséget  szülni  kénytelen;  miután  azonban" 
tökéletesen  bizonyos,  hogy  nemzeti  tőkénk  a  fiscalitási  systema  által 
legalább  is  50  percenttel  kisebbíttetik :  természetesen  foly,  hogy  ebéli 
systemánkat  tüstént  gyökereseri  meg  kell  változtatnunk ;   vagy    azon 

egy  cseppet  sem  bámulnunk,  ha  más  nemzetekhez  képest  gazdag, 
ságban,  erőben,  hatalomban,  szóval  mindenben  50  percenttel  hát- 
rább állunk. 

S  hogy  ezen  hátrább-állás,  akár  a  bel-  akár  a  külbátorságot 
tekintjük,  a  hon  egy  lakosára  nézve  sem  lehet  hasznos,  sőt  felette 
káros :  az  minden  igazságában,  szeretném  mondani  „felette  ijesztő 
igazságában"  előttünk  áll ;  mert  nemzeti  létünk  forog  kérdésben,  mint- 
hogy a  lenyomatott  nemzeti  tőke  szegénységet,  ez  pedig  erőtlenséget, 
s  ez  végkép  szolgaságot  szül.  Ha  pedig  nagyobb-kisebb  mértékben 
az  egész  közönséget  nyomja  ezen  anathema:  akkor  bizonyos,  hogy 
az  a  fejdelmet  mindenek  előtt  még  legsajnosabban  éri,  mert  nem 
lehet  s  nincs  aequivalens,  mely  kipótolhatná  azon  kárt,  mely  a  nem- 
zeti közgazdagság  elnyomása  s  kisebbítése  által  a  fejdelemre  hatni 
kénytelen,  a  minthogy  nemzetek  más  nemzetekkel  mindig  vagy 
morális,  vagy  physikai  .súrlódásban  vannak,  s  annak  veszni  kell  vég- 
kép, mely  közülök  hátrább,  50  percenttel  hátrább  (!)  áll. 

Ennyi  veszélyt  rejt  a  fiscalitas  magában!  S  nem  mondok  tán 
sokat,  ha  azt  merem  állítni,  hogy  az  egyenesen  az  országnak  élet- 
elvében dúl ! 

Mibül  az  következik,  hogy  a  fiscalitas  eltörlése  nemcsak  a 
nagy  közönségnek  hajt  kimondhatlan  hasznot;  de  annak  megsemmi- 
sítése a  fejdelem  valódi  hasznát  minden  aequivalens  nélkül  is  sike- 
resebben s  biztosabban  előre  mozdítja,  mintha  az  még  tovább  is 
fenmaradna. 

Azon  fulánk  kivetése  által,  mely  a  hazai  életelvet  szünetlen 
marczangolja,  elég  aequivalenst  nyer  a  fejdelem,  mind  azon  magsza- 
kadt jószágokért,  melyek  rendszerint  oly  mélyen  feküsznek  adósságok 
alatt,  hogy  sokszor  minden  becsök  az  azokbul  kilátszó  templomi 
tornyok  csúcsaira  reducáltatik. 

A  fiscalitas  haszna  igen  kicsi,  eltörlése  pedig  valódi  áldás;  s 
ekép  a  kormánynak  legnagyobb  áldozatoktól  se  kellene  vissza- 
ijedni, hogy  az  tüstént  a  haza  szivébül  irtassék  ki.  De  legkisebb  áldo- 
zatiul sincs  szó,  hanem  csak  felette  nagy  nyereségrül,  a  mit  a  mon- 
dottak után  nem  tagadhatni ;  s  igy  a  kormánynak  a  fiscalitas  eltör" 
lését  minden  kárpótlás  nélkül  is  kellene  eszközleni. 

76 


Midőn  azonban  a  közvélekedésben  vagy  a  kormányéban  a 
fiscalitas  eltörlése,  mindezek  után  is,  fejdelmi  concessiónak  tartathat- 
nék —  a  mit  systemám  nemcsak  kirekeszt,  hanem  tüstént  többel 
helyreüt  — ;  s  minekutána  a  fiscalitas  eltörlése  a  hazai  tőkét,  s  ekép 
indirecte  s  általában  mindenkinek  ingó  vagy  ingatlan  vagyonát  legalább 
is  50  percenttel  felemelné :  3-dik  törvényemben  a  fiscalitas  helyett 
laudemiumot  ajánlok. 

Ezen  törvény  nem  terhes,  minthogy  aZ  inkább  a  permissiv 
mint  imperativ  törvények  sorába  tartozik,  s  igy  azt  mindenki  szivesen 
teljesíthetné  s  teljesítendné  is,  ki  vagy  succesio  s  testamentum,  vagy 
ajándék  és  szabad  alku  után  Venne  át  Valami  jószágot  Egy,  vagy 
tán  több  percent  fizetése  a  jószág  tiszta  becse  után  az  illetők  által 
alig  éreztetnék,  de  annál  nagyobb  volna  a  kormány  nyeresége,  mint- 
hogy szinte  mindennap  mennek  jószágok  egy  kézrtil  másikra. 

A  fejdelem  a  nemzeti  tőkének  felényivel  nagyobbodása  által 
tehát  ötven  percenttel  gazdagodik,  s  éppen  ez  idomzathoz  képest  nö 
erőben  s  hatalomban,  de  csak  indirecte  s  lassanként ;  a  laudemium 
által  ellenben  a  jószágok  tiszta  becse  után  directe  s  tüstént  1  per- 
centet nyer,  mi  által  a  többi  felszámíthatlan  indirect  hasznok  mellett, 
még  directe  is  sokkal  több  jövedelme  kerekednék,  mint  most  jár  a 
fiscalitásokbul. 

Javaslatomban  a  fejdelemnek  nemcsak  közvetett,  de  közvetet- 
len  hasznát  is  magasra  tettem s  azt  tehetségem  szerint  min- 
dig s  minden  módon  nevelni  is  fogom ;  mert  ha  férfiúi  öntudattal 
kimondani  bátor  vagyok :  „hogy  a  király  se  gazdag,  sem  erős,  se 
hatalmas  mindaddig  nem  lehet,  mig  nem  gazdag,  nem  erős,  nem 
hatalmas  a  nemzet,"  s  ekép  a  király  legszentebb  kötelessége  a  nem- 
zeti tőkét  minden  módon  nevelni :  más  részrül  nem  akarom  felejtni, 
hogy  viszont  a  nemzet  sem  lehet  se  szabad,  se  boldog,  se  dicső,  ha 
nem  hatalmas,  ingatlan  és  szent  a  fejdelmi  szék ;  s  ekép  nekem  mint 
királyom  hiv  jobbágyának  megint  az  legszorosb  kötelességem,  ha 
többre  nem  vagyok  is  képes,  legalább  annyival  elősegítni  honom 
javát  s  erősítni  fejdelmem  székét,  a  mennyivel  egy  -méh,  egy  hangya 
becsületesen  megfelel  sorsának. 

S  hála  az  egeknek,  hogy  a  természet   törvényei,    melyeket  mi 

gyarlók  oly  ritkán  ertünk  s  annyiszor  visszaértünk,  szorosb  vizsgá- 
lat után  mindig  azt  mutatják,  hogy  a  legfőbb  igazság  a  legnagyobb 
boldogsággal  synonymon,  s  ekép  egy  országi  morális  alkotmánynak 
lehető  legigazságosb  elrendelése  is  legtöbb  boldogságot  hárít  fejdelem- 
től lefelé  a  közönség  minden  tagjára. 

Tegyük  mindezek  oitán  fel,  hogy  első  három  törvényim  sanc- 
tionálva  vannak,  t.  i.  a  szoros  hitel  felállítva,  az  aviticitas  pedig  a 
liscalitással  együtt  eltörülve ;  váljon  ennek  az  egészre  nézve  mily 
hatása  volna  ?  Eleinte  csaknem  észrevehetlen,  s  idővel  iránylag  felette 
kicsi !  Meg  volna  pedig  az  országban  némileg  vetve  már  a  szorgalom- 
nak s  ekép  a  nagyobb  gazdagságnak  princípiuma.  Mi  akadályozná 
tehát  az  egész  kifejlését  ?  Mindenekelőtt  a  vetélkedés  hija,  s  azután  a 
nagyobb  rész  szolgai  helyeztetése. 

Hitelünk  által  kapnánk  ugyan  olcsó,  elég  s  bizonyos  pénzt ; 
jószágink  sajátosítása  által  pedig  két  negyediyel  nőne  vagyonunk, 
ez  mind  igaz ;  minek  következésében  tagadhatian :  10  esztendő  lefor- 
gása alatt  magasbra  is  lépne  hazánk,  mint  ezelőtt  egy  század  alatt 
tudott  mászni;  de  mind  a  mellett  ámbár  előmenetele  egy  kissé  gyor- 
sított lépéssel  történnék  is,  azért  bizony  az  mégis  csak  csúszás- 
mászás  maradna  örökleg.  Azon  kis  rész,  mely  néminemüleg  szabad, 
általány osan  még  tisztán  nem  látja  át,  sőt  soknak  közülök  arrul 
legtávolabbi  ideája  sincs,  mi  a  műveltség,  mi  az  egyesült  nemzeti 
erő,  s  mily  bámulandókat  vihet  ez  végbe ;  részint  tehát  valami  való- 
sággal nagyhoz  kapni  nem  mer,  a  mit  hazánknak  mocsár-közti  siny- 
lődése  eléggé  bizonyít,  részint  magát  s  vagyonát  túfbecsüli  —  a  mi 
hazánkfiainak  legnagyobb  hibája  —  mert  egyebet  nem  látott,,  s  nyo* 
morult  középszerűségei  közt  elbízván  magát,  azt  véli :  „irigyli  őtet  a 
külföld",  holott  ő  nem  egyéb,  ha  ismertetik,  mint  a  világnak  szána* 
kozási  tárgya.  Azon  iránylag  kevesek,  kik  e  részbül  kivétetnek,  csak 
kis  körben  űzhetik  nagyobb  szorgalmokat,  mert  a  velők  egyrendüek 
szavaikat  nem  hallják;  s  ekép  csak  lassan  mozdulhat  a  közjó. 
Azon  legnagyobb  rész  ellenben,  mely  hazánkban  szolgai  helyeztetés- 
ben van,  éppen  ez  okbul,  mert  szolga,  nem  indíttatik  nagyobb  szor- 
galomra; s  igy  nem  lehet  a  szorgalom  közönséges. 

Ha ;  tehát   systemám   már  a  fiscalitás    eltörlésével   végződnék, 

nem  volna  igen  hasznos;  mert  ámbár  nagyon  elóremozdítná  a  köz- 
jót: azért  mégis  mindig  messze  hátra  tartóztatná  a  hazát  más  nem- 
zetek mögött,  mert  ezek  egy  helyt  nem  vesztegelnek,  hanem  ők  is 
törekednek  elő,  és  pedig  progressiv  idomzatban.  Ezt  ne  felejtsük: 

Nem  elég  egy  testben,  ha  a  nagyobb  erek  folyása  szabad, 
hanem  a  vérnek  a  legtávolabb  s  kisebb  erekbe  is  kell  meleget  s  éle- 
tet vinni.  Ugy  egy  országban. 

Ha  tehát  azt  akarjuk,  hogy  részint  vetélkedés  támadjon,  ami 
után  a  magyar  alacsony  álláspontján  pirulni  fogna  —  s  ezt  ha  többé 
nem  tudná,  mindennek  vége  lenne  —  részint  mindenki  a  tagos  hazá- 
ban a  legelevenebb  s  illhatatosb  munkásságra  ébredjen  fel,  hozzuk 
azon  dicső  törvényt:  hogy  Hunniában,  minden  szorgalmatos  embert, 
a  világnak  akármily  részében  lépett  volna  is  az  emberiség  sorába, 
megjutalmazhatja  a 

jus  proprietatís. 

E  szakaszt,  melyben  azt  fogom  fejtegetni :  váljon  hasznos 
lenne-e  az  egészre  nézve,  ha  Magyarországban  mindenki,  akár  nemes, 
akár  nemtelen,  ingatlant,  mint  valóságos  tulajdont  bírhatna  ?  azon 
haszonnak  vizsgálatával  kívánom  megkezdeni,  mely  egyenesen  rám 
háramlanék ;  mert  proprietast  illető  kérdés  leginkább  a  földbirtokosak 
hasznával  látszik  összeütközni  —  soknak  szemében  — ;  én  pedig 
magam  is  földbirtokos  vagyok,  s  ekép  értem,  vagy  legalább  annyira 
értenem  kellene  saját  hasznomat,  hogy  arrul  oly  józanul  szólhassak 
mint  akárki. 

Hogy  ezt  némi  sikerrel  eszközölhessem,  három  külön  idősza- 
kaszt állítok  fel.  Az  első  1822-tül  1832-ig  foly,  midőn  se  szoros  hitel 
megalapítva,  sem  az  aviticitas  fiscalitással  együtt  eltörülve  még  nincs. 
A  második  1832-ben  kezdődik,  midőn  fel  akarom  tenni,  hogy  szoros 
hitel,  felállítva,  s  az  aviticitas  fiscalitással  együtt  már  eltörülve  van ; 
s  ezen  időszak  mindaddig  tart,  mig  a  jus  proprietatís  törvényének 
felszentelése  a  3-dik  periódus  kezdetét  nem  virasztja  fel. 

Ezen  három  periódusnak  pedig  anticipative  közepére  állok,  s 
JL835-ben  Irwing  úr  vendégemnek,  ki  hazánkat  látogatni  jőve,  némi 
kérdésire  imigy  válaszolok : 

Éh.  „A  régi  systemá  alatt  jószágim  szinte  csak  egy  milliót  értek, 
s  öttel  kamatolván  diametrali  calculo  50  ezer  jövedelmet  nyújtottak. 
Adósságim,  csekély  fundatióim  kamatira  s  egyéb  terhekre  20  ezer 
kívántatott  esztendőnként,  úgy,  hogy  30  ezer  maradt  szabad  költésre. 
Ebbül  20  ezret  rendesen  elköltöttem,  s  ekép  amortisatioi  fundusra, 
jószágjavításra  s  félretételre  nem  maradt  fenn  több  tízezernél.  Az  első 
20  ezret  nem  reducálhattam,  sőt  Istennek  köszöntem,  ha  az  valamely 
tőkék  felmondása,  vagy  valami  egyéb  előre  nem  látott  esetek  által 
magasbra  nem  nőtt;  a  hátulsó  10  ezret  pedig  lehetetlen  volt  még 
lejebb  szállítnom,  mert  úgy  is  igen  nevetséges  idomban  állott  a  3333 
ft  20  xr.  szinte  egy  negyed  milliói  teher  amortisatiójára ;  a  3333  ft. 
20  xn  megint  jószágim  javítására,  melyek  in  statu  crudissimo  100 
ezer  holdnál  nagyobb  terjedéküek;  és  megint  csak  3333  ft.  20  xr.  egy 
kis  reserva  ládára.  Ezen  szinte  7  Q  mérföldhez  —  melyek  Magyar- 
ország jobb  részeiben  vannak  —  iránylag  felette  parányi  jövedelem 
engem  szinte  tíz  esztendőn  keresztül  szüntelen  igen  keserves  trílem- 
mában  tartott :  t  i.  hogy  vagy  mondjak  le  az  élet  igen  sok  kellemei- 
rül,  vagy  jószágimat  a  culturának  felette  alacsony  lábán  hagyjam, 
vagy  hazai  közdolgokhoz  csak  félig-meddig  járuljak ;  mert  mind  a 
három  czélra  életszomjamhoz,  műveletlenségi  gyűlölségemhez,  haza- 
szeretésemhez  —  —  8  kivált  a  7  □  mérföldi  birtokhoz  képest,  a  dis- 
ponibilis  20  ezer  forint  korántsem  volt  elég.  örök  küzdésben  vala 
bennem  ennél  fogvást  a  gyarló  ember  a  gazdával  és  hazafival,  s  meg- 
vallom, úgy  annyira  diadalmaskodott  rendszerint  az  első  a  két  utol- 
són, hogy  jószágim,  mint  ön*)  láthatja,  még  most  is  alig  ötlöttek  ki 
a  legsinylőbb  állapotbul,  s  a  községért  korántsem  tettem  annyit,  a 
mennyit  nem  egyéb,  mint  szoros  kötelességem  szerint  tennem  kellett 
volna.  De  nőtlen  házánál  sok  elfecséreltetlk,  s  aztán  annyi  forintocska 
megyén  a  hazánk  számnélküli  sinylődőire,  jobbra,  balra,  előre,  hátra, 
hogy  a  decemberi  számadási  zárnál  az  sült  mindig  ki,  hogy  nincs 
pénz,  de  még  nyoma  sincs.  S  ez  legyen  a  gyakorló  embernek  min- 
den apológiája  a  gazda  és  hazafi  vádolása  ellen." 


*)  Ezen  szót  ön,  mig  jobbra  nem  taníttatom,  magyarban  úgy  hasz* 
nálom,  mint  a  német  a  <&ie-t, 

írtvhig.  „De  Istenért !  hogy  hagyhatta  jószágit  ön,  a  cultura  ily 
alacsony  lábán;  miért  nem  javította?  Több  jövedelem  után  mind 
Epicurusnak,  mind  Ceresnek,  mind  a  nemzetiség  angyalának  többet 
áldozhatott  volna.  Az  elsőnek  iskolája,  mely  nem  tanít,  mint  sokan 
gondolják,  puha,  fajtalan  sybaritismust,  hanem  nemesen  s  észszel  élni 
a  természet  kincseivel,  jóltevőleg  hat  a  közönségre :  mert  ez  nem  úgy 
gazdagodik,  ha  a  földesurak  szegény  pásztorok,  mint  önnek,  t.  i.  a 
magyarnak  gyermekkori  elei  valának,  hanem  hogyha  azok  gazdagok, 
sokat  költnek,  sokat  munkáltatnak,  s  igy  mindenbe  elevenséget  hoz- 
nak s  életet.  A  mezei  munkáknak  istenasszonya  pedig  a  szántóvető 
iíyámola,  s  jószágit  jobban  művelni  annyit  tesz,  mint  az  emberiséget 
megajándékozni  és  saját  kincsét  nevelni.  A  nemzetiség  angyala  végro. 
legmagasabban  emeli  az  embert  az  Istenség  ideáljához  ;  a  hol  annál; 
mennyei  sugalma  nem  hathat  már  a  lakosoknak  önség,  önszeretet  s 
egyéb  nyomorusági  siketségin  keresztül,  ott  „árnyékba  borul  a  világ" 
s  örök  sötétség  nyomja  a  hont.  A  nemzetiség  csudákat  művelhet, 
mert  hol  egy*sziv,  egy  nyelv,  egy  czél  köti  össze  a  lakosokat,  ott 
tüstént  megjelenik  a  közszabadság,  a  számnélküli  kellemek,  bájak, 
erények  dicső  seregével,  s  kevés  szabad  ember  összeköti  Mississippit 
Columbiával,  s  a  hatalmas  Niagarát,  ha  akarja,  kiveti  örök  ágyábul. 
—  a  mit  milliói  szolga  még  képzelni  sem  mer  s  végbevinni  ánnái 
kevesebbet -J  — * 

Én.  „Oh,  édes  Irvving,  mennyire  érzem    szavai    valóságát ;    lel* 

kem  legbelsőjébe  hangozfiak  azok.  Ön  irigységem   tárgya oly 

keserű  könyeket  tudnék  sirni ; de  hagyjuk  ezt  most.  Annyi 

hátramaradásink  közt,  mint  a  milyenek  között  nekünk  magyaroknak 
élni  kell,  nem  szabad  elgyengülni,  s  ha  nem  győzi  a  philosophia, 
sokszor  a  legszentebbet  te  nevetségesre  facsaró  iróniához  kell  járul- 
nunk ;  mert  annyi  fiatalsági  erővel  oly  közel  állni  a  dicsőség  forrási- 
hoz,  mint  mi  állunk,  s  azokat  még  sem  nyitni    soha    meg,    oly    kín, 

hogy  azt  semmi  mód  vagy   csak   nevetve   tűrhetni .    De 

bocsásson  meg  Ön ;  egészen  elfelejtem  magamat csak  régibb 

idők  emlékezete  rázott  annyira  fel,  mikor  ifjúságom  oly  szomorú 
bilincsek  közt  forgott  le,' hogy  sem  örömimnek  tág  körökben  élni,  se 
jószágimat  virágoztatni,  se  honom    felemeléséhez    hathatósan    járulni 

nem  valék  képes. Megint  hidegebb  vérem,  mert  hiszen  most 

1835-ben  már  igen  megváltoztak  s  javultak  honi  dolgaink,  s  én  csak 
az  elmúlt  zavarrul,  a  már  némileg  kiállott  purgatoriumrul  szólok !  — 

Ön  azt  veti  szememre,  hogy  jószágimat  a  cultura   alacsony 

lábán  hagytam,  s  nem  javítottam.  De  mikep  javítottam  volna?  Azon 
fentebb  említett  3333  ft  20  xrral,  mely  ezen  czélra  fenmaradt  ?  Az 
úgy  is  jószágimba  csepegtetett.  Kisded  amortisatiói  fundusomhozvagy 
könnyücske  ládámhoz  kellett  volna  tehát  nyúlnom,  vagy  falumban 
mozdulatlan  ülnöm,  és  20  ezremet  részint  elültetnem,  részint  eltrac- 
tálnom  ?" 

Irwhig.  „Korántsem !  de  látom,  ön  nem  érti  a  dolgot !  félre  ily 

nyomorult,  szűk  lelkű  módokkal,  —  és " 

Én.  „Kérem  engedje  csak ;  előre  tudom,  mit  akar  mondani : 
Miért  nem  vettem  fel  jó  summa  pénzt,  2  vagy  300  ezret ;  s  azzal 
miért  nem  instruáltam  jószágimat ;  úgy-e  azt  akarta  mondani  ?  A  mire 
én  felelek :  Mert  nem  mertem  ;  minthogy  hitelünk  nem  volt.  Kaptam 
volna  ugyan  tán  3—400  ezret  is;  de  azt  mily  auspiciumok  alatt  bír- 
tam volna,  hallja  csak.  Ha  a  legkisebb  veszély  és  kár  érte  vala  is 
jószágimat,  vagy  próbatételim  nem  sültek  volna  el  felette  nagy  siker- 
rel, ámbár  jószágim  s  fizetési  tehetségem  úgy  állottak  volna  adóssá- 
gimhoz,  mint  4  :  l-hez,  már  nem  birám  vala  tőkéimet  bátorságban. 
Sőt  ha  legkisebb  veszély,  kár  és  sikeretlenség  sem  érte  volna  is  jószá- 
gimat, s  ekép  vagyonomat,  még  is  a  legnagyobb  zavarhoz  állottam 
volna  közel,  ha  —  a  min  most  már  mint  egykori  bohóságinkon,  jól- 
lehet ön  idegen,  egy  kissé  kaczagni  lehet,  mivel  1835-ben  élünk,  s  jó 
hiteli  törvényink  már  vannak  (!),  s  ekép  hallja  csak,  ha  ügyesen  for- 
gatván pénzemet,  azzal  egy  kissé  többet  mutattam  legyen,  mint  mások, 
s  nem  ragaszkodtam  volna  pontiglan  a  mindennap  látott  s  azért  meg- 
szokott s  ekép  régi  magyarnak  tartott  szokásokhoz  —  hosszú  farkú, 
tánezoló,  puha  gebe  helyett,  melynek  anyja  dán,  s  apja  napolitán  volt 
s  ekép  tiszta  magyar  (!),  egy  nem  hiába  kalapáló  s  handabandázó,  de 
bizony  jó,  hanem  kurta  farkú  lóra  ültem ;  sok  foglalatosságim  miatt 
nem  jobbára  munka  előtt  1,  2,  de  5,  6-kor  munka  után  ebédeltem  ; 
tánczös  mulatságokban  felette  jó  téli  csizma  helyett  czipőben  jelen- 
tem meg;  a  térdet  rútul  szorító  nadrág  helyett,  legalább  a   térdeknek 

lehető  legnagyobb  szabadságot  engedő  nadrágát  viseltem  ;  legjobb  bará- 
timnak is  a  minden  kétségen  kivül  igen  régi  (?)  s  valóban  felette  fér- 
fias csókolás  és  egymást-nyalás  helyett,  csak  jobbomat  nyújtottam 
s  a  t,  s  a  t,  szóval :  ha  az  ő,  t.  i.  a  régi  Scythák  ideája  szerint,  egy 
kissé  visszásán  s  a  természet  ellen  éltem  volna  :  a  legveszcdclmesb 
auspiciumok  alatt  birám  vala  tőkéimet,  úgy  annyira  —  s  errűl  prak- 
tice  beszélhetek,  mert  ebéli  hypotheka-elleni  qualitásim  s  tendentiáim 
miatt  alighogy  el  nem  buktam  —  hogy  nem  lebegett  volna  Damocles 
feje  fölött  veszedelmesebben  a  kard,  mint  fölöttem  a  felmondó  levél. 
S  ha  ez  rám  szakad,  akkor  váljon  mit  tettem  volna  ?  Ön  azt  gon- 
dolja :  pénzt  ismét  kaptam  volna  ?  Bizonyosan  ! ! !  De  kitül  ?  Nem 
mástul,  mint  ezen  esetekre  már  fennálló  keresztény  társaságoktul ;  melye- 
ket nem  azért  hívok  kereszténynek,  mintha  más  vallásúak  nem  vol- 
nának tagjai,  hanem  az  emberiséget  ápoló  tendentiájok  miatt.  Ezek 
öt,  hat  hónapra  adnak  pénzt ;  s  hosszabb  időre  nem  is  adhatják,  mert 
soha  nem  adják  saját  pénzeiket,  de  mindig  csak  azt,  a  mit  nagy 
nehezen  felkeresni  tudnak,  a  miért  méltó  jutalmat  is  várhatnak.  Fele- 
baráti szeretetök  azonban  még  ezzel  sem  meríti  ki  magát,  mert  azt 
akarják  s  eszközlik  mindent  megelőző  készséggel,  hogy  a  szükségben 
lévő  nekiek,  csak  nekiek  köszönhesse  mentségét;  mely  okbul  a  pén- 
zek minden  lehető  forrásit  úgy  annyira  betudják  dugni,  hogy  az  adós 
hat  hónapi  futkálás  s  keresgélés  után,  nolens  volens  megint  az  emlí- 
tett társaságoknak  egyike  elibe  kerül ;  hol  ezen  gyarló  élet  hiuságirul 
szépMMleg  lassanként  lemondván,  vagy  azokat  más  pénzébül  utóbb 
is  nagylelküleg  pótolván,  egész  vagyonát  más  kezekre  ereszti  :  t.  i. 
eresztni  kénytelen.  S  im  ezen  kellemetlen  possibilitas  vagy  inkább 
probabilitas,  édes  Irwing,  oka  annak,  hogy  még  jókor  felvettem  Ariadné 
fonalát,  s  a  Minotaurusnak  szerencsésen  hátat  fordítottam  ;  jószágim 
pedig  porban  s  mocsárban  maradtak.  Ne  higyje  pedig  ön,  hogy  keserű 
gúnynyal  festett  elbeszélésem  vagy  túlállítás,  vagy  áradozó  epémnek 
szomorú  rajza  volna;  mert  mindenek  felett  magamért  aggódni  nincs 
ok,  minthogy  nőtlen  vagyok,  s  ekép  legrosszabb  esetben  sem  kell 
sok,  utóim  pedig  nincsenek,  s  igy  ha  honi  morális  bilincseinket  ketté- 
törni iparkodom,  csak  honosimért  s  kivált  azoknak  utóiért  aggódom. 
A  mondottat  legvagyonosb  földbirtokosink,  vagy  inkább  —  mert  nem 

6* 
—    83    - 


vagyonosak  —  azok  nagyobb  része,  kik  legtöbb  fekvő  jószágokat 
bírnak,  minden  órában  élőkép  bebizonyítni  készek ;  mert  semmi  egye- 
bet nem  tettem,  mint  elaljasodási  lajtorjáikat  írtam  hívem  le.  Az,  ki 
köztök  3  millióval  adós,  alig  ha  egyhez  nyúlt,  de  többhez,  mint  más- 
félhez bizonyosan  nem ;  s  ekép  100-tul  100-at  adtak,  a  mit  én  jószág- 
javitásra,  ámbár  földünk  igen  termékeny,  valóban  egy  kissé  sokaltam, 
s  annyit  adni  nem  Ítéltem  tanácsosnak ;  a  rozsdás  szokásoknak  pedig, 
melyeknek  semmi  józan  alapjok,  térdet,  fejet  hajtani  semmi  árért  sem 
akartam.  S  ekép  sok  esztendőig  éltem  felette  keserű  függésben,  mert 
alig  bujtunk  még  ki  ily  kicsinységek  s  ily  nyomorultságok  zsibbasztó 
terheik  alul;  de  most  —  s  bocsásson  meg,  kedves  Irwing,  hogy  kissé 
rendetlen  előadásomban  annyiszor  összezavarom  a  praeteritumot  a 
praesenssel,  minthogy  annyira  örülök  a  mostani  jobb  systemán,  t.  i. 
hitelünk  létén,  s  az  Aviticitas  s  Fiscalitas  eltörlésén,  hogy  némelykor 
az  egésznek  valóságárul  kételkedem,  s  azt  csak  egy  kegyetlenül 
kecsegtető  álomnak  tartom  —  de  most,  midőn  hálát  adok  a  Minden- 
hatónak, hogy  még  éltemben  engedé  tapasztalnom  ily  bölcs  törvények 
felállítását,  egészen  más  lábon  állnak  dolgaim.  Mindjárt  a  hitel  felál- 
lítása után  400  ezer  forint  tőkét  vettem  fel,  s  azt  4-gyel  kaptam  shábo- 
rítlan  birni  is  reméllem,  mert  bona  fide  legbecsesb  ingatlanomat  adtam 
hypothekául,  s  a  szoros  törvényen  felül  magam  dugtam  szántszán- 
dékkal be  mind  magamra,  mind  legatáriusimra  nézve  mind  azon  leg- 
rejtettebb hátulsó  ajtócskákat  is,  melyek  becsületes  hitelezőim  előtt  tán 
ismeretlenek  lehetnének,  s  a  valóban  adott  tőke  hyphotekáját  gyengít- 
hetnék. Ha  pedig  akármi  okbul  még  is  felmondják  pénzöket,  reméllem, 
éppen  oly  kedvező  feltételek  alatt  ismét  annyit  kapok,  mennyi  kell ;  mert 
kész  vagyok  nemcsak  magamat  legerősebben  kötni  le,  de  legatáriusimra 
nézve  is  —  kik  tudja  Isten  mily  emberek  lesznek  —  minden  csalhatási 
módot  előre  megsemmisítni ;  s  ekép  hihető,  hogy  a  törvény  irgalmatlan 
keménysége  a  támadható  pör  tüsténti  lefolyása,  s  becsületes  és  őszinte 
bánásmódom  öszhangzása  következésében  mindig  fogok  találni  annyi 
pénzt,  a  mennyire  biztos  hypothekát  adhatok.  E  részben  tehát  teljes 
nyugalomban  vagyok.  De  hallja  most,  mit  tettem  a  400  ezernyi  tőké- 
vel. Mindenek  előtt  lefizettem  200  ezerrel  kis  részletekre  osztott  s  ekép 
felette  szövevényes  manipulatiói  s  unalmas  adósságimat,   melyeket   P> 

percenttel  tartottam.  Ez  által  sok  izgága,  futkározás  s  alkalmatlanság 
megszűnt,  s  4000  forint  nyereség  támadt,  minthogy  mostani  pénzei- 
met 4-gyel  tartom.  A  fenmaradó  200  ezerrel  pedig  jószágimat  instruál- 
tam ;  s  azok  után  most  is  már  általányosan  10  percentet  nyerek  s 
még  többet  nyerni  reméllek:  úgy  hogy  ez  úton  jövedelmem  megint 
12  ezerrel  nőtt,  s  most  egy  időtül  fogva  összesen  20  ezer  helyett  36  ezer- 
rül  disponálhatok.  A  mi  pedig  különös,  hogy  mióta  tehetségem  annyi- 
val növekedett  és  szünetlen  még  nagyobbra  nő,  magamra  kevésbet  s 
mind  inkább  kevésbet  költök:  úgy  hogy  jövedelmem  legnagyobb 
része  jószágim,  de  kivált  hazám  felemelésére  fordíttatik,  s  ezt  nem 
dicsekvőleg  említem,  mert  benne  legkisebb  érdem  sincs,  minthogy 
semmi  egyebet  nem  teszek,  mint  természeti  hajlandóságomat  követem, 
mely  nagyobb  tehetségem  után  módnélkül  változott;  mert  most  egy 
csirázó  s  fejledező  hazai  tárgy,  melyhez  én  is  járultam,  nagyobb 
örömmel  tölti  lelkemet  bé,  mint  az  előtt  az  élet  minden  bája  s  kelle- 
minek  legbővebb  birtoka,  s  melyek  Ízlésem  szerint  szinte  kellemet- 
lenekké váltak,  mióta  nemesb  és  szabad  emberhez  illőbb 

örömekkel  jobban  megismerkedtem.  Ez  előtt  is  tettem,  tet- 
tem ugyan  egy-egy  kis  áldozatot  a  haza  oltárára;  de  az  tehetetlensé- 
gemben iránylag  mindig  csak  oly  csekély  volt  —  mások  áldozati  álta^ 
pedig  nem  igen  nagyobbíttatott  —  hogy  nevezetes  s  valóban  jutal- 
mazó sikere  nem  lehetett,  s  én  öröm-utáni  szomjamban  sokszor,  több 
másokkal,  azon  mindent  megfagyasztó  elősejdítés  által :  „hogy  még  tán 
csak  nyoma  sem  lesz  tiszta  lelkű  szándékúiknak",  elgyengítve,  két- 
ségbehozva a  legizetlenebb  örömek  árjába  hanyatthomlok  buktam  ■ 
minthogy  a  tisztább  örömek  előttem  el  voltak  tiltva,  azon  férfiakhoz 
illő  örömek,  melyeket  csak  az  érezhet  s  ismer,  ki  nem  magának  szűk 
lelkű,  de  az  emberiségnek  tág  lelkű  barátja,  s  melyek  nem  költői 
ábrándozások,  lágy  velejü  pium  desideriumok  s  eféle  fohászkodási 
erőltetések  magzati ;  de  csak  azt  jutalmazzák  meg,  ki  sikeresen  dolgo- 
zik a  közjóért .  S  kevés  tehetséggel,  t  i.  sokkal  kevesebbel,  mint 

a  mennyit  a  sors  kezünkbe  adott,  jó  sikerrel  munkálni  a  közjót  lehe 
tétlen.  S  ha  én  a  közjóért  annyit  vagy  többet  akartam  tenni,  mint 
sok  más,  az  nem  vala  érdem ;  mert  egy  fáradozó  atya  s  egy  gondos 
anva  után,  nagy  jószágokba  uriasan  belé  ülni,  nem  volt   felette   szö- 

vevényes  mesterség.  Nem  vádolom  én  tehát  azokat,  kik  semmihez 
nem  járultak,  hogy  tehetetlenségűk  miatt  magára  hagyták  a  szegény 
hazát,  hanem  azért  ítélek  számosakat  közülök  bűnöseknek,  mert  hiú 
tudatlansági  makacs  elbizottságokban  az  igazság  szavát  hallani,  a 
hibát  magokban  keresni,  s  csak  a  természet  örök  törvényit  venni 
kalauzul  soha  sem  akarták,  minek  következésében  tehetlenek  marad- 
tak. Csekély   áldozatink  tehát  jobbadán  hamuvá  lettek kisdec 

fundatióink  szinte  elolvadtak  —  — .  De  most  már  hátunk  mögött 
vannak  azon  életnélküli  napok  —  minthogy  1835-ben  élünk  ! ! !  a 
mit  nem  kell  felejtnünk  —  mikor  ezelőtt  a  hitel  hija  miatt  legrégibb 
nemzetségink  is  közel  valának  végpusztuláshoz,  s  ekép  a  saját  lét 
körülti  gond  miatt  nem  lehetett  a  közjólétre  sok  vagy  legalább  sike- 
res gond;  s  láthatni  már  itt-ott  a  szorgalomnak  oly  nyomait,  milyeket 
hiába  kerestünk  volna  ezelőtt  még  csak  néhány  esztendővel  is.  Tár- 
saságok is  állottak  nagyobb  sikerrel  öszve,  mert  nemcsak  a  régi 
jóakarat  maradt  meg,  de  a  részesek  tehetségi  súlya  is  nagyobbult, 
s  mindenütt  látszik  több  ipar,  több  elevenség.  Pesten  egy  magyar 
szinház  állott  fel,  melyhez  én  is  járultam,  s  az,  ámbár  velem  együtt 
uz  egész  társaság  csak  morális  dividendet  várt  —  oly  jó  divatban 
forog,  hogy  tiszta  10  percent  nyereséget  hoz ;  a  mi  minket  mind- 
nyájunkat legkellemesebben  lepett  meg:  s  nem  azon  okbul,  hogy 
azon  nyereséget  megint  eldugjuk,  hanem  azt  ismét  valami  más  hazai 
dologra  fordítsuk." 

Irwing.  „Mi  nem  lehetne  ezen  országbul,  hol  még  annyi  fiatal- 
ság s  nemzeti  szikra  rejtez!  De  mondja  meg,  miért  nem  történt  mind 
ez  már  több  század  előtt ;  mi  hátráltatá  ily  egyszerű  s  még  is  mágusi 
befolyású  javítások  eszközlését  ?" 

Én.  „Erre  nem  felelhetek  úgy,  mint  tudom  a  dolgot,  mert  igen 

is  sokat  kellene  mondanom,  s  akkor •—   hallgatni  kell;    de 

azon  okoknak,  melyeket  kifejteni  hatalmamban   van,    legfőbbikc    az, 

liogy  a  nagy  közönség  általában  azt  hitte:  lehetetlen —  — 

a  varn  s  harminczad  léte  s    a   népesedés    hija    miatt 

boldogulni ;  s  ekép  más  módok  keresése  helyett  részint  elkeseredett 
apathiába  sülyedett,  részint  édes  restségben  pipára  gyújtott;  azok 
szavai  pedig  az  enyimmel  együtt,  kik    igy    szólottak :    „Felette    nagy 

baj a  vám  s  harminczad,  több  nép  sem  ártana,  igaz  ; 

de  mind  ezen  akadályok  mellett,  sőt  ellenére  is,  igen  könnyen  lehet 
az  ország  belső  kifejtése  által  minden  magyar  boldog",  —  mint  haza- 
fitlan  theoriák  minden  haszon  nélkül  elhangzottak.  Azonban  most 
már  máskép  van  a  dolog,  minthogy  a  hitel  áll,  és  sok  nem  kétli 
többé,  hogy  mi,  saját  körünkben,  s  magunk  által  is  segíthetünk 
magunkon.  Hanem  ezen  sok  közt,  édes  Irwing,  mily  kevés  van  megint, 
ki  azt  tudná:  mikép  segíthetünk  magunkon.  Legtöbben  azt  hiszik, 
—  s  ez  ámbár  túlállításnak  látszik,  még  is  pontiglan  igaz  —  hogy 
magunkon  csak  úgy  segíthetünk,  ha  a  nagyobb  részt  szolgai  helyez- 
tetésében, örök  fogságban  tartjuk ;  midőn  —  s  tudom  ebben  ön  velem 
egyetért  —  eldönthetlen  igazság,  hogy  mi  kirekesztőleg  csak  úgy  bol- 
dogulhatunk, ha  a  nagyobb  részen  gyökeresen  segítünk !" 

Irwing.  „És  ezt  a  19-ki  században  lS35-ben  Hunniában  nem 
látná  át  a  nagyobb  rész  ?  Lehetetlen !  Hiszen  ez  szinte  minden  keresz- 
tény nemzetek  közt  élő  példa  által  rég  bebizonyított  igazság  !* 

Én.  „S  nálunk  éppen  élő  példa  mutatja,  hogy  a  nagyobb  rész 
ezt  át  nem  látja,  vagy  átlátásának  sikere  nincs  ;  mert  gondolja  csak, 
hogy  szinte  10  millió  közt  több  mint  9  millió  nem  Urhat  ingatlan  sajá- 
tot    minek  következésében,  úgy   szólván    az   egész   haza 

csak  úgy  munkáltatik,  mint  idegen  föld,  mert  szinte  senki  sem  mun- 
kálja magáét,  hanem  mindenki  másét." 

Irwing.  „Oh  most  látom,  miért  hiszik  sokan,  hogy  Hunniában 
nincs  elég  kéz  !  A  szerencsétlenek  soha  nem  tudták  vagy  nem  akar- 
ták magokat  a  szántóvetőnek  sorsába  gondolni ;  mert  máskép  lehetet- 
len, hogy  előttök  ismeretlen  lehetne :  mily  mágusi  befolyása  van  a 
szorgalomra  a  birtoki  sajátságnak.  Nincs  olv  akadály,  melyen  az 
emberi  állhatatosság  ne  győzne,  ha  a  munkálok  magokért  s  övéikért 
fáradoznak ;  midőn  a  legkisebb  nehézségek  előtt  is  visszaijed  a  min- 
dig másért  izzadó  szolga.  Örök  erdők  volnának  még  ma  is  Eri  s 
Hudson  partjai  s  Pennsylvania  egv  iszonyú  vadonság,  ha  oda  egy 
szolganép,  hol  csak  minden  20-ik  úr,  milliói  számban  telepedett  volna 
is  le ;  midőn  eddig  nem  ismert  iránylag  csekély  emberszám  —  mert 
magáén  s  magáért  dolgozott !  —  oly  csudákat  művelt,  hogy  a  gondolko- 
zók közt  az  már  őszintén  elismert  igazsággá   lőn :    hogy   nem    a    nép 

sokasága  okozza  egy  vidék  virágzását,  hanem  a  néf>  minemüsége.  Ki  a 
saját  birtokruli  kérdést  mellékesnek  s  érdeknélkülinek  tartja,  oh  annak 
keblében  minden  nemesb  érzés  már  rég  elfásult,  vagy  még  soha  nem 
is  ébredt  fel.  Nem  sejdíti  az  a  házi  boldogság  legszebb  örömit,  s  vak 
érzéketlenségében  lábbal  tapodja  az  anyai  gondot,  az  atyai  szorgal- 
mat, a  kisdedek  ártatlan  vágyásit,  s  oktalan  szörnyetegként  azt  sza- 
kítja ketté,  a  mi  emberek  közt  legszentebb :  a  viszonérzés,  szeretet, 
háládat  s  ekép  minden  polgári  erények  legerősb  kötelékit.  Nem  lehet 
jó  ember ! Most  már  könnyen  meg  tudom  magyarázni  magam- 
nak, miért  jártam  ön  hazájában  sokszor  egy  hosszú  napon  is  keresz- 
tül, a  nélkül,  hogy  egészségtelen  mocsárok  s  ábrázatlan  lapályok 
közül  kimerülhettem  vagy  csak  egy  élő  fát  is  láthattam  volna.  Hol 
ember  emberen  uralkodik  önkénynyel,  ott  virág  helyett  halotti  ravatal 
födi  a  mezőt,  s  az  egész  természet  gyászol !" 

Én.  „Mennyi  sympathiát  nem  érzek  ön  iránt !  Minden  szava  lel- 
kem legbelsőjébül  viszhangzik.  Bár  hallanák  némely  hazámfiai,  mert 
ha  én  mondom,  tán  nem  lesz  sikere !" 

Irtving.  „Azt  nem  hihetem ily  önfeledésbe   még   soha 

nem  sülyedt  egy  nemzet  is." 

Én.  „Nem  is  vádolom  a  nemzetet,  nem  a  nagyobb  részt,  mert 
abban  kimeríthetlen  nemes  érzés  rejtezik,  habár  fejletlenül  is,  s  ha 
ezt  nem  hinném,  régóta  a  világ  más  részébe  vitt  volna  már  sorsom; 
elbírja  az  nagylelküleg  az  őszinte  szót,  s  még  az  érdemetlen  valót,  sőt 
a  megbántást  is  bocsátni,  felejtni  tudja,  ha  átlátja  s  elismeri  a  szán- 
dék tisztaságát.  De  nem  úgy  sok,  ki  megbántott  személyét,  elevenre 
festett  hiúságát  s  feltakart  önségét,  megbántott  hazának,  megsértett 
honi  jó  hírnek  s  megtámadott  közhaszonnak  kiáltja,  a  mit,  nem  is 
tudván  mit  íesz,  sokszor  leghangosabban  utána  rikít  a  megcsalatott 
sokaság.  Ezen  faj,  mely  úgy  tartja  embertársát  örök  árnyék  alatt,  mint 
kóró  a  mezei  virágot  —  gondolja  csak,  édes  Irwing  !  —  azt  meri 
állítni :  „hogy  a  szántóvető  nem  érett  meg :  sajátot  birni."  Erre,  kér- 
dem önt,  mit  felelhetni  ?  Ha  azt  mondanák  :  „Bár  volna  neki  is  tulaj- 
dona ;  de  mikép  lehetne  azt  eszközleni  más  sajátinak  elvétele,  más 
jusainak  megcsonkítása  nélkül  ?"  —  óh  akkor  minden  jól  volna.  De  ők 
azt  mondják :  „Nem  érett  még  meg  tulajdonra,  t.  i.   nem   állhat   még 

az  emberi  jusok  legalsóbb  lépcsőjén"  s  így  a  boldogtalanok  teljesen 
hisznek  más  ember-feletti  igazaikban,  s  minden  megilletődés  nélkül 
úgy  birják  embertársaikat,  mint  a  tündér  világban  felsőbb  hatalmak 
alatt  görbed  a  gyarló  ember." 

Ini'ing.  „Az  emberiségnek  ily  ellenségei  mindenütt  vannak ;  de 
nincs  elég  hatalmok  az  igazság  mindenkori  elnyomására.  Ne  essek 
azért  kétségbe ;  ön  hazáját  is  felderitendi  annak  mindent  kifejtő  vilá- 
gossága. A  magyar,  Európát  szinte  már  9  század  óta  lakja;  s  ekép 
lehetetlen,  hogy  népe  nem  volna  még  érett  polgári  létre,  melynek 
massája  a  közszorgalomnak,  gazdaságnak,  civilisatiónak,  moralitásnak, 
s  ekép  a  közboldogságnak  s  közbékességnek  legerősb  talpköve  s  leg- 
biztosb  garantiája.  Az  embernek  lelki  tehetségit  fogva  tartani  a  kegyet- 
lenségek legszivtelenebbike ;  mert  a  testet  egy  iránylag  oly  rövid  éle- 
ten keresztül  börtönbe  zárni,  vagy  azt  egy  fejjel  röviditni  meg,  bár- 
mily szivrepesztő  s  kinos  leg}'en  is  az,  még  is  semmi  azon  irgalmat- 
lansághoz képest,  melylyel  ember  embertársának  halhatatlan  részét 
csorbitni  kívánná.  Ily  tettért  az  egykori  biró  előtt  soha  nem  lehetne 
megfelelni.  S  ha  valóban  készakarva  fogta  volna  el  9  századiglan  ön 
hazájában  a  jótevő  napot  egy  rész  a  másiktul,  és  szántszándékkal  hagyott 
volna  sorvadni  hazafi  hazafit  az  örök  árnyék  homályában :  óh  akkor 
feloldhatlan  átok  nyomná  Hunniát,  melyet  egy  Isten  sem  oldhatna 
többé  fel.  Ha  elég  érett  az  országnak  szinte  minden  terheit  annyi 
századoktul  fogva  viselni,  —  a  mit  mi  külföldiek  sokan  igen  jól 
tudunk,  de  éppen  nem  dicsérhetünk  —  akkor  minden  kétségen  kivül 
a  polgári  létre  is  elég  érett  már,  s  ha  valóban  nem  lenne  arra  eléggé 
kifejtve,  s  mit  soha  nem  hihetek,  akkor  minden  szégyen  csak  azokra 
háramlanék,  kik  bűnös  önfeledésben  —  mert  ilyesben  szántszándékot 
lehetetlennek  tartok  —  mind  a  két  résznek,  t.  i.  a  gazdagnak  úgy 
mint  a  szegénynek,  legnyilvánosb  kárára  fogva  tartották  a  közértel- 
met, mely  egy  országnak  egyedüli  boldogság-elve,  minthogy  értelmi 
súly :  erő,  s  erö :  boldogság;  minek  következésében  az  egész  ország  sze- 
gény és  gyönge,  a  helyett,  hogy  gazdag  s  erős  lenne,  s  ekép  Hunnia 
korántsem  olyan  boldog,  mint  a  milyen  oly  könnyen  lehetne.  De  a 
nemesis  itt  is,  mint  mindenütt,  hol  ember  embert  üldöz,  nyilván 
érezteti  bosszús  és  hervasztó    kezét;    mert   tudja-e    ön,   kik    vannak 


általányosan  véve  a  magyar  köz  intellectualis  súlyának  parányisága 
által  legjobban  büntetve  ?  Éppen  azok,  kik  annak  kifejtését  leghatha- 
tósabban  gátiák ;  mert  Hunnia  egy  virágzó  s  hatalmas  királyság 
helyett,  iránylag  egy  felette  virágtalan  s  igen  gyönge  haza.  Ti  földes- 
urak pedig  termékeny  s  oly  nagy  terjedékü  jószágitokhoz  képest  —  s 
ne  bántódjék  ön  meg  —  képzeleten  s  phantasián  kivül  valóban  nevet- 
ségig  szegények  s  tehetetlenek  vagytok.  S  ekép,  ha  a  nemesi  érzések 
mindnyájan  mély  haláli  álomban  feküsznek  is  nálatok,  emeljétek 
legalább  hasznotokért,  bátorságtokért  a  szántóvetőt  a  polgári  lét 
körébe.  Ha  erre  nincs  kifejtve,  fejtsétek  ki ;  s  midőn  embertársitok- 
nak  lehető  legbecsesb  ajándékot  fogtok  nyújtani  lelkeik  kifejtése  s 
moralitások  felemelése  által,  rögtön  megjutalmazand  titeket  viszont 
egy  jóltevő  magasb  hatalom  oly  jobbágyokkal,  kik  a  háládat  öröm- 
könnyeit sirván,  titeket,  mint  atyjaikat  szeretni,  s  nem  úgy  szeretni 
fognak,  mint  egy  buta  szerethet  csak,  de  mint  nemesb  embert  egy 
kimondhatlan  rokon-érzés  szokott  ahoz  kötni,  kinek  jó  nevelését, 
erényinek  kifejtését,  nemesbülését,  szóval :  lelkének  tágulását  köszön- 
heti ;  mert  ez  még  több,  mint  minden  tulajdon,  minden  kincs,  min- 
den privilégium,  sőt  mint  a  szabadság  maga  is  !  S  ily  áldást  milliókra 
hozni,  melynek  édeni  hangja  bizonyára  a  már  megdicsőült  boldogok 
mennyeibe  is  hatni  fog,  ti  kezeitekben  van !  Oh  ébredjetek  fel !  Int 
az  igazi  halhatatlanság  hajnala;  ébredjetek  fel,  mert  máskép  elmúl- 
hatlanul  rátok  boruland  előbb-utóbb  a  legirgalmatlanabb  égi  bosszú. 
A  magyar  természeti  komolysága  után  rest,  de  ezen  restséget  nem 
kell  apathiával  összekeverni ;  mert  az  semmi  egyéb,  mint  egy  bizo- 
nyos s  könnyen  ki  nem  magyarázható  férfias  öntudatnak  okozatja, 
mely  nem  engedi  a  semmi  körülti  gyáva  pezderkedést,  a  kevésért  vagy 
bizonytalanért  való  módnélküli  fáradozást,  hanem  mely  komoly  öntudat 
egyszersmind  a  szorgalom  s  állhatatosságnak  eddig  ismert  legerősb 
rugója,  úgyannyira,  hogy  adjatok  csak  szántóvetőiteknek  sokra  kilá- 
tást, könnyűséget,  s  igy  hihetőséget  azt  magának  meg  is  szerezhetni, 
s  bizonyosságot,  hogy  a  már  megszerzettet  háborítlan  s  bátran  bir- 
hassa,  mint  sajátjának  teljes  ura:  fogadom,  csudálkozni  fogtok,  mily 
felette  nagy  energia  s  elevenség  van  azon  lassú  testben,  melyet  ti 
roboti  vagy  vármegyei  munka  után  Ítéltek,  s  mely  test,    ha  munkája 

gyümölcsét  akármily  messze  is  maga  előtt,  hanem  teljes  biztosság* 
ban  látandja,  oly  csudákat  fog  művelni,  milyeken  ti  fogtok  leg- 
inkább bámulni valóban  éppen  ti;   mert   annyi   század  óta 

oly  közel  vagytok  a  legóriásibb  erőhöz,  a  nélkül,  hogy  azt  csak 
távolrul  sejdítettétek  volna  is;  mert  máskép  lehetetíen,  hogy  azon 
csudának  kifejtését  gátoltátok  vala  légyen,  melynek  következménye 
közgyarapodás,  közmegelégedés  és  saját  személyitek  legnagyobb 
bátorsága,  s  kincstáritok  legarányosb  állapotja  volna!  Magyarország- 
iul nincs  nagy  ismeretem  —  a  mit,  úgy  hiszem,  igazsággal  szememre 
nem  hányhatni,  mert  hire  felette  kicsi,  s  tanulni  és  utánozni  való 
benne  alig  van  — ;  de  csak  úgy,  mint  keresztül  utaztam  annak  némi 
részein,  mégis  tökéletesen  tudom :  hogy  azon  számos  kisded  ném- 
etségei közt,  mint  a  tót,  oláh,  sváb  s  a  t.,  egyben  sincs  félig  is  annyi 
erö,  mint  az  eredeti  magyarban.  Igaz :  a  sváb,  s  még  tán  a  tót  is, 
munkásabb  mint  ő ;  de  éppen  ezen  dologtalansága,  ezen  komolysága, 
mely  szerint  ő  még  magyaroktul  is  —  a  mit  nem  ritkán  csudálkozva 
hallottam  —  legrosszabb  földművelőnek  tartatik,  előttem  bizonyos  jel, 
hogy  ő  nem  azért  henyélő,  mivel  tunya,  hanem  mivel  fáradozásra, 
férfias  öntudatja  után,  nincs  elég  ok.  Adjatok  neki  csak  elég  ingert, 
t.  i.  tulajdoni  just,  s  ne  kételkedjetek,  hátra  hagyja  ő  még  mezei 
dolgokban  is  országtok  minden  :gyéb  kevert  s  korcs  coloniáit.  S  ezt, 
t.  i.,  hogy  a  magyarban  nagyobb  mértékben  van  meg  mindazon  tulaj- 
don, mely  egy  „szabad  gazdához"  megkívántató,  mint  Hunniának  akár- 
mily szinü  s  keverékü,  sőt  sok  más  országnak  már  elibertált  lakosi- 
ban  is,  Ítéletem  szerint  az  supponáltatja  s  hiteti  legfőkép,  mert  ö 
általányosan  tunya,  házsártos,  önkényes  vendégfogadós,  kulcsár, 
inas  s  a  t, szóval:  felette  „rossz  szolga".  Választási  körötök  nem  nagy, 
mert  mostani  álladalmotokban  mint  én,  ki  elfog ultlan  vagyok,  isme- 
rem azt ;  rátok  nézve  csak  kettő  közt  forog  a  kérdés :  hogy  vagy 
tovább  is  emberhez  nem  illő  helyzetben  fogva  tartsátok  földiei- 
tek,  hazafiaitok  legnagyobb  részét,  vagy  azokat  emberhez  illő 
rolgári  létre  emeljétek,  a  mi  más  szavakkal  ennyi :  „vagy  sze- 
gyen és  szegénység  közt  bátortalanul  tovább  is  hervadni,  vagy 
igazi  dicsőség,  s  valódi  gazdagságiul  ragyogván  legnagyobb  bátor- 
ságban  virágzani"4.  S    ha   szégyen  s  dicsőség  közt   forog    a    kérdés 

minthogy  itt  középút  nincs,  váljon  mit  fog  választani  a  magyar 
nemes  ?"  — 

Én.  „Csudálom,  mennyire  ismeri  ön  a  magyar  dologtalanság  s 
henyeségnek  valódi  kútfejét,  s  mily  igazán  keresi  azt  a  férfiúi  öntu- 
datnak s  komolyságnak  felette  nagy  mértékében.  Én  is  úgy  láttam  a 
dolgot  mindig,  s  keserűen  vérzett  sokszor  szivem,  s  most  is  vérzik, 
hogy  annyi  honosim  sorvadnak  baromi  tulajdonok  közt,  kik  egy  kis 
czélirányos  kifejtés  s  útmutatás  után  a  hazának  oly  dicső  polgári,  s 
a  fejdelemnek  oly  erős  és  hasznos  jobbágyai  lehetnének.  Igazán 
mondja  ön,  hogy  minekünk  ezentúl  csak  a  dicsőség  és  szégyen  közt 
lehet  választanunk.  És  ha  ön  kérdi :  váljon  mit  fog  ezen  kettő  közt 
hazámfia  választni  ?  bátran  mondhatom  —  s  ha  ezt  nem  mondhat- 
nám, akkor  valóban  áldanám  azon  kezet,  mely  még  ez  órában 
keresztül  ütné  szivemet  —  hogy  egyet  sem  véve  ki,  kinek  ereiben 
még  magyar  vér  foly,  mindnyájan  a  legnagyobb  kár  s  veszély  elle- 
nére is,  a  dicsőség-templomnak  építésére  törekednének;  s  ha  az 
máskép  nem  emelkedhetnék,  ön  sirboltikra  lennének  készek  azt  építni 
fel.  Azonban  remélhetni-e,  hogy  annyi  fejletlenség  s  ekép  tudatlanság, 
annyi  előítélet  s  ekép  makacsság  terhe  alul,  mely  általában  a  magyar 
közönségen  fekszik,  ki  fog  tisztán  világlani  a  most  említett  alterna- 
tíva   ?  Én  egyenesen  megvallom :  „Nem  hiszem."    S  ekép  hallja 

csak,  édes  Irwing,  mikép  gondolom  s  reméllem  én  a  nagyobb  részszel 
azt  saját  s  honi  dicsőségéért  megismertetni?  Itt  ezt  önnek  őszintén 
megmondom :  A  haszon  utáni  vágy  által,  mely  nagyobb-kisebb  mér- 
tékben, mindenkinek  mellében  rejtezik,  s  ekép  az  egyetértés  s  egyesü- 
lésnek legbiztosb  ragasztéka.  Nincs  hazámfiairul  alacsony  vagy  rossz 
ideám,  sőt  legjobb  van ;  úgyannyira,  hogy  értök  még  arra  is  elszá- 
nom magamat,  hogy  egy  darabig  fukar  pénzbálványzónak  tartsanak, 
mert  tudom,  hogy  mindnyájan,  bármi  nagyon  lettek  volna  is  theo- 
riáim  nyereség  s  haszon  utáni  jegétül  irántam  elhidegülve,  velem 
tüstént  megbékülendnek,  ha  egyszer  tökéletesen  elértik,  hogy  hatha- 
tósan s  közönségesen  felébredt  nyereség  s  haszon  utáni  szomjbul 
okvetetlenül  köziparkodás  és  sikeres  munkásság  támad ;  ez  pedig, 
valamint  a  henyeség  minden  bűnnek,  szintúgy,  de  viszont  a  legtöbb 
házi  s  négy   fal-közti  erénynek    kútfeje;    ennek   továbbá   több  vagy 

kevesebb  léte,  a  honi  erÓ,  béke  s  boldogság  egyedüli  hívmérője;  s 
ez  végre  egy  nemzetnek  másik  feletti  nagyobb  súlya.  Én  tehát  jól 
átgondolt  elv  szerint,  azon  alternatíva  helyett,  dicsőség  vagy  szégyen 
—  a  mi  az  egyik  vagy  másik  eszközlésmódnak  utolsó  vége  —  mint 
utakat,  az  egyikhez  vagy  másikhoz  érhetni,  érni,  vagy  szükségkép 
érni,  a  hasznot  állítom  a  veszteséggel  antithesisbe.  —  S  most  Isten 
áldja  meg  kedves  Irwing,  mert  én  megint  1832-be  akarok  visszatérni, 
s  a  haszonvágy  princípiumánál  fogva  egyenest  hazámfiaihoz  szólni. 
Éljen  boldogul!  Ha  azonban  hallgatni  akarja  mit  mondok—,  s  mily 
nyomorult  kis  fogásokkal  vagyok  sokszor  kénytelen  az  ocsmányt 
még  természetén  túl  is  elrutítni,  hogy  az  erény  annál  szebb  világban 
emelkedjék  ki  —  a  mi  valóban  felette  szomorú,  t.  i.,  hogy  sokszor 
csak  ily  módok  szülik  a  sikert!  —  azon  igen-igen  fogok  örülni,  mert 
oly  tanú  mint  ön,  csak  bátoríthatja  a  tiszta  szándékot. 

S  im  itt  vagyok  ismét  1832-ben,  fiatalb  ugyan  három  esztendő- 
vel, de és  ezt  mégis  bánom. 

A  hiteli,  aviticitási  s  fiscalitási  szakaszokban,  úgy  hiszem, 
némileg  megmutatám,  hogy  az  ország  s  ekép  a  király,  annál  gazda- 
gabb, erősb  és  hatalmasb,  mennél  nagyobb  a  nemzeti  tőke ;  s  hogy 
ez  megint  caeteris  paribus  annál  nagyobb  vagy  kisebb,  mennél  tulaj- 
donabb vagy  bitangabb  az  ország  földművelési  alapja,  s  hogy  ekép 
az  aviticitas  s  fiscalitas  léte,  többel  vagy  kevesebbel,  de  szinte  felével 
nyomja  a  nemzeti  közcapitalist  annak  természetes  becse  alá.  A  sys- 
tema  tehát,  a  helyett  hogy  emelné,  inkább  árt  a  természetnek ;  mert 
a  haza  legnagyobb  részének  mezeit  bérföldekké  aljasítja.  A  nagyobb 
résznek  a  proprietási  jusbul  kizáratása  azonban  még  nagyobb  csor- 
bát ejt  a  nemzeti  tőkén,  s  azt,  bátran  mondhatni,  háromnegyedével 
sülyeszti  le  természeti  függése  alá;  mert  valamint  az  aviticitas  bér- 
földdé aljasítja  a  haza  legnagyobb  részét:  úgy  változtatja  a  tulajdon 
hija  megint  az  egész  hazai  munka  tehetségét  s  ekép  a  hazai  erő 
tőkéjét  béresi,  szolgai  iparkodássá,  szorgalommá  s  állhatatossággá, 
mely  egy  tulajdonosnak  iparkodásához,  szorgalmához  s  állhatatos- 
ságához,  az  intelligentiát  legkisebb  számba  sem  vévén,  úgy  áll 
mint  1  : 4-hez. 

S  ha  bizonyos,    hogy  a  három   első    törvény    elfogadása  által 

módnélkül  nyerne  az  egósz,  s  így  okvetetlenül  s  általányosan  az 
egyesek  is:  éppen  oly  keveset  tagadhatni  azt,  hogy  háromszor 
nagyobbított  munkásság  által  —  s  nem  hiszem  sokat  mondok,  ha 
ezen  esetben  1-et  4-re  emelek,  —  csak  10  esztendő  leforgása  után  is 
az  egész  ország  a  mostanitul  annyira  különböző  képet  mutatna, 
hogy  akárki  is,  ifjudott  kellemei  miatt,  alig  ismerne  többé  a  jó  köz- 
anyára, drága  hazánkra,  hanem  a  legérzéketlenebb  is  kénytelen 
volna  bájaiba,  kecseibe  szeretni.  Ezen  közanyának  egészséges  léte, 
virágzása,  szépsége  pedig  úgy  hiszem,  vagy  úgy  látszik  nekem 
legalább,  senkinek  kárára  nem  lehetne  —  azon   különös   orvosokon, 

és   halál-jelentő    madarakon    kivül, kik    fájdalom !    nálunk  is, 

mint  mindenütt  a  világon,    minden   világosítás,    előmenetel,  s  javítás 

ellen   szegülnek  —  mert   csak   úgy   lelhetik    hasznokat ha 

tetteiken,  cselekedetiken  köd  s  örök  sötétség   borong, és 

kiknek  —  ha  tiszta  kebelbül  fakadó  honszeretet,  és  az  emberiség 
javára  czélzó  szorgalom  bűn  lenne  —  lélekismeretük  e  részben  leg- 
kisebb furdalásnak  sem  volna  kitéve. 


Midőn  azonban  ránk  nézve  is,  kik  szeretjük  s  imádjuk  a  jó 
közanyát,  haszonrul  van  itt  kérdés,  —  de  nem  oly  haszonrul,  s  erre 
vigyázzunk,  mely  kózkárbul  támad,  hanem  olyanrul,  mely  csak  a  köz- 
haszon után  háramlik  —  szoros  rendszabások  és  positiv  számok  sze- 
rint vagyok  kénytelen  javaslatomat  előadni;  s  ez  okbul  egyenesen 
s  minden  himezés  nélkül  itt  kimondom  —  hogy  tökéletesen  értsük 
egymást  —  mit  értek  én  nemtelenekre  nézve  a  Jus  proprietatis   által. 

„Nemtelen"  nevezet  alatt  én  itt  ezen  eset  felvilágosítására  a 
törvényink  értelmét  követvén,  a  világ  minden  embereit  értem,  egyet 
sem  véve  ki,  a  magyar  nemes  emberen  kivid.  S  ezután  azt  javaslom, 
mint  azt  IV-ik  törvényem  kifejtésében  már  röviden  érintem:  hogy 
a  nemtelen  is  bírhasson  saját  ingatlan  tulajdont  minden  jussal  és 
bátorsággal;  s  nemcsak  egy,  két,  három  s  a  t.  sessiót,  mint  annál 
sokan  megállnak,  de  az  urasági  allodialis  földekbül  is  annyit,  a 
mennyit  akar. 

Ezen  utolsó  egy  pár  szót,  t.  i.  a  mennyit  akar,  készakarva 
tettem;   mert   mondhatom,   némelykor   igen   nagy  gyönyörűségemre 

válik  —  a  mit  egyébiránt  korántsem  tartok  dicséretesnek  —  az  ijc-> 
dékeny eket  egy  kissé  megrezzenteni;  mert  igen  mulatságos  valakit 
kicsinységért,  vagy  semmiért  szepegni  látni.  Hogy  azonban  e  tortura 
ne  tartson  soká,  melynek  felette  égető  kinjárul  egy  élő  példa  után 
Ítélhetek,  ki  csak  minap  izzadá  a  legvastagabb  cseppeket,  melyeket 
éltemben  láttam,  midőn  e  tárgyat  fejtegetvén,  azt  gondolta:  via  facti 
és  gratis  szándékozom  allodiumit  a  jobbágyi  sessiók  közé  egyenlőn 
elaprítni ;  hogy  ezen  kinnak  vége  legyen,  itt  „a  mennyit  akar"  sza- 
vakat arra  módosítom  :  a  mennyit  szabad  alku  után  megvásárlani  képes. 

Én  a  sajátot  oly  szentnek  tartom,  hogy  valamint  azt  gyáva 
fejdelemnek  Ítélnem  kell,  ki  jusaibul  csak  egy  mákszemnyit  is  erővel 
elragadtatni  enged :  úgy  viszont  az  ember  minden  jogaibul  kivetke- 
zettnek  látom  azt,  ki,  ha  nincs  is  többje,  egy  garasát  nem  birhatja 
legnagyobb  bátorságban;  s  ekép  legigazságtalanabbnak  tartanám 
—  mert  igy  a  legszentebb  is  semmibe  vétetnék  —  ha  valaki  azt 
javaslaná,  hogy  a  magyar  nemesség,  mely  a  fejdelemmel  összesen, 
a  polgári  telkeken  kivül,  az  egész  országnak  területét  annyi  század- 
iul fogva  közösen  birta,  s  most  is  birja,  arra  szoríttassék,  hogy  örök 
jusát  ingyen  s  minden   aequivalens    nélkül   áldozza  fel  s  veszítse  el. 

Nem  mondom  tehát,  hogy  a  nemtelen  is  bírjon  ingatlant, 
hanem  hogy  bírhasson.  A  törvény  csak  ez  utolsót  határozza  el :  azaz, 
ne  parancsoljon,  hanem  csak  engedjen,  a  többit  pedig  bizza  az  időre  s 
a  szabad  részekre. 

Porpáczy  nem  fogja  eladni  akarni  sessióit  s  allodiumát,  s  ne 
adja ;  Ujítházi  pedig  mindenét  el  fogja  kivánni  adni,  az  pedig  adja  ; 
Józani  végre  tán  részét  eladni,  részét  megtartani  fogja,  s  ez  megint 
azt  tegye,  a  mit  leghasznosbnak  lát.  Volenti  non  fit  injuria. 

Ha  ezen  permissiv  törvény  feláll,  csak  akkor  van  a  magyar 
nemesnek  valóságos  tulajdona;  mert  ámbár  az  aviticitas  s  fiscalitas 
eltörlése  által  az  eddig  csak  egy  kissé  hosszabb  bérben,  de  mégis 
bérben  tartott  földje  proprietássá  lenne,  azért  még  sem  volna  való- 
ságos tulajdona,  mert  neki  azzal  libere  uti  et  frui  nem  szabad,  mig 
azt  nem  adhatja  annak  el,  kinek  eladni  akarja.  Ha  az  aviticitas  s 
fiscalitas  eltörlése  után  100  holdomat  el  akarnám  adni,  csak  annyit 
kaphatnék  érte  —  ha  ezen  most  fejtegetésben  lévő  permissiv  törvény 

-    95    - 


íiem  állíttatnék  fel  —  mint  á  mennyit  egy  magyar  nemes  emter  akarná 
s  tudna  érte  adni,  s  nem  annyit,  mint  a  mennyit  tán  egy  gazdag 
nemtelen,  p.  o.  hollandi,  angol  vagy  akárki  tudna  és  igen  szívesen 
akarna  is  érte  fizetni;  s  ekép  még  a  3  első  törvény  felállítása  után 
sincs  a  magyar  nemesnek  valóságos  tulajdona ;  hanem  az  csak  akkor 
lesz,  mikor  ingatlanával  is  minden  lehető  kivétal  nélkül  azt  teheti,  a 
mit  akar. 

Ha  valakinek  azt  mondanák :  „Lásd,  ez  a  tied ;  de  nem  szabad 
ezt  eladnod,  vagy  ha  már  el  akarod  is  adni,  nem  szabad  másnak 
adnod,  mint  olyannak,  ki  öt  és  fél  lábnál  hosszabb,  mert,  a  ki  ennél 
rövidebb,  annak  nem  adhatod ;  s  ekép  tulajdonodtul  nem  szabad 
igazi  becséért,  hanem  annak  csak  */»  vagy  V«  áráért  megválnod" 
váljon  igazi  tulajdonának  tarthatná-e  azt?  A  gyermek  igen,  de  senki 
más !  És  im  ez  a  mostani  magyar  nemesi  proprietas  képirajza,  valódj 
ábrázolata!  N-nek  adhatom,  de  P-nek  nem,  mily  nevetséges  tulajdon 
ez!  De  a  magyar  földbirtokos  még  hosszabb  bérbe  sem  adhatja 
úgynevezett  sajátját,  mert  „omnis  fundus  contributioni  est  subjectus, 
quem  manus  rustica  colit"  —  nem  tudom  egyébiránt,  mily  törvény 
szerint  — ;  s  ekép  a  valóban  nevetséges  profrietarius,  földjét,  ha  maga 
nem  láthat  utána,  vagy  parlagon  hagyni,  vagy  magát  cselédei  által 
pióczáztatni,  vagy  contributiót  fizetni  kénytelen,  mert  a  mit  az  áren- 
dás a  közpénztárba  fizet,  azt  mindig  abbul  rója  le,  a  mit  a  földes 
urnák  fizetni  kész,  vagy  egyezés  után  fizetni  tartozik ;  s  ekép  éppen 
a  földesúr  fizeti  azt,  a  mitül  legjobban  retteg,  t.  i.  az  egyenes  adót;  s 
mitül  fizeti  azt  ?  Éppen  azon  földétül,  melyet  sem  eladni,  vagy  csak 
egy  bizonyos  osztálynak  adni,  sem  hosszabb  időre,  s  igy  mind  a  két 
résznek  felette  nagy  hasznára  (!)  idegen  kézre  bocsátni  nem  mer,  de 
melyet  mind  a  mellett  —  legalább  a  nagyobb  rész  —  igazi  s  való- 
ságos tulajdonnak  tart;  a  mi  által  senkit  és  semmit  sem  mystificál 
oly  keserűn,  mint  magát  és  erszényét. 

Sokan  azt  mondják:  „Ha  éppen  el  akarja  adni,  most  is  elad- 
hatja." Igaz ;  de  váljon  oly  áron,  mint  ingatlant  némi  esetben  eladni 
felette  hasznos  volna  —  s  itt  fekszik  a  dolog  veleje  —  váljon  ki 
venné  meg  ?  A  mostani  bitang  szagú  s  bérlett  erejű  bátortalan  birtoki 
systema  szerint,  ugyan  senki,  a  ki  csak  félig-meddig  gondolkodni  és 

számlálni  tud,  s  csak  annyi  esze  van  is,  mint  egy  hódnak,  mely  soha 
nem  teleped":  oda,  hol  legkisebb  háborítást  sejdít.  E  szerint  jószágot 
minden  áron  alul  nálunk  elfecsérleni  ugyan  mostani  zavarban  is  igen 
könnyen  lehet,  a  mit  száz  példa  bizonyit,  de  illendő  áron  eladni  tel- 
jességgel lehetetlen. 

S  mind  ez  váljon  azokra  nézve,  kik  nálunk  ingatlant  bírnak, 
hasznos-e  ?  ítéletem  szerint  nem  hasznosb,  mintha  valaki  bizonyos 
házát,  akármily  nagy  volna  is  az,  maga  lakni,  vagy  a  házbér  egy 
részét  adó  alá  engedni  kényteleníttetnék ;  azt  pedig  eladni  éppen  nem 
volna  szabad,  vagy  csak  egy  bizonyos  osztálynak,  mely  ha  igen  pén- 
zes lenne  is  —  a  mi  éppen  nem  —  csak  azon  okbul  sem  adna  az 
igazi  becsének  '/t-nél  vagy  Vs-nél  többet,  mert  egy  pillanatig  sem 
volna  biztos,  váljon  újonnan  vásárlott  házábul  az  eladónak  rokona, 
szomszédja  vagy  a  flscus  tüstént  ki  nem  ugratná-e  őtet,  vagy  ha 
nem  tenné  is  azt,  abban  a  bátor  létnek  minden  kellemeitül,  számtalan 
izgága  által,  tökéletesen  meg  nem  fosztaná-e? 

Én,  mint  földbirtokos,  azt  mondom,  hogy  most  valóságos  incat- 
lan  tulajdonom  nincs ;  ha  pedig  a  4  említett  törvény  felállíttatnék, 
akkor  valóságos  ingatlan  tulajdonom  volna.  S  ha  ezen  állításom 
igaz,  akkor  az,  ki  ezen  4  törvénynek,  de  kivált  az  t/u/lsónak,  felette 
nagy  hasznát  éppen  a  birtokosokra  nézve  kérdésbe  akarná  venni, 
maga  bonyolítná  magát  végkép  a  legnevetségesb  absurdumba, 
mely  elkerülhetlenül  azon  következtetésre  vinne,  hogy  a  magyar 
földes  urakra  nézve  hasznosb :  valóságos  ingatlan  tulajdont  nem  birni, 
mintsem  birni. 

Ezen  következtetést  azonban  nem  mindenki  tartja  oly  helyte- 
lennek, vagy  éppen  nevetségesnek  mint  én ;  hanem  azt  szerfelett 
előrelátó,  s  nálunk  a  providus  titulussal  sanctionált  jó  s  igen  mély 
gondolatok  sorába  helyzi,  pedig  nem  más  okbul,  hanem  mert  köz- 
tünk, valamint  igen  sok  más  népek  közt  is,  számos  okoskodónak 
az  országlás  még  legalsóbb  rudimentumirul  sincs  legkisebb  ideája  is, 
mely  bagatella  azonban  egy  cseppet  sem  hátráltatja,  hogy  ily  dol- 
goknál legkomolyabb  arczvonásokkal  s  legnagyobb  önelégedéssel  ne 
okoskodjanak,  s  képzeleti  és  igy  felette  könnyüded  szemfényvesztési 
alapikra   ezernyi   és   sokszor   legvastagabb   hypothesiseik   terhét   ne 

Széchényi.  II.  7 

rakják.  „Salus  publica  suprema  lex  esto* ;  ezen  axiómát  hozzák  min- 
den alkalommal  elő,  midőn  az  egyesek  hasznát  nem  akarják  hely- 
benhagyni. S  bizonyos,  hogy  ezen  axióma  a  józan  országlás  vég- 
czélja;  hanem  csak  az  a  kis  baj,  hogy  azon  út,  melyen  e  végczélt 
a  most  emiitettek  el  akarják  érni,  azzal  éppen  diametraliter  ellenkező, 
mely  oda  vezet. 

Ez  egyébiránt  szerfelett  szövevényes  tárgy,  melyet  nem  is 
érintettem  volna  most,  mert  nagyon  félrevezethet ;  de  éppen  a  mostani 
példa  igen  kedvező  —  s  azért  nem  akarom  elszalasztani  —  legnagyobb 
világba  kitüntetni  azt :  mily  képtelenség  a  publica  salust  a  polgárok 
egyenes  kárára  alapítni  akarni. 

A  thema  itt  az,  hogy  a  magyar  földbirtokosnak  általányosan  véve 
sokkal  hasznosb :  valóságos  ingatlan  tulajdont  birni,  mint  nem  bimi. 
Erre  azon  megjegyzés  tétetik :  „Egyesekre  nézve  eldönthetlen  igazság, 
de  a  salus  publica,  mely  az  egészet  tartja  össze,  azt  máskép  kívánja." 

De  most  lássuk:  mit  kivan  a  salus  publica?  Egyenesen  azt: 
hogy  a  magyar  földbirtokos  valóságos  ingatlan  tulajdont  ne  birjon, 
hanem  annak  csak  haszonvevője  legyen,  t.  i.  Vrval  vagy  Vj-vel 
kevesebbel  birjon,  s  ekép  szint  ennyivel  szegényebb  s  tehetetlenebb 
legyen ;  az  eg^z  hazai  allodiumnak  s  munkássági  erőnek  tőkéje 
pedig,  összesen  véve,  legalább  is  felével  tartassék  örökön-örökké  ter- 
mészeti állása  alatt  s  a  t,  s  a  t.,  szóval  —  s  kérem  mind  azt  emlé- 
kezetbe hozni,  a  mi  eddig  mondatott  —  azt  kívánja  a  salus  publica, 
hogy  az  ország  sokkal  szegényebb  s  tehetetlenebb  legyen,  mint  a 
milyennek  természete  s  mibenléte  szerint  lennie  kellene ;  minek  követ- 
kezésében a  nemzetnek  mind  adó-  mind  védő-tehetsége  parányi  lesz, 
s  a  csupa  salus  publica  keresése,  de  visszás  keresése  miatt,  a  legelső 
megtámadó  előtt  az  ország  minden  kapui  tárva  lesznek ;  az  isteni 
gondviselés  által  tán  fentartott  békesség  idejében  pedig  az  ország 
minden  erei  fagyva  maradnak. 

„De  nem  a  mostani  időre  kívánja  a  salus  publica  az  egyes 
birtokosak  áldozatit,  t.  i.  kárát,  hanem  a  jövendőre."  így  szólnak 
tovább  ;  s  ekép  a  jövendő  veszélynek  akarják  elejét  venni,  azaz  :  —  s 
mondjuk  itt  egyenesen  ki  —  az  úgynevezett  nagy  famíliák  fentaitá- 
sát  kívánják  eszközleni. 

-    98    - 


Azonban  lássuk,  feltevén,  hogy  az  úgynevezett  nagy  famíliák 
megtartása  szükséges  az  egésznek  boldogságára,  váljon  czéljaikat  jó 
utón  keresik-e  ?  Ok,  úgy  hiszem,  nem  tagadják  —  mert  máskép  mathe- 
sisi  problémákat  tagadnának  —  hogy  kettőztetett  szorgalom  által 
okvetetlenül  felemeltetik  a  nemzeti  köztőke.  S  ha  ezt  nem  tagadják, 
vagy  legalább  józanul  nem  tagadhatják,  váljon  nem  kénytelenek-e  elis- 
merni azt  is,  hogy  minél  nagyobb  a  közcapitalis,  annál  nagyobbak- 
nak kell  lenni  azon  capitalisoknak  is,  melyeket  minden  egyes  bir; 
s  ekép  világos  axiómának  elismerni,  hogy  a  fejtegetésben  lévő  4  tör- 
vény, minthogy  azok  felállítása  által  a  nemzeti  tőke  nő,  legalább  a 
jelenre  nézve  mind  az  egészet,  mind  egyeseket  tekintvén  felette  hasz- 
nos. Ha  pedig  a  jelenre  nézve  hasznosak,  váljon  miért  ne  volnának 
a  jövendőre  is  azok  ?  S  itt  —  esedezem  figyelmért  —  oszlik  el  azon 
út,  melynek  egyik  ága  az  országlás  valódi  alapjához  vezet,  a  másik 
ellenben  végkép  a  legarachneibb  hálókba  bonyolít. 

Minden  a  mi  supererogatum,  ha  eleinte  neveli  is  a  tehetséget, 
előbb-utóbb,  de  bizonyos  idő  leforgása  után,  azt  megint  módnélkül 
csökkenti ;  s  ekép  eldönthetlen  bizonyos,  hogy  minden  természet- 
elleni ösztön  a  reactiónak  —  fájdalom  !  korántsem  eléggé  kifejtett  — 
principiumi  szerint  a  legerősb  morális  vagy  physikai  testet  is  végkép 
megrontja.  De  a  test  ereinek  rendes  folyása,  minden  functiók  nor- 
mális állapotja,  a  mi  nem  egyéb,  mint  „egészségi  súly",  nem  supere- 
rogatum, s  mind  az,  a  mi  azt  eszközli,  korántsem  természet-elleni 
ösztön,  hanem  megint  egyenesen  a  hazai  egésségnek,  jólétnek  s 
erőnek  belső  nagyobbítása. 

Valódi  alapja  az  országiásnak  tehát  az,  hogy  az  nem  csak 
soha  meg  ne  támadja  s  csorbítsa  a  hon  belső  egésségének  s  erejének 
tömegét  —  massa  — ,  hanem  azt  minden  módon  nagyobbítni  töre- 
kedjék ;  a  mi  más  szavakkal  ez :  mindig  csak  kamatibul  éljen  és 
tőkéibül  soha  se;  s  e  szerint  ezen  utolsókat  annyira  nevelje,  hogy 
az  elsőkbül  el  is  élhessen. 

Már  ezek  után  azon  kérdés  támad :  váljon  a  fejtegetésben 
lévő  4,  de  kivált  az  utolsó  törvény  természet-elleni  ösztön,  t.  i. 
supererogatumot  okoz-e  ?  Mit  felelhetni  erre  ?  Semmi  egyebet  —  s  itt 
hivom  Montesquieu,  Smith,  Young,  Franklin,  William  Pe'in,    Roscoe 

s  több  mások  dicső  árnyékit  bizonyságul,  mit  felelhetni  ?  —  Semmi 
egyebet,  mint  hogy  csak  az  fogja  a  hiteli  áldás  felállítását,  a  feuda- 
lisi  bilincsek  kettétörését,  a  haza  minden  lakosinak  legnagyobb  szor- 
galomra, s  ekép  legbizonyosb  boldogságra  ébredését  természet-elleni 
ösztönnek  tartani,  ki  viszont  a  Tisza  partjait  kieseknek,  honi  mocsárink 
kigőzölgésit  egésségeseknek,  útainkat  jóknak,  vizeinket  korlátozottak- 
nak, pusztáinkat  virágzóknak  s  a  t,  s  ekép  honunkat  úgyis  felette 
jó  rendezetünek  tartja,  s  ki  a  szinte  már  csak  csupa  abususokbul 
álló  manipulatióinkat,  mint  semmihez  hozzá-nem-járulásunkat,  a 
domesticának  oly  igen  nemes  kezekben  annyiszori  elolvadását,  a 
szántóvetőnek  annyiakban  naprul-napra  szorosabb  korlátok  közé 
szoríttatását  és  számtalan  eféle  dicsőségeket  tagadni  mer;  vagy  a  ki 
mind  ezeket  az  egésségnek  már  úgyis  oly  igen  nagy  erőtül  pezsgő 
symptomáinak  itéli,  hogy  egy  kissé  még  több  ösztön  —  mely  azon- 
ban semmi  egyebet  nem  tenne,  mint  mocsárinkat  szárítná,  porainkat 
öntözné,  Dunánk  medrét  mélyebbre  vájná,  törvényinket  és  szokásin- 
kat  rozsdáiktul  s  penészeiktül  kitisztítná,  s  csak  efélét,  de  igaz  szám- 
talan ilyest  eszközlene,  —  az  egészet  hyperstheniába  hozhatná,  s  azt 
gyuladás  által,  melyet  most  a  sok  homokiapály,  székes  tó  s  berek- 
nem  enged,  végkép  megsemmisítné  ! 

Ki  fogja  azonban  ily  okoskodók  sorába  tartozónak  vallani 
magát?  Azt  hiszem  egy  igazságos  s  józan  ember  sem;  mert  az  töké- 
letesen arrul  lesz  meggyőződve,  hogy  mi  magyarok  még  annyira 
vagyunk  a  valódi  honi  egesség  határjátul,  mennyire  áll  a  sthenia  a 
hyperstheniához ;  s  ekép  —  mondjuk  ki  egyenesen  —  mind  morális, 
mind  physikai  létünkre  nézve  a  legnagyobb  szánakozást  gerjesztő 
astheniában  sorvadunk ;  s  ekép  legszentebb  kötelességünk :  éjjel- 
nappali fáradozással  eszközleni,  s  ha  kellene  még  szivvérünkön  is 
megvásárlani  a  honi  egesség,  erő  s  boldogság  nagyobbításának  áldá- 
sát Ez  pedig  csak  úgy  létesíttethetik,  ha  a  bátorságos  ingatlan  tulaj- 
don mindenkinek  megszerezhetési  köréhez  van  csatolva,  t.  i.  ha  a 
hitel  felállíttatik,  az  aviticitas  a  fiscalitással  eltörültetik,  s  a  tagos 
világnak  akármily  részében  született  fia,  Hunniában  ingatlan  tulaj- 
dont, mint  valóságos  sajátot  birhat.  ^ 

Ha  ezen  törvények  felette    jő    befolyással  lennének  az  egészre 

nézve,  s  nemcsak  a  jelenre,  minthogy  felállítások  nem  természet-elleni 
ösztönt  okozna,  hanem  egyenesen  a  honi  egesség,  erő  s  boldogság 
tökéjét  emelné  magasbra :  kérdem,  mikép  s  miért  volnának  s  lehet- 
nének azok  veszedelmesek  a  földbirtokosokra  nézve,  kiknek  birtoki- 
bul  áll  összeleg  a  haza?  S  ha  ezekre  nézve  nem  volnának  károsak 
—  a  mi  lehetetlen,  mert  a  közjó  legközelebb  s  hathatósblag  éri  azokat 
kik,  úgyszólván,  a  közbirtokban  egyenesen  osztoznak  —  váljon 
mikép  gátolhatnák  a  legnagyobb  birtokosak,  t.  i.  az  úgynevezett 
nagy  famíliák  fentartását?  Éppen  oly  keveset,  mint  a  virágzó  fiatal- 
ság a  jövendő  aggkornak  nemcsak  nem  árthat,  sőt  ennek  annál 
hosszabb  életet  igér,  minél  virágzóbb.  Mibül  az  következik,  hogy 
azok,  kik  a  földbirtokosok  jelenkori  hasznát  azért  gátolják,  hogy 
annál  tovább  s  biztosabban  felmaradjanak  utóik,  egy  cseppet  sem 
tesznek  bölcsebben,  mint  ha  valaki  egy  test  életét  az  által  gondolná 
ós  reméllené  hosszabbítni,  hogy  annak  érverését  60-rul  30-ra  lassítná, 
emésztését  7  órárul  14-re  hosszabbítná  s  a  t,  azaz :  annak  életét 
valóságos  hervadásra  szorítná.  S  ha  ez  áll,  akkor  nem  tagadhatni, 
hogy  mostani  systemánk  nemcsak  nem  jó  s  helyes  a  nagy  famíliák 
valóságos  megtartására,  hanem  felette  rossz  és  helytelen,  ha  nóta 
henc  a  familiai  conservatiót  nem  akarjuk  praeservatióval,  t.  i.  egy 
puszta  régi  név  minden  egyéb  becsnélküli  betűrendjének  fentartásá- 
val  összezavarni ;  s  ekép  az  említett  4,  de  kivált  utolsó  permissiv  tör- 
vénynek felállítása,  még  azon  hiedelemnek  sincs  ellenére,  hogy  az 
úgynevezett  nagy  famíliák  fentartása  szükséges  az  egésznek  boldog- 
ságára, mert  világos,  hogy  azok  a  javaslóit  systema  után  sokkal 
jobban  conscrválhatják,  s  ekép  conserválandják  is  magokat,  mint  a 
mostani  fejletlen  systema  alatt. 

S  váljon  mi  megint  ezen  elfogultság  oka,  mely  a  közönséget 
c  tárgy  körül  tökéletes  sötétségben  tartja  ?  Semmi  egyéb,  mint  orszá- 
gos embereink  legnagyobb  részének  járatlansága  a  reactiók  törvényi 
körül  —  —  mely,  mint  fentebb  érintem,  felette  fájdalmas,  s  a  közön- 
ségre nézve  kimondhatlan  káros. 

A  mostani  fejletlen  systema  által  tagadhatlan  sokan  conser- 
váltatnak,  s  ez  módnélkül  szembe  szökik ;  de  bezzeg  annyival 
többen  rontatnak  is  meg,    s    ez    ismét    a    közönséges    figyelem  elöti 

észrevehetlen ;  s  ím  ez  kifejtése  az  e  tárgy  kórülti  elfogultság 
valódi  okának ! 

Minden  engedékeny  s  lágy  törvény  okvetetlenül  éppen  ezen 
most  említett  effectust  szüli.  Tiz  bűnös  s  gondatlant  directe  kimé!, 
ellenben  száz  ártatlant  és  szorgalmatost  indirecte  büntet.  Egy  nagy 
familiabeli  tékozlót  p.  o.  mindenek  felett  pártol,  ellenben  annál 
keményebben  sújtja  vagy  a  közönséget,  vagy  azokat,  kik  birtokát 
átvették  ;  a  közönséget :  ha  az  új  birtokosok  bátortalan  tulajdonokat 
parlagon  hagyták,  a  mi  által  a  nemzeti  tőke  csonkult ;  az  új  birtokoso- 
kat pedig :  ha  azok  a  jól  s  szorgalmatosan  műveltet  megint  kiadni 
kényteleníttettek.  Meglopja  valaki  a  domesticát:    s    az  engedékeny  s 

lágy  törvény  feloldja ;    de  váljon  mit  okoz  ?    Hogy  e  dolog 

végkép  oly  közdivatu  lesz  —  a  mit  az  ebbeni  szomorú  tapasztalás 
nyilván  bizonyít,  mert  szinte  alig  van  vármegye  a  tagos  hazában, 
mely  eféle  égető  szégyentül  tökéletesen  szűznek  mondhatná  magát  — 
hogy  midőn  még  a  pirulástul  is  elszokott  bűnösök  legyeztetnek,  a 
helyett,  hogy  valami  kellemetlen  dilemma,  sőt  trilemma,  vagyis 
inkább  négyágú  tetralemma  közé  állíttatnának,  vagy  inkább  függesz- 
tetnének,  ezernyi,  sőt  milliói  adózók  büntettetnek  legkeményebben ; 
mert  a  már  egyszer  is  nehezen  fizetett  adó  helyett,  sokszor  annak 
másodszor  fizetésére  is  szoríttatnak.  S  igy  számtalan  példa  azt 
mutatja  nyilván,  hogy  a  rosszat,  lágyvelejüt,  tanulatlant  s  gondat- 
lant ápoló  törvény,  midőn  e  szép  társaságnak  néhányit  tán  meg- 
menti —  s  csak  tán,  mert  ez  is  kérdés  —  minden  bizonynyal  szám- 
talan jót,  okost,  tanultat  s  gondost  szünetlen  büntet;  s  ekép  nem  az 
élet  elvének,  de  a  rom  Istenének  állít  oltárt. 

Vizsgáljuk  ezen  oly  felette  fontos  tárgyat,  mely  körül  az 
ország  virágzó  vagy  hervadozó  jövendője  forog,  még  közelebbrül 
practice  : 

Az  ellenfél  azt  mondja :  „Ujítházi,  habár  ma  mindenét  eladja  is, 
nemzetségét  még  sem  ronthatja  meg,  mert  legkésőbb  utója  is  vissza- 
szerezheti jószágit." 

Erre  én  példával  akarok  felelni.  A  magyar  birtokos,  akár  nőt- 
len, akár  házas,  vagy  akármily  körülmények  közt  van  is,  vagy  famí- 
liájáért hona  fide  aggódó,   vagy    szántszándékkal    nem    gondoskodó, 

vagy  eszes  és  szorgalmas,  de  szegény  és  szerencsétlen,  vagy  esztelen 
s  korhely.  Ugy  hiszem  több  vágy  kevésb  módosítással  szinte  csak 
ezen  négy  árnyékozatra  oszthatni  a  magyar  földbirtokosokat  általá- 
ban. Ha  ez  áll,  akkor  azt  vagyok  erősítni  bátor,  hogy  nemcsak  az 
egész  közönség  nyer  javaslott  systemám  elfogadása  következésében, 
hanem  egyenesen  a  nagy  famíliák  is ;  pedig  a  közönség :  a  nemzet 
tőkének  systemám  szerint  okvetetlenüli  felemelése  után,  többek  közt 
az  által  legfőkép,  hogy  a  birtokosaknak  egy  része  el  fogja  vagyonát 
adni,  melyet  ma  adósságokba  fulaszt,  s  ekép  sok  vidék  művelés  által 
fog  virágozni,  mely  ma  vadságban  hervad,  minthogy  az  tehetetlen 
vagy  gyáva  kézbül  tehetős  s  gondos  kézre  menend  át,  s  a  szeren- 
csétlen vagy  gyönge  velejü  birtokosak  helyökbe  szerencsésbek  s  erősb 
velejüek  fognak  ülni,  a  mi  —  én  legalább  úgy  hiszem  —  a  közön- 
ségre nézve  nemcsak  nem  valami  szerencsétlenség,  melyen  búsulni 
kellene,  sőt  inkább  oly  nagy  szerencse,  melyen  eléggé  örülni  nem 
lehetne  ;  s  ez  a  közönség  legnagyobb  nyeresége !  A  mi  pedig  a  nagy 
famíliák  hasznát  illeti,  bármily  esetet  s  összeköttetést  képzeljünk  is 
magunknak,  azt  fogjuk  találni,  hogy  a  mai  systema  alatt  azok,  kik 
tudnak,  s  nem  illusorie,  de  valósággal  segítni  magokon,  úgy  állnak 
azokhoz,  kik  magokon  segítni  nem  tudnak,  mint  1 :  10-hez ;  a  javított 
systema  után  pedig  viszont  a  magokon  segíthetők  állnának  a  mago- 
kon nem  segíthetőkhez  úgy  mint  10 :  l-hez. 

Tegyünk  fel  —  s  ez  a  legközönségesb  eset  —  egy  negyven  esz- 
tendős feleséges  embert,  kinek  sok  gyermeke  van,  s  ki  egy  fecsérlő 
atya  után  éppen  most  lép  roppant  jószágiba,  melyek  90  ezer  jövedel- 
met hoznak,  melyeken  azonban  szinte  ll/8  millió  adósság  fekszik. 
Képzeljük  őtet  jó  atyának,  eszes  és  becsületes  embernek;  váljon  mit 
fog,  vagy  inkább  mit  képes  tenni  mostani  pénzbeli  systemánk  után  ? 
Legjobb  siker  után  se  többet,  mint  hitelezőit  annyira  megnyugtatni, 
hogy  tőkéiket  ne  mondják  fel,  s  minden  lehető  reductio  s  éjjel-nap- 
pali fáradozások  következésében  azt  eszközleni,  hogy  jószági  tán  10 
ezernél  több  jövedelmet  nyújtsanak.  S  itt  el  van  határozva  sorsa, 
mert  ezen  állapotbul  maga  magát  ki  nem  mentheti;  s  abban  mind- 
addig fog  szegénykedni  feleségével,  kisdedivei,  tán  unokáival  is,  mig 
abbul  egy  véletlen  vagy  Deus  ex  machina  fel  nem  emelendi  őt,  vagy 

viszont  a  legkisebb  szerencsétlenség  vagy  övéinek  gondatlansága 
egészen  tönkre  nem  rántandja  le.  A  jószágnak  —  melyet  eszközlő 
tőke  nélkül  nagyobb  jövedelemre  nem  birhat  —  egy  részét  eladni, 
Ítélete  szerint  legjózanabb  volna,  mert  azon  10  ezer,  melyet  nagy 
munka  után  általányosan  a  jószág  jövedelmibül  megmenthet  —  a 
többi  kamat  fizetésre  menvén  —  úgy  is  oly  kevés,  hogy  alig  pótolja 
ki  a  nagy  számú  háznépnek  csak  legsürgetőbb  szükségit  is;  s  ekép, 
minthogy  se  jószág-javításra,  sem  amortisatióra  nem  marad  semmi, 
nincs  ok,  hogy  ezen  stagnatio  ezer  esztendő  előtt  megszűnjék,  mert 
a  szerencsés  non  putarem  felette  kényes  és  ritka  madár;  ám  de  van 
•lég  ok,  hogy  az  említett  stagnatio  tökéletes  dissolutióba  menjen  át, 
minthogy  baj,  galiba,  elbomlás  és  szerencsétlenség  az  embernek  min- 
dennapi leghívebb  vendége,  melynek  soha  sincs  híjával  a  ház.  Józani 
—  legyen  tán  ez  neve  —  mindent  fog  próbálni,  hogy  e  kellemetlen 
állásbul  kiláboljon.  10  ezer  forint,  igaz,  szép  jövedelem,  de  annyi 
jószág  után,  egy  nagy  famíliának,  melyektül  annyit  vár  a  haza,  a 
közönség  —  s  tán  némi  jussal  —  felette  parányi ;  s  Józani  elkesere- 
dett érzéssel  hagyja  folyni  az  időt  mint  foly ;  s  nem  mert  az  élet  leg- 
több kellemeirül  le  kell  mondani  magának  s  házfeleinek :  hanem  mivel 
hazájának  dolgait  se  directe,  se  indirecte  hathatósan  nem  szolgálhatja, 
nem  emelheti  magasbra;  directe  nem,  minthogy  ideje  saját  dolgai 
után  perdül  le,  s  tehetlensége  miatt  se  jószágit  a  közjóért  virágoz  - 
tatni,  se  ahoz  egyenesen  járulni  nem  képes;  indirecte  pedig,  mivel 
kisdedibül  korántsem  nevelhet  oly  minden  oldalrul  csinosult  polgáro- 
kat a  hazának,  mint  a  milyeneket  a  közönség  a  nagy  famíliák  sorá- 
bul  méltán  várhatna,  s  kik,  ha  a  pusztán  teremnek,  soha  nem  fejlőd- 
hetnek ott  ki  hozzájok  illő  s  honosikat  sikerrel  szolgálható  tulajdo- 
nokra. Az  életnek,  vüágnak,  tapasztalásnak  árjaiban  kell  azoknak 
valódi  kincsért  megvíni;  s  kitisztult  isméretik  s  nemesbült  érzelmik 
által  magasbra  emelkedve,  a  honnak  igazi  nemeseivé  válni.  De  Józani 
se  nevelésre,  se  utazásra  nem  költhet ;  s  így  a  véletlenen  s  természeti 
hajlandóságon  kivül,  egyéb  szinte  nem  is  határozza  el  fiainak  —  ti. 
a  nagy  famüiabeli  ifjaknak  —  characterét,  életmódját,  belbecsét,  azaz 
igazi  értékét.  Józaninak  vérzik  szive,  —  a  mi  azonban  a  kegyetlen 
sícmát  nem  lágyítja,  mert  makacson  áll  ez  minden  becsületes  mód 

ellen,  mely  szerint  ó  magán  8  magáéin  segíthetne.  „Hiszen  más 
hazákban  4-ért,  s  3-ért  is  kapnak  elég  tőkét ;  miért  nem  kaphatnék 
hát  én  is  ?*  Ekép  esdeklik  végkép  Józani. 

Mire  a  vén  systema  viszont  igy  felel  :„Mert  a  famíliákat  conserválni 
kell,  s  ezen  okbul  nem  engedhetem  a  hitel  felállítását;  minek  követ- 
kezésében, igaz,  te  nemcsak  4,  de  még  10-ért  sem  kapsz  biztos  pénzt ; 
de  ennek  még  is  úgy  kell  lenni,  mert  a  saluspublica  ezt  úgy  kívánja !* 

Józani.  „Azt  hallom  más  hazákban  szívesen  vesznek  jószágot, 
ha  az  csak  3  perczentet  hoz  is  bé,  ámbár  a  művelésnek  már  felette 
magas  polczán  állnak  ;  váljon  miért  nem  adhatnám  én  el  fejletlen 
jószágimnak  legalább  egy  részét  3  percenttel  számlálandó  summáért, 
a  mi  által  tüstént  segitnék  magamon  s  magaméin?* 

A  vén  systema.  „Ez  mind  igaz,  s  te  nem  adhatod  el  jószágidat 
3-mal,  sőt  6-tal  is  nehezen,  nem  tagadom,  mert  bolond  volna,  ki  meg- 
venné ;  de  én  ezt  mély  bölcseségemben,  melyet  te  nem  foghatsz  meg, 
készakarva  tettem,  mert  az  aviticitast  s  fiscalitast  állítottam  fel,  mint- 
hogy a  famíliákat  conserválni  kell.* 

Józani.  „Ha  pedig  kis  darabokra  osztva,  100,  200  holdként 
adhatnám  el  jószágimnak  most  teljességgel  hasztalan,  messze,  kézen 
kivül  fekvő  részecskéit,  még  szaporábban  léphetnék  a  legnagyobb 
rendbe  s  vagyonosságba  ;  mert  jobbféle  szántóvetők  100  s  több  forin- 
tot szívesen  adnának  egy-egy  holdért  —  melyek  előttem  most  szinte 
semmi  becsüek,  mert  szinte  semmit  sem  hoznak  be  —  ha  azokat 
háboritlan  s  teljes  jussal,  mint  sajátot  bírhatnák ;  s  én,  midőn  soknak 
boldogsági  talpkövét  megvetném  és  számtalan  szorgalmas  háznép 
haladásának  legédesb  áldásai  közt  élnék,  egyszersmind  magamat  is 
rövid  idő  alatt  úgy  annyira  felsegítném,  oh !  hogy  oly  ifjakat  állítnék 
akkor  elő,  kik  az  „aristos"  —  legjobb  —  nevet  oly  igazán  érdemiének 
meg,  hogy  ez  által  megbékülendnének  az  aristokratiával  annak  leg- 
elszántabb ellenségei  is.* 

A  vén  systema.  „Te  felette  veszedelmes  ember  vagy,  mert  oly 
sophismákat  gördítesz  elő,  melyeket  magam  is  axiómáknak  tartani 
vagyok  kénytelen.  De  azért  az  engemet  nem  convincál ;  hiszen  nekem 
azt  jobban  kell  ex  officio  tudnom,  mi  jó,  mi  nem  a  közönségnek, 
mert  oly  igen  vén  s  ekép  felette  bölcs  vagyok ;  s  azért  nem  is   enge- 

-    105    - 


dem,  hogy  magyar  nemesen  kivül  még  valaki  más  is  birjon  ingatlan" 
tulajdont  Magyarországban.  Ah,  még  most  is  sinylődöm  utána,  hogy 
1799-ben  a  polgári  telkek,  s  csupa  abususok  által  még  a  szőlők  is 
némileg  kicsúsztak  atyai  kezem  alul.  Igaz  ugyan,  hogy  azok  most 
iránylag  igen  virágzók ;  de  éppen  azért  van  már  bennök  a  halál 
magva  (!)  Ily  hervadásra  s  tán  még  nagyobbra,  nem  engedem  hanyat- 
lani az  úgy  is  igen  gazdag  s  oly  szép  hazát ;  s  ekép  tartsd  meg  csak 
te  is  jószágidat  csorbátlan,  mert  a  salus  publica,  a  nagy  famíliák 
conservatióját,  mint  conditio  sine  qua  non-t  megkívánja." 

Józant.  „Hiszen  én  nem  óhajtok  egyebet,  mint  hogy  famíliám 
velem  együtt  conserváltassék  ;  s  azt  hiszem  :  éhez,  kegyelmességednek 
önszabta  törvényei  szerint  némi  kis  jussom  tán  nekem  is  van ;  mert 
hószakálu   eldődim   egyike  már  Kupa  alatt   vitézkedett,    szép-anyáim 

egyike  pedig  Gisellának  udvarában volt,  s  ekép  ha  famíliám 

nem  nagy  is,  nem  tagadhatni :  legalább  módnélkül  hosszú  ;  de  mind  a 
mellett  úgy  élünk  egy  rakáson,  sivatag  homok  buczkák  közt  sze- 
génykedve, s  inkább  mint  egy  foetus  égettborban  praeserválva,  mint- 
sem egy  nagy  família  conserválva,  mintha  a  vén  systema  egészen 
megfelejtkezett  volna  rólunk ;  s  tisztelet,  becsület,  de  erre  mit  tud 
felelni  kegyelmességed  ?" 

A  vén  systema.  ^Látszik  mindent  fejtegető  s  rostáló  nyugtalan- 
ságodba, hogy  ébren  utaztál  s  figyelemmel  olvastál,  s  ekép  ujitások 
mérgével  teli  vagy  úgy  annyira,  hogy  semmi  józan  distinctiót  sem 
tudsz  többé  tenni.  Nem  jut  eszedbe,  hogy  te  gondos  atya,  eszes  és 
becsületes  ember  vagy,  s  igy  minek  neked  a  segítség !  S  lásd,  itt 
tűnik  ki  felette  nagy  bölcseségem  egész  glóriája !  Mert  ha  fecsérlő, 
tompa  eszű  s  nem  igen  szoros  lélekisméretü  volnál,  mindjárt  éreznéd 
atyai  kezemet.  Legelőször  is  nem  fizetnéd  kamatidat,  s  paizsom  alatt 
volnál ;  moratóriumot,  sequestrumot  kérnél,  s  lVs  milliói  adóssá- 
gidat  felével  hoznád  rendbe,  de  csak  rendbe,  mert  ezt  sem  fizetnéd 
mind,  quia  qui  habét  tempus,  habét  vitám :  s  ekép  idővel  megint 
lehetne  alkudozni,  s  én  mindenütt  s  mindenben  pártolód  volnék.  Hát 
ha  még  a  majorátus  malaszti  alatt  volnál ;  oh  akkor  látnád  még,  mily 
gonosz  kis  Bosco  vagyok  én." 

Júzani.  „Ily  áron  nem  kívánok  conser-vatiót  inkább ." 

A  vén  sysíema.  „Hallgass  balgatag  érzelgő  —  —  nem  tudod,  mit 
beszélsz ;  az  igazi  nagyságrul,  valódi  halhatatlanságrul  (! ! !),  nincs 
legtávolabb  sejdítésed  is,  mert  ámbár  meglehet,  sőt  hihető,  hogy  egy 
ideig  szegénykedés  után,  te  háznépeddel  együtt  végkép  el  fogsz  pusz- 
tulni, az  mind  semmi,  s  azt  ne  bánd ;  mert  ha  utoljára  tűzzel,  vassal, 
éhséggel  kiostromlanak  is  régi  aviticumidbul,  s  te  tieiddel  együtt 
czigány  sorsra  kerülsz  is,  ez  semmit  nem  tesz,  mert  büszkén  kiált- 
hatsz fel,  1-ső  Ferencz  franczia  királyként :  Minden  oda  van  a  becsü- 
leten —  de  bocsáss  meg,  összezavartam,  nem  a  becsületen  :  de  a 
juson  kivül.  S  igy  élhetsz,  ha  győzöd  s  birod  sok  évig,  örök  jusod- 
nak  oly  igen  kellemes  tudatjával !  S  ha  gyermekid,  unokáid,  utóid, 
legkésőbb  maradékid  is  csak  úgy  élnek,  mint  te,  az  semmi,  éppen 
semmi !  mert  a  legvégsőbb  ivadékod  is,  ha  pénzt  tud  szerezni  magá- 
nak, a  mit  egyébiránt  magam  sem  tudom  mikép  eszközlend;  —  ezt 
azonban  lássa  ő,  s  aztán  találhat  egy  kincset  —  akárkit  is-  kifüstöl- 
het, vagy  valami  mód  csak  kipiszkálhat  habár  századok  előtt  elkallott 
aviticumábul.  S  im  ezen  találmány,  mely  csudálatos  bölcseségem  leg- 
fényesb  tanuja,  az  örökség  ideájához  legközelebb  viszi  a  nagy  famí- 
liákat; mert  ha  végkép  bizonyos  okoknál  fogva  mindig  pőrén  járnak 
is,  megmarad  azért  mindaddig  jusok  s  nevök,  mig  a  nap  nappal  s  a 
hold  éjjel  világít.  S  ezen  áldást,  mely  alatt  még  te  gyáva  érzelgő  is 
bátran  nyughatol,  félre  értned,  legnagyobb  háladatlanság.  S  most 
kikérem,  egy  szót  se  többé!" 

Ennél  hozzak-e  még  több  példát  elő  annak  megmutatására, 
hogy  a  mostani  pénz  és  vagyoni  systema,  midőn  egyen  segít,  kilencz- 
nek  árt  ?  Ámbár  kész  vagyok  ezen  irányban,  mint  1 :  10-hez  áll,  min- 
den esetre  s  minden  felszólításra  megfelelni,  azért  még  sem  hiszem 
azt  szükségesnek ;  mert  azon  fatális  effcctus,  melyet  tagadni  s  mely- 
nek ellentmondani  lehetetlen,  azt  mutatja  nyilván,  hogy  egy  felette 
termékeny  ország  szinte  csak  500  ezer  lakos  közt  van  felosztva,  s  azok 
legnagyobb  száma  oly  igen  szegény,  hogy  majd-majd  csak  tiszta  lelki 
táplálékra  lesz  szorílva,  sőt  a  legnagyobb  famíliáknak  tán  fele  már 
nem  sokkal  bír  többet,  mint  „semmit",  vagy  —  a  mi  még  rosszabb  — 
csak  „idegent." 

Az  egész  tárgy  philosophiája  tehát  azon  alapul,  hogy    a   mos- 

tani  systema  szerint  a  famíliák  nevét  s  jusát  tovább  fentarthatni 
ugyan,  mint  akármily  más  systema  szerint,  de  igazi  aristokratai  fényök 
—  t.  i.  valódi  becsök  fentartására  a  systemát  valóban  hathatósan 
javítni  kell.  Most  éppen  oly  könnyen  megkárosíthatja  az  esztelen  maga 
magát  vagy  nemzetségét,  mint  akármily  systema  alatt !  mert  egy. 
adósságokban  végkép  elmerült  jószág  nem  tulajdon,  hanem  a  tulaj- 
donnak csak  keserű  gúnya ;  de  bezzeg  nem  segíthet  a  jóakaró,  gon- 
dos s  eszes  se  magán,  se  övéin ;  s  ekép  az  életnek  oly  sok  és  szü- 
netnélküli csatái  közt,  a  vén  systema,  féltében,  hogy  a  gyávák  meg- 
fordulnak, keverve  jóra,  rosszra,  bátorra,  félénkre,  eszesre,  esztelenre, 
kivétel  nélkül  egyiránt  rakja  törpesztő  lánczait;  s  igy  midőn,  igaz,  a 
kisebb  s  rosszabb  részt  tartja-tartja  egy  kissé  a  futastul,  akadályozza 
egyszersmind  a  nagyobb  s  jobb  résznek  szabad  mozdulásit,  s  igy  a 
boldogtalan  hazát,  egy  nagy  vesztett  csatatérré  kárhoztatja ! 

Én  egyenesen  megvallom,  hogy  testestül-lelkestül  az  aristokra- 
üai  princípiumnak  pártolója  vagyok ;  de  nem  ám  —  s  erre  kérek  figyel- 
met —  a  szónak  elfacsart  s  elrútított,  hanem  annak  valódi  kellő 
értelme  szerint  A  jónak  ereje  csak  szerencsét  s  boldogságot  szülhet. 
Aristocratáskodni  pedig  semmi  egyebet  nem  jelent,  mint :  „a  legjobbak 
kormányát",  hol  t.  i.  egyedül  az  ész,  igazság  s  erény  isteni  parancsolnak ; 
s  ekép  ha  fejdelemtül  lefelé  mindenki  egyenlőn  csak  ezen  mennyei 
biroknak  engedelmeskedik,  óh  akkor  elmulhatlan  szerencse  fénylik  s 
boldogság  ragyog,  a  máskép  gyászba  borult  hazának  szirtéi  s  lapályi 
felett.  — 

Engedelmeskedjünk  csak  mindnyájan  ezen  most  említett  isteni 
magzatok  szent  szavainak,  akármily  magas  vagy  alacsony  lépcsőrül 
zengjenek  is  azok  hozzánk:  jobban  s  módnélkül  sikeresben  fentar- 
tandjuk  azon  aristocratiát,  mely  az  emberiségre,  hervasztó  fény  helyett, 
a  kellemek  minden  virágit  biztosabban  hinti,  mintha  álhiedelminkben 
az  „aristos"  nevet  egy-egy  nemzetségre  fogjuk,  mely  becsnélküli  hiú 
elbizottsága  által  az  aristocratiának  szent  értelmét  úgy  annyira  elrú- 
titja,  hogy  az,  s  ekép  a  legszentebb,  végre  közgyűlölség  s  közönséges 
megvetés  tárgyává  sülyed. 

Becsültessék  az  aristocratia  mindenek  felett,  t.  i.  becsültcssék 
az  ész,  igazság  s  erény  dísze  mindenütt  s  mindenkor,  akár   a   fejdc- 

lem,  akár  a  legutolsó  jobbágy,  akár  a  legvénebb,  akár  a  legifjabb 
halhatatlan  lelkét  ékesíti  is  az. 

Ezen  aristokratiák  fentartását  —  melyhez  magasodni  minden 
becsületes  ember  a  legerősb  ösztönt  érzi  keblében  —  csak  úgy  esz- 
közölhetni legbiztosabban,  ha  a  kérdésben  lévő  4  törvény  morális 
effectusa  —  mirül  itt  még  szó  sem  volt,  ámbár  ez  a  legfőbb  —  az 
egész  közönséget  nagyobb  vagy  kisebb  mértékben  az  öntudat  s  lélek  - 
isméretnek  azon  büszkesége  s  férfiúi  szerénysége  közé  állítja,  mely 
szerint  a  sorstul  megajándékozott,  véletlen  elsőségit  az  által  törekedik 
túl  emelni  a  köz,  de  természetes  irigység  határin,  hogy  szerzett  elsősé- 
gei a  véletlenül  nyerteket  messze  felül  haladják ;  a  mostohább  termé- 
szet fia  pedig  szintúgy  s  viszont  tenyere,  esze,  állhatatos  s  tiszta 
erkölcsű  szorgalma  által  iparkodik  helyre  állítni  azt,  a  mit  neki  a 
véletlen  megtagadott ;  szóval :  ha  a  hitel  mindenkire  nézve  egyenlően 
szent,  s  a  szó  annál  sérthetlenebb,  minél  szerencsésb  szülöttje  a  sors- 
nak monda  ki  azt ;  ha  nem  a  hosszú,  egymásra  halmozott  évek,  s  tán 
kissé  szárazabb  archívumokban  s  nagyobb  gonddal  praeservált  genea- 
lógiai tabellák  s  efélék  sugározzák  azon  nimbust,  melyben  sok  régi 
törzsök  —  Isten  tudja  miért  —  még  most  is  ül,  ámbár  az  naprul- 
napra  mindinkább  egy  vastag  ködhöz  lesz  hasonló:  hanem  ha  azon 
varázsló  fény  csak  oly  nemzetségek  körül  von  s  parancsol  szent  ret- 
tegést, édeni  szeretetet,  s  mindennek  hódoló  mély  tiszteletet,  melyek 
nem  hosszú  életsorok,  lopott-idő  bitanglási,  álfényü  sybaritai  lakomák, 
ünneplések  s  az  önségnek  szánakozásra  méltó,  de  még  is  csudálatos 
kifejtési  által  hiszik  magokat  többi  ember  s  honfi-társaik  felettieknek : 
hanem  melyeknek  nemzetségi  genealógiája  csak  az  érdem,  köz  haszonra 
fordított  idő  s  a  polgáriság  erényinek  dicső  láncza  által  van  össze- 
függesztve ;  s  végre,  ha  mindenki  érzi  s  tudja,  hogy  fáradozásinak 
nyitva  áll  az  emberi  szerencsének  egy  legfőbbike,  t.  i.  ingatlan  sajá- 
ton élni  a  házi  boldogság  napjait. 

Ily  morális  közvéleménybül  fakadó  szorgalom  s  az  erénynek 
minden-feletti  tisztelése  állit  egy  országot  az  igazi  aristocratiának  kor- 
mánya alá,  mely  a  fejdelemtül  lefelé  mindenkinek  valódi  szerencséjét 
s  hatalmát,  s  ekép  igazi  hasznát  módnélkül  jobban  és  sikeresben 
■?meli,  mint  egy  elaljasodott  oligarchia  nevelheti  azt,  mely  azt   hisz?  •' 

..minden  és  mindenki  neki  van  lekötelezve,  ő  pedig  semminek  és 
senkinek." 

S  ily  moralitás  kifejtése,  mely  egyedül  józan  törvényeknek  lehet 
gyümölcse,  hozza  végkép  az  egészet  a  lehető  legnagyobb  bátorlét 
körébe  ;  a  mibül  világos  lesz,  hogy  a  salus  publica  nem  egyesek  kárán 
alapul,  melynek  örve  alatt  nemcsak  a  szabadság,  de  még  a  nemzeti- 
ség elnyomatását  is  plausibiliter  eszközölhetni,  hanem  hogy  a  salus 
publica  minden  lakosnak  az  osztó  igazsághoz  közelítő  törvényes  álla- 
potján  nyughatik  csak  kirekesztőleg,  mert  a  törvényes  álláspontot 
félre  magyarázni  nem  lehet. 

Állítsuk  tehát  fel  a  4-ik  törvényt  is ;  és  pedig  két  ellenállhatlan 
okbul.  Legelőször  engedjünk  sziwágyinknak,  s  ne  tagadjuk  meg 
magunktul  azon  kimondhatlan  gyönyörűséget,  t.  i. :  „férfias  öntartásu 
szántóvetőinket  az  emberiség  legszentebb  jusaiba  iktatni"  ;  s  aztán 
fogadjuk  eszünk  tanácsát,  s  nagyobítsuk  minhasznunkért  a  közhasz- 
not, mely  az  eddig  előadottak  felül  a  kormányra  szállna  okvetetlenül 
az  által,  s  itt  pedig  directe,  hogy  a  fundus  contributionis  maga  magá- 
iul naprul-napra  nevekednék,  és  igy  rendesebben  is  fizettetnék;  a 
nagyobb,  kisebb  birtokosakra  pedig  az  által,  mert  közülök  mindegyik 
Vi  vagy  */»-val  rögtön  többet  birna,  mint  ma,  s  tandem  aliquando 
vagy  inkább  „denuo"  igazi  sajátot  bitang  helyett;  a  tehetetlen,  sze- 
gény nemességre  továbbá  többek  közt  az  által,  mert  akkor  szívesen 
adnának  nekiek  a  nagyobb  birtokosak  100—200  holdat  jutalmasan  el, 
vagy  hosszú  bérbe,  midőn  őket  most  birtokikbul  minden  módon 
kipurizálják,  a  mirül  később  világosabban  értekezendem  ;  a  nemtele- 
nekre nézve  végre  az  által,  mert  nekiek  egy  egészen  új  s  tágas  sphaera 
nyittatnék,  „szerezni  s  gyarapodni  becsületes  módon,  s  más  kára  nél- 
kül." Nőne  tehát  a  nemzeti  tőke,  mind  fundusi,  mind  élesztői  erejére 
nézve ;  s  ekép  erősb  lenne  a  királyszék,  fényesb  az  aristocratia,  gaz- 
dagabb a  most  tehetetlen  nemes,  s  —  itt  jól  vigyázzunk  —  megnyug- 
tatva a  nagy  számú  népnek  azon  része,  mely  már  gondolkozik,  töb- 
bet kivan,  s  végre  gátokat  tör,  ha  azok  előtte  jó  s  emberséges  szivü- 
leg  soha  meg  nem  nyittatnak;  azon  része  pedig  a  népnek,  mely  most 
buta  állatként  teng,  gondolkozásra,  combinatióra,  szorgalomra  volna 
felébresztve,  a  mi  által  a  népetlenség  iránti  köz  panasz  tüstént    meg- 

szűnnék,  mert  több  ember  lenne  a  hazában,  s  ekép  több  mun- 
kás  kéz. 

Midőn  azonban  bizonyos,  hogy  egy  embernek  100  font  éppen 
annyi,  s  egy  mérföld  egynek  sem  hosszabb,  mint  a  másiknak  :  azt 
sem  tagadhatni,  hogy  a  törvény  vl-ra  nézve  sem  lehet  könnyebb,  mint 
2?-re  nézve,  s  A  is  csak  annyira  áll  a  törvényiül,  mint  B ;  mibül  ma- 
thematice  foly,  hogy  végkép  a  legerősb  ország  is  egymástul  szakadni 
s  az  anarchia  mindent  kivégző  romjai  alá  omolni  kénytelen,  ha  éppen 
azon  politikai  vétek  s  felségi  vagy  hazai  megbántás  egyikben  köny- 
nyebbre  taksáltatik,  mint  másikban,  s  ha  egy  felekezet,  s  a  sokkal 
kisebb,  közelebb  áll  a  törvényhez,  t.  i.  az  igazsághoz,  mint  a  másik 
nagyobb  rész. 

S  ha  ezen  anomália,  mely  minden  becsületes  ember  előtt  csak 
borzasztó  lehet,  nem  dönté  ki  eddig  azon  országok  sarkköveit,  hol 
még  önkénykedik,  azt  valóban  csak  annak  tulajdoníthatni,  hogy 
azok  nem  éltek,  de  csak  haláli  álomban  szenderegtek,  s  ekép  a  leg- 
nagyobb convulsiókat  szükségkép  okozó  méreg  nem  fejtekezhetett 
ki  bennök. 

Hazánk  —  s  mit  akarjuk  esztelenül  tagadni,  vagy  legsajnosb 
saját  kárunkra  fejünkbül  kiverni  —  már  nagyon  is  felébredt.  S  igy  leg- 
főkép  nemes  igazságérzetbül  s  aztán  önbátorság  kedvéért  legyen 
Hunniában  örök  díszünkre  —  mert  önként  eszközöljük  s  nem  kínsze- 
rítve  —  elhatározva  a 

törvény-előtti  egyenlőség. 

E  próbamunka  egyik  lapján  egyenesen  azt  állítom,  hogy  az 
individuális  szerencse  s  megelégedésnek  talpköve,  az  egész  közönsé- 
get általányosan  tekintve,  nem  valami  relativum,  hanem  valami  töké- 
letesen elhatárzott  positivum,  azaz:  hogy  habár  millió  kivétel  van  is, 
a  józan  embert  rendszerint  még  sem  emelik  se  képzelgési  vagy  szen- 
vedelmi  álmai,  se  felhőkben-úszó  ábrándozási  a  szerencse  s  megelé- 
ged s  némi  magasságú  lépcsőire,  hanem  azokra  kirekesztőleg  csak 
azon  testi  s  lelki  szükségeinek  kielégítése  után  léphet,  mélyek  emberi 
természetének  kifejtett,  vagy  még  lappangó,  de  bizonyos    tulajdonihoz 

elszakíthatlanul  vannak  kötve.  Ezen  theoriának  tökéletesb  kifejtése, 
melyet  a  hihetőségek  szoros  tudományú  számítására  állítok,  azonban 
oly  hosszadalmas,  hogy  azzal  ez  alkalommal  elő  állni  nem  merek ;  s  igy 
arra  vagyok  —  a  hely  szűke  miatt  —  szorítva,  hogy  az  éppen  most 
kérdésben  lévő  törvény  jobb  felvilágosítása  okáért,  themámnak,  t.  i. 
az  individuális  szerencsének  s  megelégedésnek,  legmélyebb  sarkkövét 
minden  előzmény  nélkül  itt  egyenesen  kimutassam. 

Ama  férfiúi  öntudat  „egy  halandó  kegyeiméiül  s  önkényéiül  sem 
fiigni"  ezen  sarkkő ! 

S  ha  mi,  ma  élő  magyar  nemesek  csak  félig-meddig  értjük  is 
jólétünk  philosophiáját,  nem  fogjuk  tagadhatni,  hogy  az  abban  gyö- 
kerezik legmélyebben,  hogy  kirekesztőleg  csak  a  törvény  alatt  állunk. 

A  török  rabszolga  térdelve  igy  remeg  a  mindenható  sultán 
előtt :  „Uram,  fejem  s  mindenem  tied  ;  jó  kedved  kincset,  rossz  ked- 
ved halált  ád irgalmazz  és  kimélj!* 

A  magyar  nemes  ellenben  mély  tisztelettel,  de  állva,  igy  szól 
fejdelméhez:  „Uram,  fejem,  szabadságom,  s  mindenem  tied,  ha  a 
hazai  törvényeket  megsértem  ;  de  személyedtül  csak  kegyelmeket  vár- 
hatok —  —  —  .•  S  ha  ily  correlatióknak  közönséges  következésit 
tekintjük,  azt  fogjuk  látni,  hogy  a  lefolyt  nyughatlan  századok  sir- 
hanti  alul,  számosb  fejdelem  véres  fővel  bizonyítandja  bé  az  önkény- 
nek sokszori  szomorú  végét ;  midőn  a  törvényes  köz  atya  rendszerint 
virágokkal  ékesített  s  nyugalmas  sírboltja  körül  csak  azoknak  szó- 
land  vérök,  kik  azt  hiven  s  örömest  ontották  érette. 

S  ha  kérdezem :  „valljon  ki  szerencsésb,  a  török-e,  vagy  a  magyar 
nemesember?"  —  aHg  van  rá  felelet;  mert  a  módnélküli  különbség 
szinte  összehasonlítást  sem  enged;  ha  pedig  egy  törvényes  királynak 
megelégedési  és  szerencséi  sarkköveit  hasonlítjuk  egybe  :  nem  leszünk-e 
kénytelenek  hinni  vagy  legalább  feltenni,  hogy  az  itt  emiitett  elsőnek 
szerencséje  is  csak  éppen  azon  idomzatban  állhat  egy  törvényes  fej- 
delméhez :  mint  a  milyenben  egy  töröknek  szerencséi  súlya  áll  egy 
magyar  nemeséhez ;  s  tán  ezen  okbul,  mert  egy  sultán  hatalma  s 
ekép  szerencséje  éppen  úgy  függ  a  játszi  véletlen  kényeitül,  mint 
megint  rabszolgájának  léte  az  ő  kényeitül,  s  igy  azon  lánczolat,  mely 
a  török  jobbágyot  török  fejdelméhez  köti   s   viszont,    semmi   egyéb, 

mint  hatalmaskodás  és  félelem,  mely  szerint  nem  fél  a  aultánsemmi- 
tül  és  csak  önkénye  szerint  cselekszik,  ha  nóta  bene  a  véletlen,  a 
Fortuna  neki  kedvez ;  de  bezzeg  a  török  jobbágy  sem  fél  semmitül 
és  csak  vad  indulatja  szerint  cselekszik,  ha  t.  i.  megint  neki  kedvez 
a  véletlen  és  Fortuna;  s  ekép  Törökországban  a  közszerencsének  talp- 
köve egy  castts  fortuitus ! 

A  törvényes  magyar  király  azonban  az  atyai  érzelmek  legszen- 
tebb köteléki  által  kapcsoltatik  nemeseihez  s  mivel  valódi  bizodalom  bizo- 
dalmat, igazi  szeretet  viszonszeretetet,  atyai  gond  fiúi  háladatot  szokott 
szülni,  s  valóban  felette  ritka  kivételekkel  mindig  szül  is :  természete- 
sen foly,  hogy  viszont  egy  törvényes  status  megint  a  fiúi  érzelmek- 
legszentebb  kötelékivel  kapcsoltatik  urához;  s  igy  azon  lánczolat. 
mely  a  magyar  nemesembert  köti  magyar  fejdelméhez.  semmi  egyéb 
nem  lehet,  mint  az  örök  igazság,  viszon-tisztelet  s  közbátorság  gyé- 
mánt láncza,  mely  szerint  a  fejdelem  minden  viszontagságok  közt 
nemeseinek  atyja  marad,  a  nemesek  pedig  a  királyszék  körül  akkor 
állnak  leghívebb  paizsként,  mikor  az  veszedelemben  forog ;  s  ekép  a 
magyar  fejdelem  és  nemes-közti  szerencsének  talpköve  egy  casus 
■positivus. 

Azon  correlatio,  melyben  a  sultán  áll  szolganépéhez  s  ez  viszont 
hozzá,  természet  elleni,  t  i.  az  embernek  természeti  tulajdonival  ellen- 
kező :  mert  ez  mindenek  előtt  megkívánja  a  bátor  létet  s  biztosságot ; 
de  a  török  marul  holnapra  nem  tudja  miért  s  mikor  vészen  búcsút 
feje  mellétül,  vagy  mikor  szorítja  ki  lelkét  testébül  a  zsinór.  S  ezen 
okbul  nem  hiszem,  hogy  minden  véletlen  szerencse,  t  i.  roppant 
szám,  felséges  éghajlat,  leggazdagabb  föld  s  az  Isten  minden  lehető 
anyagi  s  ajándéki  mellett  is  idomlag  annyi  fájdalom,  epedés  s  kétség- 
beesés súlya  nyomta  volna  egy  országot  is,  mint  a  török  birodalmat, 
melyben  a  halál  elve  már  régóta  uralkodik,  s  azt  el  is  rontja  végkép, 
ha  ezen  correlatiók  tovább  is  fenmaradnak.  Azon  correlatio  ellenben, 
melyben  mélyen  tisztelt  Urunk  hozzánk  nemesekhez  s  mi  viszont 
urunkhoz  állunk,  az  örök  természetnek  alapin  nyugszik,  s  ekép  mind 
a  két  résznek  nem  relatív,  de  positiv  megelégedésének  s  szerencséjé- 
nek legmélyebb  sarkkövét  alkotja.  Gond  nélkül  ringathat  minket,  ha 
a  törvényt  nem  sértettük,  nyugalomra  az  álom,  s  a  bátorság  angyala 

biztosan  ütheti  köztünk  lakhelyét  fel ;  urunk  viszont  valósággal  hal- 
hatatlan, mert  védelmére  halni  köztünk  annyi  kész,  s  ha  üt  órája  egy 
szebb  életre,  örökké  fenmarad  emlékezete  hű  kebelben.  S  im  ezen 
összeköttetés  megint  annak  oka,  hogy  Hunnia  annyi  viszontagság 
közt,  t.  i.  csekély  száma,  mostoha  s  tengerpart-nélküli  helyzete  s  a  t, 
szóval  a  természet  és  sorsnak  annyi  mostohasági  közt,  még  is  él,  s 
egy  szebb  jövendőnek  s  erősb  életnek  teli  bimbóját  hordja  keblében 

A  magyar  nemesi  szabadság  talpköveinek  legmélyebbike  a  Po.r- 
tis  I-ae  9-us  philosophiája,  és  semmi  egyéb,  mint  annak  praxisa,  a 
mit  én  itt  szerencse-sarkkő  nevezet  alatt  a  magyar  nemes  s  török- 
közti különbözésnek  jeléül  fejtegetek.  Mig  ezen  törvénynek  tiszta 
szelleme  lebeg  fölöttünk,  s  vagy  mimagunk  nem  facsarjuk  félre,  vagy 
azt  magasb  hatalom  fonákul  nem  magyarázza  vissza,  mindaddig  a 
positiv  szerencsének  s  megelégülésnek  legmélyebb,  legerősb  sarkkö- 
vén nyugszunk,  mert  a  tágas  világon  senkinek  kegyeimétül  s  önké- 
nyétül sem  függünk. 

Mig  fentartjuk  ezen  alapot oh  akkor  a  világi  szerencsé- 
nek legroppantabb  egymásra  halmozása  is  bátran  s  az  egekig  tornyo- 
sulhat fel  boldog  sorsunkon ;  mert  megelégedési  sarkkövünk  nem 
valami  képzelgési,  szenvedelmi,  ábrándozási  s  igy  felette  gyönge  rela- 
tivum,  de  lelkünk  tulajdonában  mélyen  fekvő,  s  ekép  egy  felette  erős 
positivum.  Ha  ellenben  elrontjuk  ezen  alapot,  akkor  a  világnak  leg- 
kisebb kellemei,  bájai  s  kecsei  sem  fognak  emelkedhetni  fölöttünk 
fel,   minthogy  szerencsetalpkövünk  nem  egyéb,  mint  levegő,  köd,  füst. 

Megelégedésünk,  emberi  szerencsénk  talpköve  tehát  a  Partis 
I-ae  9-us. 

S  most  egyenesen  kérdem  az  olvasót,  áll-e,  a  mit  mondottam, 
vagy  nem  ?  Ha  azt  feleli  „nem",  akkor  minden  további  okoskodásnak 
vége  ;  ha  pedig  „igent"  mond,  ekép  folytatom  okoskodásomat : 

A  Partis  1-ae  9-us  ránk  magyar  nemesekre  nézve  oly  égi  malaszt, 
hogy  azt  valóban  úgy  kell  tekintnünk,  mint  védangyalunkat,  ki  ha 
egyszer  elhagy,  „borúra  fordul  a  derű"  s  minden  férfihoz  illő  öröm- 
nek vége.  Legszentebb  kötelességünk  tehát  ezen  mennyei  védnek 
viszon-védjét  venni. 

S  eddig  úgy  hiszem   —   a   mennyire    én   ismerem   a    mag3rar 

nemességet  —  velem  e  szakaszban  a  nagyobb  rész  pontiglan  kenet 
fog.  Már  a  mi  a  módokat  illeti,  melyek  által  ezen  legbecsesb  sajá- 
tunkat örök  bátorlétben  fenn  is  lehessen  tartani,  az  más  kérdés ;  s  itt 
megint  meg  kell  vallanom :  igen  félek,  hogy  honfitársim  nagy  része 
ezen  czél  elérése  végett  inkább  természet-elleni,  mint  természet-szerinti 
módokhoz  lesz  hajlandó  vagy  legalább  „még  most  hajlandó"  nyúlni. 

Egy  bizonyos  könyvben  ez  áll :  „Mily  rőffel  ti  mértek  mások- 
nak, olyannal  fognak  azok  viszont  nektek  mérni."  S  ha  nem  akarjuk 
magunkat  készakarva  s  legfájdalmasabban  megcsalni,  azt  fogjuk 
találni,  hogy  ezen  állítás  valóságát,  t.  i.  hogy  azt  büntetlen  soha  nem 
lehet  megsérteni,  minden  század,  minden  esztendő,  minden  nap,  min- 
den óra,  eltörülhetlen  betűkkel  bizonyítja ;  minthogy  bizodalmatlanság 
bizodalmatlanságot,  gyűlölség  gyűlölséget,  önkény  önkényt,  irgalmat- 
lanság irgalmatlanságot,  szóval :  a  nyomás  ellennyomást  okoz ;  s  ha 
nem  egy  óra,  egy  nap,  egy  esztendő,  de  minden  bizonnyal  s  annál 
nagyobb  erővel egy,  két  vagy  több  század  leforgása  után  is. 

S  ha  ezen  isteni  szót,  mely  az  örök  igazság  magyarázata,  nem 
akarjuk  kétségbe  venni,  azt  sem  tagadhatjuk,  hogy  a  P.  l-ae  9-us  égi 
malasztját  ennekutána  mind  kül,  mind  bel  megtámadások  ellen  csak 
úgy  fogjuk  köztünk  örök  bátorlétben  legbiztosabban  fentarthatni,  ha 
annak  férfihoz  illő  méltóságát  hazánk  minden  lakosira  ruházzuk,  azaz  : 
ha  jobbágyinknak  oly  rőffel  mérünk,  milyennel  kívánjuk,  hogy 
megint  a  kormány  nekünk  ezentúl  is  mérjen ! 

Ha  országos  történetink,  törvényi  módositásink,  de  kivált 
abususink  egybefoglalt  szellemét  tekintjük,  azt  leszünk  kénytelenek 
elismerni,  hogy  midőn  a  magyar  nemesnek  is  tán  egy  kissé  rövidebb 
rőffel  mérnek  most,  mint  azelőtt,  az  adófizetőnek  markában  maradt 
rőf  is  idomlag  felette  kurta  lett,  azaz :  hogy  valamint  mi  bántunk 
alattvalóinkkal,  úgy  bántak  tán  felsőbb  hatalomtul  segítve  velünk 
felettvalóink ;  a  minek  a  talio  törvényébül  szükségkép    folynia    kellé. 

Sok  tudom  azt  fogja  mondani:  „Ezen  okoskodás  nem  áll,  mert 

máskép  800  esztendő  leforgása  alatt  már  kellett  volna  tapasztalnunk 

a  talio  következésit."  —  Mire    én    igy    felelek:    „A   talio  következési 

váljon  nem    oly    világosak-e   mint  a  napfény?   S  nem  tapasztalj uk-e 

azokat,    directe    minden    országgyűlésen,    hol   — vála- 

y    800  esztendőn    túl  is  elnyomathatik 

látszólag  a  természeti  törvény,  de  annak  tüze  mindig  ég,  habár  nem 
lobban  is  fel,  s  annál  nagyobb  erővel  rohan  végkép  ki,  s  atomokká 
semmisít  maga  körül  mindent,  mennél  nagyobb  és  több  idei  teher 
feküdt  rajta.  Sokáig  állhat  egy  épület,  habár  hézag  rejtezik  is  alatta, 
de  a  legkisebb  földindulás,  úgyszólván  egy  „véletlen",  egy  „semmi", 
kidönti  sarkábul. 

Mások  ily  ellenvetést  fognak  tenni:  „Nincs  a  magyar  nemes 
fejdelméhez  azon  relatióban,  mint  a  milyenben  áll  hozzá  az  adófizető." 
A  mit  én  igen  jól  tudok,  hogy  t.  i.  se  de  jure,  se  de  facto  nincs 
azon  relatióban ;  hanem  azt  vagyok  mondani  bátor,  éppen  itt  fekszik 
a  baj,  hogy  se  de  jure,  se  de  facto  nincs  azon  relatióban ;  s  ekép 
a  nemes  és  szántóvető-közti  relatio  természet-elleni,  s  igy  előbb-utóbb 
ketté  pattanni  kénytelen.  Elég  csuda,  hogy  800  esztendőig  ily  conc- 
latio  némileg  fennállhatott,  úgyannyira,  hogy  valóban  az  Istent  ezen- 
túl nem  kellene  többé  kisérteni,  hogy  érettünk  bűnösökért  ezen  csu- 
dának még  továbbra  is  terjeszsze  fentartását,  a  mit,  emberileg  Ítélve, 
nem  is  érhetni  el  máskép,  hanem  csak  úgy,  hogy  a  nagyobb  rész 
állatilag  vegetált,  a  kisebb  pedig  a  nagyobbon  rendszerint  patriarchai 
szelídséggel  uralkodott;  a  mi  azonban  —  s  ez  jó,  rossz-e,  azt  most 
nem  vizsgálom  —  mind  a  két  részrül  s  általányosan  véve,  mert 
számtalan  kivétel  van,  felette  megváltozott.  A  jelenkornak  tehát  némi- 
leg módosított  régimen  kell ;  mert  valamint  az.  a  mi  az  1  esztendős- 
nek felette  jó  táplálék,  már  nem  elégséges  a  10  esztendősnek,  s  a  mi 
ennek  igen  jó,  tán  nem  elegendő  megint  20  esztendősnek,  s  így 
tovább,  a  99  esztendősig:  szintúgy  más  volt  Árpád  ideje  alatt  a 
magyarnak  hasznos,  más  Corvin,  megint  más  Károly  alatt,  s  ma 
megint  más,  anno  2000  pedig  ismét  más  leend. 

Azt  fogják  továbbá  sokan  megjegyzeni :  „Nem  lehet  ugyan 
tagadni  számtalan  Visszaélés  létét,  melyek  által  némi  nemtelen  szen- 
ved ;  de  ezt  nem  állíthatni  generális  regulának,  sőt  bizonyos,  hogy  a 
földesúr  jobbágyának    rendszerint  legkegyesb   atyja  s  a  t."  —  S  im 

ezen  megjegyzést  a  Iegveszedelmesb  ;ek  tartom,  mely  oly  édesen 
hangzik,  hogy  ördögi  subtilitása  —  mely  azonban  tiszta  véletlen  s 
éppen  nem  combinált,  mert  annyi  complimentre  dicső  mondóit  való- 
ban nem  méltatom  —  a  legnagyobb  auditóriumot  is,  lágy  szivü  s 
tompa  eszű  fohászkodási  közt,  sokszor  egy  oly  édes  álomba,  vagy 
inkább  oly  kemény  alvásba  ringatja,  melybül  még  a  icgvilágosb 
axiómák  hangja  sem  ébresztheti  fel  azt  többé. 

Az  állítás  pontrul-pontra  igaz  ugyan,  de  nézzük,  mi  lappang 
alatta  ?  A  magyar  nemes  nem  akar  senkitül  kegyelmet,  hanem  csak 
igazságot,  s  ez  tökéletesen  jól  s  emberül  van ;  de  más  részrül  még 
sem  akarja,  hogy  hozzá  megint  a  szántóvető  is  igy  szóljon :  ...Uram, 
nem  kell  a  te  kegyelmed,  hanem  csak  igazság."  S  ez,  az  élő  istenhez 
kiáltok,  se  jól,  se  emberül  nincs ! 

A  török  —  s  ez  bármi  nagy  sophismának  látszassék  is,  mégis 
igaz  —  némi  jussal  kínozza  alattvalóit.  Önkény  ítéli  őtet,  s  igy  ő  is 
önkénynyel  itél ;  rövid  rőffel  mérnek  neki,  s  ekép  ő  is  röviddel  mér. 
De  vajmi  féltékeny  a  magyar  nemes,  hogy  önkény  alá  ne  kerüljön  : 
s  ez  dicső,  felséges ;  más  részrül  pedig  mily  szűk  lelkű  sok  közülök 
azt  megtagadni  mástul,  a  mit  maga  oly  forrón  kivan ;  s  ez  megint 
több  mint  szégyen,  több  mint  ignominia.  O  constitutionalis  törvényes 
királyt  kivan  magának,  s  ez  férfiúi  öntudatu  kívánat;  de  jobbágyi- 
nak viszont  nem  törvényes,  hanem  atyáskodó,  azaz :  önkényes,  és 
egyszer  felette  jó,  máskor  megint  felette  kemény  földesura  akar 
lenni,  szóval:  mód  nélkül  hosszú  rőföt  kivan  magának,  másnak 
pedig  igen-igen  kurtát  szán ;  a  mi  semmi  egyéb,  mint  a  leggyávább 
igaztalanságnak  pirulást  okozó  példája. 

Hallom  erre  ezt :  „Egy-két  felette  ritka  eset  nem  mozdító  ok 
az  egész  fennálló  rend  rögtöni  felforgatására,  s  a  nagyobb  művelt- 
ségű nemesség  egész  más  körülállások  közt  van ;  s  nem  képzelhetni, 
mily  veszélyt  szülne  oly  újítás,  mely  által  a  most  még  buta  nép  kést 
kapna  kezeibe,  s  azzal  úgy  bánna  mások,  sőt  maga  ellen  is,  mint  a 
gyermek,  ki  még  meg  nem  érett,  s  nem  tudja  mit  tesz."  S  ez  is 
tagadhatlan  mind  igen  plausibilis;  de  váljon  mi  lappang  megint  ez 
alatt?  Kérdezzük  csak:  mi  a  fennálló  rend,  mi  a  rögtön  változás, 
mily  nagy  műveltségű  a  nemesség,  mily  kést  adunk  a  nép  kezébe  s  a  t.  ? 

117     — 


S  azt  fogjuk  találni,  hogy  a  most  fennálló  rend,  melynek  ebéli  javí- 
tása mindent  felforgatna  (!),  az  uriszék,  hol  biró  s  alperes  egy  sze- 
mély ;  ezen  törvényszéken  kivül  pedig  a  legkegyetlenebb  önkénynek 
annyi  egyes  esetei  adják  magokat  elő,  hogy  azokkal  foliantokat 
tölthetni,  s  melyeket  rendre  ki  fogok  tálalni  —  s  vagy  20  esztendei 
gyűjteményem  készen  áll  —  ha  arra  méltók  által  felszolíttatom,  mert 
eltökélett  férfiúi  szándékom  „inkább  honom  hiv  szolgalatjában  veszni, 
mintsem  annak  szégyenei  s  mocskai  közt  éltem  fogytáig  fulladozni  — 

— "  azt  fogjuk  találni,  hogy  nem  ritkán  az  hoz  Ítéletet  arrul,  s 

nóta  bene  semmi  egyéb,  mint  kénye  után,  kiben  az  öltözeten,  baju- 
szon és  sarkantyún  kivül,  szinte  egy  férfiura  ismertető  jel  sem  talál- 
ható ;  s  végkép,  hogy  azon  kés,  melyet  ily  móddal  a  nép  kezébe 
adnánk,  nem  volna  egyéb,  mint  kilencz  millió  legázolt  lakosnak 
emberhez  illő  sorsra  emeltetése,  s  azon  fegyvernek,  melylyel  annyit 
önkénykedtünk,  kezünkbül  kivétele  s  annak  a  törvény  kezeibe  tétele  '■> 
a  mi  többek  közt  annak  is  venné  elejét,  hogy  végre  a  reactio  törvé- 
nyei szerint  más  által  ne  szoríttassunk  arra. 

A  mi  pedig  a  műveltséget  illeti,  tagadhatlan,  hogy  cultivált 
embernek  egészen  más  bánásmód  kell,  mint  annak,  ki  még  alig  bujt 
ki  az  állati  sorbul ;  s  ámbár  teljességgel  hiszem,  hogy  ezen  utolsókra 
nézve  mostan  még  a  ki  nem  végző,  de  csak  kinzó  testi  büntetések  is 
némileg  szükségesek  :  úgy  más  részrül  azt  vagyok  állítni  kész  —  ez 
megint  sok  előtt  bármily  paradoxnak  látszassák  is  —  hogy  ha  már 
éppen  egy  politikai  vétekért  az  egyiket  keményebben  kell  büntetni  a 
másiknál,  akkor  az  örök  igazság  szerint  nem  a  szegény  tudatlant,  neve- 
letlent, állati  indulatút  kell  keményebben  büntetni,  hanem  azt,  ki 
nagyobb  vagyon  után,  jobb  nevelés  s  tanulás  által  köteles  volna 
szenvedelmit  zabiában  tartani,  s  a  törvényt  semmiben  át  nem  hágni, 
azaz :  —  s  nyersen  kimondva  —  hogy  ha  a  nemtelen,  teszem  pél- 
dául, 10  forint  lopásért  végeztetnék  ki,  akkor  a  nemest  5  forint 
lopásért  kellene  kivégezni. 

S  hogy  ily  okoskodások  és  javaslatok  általányosan  nem  tet- 
szenek a  nemesi  közönségnek,  az  igen  természetes ;  mert  benn  van 
az  emberi  természetben  is,  s  igy  benne  is,  azon  igazságtalan  szesz : 
„parancsolni    akarni,    de   szót   ntra    fogadni,   törvényeket  alketni,  de 

azokat  nem  teljesítni,  másnak  kegyelmét  megvetni,  de  megint  másokúi 
az  alá  vetni,  az  önkényt  halálos  bűnnek  kiáltani,  de  mindenben 
önkénykedni,  csak  a  mai  nap  hasznát  tekinteni,  de  a  jövendőrü' 
nem  gondoskodni  s  a  t."  Ily  javaslatot  —  mely  egyébiránt  nem  az, 
hogy  egy  rész  keményebben  büntettessék  mint  a  másik,  hanem  a 
törvény  mindegyik  előtt  csak  egy  legyen  —  nem  is  intézek  azért  a 
sokasághoz,  mert  az  valóban  nem  tudja,  neki  mi  jó,  mi  rossz;  hanem 
egyenesen  honunk  azon  polgárihoz,  kik  messzebbre  látnak,  mint  a 
jelen,  s  jól  tudják,  hogy  a  jövendő  idő  szerencséje  soha  sem  nyűg- 
hátik  éppen  azon  alapokon,  a  milyeken  állott  a  múltban ;  s  ekép 
éppen  azon  idomzatban,  melyben  az  ember  mind  jobban  s  jobban 
emelkedik  a  baromi  sorbul  ki,  a  törvényeknek  is  időrül-időre 
nemesülni,  s  a  gondolkozó  ember  lelkébe  szőtt  tulajdonihoz  illesz- 
tetni kell. 

A  törvény-előtti  egyenlőség  természetesen  a  polgári  élet  min- 
den ágazatiba  vág;  de  azoknak,  kik  eddig  általányosan  véve,  úgy 
szólván  mindig  csak  legyeztettek,  s  a  törvény  fenyítő  hatalmát  csak 
félig-meddig  érzették,  a  büntetési  törvények  egyenlősége  jelenik  meg 
leginkább  azon  borzasztó  forma  alatt,  mely  a  gyávát,  gonosz  lelkűt 
s  rossz  lélekisméretűt  ijeszti  vissza,  s  a  régi  természetelleni,  s  ekép 
többé  sokáig  fen  nem  maradható  rendetlenséghez  szorítja,  akármi 
legyen  is  vége ;  az  erősét,  jó  lelkűt  s  tiszta  lélekisméretűt  azonban 
egy  cseppet  sem  ijeszti  meg,  sót  az  által  vigasztalja  mindenek  felett, 
hogy  a  helyreállított  természeti  rend  egy  biztosb  és  bátorságosb 
jövendőt  mathematicai  igazsággal  igér,  a  mi  mindenkor,  de  kivált 
mai  világban,  mondjuk  ki  egyenesen,   nem   lábbal  tapodandó  igéret! 

A  büntetésrüli  idea  a  legnyomorultabb  sophismák  közt  sorva- 
doz,  úgyannyira,  hogy  sok  abban  találja  legfőbb  becsületét,  hogy 
őtet  a  büntetés  csak  nehezen,  vagy  félig-meddig  vagy  éppen  nem 
érheti ;  midőn,  gondolatom  szerint,  az  igazi  becsület  abban  áll :  a 
legkisebb  büntetést  soha  meg  nem  érdemleni.  Ha  nem  szégyen  ember- 
nek lenni,  azaz  a  földi  salak  minden  nyomorultságit  kebelben  hor- 
dani —  a  mi  egyébiránt  megint  más  kérdés  —  akkor  a  büntető  tör- 
vények alatt  állni  sem  szégyen  ;  de  —  ismét  gondolatom  szerint  —  az 
a   szégyenek-szégyene :    éppen   azon   törvényeket    büntetlen     sérteni 

akarni,  melyek  másokat  legirgalmatlanabbul  sujtnak.  S  ez  nemcsak 
i.^aztalanságok  igaztalansága,  hanem  egyszersmind  az  esztelenségek- 
nek  is  legnagyobb  esztelensége,  mert  hogy  hihetni  azt,  hogy  mos- 
tani világban  9  millió,  mely  annyiszor  önkény,  de  még  törvényesen, 
vagy  legalább  usus  vagy  abusus  szerint  is  legirgalmatlanabbul  bene- 
volisáltatik  —  óh  be  keserű  satyra  ezen  terminus  technicus  a  valóságos 
benevolentiára !  —  s  egy  kis  lopásért  kétségbeesésig  kínoztatik,  az  ily 
bánásmódot  tovább  is  fogja  tűrni,  ha  más  részrül  sokszor  azt  látja, 
hogy  némi  privilégiumok  rendbontónak  viszont  még  emberi  vérrel 
fertőztetett  kezét  se  szorítja  békóba  a  törvény,  s  a  domesticát  lopó, 
árvákat  s  gyámalattiakat  álnokul  kijátszó,  a  tehetetlent  nadályozo, 
jobbágyát  kinzó,  fegyvertelen  idegent  megtámadó,  nem  ritkán  biz- 
tosan jár  köztünk,  sőt  —  mert  minden  componálva  van  már,  t.  i.  a 
machina  kerekei  jól  megkenve  —  egy  társaságban  van  velünk,  sőt 
némelykor  egy  asztalnál  is  ül!  S  im  itt  mindazokat,  kik  azt  hiszik, 
nem  ismerem  a  hont,  arrul  teszem  bizonyosakká,  hogy  semmi  a 
világon  nem  fog  hátráltatni,  mind  ezen  most  állitottakat,  mint  való- 
sággal sokszor  megesett  s  impune  végbevitt  tetteket,  rendre  előhoz- 
nom ;  a  mibül  az  fog  tán  kisülni,  hogy  igen  is  jól  ismerem  az  orszá- 
got, —  midőn  más  részrül  Isten  segítségével  remélem,  az  fog  belőle 
lassanként  eredni,  hogy  némi  magyar  szebb  jövendőre  ébredend,  s 
végkép  „többet  fog  a  büntül  rettegni,  mint  a  büntetőstül,  s  keveseb- 
bet a  rossz  hirtül,  mint  a  belbecs  hijátul" ;  s  igy  midőn  a  köz- 
moralitas  s  igazi  erény  súlya  nevekedni  fog,  minden  bitorlott  repu- 
tatiónk  nélkül,  valódi  érdemünk  szerint  is  azt  kiálthatja  majd  rólunk 
a  külföld  :  „Mily  valóban  nemes  ország  Hunnia,  mely  nem  tűri  maga 
közt  a  selejtest!" 

Azon  gyengéd  linea  pedig,  mely  fenyítékre  nézve  a  szabad 
ember  s  a  rabszolga  közt  van,  oly  világos,  hogy  Ítéletem  szerint, 
egy  ismeretes  amerikainak  kinyilatkoztatása,  melyre  egy  társaságban 
szólíttatott  fel,  azt  tökéletesen  kifejti.  Ő  ezt  monda:  „Kinek  önkény 
csak  bőrét  karczolhatja  is  sujtatlan,  az  rabszolga;  kit  pedig  a 
szabadon  hozott,  ismert  és  szentül  teljesített  törvény  felakaszt,  aa 
szabad  ember"  —  — .  S  ámbár  ezen  állítás  némi  gúnyácsnak  törpe 
p| bizottságában  több  bon  mottd.  fog  adni  alkalmat.,  azért  annak  valóság 

még  sem  vehetni  kérdés  alá,  mert  az  a  rab-  és  szabad-közti  fenyíték 
ideáját  tökéletesen  kimenti. 

Az  ember  hozhat-e  Isten  megbántása  nélkül  oly  törvényt,  mely 
embernek  életét  ketté  vágja,  —  nem  tudom,  s  oly  kérdés,  hogy  bele- 
avatkozni itt  nem  merek;  de  más  részrül  azt  hiszem,  hogy  embernek 
nincs  hatalmában  embert  oly  módon  kivégezni,  mely  által  egy  vélet- 
len vagy  ügyetlenség  a  törvények  súlyát  nehezítheti,  s  ekép  a  bün- 
tetés a  hozott  ítéleten  túl  hathat,  mint  p.  o.  fejvételben,  akasztásban, 
hol,  mint  számos  példa  van,  egyik  mód  nélkül  tovább  szenved,  mint 
a  másik,  —  s  ekép  az  agyonlövés,  mint  legigazságosb,  látszik  leg- 
czélirányosbnak  lenni. 

Már  most  kérdem,  ha,  teszem  például,  egy  vadon  szigetbe  vinne 
a  sors,  hol  senki  nem  lakik,  s  ott  települve  le,  fenyítő  törvényinken 
tanácskoznánk,  mert  talán  nem  hagynánk  ott  is  azt  800  esztendőre: 
váljon  e  kettő  közt  mily  javaslatra  hajlanánk:  1-ső.  Válasszuk  magunk 
közt  ki  a  legjobbat  s  okosbat,  s  az  büntessen  meg  legjobb  belátása 
ós  szorosb  lélekismérete  szerint  közülünk  mindenkit,  a  ki  áthágja 
törvényinket,  de  halálra  ne  legyen  Ítélve  senki  ?  —  2-iL  „Hozzuk  tör- 
vényinket  oly  rendbe,  hogy  ítéletekben  az  önkénynek  legkisebb  helye 
se  lehessen,  de  közülünk  mindenkit  az  általunk  szabadon  hozott  és 
szórul-szóra  magyarázott  törvény  Ítéljen,  s  a  gyógyíthatlan  rendbon- 
tót kárhoztassa  agyonlövésre  ?*  Váljon  melyikre  szavaznánk  e  két 
javaslat  közül,  kérdem  mégegyszer?  Én  a  másodikra,  megvallom 
egyenesen.  Már  ki  velem,  ki  nem,  az  megint  más  kérdés ;  s  nekem 
némi  jussom  van  gondolni  azt,  hogy  a  nagyobb  rész  az  elsőre  sza- 
vazna, mely  kis  jussomat  tán  senki  sem  fogja  kérdésbe  venni,  ha 
arra  akar  figyelmezni,  hogy  szinte  900  esztendeig  ülünk  már  a  Duna, 
Tisza,  Dráva  és  Száva  közt,  s  magunkat  egy  ízben  constituáljuk ; 
ezen  szó  pedig  „constitutio"  többet  forog  szánkban,  mint,  az  utolsó 
évtizedet  kivéve,  tán  Európa  minden  nemzeteiében,  törvénykönyveink 
is  actáinkkal  együtt  pedig  —  melyek  azonban  csak  annyira  acták, 
hogy  papiroson  vannak,  de  egyébiránt  stagnanliák  -—  tán  legvasta.- 
gabbak  a  világon;  de  mind  a  mellett  eddig  még  fenyítő  törvény- 
könyvünk —  codexünk  —  nincs !  S  így  ebben  egy  kissé  ugyan- 
csak   hátra    vagyunk ;    minek    következésében    uralkodik    nálunk 

ama  szivreható,  de  annál  igazabb  igazság,  hogy  plus  valet 
favor  etc. 

És  ez  a  privilcgiált  rend  helyzete,  a  mibül  könnyen  Ítélhetni  a 
népnek  cbéli  bátorságos  s  irigylésre  méltó  állásárul  (?) 

Tudom  —  közbevetőleg  mondom  itt  —  sokan  azt   fogják   erre 

mondani :  „Miért  ily  keserűn,  miért  nem    barátságos ezzel 

mindent  kivihetni  a  magyarnál,  de  ily  mód  által  még  makacsabbul 
ragad  előitéletihez."  Mire  én  igy  felelek:  A  valóban  nemes  magyar 
—  s  ezt  nem  kell  a  magyar  nemesemberrel  összekeverni,  mert  azok 
közt  felette  sok  nemtelen,  bűnös,  házsártos  természetesen  van,  mint- 
hogy egy  500  ezer  nemes  és  szentekbül  álló  kar  lehetetlen  —  minden 
szépre,  nagyra  és  dicsőre  könnyen  vezethető,  s  csak  becsület  s  hon- 
szeretet által ;  óh  tudom  én  ezt  oly  jól,  és  tán   sokkal   jobban,    mint 

akár  török,  akár  orosz nemzetbeli !  De    mit   mutat   a   foganat  ? 

Hogy  eriminalis  codexünk  nincs !  S  mit  az  anteacták  ?  hogy  sok  derék 
ember  legbarátságosabban  javaslotta  már,  s  többször  is  fenyítő  tör- 
vényink  rendbehozásáf,  de  ennek  sikere  eddig  nem  lőn ;  s  miért  ? 
mert  tán  megint  „a  kormány,  a  kormány"  (!) .  Való- 
ban ez  nem  hátráltatta  volna,  hanem  :  mert  a  felette  számos  jó  lelkű 
nemes  magyarok  itélő  tehetségeiken  némi  nemtelen  lelkű  magyar 
korcsok  uralkodtak  s  uralkodnak,  kik  az  erős  törvényeket,  melyek  a 
becsületes  embert  soha  sem  érik,  azért  hátráltatják  lehetőleg,  mert 
egész  létök  gyenge,  félig  meddig  exequált  s  könnyen  kijátszható  tör- 
vényeken alapul,  minthogy  erősbek  fajtájukat  gyökerestül  kiirtanák, 
s  ekép  az  effectus  azt  mutatja,  hogy  az  eddigi  gyógyszerek,  mivel 
igen  is  szelídek,  s  kimélők  voltak,  nem  használtak,  s  ezen  okbul,  a 
siker  miatt,  erősb  s  hathatósb  módokhoz  kell  nyúlni ;  a  mi  pedig  a 
megbántást  illeti,  soha  nem  hihetem,  hogy  a  józan  férfiú,  mint  egy 
náthás  —  hogy  többet  ne  mondjak  —  gyermek  éppen  azért  ne  fogadná 
cl  a  tanácsot,  mert  az  néki  tán  egy  kissé  nyersen  mondatik  ;  a  mi 
nem  volna  józanabb,  mint  ezen  aneedota :  Egy  nagy  úri  ember  sötét- 
ben egy  mély  veremhez  közelített ;  „jobbra  tartson  kend  Isten-adta"  — 
igy  szól  hozzá  valaki ;  de  ily  durva  mód  csak  megbántja  a  nagysá- 
gost s  azért  sem  fogad  tanácsot  s  azért  is  elbukik  a  verembe,  mert 
nem  igy  szóltak  hozzá :  „méltóságos  úr,  vagy  excallentiája,  kérjük  mély 

alázatossággal,  méltóztassék  vagy  tessék  egy  kissé  jobbra  tartani,  mert 
máskép  verembe  sülyed  nagy  úri  drága  személye."  S  azért  nem  is 
irok  én  a  jók  s  valóban  nemesek  számára  directe,  hanem  úgy  remé- 
lek nékiek  némileg  használni,  ha  őket  mind  azon  rothadás  helyeire 
figyelmeztetem,  melyek  honunkat  dísztelenítik  s  az  egészet  végveszélybe 
hozandják,  ha  azon  helyeket  egyenesen  ki  nem  vágjuk,  szúrjuk,  éget- 
jük s  a  t. ;  t.  i.  hogy  ha  a  némi  nemtelen  lelkű  magyar  korcsoknak 
—  kik,  itt  teszem  például,  a  codex  eriminalis  rendbehozását  annyi 
századokig  gátiák  —  álarczájokat  le  nem  rántjuk,  s  manipulatióik- 
nak  rútságát  tökéletes  fénybe  nem  állítjuk  a  valóban  nemes  magya; 
közönség  elé. 

S  most,  midőn  az  igazi  nemes  magyart  honunk  díszéért  kérem  : 
ne  hagyja  magát  azon  tompa  alacsonyság  hőseitül  elcsábíttatni  s  fer- 
tőztetni, kik  honunk  mocskait  részint  jó  szándékbul  soha  el  nem 
akarják  ismerni,  mert  igy  hiszik  a  nemzeti  becsületet  legsikeresben 
fentartani  (! ! !),  részint  jó  okoknál  fogva  elemöket,  t.  i.  az  émelygeU 
sárt  minden  módon  leplezgetik,  a  mi  által  fény  s  felemelkedés  helyei: 
Hunnia  csak  mindig  közel  kering  koporsója  körül,  —  most  egyene- 
sen s  practice,  nem  poros  diplomák  s  nyomorult  szőrszálhasgatások 
után,  hanem  Isten  előtt  kérdem,  mi  uralkodjék  rajtunk  nemeseken  : 
önkény-e  vagy  törvény  ?  Tudom  azt  fogja  erre  felelni  a  nemesb 
nagyobb  rész :  „Törvény !"  S  ha  ezt  férfiúi  elszánással  kívánja,  arra 
is  rá  fog  állni  nemeslelküleg  s  édes  örömest,  hogy  a  nemtelent  se 
Ítélje  soha  is  önkény  többé,  hanem  semmi  egyéb,  mint  törvény  ! 

Azok,  kik  bona  fide  azt  hiszik :  senkinek  e  tágas  világon  nincs 
annyi  belátása,  igazságszeretete,  hogy  rólok  önkénynyel  ítélhessen,  s 
ekép  a  törvénytelenség,  ha  őket  illeti,  legnagyobb  csúfság  előttök, 
más  részrül  arrul  vannak  meggyőződve,  hogy  a  salus  publica  legna- 
gyobb veszedelembe  jöhetne,  ha  viszont  saját  önkénykedésiknek  vol- 
nának szárnyai  szegve,  s  ekép  a  törvénytelenség,  ha  másokat  illet, 
felette  helyes  ;  a  mi  más  szavakkal  nem  több,  mint  azt  kívánni  vagy 
követelni,  hogy  éppen  az,  a  mi  magoknak  legtürhetetlenebb,  másoktul 
békével  legyen  tűrve,  s  éppen  az,  a  mi  őket,  t.  i.  a  nemeseket  tekintve, 
az  egész  respublicát  sarkaibul  kidöntené,  másokat,  t.  i.  a  nemtelene- 
ket tekintvén,  viszont  a  közbátorságnak  legnagyobb  garantiája  legyen  ; 

mely  praetensiók  azonban  annyira  ellenkeznek  a  valódi  nemes  és 
szinte  igazságos  ember  becsületével,  hogy  itt  minden  keserűség  nél- 
kül barátságosan  szólítom  fel  az  igazi  magyart,  hogy  semmi  egyébért, 
csak  igazság  szeretetért,  mondjunk  nemes  lelküleg  s  önként  azon  hata- 
lomrul  le,  melylyel  részint  a  törvény,  részint  az  usus,  és  tán  legna- 
gyobb mértékben  az  abusus,  fegyverzc  minket  földesurakat  fel  job- 
bágyink ellen,  s  emeljük  őket  messze  minden  gyarló  emberi  szcnve- 
delmink,  indulatink  s  önkén3'es  hatalmaskodásink  felül,  az  örök  igaz- 
ság s  részrehaj latlan  törvény  magas  széke  elé,  hol  csak  az  erény  lehet 
paizs,  s  semmi  más  a  világon. 

Midőn  azonban  annyi  selejtesnek  is  van  szava  a  dologhoz, 
használjuk  szent  czéljaink  elérésére  az  emberi  cselekvések  legerősb 
rugóját  is,  t.  i.  a  nyereség  s  haszon-utáni  vágyat,  s  mondjunk  le 
azért,  a  száraz  önségi  calculus  következésében  is,  azon  jusokrul, 
melyeknél  fogva  jobbágyink  némileg  önkényünk  alatt  vannak,  nehogy 
mi  is  valaha  felsőbb  ötikény  alá  kerüljünk;  azaz  mérjünk  alattva- 
lóinknak egyirányos  s  hosszú  rőffel,  hogy  mi  is  igazságos  lélekkel  s 
férfiúi  öntudattal  kívánhassuk  magunknak  az  egyirányos  és  hosszú 
rőfet ;  a  mi  más  szavakkal  ennyi :  „Zabolázzuk  önkényeinket  fel,  s  ha 
nem  nemes  lelkünk  súgtában  is,  legalább  azon  igen  fontos  okbul, 
hogy  a  felettünk  lévő  kényeknek  sikeresben  állhatván  ellen,  némi 
független  zablátlanságinkért  vásároljuk  meg  az  igazi  szabadságot,  azaz 
terjeszszük  bátorlétünkért,  szabadságunkért  s  igy  nagyobb  hasznunkért 
a  P.  1-ae  9-us  áldásit  az  egész  ország  lakosira." 

Már  a  mi  a  törvény-előtti  egyenlőséget  illeti,  úgy  hiszem  szük- 
ségtelen az  olvasót  arra  figyelmeztetni,  mert  annyi  belátása  reméllem 
mindegyiknek  lesz,  hogy  azt  csak  lassan-lassan  bírhatni  tökéletes 
kifejlésre,  s  itt  nem  javasoltatik  egyéb,  mint  a  törvény-előtti  egyenlő- 
ség elvének  elhatározása. 

A  magyar  nemes  a  fogságot  és  halált  kivéve,  minden  testi  bün- 
tetésiül ment,  a  mi  igazán  emberül  s  felette  józanul  van;  mert  ekép 
nem  alacsonyítja  le  maga  a  törvény  az  embert  állati  sorba,  minek 
következésében  végkép  minden  becsület  s  nemes  érzésnek  kell  meg- 
szűnni ;  egyebütt  pedig  azt  mondom,  hogy  népünknek  mai  kife  j- 
éséhez  képest,    némelyekre  nézve  a  testi  büntetéseket  mostanság  még 

elkerülhetlen  szükségeseknek  tartom,  a  mit  aiőbbeni  értekezésirnbeii 
is,  tán  más  szavakkal,  de  bizonyosan  érintettem ;  ezen  szakaszban 
végre  a  törvény-előtti  egyenlőséget  javaslom ;  a  mi  három  adatbul 
azok,  kik  mindent  el  szoktak  facsarni,  s  kiknek  elég  világosan  írni 
lehetetlen,  könnyen  egy  felette  vastag  anomáliát  húzhatnának,  mely- 
nek következésében  vagy  a  magyar  nemest  is  ezentúl  testi  bünteté- 
sek alá  kellene  vetni,  vagy  a  nemtelent  minden  testi  büntetésiül  rög- 
tön felmenteni,  mert  máskép  mikép  lehetne  az  egyformaságot  elérni  ? 

E  plausibilisnek  látszó  vád  elkerülésére  itt  azt  ismétlem,  hogy 
most  elég  a  törvény-előtti  egyenlőség  principiumát  felállítni,  s  ennek 
útmutatása  szerint  tüstént  egy  oly  fenyítő  s  politikai  törvénykönyv- 
készítéséhez  fogni,  melynek  elsőbbike  mindenkit  az  önkény  üldözési- 
tül  megment,  s  ekép  minden  becsületes  embernek  legbiztosb  paizsa,, 
a  bűnös  nemeseket  ellenben  vagy  hosszabb  és  szorosb  fogság,  akár 
tüsténti  kivégzés  által  némileg  azon  kínnak  aequivalensével  sújtja, 
melylyel  a  még  baromi  sorban  lévőt  testi  kínnal  bünteti,  midőn  ezen 
utolsót  is  csak  akkor  degradálja  végkép  állattá,  mikor  benne  minden 
becsület  és  nemes  érzés  már  kihalt.  A  politikai  törvénykönyv  viszont 
egyenesen  a  közönséges  mindennapi  bátorságot  eszközli  az  által,  ha 
nem  itél  és  büntet  is,  hogy  akárkinek  is  hatalmaskodásit  megsemmi- 
síti —  paralyzálja,  —  s  a  legelszántabb  rendbontó  féktelenségit  a 
közönségre  nézve  ártatlanokká  teszi. 

Most  —  s  mit  akarjuk  tagadni  azt,  a  mi  semmi  egyéb,  mint  a 
comoedia  titka,  melyet  kiki  tud  —  a  nemtelen  sokszor  minden  tör- 
vény ellenére,  egyedül  a  nemesnek  önkénye  alatt  izzad  és  szeavéd,  s 
testébül  a  kíntul  majd-majd  kiszakadó  szavat,  ha  csak  Isten  s  minden 
szentjei  nem,  más  ugyan  nem  igen  hallja;  a  nemes  ellenben  nem 
ritkán  akármily  excessusokat  kövessen  is  el,  még  is  minden  törvény 
mellett,  büntetlen  és  épen  búj  ki ;  s  ekép  meg  is  esik  tán  többször, 
mint  gondolnók,  hogy  az  ártatlanul  vagy  önkény  által  rettenetesen 
büntetett,  szolgai  állásban  találkozik  azzal,  kit  a  legnagyobb  nyilvá* 
nyos  megbántásért  nem  érte,  vagy  érni  nem  akarta  a  törvény,  s  ki 
mindent  lenéz. 

Tudom  ily  állításra  egy  rész  felette  neheztelni  szokott,  quia  veri- 
tas  ódium  parit,  egy  má^  rész  pedig  ily  eseteknek  felette  ritka  előfor- 

dulását  vallja  csak  meg,  s  így  azok  veszedelmét  korántsem  tartja 
nagynak,  midőn  végre  a  legnagyobb  rész  igy  okoskodik :  „Tökéle- 
tesség nincs,  s  ez  mindenütt  megtörténik",  s  ekép  hihetőleg  csak  felette 
csekély  rész  fog  velem  kezet  és  vallja  meg,  hogy  az  állítás  igaz,  s 
igy  segítni  kell. 

Már  a  mi  a  megbántottakat  illeti,  Ítéletem  szerint  nem  felette 
ügyesen  cselekesznek,  ha  nagy  zajjal  hirdetik  felébredt  sboszankodó 
érzelmöket,  mert  az  által  vagy  azt  vallják  egyenesen  meg,  hogy  ők 
személyesen  vannak  érintve,  vagy  hogy  az  önkény,  igaztalanság  s 
ebbül  származó  számnélküli  becstelenség  maszlaga  az  ő  igazi  elemök  ! 
Sed  de  gustibus  etc. 

Mi  pedig  azon  ritka  eseteket  illeti,  melyek  a  nemtelennek  ártat- 
lan vagy  igazságon-túli  elnyomatását,  a  nemesnek  ellenben  büntet- 
len vagy  korántsem  eléggé  büntetett  hatalmaskodásit  illeti :  kész 
vagyok  magam  legelső  azt  mondani,  s  ekép  azt  ismétleni,  a  mit  eddigi 
munkámban  több  helyen  mondottam,  hogy  a  magyar  becsületnek  s 
férfiúi  nemes  tartásnak  legbizonyosb  jele  s  tanuja  az,  hogy  oly  mód 
nélkül  tág  körök  közt,  mint  a  milyenben  a  magyar  nemesség  forog- 
hat, idomlag  még  is  oly  ritka  s  kevés  igaztalanság  és  szivtelenség 
adja  elő  magát  és  foglal  helyt,  mint  éppen  Hunniában.  De  nem  abban 
van  helyezve  a  dolog  veleje,  hogy  ilyesek  ritkán  történnek,  hanem, 
hogy  büntetlen  történhetnek. 

Ezen  utolsónak  iszonyú  befolyását  egész  polgári  létünkre  nézve 
—  merem  állítni  —  eddig  soha  nem  méltattuk  eléggé  figyelmünkre  ;  s  im 
•ez  oka,  hogy  fenyítő  s  politikai  törvényink  alig  vannak,  a  mi  okbul 
megint  a  nagy  szám  bátorléte  s  ekép  megelégedése  sem  oly  nagy  és 
nem  is  lehet  oly  nagy,  mint  a  milyen  rajok  nézve,  mint  emberekre  igen 
kívánatos,  ránk  nemesekre,  s  kivált  nagyobb  birtokosakra  nézve  pedig 
felette  hasznos  lenne. 

Igaz,  hogy  ilyesek  másutt  is  történnek ;  de  mily  nyomorult  ily 
szolgai  argumentum,  mely  minden  becsületes  ember  vérét  legkeserűb- 
ben  felingerleni  kénytelen.  Ha  lábaikkal  tapodják,  s  úgy  szólván 
ebeknek  vetik  és  az  Istennek  oly  külön  szinü  nemzetségi  a  becsület, 
Aalódi  nemes  érzés  és  igazság  érzelmet,  az  nem  szolgálhat  nekünk 
magyaroknak,  én  legalább  úgy  hiszem,  pirulást  okozó  bujósdi  ajtócs- 

kául,  vagy  azon  mindenek  felett  nemtelen  ürügyül,  hogyaiacsónysá* 
gok  közt  mi  is  sorvadozhassunk.  A  kérdés  az:  ki  van-e  már  annyira 
fejtve  nálunk  a  törvény-kiszolgáltatási  rend,  hogy  annak  minden  javí- 
tása csak  pium  desiderium  s  utópiába  való  lehet  ?  Mire  a  becsületes 
embernek  az  lesz  felelete  :  hogy  bizony  még  sokat  is  lehet  azon 
reszelgetni,  intézgetni  s  javítni  a  nélkül  hogy  utópia  képe  még  azért 
előttünk  feltűnjék,  minek  következésében  nem  az  foly,  hogy  nálunk 
semmi  javítás  ne  történjék,  minthogy  másutt  is  van  több  mint  sok 
becstelenség,  alacsonyság,  mennybekiáltó  vétek,  hanem,  hogy  alkotmá- 
nyunkon a  lehető  legnagyobb  javításokat  esztendőrül  esztendőre,  nap- 
rul  napra,  órárul  órára  eszközlenünk  legszentebb  kötelességünk,  habár 
a  világ  minden  nadrágtalani,  kontyosai,  bugyogósai,  golyvásai  s  at, 
egymásnak  verőket  innák  s  csontjaikat  rágnák  is. 

Egész  irányzatom  tehát  nem  oda  megy,  hogy  a  magyar  nemes 
jusait  csorbítsam,  hanem  éppen  az  ellenkezőre,  t.i.  hogy  annak  jusait, 
azaz  bátorlétét,  legnemesb  örömit  s  valódi  szabadságát  mód  nélkül 
neveljem,  a  mi  nem  egyéb,  mint  a  legvalódibb  haszon. 

S  itt  világosan  tűnik  elő,  hogy  itt  is,  mint  mindenütt,  az,  a  mi 
a  legnemesb  és  igazságosb,  végkép  s  csak  kis  idő  leforgása  alatt  min- 
dig a  legmegjutalmazottabb,  t.  i.  a  leghasznosb  is ;  minek  következé- 
sében bizonyos,  hogy  minél  jobban  megbecsüli  egy  rend  a  másiknak 
igazait,  annál  biztosabban  élhet  minden  rend  saját  igazainak  csorbát- 
lan s  megtámadatlan  körei  közt  is. 

Minden  ember  szereti  az  igazságot,  de  a  becstelen  csak  magánah,  a 
becsületes  ellenben  minden  felebarátinak ;  s  midőn  a  lélekisméretlen  kés?. 
embertársát  önkénye  szerint  Ítélni,  s  egyszerre  alperes  s  birói  sze-- 
mélyt  játszani,  irtózni  fog  ily  tettül  a  lélekisméretes  s  őszintén  meg- 
vallani, hogy  két  felekezet  közt  csak  egy  harmadik  lehet  biró,  vagy 
ha  egy  harmadik  nincs,  egyedül  az  Isten. 

A  hatalmasb  által  büntetlen,  sőt  gúnyolva  sértethetés  s  elnyo- 
mathatás  elég  a  természet  minden  kecseit  elkeserítni,  —  s  mint  „Világ" 
czimü  munkámban  érintem :  „elég  Damocles  kardja,  habár  nem  sza* 
kad  is  le,  a  legnagyobb  szerencsének  kettétörésére"  ;  Damocles  fejére 
sem  szakadt  le  az  soha,  de  még  is  elég  volt  a  leszakadás  lehetősége  is 
minden  nyugtát  eltemetni. 

A z  emberi  élet  úgy  sem  egyéb,  mint  egy  szünetnélküli  meg- 
csalt remények,  kijátszott  fáradozások  s  eldűlt  munkálódások  rövidebb 
vagy  hosszabb  láncza.  A  bizatlankodás,  bátortalan  lét  mindenütt  kese- 
ríti földi  pályánkat,  hanem  ez  emberi  sorsunk,  melyet  elszánással 
tűrnünk  kell,  s  azon  okbul  tűrnünk  lehet  is,  mert  annak  kellemetlen 
súlyát  felettébb  könnyítnünk  hatalmunkban  van;  de  ha  polgári  ren- 
dezkedésink  által  létünket  még  bizalmatlanabb  s  bátortalanabbá  tesz- 
szük,  akkor  valóban  minmagunknak  vagyunk  legszivtelenebb  ellen- 
ségi,  kik  saját  kezeinkkel  akasztjuk  fejünk  felibe  gyenge  lószőrrel  a 
hegyes,  kétélű  vasat. 

Nemesi  bátorlétünket  tán  éppen  oly  nagy  mértékben  tartá  eddig 
köztünk  fel  a  „véletlen",  mint  akármi  egyéb,  errül  legyünk  meggyő- 
ződve ;  egyszersmind  ne  felejtsük,  hogy  mindig,  de  kivált  mai  napok- 
ban, a  véletlen  ugyancsak  gyenge  alap,  melynél  az  okos  biztosbat 
keres,  s  mely  ránk  nézve  semmi  egyéb,  mint  azon  támasz,  melyen 
az  erény  s  ártatlanság,  akár  a  legelső  palotában,  akár  a  legutolsó 
kalibában  fényledez  is,  méltó  jutalmát,  t.  i.  a  tökéletes  bátorlétet  s 
köz  megbecsülést  nyeri ;  a  bűn  és  vétek  viszont  minden  személyes 
tekintet  nélkül,  egyiránt  érzi  a  nemzet  hozta  törvény  hatalmát,  — 
a  mi  egyenesen  a  törvény  előtti  egyenlőség  principiú mának  elfo- 
gadása s  mindenkinek  a  legtávolabb  önkénytüü  felszabadítása,  s  kire- 
kesztőleg  csak  igazságos,  de  tántoríthatlan  törvény  alá  iktatása. 

Azonban  valamint  emberek  közt  szentebb  nincs,  mint  józan  törvé- 
nyek, ha  t  i.  azok  pontosan  teljesíttetnek  mindenki  által :  úgy  alig 
van  valami  nevetségesb,  mint  oly  törvény,  melyet  senki  nem  teljesít- 
het, vagy  általában  nem  teljesít.  A  törvény  tehát  magában  bármily 
jó  is,  még  semmi,  ha  annak  csak  az  engedelmeskedik,  ki  éppen 
akar,  s  a  kormánynak  nem  áll  hatalmában  szorítni  is  midenkit  a  tör- 
vény-teljesítésre. 

És  itt  ágazik  el  azon  kérdés :  váljon  mikép  lehet  a  törvényhozó 
test  parancsait  a  közönség  által  meg  is  becsültetni  ?  Ha  a  végrehajtó 
hatalomnak  nincs  elég  hatósága,  és  szabad  köre,  holt  portéka  marad 
a  törvény ;  ha  pedig  igen  is  sok  hatósága  s  nagy  szabad  köre  van, 
akkor  megint  a  törvényhozó  test  sülyed  le  szükséges  méltóságárul ! 

S  im  ezen  kormányzási  legfontosb  kérdésnek   eddigi    fejletlen- 

sége  okozza,  hogy  legtöbb  ország  ezen  két  élesztő  princípium  Irány- 
talán  idomzata  következésében,  vagy  felette  sok,  és  részint  jó,  de 
holt  törvényű,  mert  bennök  a  végrehajtó  hatalom  parányi,  vagy  szinte 
semmi  törvényű,  de  még  is  gyorsan  forgolódó,  mert  nálok  a  végrehajtó 
hatalom  nagy. 

Mi  magyarok  az  első  cathegoriában  állunk,  s  tán  legmagasab- 
ban, mert  hála  az  egeknek,  hiszen  törvényekben  csakugyan  nem  szű- 
kölködünk, s  bizony  némelyek  felette  jók  is,  pedig  annyira,  hogy 
valóban  úgy  látszik,  mintha  közboldogságunkra  egyebet  se  kellene 
tennünk,  mint  törvénykönyvinkbül  a  virágokat  kiválogatnunk,  s  azokat 
a  többi  rakásra  gyűjtött  csalány,  vadócz,  burjány  s  több  eféle  gyom- 
nak tüze  felett  újólag  ismét  felszentelnünk,  az  executivát  pedig  éppen 
annyi  hatalommal  ruháznunk  fel,  mennyi  kívántatik  a  törvények  pon- 
tos, elmulhatlan  gyors  végrehajtására  a  nélkül,  hogy  legkisebb  önkényi 
mag  essék  a  törvények  közé,  mert  akkor  mindennek  vége.  Már  e 
részben  azt  a  „hogyan" -t  s  „ne  tovább" -aX  kijelelni  megint  más  dolog 
—  mirül  annak  idejében  azonban  egy  próba-javaslatot  igérek,  mely 
már  úgy  szólván  kész.  De  most  legyen  elég  „egyenesen  az  effectus 
után  elismernünk,  hogy  sz.  István  idejétül  kezdve  mai  napig  szinte 
egy  törvényünk  sincs,  mely  félremagyarázva,  elfacsarva,  elfelejtve  ne 
volna,  vagy  mindig  szentül  teljesíttetnék  bé."  A  mit  nem  tagadhatni, 
mert  a  rendszerinti  24  óra,  mely  közt  Isten  segítségével  mindennapi 
kenyerünket  eszszük,  azt  minden  pillanat,  és  sokszor  a  leghangosb  és 
élesb  szavak  által  bizonyítja,  hogy  a  legdemocraticaibb  alkotmányok- 
ban, melyeket  eddig  csak  ismerünk,  sem  állott  a  parancsolok  száma 
a  szófogadókéihez  oly  felette  liberális  proportióban,  mint  nálunk,  hol 
valóban  számtalanul  több  a  törvénycsikaró,  ficzamító,  fejtő  (!)  vagy 
nem-értő,  de  még  is  hozó  (!),  mint  az,  ki  a  törvények  valódi  szelle- 
mét értené  s  azok  parancsát  mindenütt  s  mindenkor  szentül  teljesítni 
kész  volna,  a  mi  a  republicanusnak  legnagyobb    dicsősége 

Legnagyobb  bajunk  tehát  az,  hogy  törvényünk  elég  van,  de 
azok  igazságos  magyarázói  s  engedelmeskedői  koránt  sincsenek  ele- 
gen. S  ezt  törvénykönyvünk  legjobban  tanubizonyítja ;  mert  egy  meg- 
tartatlan  törvény  felett  egy  másik  emelkedik,    mely    csak    éppen   azt 

mondja,  de  egy  hajszálnyira  sem  teljesíttetik  jobban ;  a  mi  annak 
jele,  hogy  a  törvény-hozók  sejdítik  ugyan  a  hibát,  mert  tapogatnak 
utána,  de  vagy  nem  tudják,  hogy  ezer  megtartatlan  törvény  nem 
erősb,  mint  egyetlenegy  ily  szinü,  s  ekép  hasztalan  az  1622 :  2-ik 
törvényre  rakni  az  1635:  94,  —  1647:  154,  —  1655:  49,  —  1659:  1, 
-  1681 :  58,  —  1715 :  14,  —  1723 :  7,  —  1790 :  13,  —  1825 :  5-ik  tör- 
vényt, vagy  azon  veszedelemtül  félnek,  ha  az  executivának  hatalmát 
emelik,  hogy  azt  semmi  mód  többé  vissza  nem  tarthatják. 

Ha  pedig  valaki  kérdezné  :  „Váljon  mi  jobb  a  két  rossz  közt : 
oly  országlás-e,  hol  hijányos  a  törvény,  de  mindent  jól  forgat  az 
executíva,  vagy  az,  hol  a  törvény  jó,  de  az  executiva  hija  miatt  a 
törvény  csak  írva  van?"  tán  igy  felelnek:  „Az  első  országlás  rajza 
egy  beteg  testnek,  melyet  azonban  orvosi  gond  látszólag  egészségben 
tart,  s  mely  mindaddig,  ée  tán  igen  jó  erőben  élhet  el,  mig  arra  egy 
felette  ügyes  gyógyász  —  mi  azonban  nagy  ritkaság  —  szünetlenül 
vigyáz  fel ;  a  második  országlás  pedig  egy  oly  test  ábrázolatja,  mely 
egészséges  és  jó  alkotmányu,  azonban  heverés,  rossz  táplálás  s  néhai 
korhelység  és  ittasság  által  úgy  annyira  elbágyadt  s  halványult,  hogy 
erőt  senki  nem  tesz  róla  fel,  s  az  első,  habár  hitványabb  test  is,  minden 
összeütközésben  meggyőzné  ezen  sokkal  erősb  s  jobb  alkotásut,  mely 
végkép,  ha  jobban  nem  ügyel  a  természet  törvényire,  t.  i.  soha  nem  moz- 
dul, szinte  kilencz  részeitül  továbbá  is  el  akarja  tagadni  a  világot,  s  mind 
lelki,  mind  testi  jobb  táplálékot,  s  nem  fékzi  meg  önkényi  s  betyárságinak 
igazságtalan  rakonczátlanságit,  úgy  rogyik  össze  vagy  inkább  úgy 
alszik  el,  mint  minden,  a  mi  az  örök  természet  s  igazság  útjábul  kitér. 

Ezen  utolsó  rajz,  úgy  hiszem,  némileg  Magyarországra  is  alkal- 
mazható ;  s  ha  úgy  van,  ne  bitangoljuk,  a  magyarok  Istenéért ! 
hazánk  erős  alkotását  az  által,  hogy  törvényink  jobbára  csak  alsza- 
nak, s  inkább  csak  az  él  híven  szerintök,  kinek  semmi  törvény  sem 
kell,  t.  i.  a  jó  s  becsületes  ember.  Ha  pedig  felálland  az  említett  5 
törvény  is,  mint  a  magyar  alkotmánynyal  éppen  nem  összeütköző,  sőt 
annak  valódi  belső  szellemébül  kifejtett  javítás,  akkor  szükségkép 
foly  az  is,  hogy  a  nemtelennek  csonkíttatlan  igazaira  sikerrel  s  ön 
megelégedésére  felvigyázzon  egy 

törvényes  párt  véd. 

„Hiszen  a  nemtelennek  úgy  is  van  törvényes  pártvédje;  mert 
a  polgárság  maga  magát  constituálja,  a  szántóvető  képviselője  pedig 
a  vármegyei  fiscalis"  —  igy  fog  szólni  sok;  mire  én  viszont  igy : 
„Annál  jobb,  ha  van,  a  mi  csak  annak  tanuja,  hogy  eleink  igen  átlát- 
ták, mily  szükséges  a  teher  és  kedvezés  mellé  az  elő  pártvéd 
is,  nehogy  a  keserű  mind  súlyosb,  az  édes  pedig  mind  könnyübb 
legyen." 

Az  egész  kérdés  tehát  nem  abban  áll,  hogy  valami  szokatlan 
és  új  alkottassák,  hanem  hogy  a  dolog  veleje  változatlan  maradjon, 
s  csak  a  formán  tétessék  némi  javítás. 

Számtalan  óriási  reformátor,  ki  rögtön  a  legcivilisáltabb  nem- 
zetek kaptájára  akarná  vonni  az  egész  emberiséget,  s  a  töröknek  s 
bolgárnak  szint  úgy,  valamint  az  angolnak  s  amerikainak  sajtósza- 
badságot, juryt,  kamarákat  s  ministeri  responsabilitást  kívánna  adni, 
a  magyar  szántóvetőnek  mostani  képviseletét,  t.  i.,  hogy  őtet  egy 
nemesember  repraesentálja,  Lafontainenek  némi  igen  helyes,  és  Fáy 
Andrásnak  —  Ítéletem  szerint  —  némi  még  sokkal  helyesb  meséivel 
hasonlítja  össze,  hol  mint  tudjuk,  nem  ritkán  a  húsevő  viseli  a  fűevő 
képét  S  mennyire  lehet  azon  esetet,  hogy  a  nemes  repraesentálja  a 
nemtelent,  ily  mesékhez  némi  igazsággal  hasonlítni,  azt  itt  nem  vizs- 
gálom, hanem  arra  szorítom  kereken  s  minden  előzmény  nélkül  meg- 
győződésemet, hogy  a  magyar  szántóvetői  képviselet  formájának  nem 
az  a  baja,  hogy  őtet  a  nemes  repraesentálja,  hanem,  hogy  nem  6  maga 
választja  képviselőjét. 

Ebben  fekszik  mind  a  nemesre,  mind  a  nemtelenre  nézve  a  kár. 

Ezen  utolsót  sokan  sophismának  fogják  állítni,  tudom ;  s  nem 
egyéb  okbul,  hanem  csak  azért,  mert  tán  sejdítlen  vagy  sejtve  is, 
mindig  önszemélyes  hasznokat  szokták  az  egész  rend  hasznával  össze- 
keverni. Ilyesek  ezen  javítást  felette  veszélyesnek,  t.  i.  magokra  nézve . 
igen  alkalmatlannak  tartanák;  mert  hiszen  most  —  s  nem  akarok 
senkit  sérteni,  de  ki  kell  mondanom  —  országunk  számos  vidékin 
vagy  mindig  hallgat  a  megyei  fiscus,  ha  szól  a  hatalmas  földesúr, 
bármily  nagyon  rimánkodjék  is  a  szántóvető ;  vagy  férfiasan  szól,  de 
új  választáskor  csuda,  ha  ki  nem  marad.  S  ez  természetesen  soknak 
igen  kellemes  és  hasznos ;  de  váljon  kinek  ?    Annak,  ki  sötétben  sze- 

ret  bujkálni,  s  másoknak  minden    alkalmatlansága   nélkül   alkalmat- 
lankodni. 

Minden  pörben  az  emberi  jusokat  tekintve,  azt  hiszem  legelső- 
nek, hogy  saját  ügyvédjét  válaszsza  mindenki ;  s  ezen  igazábul  vala- 
kit kirekesztni  akarni,  a  legméltatlanabb  igaztalanság.  Ezt  köztünk 
tán  senki  se  veszi  kérdésbe,  a  mit  azért  szabad  feltennem,  mert  a 
szántóvető  bizonyos  esetekben  akárkit  valósággal  választ  is  ügyvé- 
dül !  De  mily  kevés  tekintete  s  ekép  mily  kevés  sikere  van  ily  párt- 
védnek ahoz  képest,  melylyel  az  birna,  kit  egy  egész  megyének  nem- 
telen s  adózó  közönsége  választna,  s  ki  a  hazai  törvények  által  sanc- 
tionálva  volna  is? 

„Hiszen  éppen  ebben  áll  a  nemesi  statusra  nézve  a  veszede- 
lem, hogy  egy  ily  pártvédnek  igen  sok  tekintete,  s  módnélkül  is  nagy 
sikere  lehetne".  —  Mire  én  azt  jegyzem  meg :  „bizonyosan  igen  nagy 
veszedelem,  de  csak  azokra,  kik  mások  jusait  akarják  sujtatlan 
áthágni,  s  azt  végveszélynek  s  tökéletes  elromlásnak  tartják,  ha  saját 
önkénykedésikre  zabolát  sejdítnek  s  látnak  rakatni ;  de  nem  úgy  az 
igazságszerető  földesurakra,  kik  inkább  fogják  tűrni  azon  alkalmat- 
lanságot, mely  rajok  ily  törvénymódosítások  által  háramolhatnék, 
mint  hogy  most  sokszor  igy  kénytelenek  fohászkodni  az  egekbe: 
„Uram  Isten,  váljon  hogy  vahnak  szegény  jobbágyim !" 

„S  miért  laknak  külföldön,  miért  utaznak,  miért  nincsenek 
jószágikon,  tudnák  akkor  mind  azt  s  a  t."  Ily  már  annyiszor  hang-, 
zott  kongás  fog  erre  hallatni.  De  váljon  az,  ki  hivatalban,  vagy  orvosi 
kezek  közt  van,  tehet-e  mindig,  a  mit  akar  ?  Vagy  nincs-e  olyan  is  a 
honban,  ki  bármily  független  legyen  is,  számosb  urodalmakat  bir, 
s  ekép  akármily  jó  akaratú  lenne  is,  még  se  lakhat  A,  B,  C,  D,  E, 
F,  G,  H  s  a  t,  az  országnak  tán  távol  s  különféle  részein  fekvő 
urodalmiban,  mert  személye  csak  egy,  a  mirül  nem  tehet,  s  igy  szük- 
ségkép mindenütt  csak  kevés  ideig  maradhat  s  mindent  csak  átrepülve 
s  távolrul  láthat  S  végkép  mily  nevetséges  praetensio  részint  a  bölcs, 
részint  a  constitutionalis  ember  Ítélete  előtt,  gyarló  emberiül  általá- 
nyosan  véve  oly  csudákat  kívánni,  melyek  a  legbizonyosb  canoni- 
satióra  vezetnének  unanimiter,  t.  i.  azt  kívánni,  hogy  valaki  az  élet 
minden  kellemeirül  mondjon  le,- s  idehaza,  élte.  fogytáig  úriszéki  prae* 

sidiumot  igazságos  lélekkel  -vigyen-  »a  t,  ami  felette  szép  volna,  de 
melynek  kivánáta  valóban  nem  egyéb,  mint  «gy  lágy  szívű  s  puha 
koponyájú  pium  desiderium,  önmystificatio,  vagy"  a  mi -leghihetőbb, 
egy  résznek  a  másik  szemeiben  szálkát,  s  magáéban  még  gerendát 
sem  látása.  A  constitutionalista  viszont  kaczagva  hallja  azon  nyo- 
morult methodust,  mely  szerint  sok  az  által  akarja  előmozditni  a 
közszabadságot,  nem  hogy  mindenki  természeti  szabadságának  egy 
részét  a  társasági  szabadság  elnyerése  végett  áldozza  fel,  a  mi 
helyesnél  helyesb  volna,  hanem,  hogy  annyira  mondjon  le  minden 
szenvedelmirül,  legsürgetőbb  élet  mentességirül,  immunitásirul,  hogy 
végre  még  a  koldusnál  függőbb,  egy  bizonyos  tájék  levegőjét,  s  egy 
bizonyos  folyó  vagy  kút  vizét  legyen  kénytelen  színi  és  inni,  s  oly 
orvosi  gond  híjával,  melyben  bizik,  élte  fogytáig  sorvadozni,  mibül 
az  sül  ld,  hogy  volna  csak  sikere  az  ily  antiphilosophiai  ábrándozok 
theoriáinak,  csupa  szabadság  keresésében,  az  ember  végre  legnagyobb 
rabbá  válna. 

Nem  ily  gyáva  s  felhőkben  nyargaló  speculatiók,  melyekkel 
csak  azok  szoktak  fejtörve  vesződni,  kiknek  birtoka  nincs,  vagy  kik 
természeti  hajlandóságok  szerint,  vagy  tán  más  okokbul,  mindig 
otthon  szeretnek,  vagy  tán  kénytelenek  ülni  —  nem  ily  éretlen  theo- 
riák  mondom,  vetik  a  szántóvető  bátorlétének  s  ekép  nagyobb  meg- 
elégedésének igazi  talpkövét;  hanem  az,  hogy  ő  egyenlő  bátorságban 
s  nyugalomban  élhesse  napjait,  földesura  akár  jó,  akár  rossz,  akár 
eszes,  akár  esztelen,  akár  mindig  otthon  ülő,  akár  mindig  odakünn 
kószáló  legyen  is.  S  ezt  sikeresen  s  illusio  nélkül  csak  úgy 
érhetni  el,  ha  a  szántóvető  ezentúl  maga  választja  törvényes 
'pártvédjét  ....... 

Tudom,  mind  ez  ellen  ezernyi  bujósdi  ajtó  áll  nyitva,  melyeken 
az  igazságtalanok  serege  mindig  plausibüiter  ki-ki.  sát-át  szokott 
surranni. 

„Nem  mond  az  le  az  élet  minden  kellemeirül,  s  egy  cseppet 
sem  áldozza  fel  magát,  ki  Hunnia  határi  közt  üti  fel  lakhelyét"  így 
okoskodik  sok.  A  miben  én  tökéletesen  kezet  fogok;  mert  azt 
hiszem :  nincs  és  nem  lehet  a  lelkes  embernek  sehol  is  nagyobb 
kelleme,  mint   ha   hona  javának   szenteli   napjait,    akár   örök    jég 

fagyaszsza,  akár  a  nap  leghőbb  sugári  süssék  is  azt,  mert  „megérdem- 
lett honkoszorú  nélkül  meddő  telek  a  rövid  élet."  V—.  De  ez  néhány 
kevéssel  tán  csak  mi  saját  vélekedésünk,  kedves  olvasó ;  s  éppen 
azért,  hogy  ezen  érzésünk  becsben  tartassák,  tiszteljük  akárki  véleke- 
dését is.  Legyünk  igazságosak,  hogy  mi  is  férfiúi  öntudattal  s  elszá- 
nással, nemcsak  az  ismert  horatiusi  tenax,  hanem  justus  ember  méltó- 
ságával és  súlyával  is  szolgálhassuk  a  hazát;  minek  következésében 
többek  közt,  minden  idegen  hatalomtul  menten  és  szabadon  fogjuk 
mindig  választni  országgyűlésinkre  küldendő  követinket,  hanem 
hogy  ezen  szép  jusunkat  nyugodtabb  lélekismérettel,  bátrabban  s 
több  hihetőséggel  tarthassuk  is  fenn,  arra  is  rá  fogunk  állani,  hogy 
a  szántóvető  is  minden  hátaim unktul  menten  és  szabadon  válaszsza 
ismét  az  ő  vármegyei  képviselőjét,  s  ha  ezt  nem  teljesítendjük,  akkor 
az  Isteni  szót :  „quod  tibi  fieri  non  vis,  alteri  ne  feceris,"  mely  annyi- 
szor volt  fogaink  közt,  bizony  csak  úgy  mondtuk  el,  mint  a  varjú 
szokta  némi  rátanított  szavait  elkárogni,  s  ezt  halhatatlan  embernek, 
halhatatlan  felebarátja  ellen  büntetlenül  tenni  lehetetlen. 

»Nincs  még  a  szántóvetőben  elég  belátás,  magának  oly  embert 
választni,  ki  igazi  hasznát  előmozdítni  s  eszközleni  is  tudná."  így  fog 
ítélni  sok.  A  mit  én  szűklelkű  sophismának  tartok,  minthogy  nincs 
oly  buta  nép,  ki  meg  ne  tudná  különböztetni  barátját  ellenségétől  s  a 
gyávát  a  hatalmastul,  a  mit  a  régi  közmondás :  „vox  populi  vox  Dei" 
igen  bizonyít ;  ám  de  tegyük  fel,  hogy  nem  választ  magának  alkal- 
mas embert,  mi  lesz  következése  ?  Hogy  három  esztendőre  választotta 
csak,  s  minekutána  ily  pártvéd  ítéletet  nem  hoz,  s  igy  veszedelmes 
hatalma  se  nagy,  három  esztendő  leforgása  alatt  a  szántóvetői  közön- 
ség szemei  annyira  felnyílnak,  hogy  minden  bizonynyal  —  s  ezt  a 
tapasztalás  nyilván  mutatja  —  ezentúl  mindig  azon  emberre  fog  egye- 
sülni votuma,  ki  legsikeresben  védheti  s  védendi  is  igazait  És  ha  mi 
azt  mondjuk :  „Nincs  a  szántóvetőnek  ilyeshez  még  belátása*  —  ám- 
bár velünk  nevekedett  900  év  óta:  nem  vagyunk-e  az  örök  igazság- 
nak soha  ki  nem  játszható  törvényei  szerint  viszont  azon  veszélynek 
kitéve,  hogy  egy  ttagasb  hatalom  hozzánk  is  ekép  szóljon,  vagy  inkább 
velünk  igy  cselekedjék :  „Midőn  a  sanior  fars  döntött  még  el  szinte  min- 
den4, akkor  szabad  lehetett  (!!!)  a  követi  választás  ;  de  most,  minekutána 

mindenbe  belé  kottyan  mindenki,  akár  tudja,  mirül  van    a  sz<5,  akár 

nem — ,  most  már  oly  ügyességgel  kell  vinni   a   dolgot,   hogy 

az  választassék  követül,  ki  az  egésznek  legsikeresebben  is  szolgálhat." 
S  ha  B.  azt  mondja :  „én  igen  is  jól  értem,  nekem  mi  hasznos,  mi  káros, 
s  azért  nem  is  engedem,  hogy  valaki  választásimba  elegyedjék,  hanem 
C  nem  tudja  mind  ezt,  s  ekép  kötelességem  érette  választanom"  —  a 
talio  törvénye  szerint  nem  foly-e  megint  az,  hogy  A  is  azt  fogja  tán 
mondani :  „Én  infallibilis  vagyok,  s  azért  kényem  szerint  teszek,  B-nek 
pedig  nem  engedhetem,  hogy  ő  éretlen  szabadsági  sophismái  közt 
elveszszen,  s  ekép  jóllétére,  valóságos  szerencséjére  (!)  kínszerítni  fo- 
gom—". Minek  morálja  az,  hogy  B  mindaddig  nem  fog  igen  erősen 
ülni  jusaiban,  míg  C-nek  jusait  csak  mindig  ő  akarja  fejtegetni ;  s 
ekép  B-nek  haszna  és  szerencséje  mindaddig  nem  igen  biztos  alapon 
fog  nyugodni,  mig  C-nek  haszna  és  szerencséje  csak  Önkényi  lég- 
ben lebeg. 

„Mind  errül  nem  lehet  szó,  mert  a  pacta  conventa,  a  Ius  et  c." 
„Ez  mind  igaz ;  de  viszont  a  hatalom  !a  „Ennek  nem  kellene  soha  is 
történni."  Ez  is  igaz.  De  mennyi  nem  történik  a  világon,  a  minek  nem 
kellene  megtörténni !  S  mily  szegény  vigasztalás  az  —  a  tiszta  mo- 
rális és  metaphysicai  dolgokat  kivéve  —  ha  valaki  csak  ilyformán 
vigasztalja  magát:  „Elvették  ugyan  mindenemet,  de  nem  volt  jusok 
hozzá;  kidobtak  bizony  házambul,  de  azt  tenni  nem  volt  igázok, 
tönkre  tettek  mindenestül,  de  ez  törvénytelenség  volt  sat"  Zeno  s 
más  kevesek  tán  mindent  nevetve  s  örülve  fognak  tűrni,  de  a  nagyobb 
résznek  ugyancsak  sovány  compensatio,  ha  vesztett  bútorért,  házért, 
szóval  mindenért  csak  a  princípium  csorbátlan  fentartásával  vigasz- 
talhatja magát. 

Ha  valaki  szabad  akar  lenni  önkénytül  s  maga  választni  párt- 
védét  —  a  mit  igazságosan  senkitül  sem  tagadhatni  meg  —  akkor 
arra  is  rá  kell  állania,  hogy  senki  se  függjön  az  ő  saját  önkényétül  is, 
s  neki  se  legyen  legkisebb  befolyása  viszont  annak  választásában, 
kit  megint  valaki  más  választ  pártvédül.  S  ez  ellen  Isten  előtt,  úgy 
hiszem,  igazságos  embernek  kifogása  nem  lehet.  A  mi  pedig  egy  rész- 
nek, ily  férfiúi  szabad  cselekvésmódra  megérettségét,  t.  i.  hogy  már 
tud  némileg  magárul  is  gondoskodni,   —   a  másik  résznek    ellenben 

éretlenségét  illeti,  —  melynek  következésében  mindenben  még  dajka 
kell  nékie  —  ítéletem  szerint  azon  almafára  emlékeztet,  melynek  egy 
törzsökből  felemelkedő  ágain  900  esztendő  óta  függ  temérdek  alma, 
s  ezeknek  egy  része  mindig  azt  mondván  a  nagyobb  számhoz :  „Ti 
még  nem  vagytok  érettek"  —   ezen  utolsók   végkép   azt   felelhetnék 

tán:   „Ti    pedig   már  rothadtak  vagytok    és  igy s  a  t.,  s  a  t." 

Sapienti  pauca  ! 

Megengedem  azt  is,  hogy  nem  3,  de  48  esztendő  fog  kívántatni, 
mig  némi  megyének  adófizető  közönsége  derék  pártvédet  fog  válasz- 
tani, sőt  azt  is  meg  akarom  engedni,  hogy  soha  sem  fog  választani 
magának  arra  termett  embert,  hanem  mind  ez  javaslatomat  egy  csep- 
pet sem  gyengíti ;  mert  nem  abban  áll  a  dolog  veleje,  hogy  jó  fárt- 
védet  válaszszon  a  szántóvető,  hanem  hogy  azt  maga  válaszsza,  azaz  hogy 
azon  kárt,  mely  egy  hijábavaló  pártvéd  által  háramolhatik  tán  rá, 
csak  magának  s  ne  másnak  tulajdonithassa !  S  itt  fekszik  a  dolog  ve- 
leje, mert  magát  senki  se  tartja  oly  bűnösnek,  mint  mást,  és  ekép  kiki 
sokkal  könnyebben  és  szivesebben  megbocsát  magának  mint  másnak, 
ha  legnagyobb  kárt  tesz  is,  soha  nem  fejlődik  ki  annyi  bosszú  —  a  mi 
országokra  nézve  a  legerősb  méreg  —  mint  mikor  egy  rész  a  másiknak 
csak  legkisebb  alkalmatlanságot  okoz  is.  Például :  ha  valaki  egy  másiktul 
egy  könnyű  ütést  kap,  váljon  nem  fog-e  haragja  felzúdulni,  s  nem  fogja-e 
bevádolni  vagy  magának  venni  elégtételt?  Ha  pedig  ezt  semmi  mód 
nem  nyerhet,  nem  marad-e  keblében  bizonyos  tövis,  mely  fájdalma- 
san sértendi,  valahányszor  ütője  jut  eszébe  ?  Ki  hallotta  ellenben  va- 
laha, hogy  valaki  beárulta  legyen  magát,  mert  teszem,  részegségében 
vagy  ügyetlensége  által  egy  szemét  lökte  ki  ?  S  ki  volt,  ki  ily  valóban 
igen  érzékeny  megbántásért  magát  bezáratta,  vagy  magán  —  —  — 
csapatott  volna  ?  Nincs  példa,  mert  magának  az  ember  mindent  s  még 
a  legérzékenyebb  megsértést  is  megbocsát,  midőn  másnak  nemcsak  a 
legkisebb  megbántását,  de  sokszor  a  megbántás  gyanúját,  sőt  némely- 
kor legjobb  akaratját  sem  bocsátja  meg.  így  van  a  pártvéddel!  Az 
önválasztottnak  mindent  megbocsátunk,  a  ránk  tolottnak  semmit !  S 
midőn  én  mások  érzelmit  s  kívánatit  legigazságosabban  hiszem  ma- 
gaméi után  kitapogathatni,  szivembtil  kívánom,  hogy  mindenki  maga 
magának  választhassa   szószólóját,  mert  én   egyenesen   megvallom, 

hogy  akármi  zavarba  iöjjek  is  —  ámbár  számtalan,  hasonlíthatlanul 
mélyebb  bélátású  mint  én  s  tán  sok  jobban  is  tudja  hasznomat,  mint 
magam  —  azért  e  részben  még  is  csak  saját  kis  belátásomba  fogok 
inkább  bízni,  mint  máséba,  s  ekép  mindig  azt  kívánni,  hogy  pártvé- 
dem választásánál,  akár  a  megyei  választáskor,  akár  országgyűlésre, 
akár  személyem  és  sajátom  védelmére,  senki  se  folyjon  bé  az  elsőkre 
mint  én  s  azok,  kiknek  törvényes  jusok  van  hozzá,  az  utolsóra  pedig 
csuk  kirekesztőleg  magam.  És  érzem,  hogy  korántsem  boszankodnám 
annyira,  ha  önválasztási  pártvédem  akármily  bajba  keverne  is,  mint 
ha  a  rámparancsolt  véd  némi  kegyelmeket  is  volna  képes  érettem 
kirimánkodni.  S  ily  érzéssel  mindenki  több  vagy  kisebb  mértékben, 
de  bizonyosan  bir,  melyet  ha  nem  a  nemesb  érzelem  sugtában  is. 
legalább  az  ész  tanácsában  becsültetni  javaslok,  mert  végkép  csak 
oly  rőffel  fognak  nekünk  is  mérni,  mint  a  milyennel  mi  mérünk 
másoknak ! 

Hogy  eddig  a  dolog,  mint  állott,  jó  lehetett,  nem  vizsgálom,  sőt 
megengedem ;  hanem  valamint  van  idő,  midőn  a  természet  jusai  sze- 
rint, a  gyermek  felszabadul  szülei  hatalmok  alul,  s  egy  önálló  férfi- 
nak atyja  köteles  némi  jusokat  neki  átengedni,  s  felette  sok  zavar 
támadna,  ha  egy  40,  50  esztendős  ember  vagy  is  inkább  fiú  minden- 
ben atyjának  jó  kedve  s  önkénye  alá  lenne  vetve  :  úgy  azt  hiszem, 
900  esztendő  leforgása  alatt,  csakugyan  annyira  megérhetett  s  mégis 
ért  már  a  magyar  szántóvető,  hogy  pártvédjének  választása,  tökélete- 
sen tulajdon  belátására  s  akaratjára  bizathatik  minden  veszély  nélkül. 
Ha  ügyetlenül  választ,  meg  fogja  magának  bocsátni,  s  jobbat  választ; 
vagy  ha  még  ügyetlenebbül  választ,  magának  ismét  megbocsátni  s 
úgy  tovább ;  mely  szép  moderatio,  mert  az  emberi  természet  legmé- 
lyebb tulajdonin  alapul,  minden  panasznak  legbizonyosb  orvos-szere 
s  minden  felingerlésnek  legbiztosb  óvadéka  —  praeservativuma. 

Most  a  természetelleni  usus,  a  talionok  szívünkre  nem  eléggé 
vehető,  de  bizonyos  bosszúján  felül  —  melyet  érteni  lehet  inkább, 
mint  kifejtegetni  —  még  másféle  okvetetlen  anomáliákat  is  szül.  A 
becsületes  és  gyengéd  érzésű  földesúr  sokszor  nem  tudja  úriszékeken 
mi  tévő  legyen,  mikor  —  a  mi  annyiszor  történik  —  jobbágyinak 
kivánságival    legközelebb    haszna    jön    összeütközésben;    s     ekép 

—  mert  közte  és  a  szántóvető  közt  oly  biró,  kiben  ezen  utolsó  tökélete- 
sen bíznék,  nincsen  —  magát  nem  ritkán  oly  mostoha  itélet-hozásra 
elhatározni  kénytelen,  nehogy  az  öntudat  kristálya  még  csak  távolruli 
homálytul  is  szeplősíttessék,  melyet  a  legigazságtalanabbul  kemény 
bíró  sem  mondott  volna  ki. 

S  ha  őszintén  meg  akarjuk  vallani,  miért  veszik  a  felsőbb  dicas- 
teriumok,  mint  p.  o.  a  kanczellaria,  a  helytartó  tanács,  annyiszor  s 
tán  minden  idomzaton  túl  —  miokból  elég  panasz  hallatik  is  —  a 
földbirtokos  ellen  a  szántóvető  pártját :  nem  fogjuk  tagadhatni,  vagy 
legalább  hinnünk  kell,  hogy  az  egyéb  okokon  túl  tán  azért  is  törté- 
nik, mivel  általányosan  mindig  a  szántóvető  szokta  húzni  a  rövidebb 
szalmát,  s  ekép  általányosan  „inkább  a  szántóvetőnek  kell  fogni  párt- 
ját*. A  mi  ellen  igazságos  panaszunk  nem  lehet,  mert  csakúgy  tesz- 
nek velünk,  mint  mi  másokkal !  S  im  itt  igen  szembetünőleg  látszik, 
mily  okvetlenül  szül  végre  az  önkény  mindig  önkényt. 

Sokan,  tudom,  azt  fogják  erre  megjegyezni,  hogy  a  megyék 
nem  ritkán  felette  nagyon  pártolják  a  szántóvetőt  hatalmas  földesura 
ellen ;  de  erre  csak  azt  felelem  :  Igen  is  mód  nélkül  sokszor  történik 
ez,  a  mi  felette  dicséretes,  hanem  viszont  azt  bátorkodom  kérdezni : 
mindig  csak  az  igazság  szeretetéért  terténik-e  ez,  vagy  néha  nem  azon 
irigy  indulatosság  sugtában-e,  melylyel  némi  communitások  némi  nagy 
birtokosak  ellen  viseltetnek  ? 

S  hát  a  nem  becsületes  s  nem  gyengéd-érzésű  földesurak  mikép 
bánhatnak  s  mikép  is  bánnak  jobbágyikkal?  Irjak-e  itt  fél,  vagy 
inkább  naplókönyveimből  le  némi  kis  anekdotát  ?  Ezt  csak  felszólí- 
tásra fogom  tenni,  ha  az  t.  i.  oly  helyrül  jő,  mely  megérdemli  a  fele- 
letet, azonban  addig  is  magamat  akarom  czitálni  a  legártatlanabb  és 
a  honban  minden  napi  s  minden  órai  esetben.  Nem  ritkán  változáso- 
kat kívántam  tenni  s  tettem  is  jószágimban.  Házhely  és  földcserére 
volt  szükség. 

Én:  *De  nem  fogják-e  sajnálni  jobbágyim  régi  földeiket?" 

Tiszttartó :  „Egy  cseppet  sem,  méltóságos  úr,  hiszen  adunk  nekik 
jobbakat." 

Én  —  a  jobbágyokhoz  — :  ^Barátim,  nékem  földeitekre  szük- 
ségem van"  s  a  t 

iobíágyo* :  „Már  mondta  a  tens  tiszttartó  úr.  Legyen  nagysága 
szegény  fiainak  atyja — .* 

Én:  „Nem  foglak  benneteket  soha  is  elhagyni  s  a  ttt 

S  im  kész  volt  a  mennyei  szabad  egyezés ! ! ! 

„De  hát  miért  nem  szóltak  jobbágyim  ?"  igy  tudakoztam  később, 
midőn  megtudtam,  hogy  abbul  vetettem  őket  ki,  a  mi  nékem  előítélet 
nélkül  sovány  földnek  s  rongyos  szalmafedélnek  látszott,  a  mi  azon- 
ban az  ő  szemökben  —  mert  ott  élték  napjaik  édeni  idejét  —  para- 
dicsom volt !  S  abbul  én  hajtottam  őket  ki !  De  miért  nem  szólottak  ? 
Mert  engem  ritkán  láttak,  minthogy  környülállásim  a  sokszori  velők 
lakást  nem  engedek,  a  tiszttartó  pedig  minden  esztendőben  365  nap 
volt  rajtok ;  s  ekép  a  probabilis  —  mert  azt  se  tudták  bizonyosan  — 
gratia,  úgy  állott  rajok  nézve  a  lehető,  sőt  hihető  disgratiához,  mint 
14  nap  365  naphoz  s  igy  a  hallgatás  tán  a  legjózanabb  volt ! 

S  most,  midőn  azt  állítom,  hogy  sokszor  a  földesúr  legjobb  akarat- 
tal sem  tudhatja  meg,  jobbágyinak  legbelsejökben  mi  baj,  mi  bú,  mi  szo- 
morúság van  —  s  az  egy  hidegvérű,  igazságtalan  vampyr,  ki  azt  hiszi  : 
bennök  semmi  érzés  nincs  —  Istenhez  kiáltok :  „Világosítsa  fel  a 
közbátorság  s  kisded  honfi  utóink  kedviért,  a  magyarnak  azon  részét, 
mely  törvényeket  hoz,  s  birja  arra,  hogy  a  most  említett  két  feleke- 
zet-közti igázok  kiszolgáltatásának  basisa  se  véletlen,  se  irgalom,  se 
indulatosság  többé  ne  legyen,  hanem  egyedül  igazság." 

Ne  büntesse  ezentúl  a  scrupulosus  földesúr  maga  magát,  s  ne 
favorizálja  sem  a  kanczellaria,  sem  a  helytartó  tanács  a  szántóvetőt 
szoros  igazságon  túl,  a  nemesi  közönségek  pedig  ne  ostorozzák  a 
szegény  gazdag  urakat,  kik  úgy  is,  ha  nem  elegendőleg  bár,  de  bizony 
szépen  vannak  a  közmegvetés  által  flagellálva  már ;  s  a  mindent  me- 
részlő  földesurak  végre  ne  vampyrkodJiassanah  büntetlen,  de  védje  a 
szántóvetőt  az,  kit  maga  magának  választ.  S  mindnyájan,  a  rosszakat 
kivéve,  valóban  meg  leszünk  elégedve !  Cserélni,  a  legalkalmasb,  sőt 
a  legjobb  földeket  magunkévá  tenni  s  a  t.  ezentúl  is  fogunk,  csak 
hogy  az  egyezés  valóban  mind  a  két  részrül  szabad  s  nem  a  szabad 
egyezésnek  satyrája  leszen. 

Fentebb  azt  tettem  fel :  a  szántóvető  legügyetlenebbül  fog  vá- 
lasztani,  s  úgy  hiszem,  némileg  megmutattam,  mennyire  a  helyszűke 

engedé,  hogy  mind  e  mellett  még  is  megelégültebb  leend  mint  ma, 
mert  lehető  kárát  magának  s  nem  másnak  fogja  tulajdoníthatni.  De 
most  egyenenesen  azt  bátorkodom  állítani,  hogy  csak  egy  kis  idő 
leforgása  alatt,  oly  pártvédeket  választand,  kiknek  helyzetök  és  sze- 
mélyes tulajdonok  még  nagyobb  súlyt  adhat  s  ekép  adand  is  törvé- 
nyes hivatalaiknak.  Fog  eleinte  és  számosb  megye,  házsártos  s  nagy 
szájú  prókátorokat  választni,  nem  kétlem ;  de  csak  szaporán  átlátandja 
majd  a  józanabb  rész,  mely  igen  érti  mai  időkben  valódi  hasznát, 
hogy  ily  véd  csudákat  igér  s  bajt  okoz,  sokat  beszél,  de  keveset  tesz, 
módnélkül  sokba  kerül  s  nem  hasznot,  hanem  kárt  hajt;  s  im  ezen- 
túl fog  kezdődni  —  a  mit  régibb  országok  évrajza  jósol,  minthogy 
ugyan  azon  oknak  ugyan  azon  következései  szoktak  lenni  —  egy  oly 
időszak,  mely  minden  becsületes  és  békeszerető  embernek  csak  ked- 
vesnél kedvesb  lehet,  t.  i.  a  nemtelenek  nemeseket  fognak  önként  vá- 
lasztni pártvédül !  Eleinte  tán  félve,  mert  nem  tudhatják,  felvállalnak -c 
ők  ily  nehéz  tisztet,  minthogy  nem  oly  nemeseket  értek,  kiknek  se 
tudományi,  se  pedig  erényi  tekintetök  nincs,  hanem  kik  cgyiránt  van- 
nak mind  haza,  mind  fejedelem  előtt  tiszteletben ;  de  később  teljes 
bátorsággal,  mert  sok  nemes,  tudom,  inkább  abban  fogja  lelkének 
megkivántató  táplálékát  találni,  ha  fáradva  és  munkálva  ó  lehet  oly 
számos  házi  bátorlétnek  és  szerencsének  szerzője,  habár  az  érette 
haladattal  dobogó  szivek  szalma  s  nádfedél  alatt  laknak  is,  mint 
ha  egy  roppant  palotában  mindenki  hajlongna  reggeltül  estig  sze- 
mélye előtt. 

S  váljon  ezen  törvény-módosításnak  nem  volna-e  ekép  áldott 
befolyása  a  nemességre  is  ?  Azt  hiszem :  semminek  tán  nagyobb ! 

Minden  emberben  van  némi  pezsgőség,  tán  a  magyarban  szint 
annyi,  ha  nem  több,  mint  a  világ  akármily  nemzeteiben  is.  Ezen  életi 
szikra  vagy  dönt  s  ront,  vagy  állít  és  csudákat  művel,  ha  van  tág  és 
dicső  mezeje,  vagy,  ha  szabad  köre  nincs,  elfajulva  kisded  tárgyak 
körül  bíbelődik  s  dísztelen  harczolások  s  betyárkodások  közt  elenyé- 
szik, s  az  országlás  csak  akkor  érti  valóban  legközelebbrüli  mint  leg- 
tartósb  hasznát,  ha  e  szent  tűznek  lehető  legtöbb  kifejlését  józanul 
eszközli  s  azt  bölcsen  használja ;  mert  ez  nyer  csatákat,  ez  ví  dia- 
dalmasan ki  háborúkat,  ez  hoz  nemes  elszánást  a  tanácskozásba,  ez 

önt  férfiúi  állhatatosságot   a   polgári   életbe s  váljon 

mi  volna  az,  a  mi  ezen  szent  tűz  kifejtését  jobban  eszközölhetné,  mint 
mikor  a  független  erénynek,  kicsinosult  tudománynak  és  férfiúi  elszá- 
násnak  egészen  új  mező  nyittatik? 

Ha  egy  megyének  ilyféle  praxis  által  már  jobban  kifejlett  lako- 
sai köz  lélekkel  s  köz  akarattal  mind  egyre  mutatnának :  „lm  ez, 
kinek  eszében  és  szivében  bízunk",  nem  volna-e  az  legalább  is  oly 
nagy  jutalom,  mint  mikor  sok  kéregetés  s  előszobai  várakozás  után, 
titulusunk  tán  egy  kissé  hosszabbodik  ?  S  nem  volna-e  azon  sok  pezsgő- 
ség  s  életszikra,  mely  most  sokszor  kirekesztőleg  palaczk-törésre,  színházi 
zajgásra  s  egyéb  ily  dicsőségekre  nemcsak  hasztalan,  de  kárral,  sőt 
valódi  szégyenünkre  párolg  el,  nemes  élet  élésre,  valódi  ismeretek  s 
köz  jó  hír  szerzésre  fordítva  ?  S  nem  volna-e  köztünk  sok,  ki,  midőn 
ma  úgy  szólván,  híjába  eszi  a  kenyeret,  akkor  számtalant  segítne 
jobb  kenyérre  ?  Ma  is  tehetni  felette  sok  jót  mind  tisztviselésben,  núnc 
privát  életben,  s  ekép  a  köz  tiszteletben  igen  nagy  mértékben  része- 
sülhetni, nem  tagadom ;  de  a  valódi,  nem  mesterkélt  megbecsülésnek 
egészen  egy  uj  láthatárt  nyitni,  számnélküli  nyereség!  kivált  oly  hon- 
ban, hol  annyian  vannak,  kik  inkább  volnának  hajlandók  —  mint  én 
ismerem  a  magyart  —  országi  szolgálat  áltál  szolgálni  a  kormányt,  mint- 
sem kormányi  szolgálat  által  a  hazát,  a  mi  tán  szinte  egyre  megy,  de 
izléstül  függ,  mely  azonban  honosimban  bizonyosan  praevalens ;  mert 
valamint  a  magyar  katona  sem  szereti  a  szoros  rendet,  s  inkább  ön 
ereibe  bízik  —  a  mi  egyébiránt  katonában  nagy  hiba  —  úgy  inkább 
hajlandó  a  magyar  nemes  független  létben  szolgálni  a  hont  és  királyt, 
a  mi  polgárban  viszont  valóban  megbocsátható,  sőt  tán  a  legnagyobb 
erény ! 

Mily  önbecsülést  szült  a  valahai  Rómában  a  tribunus  plebis 
tisztje,  ki  nem  tudja  azt?  S  mily  serkentés  le  hete  az  komoly  férfiúi 
öntartásra  ezreknek,  mikor  C.  Gracchus  26  esztendős  korában  azzá 
lett:  ki  kételkedik  megint  ezen?  S  midőn  hasonló  ok,  hasonló  effec- 
tust  szokott  szülni,  ki  kételkedhetik  azon  is,  hogy  nálunk  szintúgy  a 
legnemesb  érzelmeket  ébresztendi  fel  a  pártvédi  tiszt;  s  az  egész  kér- 
dés csak  az  lesz:  váljon  kinek  volt  hasznosb,  nemesembernek-e vagy 
szántóvetőknek,  hogy  a  vármegye  fiskálisát  ezen  utolsók  választák  ? 

A  szántóvető  ezennel  kilép  az.  önkény  .hervasztó  határjábul,  a  nemesi 
ifjúságban  pedig  azon  lehetőség,  „igazi  érdem  által,  ön  erővel  emel- 
kedhetni a  legédesb  megbecsültetés  polczára",  egy  oly  nevezetes 
epochát  alkotna,  mely  nemzeti  történetinkben  a  legdicsőbb  betűkkel 
volna  örökleg  feljegyezve.  Ha  néha-néha  csak  egy  választatnék  is 
egyhangúan  ily  tisztre,  ki  még  éltének  tavaszát  éli,  az  oly  hathatós, 
fordulást  tenne  a  hon  fiatal  reményire,  hogy  abbul  a  legdicsőbb  követ- 
kezéseknek okvetetlenül  kellene  folyni,  s  el  volna  érve  azon  nagy 
czél:  „a  hazai  felekezetek  két  legdivergensebbének  lassanként  egy 
testbe  forrasztása,  mely  most  ha  ketté  nem  pattan,  csuda". 

S  a  kormány  mily  férfiakat  használhatna  honboldogító  fára- 
dozásiban,  ha  olyanokra  vetné  figyelmét,  kik  ily  tisztet  viseltek  már, 
vagy  most  is  viselnek  közönségesen  megtisztelve,  s  ekép  nemcsak  az 
ész  és  sziv  tulajdonít,  de  a  köz  bizodalmat  is  birják  ? 

Az  egész  végre  vesztene  vagy  nyerne-é  ?  kérdem  őszintén,  ha 
a  nagyobb  rész  meg  volna  nyugtatva,  a  kisebb  rész  pedig  a  férfiúi 
erények  minden  ágazatiban  hív  eljárásra  lehető  leghatalmasb  lelki 
inger,  t.  i.  a  honfiak  őszinte  megbecsülése  által  lenne  ösztönözve  ? 
Feleljünk  erre  nem  bölcsőbül  kisérő  előitéletink  sugtában,  de  termé- 
szeti fásulatlan  eszünk  s  belátásunk  szerint,  melynél  hívebb  kalau- 
zunk nincs. 

„Ily  kedvezést  a  szántóvető  nem  is  kivan"  —  számtalanszor  hal- 
lottam ezen  sententiát,  s  elhiszem;  hanem  éppen  azért  —  s  kérem, 
erre  vigyázzunk  —  mert  keblében  igen  sokat  kivan,  s  ha  lesz  ereje, 
impetuose  fog  is  kívánni,  de  nem  tudja  tulajdonkép  mit  kivan,  s 
neki  mit  szabad  kívánni,  éppen  azért  mind  rája,  mind  ránk,  s  igy  a 
hazai  béke  s  boldogságra  nézve  legszentebb  kötelességünk,  hogy 
kivánatinak  mi  adjunk  irányt,  mi  tűzzünk  czélt,  s  mi  igazítsuk  s  ren- 
dezzük el  mind  azon  vágyait,  melyek  csak  újabb  időben  oly  szomorú 
gyászba  boríták  honunk  több  vidékit,  s  melyek  igen  mutatják,  hogy 
azámosb  valóban  mennybekiáltó  visszaélések  következésében,  vagy 
akármi  okbul  is,  annyira  felduzzadt  némi  szántóvetők  kebleiben  a 
túlcsapongó  kivánatok  árja,  hogy  az  kétség  kivül,  s  bizonyosan  tulaj- 
don legnagyobb  kárára  előbb-utóbb  kirontaná,  ha  t.  L  ezen  fermentatiói 
szeszt  elfojtni  törekedünk  benne  —  a  mi  természetelleni  s  ekép  sike- 

rétien  munka  —  a  helyett,  a  mi  okosb  s  igy  minden  résznek  hasz- 
nosb  volna,  hogy  nyugtalan  s,  megengedem,  maga  se  tudja  mi-utáni 
esengésit  az  által  szüntetjük  meg,  hogy  létét  önkény  alul  kimentjük, 
s  azt  kirekesztőleg  a  törvények,  és  nóta  bene  a  maga  választott  védje 
által  pártolt  törvények  alá  iktatjuk  ;  vagy  más  szavakkal :  ha  levesz- 
szük  róla  azon  súlyt,  melyet  önkény  szül s  fermentatiót  okoz ! 

Mind  ezek  után  azt  hiszem :  e  most  fejtegetés  alatt  lévő  tör- 
vény elfogadásában,  sok  velem  kezet  fogand ;  már  a  nagyobb  rész-e, 
azt,  őszintén  megvallom,  ámbár  idővel  reméllem,  most  még  nem 
hiszem,  s  nem  azon  okbul,  mert  a  dolog  józansága  nem  áll,  hanem 
mert  nem  csak  a  sötétben  bujkálni  s  önkénykedni  szeretők,  de  még 
a  legbecsületesb  emberek  is,  ellenzik  az  ily  törvényi  javításokat. 

A  sötétes  önkényesek  —  ámbár  annyi  évekig  tartják  dicsőbb 
felemelkedéstül  vissza  a  magyart  —  mostam  időkben  már  jobbadán 
elveszték  bálványi  tekintetöket  s  ekép  bűbájos  erejöket.  Nem  is  félek 
azért  ezentúl  zsibbasztó  hatalmoktul,  mert  bilincseiket,  melyeket  elő- 
ítélet s  tudatlanság  koholt,  s  önkény  és  vad  indulatosság  rakott,  bizo- 
nyosan diadalmasan  ketté tö rendi  a  19-ik  századi  magyar;  de  azon 
becsületesek,  fájdalommal  mondom,  rántják  a  közönséget  ily  javítá- 
soktul  leghathatósabban  vissza,  mert  vakon  hisz  nekiek  a  sokaság, 
kik  saját  keblökbe  tekintvén,  az  egész  világot  magok  szerint  ítélik,  s 
p.  o.  a  most  kérdésben  forgó  választási  mód  javítását  azért  ellenzik, 
mert  lélekisméretök  nyugodt  s  tökéletesen  mentek  és  tiszták  a  legki- 
sebb igaztalanság  gyanújának  szeplőitül  is,  s  igy  ily  módosításokat 
szükségtelen,  sőt  feleslegeknek  tartanak.  Ily  érdemes  emberek  —  s  bár 
az  egész  közönség  ilyesekbül  állana  —  éppen  úgy  szegzik  magokat  sej- 
dítlen,  s  ekép  legkisebb  szemrehányást  sem  érdemlöleg,  s  azért  oly 
nagy  kárral  a  törvényi  javítások  ellen,  mert  nincs  képviselési  syste- 
mára  nézve  rendszerint  nagyobb  veszedelem,  habár  directe  nem  is, 
de  indirecte,  mint  egy  atyai  fejdelem;  bár  ez  mily  különösnek  lát- 
szassék  is.  De  nézzük  a  multat,  s  azt  fogjuk  tapasztalni,  hogy  az 
atyai  uralkodás  rendszerint  elaltatá  a  nemzeteket,  s  ezek  a  reactió 
törvényei  szerint,  a  20,  30,  50  évi  csendes,  s  idom-  és  iránylag  kelle- 
mes létet  több  századi  szolgaság  nyomoruságival  fizették  meg.  Ezt 
nem  czáfolhatja  meg  senki,  mert  élő  factum;  ez  az,  a  mi  a  képvise- 

lés!  systema  kitalálásának  egyedüli  fő  oka,  mert  az  emberiségátlátta, 
hogy  Marcus  Aurelius  után  egy  Commodus  jöhet,  bölcs  Salamon 
után  Roboám  vasvesszővel  álla  elő ;  s  ekép  habár  sok  idővesztéssel 
s  alkalmatlansággal  van  is  összekapcsolva,  még  is  tanácsos  és  szük- 
séges egy  kissé  személyesen  látni  a  dolgok  után.  S  ha  ez  áll,  a  mit 
mostani  világban,  úgy  hiszem,  már  senki  sem  mer  tagadni,  már  akkor 
tán  azt  sem  ellenezhetni  józanul  s  igazságosan,  hogy  viszont  a  szántó- 
vető is  nézzen  az  által  egy  kissé  megint  maga  dolga  után,  hogy  ő 
választhassa  szabadon  védjét ;  minek  igazsága  akkor  fog  tűnni  legvi- 
lágosabban szembe,  ha  emlékezetünkbe  hozandjuk,  hogy  valamint 
királyi  székekben  Trajanusok,  Antoninusok,  etc,  de  viszont  Caracal- 
lák,  Nérók  s  a  t.  is  ültek .  úgy  vannak  tagadhatlan  felette  jó,  tiszta 
lelkű  földesurak,  de  számtalan  Nérócskák,  Caracallácskák  is,  kik  ha 
több  rosszat  nem  tesznek  is,  mint  a  mit  végbevisznek,  csak  azért  nem 
teszik,   mert  hozzá  elég  erejök  s  tehetségök  nincs. 

Szép  és  felette  józan  volt,  midőn  Ábrahám  egykor  igy  szólt 
Lóthoz :  „ha  te  jobbra,  én  balra  indulok  s  a  t."  és  Jákob  Ésauhoz  : 
„ha  te  Seir  felé,  én  Suchótba  megyek" ;  s  megengedem,  hogy  a  vala- 
hai patriarchai  létnek  sok  szép  oldalai  valának,  de  most  midőn  felette 
nagy  számra  nőtt  az  ember,  s  jobbra  és  balra  is  találkoznának  már 
letelepültek,  s  kiki  világosan  szereti  szemei  előtt  látni  azon  lineát, 
mely  az  enyim  és  tied  közt  van,  most  már  úgy  hiszem,  vége  szakadt. 
Ázsia  és  Afrika  némi  részeit  tán  kivéve,  azon  annyiszor  említett 
atyáskodó  (!)  századok  folyamatjának,  melyeket  közibünk  visszava- 
rázslani  szint  oly  lehetetlen,  mint  egy  férfiúnak  gyermekkorába  vissza- 
lépni   s  melyek  elfolytát  tán  szivesen  tűrni  fogjuk,  ha  az 

atyáskodás  helyett  —  melynek  legnagyobb  része  mindaddig,  mig  ember 
ember  marad,  mindig  önkény  volt  s  önkény  lesz  —  igazság  fogja  termé- 
szeti jusaink  és  sajátink  pártját.  Ez  pedig  csak  akkor  fog  minket 
tökéletesen  venni  védelme  alá,  ha  viszont  mi  állítjuk  a  szántóvető 
létét  bátrabb  alapokra;  azaz  ha  azt  eszközöljük,  hogy  valamint  mi 
nem  kívánunk  kegyelmet,  hanem  csak  igazságot:  úgy  az  ő  léte  se 
legyen  gyarló  emberi  szenvedelmink,  hanem  egyedül  az  igazság 
alá  vetve. 

A  magyar  föld,  mostani  systemánk  szerint,  a  fejdelmé  s  neme- 

seké ;  úgy  hogy  törvényink  szerint  tagadhatlan  jusunk  is  van  jobbá- 
gyink minden  földeihez  s  a  t,  mert  ő  azokat  csak  bérben  tartja,  s 
igy  jusunk  —  nem  mondom  hatalmunk  —  is  van  azokat  elvenni,  s 
elcserélni  minden  felesleg  ceremónia  nélkül;  de  éppen  itt  a  hiba, 
hogy  t.  i.  nem  lehet  nekie  sajátra  kilátása,  s  ekép  a  fentebb  emlí- 
tett cselekvésem,  példája  nem  is  törvénytelen  nálunk,  hanem  csak  a  jobb 
ember  természetét  sértő  s  keserítő. 

Ez  azonban  még  semmi  mind  azon  számtalan  kis  faggatásokhoz 
—  secaturákhoz  —  képest,  melyeknek  számos  szántóvető  részint  ura- 
sági, részint  megyei,  részint  kormányi  tartozásai  közt  igen  sokszor 
ki  van  téve,  mely  izetlenségeket  csak  az  értheti  s  becsülheti  meg 
valódilag,  ki  igazságos  lélekkel  tökéletesen  azok  helyeikbe  tudja  magát 
képzelni,  kiKet  azok  illetnek ;  mert  az,  ki  másnak  nyomorúságát  látja 
csaK,  korántsem  tudhatja  mily  keserű  az,  s  ekép  nem  nagy  bajnak 
itéli  az  igazságtalan,  ha  másnak  vesz  barma,  másnak  zaklatják  lovát, 
másnak  i  ontják  legelőjét,  másnak  rothad  gabonája  a  mezőn,  más  kop- 
lal, más  fázik,  mást  vernek  s  a  t.  De  nem  úgy,  ki  ismeri  az  embert, 
s  annak,  mint  Istentül  rendelt  felebarátjának  nem  ellensége,  hanem 
barátja. 

Ily  visszaélések  mindenütt  vannak  s  mindig  is  lesznek,  nem 
tagadom ;  de  azokat  lehetőleg  kevesítni  nem  szent  s  édes  kötelessé- 
günk-e ?  S  ha  ezt,  teszem,  nem  eszközölhetjük,  nem  kötelességünk-e 
akkor  legalább  jó  akaratot  s  készséget  mutatnunk,  hogy  azokat  keve- 
sítni s  legalább  enyhítni  kívánjuk  s  törekedünk?  S  ily  cselekvésmód 
megbánt-e,  zendüléseket  okoz-e  ?  Én  az  ellenkezőt  hiszem ;  midőn  a 
belső  buzgás  és  forrás  legnagyobb  okául  éppen  azt  tartom,  hogy 
legkisebb  vagy  legalább  elegendő  készséget  s  jóakaratot  nem 
mutatnunk  a  szántóvetőnek  létét  minden  elkeserítő  visszaélések- 
tül  megmenteni,  vagy  azokat  kevesítni  s  enyhítni,  midőn  az  nemcsak 
lehető,  sőt  tökéletesen  s  könnyen  végbevihető  is,  s  általában  a  tör- 
vényhozó test  kezeiben  van ;  mert  legyen  csak  szabad  neki  szabadon 
választni  oly  törvényes  pártvédet,  kinek  a  megyei  gyűlésekben  szava 
van,  ne  kételkedjünk,  fog  ő  választni  oly  védet,  ki  bátran  ki  fog 
kelni  mindazon  visszaélések  ellen,  melyek  azért  nem  látszanak  sok 
előtt   oly   keserűknek,    mert   másokat   illetnek,    s    melyek   orvoslása 

békességet,  mint  viszont  még  nagyobb  halmozása  háborút  kényte- 
len szülni. 

Lesz,  tudom,  oly  pártvéd,  ki  nem  fogja  szenvedni,  s  eget  föl- 
det mozdít,  hogy  vármegye  dolgában  10,  14  nap  minden  legelő  nélkül 
ne  vesztegeljen  a  jobbágy,  vagy  ilyesekre  ne  akkor  szoríttassák, 
mikor  odahaza  legsürgetőbb  dolga  van;  urasági  hosszufuvarban, 
vagy  táncz  és  egyéb  mulatságra  induló  uracsok  s  katona  tiszteknek 
szolgalatjában  lova  el  ne  veszszen ;  földesura  őt  minden  legelőibül  ki 
ne  rekeszsze,  s  minden  földeibül  ki  ne  regulázza,  s  a  nagy  birkasereg 
ne  járjon  még  áprilisban  is  búzaföldein,  akár  fagyott,  akár  nem  —  a 
min  magam  rajta  kaptam  többszer  mint  egyszer  saját  emberimet! 
Nem  fogja  szenvedni,  hogy  a  kilenczed  és  tized  a  gazdasági  tisztek 
restsége  vagy  szívtelen  combinatiói  szerint  odakünn  rothadjon  s  a  t. 
s  a  t.  S  ily  pártvéd,  akarom  és  merem  hinni,  minden  becsületes 
ember  előtt  csak  kívánatos  és  kedves  lehet ! 

„Mind  ezeknek  most  sem  kellene  történni."  —  így  válaszol 
erre  sok.  Igaz ;  de  kérdem :  történik-e,  s  impune  történik-e  vagy  nem  ? 
S  ím  ez  a  fő  dolog,  a  mit  nem  tagadhatni,  a  mibül  az  foly,  hogy  az 
eddigi  provisio  e  részben  többé  nem  elégséges  s  ekép  erősbet 
kell  állítni. 

Ha  azt  gondoljuk :  meg  fog  mostani  időben  ezentúl  is  elégedni 
s  nyugodni  a  szántóvető,  ha  midőn  barma  vesz,  lova  kidül,  búzája 
rothad,  s  ő  ezért  végkép  zúgolódván,  bottal  lakol  s  a  t,  mi  hozzá 
igy  szólunk:  „Lásd fiam,  igaz,  elesett  ökröd,  lovad  kehes  lett,  kenye- 
red nincs  s  jól  meg  is  botoztattál ;  de  azt  te  mint  békeszerető  s  okos 
ember  ne  bánjad,  mert  lásd,  nekünk  egy  latán  könyvünk  van,  melyet 
mi  Corpus  Jurisnak  nevezünk,  s  melyben  az  van  írva,  hogy  ilyesek- 
nek  történni  nem  kellene." 

„Miért  megint  ily  keserűn."  így  fog  ismét  kiáltozni  sok  vén 
pedant,  hogy  ne  mondjam :  asszony,  jól  tudom.  De  hiszen  magam 
ellen  beszélek,  s  ekép  ha  nem  átallottam  magamat  bevádolni  s  némi 
aberratióimat  itt  egyenesen  megvallani,  azt  hiszem,  senkit  sem  botrán- 
koztathatnak életbül   vett  rajzim azokat  tán  kivéve, 

kik  igen  is  nagyon  vannak  érintve. 

Azonban,   hogy  magam   ellen   beszéltem    legyen   —   a   mit   a 

velem  egyrendűek  általányosan  mondani  fognak,  s  némileg  úgy  is 
van,  mint  itt  említem  —  az  egész  helyzetemre  nézve  éppen  nem  áll» 
mert  én  semmi  által  nem  hiszem  mind  bátorlétemet,  mind  belső 
megelégedésemet  sikeresebben  eszközölhetni  s  előmozdíthatni,  mint 
ha  ezen  most  említett  törvény  felállíttatik ;  s  ekép  valóban  midőn 
sziwágyomnak  s  tiszta  lelkű  szándékomnak  szabad  féket  hagytam, 
azt  hiszem,  senkinek  valódi  haszna  nem  volt  e  szakaszban  inkább 
szemem  előtt,  mint  magamé  s  a  velem  egyrendűeké. 

Most  nem  tudom,  jobbágyim  hogy  vannak ;  s  nem  is  látom  át, 
mostani  rendelkezésink  szerint,  azt  valaha  tökéletesen  mikép  is  tud- 
hassam !  Tiszteim,  mindenek  előtt,  hinni  akarom,  engem  s  aztán  köz- 
vetlen magokat  szolgálják;  s  az  elsőt  azért  hiszem,  mert  becsületes 
embereknek  tartom,  a  másodikat  pedig,  mert  ábrándozó  hold  bajno- 
koknak nem  tartom ;  de  hát  a  szántóvető  hol  marad  ?  Bizony  hátra ! 
Mert  se  tiszteim,  sem  én  szentek  nem  vagyunk ;  s  ekép  bármint  óva- 
kodunk is,  bizony  mindig  csak  inkább  saját  hasznunkra  hajlunk, 
mint  máséra ;  s  a  jobbágy,  ha  szól  is,  nincs  nagy  sikere,  vagy  annyi 
galibába  s  a  t.  kerül,  hogy  inkább  hallgat 

De  legyen  jobbágyimnak  csak  önválasztott  pártvédjök,  majd 
fog  ez  adni  nekem  s  tiszteimnek,  ha  csak  egy  hajszálnyit  vétünk  is 
ellenök.  S  ilyestül  csak  az  ennenes  retteghet,  nem  én ;  mert  én  nem 
az  ilyetén  alkalmatlanságiul,  hanem  inkább  attul  rettegek,  ha  tán 
valami  igaztalanság  tudtom  nélkül,  vagy  emberi  vakságom  s  gyarló- 
ságom következésében  keseríthetné  jobbágyim  sorsát.  Ha  pedig  olyant 
fognak  választni,  ki  velem  és  tiszteimmel  czimboráskodni  kész,  akkor 
valóban  ki  fogom  nevetni  őket. 

S  hogy  egy  részrehajlatlan  s  tökéletesen  független  harmadik 
nélkül,  híjába  törekedik  a  földesúr  kitudni,  mi  bú,  mi  gond  van  jobbá- 
gyinak legbelsejében  :  nem  mulaszthatom  el  itt  egy  kis  anecdotát  elő- 
hozni, mely  szerint  csak  közelebbrül  egy  nagy,  de  egyszersmind  igen 
imponens  ur,  előttem  éppen  oly  nevetségesnek,  mint  szánakozásra  méltó- 
nak látszott,  s  ki  azt  állitá:  „jobbágyi  őtet  igen  szeretik",  s  én  tudakozám  : 
miként  tudná  azt,  —  s  ő  így  felele  :  „Mert  kérdeztem  s  magok  mondták." 
így  feleltem  én  is  gyermekkoromban,  mikor  csiklandoztak,  akármire 
igent,  a  hogy  akarták,  de  szavamnak  azért  nem  hittek! 

10" 

Én  senkinek  székébe  ülni  nem  kivánok,  s  nem  akarok;  mert 
valamint  hypocrisis  nélkül  imádom  a  mindenható  Istent,  és  szentnek 
tartom  azt,  a  mit  nagyobb  vagy  kisebb  mértékben  teremtvényének 
sajátul  adott :  úgy  kész  vagyok  oda  visszatérni  inkább,  honnét  jövék, 
mint  sajátimat  —  akár  lelki,  akár  testi  legyen  is  az  —  másnak  kin- 
szerítve  engedni  át.  De  azt  is  kijelentem  legnyilványosabban,  hogy 
Ítéletem  szerint  azon  szántóvetőnek,  ki  A-tul  Z-ig  számos  súlyos  és 
szövevényes  kötelességiben  férfiasan  eljárt,  s  mind  kormányi,  mind 
megyei,  mind  uraság-jobbágyi  tartozásit  hiven,  zúgolódás  nélkül  s 
pontosan  teljesité,  ha  egyébiránt  ártatlan,  csak  egy  hajszálát  is  kirán- 
tani, valóban   a  mennyekbe   oly  hangosan  kiáltó  bűn,  hogy  ott,  hol 

ez  történik,  palotai  álfény  igen,   de   igazi   közáldás   nem   lehet 

s  Isten  előtt  bizony  sokkal  nagyobb  vétek,  mint  ha  egy  hasz- 
talan uracska  véletlen,  sőt  ártatlanul  is vagy  valami 

kárt  szenvedne. 

S  mind  e  felett,  ha  a  földesúrnak  mindigi  iószágin  létele  ezen 
bajnak  tökéletesen  elejét  vehetné  is,  azért  még  se  volna  javaslott 
törvénymódosításom  felesleg,  vagy  kevésbbé  szükséges;  mert  a  föld- 
birtokosoktul  a  haza,  a  király  valóban  többet  vár,  s  méltán,  mint- 
sem hogy  éltök  fogytáig  odahaza  üljenek,  s  azon  időt  juhászkodva, 
kondáskodva  s  hajduskodva  éljék  el,  mely  akár  függő,  akár  független 
létben  se  övék,  se  jobbágyaiké,  de  a  közönségé,  fejdelmé  s  a  nem- 
zeti dicsőségé. 

Legyen  csak  egyszer  elválasztva  az  enyim  és  tied,  s  minden- 
kinek sajátja  nem  de  jure,  et  ex  j>rincipio,  hanem  de  facto  is  pártolva, 
mindegy  akkor,  akárki  parancsol  s  akárki  a  földesúr;  mert  az  első 
csak  a  törvényt  fogja  leolvasni,  a  második  pedig  akár  odahaza,  akár 
másutt  lehet.  S  ha  van  nehézség  a  dologban,  az  tán  kirekesztőleg  az 
ilyetén  pártvéd  választásában  s  felette  sok  dolgában,  s  ekép  szükség- 
kép nagyobb  fizetésében  van  helyezve. 

Már  a  mi  az  elsőt  illeti,  az  tán  ekép  volna  eszközölhető.  Min- 
den járásban  közhírül  adná  a  szolgabíró,  hogy  országgyűlési  hatá- 
rozás szerint,  ennekutána  az  adófizetők  magok  választandják  párt- 
védjöket,  s  ennek  eszközlésére  minden  helység,  mint  biróválasztáskor 
tanácsot  tart,    s   azt,    kiben   bizodalma  van,   akár  ki   legyen   is  az, 

kinevezi.  Ennek  neve  bepecsételve  14  nap  a  megyei  tiszti  szék  újí- 
tása előtt  az  első  alispánnak  adatik  át,  s  restauratio  napján,  melyen 
minden  izetlenség  elhárítása  végett,  az  adóflzetőkbül  senkinek  nem- 
csak jelen,  hanem  a  helység  szavazatja  elvesztési  büntetés  alatt,  még 
közel  sem  szabad  lenni  —  felnyittatnak  a  külön  közönségek  votumi, 
s  kinek  legtöbb  ilyetén  votuma  van,  az  törvényes  pártvéd ;  a  mi 
egyébiránt  nyomtatás  által  tüstént  közhírül  adatik,  hogy  igy  minden 
közönség  lássa:  mennyire  hatott  s  használt  votuma.  S  ez  lenne  az 
ebéli  választás  fő  vonása,  melyet  természet  szerint  némileg  módosí- 
tani lehetne  s  kellene  is,  a  mit  itt,  a  hely  szűke  miatt  kihagyni  vagyok 
kénytelen. 

A  mi  pedig  az  ilyetén  pártvédnek  felette  sok  dolgát  illeti, 
azon,  ítéletem  szerint,  tán  úgy  lehetne  legsikeresebben  segítni,  ha 
egy  helyett  kettő  volna,  t  i.  egy  nemesi,    és    egy   adófizetői  pártvéd. 


A  következő  fejezetekben  Széchenyi  a  föntebb  elsorolt  törvé- 
nyek közül  a  VTL,  VIIL  és  IX-et  teszi  fejtegetései  tárgyává.  A  hetedik 
törvény  a 

házi  pénztár  s  országgyűlési  költségeknek  mindenkitfii  idom- 
szerinti viselése. 

E  javaslat,  úgymond,  nem  nyereséget  hozó,  mert  —  látszólag  —  a 
kénytelen  fizetés,  ahol  eddig  nem  létezett,nem  egyéb, mint  rövidség.  Azon- 
ban törvénykönyveinkben  számos  nyomok  bizonyítják  a  nemességnek 
egykori  részvételét  e  terhekben  s  eként  nem  ujitunk  e  javaslat  által, 
mely  csak  kisebb  —  vagy  semminő  kárt  —  de  nagyobb  hasznot  okoz. 
Nem  igazság,  hogy  kirekesztőleg  azok  fizessék  az  országgyűlési  költ- 
ségeket, kik  a  gyűlésben  repraesentálva  nincsenek,  valaminthogy  az 
is  nagy  árnyékot  vet  ránk,  hogy  a  házi  pénztárba,  melynek  idomlag 
mi  is  veszszük  hasznát,  egy  fillért  sem  fizetünk.  Még  rútabb,  hogy  a 
cassa,  melyhez  nem  járulunk,  a  mi  kezeink  közt  gyakorta  elolvad  és 
a  bűnös  vagy  semmi  módon,  vagy  felette  lágyan  büntettetik.  A  lágy 
törvények  és  büntetések  felé  hajolásnak  a  nagyobb  résznél  átaláno- 
san  három  oka  van :  egv  rész  sikeresebben  vél  a  zavarosban  halász- 

hatni,  s  a  „ma  nekem,  holnap  nekcd"«ro  gondol,  a  más  rész  buta 
vakságában  a  büntetést  sokkal  nagyobb  szégyennek  hiszi,  mint  a 
bűnt,  a  harmadikat  végül  egyenesen  tompaeszü  lágyszivüsége  hajtja ; 
de  mert  a  legnagyobb  részben  még  sincsenek  meg  a  gyönyörű  haj- 
lamok a  zavarosban  halászatra,  s  mert  nem  az  a  gyalázat,  hogy 
bűnöket  követnek  el  valahol,  hanem  az,  hogy  azok  meg  nem  torol- 
tatnak, s  végre  mert  lágyszivüséggel  vétkeket  elfojtani  nem  lehet :  be 
kell  hoznunk  e  Vll-ik  törvényt,  mert  csak  akkor  fogjuk  a  politiai 
törvények  igazi  sarkalalát  valahára  megrakni,  midőn  azoknak  létét 
legközelebb  hasznunk  vagy  kárunk  sürgetőn  kívánja,  azaz  csak 
akkor,  ha  mind  a  házi  pénztárakhoz,  mind  az  országgyűlési  terhek- 
hez idom  szerint  mi  nemesek  is  járulandunk.  De  nemcsak  morális, 
hanem  financiális  tekintetekből  is  hasznunkra  volna  ez,  mert  indirecte 
jobbágyink  kizsaroltatása  által  több  kárt  szenvedtünk,  mint  a  mennyit 
ezentúl  directe  befizetünk.  S  végre,  ha  e  terhek  nem  commassáltatnak, 
s  a  nemesség  és  pórság  elkülönítve  viszi  azok  súlyát,  akkor  a  főczél 
elérve  nincsen,  s  jobb,  ha  e  részben  mi  sem  történik. 

E  javaslattal  legközelebbi  kapcsolatban  van :   a  VIII.  törvény : 

a  vizek,  utak  s  bei-vámok  terheinek  mindenkitfii  egyenlő 
viselése  s  azoknak  országgyűlési  elrendelése. 

A  nemesség  azelőtt  is  fizetett  vizek  regulátiójához,  utak  elké- 
szítéséhez s  ha  akkor  igen  kevés  utakért  és  igen  felszinleg  reguláit 
vizekért  keveset  fizetett,  most  sokkal  jobb  útért,  hathatósban  reguláit 
vizért  arány  szerint  többet  kell,  hogy  fizessen.  Ezelőtt  szinte  csak 
egy  századdal  is  jobbadán  lovon  jártak  eleink  és  rossz  úton,  ma  már 
azonban  kocsin  jár  a  nemesség  és  tízszer  annyi  csinált  utunk  van, 
mint  akkorában.  Igazságtalanság  tehát,  hogy  tízszer  annyi  munka 
mellett  ma  is  csak  a  szántóvető  vigye  a  közlekedés  terhét.  Ezt  tehát 
könnyítni  kell,  vagy  vele  megosztani.  Az  e  könnyítés  ellen  szegülők 
két  oknál  fogva  mystificálják  magokat  és  másokat.  Az  egyikek  ennen- 
ségök,  a  másikak  éretlen  isméretik  által  állanak  elébe  a  közterhek 
viselésének.  Azokat  az  idő  leleplezi,  ezeket  fel  kell  világosítani.  Ezek 
összekeverik  a  küladót  a  beladóval,  holott  annak  egyenes  megadása 
most  felette  veszélyes  lehetne,  emezé  a  legjózanabb   volna.    Legtöbb 

a  belterhek  commassatióját  részint  azért  ellenzi,  mert  inkább  generosi* 
tásbul  akar  cselekedni,  mint  kötelességbül,  részint,  mert  a  helytartói 
kontroliul  fél.  Pedig  ha  mi  csupán  generositásbul  vagyunk  hajlan- 
dók jobbágyinkon  segítni,  felsőbb  hatalom  is  ugyanígy  cselekszik 
velünk,  s  a  törvényes  kontrol  elejét  venné  az  eddigi  törvénytelen 
beavatkozásoknak.  —  Az  utak  és  vizek  elrendelésének  mechanikája 
két  részre  oszlik :  csinálásra  és  fentartásra,  a  mit  szorosan  el  kell 
különözni  egymástul ;  járuljon  mindkettőhöz  a  nemes  ember,  s  akkor 
több  jussal  kivánhatja  utak  készítését  és  fentartását,  mint  mai  nap- 
ság. —  Azon  fejtegetések,  kinek  hasznosb  a  jó  út,  mindmegannyi 
sophismák  csak,  mert  mindenkinek  egyenlőn  hasznos,  ha  és  míg 
elrendeléséhez  teljes  szabadsággal  járulhatunk.  Ezért  kell  ezen  dolog- 
nak országgyűlési  tárgygyá  lennie,  a  mit  a  kormány  sem  gátolna.  — 
Eddig  a  regulatio  azért  vala  oly  sikeretlen,  mert  hiányzott  a  centrum, 
mely  a  törekvéseket  egydedségre  hozhatta  volna.  Erre  tehát  szükség 
van.  A  regulázást  természetesen  hazánk  legfőbb  erével  :  a  Dunával 
kellene  kezdeni,  s  a  miképpent,  hogyant  és  mikort  országgyűlési 
tárgygyá  kell  tenni  és  a  végrehajtást  egy  szabadon  választott  kisebb 
bizottságra  bizni,  miután  elmesurlódás  által  napfényre  derülne, 
mennyire  hasznos  a  regulázás  keresztül  vitele.  —  Nem  szabad  sem  a 
népesedés  híját  állítani  e  részbeli  elmaradottságunk  okául,  sem  a 
kereskedés  gyengeségét,  mert  épen  a  vizek  regulálatlansága  okozza  a 
posványokat,  melyek  a  népességet  betegségekkel  pusztítják  s  ugyancsak 
ez  hátráltatja  a  kereskedést,  mely  jó  vizi  közlekedés  hiján  sinlődik 
csak  s  melynek  egy  másik  föllendítését  eszközlené  a  IX.  törvény: 

a  monopóliumok,  czéhek,  limitatiók  s  egyéb  ilyes  intézetek 
örökre  eltörlése. 

Ha  a  politikai,  gazdasági,  s  kereskedési  rendelkezéseink  azon 
állapotban  maradnának  meg,  mint  ma  állnak,  akkor  monopoliujnok, 
czéhek  stb.  nem  egykönnyen  töröltetnének  el;  de  bizonyoff,  hogy 
azokat  a  körülményekhez  szabnunk  és  javitnunk  kell,  azért  ezek  lété- 
nek is  meg  kell  szűnnie.  Ez  a  javaslat  azonban  magában  alig  hozna 
hasznot,  s  csak  az  előbbi  nyolcz  közdivatozásával  válna  nyereségessé. 
—  Sokan  a  limitatiót  csak  azért  pártolják,  mert  szükség  idején  eképen 

a  húsnak  és  egyebeknek  ára  magasra  nem  szökken.  Holott  hasznosabb 
volna  a  szükséget  megelőzni  és  csirájában  elfojtani  az  által,  hogy  a 
szántóvetőt  szabaddá  tesszük,  mert  a  szabad;ember*de  facto.  birtokában 
lévő  területen  sokkal  többet  termel  és  tesz  félre  és  igy  szükséget  nem 
lát  A  jómódú  szabad  emberekkel  egyszersmind  a  vevő  közönséget  is 
tetemesen  nagyobbítjuk,  úgy,  hogy  a  tisztes  kézművész  bizonynyal 
megélhet  utána,  s  eként  feleslegessé  válnak  a  czéhek,  melyek  más- 
részrül  csak  a  henye,  rosszmunkáju,  önkénykedő  mesterembert  gyá- 
molitják.  A  vevők  mennyiségét  s  tehetségét  ismét  a  külkereskedelem 
szabad  volta  is  emeli,  mert  minél  többet  adhatunk  el  a  külországoknak, 
annál  több  eszközünk  van  viszont  életkellemeink  emelhetésére,  s  igy 
belfogyasztásunk  növelésére. 

A  többi  három  törvény  (a  X.,  XL  és  XII.)  részletes  fejtegetését 
Széchenyi  egy  másik  munkájában  helyezi  kilátásba. 


«$S* 

A    KELET  NÉPE. 

(1841.) 


„Jó  hazafinak  lenni  nehéz,  de  nem  lehetetlen.* 

Virág  Benedek. 

Kik  emberi  méltóságuk  érzetében  anyagi  kéjek  elibe  teszik  a 
lélek  gyönyörit  és  inkább  ezek  után  szomjadoznak,  lehetetlen,  hogy 
visszaemlékezvén  nemzetünk  15 — 20  évvel  ezelőtti  létére,  örömrival- 
gásra  ne  fakadjanak !  Igen,  földiek !  —  Élünk  még,  nem  vagyunk  holt 
nemzetnek  szerencsétlen  rothadt  tagjai,  nem  „Élő  szobor"  leírhatlan 
kínok  közt  Becsületesen  vívtunk ;  kicsi,  nagy,  tehetsége  szerint  S  lám, 
azon  kevesek  is,  kik  lelkesedésünket  fel  nem  fogak,  nyelvünket  érteni 
nem  birták,  s  nem  sejdítvén,  hogy  embernek  édesb  eledele  is  lehet, 
mint  a  mindennapi  kenyér,  szorgalminkban  nem  osztoztak,  sőt  utain- 
kat  állották,  ezen  kevesek  is  mindinkább  olvadoznak  hazafiságra. 
Megmentettünk  egy  új  családot,  egy  lelkes  nemzetet  az  emberiség- 
nek ;  —  s  hála !  „Annyi  szív  hiába  nem  onta  vért,  s  keservben  annyi 
hű  kebel  hiában  nem  szakadt  meg  a  honért".  Honunkra  hajnal  derűi, 
s  akármi  legyen  is  sorsa  a  magyarnak  ezentúl,  rút  önfertőztetés,  gyáva 
lelki  öngyilkolás  által  állatként  veszni  nem  fog  többé.  Kivívtuk  a 
nagy  természetbeni  állásunkat,  s  annak  salakjához  már  nem  tarto- 
zunk. S  bármi  legyen  sorsunk  —  oh  az  érzéseknek  legédesebbje :  — 
a  jövő  kor,  és  magasb,  az  istenekhez  közelb  álló  lények  nem  fognak 
undorodással  emlékezetünknél  elfordulni,  nem ;  mert,  mint  bár  parányi 
s  felette  szerencsétlen,  de  derék  nép,  még  a  halál  küszöbén  is  erőt 
leltünk  magunkban,  a  tökéletes  megsemmisedés  ellen  szegülnünk,  és 
a  nagy  egyetembeni  pályánk  keresztül  futására  nemesen  indulánk  meg- 

Ha  a  bátorlétet,  a  tulajdonnak  szentségét,  s  általában  a  kifej- 
lettebb, felmagasult  polgárisodás  kísérőit,  mint  például,  a  családi 
viszonyok  nemesb  elrendezését,  s  mind  azon  anyagi  javakat  és  kéje* 

ket  kellő  méltánylatra  akarjuk  venni,  melyek  az  emberiség  legmagasb 
fokán  álló  nemzeteknek  sajátai,  s  melyeket  kellőleg  nem  méltánylani 
buta  állatiság,  vagy  hiú  cynismus  ;  akkor  mint  becsületes  emberek 
nem  tagadhatjuk,  hogy  a  régi  zavarhoz  képest,  újabb  s  kivált  az 
1760  és  1790-iki  időkben  kimondhatlan  előmenetelt  tőn  Magyarország 
lakosa.  S  ha  elfogultság  és  altatás  nélkül  vesszük  régibb  és  újabb 
honi  állásunkat  fontolóra,  vagy  más  szavakkal:  ha  sem  állatként 
nem  csúszunk  örökleg,  mint  egyedüli  porragasztvány,  sem  levegőben 
nem  nyargalódzunk  szünet  nélkül,  mint  testetlen  lény,  de  e  kettő  közt 
valamely  egyensúlyt  tartunk,  meg  kell  vallanunk,  mikép  újabb  idők- 
ben csakugyan  növekedett  Magyarországban  a  megelégülhetésnek  s 
szerencsének  tömege.  —  Távul  vagyok  ennél  fogva,  az  akkori  vezető 
egyesek,  vagy  az  akkori  kormányok  ellen  legkisebb  keserűséget  érezni 
Nem  vagyok  ily  hangulatban,  tudja  Isten,  nem,  sőt  azt  hiszem,  s  erő- 
sen hiszem,  hogy  az,  ki  most  fejledező  körülményeink  közt  —  midőn 
a  legkisebb  keserédes  is  tökéletes  elszakadásnak  lehet  oka  —  „keserű", 
az  bizony  vagy  nem  tudja,  mit  mivel,  vagy  ha  tudja,  az  mit  elérni 
akar,  rá  nézve  tán  igen  is  jó,  honunkra  bizonyosan  nem  hoz  áldást. 
Nem  keserűséggel,  de  haladattal  emlékezem  tehát  mind  azokra,  kik 
vagy  a  kereszténység  szelídebb  érzelmit  terjesztek  anyaföldünkön 
vagy  erős  karukkal  magasbra  emelek  a  magyarnak  hadi  hír-  s  nevét, 
vagy  kik  bölcs  eszközléseik  által  tűrhetőbbekké  tették  a  pór  éshatal- 
masb  közti  viszonyokat  s  igy  tovább.  Hála  és  béke  hamvaiknak ! 
Mert  Isten  és  ember  előtt  az  ország  becsét  emelték,  a  Duna,  Tisza  és 
Dráva,  Száva  közti  tért  lakhatóbbá  tevék.  Annyi  azonban  bizo- 
nyos, hogy  alkotmányunknak,  vagy  inkább  minden  alkotmánynak  s 
képviseleti  rendszernek  alapköve  nihil  de  nóbis  sine  nobis  már-már  ki 
vala  forgatva  sarkaibul,  nemzeti  életünk  pedig,  vagy  jobban  mondva . 
nemzetünk,  mintha  a  nagy  végórán  már  túl,  csontmeredségben,  hideg 
marasmusban  feküdt,  elannyira,  mikép  néhány  lelkes  barátimmal  én 
legalább,  tökéletesen  holtnak,  és  semmi  által  többé  fel  nem  éleszthe- 
tőnék  tartam  a  nemzeti  testet. 

Azóta  mind  alkotmány,  mind  nemzetiség  mennyire  fejledezett, 
mennyire  virult,  mindenki  előtt  ismeretes,  úgy  hogy  akármily  érde- 
mei lehetének  eldődinknek  hazánk  körül  —    mit  tagadni   vagy   kér- 

désbe  venni  nem  akarunk  —  azon  szerencse  —  hogy  ne  mondjam 
„dicsőség"  —  még  is  nekünk  ujabbaknak  jutott,  hazánk  állását  magasb 
szempontbul  fogni  fel ;  mihezképest  mi,  jóllehet  anyagi  kifejtéseket  is 
elkerülhetlen  szükségeseknek  tartunk,  és  azokban  már  becsületesen 
fáradozánk,  nemzeti  jóllétünket  még  sem  állítjuk  anyagi  sarkalatokra, 
nem ;  mert  nemzeti  jóllétünknek  t.  i.  oly  jóllétnek,  melyre  a  lelkes 
magyar  képes,  egyedül  nemzeti  újjászületésünk,  azaz  alkotmányunk- 
nak tökéletes  kiképzése,  s  mindenek  előtt :  nemzetiségünk  megmen- 
tése és  jövendő  biztosítása  szolgálhatnak  alapul.  Vagy  más  szavak- 
kal: ámbár  mi  felette  magasra  állítjuk  mind  azt,  mi  az  embernek 
legsürgetőbb  szükségeit  pótolja,  és  ekkép  legelhatárzottabb  pártolói 
vagyunk  az  anyagi  kifejtésnek,  ezen  felül  azt  is  felette  jól  tudjuk, 
mily  szerencsés  hatása  van  sokszor  az  anyagi  kifejlésnek  a  szellemi 
kifejlés  előmozdítására  :  mi  még  is,  nemzeti  jellemünkhez,  állásunk- 
hoz és  egyéb  körülményeinkhez  képest  —  mennyire  mi  vagyunk 
képesek  a  dolgok  mélyibe  hatni  —  csak  úgy  remélünk  ránk  és  utó- 
dainkra nézve  üdvöt,  ha  szellemi  alapon  nyugszik  jelenünk  és  jöven- 
dőnk, ha  szellemi  alapokon  emelkedik  anyagi  kiképzésünk ;  és  nem 
viszont. 

Sokan  ezen  különböztetést  nem  fogják  fel,  mert  általában  nem 
egészen  könnyű,  a  nemzeti  élet  szövevényes  és  néha  felette  egybe- 
bonyolított gombolagábul  kiszemelni  és  felvenni  a  fonál  valódi  végét  és 
világosan  kitudni,  mi  a  hatás,  mi  a  következmény,  és  elhatározni, 
mikép  s  mennyire  hat,  és  hat  vissza  egyik  a  másikra  ;  ezen  felül 
valamint  különböznek  egyesek  sajátsági,  úgy  száz  meg  száz  árnyék- 
latban mutatkoznak  előttünk  külön  nemzetek  hajiami  és  végirányai, 
minélfogva  némelyekben  az  a  legfőbb  vágy,  mi  másoknál  kisebb  s 
csak  mehékes  tekintet,  s  viszont.  így  például,  a  franczia  népnek 
—  bármily  nagyon  áltassa  is  e  részben  szüntelen  magát  —  nem  alkot- 
mányos rendszer,  nem  szabadság,  legfőbb  vágya,  nem,  én  legalább 
nem  hiszem,  és  gondolom,  még  sokáig  sem  lesz,  de  ez  csak  mellékes 
tekintet;  mert  ám  adjad  kezébe  csak  a  dicsőség  templomának  kul- 
csát, s  öntsed  egyszersmind  a  közvéleménybe  azon  biztos  hiedelmet, 
hogy  ő  e  szent  lakot  fel  is  birja  nyitni,  és  a  két  kamara  rögtön  két, 
négy-fal  közti,  lelketlen  teremmé  alacsonyul    le.    Rázzad    viszont    fel 

például  a  nyugalmas  törököt;  irtsad  ki  belőle  az  anyatejjel  beszítt 
praedestinatio  szellemét  és  ebbül  folyó  lelki  csendét,  s  megint  innen 
származó  komoly  elhatározottságát ;  ültesd  viszont  Charybdis  és  Scylla, 
vagy  máskép  mondva:  a  kormányi  csábok  és  nép-kecsek  s  fenyege- 
tések közti  alkotmányos  bárkára  —  nihil  de  nobis  sine  nobis  —  min- 
den apály-  és  dagályival,  s  a  szegény  törököt  a  nevetség  színpadára 
állítod !  —  így  van  minden  nemzetnek  —  valamint  egyesnek  —  bizo" 
nyos  eleme.  Vedd  el  egynek  becsületét,  s  nem  élhet ;  másik  nélküle 
is  jól  van,  csak  pénzét  ne  bántsa  senki.  Egy  harmadik  amultkornak 
isméti  eljátszását  tűzi  ki  magának  életpályául,  és  ez  eleme;  mig  a 
negyedik  vissza  soha  nem  tekint,  sőt  a  jelent  is  gázolván,  csak  a 
jövőben  keresi  a  hajnalfakadást.  S  igy  tovább. 

„Az  élet  külön  szakához,  a  nemzetek  kifejlési  lépcsőjéhez  van 
ez  kötve ;  miszerint  régi  népnek  fő  vágya  nem  lehet  gyermek  népnek 
főiránya,  valamint  az  ifjúságiul  pezsgő  sem  osztozhatik  az  érettebb 
vagy  túlérett  kor  hajlamiban."  így  okoskodnak  a  fentebbiekrül  sokan  . 
de  nem  helyesen,  sőt  felette  kártékonyán;  és  azért  hozom  azt  itt 
közbevetőleg  fel,  mert  fertelmes  csalképzet  lappang  okoskodásukban 
s  elannyira,  hogy  alig  van  axióma-fényben  járó  képtelenség  —  s 
pedig  fájdalom,  ebben  jár  —  mely  több  keserű  kínoknak  volna  kút- 
feje, minthogy  itt  ágzik  el  a  népek  boldogságát  eldöntő,  czélszerü 
vagy  oktalan  hatás.  Ugyanis  a  népek  boldogságát  ábrándozó  theore- 
icusok,  nem  különben  a  népeket  erővel  boldogítani  akaró  hatalma- 
sok legtöbbjei  annyira  bizván  ezen  themának  helyességében,  mint 
önmagukban,  valamint  egyeseknél,  úgy  nemzeteknél  egyedül  az  élet- 
szakokat, egyedül  a  nemzeti  kifejlésnek  lépcsőit  veszik  tanácsaik  és 
eszközléseik  alapjául,  a  helyett,  hogy  egyesek-  és  nemzeteknek  —  ha 
azok  boldogítására  már  csakugyan  hivatást  érzenek  magukban  — 
sajátságait  iparkodnának  kitanulni,  és  ügyes  orvosként  a  baj  gyökér- 
okai mellett  az  illetőnek  még  idiosyncrasiai  negédjeibe  —  ha  igy 
lehet  mondani  —  is  hatni  elég  philosophiával  bírnának.  —  Az  érin" 
tett  csalképzetnek  ösvényén  indulva,  egy  nemzet  már  érett  ingatlan- 
birhatásra,  másik  még  nem ;  az  egyik  felfogni  már  képes  a  szabad- 
ságot, a  másik  nem ;  az  egynek  adhatni  már  befolyást  maga  dolgaiba, 
a  másiktul  még  el  kell  tiltani  azt ;  s  igy  tovább  a  képtelenségek  csor- 

dultáig.  Boldog  Isten!  Teremtésednek  milliárdnyi  meg  milliárdnyi 
számát,  egyikét  a  másiktul  oly  különbözőt,  s  egymáshoz  még  is 
annyira  hasonlót,  ezernyi  külön  formáik-  és  vágyaikkal  —  mely 
kimondhatlan  változatidban,  emberi  felfogásunk  szerint,  legbámulatosb 
vagy,  és  elősejdíteni  engeded,  hogy  kimeríthetlen  különböző  alakok- 
ban, tudva,  nem  tudva  minden  a  nagy  egyetemben  csak  egy  czélnak 
indul  —  ily  kimérhetlen  különbözőségben  ember  embert,  mind  egy 
formába  önteni  butakodik ! 

Lehetnek  ennélfogva  zagyvalék  népek,  minden  nemzeti  jellem 
és  alkotmányos  formák  nélkül  igen  boldogok.  Hiszen  a  kormányban 
rendszeres  részesülés  —  a  nélkül,  hogy  az  országos  erőműv  elve- 
szítné  egyensúlyát,  s  vagy  fejetlenségre  vagy  önkényre  dűlne,  mint 
a  régi  görög  és  középkori  ebbéli  kísérleteknél   szünet   nélkül   történt 

—  s  mi  nem  egyéb,  mint  a  képviseleti  rendszer,  csak  későbbkori, 
néhány  századdal  ezelőtti  találmány.  S  hogy  ily  rendszer  alatt  nem 
létező  ember  az  előtt  ne  lehetett  volna,  vagy  teljességgel  ne  lehessen 
boldog,  az  képtelenség  s  egyátalában  nem  áll.  —  Sőt  vannak   népek 

—  s  ily  kevéssé  függ  a  nemzeti  kifejlődés  lépcsőivel  össze  az  alkot- 
mányok s  nemzetiség  kifejtése  iránti  hajlam  —  kik  vén  korra  és  a 
polgárisodás  magasb  fokára  jutottak,  és  az  emberi  jóllét  súlya  —  ha 
azt  mázsálni  lehetne  —  náluk  felette  nagy,  a  nélkül  még  is,  hogy 
nemzeti  kifejlődést  és  a  kormányban  részesülést  boldogságuk  feltéte- 
léül tűzték  volna  ki;  midőn  viszont  látunk  népeket,  korántsem  legki- 
fejlettebb népeket,  kik  alkotmány  s  független  állás  nélkül,  bár  meny- 
nyire fejtse  uruk  anyagi  jóllétüket  ki,  még  is  csak  hamuszinben  lát- 
ják a  természet  minden  csudáit,  és  ekkép  leírhatlan  belső  epedések 
és  kínok  közt  élik  le  hosszú  és  Ízetlen  napjaikat. 

Minden  népnek  valamint  megvan  geniusa,  úgy  megvan  saját 
tleme  is,  melybül  ha  kiesik,  vagy  melybül  ha  kiveszed,  ketté  törik 
azon  költői  zománcz,  mely  nélkül  „rideg  pálya  a  hosszú  élet",  és 
mely  varázsnak  megsemmisítésével  szárnya  szegetik  a  bátor  felemel- 
kedésnek, és  az  emberi  kebelben  rejtező  isteni  szikra  álom-kórságba 
sülyed. 

Minekünk  magyaroknak  elemünk  —  s  itt  van  ideje,  hogy  végre 
bajaink  legmélyebb  gyökérokaiba  ereszkedjünk    —  nem   kereskedési 

elsőbbség,  vagy  dics-  és  hírvágy,  sem  vallásosságbul  eredő  elmélke- 
dési  szenv  vagy  a  szépművészetek  köre,  vagy  a  magasb  és  fellengző 
tudományokbani  búvárkodás,  s  effélék,  jóllehet  végirányunkban  ez 
is  mind  ki  van  tűzve,  de  azért  nem  elemünk,  melynek  említésénél 
vérünket  forrni,  szivünket  dobogni,  idegeinket  mintegy  villany  által 
érintve  lenni  éreznők ;  mert  ilyes  valami,  szavakkal  le  sem  is  írható, 
csak  akkor  megyén  bennünk  végbe,  s  csak  akkor  emelkedünk  földi 
erőnkön  túl,  és  érezzük  keblünket  isteni  tűztül  hevülni,  mikor  alkot- 
mányos szabadságunkrul,  nemzetiségünk  fertőztetlenségérül  van  szó, 
mikor  ezeket  fenyegeti  veszély,  midőn  ezeknek  megmentése  körül 
eped  keblünk. 

Alkotmányos  szabadság,  felemelkedett  nemzetiség  a  mi  ele- 
münk, ez  azon  kútfő,  melybül  mindennek  folyni  kell.  —  Ismerjük 
meg  végkép  palládiumunkat,  s  szűnjünk  meg  örökleg  csak  keringeni 
életünk  ezen  egyedüli  kútforrása  körül,  melyet  vagy  mindig  másutt 
kerestünk,  vagy  eléggé  becsülni  és  vele  józanul  élni  nem  tudánk. 
S  hogy  ezt  eddigelé  —  kivéve  a  nemzet  lelkesbjeit,  kik  szinte  csak 
sejdítek  —  a  nagyobb  rész  egy  lélekkel,  egy  akarattal  el  nem 
ismeré,  s  mindig  tétovázván,  részint  korlátlan  függetlenségben  keresé 
szabadságát,  részint  nemzeti  életének  mind  nagyobb  és  nemesb  kifej- 
tése helyett,  idegen  elemekben  kalandozott,  s  idegen  vért  szíva  ereibe, 
mint  például  a  latinságot  és  germanismust,  maga  magát  tapodta  örök- 
leg —  okozá,  mikép  már  bizony  a  lélekharang  pillanatára  jutott  a 
magyar,  s  rá  nézve  a  koporsón  kivül  nem  volt  egyéb  hátra,  mint  egy 
szégyenteli  elbukásnak  emléke. 

Oh  mily  sokszor  látám  még  mint  gyenge  fiú  szegény  atyámat 
búba  merülve,  s  már  akkor  villant  lelkemen  keresztül,  hogy  magasb- 
nak,  valami  sokkal  nagyobb  érdekűnek  kell  hatni  rá,  mint  családi 
vagy  házéleti  baják  keserűségeinek.  Mert  Epictetos  elveivel  megbarát- 
kozott keresztény  férfiú,  mint  ő  vala,  ilyféle  gyötrelmeket  mosolylyal 
tűrt.  Akkor  nem  birtam  felfogni  bánatait.  Beh  nagyok  lehettek  azok ! 
Később  tudám  s  most  tudom,  hogy  nemzetünk  alacsony  létét  gyá- 
szolta. A  magyarnak  naprul-napra  mélyebbre  sülyedése,  és  azon 
reménynélküli  nézet,  miszerint  nem  sokára  és  elkerülhetlenül  fogna 
éltünk  végórája  ütni,  okozá  oly  sokszori  keserű    epedésit.    Felfogá-e, 

hogy  ránk  nézve  csak  úgy  lehet  még  üdv,  ha  nemzetiségünk  meg- 
mentését még  alkotmányunk  szeplőtlensége  elibe  teszszük,  nem  tudom. 
Tán  nem  tulajdonított  a  mind  inkább  lankadó  testnek  elég  erőt  s 
életet  halálos  álmaibul  kibontakozhatnia.  S  mióta  annyi  polgári  eré- 
nyekkel fénylő  atyám,  mint  „magyar"  reménytelen  szállott  sírjába 
azóta  meg  nem  szünőleg  hasonlitgatám  más  nemzetek  életjeleit  a 
magyarnak  életfonalával  össze,  mikép  kiismerném :  van-e  még  fel- 
támadása körül  remény,  vagy  nincs-e  többé.  Életem  legmélyebb  fel- 
adása ez  vala.  S  mindenben  tapasztalam,  hogy  e  keleti  rajnak  de 
éppen  virága  —  mert  salakja  e  nemzetnek  mint  a  legnemesbnek  is 
van  —  már-már  kétségbe  esik,  s  búban  s  mély  melancholiában  eped 
mindig  valami  után,  mi  előtte  is  ismeretlen.  Mig  más  nemzetek  a 
jelenben  látszanak  élni,  s  jellemzetük  megelégedés  és  jó  kedv,  mintha 
már  elérték  volna  a  nagy  természetbeni  állásukat,  osztályrészüknek 
már  birtokában  volnának ;  a  magyar  —  kinek  egész  létét  oly  sötét  V 
titok  fedi  —  vagy  nem  remél  többé  semmit,  s  a  múltban  hiszi  örökre 
eltemetve  hir-  s  nevét,  vagy  a  nagy  idők  folyamatul  vár  lelki  sebeire 
írt,  s  néha,  de  csak  átfutó  csillámként,  a  messze  jövendőben  sejti 
nemzeti  fényét,  s  látja  megnyílni  egét.  —  Figyelmezz  a  németnek 
társasági  szellemére,  figyelmezz  zenéjének  jellemére,  a  zenének,  mely- 
bül  oly  valódilag  tükrödzik  ki  a  külön  nemzetek  legbelsőbb  érzelme ; 
s  fogod-e  tagadhatni,  hogy  a  német  a  jelenben  él,  a  jelennek  szedi 
virágit,  soha  sem  epedvén  a  jövendőnek  koczka-játéka  körül.  Halljad 
zenéjét  s  akaratod  ellen  vigalomra  gerjedsz,  az  utolsó  húr  elhangzása 
után  azonban  vége  a  varázsnak,  lelkedben  nem  marad  semmi  nyom. 
Laktam  sokat  németek  közt,  természetüket  magamra  alkalmazni  ipar- 
kodván, s  köztök  a  napnak,  az  egyébként  kellemesen  töltött  napnak 
bezártával  elvágva  érzem  a  jövendőt,  mig  a  jövő  24  óra,  a  szinte 
kéjek  közt  leélt  24  óra  végével  minden  jövendőbeli  vágy  nélkül  szinte 
megint  ott  állék,  hol  tegnap.  —  Mit  érzek  viszont  magyarok  közt, 
magyarok  közt,  kiknek  lelkét  nem  bélyegzé  még  meg  az  elkorcsulás 
szégyene ;  mit  érzek  messze  a  világ  zajátul  magamba  vonulva  ?  Bána- 
tot és  reményt!  Zendítsd  meg  a  nemzeti  dal  gyász-húrjait,  s  a  múlt- 
kor mélyeibe  sülyedve  édes  kínok  közt  Berzsenyivel  elsírom  búsele- 
giámat,  s  ki  nem  vesz  semmi  azon  hiedelembül,  hogy  a  magyar  nem- 

zet  „volt*.  Fel-fel  hasad  ismét  előttem  az  ég,  és  édení  kéjjel  reppen 
lelkemen  keresztül  ily  szózat :  „Epedésid  nem  holtakat  illetnek,  bús 
hangjaid  nem  halotti  zene,  a  jövendő  lehet  korod."  Ó  mennyei  öröm ! 
S  ime  sötétre  borúi  szemeim  előtt  az  idők  folyama  megint,  s  őrült 
gyanánt  kínok  és  kéjek  közt  hánykódva  fogyasztom  magamat,  éltem- 
nek nagy  része  bánat,  a  reménynek  sugárjai  vajmi  gyéren  öntnek 
pályámra  fényt. 

így  fogam  fel  —  ahhoz  képest,  mit  keblemben  érzek  s  mit 
mondani  oly  igen  szeretnék,  felette  száraz  ecsettel  röviden  előadva 
—  a  magyarnak,  a  magyar  nép  jobbjainak  más  nemzetekhez  és  kivált 
a  némethez  oly  kevéssé  hasonló  lényegét.  S  tagadhatjuk-e  —  ha  bel- 
sőnkbe szállunk  s  magunkban  tisztába  hozzuk,  hogy  fény  és  mes- 
terkélt öröm  még  korántsem  „megelégedés"  —  miszerint  kínaink  hosz- 
szúk  és  kéjeink  felette  rövidek  valának ;  mert  úgyszólván  az  egész 
nemzet  ál  irányokban  tévedezve,  s  hiú  fénytől  elcsábítva  már-már 
keringett  azon  örvényben,  mely  minden  sajátságot,  minden  nemzeti 
jellemet  örökre  magába  sodor,  s  „melybül  az  oda  egyszer  elsülyedt 
nemzetiség,  szabadság,  becsület  soha,  soha  többé  fel  nem  merül." 

Ez  azonban,  hála  az  égnek,  mind  „volt."  Egyesek  keserves 
panaszai,  mint  éles  lélekharang,  e  köz  haláli  álmon  keresztül  végre 
sok  hű  kebelben  találtak  viszhangra,  s  mind  inkább  sejtjük,  mind 
inkább  hiszszük,  hogy  nemzetünk  még  „lesz."  —  Jóllehet  még  most 
is,  sokszor  zárva  előttünk  az  ég,  és  elhagy  bennünket  a  remény,  még 
is  naprul-napra  gyérebbek  lesznek  a  hihetőségnek  azon  kínos  számai, 
hogy  „voltunk",  s  kifejlődésünknek  minden  symptomái  s  kivált  azon 
erő,  melyet  nemzeti  testünk  minden  rossz  nedvet  s  idegen  anyagot 
magábul  kivetni  törekvő  küzdésében  fejt  ki,  nyilván  s  egyenesen  arra 
mutatnak,  miszerint  ha  nemzetünk,  fájdalom  tán  nem  „lesz"  is,  de 
minden  esetre  és  szoros  számolásilag  „lehet." 

Mivel  azonban  gyalázatosan  a  nemzetek  sorábul  ki  nem  töröl- 
tetünk többé  —  miért  áldom  sorsomat,  s  örömkönyüket  sirhatnék, 
mert  hála,  nékem  is  volt  benne  csekély  részem  —  még  korántsem 
következik  az,  hogy  jövendőnk  teljesen  biztos  lenne.  De  ha  biztos 
volna  is  az,  s  hosszú  időkre  terjedne,  éppen  nem  foly,  miszerint  nem- 
zeti kiképzésünknek  azért   okvetlen    nemesnek,   nemzeti   terebélyedé- 

f  flnknek  az  emberiségre  nézve  okvetlen  nyereségnek,  s  általános 
létünknek  a  nagy  egyetem  feldicsőitésére  biztos  lépcsőnek  is  kel" 
lene  okvetlen  lenni.  Nem,  nem,  mind  ez  legkevésbé  sem  következik 

A  pont,  melyen  most  állunk,  az,  vagy  jobban  mondva :  nem- 
zeti létünk  körül  tudomásunk  ma  csak  az,  hogy  nemzetünk  él,  s 
hihetőleg  élni  fog;  tovább  semmi.  Miképen  fejlődik  azonban,  becsület- 
tel, haszonnal,  diszszel  fogja-e  futni  keresztül  pályáját,  vagy  az  embe- 
riségnek azon  számos  vén  népeihez  lesz-e  sorozva,  melyek  előtt  a 
szabadság,  noha  elemük,  mindig  fejletlen  probléma  maradt,  s  melyek 
ekkép  csak  a  farkasnak  függetlenségi  köréig  valának  képesek  fel- 
emelkedni; vagy  viszont  azon  nemzetek  osztályába  jut-e  a  magyar, 
melyeknek  fő  tengelye  az  anyag,  s  csak  mindig  csak  az  anyag,  irgal- 
mas Isten !  ez  még  mind  homályban  rejtezik. 

Én  nem  tartozom  azok  közé,  kik  15,  10,  sőt  még  kevesebb 
évvel  ezelőtt  azt  gondolván  :  „Nem  él  többé  a  magyar",  pipáikat  szol- 
gáik által  megtöltetni  parancsolták  s  ólomként  ültek  az  ébredező 
hazán,  vagy  külföldre  szívták  a  hon  vérét;  s  kik  most  éppen  annyi 
bölcsességgel  megint  azt  hiszik :  „Nincs  veszélyben  többé  a  magyar",  és 
ennél  fogva  ismét,  jóllehet  most  tán  kevesebbé  füstölve  s  idegeneskedve 
mint  azelőtt,  de  még  is  dologtalan  unalomban  ölik  a  hont;  —  sem 
azon  gyáva  osztályhoz,  mely  azelőtt  sem,  most  sem  s  soha  sem  akar 
helybül  mozdulni,  s  azt  tartván,  mikép  holta  után  —  de  akkor  nem 
bánja  —  következnék  be  az  egész  emberiséget  elsodorva  a  nagy 
özön,  hazai  erőművünk  megindultakor  is  remegett,  most,  hogy  egy 
kissé  rendezni  kellene  azt,  ismét  remeg  s  természeténél  fogva  mindig 
remeg;  —  sem  azok  közé,  kik  ezelőtt,  midőn  még  sötét  volt,  halál- 
madárként szakadatlan  azt  huhogák :  „Mindennek  vége  már"  és  egész 
erejüket  bánáti  képzelgésekben  meritek  ki,  most  megint  mert  hajnal- 
Tk  egy  kissé,  tűzzel-vassal  késztik  az  alig  lábadozó  nemzetet  szinte 
futásra,  hogy  szaporábban  érne  czélt !  Nem,  ezen  osztályokhoz  nem 
tartozom,  ennél  fejem  következetesb,  s  valamint  erőmet,  bármily  cse- 
kély legyen  is  az,  a  hontul  elvonni  bűnnek  tartom,  úgy  nem  szököm 
kétségbeesésbül  rögtön  elbizottságra,  s  mint  hóbortos  politikai  köl- 
töncz  híg  velejével,  meg  nem  emésztett  theoriáival,  s  még  is  oly  erős 
önhittséggel,  nem  tétovázok   jobbra-balra,    hanem    a   miként   akkor, 

midőn  a  legnagyobb  rész  még  aludt,  s  csak  a  lelkesebbek  nem  estek 
kétségbe,  bátorkodám,  s  egyedül  hazafiúi  kötelességemnél  s  férfiúi 
meggyőződésemnél  fogva,  a  nemzetet  halálos  álmábul  kíméletlenül 
felriasztani,  s  hangosan  azt  hirdetni,  hogy  a  magyar  még  „lesz",  hogy 
a  magyarnak  még  „lenni  kell"  :  azonképen  kiállók  szinte  ma  is  síkra, 
számosb  évekkel  vénebb  ugyan,  s  igy  töröttebb  testtel,  de  lélekben 
erősb,  s  azt  harsogtatom  az  egekbe  megint  —  bár  induljanak  holt 
testemen  keresztül,  bár  gázoljanak  becsület  és  jó  híremben  —  „veszély 
fenyegeti  a  magyart."  S  valamint  akkor  mondám  —  s  errül  Ítéljen  a 
jövő  kor  —  „álomkórságban  dermedez  nemzetünk,  de  még  van  idő 
a  felébredésre,  sok  azonban  többé  nincs"  :  úgy  most  megint  azt  mon- 
dom, —  bár  hallanák,  kiknek  anyaföldünk  drága  —  „zavarnak  vezé- 
reltetik a  nemzet;  de  van  még  idő  a  bal  irányok  elejét  venni,  van  idő 
az  itt-ott  lappangó  s  még  most  tán  igen,  de  később  többé  nem  fékezi 
hető  tüzeket  oltani,  sok  azonban  már  nincs  1* 

Igen,  drága  földiek,  jövendőnknek  alapja  nem  egyéb,  mint: 
Nemzetiségünk  biztosítása,  nemesi  kifejtése.  Mennyivel  édesb  tehát  jele- 
nünk búsan  leélt  napjainknál.  Valódi  elemünket  megismertük,  gyáva 
öngyilkolás  által  el  nem  veszünk  többé.  Hála.  üdvözlet!  Örömünk 
azonban,  bár  méltó,  ne  ámítson  el,  mint  diadalos  hadat  győzelem, 
Istenért  ne  !  Mert  valamint  ez  vesztheti  ismét  el  a  diadal  legszebb 
gyümölcseit,  sőt  még  ellene  is  fordulhat  az  ingó  szerencse,  ha  min- 
den gondokbul  idő  előtt  kibontakozik:  úgy  mi  is  elveszthetjük  még 
—  ha  becsületünket  a  világ  előtt  többé  nem  is  —  mind  azt,  mit 
eddigi  előmeneteleink  után  biztosan  várhatnánk.  Igen,  ezt  mind  elveszt- 
hetjük, sót  hihetőleg  el  is  vesztjük  —  mily  kinos  volna  ez  —  ha  a 
legmélyebb  bölcseséggel  nem  folytatjuk  diadalmi  pályánkat  Igen,  a 
legmélyebb  bölcseséggel ;  mert  valamint  csuda  volt  nemzetünket  oly 
közel  a  sírhoz,  ismét  az  élők  közé  visszalépni  látni  —  az  emberiség 
évrajzaiban  hallatlan  eset,  s  közvetlen  isteni  befolyás  — :  úgy  nem 
távul  esik  a  csudátul,  nemzetünket  oly  felette  szövevényes  körülmé- 
nyei között,  gordiusi  csomóként  egybebonyolított  mivoltában  alkotmá- 
nyos férfiúságra  emelni.  S  ha  istenek  nem  könyörülnek,  halandó  ilyest 
soha  nem  visz  végbe.  Az  istenek  azonban  —  ne  felejtsük  —  megunják 
érdemtelen,  buta  csoportokat  boldogságra,  úgy  szólván,  szüntelen  kény- 
szeríteni, s  végkép  egyedül  azokat  veszik  pártolásuk  alá,  kik  legszebb 
ajándékukat  —  az  elmebeli  tehetséget  —  becsülni,  kifejteni  tudják,  s 
nem  vakon  vagy  szenvedelmeiktül  ostorozva,  de  gondos  előrelátással 
élik  éltüket 

Ha  arrul  volna  szó,  mikép  Magyarországnak  néhány  kemé- 
nyebb útja  támadjon,  itt-ott  némi  gyár  emelkedjék  fel»  mocsarainak 
része  csapoltassák  le,  Gazdasági  Egyesülete  tagjaiban  növekedjék, 
egy-két  vasút,  egy-két  vízcsatorna  szeldelje  sikjait  keresztül,  a  buda- 
pestin  kivül  még  egy  pár  hidacskája  legyen;  szóval,  hogy  valami 
provinciális  ephemer  fényre  vergődjék  némikép  fel:  ám  akkor  hajtsa, 
korbácsolja  kiki  kénye  és  kedve  szerint  —  ehhez  nem  nagy  bölcse- 
ség  kell  —  mint  iskolás  növendék  csigáját,  úgy  a  hazai  mozgonyt, 
mit  árt?  Majd  lesz  erős  kéz,  mely  szintúgy  „kény  és  kedve"  szerint 
mozgásba  és  rendre  hozza  azt  ismét,  ha  tán  bukdosnék  vagy  eldűlne. 

De  itt  nincs  ilyesrül  szó ;  mert  ha  csak  ilyesrül  volna,  ha  csak 
ilyesrül  lehetne  szó,  —  jóllehet  mind  ez  tagadhatatlanul  szép  és  hasz- 
nos felülépitmény  —  büszke  érzéssel  mondom,  én  nem  szólnék,  soha 
sem  szólottam  volna,  s  férfiúi  becsem  öntudatában  hátat  forditnék,  s 
hátat  fordítottam  volna  rég  szánakozással  az  egésznek,  s  más  elem- 
ben költöm  éltemet,  másutt  keresem  szerencsém. 

A  magyar  népnek  —  mint  én  fogom  fel,  s  ha  nem  táplálna 
gyermek  koromtul  fogva  ezen  remény,  s  ezen  remény  nem  emelke- 
dett volna  férfiúi  koromban  éltem  leghatározóbb  pontján  eldöntheüen 
szent  hitté,  a  nyilvános  élet  mezejére  fel  soha  nem  lépek  —  a  magyar 
népnek  nincs  csekélyebb  hivatása,  mint  képviselni  —  Európában 
egyedüli  heterogén  sarjadék  —  ázsiai  bölcsőjében  rejtező,  eddigelé 
sehol  ki  nem  fejlett,  sehol  érettségre  nem  virult  sajátságit;  sajátságit 
egy  törzsök-fajnak,  mely,  jóllehet  mindent  maga  előtt  ledöntő  dagály- 
ként már  több  ízben  gyászba  boritá  földgolyónk  legkiképzettebb 
részeit,  s  fel-felbőszülésiben  mint  isten  ostora  mindenütt  vérrel  járt, 
bizonyosan  annyi  különöst,  s  erejénél  fogva,  bizonyosan  annyi  jót 
és  nemest  rejt  magában,  mint  az  emberi  nemnek  akármely  lelkes  és 
erős  családja,  csakhogy  mint  azoknál,  úgy  ennél  is,  külön  sajátsági 
árnyéklatokban ;  a  korlátlan  tűznek  nemes  hévre,  a  vad  erőnek  baj- 
noki szilárdságra,  a  romboló  ittasságnak  nagylelkűségre  kell  tisztulni 
felemelkedni. 

Az  emberiségnek  egy  nemzetét  megtartani,  sajátságait  mint 
ereklyét  megőrizni  s  szeplőtelen  minemüségében  kifejteni,  nemesíteni 
erőit,  erényeit,  s  igy  egészen  új,  eddig  nem   ismert  alakokban   kiké- 

pezve,  végczéljához,  az  emberiség  feldicsőitéséhez  vezetni,  kérdem, 
lehet-e  ennél  minden  kesertül  tisztább  érzés;  s  ha  csak  mint  hangya 
ily  megdicsőitéshez  egy  paránynyal  is  járulhatni,  van-e  ennél  embe- 
rek közt,  kiktül  lelki  örömök  el  nem  zárvák,  édesb  osztályrész? 

Kiképzett  nemzet,  érettségi  fényében,  a  természettül,  az  istenek- 
tül  nyert  diadaliban  oly  nagy,  annyira  bámulandó,  oly  dicső,  hogy 
ily  kiképzésnek  körébül,  bár  minden  vérrokonság  nélkül  is  kitagadva 
nem  lenni,  már  nagy  boldogság ;  hát  ha  még  saját  vérünk  feldicsői- 
téséhez járulhatunk,  ha  mincsaládunk  újjászületési  szent  küzdésében 
vehetünk  munkás  részt,  s  ily  édeni  kéjtül  nemcsak  el  nem  tilt  min- 
ket a  már  lefolyt,  kérlelhetetlen  idő,  sőt  biztosan  —  bár  messze  távul- 
ságban —  tünteti  élőnkbe  a  sikert!  Óh  ti  hazánk  reményei,  kiket 
századok  korcs  szelleme,  anyatejjel  beszítt  elfogultságok  s  álnevelés, 
minden  emberi  méltóságbul  egészen  ki  nem  vetkeztetett  még:  nem 
reszket-e  bennetek  a  sziv,  nem  emelkedik-e  a  mindennapi  unalmak 
nyomorult  körén  lelketek  magasan  túl ;  nem  derül-e,  öröki  sötétség 
után,  eddig  soha  nem  ismert,  s  mindig  csak  mint  álfény  kínosan 
kecsegtető  világsugár  bennetek  végkép  mint  biztos  remény  fel ;  nem 
olvadoz-e  haláli  fagytul  összezsugorodott,  már-már  minden  bizoda- 
lomnak  elzárt  kebletek,  mint  tavaszi  langytul  ihletve,  eddig  soha  nem 
érzett  édes  melegre ;  nem  érzitek-e  nyilván  minden  ereitekben  azon 
varázsnak  megszűntét,  mely  elődeink  bűneitől  ránk  szállva,  mint 
valami  ismeretlen  nyavalya  szakadatlanul  dúlt  nyomorult  hazánkon, 
mint  átok  századokig  legszebb  reményinken  feküdt;  nem  hangzik-e 
bennetek  nyilván  isteni  szózat,  hogy  hivatástok  nem  sybariti  állatiság, 
nem  halotti  tornak  meg  nem  szűnő  rest  ünneplése  ?  De  ti  vagytok 
meghíva  egy  sarjadék  népet  megmenteni,  ti  egy  fejletlen  törzsökfajt 
képviselni.  Merjetek  nagyok  lenni,  ti,  kik  valami  jobbra  vagytok  meg- 
híva, születve,  kik  egy  szebb  jövendőnek  lehettek  urai.  Lépjetek  vég- 
kép valódi  hazátokba,  „melyen  kivül  nincs  számotokra  hely".  Ne 
engedjétek  magatokat  kitagadni  a  halhaüan  ember  legnemesb  igazi- 
bul.  Ismerjétek  meg  a  lélek  örömeit,  nincs  az  ellentétben  az  anyag 
kéjeivel,  sőt  valamint  munkás  ember  nagyobb  kéjjel  Ízleli  száraz 
kenyerét,  mint  a  dologtalan  fűszerezett  lakomáit,  úgy  örül  a  lelkében 
tiszta,  ha  tombolással  nem  jelenti  is  ki  belső  kéjeit,  a  természet   leg- 

kisebb  adományának  is  inkább,  mint  kinek  lelkén,  az  anyagi  világ 
minden  kincseinek  birtokában,  állati  szenvedelem  uralkodik,  bármint 
rúgná  is  maga  alatt  pezsgő  negédtől  fel  a  port,  s  bármint  volna 
mosolyi  ránczba  szedve  ajka  mindig. 

Minél  inkább  távozik  ember  az  anyagiul  s  emelkedik  felsőbb 
lények  felé,  annál  inkább  tágul  boldogsági  köre,  s  igy  bizonyos  — 
bármit  mondjanak  a  régi  iskolák  némi  sáfári,  kik  szerint:  több  sze- 
rencse rejtezik  az  együgyűség  lépcsőin  anyagi  kéjek  közt,  mint  a 
kifejlettnek  erkölcsi  körében ;  mihez  képest  ha  lépcsőrül-lépcsőre  lejebb 
ereszkednénk,  végkép,  a  medvének  kellene  irígyleni  barlangi  létét,  s 
nem  sovárgani  Newtonok,  Galileik  felszentelt  velei  után,  mily  képte- 
lenség! —  s  igy  bizonyos,  minden  kétségen  túl  fekvő  s  tökéletesen 
eldöntött  dolog,  hogy  a  polgárisodásnak  minél  magasb  fokára  emel- 
kedik nemzet,  minél  több  és  nagyobb  erényeket  fejt  ki,  annál  izletc- 
sebben  éldeli  a  föld  minden  kincseit  is,  és  ekkép  kétoldalú,  összetett 
természeténél  fogva,  boldogságának  súlya  is  annál  nagyobb. 

Lepergett  már  a  régi  iskolák  azon  tana,  miszerint  másokat 
vagy  saját  magunkat  minden  ok  nélkül  sanyargatni  kellene,  miszerint 
erény  volna  másoktul  vagy  minmagunktul  megtagadni  a  föld  javait. 
A  zavart  eszmék  ezen  időszaka  lefolyt,  és  elismert  igazság  fényében 
áll  jelenleg  előttünk,  hogy  miután  boldogság  utáni  vágy  legvégsőbb 
irányunk,  emberi  hivatásunknak  úgy  felelünk  meg  leginkább  és  ekkép 
természetünkhez  képest  a  tökélynek  annál  magasb  lépcsőjére  emelke- 
dünk, az  istennek  minél  több  mind  lelki,  mind  anyagi  adományiban 
iparkodunk  részesültetni  embertársainkat,  s  iparkodunk  részesülni 
minmagunk  is. 

Fejtsük  ki  tehát  az  anyagnak  is  minden  kéjeit  tartózkodás 
nélkül,  sőt  részesüljünk  s  részesültessünk  másokat  is  azokban  lehető 
legnagyobb  változatban,  hiszen  ez  által  egyedül  a  nagy  természet  tör- 
vényeit teljesítjük  ;  csakhogy  —  s  itt  az  elválasztó  határ  —  a  mara- 
dandónak, a  léleknek  kifejtett  gazdagságai  szolgáljanak  boldogságunk 
alapjául,  s  ne  az  anyagnak  oly  hamar  elhervadó  kincsei. 

S  ha  igaz,  hogy  Isten  adományit  kifejteni  és  azokkal  józanul 
élni  nem  egyéb  s  éppen  annyit  teszen,  mint  emberi  helyzetünknek 
megfelelni,  mint  Istent  imádni;  s  ha  igaz,    hogy   azon    boldogságot, 

melyre  milétünknél  fogva  emelkedni  képesek  vagyunk,  egyedül  szel- 
lemi alapokra  állítva  érhetjük  el,  úgy  üljünk  ünnepet,  s  áldjuk  sor- 
sunkat, mert  a  szellemi  legnagyobb  boldogság,  minden  emberi  szeren- 
csének talpköve,  tárva  előttünk.  Tárva,  mert  fiatal  még  a  nép,  s  mind 
inkábbi  erőre  virul,  melynek  tagjai  vagyunk,  s  igy  a  legnemesb,  a 
legdicsőbb  dologban,  egy  nemzet  felemelésében  vehetünk  munkás 
részt.  Ha  azonban  azt  gondoljuk,  hogy  ily  felette  szövevényes  mun- 
kát nem  ronthatunk  el,  mintha  az  el  nem  volna  rontható  ;  vagy  ahhoz 
többé  legkisebbé  sem  kellene  járulnunk,  mintha  az  már  mint  valami 
növény  maga  magátul  nőne  ;  vagy  azon  szánakozó  hóbortosságban 
élünk,  mikép  minden  összefüggés  nélküli  rögtönzések,  vagy  sehol  nem 
sikerült  s  csak  könyvekben  létező  kísérletek  által  fognók  a  magyar 
nemzet  dicsőségét  következtetni :  akkor  vagy  éppen  nincs,  vagy  ittas 
lázban  van  velőnk. 

Darabosan  oda  vetve  már  több  ízben  felszólalók  ily  hangon, 
drága  rokonok,  mikép  arra  ébreszteném  a  figyelmet,  hogy  hivatásunk 
nem  csekélyebb,  mint  eredeti  sajátságunkat  kiképezve,  a  világot  egy 
új  nemzettel  gazdagítani  meg,  mit  azonban  csak  kitűzött  terv  szerint 
érhetnénk  el;  de  szavaim  nem  találtak  nagy  viszhangra.  S  ha  tán 
némi  kebel  sejté  is,  mit  rejt  lelkem,  úgy  hiszem,  ezek  előtt  is  felfogá- 
som jobbára  rejtély  maradt.  —  Sokan  nézeteimben  egyedül  a  képze- 
lődő tehetségnek  nyavalyás  kinövéseit  látták,  azon  hazai  bajt,  mely, 
fájdalom,  annyi  régi  magyarnak  örökségi  tulajdona,  vagy  még  több- 
szer annyi  fiatal  magyarnak  a  sok  olvasás  és  kevés  emésztés  utáni 
saját  szerzeménye,  mintha  én  a  durva,  mindenben  hátra  maradt,  kivált 
lelki  kifejlésben  pangó  Ázsiának  vadoniba  akarnám  visszarántani 
Európa  fejledező  népét :  a  magyart  mintha  én  valami  sajátsági  de 
hasztalan  nimbusnak,  valami  képzelt  javaknak  elérése  végett  akarnám 
feláldozni  mind  azon  hasznost,  mind  azon  bizonyos  jót,  mit  a  magyar 
kiképzettebb  nemzetekkeli  súrlódása  által  Európának  tisztább  legében 
már  sajátjává  tőn,  már  bír.  —  Mások  puszta  fecsegésnek,  hiú  visz- 
ketegnek  vevék  ilyféle  kifakadásimat,  mikép  szokatlan  ömledezések- 
kel  erős  és  különös  s  még  is  semmit  sem  mondó  s  igy  egy  pártot 
sem  sértő  állításokkal  „éljen"  riadásokra  gerjeszteni  a  karzatot,  lett 
volna  minden  czélzatom.  Én  azonban  mind  ezt  nem  akartam,  és    ha 

félre  értetem,  s  rejtélyesek  valának  nyilatkozásim,  vagy  azokat  oly 
nyomorult  kútfőkből  fakadóknak  hitték  sokan,  mint  érintem  —  tán 
magam  vAgyok  legfőbb  oka  ;  mert  ugyan  miért  nem  szólottam  vilá- 
gosan, minden  lepleg  nélkül  tökéletesen  kimeritőleg.  Ezt  azonban 
miért  nem  cselekedtem,  megmondom ;  titok  ne  legyen  többé  köztünk 
mert  valóban  itt  van  ideje  Themistoclesként  felkiáltani :  „Üssetek  bár, 
de  hallgassatok  meg." 

Mióta  élek,  kimondhatlan  vágy  létezik  lelkemben :  Magyarország 
kifejtése,  a  magyar  nemzet  feldicsőitése  él  minden  csepp  véremben. 
Azon  remény  azonban,  mikép  nem  csak  költői  képzelgés,  de  száraz 
felfogás  szerint,  lehetőségét  sőt  hihetőségét  is  látám  feltámadás  —  és 
nemzeti  újjászületésünknek,  csak  később,  jóllehet  már  hosszú  évek 
előtt  derül  bennem  fel.  Hideg,  csalhatlan  számok  —  mert  nemzeti 
élet  symptomáinak  is  vannak  csalhatlan  számai  —  azt  mutatják,  hogy 
midőn  Európának,  vagy  jobban  mondva,  a  civilisált  világnak  szinte 
minden  népei  elérték  már  tetőpontukat,  s  vénülésnek  indulnak,  a 
magyar  népnek  csak  most  derül  hajnala,  s  oly  nyara,  oly  fénye  fog 
bekövetkezni,  a  milyent  a  24  órai  ész,  t.  i.  az  ész  többsége  csak  távul- 
rul  sem  sejt,  a  rozsdáiban  elsülyedett  magyar  nem  is  képzelhet,  a 
magyar  sphaerábul  kiesett  német-magyar  pedig  gúnykaczajjal  illet,  és 
a  milyent  csak  néhány  lelki  rokon,  és  fájdalom,  vérünk  egyedül  azon 
töredéke  foghat  fel,  mely  minden  gyakorlati  tapintat  nélkül,  örökké 
theoriákban  és  szebb  jövendőben  kalandozik,  a  nélkül,  hogy  hideg 
vérrel  kiszámitni  birná  :  ezen  szebb  létre  mikép  lehetne  jutni  is,  és 
ekkép  nemzetünknek  nem  hasznosb,  sőt  ártalmasb,  jóllehet  méltóbb 
osztálya,  mint  az,  mely  az  anyag  alacsonyságibul  soha  ki  nem  bon- 
takozhatik.  Minden  jelenetek  jövendő  fényt  mutatnak  nemzetünknek, 
minek  jövendőlésére  egyedül  fontolgatás,  más  nemzetek  kifejlődésé- 
nek ismerete  és  nemzetünkkeli  egybehasonlitása,  és  semmivel  több 
jóslói  tulajdon  nem  kell,  mint  előre  megmondani,  hogy 

„A  kisded  makkbul,  ha  nem  romlott,  idővel  termő 
tölgyfa  lesz,  csak'  senki  el  ne  gázolja" 

mi  13  évvel  ezelőtt  első  munkámnak  vala  jelszava.  S  igy  lőn,  hogy 
vagy  16  évvel  ezelőtt,  kimondhatlan  s  több  napi  belső  küzdések  után, 

S  csak  akkor,  mikor  látám,  hogy  senki  azon  tán  egy  kissé  magasb 
néző  pontrul  nem  fogja  fel  nemzetünk  állását,  mint  én,  vagy  ha  igen, 
nem  mer,  s  újraöntés  helyett  mindig  csak  nyomorult  foltozás  van 
napi  renden,  bizonyos  órában  —  és  soha  el  nem  határozom  maga- 
mat, ha  egy  nemes  lény  nem  igéri,  mikép  ő  fogna  mellettem  hű 
kebellel  állani,  midőn  minden  részektül  félreértve,  végkép  egészen 
magamra  volnék  hagyva  —  megesküszöm  magamnak,  tehetségemben 
semmit,  tiszta  szándékomban,  férfiúi  szilárdságomban  annál  többet 
bízván,  hogy  miután  világosan  mutatkozának  lelkem  előtt  nem  csak 
a  feltámadásnak,  de  nemzetünk  egykori  nagy  kifejthetőségének  is 
legbizonyosb  jelei,  mindent  el  fognék  követni,  ha  bár  magam  mara- 
dok is,  ha  bár  vesznem  kell  is,  mit  e  kettős  czélnak  elérésére  csele- 
kedni lelkem  sugal.  És  akkor  lépek,  fejdelmemhez  leghűbb  17  évi 
katonáskodás  után,  hátra  maradó  éltemet  a  hazának  szentelvén,  a 
nyilványos  élet  tövis-mezejére,  s  itt  meg  kell  vallanom  —  bocsássatok 
meg  drága  hazafiak,  mert  tudja  az  ég,  ez  nem  hiú  elbizottság  szüle- 
ménye vala  —  azon  komoly  elhatározottsággal,  hogy  én  fognám,  ha 
senki  más,  nemzetünk  egykori  fényének  megvetni  alapját,  vagy  legalább 
ezen  czélnak  szentelni  vég  lihegésemig  földi  pályám.  A  nemzeti  test- 
ben egy  parány,  alacsony  helyen  álló  kapitány  nem  csekélyebbet  tűz« 
tem  ki  magamnak,  valóban  nem,  jóllehet  senki  —  s  remélem  az  majd 
ki  fog  tűnni  —  senki  nem  tekinte  mélyebben  a  szándéklott  kivitelnek 
lehetlenséggel  határos  tömkelegébe,  mint  én.  És  ez  mennyire  igaz,  s 
én  mennyire  fogam  fel  kimondhatlan  szövevényes  körülményeink  közt 
a  teendők  sorát,  és  czélaimhoz  mily  keserves  utakon  közelgetek  s  mi 
minden  van  még  lelkemen,  mindezt  most,  és  más  alkalommal  min- 
den lepleg  nélkül  előadandom.  ítéljen  itteni  állitásaimrul  a  jövendő, 
melylyel  —  s  félre  minden  túl  szerénységgel,  félre  most,  midőn  min- 
denre, még  a  legellenségesb  felfogásra  is  el  kell  szánva  lenni  —  érzem, 
hogy  földi  pályám  s  itt  létem  némileg  egybeszőve  van.  Addig  is  azon- 
ban annyit  mondhatok,  és  ezt  eldöntheüen  bizonysággal  mutathatom 
be,  hogy  semmit  sem  tettem  rögtönzésként  vagy  pillanati  felhevülés 
következésében,  de  minden  lépteim,  minden  tetteim  —  habár  lelkesedé- 
sem néha  az  egekbe  ragadott  —  egy  előre  kiszámlált  messzeható  tervnek 
szüleményei.  Vérem  meggondolatlanul  s  kitűzött  elveimmel  ellenkezőleg 

—  bár,  tudom,  vajmi  sokan  hitték  ezt  —  soha  el  nem  ragadott;  s 
pedig,  mert  nem  szenvedelembül  léptem  a  nyilvános  élet  mezejére, 
de  kötelességérzés  utáni  elszántságbul,  minthogy  —  és  ki  kell  vég- 
kép ezt  is  kereken  mondanom  —  véremnek  felette  keveset  tudtam 
szeretni,  becsülni  több  évvel  ezelőtt,  s  néhány  lelkes  barátimon  s 
hazánknak  fiatal  reményein  kivül,  általán  véve  a  magyar  nemzetet 
inkább  a  jövendőben  szeretem,  mint  a  jelenben,  azaz :  általán  véve 
inkább  a  kifejlett  magyart  szeretem  és  becsülöm,  a  mily  ő  Isten 
segítségével  lenni  fog,  mint  szeretem  és  becsülöm  a  magyart,  a  milyen 
nagy  része  még  ma. 


A  következő  —  és  itt  elhagyott  két  szakaszban  Széchenyi  vissza- 
pillantást vet  eddigi  munkálkodására,  és  különösen  az  1839-iki  ország- 
gyűlés eredményeit  taglalja.  „A  szenvedelmeket  csillapítni,  a  történ- 
teket felejteni,  a  fejedelmi  tekintet  koczkáztatása  nélkül  kibékítni  a. 
részeket,  az  volt  most  a  főfeladat."  Az  országgyűlés  végszaka  sze- 
rencsés fordulatot  adott  az  ügyeknek  és  új  időszak  derült  immár 
hazánkra.  „El  van  döntve,  hogy  haladnunk  kell,  s  megsemmisítve 
azon  pompás,  jóllehet  értelem  nélküli  szójárásnak,  vagy  nemieknél 
tán  igen  is  mély  értelmű  machiavelli  cselnek  varázsa,  előmenetelünk 
ezen  legátkozottabb  gátja,  miszerint  a  ,dicső  (!)  magyar  alkotmány- 
nak épületéből  egy  morzsát  sem  kellene  megrendítni,  nehogy  romba 
dűljön  az  egész.'  Hazánk  néhány  leghűbb,  de  egyszersmind  legegész- 
ségesb  velejü  fiai  —  mi  fájdalom,  nem  mindig  találtatik  egybeháza* 
sitva  —  felfogván  nemzeti  létünk  diagnosisának  most  egészen  meg- 
változott, sőt  egészen  ellenkező  létét,  bátran  kimondák,  és  e  szerint 
cselekednek  is,  hogy  az  agitationak  szüksége  ideig-óráig  megszűnt, 
minthogy  már  jó  indulóban  van  a  hazai  nagy  erőműv,  s  ekkép  most 
honunk  kifejlődését  tekintve  nem  a  szónoklati  babérokat  szomjazó 
hév,  nem  az  „éljen"  hajhászata,  de  a  mindennapi  rendes  hangya- 
munka van  a  teendők  során." 

Nemzeti  fejlődésünk  e  rendes  vágásba  tétele  után  fenmaradt 
azonban  „bizonyos  túlzó  rész,  mely,  tudja  Isten,  hiúságbul-e,  vagy 
mert  nem  sült  el  neki  a  vezéri  szerep,  vagy  Lamennais-i  —  akarom 

hinni  —  őszinte  mámortúl  ostorozva,  vagy  végkép  az  üressé  vált 
erszények  hazafiságba  takargatása,  és  tán  annak  egy  , csendes  kis 
forradalom'  által  isméti  betöltése  végett,  mindent  elkövetett  majd  nyil- 
ványban,  majd  suttonban  azon  előkelők  homályba  tételére  és  tiszta 
szándékuk  gyanúba  hozatalára,  mit  csak  elkövethetett." 

De  ezeknek  szavai  legkisebb  hatás  nélkül  hangzanak  el,  és 
tökéletes  tisztának  mutatkozik  hazánk  ügye  megint.  Ily  körülmények 
közt  merült  fel  az  az  ötlet:  „ugyan  nem  volna-e  jó,  nem  volna-e 
üdvös  oly  nemzeti  hírlapot  szerkesztetni,  mely  mint  a  haladó  s  a  múlt 
országgyűlésen  s  kivált  ennek  végén,  valami  vezér-testületet  képző 
résznek  orgánuma  a  hon  minden  intelligentiáit  egybepontositná,  s 
annyiban  a  mennyiben  nemzeti  kifejtésünk  része  nem  annyira  a  kor- 
mányt, mint  inkább  egyenesen  a  nemzetet  illeti,  ki  is  jelelné  a  szoros 
tudományok  fonalán  azon  határvonalt,  és  abban  törekednék  tartania 
hazai  erőművet,  nehogy  a  kormányt  legjobb  akaratja  ellen  is  valami 
beavatkozásra  kényszerítse,  melyen  se  innen  se  túl." 

így  indult  meg  1841,  január  2-án  „a  sok  jó  hazafi  buzgó  óhajtásá- 
val kisért,  de  bennem  —  megvallom  —  nem  csekély  aggodalmakat  ger- 
jesztő Pesti  HMap. "  Ezek  után  rátér  Széchenyi  a  szerinte  Magyarorszá- 
gon követendő  nemzetiségi  politika  fejtegetésére,  mely  alább  következik. 

Mily  éles  szem,  mily  gyengéd  tapintat,  mily  felette  mély  tekin- 
tet kivántatik  oly  annyira  szövevényes  körülményeinkben,  hogy  most, 
miután  a  gorombább  munka  úgy  szólván  már  meg  van  téve,  az  alvó 
munkások  t.  i.  fellármázva,  feldorongolva  vannak  —  miben  én  is 
iparkodtam  eljárni  becsületesen  —  a  szántás  is  végbement  itt-ott,  némi 
csekély,  tán  nem  legnemtelenebb  mag  is  el  lön  már  vetve  :  hogy 
most  ne  csak  minden  munka  okszerinti  lánczolatban  kezdődjék  meg 
s  folytattassék  víg  kedvvel  és  igy  jó  sikerrel,  de  eddigi  csekély  vetésein- 
ket, oly  anyai  gonddal  ápolt  ültetvényeinket  hidegtül,  záportul,  s  annyi 
s  oly  külön  árnyéklatu  elleneiktül  óvjuk  s  őrizzük  is.  Ehhez  valóban 
nem  mindennapi  felfogás,  nem  rövid  tapasztalás,  és  a  körülmények 
nem  félszeg  ismerete  szükséges ;  úgy  hogy  ide  az  ismeretes  s  alkal" 
masint  soha  semmit  sem  érő  „quam  farva  sapientia  regaiur  mundus", 
mi  azonban  sokáig  és  sok  helyen  látszott  divatozni,  de  legtávulabb- 
rul  sem  alkalmazható. 

Volna  egyedül  alkotmányunk  veszélyben,  vagy  csak  arrul  szó, 
mikép  kelljen  azt  tágítni,  a  lehető  legtöbbre  ruházni,  nem  volna  akkor 
baj ;  lenne  csak  az  kérdésben,  mikép  lehessen  a  lehető  legnagyobb 
számot  anyagilag  gazdagítni,  könnyű  lenne  akkor  minden ;  csak  ne 
forogna  egyéb  fenn,  mint  terjeszteni  művészetet  és  tudományt,  és 
vajmi  hamar  érnénk  czélt.  Mind  ez  azonban  feladásunknak  csak  fele, 
de  még  fele  sem ;  minthogy  a  „magyarságot  óvni,  kifejteni",  a  másik, 
ennél  nem  csekélyebb,  sőt  még  jóval  nagyobb  tekintet.  De  a  magyar- 
ság terjesztése  —  ez  akármily  paradoxnak  látszassék   is   lenni,  még 

is  így  van,  s  ha  ily  mélyen  nem  bírunk  hatni  körülményink  szöve- 
dékibe,  akkor  vegyünk  inkább  ekeszarvat  kezeinkbe,  és  lépjünk  le  a 
politika  mezejérül  —  a  magyarság  terjesztése  mondom,  ellentétben  áll 
az  anyagi  javak  s  kivált  a  művészet  s  tudomány,  de  még  némileg  az 
alkotmány  terjesztésével  is.  S  természetes ;  mert  a  magyarság  ma 
még  mindenben  oly  könnyű,  oly  szellemi  csak,  hogy  ha  valami  más- 
sal összekapcsolva  nyújtatik,  elpárolg,  vagy  ha  megmarad,  akkor  a 
másikbul  nem  marad  semmi  is  hátra.  — Értsük  egymást;  és  azért  itt 
közbevetőleg  egy  példa.  Régóta  gőz-erőműveseket  óhajtok  kiképezni, 
és  e  végett  iskolát  állítni,  hogy  megszűnjünk  e  tekintetben  is  —  mióta 
gőzöseink  naprul-napra  szaporodnak  —  az  idegen  előtt  kénytelenül 
görbedni.  De  az  itt  kijelelt  dilemma  miatt  nem  tettem,  még  most  sem 
tehetem,  s  tudja  az  ég,  mennyire  nem  vettetik  most  hátra  ezen  idő- 
pont, s  pedig:  „Ha  magyar  nyelvre  állítom  az  iskolát  —  és  e  tekin- 
tetben Istenért  ne  mystificáljuk  mindig  magunkat,  nehogy  örökké 
mystificáljuk  a  szerencsétlen  hont  —  akkor  a  hazában  e  részbeni  leg- 
több s  minden  külföldi  intelligentiát  kirekesztek ;  ha  ellenben  német 
nyelvre  állítom  —  és  e  kettő  közt  választás  nincs,  ha  tán  ismét  a 
latint  nem  akarjuk  bevenni  —  akkor  semmi  kevesbbel,  mint  egy 
magyarság-olvasztóval,  vagy  még  jobban  mondva:  „egy  mestersége- 
sen felállított  magyarság-olvasztó  intézettel"  szaporítom  a  honi  erőmű- 
vet." Nem  fogjátok  fel  ezt  barátim  ?  Az  első  esetben,  meglehet,  jó 
magyarok  képződnek,  de  szoros  tudományilag  —  és  innen  nincs 
menekvés  —  a  jó  erőművészség  rovására,  mikép  meg  lesz  általa 
mentve  ugyan  a  magyar,  de  hihetőleg  elpattant  katlantul  légbe  repü- 
lend  az  ember;  a  másik  esetben  viszont  bizonyosan  jó  erőművesek 
fognak  kiképeztetni,  de  megint  —  s  itt  is  ki  nem  bujhatólag  —  a  magyar- 
ság rovására,  miszerint  ezen  esetben  ismét  az  erőműves  lesz  in  salvo, 
de  annál  bizonyosabban  és  szaporábban  elviszi  a  magyart  az  ördög ; 
mihezképest  csak  e  kettő  közt  van  a  választás :  vagy  csorbát  ütni 
a  magyarságon,  vagy  erőművészeti  tekintetben  még  egy  darabig  az 
idegennek  maradni  zsoldosa ;  és  én  inkább  ez  utóisót  választám !  És 
kérdem,  ha  a  2X2  =  4-et  fejesen  nem  akarjuk  tagadni,  nem  világlik-e 
ki  csak  e  kevésbül  is,  s  nem  nyújt-e  ez  világot  annyi  másra :  mily 
ellentétben  van  itt,  s  természetesen  minden  efféle  eseteknél,  a  művé- 

szét  a  magyarsággal,  mily  kevéssé  jár  karöltve,  sőt  mennyire  küzd 
még  egyik  a  másik  ellen. 

Az  ország  anyagi  kincseit  akarjuk  nevelni,  s  ezen  felül  nincs 
más  tekintet :  ám  tűzzük  ki  honunk  német  lakosit  például,  s  enged- 
jük csak,  sőt  mozdítsuk  elő,  hogy  az  ország  minden  lakosa  vegye  át 
nyelvét,  sajátságit  és  szokásait,  s  nem  sokára  virágzik  a  hon  —  mint 
József  császár  tervezé  —  de  belőle  a  magyarnak  nem  jut  több,  mint 
sírjára  egy  virág,  s  tán  ennyi  sem.  Ha  művészetet,  tudományt,  és 
ezeknek  kicsirázásit,  gyárokat,  vállalatokat,  és  efféléket  akarunk  ter- 
jeszteni s  felállítni,  és  nincs  ennél  semmi  magasb  szempont:  bizony 
egy  cseppet  se  vesződjünk  a  magyarsággal,  és  úgy  s  oly  hamar  érünk 
czélt,  mint  akármely  nép.  Öntsük  régi  alkotmányunkat  végkép  német 
nyelvbe,  terjeszszünk  német  értelmességet,  s  rögtön  polgárosítva  lesz 
a  nép,  s  óriási  alapot  nyer  az  alkotmány,  csakhogy  alatta  örökre  el 
lesz  temetve  a  magyar. 

Mily  keserves,  szövevényes  állapot,  valóban  hallatlan  eset  az 
emberiség  évrajzaiban ! 

A  magyarságnak  mostani  állása  —  jóllehet  a  magyar  nyelv  a 
törvény  nyelve,  de  a  diák  is  az  volt  (!)  —  még  nem  olyan,  mikép  úgy 
szólván  emeltyűül  szolgálhatna  más  dolgok  megkedveltetésére.  Ez  csak 
későbbi  időkben  történhetik,  mikor  a  magyar  nyelv  —  mert  a  törvény 
nyelve  —  az  egész  haza  minden  ereibe  el  is  fog  oszlani.  Ma  még 
akadoz  azonban  e  vér,  jóllehet  nem  hol  mint  a  latin  vala,  de  azért 
még  sem  erős  és  általános  életű  még ;  úgy  hogy  ha  túlhajtatik,  vagy 
rögtön  művészeti,  tudományi,  közipari,  kereskedési  lombikokba  szo- 
ríttatik,  melyekbül  a  német  értelmességet,  a  magyarság  e  lehető  leg- 
nagyobb olvasztóját,  akármit  mondunk  is,  egyáltalában  ki  nem  rekeszt- 
hetni, akkor  vagy  guta  üti  a  magyart,  vagy  megsemmisül ! 

Nem  szőrszálhasogatás  mind  ez,  s  valóban  sajnálnám  ilyesek- 
kel  ölni  a  mindig  s  kivált  most  annyira  drága  időt;  de  hű,  jóllehet 
elég  felszínes  rajza  szövevényes  létünk  egy  kis  töredékének,  melyet 
magyaron  kivül  úgy  sem  foghat  senki  is  fel,  s  magyarok  közt  is 
vajmi  kevés. 

Szövevényes  létünk  csak  egy  kis  töredékének  rajza  mondom  ; 
mert  ugyan  mily  egybebonyolódott  még,  az   ősi   privilégiumok   s    a 

mindent  elválasztó  régi  falak  tömkeleg!  építményében  honunk  oly  sok 
nyelvű,  oly  külön  vallású,  eddigelé  egybeolvadni  éppen  nem  akaró 
tarkabarkasága ;  s  hát  mily  szövevényes  állapot  még  az  austriai  biro- 
dalom egyéb  részeiveli  viszonyunk !  Ott  tettleg  a  felsőbbség  és  mi 
tettleg  provincia;  nálunk  viszont  alkotmány,  ott  ellenben  nem,  s 
ekkép  elv  szerint  megint  itt  a  felsőbbég.  Mily  ellentételes  szövevény 
sat.,  sat. 

Valóban  mind  ebbül  diadalmasan  kigázolni,  magyarodni  s  csi- 
nosodni  egyszersmind,  s  egynek  rovására  sem,  majd  nem  lehetetlen. 
De  azért  még  is  kell  s  lehet  is :  s  mert  lehet,  azért  kell.  De  nem  ám 
azon  mindennap  s  mindenben  s  annyitul  hallott  felszínes  számolás 
útmutatása  szerint,  melyhez  képest  itt  is  kellene,  ott  is  kellene  tenni, 
ehhez  is  szép  volna  járulni,  amattul  is  rút  lenne  elállani,  ahhoz  is 
kellene  adakozni,  emezt  is  kötelesség  volna  pártolni,  s  mihez  képest 
százszor  többször  „igen"  mint  „nem"  markunkba  szorítjuk  a  nagy 
„semmit",  és  a  két  nyúl  után  kidűlt  agárként  elszalasztunk  „mindent" 

Az  idővel,  értelmi  súlylyal,  kiállító  tehetséggel  úgy  kell  gazdál- 
kodni, mint  pénzzel,  sőt  szigorúbban ;  mert  az  idő,  értelmi  súly,  s 
kiállító  tehetség  jóval  becsesb,  mint  a  pénz.  És  ekkép  valamint  pél- 
dául egy  forintot  egyszerre  erre  s  arra  nem  fordíthatni,  s  igy  ez.  mint 
valami  lehetetlen  mathematice  el  van  tiltva:  szintoly  kevéssé  fordít- 
hatni időt,  értelmi  súlyt,  s  kiállító  tehetséget  is  erre,  arra,  s  mindenüvé 
egyszersmind ;  hanem,  szoros  igazságilag,  sikerrel,  következménynyel 
—  t.  i.  nem  úgy,  mint  általában  véve  mi  magyarok  szoktunk  mind 
ezzel  gazdálkodni  —  mind  ezt  csak  egy-egy  tárgyra  költhetni  egy- 
szerre. S  hogy  oly  kevés  tekintett  még  a  gazdálkodás  e  felette  egy- 
szerű elvébe,  mihez  még  is  tán  oly  igen  szorosan  nem  kívántatnék 
meg  „sas-szem"  vagy  „Newtoni  velő",  s  annyi  úgy  nevezett  „jó 
gazda"  van  hazánkban,  ki  lehető  legotrombábbul  fecsérli  idejét,  értelmi 
súlyát  s  kiállító  tehetségét,  s  csak  pénzét  számlálja  szünetlen  —  ha 
számlálja  —  azokat  pedig  soha  sem,  ez  midőn  bajaink  egy  igen  mély 
kútfejébe  enged  pillantni,  felette  könnyen  magyarázható  —  bár  lehetne 
mindent  ily  könnyen  magyarázni  —  s  pedig:  mert  pénzét  kiki  kezé- 
vel számlálhatja,  s  keze  kinek-kinek  van,  az  idő,  értelmi  súly,  s  kiál- 
lító tehetség  meg-  s  felszámításához  ellenben  tökéletes  ábránd  és  hiú- 

ság  nélküli  ön-  s  körülményismeret  szükséges,  s  tökéletes  körülmény-, 
ismerettel  csak  felette  kevés,  hiúság  nélküli  önismerettel  pedig  még 
sokkal  kevesebb  bir. 

Mihezképest  a  magyarodást,  közcsinosodást  s  alkotmányunk 
tágasb  alapokra  tételét,  minthogy  ezek  még  most  némileg  s  bizonyos 
esetekben  teljes  ellentétben  léteznek  egymással,  sem  eszközölhetni 
egyszerre  ;  de  valamint  a  forint  —  szoros  igazságilag  —  csak  egy 
felé  fordulhat  egyszerre  sikerrel,  hogy  t.  i.  fel  is  váltsa  magát  egyenlő 
becsű  áruval :  úgy  kell  fordulni,  összpontosulni  időnk,  értelmi  súlyunk, 
s  kiállító  tehetségünk,  szeretném  mondani,  legutolsó  fillérének  is, 
kettős  feladatunk  egyikének  mindenekelőtti  tökéletes  biztosítására. 
Kettős  feladatunk  egyikének,  mondom ;  minthogy  a  kettő  némileg 
ellentétben  áll,  s  ezen  felül  mind  időnk,  mind  értelmi  súlyunk,  mind 
kiállító  tehetségünk  annyira  meghatározottak,  mikép  itt  is  haladni 
diadalmasan,  ott  is,  szoros  tudományilag  lehetetlen. 

Választanunk  kell  tehát,  de  nem  úgy,  hogy  nagy  érdekeink 
egyikét  is  feláldozzuk,  s  vagy  a  magyarságon  engedjünk  ütni  csor- 
bát, vagy  szolgaságba  sülyedjünk;  az  egekért  ne!  Mert  nemzetiség 
nélkül,  mely  a  legalantabb  állónak  utolsó  csepp  vérét  is  egy  nagy 
nemzeti -érdekre  hevíti,  olvasztja  egybe,  úgy  teng  szerencsétlen  nép, 
habár  iííusióiban  szabad  nép  is,  mint  mi  magyarok  tengünk  hosszú 
századok  óta,  egy  magában  irigykedő,  agyarkodó,  már-már  pusztu- 
lásra fajult  méhraj,  és  a  lelkes  együttmunkálástul  még  mindig  oly 
messze ;  szabadság,  alkotmányos  lét  nélkül  viszont  úgy  nyomorog 
nemzet^  habár  irigylésre  méltólag  hevül  is  ott  nagy  és  kicsi,  férfiú  és 
hölgy  a  "haza  puszta  említésén,  mint  nyomorog  a  dicső  lengyel,  vajmi 
nemes-  sébekfül  vérző  oroszlán. 

Még  kell,  meg  lehet  menteni  mind  a  kettőt.  Felhevült  vér,  a 
legjobb  akarat,  a  legszilárdabb  elszántság  erre  azonban  korántsem 
elég;  itt  egyedül  hideg  vér  és  a  csalhatatlan  szám  vezethet 
üdvös  öbölbe. 

Themistoclesként  kell  egy  szárnytul  a  másikhoz  repülnünk, 
szembe  tartva  mindent,  s  ott  vinni  elő  diadalmi  zászlóinkat,  hol  leg- 
nagyobb a  veszély. 

'  Számosb  évek  ezelőtt,  mikor  mi  vagy  éppen  nem,  vagy  minden 

tekintetben  még  felette  kicsinyek  valánk,  felszólalt  egy  nagy  férfiú,  és 
ez  volt  ám  még  a  súlyos  Horatius-Cocleskedés,  és  azért  vegyük  le 
süveginket,  adjuk  meg,  mi  Istené,  de  adjuk  meg  azt  is,  mi  e  nagy 
hazafié,  ne  tagadjuk  meg  tőle  azon  babért,  melyet  érdemié ;  hiszen  nem- 
zetiségünk megmentésében  ő  az  első  bajnok,  s  mely  babér,  ha  ő 
többé  nem  lesz,  bár  akarjuk,  bár  ne,  még  akkor  is  fog  zöldelni 
halántéki  körül,  mikor  annyi  közülünk  már  rég  felejtve  s  örökre 
elsülyedve  lesz  a  néma  idők  tengerébe  ;  sőt  irigykedés,  méltatlan 
lealacsonyítás  helyett  iparkodjunk  inkább  éppen  annyit  tenni,  vagy 
ha  Isten  segít,  még  többet,  hiszen  valamint  Philippos  elég  tág  dicső- 
ségi  kört  hagyott  Nagy  Sándornak,  úgy  marad  nekünk  Nagy  Pál 
után  is  vajmi  sok  és  annyi  szép  tennivaló  még.  Számos  évek  előtt 
mondom  felszólalt  Nagy,  és  az  akkori  latin  hősök  nem  csekély 
bosszankodására,  neheztelési  mormolásaik  közt,  azon  ismert  fontos 
és  nemzeti  életünkre  oly  nagy  befolyású  szavakat  monda,  miszerint 
„ha  választania  kellene,  inkább  a  nemzetiség,  mint  a  szabadság  nem- 
tőjéhez ragaszkodnék,  minthogy  a  nemzetiség  hű  megőrzése  legbiz- 
tosabb talpköve  volna  a  szabadságnak  ;  nemzetiségében  sülyedező 
nemzet  viszont  legszebb  szabadságainak  daczára  is  csakhamar  rab- 
igába görbedne ."  És  azóta  s  leginkább  azóta,  annyi  vissz- 
hangra talált  a  kimondáskor  oly  ellenséges  érzelemmel  fogadott  szó, 
hogy  semmit  sem  szorgalmazott  vérünk  oly  állhatatos  béketűréssel, 
oly  szilárd  elszántsággal,  mint  honi  nyelvünk  ügyét ;  mig  végre  hosszas 
meg  nem  szűnő  esdeklései  után  kivívta  az  örök  természetiül  nyert 
jogát,  és  Magyarország  lakosinak  hivatali  nyelve  kirekesztőleg  a  magyar 
lön.  —  Hogy  ezen  hosszú  időszakban,  bölcseségében  nem  tett,  vagy 
erőtlensége  miatt  nem  tehetett  a  magyar,  elvesztett  vagy  inkább  saját 
lábaival  elgázolt  e  jogának  visszanyerésére  többet,  szaporábbat,  de 
csak  lassú  léptekkel  közelíte  czéljához,  legnagyobb  szerencse;  mert 
lassú  elaljasodásának  következtében  annyi  s  oly  külön  nyavalyákba 
esett,  mikép  valamint  „chronicus"  bajt  sem  lehet  máskép  orvosolni, 
úgy  ő  is  csak  lassan  tisztulhata  ki  sorvasztó  és  annyira  egybebonyo- 
lódott, már-már  erőt  vett  mirigyeibül.  —  Minden  rögtönzés,  a  vissza- 
hatásnak kivételt  soha  nem  szenvedő  törvényei  szerint,  okvetlen 
elfajulását   okozta   volna  a  nemzeti   testben   létező    oly    sok   idegen 

12* 

—    179    — 


nedveknek,  és  a  magya*,  a  régkép  már  csak  egyet  lelkesek  szűk 
köreibe,  pór  kunyhókba  és  istállókba  szoríttatott  magyar  alkalmasint 
nem  birt  volna  elég  erővel  diadalmasan  kiforrni  mindezen  bajaibul, 
s  ma  —  mint  magyar  —  tán  már  nem  is  volna  többé  ! 

A  bölcseség  vagy  erőtlenségünk  szüleménye  volt-e  azonban 
ezen  előhaladási  terv  és  az  ennek  következésébeni  diadal,  most  nem 
akarom  vizsgálni ;  elég  hogy  eljutottunk  azon  pontra,  melyen  a  nem- 
zetiség dolgában,  habár  nem  is  tökéletes  egészségben  és  virágzólag, 
de  valamikép  csak  „megvagyunk",  és  ekép  kettős  érdekünknek 
egyike,  s  pedig  az  annyival  fontosbja  félig-meddig  biztositva  van, 
vagy  legalább  közvetlen  veszélynek  kitéve  nincs.  Mihez  képest  most, 
mint  a  mai  idő  áll,  az  a  főkérdés :  „két  czélunknak  tökéletes  eléré- 
sére váljon  oszolva,  elágozva  dolgozzunk-e  és  egyszerre,  vagy  köz- 
pontosítva és  egymásután,  és  ha  igy :  mire  pontosítsuk  össze  minden 
tehetséginket  legelőször  is?*  Fontos,  legdrágább  érdekinkbe  vágó 
kérdés,  és  elannyira,  mikép  jó  vagy  hiányos  feloldása,  okvetlen 
nyert  vagy  vesztett  csatát,  fejledező  életet  vagy  bizonyos  halált 
következtet. 

Mindenek  előtt  azt  hiszem,  nem  kellene  a  dolgot  a  puszta 
„véletlennek"  átengedni,  s  pillanati  hevenyzések  szerint  cselekedni, 
mint  az  nálunk  magyaroknál  még  a  legmélyebben  életbe  ható  dol- 
goknál is  oly  mindennapi  eset;  hanem  munkásságunkat  okokra 
állítva  kimentett  terv  szerint,  volna  illő  és  czélszerű  elrendelnünk. 
És  e  tekintetben  modorom  szerint,  melynek  főalapja  a  „központosí- 
tás", és  a  mennyire  felfogni  birom  „a  logikai  egymásután",  s  mely 
ekép,  mint  minden  léptemben  tapasztalni  vagyok  kénytelen,  homlok- 
egyenest ellenkezik  a  honban  általánosan  divatozó  számolási  s  itt-ott, 
jobbra-balra,  előre-hátra,  cselekvési  móddal  —  modorom,  hogy  ne 
mondjam  „tactikám"  szerint,  és  a  jelen  esetre  alkalmazva,  azt  hinném 
legtanácsosbnak,  sőt  a  végképi  diadalra  azt  elkerülhetlenül  szüksé- 
gesnek, de  arra  bizonyosan  vezetőnek  is,  minek  apodicticai  igazsá- 
gáért élni  és  halni,  s  a  bizonyos  sikerért  még  becsületemet  is  zálogul 
ajánlani  kész  vagyok,  ha  —  és  itt  képzeljük  nemzeti  állásunkat,  mint 
egy  hadnak  két  szárnyát  —  a  balszárny  „a  magyarság",  t  i.  helyben 
megáll,  s  előnyomulás  helyett   magát  vedlő  helyzetbe  téve,   minden 

figyelmét,  minden  szorgalmát,  minden  kitelhető  erejét  egyedül  arra 
fordítja,  hogy  nyert  helyzetébül  ismét  ki  ne  verettessék,  sőt  azt  oly 
bevehetienné  tegye  s  erősítse  fel,  mint  a  török  ellen  Komárom  vala 
pajzán  tréfát  üző  szüzével;  s  ennyire  a  balszárny.  És  ha  viszont 
minden  tehetség,  idő,  értelmi  súly,  kiállító  erő  kettőztetve,  sőt  ha 
lehet  százszorozva,  vagy  pedig,  mert  ebbül  egy  sem  lehet,  minthogy 
egyszerre  jobbra  és  balra  nem  fordulhatni,  minden  mástul  megóva, 
megőrizve,  kirekesztőleg  a  jobbszárnynak,  t.  i.  az  alkotmánynak  oly 
állásba  tételére,  oly  kifejtésére  pontosíttatik  össze,  mikép  ennél  fúhas- 
suk  meg  a  haladási  tárogatót,  ezzel  nyomulhassunk  elé  diadali  hihe- 
tőséggel, és  ez  vívja  ki  nagy  csatánk  sikerét 

„Rossz  költői  kép-,  hiábavaló  theoria-,  kicsinséges  különböz- 
teted-, hasztalan  sophismaként"  fog  bizonyosan  a  most  előadott  sok 
által  becsméreltetni.  Elhiszem.  De  egyszersmind  azt  is  hiszem,  s  mi 
több,  valamint  a  kérdésben  levő  bal-  és  jobbszárnyi  nézetem  helyes- 
ségét —  ha  erőm  birja  —  meg  fogom  mutatni,  úgy  fog  előbb-utóbb 
kisülni  igazsága  annak  is,  mit  most  mondok,  hogy  t  i.  azért  nyer- 
nek az  emberek  ez  életben  általán  véve  oly  kevés  kis  és  nagy  csatát 
vagy  más  szavakkai:  azért  sikerül  nekik  oly  kevés,  s  törik  annyiba 
késük,  mert  semmit  nem  képesek  magasb  s  mintegy  költői  szem- 
pontbul  fogni  fel,  mert  theoriáznak  praxis  nélkül,  vagy  practizálnak 
előleges  theoria  híjával ;  mert  kicsinyek,  hol  nagynak  kellene  lenni,  s 
viszont  felhőkben  nyargalódznak  ott,  hol  jobb  volna  gyalog  járni ; 
mivel  végre  sokszor  a  legvilágosb  igazságnak  sem  engednek,  nem 
ritkán  megint  a  szintoly  világos  cselnek  áldozati.  Igen,  ezért  nem  sike- 
rül soknak  sok,  s  viszont. 

Mi  pedig  a  kitűzött  csatarendet  illeti,  mely  szerint  a  bal- 
szárnynak —  a  magyarságnak  —  egyedül  vedlő,  a  jobbszánynak 
—  az  alkotmánynak  —  viszont  haladó  szellemben  kellene  működni, 
okaim  ezek: 

A  magyarság  ellenében,  hogy  egyéb  sorvasztóirul  később 
szóljak,  a  németség  áll;  ezen  óriási  súly  —  vagy  tán  máskép 
van?  —  egy  felette  csekély  súly  ellen.  Kérdem  most  —  és  én  nem 
foghatom  meg,  hogy  általában  honosimnak  oly  kevés  istenáldásuk 
van  ezen  átkot  át  nem  látni  —  kérdem  józan  tactika-e,   ha  ezen  kis 

súlyt  szüntelcni  egybeütközésbe  hozzuk  a  határtalanul  nagyobbal,  és 
ezt  nem  kerülgetjük  inkább ;  vagy  más  szavakkal :  váljon  jó  tac- 
tika-e,  ha  =  egy  font  magyarsággal  nagy  hetykén  kiállunk,  s  abban 
el  akarunk  olvasztani  =  '/i  font  tótot,  60  font  szlávval  egybefüggő 
tótot ;  x/2  font  görögöt,  40  font  vallásrokonnal  egybefüggő  görögöt ; 
V»  font  oláhot,  szinte  V»  fonttal  egybefüggő  oláhot;  és  végkép 
40  font  németet,  velünk  lehető  legnagyobb  összefüggésben  levő  néme- 
tet. —  Hol  vannak  itt  a  hihetőség  számai,  hol  Ígérkezik  itt  siker? 
Én  sem  hihetőséget,  sem  sikert  nem  látok ;  de  ellenben  felette  jól 
látom  azt,  mit,  úgy  látszik,  mások  éppen  nem  látnak,  vagy  nem 
akarnak  látni,  hogy  az  efféle  vegytan-elleni  vagy  inkább  bölcseség- 
tan-elleni  kísérletek  által  az  egy  font  magyar  fog  olvadozni  okvetlen 
és  nem  viszont,  s  hogy  üssük  csak  lágy  velejü,  fenyítéket  érdemlő 
gyermekekként  gyenge  fazekunkat  minden  fazék,  sőt  a  szláv  és 
német  kőedény  ellen  is,  mi  számban  annyival  csekélyebbek,  s  a 
németnél  értelmi  súlyban  annyival  könnyebbek,  és  ne  kételkedjünk, 
rövid  idő  alatt  törött  cserép  lesz  a  magyar. 

Miért  pezderkedni  tehát  ott  megtámadólag,  hol  az  ellenség 
éppen  legerősb,  mi  viszont  leggyengébbek  vagyunk,  és  ekép  részünkre 
a  győzedelem  éppen  oly  lehetetlen,  mint  bizonyos  a  meggy őzetés  ? 
Hol  mutatkozik  itt  isteni  szikra,  de  még  a  legközönségesb  észnek  is 
működése  ?  Bizonyára  én  sem  szikrát,  sem  velőt  ebben  nem  találok, 
s  ha  találok  valamit,  az  valóban  valami  egészen  más. 

Nyelvünk  törvényesítése  által  a  magyarságot  illetőleg  meglehe- 
tős állásba  jutottunk ;  őrizzük  ezt,  de  tovább  a  családi  élet  köreibe 
—  ha  magárul  jő,  hála  az  égnek  —  ne  kényszerítsük  tűzzel-vassal, 
nehogy  a  visszahatás  törvényei  szerint  tűzzel-vassal  ismét  vissza- 
verettessünk s  megsemmisíttessünk.  Várjunk  valamit  az  időtül  is,  és 
mindenek  fölött  —  s  ez  a  „józan  tactika"  —  vigyük  honunkban i 
más  népekkel}  súrlódásunkat  oly  mezőre,  hol  mi  vagyunk  erősebbek 
s  ők  a  felette  gyengék,  t.  i.  az  alkotmányira;  vagy  más  szavakkal: 
vegyük  be  őket  alkotmányunkba,  hogy  ők  ismét  bevegyenek  minket, 
t.  i.  a  magyarságot  magukba.  Előre  tehát  a  jobbszárnynyal ! 

Ha  most  tótnak,  németnek  azt  mondom:  „légy  magyar",  és 
más  argumentomot  neki  felhozni  nem  vagyok  képes,    mint    „stat  yro 

ratione  voluntas*  vagy,  hogy  az  valami  különös  nagy  boldogság:  régi 
magyarnak  születni,  vagy  új  magyarnak  felkenetni,  ekép  a  régi  koro- 
nának tagjává  válni,  és  egyéb  semmit :  kérdem,  mind  tót,  mint  német 
ha  szembe  nem  is,  mi  egyébiránt  szinte  meglehet,  sőt  hihető^  de 
hatom  mögött  nem  fog-e  kaczagni,  de  még  hahó  tára  is  fakadni  azon 
különös  követelésen,  mikép  ő  abbul  kivetkeztesse  magát  —  nemzetiségé- 
bül —  mibül  a  kivetkezést  mi,  ha  vérünk  által  történnék,  vagy  jobban 
mondva  „történik",  mert  hiszen  még  most  is  mindennap  történik, 
lehető  leggyalázatosb  tettnek  hirdetjük  és  kiáltjuk  ki;  s  váljon  miért 
vetkeztesse  ki  magát?  Egyedül  azon  ok  miatt,  mert  az  országnak 
alkotmányos  födele  van,  mely  alatt  80  ezer  kiváltságos  család  áll, 
8  ha  rongyos  födelén  nem  esik  keresztül  az  eső,  szárazon  áll,  ő 
azonban  a  csábítandó  vagy  a  már  megcsábitott,  minden  esetre  künn 
fog  ázni  a  szabad  (!)  ég  alatt. 

És  a  magyarsága  ilyféle  nógatásink  közt  nem  juthatna-e  eszébe 
németnek,  szlávnak,  és  ha  eszébe  jutna,  nem  volna-e  jó  gondolat 
minket  viszont  z  ő  constitutiójára  (!)  csábítgatni,  miután  mi  őtet 
magyarságunkra  csábítgatjuk  ;  az  az,  ha  ő  viszonlag  azt  akarná 
velünk  elfogadtatni,  mi  nála  a  leggyengébb  oldal,  miután  mi  is  leg- 
gyengébb oldalunkkal  akarjuk  őt  behálózni. 

Mily  felszínes,  kevéssé  megemésztett  nyers  fogások  mindazok, 
mik  e  részben  elkövettetnek,  de  azért  nem  is  egyebek,  mint  „lég- 
fogások", ön-  s  —  fájdalom  —  haza-rászedések. 

Ha  ellenben  tóthoz,  némethez,  és  a  magyar  hon  egyéb  véreihez 
igy  szólok :  „Hazátok  néktek  odakün  is  van,  de  nekünk  nincs 
sehol,  csak  ideben,  alkotmányt  viszont  ti  nem  birtok,  de  birunk  mi, 
és  azért  lépjünk  egyezésre ;  és  ennek  fő  vonási  legyenek  ezek : 
Beszéljen  kiki  tótul,  németül,  oláhul,  görögül,  latinul,  francziául,  sőt 
sanscrit  nyelven  bár  házi  körében,  mint  kiki  leginkább  győzi  szusz- 
szal;  nemkülönben  kinek-kinek  legtökéletesb  szabadságában  álljon 
négy  falai  közt  a  nagy  Istent  közvetlen,  vagy  fia,  a  szentháromság, 
a  nagy  természet,  sőt  teremtésének  közbevetése  által  imádni.  Ezen 
gyönyörű  engedményekért  folyjon  viszont  mind  az  kirekesztőleg 
magyar  nyelven,  mi  a  nyilvános  élet  körébe  vág,  valamint  a  négy 
fal   közti   szabadon    gyakorlott  vallások   is   az   Isten    egének    tág 

boltozatja  alatt  mindig  csak  egy  érzelemre  olvadozzanak,  melyet  az 
erény,  honszeretet  és  a  dicsőség  gerjeszt.  —  Hogy  pedig  legyen  is 
ok  magyarul  beszélni,  és  azt  nem  erőltetve,  de  szívesen  cseleked- 
hesse is  sok,  és  az  Istennek  nyilt  ege  alatt  minden  nézetű,  minden 
hitű,  kölcsönös  megbecsülésre,  rokonszeretetre  olvadozhasson  is,  és 
ekép  minden  velő,  minden  kebel,  egy  nagy  nemzeti  érdekre  forr- 
hasson egybe :  ám  terjesztessék  Hunnia  határai  közt  a  magyar  alkot- 
mánynak áldása  mindenkire,  úgy  hogy  a  legkisebb  se  legyen  abbul 
kizárva,  de  arra  is,  bármily  csekély  részben  s  mily  lépcsőkön,  mégis 
elhasson  végre  jótevő  melege." 

Ha  igy  szólunk  tóthoz,  némethez  s  a  t.,  azaz,  ha  ily  módon 
édesgetjük  a  tótot,  németet  s  a  t.  ügyünkhez,  és  a  helyett,  hogy  a 
magyarságot  mindig  mint  valami  haszontalan  terhet  akarnók  hátára 
csatolni,  néki  azt  végre  inkább,  mint  valami  felette  becses  árut  ajánl- 
juk: nemde  egy  kissé  jobban  értjük  a  dolgot,  és  igy  cselekedve, 
egy  kissé  mélyebben  hatunk  a  következmények  gyökereibe,  mint 
hazánknak  üstökös  csillaghoz  hasonló  azon  propagandistái  —  ej  be 
szeretnék  nevezni  néhányat  —  kik  a  helyett,  hogy  szelid,  megkedvel- 
tető világba  állítnák  a  magyarságot,  azt  az  erőszak  legrémítőbb  láng- 
özönében  törtetik  elő ;  s  ekép  nem  cselekszenek  különben,  mint 
cselekszik  sz.  Antal  némi  képei  után  itélve  —  minek  csinyját  egyéb- 
iránt soha  nem  tudtam  felfogni  —  bizonyos  és  szerepébül  tökéletesen 
kiesett  csábító,  ki  elidegenít,  szorongat,  ijeszt,  kinoz,  kétségbe  hoz 
ugyan,  szóval :  mindent  elkövet,  s  csak  egyet  felejt :  „nem  csábil" 
és  azért  —  német  példabeszéd  szerint  —  elvégre  „hosszú  orral" 
odébb  is  áll,  sz.  Antal  pedig  a  szegény  ördögön,  az  ügyetlen  kísértőn 
jóizűt  kaczag. 

Mind  addig,  mig  tótnak,  németnek  s  a  t.,  apárul  fiúra  átszállt 
bizony  már  igen  rossz  szagú  ereklyeként  csak  azt  pengetik  fülébe, 
csak  azt  törik  meg  nem  szünőleg  orra  alá,  hogy  a  tót  nem  ember, 
graeca  fides  nulla  fides,  és  a  svábot  elijesztő  vázként  már  a  gyermeki 
velőbe  csepegtetik  be,  mint  valami  felette  ocsmányt;  mind  addig, 
mig  ily  s  számtalan  efféle,  émelygést  okozó,  nem  könnyen  mond- 
hatni „hová:  büntető-  vagy  őrültházba  inkább  illő"  tettei  s  agya- 
fúrtságai némi   kormányozni    csekély    magukat   nem    tudó,  s  mégis 

nemzeteket  reformálni  akaró  elbizottaknak  a  divatbul  gyökérig  ki 
nem  kopnak,  mi  egyedül  a  közmegvetés  minden  lesújtó  hatalma 
által  történhetik :  mind  addig  ne  követeljünk  hozzánk  hajlamot,  vagy 
éppen  irántunk  őszinte  részvétet.  Mind  ez  csak  az  időnek  lehet  mun- 
kája, de  korántsem  a  magára  hagyott  időnek,  hanem  azon  jöven- 
dőnek, mely  közalkotmányi  kifejtés  által,  a  csinosodásnak  magasb 
fokára  is  emeli  a  magyart. 

Jövendőnk  biztosítása  végett  tehát  most  mindenek  előtt  alkot- 
mányunk minél  előbbi  s  minél  tökéletesb  kifejtésére,  és  annak  a 
lehető  legnagyobb  számra  ruházására  kell  törekednünk ;  s  pedig : 
mert  semmi  egyéb  által  nem  kedveltethetjük  meg  mind  a  magyar- 
ságot, mind  önmagunkat  könnyebben  és  többekkel,  és  ekép  semmi 
egyéb  által  nem  mozdíthatjuk  oly  sikeresen  elő,  valamint  nemzeti 
ügyünket,  úgy  saját  hasznunkat  is ;  mik  körül  forog  az  egész. 

És  ez  volt  azon  szempont,  melybül  mostani  állásunkat,  és  a 
két  legnevezetesb  érdekünk  közti  elsőbbséget  fogak  fel  honunk  leg- 
jobbjai ;  mihezképest,  miután  az,  hogy  tenni  kell,  már  el  volt,  s  el 
van  döntve,  csak  arrul  forgott  a  kérdés  s  még  ma  is  csak  arrul 
forog:  mit  kelljen  tehát  alkotmányunk  kiképzésére  tenni?  És  ezen 
„mit"  mi  módon  és  mily  rendben  volna  eszközleni  legczélszerűbb, 
nehogy  időt  veszítsünk,  és  azon  napokat  hasztalan  engedjük  peregni 
le,  melyek  a  keleti  kérdés  megbomlása  előtt  még  mieink,  de  ezen 
előbb-utóbb  s  tán  hamarább,  mint  gondolnók,  bekövetkező  esemény 
után  viszont,  ha  addig  nemzetiségben  és  nemzetileg  meg  nem 
szilárdulunk,  okvetlen  semmi  többet  nem  lesznek  sajátink,  mint 
saját  magunk. 

Az  alkotmányi  szárnynyal  tehát  elő,  és  mint  az  eddig,  jóllehet 
felette  darabosan  s  korántsem  kimerítőleg  előadottakbul,  azt  hiszem, 
elég  tisztán  kiviláglik,  éppen  nem  azért,  hogy  midőn  mindenkit 
magunkkal  kibékeltetünk,  legfőbb  palládiumunkat,  a  magyarságot, 
elhanyagoljuk ;  de  éppen  ellenkezőleg,  s  ugyanis  azért,  hogy  a 
magyarság  az  alkotmányi  szárnynak  diadalmas  előrevitele  által  kibonta- 
kozhassak azon  nyomás  alul,  melyet  a  tótnak  száma,  a  görögnek 
kincse,  és  a  németnek  értelmi  súlya  oly  aggasztólag  gyakorol  rá,  és 
mely  nyomásnak  ellent  soha  nem  áll  —  kivált   most,  midőn   semmi 

nem  alszik  többé,  sőt  minden  túléberségre  forradoz  —  ha  az  alkot- 
mányos sáncz  mögött  „a  magyar  szó  a  törvény  szava*  nem  áll,  s 
mely  sánczbul  ha  ittas  negédtül  ostorozva  kilépni  mer,  hogy  még 
azon  túl  is  haladjon,  mielőtt  a  jobbszárny  némileg  ki  nem  vívta  már 
a  nap  sikerét,  és  a  magyarság  elleneit  nagy  számban  „alkotmányi 
foglyokká",  azaz :  szabad  foglyokká  önkény  alatt  álló  rabok  helyett, 
még  nem  tévé ;  ha  mondom,  az  érintett  törvény  sáncza  mögött  nem 
áll,  vagy  azon  túl  kalandozni  otrombáskodik  a  magyar,  okvetlen 
nemcsak  a  sánczig  vissza,  de  végkép  abbul  is  kiveretik  ismét:  mert 
boruljon  csak  ránk  az  északi  népek  áradásival  a  keleti  kérdés  meg- 
bomlása, vegyünk  ki  addig  —  magyarságunk  mindenkire  felkény- 
szerítése által  —  mindenkit  béketűréséből,  s  viszont  ne  tegyünk 
alkotmányilag  semmit,  ne  tágítsuk  annak  alapját,  ne  használjuk 
azt  emeltyűül,  ne  szorítsuk  végkép  még  jó  időben  Hunnia  minden 
népét  emberszerető  szivünkhöz ;  és  ne  féljünk,  ne  kételkedjünk : 
elkerülheüenül  oly  szűk  szigetre  fog  szoríttatni  végkép  vérünk,  vagy 
jobban  mondva  vérünk  privilegiált  (!)  töredéke  mindenünnen,  sőt 
még  saját  fajtánk  által  is,  mint  a  leghosszabb  s  legdicsőbb  életnek 
induló  is,  ha  az  önfertőztetés  bűneibe  sülyed,  vagy  Ikarosként  erején 
túl  emelkedni  bizakodik,  időelőtt  leli  magát  egy  felette  szűk  és  felette 
sötét  hat  deszka  közti  űrben,  melynek  neve  koporsó. 

S  azért  a  honszeretet,  becsület,  az  erény  szavánál  fogva, 
előre  a  jobbszárnynyal  —  az  alkotmányival.  —  De  valljon  mikép  ? 
És  ez  a  napirenden  levő,  ez  azon  elhatározó  mindenek  előtt  fontos 
kérdés,  melynek   jó   vagy   rossz    megfejtése   körül  forog  jövendőnk. 

Hideg  meggyőződésem  szerint,  valamint  igazi  csatának  sikerét 
inkább  a  jó  számolás  és  mesterség  dönti  el,  mint  a  bé  nem  tanult, 
bármi  fényes  bajnokság:  úgy  függ  nemzeti  haladásunk  is  sokkal 
erősebben  tactikánk  józanságánál,  mint  bármily  dicső  hős  tettektül ; 
mihezképest  mindenek  előtt  azt  kell  vizsgálni:  tulajdonképen  mi 
ezen  alkotmányos  jobbszárny,  ugyan  mibül  s  mily  elemekbül  áll;  s 
másodszor  kitervezni :  ezen  elemeket  mimódon  lehetne  annyira  kifej- 
teni, oly  egymást  értő,  egymást  védő  tömött  phalanxba  egybe  olvasz- 
tani, mikép  azzal  aztán  a  királyi  széket  védve,  a  rendbontó  selej- 
teseket sújtva,    biztosan    lehetne    haladni  is,  s  az  alkotmányi  mezőn 

egy  szép  diadalt  nyerni  a  másik  után.  —  Mi  az  elsőt  'ükti,  hogy 
tulajdonkép  mi  ezen  szárny  s  mibül  áll,  a  felelet  nem  nehéz;  mert 
hiszen  az  nem  egyéb,  mint  Magyarország  alkotmányos  rendé,  azaz  : 
mely  a  „nihil  de  nobis  sine  nobis"  paizsa  alatt  van.  —  És  ezt,  hiszem, 
senki  kétségbe  nem  hozhatja,  kinek  esze  félig-meddig  kellő  helyén 
ül.  Már  a  második  feltétel  megfejtése  nem  oly  könnyű,  hogy  t  i. 
mikép  lehetne  ezen  egy  s  mégis  oly  külön  árnyéklatú  testületet  leg- 
szebb hivatásával  megismertetni,  s  azt  véle  megkedveltetni,  miszerint 
millióknak  örömkönyűkkel  rivalgott  hálája  között  az  egész  emberi- 
ségnek tapsát  és  saját  legnagyobb  hasznát  biztosítná  magának. 
E  feltétel  megfejtése,  mondom,  nem  csak  nem  könnyű,  jóllehet  arra 
felette  sok  különös  ügyességet  képzel  birni,  de  oly  súlyos,  oly  szö- 
vevényes, s  kivált  annyi  és  oly  mély  tudományokkal  szorosan  egybe- 
szőtt „valami",  hogy  itt  útmutatóul  a  tiszta  szándék,  a  tiszta  akarat 
nem  elégséges  többé,  sőt  —  mert  egyedül  számok  dönthetik  itt  el  a 
kérdést  —  a  sziv  még  oly  nemes  ömledezésinek,  a  hazafiság  még 
oly  szent  gerjedelminek  varázsa  is  határát  leli.  Igen,  hatalmának 
határát  leli  itt  az  oly  könnyen  a  józan  út  vágásibul  félrevezethető 
sziv,  és  közvetlen  s  kirekesztőleg  a  minden  szenvedelmekbül  kibonta- 
kozott észnek  kezdődik  urodalmi  köre;  —  azon  urodalmi  kör, 
melyet  sokan  mint  a  nem  legmulatságosbat,  s  melyben  csak  felette 
szorgalmas  s  állhatatos  munka  után  lehet  egy  kissé  fénydegelni,  s 
valami  kis  „hivatalra"  emelkedni,  nagy  következetességgel  kerülnek, 
mely  azonban  mégis,  akárki  mit  mondjon  —  s  ez  később  tán  job- 
ban ki  fog  világlani  —  azon  egyedüli,  melybül  az  emberiségre  becsü- 
let, haszon,  dicsőség,  szóval :  valódi  és  tartós  jó  áradozhat ;  s  melybe 
ehhezképest  lépni  kinek-kinek  hasznos,  azoknak  pedig  a  lehető  leg- 
szentebb kötelessége,  kik  embertársaikat  boldogítni,  nagyobb  szá- 
mokban boldogítni  buzognak,  nehogy  hevük  rossz  számolás  miatt 
több  átoknak,  mint  áldásnak  legyen  forrása. 

És  ekép  e  körbe  kell  lépnünk,  azaz :  eszünket  minden  szen- 
vedelem nélkül  kell  használnunk.  És  eszünk,  ha  bennünk  minden 
hajlam,  minden  mellékes  tekintet,  minden  szenvedelem  hallgat,  a 
feltett  „miképre"  nézve,  hogy  t.  i.  mi  módon  haladhassunk  honunk 
alkotmányos  rendével  legdiadalmasban,  váljon  mit  fog  tanácslani  ?  — 

Okvetlenül  azt,  hogy  valamint  10,  12  évvel  ezelőtt  ezen  rendnek 
mély  álomkórsága  a  felébresztést,  a  felrázást  tette  legsürgetőbben 
szükségessé:  úgy  ma,  midőn  minden  jelenség  mutatkozik  inkább, 
mint  az  álomkórságé,  ismét  azon  kell  iparkodni  mindenek  felett, 
hogy  a  szenvedelmek  csillapíttassanak,  az  itt-ott  mutatkozó  túlhév  a 
rendes  körbül  ki  ne  törjön,  a  túláradozó  élet  határt  leljen,  szóval : 
hogy  a  megindított  erőmű  ne  csak  haladjon,  de  ne  is  ingadozzon, 
sőt  le  ne  peregjen,  hanem  rendes  forgásban  tartva,  okkal-móddal  a 
legélénkebb  mozgásra  emeltessék ;  vagy  más  szavakkal :  a  helyett, 
hogy,  mint  10,  12  évvel  ezelőtt  a  kiváltságos  rend  kötelesség-felejtett 
tagjait,  t  i.  a  sokkal  nagyobb  számot  felette  hasznos  és  ekép  illő 
vagy  legalább  megbocsátható,  sőt  egyenesen  kötelesség  volt,  gyáva 
önfeledésébül  erősen,  erősebben,  lehető  legerősebben  felriasztani,  fel- 
kinozni,  habár  ez  titokban  nem  is,  és  csak  a  szabad  ég  alatt  történ- 
hetek :  úgy  ma,  midőn  a  kiváltságos  rendnek  leghatalmasbjai  és  a 
nagyobb  szám  teli  van  a  legjobb  akarattal  „mindent  tenni",  és  csak 
azon  múlik  a  dolog,  hogy  kétszer  kettő  nem  tizenkettő,  egy  nap 
nem  nyolez  nap,  ember  nem  Isten :  ily  körülmények  között,  ilyes 
felriasztások,  felkinzások,  nemcsak  nem  hasznosak  és  nem  illők,  de 
meg  sem  bocsáthatók,  és  pedig  azon  felette  egyszerű  okbul,  miszerint 
például  a  túlhajtott  gőzerőműnek  sem  kőszén,  sem  tűz,  de  éppen 
ellenkezőleg  gőzkirekesztés  kell,  és  azon  még  sokkal  fontosb  tekin- 
tetnél fogva  —  mely  a  10,  12  év  előtti  időkre  úgy  illik,  mint  a  mai 
napokra  a  szintúgy  minden  anyagi,  mint  nemkülönben  minden  szel- 
lemi dolgokra  az  egész  világi  egyetemben,  s  ekép  parányi  kis  magyar 
erőművünkre  is  —  hogy  minden,  mi  természetes  hajthatóságán  túl- 
hajtatik,  vagy  kénytelen  megbomlani,  vagy  nehezebben  halad,  sőt 
tökéletesen  meg  is  állapodik. 

Mihezképest  nem  tenni,  mikor  tenni  kellene,  tenni  kötelesség 
volna,  éppen  oly  bűn,  mint  nem  kevésb  bűn  cselekedni,  másokat 
cselekvésre  buzdítni,  midőn  az  „abbanhagyás"  lenne  szoros  tiszt; 
s  ezt  a  mint  ki  felfogja,  helyesen,  helytelenül,  erejét  ismerve  vagy 
azt  túlbecsülve  —  és  azért  itt  magába  téréssel  és  komoly  figye- 
lemmel kiki  tartozik  önmagának  —  úgy  fogja  kiki  mellében  érezni 
a  megelégedés  melegét,   vagy  a  szemrehányás    fulánkit,    s    úgy   fog 

-     188    — 


holta  utén  —  mert  élőrűl  élők  közt    nincs    igazságos    ítélet  —  emlé- 
kezete áldva  vagy  átkozva  lenni. 


Ezek  után  Kossuth  Pesti  Hirlap-jéuiak  irányával  foglalkozik 
Széchenyi,  azt  vitatva,  hogy  ha  e  lap  az  eddigivel  ellenkező  tactikát 
nem  fog  követni,  megsemmisítésre  vezeti  a  magyart.  Kossuth  fény- 
köre olyan,  hogy  hatása,  bűvereje  óriási.  Széchenyi  hiszi  is,  hogy  „az 
annyi  hatalommal  felruházott  szerkesztőnek  keblét  egyedül  a  legtisz- 
tább szándék  hevíti:  „emberségesen  s  ereje  szerint  megfelelni  gyö- 
nyörű hivatásának",  és  azon  tőkét,  melyet  istenek  és  emberek  tettek 
le  kezeibe,  kitűnő  tehetségeit  t  i.  és  népszerűségét  el  nem  pazarlani, 
roszra  nem  fordítni,  de  mennyire  csak  képes,  hazánk  javára  adni  ki, 
a  lehető  legmagasb  uzsorával".  De  fájdalom  „a  helyett,  hogy  gyönyörű 
állásábul,  hatalmi  körébül  lassanként  de  biztosan  ránk  virasztná 
—  mi  most  tán  némileg  kezében  van  —  a  nemzetisedés,  csínosodás 
irigylésre  legméltóbb  napjait,  e  helyett,  mint  valami  magasb  de  ellen- 
séges hatalomtul  ostorozva,  homlokegyenest  hajtja  szerencsétlen,  csak 
most  lábadozó,  nemzetté  virulni  csak  most  akaró  népünket  az  anar- 
chia mindent  elsülyesztő  örvényébe,  vagy  mi  hihetőbb,  közvetlen  az 
önkénynek  hajótörő  szirtjei  felé".  Kossuth  tökéletes  crisis  felé  viszi  az 
országot,  melyet  az  ki  nem  fogna  birni.  Ezen  talán  sokan  kételked- 
hetnek, de  —  úgymond  Széchenyi  —  „nyomják  erősen  fejükbe  és 
emlékezzenek  arrul,  hogy  mi  lenne  abbul  s  mi  lenne  hazánkbul,  ha 
még  is  nekem  volna  igazam,  ha  számolásim  nem  lennének  hibásak, 
ha  az,  mit  mondok,  mind  be  is  következnék,  s  ekkor  mily  kínteli 
volna  mind  azoknak  felébredése,  kik  nem  tagadhatnák,  hogy  ily  gyá- 
szos végnek  ők  valának  szerzői ;  ők,  kik  jeles  tulajdonaik-,  hű  keb- 
lük-, magas  lelkületüknél  fogva  nem  arra  valának,  nincsenek  arra  a 
nagy  természettül  elitélve,  hogy  meggyilkolják  a  hazát,  de  legszebb 
cietre  emelni  a  magyart,  szent  hivatásuk.  És  azért  hazánk  reményei, 
ti,  kik  kezeiben  a  jövendő,  és  ti  kevesek,  kikre  most  gondolok,  ti 
„vén  fők  fiatal  vállakon",  ti  „ép  lelkek  ép  testekben"  értsetek  meg ; 
ha  pedig  nem  hisztek  szavaimnak,  legalább  kételkedjetek  tinmapn- 
tokon  !tt 

Az  alkotmányi  út  az,  a  melyen  leggyorsabban  és  legbiztosab- 
ban lehet  czélt  érni.  E  czélra  nézve  —  mely  Hunnia  jóléte  —  közte  és 
Kossuth  közt  bizonynyal  nincs  eltérés.  Majd  így  folytatja  Széchenyi : 


A  Pesti  Hirlap  szerkesztőjének  nem  szivében  van  a  baj ;  mert 
az  bizonyosan  nemes,  mit  az  egész  haza,  többi  közt,  szüleihez  vonzó 
fiúi  gerjedelminél  fogva  köz  tapssal  méltánylani  is  tudott;  sem  vele- 
jében nincs  a  hiba,  mert  hiszen  roppant  s  valóban  ritka  elmebeli 
tehetségirül  senki  csak  legtávulabbrul  sem  kételkedik.  Hanem  tacti- 
kája,  modorja  hibás.  E  körül  forog  a  dolog.  De  ez  annyira  hibás 
—  tisztelet,  becsület,  de  igazság  is !  —  hogy  valamint  a  vigyázatlan 
háromszor  gyújtja  fel  a  házat,  mig  a  gyújtogató  csak  egyszer:  a 
következmény  után  ítélve,  ő  róla  egyenesen  azt  lehetne  gondolni,  hogy 
szive  éppen  nem  jó,  s  feje  sem  sokkal  jobb. 

Dicsőteljes  emlékezetű  Mack  tábornok,  ki  az  ulmi  árpát  főzte 
meg,  mint  mondják,  felette  jó  sziwel  birt,  és  esze  is  ugyancsak  kellő 
helyén  ült;  modorja,  tactikája  azonban  hibás  vala,  és  igy  lőn,  hogy 
szive  és  esze  daczára  mindegyre  verték  őt,  és  csatákat  soha  sem 
nyert.  Bonaparte  viszont  rossz  szivünek  mondatik,  mert  Egyptusban, 
mint  állítják,  megetetni  engedé  a  szegény  dögmirigyeseket,  s  aztán 
Enghien  herczeget  fejbe  lőni  türé,  a  borodinoi  ütközetnek,  mint  mond- 
ják, 50,000  holt  ember-vértül  füstölgő  csatamezején  pedig  —  boldog 
Isten!  —  és  jobbadán  ártatlan  muszka  adózó  és  ártatlan  franczia 
conscript,  és  e  két  nemzetnek  aránylag  csak  kevés  főrendü  testei 
közt,  azt  monda  —  mily  gyönyörű  anyag  lett  volna  ez  egy  vezér- 
czikkre,  ha  akkor  már  létezik  a  Pesti  Hirlap  —  „Ez  ám  már  a  dicső 
nap"  ;  feje  azonban  meglehetős  volt ;  de  még  sem  ez  tette  őt  nagy 
vezérré,  hanem  tactikája,  modorja,  mert  ez  vala  különösen  jó ;  és 
azért,  habár  nem  jajdult  is,  mint  könyörületes  barát  vagy  a  fiatallal 
ellenkező  asszony,  minden  csepp  vérnél  fel,  Mack  ellenben  úgy  lát- 
szik igen  irtózott  a  vérontástul,  mert  inkább  legépebb  létben,  nehogy 
rossz  szivérül  tán  commentárok  Írassanak,  magát  övéivel  valódi  nagy- 
lelkűséggel megcsipetni  engedé :  azért  még  is,  én  legalább,  inkább 
Napóleont  óhajtanám  vezérül.  Ennyit  ér  a  tactika,  a  jó   modor.    És 

csak  Istenért  ne  keverjük  a  szerepeket  össze !  —  Van-e  nemzet,  kér- 
dem, melyben  több  az  elszántság,  több  a  felemelkedés,  erősb  a  sziv, 
s  kitűnőbb  az  elmebeli  tehetség,  mint  a  dicső  lengyelben?  Alig 
hiszem.  —  Az  angolrul  viszont  azt  mondják  —  jóllehet  én  nem 
hiszem  —  hogy  felette  kevés  benne  a  felemelkedés  —  de  „tán  annál 
több  a  pénz"  —  és  nem  igen  könnyen  olvad  szive  —  de  „tán  annál 
jobban  tanácsol  neki  esze"  sat  —  És  még  is,  fájdalom,  az  első  igen 
alant,  az  angol  viszont,  akármit  mondjanak  is  azok,  kik  e  nemzetrül 
úgy  ítélnek,  mint  vak  a  szinrül,  emberileg  szólva  —  mert  tökéletes- 
ség sohol  sincs  —  lehető  legmagasabban  áll.  Az  lebilincselve,  ez 
szabad,  mint  a  gondolat.  S  pedig:  mert  egynek  tactikája,  modorja 
hibás  volt,  a  másiké  ellenben  jó.  —  Aristotelesnek  fejérül  úgy  gon- 
dolom kár  egy  szót  is  veszteni,  mert  azt  óriásinak  hiszi  mindenki ; 
szive  jó  volt-e,  nem  tudom,  mert  annyi  évek  után  a  sziv  működési 
jelei  nem  igen  szoktak  mutatkozni,  s  szivi  tekintetben  tudtomra  főbb 
emberek  közül  —  mert  a  kisebb  rendűek  kivétel  nélkül  bizonyosan 
mind  igen  jó  szivüek  (!)  —  senkit  nem  idéznek,  mint  Titust,  azt,  ki 
Jerusalemben  egy  kissé  megperzselte  a  zsidókat,  és  ez  után  Ítélve,  ha 
ma  és  köztünk  élne,  tán  nem  igen  volna  az  emancipationak  ügyvéde ; 
szive  Aristotelesnek  jó  volt-e,  mondom,  nem  tudom,  hanem,  hogy 
problémák  megfejtésére,  igazságok  kikutatására,  modorja,  tactikája, 
t  i.  analytikai  rendszere  a  legvisszásb  vala,  és  ekkép  a  legszövevé- 
nyesb  tévútakra  vezeté  az  emberi  nemet  —  s  századokig  —  melyek- 
bül  alig  vala  többé  kigázolás,  az  közismeretü,  ma  kérdésbe  többé 
éppen  nem  vett  dolog.  —  Verulami  Baconnak  ellenben,  kirül  azt  hir- 
detik, hogy  nemcsak  jószivü,  de  még  szinte  becsületes  ember  sem 
volt  egészen,  feje  is  néha  egy  kissé  zavart  vala,  gyönyörű  modorja 
eléggé  nem  magasztalható ;  tactikája  —  inductiv  rendszere  —  által 
t.  i.  oly  utat  nyitott  az  emberiségnek,  mely  bizony  felér  még  Pro- 
metheusnak  mennyekbül  orzott  tüzével  is;  mivel  az  isteni  szikrát  nem 
szükség  oly  messze  keresni,  mindenütt  létezik  az,  magunkban  mint  a 
legkisebb  növényben,  csakhogy  nem  ismeré  halandó  azon  utat,  me- 
lyen biztosan  és  nem  csak  véletlenül  feltalálhatni  azt,  s  melyet  Bacon 
modorja  jelelt  ki ;  ezen  az  igazságnak  józan  útbani  keresésére  vezető 
gyönyörű  modor,  mely  jóllehet  csak  újabb   kori,  roppant  következ- 

menyeinél  fogva  már  is  csalhatlan  bizonysága,  hogy  tökély  felé  indul 
az  emberi  nem ;  s  nem,  mint  sok  ó-szemü  hiszi,  viszonlag. 

És  ennyit  a  jó  és  hibás  tactikárul,  az  okszerinti  s  okelleni 
modorrul,  és  a  czélra  s  czéltul  vezető  utakrul.  Miszerint  tökéletesen 
kiviláglik,  hogy  valamint  a  legszebb  felemelkedés,  leggyönyörűbb 
enthusiasmus,  legolvadozóbb  sziv  és  legfényesb  ész  daczára  felette 
ügyetlen  tacticus  lehet  valaki,  és  mind  e  szép  és  igen  tündöklő  tulaj- 
doni mellett  felette  nagy  sötétben  bolyonghat  és  vezetheti  embertár- 
sait, kigázolhatlan  tévutakon :  úgy  lehet  viszont  jó  tactikával,  ió 
modorral  ellátva,  és  a  lehető  legjobb  útban  járó  és  vezető  megint 
valaki  más ;  jóllehet  benne  viszont  nincs  annyi  enthusiasmus,  benne 
nincs  annyi  képzeleti  tehetség,  benne  nem    lakik    oly   lágy  sziv  sat. 

Távul  vagyok  ennél  fogva  —  mert  hiszen  a  lengyel  nemzettel, 
Aristotelessel  egy  sorra  állítatni  tán  nem  valami  megrövidítés,  nem 
valami  szégyen  —  a  Pesti  Hirlap  szerkesztőjének  szép  sajátít  leg- 
kisebbé csorbitni  akarni,  valóban  felette  távul,  s  pedig  azért  is,  mert 
nálamnál  a  „  sajátnak",  legyen  ez  bár  a  véletlennek  adománya  vagy 
önszerzemény,  őszintébb  védője  nincs ;  és  kivált  ezentúl  —  mert  úgy 
látszik,  soknak  van  a  tíz  parancsolat  9  s  10-ik  pontjának  ellenére  a 
feleségen  sat.  túl  a  sajátra,  bár  hol  létezzék  is  az,  felette  nagy 
étvágya  —  szilárdabb  bajnoka  nálamnál  bizonyosan  nem  is  lesz.  Nem 
akarom  tehát  csorbitni  tulajdonit;  de  Magyarország  újjászületési, 
kifejlési,  s  alkotmányunk  felnemesítési  tekintetében  Steigentesch  báró- 
ként epedő  kebellel  azt  rebegem  magamban  szűkkeblüleg,  azért  rimán- 
kodom az  egekbe  szűkszivüleg :  „Bár  volna  rosszabb  szive,  bár  ne 
volna  oly  magas  lelkülete,  bár  ne  szakitna  éjjeli  rövid  nyugalmábul 
annyi  órákat  el,  és  alunná  magát  inkább  egészen  ki ;  de  e  helyett 
követne  jobb  modort,  jobb  tactikát,  és  vezetne  tévutak  helyett  inkább 
a  jó  útba". 

S  ugyanis  Steigentesch  báró  —  az,  ki  azon  híres  „Marié"  czimü 
novellát  írta,  mely  azon  még  híresebb  csábítói  „Les  liaisons  dangereuses" 
munkának  német  másolatja,  és  ki  felette  sok  talpra  esett  elméncz- 
ségei  közt  bizonyos  városrul  —  de,  bizonnyal  állíthatom,  nem  Buda- 
pestrül  —  azt  monda :  hogy  abbul,  mit  az  emberek  itt  nem  tudnak, 
iegalább  is  egypár  százezer  bölcset  lehetne  felkészítni,  mi  sok  helyre 

és  sokra  nem  roszul  illik,  úgy  hiszem  —  Steigentesch  báró  beteges 
állapotban  levén,  Tatára  ment,  s  ott  „kosztba"  egy  főtül  talpig  becsü- 
letes molnárcsaládhoz  szegődött.  Kimondhatlan  jók  és  jámborok  valá- 
nak  e  család  tagjai,  igazi  Philemon  és  Baucis-féle  szivüek ;  de  annál 
keményebb  volt  a  lúd  s  a  t.,  mit  a  szegény  báró  asztalára  raktak, 
úgy,  hogy  minden  szívesség,  és  a  molnárcsalád  minden  figyelme  és 
éjjeli  óráinak  megröviditése  mellett,  a  rósz  ebéd,  és  a.  nem  jobb  vacsora 
után  bizony  naprul-napra  hitványabb  lón  a  már  sírhoz  közel  járó 
nyavalgó.  De  ő  tűrt,  mig  bizonyos  alkalommal,  bizonyos  nagy  úri 
dáma  jó  szive  és  szép  keble  sugtában  a  molnárcsalád  nagy  erényei- 
nek dicsérésére  meg  nem  ered ;  mikor  a  báró  ezt  többé  nem  állhat- 
ván, legnagyobb  indignatióra  fakad,  és  e  botránkoztató  szavakat  ejté 
ki :  „Bár  volnának  tolvajok  e  becsületes  molnárok,  és  lennének  inkább 
jobb  szakácsok". 

És  ebben  van,  bizony  van  egy  kis  bölcsélet  —  philosophia  -  - 
és  hazánk  életéért  csak  egybe  ne  keverjük  a  szerepeket !  —  Miszerint 
ön  is,  bár  botránkozzék  azon  akárki  —  nem  indignatioval  azonban, 
mitül  Isten  mentsen,  mert  hol  jó  a  szándék,  tiszta  a  lélek,  de  még  is 
félre  vezet,  ott  egyedül  elszomorodásnak  lehet,  és  az  igaz,  egyenes 
szónak  van  helye  —  miszerint  én  ki  nem  pattanok,  de  csak  szomo- 
rúan feljajdulok :  „Bár  lenne  a  Pesti  Hírlap  szerkesztője  kevésb  tehet- 
séggel felruházva,  bár  ne  törné  meg  saját  magát  annyi  éj-  s  napi 
munkával ;  de  volna  modorja,  volna  tactikája  inkább  jobb*. 

Nincs  tehát  nekem  —  mint  újra  meg  újra  kinyilatkoztatom  — 
sem  személye,  sem  eddigelé  kitüntetett  legtöbb  elvei,  sem  irányzatai, 
sem  általában  a  Pesti  Hirlap  ellen  legkisebb  kifogásom  is;  sőt  midőn 
felette  sajnálnám,  ha  a  Pesti  Hirlap  szerkesztőjének  szép  tehetsége, 
szilárd  lelkülete,  komoly  elszánása  nem  gyümölcsöznék  drága  hazánk- 
nak, —  valóban  „drága  hazánknak",  minthogy  azt  „olcsón",  sőt  tán 
„ingyen"  bizonyára  nem  emelhetjük  magasbra,  és  ekkép  egy  velőnek, 
egy  tehetségnek,  egy  lelkületnek  sem  kellene,  és  annál  kevésbé  olyan- 
nak, mint  az  övé,  elvesznie  —  midőn,  mondom,  felette  sajnálnám  ezt : 
a  Pesti  Hirlap  folytatását,  melyben  már  is  oly  sok  jó  van,  és  mely 
honunkra  nézve  valódi  kincsesé  válhatik,  legőszintébben  óhajtom,  sőt 
valódi  köz  csapásnak  tartanám  annak  megszűntét;  csakhogy  a   fen- 

forgó  kérdéshez  és  honi  körülményeinkhez  alkalmazva,  ne  legyen 
tactikája  oly  hiányos,  oly  visszás,  mint  valának  jámbor  Mack,  a 
dicső  lengyel  és  Aristoteles  —  ceciderunt  in  profundum  —  tactikái. 

Mihezképest,  midőn  a  Pesti  Hirlap  szerkesztőjének  egyedül 
modorját  és  tactikáját  állítom  helytelennek,  hibásnak,  okelleninek, 
most  az  a  tisztem,  mikép  meg  is  mutassam,  hogy  állításom,  mint  a 
német  mondja,  nincs  a  „légbüJ  kapva",  nem  hiú  és  ekkép  gyáva  ver- 
sengésnek okozatja,  sem  nem  szűkkeblű  személyeskedés,  vagy  éppen 
megijesztett,  pereputtyát  féltő,  tetteit  megbánt,  a  kereszthez  csúszó- 
mászó szegény  „sokat  akart  a  szarka"  mágnásnak  üdvös  apostasisa; 
mint  azt  tán  sok  ifjú  a  vén  képpel,  vagy  sok  vén  a  fiatal  fővel  gya- 
nitgatja;  és  ti  is  tudom  hirdetitek,  ti,  kik  ha  azt  mondjátok,  hogy  ez 
az  én  munkám!  —  mirül  azonban  majd  később  —  ti  is  hirdetitek, 
ti  a  rabulának  gyáva  szolgái  —  és  higyjétek,  vajmi  jól  ismerlek  ben- 
neteket —  kik  a  nagy  könyvbül,  melynek  tekervényeiben,  nincs  taga- 
dás, nagy  bűvészek  és  mesterileg  jártasak  vagytok,  fejéret,  feketét, 
életet  s  halált  tudtok,  mint  azon  sötét  alak,  kimutatni,  és  ezzel,  mint 
valami  nemes  emberhez  valóban  igen  illő  ügyességgel  még  büszkél- 
kedni is  mertek,  mint  azon  sötét  alak  mondom  —  és  azért  térjetek 
inkább  magatokba,  mielőtt  még  késő  lenne  —  ki  meleget  és  hideget, 
lángot  és  jeget  tud  kénye-kedve  szerint,  a  körülményekhez  alkalmazva, 
torkábul  okádni.  Nem  fogja,  legyetek  bizonyosak,  bagolyi  huhogás- 
tok  több  mint  egy  negyed  századi  szilárd  és  következetes  elveimet, 
minek  eldönthetlen  bizonysága  kezeimben,  megtörni  és  azért  megvet- 
lek; valamint  rátok  megint  szánakozva  tekintek  ti  nyomorult  lelkek, 
kik  egyedül  idegen  nap  sugárinak  köszönhettek  egy  kis  fényt;  mint 
rátok  is  ti  törpe  kevélykék,  kik  hiú  viszketegtül  hajtva,  s  vélvén,  hogy 
majd  ti  fogjátok  irányozni  azt,  bujdosó  csillagra  ültök,  bár  legnagyobb 
veszélylyel  járna  is  az,  s  bár  mint  s  hová  sodorna  is  benneteket.  Ti 
nemzeti  testünk  rothadt  s  rothadó  symptomái,  kik  polgári  erényt  nem 
ismertek  s  ezért  azt  senkiben  nem  is  birjátok  feltenni,  ám  dobjatok 
rám  sárt,  mennyit  erőtök  csak  győz,  im  kihívlak ;  mert  tudom,  lemossa 
azt  rólam  az  idő,  és  titeket  felejteni  vagy  utálattal  fog  nevezni  Hun- 
nia, mely  csak  akkor  lehet,  csak  akkor  lesz  magas,  ha  ti  gyávák  nem 
vagytok  többé. 

Nem,  állításom  valósággal  nem  ellenséges  indulatnak,  nem  lelki 
szegénységnek  okozata,  de  egyenesen  megczáfolhatlan,  kérlelhetlen 
számokra  állított  okoskodásnak  eredménye :  mit  megmutatni  tisztem 
s  ha  tehetségem  megfelel  a  súlyos  feladatnak,  és  annál  súlyosabbnak 
most,  midőn  a  mindinkább  felingerlett  képzeletnek  s  feltüzelt  szenve- 
delemnek árja  közt  már-már  alig  törhet  keresztül  a  hideg  számolás, 
Isten  segítségével  tán  diadalmam  is  lesz. 

Ezen  állításnak  okszerinti  bebizonyítása  azonban  felette  súlyos, 
felette  szövevényes  tiszt ;  mert  oly  mezőbe  vág,  mely  eddigelé,  jól 
lehet  nem  maradt  egészen  parlagul,  némi  rendszerrel  sehol  és  senki 
által  tudtomra  legalább  ki  nem  miveltetett  még,  és  mely  ezen  felül, 
mint  látni  alkalmunk  lesz,  telisded  teli  van  a  legmegrögzöttebb  elfo- 
gultságokkal. 

Volna  az  kérdésben,  min  fordult  Napóleon  tactikája,  s  mi  tette 
azt  helyessé ;  vagy  min  fordult  az  angol  léte  oly  magasra ;  vagy 
végre:  miért  vezet  egyedül  Baconnak  rendszere  a  természet  titkaiba 
biztosan :  nem  volna  akkor  a  megfejtés  oly  nehéz,  jóllehet  erre  is 
csak  meglehetős  diadal  végett  roppant  tehetség,  sok  idő  és  tág  tér 
kellene;  nem  volna  akkor  a  megfejtés,  mondom,  még  is  oly  nehéz, 
mert  lettdolgokrul,  s  már  több  oldalilag  és  többek  által  meghányt  tár- 
gyakrul  forogna  szó.  A  mező  azonban,  melyre  én  lépek,  noha  oly 
régi,  mint  a  világ,  és  tán  az,  melyen  legtöbb  kincs  fekszik,  még  mive- 
letlen  és  tövisteli,  és  ekkép  kifejtése  nem  könnyű,  mi  az  által  még 
súlyosabbá  lesz,  hogy  rendszeres  gyümölcsöztetése,  hazánkat  tekintve, 
inkább  a  jövendőt,  mint  a  jelent  s  multat  illeti ;  a  jövendőnek  leg- 
kisebb eseményeit  is  kiszámolni  pedig  vajmi  nehéz,  midőn  aránylag 
könnyű  a  múltnak  titkait  leplezni,  vagy  a  jelennek  szövevényeit  bon- 
tani fel.  Mind  e  mellett  korának  is  tartom  mind  azt,  mit  kitárandok 
valamint  mind  azt  is  korállom,  mit  ez  alkalommal  már  elmondok  ; 
mert  mindennek  megvan  a  maga  ideje,  és  a  királynénak  időelőtti  moz- 
gása tönkre  teszi  a  királyt,  midőn  jó  időben  még  a  közvitéz  is  elha- 
tározza —  sakkjátékban  —  a  diadalt;  mihezképest  a  török  módjára, 
ki  azt  tartja  „szólni  ezüst,  hallgatni  arany"  —  mit  soknak  nem  ártana 
jegyzékbe  venni  —  hallgatok  is,  ha  nem  hangzik  bennem  ezüstnél, 
aranynál  s  minden  földi  kincsnél  még  sokkal  magasb  valami,   a   mi 

tisztán  hallatja  velem,  hogy  ha  valaha,  most  kötelesség  szólni,  mert  ha 
valaha,  most  bűn  a  hallgatás.  És  ez  oka,  hogy  egybefüggő  tervembül 
másodszor  kizavarva,  kénytelenül  és  kényszerítve,  azon  eszmét,  melyet 
annyi  év  óta  rejt  keblem,  ezennel  mint  éretlen  bábot,  ki  is  bocsátom  a  vi- 
lágba, nehogy  előbb  meghaljon  az,  vagy  tán  meghaljak  én.  És  azért  legyen. 

Ez  alkalommal  azonban  nincs  időm,  vagy  jobban  mondva,  nem 
vehetek  magamnak  ahhoz  időt,  hogy  részletes  és  kimerítő  lehessek, 
de  azért  még  is  kitárom  a  mondandót;  mert  többet  ér,  azt  hiszem, 
tűzkezdetnél  egy  korsó  víz,  mint  „bajai"  lángözönben  egész  Balaton; 
és  azért  bár  legyen  e  közlemény  sokra  nézve  korsó  víz,  bár  menjen 
füstbe  —  nehogy  tán  későn  jöjjek  és  munkám  egészen  hiábai  legyen  — 
csak  rövid,  általános  és  szapora  vonatokkal  fogom  ezennel  — jól- 
lehet mi  is  megröviditénk  éjjeli  úgy  is  szűkre  mért  óráinkat,  és  ezt  már 
igen  régóta  teszszük,  mit  a  nagy  közönségnek,  mint  valami  különös 
nagy  ember  különös  sajátságát  és  áldozatát  tudni,  vajmi  érdekes  él 
vajmi  becses  lehet  —  csak  általános  vonatokkal  fogom  ezennel  elő- 
terjeszteni rendszerem  vázlatát.  Mikor  az  itt  következő  könyörgése- 
men  felül,  mely  szerint  „üssetek,  csak  hallgassatok  meg",  arra  kérlek 
benneteket  és  azért  esedezem  előttetek,  ti,  hazánknak  lelkesebbjei, 
hogy  nemzetünk  újjászületésénél,  hazánk  egykori  legdicsőbb  kifejlé- 
sénél  fogva,  mely,  ha  mi  magunk  nem  rontjuk  meg,  bizonyosan  bé 
fog  következni,  csendesüljetek  pillanatra  le,  és  lépjetek,  csak,  mig  e 
közleménynek  olvasása  tart,  képzeleti  körötökbül  ki,  és  pótoljátok, 
nohabár  legtisztább  szándékkal  járó,  de  még  is  felette  gyenge  tehet- 
ségemet egy  kis  jó  akarattal,  és  értsetek  ott  is,  hol  gyarlóságom  vagy 
más  körülmények  nem  engedik  a  minden  rejtély  nélküli  kibontako- 
zást, és  tűrjétek,  hogy  mindenek  előtt  számos  és  itt  nem  meteként 
felhozott,  de  valósággal  történt  kalandjaim  egyikét  ezennel  elmondjam. 

Számosb  évvel  ezelőtt  Hamburgbul  Amsterdamba  utaztam  gőzö- 
sön. Nem  kevéssé  göröngyös  volt  a  tengeri  út,  mert  nagyon  fútt  a 
szél,  mikép  tudom  —  ha  velem  ül  a  Batavián  —  sok  komoly  specta- 
bilis,  de  még  sok  nagyságos  magnificus,  sőt  még  sok  méltóságos 
llustrissimus  is,  ki  egyébkor  kivált  lefelé,  hajthatatlan,  egy  kissé  meg- 
törve s  megjuhászkodva  érzette  volna  magát.  S  igy  lőn,  hogy  én  szá. 
raztöldi  magyar  sem  voltam  igen  jól,  de  „tűrtem,   vártam"   és    végre 

—    190    - 


bizonyos  angol  erőművessel  keveredtem  beszédbe,  ki  Bérli nbül,  hova 
az  ottani  fejedelem  által  volt  meghiva,  éppen  Angliába  vala  vissza- 
menendő,  9  már  azelőtt  nem  kis  hírnévre  kapott,  s  pedig,  mert  Paris- 
ban bizonyos  nagy  gőzönyt,  mely  igazi  remekmű  vala,  de  mozogni 
sehogy  sem  akart,  csak  szaporán  mozgásba  hoza,  és  ez  megakadás 
nélkül  működik  is  azóta.  —  Lehető  legjobb  theoria  után  volt  készítve 
az  egész,  és  az  egyes  részek  is  hibátlanul  végezve,  csakhogy  mini 
mondom,  működni  nem  akart.  Bezárta  ennél  fogva  a  gőzerőmű-épülct 
körébe  a  felhozott  műves  magát  —  és  egyedül  magát,  mert  mester- 
ségét a  legalantibb  fokon  kezdvén,  még  reszelni  s  ráspolni  is  meste- 
rileg  tudott,  miben  leginkább  és  szinte  úgy  büszkélkedett,  hogy  t.  i. 
dolgozik  és  dolgozott,  mint  sok  azért  büszke,  vagy  tán  jobban  mondva 
.kevély",  mert  soha  nem  dolgozott,  sem  soha  nem  dolgozik  —  bezárta 
egyedül  magát,  mondom,  néhány  órára,  mig  végre  kilép,  s  „tüzeljetek 
most"  ezzel  köszönti  a  nagy  számban  künn  álló  franczia  machinis- 
tákat  (!).  És  felségesen  forgott  a  mű,  s  ki  lőn  fizetve  a  fényes  juta- 
lom, és  elvitte  magával  a  titkot  „miért  nem  ment  előbb,  miért  megy 
most"  az  angol  mozgonyár.  „Ugyan  mit  csinált  rajta,  hol  van  a 
hiba?"  igy  kérdezem,  „ugyan  mondja  meg  nekem".  „Itt-ott  egy  kis 
csavar  igen  is  meg  volt  húzva,  itt-ott  pedig  kelletén  is  túl  fityegett ; 
ebben  volt  az  egész",  és  ez  lőn  az  egész  felelet  is.  —  Csekélység 
magában,  de  rám  nézve  ez  igen  nagy  benyomást  tőn,  és  azóta  nagy 
vigyázattal  vagyok  a  csavarokra;  ha  pedig  itt-ott,  jóllehet  gyönyörű, 
de  mozdulni  nem  akaró  machinákat,  vállalatokat  veszek  észre  —  és 
ilyfélét  köztünk  sokat  veszek  észre  —  mindig  azt  gondolom  magam- 
ban, „tán  igen  is  meg  van  húzva,  vagy  igen  is  fityeg  valahol  bizo- 
nyos csavar,  s  tán  innét  származik  a  sok  megállapodás  és  a  nem 
kevésb  zavar". 

És  im  egy  kis  előzmény,  hogy  váljon  sokszor  miért  forog 
valami  éppen  nem,  vagy  jól,  vagy  csak  meglehetősen,  sőt  rosszul 
is ;  azon  igen  egyszerű  okbul,  mert  sokszor,  sőt  legtöbbször  egy 
kicsiség,  egy  cszrevehetlen,  vagy  inkább  „bizonyos,  mindenkitül 
észre  nem  vett  valami"  teszi  azon  tengelyt,  mely  körül  forog  a  fel 
és  alá;  igen,  egy  bizonyos  valami,  mely  a  siker  körül  határoz,  és 
nem  ritkán  szintúgy  oka  s  gyökéroka  a  nyert   és  vesztett  csatának, 

a  nemzeti  újjászületés  síkerének  és  a  nemzeti  halálnak,  mint  oka  és 
gyökéroka  a  jó  és  rossz  levesnek,  a  tompa  és  éles  borotvának. 

És  ha  nem  akarjuk  tagadni,  hogy  a  gyakorlati  életben  sok- 
szor, sőt  valóban  legtöbbször  valami  felette  kicsi  szüli  a  sikert,  és 
viszont;  ha  nem  akarjuk  tagadni,  mondom,  ezt:  akkor  még  inkább 
meg  kell  engednünk,  sőt  ezt  némi  következetességgel  még  kérdésbe 
sem  vehetjük,  miszerint  ha  visszásán  állnak  a  még  oly  tökéletes 
részletek  is,  nemcsak  nem  működhetik  rendesen  az  egész,  sőt  elke- 
rülhetlenül  meg  kell  akadnia;  vagy,  ha  ily  mibenlétben  mégis 
hajtatik,  nem  hasznot,  nem  áldást,  de  kárt,  sőt  átkot  következtet 
mulhatlan.  Nemde  úgy? 

Már  a  Pesti  Hírlapban  sem  a  csavarok  nincsenek  helyhez, 
körülményhez  képest  okszerintileg  szorítva,  tágítva  —  mi  azonban 
csak  mellékes  tekintet  —  de  a  részek  sincsenek,  az  egyébiránt  itt-ott 
felette  becses,  sőt  kitűnő  részek  —  mit  hódolva  elismerek  —  sincse- 
nek jó  irányba  helyezve ;  minélfogva,  mig  e  részek,  a  Pesti  Hirlap 
alkotó  részei,  t.  i.  vezérczikkei  és  ezek  fénykörében  álló  egyéb 
czikkei  más  irányba  nem  helyeztetnek:  szoros  tudományilag  nem 
hasznot  fog  hajtani,  nem  áldást  fog  terjeszteni,  de  kimondhatlan  kárt 
hozand  hazánkra,  sőt  elsülyesztő  átokba  bonyolítand  mindnyájunkat 
a  Pesti  Hirlap. 

Értsük  egyébiránt  egymást;  mert  a  legkisebb  tévedés  tökéletes 
homályba  boríthatná  okoskodásomat.  Nem  beszélek  én  a  Pesti  Hirlap 
általános  irányzatárul,  melyet  a  most  érintett  és  általam  gáncsolt 
aránytalan  fekvésével  némi  részeknek  lehetne  egybekeverni,  legtávu- 
labbrul  sem ;  minthogy  az  irányzat  bizonyosan  helyes,  s  melyet 
minden  netaláni  félreértés  elmellőzése  végett  itt  még  egyszer  —  mert 
volt  már  errül  szó  —  a  Pesti  Hirlap  szerkesztőjének  engedelmével, 
és  az  ó,  vagy  inkább  hírlapja  nevében  én  jelelek  ki,  és  nem  hiszem, 
hogy  hibáznék.  Az  irányzat  —  a  Pesti  Hirlap  irányzata  —  nem  más, 
mint  az  emberiségnek  megmenteni  egy  nemzetet,  minthogy  egy 
kiképzett  új  nemzettel  több :  valódi  nyereség  az  egész  világnak ;  de 
ha  ez  nem  volna  is  igy,  „megmenteni  minden  esetre  magunkat", 
mert  csak  a  gyáva  engedi  sülyesztetni  magát,  midőn  a  bátor  még  a 
halállal  is  szembeszáll,    mivel   nemzeti  élet  nélkül   ocsmány  pálya  a 

rideg  élet ;  és  ekép  a  magyarnak  is  ha  magyaf,  A  férfiúnak  is  ha 
férfiú,  és  azért  mert  magyar,  mert  férfiú,  veszni,  vagy  meg  kell  men- 
teni fajtáját,  a  magyarságot,  ha  sziwérét  kellene  is  áruba  bocsátni 
bár.  Az  irányzat  tehát  az,  hogy  megmentsük  magunkat.  De  ez  csak 
része,  jóllehet  legnevezetesb  része;  mivel  nem  elég  a  halál  karjaibul 
kiragadtatni,  nem  elég  gyalázattal  többé  el  nem  bukni;  hanem  élni, 
élni  is  kell  nemzetünknek,  s  mi  több,  szerencsésen  és  dicsőséggel. 
És  ekép  most  ennek  elérése  a  feladat  Lehetne-e  ott  azonban  sze- 
rencse, lehetne-e  ott  dicsőség,  hol  a  természetnek  úgyis  annyi  rövid- 
ségei közt  még  áltudomány,  álbölcseség  és  álszokás  is  megrövidíti 
az  embert,  s  pedig  az  anyagi  javakban  jól  helyzett  részét,  azon 
szellemi  gyönyörtül  „minden  embert  a  szerencse  útján  láthatni, 
melyen  csak  menni  kell,  hogy  annak  lakát  elérje" ;  az  ügyefogyott 
részét  viszont  megrövidíti  többé  kevesebbé  még  azon  anyagi  javak- 
ban is,  melyek  nélkül  —  egyes  boldog  álmodókat  kivéve,  kikként  a 
szerencse  relatív  —  ember  mindaddig  szerencsés,  de  még  csak  elé- 
gedett sem  lehet,  mig  gyomra  van,  mezitlen  jő  a  világra,  mig  fáj 
neki  a  hideg,  meleg,  és  ha  veri  őt  a  zápor,  mig  biztosság  után  szom- 
jaz, mig  a  szerelem  édes  kínai,  és  a  házasság  és  szülei  örömök 
utáni  vágyak  nincsenek  kioltva  benne,  és  mig  még  százféle  és  éppen 
nem  negédes  viszketegbül  vagy  kárakatonakénti  soha  jóllakni  nem 
tudó  sovárgásbul  eredt,  de  egyenesen  és  szorosan  ember  létéhez, 
testi  és  lelki  miségéhez  ragasztott  szükségei  többé  kevesebbé  kipó 
tolva  nincsenek ;  miután  mindez  koránt  sincs  még  kipótolva,  mihez- 
képest  a  kiváltságtalan  és  ügyefogyott  szenved,  de  mi  kiváltságosak 
és  vagyonosak  is  szenvedünk,  és  igy  felette  távul  vagyunk  a  köz- 
szerencsétül, s  még  távulabb  nemzeti  dicsőségtül :  hová  hamarább 
azon  kell  lennünk,  hogy  Hunniában  a  lehető  legnagyobb  szám  minél 
előbb  mind  szellemi,  mind  anyagi  tekintetben  szerencsés  legyen;  s 
ekép,  mert  a  közszerencse  a  legnagyobb  nemzeti  dics,  feldicsőittessék 
a  magyar.  És  ennek  elérése  a  Pesti  Hirlap  szerkesztőjének  irányzata, 
s  ez  azon  czél,  melyet  minél  előbb  elérni  törekedik  a  Pesti  Hirlap  — 
Az  irányzat  ellen  tehát  nekem  nincs  és  nem  lehet  legkisebb  kifo- 
gásom, valamint  tudom,  vagy  legalább  remélem,  a  Pesti  Hirlap  szer" 
kesztőjének  sincs  sok  kifogása  az  ellen,  hogy  irányzatát   igy   fogom 

fel,  így  magyarázom ;  mik  után,  azt  hiszem,  ismét  bele  jövünk  okos- 
kodásom fonalába,  hogy  t.  i.  nem  az  általános  irányzatban  van  a 
hiba,  de  abban,  miszerint  a  Pesti  Hírlapnak  egyes  de  legnevezetesb 
részei  visszásán  vannak  rakva,  és  ekép,  ha  meg  nem  fordíttatnak, 
éppen  ellenkezőjét  kell  mindannak  szülniök,  mit  a  Pesti  Hirlap  szer- 
kesztője —  ha  nyilván  és  hona  fide  játszsza  kártyáit,  mit  én  erősen 
hiszek,  és  bizodalmamat  tiszta  lelkületében,  mint  eddig  mindenütt,  itt 
megint  és  megint  kijelentem  —  elérni  óhajt  és  elérni  vél. 

És  most,  miután  némi  előzményekre  állíthatom  okoskodásomat, 
elvégre  egyenesen  megmondom,  miben  hibáz  a  Pesti  Hirlap  szerkesz- 
tője :  Egyedül  abban,  hogy  a  képzelet,  a  gerjedelmek  fegyverével 
dolgozik  és  nem  hideg  számokkal,  vagyis,  mint  a  közéletben  a  bevett 
szójárás  szerint  mondani  szokták:  a  szívhez  szól,  a  helyett,  hogy  az 
észhez  szólna. 

És  im  a  Pesti  Hirlap  elleni  kifogásaim  s  gáncsaimnak  és 
egyúttal  fent  érintett  rendszeremnek,  országlási  rendszeremnek 
kulcsa  J  Mely  rendszerrel  már  régóta  eléállok ;  mert  ez  azon  egyedüli, 
mely  országlásban  üdvre  vezet,  és  kívüle  más  nincs  —  érzem,  ez 
vajmi  büszke  szó,  de  ha  előttem  úgy  áll,  mint  a  kétszer  kettő  négy, 
mit  tehetek  róla  —  már  rég  eléállok  vele  mondom,  ha  nem  gyanítom, 
sőt  fájdalom,  szinte  bizonyos  nem  vagyok,  hogy  ily  okoskodásra  a 
magyar  nem  érett  még-;  mirül  szinte  nem  tehetek,  mi  által  azonban 
vérrokonimat,  hazámfiait  korántsem  czélom  sérteni;  s  ugyanis,  mert 
a  magyarnak  e  tulajdona  nem  egyéb,  mint  fiatalságának  egy  új 
symptomája,  min  nincs  mit  búsulni,  mert  belőle,  ha  akar,  bizonyosan 
kigyógyulhat;  és  azon  felül,  úgy  hiszem,  e  tekintetben  vénebb  nem- 
zetek sem  szabadabbak  az  elfogultság  bilincseitül.  —  Már  Hitel  czimű 
munkámban  megpendítem  a  dolgot,  és  Shylocknak,  a  szívtelen  velen- 
czei  zsidónak  taglaltatám;  a  Világ  czimű  munkámban  pedig  még 
egyszer  megpróbálván  szerencsémet,  „ész  és  szivrül"  már  egy  kissé 
bővebben  értekezem  ;  és  mint  csépelt,  mint  sújtott  Orosz,  meg  mások, 
alig  volt  már  szivem;  és  azért,  mert  csekély  politikai  ösvényemen 
inkább  cherubhoz,  mint  seraphhoz  szegődtem,  vajmi  sok  lelkes 
hazafi  hidegült  irántam  el,  sőt  hány  fordult  el  tőlem  még  szána- 
kozással  is,   mert  azt   hitte,  szivem  nem  jó,  mivel  ez  némi  esetek- 

ben  soha,   másokban   pedig   csak   ritkán    birta   elragadni  belátásom 
gyeplőjét. 

Érett-e  vérrokonom,  hazámfia  már  most  annyi  lágy  szivü  s 
asszonyfejü,  és  oly  könnyen  olvadozó  egyének  közt  ily  tárgyrul 
hidegvérreli  súrlódásra,  kérdés ;  én  általánosan  nem  hiszem,  mert  a 
többségnek  gyermekkori  képzeletébe  csepegtetek  mindeddig  —  s  onnan, 
mint  itatós  papirosbul  nincs  kivakarás  —  miszerint,  ha  „jó  a  szív", 
már  minden  jó ;  miszerint,  ha  „jószivü  az  ember",  már  mindenre 
alkalmas  az  ember;  s  annál  kevesebbé  hiszem  hazámfiát  ily  okos- 
kodásra fogékonynak  most,  miután  elmebeli  tehetségének  egyike, 
melylyel  úgyis  egy  kissé  felcsordul,  s  fájdalom,  jobbadán  az  itélő 
tehetség  rovására,  s  melynek  ábrándozásai  oly  szoros  kapcsolatban 
vannak  a  sziv  ömledezéseivel,  a  „képzelet"  benne  mindegyre  felinge- 
reltetik; és  a  Pesti  Hírlapnak  eddigi  21  számú  kettős  ive  által  való- 
ban legalább  is  annyit,  ha  többet  nem,  ingereltetek  fel,  mint  a  leg- 
közelebb lepergett  21  évnek  lefolytában.  Mihez  képest  korállom  is 
most,  mint  már  érintem,  e  tekintetbeni  felléptemet,  és  édesörömest  ki 
is  kerülöm  soknak  rendszeremmel  járó  gúnykaczaját,  és  még  több- 
nek tőlem  theoriámmal  járó  tökéletes  elfordultát  —  mi,  ha  tűrhetni 
is  azt  a  közjóért,  és  ezért  mit  nem  tűrhetni,  mégis  fáj,  s  habár  lassan, 
mégis  rágódik  az  életen  —  s  hallgatnék  mélyen,  s  úgy  mint  ekkorig, 
bizonyosan  ma  sem  szólnék,  ha  az  idő  olyannyira  ostorozva,  szinte 
nem  repülne,  s  igy  az  igen  is  későtül,  s  attul,  hogy  végre  iratommal 
kiesem,  nem  kellene  tartanom,  mi  már  nem  egygyel  történt  meg, 
melyet  Horatiusként  egy  kissé  hevertetni  kívántam,  és  mely  azért 
most  el  is  fog  alkalmasint  hevergetni  örökleg.  —  Ám  tehát  az  Isten 
nevében. 

A  következő  s  itt  elhagyott  fejezetekben  Széchenyi  azt  tag- 
lalja, hogy  országlásban  egyedül  az  észnek  szabad  működnie,  a 
szívnek  ellenben  jóra,  nemesre  gerjesztésen  kivül  mocezannia  sem. 
Kossuth  lapja  nem  ez  úton  jár,  hanem  az  országlásban  a  szívnek 
juttat  döntő  szerepet. 

„Kossuth  Lajos  kezében  —  úgymond  —  egy  az  ország  leg- 
távulabb    részeibe    és   rögtön    elható   hetenkénti    hirlap    nem    lehet 

egyéb,  mint  a  lehető  legélcsb  fegyver;  de  ez,  fájdalom,  nem  operálni, 
nem  mirigyeibül  kitisztitni,  de  meggyilkolni  fogja  a  hazát,  ezzel  nem 
dicső  jövendőbe  vezérli,  de  okvetlen  sirba  dönti  a  magyart;  s  pedig 
szoros  tudományilag  azért,  mert  az  érzelem  s  nem  az  értelem  körébül 
emeli  roppant  hatású  szózatát,  és  ekép  az  országiásnak  vagy  az 
abbai  beavatkozásnak  nem  azon  rendszerét  követi,  mely  a  legegy- 
szerűbb helyzetben  is  az  egyedüli  üdvös,  és  annál  elkerülhetlenebb 
felette  szövevényes  körülményeinkben;  de  e  helyett  egyenesen  fran- 
czia  modor  szerint  működik,  mely  modor  —  bármily  különösnek  és 
szokatlannak  tessék  is  állításom  —  az  érzelem  körébül  működik,  és 
nem  más,  mint  az,  mely  után  indultak  Mirabeautul  kezdve  Camille 
Desmoulins,  Danton,  St.-Just,  Marat,  Robespierre  egész  a  mai  franczia 
propaganda  hőseiig  szivandalgó  Lamennais-vel,  Pere  Enfantin-nel 
s  a  t.  kik  egyenként  jobbadán  jók,  sőt  többen  közölök  megveszte- 
gethetlen  becsületüek  és  cynikai  egyszerűségüek  valának,  de  a  sziv 
és  érzelmek  tévutaiba  keveredvén,  hol  megállapodás  többé  nincs  —  és 
ez  a  legfőbb  szempont  —  s  melyeken  történetesen  senki  nem  állotta 
útjokat,  végre  oly  vakbuzgó  tébolyságba  estek,  hogy  nyavalygó 
ábránduk  szerint  az  emberiség  díszére,  felebarátaik  jóllétére  felcsor- 
dultig fertőztetek  embervérrel  a  hazai  oltárt,  és  most  jobbadán  mint 
embervért  szomjazó  szörnyetegek  említtetnek  átokként,  holott  poli- 
tikai pályájuk  kezdetekor  —  és  ezt  megmutathatni  —  mindenek  felett 
felebarátaik  s  az  emberiség  iránti  szeretet   szomja   hevité  keblüket." 


Nagy,  boldog  és  dicső  egyedül  úgy  lesz  nemzet,  ha  az  értelem 
körébül  kormányoztatik,  és  annál  inkább  lesz  azzá,  minél  kifejlet- 
tebb és  tágabb  ezen  kormányzási  köre.  Nézzük  az  angolt,  miért  oly 
nagy  —  ?  És  félre  most  mindazon  vizenyős  híg  koponyákkal,  melyek 
mindig  a  dolog  felszínén,  a  dolog  hártyáján  keresik  a  gyökeret,  és 
azért  itt  is  az  okozatot  kevervén  össze  az  okkal,  az  angol  nemzet 
nagyságát  jobbadán  geographiai  helyzetének,  aranyának,  vagy  „tudja 
minek"  tulajdonítják,  miszerint  ha  az  egyik,  vagy  a  másik  volna 
nagyságának  valódilag  gyökéroka  —  és  itt  tűnik  elő  a  híg  koponyái 
csalfa  felfogás  —  úgy  már  Július   Caesar  alatt  is   némileg  nagynak 

kellett  volna  lennie,  holott  akkor  felette  kicsi  vala  még,  és  inkább 
Spanyolországnak  kellene  a  legnagyobb  magasságon  állni,  mert  ez 
volt  legközelebb  a  kész  aranynak  forrásihoz,  holott  Anglia  sok  pén- 
zét sem  magával  nem  hozá  a  világra,  sem  senkitül  ajándékba  nem 
nyeré,  sem  Selmecz-  és  Körmöczben,    sem    Peru    bányáiban   készen 

nem  leié;    félre   tehát  ezen  még súrlódásra   is    alkalmatlan 

koponyákkal  —  és  nézzük  az  angolt,  váljon  miért  oly  nagy,  és 
miért  nagyobb,  mint  minden  más  nemzet  ?  Egyedül  azon  gyökérok 
következtében,  hogy,  habár  nem  is  rendszerezve,  mint  elismert,  üdvre 
egyedülileg  vezető  elv  szerint  —  mi  egyébiránt  meglehet,  de  nékem 
arrul  tudományom  nincs  —  legalább  valami  nemzeti  köztapintatnál 
vagy  bizonyos  szerencsés  véletlennél  fogva  —  mirül  viszont  a  min- 
dennapi lettdolog  szolgál  csalhatlan  bizonyságul  -  jobbadán  az 
értelem  körébül  kormányozza  magát,  és  ezt,  midőn  az  abbul  kikalan- 
dozókat  a  gúny  és  torzolat  legélesb  fegyvereivel  kérlelhetlenül  sújtja, 
minden  esetre  nagyobb  mértékben  cselekszi,  mint  akármely  *nás 
nemzet,  s  ez  okbul  aránylag  kitűnőbb  nagyságú,  általánosb  bol- 
dogságu  és  magasb  tehetségű  is,  mint  földi  tekénk  akármelyik 
nemzete. 

Pillantsunk  az  amerikai  szövetség  népére.  Váljon  mi  oka 
eddigelé  sehol  és  soha  nem  tapasztalt,  aránylag  oly  rövid  idő  alatti, 
bámulásra  méltó  előmenetelének  ?  Mi  oka,  hogy  minden  hihetőség- 
hez  képest,  ha  úgy  halad  mint  eddig,  az  emberiség  minden  nemzetin 
túl  fog  emelkedni  ?  Ne  keressük  messze  ennek  okát,  ne  keressük 
franczia  példabeszéd  szerint  a  delet  14  órakor,  és  ennél  fogva  Ohio 
és  Missisippi  s  a  t.  csak  kevéssel  ezelőtt  örök  vadonságban  zsarnok- 
lott  vizeiben  és  efféle  elsőségeiben ;  mert  ha  ilyesekben  keresnők  az 
amerikai  nép  előmenetelét,  ugyan  mikép  tudnók  magyarázni,  hogy 
Amazon  és  Rio  de  la  Plata  vizei  és  déli  Amerikának  anyagi  első- 
ségei szintily  következményeket  nem  szültek ;  és  álljunk  inkább  a 
gyökérokhoz,  mely  nem  egyéb,  mint  az,  hogy  az  északamerikai  nép, 
jobbadán  angol  ivadék  létére,  éppen  azon  tapintattal  bir,  éppen  oly 
vágásban  jár,  mint  az  angol,  és  ekép  a  szivömledések  és  képzeleti 
bábok  tévutain  nem  igen  kalandozik ;  de  legtöbbnyire  az  értelem 
körébül  igazgatja  magát,  és  abban  még  szülőjénél  szerencsésb,  hogy 

ennek  tapasztalásit  úgy  szólván  az  aratásnál  lelvén  meg  és  tevén 
sajátjává,  sok  beszédű  kísérletekkel,  mint  például  mi  magyarok,  ki 
nem  meríti  idejét  és  erejét,  de  tüstént  átveszi  azt,  mi  jól  működik 
és  rendszerébe  illik  is ;  és  az  angolnál  azon  tekintetnél  fogva  is  ked- 
vezőbb helyezetű,  mivel  felfogván  a  jobb  tervet,  még  mielőtt  világi 
lakhelye  erős  falakkal  egészen  fel  volna  építve,  nem  kénytelen  előbb 
itt-ott  leszedni,  lebontani  egyet  s  mást,  hogy  új  építéshez  rögtön 
foghasson;  de  minden  akadály  nélkül,  minden  oldalrul  megfontolt, 
és  ekép  minden  szükségnek  megfelelő,  dicső  épületet  emelhet  tüstént, 
és  bizonyosan  oly  dicső  nemzetté  válik,  mint  akármelyik  a  világon 
—  ha  egyedül  az  értelemnek,  minden  szenvedelemtül,  minden  kurta 
számolásiul  ment  körébül  kormányozza  magát;  mit  ha  teend,  csak- 
hamar vége  lesz  a  rabáruság  és  rabszolgaság  iszonyatinak  is  ször- 
nyeteg-gondolta Lynch-törvényeivel,  mik  a  becsületes,  és  szivben 
ébredt  s  főben  józan  embert  annyi  utálattal  töltik  el,  mikép  az  ame- 
rikai néppel  alig  békéltethetik  őt  ki  függetlenségi  háborújában  nap- 
világra tüntetett  felemelkedése  s  elszántsága,  alig  Bunkershill  dicső- 
sége, alig  Franklinnak  halandónál  magasb  értelmi  köre,  és  alig  még 
halhatatlan  Washingtonnak  polgárerényei  is,  és  annál  kevesebbé, 
valóban  annál  kevesebbé  gőzhajói,  vasútai  és  egyéb  anyagi  kifej- 
tései —  mikért  ez  angol  sarjadékot  bámulja  a  híg  koponya ;  mert 
ily  teremtés  felejti  vagy  nem  is  birja  felfogni,  hogy  a  legnagyobb 
külfény,  ha  bűnt  rejt  a  belső,  nem  bájol,  sót  úgy  undorít,  mint  a 
csalépségü  féreg-rágta  gyümölcs  —  és  ezt,  hazánk  reményei,  honunk 
jövendőjéért  mélyen  véssük  szivünkbe  —  igen,  úgy  undorít  a  kül- 
fény, és  ha  magában  legbecsesb  volna  is,  még  sem  gerjeszt  sym- 
pathiát,  minthogy  a  legfenségesb  is  elveszti  bűverejét,  sőt  még 
bosszantóvá  is  válik,  ha  igen  közel  áll  az  undokhoz,  vagy  azzal 
éppen  még  egybevegyítve  is  van;  és  azért  csak  úgy  válhatik  dicső 
nemzetté  az  amerikai,  vagy  jobban  mondva,  csak  úgy  fog  az  ame- 
rikai szövetség  családilag  elszakadó  dicső  nemzetek  bölcsőjévé  lenni, 
melyek  még  az  angol  nemzet  fényét  is  túlhaladandják,  ha  egyedül 
az  értelemnek  minden  szenvedelem  és  minden  kurta  számolás  nélküli 
körébül  fogja  kormányozni  magát. 

Figyelmezzünk  viszont  a  francziára  és  némeü-e,  az  emberiség  e 

két  felette  nevezetes  népére.  Az  elsőben  annyi  lélek,  annyi  elevenség, 
annyi  mozgékonyság,  a  másikban  viszont  annyi  értelmesség,  annyi 
türedelem  és  oly  szilárd  szorgalmatosság  van,  mikép  csudálkozni  lehet, 
miért  nem  osztja  e  két  nép  roppant  számának  hozzájárultával  —  ha 
kedve  jőne  —  maga  közt  egyenesen  fel  a  földtekét  ?  És  e  helyett  a 
világ  színpadán  ugyan  mily  szerepet  játszik  mind  az  egyik  mind  a 
másik?  —  A  gallus,  lehető  legfényesb  annyira  csábító  tulajdoninak 
daczára  a  szabadságban  örökleg  ujoncz,  aránylag  ahhoz,  a  mi  lehetne 
—  némi  ephemer  dicsőségét  kivéve  —  vajmi  alárendelt  utakon  botor- 
kál; a  német  megint  roppant  értelmi  és  szorgalmi  súlyának  daczára, 
a  helyett,  hogy  az  emberiségnek  uralkodó  nemzetévé  váljék,  bizony 
akárki  mit  mondjon  is,  nem  több,  mint  darabokra  eldiribolt,  s  arány- 
lag valóban  nem  a  legerősb  nép.  És  valljon  mi  ennek  oka?  és  mi 
oka  annak,  hogy  e  két  faj,  noha  felette  itlan  —  nüchtern  —  még 
sem  áll  oly  magasan,  mint  az  angol  faj,  jóllehet  ez  nem  mindig  oly 
igen  itlan  ?  és  mi  oka  végre,  hogy  a  francziábul  és  németbül  ország- 
lási  tekintetben  csak  azóta  kezd  lenni  valami,  és  viszont  az  angol 
azóta  kezd  tán  egy  kissé  kalandozni  és  ábrándozni,  mióta  a  gallus 
és  német  angol  vágásba  bicezen  néha-néha,  az  angol  viszont  gallus 
piperét  és  német  ábrándot  ölt  magára.  És  ha  a  civilisált  világnak  az 
utolsó  40,  50  év  lefolyta  alatti  eseményeit,  irodalmának  módosított 
jellemével,  és  azt,  hogy  mennyire  hatott  nép  népre,  s  mit  sajátított 
egyik  a  másiktul  magára,  ha  mind  ezen  jeleneteket  és  lettdolgokat 
egy  nagy,  összehangzó  képben  állítjuk  magunk  elé,  és  részletekbe  el, 
nem  merülve,  csak  az  egészre,  egyedül  az  általányos  következményre 
tekintünk :  tagadhatjuk-e,  hogy  csak  azóta  kezd  Európa  országlási 
tekintetben  egy  kissé  okulni  s  gyakorlatibb  úton  mozogni,  és  általá- 
ban csak  azóta  kezd  szárazföldi  mind  országlás-  mind  háztar- 
tásban okszerintibb  alapokra  állani,  mióta  az  angol  szellem  gyako- 
rolja hatását,  vagy  ha  a  gyűlöletes,  de  közönséges  nevével  akarjuk 
megnevezni  a  dolgot,  mióta,  számos  és  éppen  nem  dicsérhető  kinö- 
véseivel, az  anglomania  lőn  közdivatu,  szóval :  mióta  az  emigratióval 
a  népekre  ruházott  franczia  suprematia  helyébe  az  angol  felsőbbség 
lépett.  És  ugyan  mi  oka  ezen  felsőbbségnek,  meg  a  franczia  és  német 
aránylagi  alacsony  állásnak,  meg  annak,  hogy  a  franczia  kikopott,  és  az 

angol  szellem  lesz  a  mindinkább  közdivatú  ?  Valljon  mi  mind  ennek 
gyökéroka  ?  Valóban  sem  az  éghajlat,  sem  a  földleírási  fekvés,  mert 
ezek  csak  alárendelt  feltételek,  sem  a  népek  különös  jelleme,  minthogy 
ez  is  más  rovatba  való,  sem  valami  különös  véletlen,  sem  semmi  más : 
de  szorosan  és  kirekesztőleg  csak  az,  hogy  mind  a  franczia,  mind  a 
német  faj  országlási  tekintetben,  jóllehet  külön  színekben  s  külön 
árnyéklatokban,  még  is  jobbadán  az  érzelem  és  képzelet  körében  forog ; 
az  angol  viszont  többnyire  az  értelemnek  és  szoros  számoknak  határai 
közt;  mi  megint  annak  nemző  oka,  miért  közdivatú  most  az  angol 
szellem,  és  miért  lesz  azzá  mindinkább :  s  ugyanis  korántsem  azért, 
mintha  az  angolon  volna  most  a  sor,  vagy  ezen  irányba  valami 
ellentállhatlan  mánia  ragadna  —  mint  azt  sok  és  kivált  sok  magyar 
hiszi,  és  ennélfogva  magával  el  is  hiteti,  hogy  majd  rá  is  kerül  a  sor, 
habár  mostani  sárporaibul  ki  sem  bontakozik,  s  majd  akkor  ő  lesz  az 
ünneplett,  ő  lesz  a  játszi  divat  királya  —  hanem  egyenesen  azért,  mert 
a  kétszerkettő  négy  elvégre  mindent  meggyőz,  mert  az  értelmi  kör 
parancsának  elvégre  minden  hódol. 

Nem  pártolom  én  ennélfogva  —  mint  a  mondottakbul  úgy  gon- 
dolom elég  világosan  kitűnik  —  az  anglomaniát,  s  felette  távul  vagyok 
az  angolt  mint  angolt  kitűzni  például,  és  akármily  mániát  ajánlani ; 
mert  hiszen  embert  és  nemzetet  külön  jelleménél  fogva  annyi  árnyék- 
oldalaival együtt  egészben  példaként  kitűzni  valóságos  mánia  volna ; 
mánia  pedig,  a  szerelemtül  kezdve,  minden  emberi  szenvedelmeken 
keresztül  a  hazaszeretet  ittasságáig,  ha  pillanati  kéjjel  jár  is,  mint  a 
tébolyodottnak  is  vannak  kéjperczei,  és  az  élet  bizonyos  pillanatiban 
rövid  időre,  mint,  teszem,  megtámadásoknál  felette  hasznos  sőt  dicső 
is,  hosszabb  időre  terjesztve,  mindig  nyavalyás  állapot,  melynek,  ha 
erőre  kapott,  csak  kettő  vethet  véget:  a  halál,  vagy  a  halálnál  még 
kínosb  felébredés.  Nem  ajánlom  tehát  például  az  angolt;  a  maniá- 
tul,  mint  hazánkra  nézve  legroszabbtul  pedig,  szeretném  mondani : 
szívvéremmel  volnék  kész  megóvni  minden  magyart,  de  egyet  sem 
saját  magáért,  hanem  mindnyáját  a  közjóért ;  és  ha  kimutatni  töreke- 
dem, miért  áll  az  angol,  jóllehet  tán  csak  véletlen  vagy  bizonyos 
nemzeti  tapintatnál  fogva  mozog  rendszerint  az  értelmi  körben,  sok- 
kal magasabban,  mint  a  német,  mint  a  gallus,  ezt  azért  cselekszem, 


hogy  kitüntessem :  mily  felsőbbséget  szül  nemzetre  nézve  már  az  is, 
ha  tán  csak  szerencsésb  tapintatnál  fogva  működik,  országlási  és 
általában  rendtartási  tekintetben,  az  értelem  körébül  jobbadán,  és 
ekkép  tökéletesen  kivilágoljék :  mily  felsőbbséget  blrtosítna  még  azon 
nemzet  magának  a  földtekén,  mely  nem  hidegebb  vérénél,  számolóbb 
hajlamánál,  nem  valami  véletlennél  fogva,  de  mint  üdvre  egyedül 
vezető  és  ilyesnek  közönségesen  elismert  elv  szerint  keringene,  kor- 
mányzási, rendtartási,  szóval :  minden  köztársasági  működéseire  nézve 
mindig  és  kirekesztőleg  az  értelem  körében,  s  a  mindenható  példá- 
jára, s  a  férfiúi  kebel  ihletése  s  a  keresztény  vallás  i.  'ntása  sze- 
rint, egyedül  az  értelem  körébül  igazgatná  magát. 

E  tengely  körül  forog  népek  élete,  nagysága;  és  valamint 
Heracles  lett  erőssé,  nagygyá  és  halhatatlanná,  mert  az  erény  és  nem 
a  puhaság  pályáját  választá :  úgy  lesz  az  emberiség  bármi  kis  népe 
is  erős,  nagy  és  halhatatlan,  ha  az  értelem  szózatját  követi ;  mint 
viszont  a  szám  szerint  legnagyobb  nép  is  idő  előtt  semmisül  ..ieg, 
vagy  örökleg  szolganépként  pang,  ha  országos  dolgok  körül  érzelmi 
8  képzeleti  mámorinak  enged,  és  ezek  után  indul. 

És  ha  lelkem  az  után  sóvárog,  hogy  a  magyar,  újjászületési 
vagy  inkább  föléledési  fáradalmában  —  minthogy  „ugyanazzá"  újra 
kétszer  semmi  nem  születik  —  az  értelem  biztos  alapján  emelkedjék, 
mikép  erős,  nagy  s  dicső  legyen,  és  egykor  felsőbbséget  gyakoroljon ; 
ha  ily  alap  rakásához  hű  —  ámbár  soknak  czirkalma  szerint  tán 
szűk  —  kebellel  én  is  iparkodom  hordogatni  egy-egy,  felfogásom  sze- 
rint „talpkőnek  alkalmas  vagy  sorban  következő"  téglát;  és  ha  azt 
hittem,  azt  remélettem,  hogy  a  Pesti  Hirlap  fogná  ritka  nimbusához 
s  szerkesztőjének  nem  közönségesb  tehetségéhez  és  tiszta  szándéká- 
hoz képest,  mint  a  magyar  értelmi  súly  orgánuma,  ily  dicső  munkára 
édesgetni  s  egyesítni  az  eloszlott,  és  eddigelé  mindig  eloszlottan  dol- 
gozni szerető  magyart ;  ha  hittem  és  vártam,  hogy  a  Pesti  Hirlap 
fogna  előrelátó  építészként  gondosan  kidolgozott  és  tökéletesen  egybe- 
hangzó terv  szerint  kimutatni  okszerinti  „egymásutánt" ;  ha  azt  hit- 
tem, és  az  után  epedett  lelkem :  „bár  fogná  valahára  fel  tapasztalt  fő 
viruló  vállakon"  —  mi  a  Pesti  Hirlap  szerkesztőjének  sajáta  —  az 
országlási  rendszernek  talpra  esett  létét,  és  a  meg  nem  szűnő    „szűk 

kebel,  szűk  kebel,  szűk  kebel"  helyett  változtatgatná  inkább  minden 
hangon,  keményen  és  lágyon,  minden  időmértékben,  lassúban  és  sza- 
porában, és  a  zenészét  minden  szerein  :  „szűk  Ítélet,  híg  velő ;  sok  szó, 
kevés  tett ;  nem  egy  tanácsadó,  egy  tanács  sem ;  hosszú  gyűlés,  kurta 
eredmény ;  számos  vadász,  ritka  pecsenye ;  sok  theoria,  kevés  praxis  ; 
számtalan  szakács,  sós  leves;  elég  eszme,  elégtelen  ítélet;  számon 
túli  javasló,  számon  aluli  végrehajtó ;  több  parancsoló,  mint  szófo- 
gadó ;  számosb  oktató,  mint  tanuló ;  több  hiúság,  mint  büszkeség ; 
csupa  szív  és  csupasz  ész ;  tágabb  önszeretet,  mint  hazafiság ;  napi- 
rendi rögtönzés,  kivételkénti  következetesség;  szélesb  akármicsoda 
ismeret,  mint  ön- s  körülmény-ismeret ;  más  szemében  mindig  gerenda, 
magunkéban  soha  szálka  s  a  t,  s  a  t,  s  a  t." ;  mert  ez  volna  azon 
kisdedóvó-intézet,  azon  Mátyás  szobra,  ez  azon  üdvösséges  solitary 
confinement,  azon  useful  knowledge,  melyre  legnagyobb  szükségünk 
volna,  s  mely  valódi  csudákat  mivelne,  ha  egy  kis  hiú,  napig  tartó 
részletkénti  kifejtés  és  fény,  s  tán  egy  kissé  nagyobb  anyagi  kéjek 
és  ilyesfélék  helyett  —  melyek  eléréseért  nemzeti  és  alkotmányi  létün- 
ket tesszük  koczkára  —  tartós  nagyságra  és  halhatatlan  dicsőségre 
kívánjuk  emelni  a  magyart,  s  pedig  a  csathatlan  számokra  állított 
lehető  legbiztosabb  alapon  ;  minek  elérése  után  ha  sóvárg  lelkem,  és 
ha  a  Pesti  Hirlap  vezérletétül  ily  nagyot  vártam,  és  ha  szerkesztőjét  oly 
magasra  állítám,  mikép  hittem,  hogy  ezen  várakozásnak  meg  is  fele- 
lend,  valljon  neheztelhet-e  azért  valaki  rám  ?  és  itt  fekszik  a  dolog 
veleje,  hogy  t.  i.  mily  vágyakat  rejt  kiki  keblében,  mily  czélt,  mily 
magasságot  tűz  ki  Magyarországra  nézve  kiki  a  jövendőben;  a  jöven- 
dőben mondom ;  mert  hogy  rögtön,  vagy  kevés  idő  alatt  csak  félig- 
meddig  is  felmagasodhassék  Magyarország,  azt  hiszem,  a  legvérmesb 
képzelgő  sem  képzelheti ;  abban  fekszik  a  dolog  veleje  mondom,  mily 
magasságban,  mily  fényben  óhajtaná  ez  és  az  látni  a  magyart,  és 
általában  nemzeti  nagyságrul  és  fényrül  ennek  és  annak  mily  felfo- 
gása van,  és  ennek  elérésére  ez  és  amaz  mily  utakat  tart  legszapo- 
rábban  és  legbiztosabban  czélhoz  vezetőknek. 

Miszerint  ha  Magyarországnak  félig-meddigi  felemelkedése,  rövid 
napig  tartó  fénye  ki  nem  elégíti  magasb  és  tartósb  üdv  után  sóvárgó 
keblem  szomját;  s  ha  tisztán  tükrözi  lelkem  vissza,  hogy  ily   magas, 

ily  gyönyörű  czél  el  is  érhető,  de  az  emberi  feladások  lehető  legszö- 
vcvényesbje^  midőn  viszont  bizonyos  az,  mikép  még  félig-meddigi 
fényre  sem  emelik  tervnélküli  rögtönzések  a  magyart,  sőt,  ha  ilyesek 
véletlenül  hathatósabban  vágnak  életünkbe,  nemzeti  és  alkotmányos 
létünk  végnapját  fogják  elkerülhetlenül,  és  szaporábban  mint  gon- 
dolnók, idézni  elő ;  ha  mondom,  valódi  és  tartós  nemzeti  nagyság 
után  eped  lelkem,  és  ennek  elérésére  a  24  órai  sziv-sugta  és  képzelet- 
dictálta  rögtönzéseket  nemcsak  czéliránytalanoknak,  de  lehető  legve- 
szedelmesebbeknek tartom,  és  ha  ily  lelkület,  ily  felfogás  bűn,  és  nehez- 
telést  érdemel :  ám  érje  akkor  fejemet  nemzeti  anathema. 

Nyúljunk  azonban  keblünkbe  —  és  ebben  nincs  baj,  mert  hála 
Isten  ez  elég  tág,  és  valóban  már  most,  miután  magunkhoz  jöttünk, 
nem  azon  okbul  vagyunk  mindenben  hátra,  mintha  ezt  akarnók, 
mintha  ezt  szeretnők,  mintha  ezen  nem  pirulna  legalább  felette  nagy 
rész;  hanem  azért,  mert  annyi  tennivalóink  közt  nem  tudjuk,  mihez 
fogjunk  előbb,  s  tehetségünk  határozott  —  nyúljunk  keblünkbe  s 
tagadjuk  ha  merjük  :  van-e  azon  újabbkori  javaslatokban  és  kezde- 
ményekben, melyeknek  néhányait  most  felhoztam,  s  melyek,  mint 
úgy  szólván  valami  nemzeti  ügy,  nemzeti  pártolás  alá  álhttatának, 
van-e  bennük  valami  lánczolat,  valami  terv  ?  Mi  volt  foganzásuk  oka, 
mi  hozta  napvilágra,  kérdem?  Valljon  alapok-e  azok,  melyek  valami 
később  emelendő  felülépítmény  végett  rakattak,  vagy  előre  gondosan 
kiszámolt  sakkjátéki  húzások-e  azok,  melyek  később  történendő  húzá- 
sok szoros  lánczolatában  biztosítják  a  végdiadalt?  vagy  tán,  felette 
kevés  kivétellel,  nem  egyenes  szüleményei-e  pezsgő  vérünk,  és  nemes 
de  számolni  nem  tudó  szivünk  pillanati  felhevülésének,  vagy  pedig 
annak,  mert  véletlenül  éppen  kedvünk  csosszant  „valamit"  a  közjóért 
cselekednünk,  és  egyúttal  kis  halhatatlansági  repkényt  is  füzöget- 
nünk  halántékaik  körül.  —  Szálljanak  magukba  azok,  kiket  ez  illet, 
s  tagadják  ha  merik.  Engem  pedig,  ha  ez  őket  sértené,  ám  kövezze- 
nek meg  —  hiszen  éppen  arra  illik  nevem  —  és  a  visszahatás  tör- 
vényénél fogva  nekem  tán  több .  hasznot,  mint  kárt  teendenek. 

Minden  munka,  mely  életet  és  mozgást  hoz  a  közönségbe, 
hasznos.  Igaz.  És  ekkép  annak  is  volna  haszna,  nem  tagadhatni 
—  jóllehet  kis  porunkat  egy  kissé  még  nevelné  —  ha,  teszem,  az  idén 

Széchényi.  II.  14 

-     203    - 


Rákos  mezején  oly  gödör  ásatnék,  melyben  elfér  Sz.-Oelli.Tt  hegye, 
1842-ben  az  ismét  betöltetnék,  1843-ban  megint  felnyittatnék,  és  eas 
így  menne,  mint  tengeri  ár  és  apály,  egy  századon  keresztül  évenként 
fel  és  alá;  —  hasznos  volna  ez  nagyon,  nem  tagadhatni,  mert  külö- 
nös, eddigelé  nem  ismert  életet  és  mozgást  hozna  a  közönségbe; 
csakhogy  ily  felette  nagy  gödörásás  és  betöltés,  mint  szinte  minden 
efféle  gödörásási  és  ismét  betöltési  működések  —  és  boldog  Isten ! 
mennyi  van  ilyen  hazánkban  —  többet  kevesebbet,  minden  időnket, 
költségünket  s  a  t.  annyira  kimerítné,  hogy  ily  működés  által  egye- 
nesen nemzeti  sírunkat  ásnók,  és  ekép  ásunk  sírunkon  lassanként, 
habár  tudtunk  nélkül  és  sejdítlcn,  minden  terv  és  összehangzás  nél- 
küli javaslatok,  intézvények  s  a  t.  által  is,  melyek  többet  kevesebbet 
kimerítik  időnket,  csorbítják  tehetségünket  s  a  t,  és  igy  egyenesen 
lehetetlenné  teszik,  hogy  megrakjuk  azon  sarkköveket,  melyek  nélkül 
Mátyás  szobrával  együtt  minden  építményeink  homokra  lesznek 
állítva  örökleg,  és  a  sok  portul,  ha  nem  segit  egy  kissé  a  „képzelet*4, 
ezen  a  chinait  is  csúffá  tevő  magyar  „mákony",  a  sok  honi  portul 
bizony  alig  lesz  látszatjuk. 

Volna  több  időnk,  —  mi  azonban  éppen  nincs,  mert  hazai 
erőmüvünk  szövevényességénél  és  időnknek  általánosan  felette  hely- 
telen elosztásánál  fogva,  s  minthogy  az  idővel  sem  tudunk,  tán 
azért  mert  ingyeni,  s  mintha  soha  el  nem  fogyna,  gazdálkodni  job- 
ban, mint  akármi  egyébbel,  soknak  közülünk,  jóllehet  semmit  sem 
mozdít,  még  sincs  annyi  üres  vagy  inkább  szabad  rendelkezhetésre 
álló  ideje  —  és  ezt  megmutathatni  —  mint  van  például  Brougham- 
nak,  O'Connellnck  vagy  Russelnek  s  a  t.,  noha  ezek,  nem  tagadhatni, 
néha-néha  csak  mozdítanak  valamicskét  elő  ;  volna  több  készpénzünk, 
—  mi  hasonlólag  nincs,  és  mindaddig  nem  is  lesz,  mig  közönségesen 
el  nem  fogjuk  ismerni,  hogy  nem  pénz  a  valódi  kincs,  hanem  az, 
mit  a  pénz  képvisel,  és  ekép  pénzünk  csak  akkor  lehet,  mikor  jól 
irányzott  és  szakadatlan  munka  után  kiállítunk  sokat  s  mindenfélét, 
minek  képét  a  pénz  viselhesse  is ;  volna  több  tehetségünk,  nagyobb 
értelmi  súlyunk,  tágasb  világi  tapasztalásunk,  szárazon  és  röviden : 
volna  több  tóga  ct  sago  clarus  köztünk,  vagy  magyarosan  mondva, 
több  talpra   esett   legény   a   gáton,   több   practicus  ember  mint  latán 

-    210    - 


vagy  magyar  tudós  :  s  nem  mondom,  hogy  akkor  némi  időküntit, 
némi  sorban  nem  levőt,  a  sziv  sugalata  után  vagy  pajzán  negédbül 
nem  volna  szabad  megpendítnünk  és  életbe  emelnünk  olykor-olykor ; 
mert  valamint  az  egészséges  kicsaponghat  néha-néha  egy  kissé  bün- 
tetlen, mivel  egészségi  súlya  egyensúlyban  tartja  őt :  úgy  tehet  az  is 
kár  nélkül  vajmi  sokat,  kinek  ideje,  készpénze,  értelmi  súlya  s  a  t. 
váltig  van,  midőn  a  még  csak  lábadozónak  a  legkisebbre  is  vigyázni 
kell,  és  szintúgy  el  van  tiltva  attul  is  sok,  ki  mindezen  érintett  első- 
séggel felruházva  még  nincs,  de  csak  most  iparkodik  egy  kissé  fel- 
ruházni magát ;  mihezképest,  mert  mi  magyarok  felette  szűkölködünk 
időben,  pénzben,  kiállító  tehetségben  s  a  t.,  ezekkel  felette  „szükkeblü- 
leg"  kell  gazdálkodnunk,  ha  t.  i.  —  és  mindig  e  körül  forog  a  fő 
kérdés  —  valami  kis  ephemer  dics  és  fény  helyett,  mely  egyébiránt 
szinte  nincs  biztosítva,  sőt  alkalmasint  ilyes  sem  lesz  elérve,  valódi 
dicsőségre,  tartós  boldogságra  óhajtjuk  emelni  Hunniát. 

Kisdedóvó-intézet,  felséges  eszme !  És  bár  volnánk  már  azon 
ponton  —  ki  éldelné  azt  inkább  mint  én,  kire  oly  nagy  szám  kis- 
dedet bizott  az  ég  —  hogy  ezen  „vonás"  nemzeti  sakkjátékunkba 
már  illenék  is,  és  minden  viruló  élet  gyümölcsöznék  hazánknak. 
Nagy  Hunyadynak  emlékszobor  —  ki,  közbevetőleg  legyen  mondva, 
ha  most  élne,  százezernyi  tennivalóink  közt,  mint  én  fogom  fel  őt, 
és  Ítéletem  szerint  e  tulajdona  érdemesíti  leginkább  szoborra,  alkal- 
masint egy  garast  sem  adna,  most  midőn  Magyarország  élete  van 
kérdésben,  holt  szoborra ;  és  velem  együtt  tudom  keserűn  megsiratná, 
ha  valami  mást  nem  tenne,  azon  100,000  forintot,  és  még  inkább 
azon  becses  időt,  meg  azon  csábító  tehetséget,  meg  azon  vas-szor 
galmat,  mely  e  pénz  aláíratásához  s  kivált  behajtásához  kívántatott, 
vagy  még  tán  csak  ezután  kivántatandik  meg;  minthogy  ennyi  idő- 
vel, ennyi  lelkesedéssel,  ennyi  szilárd  állhatatossággal  a  nemzet  leg- 
távulabbi  s  legkisebb  ereibe  elterjesztve,  jól  gazdálkodva,  hazánkra 
nézve  sok  hasznost  lehetett  volna  bizonyára,  vagy  lehetne  még 
alkotni;  —  nagy  Hunyadynak  emlékszobor!  Valóban  felemelkedett 
gondolat;  s  kinek  lelke  nem  eped  oly  nemzeti  állás  után,  hol,  mint 
Britanniában,  minden  kitűnő  tehetségnek,  minden  erénynek,  hazáért 
ontott  minden  csepp  vérnelc  jutalmilag   meg  van    maga  emléke,  riieg 

van  nemzeti  elismerése ;  ki  azon  csigafaj,  kinek  ereiben  nem  forogna 
szaporábban  a  vér  Westminster  felszentelt  falai  közt,  hol  annyi  hal- 
hatatlanságnak emel  háládatos  Anglia  emléket ;  ki  azon  növénynedvű 
teremtmény,  ki  irigy  kínnal  nem  éldelné  a  nemzeti  nagyság  üdvér- 
zetét, midőn  minden  lépten  hálás  jutalom-  és  üdvös  példaadásként 
annyi  nagy  emberek  emlékszobrát  mutatja  elő  dicső  Albion,  és 
számtalan  ilyféle  szivemelő  s  utánzásra  gerjesztő  közt  halhatatlan 
Nelson  szobra  alatt  az  abukiri  csata  előestéjén  adott  hadi  parancsát 
olvassa:  „Britannia  mindenkitül  kötelessége  teljesítését  várja".  Nem 
egyebet,  és  már  ki  van  víva  a  diadal.  Oh  felemelkedett  nagyság, 
irigylésre  méltó  nemzeti  állás!  S  mily  kín,  hogy  ez  nálunk  még 
nincs  igy,  s  mennyivel  nagyobb  még  az,  hogy  ez  nálunk  bizonyosan 
soha  de  soha  sem  is  lesz  igy,  ha  még  jókor,  mielőtt  késő  volna  már, 
nem  követünk  más  utat,  mint  a  francziát,  melyre  egy  idő  óta,  kevés 
kivétellel,  annyi  oldalrul  vezettetünk  rendesen  (!).  A  tömlöczök  oksze- 
rinti  elintézése,  és  azoknak  boszulói  barlangokbul  javító-intézetekké 
átvarázslata,  mikép  csak  a  Nemesis  büntesse  a  halandót,  ember 
emberen  azonban  kirekesztóleg  csak  javítson,  és  ha  ezt  teljességgel 
nem  teheti,  őt  egyedül  a  köztársaság  bátorsága  és  példaadás  ked- 
véért sújthassa.  Oh  mily  kebel-melegitő  javaslat!  És  ki  azon  ször- 
nyeteg, ki  nem  sóvárogna  epedő  kebellel  azon  napnak  minél  előbbi 
felviradása  után,  mikor  az  állati  szenvedelmektül  zsarnokolt  ember  a 
legutolsóig  —  mint  farkas  Britanniában  —  ki  volna  irtva  már,  és  a 
méltányosság,  becsület  és  erény  szava  többet  nyomna,  mint  börtön, 
bot,  sőt  halál ;  mily  gyönyörű  lét  volna  az,  mikor  a  mostani  olykor 
még  felette  szükséges  —  egynek  igen  rossztevő,  de  a  soknak  igen 
jótevő  —  huszonöt  helyett,  minden  felebarátunk  kezébe,  kire  az 
ráférne,  inkább  huszonöt-huszonöt  pengő  forintocskát  nyomhatnánk. 
,,Hasznos  ismeretek  terjesztése"  mily  szivet  emelő  ötlet,  miszerint  a 
legszűkebb  körben  született  is,  úgyszólván  meg  lenne  híva,  a  benne 
rejtező  Deus  est  in  ttobis  halhatatlan  szikraját  kiművelni,  és  a  köz- 
álladalom  jólétére  s  dicsőségére  tágítni  lelkét.  Lehet-e  ennél  emberibb, 
nem,  de  lehet-e  ennél  angyalibb  eszme  ? 

Mind  felséges,  nem  tagadhatni;   csakhogy  oly  országban,   hol 
a  nagyok  sincsenek  megóva,    és  e  hiány   miatt  tudja  az  ég,  mi  lesz 

hazánkban  még  sokbul,  s  kivált  „romlásnak  induló  hajdan"  gyö- 
nyörű municipiumainkbul,  hol  —  az  erkölcsi  mocskok  tengerérül 
ezúttal  nem  szólva  —  legszebb  városaink  legszebb  piaczain  annyi 
por,  annyi  sár  van,  meg  annyi  mocsár,  annyi  sivatag  mindenünnen, 
mikép  ha  a  jobbhoz  szokott,  és  kinek  hatalmában  van  odébb  is 
állani  s  mást  választhatni,  meg  nem  szökik,  a  kurta  emberi  létet 
tekintve  —  mert  sokat  sok  ember  soha  meg  nem  szokik  —  igazán 
ritka  tett,  mint  a  lettdolog  mutatja,  valóban  igen  ritka  tett,  mert 
ugyan  merre  vannak  honunk  számtalan  fiai  ?  —  hol  kórház,  dolog- 
ház s  t.  e.  aránylag  alig  van,  bolondház,  lelenczház  s  t.  e.  pedig 
éppen  nincs,  és  hol  egy  igen  nagy  része  a  legbecsületesebb  honi 
lakosoknak  vajmi  szűken  él;  hol  végre  a  legnagyobb  rész  olvasni, 
irni,  számolni,  de  még  csak  betűzni  sem  tud,  és  nagyobb  része  de 
még  egy  talpalatnyi  földet  sem  bir;  hogy  ily  országban,  hol  ez  igy 
van,  és  nincs  máskép,  és  hol  szinte  minden  más  is  körülbelül  ily 
magasságú  lépcsőn  és  ily  kitűnő  szinben  áll,  hogy  ott  egész  országra 
kényszerített  kisdedóvó-intézet;  100,000  pengő  forint  áru  s  porba 
sárba  sülyesztendó  Mátyás-szobor,  amerikai  mintára  állított  ezer  meg 
ezer  nemesi  curiánál  kényelmesb  tömlöcz,  vagy  inkább  „gondoskodó- 
intézet" ;  mezei  gazdaságot,  mathesist,  chemiát,  astronomiát  s  a  t.  a 
nép  minden  osztályiba  terjesztő  egyesületek,  bármily  felségesek  is 
magukban,  napi  renden  levők,  okszerinti  alapkövek,  és  nemzeti 
sakkjátékunkban  kiszámított  terv  utáni  vonások  is  legyenek,  azt 
—  tisztelet,  becsület,  de  igazság  is !  —  mindaddig  el  nem  hiszem,  s 
nem  fogja  elhinni  senki  is,  kinek  honunk  diagnosisa  csak  félig  med- 
dig is  tisztán  áll  szemei  előtt,  mig  kétszer  kettő  négy  marad,  mig  a 
tegnap  nem  esik  a  ma  és  a  ma  a  holnap  után,  mig  végre  a  szülő 
nem  lesz  fiatalabb  a  szülöttnél. 

Nem  is  egyebek  ilyféle  egybehangzás  és  terv  nélküli  erőlködé- 
sek, mint  az  ömledezö  szívnek  egy  kis  hiúsággal  összeházasított  rög- 
tönzései. —  Látnak  egy  meg  nem  óvott  gyermeket;  s  megesik  rajta 
szivük,  és  pillantás  alatt  el  van  határozva  —  s  pedig  nem  útmutató 
nélkül,  mert  hiszen  nagy  Anglia,  melyre  annyian  szeretnek  hivat- 
kozni, áll  ott  példaként  —  hogy  a  mennyire  csak  lehet,  minden  hazai 
erők  kisdedóvó  intézetekre  pontosíttassanak  össze.  Nincs  szegény  ki? 

Ferenczynknek  kenyere;  és  megesik  sok  sziv,  s  hogy  neki  kenyere 
legyen  —  és  egyúttal  nekik  egy  kis  halhatatlanság  is  jusson,  s 
nincs  máskép,  csakhogy  magok  sem  veszik  észre,  mert  a  hiúság 
kísértete,  mint  mondják,  a  legármányosb  —  lám  rögtön  a  Mátyás- 
szobori  eszme  támad  fel  a  magyarnak  egén,  mint  a  legfényesb  nyári 
nap,  és  korántsem  útmutatás  vagy  régibb  nemzetek  kalauzulása  nél- 
kül ;  mert  hiszen  megint  ott  áll  Britannia,  melyre  hivatkozni  s  melyet 
szinte  majmolni  —  és  ily  okoskodási  vágások  vagy  inkább  vágó 
okoskodások  engemet  is  illetnek,  kit  saját  fegyvereivel  Ml  sújtani  — 
melyet  majmolni  mondom  ma  oly  divatos,  ott  áll  nagy  Britannia 
ezernyi  emlékszobraival.  Feltűnik  nekik  némi  tömlöczözöttnek  sápadt 
képe;  megesik  szivük  rajta,  és  rögtön  a  tömlöczök  javítása  kerül 
legelső  sorra,  s  pedig  korántsem  előleges  példa  nélkül ;  mert  hiszen 
megint  ott  áll  Britannia,  sőt  mi  még  több,  mert  tán  távullevőbb, 
belső  szerkezetében  ismeretlenebb,  vagy  mert  respublicai  fényben, 
—  jóllehet  egy  kissé  igen  nagyon  is  bitorlottban  járó  —  Amerika.  — 
Látnak  tudatlanságot  jobbra  balra,  és  ezen  megesik  szivük  —  bár 
valahára  magokon  is  megesnék  egyszer,  s  ezt  ne  felejtenék  —  és  im 
tüstént  születik  a  useful  knowledge  gyermeke,  és  az  sem  a  levegőbül 
kapva,  de  szintúgy  a  régi,  a  tapasztalt  Anglia  vezérlete  alatt. 

És  ez  mind  Anglia,  mind  Amerika  útmutatása  szerint  történik. 
Felséges!  Boldog  Isten,  mily  édes  ámítások  közt  tartod  mindig 
magyar  teremtésedet !  Csakhogy  tán  egyetlen  egy  angolnak  és  egyet- 
len egy  amerikainak  sem  jutna  eszébe,  ki  félig  meddig  belé  van 
avatva  a  nemzeti  kifejlődés  tactikájába,  és  tökéletesen  bele  van 
avatva  a  magyarnak  fejletlen  létébe  is,  mi  kettő  competens  Ítéletre 
egyiránt  szükséges,  egy  ilynek  sem  jutna,  mondom,  eszébe,  ott  kis- 
dedóvó-intézeteket, nemzeti  szobrokat,  kényelmes  tömlöczöket,  useful 
knowledge-tá.Tsa.skgokBLt  javaslani,  tervezni,  és  ilyfélék  által  az  úgyis 
felette  gyér  közerőt  eldiribolni,  elfecsérleni,  hol  a  felnőtteket  s  csak- 
hamar minden  felsőbbség  hegyibe  növőket  korlátozni,  és  kicsapon- 
gásiktul  megóvni  a  hazát,  áll  a  legsürgetőbb  napi  renden;  hol  a 
19-dik  század  botrányára,  800  esztendős  alkotmányán  ülő  vagy 
inkább  alvó  és  egyes  tagjai  után  Ítélve,  olyannyira  elbízott  nép  sza- 
badsági álomkórságának   s   nyavalgó  képzeletének    örök   rabja  csak 

még  sár-utaibul  sem  bir  kigázolni  soha,  s  mint  a  kacsa  úgy  ül, 
mint  daru  úgy  áll  émelygető  mocsáriban  s  undok  por-sivatagin,  s 
mégis  mintha  a  la  Nagy  Sándor,  áttört  volna  már  a  Granicuson, 
nem  ritkán  uúf!  kettépattanásig  felfújja  magát;  hol  a  becsületes 
embereknek  nagy  része  dinnyével  s  máléval  él,  hajót  húz  s  kuncso- 
rog, s  hol  csak  most  kezd  szürkülni  azon  idő  —  s  erre  vigyázzunk  — 
mikor  a  népet,  mint  súlyos  nyavalyábul  az  életre  visszafordulót, 
csak  lassanként  és  a  legkényesb  tapintattal  szabad  nyomorult  miben- 
létével megismertetni. 

Angliának,  Amerikának  példáját  követni  sokban  jó,  igen ;  mert 
valamint  aranynyal  gazdagítá  meg  az  ó-világot  az  új  világrész  felfe- 
dezése, úgy  háramlik  a  szárazföldre  Amerikábul  és  Britanniábul 
aranynál  becsesb  kincs ;  és  ekép  elkerülvén  az  új  világi  aranynyal 
jctt  sok  nyavalyát,  mint  nemkülönben  az  anglomaniával  járó  nem 
ritkái  hóbortosságot,  állítsunk  nálunk  is  nem  egy  kisdedóvó-intézetet, 
nem  egy  nemzeti  emléket,  nem  egy  czélirányos  tömlöczöt,  nem  egy 
„hasznosokat"  terjesztő  társaságot ;  de  ezeket  csak  akkor  tegyük  —  és 
itt  a  dolog  veleje  —  mikor  ott  állunk,  hol  angol  és  amerikai  most 
áll ;  ma  pedig  —  és  ez  a  dolognak  még  inkábbi  veleje  —  azt  tegyük, 
mit  ők  tettek  akkor,  mikor  nemzeti  állásukot  tekintőleg  körülbelül 
oly  lépcsőn  valának  mint  mi  vagyunk  ma,  s  mely  józan  logikájuk- 
nál fogva  oda  is  emelkedtek,  hol  fénylenek  ;  midőn  nem  egy  nép 
lépett  le  a  világi  szinpadrul,  vagy  azon  csak  alárendelt  sőt  egyedül 
szolga  szerepeket  játszik,  s  csak  azért,  mert  vagy  semmi,  vagy 
visszás  logikában  lépett  elő,  s  többet  akart  mintsem  birt,  vagy  éppen 
semmit  sem  akart  és  igy  legkisebbet  sem  birt. 

Nincsenek  mind  ilyesek  nálunk  napirenden  még,  s  fájdalom, 
hogy  nincsenek,  s  még  nagyobb  fájdalom,  hogy  mindaddig  nem  is 
lesznek,  mig  alapjuk  meg  nem  rakatik ;  mihezképest  ma  nem  is 
egyebek,  mint  a  számolni  és  ekép  kormányozni  nem  tudó,  magát 
mindig  ámitó  s  másokat  örökleg  csábító  érzelemnek  kisdedei,  vagy 
néhányaknak  —  és  ez  is  meglehet,  de  én  soha  nem  hihetem  —  a 
nélkül,  hogy  a  sokak  azt  észrevennék,  szép  szavakba  és  szép  kön- 
tösökbe burkolt  ármányterve,  mikép  a  hazai  pyramis  alap  nélkül 
szántszándékkal  felfordítva  rakassék,    és   ennélfogva   nemcsak    azon 

magasságot  el  ne  érhesse  soha,  mely  után  annyi  hű  kebel  szomja- 
doz,  de  még  azon  kicsi  is  hegyünkbe  dűljön,  mi  a  régi  elég  alacsony 
építménybül  fenmaradt,  vagy  újabb  időkben  emelkedett  egy  kissé 
az  Isten-adta,  vagy  ha  úgy  akarjuk,  a  magyar  vér  szerzetté  hazai 
földszínen  fel;  mitül  velem  együtt  viszont,  tudom,  nem  egy  hazai 
kebel  retteg. 

S  e  kettő  közt  nincs  közép,  s  ha  segítség  nem  nyujtatik, 
gát  nem  vettetik  rögtön,  még  mikor  idő  van :  vagy  a  mindennap 
növekedő  álomjárás,  vagy  a  netalán  valahol  lappangó  Macchiavel 
okvetlen  lángba  lobbantja  és  örök  gyászba  sülyeszti  a  hazát. 

Kezdetek  ezek  egyébiránt  mind,  nem  tagadhatni ;  valamint 
nem  tagadhatni  azt  is,  hogy  nagy  sikerük  eddigelé  nem  volt,  hála 
az  ég ;  s  ekép  felette  kicsinységesnek  látszhatik  —  megengedem  —  ily- 
féle  kis  erőlködések  miatt  sok  lármát  ütnöm,  és  a  tágkeblüeket 
maguk-alkotta  mennyországokbul  ily  szükkeblüleg  kizavarnom ;  de 
ábrándozás  ragadósb  mint  mirigy,  a  képzelet  szárnya  kimondhatlan 
sebes,  és  egy  szikra  tűz,  melyet  sok  észre  sem  vesz,  csakhamar,  ha, 
mielőtt  erőre  kap,  nem  fojtatik  el,  mindent  lángba  borít;  igy  forog 
hazánk  léte  is  egy  felette  kényes  tengely  körül. 

Herder,  ezen  az  emberi  eseményekbe  oly  mélyen  beható  ész, 
sülyedésünket  jövendőié ;  és  fogunk  is  sülyedni  okvetlen  —  mert, 
mi  tagadás  benne,  nemzeti  és  alkotmányos  létünk  hajszálon  függ  — 
ha  megmenekedésünk  kimondhatlan  szövevényes,  valóban  a  csudá- 
latossal határos  létét  el  nem  ismerjük,  és  az  önkény  s  anarchia 
közti  oly  szűk  utunkat  csak  egy  kissé  is  elhibázzuk;  mikép  e  köz- 
lemények Virág  Benedektül  kölcsönzött  jelszava  szerint,  bár  mondaná 
el  magának  minden,  és  kivált  a  másokat  vezetni  akaró  honfi  naponta 
sőt  óránként  ezeket : 

„A  magyar  népet  a  világnak  megtartani  és  nemcsak  megtar- 
tani, de  az  emberiség  díszére  nemzetté,  nagy.  erős,  dicső  nemzetté 
emelni,  lehet;  de  ez  a  lehetetlenséggel  határos,  és  egyedül  a  minden 
szenvedelmektül  ment,  és  minden  ábrándnak  s  szivgerjedelemnek 
parancsoló  „hideg  ész"  jelelheti  ki  ennek  útját". 

Egy  hajszálon  függ  az  egész,  drága  honosiak,  egy  elhibázott 
vonás   —   és    minden     helyrehozhatlanul    el    van    veszítve.   —  Ez 

állapotunk  diagnosisa.  De  azért  nem  vagyunk  gyengék,  korántsem 
és  ebben  fekszik  felvirulhatásunk  titka,  hogy  csak  mi  magunk  vághat- 
juk ketté  azon  hajszálat,  melyen  függünk,  semmi  más  erő  nem ;  csak 
mi  magunk  hibázhatjuk  el  a  józan  vonást,  seki  más  nem,  sót  min- 
den elhibázott  vonás,  nemzeti  és  alkotmányos  létünk  elleni  minden 
vágás,  mely  kivülrül  hatna  ránk  —  s  annyira  nőttünk  fel  már  —  csak 
erősítné,  csak  szilárdítná  létünket;  mert  azon  nép,  mely  már  meg- 
ízlelte az  arany  szabadságnak  lelket  emelő  kéjét,  melyben  felébredt 
az  emberi  méltóság  érzete,  s  mely  már  sejteni  kezdi:  mi  nemzeti 
nagyság,  mi  nemzeti  üdv,  az,  habár  csak  egy  maroknyi  volna  is, 
csak  maga  sértheti,  egyedül  saját  kezeivel   gyilkolhatja   meg  magát. 

Minkezeinkben  van  tehát,  vagy  inkább  „azok  kezeiben"  van 
fajtánk  sorsa,  a  magyarnak  egykori  magas  léte,  vagy  csak  kevés  idő 
alatti  elsülyedése,  kik  fénykörüknél,  és  —  hogy  ne  éljek  azon  ellen- 
séges kitétellel,  melylyel  a  főrendüek  büntettetnek  sokak  által  szüle- 
tésükért minden  alkalommal,  s  egy  idő  óta  különös  gonddal  t.  i.  a 
„véletlennel"  —  igen  nagyon  megérdemlett  népszerűségüknél  fogva, 
a  kolompot  viszik  elé,  és  a  lehető  legélesb  fegyverrel  vannak  ellátva. 

És  most  jer  ide  kedves  fiam,  te  éppen  oly  véletlenül  született 
gróf,  mint  véletlenül  született  magyar,  mint  véletlenül  született  szőke- 
haju  és  fekete  szemű !  Véletlenen  függ  hazád  léte,  véletlentül  saját 
sorsod  is  ;  húzz  fiam,  hogy  kissé  közelebbrül  tekinthessük,  az  eddig 
megjelent  Pesti  Hírlapnak  22  száma  közül;  véletlenül   akármelyikét. 

így !  jól  van,  s  nézzük,  melyik  számot  húztad  ?  18-dikat.  Saj- 
nálom, mert  ezzel  akartam  bevégezni  ezúttal  soraimat,  azonban  még 
sem  árt ;  mert  éppen  18-dik  Brumaire-re  emlékeztet,  azon  napra, 
mely  „egy  csapással"  —  és  harmincz  millió  egy  ajkú,  egy  vallású 
test,  közbevetőleg  legyen  mondva,  oly  csapást  tarthat  ki,  mint 
milyen  valami  négy  milliói  jó  ajkú  ugyan,  tisztelet  becsület,  de  sem 
egy  vallású,  sem  egy  nézetű,  sem  egy  irányzatú  testecskét  úgy  csap 
agyon  mint  legyet  —  mely  nap,  mondom,  „egy  csapással"  a  respub- 
lica  helyébe  állítá  —  mert  hiszen  respublica  az  egésznek  csak  függ- 
czimere  volt  —  az  önkényt. 

Széchényi  a  következőkben  a  Pesti  Hirlap  néhány  czikkének 
bonczolgatásával  bizonyítja,  mennyire  igaz  az,  a  mit  e  lapról  mon- 
dott. Majd  párhuzamot  von  a  Pesti  Hirlap  32-dik  számú  vezér- 
czikke  és  a  „Pester  Tagblatt"-ban  G.  T.  betűk  alatt  megjelent  „Xenien" 
ez.  versek  közt.  Mindkettő  támadja  őt.  Széchényit  a  Kossuth  czikke 
azzal  vádolja,  hogy  útját  akarja  állani  a  józan  haladásnak,  „melyet 
kormánybölcsesség  vezet,  kor  szüksége  parancsol,  nemzeti  lelkesedés 
intéz".  Mig  ekép  a  Pesti  Hirlap-ban  mindig  a  „túl"  tűnik  elő  mint 
veres  fonál,  a  „Tagblatf-ban  az  „innen"  bújik  ki  mint  „fekete-sárga 
fonál"  •  a  német  poéta  „gyanúsnak"  találja  a  hazafiak  „hatalmas 
kiabálását".  A  12.  Xénia  igy  szól:  „Vakmerőn  előidézi  a  mélybül  a 
lelkeket  a  merész  bűvész,  de  fékezni  azokat  rendszerint  nem  bir  erővel', 
igy  opponál  gyakran  „némi"  csupa  dologtalan  tinalombul  —  az  ember 
azt  gondolná:  „unalombul"  inkább  verseket  csinál  az  ember  —  és 
aztán  igen  bámul  a  szapora  sikeren.  „VILÁG"  vala  a  jelszó;  ez  azonban 
egyedül  a  napnak  hirdetője;  ne  neheztelj  tehát,  ha  most  éget  és  megper- 
zsel." Igy  hát  mig  Kossuth  azt  mondja:  „Te  indítottad  meg  a  moz- 
gonyt  és  ekép  csak  hajtsd  tovább  is",  addig  a  német  poéta  igy 
szól :  „Kár  volt  vakmerően  világot  gyújtani ;  most  persze  vissza  sze- 
retnők tartani  azt,  de  ahhoz  gyengécskék  vagyunk,  és  ekép  ha  most 
minden  zavarban  megy,  az  egyenesen  csak  a  Te  munkád" ! 

E  kétféle  váddal  szemben  igy  védekezik  Széchényi : 


S  most  alkalmasint  fölöttem  mind  két  részrül  ily  hangú  ítélet- 
nek hallom  hozását :  „Aha !  tehát  a  „juste  műieu"  hőse  az  úr,,  mit 
már  rég  gyanítgatánk ;  jó,  hogy  egy  kissé  felingerlettük,  mikép  egé- 
szen s  tagadhatlanul  kimutatta  tollát,  s  most  legalább  mindegyik 
rész,  a  felső  és  alsó  is  tudja,  hogy  nem  veheti  hasznát  1"  —  Igen, 
alkalmasint  ily  sententiában  pontosuland  össze  a  két  legvastagabb 
színezetű  résznek  irántami  ítélete ;  s  bár  pontosulna  nézete  és  ítélete 
ily  egybehangzólag  oly  tárgyak  körül  is  össze,  melyek  a  hazának 
nagyobb  érdekeit  illetik. 

Az  1832-ik  évi  február  13-án  —  azon  időtájban,  mikor  legelő- 
ször ültük  a  most  épülésnek  indult  budapesti   álló  hid   névnapját  — 

névnapját:  minthogy  születésnapja  jóval  előbbre  esik  —  s  többen 
az  általam  meghívott  ülnökök,  de  nem  táblabírák,  hanem  csak  hid- 
ülnökök  közül  azt  gondolván :  nagyon  érett  szegény  főm  már  a  soha 
meg  nem  érő  Váczra,  igen  nagyon  lekaczagtak,  „mennyit  nem  akarna 
a  szarka"  s  a  t.  —  1832-dik  február  13-kán  meglátogattam  Pesten 
bizonyos  kereskedőt;  okos  és  gazdag  a  fráter,  de  nemzetiség,  nem- 
zeti kifejlés,  nemzeti  dicsőség,  mindannyi  fel  nem  oldható  és  ekép 
hasztalan  hieroglyphok  előtte ;  s  bármikép  buzogtam  is  őt  a  költé- 
szet magasb  körébe  felcsigázni  egy  kissé,  hol  nem  méretik  minden  a 
24  órai  szükségek,  kereskedői  Soll  és  Habén  tabellák,  haszonrőfök 
és  gyümölcsöző  kamatok  czirkalma  szerint,  de  a  halandó  nemesb 
vágyainak  is  olthatja  némileg  szomját;  azonban  hiába,  nem  érté 
nyelvemet,  s  nem  birtam  őt  —  mikép  nemzeti  felébredésünk  tekinte- 
tében az  ő  részvétét  is  megnyerjem,  és  ez  vala  czélom  —  de  csak 
egy  hüvelknyi  magasságú  felemelkedésre  is  számoló  asztalátul,  mely- 
hez leszegezetlnek  látszék.  Másnap,  1832-iki  február  14-kén  megint 
bizonyos  táblabírót  keresek  fel,  ki  viszont  különös  lelkületű,  vajmi  szép 
zománczozatu  teremtés,  csakhogy  ezt  megint  sehogy  sem  valék  képes 
a  költészeti  körbül,  de  csak  egy  pillanatra  is  levonni  a  24  órai  élet- 
unalmak mezejére,  mely  mező  rideg  ugyan,  melyen  azonban,  akár 
tetszik  akár  nem,  keresztül  gázolnod  elkerülhetlenül  kell,  ha  nem 
akarsz  több  lenni,  mint  ember,  mely  vágy  egyébiránt  idelent  mindig 
ellenkezőleg  sikerül,  azaz,  kevesebb,  csak  „fél  ember"  leszesz;  ezt 
pedig  azért  keresem  fel :  venne  egy  kis  részvényt  valami  anyagi 
vállalatomban,  miszerint  egyenlő  lépttel  teste  és  lelke  is  nőne  a  hon- 
nak; de  szintén  hasztalan.  Biz  én  elszalasztani  mind  a  kettőt,  vagy 
inkább  mind  a  kettő  —  egyik  üres  kebellel,  a  másik  üres  kézzel  — 
engem  szalasztott  el.  Minden  haszon  nélkül  azonban  még  sem  per- 
gett le  előttem  e  kis,  jóllehet  mindennapi,  de  rendszerint  még  sem 
mindig  nagy  figyelemre  méltánylott  tapasztalat;  mert  véletlenül,  de 
biztos  kútfóbül  értésemre  jutott  —  s  tudja  Isten  miért;  mert  hiszen 
politiát  nem  tartok,  sőt  ez  tart  inkább  engem,  de  nekem  az  emberek 
felette  sokat  meg  szoktak  súgni  —  hogy  a  felhozott  vagy  jobban 
mondva,  a  fel  sehogy  sem  hozható  kereskedő  sok  tisztelettel  ugyan, 
de  mégis  némi  szánakozással  ilyest  monda   rólam :    mily   gyönyörű 

gróf  volnék  én,  „bár  csak  egy  kissé  practicusabb  volnék,  és  ne  nyár- 
galódznám  annyit  a  levegőben" ;  a  táblabiró  viszont  szinte  sok  tisz- 
telettel, de  mégis  némi  szánakozással  megint  ekép  nyilatkozott  felő- 
lem :  „hiszen  igaz,  igaz,  sokat  fárad  ezen  jó  gróf;  bárcsak  ne  merítnc 
ki  minden  tehetségét  aránylag  oly  alárendelt  anyagi  kifejlések  körül ; 
minthogy  a  szellem  ád  nemzetnek  életet  és  erőt;  oh,  csak  ne  volna 
oly  pénz  után  hajhászó  banquier !" 

S  im  —  legjobb  oldalrul  tekintve,  minden  későbbi,  rendszerint 
kölcsönös  viszontorlásbul  eredett  keserűség  és  indulatosság  keveréke 
nélkül  —  az  innenieknek  úgy,  mint  a  tuliaknak  néhány  fő  vonások- 
kal ábrázolt  rajza.  Az  egyik  azt  mondja :  „hagyjatok  békét  az  enthu- 
siasmussal",  és  a  gumpoldskircheni  kocsmárosként,  mind  ilyféle 
ritornellre  kerül  vissza :  „beszéljünk  egyszer  okosan,  és  együnk 
tehénhúst" ;  a  másik  viszont :  „kíméljetek  meg  ily  anyagival,  hadd 
lakjam  inkább  jól  elvvel  és  ügygyei" ;  midőn  én  a  harmadik,  vagy 
ha  tetszik  a  közép  hasábon  álló  megint,  azt  mondom :  „Ide  a  tehén- 
hussal  —  én  nem  bánom,  ha  ez  bécsi  is;  minthogy  a  bécsi  jobb  a 
pestinél  —  de  ám  ide  a  jó  ügygyei,  a  szeplőtelen  szabadsági  elvvel 
is ;  éljen  bennünk  a  számoló  banquier,  de  azért  a  költő  se  alugyék 
el ;  szóval :  adjuk  meg  —  a  mint  számtalanszor,  s  hol  csak  lehetett, 
pengetem  már  —  a  testnek  úgy  mint  a  léleknek  is,  eledelét" ;  misze- 
rint üljön  nem  ám  számoló  asztalához  mindig,  de  néha  pegasusra 
is  az  érintett  kereskedő ;  a  szép  lelkületű  táblabiró  viszont  tanulja 
elvégre  meg  —  mi  egy  cseppet  sem  fog  ártani,  sőt  elkerülhetlenül 
szükséges  —  a  Soll  és  Habén  kettős  számolási  könyvvitelt,  mihez- 
képest  soha  ne  felejtse  el,  hogy  nálunk  annyi  tekintetben  kettőn  áll 
a  vásár,  és  hogy  az,  kire  nézve  a  „Habén",  kivált  a  gyakorlati  érte- 
lem súlyát  tekintve,  szenvedőleg  mutatkozik,  az  okvetlen  a  „  SoW'-nak, 
mi  magyarul  annyit  tesz  mint  „kell",  szenvedésteli  kelepczéjébe  jut, 
honnét  nincs  kibújás.  S  ki  ezt  nem  érti,  annak  megint  bonyolódott 
helyzetünk  annyi  külön  tekintetek  által  feltételezett  kérdése  oly 
hieroglyph,  mily  hieroglyph  vala  a  felhozott  kereskedőre  nézve,  ha 
úgy  mondhatni:  nemzet-költészeti  nyelvünk. 

Az  emberek  mindenütt  igy  szakadoznak :  prosaiakra  és  poétákra, 
egyik  nem  érti  a  másiknak  nyelvét,  igaz ;  csakhogy  részint  heterogén 

egybeköttetésünknél,  részint  saját  heterogén  létünknél  fogva  —  mert 
nem  egyedül  magyar  lakja  Hunniát  —  ha  valahol,  bizonyosan 
Magyarországban  éri  el  ezen  „elszakadozás",  ezen  „egymást  nem 
érthetés"  legkönnyebben  és  leghihetőbben,  azon  akmét  —  ha  t.  i. 
mind  a  két  színezet,  mig  idő  van,  saját  haszna  sőt  legsürgetőbb 
szüksége  végett  nem  nyitja  fel  szemét,  és  egymás  hajlaminak  viszon- 
lag  engedve,  nem  egyesül  —  mely  akmére,  ha  személyes  hajlamok 
mellett  még  politikai  nézetek  is  feltüzelik,  felszenvedelmezik  a  közön- 
séget, hol  az  egyik  rész  csak  a  sárga-fekete,  a  másik  ellenben  a 
veres  lobogóban,  az  egyik  a  száraz  földön,  a  másik  a  puszta  levegő- 
ben véli  feltalálhatni  üdvét ;  mely  akmére,  mondom,  ha  feltüzelve,  fel- 
szenvedelmezve  lesz  a  közönség :  elvégre  oly  nyomorra,  az  élet  oly 
kinteli  napjaira  mérgesül  minden  társasági  lét,  és  annál  bizonyosab- 
ban honunknak  oly  kevert  léte,  mint  a  házas  élet  körülményei  is 
okvetlen  pokoliakká  válnak,  ha  a  társak  külön  elemüek,  külön  irá- 
nyúak, s  nincs  annyi  felfogás,  nincs  annyi  értelem  bennük :  egymás 
felé  hajlani,  vagy  legalább  egymás  hajiamit  kímélni  s  kellő  tekintet- 
ben tartani. 

S  most  alkalmazzuk  a  mondottakat  azon  kettős,  vagy  inkább 
két  oldalú  gáncsra,  mely  szegény  fejemet  mind  a  sárga-fekete,  mind 
a  veres  zsinórosok  részérül  éri,  ha  t.  i.  a  dolog  könnyebb  fejthetése 
végett  csakugyan  gyenge  személyemet  akarjuk  a  magyar  nemzeti 
felébredés  és  az  ujabb  mozgalmak  egyik  okául  kitűzni. 

G.  T.  a  Xenien  írója,  és  a  vele  egy  zsinóron  levők  azzal 
vádolnak :  „miért  indítám  meg  a  hazai  erőművet ;  miért  irtam  a  Hitelt, 
a  Világot,  Stádiumot  s  a  t. ;  miért  törekedtem  szóval  és  tettel  —  s 
tudja  az  ég  :  éjjel  és  nappal,  mennyire  csak  birta  gyarló  erőm  —  moz- 
gásba hozni  a  magyart ;  miért  nem  hagytam  mind  ezt  a  kormánynak 
át?  Most  borúra  sötétednék  az  ország  s  veszély  fenyegetne  min- 
denünnen, mit  jobbadán  csak  nekem  lehetne  köszönni ;  mert  mind 
az,  mit  ma  olvasunk,  minek  ma  vagyunk  szemtanúi,  csak  az  én 
munkámbul  tükrödzik  ki,  csak  az  én  mondásimnak  viszhangja ; 
minél  fogva,  ha  nem  egyedül  rosszul  fékezett  enthusiasmusnak,  nem 
egyedül  valami  pillanat-sugta  szép  álomnak  következményei  volná- 
nak cselekvéseim,  de  én  mind  azt,  mit  tettem,  terv,  előlegesen  kiszá 

mitott  terv  szerint  cselekszem :  akkor  valóban  minden  jobb  gondol- 
kozásunak  (!)  megérdemleném  gyűlöletét,  megvetését  s  a  t."  Mire 
feleletem  —  mindig  föltéve,  mintha  valósággal  szegény  fejem  lett 
volna  ily  nagy,  vagy  legalább  egyénhez  aránylag  mégis  igen  nagy 
eseményeknek  mozdító  oka :  holott  én  alig  voltam  a  nemzet  csak  egy 
töredékének  is  csak  érzelmi  tolmácsa  is  —  feleletem  ez : 

Mind  azt,  mit  tevék,  egyedül  azért  tevém,  mert  magyar  vagyok. 
Elaljasodásunkat,  szégyenteli  állásunkat,  melyben  „nemzeti  költé- 
szet", egyes  lelkesek  kínos  panaszait  kivéve,  alig  vala  már,  nem 
birta  eltűrni,  habár  oly  sokszor  az  agyagra  sülyedő,  de  néha  jóllehet 
csak  villámként,  mégis  a  legfenségesbhez  is  felemelkedő  lelkem ! 
—  Törjék,  szakadjon  bár  —  gondolám  magamban  —  az  egész,  még 
ez  is  nyereség ;  mert  nemzeti  önfertőztetés  okozta  korcslétnél  minden 
jobb,  még  a  tüsténti  halál  is  százszorta  jobb.  Induljon  tehát  az  egész 
romnak  vagy  újjászületésnek.  —  S  ti  lelkesek,  kik  értitek  e  nyelvet, 
kikben  a  lélek  fenségét  nem  nyoma  még  egészen  el  a  mindennapi 
kenyér  után  fejledező  testi  anyag!  Ugyan  bünhődjék-e  fejem  azért, 
mivel  az  Isten  kezébül  tisztán  született  magyar  létemre  ily  érzelmek- 
tül  hevült  keblem  ?  Én  azonban,  noha  hosszú  évekig  hordtam  —  mint 
már  fentebb  érintem,  hol  úgyis  annyit  annyit  szólék  magamrul, 
hogy  alkalmasint  gáncsnak  teendem  ki  magamat ;  de  én  is  felkiált- 
hatok, s  tán  több  joggal,  mint  sok  más :  „Nem  kegyelmet,  csak 
igazságot  követelek"  —  noha  azonban  hosszú  évekig  hordtam,  mon- 
dom, a  legkínosb  fájdalmakat  keblemben,  kitörni  azokat  mindaddig 
még  sem  engedem,  mig  nem  fénylett  előttem,  és  nem  érzelem  súgta, 
de  értelem  mutatta-ki  reménysugár,  miszerint  felébresztése  honunk- 
nak, ha  némi  kis  koczkáztatással  járna  is,  még  sem  volna  oly  „sze- 
rencsejáték", mint  például  a  veres-  és  feketének  vagy  a  pharaonak 
játéka,  hol  egyedül  a  vak  véletlen  uralkodik,  a  legmélyebb  combi- 
natio  is  csúffá  lesz,  és  hol  elvégre  csak  mindig  egy  —  t.  i.  a  ban- 
quier  —  nyer.  Csak  akkor,  midőn  ily  világban  tűnt  előttem  fel  nem- 
zetünk állása,  vagy  akkorrul  szólva  inkább  „fekvése",  s  tisztán  állott 
előttem  az  is,  hogy  dynastiánknak  soha  nem  volt  valódilag  hasznos 
hive  az,  ki  a  magyarnak  elaltatását,  a  többiekkel  lassankénti  össze- 
olvasztását tanácslá ;  mert  „vedd  el  szabadságát,  gyilkold  meg  benne 

a  nemzetiséget,  s  azt  hiszed  :  megtöréd,  elolvasztád  ?  Igen,  selejtesét ; 
de  nem  a  keleti,  független  rajnak  virágát,  mely  megsemmisülhet 
ugyan,  de  korcs  soha  sem  lesz ;"  —  csak  akkor,  midőn  tisztán  állott 
előttem  mindez,  s  hogy  a  magyarban  van  még  feltámadhatási  erő,  a 
magyar  még  „lehet",  és  ez  bennem  nem  volt  andalgó  szivábrándnak 
csalfa  képe,  de  hidegvérű,  sok  keserű  tapasztaláson  megtört  velőm 
mutatványa :  akkor  nagy  cnthusiasmussal  ugyan,  de  sem  enthusias- 
musbul,  sem  álomjárásban,  hanem,  mennyire  birtam,  előlegesen  kiszá- 
molt terv  szerint,  mennyi  erőt  az  Isten  csak  adott,  megindítni  töre- 
kedem a  honi  erőművet  —  egy  cseppet  sem  tagadom.  De  egy  pilla- 
nattal sem  tevém  ezt  előbb,  mielőtt  ezen  tiszta  ismerethez  nem  jutot- 
tam volna,  valóban  nem ;  mert  noha  szabadsági  bálványzásom,  és 
azon  kimondhatlan  vágy :  nemzetünket  felemelkedve  látni,  sokszor, 
mert  ki  nem  törhete,  csak  a  legnagyobb  közt  fért  epedő  keblembe  : 
azért  még  sem  birta  e  vágy  kettétörni  soha  is  azon  emberi  szent 
kötelességet,  mely  szerint  valamint  felette  nagy  bűn  másokat  vezetni 
akarni  ahhoz  való  hivatás  nélkül:  szintúgy  nem  kis  vétek,  másokat 
erővel  oly  elembe  ragadni  akarni  —  például  a  prosait  a  költésze- 
tibe, és  a  fellengősöket  viszont  a  rideg  élet  mezejére  —  mely  elem 
nem  az  övék,  csak  a  mienk,  és  melyet  ha  megkedveltetni  lehet, 
egyedül  lassanként,  s  egyedül  győző  okok  által  kedveltethetni  meg. 
—  Minden  csepp  véremben  sejtem,  lelkem  legbelsőbb  rejtekiben 
érzem  azonban,  nem,  de  még  a  tiszta  csalhatatlan  számok  is  azt 
mutaták,  hogy  a  fejedelemtül  lefelé  Hunniának  minden  lakosa,  vagy 
emberileg  szólva  —  mert  ugyan  hol  nincs  kivétel  —  a  lehető  leg- 
nagyobb szám  fogna  nyerni,  ha  a  kiképzett  nemzetek  sorába  állna 
a  magyar;  minélfogva  nem  csak  feloldva  érzem  magamat  azon  kínos 
bűvölet  alul,  mely  szerint  oly  sokáig  magamba  fojtám  nemzeti  nagy- 
ság után  sóvárgó  szomjamat,  sőt  azon  kötelességérzet  támadt  bennem 
legélénkebben  fel :  tenni,  mit  Csekély  erőmhez  képest  csak  tehetek, 
hogy  végre  felébredjen  a  magyar. 

És  kérdem :  mióta  mi  újabbak  lépénk  fel  és  a  magyar  nem- 
zetiség dolga  biztosb  lábra  tétetett,  és  az  alkotmány  többszöri  súrló- 
dások alá  került,  szóvai:  mióta  felébredt  a  magyar,  váljon  vesztett-e 
az    egész,  —  az  egész,    mondom,  és  országtudományilag   csak    errül 

íehct  szó,  mert  hogy  egyesek  még  a  lehető  legüdvösb  s  legcsende- 
sebb átmenetelekben  is,  hol  a  közönség  a  legnagyobb  zavar-  és 
sötétségbül  a  legnagyobb  rendre  és  világosságra  tér  át,  legalább 
ideig-óráig  éppen  ne  károsíttassanak,  az  kün  fekszik  a  gyarló  ember 
sőt  tán  még  az  Isten  tehetségén  is,  ki,  mint  legalább  e  földön  látjuk, 
sokszor  megrövidít  az  egésznek  java  végett  egyeseket,  mint  például 
járókelőket  az  utakat  elrontó,  de  a  nagyobb  számnak  üdvös  esők 
által  s  a  t.  —  ugyan  vesztett-e  az  egész  ?  kisebedett-e  Magyarország 
tekintete,  s  mi  ennél  sokkal  több,  „becssúlya" ;  sokkal  több  pedig 
azért,  mert  valamint  egyesnél,  úgy  nemzetnél  is  sokkal  nagyobb 
tekintet  az,  hogy  „ne  legyen  baja",  ha  azt  hiszik  is :  „van  baja", 
mint  ha  ezt  nem  hinnék,  sőt  ellenkezőt  hinnének,  de  „volna  baja". 
Vagy  felléptünk  óta  tán  csorbult  a  közbirodalom  hatalma?  vagy  tán 
a  velünk  egy  honban  lakó  más  fajtájú  nemzetségek  természeti  jogain 
üttetett  seb  ?  vagy  végre :  az  emberiség  közös  jogai  egyesek  nagyobb 
bitorlásai  alá  kerültek-e  azóta?  Én  nem  hiszem;  mert  ha  nem  aka- 
runk azon  édes  költészeti  képekben  elmerülni  —  melyek  azonban 
korántsem  azon  nemzeti  nagyság  költészeti  képei,  melyek  után  én 
sovárgok  —  miszerint  Visegrádnak  felette  szűk  ormain  ült  a  leg- 
nagyobb király,  Mátyás  budai  palotája  volt  a  leghíresb,  kár  hogy 
romjának  egyetlen  egy  —  kissé  tiszteségesb  —  kövére  nem  akadunk, 
Szent  István  volt  a  legbölcsebb  országalapító,  a  magyar  alkotta  a 
legelső  boszorkány-elleni  törvényt,  extra  Hungáriám  non  est  vita  s  a  t. ; 
ha  nem  akarunk  ezen  édes  költészeti  képekben  tökéletesen  elmerülni 
és  némi  minden  vágásbul  „kicsapongóval"  azt  hinni,  hogy  Magyar- 
ország már  vén,  mert  ezer  évig  tudunk  valamit  róla,  és  ekkép  nem 
lehet  belőle  már  semmi ;  ha,  mondom,  mindezen  szép,  csakhogy  rák- 
féle enthusiasmusokat  és  felette  mély  gyakorlati  észbül  forrt  nézete- 
ket nem  osztjuk  és  a  külföldet  is  nem  csak  könyvek  s  mappák  után, 
de  tettleg  ismerjük :  ám  akkor  nehéz  lesz  tagadni,  hogy  csak  újabb 
idők  óta,  s  főkép  mióta  a  Duna  használata  javított  félig-meddig 
honunk  zsák-létén,  kezd  egy  kissé  ismeretesb  lenni  Hunnia,  csak 
azóta  emelkedik  némileg  belbecse,  mióta  a  birtoknak  biztossága  nőtt 
némileg  és  nemsokára  tökéletes  megalapulást  igér ;  s  csak  mióta  az 
„enyim"  és  „tied"  közti  viszony,  s  egyáltalában   minden  kötelék  las- 

sanként  kivétetik  a  patriarchális  nexusnak  noha  nagyon  szépen 
hangzó  s  regékbe  vajmi  szépen  illő,  de  míg  szenvedelem  uralkodik  a 
gyarló  emberen,  még  is  felette  bizonytalan  körébül,  hogy  a  törvények 
ha  nem  is  tökéletes,  de  minden  esetre  biztosb  mezejére  állíttassanak 
a  polgári  élet  minden  viszonyai.  S  váljon  nem  az  újabb  idők  szüle- 
ménye-e az  is,  mikép  a  kormánynak  némi  jelesb  férfiaiban  mintegy 
isteni  ihletés  által  feltámadt  elvégre  azon  mély  felfogási  eszme  is 
—  bár  szaporodnék  számuk  és  növekednék  hatalmuk  —  helyrehozni  a 
régi  hibákat  és  Magyarországot,  az  ausztriai  birodalom  ezen  leg- 
kifejthetőbb  kincsét  örökleg  parlagon  nem  hagyni,  és  ellenkezőleg  a 
közállomány  legvilágosb  érdekeit  mindig  félreértett  régiebbekkel,  sza- 
kadatlanul nem  gázolni  a  magyarnak  éppen  virágán,  azon  részén, 
mely  önálló,  s  mert  az,  s  ekkép  nincs  oka  valamihez  támaszkodni 
vagy  mástul  koldulni  fényt,  egyiránt  hű  nemzetéhez  s  koronás  feje- 
delméhez, melyet  azonban  csak  sajátsága  szerint  használhatni,  vagy 
6ehogy  sem;  mely  isteni  ihletés  egyébiránt:  méltánylani  s  meg- 
becsülni tudni  a  nemzetnek  olvasztaini,  szabadságibul  magát  kivet- 
keztetni nem  engedő  részét,  ha  ezelőtt  nem  szállta  meg  a  kormány 
embereit,  s  most  sem  szállja  tán  meg  mindnyáját,  valóban  nem 
csuda;  mert  volt  hazánknak  mindig  bizonyos  prosai,  se  nemzeti- 
ségre se  alkotmányra  nem  tartó  része,  mely  közvetlen  haszonért, 
anyagi  kéjekért,  némi  kis  álfényért,  minden  nemzeti  zománczábul 
magát  kivetkeztetni  mindig  paratissimus  et  obsequeniissitnus  vala,  S 
most  is  elég  van  ilyes ;  mikép  ha  a  kormány  ki  nem  birta  látni  a 
mindenhez  simulok,  a  legtökéletesb  amalgamizálásra  mindig  készek- 
nek zavart  vegyületébül,  hol  leginkább  magyar  gázolta  a  magyart 
mily  dicső  lehetne  még  a  magyar  „telivér",  ha  nemzeti  kifejtésében 
s  oly  nemes  szabadsági  vágyában  magasb  szempontilag  segíttetnék 
elő  a  nemzet;  ha  ezt  a  kormány  ki  nem  birta  látni  mondom,  és 
ezen  életkérdés  körül  sok  főember  még  ma  is  ingadoz :  ám  tudja  az 
ég,  s  téged  hívlak  bizonyságul  nemzetünk  nemtője,  az  soha  nem 
vala  a  mi  ugyanazon  politicai  hitvallású  eldődink  hibája,  sem  nem 
saját  hibánk.  —  És  azért,  ha  egyet  és  mást,  mit  kifejlésünkre  nézve 
üdvösnek  tartánk,  a  kormány  segítsége  nélkül  kezdénk  meg  és  ipar-- 
kodánk  végbevinni,  az  Isten  és  igazságos  ember    előtt    nem    rosszal 

Széchényi.  II.  15 

-    225    - 


hatja  senki;  minthogy  a  kormánytul  azon  rossz  szag-  és  hitelnek 
következtében,  melyben  előtte,  habár  érdemetlenül,  állánk,  nem 
lehete  sokat  várnunk.  S  váljon  a  honunkban  létező  szláv,  német, 
görög  és  oláh  nemzetségekre  sebet  üténk-e  mi  ujabbak  az  által, 
hogy  miután  ők  anyanyelvük  dolgában  úgyis  olyannyira  biztosítvák 
és  mi  is  szeretnénk  élni,  nem  őket,  de  a  latánt  megtámadva,  a  holt 
helyett  az  élő  —  és  egyedül  csak  Hunniában  élő  —  magyar  nyelv- 
nek vivtuk  ki  a  hivatalos  állást?  A  szláv,  kinek  nemzetiségi  uro- 
dalma  Pétervártul  Ragusáig  terjed  ;  a  német,  ki  Grönlandtul  Brassóig 
függ  szakadatlan  lánczolatban ;  a  görög,  kinek  új  hazája  támad ;  az 
oláh,  kinek  szintén  van  saját  elkülönzött  bölcseje  és  hazája;  oh,  az 
nem  veheti  rossz  néven,  feltéve,  ha  félig-meddig  igazságos,  s  nem 
akar  alattomosan  elnyomni,  mikor  a  legkisebb  nyomás  ellen  oly 
élénken  kikel,  oh,  bizony  nem  veheti  rossz  néven  a  szláv,  német 
görög,  oláh:  ha  a  magyar  is  élni  akar,  és  felébredési  s  életmentési» 
küzdésiben  egyes  tagjai  a  kölcsönös  igazság  s  méltánylat  határin 
néha  túl  törnek ;  mit  azonban  a  meggondoltabb  rész  a  „quod  tibi  non 
vis  fieri"  s  a  t.  törvénye  szerint  soha  nem  hagyott  s  nem  is  hagyand 
helyben.  —  S  kérdem  elvégre :  hazánk  lakosinak  azon  nagy  száma, 
mely  nem  csak  hogy  ki  vala  egészen  zárva  az  emberiség  legszebb 
jogaibul,  de  mintha  úgy  szólván  sokak  által  készakarva  tartatott 
volna  sötét  butaságban,  nem  lépett-e  ki  már  némileg  a  kényuraság 
undok  hatalma  alul;  s  nem  valánk-e  mi  ujabbak  azok,  kik  Hunnia 
minden  lakosinak  barátságos  kezet  nyújtván,  a  hazafiság  szent  köte- 
lékével iparkodánk  körülfűzni  és  egyeztetni  minden  vallást,  minden 
lépcsőzetet?  S  ha  visszatekintünk  ősapáink  sas-röptére,  kiknek  Ber- 
zsenyiként érez  buzogány  rezegett  kezeikben,  és  egyszersmind  a  18-dik 
század  derekán  élt  szoba-idomított  hajporos  magyarnak  nevetséges 
képe  is  feltűnik  élőnkbe,  s  feltűnik  továbbá:  már-már,  hála  az  ég, 
kidűlő  magyarkáink  kártya  közti,  pénz-fecsérlő,  időt  és  nemzetet  ölő 
unalomteli  tengése :  váljon  —  s  legyünk  igazságosak  nemcsak  le-, 
de  felfelé  is  —  nem  úgy  látszik-e,  mintha  a  mai  szerencsésb  szüle- 
tésű ivadék  még  visszaüthetne  ükapáira,  és  a  M.  Theresiai  magyar, 
mikor  a  nemzet  csak  pihent,  nem  jelenik-e  meg,  mintha  egyedül 
dajkája  lett  volna  a  mai  nemzedéknek  ? 

Nem  csak  legkisebb  megbánást  nem  érzek  tehát,  hogy  az 
If'-ntül  rám  bizott  tőkét  fajtám  megmentése  s  felemelkedése  végett, 
mennyire  birtam,  a  lehető  legnagyobb  uzsorára  iparkodám  adni  ki, 
valóban  nem ;  de  áldom  sorsomat,  hogy  körülményeim  kedvezőleg 
fordultak,  s  kötelességem  érzete  bennem,  még  mielőtt  rám  nézve 
késő  lett  volna,  tettleg  is  felébredt,  s  nem  valék  hazámnak  sem 
korcsa,  sem  heréje ;  s  ám,  bár  jöjjek  még  százszor  a  világra  ily 
körülmények  között,  és  ha  éppen  nem  is  mindent  —  mert  ugyan 
mely  halandó  nem  kalandozott  néha  ki  a  józan  útbul  —  de  legfőbb 
vonásokban,  hazámat  s  politikai  hitvallásomat  tekintve,  hazámhoz  és 
magamhoz  változatlanul  hű,  ugyanazt  cselekedendem  mindenkor, 
mit  cselekvém  eddigelé,  s  ezt  ünnepélyesen  nyilatkoztatom ;  midőn 
egyszersmind  kérdezem,  nem  volna-e  nekem  s  a  velem  egynézetüek- 
nek,  nem  volna-e  nekünk,  szintúgy  jogunk  G.  T.-t  a  Xenien  iróját, 
s  kivált  hatalmasb  rokon  keblüeit  szintén  felelet  terhe  alá  vonni,  és 
tőlük  viszont  azt  tudakolni,  váljon  mi  joggal  merészlenek  ők  —  kik- 
nek a  haza  „semmit",  de  éppen  „semmit"  nem  köszönhet,  csak  hogy 
tán  az  ő  makacsságuk  okozza  jobbadán  azon  visszahatási  tulságot, 
melyben,  egyes  makacsokat  még  mindig  a  többségnek  tartván,  a 
Pesti  Hirlap  szerkesztője  és  annyi  más  engedődzik,  s  jobbra  s  balra 
jót  és  rosszat  egyenlően  sújt,  holott  nemzeti  kifejlődésünk  legfőbb 
kérdéseiben  már-már  megnyertük  a  diadalt,  és  ha  ismét  visszalöke- 
tünk, az  nem  egyéb,  mint  a  túlhajtási  visszahatás  szoros  tudományi- 
lag  bekövetkezni  kénytelen  okozatja  —  kérdem,  mi  joggal  merész- 
lenek k  nekünk  szemrehányást  tenni,  ők,  kik  miatt  már  rég  elsü- 
lyedett  volna,  nem,  de  minden  pillanatban  örökre  elsülyedhetne  a 
magyar.  De  e  joggal  élni,  vagy  inkább  időt  hiába  veszteni  nem 
akarok;  mert  ezen  osztálynak  megrögzött  része,  ha  tán  még  akarna 
is  javulni,  nem  javulhat,  minthogy,  mint  mondják,  a  csonttá  vált 
prosát  soha  nem  olvaszthatja  fel  többé  semmi.  Az  egészen  meg  nem 
csontosult-félék  pedig,  kik  fiatal  korukban  teli  valának  poesissal, 
férfi  korukban  viszont  prosátul  csordulnak  fel,  életük  alkonyán 
alkalmasint  "maguk  is  rá  jőnek  —  és  ez  okbul  kár  volna  unalmukra 
válni,  vagy  inkább  vélek  bajlódni  —  hogy  valamint  semmi  ember 
az,  ki  fészkét  becsületesen  elrendelni  nem  törekszik  —  Xenien  Nr.  6. 

15* 

vers  4:  Saját  tűzhelyeik  megalapítói  legjobban  alapítják  meg  a  közbiro- 
dalmat —  úgy,  ha  nem  kevesb,  bizonyosan  nem  is  több,  mint  fél- 
ember megint  az,  ki  mindig  csak  másra  támaszkodván,  soha  saját, 
de  mindig  csak  az  erősbnek  viseli  czimét,  mi  felvisz  ugyan  néha 
felette  magasra,  ha  jó  tapintattal  jár,  de  egyet,  minek  szükségét  fiatal- 
sági  hevében,  ambitioi  ittasságában  sok  nem  érzi  ugyan,  mi  nélkül 
azonban  annál  kínosabbak  az  agg  kornak  napjai,  midőn  elpárolog- 
nak az  illusiok,  egyet  a  legnagyobb  fény,  kincs  és  bókolás  közepette 
még  is  mindig  nélkülez,  t.  i.  az  önmegbecsülhetést  S  hogy  ily  körül- 
mények közt  a  Xenien,  Pia  desideria-k  s  a  t.  irói  és  magasb  társaik 
rám  mindaddig  nem  tarthatnak  számot,  és  velük  soha  semmi  poli. 
tikai  együttmunkálásra  kezet  nem  fogok,  mig  magyar  nemzetünket 
tekintve,  inkább  kevesebb  verseket  faragván,  egy  kissé  költésziebben 
nem  éreznek,  azt  tán  nem  szükség  erősítnem,  minthogy  az,  úgy 
hiszem  a  mondottakbul  eléggé  kiviláglik. 

Ha  azonban,  gyarló  emberi  felfogásom  következtében  mégis 
tévutakba  bonyolódtam  volna,  s  tévutakba  csábítám  a  magyart, 
melyekbül  nem  volna  menekvés,  s  melyeken  ő  ellentállhatlanul  sodor- 
tatnék végveszélybe,  és  e  gyászos  borút  én  idéztem  volna  fel  hazánk 
egére:  ám  akkor  törjék  velőmet  ketté,  érje  nevemet  átok,  legyen 
nevemen  utálat  bélyege,  szél  hordja  el  por  gyanánt  halandó  része- 
met, s  legyen  sorsom  megsemmisülés,  eltűröm.  —  Nem  szomjaztam 
felemelésem,  saját  dicsőségem  után,  e  bűntül  ment  vagyok;  czélom 
őszinte  és  nemes  vala  ;  a  világi  egyetemben  egy  féreg,  egy  észre- 
vehetetlen parány,  mégis  sóvárgott  lelkem  a  legnemesb  felé,  és  ha 
porhüvelyem  elbomlása  után  soha  nem  ébredek  is  fel  többé,  mert 
eléggé  ki  nem  képzett  és  eléggé  ki  nem  tisztult  lelkem  nem  bírhatná 
el  az  örök  égnek  világosságát,  a  megdicsőültek  mennyei  kéjeit:  nem 
ragadhatja  el,  mig  eszmélek,  tőlem  semmi  erő  azon  kéjérzetet,  azon 
öntudatot,  hogy  előttem  is  megnyílt  néha  az  ég,  és  emberi  gyarló - 
ságim  árja  között  honomért  mindig  hűn  dobogott  szivem. 


Az    „innen"    maradók    vádjaival    végezve,    Széchenyi    ismét 
Kossuth   Pesti    Hírlapja   ellen  fordul.  Ha  látja  —  úgymond  —  hogy 

az  erőművet,  azért  mert  fel  van  tüzelve,  már  csak  kettépattanásig 
akarják  peregtetni :  ő  nem  hallgathat.  „Mert  —  igy  folytatja  —  valamint 
bűn  lett  volna,  vagy  legalább  én  annak  tartanám,  ha  politikai  pályán 
éppen  nem,  vagy  más  úton  indulok,  s  én  is  „innen"  maradok;  és 
még  sokkal  nagyobb  bűn,  ha,  mint  sok  más,  én  is  az  igen  is  „túli- 
ban kezdem,  és  onnét  az  igen  is  „innen"-re  estem  volna  át:  szint- 
úgy hinném  magamat  bűnösnek,  s  minden  férfiúi  következetesség  s 
minden  jellem  nélkülinek,  ha  most  a  népszerűség  varázsaiul  elragad- 
tatva, s  egyedül  hiúságomnak  áldozva,  nemcsak  nem  emelném  a 
tapasztalás  intő  szavát,  sőt  honfitársaim  szenvedelmeit  saját  ephemer 
kis  hir-  s  fényem  emelése,  vagy  más  czélok  elérése  végett  használva, 
még  én  vinném  elől  a  mindent  okvetlen  lobba  hozó  érzelmek  és 
szivábrándok  lobogóját;  most,  midőn  nem  vagyunk  már  —  mint  a 
Pesti  Hirlap  szerkesztője  is  felette  bölcsen  észreveszi,  de  azért  még 
sem  követi  —  az  agitationak,  a  feltüzelésnek  stádiumán,  de  az  érzelmi 
körbül  ki,  egyedül  az  értelem  körében  eszközölhetünk  nemzetünkre 
nézve  kettős,  nemzetiség  és  alkotmány  feladatában  kivihető  s  valódi 
jót.  —  És  kérdem,  ha  én  is  engedném  magamat  a  most  felette  kicsi, 
de  vajmi  nagyra  nőhető  cometa  által  sodortatni,  nehogy  egészen 
elveszítsem  népszerűségemet,  mily  felével  aztán,  oh  irgalmas  Isten, 
valóban  ugyan  sok  szépet  lehetne  mivelni  (!!)  —  kérdem,  nem  kellene-e 
minden  jobb  magyarnak,  ha  ezen  mámor  egyszer  megszűnik,  és  én 
de  csak  nem  is  mocczantam  volna,  szánakozással,  sőt  az  utálat  legj 
megvetőbb  érzésével  tőlem  elfordulnia?  minthogy  annak  —  ítéletem 
szerint  —  ki  függeüenül  felszólalt  „felfelé",  annak  elengedhetlen  köte- 
lessége „függetlenül"  szólalni  „lefelé"  is,  ha  kell." 

Széchenyi  tagadja,  hogy  az  a  mit  Kossuth  tesz,  lényegében 
azonos  volna  azzal,  a  mit  ő  maga  indított.  A  ki  ezt  mondja,  csak 
olyan  bölcsességet  mond,  mintha  azt  akarná  mondani,  hogy  mivel 
tgy>  t™,  száz  is  szám,  azért  egyenlő  szám.  De  még  ha  ugyanazt 
akarná  is  Kossuth:  az  ö  működése  egészen  más  hatást  fog  szülni. 
„Ha  valaki  tehát  —  igy  szól  —  azt  mondja :  a  Pesti  Hirlap  szer- 
kesztője és  én  csak  egy  methodust  követünk,  az  körülbelül  ilyeseket 
is  elmondhat  éppen  annyi  logikával :  Mert  igen  hasznos  és  szüksé- 
ges az  indulni  nem  akaró,  vagy  rest  lónak  egy  kis  sarkantyút  adni, 

azért   a  jó   Indulóban  levőt   kétszeresen,   a  kantárt   ragadót    pedig 
háromszorosan  kell  sarkantyúzni." 

Ezek  után  következőkép  folytatja: 


Az  időbül  kifogytam,  s  jobbadán :  mert,  hála  az  ég,  más,  és 
mondhatom  jobb  s  tán  egy  kissé  hasznosb  dolgom  is  van,  mint  szó- 
nokolni s  irkafirkálni  egyedül,  mi  noha  szép  —  ha  t.  i.  szép  —  még 
sem  tett,  s  csak  annyiban  neveli  a  nemzet  szellemi  s  anyagi  kincsét 
s  ekép  hatalmát,  a  mennyiben  hasznos  tettre  gerjeszt,  s  hasztalan  s 
káros  tetteknek  elejét  veszi;  minthogy  szó  és  betű  nem  több  mint 
szerszám,  mely  magában  semmi,  de  csak  alkalmazása  által  válik 
hasznos-  vagy  károssá;  mikép  sokszor  a  legélénkebben  éljenezett 
szónoklat  és  declamatio,  meg  a  legnagyobb  divatú  könyv  sem  ér 
valódilag  annyit,  ha  t.  i.  tettbe  és  életbe  nem  megy  át  haszonhajtó- 
lag,  mint  ér  a  szántóvetőnek  minden  tanú  és  taps  nélküli  csak  egy 
órai  szántása  is. 

Csonka  munkát  vagyok  tehát  kénytelen  benyújtani  a  közön- 
ségnek, valóban  felette  csonkát  és  csak  általánost,  melyet  azonban, 
ha  élek  s  csak  egyetlen  egy  magyar  van  is,  ki  tiszta  szándékomat 
félre  nem  ismeri,  okkal-móddal  folytatandok. 

Mielőtt  berekesztném  azonban  e  soraimat,  nem  mulaszthatom 
cl  itt  még  nemieket  felhozni,  mik  a  mondottakkal  szorosb,  és  részem- 
rül  úgy  szólván  igéreti  összeköttetésben  vannak,  és  mik  propylaeu- 
mokul  szolgáljanak  azon  „miként"-nek,  mely  szerint  én  hiszem  a 
magyarnak  felemelését  lehetőnek,  s  mit  —  mennyire  tehetségem  és 
a  körülmények  engedni  fogják  —  minél  előbb  közitélet  alá  bocsátni 
szándékozom. 

Néhány  évvel  ezelőtt  egy  hires  prókátort  látogaték  meg  Pes- 
ten. Alig  végzettük  magunk  közt  a  tisztelkedési  szóváltást,  bizonyos 
német  könyvet  ad  kezeimbe,  mely  — ha  jól  emlékezem —  körülbelül  e 
czim  alatt:  „Was  ist  einLiberaler?"  mint  valódi  szörnyeteget, gyújtogató- 
nál, rablónál,  anthropophagnál  feketébb  színekkel  festi  a  szerencsétlen 
liberálisokat.  Megtérítésemre  czélzotta  derék  ügyész,  és  —  mert  feketék 
mosásával  igen,  de  szerecsenek  mosásával  nem  szoktam  bajlódni,  s  ekép 

nem  válaszolók  és  csak  mosolylyal  hallgatám  az  antiliberalis  anthropo- 
phag  atrocitásit  —  quasi  re  bene  gesta  azon  tanácscsal  végzé  be  jó 
szándékú,  s  mint  monda,  practicus  szívességét :  Bár  szereznék  inkább 
egy  pár  jövedelmes  házat,  mintsem  hogy  közdolgokban  fáradnék, 
és  én  is  iparkodnám  lenni  „valami"  —  ti.  egy  kis  „hivatali"  — 
minthogy  ez  józanabb  volna,  s  inkább  biztositna  közmegtiszteltetést, 
mint  a  liberalismus  s  a  t.  —  A  jó  öreg  Werböczianus  nem  akarta 
vagy  szenvedelmes  antiliberalismusa  mellett  valósággal  nem  birta 
felfogni,  hogy  a  liberális  nem  olyan  elhatározott  valami,  mint  például 
medve,  melyrül  egyrül  mint  másikrul,  mint  menagerieban  szokás,  el 
lehet  bizonyos  formulare  után  petyegni  hazáját,  szokásait,  ösztöneit, 
s  miként  eszik  mézet,  ha  szert  tehet  rá,  s  miként  nyalja  viszont  tal- 
pát, ha  télen  más  mulatsága  nincs.  S  igy  elérthető,  miért  gyülölé  ő 
annyira  a  liberálist;  mert  ha  a  liberális  valóban  nem  egyéb,  mint 
ugyanazon  egy  kaptafára  vont,  más  birtoka  s  kivált  felesége  után 
sóvárgó,  mindent  helyébül  kimozdító,  minden  bevett  elvet  s  szokást 
lábaival  tapodó,  minden  vallást  becsmérlő,  minden  felsőbbséget 
bemocskoló,  s  tán  itt-ott  néha-néha  okkal  móddal  egy-egy  ezüst 
kalánkát  vigyázatlanságbul  vagy  természeti  ösztönbül  magával  vivő 
izé,  és  nincsen  nemes,  erényteli  liberalismus,  és  ennek  nincsenek 
bizonyos  árnyéklatai,  melyek  körülményektül  s  akaratinktul  föltéte- 
lezvék :  akkor,  tudom,  minden  becsületes  ember  rögtön  hátat  fordít 
minden  liberaíismusnak,  és  túlságig  antiliberalis  leszen.  Ámde  ezen 
szó  „liberális"  éppen  oly  kevéssé  elhatározott  szó,  mint  például  „fa", 
„hal",  sőt  „ember" ;  mihezképest  ha  ki  azt  mondja :  „gyűlölöm  a 
liberálisokat",  az  éppen  oly  józanul  ily  következményeket  is  vonhat, 
mint  például :  „Mert  fenyőfa  nem  alkalmas  fa  szebb  bútorra,  tehát 
egy  fa-nemnek  sem  lehet  e  czélra  venni  hasznát" ;  „Mert  egy  kis 
menyhal  alkalmas  táplálék  a  gyengébb  emésztőnek,  tehát  —  mint- 
hogy hal  csak  hal  —  bizonyosan  egy  kis  harcsa,  sőt  egy  kis  czápa 
sem  lehet  gyomorháborító" ;  „Mert  felette  sok  gyűlöletes  ember 
van  —  minthogy  ember  csak  ember  —  az  emberiségre  új  vízözönt 
kell  előidézni"  ;  „Mert  végkép  a  liberalismus  emberszerető  köntösé- 
ben sok  hypocrita  lappang,  meg  még  több  sok  sült  bolond  jár,  azért  mind 
azokat  is  Auto-da-fé-ra  kell  elitélni,  kik  az  Isten  minden  teremtésével 

őszinte  rokonszenvet  éreznek,  és  kik  emberszeretetet  nem  csak  ajkon 
hordva,  de  tettleg  gyakorolva,  nagyobb  szerencsét  is  birnak  az 
emberiségre  s  hazára  árasztani,  mint  néha-néha  egy  kis  krajczárka 
alamizsnát." 

Meg  kell  határozni  előbb  szorosan,  mi  a  liberalismus,  mi  a 
philosophia;  mert  mindaddig,  mig  ez  nem  történik  —  s  ily  szoros 
elhatározások  nem  léte :  oka  annyi  emberi  nyomornak  —  barát  s 
testvér  meg  nem  szünőleg  fog  egymás  keblében  dúlni. 

És  igy  van  a  profanáit,  nevetségessé  tett  „juste  milieu"-vél  is, 
s  elannyira,  hogy  alig  meri  valaki  magát  a  régi  „médium  tenuere 
beati"  papjának  vallani,  jóllehet  mind  az  „igenis  inneninek"  mind  az 
„igenis  túlinak"  czéliránytalanságát  a  régi  Sangrado  és  Brown 
systemáitul  kezdve  a  politikának  ujabb  szövevényes  pályájáig,  min- 
denben tapasztaljuk. 

De  ugyan  ki  a  „közepes"  ?  —  Ha  az,  ki  100  forinttal  tartozik 
Isten  s  ember  előtt  valakinek,  és  neki  az  ő  képzelte  „juste  milieu" 
szabályai  szerint  50  forintot  ajánl ;  ha  az,  ki  a  rábizott  sajátot  éppen 
e  szabály  következésében,  csak  feliben  őrzi  hiven  meg;  ha  az,  ki 
felebarátját  csak  fél  testtel  rántja  ki  a  tűzbül ;  ha  az,  ki  az  embert 
mint  ember  csak  félig  akarja  emelni  ki  a  lelketlen  portéka  és  állati 
tengés  miségébül  s  a  t,  ha  ilyes  a  „közepes",  ám  akkor  teli  torok- 
kal:  Ki  —  Le  — -  sőt :  Fel  vele ! 

Én  azonban  más  értelemben  veszem  a  „közepest",  és  miután 
nálunk  azt  szokták  „juste  milieu"  hősének  nevezni,  ki  sem  a  kor- 
mány, sem  a  divat  bálványinak  színét  nem  viseli;  minélfogva,  mint 
mondják,  bennük  soha  nem  bízhatni  tökéletesen:  ezúttal  ismét  és 
ismét  kijelelem,  mint  már  többször  tevém,  azon  mezőt,  melyen  a 
kormány  és  haza  közt  én  állok,  és  mely  mezőn  halni  is  remélek, 
és  ha  erőm  tökéletesen  el  nem  hagy  s  idióta  nem  leszek,  minden 
bizonynyal  íogok  is. 

Vért  és  életet  —  vagy,  mert  vérrel  és  életvesztéssel  nem  hasz- 
nálhatni mindenkor,  ámbár  ezekkel  is,  ha  kell  —  de  minden  esetre 
munkát,  megtörhetlen  állhatatosságot,  nappali  verítéket  és  éjjeli 
virasztást  legőszintébben  síromig  azon  kormánynak,  mely  őszintén 
nyújt  kezet  nemzeti  s  alkotmányos  fölemelkedésünkre.  Ha  ezt  azon- 

ban  nem  cselekszi :  oppositio  tagja  vagyok,  de  tisztelő  megbecsülés- 
sel mindig;  mert  dynastiánk  legtöbb  tagját  nem  csak  mint  előkelőt, 
hanem  mint  embert  is  tisztelem;  egy  sem  méltatott  sokra,  egynek 
sem  köszönök  sokat,  egytül  sem  várok  semmit  is ;  és  ekkép  nem 
háladatbul  vagy  valami  kedvezésnek  fejében  szólok  igy,  hanem  mert 
meg  akarom  adni,  mi  Istené,  s  éppen  igy  a  fejedelemtül  lefelé  min- 
den embertársomnak,  ha  nem  is  hízelkedve,  de  szoros  igazság  sze- 
rint, mi  az  övé;  s  mert  nem  hihetem,  hogy  okszerinti,  de  illendő 
ellenzés,  hol  arra  szükség  van,  végkép  ne  vezetné  dynastiánkat  azon 
útra,  mely  rá  nézve  is  a  leghasznosb  és  legdicsőbb  ;  mert  ma  a  fel- 
világosodás idejében,  úgy  hiszem,  nem  csak  határtalanul  dicsőbb,  de 
minden  kétségnélkül  hasznosb  is,  erőtül  pezsgő,  egy  testű,  egy  lelkű 
nemzetet  kormányozni,  mint  uralkodni  elnyomott,  magát  emésztő 
népen.  —  Szintúgy  esküszöm  hűséget  és  ajánlok  fáradhatlan  s  leg- 
őszintébb, s  bármily  alárendelt  együttmunkálást  minden  hazámfiának, 
a  polgári  lét  akármily  alacsony  lépcsőjén  álljon  is,  ki  ész,  tudomány 
és  tapasztalás  jelelte-ki  utón  a  nemzetiség  és  alkotmány  lobogóját 
viszi  elől ;  midőn  erőm  szerint  munkás  leendek  azok  felébresztésében, 
kik  alig  bujának  még  a  tojásbul  ki,  s  jóllehet  felette  egyszerű  viszo- 
nyaikat sem  birják  elrendelni  férfiúilag,  s  házaikban  nem  ők,  de  az 
asszony  és  házi  barát  az  úr,  még  is  már  respublicákat,  s  tudja  az 
ég,  mily  nagyszerű  sikerleteket  terveznek,  és  mint  personificált  indít- 
ványok, erővel  akarják  új  mintába  önteni  a  hont;  pedig  vannak  sok 
ilyféle  jó  lelkek.  Nekem  sem  a  sárga-fekete  lobogó  nem  kell,  de 
ugyan  a  franczia  propaganda  bűze  sem  tetszik ;  és  ily  értelemben 
„közepes"  voltam,  vagyok  és  leszek  is,  habár  a  lehető  legnagyobb 
singularisban  is,  síromig. 

E  közleményben  elébb  ezt  mondám:  „Keblem,  erszényem 
minden  engedményre  tárt,  minden  teherhordásra  nyílt",  s  egy  úttal 
azt  ígérem,  hogy  később  lepleg  nélkül  és  tökéletesen  ki  fognám  tárni, 
mennyire  nyilt  keblem  és  erszényem  kézfogásra,  vállvetésre.  —  Rész- 
letesen errül  azért  nem  szólék  fentebb,  mert  szűk  vala  a  hely;  most 
pedig  azért  nem  szólhatok  részletesen  és  okokkal  támogatva  a  dolog- 
nál, mert  kifogytam  az  időbül.  Elmellőzni  minden  szó  nélkül  azonban 
az  egészet  még  sem  akarom ;  és  azért  addig  is,  mig  ismét  gyakorlati- 

lag  alkalmazva  és  az  életbe  hozva  fogok  okoskodhatni  a  tárgyrul: 
általános  szabályokban  im  ezekkel  ajánlkozom,  némi  föltételek  alatt 
mindazáltal,  melyekrül  később,  vagy  inkább  „máskor". 

Kész  vagyok  aránylagosan  minden  közterhekben  részt  venni. 
S  értsük  egymást;  nem  bizonyos  terhekben  egyedül,  mint  például  a 
házi  pénztár  viselésében,  hanem  kivétel  nélkül  minden  lehető  terhek- 
ben, s  nem  szabad  ajánlkozásként  egyedül,  de  törvényes  kötelességi- 
leg;  s  mi  több,  a  rám  vett  adónak  mire  fordítását  sem  kívánom 
ellenőrözni  mindaddig,  mig  a  főlgár  és  fór  ilyesbül  ki  van  szorítva, 
mert  —  köztünk  maradjon  a  szó  —  egyedül  nem-fizetési  ürügynek 
tartom,  s  nem  egyébnek,  mint  hypocrisisnek  ezen  sokszor  hallott 
szójárást :  „Szívesen  adózom,  ha  felelős  a  ministerium" ;  mi  más  sza- 
vakkal nem  egyéb  ezen  —  egyébiránt  senkit,  ki  csak  egy  kissé  oko- 
sabb, többé  rá  nem  szedhető  —  syllogismusnál :  „A  ministeriumot 
papiroson  tán  igen,  de  gyakorlatilag  feleletteher  alá  nem  vehetjük; 
miután  ilyes  tehát  mai  körülményeink  közt  életbe  nem  fog  lépni :  ám 
pengessük  csak  szép  hanggal,  hogy  édesörömest  mi  is  úgy  visélnők 
a  közterhet,  mint  a  polgár,  mint  a  pór,  mint  a  zsidó,  csak  felelettel 
tartoznék  a  minister,  és  a  liberalitas  nem  csak  legszebb,  de  ugyan 
csak  constitutionalis  szagában  állunk  a  többség  előtt  sat."  Ily  olcsón, 
sőt  „ingyen"  én  legalább  nem  kívánom  megvásárlani  vagy  inkább 
bitorlani  a  liberalitas  szinét;  de  midőn  soha  nem  kívánok  és  nem 
fogok  dolgozni  a  restért,  és  szerzeményemet  mindenki  ellen  erőm 
szerint  védendem,  a  haza  terhét  testvérileg  vagyok  kész  hordani  hazám 
minden  szülöttjével,  és  mindaddig  legkisebb  feleletteher  kívánása  nélkül 
is,  mig  az  ö  adójárul  sem  számolnak.  —  Legyünk  ebben  tökéletesen 
egy  lábra  állítva,  s  azt  hiszem,  semmi  nem  fog  testvéri  s  nemzeti 
egybeolvasztásunkra  sikeresebben  működni .A  hiányok  sok- 
félék, s  még  a  bűnnek,  a  gyalázatnak  is  van  bizonyos  hiúsága,  mit 
sokszor  tapasztalhatni ;  mert  hányszor  nem  halljuk,  mily  fenhangon 
s  mily  megelégedett  büszke  negéddel  emlegeti  sok,  állati  kicsapongá- 
sit  és  elszórt  életét  így  sok  azzal  dicsekszik  —  mi  Magyarországban 
nem  felette  ritka  thema  —  hogy  soha  semmit  közhaszonra  nem  dol- 
gozott, és  soha  semmit  közhaszonra  nem  adózott ;  midőn  inkább 
—  nekem  legalább  úgy  látszik  —  az  lenne  dicsekedési  tárgy,  ha  valaki 

igen  sokat  dolgozik  és  igen  nagy  részt  vesz  a  közterhek  hordásában- 
és  amaz  nem  volna  egyéb,  mint  „fitogatás".  Én  mindenek  felett  gyű- 
lölöm a  herének  szerepét,  s  szivesebben  sülyedek   közteher  alatt    — 

ha    nemzeti,   köz    rokonkeblü   összetartás    nem    birja   kivívni 

magának  az  ellenőrség  jogait .  Ilyes  alkotmányos   fő   elv 

azonban  csak  akkor  léphet  életbe  s  igazi  gyakorlatba,  mikor  nem 
csak  egy  része  a  nemzetnek,  de  A-tul  Z-ig  az  egész  nemzet  követel 
„adó-mire-fordítási  számadást".  És  ám  addig,  mig  tökéletesen  felnem- 
zetesül a  magyar,  kész  vagyok,  mint  mondám,  három  évrül  három 
évre,  t  i.  minden  országgyűlésen  szintúgy  ellenőrség  nélkül  kivetni 
magamra  is  az  adót,  mint  most  vetjük   ki    azt  Magyarország   kivált- 

ságtalan  lakosira . 

Büntető  törvényt  rám,  családomra  és  az  ország  minden  lakó 
sira  egyenlőt  és  szigorút  kívánok.  Ki  állati,  büntettessék  állatilag,  és 
szűnjék  meg  végkép  azon  botránkoztató  különbség,  mely  szerint  éppen 
az  legyeztetik  egyben,  mi  irgalmatlanul  sujtatik  másban;  de  józan 
irányba  hozassék  más  részrül  azon  puhaszivü  ábrándozás  is,  mintha 
ki  lehetne  küszöbölni  közülünk  minden  állati  büntetést,  marul  hol- 
napra, és  mielőtt  köznevelés  kiemelé  legalább  a  nagyobb  részt,  az 
állati  tengés  köreibül. 

A  haza  védelmére  írják  össze  velem  és  fiaimmal  együtt  az 
ország  minden  lakosit  különbség  nélkül,  hadd  húzzunk  sorsot  mind" 
nyájan  sat,  sat,  sat. 

Systemámat,  hogy  t  i.  a  szívnek  országlásban  más  szerepet 
nem  szabad  játszani,  mint  javaslóit,  felbuzdítóit,  és  egyedül  a  hideg 
észt  illeti  a  kormányzás  —  mely  systemát,  jóllehet  régi  mint  a  világ, 
elég  szerénytelenül  „systemámnak"  nevezem ;  de  csak  azért,  mert  a 
sziv  működéseinek  teljes  kirekesztésével  minden  tétova  és  habzás 
nélkül  rendszerezve  azt  soha  sem  nem  olvastam,  sem  nem  hallottam 
más  által  előadva  még  —  e  systemát  is  ez  úttal  terjedelmesben,  és 
alkalmazási  tekintetben  kívántam  volna  szőnyegre  hozni;  de  nem 
győztem,  és  ekkép  ennek  is  később  szándékozom  adni  tökél etesb  fel- 
világosítását. 

Mi  pedig  a  Pesti  Hirlap  czikkeit  s   kivált   vezérczikkeit    illeti : 
hogy  ezeknek  is  sokkal  nagyobb  részét  quasi  re  infecta  kell  ez  úttal 

és  mindig  csak  a  hely  és  idő  szűke,  s  könnyen  s  szaporán  dolgozni 
éppen  nem  tudó  tulajdonomnál  fogva  minden  érintés  nélkül  hagyni, 
különösen  sajnálom ;  sajnálom  pedig  azért,  mert  egy  kissé  több  üres 
idővel  felette  sokat  hozhattam  volna  fel  annak  megmutatására,  mily 
időkünti  és  mostani  nemzeti  diagnosisunkhoz  éppen  nem  illő  modor 
szerint  kezelte  a  Pesti  Hirlap  szerkesztője  közpolgárosodásunk  leg- 
érdekesb  themáit.  Leginkább  sajnálom,  hogy  a  Pesti  Hirlap  9-ik 
számú  vezérczikkébeni  azon  tisztes  öregnek,  ki  mint  mondja,  magyar, 
de  nem  nemes,  valóban  nagyon  pompás,  de  azért  és  tán  éppen  azért 
még  is  felette  nevetséges  declamatiójára  nem  válaszoltathatok  részlete- 
sen ex  asse  akárki  —  nem  bánom  a  legközönségesb  bécsi  alma-  és 
körte-eladónö  —  által,  ki  csak  félig-meddig  bír  gyakorlati  észszel, 
mely  válasznak  csontváza  körülbelül  volna:  Ne  nevettesse  ki  magát, 
s  hagyjon  fel  ily  szivandalgási  felcsordulással,  jó  öreg  úr;  bizony 
mintha  nem  tudná,  s  csak  most  venné  tátott  szájjal  észre,  hogy  a 
nemtelen  nem  bír  Magyarországban  ingatlant;  az  úr  talán  azon 
magyar,  ki  Napóleont  felemelkedési  phasisaiban  csak  a  consulságig 
kisérte,  és  ha  az:  ám  megsúgom  az  úrnak  —  mert  hiszen  már  a 
bécsi  közpiaczon  is  megtudtuk  mindnyájan,  és  ekkép  csuda,  hogy 
ilyes  az  úr  előtt  titok  maradt ;  vagy  tán  csak  csintalanul  dévajkodik  és 
csak  úgy  tetteti  magát,  mintha  nem  tudná  —  hogy  a  legutolsó  ország* 
gyűlés  óta  —  1839/40.  9-ik  t.  ez.  7-dik  §-a  —  mindenki  szerezhet  úrbéri 
ingatlant  Magyarországban,  és  már-már  csak  hajszálon  függ  az  ősi- 
ség, és  bizonyára  nem  sokára  le  is  szakad,  mikor  aztán  szerezhet 
maga  is,  ha  van  pénze,  untig  valót;  és  csak  az  által  erősödhetik 
azon  hajszál,  melyen  függ  az  ősiség,  ismét  erősebb  kötéllé,  ha  túl- 
hajtják a  dolgot  és  jacobinus  sapkát  vonnak  hegyibe ;  minthogy  sok 
olyan  ember  van,  ki  mint  ló,  az  árnyéktul  sőt  mindennapi  eledelétül, 
az  ártatlan  szénáiul  is  megijed.  Ne  lamentáljon  tehát  oly  színházi-  és 
szivszaggatólag,  mint  kérges  fuvattyú,  ne  is  keressen  elavult  adatokat 
a  codexben,  mert  hiszen  az  már  nem  szükséges,  minthogy  a  közös 
haszonnak  argumentuma  már  győzött,  és  kár  azt  gyengébbekkel 
beködözni  s  betömkelegezni ;  de  keressen  inkább  pénzecskét  zsebé- 
ben, és  másokat  felingerlő  praedicatiok  helyett  vásároljon  úrbéri  tel- 
ket s  majd  hamar  allodiumot ;  minthogy  „ingyen"  elosztani  a   hazát 

és  minden  szerzeményt,  a  sült  galambot  váró  tunya,  tudatlan,  hóbor- 
tos s  t.  e.  színezetűek  közt  egyenlőn,  soha  nem  vala  senkinek  is 
szándoka,  azokat  tán  kivéve,  kik 

Azért  szerettem  volna  pedig  ez  életkérdésrül  részletesen  szólni, 
hogy  megczáfolhatlanul  adhassam  elő,  a  „mit  és  miképen  kellene 
tehát  eszközleni"  hosszú  során  mennyire  volna  azon  óvakodás  is 
felette  szükséges,  hogy : 

Oly  tárgyakat,  melyek  köz  kedvezést  nyerének,  s  már-már  ki 
lehet  tűzni  felettük  a  diadali  dandárt,  mert  hasznuk  bizonyos  és  elis- 
mert, a  Corpus  Jurisnak  tömkelegibe  többé  vissza  ne  vigyünk;  s 
pedig  egyedül  azon  egyszerű  okbul,  mivel  a  mostani  században  a 
közhaszon  oly  ok,  melynek  a  többség  nem,  de  csak  egyes  ügyesek 
szegülnek  ellen,  kiknek  hasznuk  nem  a  közhaszon ;  ámde  ha  a  vilá- 
gos oknak  nyilvános  mezejérül  a  Corpus  Jurisnak  éppen  nem  nyil- 
vános mezejére  vitetik  a  kérdés,  mint  például  az  ősiség  dolgában, 
nem  játszatik-e  az  egész  dolog  egyenesen  ily  egyes  ügyesek  kezeibe, 
6  nem  alacsonyul-e  le  a  legtisztább  és  leggyönyörűbb  országkérdés 
egy  szövevényes  prókátori  vitatásra,  minthogy  —  és  e  körül  ne  csal- 
juk magunkat  —  ha  B  talál  idomtalan  könyveinkben  valamire  argu- 
mentumokat, C  fog  ismét  ellen-argumentumokat  találni  bizonyosan, 
és  kész  minden  szövevényivei  és  időveszteségivei  a  tabuiaris  pör,  s 
mig  latóláslan  van  az  elv,  teng  sőt  bukik  az  ügy,  s  rútul  ki  van 
játszva  a  köz  kívánat.  —  Nem  mondom,  hogy  tiszta  elhatárzott  tör- 
vényeinket gyámokul  ne  hozzuk  fel,  s  kivált  ott,  hol  még  győzni 
kell;  korántsem  állítom  ezt,  Isten  mentsert,  sőt  azt  óhajtanám,  bár 
lennének  törvényeink  oly  világosak,  oly  okszerintiek,  és  módosíttatná- 
nak időrül-időre  s  okkal-móddal  nemzetünk  növéséhez  annyira,  hogy 
azoknál  erősebb  gyámokokat  ne  kellene  keresni ;  ámde  elavult  törvé- 
nyeket s  kivált,  ha  azokra  már  nincs  szükség,  és  ekkép  egyedül  egy 
kis  prókátori  tudománynak  fitogatása  végett  előidézni,  nem  csak  a 
most  fentebb  érintett  okbul,  hogy  t.  i.  valami  jó  és  világos  mezőrül 
soha  nem  kell  valamit  rossz  és  ködös  mezőre  vonni,  a  legszerencsét- 
lenebb tactika,  de  legfőkép  azért  is,  mert  ha  mi  magúnk  rázzuk  meg 
a  praescriptiónak  alapját,  mi  emberek  közt  a  stabilitásnak  legerősb 
és  legtöbb  esetben  egyedüli  sarkalatja   —   oly    kevéssé    tökéletes    az 

emberi  lét  —  ám  akkor  igen  sokat  vesztünk,  sőt  Magyarországot  is 
egyenesen  és  rögtön  a  szláv  nemzetségnek  kezére  kell  szolgáltatnunk, 
minthogy  anyaföldünket  sem  bírjuk  más  jognál,  mint  a  praescriptio- 
nak  jogánál  fogva.  Nem  is  menti  meg  és  emeli  fel  hazánkat  e  sze- 
rint, valamint  mást  sem  emel  soha  is  fel,  „ügyészi  ügyesség",  és  elavult 
törvények  kikeresése  s  ügyes  magyarázgatása,  valóban  nem  — ;  ilyes 
nagyobbszerü  sikerére  ennél  több  kell,  s  mi  nem  egyéb,  mint  országtudo- 
mányi magasb  felfogás. 


A  könyv  utolsó  fejezetében  Széchenyi  röviden  összegezi  azo- 
kat, a  miket  szerinte  tenni  kellene :  A  magyarság  terjesztésével  felette 
csínján  haladni,  hanem  inkább  lehető  legsebesebben  kiterjeszteni  az 
alkotmányt  mindenkire  ;  a  magyarság  számára  Budát  és  Pestet  erős 
közfonttá  tenni ;  a  földbirtokost  hitelhez  juttatni,  a  mi  nem  lehetséges 
az  ősiség  eltörlése  nélkül ;  állami  segítséggel  javítani  a  közlekedési 
viszonyokat;  felállítani  a  nemzeti  bankot,  és  a  mi  ezeknél  még  fonto- 
sabb,  javítani  a  köznevelést  és  felébreszteni  a  kötelességérzést,  mely 
„minden  magyart  bajnoki  érzéssel  kössön  hazájához". 

Csonkán,  bevégezetlenül  kell  abbahagynia  könyvét,  melynek 
közzétételétől  sok  barátja  óva  intette,  mert  meg  fogják  miatta  gyanú- 
sítani, félre  fogják  ismerni:  „De  —  úgymond  —  kötelességemnek 
érzem  tenni  mit  teszek,  és  azért  bizony  csak  magam  tanácsa  szerint 
teszek.  —  Adja  az  ég,  mikép  némileg  eltaláltam  vagy  legalább  egészen 
el  nem  hibáztam  legyen  azon  czélt,  melyet  ez  úttal  kitűztem  magam- 
nak, s  mely  nem  egyéb,  mint  elérni  azt :  mikép  kivilágoljék,  hogy  a 
magyar  népnek  ezen  Európában  oly  annyira  elkülönzött  és  elszigetelt 
heterogén  keleti  rajnak  kifejtése  virágzó  nemzetrei  felemelése  oly  felette 
könnyű,  mint  azt  sok  igen  szép  lelkületű  és  meleg  kedélyű  gondolja. 
Ha  kiviláglik  ez,  ám  akkor  tán  óvakodóbban  fog  ezentúl  némi,  ki 
még  maga  lábán  áll,  haladni,  mint  tévé  eddigelé ;  minek  nyeresége 
felette  nagy  leend,  minthogy  a  magyar  politikai  pályán  bizonyos  kár- 
tétel nélkül  valóban  csak  a  lehető  legnagyobb  körülnézéssel  halad- 
hatni; mikép  isten  és  ember  előtt  sokkal  nagyobb  érdem  is  azon 
éppen  nem  haladni,  mind  szívsugalási  andalgások  és  képzeleti  ohan- 
tasmagoriák  után  indulni. 


A  Pesti  Hirlap  szerkesztő j érül  sokan  azt  hiszik :  legjobb  aka- 
rattal sem  tudna  többé  „engesztelő  és  csendes  reformatioi  szellemben 
írni,  oly  annyira  volna  forradalmi  anyaggal  saturálva :  mikép  ez  mái- 
nedv-  s  vérébe  ment  volna  át".  És  ez  könnyen  meglehet.  Én  azon- 
ban nem  tudom,  nem  akarom  hinni.  Miszerint  azon  kéréssel  végzem 
is  be  e  soraimat,  hogy  tépje  bár  személyemet  a  hogy  tetszik  minden 
ceremónia  nélkül,  de  csak  Istenért  ne  használja  nimbusát  és  népsze- 
rűségét Magyarországnak  zavarba  hozására.  —  Még  mindenre  van 
idő,  és  azért  iparkodtam  minél  előbb  lépni  fel ;  de  nem  sokára  többé 
nem  lesz,  mert  mindennek  megvan  bizonyos  pillanata,  mely  ha  leper- 
gett, valamint  örökre  oda  van  erény  s  becsület,  úgy  oda  van  élet  is 
és  minden  remény." 

1842.  NOVEMBER  27-ÉN. 

Tisztelt  gyülekezet!  Valamint  káros,  sőt  nemi  esetekben  valódi 
átok,  ha  társasági  és  emberi  viszonyinkban  összekevertetnek  a  sze- 
repek, szintúgy  burjánozhatik  csak  rossz,  sőt  veszély  oly  intézetekbül. 
melyek  irányaikbul  esnek  s  czéljaikat  vesztik.  Mert  egyedül  tiszta 
fogalmak  alapján  fejlődhetik  ki  az  emberi  jobblét,  s  egyedül  saját 
határaik  közt  szorosan  mozgó  intézvények  érhetik  el  teljes  virágzásu- 
kat. —  Tiszta  fogalmakat  terjeszteni,  zavartakat  pedig  salakjaikbul 
lehetőleg  kitisztítni  szintoly  kötelesség  tehát,  mint  szükséges  minden 
egyes  intézvénynek  szoros  határit  lehető  legnagyobb  szabatossággal 
tűzni  ki,  hahogy  a  közélet  mezején  munkás  részt  venni  bátorkodunk, 
és  több  rosszat  nem  kívánunk  életbe  hozni,  mint  jót,  és  ha  ábránd- 
dal be  nem  érjük,  de  sikert  óhajtunk. 

Legyen  szabad  ez  okbul,  tisztelt  gyülekezet,  előterjesztenem  itt. 
mi  lebegett  én  előttem,  és  mily  czélnak  elérése  után  sóvárgott  én  lel- 
kem, mikor  némi  nagylelkű  eldődinknek  már  rég  megpendített  útmu 
tatása  nyomán,  kedvezőbb  sorsomnál  fogva  nekem  is  jutott  azon  sze- 
rencse •  e  jelen  intézet  felállításához  járulhatni  némileg.  Legyen  sza- 
bad pedig  legfőkép  azért  tárni  itt  fel  most  keblemet  académiánk 
hivatása  fölött  őszintén  és  határozottan,  mert  —  mi  tagadás  benne  — 
veszély,  nagy  veszély  fenyegeti  még  mindig  sőt  növekedőleg  fajtánk 
nyelvét,  s  ez  által  nemzetiségünket,  minél  drágább  kincsünk  ninc^. 
minthogy  csak  ennek  kiemelése,  ennek  művelése  által  léphet  nemzet 
sajátságos  fényében  a  dísznek  fokára,  mely  varázskörön  kunt  tenghet 
ugyan  ember,  sőt  gyarapodhatik  is  hosszú  évek  során  keresztül,  mint 

fiapontai  a  példa,  ámde  csak  az  egy  kissé  lelkesbnek  keble  örökkor 
szomjan  marad,  a  lelkileg  kitűnő  pedig  csak  kínos  epedések  unalmai 
közt  költi  életét.  Itt  azért  ideje,  úgy  hiszem,  hogy  mind  azon  ábránd, 
rosszul  fékzett  keserűség  s  álfelfogásu  vitézség  ellenére,  melylyel  nem 
egy  hazánkfia  buzgólkodik  nemzeti  ügyünk  körül,  kivált  legközelebbi 
időkben,  végre  tisztába  jőjön  :  oly  drága,  de  oly  annyira  kényes  kin- 
cset, mint  nemzetiség,  nemzeti  sajátság,  némi  biztossággal,  és  a  siker 

némi  hihetőségével  mikép  lehessen  őrizni,  mikép  lehessen  ápolni  s 
növeszteni  leginkább,  sőt  kirekesztőleg. 

Midőn  1825-ben  fennálló  académiánk  eszméje  újra  megpendült, 
újra,  mondom,  mert  hiszen,  mint  érintem  —  s  becsület  azoknak,  Idket 
becsület  illet  —  rég  elismerték  hazánknak  némi  messzebbre  látó,  már 
most  elhunyt  hivei,  hogy  nyelvünk  körül  forogna  nemzeti  létünk,  és 
ekkép  ennek  gyámolítása  volna  a  teendők  legaggasztóbbika ;  sokan, 
igen  sokan  nem  birták  felfogni,  a  teendők  oly  hosszú  sorából  mikép 
lehete  épen  egy  tisztán  philologiai  intézetet  szemelni  ki  előlegesen,  s 
körülte  annyi  szorgalmi,  idői  és  pénzi  erőt  úgy  szólván  fecsérleni  el, 
miután,  mint  állíták  :  „Valamint  önámításokban,  úgy  szavakban  is 
untig  gazdag  volna  már  a  bőbeszédű  magyar ;  annyi  másban,  kivált 
a  természettudományok  sokágú  mezején  ellenében  oly  szegény,  oly 
szánakozásra  méltó  szegény,  mikép  inkább  másra,  s  kivált  erre  illett 
volna  emelni  hazafiúi  oltárt  s  áldozatot,  minhogy  a  természettudomá- 
nyok kifejtéséből,  és  polgári  életre  alkalmazásából  háramlik  legtöbb 
műveltség,  tudomány,  és  igy  valódi  erő  a  népekre ;  a  függetlenség- 
nek, közszabadságnak  s  nemzeti  dísznek  pedig  erő  volna  egyedüli, 
valóságos  és  tartós  sarkalata."  —  Mások  megint,  s  tán  legtöbben, 
sejtvén,  vagy  tán  egészen  tisztán  is  érezvén,  mikép  kivételes  körül- 
ményeinknél fogva,  mégis  tán  nyelvünk  biztosítása  volna  mindenek- 
előtt eszközlendő,  átlátták  ugyan,  mikép  nyelvére  kellene  ügyelni  a 
magyarnak  mindenek  előtt,  ha  élni  akar,  és  ekkép  őszintén  tapsoltak, 
hogy  mindenek  előtt  oly  intézetre  pontosítánk  össze  csekély  tehetsé- 
geinket, melynek  közvetlen  befolyása  volna  nyelvünk  ügyére,  és 
ekkép,  habár  közvetett,  mégis  nagy  hatása  nemzetiségünk  kifejtésére ; 
de  abban  nem  láttak  czélirányost,  hogy  intézetünk  nem  annyira  nyel- 
vünk terjesztése,  mint  inkább  annak  —  ha  igy   mondhatni    —    becs- 

emelése  végett  lón  felállítva.  —  „Mit  ér  s  mit  használhat  oly  intézet 
—  igy  okoskodának  megint  ezek,  —  mely  négy  fal  közt,  és  ekkép  a 
világtul  és  közélettül  elszigetelve,  jobbadán  csak  szókat  gyárt,  mon- 
datokat simít,  beszédköröket  illeszt ;  mert  bármily  tökélyre  vigye  is  a 
nyelvet,  nemzetiségünk  'niztosítására  és  feldicsőitésére,  bizony  vajmi 
kis  haszonnal  járuland  mégis,  minthogy  mindaddig,  mig  nyelvünk 
nem  terjed  s  a  palotáktul  kezdve,  a  lakosok  minden  árnyéklatin  és 
szinezetin  keresztül  általjánossá  nem  válik,  mindaddig  segítve  rajtunk 
bizony  nem  lesz ;  nyelvterjesztő  tanodákat  kellett  volna  tehát  inkább 
állítni,  mint  philologiai  tudós  társaságot  alkotni,  tanítókat  képezni 
inkább,  kik  elszélesztve  a  hon  külön  ajkú  népségei  közt  a  magyai 
nyelvet  terjesztek  vala,  mintsem  oly  intézetet  szerkeszteni,  mely  egye- 
dül tudósokat  egyesít,  s  egyedül  szógyártókat  nyugpénzcl." 

Nyomadékos  észrevételek,  nem  tagadhatni,  és  felette  csábítók; 
csábítók  pedig  azért,  mert  Magyarország,  a  mesterség,  művészet,  tudo- 
mány bármily  ágaira  vessük  szemeinket,  valóban  hátra,  felette  hátra 
van,  mi  ugyancsak  kevéssel  ezelőtt  alig  volt  közfigyelem  tárgya,  mosi 
azonban  oly  általjánosan  el  lőn  ismerve,  mikép  többek  közt  nem  egy  kér- 
dezi azt  is  magában,  tán  még  azok  sorát  sem  véve  ki,  kik  az  aca- 
démia  felállításához  járultak,  vagy  azt  legalább  megtapsolták :  valjor, 
nem  lett  volna-e  jobb  s  czélszerübb,  inkább  akármi  olyas  másra,  mi 
a  gyakorlati  életbe  vág,  például  polytechnicum  felállítására  egyesülni, 
mint  annyi  kiállító  erőt  költeni  puszta  philologiai  társaság  megindítá- 
sára, s  kivált,  miután,  főleg  újabb  időkben,  úgy  is  annyira  nőtt  s 
mindegyre  nő  Magyarországban  a  szólási  viszketeg,  mintha  egyedül 
a  nyelv  működése  által  akarna  kibuzogni  a  magyarnak  minden  ener- 
giája, tettre  nem  maradván  semmi.  Mily  eset  nem  ritka  ;  mert  ismeri 
dolog,  hogy  valamint  például  oly  igazgatásnál,  hol  határon  túl  sokai 
ülnek,  sokat  írnak,  annál  kevesebbet  s  felszinesbet  cselekszenek ;  hol 
a  törvénycsinálás  és  egymásra  halmozás  már  kimerítő  nyereségnek 
tartatik,  ott  rendszerint  a  végrehajtás  hiányos;  s  hol  a  képzelő  ere 
gamón  jár,  ott  az  itélő  tehetség  fekszik  rendszerint  porban:  úgy 
szinte  kivétel  nélküli  dolog,  mikép  az,  ki  szóval  erős,  tettben  gyenge 
szokott  lenni ;  vagy  máskép  kitéve  :  ki  minél  többet  szól,  annál  keve- 
sebbet   teszen,  minthogy    áltálján    véve  egy    bizonyos    tehetség   túl- 

csapongó,  felcsigázott  gyakorlata  annyira- kimeríti  a  gyenge  ember 
erejét,  mikép  aztán,  mi  e  kis  erőbül  megmarad,  nem  elégséges  bármi 
egyébre.  Nemzetiségünk  pedig,  ha  épen  nem  is  megyén  hátra,  és 
egészen  nem  is  pangó  —  mi  még  kérdés  —  minden  esetre  oly  bágyad- 
tan, oly  észrevehetlen  léptekkel  halad,  mikép  nem  csuda,  ha  e  tekin- 
tetben megint  szinte  sokak  előtt  az  mutatkozik,  mintha  valóban  oly 
intézvények  érdemlettek  volna  az  academia  fölött  elsőséget,  melyek 
gyorsabban  terjesztek  vala  nyelvünket,  s  e  szerint  ilyesekre  lett  volna 
kötelesség  egyesíteni  azon  erőket,  melyekbül  tudós  társaságunk  támadt. 

Igen  elérthető  ennélfogva,  ha  sok  előtt  nem  nagy  haszoni  hitel- 
ben áll  academiánk,  minthogy,  mondom,  a  cselekvési  tespedésnek 
közepette,  annyi  haszontalan  szóvita,  szófirka  közt,  melyben  fulado- 
zunk,  bizonyára  oly  kitűnő  csábbal  mutatkozik  minden  olyan  intézet, 
mely  gyakorlati  életre,  s  az  általánosságokból  kiemelkedve  egyes 
talpra  esett  specialitásokra  képezné  a  magyart,  mikép  valósággal 
árnyékba  esik  academiánk,  ha  helyébe  például  egy  életbe  vágó  poly- 
technicumot  képzelünk ;  valamint  —  ha  már  nyelvnek  tulajdoníttatik 
az  elsőség  —  oly  intézet  is  sokkal  kecsegtetőbb  szinben  mutatkozik, 
mely  nyelvünket  terjesztené,  hazánknak  legtávolabbi  ereibe  gyorsab- 
Dan  lövelné,  mint  academiánk,  mely  csak  belterjüleg  működik,  és 
ekkép  csak  felette  lassú  léptekkel  s  közvetve  hat  nyelvünk  közönsé- 
gessé tételére. 

Vizsgáljuk  azonban  a  dolgot  egy  kissé  mélyebben.  Mi  annál 
szükséges-b,  mert  valamint  akkor,  midőn  academiánk  szülétek,  nem 
egy,  mást  eszközlő,  félre  vonó  javaslat  gördíttetett  élőnkbe,  s  mi  min- 
den megmutathatás  nélkül  szinte  csak  úgy  győzheténk  azok  nagy 
tömegén,  hogy  t.  i.  mi  sem  mást,  mint  philologiai  társaságot,  sem 
különbet,  mint  belterjüleg  működőt,  állítni  nem  akarunk,  sőt  ajánla- 
tinkat  visszahúzni  vagyunk  inkább  készek  :  úgy  hallik  ma  naponta 
innen  amonnan,  majd  suttonban,  majd  nyilvánosan,  de  növc- 
kedőleg  nem  egy  megbánás,  nem  egy  gáncsolás,  hogy  mégis 
valósággal  csak  jobb  lett  volna  valami  mást  állítni,  mint  nyelvészeti 
társaságot,  vagy  ha  már  ilyesnek,  szinte  mintha  valami  makranczbul 
történt  vala  az  egész,  teljességgel  kellé  születni,  annak  csakugyan 
nem  nyelvünk  kifaragása  s  kireszelése,  hanem  annak  terjesztése  körül 

lett  volna  hasznos  működni,  minek  most  már  áldott  gyümölcseit 
éldelnénk,  holott  az  academia  már  úgy  szólván  divatbul  esett.  Midőn, 
mondom,  most  is  efféle  hallatik,  szükség,  hogy  végre  tisztába  jőjön 
a  dolog,  vagy  legalább  kisérttcssék  meg  annak  tisztába  hozatala,  mert 
ha  ily  nézet  véleménynyé  kezd  alakulni  —  s  mint  látszik,  valósággal 
azzá  kezd  alakulni  —  s  szalmatüz-alkotta  intézetté  aljasul  aca  demiánk 
is,  hacsak  különös  testületi  szellem,  éberség  és  becsület  nem  hatja 
keresztül  minden  tagját,  minthogy  ily  egyeztető,  egymást  felbátorító 
zománcz  nélkül,  vajmi  kevés  ember  oly  szilárd  és  állhatatos  jellemű, 
kivált  honunkban,  hol  a  szapora  beleunás  akármibe  is  oly  közönsé- 
ges jelenet,  az  állhatatosság  viszont  oly  nagy  ritkaság,  hogy  saját 
magára  hagyatva,  a  közvélemény  nyájas  Ítélete  nélkül,  sőt  ellenére  is, 
azon  lelkesedéssel  járjon  el  tisztében,  melynek  híjával  létezhetik  inté- 
zet ugyan  és  több  ideig  fenmaradhat,  de  mintegy  lelkét  vesztve,  veszti 
minden  varázserejét  is,  s  ez  által  azon  hatását,  mely  nélkül,  habáré! 
is  anyagilag,  erkölcsileg  okvetlen  a  holtak  sorába  sülyed. 

Hadd  mutassam  tehát  meg,  hogy  kivételes  állásunknál  fogva, 
sem  egyéb,  sem  máskép  működő  intézet  nem  volt  oly  sürgetőleg  napi 
renden  akkor,  mikor  academiánk  felállíttatok,  mint  épen  académiánk. 
S  ha  ebben  sikerrel  járok  el,  úgy  hiszem,  ismét  közméltánylat  tár- 
gyáva leszen  az;  ha  pedig  ezt  megmutatni  nem  vagyok  képes,  mi 
felette  hihető,  mert  nemcsak  tehetségem  határzott,  de  mai  felcsigázott 
állapotunkban  nem  nagyon  kedveltetik  a  lassabban  érő  gyümölcs,  s 
ekkép  könnyen  gyanússá  tétetik  a  mellette  emelt  szó :  akkor  nem 
igen  sokat  várhatván  a  nagy  közönségtül,  intézetünk  minden  tagját 
ezennel  ünnepélyesen  felszólítom :  legyen  azon  szent  kötelesség  érze- 
tében kettőztetve  éber,  melylyel  minden  tag  tartozik,  kivált  akkor  tes- 
tülete iránt,  mikor  a  közvélemény  künti,  sőt  elleni  kezd  lenni,  s  öltse 
magára  azon  zarándoki  komolyságot,  mely  hivatásának  emlékezetét  ne 
engedje  soha  is  figyelméből  esni,  irtsa  gyökerestül  ki  a  viszálkodás  leg- 
kisebb szálkáját  is  keblébűl,  s  melegüljön  őszinte  kézfogóra,  szilárd  váll- 
vetésre  minden  bajtársával,  mi  nélkül  testület  még  boldog  napokban 
sem  igen  ér  czélt,  annál  kevesebbé,  mikor  borúra,  sőt  zivatarra  kezd 
sötétedni  az  idő ;  ha  pedig  e  feltételeknek  nem  felelhet  meg,  fcagy 
megfelelni  nem  akar  :  lépjen  inkább  ki  s  hagyjon  magunkra.  —  Hcto- 

rogen  szálka  ne  sértse  egylelkü  testületünket,  meri  ki  tudja,  oh  nagy 
isten !  távol  van-e  még  tőlünk  azon  gyászidő,  s  nemzeti  életek  mér- 
téke szerint  nem  borul-e  szaporábban  ránk,  mint  gondolnók,  mikor 
csak  testületünk  fogja  tán  ereklye  gyanánt  vagy  inkább  bágyadtan 
pislogó  lámpaként  őrizni  azon  nyelvet,  melyet  legdrágább  kincsének, 
nemzeti  s  függetlenségi  alapjának  elismert  ugyan  a  magyar,  de  forró 
vérétől  hajtva,  bálványaitól  elszédítve,  nemcsak  őrizni  nem  birta, 
hanem  saját  lábaival  tiporta  el. 

„Valami  gyakorlatira  kellett  volna  egycsítni  erőnket,  olyasra, 
mi  az  életbe  vág,  s  nem  valamire,  minek  legjobb  esetben  is  csak  szó 
és  szó  marad  eredménye."  —  Ugyan  úgy  ?  Ámde  mibül  támad  embe- 
rek közt  legtöbb  zavar  és  ekkép  legtöbb  nyomorúság?  kérdem.  Tán 
abbul,  mert  szívtelenek,  rosszak  ?  Valóban  nem  ;  hanem  legfőkép  azon 
felette  egyszerű  okbul,  mert  nem  értik  egymást.  Száz  eset  közt  tán 
nincs  tíz,  hol  valami  kifejlett  bajnak  alapját  szántszándékos  gazság 
tenné :  félreértés,  ebbül  eredő  szenvedély,  ezt  követő  boszú,  s  innen 
folyó  gyűlölet  és  rosszakarat,  meg  vakság  képzi  szinte  minden  emberi 
nyomornak  sarkalatát,  azaz :  hogy  nem  értik  egymást.  De  ugyan 
miért  nem  értik  egymást  ?  Legfőkép  azért,  mert  az  emberi  nyelv  —  s 
itt  egy  nyelv  sem  érdemel  tökéletes  kivételt  —  oly  kevéssé  kiképzett, 
oly  kevéssé  határzott,  hogy  nem  ritkán  egyetlen  egy  rosszul  definiált 
szó  még  a  legrégibb  jó  barátokat  is  rögtön  heves  és  engesztel  hetién 
ellenségekké  változtatja.  Már  most,  ha  igaz,  mikép  a  köz  jólétnek, 
köz  boldogságnak  elérése  végett  mindenek  előtt  a  zavart  éS  ebbül 
fakadó  nyomort  kellene,  valamint  a  legnagyobb,  úgy  a  legkisebb 
emberi  társaságbul  lehetőleg  kirekeszteni,  és  ennél  nincs  sürgetőbb 
teendő ;  s  ha  továbbá  igaz,  mikép  legtöbb  zavar  és  ezt  kisérő  nyo- 
mor, félreértésekbül  ered,  melyeknek  hibás,  természet  elleni  rendszer 
okvetlen  következése :  akkor,  úgy  látszik,  nincs  nemzet  a  szerencse 
és  előmenet  oly  magas  fokán  még,  mihez  képest  kedvező  körülmé- 
nyei daczára  is  lehetne  valami  józanabbat  eszközölnie,  mint  minde- 
neket félre  téve,  előlegesen  nyelve  javítását  venni  munkába.  S  úgy 
van  ;  mert  valamint  nagyobbszerü  munkát,  mint  például  a  szemeink 
clőtt  épülő  dunai  hidat,  csak  úgy  folytathatni  akadatlanul  és  arány- 
lag könnyű  szerrel,  hn,  bár  látszólag  mily    nagy    költséggel    és    idő- 

vesztéssel  is,  minden  élőmunkák  előlegesen  jól  rendezvék .  szintúgy 
egyedül  csak  előleges,  szorosan  meghatárzott  deflnitiók  következésé- 
ben lehet  nagyobb  szövevényü  fejtegetések-  és  vitatkozásokban,  arány- 
lag könnyen  vagy  csak  átaljában  is,  czélhoz  jutni,  t  i.  az  igazságot 
teljes  világba  helyezni,  s  ekkép  rábeszélni  s  győzni.  Mi  okbul  nem- 
csak látszólag,  de  valósággal  sem  lehet  nemzetnek  sürgetőbb  és  komo- 
lyabb tenni-valója,  mint  nyelvét  lehetőleg  közel  vinni  a  szoros  tudo- 
mányok szabatosságához ;  mert  csak  oly  nyelvvel,  mely  ehhez  leg- 
inkább közelít,  lehet  aránylag  legtöbbet  legszaporábban  saját  érdeke 
körül  felvilágosítni,  a  hatalom  mind  bel-,  mind  külviszonyokra  nézve 
pedig  ott  van,  t.  i.  azon  nemzetnél  van  —  legfőkép  mai  felvilágosult 
időkben,  mikor  egyedül  a  való  győzhet,  minthogy  anyagi  diadal  nem 
győzelem,  hanem  elnyomás  —  hol  a  legnagyobb  számot  legszaporáb- 
ban lehet  saját  érdeke  körül  összepontosítni.  Mit  aránylag  könnyen 
egyedül  kiképzett  nyelvvel  eszközölhetni ;  és  ekkép  ennyi  és  nem 
kevesebb  felsőséget  rejt  kiművelt  nyelv  magában.  Minélfogva  nem  is, 
lehetne  most  a  szabadabb  vitatkozás  századában,  egyes  nemzetekre, 
úgy  mint  a  köz  emberiségre  nézve  bármi  érdekesb,  mint  oly  nyelv- 
nek szerkesztése,  mely,  valamint  a  stenographia  bizonyosan  tökéle- 
tesb  a  közönséges  írásnál,  jóllehet  még  a  stenographia  is  oly  felette 
nagy  javításra  kepes,  úgy  haladná  túl  mai  nyelveinket  mind  rövid- 
ségben, mind  szabatosságban  ;  minek  kivihetősége  egyébiránt  épen 
nem  ütközik  a  lehetőség  szabályival  össze,  és  az  emberiség  kifejtése 
nem  egy  előfutójának  agyán  villant  már  keresztül,  kikről  azt  szoktak 
mondani:  megelőzte  nemzedékét. 

Habár  egyedül  előmeneteli  és  hatalom  nővesztői  szerként  vcsz- 
szük  is  az  emberi  nyelvet,  az  előadottakbul,  azt  hiszem,  elég  világos 
—  s  tán  ebben  mindenki  megegyez  —  hogy,  ha  nem  legelső  helyet 
foglal  is  annak  kiképzése  a  nemzetek  előmeneteli  lépcsőzetén,  leg- 
alább a  lehető  legfontosabb  ügyek  közé  tartozik  még  oly  nemzeteknél 
is,  melyek  az  önfertőztetés  és  elkorcsosulás  undok  bűnétől  menten, 
saját  tisztaságukban  emelhetik  fejüket  az  egek  felé. 

De  ha  ez  áll,  és  a  nyelv  kiképzése  minden  nemzetnél  a  lehelő 
legfontosabb  ügyek  közé  való,  bármily  szilárdul  és  bármily  szüzes- 
ségi fényben  álljon  is  ott  nemzetiség  és  nyelv:  ugyan  legyünk  őszin- 

tckymikép  és  mily  színben  mutatkozik  nálunk  magyaroknál,  ezen 
ügynek  sürgetős  aggasztó  léte  még?  kérdem;  nem  éppen  oly  tanta- 
lusi  kínok  közt-e,  mint  szélvészszel  küzdőnek  a  révpart,  a  határtalan 
sivatagban  eltévedtnek  menedék,  börtönben  sóvárgónak  a  megszaba- 
dulás, a  végvonaglásban  fuldoklónak  levegő  ;  és  mind  ezeknél  több, 
sokkal  több,  becsületvesztettnek  a  becsület  visszanyerése  ?  És  ugyan, 
tisztelt  gyülekezet!  nem  ily  aggasztó  színekben  mutatkozik-e  minden 
elfogulatlan  előtt  nyelvünk  és  ezzel  oly  szorosan  egybefüggő  nemzt- 
iségünk  ügye  még  mai  időkben  is  ?  Mert  mi  tagadás  benne,  nem 
világlik-e  még  most  is  oly  gyengén  és  oly  bágyadtan  köztünk  azon 
nemzeti  életszikra,  mely  kevés  kivétellel  nem  sokkal  ezelőtt  egyedül 
szalma  födelek  alatt  pislogott,  vagy  kirekesztőleg  a  tudományok  szűk 
körére  szorítkozék,  vagy  csupán  mintegy  kivételként  közhelyeken 
időszaki  alkalmaknál  lobbant  fel,  és  innen  is  egy  darabig  egészen  ki 
vala  tiltva  már  ?  Ámde,  ha  az  egy  kissé  előrelátóbb  még  ma  is  remei: 
nyelvünk  és  nemzetiségünk  sorsa  fölött,  mikor  törvény  védi  azt,  és 
nem  egy  magyar  nézett  az  elkorcsosulás  és  önfertőztetés  tükrébe 
már,  s  maga  magán  eliszonyodva,  buzgólkodik  minden  módon  helyre- 
hozni vagy  legalább  felejtetni  eldődei  bűneit;  ha  még  mai  időkben 
is  remeg  az  előrelátóbb,  legdrágább  kincsünk  fölött,  melylyel  mindent 
elérhet  a  magyar,  nélküle  pedig  semmit;  ugyan  kérdem,  tizenhét 
évvel  ezelőtt  lehetett  volna-e  ezer  bajaink  közt  aránylag  oly  kis  tehet- 
séggel akármi  czélirányosbat  is  eszközölni,  mint  hazánk  elhunyt,  de 
a  messze  távolba  néző  híveinek  útmutatását  követve,  csekély  erőnket 
is  előlegesen  nyelvünk  védelme  körül  pontosítni  némileg  össze ;  tizen- 
hét évvel  ezelőtt,  mikor  az  1823-ki  gyászos  esetektől  felrázatva,  aggasz- 
tólag  kétes  jövendő  borult  honunkra;  mikor  nyelvünk  törvényesítése 
messze  háttérben  azon  merész  remények  képében  mutatkozék  előttünk 
még,  melyek  megvalósítása  körül  kétségbe  esve,  nem  egy  hű  kedély 
törött  meg,  s  nem  egy  lett  volna  annak  életbe  léptét  sziv vérével  meg- 
vásárlani  kész,  de  elesvén,  mielőtt  ismét  élet  felé  fordulna  a  magyar, 
vigasztalatlan  lehelé  ki  jobb  sorsra  méltó  lelkét;  mikor,  mint  az  iro- 
dalom mezején,  úgy  a  társasági  viszonyok  közt,  ha  nem  is  fertőzte- 
tek a  magyar  nyelv,  a  magyar  nemzetiség  az  aljasság  bélyegével 
többé  —  és  pedig  ennyire  hagyták  eldődink  sülyedni  létünk  és  becs  ü- 

létünk  ezen  drága  és  oly  annyira  nemes  zálogát!  —  oly  divat  kiint 
vala  mégis  a  honi  hang,  és  még  mindig  oly  heterogén  elem  kikép 
zettebb  köreinkben  a  magyarság  —  óh  hozzuk  csak  emlékezetünkbi 
e  kínos  napokat,  —  hogy  alig  ismerhetett  csak  hazájára  is,  és  rend 
szerint  a  távol  idegenben  volt  kénytelen  vélni  magát  a  lelkesb,  anya 
földének  közepette,  s  ha  ráismert  is  őt  szülte  földére  néha,  min 
koszorús  lantosunk  magyar  költője,  ki  szavakba  foglalá  minden  hí 
magyarnak  őszinte  érzelmit:  egyedül  saját  néma  kcserviben  lelhet  ír 
cs  vigasztalást. 

Cselekvési  logikánkat,  mint  sok  másban,  úgy  ebben  is,  sokar 
fel  nem  foghatják,  és  azért  rendszerint  különösöknek,  visszásoknafc 
tartják  lépteinket.  De  ily  körülmények  közt  —  melyekről  azonbar 
csak  az  Ítélhet  mélíánynyal,  ki  előtt  nemzeti  sajátság,  nemzeti  egész- 
ség, nem  puszta  hang,  s  ki  önámítás  nélkül  fel  birta  fogni,  rothadás- 
nak  mennyire  indult  legyen  vérünk  már  —  ily  körülmények  közt 
nem  lehete,  óh  bizony  nem  lehete  sokat  tétovázni,  de  rögtön  páran- 
csolólag  mutatkozott  előttünk  —  és  ehhez  nem  kivántaték  sem  külö- 
nös ész,  sem  felette  nagy  közgazdasági  kiképzettség,  hanem  egyedül 
hűség  —  mikép  csekély  tehetségünkkel  nekünk  is  okvetlen  nyelvünk 
megmentéséhez  kellé  járulnunk  mindenek  előtt,  minthogy  a  becsület- 
nek tisztába  hozatala  mindenek  elibe,  és  igy  még  a  mindennapi 
kenyér  elibe  is  való  ;  korcsosulásnak  induló  nép  pedig  —  főkép,  ha 
ennek  tudatában  él,  és  még  sem  vesz  magán  erőt  —  becsületet,  ha 
saját  nyavalygó  álmaiban  nem,  bizony,  sehol  sem  lel  a  világon 
egyebütt. 

Felüdülési  nagy  kérdésünket  tekintve  nemcsak  ferde  logika  után 
nem  indultunk  tehát,  de  kirckesztőleg  azon  egyedüli  szerint,  melyet 
valamint  becsület,  úgy  saját  nemzeti  fentartás,  és  ekkép  a  legszentebb 
kötelességérzet  jelölt  ki.  Egészséges  nemzet  nem  kénytelen  efféle 
álszinben  mutatkozó  lépcsőzet  után  járni;  kiléphet  az  legott,  a  művelt- 
ség bármily  fokán  álljon,  egyenesen  a  cselekvés  mezejére,  anyavaly- 
gónak  azonban  egészség  kell  előbb,  a  némának  szó,  mielőtt  neki 
józan,  neki  szabad  volna,  egészséges  népek  lépcsőzetit  követni  min* 
denben.  S  im  ez  kulcsa  —  mert  hiszen  nemzetiség  dolgában  még 
most  is  távol  vagyunk  a  teljes  cu,ószségtől,  sőt  nagyobb    mozgahnalc 

köze  állítva,  még  tán  veszélyesb  állapotban  mint  ezelőtt  —  miért 
kever  oly  és  kivált  a  lelkesb  magyar  bármibe  is  annyi  nemzeti  fel- 
lengzést,  miszerint  őt  mind  azok,  kik  állásának  titkaiba  nem  hátának 
—  s  ugyan  magyaron  kivül,  de  még  született  magyarokat  is  ide  értve, 
hány  van,  ki  erre  elég  időt  s  fáradságot  szentelt,  vagy  kinek  erre  elég 
tág  lelke  volna  —  oly  ábrándteli  lénynek  tartják,  kivel  teljes  lehetet- 
len a  gyakorlati  élet  bármily  kérdését  is,  minden  utbólvágás  és  mel- 
lékes tekintet  nélkül,  egyszerűen  fontolóra  venni  és  oldani  fel.  Ámde, 
ki  sokáig  élt  becsület  nélkül,  és  azt  visszanyerni  kezdi,  részint  vissza- 
nyerte már,  az  százszorta  féltékenyebb  kincse  körül,  mint  az,  ki  ily 
erkölcsi  agónia  közt  soha  nem  élt.  Nem  ritkán  házsártos  lesz  ez  okból 
az,  és  a  megbántásnak  de  csak  árnyékát  is  véresen  megbőszülni  haj- 
landó, ki  azelőtt  igen  is  hanyag  vala  e  kincse  körül.  —  Szintigyvan 
a  magyar,  nyelvével,  nemzetiségével.  Hol  más  nemzet  egyedül  loyalis 
versenygést  lát,  ott  közüle  legtöbb,  kivált  most,  midőn  egy  idő  óta 
minden  szenvedelmek  úgy  szólván  elvileg  és  rendszeresen  felkorbá- 
csoltatnak, elnyomást,  útbanállást,  tűrhetlen  sérelmet  gondol  észreve- 
hetni. Midőn  más  nemzet  —  jó  egészségű  emberként,  ki  sem  öltöze- 
tére, sem  eledelére  nézve  túlgonddal  nincs  —  egyedül  a  dolog  jósága 
után  hajol,  nem  igen  aggódván,  mily  oldalról  s  mi  formákban  jő  az : 
addig  a  magyar  mindent,  a  legnagyobbat  úgy,  mint  a  legkisebbet, 
magyar  köntösbe  akar  ölteni,  és  mi  nem  ebben  jelenik  meg,  már  gyanús 
előtte.  Mig  más  nemzetü,  imáiban  az  egek  uránál  gazdagságért,  hata- 
lomért, vagy  erényért  és  bölcseségért  esdeklik,  hadd  áraszsza  a  mc nny 
ezeket  fajtája  fölött  el,  azalatt  nem  egy  buzgó  magyar  térdre  esve 
azért  sóvárog  az  egek  felé,  bárcsak  a  magyar  nyelv  válnék  altalja - 
nossá ;  és  annyira  megy,  tisztelt  gyülekezet,  e  féltékenység,  mikép 
még  testületünkben  is  —  és  nem  hiszem,  hogy  csalódnám  —  tán  ;i 
nagyobb  rész  tisztán  fel  nem  fogva  az  emberi  szózat  legdicsőbb  eze!- 
;ját:  lelkünk  legmélyebb  érzelmit  lehető  legvilágosban  tárhatniki, 
épen  oly  mértékben  örül  az  új,  habár  homályosabb  kitételnek,  legye  a 
csak  magyar,  mint  a  legvilágosbtul  kész  megtagadni  a  honosítást, 
ha  idegen.  —  Ennyire  emeli  tán  legtöbb  tagtársunk  nyelvünknek 
nemzetiségünk  kifejlésévcl  egybefüggő  szeplőtlenségét  annak  gazda 
gulása  fölé,  ennyivel  magasbra  a  szüzesség  rideg  ideálját  mind  azon 

bót>cgii6I,   gazdagságnál    és  ebbül   folyó    uralkodói  hatalomnál,  melv 

Minerva  minden  lelki  tehetségének  tárt  agyábul  háramlanék  ránk. 

És  szintigy  emeli  a  lelkesb  magyar  megint  a    magyarság   kül- 

szinét  is  nem  ritkán  magasbra,  mint    a    dolgok    velejét,    ha   idomuk 
nem  magyar. 

De  ugyan  mit  mutatnak  és  minek  jelei  mind  ezek  ?  Tán  aggasztó 
symptomák,  láznak  kitörései,  mikor  hagymázra  hevül  a  velő  s  min- 
den eszméket  összekever,  vagy  tán  a  végvonaglás  kapkodásai  már  ? 
Korántsem ;  sőt  épen  ellenkezőleg  nemzeti  életerőnknek  kezességei,  hogy 
t.  i.  vérünk  jobb  része  a  megsemmisüléstől  visszaborzadva,  nem  csak 
mindazon  öldöklő  méreg  ellen,  melyet  nemzeti  testünk  magába  szítt. 
küzdeni  elég  fogékony,  hanem  az  élet  egy  javát,  egy  kéjét  sem  haj- 
tandó félelembül  magába  venni,  ha  nem  viseli  a  honi  szint,  csakhogy 
idegen  elemektül  még  inkább  elszédítve,  minden  nemzeti  sajátságibu! 
kivetkezve,  ne  dűljön  örök  enyészetbe.  Nemcsak  nem  érdemel  e  fél- 
tékenység ennélfogva  gúnyt  vagy  éppen  szánakodást,  melylyel  még 
született  magyarok  részéről  is  —  óh  szégyenteli  vakság !  —  oly  sok- 
szor érintetik ;  sőt  még  csak  tévedésnek  sem  lehet  nevezni  azt ;  mint- 
hogy egyedül  nemzeti  hűségben  veszi  eredetét,  azon  szent  hazafiúi 
lelkesedésben,  mely  ha  nem  is  erény,  mint  sokan  állítják,  hanem 
egyedül  csalódás,  mégis  a  legszebb  erényeknek  senkitől  soha  kérdésbe 
nem  vett  alapja,  és  az  emberi  ábrándoknak  habár  nem  leghasznosbja 
is,  minden  esetre  legnemesebbike,  s  melynek  legalább  mi  magyarok 
köszönhetjük,  ha  eddigelé  minden  jellem  nélküli  szolga  gyarmattá 
nem  sülyedtünk.  —  Üdv  nektek  s  áldás  rátok  ez  okbul  ti  hivek,  kik  ily 
érzelmektül,  ily  lelkesedéstül  hevítve,  hű  kebellel  őrködétek  nemzeti 
létünk  fölött,  mikor  az  már  hajszálon  függött.  Titeket  illet  a  legdi- 
csőbb  polgári  koszorú ;  mert  ha  vajmi  derék  tett  is  sikeresen  szembe 
szállni  a  halállal,  vagy  ennek  karjaibul  kiragadni  embertársát,  meny- 
nyivel derekabb  még  a  végveszély  óráiban  egy  egész  népet  megsem- 
misüléstől óvni  meg.  Igen,  titeket  illet  az  örök  dicsőség,  midőn  mi 
ujabbakra,  kik  legnagyobb  veszélyeitül  megmentve  vettük  át  nemze- 
tiségünk ügyét,  s  kikre  hasonlíthatlanul  kedvezőbben  fordultak  az 
idők,  azon  szent  kötelesség  szállott:  meg  nem  rontani  otromba  kéz- 
zel, sőt  mint  szemünk  fényét,  mint  lelkünk  üdvét,  óvni  minden  hátra- 

eséstől,  s  ápolni  erőnk  szerint  azt,  mit  annyi  veszélyek  közt  egyedül 
a  leghűbb,  leggyöngédebb  anyai  kedély  bírt  megmenteni, '.  minthogy 
egyedül  hasonló  érzelem,  hasonló  türelem  háríthatja  el  a  magyarnak 
végenyészetét  ezentúl  is,  és  egyedül  ezekben  rejlik  azon  feltámadási 
életszikra  és  erő,  mely  fajtánknak  jövendőt  ígér. 

Nemcsak  ócsárlani  nem  fogja  a  nemzeti  üdülésünk  szövevé- 
nyébe mélyebben  tekintő,  ha  köröm  szakadtáig  küzdünk  nemzetisé- 
günk ügye  fölött,  és  e  kérdés  körül  semmiért  a  világon  alkura  nem 
lépünk,  bár  a  legfényesb  csereajánlatot  soha  el  nem  fogadjuk ;  sőt 
dicsérni  vagy  legalább  becsülni  fogja  e  lelkületet,  midőn  honunknak 
azon,  fájdalom  !  nem  kis  számát  —  mely  álneveléstül,  idegen  irány- 
tűi elferdítve  e  lelkületet  tudja  mily  ábrándnak  nézi,  és  üdülésünk  e 
nyelvét  nem  érti,  felfogni  nem  képes  —  ha  meg  nem  szánandja  is, 
meg  nem  vetendi  is,  legalább  soha  azon  forrásnak,  melyből  a  magyar 
új  díszben  kiforrjon ;  és  soha  azon  alapnak,  melyen  a  magyar  nép 
nemzetté  alakuljon,  bizonyára  tartani  nem  fogja.  És  valóban  itt  ideje 
már,  felvilágosítni,  vagy  határozottabban  mondva :  azon  régóta  főt 
talppal  cserélt  és  igy  kevert  eszmét  helyreállítni  elvégre,  hogy  koránt- 
sem az  a  szánakodásra,  megvetésre,  kikaczagásra  méltó  magyar,  ki 
véréhez,  fajtájához  hű,  mégis  ezer  méltatlan ságnak  vala  és  van  kitéve, 
azért,  mert  külföldi  csín  és  nyelv  nem  ékesíti  őt,  hanem  megfordítva, 
egyenesen  az  érdemié  szánakodást,  megvetést  és  kaczajt,  ki  —  mert 
nemzeti  hűség  helyett  némi  külföldi  elsőséget  öltött  magára  kivált- 
ságilag  —  ezer  méltatlansággal  érinthetni  gondola  és  gondolja  honfi- 
társai büntetlen. 

Ámde  azért,  tisztelt  gyülekezet,  mivel  minden  kétségen  túl  egye- 
dül azon  féltékenység  és  soha  meg  nem  törhető  lelkület  alapján  fej- 
lődhetik nemzetté  a  magyar,  melynél  fogva  lelkesbje  mindent  alája 
rendel  a  nemzetiség  angyalának,  azért  korántsem  következik  még, 
hogy  ezen  féltékenység,  ezen  lelkület,  jóllehet  csak  ezekben  rejlik 
feltámadási  erőnk,  nemzeti  kifejlésünk  alapjául  is  szolgáljon  okvet- 
len;  nem,  de  csak  még  az  sem  következik,  váljon  e  féltékenység,  e 
lelkület  nem  fogja-e  előbb  sirba  dönteni  a  magyart,  mint  .pislogó 
élete  maga  magától  alutt  volna  el ;  s  pedig  nem  következik  azért,  mert 
valamint  például  az  erő  sem  áraszt   mindig    áldást,   sőt    nem    ritkán 

átokká  fajul,  jóllehet  er<5  az  egek  lcgbecsesb  adománya,  és  mindeneiét 
ebbül  buzog :  szintúgy  ront  a  legszűzebb  féltékenység,  a  legszebb  lelkület 
s  kimondhatlan  többet,  mintsem  használna,  sőt  még  a  legigazságtalanabb 
gyilkossá  is  válhatik,  ha  mértéken  túl  csapong  és  szenvedelemtől 
hevítve,  maga  ellen  bőszíti  a  visszahatás  kérlelhetlen  bosszúját. 

Legyen  szabad  ez  okbul,  tisztelt  gyülekezet,  ezen  még  hosz- 
szabbra  terjedő  előadást,  mennyire  a  kérdés  életbe  vágó  léte  engedi, 
lehető  rövid  vonásokban,  azzal  folytatnom :  mikép  lehet  —  saját,  tán 
hibás,  de  őszinte  felfogásom  szerint  —  legbiztosabban,  sőt  tán  kire- 
kesztőleg  nemcsak  enyészettül  megóvni  nyelvünket  és  nemzetünk 
ezzel  szorosan  egybefüggő  létét,  hanem  szilárd  állást  szerezni  mind- 
kettőnek a  nagy  világ  színpadán. 

„Praeparandiákat  kellett  volna  állítni,  inkább  közvetlen  terjesz- 
teni a  nyelvet,  mint  ennek  becsét,  méltóságát,  és  ez  által  a  nemzet 
legdrágább  kincsét  emelni."  De  ugyan  feleljünk  egyedül  azon  egy- 
szerű kérdésre,  mely  körül  forog  a  csalódás,  és  nekem  legalább  úgy 
látszik,  mintha  rögtön  le  kellene  esni  a  legvakbuzgóbb  szemeirül  is 
a  fátyolnak,  hogy  váljon  :  ha  valaki  magyarul  tud,  magyarul  beszél, 
nnen  következik-e,  mikép  neki  ezért  már  magyarrá  is  kellett  volna 
átalakulnia  ?  Mert  ha  igy,  ám  akkor  fordítsuk  legutolsó  fillérünket 
minden  tétova  nélkül  nyelvmesterekre,  sőt  legyünk  rögtön  magunk  is 
mind  azokká,  hadd  tudjon  csevegni  magyarul  az  egész  világ,  s  meg 
lesz  mentve  s  feldicsőítve  fajtánk.  Nyelvet,  nemzeti  sajátságot,  ily 
felette  könnyű  szerrel  azonban,  én  legalább  úgy  hiszem,  még  csak 
l  iztosítni  sem  lehet,  s  annál  kevesebbé  szilárdabb  s  tágabb  alapokra 
állítni ;  minthogy  —  és  itt  különös  figyelemért  esedezem  —  a  szólás 
még  korántsem  érzés,  a  nyelvnek  pergése  korántsem  dobogása  még  a 
szívnek,  és  ekkép  a  magyarul  beszélő,  sőt  legékesebben  szóló  is, 
korántsem  magyar  még. 

Ki  nem  látja  itt  a  különbséget,  és  ki  azon  elfogult,  ki  előtt  nem 
vüáglanék  tisztán  fel,  mily  ezer  sajnos  tévedések  közt  botorkál  oly 
sok  magyar  e  lehető  legfontosb  ügyünk  körül. 

Csüggedni  érzem  erőmet,  tisztelt  gyülekezet,  ós  tehetségem  pará- 
nyiságának  tudata  görcsbe  vonja  keblem,  midőn  ezen.  oly  felette 
kényes  életkérdés  taglalásába  bocsátkozom,  mi    már    ezelőtt    is    nem 

így  ízben  történt,  noha  siker  nélkül ;  s  pedig    kivált,    mert  valamint 

—  tudom  —  nem  egy  capacitás  saját  vallomása  szerint   nem   bir    a 

iolgok  mélyébe  hatni,  mielőtt  gondolatinak  szót    tudna   találni,   úgy 

in  korlátozottabb  tehetségű  megint  gondolatimat  nem   vagyok   képes 

íépes  mindig  szavakba  foglalni,  főkép  ha  annyira  áradoznak  belsőm- 
ben azok,  mint  a  jelen  oly  felette  fontos  kérdés  körül. 

Axiomatisztaságban  vélem  látni  érzetem  kirekesztő  helyessé- 
gét; midőn  más  részről  tapasztalni  vagyok  kénytelen,  hogy  hazánk- 
nak még  leghűbb  fiai  s  legkitűnőbb  tehetségei  közül  is  többen,  mintha 
nézetem  csalódás  volna,  felette  kevés  kivétellel  mind  más,  sőt  épen 
illenkező  utakon  járnak  azon  czél  felé,  melynek  eléréséhez  szintúgy 
3  oly  őszintén  kötöm  én  is  fajtánk  megmentését  és  egykori  feldicsői- 
tését,  mint,  teljesen  hiszem,  ők.  Egyeztető,  közép  utat  ez  esetben 
pedig  nem  látok.  —  Mily  kínos  epedések  közt  nézek  én  ennélfogva 
nemzetünk  jövő  sorsának  elébe,  kiki  elértheti,  ki  fajtámhozi  hűsé- 
gemben bízik,  minthogy  vérünk  egy  részét  nemzeti  ügyünk  fölött 
még  mindig  halálos  fagyban  szenderegni  látom,  és  esküdni  mernék, 
hogy  bizony  ez  sem  megmenteni,  sem  magasbra  emelni  nem  fogja  a 
hazát;  midőn  más  részről  azon  irtóztatos  kép  áll  előttem  —  és  itt 
lelkemet  merném  rákötni,  hogy  e  kép  nem  tünemény,  hanem  való- 
ság —  mihez  képest  mind  azon  gyönyörű  érzelem  és  szent  lelkese- 
dés, mely  hazánknak,  hála  az  égnek!  számra  mindig  növekedő  hű 
fiaiban  buzog,  s  mi  a  legnagyobbnak,  legdicsőbbnek  lehetne  apad- 
hatlan  forrása,  nemcsak  nem  fogja  magasbra  emelni,  de  még  csak 
biztositni  sem  a  hont,  sőt  egyenesen  meggyilkolni  azt  előbb,  mint 
gondolnók,  ha,  mielőtt  késő,  legalább  vérünk  jelesbjei  nem  okulnak 
azon  mesterségben:  oly  drága,  de  oly  annyira  kényes  kincset,  mint 
nemzetiség,  nemzeti  sajátság,  némi  biztossággal,  és  a  siker  némi  hihe- 
tőségével mikép  lehessen  őrizni,  mikép  lehessen  ápolni  s   növeszteni 

leginkább,  sőt  kirekesztőleg. 

Mint  fentebb  bizonyitám,  senki  nálamnál  tágabb  kört  nem  enged 

azon  féltékenységnek,  mely  nemzeti  hűségből  eredve,  bármit  is  nem- 
zeti szinbe  ölteni  vágyik.  Ha  jobban  buzog  a  magyarnak  vére,  mint 
akárki  másé,  honának  puszta  említésén  is ;  ha  már  mennyekbe  ragad- 
tatni véli  magát,  mikor  a  magyar  hölgynek  ezelőtt  oly   sokáig   néma 

ajkán  a  nemzeti  hang  zengedez;  ha  életét  koczkára  bocsátani  zsék, 
mikor  vére  mentőjét  csak  megkarczolva  is  gondolja:  mind  ez,  jólle- 
het sok  által  még  most  is  egyedül  nyavalyás  kitörésnek  tartatik, 
felette  helyes  s  vajmi  örvendetes  jelenet,  mert  ez  egyedül  a  vissza- 
tért  becsületérzés  és  a  magához  hű  erőnek  eredménye,  s  csak  ebből 
pezsg  élet  és  fejlik  jövendő.  Ennélfogva  még  a  kelleténél  többet  tenni 
buzgó  fiatalság  túlzásit  is  némileg  megbocsáthatóknak  tartom;  mert 
ki  szegheti  szárnyát  az  élet  tavaszkorában  azon  lelkesedésnek,  mely 
eget  kér,  hol  megégeti  ugyan  néha  magát,  melynek  hiját  azonban 
fiatal  kebelben  semmi  a  világon  nem  pótolhatja  ki :  mert  az  isteni 
szikrának  nincs  surrogatuma.  S  jaj,  százszor  jaj  azon  fiatalnak,  kinek 
lelke  testében  mindig  megfért. 

Férfiutul  azonban  többet  lehet,  többet  szabad  követelni,  s  kivált 
olytul,  ki  vezetői  szerepre  emelkedik.  De  itten  búba  merül  lelkem. 
mert  én  legalább,  felette  kevés  kivétellel,  alig  ismerek  egy  valóban 
buzgó  magyart  is  —  és  ezen  őszinteséggel  tartozom  szent  ügyünk- 
nek, melynek  minden  személyes  tekintetet  alája  vetek  —  ki,  bár- 
mennyi ősz  haj  fedné  is  fejét,  bármily  tapasztalás  és  életbölcseség 
redőzte  volna  is  egyébiránt  velejét,  mint  elmetévedett,  ha  rögeszméje 
(fixe  Idee)  pendírtetik  meg,  többé  kevesebbé  ki  ne  vetkeznék  a  köl- 
csönös méltányosság,  sőt  az  igazság  szabályaiból  is  némileg,  ha 
nyelvünk  s  nemzetiségünk  ügye  kerül  szőnyegre.  Ily  alkalomnál  a 
leghidegebb  vérű  elragadtatik,  a  legélesebb  látású  vaksággal  van 
verve,  és  a  különben  legméltányosb,  legigazságosb  is,  hajlandó  felej- 
teni, sőt  néha  valóban  egészen  is  felejti  az  örök  igazságnak  soha 
nem  változó  még  azon  legelső  szabályát  is  —  melyet  egy  alkalom- 
mal sem  volna  szabad  szembül  szalasztani  —  miszerint  másnak  soha 
olyast  ne  tégy,  mit  tőle  sem  fogadnál  örömest.  S  annyira  megy  ez 
elfogultság,  ezen  felingerült  állapot,  mikép  mindennapi  eset,  kivált 
mostani,  a  természetesen  túl  még  mesterséggel  is  felcsigázott  napok- 
ban, épen  azok  kikeléseit  és  gyanusitásit  hallani  legsértőbb  változa- 
tokban, ha  más  ajkú,  egyenesen  csak  példájukat  követvén,  önvére 
mellett  buzog,  kik  legcsiklandósbak  saját  nemzetségük  körül.  Valóban 
szomorú,  szivrepesztö  látvány.  Boszútlan  egy  hajszáit  sem  enged 
fején  csak  érintetni  is,  és  ez  helyes;  ámde    mást   üstökénél    ragadn 

hajlandó,  és  ez  is  egyes  viadalban  vagy  verekedésnél,  mikor  ember 
áll  ember  ellen,  és  anyagi  erő  s  állati  bátorság  határoz  legtöbbet, 
felette  helyes  lehet ;  nemzetnek  békés  újjászületési  működésében  azon- 
ban ha  nem  is  gyávaság,  valóban  felette  nagy  bűn,  és  alegkimélőbb 
kitétellel  minden  esetre  nem  kevésb,  mint  szánakodásra  méltó,  maga 
magán  uralkodni  nem  tudó  pajzánság;  melynek,  tisztelt  gyülekezet, 
ha  a  mélyebben  gondolkozók  tapintata,  és  áltáljában  véve  a  nemzet 
'súlya  mielőtt  késő  volna,  féket,  zablát  nem  vet:  bizony  mondom,  a 
magyar  nem  lesz,  mint  azt  többen  oly  gyönyörtelien  álmodánk,  de 
rövid  idő  múlva  egyedül  a  négy  betű:  volt,  fogja  illustrálni  valahai 
létét ;  s  pedig  mert  a  nemzetek  békés  átalakulási  működésében,  mikor 
minden,  bár  a  legkisebb  erőszak  is  ellenhatást,  és  egyetlen  egy  igaz- 
ságtalanság ezer  megboszulót  szül,  semmi  nem  győz,  mint  egyedül 
lelki  felsőbbség  és  az  örök  való. 

A  kérdés  —  hogy  t.  i.  kirekesztőleg  csak  egy  mód  által  bizto- 
síthatja a  magyar  nyelvét  és  ezzel  elválhatlan  nemzetiségét  —  előttem 
oly  egyszerűnek,  oly  kézzelfoghatónak  mutatkozott  mindig  és  mutat- 
kozik ma  is,  mikép  soha  nem  tudtam  eléggé  bámulni,  és  bámulatom- 
bul  ma  sem  tudok  kivetkezni,  honnét  jöhet  az,  hogy  én  e  kérdés 
körül  úgy  szólván,  isolálva  lelem  magamat. 

Sokszor  tölték  legfeszültebb  elmélkedésben  napokat,  éjeket  ez 
életkérdésnek  tisztába  hozatala  iránt;  mert  tudja  az  ég,  könnyelmű, 
hirtelenkedő,  nemzeti  újjászületésünk  szent  ügye  körül  soha  nem 
voltam.  Kétkedtem,  epedve  habzottam,  szigorún  vetek  magammal  szá- 
mot, hogy  váljon  —  mert  vérem  hidegebb,  béketürésem  több  —  tán 
nem  szeretem  annyira  hazámat,  mint  kik  mindig  forrnak,  lelkesedés- 
től egy  húzómban  áradoznak ;  vagy  hogy  tán  nincs  annyi  bátorsá- 
gom, mint  azoknak,  kik  mindenben  az  oroszlán  szerepét  játszani  haj- 
landók ;  vagy  hogy  végre  tán  hiúsági  viszketeg,  különczködési  szesz, 
vagy  épen  megcsontosult  makacsság  homályosítják  nézetemet,  minél- 
fogva nem  tudnám  helyeselni,  sőt  egyenesen  kárhoztatni  volnék  kény- 
telen azon  utat,  melyen,  felette  keveset  kivéve,  mint  mondám,  a  leg- 
nagyobb rész,  külön  árnyéklatokban  ugyan,  sőt  hazánk  némi  legki- 
tűnőbb capacitásai  buzgólkodnak  közelítni  azon  czélhoz,  melynek 
elérése  saját  szívemnek  is  legforróbb  vágya :  fajtánknak  t.  i.  nemcsak 

biztosítása,  de  egykori  feldicsőitése  is.  Azonban  soha  nem  tudtam  & 
most  sem  tudom  magamat  e  kérdések  körül  hibáztatni ;  és  ekkép  vagy 
velőm  beteg,  vagy  azok  nézete  hibás,  kik  véleményemet  nem  osztják. 
—  S  most  lássuk : 

A  magyar  mélyen  alutt.  E  közben  nyelvét  felejté,  nemzeti  szí- 
nét veszté.  Sok  azt  hitte,  nem  eszmél  már  fel  többé,  s  el  van  olvasztva. 
De  a  magyar  felébredt;  mily  halovány  szinben,  mily  torzalakban, 
kiki  előtt  ismeretes.  Alig  van  nemzetek  közt  ily  iszonyatos  példa.  Sok 
ezt  azonban  fel  sem  vette,  sőt  álfényében,  mint  Armida  kertjében,  még 
tetszett  is  magának.  Többnek  azonban  türhetlen  volt  az  önmegisme- 
rés e  keserű  képe,  ámde  erő  nem  szilárdítá  keblét;  kétségbe  esett,  s 
magára  hagyta  a  hont.  Voltak  végre  olyasok,  kik  dagály  s  szélvéez 
daczára  nem  gyengültek  el,  s  férfiak  maradtak  a  veszély  óráiban.  — 
S  ismét  élet  felé  kezdett  fordulni  a  haza.  Oly  hervadólag  tengett 
azonban  szerencséüen  vérünk,  hogy  lehetetlen  vala,  mikép  mi  újab- 
bak folyvást  pirulván  fejletlen,  aljas  létünkön,  az  előttünk  oly 
ragyogó  példák  útmutatása  szerint  ne  ébredeztünk  volna  azon  szent 
kötelesség  érzetére,  hasonlólag  járulni  hű  kebellel  köz  anyánk 
ápolásához.  És  e  nemes  érzet  nőttön  nőtt,  s  hála  a  nagy  Istennek, 
már  oly  szép  gyökereket  vert,  mikép  a  legszebb  virágzásnak  bizton 
elébe  tekinthetni,  hahogy  a  visszahatás  felhőszakadása  nem  sodorja 
azokat  ismét  tőstül  ki.  Ámde  itt  a  baj,  és  a  veszély  aggasztólag 
mutatkozik. 

Az  újabb  kor,  buzogva  a  legszebb  lelkesedéstül  s  vagytul : 
minél  előbb  ragyogni  a  nemzeti  egészség  fényében,  nem  bírta  szel- 
lemdús hevében  felfogni,  hogy  javulási  lépcsőzetünk  okvetlen  csak  halk 
lehetne,  mert  sülyedésünk  sem  vala  rögtöni ;  felejtvén  e  fölött :  nem- 
zeti tekintetben  mennyire  javultunk  legyen  már,  eliszonyodott  csiga- 
lépteinken, s  fajtánk  más  nemzetekhez  képest  még  mindig  oly  ala- 
csony állásán.  S  igy  lön,  hogy  legtöbb  magyar  vak  hevében  úgy 
jutott  azon  tévútra,  melyhez  képest  magán  kivül  keresett  segítséget, 
valamint  a  hullámokkal  küzdő  is,  ha  magában  nem  bízik,  mindent 
megragad,  mire  csak  kezét  teheti.  „Jaj,  mily  kevesen  vagyunk  —  igy 
sopánkodának  —  lehetetlen,  mikép  ennélfogva  a  roppant  számú 
német-  és  szlávban  el  ne  olvadjunk;  terjeszteni  kell  tehát  a  nyelvet 

s  nemzetiséget  mindenek  előtt."  És  ez  felette  helyes,  csakhogy  a 
mikéf  körül  forog  a  siker,  minthogy  nem  minden  modor  vezet  czél- 
hoz,  sőt  a  mostan  divatozó  attul  egészen  eltávolít.  Engem  soha  nem 
ijesztett  csekély  számunk,  de  fenmaradásunkért  annál  erősebben  retteg- 
tem mindig,  azon  okból  —  s  ezt  ki  kell  végre  mondani  —  mert  faj- 
tánk anyagi,  mint  szellemi  léte  oly  felette  könnyű.  Itt  a  baj,  s  essünk 
át  elvégre  az  önmegismerésnek  ezen  legkeserűbb  adagán  —  mert  csak  ez 
után  javulhatunk  teljes  egészségre  —  mikép  t.  i.  nem  a  mennyiség, 
hanem  a  minőség  a  szellemi  erőnek  sarkalata,  s  e  szerint  épen  nem 
azért  forog  veszélyben  létünk,  mert  kevesen  vagyunk,  hanem  mert 
súlyunk  oly  parányi.  És  ezt  sok  magyar  sejti,  és  azért  tüzeli  saját 
magát  s  másokat  törhetlen  bátorságra,  mi  felette  dicsőséges,  csakhogy 
itt  megint  más  csalképzetbe  bukik,  mi  annak  jele,  hogy  ha  felébre- 
dett is  már  nagy  száma,  azért  mindnyája  korántsem  ábrándult  ki 
még ;  s  a  multat  a  jelennel  s  Magyarország  azelőtti  és  mostani  bajait 
összekevervén,  oly  hangulattal  ül  lovára  most  is,  mintha  jelenleg  is 
törökkel  vagy  francziával  kellene  vívnia,  észre  sem  vévén,  hogy  az 
nem  kontyos,  se  nem  veres  sipkás,  kivel  dolga  van,  de  egyenesen  a 
civilisatio,  melyen  kard  nem  fog,  s  mely  előtt  a  legtündöklőbb  vitéz- 
ség is  térdre  esni  kénytelen.  S  ugyanis  a  bátorság  több  árnyéklatu. 
Van  t.  i.  olyas,  mely  mindent  megrohan,  és  még  az  ágyuszájtól  sem 
fordul  el ;  meg  van  olyas  is,  mely  kitürni  tud,  s  minden  handabanda 
ellenére  bevárja  az  alkalmas  időt,  meg  a  polgárok  hevével  szembe- 
szállni, s  hirtelenkedésünknek  gátot  vetni  kész.  Mindkettő  maga  helyén 
arany.  Sok  azt  hiszi:  az  elsőben  több  anyagi,  tán  állati  vegyület,  a 
másik  neműben  ellenben  több  lelki  vegyület  van,  s  hogy  az  elsővel 
birok  e  földön  rendszerint  —  s  legtöbb  esetben  a  nélkül,  hogy  tud- 
nák —  gép  gyanánt  szolgálnak;  midőn  azon  másik  nemű  bátor- 
ság tulajdonosai  viszont  rendszerint  a  gépforgatók.  Már  ez  bármikép 
legyen  is,  tagadhatatlan  marad,  hogy  azon  katonai  bátorság,  ha  úgy 
nevezhetni,  melyhez  képest  a  hős  bárminek  is  neki  rohanni  kész, 
mit  egyébiránt  egy  pohár  pálinka,  mint  tudva  van,  igen  elősegít,  még 
korántsem  elég  oly  szövevényes  s  rendszerint  oly  hosszadalmas  munka 
sikeres  folytatására,  mint  egy  egész  nemzetnek  újjászületési  műkö- 
dése, hol  az  enthusiasmus  ritkán  használ,  a  hóbort  pedig  mindig  árt, 

de  egyedül  a  józan,  a  kiábrándult  felfogás,  és  kirekcsztőleg  csak   az 
összevető  s  kiszámító  felsőbbség  győz. 

A  nagyobb  számban  vélnek  lelni  üdvöt  —  boldog  Isten !  — 
mintha  bizony  például  30  millió  barbár  népben  több  magához  vonzó, 
több  magához  olvasztó  varázs  volna,  mint  bármily  kis  számban  is, 
ha  ez  a  civilisatió  kincsétől  felcsorduL  Ha  ökölre,  botra  kerül  a  dolog, 
akkor  megengedem,  a  nagyobb  számban  az  olvasztói  varázserő,  a 
felsőbbség.  De  csak  háborúban  sem  mindig,  mert  a  néhány  macedoni 
bors  megtöri  a  számtalan  persa  borsót,  és  a  kis  számú  hellén  dicsőíti 
fel  Marathon  síkjait;  még  csak  háborúban  sem  mindig,  s  hát  minél 
kevesbbé  még  a  lelki  tehetségek  szabad  súrlódási  mezején,  s  kivált 
mostani  századunkban,  mikor  az  erőszak  előbb-utóbb  egyedül  saját 
magának  ássa  sírját.  De  ha  egyenlő  körülményileg  a  nagyobb  szám- 
ban a  nagyobb  erő,  mit  senki  nem  tagad,  ugyan  azt  hisszük :  nem- 
zetiséget csak  úgy  rákenhetni  bárkire  is,  ki  épen  kezeink  közé-  jut, 
mint  például  meszet  falra,  vagy  mázat  fazékra?  És  azt  hisszük: 
parancs  már  elégséges,  hogy  valaki  nemzeti  sajátságából  kivetkezzék  ? 
Ugyan  mi  magyarok  türnők-e  ezentúl  —  ezentúl  mondom,  mert  egy- 
szer már  majdnem,  hogy  megtették  rajtunk,  és  igen  is  engedelmesek 
lettünk  —  türnők-e,  mondom,  ha  bármily  hatalom  akarna  is  minket 
úgy  minden  legkisebb  czikornya  nélkül  saját  mintájára  kaptázni, 
kivált  ha  e  minta  felette  messze  fekünnék  a  tökélyesbtől,  s  váljon 
engedelmeskednénk-e  oly  parancsnak,  sőt  még  oly  törvénynek  is,  mely 
ha  nemzeti  hűtlenséget  egyenesen  nem  követel  is,  sokak  alkalmazása, 
és  kivált  tartalékgondolatja  által  mégis  zsarnokká  válnék  ?  Azt  remé- 
lem, azt  hiszem,  még  akkor  sem  engedelmeskednénk,  ha  főről  főre 
mind  megegyeztünk  volna  ily  szabályban,  s  annál  kevesbbé,  ha  ez 
nem  történt  vala  igy ;  mert  c  világon  elidegeníthetlen  sajátok  is  van- 
nak, miket  tilos  áruba  bocsátani,  mi  ugyan  nem  egy  hazai  reformátor- 
nak peng  ajkán,  vajmi  sok  esetben  vajmi  pompásan,  csakhogy  rend- 
szerint vagy  nem  oly  sajátokra  alkalmazva,  mint  például :  becsület, 
erény,  nemzeti  hűség  s  több  efféle,  miken  valóban  soha  és  semmi 
esetben  túladni  nem  szabad ;  vagy  egyedül  saját  érdekeinket  méltatva, 
másokéit  azonban  régi,  de  néha-néha  mégis  feltűnő  Döbrögi-szellcm- 
ben  fitymálva,  sőt  gyanúsítva. 

Mondják  ugyan,  hogy  törvényeink  nemzeti  nyelvünk  Ügyében 
semmi  ilyest  nem  követelnek.  És  ezt  tudom,  mert  törvényeink  egy 
hajszállal  sem  rendeltek  többet,  mint  hogy  a  holt  latin  szó  helyébe 
az  élő  magyar  lépjen,  és  a  közigazgatás  nyelve  azon  faj  nyelve  legyen 
melytől  nem  csak  az  ország  vévé  nevezetét,  hanem  mely  az  alkot- 
mányos létnek  is  törzsöke.  Minél  semmi  sem  lehet  igazságosb,  mél- 
tányosb.  És  ha  szorosan,  de  valósággal  szorosan  és  nemcsak  önámít 
gatásilag,  ennél  marad  a  magyar,  és  ha  nem  fénylik  is  legkedveltebb 
legnagyobb  divatú  színben  még  —  mi  egyébiránt  semmi  esetre  nem 
lehete  néhány  rövid  évek  gyümölcse,  mert  hiszen  kifejlett  nemzetiség 
nem  rögtön  termő  növény  —  vérünk  legalább  nem  áll  a  maga  ellen 
felbőszült  szenvedelmek  aggasztó  veszélyivei  szemközt,  úgy,  mint  ma, 
mert  hiszen  :  „Nemzetnek  fentartási,  kifejtési  küzdelme,  hahogy  más- 
ban is  méltányolja  azt,  miért  maga  vív,  oly  gyönyörteli,  oly  dicső 
látvány,  mik  ép  nincs  a  világon  oly  aljas  kedély,  oly  durva  kebel, 
melyet  ily  jelenet  őszinte  rokonszenvre  ne  melegítne" ;  midőn  viszont 
nem  lehet  semmi  borzasztóbb,  elidegenítóbb,  mint  fuladás  közti  kap- 
kodót  látni,  ki,  ha  feleszmélne,  saját  erejével  menthetné  meg  magát, 
de  e  helyett  más  életébe  kap,  s  visszalökve  elsülyed. 

És  most  kérdem,  s  hazánk  fő  heveseitől  kérdem :  ugyanannál 
maradtak-e,  mit  a  törvény  parancsol,  t  i.,  hogy  a  latin  szó  helyébe 
lépjen  a  magyar,  vagy  kalandoztak-e  ezen  határon  néha  túl  ?  Régibb 
intézetek  s  egyesülések  körébe,  hol  nem  magyar  volt  a  szó,  mert 
alkotóik  sem  valának  magyar  ajkúak,  ugyan  nem  tolta-e  a  magyar- 
ság magát  itt-ott  máról  holnapra  erővel  be?  Némi  gyülemben,  némi 
vigalomban  —  óh  boldog  Isten,  nem  gyermekek  vigalma-e  ez  ?  — nem 
lőn-e  a  magyar  kedvéért  —  igaz,  csak  kisérlet  végett  —  kiküszöbölve 
gyakrabban  minden  egyéb  nyelv,  mint  mirigy  ?  Ugyan  hány  szent 
szónoklat  nem  vala  elvileg  s  parancsra  intézve  magyar  nyelven  oly 
hallgatókhoz,  kiknek  tizedrésze  sem  veheté  be  azt  lelki  táplálékul  ? 
Bár  a  legkisebbe,  mi  időhiány  és  szövevény  miatt  máról  holnapra 
magyarrá  át  nem  alakulhata,  ugyan  nem  fúrta-e  magát  be  a  magyar 
nyelv  nyakra-főre,  s  ha  erre  gyenge  vala,  magas  Góliátként  nem  han- 
goztatá-e  nemzetboszulói  haragját  a  nyilvánosság  nem  egy  orgánuma  ? 
S  hány  lenézésre,  hány  méltatlanságra  adott  alkalmat  az,  ha  valaki 

az  elmezavar  ez  árjától  mint  lelketlen  törzsök  nem  hagyá  magát  egé- 
szen elsepertetni  e  hazában,  hol  épen  azok  részérül  hallatik  nem  egy 
fellengős  szó :  a  kitürni-tudásrul,  az  emberi  méltóságrul,  a  szabadság- 
nak boszú  nélkül  fertőzhetlen  létérül  stb.,  kik  ily  zsarnokságok,  ily 
rögtönzések  fő  papjai  ?  S  ugyan  e  mindent  egyszerre  elárasztani  akaró 
magyar  hév  nem  növekedett-e  már  annyira,  hogy  az,  ki  elég  bátor 
bármily  szerényen  is  emelni  szavát,  mintha  egy  kis  kímélet,  egy  kis 
béketűrés,  tán  messzebbre  vezetne  és  jobban  érlelné  a  hazai  növényt, 
mint  a  most  divatban  lévő  azon  szünetlen  korbácsolás,  melynél  sok 
még  a  kancsukát  sem  tartja  rosszabbnak,  ugyan  nem  növekedett-e, 
kérdem,  e  túlhév  már  annyira,  mikép  az,  ki  ily  alakban  látja  a  dol- 
got s  bátran  fel  is  szólni  mer,  ne  legyen  kitéve,  a  rossz,  a  gyáva 
hazafiság,  sőt  a  hazaárulás  legémelygetőbb  piszkaival  is  azok  részéről 
minden  változatokban  bemocskoltatni,  kiknek  —  mint  mondják  — 
minden  csepp  vérök  a  kölcsönös  méltánylat  és  az  egészen  szabad 
elmesurlódás  elve  mellett  buzog,  s  kik  a  gyanúsításnak  komoly 
ellenei  ? 

Az  előhozott  viszketegek,  melyek  —  megengedem  —  jobbadán 
a  legnemesb,  csakhogy  egészen  még  ki  nem  ábrándult  kedélyekben 
veszik  eredetüket,  azonban  áltálján  véve  oly  csekélybe  vétetnek  — 
t.  i.  a  magyarok  által,  és  mert  hiszen  nem  magyar  törvény  elleniek,  és 
itt  lappang  a  bökkenő,  hogy  t.  i.  fél  és  bíró  egy  kalap  alatt  áll,  és  a 
méltánylat,  loyalitás  és  bölcsesség  törvénye  még  vajmi  sokat  tilt,  mit 
a  magyar  törvény  nyilván  nem  ellenez  —  mikép,  mintha  Mátyással 
valóban  kimúlt  volna  Magyarországbul  az  igazság,  legtöbb  fel  sem 
foghatja,  mi  nagy  megbántást  és  sérelmet  lelhet  mind  ezen  kicsisé- 
gekben (! !)  a  más  vérű,  a  más  ajkú ;  sőt  nem  egy  magasztos  lelkületű, 
nemzetönállási  ábrándiban  bona  fide  még  bámul  is :  egyenesen  kegye- 
lemnek miért  nem  veszi  mind  azt,  például  a  szláv,  mit  érette  és  vele 
tenni  szándoklanak,  és  ha  kelleténél  hevesebben  védi  vérét,  miben 
annyi  magyar  szintúgy  hibáz,  s  sokszor  vajmi  erős  példával  jár  elő, 
mert  mindennek  megvan  saját  határa,  ezt  neki  korántsem  bocsájtja 
meg,  de  midőn  oly  gyanún  szinte  dühre  hevülve,  és  méltán,  melyhez 
képest  valaki  róla  azt  mondaná:  „Minden,  mit  véredért  teszesz,  csak 
ürügy,  és  a  köz  birodalomtuli  elszakítás  lappang  kebledben*,  sarkán 

fordul,  és  keleti  komolysággal  —  s  hozzá  lehet  tenni,  keleti  igazság- 
szeretettel is  —  minden  lelkesedését  csak  ürügynek  mondja,  és  a 
legocsmányabb  czimborasággal  kész  vádolni  őt.  —  Ugyan  férfiúi, 
lovagias-e  ez,  s  hozhat-e  áldást  ? 

Ámde  Isten  előtt  mind  azon  kísérletekben,  melyekkel  a  túlhév 
vérünket  terjeszteni  és  ekkép  nemzeti  létünket  biztosítni  buzog,  nem 
kénytelen-e  látni  Magyarországban  minden  más  ajkú  —  s  kérdezzük 
meg  őket,  hadd  szóljanak  ők  —  sokkal  többet,  mint  a  magyar  nyelv 
törvényesítését  ?  Legyünk  végtére  igazságosak.  Mert  valóban  az  emberi 
nemre  is  mindinkább  rávirrad  a  mennynek  azon  napja,  midőn  egye- 
dül az  igazságosak  hazája  fog  gyarapulhatni.  Álljunk  helyökre,  ugyan 
ki  hagyja  csak  hajszálát  is  kirántatni  erőszakkal,  ellenszegülés  nél- 
kül ;  mi  nagy  csuda  tehát,  ha  vérünk  túlbuzgói  még  a  törvény  ellen 
is  szegülnek  ?  Mi  nagy  csuda,  mondom,  minthogy  eldönthetlen,  min- 
denütt s  mindenkor  tapasztalt  tény  —  melyet  nem  hagyhatni  ugyan 
helyben,  mely  azonban  mindenütt  igy  fejlik  ki  —  hogy  minden  tör- 
vény, melynek  alkalmazása  szellemi  körén  egy  rész  által  túlhajtatik, 
az  által  helyzi  magát  aránysúlyba,  mikép  az  egy  rész  által  viszont 
szigorún  meg  nem  tartatik. 

Nem  elég  mai  időkben  t-jrvényeket  írni ;  de  azok  iránt  sympa- 
thiát  is  kell  gerjeszteni.  És  ha  valaki  olyas  törvénynek  nem  hódol, 
mely  előtte  gyűlöletes,  melytől  természete  visszaborzad:  sújthatja  őt 
a  betűnek  szigorúsága  ugyan,  de  czélját  veszti ;  mert  martirt  emel,  ez 
pedig  fanatismust  szül.  És  ha  mindenki  rögtön  nem  hódol  oly  tör- 
vénynek, mely  csak  idővel  s  egyedül  szeretetre  méltó  lét  által  veszt- 
heti el  sanyaruságát :  illik-e,  sőt  szabad-e  nékünk  magyaroknak  min- 
den átállás,  minden  illetődés  nélkül  olyasokra  anathemát  szórni,  kik 
ily  bűnökbe  esnek  ?  Mi  oly  annyira  kristálytiszták  vagyunk-e  ?  Nyúl- 
junk keblünkbe  s  feleljünk  őszintén :  illik-e,  szabad-e  nekünk  ilyest 
tenni,  kik  szinte  nemcsak  pirulásra  méltó  hanyagok  vagyunk  törvé- 
nyeink végrehajtásában,  de  még  azoknak  sem  engedelmeskedünk 
mindig  és  mindnyájan,  melyek  hozatalában  nemzeti  lelkesedéstül  for- 
rott vérünk,  vagy  ilyest  legalább  affectált  a  nagyobb  rész. 

Valóban  akarat  ellen  is  elfordulni  kénytelen  ily  szomorú  jelene- 
lektül  a  kiábrándult,  s  mély  búba  sülyed  lelke :  ha  tapasztalja,  hová 

vezethet  vak  hév  és  rosszul  fékzett  lelkesedés,  s  hogy  egyesek  bűnös 
túlzásai  néha  mily  rossz  világba  s  ferde  helyzetbe  állíthatják  a  nagy 
közönség  legszentebb  érdekeit. 

Oh  vajmi  jól  tudom  felfogni,  mily  kimondhatlan  irigységi  szín- 
ben mutatkozik  nemzeti  nagyság  a  nemesb  kedély  tükrében,  s  mily 
kínokat  kénytelen  érezni  honunk  minden  hűbb  fia,  ha  parányi,  sötét- 
ségiül körülvett,  maga  keblében  dúló  vérünket  ama  szerencsésb  faj- 
tákkal hasonlítja  elfogulatlan  össze,  melyek  a  civilisatiótul  környezve, 
vagy  azzal  napontai  érintkezésbe  léve,  nagy  nemzetekké  alakultak,  s 
hol,  habár  náluk  sincs  kiküszöbölve  minden  aljas  —  mibül  halandó 
tökéletesen  kilábolni  soha  nem  képes  —  mégis  nagy  és  kicsi,  boldog 
s  boldogtalan  csak  egy  nagy  családot  képez,  s  hol  legalább  fő  voná- 
sokban egy  érdekért,  egy  hazáért  élve  s  halva,  mindent  már  csirájá- 
ban meg  nem  ront,  meg  nem  gyilkol  a  viszálkodás,  az  irigység  daemona. 
Ily  boldogság,  melyhez  képest  anyaföldünk  körül,  bármennyi  szinre 
oszoljunk  is  egyébiránt  alább  rendelt  lépcsőzeteken,  mindnyájunkat 
csak  egy  nagy  érdek  fűzne  össze  egy  családba;  ily  boldogság  azon- 
ban távul  tőlünk.  Ezt  el  kell  ismernünk.  De  azért  sem  kétségbe  esnünk 
nem  szabad,  s  ellankadva  a  vak  sorsnak  átengednünk  jövendőnk 
kifejlését,  sem  önhittségtül  felfúva,  s  minden  hatalmakat  felbőszítve 
és  ellenszegülésre  kihíva,  erővel  törekedni  az  után,  mit  kirekesztöleg 
csak  bölcseséggel,  t.  i.  élet-  s  nem  egyedül  szoba-  és  könyvbölcseség- 
gel  érhetni  el. 

Köztünk  —  azt  hiszem  —  nincs,  ki,  ha  épen  szivvérét  és  életet 
nem  is  akarná  adni  —  mik  egyiránt  úgy  is  szinte  csak  harcz  meze- 
jén bocsáthatók  áruba  haszonnal  —  legalább  ne  volna  kész,  ideje, 
fáradsága,  értelme,  vagyona,  szóval:  tehetségének  kisebb  vagy  tán 
nagyobb  részét  is  áldozatul  hozni,  miszerint  nemzetisége  ne  csak 
tengődve  éldegéljen,  de  mindinkább  terjedve  s  nemesülve,  vagy  inkább 
nemesülve  és  terjedve  —  mert  ez  a  kifejlési  logica  —  elvégre  nagy,  hatal- 
mas és  dicső  nemzetté  váljék  is  vére. 

Ámde  ezt,  jóllehet  saját  bennünk  nemcsak  a  feltámadási,  de 
még  a  fölemelkedési  erő  is,  soha  el  nem  érjük,  ha  csak  lelki  felsőbb- 
ség által  nem.  Ennek  eléréseért  kötelességünk  tehát   buzgólkodnunk. 

S  im  ez  az  egész  titok,    mikép   menthetjük    meg    fajtánkat   a 

bukásiul,  s  mikép  emelkedhetünk  nagy,  hatalmas,  dicső  nemzetté. 
Felsőbbség  által,  vagy  sehogy  sem. 

Könnyebb  volna,  elhiszem,  s  hasonlíthatlanul  kényelmesb,  s 
sokkal  kevésb  fáradsággal  s  előzvényekkel  járó,  ha  úgy,  quia  sic  vőlo 
sic  jubeo,  a  honnak  már  minden  lakosa  rögtön  magyarrá  is  válnék, 
vagy  ha  már  azért  magyarrá  vált  volna,  mivel  három,  négy  nyelv 
mellett  szólani  még  magyarul  is  tud.  Ily  kényelmesen  a  dolog  azon- 
ban nem  megy ;  mert  valamint  egyetlen  egy  kiképzett  emberi  velőben 
több  magához  vonzó,  több  magában  olvasztó  erő  van,  mint  ezer  üres 
vagy  zagyvateli  főben,  épen  úgy  terjeszthet  nemzetiséget  is  egyedül 
felsőbbség  és  semmi  egyéb  ;  midőn  a  legszentebb  buzgalom,  a  legdi- 
csőbb  vitézség,  a  legszilárdabb  akarat,  melyekkel  jól  irányozva 
—  megengedem— ezer  csatát  lehetne  nyerni,  nemcsak  hogy  egy  hüvelyk- 
nyivel  sem  mozdítják  elő  a  magyarság  ügyét,  de  épen  ellenkezőleg  a 
lehető  legaggasztóbb  veszélybe  bonyolítják  azt,  hahogy  ezen  felette 
nagy  dicséretre  méltó  tulajdonok  hátterében  nem  világlik  az  erkölcsi 
felsőbbség  ellentállhatlan  súlyával  a  civilisatiónak  varázshatalma.  — 
Minthogy,  hála  az  égnek  !  e  földgömbön  —  hol  nemcsak  fajtája,  de 
egész  neme  érdekét  köteles  szívén  hordani  minden  jobbra  törekedő 
ember,  ki,  mert  vérét  bálványozza,  más  fajtáját  azért  meg  nem  veti  — 
e  földgömbön,  mondom,  nem  a  jobb  olvadoz  az  aljasban,  de  meg- 
fordítva s  ármány  daczára,  az  aljas  a  jobban ;  miszerint  minden 
nép,  egyet  sem  véve  ki,  csak  magában,  t.  i.  fiaiban  hordozza  az  élet 
s  dicsőség,  vagy  a  halál  s  szégyen  csiráját. 

Erkölcsi  felsőbbség  mindig  s  mindenütt  győzött  erőszakon.  Még 
China  félénk  népe  is  magába  olvasztá  győzőjét,  a  hajlatlan  tatárt,  mert 
nagyobb,  jóllehet  aránylag  oly  csekély  erkölcsi  felsőbbséggel  bírt.— Sigy 
akárhány  a  példa,  jóllehet  eddigelé  úgy  szólván  csak  a  sötétség  és  erőszak 
időkorát  élte  az  emberiség,  úgy  hogy  ha  már  a  múltban,  az  anyagi  erő 
korában  is,  győzött  a  lelki  felsőbbségnek  hatalma,  alig  lehet  bizonyosb, 
miszerint  annak  ezentúl  még  könnyebben  s  még  bizonyosabban  kell 
uralkodnia  mindenen,  miután  már-már  kezd  szürkülni  azon  hajnaltáma- 
dat,  mikor  a  felszabadult  gondolatnak  ereje  mind  sérthetetlenebb  világba 
állítandja  a  valót,  mely  előtt  valamint  le  fognak  omlani  az  előítéletek 
bálványai,  úgy  fog  elhaloványulni  minden  zsarnok  hatalom  is  okvetlen. 

Ne  keressük  ennekokáért  mentőnket  sehol  is  egyebütt,  mint 
saját,  vagy  inkább  személyes  erényeinkben  s  lelki  felsőbbségünkben ; 
személyes  tulajdoninkban,  mondom,  mert  nemzetnek  erénye  s  felsőbb- 
sége  csak  annyiban  van,  a  mennyiben  lehető  legtöbb  egyes  tagja 
ugyancsak  betölti  saját  helyét  férfiulag  és  szeplőtlen. 

Képzeljünk  magunknak  habár  csak  egy  millió  főből  álló  nem- 
zeti családot,  melyben  annyi  értelmi  súly,  polgári  erény,  szép  szokás, 
izlési  varázs,  kimívelt  tudomány,  életbölcsesség,  gyakorlat,  tapintat,  s 
több  efféle  elsőbbség  volna  felhalmozva,  mikép  mindenben  segédke- 
zet, helyes  útmutatást,  bölcs  tanácsot  tudna  adni,  minden  készítmé- 
nyei tökélylyel  volnának  végezve,  körében  akaratlanul  is  jól  és  kelle- 
mesen érezné  kiki  magát,  mert  mind  családi,  mind  társasági  viszo- 
nyai bájteliek  volnának,  s  mely  mintegy  bölcsője  s  kincstára  volna 
minden  emberi  találmánynak  és  előmenetelnek,  intézményeinek  jóté- 
kony voltát  pedig  kiki  egyaránt  éldelhetné,  szóval:  melyről  értelmi 
fclsőbbségénél  fogva  azt  lehetne  mondani:  az  oknak  népe.  S  meg  kell 
engednünk,  —  hahogy  az  emberiség  előmeneteli,  tökélyesülési  vágyát 
kérdésbe  venni  nem  akarjuk  —  mikép  ily  ideál  népben  lassanként 
mind  annak  el  kellene  olvadnia,  ki  azzal  szorosb  érintkezésbe  jő.  Maga 
magától,  s  a  nélkül,  hogy  tolakodó  volna,  nőne  és  terjedne  az  ;  mert 
midőn  mindenben  mintául  szolgálhatna  s  példakép  vétetnék,  természe- 
tes, hogy  lassanként  mindenben  utánozva  is  lenne,  s  ekkép  mind 
nézetit,  mind  szokásit,  és  ezekkel  mulhatlan  érzelmit  is  —  mert  jó 
példa:  jó  tett,  és  ez  áltálján  mindig  hálát  arat  —  lassanként  azokra 
ruházná,  kik  vele  érintkezésbe  jőnek,  mi  által  nyelve  is  terjedne  mul- 
hatlan ;  mert  ébredjen  csak  egyszer  érzet,  s  bizony  ennek  tolmácsa, 
a  rokonhangu  szó,  sem  marad  sokáig  el. 

Képzeljünk  magunknak  ily  ideál  népet,  s  kérdem :  nem  leszünk-e 
kénytelenek  megvallani,  mikép  ilyesben  határ  nélkül  több  olvasztói 
varázs  rejlenek,  mint  bár  négy  ven-,  ötvenmillió  fejletlen  s  tudatlan  egy- 
ajkuban ;  s  hogy  e  szerint  minden  nép,  igy  a  magyar  is,  sokkal  nagyobb 
olvadási  veszélyben  van,  ha  minőségi  súlylyal  jő  érintkezésbe,  mint 
ha  egyedül  a  nagy  számmal  volna  dolga,  mely  eláraszthat,  fel- 
dúlhat, sőt  meg  is  gyilkolhat,  de  elolvasztani,  megsemmisítni  soha 
nem  képes ;  midőn  más  részről  világos,  hogy  minden  nép,  és    ekkép 

a  magyar  is,  egyedül  minőség  és  nem  szám  által  olvaszthat  más 
vért  magába. 

Ily  ideál  nép  azonban  soha  nem  létezett,  igaz,  de  azért  még 
sincs  egy  nép  is,  mely  közelebb  vagy  távulabb  ez  ideálhoz  ne  állana, 
azaz:  mely  más  népnek  átellenében,  olvasztó  vagy  olvadó  ne  volna. 
És  im  ez  tárja  fel  előttünk  az  emberi  események  múlt  és  jelen  tit- 
kait, hogy  váljon  miért  nőttek  és  olvadtak,  s  miért  fognak  nőni  és 
olvadni  nemzetek.  Minek  legkomolyabban  szívre  veendő  tanulsága 
az,  hogy  a  mely  nép  élni  akar,  annak  okvetlen  olvasztói  szerepre 
kell  emelkednie ;  mert  elgyengülése  és  kora  halála  ellen  e  földön 
nincs  más  ír. 

Olvasztói  felsőbbséggel  kell  bírni.  Igen.  Ámde  bír-e  ilyessel  az, 
ki  szeretetre  méltóság  és  rokonszenvgerjesztés  helyett  kuruzslóként  csak 
külsőleg  hat,  s  mert  grammatikát  tanít,  mindenüvé  zsinórt  varr,  s 
mindent  veres,  zöld  és  fejérrel  eltarkít,  már  azt  hiszi,  szíveket  bájolt 
s  velőket  hódított?  Vagy  bír-e  az  olvasztói  felsőbbséggel,  ki  másban 
nem  tudja  becsülni,  miért  maga  követel  megbecsülést?  Vagy  tán  az 
ért  e  mesterséghez,  ki  hős  ellenét,  mert  oly  lelkesedéssel  vív  vére 
mellett,  mint  ő  saját  véreért,  a  helyett  hogy  lovagias  szellemben  magá- 
hoz emelné,  pogányilag  sújtja,  s  hír-nevét  alacsony  gyanúval  bemocs- 
kolni nem  pirul?  Vagy  tán  az  a  mély  felfogású  olvasztó  mester,  ki 
nyughatlan  hevében  a  magyarságot  mostani  nyers  állapotjában, 
mielőtt  elfogadhatóvá,  Ízletessé  vált  volna,  mindenkivel  rögtön  bevé- 
tetni akarja  ?  Vagy  tán  az,  ki  hatalomcsalódásai  közt,  mint  orosz- 
lánt, a  síkra  kiállítja  a  még  fejletlen  magyart,  mikép  minden  erőt, 
minden  hatalmat  ellene  bőszítsen,  ellene  riaszszon  ?  Vagy  tán  az  ért 
e  gyönge  mesterséghez,  ki  könnyebben  s  szaporábban  nyerhető  fény 
végett,  prókátori  szeszélylyel  mindent  gáncsol,  mindent  ellenez,  a 
helyett,  hogy  inkább  a  hon  bármily  késő  javát  is  tűzné  ki  magának 
szempontul  ?  Vagy  tán  az  jár  ez  életkérdésben  hűkeblüleg  és  mély 
felfogással  el,  ki  .  .  . 

Ámde  nem  szükség,  tisztelt  gyülekezet,  folytatnom  e  festvényt, 
mert  a  mondottakból,  mennyire  képes  vagyok  kitárni  keblem  érzetit, 
azt  hiszem,  eléggé  kiviláglik,  nézetem  szerint  mily  tengely  körül  forog 
létünk,  és  ekkép  valamint  nyelv,  úgy  nemzetiség  ügyében    is,    mi    a 

í.ivatása,  sőt  legszentebb  kötelessége  nemcsak  társaságunknak  mint  tes- 
tületnek, de  honunk  bármily  nagy,  bármily  kis  fiának  is. 

Nincs  a  haza  terén  egy,  ki  nemzetiségünket  ne  terjesztené  vagy 
nzon  csorbát  ne  ütne.  Ki  erkölcsileg  bármily  kicsinynyel  is  felsőbb, 
íz  terjeszt;  midőn  a  bár  hajszállal  alantibb,  csorbít.  És  e körülmény 
közt  nemcsak  a  magyar  vér  létezik,  de  honunk  minden  ajkú  lakosa. 
Mert  valamint  nem  ritkán  inkább  az  ellenség  hibái  fűznek  hírkoszo- 
rut  a  győzőnek  homloka  körül,  mint  személyes  elsőbbségei :  úgy 
emeli  a  magyar  vért  is  e  hazában  minden  más  ajkúnak  alantisága. 
túlzása  s  viszont. 

S  ha  ez  áll,  mit  nem  igen  vonhatni  kétségbe,  hahogy  a  lélek 
fölötti  uralkodást  nem  zavarjuk  össze  a  test  fölött  gyakorolható  zsar- 
noksággal, és  azon  ámításban  nem  élünk,  mintha  már  szellemileg  is 
hódítottunk  volna,  mikor  anyagilag  győztünk  :  akkor  az  önismeretnek 
tükréből,  feltéve,  ha  őszintén  és  mélyen  vettetik  abba  tekintet,  sok 
előtt  tán  a  legváratlanabb  igazságok  fognak  visszasugározni.  Nem  egy 
lesz  köztünk  még  az  itt  jelenlevők  sorában  is,  s  annál  inkább  a  haza 
tág  területén,  megvallani  kénytelen,  hogy  tán  éppen  akkor  ütött  leg- 
nagyobb csorbát  fajtánkon,  mikor  a  sokaság  lelkesedésétől  felma- 
gasztalva és  elszédítve  leginkább  volt  azon  édes  hiszemben :  mily 
óriási  léptekkel,  sőt  sasreptileg  mozdítá  legyen  azt  elő ;  s  egyedül 
azon  pillanatokban  munkált  terjesztése  körül  egy  kicsit,  mikor  magába 
vonulva  és  kevés  tanuk  előtt,  bármily  kis  erényeiért  is  sympathiátés 
utánzási  vágyat  ébreszte.  Ez  egyébiránt  bármikép  legyen  is,  s  bár- 
mennyit s  mi  által  járult  legyen  is  kiki  vérünk  gyarapításához  vagy 
olvasztásához:  annyi  igaz  marad,  mikép  az  általam  most  felhozott 
eszme  mindenkinek  csalhatlan  hévmértékül  szolgálhat,  melynél  fogva 
ha  saját  magával  őszinte  s  szigorú  számot  vetni  akar,  kiki  csalhatla- 
nul  azon  becses  tudomáshoz  jöhet,  vagy  váljon  vérének  olvasztásán 
működik-e  szerencsétlenül,  vagy  szerencsésen  másokat  olvaszt-e  abba : 
honnét  száraz  igazságilag  az  foly,  mikép  nemcsak  mulasztás,  de  túl- 
hév  által  is  lehet  olvasztgatni  a  hazán,  vagy  más  szavakkal:  hogy 
nemcsak  a  semmit  nem  tevők,  álgyönyörök  közt  élők,  a  haza  zsírját  ingyen 
szívók  hosszú  serege  járul  köz  anyánk  gyengítéséhez  és  végképi  meg- 
gyilkolásához, de  hasonlólag  a  magas  paripán  ülök  azon   parancsok 

osztálya  is  ront  a  hazán,  mely  indiscret  ntgédtal  hajtva,  #lég  előké- 
szület nélkül,  minden  erőnkkel  szembeszállni  buzog,  és  ekkép  úgy 
veszélyezteti  hazánk  felmagasztalási  diját,  mint  minden  fejletlen  erő 
okvetlenül  legyőzetik,  ha  versenygésnek  indul.  Mikből  elvégre  az 
világlik  ki,  hogy  alkalmasint  azon  kevesek  ápolják,  dajkálják  és 
növesztik  fajtánkat  leginkább,  kik  tőlünk  tán  nem  is  ismerve,  keveset 
említve,  s  épen  nem  méltatva,  minden  pompa,  zaj  és  követelés  nél- 
kül, szerényen,  de  hiven  járnak  el  isten-rendelte  mindennapi  hangya- 
munkáikban. 

Ha  azonban  ezen  híveknek,  de  azért  mégis  gyakorlatiaknak 
—  mely  tulajdont  azért  emelem  itt  különösen  ki,  mert  sok  előtt  csak  a 
fellengős  a  haza  hű  fia  —  csekély  számát  tekintjük,  kik  jóllehet 
nagyobbak,  mint  körük,  mégis  oly  kétkedő  szigorúsággal  töltik  be 
helyüket,  mintha  arra  kettőztetett  erejük  sem  volna  elégséges  —  és 
ily  ember  emel  hazát,  és  nem  ellenkezője  —  ha,  mondom,  ezen 
helyüket  tökélylyel  álló  híveknek  csekély  számát  s  pedig  mindenben 
tapasztaljuk  —  kiknek  mennyei  vigasztalás  lebegjen  halántékik  körül  — 
akkor  lehetetlen  nemzeti  olvasztó  erőnk  parányiságától  vissza  nem 
Dorzadnunk. 

Marie-Jeanne  Roland  franczia  hölgy  végepedéseinek  emléke 
tűnik  ilykor  akaratlanul  is  előttünk  fel.  E  szerencséüen,  mint  tudva 
van,  mikor  legnemesb  ámitásibul  a  rideg  való  göröngyére  kilökve, 
éltének  —  melyet  bevégeznie  kehe  —  tavaszkorában  elérkezett  volt 
a  vesztőhely  tövéhez,  történetesen  a  szabadság  szobrával,  melyet 
néplelkesedés  emelt  oda,  találkozék  szemközt,  s  helyzete  iszonyatos- 
ságáról  mintegy  felejtkezve,  elérzékenyült  kebellel  igy  rebegett  az 
egekbe  í  „Oh  szent  szabadság,  te  égi  malaszt,  mennyi  aljas,  mennyi 
igazságtalan,  mennyi  embertelen  bitorolja  szent  nevedet!"  S  igy 
kiálthatunk  mi  is  vérző  sziwel,  sőt  piruló  arczczal  fel,  ha  élőnkbe 
tátong  azon  nemzeti  önfertőztetés-ásta  mélység,  melyet  már  régóta 
iszonyatosan  feltárva  látott  köztünk  nem  egy,  mikor  a  legmélyebb, 
de  legveszélyesb  álmot  alutta  még  sok,  s  melybe  még  mindig  örökrs 
s  könnyebben  elmerülhet  a  magyar  nemzetiség,  szabadság  és  becsü- 
let, mint  valaha.  Valóban  vérző  sziwel,  piruló  arczczal  igy  kiált- 
hatunk fel: 

„Oh  dicső  hazafiság,  te  az  egek  legnemesebb  magzatja,  ki  a 
halhatlanok  sorába  emeled  az  anyag  fiait:  mennyi  rút,  mennyi  aljas 
búvik  tisztes  palástod  alá,  s  hány  ocsmány  szégyenfi,  mert  ajkán 
nemzeti  szó  peng,  ékeskedik  czímeddel !" 

S  tisztelt  gyülekezel,  ha  igaz,  hogy  egyedül  az  önmegismerés 
keserű  gyümölcse  által  nyerheti  el  teljes  egészségét  az  emberi  lelek  ; 
s  ha  igaz,  hogy  egyedül  ennek  egészséges  léte  emelhet  valamint 
embert,  úgy  nemzetet  valódi  hivatásának  fényfokára :  akkor  ürítsük  a 
megismerésnek  keserű  serlegét  fenékig  ki,  s  valljuk  meg,  hogy  tán 
nincs  ország  e  földön,  hol  annyira  össze  volna  zavarva  a  hazafiság- 
nak magasztos  eszméje  a  hazai  nyelvvel,  mihez  képest  nem  egy  gya- 
lázattal megrakott,  erkölcsi  fekélytől  émelygésig  rossz  szagú  vérroko- 
nunk tartatik  mentségre  s  kíméletre  méltónak,  sőt  nem  ritkán  még  a 
legjobb  hazafiság  hitelében  is  áll,  s  pedig  egyedül :  mert  magyarul 
jól  pereg  nyelve,  nagy  szónok  s  ügyesen  tudja  viselni  a  magyar  sze- 
repét; mintha  a  hazafiság  e  küljelei  már  elégségesek  volnának  & 
hazafiság  legveszélyesb  mirigyeit  eltakargatni.  Mi  nem  egyebet  jelent, 
mint  velő  elibe  tenni  külsőt,  lényeg  elibe  szint,  élet  elibe  halált : 
minthogy  nincs  elidegenítőbb,  nincs  semmi  visszataszítóbb,  méltó  anti- 
pathiát  gerjesztőbb,  mint  az  üres,  nyavalyás,  bűnös  kebelre  rámázolt 
hazafiság. 

A  magyar  szó  még  nem  magyar  érzés,  az  ember,  mert  magyar, 
még  nem  erényes  ember,  és  a  hazafiság  köntösében  járó  még  koránt- 
sem hazafi.  S  hány  ily  külmázos  dolgozik  a  haza  meggyilkolásán,  ki, 
mert  épen  nincs  más  tulajdona,  és  a  vak  hév  által  mégis  felhőkbe 
emeltetik,  azok  hazafiságát  is  gyanússá  teszi,  homályba  állítja,  sőt 
ellenük  antipathiát  és  gyűlöletet  gerjeszt,  kik  szeplőtlen  kebellel,  min- 
den efféle  undok  salaktul  menten,  a  honszeretet  legtisztább  szellemé- 
ben kapcsolvák  vérükhöz.  —  S  im  ez  fő  oka,  miért  áll  a  magyar 
hazafiság  sokkal  kisebb  becsben,  sőt  nem  legtisztább  fényben  a  világ 
nagy  színpadán,  s  miért  nem  képes  civilisatiói  sympathiát  s  hódító 
közvéleményt  gerjeszteni  a  legmagasztosb  magyar  polgári  erény  is 
oda  kün.  Ám  mert  annyi  bitor  fényű  álhazafiságtul  van  környezve 
«s  elrutítva,  mely  tapsot  arat  s  bálványul  emeltetik  ide  ben. 

De  forduljunk  most  el  ez  undok  képtül,  hol  a  maszlagos  fény  üli 

bítot  ünnepét,  s  habár  iszonyattal  vagyunk  is  kénytelenek  látni,  & 
rothadásnak  mennyi  jeleil  viseli  nemzeti  testünk,  azért  ne  csügged- 
jünk,, sőt  bízzunk  magunkban,  s  fordítsuk  reményinket  egy  vigasz- 
talóbb kép  íelé,  mely  szinte  tárva  előttünk,  mert  noha  számban  keve- 
sek, s  ezek  sem  mind  tiszták,  azért  megtörve  még  nem  vagyunk,  s 
nem  egy  hű  kedély,  nem  egy  nemes  erény  viraszt  még  vérünk  mel- 
lett. S  ha  igaz.  mikép  egyetlen  egynek  erényeiért  százezrek  bűneit 
boszulatlan  hagyja  az  egek  haragja,  miért  nem  volna  remélenünk 
szabad,  hogy  mindazon  hűség,  mely  vérünkben  most  is  él,  s  mind 
véres  küzdelmink,  mind  halálos  nyugvásink  közt,  habár  végre  egyes 
lámpaként  csak  pislogva  is,  mindig  élt  és  tökéletesen  még  soha  el 
nem  alutt,  ne  volna  szintoly  képes  azon  átkot  is  elháritni  fejünk  felől, 
melyet  hazánknak  —  fájdalom  mondani  —  a  legrégibb  időktől  fogva 
máig  nem  egy  hűtlene,  nem  egy  álbölcse,  mintha  szándéklottan  idé- 
zett vala  ránk. 

Bizzunk  magunkban,  bizzunk  erőnkben,  készületlen  azonban 
soha  ne  lépjünk  síkra,  s  erőnkkel  jobban  gazdálkodjunk  mint  eddig- 
elé ;  mert  hiába,  nemzetnek  regeneratiói  működésében,  hol  minden,  s 
kivált  az  idő  oly  drága,  és  minden  léptek  annyira  gátolvák,  vajmi 
többet  mozdít  a  szerény  méh,  a  munkás  hangya,  mint  a  sok  szó- 
pompa, meg  a  sok  lelkesedési  zaj.  —  S  legyünk  meggyőződve,  minél 
közelebb  emelkedhetünk  minél  többen  azon  nép-ideálhoz,  melyet  fel- 
hozok, annál  biztosabban  s  szaporábban  éri  el  vérünk  földi  üdvét ; 
midőn  viszont  annál  bizonyosabban  és  hamarább  dől  sírgödrébe, 
mennyivel  inkább  s  többen  távozunk  attól,  miszerint,  tisztelt  gyüle- 
kezet, féltékenyen  óvakodva,  hogy  ne  ártson,  s  törhetlen  állhatatos- 
sággal működve,  mikép  használjon,  köztünk  többé  kevesebbé  mind- 
egyik, sőt  hazánk  minden  fia:  vérünkmentője,  népcsaládunk  jótevője, 
nemzetünk  feldicsőitóje  lehet.  —  Örömteljes  öntudat;  s  azért  töltse  be 
helyét  minden  magyar,  hű  sáfárilag.  S  ha  nem  használ,  de  buknunk 
kell,  s  emberek  előtt  ki  is;  leszen  törölve  emlékünk,  legalább  azon  lát- 
hatatlan tanúk  végett,  kik  előtt  tán  nem  egészen  megy  veszendőbe 
mind  az,  mi  az  emberi  nemet  felmagasztalja,  mutassuk  meg,  hogy  volt 
fajtánk  közt  nem  egy,  ki  nemzeti  fennállásért,  nemzeti  felnemesitésért 
utolsó  lehelletig  lankadatlan  küzdve,  szebb  sorsra  lett  vala  méltó. 

És  most,  miután  nem  vagyok  oly  botor  hinni,  mintha  előadá- 
som csak  fogékony  kebelre  talált  vala,  sőt  teljesen  meg  vagyok  győ- 
ződve, mikép  nézetim  igen  távul  esnek  a  mai  népszerű  eszméktül, 
mert  sem  a  nagy  tömegnek  nem  hízelkednek,  sem  tulságokra  fel  nem 
hivnak,  és  ekkép  jóakaróim  (!)  csekély  számát  tán  még  inkább  gyé- 
rítendik,  mit  azonban  tűrnöm  kell :  legyen  szabad  a  még  mondandó- 
kat, nem  ugyan  kirekesztőleg,.  de  mégis  különösen  a  magyar  tudós 
társaság  tisztelt  tagjaihoz  irányoznom. 

Lelkesedés  nélkül  csak  félig-meddigi  tökélylyel  sem  megy 
semmi,  bár  a  legkisebb  is.  Hála  ez  okbul,  hogy  hazai  lelkesedésünk 
felébredt  immár  úgy,  mikép  külbefolyás  nem  sülyesztheti  vérünket 
régi  fagy -álmaiba  többé,  sőt  minden  ellenséges  beléavatkozás,  mint 
inger,  csak  nevelni,  szilárdítni  fogja  azt;  hála  mondom,  mert  innen 
buzog  népekre  élet,  s  innen  fejlik  rajok  jövendő.  Lelkesedés  azonban 
nem  mindig  egészséges  állapot,  s  vajmi  sokszor  tör  nyavalyás  lobba, 
lázba  ki,  s  ekkor  többet  s  szaporábban  ront,  mint  maga  a  tespedés; 
hiszen  valamint  a  Pest-kerepesi  színházat  felrögtönzé,  mert  Magyar- 
ország pillanatait  drágáknak  tartá,  s  már  most  szinte  elérte  a  végczélt ! 
a  csudalovat  is  hasonlókép  csak  a  lelkesedés  vonta  be  Dionba,  ós  & 
tíz  évi  drámának  véget  vetett  csakhamar.  —  Fajtánk,  vagy  legalább 
annak  igen  nagy  része,  egy  tűlságbul  a  másikba  esett,  és  igy  hihető 
—  s  bár  ne  volnánk  kénytelenek  ezen  legeslegkeserűbb  serleget 
kiürítni,  —  hogy  bizony  helyes  példákat  követni,  s  rossz  példáktól 
óvakodni  nem  igen  tudó  vérünk  is  csak  saját  kárán  fog  tanulni,  s 
pedig  mert  valamint  azelőtt  előmenetelünk  legsürgetőbb  kérdéseit  csak 
papirosra  tudta  mázolni,  s  életbe  hozni  nem  birta  a  tespedés:  úgy 
compromittálta  már  eddigelé  is  és  fogja  még  inkább  compromittálni 
a  túlhév,  hazánk  némi  fiainak  nyavalyás  lelkesedése  űjraalakulásunk 
legsürgetőbb,  legéletbevágóbb  érdekeit;  miszerint  jövendőnk  valóban 
aggasztóbb,  mint  bármikor  ezelőtt.  Közelebb  állunk  ugyan  azon 
komoly  kérdés  eldöntő  napjához,  hogy  váljon  leszünk-e  vagy  nem; 
ámde,  mint  minap  olvasánk,  sziklacsúcsra  felcsigázva,  honnét  ugyan 
hátra  többé  nem,  de  előre  épen  oly  kevéssé  léphetünk  okvetlen  nyak- . 
szeges  nélkül,  hahogy  nem  lépünk  a  lehető  legnagyobb  óvakodással, 
minden  ámítás-,  felhevülés-  s  szédelgéstől  menten,  mihez,  megvallom, 

nekem  naprul  napra  fogy  reményem,  mert  ezerszer  tapasztalt  és  soha 
máskép  ki  nem  fejlett  tény,  hogy,  hol  mértékentúli  erőltetés  és  zaklatás 
makacs  ellenszegülést  szül,  ott  a  viszontorlások  elmulhatlanul  min- 
dig bekövetkező  hada  közt  annyira  felhevül,  s  oly  vak  s  makacs 
szenvedélyességre  fajul  a  nagy  közönség,  mikép  bármily  óvakodást 
gyanúsítva,  bármily  okot  félre  lökve,  felbőszült,  fékeibül  kibontako- 
zott árként  mindent  magával  sodor  a  megtámadási  párt,  hahogy 
erősb;  vagy  csontmerevedtségre,  halálos  mozdulatlanságra  ridegül  a 
haza,  s  nincs  ok,  nincs  rábeszélés,  mely  csak  egy  hüvelyknyi  tágí- 
tást is  eszközölhetne,  ha  viszont  az  ellenszegülési  osztályzat  győz. 
Mihez  képest,  minthogy  valóban  és  a  szavak  devalvatio-szüksége  nél- 
kül sziklacsúcsra  felcsigázva,  ily  hangulati,  ily  érzési  körülmények  és 
viszonyok  közt  kel  és  alkonyodik  felettünk  a  kétes  nap :  vagy  bukni 
fog  vérünk  előbb,  mint  gondolnók,  vagy  magasztos,  de  vajmi  éhes 
és  sovány  sasként  ülhet  a  civilisatiótul  elszigetelt  szikla  kúpján  a 
magyar,  mig  nyavalygós,  öntúlbecsülési  álmainak  vége  nem  szakad 
mikor  aztán  már  minden  késő  lesz  talán. 

Ily  helyzet  közt,  kettőztetett  kötelesség,  azt  hiszem,  hogy  kiki 
lélekismeretesen  betöltse  helyét,  s  abbul  ki  ne  kalandozzék  ;  mert  a 
lehető  legnagyobb  bölcseség  is  egyedül  csak  igy  képes,  a  tespedők 
zátonyai  s  a  tárogatók  felbőszült  elemei  közt,  diadalosan  elérni  a 
nemzeti  üdv  partját. 

II.  Fridrik  porosz  fejdelem  fiatal  korában  —  igy  beszélik  — 
szer  feletti  hévtül  hajtva,  bizonyos  csatában  lovasságával  a  józanság 
elvein  annyira  száguldozok  túl,  mikép  rútul  visszacsapva,  távul  a 
csatatértül,  bizonyos  híd  alatt  lele  menedéket,  hol  azonban  végre 
ráakadott  —  s  szerencse  —  nem  az  ellenség,  hanem  azon  örvende- 
tes hírt  hozó  küldött,  hogy  mig  ő  compromittálta  a  csatát,  addig  lép- 
ten lépve  előre  nyomult  törhetlen  phalanxával,  melynek  minden  tagja 
helyét  állá,  ősz  Schwerin,  s  a  fiatal  hévnek  daczára  nagy  nehezen 
ugyan,  de  mégis  valamikép  csak  kicsikarta  a  győzelmi  babért. 

Legyünk  mi,  a  magyar  tudós  társaság  tagjai,  s  egyáltaljában 
társaságunk  is  mint  testület,  ily  phalanxnak  kiegészítő  része;  s  ha 
igaz,  hogy  nemzetiség  és  alkotmányos  haladás  azon  egyedüli  két 
factor,  melyen  emelkedhetik  vérünk,    dolgozzunk   rendíthetlen    állha- 

tatossággal,  de  itt  is  óvakodva,  nehogy  a  régi  előítéletek  s  szokások 
rabjait  kétségbeesési  ellentállásra  felbőszítsük,  nyelvünk  lehető  leg- 
mélyebb s  legtágabb  kifejtésén ;  mert  habár  nem  is  szüli  a  szó  a 
gondolatot,  hanem  a  mély  gondolatbul  fejlik  az  alkalmas  szó :  mégis 
kimondhatlan  varázszsal  jár  a  rövid,  szabatos,  gazdag  nyelv,  s  ha 
mint  nyelv  közvetlen  nem  is  bír  nagy  terjesztési  hatással,  mégis 
kimondhatlanul  drága  kincs,  mert  magában  rejti  a  nemzeti  fennmara- 
dásnak zálogát. 

Őrizzük  tehát  e  kincset,  tisztelt  tudós  társaság,  s  ápoljuk  soha 
nem  lankadó  hűséggel ;  mert  hiszen  a  most  felhozott  túlkalandozási 
vétekbe,  melybe  még  az  érintett  nagy  fejedelem  is  esett,  épen  úgy 
belévergődhetnék  nemzetalakulási  küzdelminkben,  legjobb  akaratja 
ellen  is,  nem  egy  honi  vezér,  s  akkor,  hahogy  aggódásim  még  sem 
volnának  túlgondnak,  túlféltésnek  szülöttjei,  de  szerencsétlenül  én 
látnék  tovább,  akkor  egy  jobb,  egy  szerencsésb  kornak,  mely  a  kiáb- 
rándulás sanyar  iskolájában,  a  vesztett  boldog  napok  kínteli  vissza- 
emlékezete  közt,  tán  egészen  megsemmisítve  még  nem  lesz,  tán  jól 
fog  esni,  ha,  jóllehet  csak  már  négy  falak  közé  szorítva  is,  még  töké- 
letes némaságba  nem  dűlt  légyen  a  honi  nyelv. 

S  im  e  szomorú  kép,  mely  koránt  sincs  a  lehetőségek  körén 
künn,  lebegett  lelkem  előtt,  mikor  több  évvel  ennekelőtte,  noha  teli  a 
legszebb  reményekkel,  még  sem  tudtam  magamat  vérünk  felette  kétes 
állása  körül  soha  is  elámítni,  és  akkor  gondolám:  tiszta  lélek,  tiszta 
szándék  is  siker,  vagy  legalább :  hűségi  becsület. 

S  mélyebb  értelemben,  a  nélkül,  hogy  társaságunknak  legtávu- 
labbról  is  valami  politikai  szint  tulajdonítni  óhajtanék,  felfogásom 
szerint,  e  nemesb  czélt  hittem,  hű  sáfárkodásunk  határin  nemcsak  túl 
nem  fékünni,  hanem,  hogy  társaságunk  csak  úgy  jár  el  valódi  sze 
repében,  s  hivatásának  csak  úgy  felel  meg  magasb  szellemileg,  ha  a 
magyarnak  nyelvkincse  körül  annál  anyaibb  gonddal  viraszt,  és 
annak  becsét,  méltóságát  emelni  annál  inkább  buzog,  minél  kétesb 
jövendő  borul  nemzeti  önállásunkra,  s  minél  nagyobb  s  nagyobb 
sülyedési  veszélyekbe  bonyolódik  a  hon. 

A  legderültebb  napokban  is  jó  a  biztos  menedék,  s  igy  tán  honi 

körülményink  közt  sem  épen  felesleges  nyelvünkre  nézve  a  biztos  kikötő 

Ez  azonban  legrosszabb  eset,  melyet  az  egek  ura  távolítson,  és 
melyet  tán  távolítni  is  fog  tőlünk ;  hiszen  vajmi  sokat  követhet  el  az 
ifjúság  aranykora  büntetlen,  mit  férfiaknak  meg  nem  bocsátnának  a 
mennyei  lakosok,  vérünk  pedig  bizony  ifjú,  kétségtelenül  igen  ifjú, 
mert  hiszen  nincs  az  ifjúság  egyetlen  egy  hibájának  is  híjával,  és  ez 
egyedüli,  de  semmi  által  ki  nem  pótolható  kincse,  t.  i.  kifejthető  léte. 
—  Reméljünk  tehát  legjobbat,  s  dicsőség  a  sikeres  vezetők  fejére,  ha 
kis  intézetünk  háttérben,  és  nyelv menekedési  tekintetben  szükségtelen, 
hasztalan  marad  örökleg. 

Miután  egyébiránt  ok  nélküli  remény  vajmi  gyönge  alapon  áll, 
s  isteneket  nem  annyira  a  szónak,  mint  a  tettnek  imája  indít,  s  ideje 
volna  már,  ha  elvégre  járszalagok  nélkül  vágyunk  haladni,  a  férfiúi 
kornak  körébe  lépnünk:  könnyítsük  s  segítsük  mi  is  elő  legjobb 
tehetségünk  szerint  a  haladók  magasztos  pályáját;  —  buzgólkodjék 
ennekokáért  társulatunk  minden  tagja,  nyelvünket  a  definitiónak 
lehető  legtisztább  fokára  állítni,  mi  által  felette  sok  veszélytől  meg- 
mentjük az  igen  is  gyors  léptekkel  haladókat,  mert  hiába  —  s  vegyük 
a  dolgokat,  mint  azok  vannak,  és  nem  mint  azoknak  lenniök  kellene  — 
igen  sok  ember  csak  úgy  bír  tiszta  logika  után  cselekedni,  ha 
tisztán  eszmélhet ;  tisztán  pedig  csak  akkor  képes  eszmélni,  ha  tiszta, 
határozott  szavakba  öntheti  érzelmeit.  Gazdagítsuk  tehát  tiszta,  hatá- 
rozott szavakkal  a  haza  nyelvét,  s  e  szerint  ha  szerencsésen  csak 
egyetlen  egy  kitételre  tudna  is  alkalmas  szót  fellelni  az  academia, 
úgy  mindazáltal,  hogy  azt  necsak  gyűlöletessé  ne  tegye,  sőt  általa 
tetszetővé  is  váljék  az  eszme ;  egyetlen  egy  szót,  melyet  a  német  igy 
tesz  ki:  Klugheit,  és  azt  hiszem,  már-már  megtette  vala  kötelességé- 
nek jó  részét  társulatunk,  s  ha  ma  bukik,  egészen  hiába  már  nem 
élt,  mert  bátran  kiléphet  nép  a  nemzeti  verseny  dísz-,  de  veszélyteli 
terére,  ha  elegendőleg  felfogta  az  érintett  szó  egész  jelentőségét,  s  a 
gyakorlati  életnek  mezején,  hol  minduntalan  kineveti  a  tény  az  elve- 
ket, annak  parancsát  teljesítlen  soha  nem  hagyja,  minthogy  ez  azon 
tulajdon,  melylyel  valamint  ember,  úgy  nemzet  is,  habár  elibe  vág 
is  eleinte  a  lelkesedés,  villogó  ész,  elragadó  szónoklat,  széles  tudo- 
mány, elvégre  mindenen  győz,  s  mely  tulajdonra  ekkép  minden 
ctnek  nemznagy  szüksége  van,  s  igy  annál  inkább  fejletlen,    fegyver 

közt  többé  nem,  de  erkölcsi  súrlódásban  annál  veszélyesebben  forgó 
vérünknek. 

Azon  szónak  azonban,  mely  az  érintett  eszmét  kitenné,  külö- 
nösen kedvesnek,  különösen  rokonszenvet  gerjesztőnek  kellene  lenni, 
tisztelt  académia ;  mert  jaj,  ha  be  nem  fogadja  a  honi  kebel,  mint- 
hogy akkor  valódi  méreggé  válik,  s  pedig  mert  nincs  csábítóbb, 
nincs  közönségesb,  és  —  fájdalom  —  nincs  napi  renden  levőbb 
semmi  is,  kivált  nálunk  s  kivált  most,  mint  gyanusítni  s  a  nevetség 
színpadára  állítni  mindent,  mi  a  mérséklet,  óvakodás  s  türelem  szin- 
árnyéklatát  viseli  bármily  gyengéden  is,  mikre  mind  a  gyávaság, 
félénkség,  szűkkeblűség,  sőt  rosszlelküség  bélyegét  süti,  vagy  legalább 
olyannyira  hajlandó  sütni  a  fiatal  hév,  a  magát  túlbecsülő  viszketeg, 
meg  nem  ritkán  a  polgárok  lelkesedését  mellékes  czélokra  ügyesen 
használó  ravaszság.  —  Kedves,  bájoló  kitételt  kellene  feltalálni,  mon- 
dom, mikép  azon  nehéz,  súlyos  erény  gyakorlata  lehetőleg  könnyí- 
tessék, mely  a  feltalálandó  bölcseség-árnyéklatu  szónak  életbe  lép- 
téhez van  kötve ;  minthogy  az  embereknek  határtalanul  nagyobb, 
kivált  az  élet  tavaszkorát  élő  része,  sokkal  hajlandóbb  gyakorlani 
oly  tulajdonokat,  melyek  számos  tanú  előttiek,  rögtön  tapsot  nyer- 
nek, és  ha  semmi  mással  nem,  legalább  honfiak  meleg  kézfogásival 
tüstént  jutalmazvák,  mintsem  zarándokilag  oly  erényeknek  élni, 
—  és  azért  nevezem  az  ilyeseket  nehezeknek,  súlyosoknak  —  melyek 
fel  nem  fogva,  félre  értve,  gyanúsítva,  sőt  néha  a  rágalom  és  gyű- 
lölet legkeserűbb  mérgével  illetve,  rendszerint  egyedül  az  életnek 
fagyszakán  aratnak  hálakedélyt,  sőt  oly  sokszor  egyedül  a  sír- 
hant alatt. 

Mozdítsuk  tehát  elő,  könnyítsük,  ha  bármily  kicsiben  is,  az 
ily  erények  gyakorolhatását,  mennyire  csak  bírjuk,  mert  kialakulá- 
sunk hosszadalmas,  szövevényes,  göröngyteli  pályáján  egyedül  ezek 
által  tarthatjuk  magunkat  fenn,  s  emelkedhetünk  más  népek  fölé;  és 
azért  keressünk  azon  annyiszor  gyanúsított  tulajdonra,  helyes,  alkal- 
mas, magához  édesgető  kitételt  előlegesen,  mely  minden  erények  közt 
legtovább  vezet  —  tán  megszereti  és  szert  tesz  rá,  ki  még  híjával 
van,  —  mely  mindnyájunk  előtt,  mint  érintem,  a  „Klugheit"  szó  alatt 
ngyan  eléggé  ismeretes  már,  csakhogy  mindnyájának  cselekvési  szó- 

tárában,  valamint  magyar  szóval  nincs  kitéve  eddigelé,  úgy  soknak 
csak  eszméjében  sem  foganzott  még ;  mihez  képest  e  kis  szócska 
életbe  hozása,  e  kis  ige  testté  alakítása  által  is  járuljunk  ahhoz,  hogy 
Magyarország  ne  csak  külsőleg  és  ámítólag  jószinünek,  megelégült- 
nek,  gazdagnak,  fényesnek  lássék ; 

ámde  mindig  növekedve  s  hosszú  időkre  terjedve  belsőkép   is, 
valódilag  jó  egészségű,  boldog,  dicső  és  hatalmas  legyen. 

1844.  DECZEMBER  26-ÁN. 

Tisztelt  gyülekezet !  Miután  szeretett  elnökünket,  kit  tisztje  és 
gondjai  testvér  Erdélyhonunkban  tartanak,  itt  ez  alkalommal  tisztel- 
hetni nincs  szerencsénk,  ismét  nekem  jutott  azon  becsület,  a  mai 
gyűlés  elnökletét  viselnem.  Üdvözlöm  ennélfogva  a  tisztelt  egybe- 
gyűlteket !  S  legyenek  meggyőződve,  hogy  valamint  mindenkor,  úgy 
ez  úttal  sincs  forróbb  és  őszintébb  vágyam,  mint  nemzeti  újjá  alaku- 
lásunk nagy  művéhez,  bármily  távúiról  s  mily  kis  körben,  ha  csak 
egy  mákszemnyit  is  hordanom  hű  kebellel. 

Leélt  gyásznapok  unalmai  után,  midőn  legszentebb  kincsünk, 
drága  anyanyelvünk,  alig  vala  méltatva  már,  és  „Járt  számkivetetten 
az  árva  fiú",  elvégre  szebb  hajnal  látszik  nemzetünk  fölött  bíborodni. 

Kimondhatlan  türelem,  csüggedni  nem  tudó  lelkület,  és  az 
újabb  kornak  nemzetiesb  fölébredése  kivívták  ugyanis  valahára  — és 
közelebbrül  bevégzett  országgyűlésünknek  ez  tán  legbecsesb  gyü- 
mölcse —  anyanyelvünk  végképi  diadalát,  úgy  hogy  ezentúl  nyelv- 
különbség legalább,  és  ebbül  több  vagy  kevesebb,  de  szükségkép 
mindenesetre  eredő,  bábeli  baj  nem  fogják  többé  megzavarni  azon 
kormány  és  nemzet  közti  egybehangzást,  mely  nélkül  nem  lehet 
hazánkra  nézve  valódi  üdv ;  és  melynek  hiját  nemzeti  évrajzunk  nem 
egy  lapja  bizonyítja  oly  gyászosan. 

Későn,  felette  későn  lépünk  ugyan  szent  s  elidegeníthetlen 
jogainkba  vissza,  s  okvetlen  lesz  idő,  mikor  még  kérdés :  min  fognak 
az  akkor  élők  inkább  bámulni ;  azon-e,  hogy  volt  nemzet,  mely  téve- 

déseibon  még  anyanyelvének  használatátul  is  elpártolt,  vagy,  hogy 
vala  kormány,  mely  oly  kicsinybe  vette,  s  oly  kevéssé  méltatta  azon 
nemzetiséget,  melynek  czélszerü  kifejtése,  nemes  és  megtörh étlen 
zománczánál  fogva,  kétségkívül  csodaszerüleg  hatott  volna  a  közbiro- 
dalom tekintélyes  állásának  öregbítésére? Ámde  húzzunk 

a  multakra  fátyolt,  és  a  helyett,  mikép  egyedül  keserűséget  szülő 
viszonti  szemrehányásokra  és  meddő  recriminatiókra  fakadnánk, 
használjuk  a  leélt  események  tanulságát  inkább  arra,  hogy  jövendő- 
ben féltékenyebb  gonddal  ápoljuk  honi  nyelvünket,  azon  kincset, 
melynek  szorgos  dajkálása  nélkül,  bármikép  erőlködjünk  is  egyébiránt, 
soha  sem  fogunk  az  emberiségre  díszt  hárító  nemzetek  sorába  föl- 
emelkedhetni. 

Ne  nézzünk  ennélfogva  annyira  hátra,  mint  inkább  előre,  s 
mindenekelőtt  adjunk,  a  jelent  élvezve,  az  egek  urának  hálát,  hogy 
életre  fordultunk  ismét,  és  a  honi  hang,  mely  csak  kevéssel  ezelőtt 
alig  hallatszott  a  társas  életben,  immár  nemcsak  nincs  száműzve  abbul 
többé,  de  ki  csak  magyarnak  vallja  magát,  bírja  is  az  anyai  nyelvet, 
s  ha  nem  bírja,  legalább  pirul  ezen  hiányán,  s  ügyekszik  azt  helyre 
ütni ;  midőn  azon  szerencsétlen,  ki  e  gyalázatán  még  pirulni  sem 
tud,  bizonyosan  közmegvetés  tárgya. 

Különösnek  látszik  ugyan,  és  más  nemzetbeli,  ki  saját  vérének 
önfertőztetési  bünsúlyátul  ment,  nem  fogja  érteni,  miként  lehessen 
azon  örvendeni,  azt  élvezni,  minek  birtokaiul  a  legügyefogyottabb 
koldust  sem  lehet,  nem  szabad  megfosztani !  És  ezért  ha  annyi  s  oly 
hosszas  küzdések  utáni  vég  diadala  nyelvünknek  épen  nem,  vagy 
csak  alig  gerjesztett  közlelkesedést,  mint  ezt  csak  kevéssel  ezelőtt 
tapasztaltuk :  ezen  ne  csodálkozzunk  ;  mert  mindennek  e  világon  csak 
kellő  időben  van  általános  becse,  mely  pillanat  ha  elsurran,  még 
Croesus  kincse  is  veszti  értékét ;  mi  újabb  tanúsága  azon  rég  elismert 
igazságnak,  hogy  az,  ki  szaporán  ad,  kétszer  ad,  s  hogy  ekkép  akkor 
bölcs  az  engedvény,  mikor  köszönetet  szül:  midőn  az  elkésett  ado- 
mány rendszerint  meghidegült  kebelre  talál. 

Ámde  mind  ezek  ellenére,  mégis,  tudom,  velem  együtt  nem 
egynek  keble  melegült  eddigelé  nem  ismert  kéjérzetre,  midőn  legkö- 
zelebbi alkalommal  törvény  ismét   természeti   állásába   hozá  végkép 

azt,  mit  onnan  példátlanul,  részint  nemzeti  gyávaság  engedett  kilo 
ketni,  részint  rövid  látás  tartott  vissza.  S  hogy  ne;  mert  ugyan  nem 
egy  szebb  reggelnek  hajnala  virad-e  ránk  azon  időkhöz  képest,  melye- 
ket mi  régiebbek  éltünk,  és  melyekről  a  mostani  nemzedéknek  kép- 
zete sem  lehet ;  mikor  saját  elkorcsultával  nem  átallott  még  pajzán- 
kodni is  vérünk  tehetősb  része ;  mikor  az  asszony  nem  csak  nem 
értette,  de  szégyenlette  a  magyar  szót ;  mikor  azon  kevesek,  kik  ennyi 
gyaláeat  közt  őrjei  voltak  nemzetiségünk  e  fő  zálogának,  meleg  rész- 
vét s  köszönet  helyett  hideg  visszavonulással,  gúnynyal,  sőt  még  üldö- 
zettel  is  találkoztanak ;  mikor  ezen  undorodást  okozó  kórállapot  nem 
lelt  orvost,  nem  lelt  ápolót,  de  e  helyett  —  óh  irgalmas  isten !  lehetne-e 
hinni?  —  vérünk  tökéletes  megsemmisítését  czélzó  terv  folytattatott 
nyilván,  folytattatott  alattomosan,  de  lankadásra  nem  térő  következe- 
tességgel épen  ott,  hová  szent  bizodalommal  tévé  le  fajtánk  nemzeti 
sorsát?  Oh  kötelesség-felejtett  tévedés,  óh  megbocsáthatlan rövidlátás, 
mely  után  nemcsak  vérünk  bűnhődik,  de  bűnhődnek  mindazon  nem- 
zetségek is,  melyekkel  szorosb  összeköttetésbe  jutott  a  magyar!  Mert 
ugyan  mi  most  hazánk,  s  mi  a  közbirodalom  ahhoz  képest,  mi  rop- 
pant kincsforrásinál  fogva  oly  könnyen  lehetett  vala,  ha  újjhúzás  és 
egymás  fölibe  növési  vágy  helyett  viszonti  méltánylat  és  e  rövidke 
törvény  „suum  cuique"  adott  volna  kölcsönös  kifejtésünkben  irányt  ? 
Egészségiül  pezsgő  állapotban  fénylenek  a  közállomány :  midőn  most, 
ha  csakugyan  nem  akarunk  mesterkélt  külszint  és  pangó  állapotot 
élettel  és  valódi  belső  jóléttel  egybezavarni,  nem  egyéb  a  feladat,  mint 
„helyre  ütni,  mennyire  lehet,  az  elkövetett  bűnöket  és  a  vesztett  időt". 
S  im,  hogy  végre  eljutottunk  ezen  pontra,  melyen  mind  a  kormány 
elismeri,  hogy  tenni  s  reánk  nézve  magyar  és  alkotványos  szellemben 
kell  tenni,  mind  mi  általánosan  meg  vagjiink  arról  győződve  már, 
hogy  szégyenteli  hátramaradásink  közt  többé  nem  vesztegelhetünk; 
im  hogy  valahára  eljutottunk  ezen  elismerési  pontra,  ez  hoz  sebeinkre 
enyhítő  írt,  ez  tünteti  jövendőnket  mosolygóbb  színben  fel,  ez  mele- 
gíti annyi  fagynapok  után  kebleinket  elvégre  oly  kéjjel,  mely  után 
mi  régiebbek  sokáig  és  szakadatlan  sóvárgottunk  ugyan,  melyről  azon- 
ban a  legközelebbi  időkig  mindig  el  valánk  tiltva. 

Ne  foszszuk  meg  tehát,  miután  elérkezett  valahára  a   fordulási 

időszak,  saját  magunkat  azon  örömtül,  melyet  oly  sokáig  valánk  nél- 
külözni kénytelenek,  és  élvezzük  —  hiszen  élvezeti  körünk  úgy  sem 
nagy  —  fényesb  napok  reményében  addig  is  nemzetiségünk  mindin- 
kábbi  fölébredését ;  tapsoljuk  azon  magyart,  ki  hazánkért  leghasznos- 
bat  tesz  ;  hordozzuk  váltainkon  ama  hölgyet,  ki  vérünkhöz  leghűbb  ; 
áldjuk  azon  kormányembert,  ki  újjá  alakulási  küzdelminkben  leg- 
őszintébben segít  elő ;  keressük  fel  a  veszélyt,  ha  ilyes  környezné  a 
trónt,  és  áldozzunk  —  vérünkkel,  éltünkkel  bár  —  oly  fejedelemért, 
ki  hűségünkben  bízik,  és  sorsát  sorsunkkal  köti  össze ;  azon  látha- 
tatlan égi  hatalmak  előtt  pedig  boruljunk  le,  melyek  kimeríthetlen 
béketűréssel  óvtak  s  meg  nem  szűnő  viszálkodásaink  daczára  élni 
engedtek.  Ámde  ez  okbul  —  minthogy  az  égi  lakosok  egyedül  váll- 
vető és  kezet  fogó  nemzetek  elébe  szoktak  mosolyogni,  melyek  nem 
fogyasztják  egymás  elleni  nemtelen  versenygésben  erejüket  —  olva- 
dozzunk valahára  egymás  iránti  őszinte  engesztelődésre  is,  s  habár 
nézet  és  meggyőződés  pártokra  szakaszt,  s  nem  mindnyájan  járulunk 
is  ugyanazon  egy  úton  nemzeti  felüdülésünk  vég  czéljához:  legyen 
a  magyar  név  és  fajtánkhozi  hűség  —  hiszen  úgy  is  oly  kevesen 
vagyunk  —  azon  általános  egyesítő,  mely  egy  megtörhetlen  phalanxba 
szorítsa  a  magyart  egybe. 

Már  pedig,  hogy  épen  ez  alkalmat,  és  académiai  közülésünk 
tartására  átengedett  épen  e  helyet  választom  a  mondottak  elősorolá- 
sára,  mit  sejtőleg  nem  egy  fog  különösnek,  sőt  helykivülinek  tartani, 
azért  tán  még  sem  hibázok;  mert  hiszen  habár  académiánknak  soha 
nem  volt  is  politicai  igénye,  s  most  sincs  ilyes,  azért  annak  eszméje 
bizony  még  sem  foganzott  más  okbul,  és  még  sem  lépett  tulajdon- 
kép életbe  egyébért,  mind  azon  czélbul,  mihezképest  nemzeti  nyelvünk- 
nek és  ezzel  oly  szorosan  egybekötött  nemzeti  létünknek  egy  rév- 
partjával, egy  őrjével  többje  legyen,  mely  iránynál,  bárki  mit  mond- 
jon is,  nincs  ránk  nézve  nagyobb  fontosságú  politikai  szempont ;  mert 
mig  nyelvünk  él  s  virul,  mindaddig  nemzeti  létünk,  ha  csorbul  is, 
azért  bilincsek  közé  sülyedni  tán  még  sem  fog ;  holott  kivételes  hely- 
zetünkhez  képest  nyelvünk  hervadása,  enyészete  okvetlen  nemzeti 
állásunk  vég  óráját  vonná  maga  után.  Miszerint,  mint  érintem  —  és 
ezt  soha  ne  engedjük  emlékezetünkbül  kiesni  —  nem  is  volt  és  még 

ma  sincs,  habár  a  tennivalóknak  egy  tengere  is  áll  előttünk,  ránk 
nézve  fontosabb  és  sürgetőbb  ügy,  mint  nemzeti  nyelvünknek  minden 
módoni  ápolása  és  annak  mind  szilárdabb  meggyökereztetése. 

Sokan,  sőt  mondhatni  tán  legtöbben,  e  nézetet  azonban  nem 
osztják,  és  már  most,  miután  egy  idő  óta  nagyobb  tűzre  lobbant  a 
magyarság  és  azt  törvény  is  kellőleg  óvja,  minden  veszélyt  múltnak 
vélnek.  S  bár  volna  igázok  és  jóslanának  helyesül !  Én  máskép  látom 
a  dolgot,  és  megvallom,  minél  több  megnyugvást  tapasztalok  a  közön- 
ségben ezen  ügyünk  fölött,  mintha  az  ezentúl  már  úgy  maga  magától, 
minden  dajkálás  nélkül  fogna  üdülni,  annál  nagyobb  gond  tölti  el 
keblemet ;  s  pedig  azon  igen  egyszerű  és  mindenben  tapasztalt  oknál 
fogva,  melyhez  képest  nincs  veszélyesb  állapot,  mint  a  félig  nyert 
csata,  minthogy  ilyes  lankadást  szül,  a  biztosnak  vélt  sáncz  mögött 
pedig  nem  ritkán  még  a  lelkesb  is  elszunyad,  kit  síkon  soha  nem 
érne  álom. 

És  most  kérdem :  ugyan  hol  azon  nagy  kezesség,  melynek 
paizsa  alatt  minden  további  gond  és  szorgalom  nélkül  ezentúl  mái- 
szabad  volna  nemzeti  nyelvünknek  s  ekkép  nemzeti  létünknek  a  mai- 
nál virágzóbb  felüdülését  remélnünk?  Ugyan  hol  létezilc  ezen  kezes- 
ség? Tán  azon  lelkesedésben,  meg  azon  divatban,  mely  egy  idő  óta 
a  magyarságért  ví  és  mellette  áll  ?  Oh  nem !  Mert  a  lelkesedés,  és 
kivált  a  magyar  lelkesedés  —  ismerjük  el  hibánkat,  mivel  csak  igy 
javíthatjuk  —  oly  könnyen  hül,  mint  támad,  és  ekkép  inkább  csak 
olyféle  diadalra  hasznos,  melyet  pillanat  dönt ;  mig  egy  egész,  és  még 
mindig  oly  nyavalygó  nemzetnek  egészségi  helyreállítását,  mint  a 
magyar  —  s  pedig  nincs  kevesebbről  szó  —  egyedül  szenvedély  nél- 
küli felfogás,  idő  és  türelem  eszközölheti ;  a  divat  pedig  nem  szilár- 
dabb, mint  tengerár,  melynek  dagályát  okvetlen  követi  apály.  Hol 
létezik  tehát  az  annyira  biztos  kezesség  ?  Tán  azon  törvényekben, 
melyek  természeti  vágásába  hozák  elvégre  a  honi  szót  ?  Valóban,  bár- 
mily különösnek  és  az  itt  eddigelé  felhozottakkal  ellenkezőnek  látszas- 
sék  is  ezen  állitásom,  még  ezen  törvényekben  sem ;  s  pedig,  mert  a 
puszta  törvény  nem  egyéb,  mint  betű,  mely  legfeljebb  diplomaticai 
életet  biztosít;  midőn  arra,  hogy  a  társas  életbe  felvétessék  valamely 
nyelv,  s  az  a  nemzetnek  úgy  szólván  nedv-  és  vérébe  menjen  át,  tör- 

vény  még  korántsem  elég :  de  ehhez  még  valami  magasb,  valami  szel- 
lemibb is  kívántat-..  így  például  azért,  hogy  latán  törvény  alatt  állot- 
tunk, s  pedig  oly  hosszú  időkig,  latánokká  még  épen  nem  váltunk, 
sőt  az  élet  nélküli  nyelv  mindinkább  el  lőn  szigetelve  a  nemzeti  élet- 
től :  szintoly  kevéssé  fog  ezentúl  megint  a  magyar  törvények  által 
bárki  is  valódilag  válni  magyarrá,  hahogy  nyelvünk,  a  diplomaticai 
szózat  korlátolt  köréből  kiemelkedve,  nem  ver  gyökeret  és  nem  virág- 
zik a  hon  általános  életmezején. 

Éltető  erő  ennélfogva  az,  mi  jövendő  nemzeti  létünket  biztosít- 
hatja egyedül.  Ámde  éltető  erő,  habár  ilyesnek  irányt  adhat  is  czél- 
szerü  törvény,  sehol  nem  létezik  egyebütt,  mint  azon  vér-  és  nemzet- 
hezi  hűségben,  mely  sokak  keblében  lakik,  mely  soha  nem  hül  el, 
soha  nem  ernyed,  de  sötét  napokban,  valamint  fényesekben,  a  leg- 
kisebb körben,  mint  a  legtágabban,  egyenlő  gonddal  és  buzgósággal 
működik  a  honnak  felvirágzási  szent  ügyén,  s  melyet  ehhezképest 
nem  lehet,  nem  szabad  egybekeverni  azon  kitörő,  korlátok  közé  nem 
szorítható  lánggal,  s  nyughatatlan,  semmit  bevárni  nem  tudó  viszke- 
eggel,  mely  nem  egy  hazánkfiának  tüzeli  fel  kedélyét:  minthogy  az 
első  soha  nem  ront,  de  mindig  épít,  midőn  a  másik  csak  ritkán  hasz- 
nál, legtöbb  esetben  pedig  felriasztván  a  visszahatás  elemeit,  még  a 
már  kész  munkát  is  rommá  sújtja. 

S  im  ezen  éltető  erő,  ha  azt  nemzeti  hűség  táplálja,  és  minden 
egyes  polgár  saját  keblében  szentül  megőrizni  buzgólkodik,  azon 
valami,  mint  érinteni,  mi  még  minden  törvénynél  is  magasabb  és 
szellemibb,  mert  mindig  teremt,  soha  nem  pusztít ;  mig  az  irott  tör- 
vény, ha  nem  ad  annak  életet  a  köznemzeti  élet,  vagy  irott  malaszt- 
ként tesped  örökleg,  vagy  zsarnok  parancscsá  válik  vajmi    könnyen. 

És  e  szerint,  ha  igaz,  hogy  hű  hazafiság  súlya  legjobb  törvényt 
pótol,  s  nem  viszont;  ha  továbbá  igaz,  hogy  kifejtett  nemzetiség 
nagyobb  kincs,  mint  alkotvány,  mert  az  sok  évnek  gyümölcse  és 
kebelben  él,  mig  ez  csak  papiroson  áll,  s  egyedül  tehetség  szülöttje, 
valamint  egyedül  tehetség  védencze :  s  végre,  ha  igaz,  hogy  csak  azon 
nemzet  él  valódilag  s  emelkedik  magasbra,  melynek  lehető  legtöbb 
fiai  élnek  hű  kedélyileg  a  honért :  akkor,  valamint  mindenütt  és  min- 
denkor úgy  ez  alkalommal,   midőn   részint   tiszt,    részint   barátságos 

hajlam  hozott  bennünket  itt  oly  szép  számmal  egybe,  és  mindenek 
fölött  nemzeti  létünk  legerősb  záloga  forog  kérdésben,  akkor  ez  alka- 
lommal annál  inkább  hiszem  kötelességemben  járónak  anyanyelvünk 
mellett  buzogni,  és  annak  ápolását,  mívelését  minden  honfinak  kötni 
szivére. 

Egy  idő  óta  a  cselekvés  újabb  mezejére  törekedik  emelkedni 
hazánkfiainak  nagy  része ;  és  ez  helyes,  mert  a  nemtevés  meg  a  szó 
messzire  nem  vezet ;  mihezképest  valójában  ideje  is  már,  hogy  a  régi 
pangás  és  bő  beszéd  helyébe  elvégre  tett  lépjen,  csak  hogy,  jóllehet, 
mint  mondám,  igen  dicséretes  ezen  irány;  más  részről  nem  tagad- 
hatni, háttérbe  szorítja  mind  azon  intézeteket,  melyek  már  fennálla- 
nak,  és  kivált  azokat,  melyeknek  köre  inkább  csak  szellemi. 

így  például  académiánk  is  már  jó  formán  kiesett  a  divatbul, 
és  ekkép  a  nagy  közönség  kegyébül,  pedig  korántsem  mintha  hibásan 
állíttatott  volna  fel,  mert  hiszen  mi  egy  résznek  nem  tetszik,  azazért 
még  nem  hibás,  s  egyébiránt  mi  az,  mi  nem  volna  javítható ;  hanem 
azért  nincs  divatban  többé,  mert  részint  más  térre  voná  a  tennivalók 
aggasztó  sora  számosb  hazafiak  figyelmét,  részint  valljuk  meg :  mert 
kisdedekként,  mint  játszó  szert,  melylyel  egy  időig  bíbelődhetek,  már 
megunta  azt  sok  magyar,  és  e  szerint  most  valami  más  után   eseng. 

Mind  ezen  azonban  épen  nincs  miért  búsulnunk ;  mert  hiszen 
académiánk  —  és  ezt  nem  kellene  felejtnünk  —  tulajdonkép  nem 
czél,  de  inkább  előmeneteli  eszközeinknek  csak  egyike,  mely  ha  el 
nem  tompul,  el  nem  ferdül,  szinte  egy-egy  lépcsővel  magasabbra 
segítheti  ügyünket  azon  czél  felé,  mely  nem  kevésb,  mint  nemzeti 
virágzás,  —  s  igy  azon  inkább  örvendenünk  kell,  ha  a  mostani  nem- 
zedék oly  térre  ügyekszik  állni,  melyen  tán  még  szaporábban  és  biz- 
tosabban fog  üdülni  vérünk,  és  adja  erre  áldását  az  egek  ura !  midőn 
reméleni  akarjuk,  hogy  azon  gyermek  hazafiak  száma,  kik  minden 
fennállót  megunván,  mindent  csak  kezdeni,  de  végezni  semmit  sem 
tudnak,  naprul-napra  kevesedni  fog. 

S  igy,  midőn  a  gyakorlati  élet  cselekvésmezejére  lépett  haza- 
fiak sorát  üdvözlöm,  —  s  bár  ne  szüljön  gyönyörű  lelkületük  hátra- 
lökő visszahatást  —  nincs  ez  alkalommal  egyéb  mondanivalóm,  mint 
újra  meg  újra  ismétlenem  azon  kérést: 

A  haza  szent  nevében!  ápoljuk  és  dajkáljuk  anyanyelvünket 
ernyedetlen  hűséggel,  s  nem  csak  académiánk  és  a  nyilvános  élet 
tágabb  határai  közt,  de  a  társas  és  családi  viszonyok  szűkebb  körei 
ben  is,  hol  tűzhelyeink  égnek,  hol  szivrokonink  laknak ;  azon  okbul 
pedig,  mert  a  haladás  mezején  száz  utakon  kötelességünk  közelítni 
nemzeti  üdülésünk  fő  czéljához,  és  újabb  intézetek  tán  hathatósabban 
fogják  előmozdítni  lépteinket,  azért  académiánktul  ne  vonjuk  meg 
sympathiánkat,  segéd  kezünket;  de  midőn  új  lelkesedéssel  hevülünk 
újakra,  mindazon  fennállók  iránt  se  hidegüljünk  el,  melyek  előmene- 
telünknek szinte  tényezői. 

Abban  végre,  hogy  midőn  most  nyelvünk  új  diadala  miatt 
nemzeti  ünnepet  hiszek  méltán  ülendőnek,  egy  úttal  e  kincsünket  a 
magyar  közönségnek  kettőztetett  gondjaiba  vagyok  ajánlani  bátor : 
ebben,  azt  hiszem,  nemcsak  nem  vagyok  következetlen,  de  lehető  leg- 
következetesb ;  mert  valamint  az,  ki  elvesztett  szemvilágát  visszanyeré, 
nagyobb  óvatossággal  őrzi  e  boldogságát,  mint  az,  kit  soha  nem  kör- 
nyezett sötétség :  úgy  fogja  minden  hű  és  öntudatos  magyar  nemzeti 
becsületünk  e  visszanyert  zálogát  is  lankadásra  nem  térő  buzgóság- 
gal ápolni  élte  fogytáig. 

S  most,  tisztelt  gyülekezet !  hadd  vegye  ülésünk  rendes  folyamát. 


& 

in. 

1846.  DECZ EMBER  20-ÁN. 

Tisztelt  gyülekezet!  Tán  nem  hibázok,  ha  ez  alkalommal  is, 
mint  már  többször  tevém,  a  tisztelt  gyülekezetet  arra  vagyok  bátor 
figyelmeztetni,  hogy  a  magyar  Akadémia,  sajátlagos  politikai  körül- 
ményeink között,  nemzeti  újjászületésünket  tekintve,  egy  főtényezőt 
képezhet,  sőt  hogy  ilyest  képezzen,  szoros  kötelessége. 

Mig  más  népek  szilárd  nemzetiségük-  s  egyszerűbb  csillagza- 
tukhoz képest  minden  erejüket  szerkezetük  javítására  pontosíthatják 
össze,  úgy  hogy  a  polgári  álladalom  malasztja  minél  általánosabban 
terjedjen  legott:  addig  nekünk  nyavalygó  magyaroknak,  e  mellett, 
vagy  jobban  mondva :  e  fölött  még  azért  is  kell  küzdenünk,  mihez- 
képest,  mint  nemzet  el  ne  bukjunk,  el  ne  töröltessünk.  Mert  hiszen 
valamint  holtnak  hiába  kínálkozik  az  élet  kéje,  szintoly  kevéssé  ölt- 
heti magára  az  emberiség  jogait  a  magyar  nemzet,  ha  megszűnt  magyar 
lenni,  mivel  ez  esetben  más  vér,  de  nem  a  magyar,  fogna  részesülni  ez 
áldásban.  Mi  meglehet:  közönyös  az  egész  emberi  nemre,  noha  én 
ezt  sem  hiszem  soha  is,  mert  minden  saját  fénykörében  fölemelkedett 
népcsalád  egy  magasb  lépcső  az  istenekhez ;  de  minden  esetre  ez  bár 
igy  legyen,  bár  ne,  nem  lehet  közönyös  ránk  magyarokra  nézve,  ha 
nem  puszta  hang,  vagy  mint  sok  más,  nem  egyéb  sallangnál  azon 
hazafiság,  melylyel  oly  meg  nem  szünőleg  kérkedünk. 

De  nem!  Mert  noha  számosb  van  köztünk,  ki  saját  magát  a 
hazával  mindig  összekeveri  és  személyét  folyvást  ez  elibe  helyzi, 
azért  általán  véve  tán  alig  létezik  emberfaj,    melyben    a   hazaszeretet 

nemes  éraelme  annyira  képezné  minden  csepp  vér  és  nedv  kiegészítő 
részét,  mint  a  mennyire  mi  magyarok  buzgunk  ily  lelkesedéstül.  — 
Nem  tagadhatni  ugyan,  hogy  halálos  álmunk  közt,  mikor  az  enyészet 
habja  csaknem  összecsapott  fölöttünk  már,  nem  egy  gyönyörű  tulaj- 
donnal, melyet  veszténk,  azon  szent  láng  is  majd  elaludt  már  ben- 
nünk, mely  minden  romlatlan  emberi  kebelben  oly  tisztán  ég,  s 
melyért,  bármily  gyermeki  érzelemnek  gúnyolják  is  azt  a  világ  hide- 
gen számító  cosmopolitái,  nincs  mit  pirulnunk,  mert  legtöbb  magasz- 
tos cselekedet  mégis  innen  vette,  innen  veszi,  és  innen  fogja  venni  a 
földön  eredetét  mindaddig,  mig  az  ember  egészen  el  nem  fajul,  vagy 
gyarló  természetébül  végkép  magasb  sphaerákba  nem  emelkedik. 
Igen,  ezen  szent  tűz  is  csak  pislogott  már  bennünk.  —  De,  hála  az 
égnek,  nemcsak  tökéletesen  el  nem  aludt,  sőt  oly  általános  lobbal  ég, 
miszerint  hazaszeretet  híja  miatt  veszély  vérünket  érni  nem  fogja 
immár.  Csakhogy  a  hazaszeretetnek  bármily  áradozó  léte  —  ne  csal- 
juk e  körül  magunkat  —  soha  nemcsak  magasbra  nem  emelt  eddig- 
elé egy  népet  is,  de  ilyesnek  még  csak  megmentésére  sem  volt  elég- 
séges, ha  vakszerelemre,  elbizottságra  s  ebbül  okvetlen  eredő  mások 
iránti  türelmetlenségre  fajult.  Mert  ez  esetben,  valamint  a  tűz,  mely 
legnagyobb  áldásaink  egyike,  vajmi  könnyen  válhatik  átokká,  szint- 
úgy szülhet  a  hazaszeretet  szent  érzelme  is,  ha  bölcseség  nem  vezérli 
azt,  határtalanul  több  rosszat,  mint  következtetne  jót. 

És  e  tekintetben  —  ha  czélunk  nem  az,  tisztelt  gyülekezet, 
mint  ez  magyar  földön  még  oly  gyakori  szokás,  hogy  magunkat 
viszonlag  feldicsérgessük  és  tömjénnel  jól  lakjunk  —  bizony  meg 
kell  vallanunk:  számtalan  köztünk  magyarok  közt  a  legnagyobb 
bűnös,  azaz  legotrombább  ügybarát,  mi  kivált  politikában  mindig 
synonymon,  mert  számtalan  „magyar  honszerelmes"  legtisztább  heve 
daczára  szintoly  arányban  üt  nemzetiségünk  mocskaibul  mindinkább 
kibontakozó  lényegén  csorbára  csorbát,  valamint  nem  egy  anyának 
majomszerelme  is  vajmi  sokszor  megsemmisííé  már  kedvencz  szülöt- 
tének, melybül  valami  derekas  válhatott  volna,  minden  becsét. 

S.  „ugyanis  köztünk  vajmi  sokan  eldődink  egykori  hazafoglalási 
modorában  hisznek  nemzetiséget  is  tűzzel-vassal  terjeszthetni,  nem 
figyelvén  arra,  hogy   szellemi    diadalokat,  a    minők :    „nemzetiségek 

megkedveltetése",  anyagi  hatalom  soha  nem  biztosított  még,  de  ilye- 
seket  jó  sikerrel  egyedül  szellemi  felsőbbség  víhat  ki. 

Igaz  ugyan,  hogy  e  részben  egy  idő  óta  nagyon  okultunk  és 
sokkal  keskenyebb  szigetre  szorult  azok  száma,  kik  féltékeny  mámo- 
rukban türelmetlenséggel  hitték  legjobban  ápolhatni  a  magyarságot. 
Ámde  azért  mégis  mód  nélkül  nagyobb  azon  pajkos  negéd  és  betyár 
szesznek  súlya,  melylyel  nemzeti  ügyünk  körül  forgolódik  nem  egy 
magyar,  mintsem  hogy  e  tekintetben,  kivált  most,  midőn  minden 
oldalról  fel  vannak  korbácsolva  a  szenvedélyek,  s  a  viszontorlás  jelei 
is  mutatkoznak  mindenünnen  már,  egészen  nyugodt  kebellel  nézhet- 
nének a  jövendő  elibe  mind  azok,  kiknek  politikai  hitvallásukban  a 
nemzetiség  sajátlagos  felvirágzása  legelső  helyütt  áll! 

Valóban  lehetetlen !  mert  ugyan  mit  ér  és  mily  sikert  szülhet 
százak  leghűbb,  legernyedetlenebb  ápolása  nemzetiségi  szent  ügyünk 
körül,  ha  még  mindig  vannak  magyarok,  kik  magyarságot  affectál- 
ván,  rüpők  és  aljas  viseletük  által  legrosszabb  szagba  állítják  azt,  s 
mi  több,  ha  még  mindig  vannak  magyarok  —  s  pedig  fájdalom,  tán 
a  legnagyobb  rész  érez  ily  rövidlátólag  —  kik  a  helyett,  hogy  a  nem- 
zeti testnek  ily  nyavalyás  fekélyeit  soraikbul  kilöknék,  nemcsak 
kímélettel  viseltetnek  irántuk,  de  e  fölött  még  a  nemzeti  erőnek  bizo- 
nyos túláradozását  is  vélik  e  symptomákban  észrevehetni ;  holott  rég 
axióma,  hogy  az,  ki  a  haza  mocskait  palástolja,  a  haza  fénypontjait 
piszkolja  be;  valamint  a  bűn  leplezője  is  mindig  erényt  sújt.  Úgy, 
hogy  bármily  paradoxnak  látszassék  is,  mit  mondok,  korántsem  oly 
nagy  csorbát  üt  nemzetiségünkön  a  magyarságot  üldöző,  mert  ez 
ellenhatási  rokonszenvet  gerjeszt,  mint  fertőztetné  ügyünket  a  betyár 
magyar,  minthogy  ilyestül  a  nemesb  kedély  émelygéssel  fordul  el ; 
és  személyével  együtt  azon  ügyet  is  becsmérli,  melyet  a  rövidlátó 
védni  hisz. 

Tudom,  tisztelt  gyülekezet,  sokaknak  köztünk  nincsenek  efféle 
ismételéseim  ínyökre,  mint  áltáljában  sok  nem  fogadja  meg  s  e  sze" 
.rintnerrr  hagyja  jóvá,  miért  helyzek  én  annyi  súlyt  azon  néhai  rakon- 
czátlanságnak  gyűlöletessé  tételében  s  kiküszöbölésében,  melytül 
kivált  az  ifjúság  magát  néha  meg  nem  tudja  óvni ;  mert  hiszen,  mint 
ők  állítják :  a  magyarnak  vére  hevesb,  effélék   másutt   is   történnek, 

azért  még  sem  jut  senkinek  eszébe,  néhány  pajzán  miatt  egész  nem- 
zetnek becsületét  kérdésbe  venni  akarni. 

Ámde  Istenért,  e  körül  is  örök  csalódásban  akarunk  maradni, 
mint  annyi  egyébben  ?  mintha  félnénk  a  valóság  világába  nézni,  és 
nem  látjuk,  mily  kápráztató  különbség  van  köztünk  és  más  népek 
közt?  köztünk,  kiknek  nemzetiség  dolgában  még  csak  lennünk  kell, 
midőn  más  népek  e  részben  már  megvannak !  És  e  szerint  helyze- 
tünkben, ha  a  magyarságot  valóban  megmenteni  s  virágzásra  emelni 
sóvárgunk,  minden  kis  morzsakenyérrel  —  ha  igy  lehetne  mondani  — 
legszigorúbban  gazdálkodnunk  szoros  szükség;  mig  más  népek, 
mert  nemzetiségben  gazdagok  és  rajtuk,  mint  rajtunk,  más  elemek 
szüntelen  nem  rágódnak,  legalább  e  tekintetben  nem  kénytelenek 
ernyedetlenül  állni  őrt. 

Hogy  a  magyarság  már  csak  hajszálon  függött,  ez  nem  mi 
bűnünk,  kik  most  élünk,  sőt  miénk  az  érdem,  hogy  fenntartásáért  hűn 
megvíttunk;  miért  minden  jobbnak  rokonszenve  is  miénk.  Ámde 
megbocsáthatlanul  vétkeznénk,  és  mindazon  részvét,  mely  nemes  buz- 
galmunkat kiséré,  csakhamar  elhidegülne,  ha  megmentett,  de  még 
annyira  gyengélkedő  kincsünkkel  oly  gondatlanul  sáfárkodnánk, 
mint  ilyest  tán  büntetlen  tehetnek  azok,  kiknek  ebbeli  kincsük  soha 
veszélyben  nem  forgott. 

S  azt  gondoljátok,  tisztelt  hazafiak,  hogy  nekem  tán  jól  esik 
ily  nyomorult  kis  vonásokban  ápolgatnom  ügyünket,  s  ennek  elke- 
rülhetlen  szükségére  titeket  minduntalan  emlékeztetnem  ?  Oh,  ne 
higyjétek.  Nekem  szintúgy,  vagy  tán  kínosabban  vérzik  szivem,  mint 
nektek,  ha  meggondolom,  mire  jutott  vérünk  és  mennyire  kétes  annak 
jövendője  még.  Én  is  érzem,  s  tán  élénkebben  és  gyakrabban  mint 
ti,  a  kétségbeesés  azon  kínait,  mely  epeszti  a  habokkal  küzdőt,  ki 
nem  bízik  erejében  a  távul  levő  partot  elérhetni,  s  ekkép  bennem  is 
szintúgy  pezsg  néha  nyugtalanságbul  a  vér,  mint  bennetek,  inkább 
koczkára  bizni  sorsunkat  s  bukni  egyszerre  inkább,  mintsem  meg 
nem  szűnő  félelem  és  remény  közt  utóbb  is  folytatni  a  felvett  s 
annyira  aggasztó  hangyamunkát. 

Azonban  kérdem,  és  Ítéljetek  e  körül  hideg  vérrel  és  engedé- 
kenyen ;  váljon  éveim  sorához,  helyzetemhez  s  eddigi   politikai   eljá- 

rásomhoz  képest,  teljesíteném-e  hazafiúi  kötelességemet  tehetségem 
szerint,  ha  nekem  sem  volna  elég  bátorságom  „kiskorúságára"  s  ekkép 
még  szerfölött  gyenge  állapotára  emlékeztetni  a  hont;  de  én  is  azon 
fiatalokhoz  vagy  gyengékhez  képest,  kik  nem  bírják  hevüket  zab- 
iázni, veszélyes  koczkára  akarnám  állítni  nemzeti  üdülésünket,  kivált 
most,  miután  halálos  dermedésünkbül  már  fölébredtünk,  törvényünk 
magyar,  s  ekkép,  noha  helyzetünk  most  veszélyesb  mint,  volt  azelőtt, 
miként  minden  crisisben  levő  testé,  azért  tökéletes  felgyógyulásunk- 
hoz még  is  közelebb  állunk,  mint  bár  valaha,  —  csakhogy  ilyest 
még  felette  gyenge  állapotunkhoz  képest  egyedül  úgy  érhetjük  el,  ha 
gyenge  cseréinket  senki  nem  csak  el  nem  gázolja,  mihez  azonban 
néhány  kevés  is  elég,  de  azoknak  anyai  gondját  viseljük,  és  pedig 
viseljük,  mennyire  lehet,  mindnyájan,  mert  kivált  oly  annyira  elsülyedt 
nemzetiség  felemelése,  mint,  fájdalom,  a  miénk,  csak  köz-erővel  s 
tökéletes  egyetértéssel  sikerülhet 

Váljon  illenék-e  hozzám,  ha  én  is  dicséreteket  akarnék  elszónok- 
lani,  s  nem  tárnám  fel  az  igazságot  kereken ;  s  váljon  illenék-e  hozzá- 
tok, tisztelt  vérrokonim,  ha  ti  a  valónak  megismerése  helyett,  jövőnk  leg- 
fontosabb kérdése  körül  is,  az  illusiók  légkörében  akarnátok  nyargalni  ? 
Bizonyára  ily  szerepviselés  sem  hozzám,  sem  hozzátok  nem  illenék. 

Nemzetünknek  mindig  az  volt  egyik  legnagyobb  hibája,  hogy 
vagy  nem  bizott  magában,  vagy  elbízta  magát.  Hasonló  a  puskapor- 
hoz, melyet  nyugvó  állapotában  egy  kis  víz  is  elolvaszt,  mely  fel- 
lobbanásával  azonban,  használjon  aztán  vagy  ártson  bár,  saját  magát 
mindig  megsemmisíti. 

S  innen  keletkezett  azon  humillimus  servus-féle  species,  mely 
kivált  a  lefolyt  időkben  oly  nagy  szerepet  játszott,  és  kezet  csókolva, 
édes  örömest  mindent  hátára  rakatott  volna  ;  meg  viszont  azon  hetven- 
kedő betyár  faj,  mely  Magyarországon  kivül  e  világon,  hátán  China 
falai  mögött  nem,  bizonyosan  nem  létezik  sehol,  mely  erő  nélkül  min- 
dent erőltet,  ok  nélkül  mindent  provocál,  és  kiírthatlannak  látszó 
létében  hazánk  mezején  még  most  is  burjányzik  itt-ott,  s  valóban  több 
kárt  okozott  és  okoz  nemzetiségünknek,  mint  bármily  más  hibánk 
vagy  aberratiónk  ;  mert  azon  pajkos,  betyár  negéd  s  hetvenkedő,  pajzán 
viszketeg,  mely  nem  egy  magyarnak  még  most  is  legfőbb  kincse    és 

annyi  garázdaságnak  meg  nem  szűnő  kútfeje,  oly  annyira  áll  a  való- 
ságos férfiúi  erővel  ellentétben,  és  annyira  nem  „lovagiasság",  vagy  az 
igazi  lovagiasságnak  oly  nyomorult  torzképe,  hogy  azzal  legfeljebb  vén- 
asszonyokat ijesztgethetni,  és  attúl  émelygéssel  kénytelen  elfordulni 
minden  nemesb  kedély.  —  S  váljon  miért  szakadt  nemzetünk  része,  tán 
nagyobb  része  e  két  osztályzatra  ?  Legelsőben  is,  mert  a  kiváltsági  „cir- 
culus  vitiosus"  szűk  körében  forgott  vérünk.  S  még  inkább,  mert  a  nem- 
zetiség szelleme  nem  forrott  ki  elég  tisztán  akkoron  még,  és  e  szerint 
egyik  túlzó  oly  könnyen  hagyá  magát  abból  mindenestül  kivetkez- 
tetni, mint  a  másik  túlságos  erővel  akará  azt  mindenkire  torkolni. 

És  azért  itt  van  ideje,  hogy  e  tekintetben  is  okuljunk  elvégre  már ' 

Tudom,  lesznek  olyanok,  kik  nem  fogják  kedvelni,  hogy  én 
és  épen  én,  a  magyar  Akadémiát  politikai  életünkkel  annyira  össze- 
függő intézetnek  tartom,  és  azt  e  tekintetben  működésre  sürgetni 
vagyok  bátor.  Ámde  ez  által  csak  azt  tanúsítják,  hogy  politikai  ki- 
fejtésünk legmélyebb  talajáig  nem  bírtak  hatni  eddigelé.  Mert  hiszen 
ez  nem  egyéb,  mint  nemzetiségünk  biztosítása,  felemelése,  mi  megint 
oly  szorosan  függ  az  élő  szónak,  írásnak  s  gondolat-elrendezésnek 
kifejtésével  össze,  miszerint  lélektelen  gép  volna  „Akadémiánk", 
ha  nem  venne  e  hazafiúi  műtéteiben  legbuzgóbb  s  legernyedetle- 
nebb  részt. 

Becsültessük  meg  ehhezképest,  mennyire  tőlünk  telik,  a  ma- 
gyar nevet. 

Ébreszszük  azokat  nyavalygó  álmaikbul  fel,  kik  legjobb  hiszem- 
ben,  hogy  a  magyarságot  szolgálják,  ezen  legnagyobb  kincsünkön  túlzá- 
saik és  erőltetéseik  által  inkább  ütnek  sebet,  mintsem  hogy  ápolnák  azt. 

Figyelmeztessük  hevesb  vérű  honfiainkat,  hogy  a  nagyobb- 
szerű  haladás  és  nemzeti  bukás  közt  —  mely  dilemma  közé,  kivált  mai 
nap,  nem  egy  hazánkfia  minden  politikai  kérdést  szorítni  szeret  —  még 
egy  harmadik  vágás  is  van,  melyen  lépten  lépve,  mákszemet  mákszemre 
hordva,  cseppet  csepphez  adva,  a  bölcs  végkép  tovább  ér,  s  nagyobb 
teremtések  szerzője,  mint  az  elbizakodott,  kinek  zászlóján  „bár  törik,  bár 
szakad"  áll,  vagy  a  kétségbeesett  gyenge,  ki  mindjárt  bukni  s  máso- 
kat magával  buktatni  akar,  ha  felszínes  combinatióinak  nem  felel 
meg  az  eredvény,    és  inai  a  magára  vett  súlyt  nem  birják. 

Ne  csüggedjünk  soha  is,  mert  hiszen  legrosszabb  esetben  sem 
fog  azon  nemes  önmegtagadás,  melylyel  nemzetünk  felvirágzása 
végett  küzdünk,  minden  haszon  nélkül  a  semmiség  mélyeibe  sü- 
lyedni;  de,  bármily  kicsiben,  még  is  elő  fogja  ezen  nemes  törekvés, 
ha  más  formákban  is,  mozdítni  az  emberiség  végczéljait.  Nehogy 
azonban  e  lehető  legrosszabb  esetre  legyünk  szorítva,  mi  nincs 
dicsőség  nélkül  ugyan,  de  gyarló  embernek,  ki  hűn  ragaszkodik 
hazájához,  korántsem  elégséges  éldelet  még:  használjuk,  tiszta  szán- 
dékunkban bizva,  de  erőnkben  soha  túl  nem  bizakodva,  minden 
tehetségünket  —  mely  ez  esetben  azonban  egyedül  csak  szellemi  lehet  — 
mihezképest  a  megmentett  és  sajátlagos  eredetiségében  kiképzett  magyar 
elem,  ha  nem  rögtön  is,  egykor  legalább  az  emberiség  azon  fénykörébe 
helyezze   magát,  melybe  a  világ  előkelő  népei  fölemelkedtenek. 

Legyünk  meggyőződve,  hogy,  habár  nincs  is  a  magyarnak 
őszintébb  jóakarója  széles  e  világon,  mint  önmaga,  mert  hiszen  miért 
követelhetnénk  irántunk  több  szeretetet  kívüliül,  mint  belülrül:  azért 
bizony  még  sem  árthat  a  magyarnak  más  annyit,  mint  szinte  csak 
maga ;  mert  bármily  nemű  megsértése  csak  nevelné  erejét,  midőn 
egyedül  saját  vétkei  ejthetnek  nemzetiségén  csorbát 

Egyedül  minmagukban  van  a  feltámadás,  ne  felejtsük  ezt  soha ; 
és  azért,  bármily  erősen  ágaztassa  is  el  hazánkban  a  pártokat  és 
külön  egyediségeket  vérünk  heve  és  politikai  hitünk  türelmeücnsége, 
legyen  köztünk  legalább  egy  engesztelő  eszme,  mely  lefegyverez  s  kéz- 
fogásra int,  és  ez :  a  nemzetiség  eszméje  és  azon  hűség,  mely  ehhez  köt ; 
mert  ugyan,  ha  az  ármány  még  ezen  kapcsot  is  el  birja  köztünk  vágni, 
és  magyar  magyart  gyűlöl  és  magyar  magyart  üldöz :  oh,  akkor  nem 
csak  nem  virul  fölöttünk  élet  többé,  de  még  végünk  sem  lesz  díszteljes. 

Azonban  félre  minden  kislelkű  idő  előtti  aggálylyal,  mert  nincs 
itt  veszélye  a  bukásnak  még.  Nekünk  élnünk  és  üdülnünk  kell,  és 
élni  és  üdülni  fogunk  is,  csak  hazafiúi  szeretet  és  egyesség  melegítse 
állandóan  vérünket;  és  ebben  a  magyar  Akadémiának  tisztelt  tagjai 
menjenek  elő  például,  kiket  szintúgy,  valamint  e  fényes  gyülekezet 
egész  testületét,  egyenként  és  összesen  hódolva  üdvözlök. 

NÉVTELEN  VISSZAPILLANTÁSRA, 

MELY  EGY  BIZALMAS  KÖR  SZÁMÁRA,  ARÁNYLAG  KEVÉS  PÉL- 
DÁNYBAN   1857.  OKTÓBERÉBEN  BÉCSBEN  MEGJELENT. 

EGY  MAGYARTÓL 


NÉMETBŐL  FORDÍTOTTA : 

K.   PAPP    MIKLÓS. 


Midőn  egy  névtelen,  s  még  hozzá  oly  „horderejű"  (!)  könyv,  mint 
a  „Visszapillantás",  megjelenik,  természetes,  hogy  mindenki  kíváncsi 
ismerni  annak  szerzőjét :  mert  bizonyára  más  jelentőséggel  bir  ugyan- 
azon dolog  egy  aspiráns  szájából,  és  mással  egy  oly  ember  ajkain 
ki  far  hasard  a  trónhoz  közel,  s  talán  ép  a  legközelebbi  lépcsőn  al- 
ázón esetben,  ha  a  mondott  dolog  nem  a  szigorú  értelemben  vett 
tudományos  axiómákhoz  tartozik. 

Ha  pedig  az  oly  fontosságú  mű,  mint  a  kérdésben  forgó,  nem, 
a  könyvkereskedés  útján  jelenik  meg,  hanem  aránylag  csekély  számú 
példányban,  kizárólag  csak  jóakaró  barátok  számára,  ajándékkép  nyo- 
matik, ez  esetben  a  gondolkodó  közönség  kíváncsisága  természetesen 
még  magasabbra  van  csigázva,  s  mindenki  alig  palástolható  türelmet 
lenséggel  kérdi:  „Váljon  ki  lehet  a  szerzője  e  röpiratnak?". 

Ki  állításainak  igazságától  annyira  át  van  hatva,  mint  a  „Visz- 
szapillantás"  szerzője  áthatva  lenni  látszik  (?)  és  mint  Galilei  valóban 
áthatva  volt  theoriájának  igazsága  felől,  melyért  lánczokra  veretve 
szabadságától  megfosztatott,  —  az  megnevezi  magát,  követeli  a  nap- 
tól, hogy  állításait  világítsa  meg,  de  nem  kéri  fel  „jóakaró"-it,  hogy 
őt  dicsérjék,  vagy  hallgassanak,  sőt  ellenkezőleg  ellenségeit  idézi  a 
sorompó  elé,  hogy  állításait  becsületes  és  lovagias  fegyverekkel  támad- 
ják meg  —  kivéve,  ha  magasabb  (!)  politikai  tekintetből  ez  eljárás 
nem  volna  ajánlatos:  e  fölött  azonban  mi  alacsony,  vagyis  helyeseb- 
ben mondva  ^lealacsonyított"  helyzetűek  részrehajlatlan  ítéletet  nem 
mondhatunk. 

A  közvélemény  azt  állítja,  hogy  a  szerző  Mayer  Bernát  úr,  de 
t.  ez.  Bach  Sándor  úr  volt,  ki  e  művet  retouchirozta. 

Váljon  igaz-e  ez,  mi  nem  állíthatjuk.  Azonban  igen  valószínű- 
nek tartjuk,  hogy  Bach  úr  az  illető  művet   nemcsak   helybenhagyta, 

hanem  retouchirozta  is, mert  ő  maga  osztotta  szét  a  művet 

ismerősei  közt,  még  pedig  gyakorta  igen  elmés  autograph  kíséretében, 
mit  bizonyára  nem  tőn  vala  a  magas  állású  úr,  ha  az  á-peu-prés  öndi- 
csőitést  nem  helyeselte  volna. 

Több  mint  valószinü  tehát,  hogy  a  „Visszapillantás"  fő  vázlatát 
helybenhagyta.  A  retouchirozást  illetőleg  már  nem  lehet  ily  határozott, 
állítást  koczkáztatni. 

De  a  miként  „ex  uttgue  leonem",  épen  úgy  legalább  azok,  kik 
Bach  urat  gyermekségétől  kezdve  ismerik,  sőt  életének  minden  pha- 
sisain  keresztül  gondos  figyelemmel  kisérték,  határozottan  felismerni 
állítják  a  „Visszapillantás"  sorai  között  sajátságos  és  eredeti  eljárását 

A  könyvecske  annyi  mérséklettel,  annyi  ügyességgel  és  hízel- 
géssel van  írva,  hogy  mindazok,  kik  Bach  urat  ismerni  állítják,  hatá- 
rozottan kijelentik,  hogy  őt  felismerték  par  patté  de  velours,  mely 
jeles  tulajdonságának  leginkább  köszönheti,  hogy  oly  magasra  emel- 
kedett. 

Mennyiben  igaz  mindez,  azt  ismét  nem  tudjuk,  s  szívesen 
vagyunk  hajlandók  kétkedni  fentebbi  állításaink  némelyikének  proba- 
bilitásán ;  igen  jól  tudván,  hogy  az  irigység  mily  csodaszülötteket 
szokott  a  világra  hozni.  Ezen  soha  sem  menthető  tulajdonság  gyak- 
ran a  legnemesebb  és  legmagasabb  eszméket  is  utálatos  nyálkával 
mocskolja  be.  Természetes  pedig  azon  következtetés  is,  hogy  mind- 
azok, kikkel  egykor  ugyanazon  sorban  állott,  és  kik  „semmik"  marad- 
tak, mig  ő  „minden"  lett,  Bach  úrnak  halálos  irigyei,  s  miután  ezen 
úgy  nevezett  „jó  barátok"  gyakran  oly  tolakodók,  hogy  másként 
tőlük  szabadulni  lehetetlen,  hogy  időrabló  követeléseiktől  az  ember 
menekülhessen,  az  utolsó  és  egyetlen  eszközt  is  igénybe  kell  vennie, 
ez  pedig  abból  áll,  hogy  az  ajtót  becsukatja  orruk  előtt. 

Ki  hozta  világra  a  kérdéses  opusculumot,  Mayer  Bernát  úr-e, 
vagy  Bach  Sándor  úr,  ez  tulajdonképp  mindegy.  Canova,  Thorwald- 
sen  és  Phidiás,  bizonyára  alárendelt  kezekre  bizták  a  durva  munkát, 

de  a  retouchirozást,  az  utolsó  gyalulást  fenntartották  maguknak,  és  saját- 
kezüleg  végezték. 

És  ugyan  valószínű,  hogy  igy  született  a  „Visszapillantás"  is, 
az  az  a  mester,  vagy  a  mint  mondják  „új  Ausztria  teremtője"  előbb 
kiegyengette  azon  jelentést,  melyet  azért  készíttetett,  hogy  a  világ 
meglássa  belőle,  mit  teremtett  ő  10  év  alatt ,  igen,  hogy  a  világ  meg- 
lássa, természetesen,  nem  azon  nagy  világ,  melyet  a  nap  világít  meg, 
hanem  egyelőre  csak  akkora  kis  világ,  melyet  200  gyertya,  vagy  is 
200  példány  lát  el  világossággal,  tehát  egy  bizonyos  neme  a  félho- 
málynak entre  chien  et  loup,  a  mi  valóban  nagyon  is  czélszerü  dolog 
volt,  mert  az  a  szemtelen  napfény  sokaknak  elviselhetetlen,  s 
a  gyenge  szemeket  nem  ritkán  könnyekre  készteti,  vagy  meg  is  vakítja. 

Mily  különbözők,  sőt  mily  ellentétesek  gyakran  az  emberek 
nézetei,  alig  hinnők!  A  „Visszapillantás"  megjelenése  nem  egy  nézet- 
irány  keletkezésének  szolgált  okul.  Sokan  azt  mondották  :  „nem  lova- 
gias dolog  olyas  valamit  írni,  mit  megbírálni  vagy  megczáfolni  nem 
lehet,  és  pedig  nem  azért  nem  lehet,  mert  valóban  nem  leltet,  hanem 
azért,  mert  nem  szabad." 

Mások  ellenben  dicsérik  az  illető  mű  irányát,  úgy  gondolkoz- 
ván, hogy  a  jelen  viszonyok  között,  midőn  mindazok  fölött,  miket  a 
kormány  eddig,  legalább  Magyarországban,  tett,  a  publicum  gondol- 
kozó része  kaczag,  a  másik  ellenben  sírva  gondol  a  jövőre,  midőn 
Magyarország  lakosai  A— Z-ig,  minden  kivétel  nélkül  és  mindenkinek, 
ki  azt  hallani  akarja,  unisono  elmondják:  „igy  nem  maradhat,  ha  az 
államgépezet  továbbra  is  ilyen  vezetés  alatt  fog  állani".  Midőn  a  leg- 
okosabb emberek  sem  tudják,  hogy  a  „megkezdett  út"  miként  fog 
czélhoz  vezetni  —  ily  körülmények  között  „új  Ausztria  főgépészének" 
nyilatkoznia  kellett,  már  csak  azért  is,  hogy  a  külföldet  megnyugtassa ; 
hogy  nevét  nem  „ajándékozta"  oda,  azt  igen  helyesen  tévé,  mert  ily 
elővigyázat  mellett  a  netaláni  kudarcz  könnyen  áthárítható  egy  jól 
megfizetett  hivatalnok  nyakára;  legtapintatosabban  cselekedett  azon- 
ban, midőn  müvét  csak  csekély  számú  példányokban  nyomatta  ki, 
mert  miért  értesüljön  az  ostoba  (!)  publicum  s  különösen  a  felforgató 
párt(!)  oly  dolgokról,  melyek  csak  az  alkalmazottak  és  jóérzelmüek  (? ) 
tudomására  valók.  Igy  gondolkoztak  ők. 

Miután  azonban  nyilvános  lapok  e  névtelen  compositiót  bírálni 

kezdték természetesen   a   teljes    sajtószabadság  (!)   oltalma 

alatt,  s  ezenkívül  a  rühös  felforgató  párt  némely  tagjának  is  kezébe 
került  az  opusculum  s  ennek  következtében  a  barátok  számára  fenn- 
tartott arcanum,  Polichinell  titkává  aljasodott  el,  akkor  az  eljárás 
okadatolására  azt  találták  ki,  hogy  az  emberek  a  titokszerüt,  s  még 
inkább  a  tiltottat  sokkal  jobban  szeretik  a  tiszta,  és  megengedett  élve- 
zetnél, s  hogy  arra,  hogy  valamely  könyv  első  kiadása  rögtön  elkel- 
jen, s  a  szükségessé  vált  újabb  kiadások  milliók  által  olvastassanak, 
a  legbiztosabb  eszköz  a  könyvet  a  misticismus  fénykörével  fogni 
körül,  vagy  pedig  a  felsőbbség  által  egyszerűen  betiltatni.  És  valóban 
úgy  van,  hogy  azon  lapok,  melyeket  elnyomtak  vagy  lefoglaltak,  sok- 
kal jobban  mulattattak  bennünket  az  úgynevezett  „szívesen  látott" 
lapoknál,  és  meg  vagyunk  győződve,  hogy  a  nagy  közönség,  Saphir 
Zang,  Kuranda  és  Hacklánder  urak  lapjai,  illetőleg  czikkei  közül, 
sokkal  nagyobb  élvezettel  olvasná  azokat,  melyekért  az  illető  urak 
par  exemple  Munkácsra  vitettek  volna,  mint  azokat,  melyekért  dicsé- 
retet, felbátorítást,  vagy  talán  még  jutalmat  is  kapnak,  —  mit  mi 
egyébiránt  nem  hiszünk. 

Ily  fogáshoz  azonban,  mely  szerint  az  emberiség  rohanva  fut 
a  vetitum  nefas  után,  új  Ausztria  nem  könnyen  folyamodhatik,  mert  a 
betiltással  ez  új  államban  annyi  kellemetlenség  van  összekötve,  össze- 
függesztve —  ominosus  szó  —  kivált  ezen  idő  szerint,  midőn  az  új 
seprű  még  valóban  passable  seperget,  és  a  nagy  közönség  inkább 
élvezi  a  „megengedett"  gyümölcsöt,  ha  keserű  is,  a  „tiltott"-nál,  bár 
mily  édes  legyen  is. 

Ennek  folytán,  mint  halljuk,  el  lőn  határozva,  az  egészet  a 
könyvkereskedésnek,  s  ezáltal  a  szó  legszélesebb  értelmében  vett 
nyilvánosságnak  adni  át. 

A  legtöbbekre  azok  közül  —  legalább  Németországban  —  kik 
a  „Visszapillantást"  olvasták,  kedvező  benyomást  tett  a  munka,  elő- 
ször azért,  mert  mindent,  mi  ott  mondatik,  kész,  és  pedig  nem  hami- 
sított készpénz  gyanánt  fogadtak.  Magyarország  viszonyait  soha  sem 
ösmerték,  s  még  most  sem  ösmerik,  és  végre  mivel  —  mint  ők  hiszik  — 
egy  németnek,  s    még   hozzá    bécsi   németnek,    sikerült   a   szegény 

magyarokat  a  barbarismus  posványából  kiragadni,  melyben  már  szá- 
zadok óta  fetrengettek,  s  melyből  kimenekülni  a  maguk  erején,  erő 
és  ügyesség  hiányában,  soha  képesek  nem  lettek  volna.  Magyarország 
és  Erdély  lakosaiban,  e  pamphlet  olvasásakor  egyetlen  érzet  támadt 
fel,  s  ez  az  indignatio  érzete  volt:  csak  azon  különbséggel,  hogy  az 
olvasók  legnagyobb  része,  ámbár  vérének  minden  cseppje  érezte,  hogy 
a  virágos  bokor  alatt  kígyó  rejtezik,  de  azt  teljesen  felfedezni,  sem 
megzabolázni  nem  képes,  és  ennélfogva  majd  megreped  mérgében ;  a 
másik  rész  azonban  igen  jól  látja  a  kedves  állatot,  s  könnyen  is 
elbánna  vele,  de  testereje  egészen  bénult  állapotban  van,  azonban 
kétségbe  még  sem  esik,  mert  igen  jól  tudja,  hogy  hazugság  és  jogta- 
lanságból kerekedhetik  ugyan  egy  ephemer  becsű,  vakító  mű,  de 
valódi  és  tartós  boldogság  soha  sem  virágozhatik  fel  abból. 

Mi  azon  helyzetben  vagyunk,  hogy  a  szóban  forgó  közlemény 
finom  szövetű  hálóit  teljesen  ismerjük,  s  ezenkívül  azon  előnyünk  is 
van,  hogy  kivül  esünk  az  űj  ausztriai  bitótörvénykezés  hatáskörén  s 
ennek  folytán  megkísértjük  a  „Visszapillantás" -t  egy  kissé  élesebb 
vizsgálat  alá  venni,  s  nézetünket  felőle  őszintén  és  tartózkodás  nélkül 
kijelenteni. 

Mint  fenteob  említők,  igen  valószínűnek,  sőt  bizonyosnak  tart. 
juk,  hogy  e  visszapillantó  nyilatkozatnak  tulajdonképeni  „mest  rea 
senki  más,  mit  t.  ez.  Bach  Sándor  úr. 

De  ha  nem  volna  is,  még  is  ő  felelős  annak  minden  soráért, 
és  pedig,  mivel  nemcsak  mi,  hanem  az  egész  művelt  világ  őt  ismeri 
új  Ausztria  fac  totumának,  s  miután,  a  netaláni  süker  esetén,  min- 
den tömjén  és  dicsének  ő  magassága  felé  fogna  törekedni,  ily  mér- 
hetetlen dicsőségre  való  kilátással  szemben  igen  méltányos  dolog, 
hogy  a  nem  sükerülés  esetén  ő  legyen  azon  általános  bűnbak,  mely 
minden  rosszért  és  ostobaságért  szenvedjen,  mely  a  nagyszerű  átala- 
kítás közben  elkövettetett. 

Azt,  mi  a  mi  állításainkban  valótlan,  czáfolja  meg  ő :  hisz  a 
sajtó  az  ő  számára  egészen  szabad,  mig  mások  számára  s  igy  a 
miénkre  is,  csak  a  szabadságnak  meglehetősen  sikerült  carricaturáját 
képezi,  mely  a  legilletékesebb  helyet  az  angol  „P««cA"-ban  találná 
fel.  Neki  tehát  a  legélesebb  fegyver  van  kezében,  egy  második  Attila  . . . 

Mi  ellenben,  kik  ellene  küzdünk,  lekötve,  megbénítva,  s  tulajdonkép 
fegyvertelenek  vagyunk,  s  en  derniére  anályse,  ha  Péter  és  Pál  nem 
oltalmaznak  bennünket,  valószínűleg  el  is  kell  buknunk. 

Mi  tehát  egyenesen  a  „mesterhez"  fordulunk. 

Mielőtt  azonban  megszólításunkat  kezdenők,  még  egy  megjegy- 
zést kell  felemlítenünk,  melyet  csak  nem  régen  hallottunk;  a  meg- 
jegyzés á  peu  frés  következőleg  hangzik :  „Profria  laus  sordet",  és 
valóban  példátlan  orczátlanság,  úgy  dicsérni  önmagát,  mint  ahogy 
a  t.  ez.  miniszter  ur  saját  férczelményében  tömjénez  és  bókol 
önmagának. 

Ezen  kérdést  illetőleg  mi  egész  más  nézeten  vagyunk:  és  mi 
már  a  római  történelemből  ismerjük  az  öndicsérésnek  oly  eseteit, 
melyeket  a  világ  közvéleménye  jogosultnak  ismert  el.  így  például 
Livius,  Sallustius,  vagy  talán  éppen  Tacitus,  már  nem  emlékezünk 
teljesen,  hogy  melyik,  de  mindenesetre  egy  római  történész  meséli, 
hogy  a  lex  agraria  után  bekövetkezett  földkiosztás  alkalmával  egy 
centurio  —  Sextus  Baculus  nem  volt,  tehát  másnak  kellett  lennie, 
mert  egy  mindenesetre  volt,  —  hosszú  litaniában  mesélte  el,  hogy 
mi  mindent  tett  a  köztársaságért,  hány  muralis  koronát  érdemlett  ki, 
hány  torlaszt  foglalt,  s  mily  temérdek  ellenséget  pusztított  el  s  a  L 
s  e  hosszadalmas  sfeech-ti  azon  naiv  vallomással  fejezé  be,  hogy 
kénytelen  magát  dicsérni,  mivel  különben  senki  sem  teszi  azt,  s  így 
megtörténhetik,  hogy  a  „kiosztásánál  üres  kézzel  maradna.  Ez 
őszinteséget  a  kiosztást  intéző  római  tábornok,  biztos,  vagy  Vorstand, 
vagy  mi  czime  is  volt,  már  nem  tudjuk,  igen  méltányosnak  is  találta, 
s  ennek  folytán  három  hold  földet  utalványozott  neki,  mi  magában 
véve  nem  valami  sok  ugyan,  de  a  von  Pihe  auf  előléptetett,  szerény 
és  el  nem  kényeztetett  hős  számára  nagyon  is  elégnek  találtatott. 

Későbbi  események  is  tanúsítják,  hogy  nagyon  kitűnő  és 
mindenek  felett  szerény  férfiak  is  folytonosan  saját  „én"-jükről 
beszéltek,  például,  ha  jól  vagyunk  értesülve,  Jefferson,  Pitt  s  a  t., 
és  pedig  azon  egyszerű  okból,  mert  folytonosan  megtámadták  őket, 
s  ennek  folytán  mentegetődzéseik  közben,  mihez  kétségtelen  jog- 
gal birtak,  tulajdonképp  szünet  nélkül  önmagukat  dicsérték;  és  mél- 
tányos   s   józan    eszű    emberek   között    alig    hisszük,    hogy    talál- 

kőzzék  valaki,  ki  ez  eljárást  illetlennek,  vagy  épp  megrovandónak 
tartaná. 

Ugy  tudjuk  azonban,  hogy  uj  Ausztriában,  néhányat  kivéve, 
kiket  azonban  rögtön  el  is  hallgattattak,  senki  sem  találkozott,  ki 
t.  ez.  Bach  urat  megtámadta,  illetőleg  megtámadni  bátorkodott  volna, 
legalább  nyilvánosan  nem,  mi  pedig  a  fődolog :  mert  amúgy  „wiene- 
risch"  szabad  ugyan  „mindenkinek  mindenkit"  szidni,  a  mennyire 
kedve  tartja,  ha  t.  i.  más  nem  hallja,  mint  legfölebb  kebelbarátja, 
kit  Bécsben  „spécidnek  neveznek.  Ez  mind  igaz,  de  a  szívesen  com- 
mentáló  külföldnek  szüksége  volt  egy  kis  lehütő  orvosságra,  mert 
Lipcsén  kivül  még  más  pontok  is  vannak  a  térképen.  S  Anglia, 
Oroszország,  Francziaország,  Porosz-  és  Olaszország  szintén  a  gló- 
buson léteznek,  hol  pedig  nem  szoktak  föltétlenül  dicsérni  mindent, 
mit  Ausztriában  „manipulálni*,  „diplomatizálni"  és  „pancsolni" 
szeretnek. 

Igaz  ugyan,  hogy  az  öndicsőitők  meg  is  szokták  magukat 
nevezni,  mint  ezt  az  érintett  római  centurio  is  tévé;  de  miután  a 
világ  folytonosan  előre  halad,  úgy  a  taglalandó  iratban  is  találunk  egy 
uj  tökélyesitésre,  mely  érdemes  volna  a  „kizárólagos"  szabadalomra. 
T.  ez.  Bach  ur  ugyanis  dicséri  magát,  anélkül,  hogy  megnevezné,  s 
ez  igen  ildomos  eljárás  tőle,  mert  a  mellett,  hogy  a  csalódás  majd- 
nem tökéletes,  a  dicséret  is  szaporább,  csakhogy  sokak  előtt  igen 
különösnek,  sőt  mulattatónak  tetszik  s  a  kaczagó  izmokat  nem  cse- 
kély mértékben  igénybe  veszi  azon  fölfedezés,  hogy  a  tömjénező  és 
tömjénezett,  ugyanazon  bőrben,  békés  egyetértésben  élnek  egymással, 
vagy  mint  mondani  szokták,  egyetlen  egyént  képeznek !  et  aequalü 
divisio  tton  conturbat  fratres. 


Excellentiás  Miniszter  és  Báró  ur! 
ön  az  utóbbi  időkben  annyi  jelét  adta  vallásosságának,  hogy 
e  tekintetben  alig  tudjuk  önt  megérdemlett  örömmel  üdvözölni,  mert 
a  vallás  bizonyára  a  legerősebb  és  legbiztosabb  alapja  az  ember' 
társadalomnak,  szerencsés  nép,  melynek  élén  oly  férfiak  állanak,  kik 
mindenek  fölött  isteni  alapra  fektetik  működésüket. 

A  mi  hitünk  erős,  mi  jó  katholikusok  vagyunk,  többször  vol- 
tunk Maria-Zellben,  őszinte  ájtatossággal  csókoltunk  kezet  a  pápá- 
nak, s  vallásunkhoz  egész  szivünkből  ragaszkodunk:  megtartjuk 
lelkiismeretesen  vallásunknak  minden  szokásait,  mert  mi  katholikusok 
vagyunk,  nem  véletlenségből,  hanem  bizonyára  dei  gráfia,  és  e  kegyet 
megérdemelni  is  szándékozunk.  Mit  felfogni  kénytelenek  vagyunk,  a 
fölött  soha  sem  törjük  fejünket,  nagy  tiszteletben  tartjuk  a  tanítást, 
valamint  azokat  is,  kik  lelkeinkre  gondolnak  és  üdvösségünkre 
működnek :  de  egyúttal  azt  is  hiszszük,  hogy  együgyű  embereknek 
lehet  ugyan,  például  a  férges  borsdorfi  almát,  csak  külseje  szép 
legyen,  drága  pénzen  eladni,  de  Isten  segélyével,  ki  mindent  lát,  az 
ily  fogások  rendesen  meg  szoktak  hiúsulni.  Mi  hiven  eljárunk  a 
vasár-  és  ünnepnapi  misékre,  s  megtartjuk  az  előirt  böjtöket;  ren- 
desen gyónunk,  s  a  legtisztább  áhítattal  végezzük  ájtatosságunkat 
s  a  t.  Szent  vallásunkban  mindent  tiszteletben  tartunk  ;  mert  a  fele- 
baráti szeretet  annak  főalapja,  s  mi  tudjuk,  hogy  a  tulajdonképpeni 
szeretetre  csak  ima,  szemlélődés,  ascetismus,  vezeklés  és  hosszas 
gyakorlat  által  juthatunk  el  egyedül  —  de  mindezek  mellett  azt  is 
hiszszük,  hogy  az  erkölcstan  többi  szabályai  mellett  különösen  azon 
kettőt  kell  folytonosan  követnünk  és  szem  előtt  tartanunk,  melyek 
így  hangzanak: 

„Szeresd  Is! ént  mindenek  felett,  és  felebarátodat  mint  tennen- 
magadat"  —  és 

„Mit  nem  akarsz  hogy  veled  tegyenek,  te  se  tedd  másokkal." 

Ha  valaki  e  szabályokat,  melyek  egyenesen  az  üdvözítő  ajkai- 
ról származtak,  nem  követi,  vagy  nem  oly  mértékben,  mint  az  a 
mindnyájunkkal  közös  emberi  gyengeség  mellett  lehetséges,  sőt  tán 
épp  azok  szelleme  ellen  cselekszik,  akkor  valószínű,  hogy  a  maria- 
zelli  búcsújárás,  s  az  egyház  mysteriumaiba  vetett  föltétlen  hit  nem 
elegendő  az  ő  üdvösségének  biztosítására.  Kényelmesebb  volna,  igaz, 
mindent  hinni,  ünnep-  és  vasárnapokat  szigorúan  megtartani,  a  dog- 
mákat tisztelni,  a  magas  clerussal  szemben  a  legalázatosabb  devotiót 
tanúsítani,  s  időről  időre  minden  bűnt  egy  előzékeny  gyóntató  atya 
raktárában  deponálni,  mint  szigorúan  a  két  idézett  szabály  szerint 
élni,  pedig  e  szabályok    mindenkit   egyiránt  köteleznek,   bármily  hit* 

vallásúak  legyenek  is.  Alázatos  véleményünk  szerint  azonban,  helye- 
sebb volna  a  fentebb  érintett  kényelem  helyett,  kivált  ez  időszakban, 
midőn  a  „comfort"  szó  oly  nagy  becsületben  áll,  ha  mindenki  azon 
fáradságot  venné  magának,  hogy  senkivel  igaztalanságot  el  ne  köves- 
sen, s  minden  tettét  a  szeretet  elvére  alapítsa,  —  szóval  erkölcsös  és 
erényes  életet  éljen. 

Ugy  tetszik  nekünk,  hogy  a  leghelyesebb  volna,  mindkét  elvet 
naponta  alkalmazni ;  mert  mi  távol  vagyunk  azon  philosophiai  fel- 
fuvalkodottságtól,  melynek  folytán  sokan  egyszerűen  túlteszik  magu- 
kat mindenen,  miket  századok  szentesitettek  meg.  Megvetjük,  vagy 
legalább  sajnáljuk  az  ily  elbizakodottságot,  s  saját  vallásos  értékünket  az 
önmegtagadás,  alázatosság  és  engedelmesség  után  mérjük. 

A  gonosz  világ  azt  állítja,  hogy  excellentiád  csak  fro  forma 
vallásos,  és  pedig  csupán  azért,  hogy  a  jelenleg  oly  roppant  befo» 
lyással  biró  clerus  támogatását  biztositsa  magának,  s  azután,  hogy  a 
nép  vallásosságát,  hypomochlion  gyanánt  használhassa  fel  úgyneve- 
zett magasabb  államczélokra.  Excellentiád,  ha  ez  igaz  volna,  csak 
azon  okos  államférfiak  számát  szaporítaná,  kik  a  legmélyebb  vallá- 
sosságot mutatták  külsőleg,  holott  belsejükben  hitetlenek,  sőt  gyak- 
ran megrögzött  istentagadók  valának. 

Kétségtelen  dolog,  hogy  több  kormányczélokra  nézve,  külö- 
nösen absolut  kormányzási  rendszer  mellett,  nagyon  bölcs  és  czél- 
szerü  rendszabály  legalább  a  katholikus  népességet  —  a  többi  con- 
fcssiókkal  kissé  nehezebben  megy  a  dolog  —  hitükben,  vagy  legalább 
a  hitvallás  azon  részében,  melyet  nem  ért,  felfogni  képtelen,  erősítni 
és  megszilárditni.  A  ki  vakon  hisz,  és  kiváltkép  azon  meggyőződés- 
sel, hogy  egyéb  semmi  sem  szükséges  ahhoz,  hogy  annak  idejében 
sz.  Péter  által  bebocsáttassék,  az  nagyon  valószínűleg  könnyebben 
fog  vakon  engedelmeskedni  is,  ha  nem  is  tudja  miért,  sőt  ha  a  paran- 
csot czélszerütlennek,  ostobának  találja  is :  és  ilyen  többség  fölött 
rendelkezni,  oly  országokban,  melyekben  stat  pro  raiione  voluntas, 
bizonyára  több  mint  egy  terno  secco. 

Ha  valamely  nép  azt  kiáltja :  „miért  ?*,  és  az  ember  egész  kénye- 
lemmel azt  felelheti,  hogy  „azért !",  s  a  nép  ezzel  beelégedve,  egész  jó 
kedvvel  a  „Heuriger"  mellé  ül,  hálás  sziwel  koczintván   azok  egész- 

ségére,  kik  helyette  gondolkoznak,  róla  gondoskodnak,  qni  ifsi  Iraté 
otia  fecerunt,  világos  dolog,  hogy  akkor  a  kormányzás,  kivált  ha  a 
gépezetet  „kenik"  is,  sokkal  könnyebben  megy,  mint  ha  az  illetők 
oly  kíváncsiak,  sőt  szemtelenek,  hogy  az  okot  is  tudni  óhajtják,  sőt 
követelik:  mi  pedig  far  parenthése  legyen  mondva,  az  ausztriai  örökös 
tartományok,  és  a  magyar  királyság  lakosainak  qualificatióját,  hitünk 
szerint,  igen  találólag  jellemzi. 

Természetes  tehát,  hogy  sok  államférfiú,  minden  további  hozzá- 
tétel nélkül,  szóval  és  tettel  igyekszik  elősegítni  a  vak  hitet,  mert  épp 
úgy,  mint  a  lovak  és  szarvas  állatoknál,  az  embernél  is  sokkal  köny- 
nyebben  boldogulhatni  az  engedelmes  és  akaratnélküli  példányokkal, 
mint  a  bizalmatlanokkal  és  makacs,  föltétlenül  engedelmeskedni  vona- 
kodó példányokkal,  s  különösen  pedig  az  úgynevezett  „felforgató 
szörnyetegekkel."  (!  ?) 

Mindenki  azt  állítja  excellentiádról,  hogy  csupán  csuk  külsősé- 
gekre tekint,  s  nem  annyira  azon  törekszik,  hogy  a  népek,  melyeket 
kormányoz,  valóban  egészségesek  legyenek,  hanem  minden  törekvése 
csak  oda  irányul,  hogy  a  közönséggel,  különösen  a  külfölddel,  elhi- 
tethesse, hogy  azon  40  millió  ember,  kik  Ausztriában  egy  uralkodó 
páleza  alá  tereitettek,  azon  idő  óta,  mióta  ön  e  nagy  császárság  fő 
gépésze  lett,  sokkal  boldogabb  és  megelégedettebb,  mint  azelőtt  volt :  j 
különösen  pedig,  hogy  a  magyar  „Verwaltungsgebiet-  sokkal  jobb 
helyzetben  van. 

Mennyiben  igaz  különösen  ez  utóbbi,  mennyire  nem,  azt  az 
idő  fogja  megmutatni,  addig  azonban  talán  ezen  igénytelen  sorok  is 
nyújthatnak  némi  felvilágosítást  az  iránt,  váljon  azon  borsdorfi  almák, 
melyeket  excellentiád  a  világnak  nem  annyira  árul,  mint  inkább  nagy- 
lelküleg  ajándékban  kinál,  belsőleg  is  oly  szépek-e,  mint  a  mily 
fényesek  kívülről,  és  bizonyosan  zsivio!  és  éljen!  kiáltásokkal  üdvö- 
zölnék önt,  ha  szép  külsejük  mellett  far  hasard  kiáltani  is  képesek 
volnának. 

Excellentiád  benső  vallásosságát  illetőleg,  mi  a  közvclemény- 
nyel  szemben,  határozottan  meg  vagyunk  győződve,  hogy  excellen- 
tiád nem  képmutató,  s  a  katholikus  cultusnak  nem  csak  külsőségeit, 
ie  annak  belsejét  is  komolyan  megtartja !  Hiszen  ön  a  „belső"  ügyek 

minisztere,  s  ezért  nem  is  szabad  elhanyagolnia  a  belsőségeket;  3 
ezt  ön  bizonyosan  be  is  fogja  látni,  mert  —  mint  mindenki  tudja  — 
derék  szülői,  kik  ön  előtt  példányképül  szolgáltak,  valódi  keresztény 
elvek  szerint  nevelték  önt,  és  mint  ember,  kit  azonban  az  államférfiu- 
val  összetéveszteni  nem  szabad,  becsületes  és  mocsoktalan  névvel  bir. 


Ezeket  előrebocsátva,  bátrak  vagyunk  excellentiádnak  egy  ado- 
mát beszélni  el,  mely  nem  régiben  Magyarországban,  nem  messzire 
az  uj  vojvodina  metropolisától  történt.  —  Egy  bérlő,  névszerint 
Pataki,  több  éveken  keresztül  haszonbérben  tartott  egy  kincstári 
pusztát.  *)  E  puszta  physiognomiája  valódi  magyaros  volt  —  temér- 
dek por,  feneketlen  sár,  szalmafödelek,  sovány  és  e  mellett  tisztáta- 
lanul tartott  marhák,  s  ehhez  hasonlók  voltak  az  ottani  vandal  gaz- 
dálkodás attribútumai,  melyek  jelzettek,  hogy  a  német  civilisatio  ott 
még  nem  ütötte  fel  tanyáját. 

A  haszonbérlő,  egy  derék  és  szorgalmas  ember,  soha  sem  tudott 
zöldágra  vergődni,  és  pedig  már  csak  azon  okból  sem,  mert  egész 
„Verwaltungsgebiet"-jén  egyetlen  egy  fa  sem  gátolta  a  kilátást. 
A  szomszéd  puszták  sem  voltak  ugyan  barátságosabbak,  de  Pataki 
ur  területe  mindannyi  között  a  legbarátságtalanabb,  minden  kritikán 
alóli  volt. 

Pataki  nagyon  rossz  gazda  volt,  a  gazdászatból  nem  értett 
semmit,  de  mint  igen  vallásos  ember,  mindenki  által  tiszteltetett. 
Ugy  élt,  mint  egy  anachoreta,  s  oly  nagy  mértékben  ájtatos  volt, 
hogy  gyakran  egész  napokat  bezárkózva  töltött,  mint  mindenki  hitte, 
a  szentírás  műveinek  tanulmányozásában,  s  gyakran  egész  éjjel 
világítva  voltak    ablakai,    mely    alkalommal  a  kegyes  férfiú,   nagyon 


*)  Gyakran  a  legnagyobb  tudós  is  tanulhat  valamit  egy  tudatlan- 
tól, ha  i|z  helyi  és  nyelvismerettel  bir.  Excellentiád  meg  fog  bocsátani,  ha 
figyelm ejtetjük,  hogy  a  „puszta"  magyarul  nem  csak  egy  vadon,  kopár 
vidéket  jelent,  hanem  olykor  egy  határozott,  és  értékes  területet  is,  és 
hogy  a  „puszta"  Magyarországon  leginkább  ez  értelemben  használtatik :  a 
német  „Wüste"  magyarul :  sivatag,  kietlen,  kopár  s  a  t. 

valószínűleg,  azon  törekedett,  hogy  lelkét  magasabb  sphaerákba 
emelje. 

Néhány  év  után,  melyeket  Pataki  mély  áhítat  és  szemlélődés- 
ben töltött  el,  egyszerre  oly  tevékenységet  fejtett  ki,  mely  minden 
ismerősét  bámulatra  ragadta.  Egyik  javítás  a  másikat  érte  a  pusztán  : 
itt  egy  major  keletkezett  tele  juhokkal,  amott  egy  iskola  tele  gyer- 
mekekkel, egyetlen  mocsár  sem  maradt  lecsapolatlan,  gyümölcs  és 
más  fák  ezrenként  ültettettek,  bár  merre  lépett  az  ember,  egy  gép 
lepte  meg,  vagy  más  valami  „noch  nie  dageivesenes",  szóval  az  előbbi 
barátságtalan  puszta  egy  kellemes  oázzá  változott.  Ezeket  látva  azt 
hitte  az  ember,  hogy  Pataki  a  tárczairók  serege  által  most  oly  gyak- 
ran idézett  „ezeregy  éjszaka"  valamely  hatalmas  büvszerének  birto- 
kába jutott. 

Ott  civilisatio,  körülte  barbarismus ;  ott  haladás,  kivülte  elalja- 
sodás :  ott  gazdagság,  szomszédainál  szegénység ;  ott  szerencse  és 
megelégedés,  mellette  elégületlenség,  kétségbeesés  s  a  t.  ily  ellentétet 
képezett  Pataki  pusztája  a  szomszéd  puszták  mellett. 

Mindenki  bámult,  mert  a  legcsekélyebb  részletig  minden  javítva 
vagy  újonnan  feltalálva  volt.  Sokan  azt  hittek,  hogy  Pataki  vissza- 
vonulása alatt  Thaer  &  Co-t  tanulmányozta,  és  jobb  gazda  lett, 
mások  azonban  azon  csudákban,  melyek  rövid  idő  alatt  szemeik 
előtt  történtek,  csak  az  isteni  kegyelem  nyilvánulását  látták. 

Minden  oldalról  jöttek  a  bámulok,  és  a  lapok  nem  győzték 
Patakit  eléggé  dicsérni :  sokan  azt  állították,  hogy  német  belátás 
eloszlatta  magyar  előítéleteit,  és  ezen  szerencsés  átalakulásnak  tulaj- 
donitható, hogy  a  saharából  paradicsomot  varázsolt  elő :  mig  végre 
mintegy  tiz-tizenegy  év  multával,  mely  idő  alatt  Pataki  jól  meg- 
hízott —  azon  váratlan  hir  járta  be  a  közönséget,  hogy  Pataki 
bankócsináló,  és  pedig  nem  azon  értelemben,  mint  minden  gazdának 
tulajdonkép  lennie  kell,  hanem  egyszerűen  hamisító,  minek  folytán 
e  szegény  ördög  elfogatott,  s  néhány  év  múlva  a  pestmegyei  bör- 
tönben halt  meg,  a  börtönben  még  gyakran  emlegetvén,  hogy  egykor 
jól  ment  dolga,  s  valószínűleg  még  most  is  jól  menne,  ha  azon 
fatális  körülmény  nem  adta  volna  elő  magát,  hogy  véletlenül  felfe- 
deztetett s  a  t     A    hamis    paradicsom    pedig,    mely   szintén    hamis 

segélyeszközök  által  diszittetett  fel,  nem  csak  előbbi  minősegébe 
sülyedt  vissza,  hanem  egy  kellemetlen  szagú,  „mesterséges"  mocsárrá 
változott. 

Hány  gazdaság  veszitné  el  fényes  nimbusát,  ha  a  világ  tudná, 
hogy  felvirágzását  előlegezett,  hamis,  vagy  tán  épp  lopott  pénznek 
köszönheti.  Nemde  excellentiás  miniszter  és  báró  ur? 

És  azon  esetben  is,  ha  például  valamely  jószág  nem  az  illetőé, 
általa  nem  jogosan  birtokoltatik,  az  ily  jószágon  még  az  oly  gaz- 
dálkodás is,  mely  különben  még  a  boldogult  emlékű  Young  Arthurt 
is  csodálatra  és  dicsénekekre  lelkesitné,  mit  sem  érne,  mert  az  igaz- 
talanság mindenkor  és  elkerülhetlenül  betáblázva  van  a  boszulo 
nemesisnél. 

Még  egyet  kell  előrebocsátnunk,  mielőtt  aztán  szabadságot 
vennénk  az  „uszkár  lényegét"  minden  czeremónia  nélkül,  arezban 
támadni  meg. 

Megróttuk  excellentiádat,  hogy  opusculumát  magas  nevével 
dicsőíttetni  nem  kegyeskedett,  hanem  inkább  a  névtelenség  háló 
kabátjába,  vagy  juhbőrébe  takaródzott. 

És  ime,  mi  magunk  is  névtelenül  felelünk !  Ez  látszólag  nem 
helyes,  s  az  angol  azt  mondaná  reá :  It  is  not  fair,  it  is  not  gentle- 
rumliké ;  a  theologus  pedig  egyszerűen  a  szálka  és  gerendáról  szóló 
ismeretes  parabolát  alkalmazná  reánk. 

Excellentiád  azonban  meg  lehet  győződve,  hogy  minden  cere- 
mónia nélkül  és  minden  alkalommal  megmondanók  nevünket,  ha 
cxcellentiáddal  együtt  elmondhatnók  magunkról  azt  is :  bennünket 
egy  erős  „Burg"  véd.  Miután  azonban,  ártatlanságunk  daczára  is, 
minden  biztositásunk  csak  azon  egyetlen  körülmén}'',  hogy  cxcellen 
(iád  sokkal  kontárabb  úszó,  semhogy  csak  egy  keskeny  csatornát  is 
átúszni  képes  volna,  s  igy  bennünket  meg  nem  csiphet,  ennélfogva 
mi  sem  vethetjük  le,  szintén  juhbőrből  készült  bundánkat,  és  pedig 
azért  sem,  mert  a  honvágy  erősen  kinoz,  s  óhajtván,  hogy  a  cara 
latria  egykor  ismét  kebelébe  fogadjon  bennünket,  a  történelemből 
tudjuk  —  mert  a  boszu  állítólag  édes  —  mennyire  szokta  némely 
kormány    használni   az    „álta    mente    reposhm*    mottóját :    ezenkívül 

rokonaink  és  barátaink  is  vannak  Magyarországon,  kiket  helyettünk 
egyelőre  galléron  ragadni  lehetne,  mely  rendszabály,  már  Confucius 
által  mint  igen  czélszerü  ajánltatva,  uj  Ausztriában  igen  gyakran 
alkalmaztatott,  s  ha  excellentiádnak  tetszeni  fog,  szívesen  készek 
vagyunk  ez  állításunkat  számtalan  tényekkel  igazolni. 

Excellentiád  tehát  méltányosságánál  fogva  bizonyosan  érteni, 
sőt  megbocsátani  is  fogja,  ha  magunkat  lehetőleg  elrejteni  törek- 
szünk. Az,  ki,  mint  excellentiád,  minden  megtámadás  ellen  biztosítva 
van,  könnyen  és  bátran  küzdhet  sisak  és  pánczél  nélkül,  mig  mi 
—  hiszen  az  élet  és  szabadság  még  is  csak  kedves  —  azon  szeren 
esetlen  helyzetben  vagyunk,  hogy  hajlamunk  ellenére,  csak  lebocsá 
tott  sisakkal  és  biztos  menhelyről  csatározhatunk.  Általában  véve 
nem  nagy  bátorság  jele,  ha  az  ember  a  süvöltő  goljiók  előtt  meg 
nem  hajlik,  midőn  azon  kényelmes  helyzetben  van,  hogy  egy  biztos 
bástya  mögött  Horatius  Coclest  utánozhatja,  sőt  még  felül  is  múl- 
hatja :  „egy  milliók  ellen",  mig  ellenben  egy  szegény  ördögnek,  ki 
nyílt  téren  áll,  és  ezerféle  okokból  egészen  ideggyenge  lett,  rossz 
néven  sem  lehet  venni,  ha  még  a  nyúlserét  előtt  is  meghajlik, 
vagy   talán    éppen    elbukik. 


Excellentiád  méltóztat  fölemlíteni,  rövid,  de  tartalomdús  röpira- 
tában mindazon  tarka-barka  áldásokat,  melyekkel  rövid  kilencz  év 
alatt,  mióta  ugyanis  excellentiád  Ausztria  kormányrúdját  kezében 
tartja,  a  gondviseléssel  együtt,  a  derék  magyar  népet  megajándékozn' 
kegyeskedett,  mely  népet  excellentiád  röpiratának  3.  lapján  úgy  mél 
tóztatik  bemutatni  a  civilizált  világnak,  mint  a  mely,  ős  ereje,  rom- 
latlan szelleme,  az  uralkodóház  iránti    kegyelete  és  áldozatkészsége  folytán 

megérdemli mit     érdemel     meg?    azt,    hogy    megsemmisítsék, 

azután  előkelően  „visszatekintsenek"  reá !  .  .  .  brávó ! 

Ez  valóban  szépen  van  mondva,  s  a  hű  magyar  sziv  reszket 
a  kéjtől,  midőn  egy  oly  magas  állású  ur,  mint  excellentiád,  ily  hizel- 
gőleg  itél  a  magyar  nemzetről,  ily  hízelgő  színben  mutatja  be  Európa 
előtt,  és  kegyeskedik  Magyarországot  az  uralkodó  dynastia  legbecse- 
sebb kincsének  nyilvánítani. 

De  ha  az  ember  par  hasard    oly    hirdetmények    birtokába  jut, 
mint  például  az  „Ost-deutsche  Post"  1857-iki  80-ik  száma*),  és  látja, 


*)  Az  „Ost-Jeutsche  Post"  fentebb  érintett  számában  „a  csendőrség 
működése"  czim  alatt  következőket  olvassuk : 

„A  múlt  év  nov.  1-ső  napjától,  a  jelen  év  január  végéig  következő 
oeíogások  és  feladások  történtek,  és  pedig  :  Felségárulásért  1.  Felségsér- 
tésért 90.  Nyilvános  rendzavarásért  68.  Nyilvános  eiőszakoskodásért  532. 
Hivatalos  visszaélésért  60.  Hitel  és  állampapírok  hamisításáért  62.  Vallás- 
háborításért  81.  Erőszak  tételért  188.  Gyilkosságért  140.  Emberölésért  113. 
Gyermekgyilkolás  és  a  méhgyümölcs  elűzéséért  106.  Nehéz  testi  sértésért 
1270.  Párbajért  1.  Gyujtogutásért  215.  Tolvajság,  hűtlenség  és  csalásért 
18,093.  Rabláséit  534.  Rablógyilkosságért  23  Bygamiáért  15.  Rágalmazásért 
96.  Büntettek  elősegítéséért  1043.  Szökésért  264.  Az  állam  hadiereje  ellen 
elkövetett  bűnért  29.  Nyilvános  rend  és  békezavarásért  5466.  Nyilvános 
tisztviselők  és  hivatalos  közegek  tettleges  és  szóbeli  bántalmazásáért  1 289. 
Nyilvános  intézetek  és  intézkedések  elleni  kihágásért  72,534.  A  közszolgá- 
lat érdekeinek  megsértéséért  655.  Az  élet  biztonság  elleni  merényletekért 
46,504.  Az  egészség  elleni  kihágásért  13,444.  Vagyonbiztosság  elleni 
merényletért  77,756.  Becsületsértésért  926.  Közerkölcsiség  elleni  vétségért 
17,871.  Kihágók,  kóborlók  és  koldusuk  70,194.  A  fegyver  pátens  áthá- 
sáért  2,003.  Vadászati  erdő-  és  halászati  törvények  megsértéseért  2,508. 
Házaló  pátens  áthágásáért  1413.  Posta  és  más  jövedékek  megrövidítéséért 
5,818.  Ujonczozás  előli  szökésért  555.  Összesen  341,990. 

A  más  m  jJon  tett  szolgálatok  következőleg  osztályoztatnak :  fog- 
lyok kísérete  27,454.  Utasok  és  futárok  kisérése  3884.  Assistentiák  köz- 
igazgatási és  törvénykezési  eljárásoknál  4147.  Idézések  és  tanúskodások 
4774.  Ítélet  végrehajtások  15.  Összeírás  és  ujonezozások  alkalmávali  segéd- 
kezés  31.  Tűzveszély  alkalmávali  közreműködés  1641.  Vízáradásoknál  11. 
Házmotozások  8346.  Holttestek  feltalálása  454.  Betegek  és  sebesültek  fel- 
találása 393.  Szökevények  kézrekerítésc  470.  Portyázás  424,429.  Fegyver 
általi  haláleset,  erőszakos  ellentállás  és  szökési  kísérlet  folytán  előfordult 
5.  Összesen  476,084. 

A  csendőrség  beavatkozása  mindenbe,  mi  a  gyakorlatban  alig  tör- 
ténhetik meg  ezer  meg  ezer  bosszantás  és  igaztalanság  nélkül  —  tehát 
három  havi  működés  alatt  818,074  „csinos"  számra  növekedett.  E  számból 
Magyarországra  bizonyosan  több  jut  felénél,  mert  az  örökös  tartományok, 
a  kormány  bölcsessége  folytán  már  több    századok   óta,    a    moralitásnak 

hogy  kilencz  évi  Salamon  —  Solon  —  és  Licurgiad   után,  3   hónap 
alatt  új  Ausztriában  341,990   gyilkos  s  a  t,  s  a  t.  fogatott  be,    mely 


nemcsak  „tettetet,"  hanem  „valódi"  magas  fokára  emeltettek,  mig  Magyar- 
ország csak  10  év  óta  részesült  e  szerencsében,  hogy  ugyanazon  elvek 
szerint  nyirbáltassék,  képeztessék  és  civilisáltassék,  mint  új  Austriának 
irigylésre  méltó  többi  lakosai.  (I?) 

Az  utóbbi  pontban  felszámlált  476,084  esettől  ez  úttal  eltekintvén, 
ámbár  egy  kissé  furcsának  tetszik,  hogy  a  csendőiséget  tanukép  is  sze- 
repelni látjuk,  és  valóban  nem  nagy  harczkedvre  mutat,  hogy  a  vitéz 
zsandárok  jegyzékében  csak  5  szegény  ördög  fordul  elő,  kik  ellentállás 
és  szökési  kísérletért  a  halottak  országába  expediállattak,  .  .  .  ellenben 
kaczagni  kell,  midőn  az  ember,  a  csak  a  személyes  étvágy  gyarapítására 
izolgáló  424,429  portyázást,  mint  a  gensdarmerie  érdemét  fölemlitvc  találja. 

Lehetetlen  azonban  nem  figyelmeztetnünk  az  olvasót  azon  341,990 
bűnösre,  kiket  a  lapoknak  egyrésze,  bizonyos  tetszelgéssel,  mintha  az 
állam  ezáltal  valami  nagy  ternot  csinált  volna,  a  világ  előtt  pellengérre 
állit,  s  bátrak  vagyunk  azon  szerény  kérdést  intézni  az  illetőkhez,  ha 
szívesek  volnának  felvilágosítni  bennünket  az  iránt :  ki  mondott 
Ítéletet  e  bűnösök  felett,  és  mily  eljárás  szerint  történt  meg  a 
vizsgálat  és  iléiethozás  ?  140  gyilkossági,  és  23  rnblógyilkossági  eset 
három  hó  alatt  fölfedezve,  kiderítve  és  elitélve  .  .  .  Mindenki  tudja,  meg 
az  éretlen  iskolásgyerek  is,  hogy  egy  gyilkos  fölfedezésére,  a  gyilkosság 
bebizonyítására  és  az  elitéltetésre,  még  a  legvalószínűbb  gyanuok  mellett 
is  gyakran  hónapok  sem  elegendők,  sőt  a  lelkiismeretesen  vezetett  vizs- 
gálat gyakran  éveket  is  igénybe  vesz  !  S  mégis  163  gyilkossági  eset !  és 
ezenkívül  még  annyi  ezer  esetnek  törvényszerű  kitisztázása !  Három  hónap 
alatt  1  Hisz  éhez  a  physicai  idő  sem  elég.  Valóban  szédelgés  fog  el  e 
gondolatnál.  Vagy  talán  csak  úgy  sommásan  bántak  el  e  szerencsétlenek- 
kel ?  mint  a  madarász  a  hálójúba  kerüli  bármily  nagy  csapat  madárral. 
Vagy  talán  a  gensdarmerie,  mely  egy  személyben,  úgy  látszik,  feladó, 
befogó,  tanú  és  végrehajtó  is  volt,  már  előlegesen  meghatározta,  ki  mit 
vétkezett,  csak  azért,  hogy  a  t.  ez.  bírák  és  hóhérok  eljárása  könnyítve 
legyen,  ép  ugy,  mint  a  „konyhavadász",  ki  a  szarvasokat,  vaddisznókat, 
nyulakat,  szalonkákat  stb.  rendes  consignatio  mellett  adja  be,  hogy  a  kul- 
csáiné  és  a  chef  do  cuisine  könnyebben  boldoguljanak  a  beosztással. 

Vegyük  fel  már  most,  hogy  a  csendőrség  8  óv  óta  működik.  Ha 
tehát  oly  hasznosan    működött,  mint  állítják,    akkor   természetes,  hogy  a 

számból  a  nagyobb    rész    bizonyára  a  legbecsesebb    kincsnek    neve- 
zett Magyarországra  esik. 

Ha  továbbá  egy  statistikai  kimutatás,  Czörnhauseni  báró  Czör- 


megsemniisitendő,  vagy  ártalmatlanná  teendő  emberi  vadnak  igen  meg 
kellé  ritkulnia.  E  kimutatás  és  aránylagos  számítás  szerént  tehát  első 
években,  midőn  körülbelől  minden  magyar  embert  „vad"-nak  tekintettek, 
felvehetjük,  hogy  a  gensdarmerie  3  hónap  alatt  egy  milliót  tett  ártalmat- 
lanná, ez  egy  év  alatt  4  milliót,  vagy  is  9  év  alatt  30,000,000  lesz  ki. 
Azonban  a  kezdetre  sem  akarunk  magasabb  összeget  venni  fel,  mint  a 
jelen  kimutatás  mutat,  s  a  „Rückblick"  oly  szépen  megvilágít,  s  ez  eset- 
ben, azt  hisszük,  számításunkat  senki  sem  fogja  indiseretnek  tartani. 

Számításunkat  tehát  1849.  nov.  1-ső  napjától  kezdjük,  mely  naptól 
kezdve  1857.  január  végső  napjáig  22  negyedév  telt  el,  s  mely  azt  tanú- 
sítja, hogy  ez  idő  óta  7)523,780  boldog  uj  ausztriai  polgár  került  a  min- 
dent éltető  gensdarmerie  puriíicáló  körmei  közé.  Szivem  mit  óhajtasz  még  ! 
£  számítás  azonban  ámbár  teljesen  valószínű,  mégis  hamis.  Mert,  horri- 
bile  dictu,  az  emberi  vad  nem  hogy  fogyott  volna,  sőt  ellenkezőleg  szapo- 
rodott, legalább  Magyarországon,  szaporodott  pedig  naponta  kétségbe 
ejtőbb  mennyiségben.  Zsidóknak  ezelőtt  soha  sem  jutott  eszükbe  Rinaldó 
Rinaldini,  Schinder-Hannes  &  Co.  nyomdokaiba  lépni ;  ők  ezelőtt  csak 
arra  szorítkoztak,  hogy  loptak  és  csaltak,  most  ezek  is  kedvet  kaptak,  s 
a  zsidó  rabló  nem  ritkaság  többé  :  az  ó  testamentum  követői  közül  töb- 
ben adták  magukat  e  „mellék  üzletre",  mi  tulajdonkép  tiszteletre  késztet 
bennünket  lsrael  népe  ellenében,  mert  a  nyílt  rabló  az  álszenteskedő 
csalóval  szemben  tulajdonkép  egy  „niordkerl".  Nemde,  drága,  olcsó,  v;igy 
ingyen  olvasó  ? 

Ha  egy  uradalmi  vadász  ily  eredményt  tudna  felmutatni,  hogy  a 
vad,  minél  többet  fogyasztják,  annál  inkább  szaporodik,  mint  a  halak  a 
mesterséges  tenyésztés  által,  bizonyára  ura  kegyeinek  legfényesebb  bizo- 
nyítványaival találkoznék.  És  hol  rejlik  ezen  —  ha  annyi  nyomort  nem 
vonna  maga  után  —  nevetségesnek  mondható  rejtély  megfejtése  ?  Egy- 
szerűen azon  tényben,  hogy  a  bureaucraticus  theoriák  épp  úgy  absur- 
tlumra  vezetnek,  mint  a  velőtlen  ostobaság,  s  hogy  a  jelen  e  étben,  az 
adott  alkalom  és  a  nyomor  minden  zugban  és  ezerféle  változatokkal 
tolvajokat,  rablókat  és  gyilkosokat  teremt. 

nig  ur  jeles  módszere  kimutatja,*)  hány  magyar  —  és  pedig  miután 
a  forradalom  már  régen  elfojtatott  —  függesztetett  akasztófára  in 
effigie  vagy  in  persona,  mennyi  záratott  el,  mennyi  száműzetett,  és 
mint  rabolták  el  ártatlan  családoknak  minden  vagyonát,  és  most  tiz 
év  után  a  száműzöttek  közül  azok,  kik  elég  szívtelenek  valának  meg 
nem  halni,  csöppenként,  mint  hogy  a  jó  ráczürmöst  készítik,  bocsát- 
tatnak csak  haza,  árva  hazájukba,  a  mi  akaratlanul  is  a  börzére 
emlékeztet,  hol  egy  fél,  negyed,  vagy  nyolezad  fölött  is  órákig 
alkudoznak. 

Midőn  tagadhatatlan,  hogy  a  majdnem  ezredéves  magyar  tör- 
ténelem egy  időszakában  sem  éktelenítette  annyi  rabló  a  „legdrágább 
kincs"-et,  mint  jelenleg,  és  pedig  progressiv  arányban,  midőn  egyet- 
len nap  sem  múlik  el,  hogy  a  kötél  alkalmazásba  ne  jöjjön ; 

midőn  végre  látjuk,  hogy  az  annyira  feldicsért  drága  kincs 
nem  csak  vértengerben  úszik,  hanem  épp  az  által,  ki  a  fentebbi 
hízelgő  szót  alkalmazni  elég  impudentiával  bírt,  hét  darabra  szakit- 
tatott  —  és  ezek  facta  quae  loquuntur  et  non  mentiuntur  —  akkor  lehe- 
tetlen a  halhatatlan  Moliére-re  nem  emlékezni,  ki  a  világot  egy  oly 
jeles  személyleirással  ajándékozta  meg,  mely  után  az  illető  férfiút 
meg  nem  ismerni  teljes  lehetetlen. 

Ezen  tények,  melyeket  tagadni  nem  lehet  —  hiszen  maga  a 
kormány  hirdeti  azokat  mindefelé  —  a  következő  dilemmát  állít- 
ják fel : 

Vagy  Magyarország  népessége  oly  bitang  csőcselék,  és  vezetői 
oly  dühönczök,  kik  nem  érdemelnek  egyebet  üldözés,  tizedelés  és 
akasztófára  függesztésnél,  és  az  ország  nem  drága  kincs,  hanem  egy 
rothadt  gyümölcs,  melyei  szétdarabolni,  és  a  sertéseknek  eledelül 
dobni  kell : 

Vagy  pedig  ön,  kegyencz,  és  mindenható  miniszter,  ravasz- 
sága és  pfiffigologiai  ismeretei  daczára,  kormányzati  képességét  ille- 
tőleg oly  vak,   és  e  mellett   álnok    subjectum,    hogy    valahára    ideje 


*)  Kár,    hogy    a    tudós   stHtistikus  e  tekintetben    táblázatokat  nem 
készített,  s  azokat  a  bámuló  Európa  elé  nem  terjesztette. 

önt  valódi  toilette-jében  mutatni  be  a  világnak,  azonban  több  igaz« 
sággal  és  hűséggel,  mint  ön  saját  tényeit  beszélteti. 

És  most  azt  kérdezzük  öntől,  hogy  ha  igaz  is,  hogy  Magyar- 
ország kormányzása  jelenleg,  midőn  ott  minden  a  szószoros  értei' 
mcben  „zsinóron"  megy,  oly  jeles,  mit  mi  egyébiránt  határozottan 
tagadunk  :  mi  jogon  történik  tulajdonkép  e  gazdálkodás  ?  —  Igen,  azt 
kérdjük  öntől,  mi  jogon  ? 

Látom  mily  szemeket  mereszt  ön  e  kérdésre ! 

Ne  gondolja  ön  azonban,  hogy  én  az  uralkodó  dynastia  jogát, 
vagy  tulajdonkép  ezen  jogát  kétségbevonni  akarom.  Csak  az  ön  szá- 
jából szeretném  hallani,  mily  joggal  kormányoztatnak,  vagy,  a  mint 
ön  állitja,  boldogittatnak  jelenleg  Magyarország  lakosai  ? 

Ő  felsége  a  „legmagasabb  császár"  az  ön  röpiratában  annyira 
feldicsért  magyar  nép  fölött  vagy  jure  successionis,  mint  magyar 
király,  vagy  jure  artnorum,  mint  hóditó  uralkodik.  Mindkét  minőség- 
ben nem  uralkodhatik  ő  felsége,  ámbár  elég  hatalmas,  épp  oly 
kevéssé,  mint  egy  leány  ellenében  az  atya  és  férj  szerepét  együtt 
és  egyszerre  a  természet  isteni  törvényei  szerint  játszani   nem  lehet. 

Ez  valószínűleg  nem  kerülte  ki  excellentíad  figyelmét,  hiszen 
ön  mesterségére  nézve  ügyvéd,  és  mint  ilyen,  meglehetős  névre 
tett  szert. 

Ugy  vagyunk  értesülve,  hogy  ezen  axiómát  többször  felhozták 
ön  előtt,  ön  azonban  erre  nézve  soha  sem  bocsátkozott  vitába:  sőt 
mindenkép  igyekezett  ezen  úgynevezett  szőrszálhasogatást  (?)  igno- 
rálni s  mások  által  is  feledtetni,  és  úgy  viselte  magát,  mint  azon 
adós,  ki  fizetni  képtelen  levén,  vagy  nem  akarván,  mindig  azt 
kívánja,  hogy  beszéljenek  már  más  tárgyról  is,  ne  untassák  örökké 
ezen  egygyel :  és  be  kell  vallani,  hogy  kényelmesebb  liquidatio  alig 
képzelhető,  mint  ha  az  ember  a  hitelezőt  ignorálja,  kivált  ha  az 
ember  elég  hatalmas  ahhoz,  hogy  a  farkas  meséje  szerint  egyszerűen 
elsophistisálja  őt,  a  helyett,  hogy  kifizetné. 


Excellentiád  igen  jól  tudja,    hogy  a  magyar  király   nem   úgy 
lesz,  mint  a  francziák  királya  szokott  lenni. 


Francziaországban  ezt  kiáltották :  Le  roi  est  mórt,  vive  le  *oiy 
és  a  király  á  pen  frés  készen  volt,  mert  ez  ősi  szokás  vala.  Magyar- 
országban azonban,  ha  fada  conventa,  esküket  és  szokásokat  úres 
szalma  és  frasisnak  feltüntetni  nem  akarunk,  a  király  halálával,  az 
illető  trónörökös  semmi  egyéb,  mint  a  valószínűleg  leendő,  szóval 
virtuális  király:  s  ha  a  rárótt  kötelességeknek  megfelelni  nem  akar, 
és  elég  hatalommal  is  bir  hozzá,  uralkodhatik  ugyan,  de  magyar 
király  soha  sem  lesz,  a  mint  II.  József  is,  ki  pedig  sokat  és 
erélylyel  uralkodott,  tulajdonkép  soha  sem  volt  az:  mi  különben 
eszébe  is  jutott,  midőn  a  fállida  tiiors,  császári  hálószobájának 
ajtaján  kopogtatott,  és  egy  rövid  órában  jónak  látta  mindazo- 
kat visszavonni,  miket  10  évi  uralkodása  alatt  genialis  könnyelmű- 
séggel, és  spirituális  felületességében  theoretisálni  nagy  bölcseség- 
nck  tartott. 

Vagy  talán  nem  tudja  a  miniszter  ur,  mi  különbség  van  a 
frnnezia  és  magyar  király  keletkezése  között?  Meglehet,  hogy  excellen- 
tiád e  tárgy  felől  soha  sem  olvasott,  soha  sem  hallott,  hiszen  a  leg- 
több osztrák  államférfiak  eruditiója,  politikai  tudomány  tekintetében 
szokás  szerint  nem  terjedt  tovább,  legfeljebb  addig,  hogy  a  polgári 
törvénykönyv  és  a  Codex  eriminalis  paragrafusait  könyv  nélkül  tud- 
ják, vagy  legalább  idézésükben  nagy  gyakorlottsággal  birnak ;  és 
ha  hasonnemü  képzettségi  kincstáruk  még  továbbra  is  terjed  —  mi 
ritkán  történik,  s  méltányosan  nem  is  követelhető,  mert  ők  a  foly- 
tonos és  meg  nem  szakított  kormányzás  érdekében  egész  idejüket 
á  pen  frés  üléssel  és  irka-firkával  töltik  el,  —  ez  esetben  egész  tudo- 
mányuk az  angol  alkotmánynak,  s  az  assemblée  comtituante  legfrap- 
pansabb  határozatainak  némi  rapsodisticus  ismeretéből  áll,  s  talán 
néhány  mélyen  megbámult,  de  soha  sem  értett  elméleti  excerptákból 
Jvottek  és  Mittermayer  &  Co  után.  Magyarország  viszonyaiból,  mely 
szomszédországot  hagyományos  és  előkelő  elbizakodottsággal  és  snffi- 
sance-szd!  kicsinyleni  és  megvetni  már  gyermekkorukban  megtanulták, 
rendesen  mit  sem  tudtak,  és  most  sem  tudnak,  épp  úgy  mint  New- 
ton és  Leibnitz,  ámbár  a  föld  Dioscurjai,  nem  dicsekedhettek  azzal, 
bogy  valami  sokat  tudnak  a  holdról  vagy  éppen  a  Syriusról.  Vagy 
mint  a  bécsiek,  kik   minden  kedéiyességük  daczára,   sohasem  veszik 

azon  fáradságot,  hogy  a  sz.  István  tornyába  fölmenvén,  onnan  gyü- 
nyörködjenek  a  szép  környékben. 

A  miniszter  urnák  tehát  semmi  oka  sincs  szégyelni  magát,  az 
érintett  különbséget  illető  netaláni  tudatlansága  miatt,  mert  excellen- 
tiád e  tekintetben  a  legválogatottabb  társaságnak  örvendhet,  melynek 
tagjai  a  különben  igen  okos,  és  mindenféle  tudományokkal  túlontúl 
saturált  bécsi  tudósok,  philosophok  és  cs.  k.  hivatalnokok,  s  pedig 
kivétel  nélkül. 

E  körülményt,  értem  a  koronázást,  pedig,  már  azon  esetben, 
ha  mit  sem  hallott  is  felőle  excellentiád,  egész  kényelemmel  láthatta 
volna,  és  igy  valóban  csodálkoznunk  kell  a  fölött,  hogy  ez  nagy- 
méltóságod becses  figyelmét  még  is  elkerülhette. 

A  „Schantzel"  Pozsonytól  csak  egy  ugrásnyira  van,  s  igy 
excellentiád  láthatta  volna,  hogy  ott  Ferdinánd  császár,  még  felséges 
atyja,  Ferencz  császár  életében,  a  szokásos  szertartások  és  „forma- 
ságok" kíséretében  magyar  királylyá  koronáztatott. 

Francziaországban,  hol  a  tömérdek  lángész,  és  a  velük  szüle. 
tett  petillans  élez  daczára  az  alkotmányosság  szellemét  még  nem  fog- 
ták fel  annyira,  mint  p.  o.  Angolországban,  —  Francziaországban 
több  lap  következő  értelemben  nyilatkozott  ez  eseményről :  „furcsa 
emberek  azok  a  magyarok !  Nekünk  egy  király  is  már  majdnem  sok 
s  nekik  kettő  kell !" 

Bécsben  pedig  sokan  igy  nyilatkoztak :  „Nézzétek  csak,  a 
magyaroknak  most  már  két  királyuk  van !  Ez  szép  és  okos  dolog, 
mert  kettő  mindenesetre  többet  lát,  mint  egy."  Mások  ellenben  meg 
voltak  győződve,  hogy  az  egész  „história"  csak  azért  történt,  mert  a 
magyar  urak  szívesen  rendeznek  hasonló  ünnepélyeket  és  szertartá- 
sokat, azért  ily  alkalommal  „elkerülhetetlenül"  sokat  vendégeskednek 
esznek,  isznak  és  kiabálnak. 


Mélyebb  jelentőséget  csak  kevesen  tulajdonítottak  e  különös 
színezetű  szertartásnak,  és  valóban  fájdalmasan  érintene  bennünket 
ha  excellentiád,  a  ki  jelenleg  Magyarország  sorsát,  mintegy  „vissza, 
pillantó"  gondviselés,  vezeti,  mely  azonban  nem  igen  tekint  messzire 
vissza,  nem  volna  e  kevesek  között. 

Lehetséges  azonban,  sőt  igen  valószínű,  hogy  exceílentiád, 
annyi  és  oly  sokoldalú  „előismeretek"  birtokában,  tudomással  birt  e 
subtilitásról,  de  épp  azért,  mivel  ez  excellentiád  kegyes  véleménye 
szerint  csak  subtilitás,  —  azt  hitte  excellentiád,  hogy  ezt  figyelembe 
venni  nem  szükséges,  hanem  leghelyesebb  azt  cavaliérement !  mellőzni. 

Es  valóban  alig  van  könnyebben  czélhoz  vezető  politika  annál, 
ha  az  ember  sans  géné  egyenesen  halad,  korlátot  nem  ismer,  s  ?. 
netaláni  akadályokat  egyszerűen  mellőzi,  tekintetbe  sem  veszi.  Ez, 
volt  legalább  a  vastag  bőrbe  öltözött  hosszú  függelékü  afrikai  hősök 
stratégiája,  kik  különösen  a  trasimenei  sikon  állítólag  csudákat 
müveitek  ....  Épp  igy  az  emberek  között  is  az  imént  idézett  „tak- 
tik"  a  legczélszerübb  mód  valamely  kérdés  elintézésére,  és  arra, 
hogy  magunknak  igazságot  szerezzünk.  Csakhogy  az  elefántnak 
egyenes,  semmi  akadályt  nem  ismerő,  hanem  széttipró  előrehaladása 
sehogy  sem  hasonlítható  össze  a  kígyó  okos  és  tekervényes  csúszá- 
sával, mert  az  elefánt,  ha  kedve  volna  is  hozzá,  teljesen  képteler 
„csúszni",  mig  a  kigyó  a  „legbecsületesebb"  intentiók  mellett  is  kép- 
telen lévén  valamit  eltiprani,  kénytelen  a  fojtogatás  és  mérgezéshez 
folyamodni. 

Az  angoloknak  pl.  a  legutóbbi  keletindiai  „események"  alkal- 
mával eszükbe  sem  jutott  hosszas  zsoltárokat  énekelni  ottani  diplo- 
matiai  jogaikról,  s  a  népesség  boldogságáról;  hanem  röviden  igy 
szólottak :  „Mi  meghódítottunk  benneteket,  kímélve,  igazságosan,  sőt 
jóakarattal  bántunk  veletek :  ti  még  is  fellázadtatok.  Szerencsénkre 
azonban  mi  vagyunk  az  erősebbek,  tehát  megfékezcstekre  nagy 
mértékben  felhasználtunk  kötelet,  puskát,  ágyút  s  minden  más  fegy- 
vert, s  mindaddig  a  legiszonyúbb  féket  fogjuk  alkalmazni  reátok, 
mig  csak  ki  nem  szakítjuk  mérges  fullánktokat,  s  meg  nem  törjük 
daezosságtokat.  Elismertek-e  bennünket  legitim  uralkodónak,  gyűlöl- 
tök, szerettek,  felénk  ujjongtok,  vagy  hallgattok,  azzal  keveset  törő- 
dünk. Ha  jó  útra  tértek,  ismét  emberileg,  sőt  szeretetteljesen  bánan- 
dunk  veletek,  mert  ezen  tanácsot  adja  nekünk  szivünk  és  fejünk 
egyiránt ;  de  ha  ismét  tetllegesen  támadnátok  fel,  akkor,  mint  a  poly- 
vát,, a  levegőbe  szórunk  benneteket!"  Igy  cselekedett  Soliman  sultán 
is,  midőn  Budát  elfoglalta,  és  a  félhold,  mely  mintegy  150  évig  ural- 

kodott  Magyarországon  ;  sőt  a  legutóbbi  szerb  lázadás  alkalmával  Kara 
György  alatt,  Kursid    basa,    ki    azon    híres   tornyot  épitteté,  *)    nem 

*)  Ezen  torony  Nicha  közelében  létezik,  a  Konstantinápolyból 
Belgrádba  vezető  úton,  épült  pedig  némelyek  szerint  3000,  mások  szerint 
azonban  úgy,  hogy  5000-nél  több  emberfő  falaztatott  belé.  A  fejek  száma, 
mint  személyesen  meggyőződtünk,  mindenesetre  jelentékeny  és  iszonyatos. 
Kursid  basa,  midőn  a  szerbek  kamenicsai  megerősített  táborát  elfoglalta, 
nem  csak  az  elesett,  hanem  a  fegyveresen  elfogott  szerbek  fejeit  is  leásatta 
az  említett  toronyba  azon  véresen  befalaztatta.  Borzasztó  látvány  !  Des 
ha  az  ember  gondolkozik,  és  nemcsak  lágy  szive,  hanem  egészséges  esze 
is  van,  be  kell  vallania,  hogy  Kursid  basa,  mint  ügyes  operateur,  az  ille- 
tőknek sokkal  kevesebb  fájdalmat,  szerencsétlenséget  és  kétségbeeséls 
okozott,  mint  Ausztriának  „megfontolt  és  határozott"  rendszere  a  szegény 
magyaroknak,  a  barbár  tehát  sokkal  emberibbnek  mutatta  magát,  mint  az 
úgynevezett  keresztények. 

Kursid  basa,  miután  az  operatio  megtörtént  á-peu-prés  következőleg 
ajánlotta  magát  a  szerbeknek  : 

„A  sultan  a  ti  uratok,  ti  nyiltan  fellázadtatok,  —  andnomistake  — 
fegyvert  fogtatok  ellene.  A  sultan  engem  küldött,  hogy  benneteket  meg- 
büntesselek. Én  legyőztelek  benneteket.  A  lázadás  le  van  verve.  Adieu ! 
Most  már  legyetek  okosak.  Ne  tekintsetek  vissza,  hanem  haladjatok  „meg- 
fontolva előre"  ;  különben  visszajövök,  és  egy  másik,  aránytalanul  nagyobb 
tornyot  építek.  A  kik  az  emlékben  vannak,  azok  már  egyszer  „benn'' 
vannak,  j'en  suis  extrémement  peiné.  Azonban  talán  most  már  semmi  sem 
fáj  nekik.  Ti  azonban  éltek,  éreztek,  s  azért  ajánlom  legyetek  okosak  — * 
és  örüljetek  az  életnek  \"  És  az  egész  eset,  ha  jól  emlékezünk,  hat  hét 
alatt  be  volt  végezve,  senki  sem  üldöztetett,  senki  sem  veszté  el  vagyo- 
nát s  a  t.,  mig  új  Ausztriában  10  iszonyatos  év  eltelte  után  is  kutatnak, 
üldöznek  és  kínoznak,  és  valóban  nem  azokat  kell  sajnálnunk,  kik  elég 
szerencsések  voltak  kegyelmesen  felakasztatni  vagy  agyonlövetni,  hanem 
azokat,  kiket  az  illetők  elég  kegyetlenek  voltak  életben  hagyni. 

A  szerbek  utálattal  említik  Kursid  basát,  neve  el  van  átkozva  közöt- 
tük, et  on  le  congoit.  A  magyaroktól  azonban  ragaszkodást  és  szeretetet 
követelnek !  Absurdum !  Hanem  igen  —  mert  a  nichai  tornyot  mindenki 
láthatja,  —  mig  az  ezer  meg  ezer  üldözött,  szétszórt  s  a  legnagyobb 
nyomorban  elvesztett  magyar  fájdalmai  és  kínjai  nem  oly  szembeötlők,  s 
azért  apránként  el  is  hangzanak.  De  Isten  előtt  a  nichai  torony -az  apos- 
toli (!?)  eljárással  szemben,  valóban  csak  Ábel  áldozata. 

perorált  per  longum  et  Jatum,  legitimitásról,  felségárulásról,  és  após 
toli  czimezésról. 

Sokan  ez  eljárást  elefánt  politikának  mondhatnák:  á  la  hon- 
heur,  legalább  a  kígyóból  nincs  benne  semmi :  és  ha  az  ember  a  leg- 
több dynastia  keletkezését  vizsgálja,  úgy  találja,  hogy,  csekély  kivé- 
tellel, mindegyiknek  alapitója  egy  hóditó,  vagy  elnyomó  volt,  kit 
minden  teketória  nélkül  rablónak  neveztek,  s  a  szerint  bántak  is 
volna  vele,  ha  az  illető  véletlenül  erősebb  nem  lett  volna  az  általa 
elnyomottaknál.  Joga  nem  volt  más,  mint  a  jus  foriioris,  mely  az 
idő  által  szentesítve,  azon  idő  által,  mely  végre  is  majdnem  mindent 
kiegyenlít  —  legalább  e  földön   legitim  és  isteni   joggá   változott  át. 


Az  emberi  nem  a  legkevésbbé  sem  gyűlöli  az  önkényt,  magá- 
ban véve :  nagyon  könnyen  képes  azzal  megbarátkozni,  sőt  meg  is 
szeretheti  azt:  és  valóban  az  emberiség  kifejlesztésére  és  felvilágosí- 
tására alig  van  czélszerübb  és  előnyösebb  eszköz  egy  genialis,  min- 
den viszonyokba  mélyen  beható  absolut  kormányzatnál:  s  ha  az 
emberek,  részint  ösztönből,  részint  észszerű  okoknál  fogva  az  absolut 
kormányformát  kárhoztatják,  ez  legtávolabbról  sem  ellenszenvből 
történik,  hanem  azon  természetes  okból,  mivel  az  önkény,  mint  a 
tapasztalás  bizonyítja,  rendesen  karqltve  jár  az  ostobasággal. 

Állott  valaha  valamely  nép  élén  önkényesebb  uralkodó 
I.  Napóleonnál,  volt  valaha  absolutabb  uralkodó  Angliában  Erzsébet 
királynőnél  ?  Valóban  alig !  És  váljon  mentek  voltak-e  ezek  minden 
hibától  ?  Nem !  Ártatlan  vér  szennyezte  be  uralkodásukat,  és  mégis 
népszerűek,  tisztelve,  sőt  sokak  által  szeretve  is  valának.  Szellemi 
nagyságuk  és  fölényük,  emberi  szemek  előtt  láthatlanná  tevék  éle 
tűknek  véres  nyomait:  és  az  emberek,  kik  általában  véve  keveset 
törődnek  azzal,  mikép  fognak  uralkodóik  egykor  oda  át  számot  adni 
sáfárságukról,  nagyon  jól  meg  tudják  különböztetni  az  alkalmas 
uralkodót  a  jó  embertől,  és  gyakran  jobban  tisztelik  és  szeretik 
gyóntatójukat  királyuknál,  pedig  olyankor,  midőn  ez  utóbbival  meg 
vannak  elégedve,  sőt  kormánya  alatt  boldognak  is  érzik  magukat, 
és  nem  csekély    mértékben    rosszul    esnék    nekik,    ha    kormányzási 

dolgokban  a  szeretve  tisztelt  gyóritatónak  volna  joga  parancsolni. 
Átalaban  véve  valamely  complicált  gépezet  megindítására  és  rendben 
tartására  nem  annyira  erkölcsös  élet,  hanem  egy  jó  gépész  ügyes- 
sége szükségeltetik. 

Tagadhatatlanul  nagy  nyeremény  volna  természetesen,  ha  az 
ügyes  gépész  egyúttal  valami  szentféle  is  volna,  valamint  az  embe- 
riség is  igen  boldognak  érezné  magát,  ha  sok  oly  despoticus 
uralkodó  léteznék,  ki  egyúttal  az  erény  mintaképéül  is  szolgálhatna 
alattvalóinak.  Azonban  a  tapasztalás  bizonyítja,  és  a  tények,  —  melye- 
ket excellentiád  oly  gyakran  idéz,  hogy  nem  csudálkoznánk,  ha 
kényszerülne  azt  megbánni  —  hangosan  hirdetik,  hogy  ilyes  esetek  a 
légritkábbak  közé  tartoznak,  s  legalább  addig,  míg  az  emberi  nem 
jelentékenyen  nem  tökélyesbül,  csak  fia  desideria  és  rózsaszínű 
álmok  maradnak. 

Az  emberek  tehát  nem  gyűlölik  az  önkényt  magában  véve: 
de  hát  tudja-e  excellentiád,  mi  az,  mi  őket  fellázítja,  undorral  és 
keserűséggel  tölti  el  ?  Bátorságot  veszünk  magunknak  azt  excellen- 
tiádnak egész  alázatossággal  megsúgni.  —  Azon  rendszer,  azon  két- 
szinüség,  vagy  helyesebben  mondva  képmutatás,  mely  a  népekkel 
el  akar  hitetni,  hihetetleneket,  vagy  correctebb  kifejezéssel,  megcsalni, 
hogy  úgy  mondjuk  lóvá  tenni  akarja  őket:  ha  például  azt  mondják 
neki :  van  szabad  sajtótok  —  pedig  nem  igaz ;  fölöttetek  csak  a 
törvény  határoz  —  és  nem  úgy  van ;  nem  akarjuk  szabadságfokát 
megnyirbálni  —  és  épp  az  ellenkező  történik ;  nemzetiségtek  nem 
veszélyeztetik,  —  és  ez  hazugság  s  a  t.  Igen,  excellentiád,  az  ily 
eljárás,  ezen  tartüffiad  az,  mely  végre  a  legszelidebb  vért  is  mérges 
anyagokkal  fertőzteti  meg,  és  előbb-utóbb  kitörésre  kényszeríti,  kivált 
ha  oly  ügyetlenül  scenirozzák  azt,  mint  a  mily  kontárnak  mutatko- 
zott excellentiád  e  tekintetben  is,  és  csak  megfoghatatlan  vaksága 
hitetheti  el  excellentiáddal  azt,  hogy  a  kormányzása  alatt  állók  leg- 
korlátozottabb  osztálya  is,  elég  ostoba,  nyomorult  mesterfogásai  és 
ügyetlen  bűvész  mutatványai  által  magát  megcsalatni.  P.  o.,  hogy  ön 
Magyarországot  azért  szakította  két  részre,  hogy  e  szép  tartományt. 
mint  ön  állítja,   könnyebben  és  előnyösehben    lehessen  a  boldogítón 

lakosok  javára  kormányozni,  és  nem  azért,  hogy  a  magyar  elem 
netaláni  összemüködése  akadályozva  legyen.  Hiszi  ön,  lángeszű,  de 
gyors  emelkedése  által  elvakított,  sötétben  tapogatózó,  magával  tel- 
jesen megelégedett,  és  édes  álomban  ringatózó  miniszter  és  kegyencz, 
—  hiszi  ön,  hogy  e  mesét  az  utolsó  magyar  tanulóval  is  elhitetheti  ? 
Vagy  az  egész  talán  csak  a  külföld  számára  van  feltalálva,  hogy 
feldicsért  gyümölcsének  külseje  ajánlatos,  és  egészséges  kinézésű 
legyen  ? 

Még  ez  utóbbi  esetben  sem  kellett  volna  dolgát  oly  felületesen 
és  ügyetlenül  intéznie,  hanem  kissé  több  savoir  faire-rel  munkához 
látnia.  Mert  a  külföld  inkább  érez  Magyarországgal,  s  annak  ön 
által  feldicsért,  de  egyúttal  ön  által  csaknem  a  kétségbeesés  széléig 
taszított  népével  jobban  rokonszenvez;  mint  ön,  nagyúri  mámorá- 
ban azt  látni  és  gyanitni  képes,  —  és  naponta  kevésbbé  hisz 
az   ön  szemtelen  jelentéseinek.  -— 


Emberek-  és  népekkel  legalább  becsületesen  kell  eljárni,  ha  az 
ember  nincsen  közelebbi  rokonságban  Minerva  istenasszonynyal. 

Miért  nem  kormányoznak  Magyarországon  egyszerűen  a  király 
nevében,  a  pacium  conventumok  alapján,  és  a  minden  királyok  által 
esküvel  erősített  törvények  értelmében  ?  Azt  kérdem  öntől,  miért 
nem  történik  ez  ? 

A  Magyarországban  alkalmazandó  kormány  formát  illetőleg  két 
nézet  lehet.  Vagy  széttépetett  és  megsemmisíttetett  az  utóbbi  esemé- 
nyek által  azon  törvényes  viszony,  mely  Magyarország  és  a  király 
között  századok  óta  fennállott,  —  vagy  most  is  változatlanul  fennáll 
az  —  juste  (!  ?)  milieu  itt  nem  létezik. 

Mi  át  vagyunk  hatva  azon  nézet  által,  s  e  nézeten  vannak 
Anglia,  az  Egyesült  Államok,  s  a  continens  legnagyobb  része,  hogy  a 
kérdésben  forgó  törvényes  viszony  nincs  megsemmisítve.  Azt  kérdez- 
zük ugyanis :  váljon  Kossuth  úr  és  társainak  separatisticus  viszketege 
képes  volt-e  elszakítani  azon  szent  köteléket,  mely  századok  óta  az 
uralkodót  és  népét  összefűzte  í  Elveszítse  egy  milliókból  álló  nemzet 
ezredéves  jogait  egy  aránylag  csekély  számú   fractio    hibája    miatt  ? 

Mily  jog  értelmében  lehet  valaki  elég  szemtelen  a  fentebbi  kérdésekre 
i^ent  mondani  ?  Épp  oly  méltányos  és  igazságos  volna  valamely  várost 
polgári  jogaitól  megfosztani  azért,  mert  lakosainak  egy  aránylag  cse- 
kély része  tolvajok-  és  gyilkosokból  áll. 

Rákóczy  Ferencz  lázadása  alkalmával  csaknem  egész  Mag  var- 
ország, a  francziával  szövetkezve,  lázadásban  volt  Austria  ellen !  Vál- 
jon eszükbe  jutott-e  azért  az  illetőknek,  a  király  és  nemzet  között 
kötött  szerződéseket  megsemmisítetteknek  nyilvánítani  ?  Nem,  hanem 
csak  arra  szorítkoztak,  hogy  az  eltévedteket  és  bűnösöket  egész 
erélylyel  felelősségre  vonják  és  megbüntessék.  Miért  kell  ennek  más 
ként  lennie  a  jelen  esetben  ? 


Isten  azt  mondja :  „Kímélni  akarom  az  egész  községetj  ha  csak 
egyetlen  igaz  is  találkozik  benne",  teheti  tehát  egy  erényes  ember,  ha 
nem  csupán  lelkiismeretlen  szemfényvesztő,  hogy  ez  isteni  nyilatko- 
zatnak egészen  ellenkezőjét  Vallja  és  óhajtja,  azt  t.  i.,  hogy  egy  nagy 
nemzet,  néhányak  pillanatnyi  tévedése  és  hibája  folytán,  nyolcz  szá- 
zad által  szentesített,  és  annyi  eskü  által  biztosított  jogaitól  megfosz- 
tassák ? 

Minden  emberbarátot,  kik  velünk  együtt  az  oly  jogtalanul  és 
oly  barbár  módra  üldözött  Magyarországgal  rokonszenveznek,  felké- 
rünk, mondja  ki  e  kérdés  fölött  szabadon  ítéletét!  Mi  azt  állítjuk, 
hogy  velünk  a  legigaztalanabbul,  legszemtelenebbül,  leggyalázatosab- 
ban  bántak,  és  meg  vagyunk  győződve,  hogy  a  nemesis  szabadsá- 
gunk, nemzetiségünk  és  testvéreink  gyilkosait  előbb-utóbb  utóiérendi. 

Mindezek  mellett  azonban  megengedjük,  hogy  lehetnek  embe- 
rek, kik,  ha  velünk  egy  nézeten  vannak  is,  —  mert  hisz  az  ellen- 
kező lehetetlen  —  még  is  ellenkezőleg  cselekesznek,  s  sophismák  által 
annyira  elkábítják  önmagukat,  hogy  az  ellenkező  nézet  szerint  cse- 
lekedni elegendő  bátorságot,  illetőleg  szemtelenséget  éreznek  magukban. 

És  e  tekintetben  bátorságot  veszünk  magunknak,  excellentiádat 
primo  loco  legmagasabbra  helyezni,  valamikép  az  isteni  Gondviselés  is, 
vagy  a  véletlen,  vagy  mi,  excellentiádat  a  trón  mellé,  az  öreg  s  excel- 
lentiád által  kifényesített  s  feldíszített   „funkel-nagel-neu"    császárság 

legmagasabb  pölczára  emelte,  és  ott  minden  emberi  és  ctimaticus 
eshetőségek  ellen,  mint  egy  tengeri  pókot,  megerősíteni  jónak  látta. 

Most  már  aztán  föltételezni  akarjuk,  mert  megengedni  soha 
sem  fogjuk,  hogy  egész  Magyarország  ami  adnexis  a  legföltétlenebb 
felhatalmazást  adta  K.  L.  úrnak,  a  debreczeni  geniális  csínyek  keresz- 
tülvitelére, s  arra,  hogy  az  uralkodó  dynastiának  egyszerűen  adieu-t 
mondhasson  s  a  magyar  népet  egy  újdonsült  köztársasággal  ajándé- 
kozza meg;  föltételezve,  hogy  ezen  sajátszerűleg  gyakorlati  gondolat 
folytán  minden  becsületbeli,  esküvel  erősített  kötelék,  melylyel  a 
magyar  nép  a  Habsburg-lothringeni  dynastiához  fűzve  volt,  örökre 
és  helyrehozhatlanul  eltépetett,  épen  úgy,  mint  azon  életfonalat,  melyet 
Atropos  egyszer  keresztül  metszett,  nem  lehetne  többé  összekötni. 

Ezeket  mind  föltételezzük,  még  hozzá  azt  is,  hogy  ön  mint  refor- 
mátor, és  újra  dagasztója  Uj-Ausztriának,  meggyőződésből  vagy 
magasabb  állami  szempontból,  s  talán  mellékérdekből,  vagy  mint 
tőrül  vágott  bécsi  germán,  azért  hogy  a  világot  még  egy  nagy  Német- 
országgal ajándékozza  meg,  vagy  végre  talán  elvakíttatva  —  mely 
szerencsétlenség  gyakran  éri  a  parvenu-ket,  ha  egyszerre,  mint  egy- 
kor Phaétorf,  a  sötét  irodából  a  nap  közelébe  jutnak,  —  föltételezzük 
tehát,  hogy  excellentiád  az  említett  okok  egyikének  vagy  mindegyiké- 
nek folytán,  —  a  mint  tetszik  —  azon  erős  hitben  működik,  hogy 
az  érintett  kötelékek  Kossuth  úr  és  társai  által  csakugyan  szétté- 
pettek, s  ennek  folytán  a  factum  conventumők  s  a  t.  mythossá,  zsib- 
vásárra való  ócskaságokká  váltak. 


A  „Blick"  további  fejezeteiben  Széchenyi  főkép  annak  a  vádjá- 
nak bizonyítására  hoz  fel  érveket,  hogy  Bach  kétszínű  játékot  űz.  El 
akarja  hitetni  Európával,  hogy  támogatja  a  magyar  nyelv  és  iroda- 
lom ügyét,  hogy  szabad  választást,  sajtó-  és  szólásszabadságot  enged 
stb.,  holott  mind  ennek  ellenkezőjét  cselekszi.  Hosszan  fejtegeti, 
mennyire  jogtalan  az  osztrák  polgári  törvénykönyvek  Magyarországra 
való  ráoctroyálása,  és  hogy  mily  alaptalanul  dicsekszik  ezzel  Bach. 
És  vakmerő  az  a  dicsekedése  is,  hogy  „a  mi  a  magyar  törvényhozás- 
ban jó  volt,   azt  meghagyta",    holott    Magyarország   alkotmányának 

—     324     - 


alapvető  törvényei  közül  egyetlen  egyet  sem  tartott  tiszteletben,  csak 
annyit  tett  meg,  hogy  az  ő  „tintalovag"-jait,  a  „beamter"-eket  zsinóros 
vörös  nadrágba  bujtatta  ! 

Ezek  után,  a  könyv  utolsó  részében,  rátér  Albrecht  főherczeg, 
a  magyarországi  helytartó  dolgaira,  és  végül  általános  képét  adja 
Bach  egységesítési  törekvéseinek.  E  részt  egész  terjedelmében  ide 
iktatjuk. 

A  magyar  nemzet  minden  időben  s  minden  izében  —  fractiók 
itt  nem  jöhetnek  tekintetbe  —  monarchikus  és  aristocraticus  érzületű 
volt.  A  nép  mindig  urak  és  nem  szerencselovagok  és  idevetődött  sze- 
rencsefiak által  kivánt  vezettetni.  Képzelheti  excellentiád,  mily  örven- 
detes érzülettel  lélegzett  a  magyar  nép  fel,  midőn  a  reá  octroyált 
parvenuk  helyére  Albrecht  főherczeget  nevezték  ki  a  mélyen  meg. 
alázott,  szerencsétlen  ország  helytartójává.  Az  ő  nyílt,  lovagias  modora 
jótékonyan  hatott  minden  kedélyre.  Rövid  idő  óta  e  dolog  egészen 
megváltozott  s  ezt  a  lovagias  színészt  ki  nem  állhatják.  Excellentiád 
és  kegyenczei  ezt  valószínűleg  igen  természetesnek  találják,  mivel 
Albrecht  főherczeg  oly  sok  erélyt  fejt  ki,  s  könnyen  haragra  gerjedő 
akaratától  mindenki  fél.  Mi  azt  hiszszük  azonban,  hogy  okát  e  han- 
gulatnak, mely  az  őszinte  rokonszenvből  határtalan  antipathiába  csa- 
pott át,  egészen  más  indokokban  kell  keresnünk,  mivel  a  magyar 
szereti  az  erélyt;  a  határozott,  rendíthetlen  akaratú  elöljáró  Ínyére  van, 
teljes  lelkéből  gyűlöl  azonban  minden  zsarnoki  czivódást,  melynek 
forrás*  a  tudatlanság  és  imbecillitás. 

Azt  mondják,  hogy  Albrecht  főherczeg  jó  s  derék  ember.  Á  la 
bonr.c  heure.  De  ugyan  mit  bizonyít  ez  ?  Egy  osztrák  herczeget  mindig 
jónak  kürtölnek  ki,  kivált  ha  nem  áll  magasan  eszének  termomet- 
ruma;  a  mint  Bécsben  cgyátalában  minden  szellemi  „SchwacJtwa- 
licns"-t  legalább  jónak  tartanak,  mi  természetesen  a  franczia  köz- 
mondásra emlékeztet:  „Bon?  mais  á  quoi ?" Bécsben  azt  állítják,  hogy 
a  „jó"  főherczeg  az  ominosus  napokban  kész  lett  volna  a  nép,  aggok, 
asszonyok,  gyermekek  közé  kartácsoltatni,  ha  Ferdinánd  császár 
egyenesen  meg  nem  tiltja,  s  az  udvarnál  levő  illető  alattvalók  nem 
íeendettek  lágyabb  szivüek  Magyarország  ..jó"  helytartójánál. 

Azt  mondják,  Albrecht  fóherczeg  bátor  ember?  Miért  is  ne 
lenne  az,  hisz  Károly  főherczegnek  a  fia.  Egyébként  egy  magas 
állású  fővezérnek,  ki  a  csatát  szabályszerint  a  távolból  vezeti,  bátor- 
sága nagyon  problematicus  sajátságu,  s  mi  oly  közlegénynek  bátor- 
ságát, ki  a  támadásoknak  mindig  élőkön  áll,  sokkal  többre  tartjuk. 
De  föltéve,  hogy  Albrecht  főherczeg  rendithetlen,  bátor  szivü  és  meg 
nem  félemlíthető,  mint  egy  afrikai  oroszlán,  mit  használ  mind  e  szép 
tulajdonsága  a  szegény  magyaroknak  ?  S  hogy  a  herczeg  fegyvertelen, 
meggörnyedt  magyarokkal  szemben  nagy  „courage"4  fejt  ki,  kardjára  üt, 
a  kérőket  harsogva  kiűzi,  s  a  legpiszkosabb  módra  kikergeti,  váljon 
ezek  a  valódi  lovagiasság  symptomái-e  ?  Bayard  ugyan  megköszönné 
ezen  „signalemcni"-t. 

A  főherczeg  azonban  igen  rossz  kedvű,  igen  rosszul  van  han- 
golva, és  pedig  nem  annyira  a  magyarok,  mint  saját  maga  irányá- 
ban, hisz  kell,  hogy  legyenek  „lucida  intervalldu-\  is,  melyekben  maga 
előtt  sem  titkolja  el,  hogy  állomásán  nincs  inkább  helyén,  mint  lenne 
például  Gunkel  ur,  e  tiszteletre  méltó  szabómester,  ki  bármily  nagy 
legyen  is  mellényei,  frakkjai  s  paletói  között,  kétségkívül  igen  fitoyable 
alakká  válik,  ha  például  reábízzák  a  Leviathán  lancirozását. 

A  rosszul  iskolázott  főherczeg,  kinek  vérében,  úgy  látszik,  több 
a  káplári,  mint  a  főherczegi  elem,  gyakran  mondta  és  ismétlé,  midőn 
az  illetőknek  lovagias  megijesztése  volt  szándokában:  „Ne  feledjék 
cl,  uraim,  hogy  Magyarország  meghódított  ország!"  Mely  szókkal  a 
főherczeg  tudtán  kivül,  minden  alattvalói  kötelmüktől  feloldá  a 
magyarokat ;  s  a  bátor  helytartó,  sajátmaga  vagy  súgója,  báró  Hauer 
által  oktatva,  végül  elkezdhette  belátni,  mily  veszélyes  „nonsens" 
röppent  el,  bizonyára  nem  a  „pogány  Isten"  (Heidengott)  által  fel- 
nyitott ajkairól.  —  A  törökök  Magyarország  nagy  részét  fővárosos- 
tól  együtt  meghóditák  s  145  éven  át  háboritlan  birtokában  maradtak, 
s  mégis  jogában  állott  minden  magyarnak  magát  a  foglalóktól  min 
den  áron  megszabaditni ;  mert  a  nemzeti  jog  soha  sem  évül  el,  a 
mint  Isten,  derék  szövetségesek  és  az  ország  saját  erejének  segélyé- 
vel sikerült  is  az  országot  a  törvényellenes  nyomástól  megszabaditni 
s  mindenkorra  megtisztítni.    Hogy   egy   osztrák    főherczeg   egy    tör- 

vényes  magyar  király  és  egy  foglaló  közti  különbséget  felfogni  kép- 
telen, az  nagyon  természetes  dolog,  miért  is  a  „várakozásában  csaló- 
dott" főherczegi  kormányzó  —  mivel  őt  erről  egy  hozzá  értő  sem 
világositá  fel,  s  ki  sem  magyarázta  meg  neki  —  a  jogait  védő 
magyar  nemességnek  férfias  bár,  de  szerény  magatartásában,  nem 
látott  mást  gonosz  akaratnál,  ujjhuzásnál,  dacznál.  Ily  jelenségek  ter- 
mészetesen régóta  vagy  soha  sem  mutatkoztak  Saint-Pölten  s  a  t. 
vidékén,  hol  egy  főherczegnek  leereszkedése,  „Kreuzftdelitása"  s  egy 
főherczegi  úgynevezett  frére  et  cochon  nagyobb  becsben  látszik  állani 
a  szerződések  szentségénél. 

Egy  alkalommal,  midőn  a  főherczeg,  —  szokásos  ékesszólásá- 
val, s  a  „Schantzel"  és  „Naschmarkt"-on  gyakran  hallott  argumen- 
tumokkal következőleg  kapacitált:  „látják  uraim,  engedjenek  végtére, 
mi  jó  származhatik  ez  örökös  duzzogásból ;  meg  lehetnek  győződve 
hogy  mi  csak  az  önök  javát  akarjuk :  mindenki  meg  van  már  elé- 
gedve, csak  önök  nem :  legyen  már  egyszer  eszük :  a  császár  végtére 
is  el  fogja  veszteni  türelmét,  ne  csináljanak  tehát  dőreségeket" 
s  a  t.  —  egy  ily  alkalommal,  azt  mondják,  az  egész  közönség  oly 
kaczagásba  tört  ki,  hogy  a  főherczeg  ezóta  lemondott  az  argumen- 
tumokkal való  meggyőzésről,  meggyőződvén,  hogy  oly  megrögzött 
gonosztevőkkel,  mint  a  magyarok,  okoskodás  által  boldogulni  nem 
lehet;    tehát  legokosabb  fogat   vicsorítani  rájuk,  s  megijeszteni  őket. 

Egy  másik  alkalommal,  midőn  a  sokoldalú  tudományossággal 
biró,  de  rosszul  betanított  helytartó  a  „meghódított  Magyarország"-ró 
gagyogott,  egy  fiatal  nemes  ember,  állítólag,  igy  felelt  neki :  „Meg- 
hódított ország  ?  Mi  nem  hiszszük  ezt,  mert  annyi  szerencsétlen 
hazánkfiait  láttuk  a  vérpadon  elvérzeni ;  a  haza  védőit  pedig  meg 
lehet  ugyan  gyilkolni,  de  törvény  szerint  elitélni  nem."  Ez  alkalom 
mai  a  helytartó  ur  egészen  dühös  lett,  éppen  úgy,  mint  a  szép  nem 
veszekedő  természetű  példányai  gyakran  lesznek,  ha  egészen  j>resse- 
collé  helyzetbe  jőnek,  s  kénytelenek  maguknak  bevallani,  hogy  határ- 
talan ostobaságot  eresztettek  ki  szájukon. 

Egy  harmadik  esetnél,  midőn  a  hirtelen  haragú  helytartó  egy 
koros  magyar  nemest,  ki  nem  igen  jól  tud  ugyan  németül,  hanem 
gien    veszedelmes    nyelve   van,  —  következő   szavakkal   akart    meg- 

-    327    - 


ijeszteni:  „Vergessen  Sic  nicht,  es  geht  um  ikren  Kopf."  Mire  az 
elbámult  nemes  egészen  megijedve  kiáltott  fel:  „Um  Kopf,  ich  hab 
geglaubt  um  Hah",  egész  naivsággal  arra  figyelmeztetvén  a  helytartót, 
hogy  ujabb  időben  azon  vétkeseket  (?)  kik  hazájukat  védeni  akarták, 
Magyarországon,  s  valószínűleg  csupa  humanitásból,  —  nem  ősi 
szokás  szerint  lefejezni,  hanem  egyszerűen  csak  felakasztani  szok- 
ták, hogy  legalább  fejük  megmaradjon :  mely  megjegyzés,  pedig 
bizonyára  nem  volt  arra  számítva,  hogy  élezésnek  látszassák,  a 
íöherczeg  kormányzót  oly  lovagias  erélyre  buzdította,  hogy  a  sze- 
gény ördögöt  bámulatos  „vitézség"-gel,  és  kellő  számú  gensdarmc-ok 
segélyével  az  ajtón  kilökette. 

Azonban  excellentiádnak  éppen  ily  egyéniségre  van  szüksége, 
ki  a  Hauer  báró  féle  titkos  gondolatok  végrehajtására  mintegy 
teremtve  látszik  lenni :  mert  maga  a  főherczeg  —  ez  köztudo- 
mású dolog  —  iszonyúan  gyáva,  de  bizonyosan  kész  volna  a  leg- 
nagyobb vérfürdőt  készíteni,  —  sőt  minden  embert  sajátkezülcg 
lepuskázni,  ha  ezt  neki  parancsolnák,  vagy  a  ravasz  báró  erre  fel- 
ingerelné. 

Sok  évvel  ezelőtt  Calabriában  tett  gyalog  utazásunk  alkal- 
mával, közel  Reggio  mellett,  egy  sajátságos  esetnek  voltunk  tanúi, 
melyre  néhány  év  óta  nem  emlékezhetünk  vissza  anélkül,  hogy 
Albrecht  főherczeget  „fekete"  segédestől  együtt,  testestől  lelkestől 
magunk  elé  ne  képzeljük. 

Vásár  volt:  Ezer  meg  ezer  élni  szerető  ember  tolongása,  a 
legszebb  vidék  közepén,  a  szelid  tavaszi  estén,  egy  kedves  népjelc- 
netet  képezett,  mely  oly  jótékonyan  hat  a  kedélyre,  és  Olaszország- 
ban oly  gyakran  fordul  elő,  —  midőn  a  nők,  leányok  és  gyermekek 
feltűnő  vihogása,  s  a  férfiak  fokozott  vidámsága  figyelmünket  egy 
nagy  ügyességet  tanúsított  Polichinell  bódéjához  vonta,  mely  előtt 
egész  sereg  ember  állott. 

A  farce  főszemélye  egyszerűen  a  „fekete"  volt,  ki  a  Polichi- 
nellt  a  legelkeseredettebb  csínyekre  kényszeríti :  ez,  mint  a  bolond, 
üt-ver  maga  körül,  tajtékzik  a  dühtől,  fegyvereit  és  sarkantyúit  iszo- 
nyatosan csörgeti,  kínozza  azokat,  kik  valamiért  könyörögnek,  vagy 
a/A  állítják,    hogy    nekik    követeléseik  vannak  -    röviden  úgy  viseli 

magát,  mint  egy  valóságos  „Tausendsassa"  *)  —  mig  a  fekete  ren- 
desen a  háttérben  elrejtve  van,  hanem  oly  ravaszul  mosolyog,  mintha 
ez  neki  mind  a  legnagyobb  gyönyört  okozná ;  —  s  végre,  miután  a 
részletek  a  közönséget  jó  ideig  folytonosan  kaczagtatták,  végre  — 
megjelenik  a  boszuló  nemesis,  és  gondolja  excellentiád,  mily  alak- 
ban? Alig  hittünk  szemeinknek,  midőn  sz.  Chrysostomus  teljes 
ornátusban  jelenik  meg,  az  ostoba  verő  szerszámnak  fölhasznált 
Oiiando  furioso-nak  —  értjük  a  Polichinellt  —  uti  füvet  köt  talpa  alá, 
a  feketét  par  excelhnce  pedig,  vagyis  a  fekete  excellentiást  impiioya- 
Bement  lepiszkolja,  s  pro  coronide  annyira  megy,  hogy  a  közön ség 
előtt  —  quelle  plaisanterie  de  mauvais  goút  —  tintával  nyakon  önti.  Mi 
fölött  a  néző  sereg  oly  orditó  ujjongásba  tört  ki,  hogy  Scylla  és 
Charybdis  visszhangoznak  bele,  és  mindenik  tagja  azon  morált  viszi 
haza  —  s  ezt  sok  nagy  ur  is  szivére  vehetné  —  hogy  nem  jó  magát 
az  embernek  a  „fekete"  által  rászedetni,  és  orránál  fogva  vezettetni 
engedni.  

Mi  volt  oka  annak,  hogy  a  gazdag,  s  hinni  akarjuk,  tisztességes 
Albrecht főherczeg  egyszerűen  nem  igy  szólott  a  császárhoz:  „Uram 
és  öcsém,  helyezz  engem  nyugalomba,  egy  ezred  élén  a  „drága" 
Weilburg,  Halbthurm,  vagy  Selowitzba,  a  ezukorgyárhoz  s  a  t.,  vagy 
bárhová,  azonban  ne  követeld  tőlem,  hogy  én  Hauer  bárónak  csép- 
lőül,  a  magyaroknak  pedig  gúnytárgyul  szolgáljalí :  mert  ez  több, 
mint  a  mennyit  egy  ember,  kivált  ha  még  főherczeg  is,  elviselhet. 
—  Miért  nem  jut  e  gondolat  eszébe  a  „jó"  föherczegnek,  ki  még 
ezen  kivül  egy  igen  kellemetlen  betegségben  szenved,  ezt  nehéz  érteni, 
kivéve,  ha  meggondoljuk,  —  amint  a  tapasztalás  bizonyítja  —  hogy 
sok,  s  kivált  magas  állású  embernek  könnyebben  esik  a  „szélütés, 
mint  a  gondolkozás",  és  átalában  sokkal  könnyebb,  ha  t.  i.  anyagi 
erő  is  van  hozzá,  az  emberek  száját  erővel  bevágni,  mint  azokat 
okok  által  meggyőzni.  


*)  így  nevezik  Bécsben  azon  vakmerőket,  kik  még  a  rendőrséggel 
is  szembe  mernek  szállani.  És  tagadhatlanul  igen  helyes  e  definitio  —  ós 
elvénült  szemeink  elé  varáesolja  a  főváros  uj  Peleidáit. 

Miután  excellenfiád  a  29-ik  lapon  a  következő  szavakat 
mondja:  „Oly  kérdéseket  hoztunk  fel  eddig,  melyekre  vonatkozólag  igen 
jól  tudjuk,  hogy  eltekintve  a  felforgató  párttól,  melyet  figyelemre  sem 
méltatunk"  —  ezt  szívesen  elhiszszük,  mert  a  legokosabb  dolog  min- 
denkor kitérni  azok  elől,  kiknek  adósai  vagyunk  —  „egyik  vagy 
másik  körben"  —  mi  azt  mondjuk  az  egész  országban  —  „a  mieinktől 
eltérő  nézetek  uralkodnak",  és  miután  excellentiád,  quasi  re  bene  gesta 
ezen  sententiát  befejezte,  előszámlálja  azokat,  miket  megkezdett, 
bevégzett  és  mozgásba  hozott. 

És  valóban,  a  mindent  egyszerre  kezdésre  vonatkozólag,  ön  oly 
tevékenységet  és  buzgalmat  tanúsított,  hogy  a  magyarok  tátott  száj- 
jal bámultak;  mert  a  magyar  történelem  egyetlen  korszakában  sem 
történt  ennyi  lótás-futás,  hecezelés,  inventálás,  protocollálás,  regis- 
trálás,  rendelés  és  cllenrendelkezés,  jelentés  és  irkafirkálás  s  a  i, 
mint  a  legutóbbi  tíz  év  alatt,  midőn  az  ön  napja  Magyarországon 
feljött.  Gondolkozó  emberek  azonban  az  eredményre  tekintenek,  és 
egyes,  bármily  fényes  részletek  által  magukat  elvakittatni  nem  enge- 
dik :  és  a  kormánynak  mindenbe  beavatkozó  rendszere,  illetőleg 
dühe,  folytonosan  „kormányozni"  akarása,  s  azon  szándéka,  hogy  ez 
által  a  népeket  a  magukhoz  térésben  akadályozza,  nekünk  magyarok- 
nak inkább  betegségnek,  mintsem  a  vitalitás  és  egészség  túlságos 
bőségének  tetszik. 

Excellentiád  a  parasztok  felszabadítását  s  a  t.  érdeméül  rója 
fel.  Ez  némileg  valóban  érdeme  is  excellentiádnak,  de  csak  az  örökös 
tartományokban,  mert  a  magyar  parasztokat  nem  excellentiád,  hanem 
1848-ban  a  magyar  törvényhozás  szabadította  fel,  mit  Magyarorszá- 
gon a  legkisebb  iskolás  gyermek  is  tud,  és  ezen  szerencsében 
—  melynek  érdemét  excellentiád  szemtelenül  magának  tulajdonítja  — 
az  örökös  tartományok  jobbágyai  is  csak  azért  részesültek  való- 
színűleg, mivel  excellentiád  Magyarországban  a  megtörténtet  meg 
nem  történtté  nem  tehette,  vagy  legalább  nem  egy  könnyen  tehette 
volna  és  ennélfogva  kényszerítve  volt  az  örökös  tartományok  népét 
ugyanazon  magasságra  emelni,  nehogy  ezen  oldalról  a  legnagyobb 
veszélyektől  kelljen  tartania,  de  maniére  que  c'ctait  une  des  fiiagnani- 
mités  auxquelles  on  est  péremptoirement  forcc. 

ön  felhozza  a  vasutakat,  quasi  mint  az  ön  ajándékait,  a  folyók 
szabályozását,  és  az  országos  közlekedés  tekintetében  történt  javí- 
tásokat is.  

A  vasutakat  idö  hozta,  és  nem  ön,  drága  miniszter  ur ;  a  folyók 
szabályozása  már  folyamatban  volt,  és  oly  alapra  volt  fektetve,  hogy 
még  ön  maga  is  jónak  látta  azt  megtartani  :  és  ami  az  országutakat 
s  a  t.  illeti,  ezek  átalában  véve,  az  ön  tiz  évi  példátlan  tevékenysége 
alatt  sokkal  rosszabbak,  mint  ezelőtt  voltak,  vagy  pedig  oly  sokba 
kerültek,  hogy  bátran  a  semmeringi  vaspálya  mellé  helyezhetők, 
melynél  ugyan  bámulnunk  kell,  de  egyúttal  fejünket  is  vakarni, 
mert  ezen  természet  és  józanészellenes  fanfaronade  sokkal  többe 
került,  mint  a  mennyi  hasznot  hoz,  vagy  valaha  hozhatni  igér  —  és 
tulajdonkép  csak  az  által  dicsőíttethetik,  ki  ennek  felépítésére  nem 
kényszeríttetett  aszkórban  szenvedő  erszényébe  nyúlni,  a  világ  mys- 
tifícatiójára,  mint  ez  a  magyarországi  útépítéseknél  történt  —  a  szá- 
mító ember  pedig  e  tekintetben  csak  azt  tartja  értékesnek,  ami  nem- 
csak hyperbola,  hanem  egyenértékű  áldozat  által  realisálható. 

Ami  a  magyar  országutakat  illeti,  nem  találja  excellentiád  fur- 
csának, hogy  a  bécsi,  csak  alig  egy  záptojásból  kibujt  fcuilletonis- 
ták,  p.  o.  Silberstein,  Waldeck  s  a  t.,  előkelő,  de  nagyon  unalmas 
„bombast"-tal,  a  „példaszóvá  vált"  rossz  magyar  utak  fölött  élczel- 
nek,  és  az  ostoba  magyarokat  korholják,  hogy  Szolnoktól  Mezőtúrra, 
Tiszafüredtől  Kőrös-Ladányra  s  a  t,  —  hol,  mint  mindenki  tudja,  az 
egész  vidéken  egyetlen  kődarab  sem  található,  és  a  községek  egy- 
mástól két,  három,  sőt  több  mértföldnyire  vannak  —  régen  ország- 
utat nem  építettek,  míg  az  ostoba  nem  veszi  észre,  hogy  egy  kissé 
hosszasabb  esőzés  után,  a  Bécsből  Dornbachba,  Tabor-ba  s  a  t. 
tJtaussccs  inijiciiaks-okon,  egy  comfortable-ba.il,  egész  comfort-ta.1  el  lehet 
akadni,  daczára  annak,  hogy  Bécs  körül  a  vidék  elég  gazdag  kövek- 
ben, emberekben,  útmesterekben,  parancsolókban  és  végrehajtók- 
ban —  s  ennek  folytán  az  „elakadás"  a  kornádi,  bercttyó-ujfalusi 
s  a  t.  vidéken  és  utakon,  csak  azon  kellemetlenségek  közé  tartozik, 
melyektől  gyakorta  nem  lehet  megszabadulni,  p.  o.,  ha  egy  nagy 
vihar  alkalmával  egy  cserép  esik  az  ember  fejére,    mig  ha  az  ember 

Bfca  vidékén  elakad,  az  épp  olyan,  mintha  egy  ostoba  ficzkó,  min- 
den ok  nélkül,  a  sárgödörbe  bukik. 

Excellentiádnak  tetszik  a  táviró  vonalokat  is,  melyek  ma  mái- 
minden  civilisált  országban  meg  vannak,  s  melyek  Magyarországot 
—  természetesen  a  centralisatio  érdekében  —  egészen  behálózzák,  szin- 
tén érdemei  közé  felszámítani.  Éppen  ily  joggal  követelte  magának 
az  adomabeli  erdész  azon  érdemet,  hogy  a  vadászatot  javította,  mivel 
a  réteken  fürjek,  a  ligetekben  szalonkák,  sőt  a  határban  néha  egész 
csapat  túzokok  is  mutatkoztak. 

Meg  vagyunk  győződve,  hogy  ha  az  1848 — 1849-ki  félreértési 
forradalom  —  és  bizonyára  csak  is  az  volt  —  meg  nem  történt 
volna,  Magyarország  ez  órában  anyagilag  is  magasabb,  sokkal  maga- 
sabb fokon  állana. 

Miután  azonban  e  tekintetben  mit  sem  lehet  bizonyosan  állí- 
tani, tehát  megengedjük,  hogy  anyagi  tekintetben  sok,  igen  sok 
történt,  mi  excellentiád  erélyes  közbelépése  nélkül  nem  történt  volna. 

Azt  hiszi  azonban  talán  excellentiád,  hogy  e  factum  —  ha 
valóban  megtörténtnek  elfogadjuk  is  —  valami  nagy  dicséretérc  szol- 
gál önnek,  mint  ezt  édes  ábrándjaiban  valóban  hinni  is  látszik  ?  — 
Valóban,  azt  vélné  az  ember,  hogy  egy  talán  geniális,  de  tökéletesen 
éretlen,  s  az  aulából  ideje  előtt  megszökött  iskolás  gyermekkel  van 
dolga,  —  értjük  az  ön  fecsegései  után  —  ki  elég  ostoba  arra,  hogy  a 
legtapasztaltabb  és  legokosabb  embereknek  is  leczkét  adni  megkísértse. 


Sok  oly  jószágot  láttunk  már,  nem  csak  Magyarországon, 
hanem  máshol  is,  melyek  a  stagnatio,  sőt  élettelen  lethargia  jellemét 
hordozták  külsejükön.  Az  ember  nem  tudta  okát  adni,  hogy  miért 
van  ez.  Okos  emberek  azonban  tartózkodtak  az  elhamarkodott  ítélet- 
től, mig  a  tapasztalatlan  szerencselovagok  és  fecsegők,  tüstént  készen 
voltak  a  gazdatisztek  vádolásával,  és  ostobává,  képtelenné  qualiíicá- 
lásával.  —  Igen,  ilyesmit  igen  gyakran  tapasztaltunk  már,  hanem 
gyakran  láttuk  azt  is,  hogy  ha  a  gazdálkodás,  az  antidiluvialis  tisz- 
tek kezéből,  egy  úgynevezett  „lángész"  kezeibe  került,  néhány  év 
aialt  sokkal   több   történt  és  több    látni    való    lett,    mint   azelőtt  egy 

félszázad  alatt,  oly  annyira,  Hogy  emberek  elbámultak,  az  Igazgató 
félisten  pedig;  minden  felől  magasztalva,  a  pukkadásig  meghízott  -  a 
szinjáték  utolsó  felvonását  azonban  egy  óriási  bankrót  képezte 
és  a  mystificált  birtokos,  legalább  e  tekintetben,  nem  érdemelt  szá- 
nalma^ mert  pályáját  mirit  egy  király  végezte  be.  —  mint  Lear  király. 

Ha  a  népre  a  legterhesebb  adó  vettetik,  minden  realitás  árul- 
tatik.  sőt  el  is  adatik;  ha  minden  pillanatban  egy  ujabb  kölcsönnel 
örvendeztetik  meg,  s  ösztönzik  melegebb  nyilatkozatra  a  polgárok 
patriotismusát,  —  és  ha  mindezek  daczára,  az  elkerülhetetlen  deficit, 
mint  egy  kő  nyomja  a  szerencsétlen  nép  szivét  s  a  t.,  ha  mindezen 
csekélységeket  kihagyja  az  ember  számításából,  s  ezek  fölött  kellem- 
dús  könnyűséggel  elsiklik,  ily  körülmények  között  természetesen  nem 
nehéz  a  világnak  bámulni  valót  szolgáltatni.  Azonban  meg  vagyunk 
győződve^  hogy  e  mesterség  niveaujára  a  császárság  legostobább 
polgára  is  —  a  választék  e  tekintetben  nem  csekély,  —  ha  csak  egy 
negyednyi  borjúvelővel  bír  is,  minden  megerőltetés  nélkül  magától 
is  ráakad. 

Azon  geniális  eljárás  mellett,  melyet  excellentiád  tanúsít,  ki 
milliókkal  játszik,  s  az  emberekkel  csak  úgy  bánik,  mintha  élettelen 
automaták  volnának,  persze  nem  nehéz  a  martius  előtti  napokat 
árnyékba  helyezni,  és  különösen  a  magyarokat  —  kik  örökké  a  leg- 
határozottabb ellenszenvet  mutatták  az  előlegezés  és  adósságcsinálás 
iránt,  —  mint  mocsárban  fetrengő  békákat  mutatni  be  a  világnak, 
kik  nem  birtak  elég  erővel  arra,  hogy  e  posványból  kimeneküljenek. 


Ha  az  ember  az  adókat  ad  libiivm  emelheti,  és  esetleg  40  millió 
ember  bőrét  a  szükséghez  képest  le  is  húzhatja:  ha  az  ember  a  vas- 
pályákat, államjavakat  s  a  t.  dobra  üti,  adósságot  csinál  mindaddig, 
mig  hitelezőkre  akad  —  és  30—40,  sőt  jól  értesültek  szerint  80,  100, 
120  millió  évi  deficit  mellett  előkelőleg  mosolyog,  akkor  könnyű  lak- 
tanyákat, és  királyi  residentiákat  s  a  t.  építeni:  a  vaskaput  Orsova 
mellett  szétzúzni,  dunai  flottillát  szervezni,  Polá't  reorganisálni,  és  a 
birodalom  tengerészetét  tisztelétet  parancsoló  fokra  emelni  —  talán 
azért,   hogy   az   impertinens  angoloknak   nemsokára  egy  kis  léceket 

adhasson :  —  a  „Novara"-val  —  ha  nem  is  eddig  ismeretlen  világ- 
részeket felfedezni,  —  hanem  a  tudománynak  még  eddig  sehol  sem 
sikerült  diadalt  szerezni ;  Becs  bástyáit  lerontani,  uj  operaházat  és 
emlékszobrokat  emelni,  a  polgári  tisztviselőket  in  infinitum  szaporí- 
tani, s  a  magyar  (!)  hivatalnokokat  még  atilla  által  is  diszesiteni :  az 
annyira  hasznos  gensdarme-okat  a  legfényesebb  sisakokkal  ellátni ; 
ünnepélyeket,  spectaculumokat,  katonai  táborokat,  diadaliveket  s  a  t. 
rendezni ;  szegény,  de  többnyire  rest  tűzkárosultakat  attx  dépens  des 
autres  fölsegélyezni ;  a  népek  ujjongását  minden  áron  megvásárolni  — 
mind  ez  gyermekjáték,  excellentiás  uram,  és  amint  Bécsben  mondani 
szokták :  ,jdas  kostet  mich  nur  einen  Lacher"  :  igy  mondhatja  excel- 
lentiád is,  nemes  büszkeséggel  —  nem  kell  összetéveszteni  a  parasz- 
tos hiúsággal  —  mindazokról,  mit  ön  anyagi  tekintetben  új  Ausztriá- 
ban véghez  vitt:  Nem  kell  hozzá  egyéb,  csak  bajonettek  által  kellő- 
leg  támogatott    szilárd    akarat. 


Mindaz,  mit  az  ember  az  újabb  időkben  anyagilag  élvez,  vagy 
is  inkább  azon  plus,  mely  e  tekintetben  sok  embernek  rendelkezésére 
áll,  tagadhatatlanul  nem  csekély  nyeremény  :  és  bizonyára  minden- 
kinek jól  esik  a  kényelemnek  azon  alapját,  mely  után  minden  élő- 
lénynek physicuma  annyira  vágyik,  a  legnagyobb  mértékben  kiter- 
jesztve látni.  Megjegyeztük  azonban  már  föntebb,  hogy  nem  vagyunk 
azon  helyzetben,  hogy  határozott  Ítéletet  mondhassunk  az  iránt, 
vájjon  ezen  kiterjesztés  excellentiádnak  és  rendszerének  köszönhető-e 
kizárólag,  s  vájjon  ön  és  rendszere  nélkül  nem  jutottunk  volna-c 
olcsóbban  hozzá :  meg  akarjuk  azonban  engedni,  hogy  ez  csakugyan 
az  ön  műve,  és  készek  volnánk  önt,  —  qui  nobis  omnia  haec  gaudia 
fecit  —  mint  egy  ausztriai  Washingtont  —  természetesen  csak  az 
anyagiak  terén  —  üdvözölni  és  zajosan  éljenezni  —  ha  semmi  körül- 
mény nem  akadályozna  ebben,  vagy  is  ha  bizonyos  appendix  elvál- 
hatatlan nem  volna  az  ön  eljárásától,  mely  még  sokkal  kellemetle- 
nebb, mint  a  martius  előtti  ezopf,  és  abban  áll,  hogy  az  ön  előlege- 
zései és  adósságai,  vagy  is  röviden  szólva  „kontóra"  szerzett  gyönyö* 
rüségei  folytán,  —  melyeket  ön  Ausztria  népeinek  hallatlan  könnyel- 

müséggel  és  suffisance-szaí  föltálal  —  a  népnek  oly  mélyen  keli 
zsebében  keresnie,  hogy  e  kutatás  folytán  abban  —  már  t.  i.  a 
zsebben  —  legtöbbeknél  egy  lyuk  támad,  és  a  nagy  vívmányokból 
á-feu-pres  végtére  sem  marad  meg  egyéb  élvezet  annál,  mit  „tiszta 
örömnek"  neveznek,  s  melyet  p.  o.  a  koldus  érezhet,  ha  a  déli  vas- 
pálya társaság  hires  tunneljén  keresztül  sétál,  —  mi  különben  még 
kérdés  —  vagy  pedig  örömében  száját  táthatja  azon  nagyszerű  kaszár- 
nyák fölött,  melyek,  mint  a  gomba,  oly  gyorsan  és  számosan  bújnak 
ki  a  földből;  vagy  pedig  ha  megengedik  neki  mindazon  díszebédek 
szagát  élvezhetni,  melyeket  Sacher  úr  &  Co.  összekotyvasztanak. 

Az,  ki  rendesen  nem  kap  mást  enni  és  inni  annál,  mi  fenntartá- 
sára okvetlenül  szükséges,  annak  bizonyára  nem  leszen  ellene  semmi 
kifogása  —  mert  minden  ember,  még  a  professorok  és  philosophok 
is,  többé-kevéssé  inyenczek  —  ha  olykor-olykor  excellentiádnak  és 
más  lukullusi  hajlamokkal  biró  nagy  úrnak  fényes  asztalához  járul- 
hat :  de  ha  felfedezi,  hogy  ez  nem  történik  ingyen,  hanem  ellenkező- 
leg, a  feltálalt  nyalánkságokat  igen  is  drágán  fizettetik  meg  vele,  oly 
drágán,  hogy  végre  mindenét  zálogba  kell  adnia,  hogy  azokat  megfizet- 
hesse :  ez  esetben,  természetesen  jól  összeszidja  a  vendéglős  urat  — '  fran- 
cziául  restaurateur-nak  nevezik,  minden  rafraichissement-jaival  együtt 
—  és  higyje  el  excellentiád  —  a  pokolba  kívánja  őt !  —  Nemde  ? 

Nos,  épen  excellentiád  ez  a  genialis  entrepreneur,  ki  Ausztria 
népeinek  tiz  év  óta  a  fentebbi  modorban  tálal,  annyira,  hogy  azok 
excellentiád  ételeivel  már  torkig  jól  laktak. 


Nagyon  jól  tudjuk,  hogy  excellcntiád  és  társai  ily  alkalmak- 
nál rendesen  a  nemzeti  nagyságon  nyargalnak,  és  meg  vagyunk  győ- 
ződve, hogy  excellentiád  jelenleg  is  e  faradé  paripán  lovagol :  és  e 
tekintetben  azért  vagyunk  oly  határozottan  meggyőződve,  mivel  a 
27-ik  lapon,  miután  excellentiád  —  nézete  szerint  —  kétségtelenül 
bebizonyította,  hogy  a  német  nyelv,  s  átaiában  a  „németség"  a  biro- 
dalom minden  népeire  nézve,  a  leghasonlíthatatlanabb  jótétemény,  —  a 
következő  mély  psychologiával  írt  szavakat  olvassuk:  „7*a  egy  törzs 
Közvetlenül  besoroztatik-  azon  nagy  néf  család    'körébe,   melyből    az    osztrák 

Árság  áll,  és  szive,  melegen  dobog  és  érez  az  egészeri  s  a  t."  ! !  !  T!a, 
ha,  ha !  Igen,  persze  minden  a  melegen  dobogó  szívtől  függ!  Való- 
ban mulatságos,  mintha  csak  egy  mindenféle  hájjal  megkent  verbun- 
kost hallana  az  ember,  ki  az  ártatlan  paraszt  fiút,  látván,  hogy  sír, 
mert  katonává  kell  lennie,  vigasztalja  és  tanítja,  és  vesztett  szabad- 
ságáért, széttépett  szerelmi  kötelékeért,  családi  tűzhelyétől  eltávozásáért 
s  a  t.  azzal  vigasztalja,  hogy  ha  majd  végkép  besoroztatik,  szive 
lelkesedni  fog  az  „egész"-nek  boldogságáért.  —  Mely  nagy  hangon 
előadott  ostobaságnak  az  alkalmazásban  körülbelől  ezt  kellene  jelen- 
teni :  hogy  ha  a  burgundi,  normann,  gascognei,  elsassi  s  a  t.  saját 
tájnyelvükön  tetszésük  szerint  társaloghatnak,  s  szülőföldük  hangjai 
akadály  nélkül  eljuthatnak  hozzájuk  —  mintha  csak  egy  Gessnerféle 
idyllt  olvasna  az  ember  —  a  nagy  Francziaország  dicsősége  még  is 
egy  nemzetté  olvasztja  őket  össze:  bár  Skótia,  Irland  és  Angolország 
három  különböző  országot  képeznek  is,  az  egyenjogúság  és  közjólét 
még  is  egyesíti  őket;  bár  az  amerikai  Egyesült  Államok  több  hetero* 
gen  darabra  vannak  is  osztva,  és  ezen  „vojvodinák"  mindegyike 
saját  tengelye  körül  forog  is,  a  szabadság  és  egy  óriásszerü  jövc 
kilátása  még  is  szorosan  összetartja  őket  s  a  t.,  és  épen  úgy,  mint 
Francziaország  büszke  azon  gyönyörű  útra,  mely  a  Simplon-on  átve- 
zet, valamint  minden  angol  büszkén  tekint  a  Waterloo  oszlop  tete- 
jéről London  nyolcz  vagy  kilencz  hídjára,  s  amint  az  északameri- 
kaiak büszke  öntudattal  mutatnak  p.o.  Newyork  vízvezetékére, és 

egyiknek  sem  jut  eszébe  szűkkeblüleg  számítgatni,  váljon  azon  tőke, 
melybe  e  nemzeti  művek  kerültek,  előnyösen  van-e  elhelyezve,  s  a  t. 

mely  okoskodás  folytán  excellentiád  is   a   következő    óhajtást 

táplálja :  „Ó !  Ausztria  vitéz  népei,  vegyetek  példát  az  angolok,  fran- 
cziák  és  amerikaiaktól,  s  legyetek  jók  és  hivek,  büszkélkedni  a 
semmeringi  csudaépítményben,  mert  ilyesmit  a  világ  felmutatni  nem 
tud  —  az  arsenal,  a  kaszárnyák  és  lovagló  iskolákban  s  a  t,  mert 
ezek  mindannyi  előjelei  annak,  hogy  szerencsénk  van  a  világ  nagy 
nemzetei  között  díszeleghetni,  vagy  legalább  közel  állhatni  e  sze- 
rencséhez. 

Mindez  igen  szépen   van   gondolva,    de    ml    —    pedig    örökké 
sóvárogtunk    nemzeti  nagyság  iránt,    és   szivünknek   minden    csepp 

yér*  érái,  mily  hagy  boldogság  egy  nagy,  szabad  és  előrehaladó  nem- 
zet tagjának  lenni,  -  mi  bevalljuk,  nem  vagyunk  képesek  felfogni, 
mily  hazafiasán  felvillanyozó  hatással  lehet  azon  körülmény  egy  czi- 
gány,  oláh,  szerb,  magyar,  tót,  horvát  és  ruthén  kedélyére,  —  kivált 
midón  azon  ponton  áll,  hogy  exequáltassék,  és  egész  családjával  a 
szabad  ég  alá  kerüljön  —  hogy  excellentiád  deficitjeit  fedezheti,  és 
hogy  en  détail  beszéljünk,  excellentiád  a  semmeringi  pályát,  a  ten- 
gerészetet, építkezéseit,  hivatalnokseregét  s  a  t.  fizetheti. 

Excellentiád  biztathat  ugyan  bennünket  a  jövővel,  s  felszólít, 
hogy  még  vagy  30—40  évig  legyünk  türelemmel;  —  de  mi  tudjuk, 
hogy  ez  szokott  argumentuma  minden  rossz  gazdának,  ki  hitelét  a 
világ  előtt  már  rég  elvesztette,  mert  a  jövő  rendesen  gazdagabb  sze- 
rencsétlenségekben, mint  szerencsében,  excellentiád  utalhat  a  nevezett 
három  nagy  államra,  melyeknek  szintén  nagy  áldozatokat  kellett  hoz- 
niuk, hogy  nagy  eredményeket  mutathassanak  fel. 

Mindez  igaz,  de  éhez  „valódi"  egység  kívántatik,  és  nem  olyan, 
mely  excellentiád  lelke  előtt  lebeg,  hanem  szellemi  és  érdekegység. 
Szükséges  valami  cement  arra,  hogy  a  nemzetiségeket,  egy  egészszé 
forraszsza  össze.  Nem  hiszi  excellentiád  ?  Francziaországban  ezt,  az 
időn  kivül,  a  győzelem  istenasszonyának  halhatatlan  dicsősége  képezi ; 
Angolországban  a  tiszteletben  tartott  emberi  jogok,  az  alkotmányos 
önérzet,  és  a  folytonosan  éber  kötelességérzet  az,  mely  mindenkit 
összetart:  Amerikában  az  arany  szabadság,  és   az   államok    páratlan 

haladása  az,  mi  az  összeütközést  még  évekig  lehetetlenné  teszi. • 

És  új  Ausztriában  ?  —  Vájjon  mi  az,  mely  ezen  ön  által  tervezett 
eldoradóban,  a  heterogén  elemeket  szeretetben  és  nagyratörekvésben 
egyesítse  ?  —  Mi  itt  a  cement  ?  Nem  lenne  excellentiád  kegyes  ezt 
nekünk  megmagyarázni  ?  Mi  oly  ügyetlenek  vagyunk,  hogy  nem  ért- 
jük ezt,  sőt  még  álmainkban  sem  tudjuk  elképzelni. 

Hogy  excellcntiád  szive  a    Zsidópiaczon*)    valamint    a    tisztelt 


*)  Tudvalevő,  hogy  ott  van  ő  excellentiájának  irodája,  vagyis  az 
az  allam-patika,  melyben  az  osztrák  sujet-k  (alattvalók)  és  mativais  sujet-k 
(alávalók)  üdvére  azokat  a  zagyvalékokat  kotyvasztják  —  ott  a  Zsidó- 
piaczon, az  előbbi  cseh  udvari  kanczellária  épületében. 

9) 

Széchényi   II- 

Hauer,  Mayer  s  a  t.  uraké  is,  illető  helyükön,  melegen  dobog  az 
„egész  javáért,"  és  mindezen  tiszteletreméltó  uraknak,  excelientiáddal 
élükön,  nagyon  kedves  dolognak  tetszik,  ha  nagy  fizetéseiket  az 
állampénztárból  húzhatják ;  ezt  szívesen  elhiszszük,  valamint  azt  is, 
hogy  nem  kis  mértékben  végzetes  lenne  mindnyájunkra  nézve,  ha  az 
ön  által  ideálisait  egységes  bódé  összeomlana,  és  önök  két  pad  között 
egyszerűen  a  csupasz  földön  maradnának.  —  De  hogy  mi  lehetne 
az,  mi  a  heterogén  népeket  az  ön  összpontosító  dühének  megnyer- 
hetné, ez  épen  a  talány,  melynek  megoldását  mi  nem  értjük,  s  ezen 
Szívességre  excellentiádat  felkérni  kénytelenek  vagyunk:  de  ha  meg- 
engedi, nem  oly  modorban,  mint  Nagy  Sándor,  és  mint  excellentiád 
is  oly  sok  esetben  tévé  —  karddal,  mert  ez  végtére  is  nagyon  unal- 
mas lenne,  —  hanem  végtére  keresztény  szeretettel  és  valódi  böl- 
cseséggel. 

A  számtalan  érvágás,  a  kimondhatatlan  igazság,  annyi  ártatlan 
égbekiáltó  vére,  elviselhetetlen  adók,  és  az  ön  kormányrendszerének 
ostobasága,  mely  alatt  Ausztria  minden  nemzetiségei  szenvedtek  és 
még  most  is  szenvednek,  egy  oly  cementet  képeztek,  mely  az  elkín- 
zott és  megcsalt  népeket  egymáshoz  közelebb  hozta. Egyesülve 

annak,  és  egyetértenek  ők,  de  persze  nem  excellentiád  és  rendszere 
rdekében,  hanem  épen  az  ellenkező  irányban. 


Hát  ha  még  tekintetbe  veszszük  azon  hanyagsági  bűnöket,  melye- 
ket excellentiád  elkövetett:  akkor  valóban  nem  vagyunk  képesek  fel- 
fogni, miként  bírhat  excellentiád  annyi  arczátlansággal,  hogy  becsü- 
letes emberek  körében  megjelenjen,  és  a  helyett,  hogy  inkább  a 
legelrejtettebb  helyeket  keresse,  nyomorult  eljárásával  még  dicsekedni 
is  men 

Már  mondottuk  egyszer,  s  azt  hiszszük,  teljes  igazságunk  volt 
abban,  hogy  gépeket  csak  bizonyos  fokig  lehet  egyszerüsítni,  s  ennek 
folytán  államtömegek  —  melyekkel  épen  nem  kellene  úgy  bánni,  mint 
a  gépekkel  —  még  kevésbbé  alkalmasak  arra,  hogy  túlságosan  egy- 
szerüsíttessenek.  A  mennyiben  azonban  zavar  és  hátrány  nélkül  esz. 
közölhető,  minden  államférfiú    igyekezni   fog   azon,   hogy   az   állam 

-    338    — 


szervezetében  a  lehető  egyszerűséget  alkalmazza,  és  pedig  annaí 
inkább,  mivel  csak  az  egyszerű  kormányzat  lehet  olcsó  és  kezelhető 
mindenféle  boszantás  nélkül.  Hallja  excellentiád,  olcsó  és  boszantások 
nélküli !  Mily  fontos  szavak !  Excellentiád  azonban  genialis  könnyel- 
műségében, és  tudós  ostobaságában  soha  sem  vette  ezeket  figyelembe, 
mert  ha  a  népek  ezen  két  jótéteménynek  örvendhetnek  —  és  ezek 
bizonyára  többet  érnek  ezer  meg  ezer  excellentiád  által  kikürtölt  vív- 
mánynál —  az  általános  megelégedés  legbiztosabb  alapköve  már  le 
van  téve. 

Excellentiád  a  complicatiókat,  az  a  nélkül  is  complicált  ausztriai 
államban  nem  hogy  csökkentette  volna,  hanem  ellenkezőleg  még  sza- 
porította: ha  csak  azt  nem  tekinti  excellentiád  nagyfontosságú  egy- 
szerűsítésnek, hogy  a  térképen  most  már  az  egész  birodalom  egyetlen 
színnel  illustráltaíik,  hogy  mindenütt  a  kétfejű  sas  díszeleg,  minden 
feketesárgára  mázoltatik,  és  hogy  az  ön  körmei  között  létező  irkász 
sereg  a  nagy  összeolvasztott  Ausztriáról  beszél,  ábrándozik,  ugat. 
sőt  néha  vonít  is,  csak  azért,  hogy  végtére  magukkal  és  másokkal  is 
elhitethessék  létezését.  Ezen  genialis  egyszerűsítési  bemázoláson  kivül 
azonban  excellentiád  az  állam  belső  gépezetében  mindent  tízszeresen 
complicált  és  subtilizált.  E  helyett  azonban,  vagy  is  tulajdonkép  ezen 
complicatiók  folytán,  a  belőlük  szükségeskép  kifolyó  kormány-boszan- 
tásokat  oly  magasra  hatványozta,  és  oly  elviselhetetlenné  tette,  hogy 
ezer  meg  ezer  család,  még  a  tántoríthatlan  hűségű  Tirolból  is  többen, 
naponta  jobban  megbarátkozik  azon  kétségbeesett  gondolattal,  hogy 
—  kivándoroljon :  mely  kétségbeesett  gondolat  csak  ott  magyarázható 
ki  természetes  utón,  hol  a  népesség  túlságosan  elszaporodott,  minek 
a  legbölcsebb  kormány  sem  képes  elejét  venni;  oly  viszonyok  között 
anonban,  minők  Ausztriában  uralkodnak,  hol  még  egyszer  annyi 
ember,  megelégedetten  és  boldogul  élhetne  —  a  kivándorlás  a  leg- 
kétségbevonhatlanabb  bizonyítványát  szolgáltatja  annak  —  bár  mint 
igyekezzék  is  excellentiád  ezt  elcsavarni  —  hogy  az  emberek  gondol- 
kozni kezdenek,  a  folytonosan  emelkedő  adót,  é9  a  rájuk  nehezedő 
gyámkodást  megunták  —  és  ezen  kettős  nyomás  alól  minden  áron 
szabadulni  óhajtanak. 

A  vagyonosak  salonjaiban,  s  különösen  a    magasabb    hivatal- 

riokí  körökben,  előkelőleg  szoktak  mosolyogni  a  népnek  Áí  adók 
irányában  kitüntetett  ellenszenvén,  ámbár  a  leggazdagabbak  sem  érez- 
nek valami  nagy  előszeretetet  a  taxák  és  más  fizetések  irányéban. 
Ezeknek  azonban  nem  fáj,  et  c'est  la  différence  enire  Vofulent  et  le 
pauvre.  Mert  egy  gazdag  ember  biztos  jövedelmétől,  vagy  a  hivatal- 
nok 12—20,000  frt.  jövedelmétől  könnyen  fizethet  50,  sőt  70%,  adót 
anélkül,  hogy  emiatt  szükséget  szenvedne,  mig  a  szegény  embe- 
rek millióira  nézve  a  magas  adók  oly  égető  kérdést  képeznek, 
melyet  egy  államférfiúnak  nem  lehet  eléggé  tekintetbe  venni.  Épen 
igy  áll  a  dolog  a  boszantásokkal  is.  A  gazdagokra  nézve  kellemetle- 
nek ezek;  egyéb  semmi.  Üzletemberek  és  ügyvédek  által  ezek  élét 
némileg  elvehetik,  mig  ellenben  a  szegény  ember,  kinek  ügyvédet 
fizetni  módjában  nem  áll,  hanem  vagy  idejét  vagy  pénzét  kell  vesz- 
tegetnie azon  közigazgatási  szekatúrák  által,  melyeket  excellentiád 
behozott,  s  melyekről  egy  vastag  könyvet  lehetne  írni,  —  ami  persze 
nem  volna  valami  mulatságos  dolog  —  a  szegény  ember  e  boszan- 
tások  folytán  az  elcsüggedés  martaléka  lesz,  és  Magyarországon,  hol 
az  emberek  nem  szívták  azt  be  az  anyatejjel,  mint  az  örökös  tarto- 
mányokban, és  a  nagy  távolság  miatt  az  excellentiád  által  elrendelt 
kezelés  ezerszeres  nehézségekkel  van  összekötve,  ezen  boszantások  képe- 
zik a  legfőbb  okát  annak,  hogy  ott  a  kóborlók  száma  napról-napra  szapo- 
rodik :  mert  végtére  is,  mit  tegyen  az  olyan  ember,  kit  exequálni  akarnak 
vagy  már  talán  exequáltak  is,  mint  ez  Magyarországban  már  szám- 
talan családon  megesett,  —  midőn  emellett  annyi  közigazgatási  szük- 
ségtelen szertartásokkal  és  részletekkel  boszantják,  melyeknek  eleget 
tenni  nem  bir.  —  Mit  tegyen  ?  Tanácsot  sehonnan  sem  kap,  és  végre 
oly  kétségbeesés  ragadja  meg,  hogy  a  legmegfontolatlanabb,  de  egy- 
szersmind a   legelhatározottabb  tetteket  követi  el. 

És  bár  csak  tudná  az  ember,  hogy  ez  állapot  meg  fog  szűnni 
azonban  sehonnan  sem  mutatkozik  a  legkisebb  sugár  sem.  Az  adó- 
kat bizonyára  nem  szállítják  le,  ezt  mindenki  belátja,  —  ha  nem  va- 
lami nagy  mester  is  a  számolásban,  —  ki  azon  fáradságot  veszi 
magának,  hogy  excellentiád  államszámadásait  keresztül  vizsgálja.  Az 
adókat  tehát  folyvást  emelni  fogják,  pedig  némely  vidékeken  már  is 
a  szó  szigorú  értelmében  elviselhetetlenek.  Reductiókkal  persze  némileg 

segítni  lehetne  a  dolgon.  De  váljon  lehetségesek-e  ezek  az  ön  rend- 
szere mellett  és  Ausztria  politikai  helyzetébén?  Alig  híszszük : a  pol- 
gári osztályban  azért  nem,  mert  az  ön  mindenbe  beavatkozó  rend- 
szerének exequálására  egy  egész  hivatalnok  sereg  szükségeltetik:  és 
az  ön  szegény  ördögei  reggeltől  fogva  estig  annyira  el  vannak  foglalva 
a  tintával,  s  általában  a  folytonos  kormányzással,  hogy  addig  —  mig 
az  ön  tintatartója  a  kormányzat  élén  áll,  —  nem  is  remélhetjük,  hogy 
a  polgári  hivatalnokok  kevesbíttessenek,  sőt  ellenkezőleg,  meg  vagyunk 
győződve,  hogy  azokat  jelentékenyen  szaporítni  kell,  ha  csak  azt 
nem  akarják,  hogy  minden  fennakadjon:  minek  előjelei  mindenfelé 
ijesztő  módon  szaporodnak. 

Ha  ez  egy  tuskóvá  gyűlt  államok  viszonyai,  idő  és  körülmények 
által  már  csonttá  váltak,  ily  esetekben  nehéz,  sőt  lehetetlen,  assimila- 
tionalis  és  egyszerűsítési  reformokat  keresztül  vinni,  legalább 
sükeresen.  A  gondolkozó  és  méltányos  ember  tehát  a  legnagyobb 
boszankodással  fordul  el  az  1847—48.  évben  felmerült  éretlen  diákok 
és  szemtelen  néptanítók  azon  seregétől,  mely  a  martius  előtti  czopí- 
ról  oly  geniális  vicczeket  tud  faragni,  —  mais  voilá  tout  —  és  elég 
szemtelenek  még  oly  jeles  hazafiakat  is  sárral  dobálni,  milyennek  — 
hogy  csak  ez  egyetlen  példát  hozzuk  fel,  Metternich  Clemens  Lothar 
herczeg  mindenkor  bizonyodott,  —  és  akik  utálatos  pathossal  kiálta- 
nak fel,  hogy  csak  ő  rajta  és  társain  múlt,  hogy  mindazon  reformok 
békés  (!  ?)  utón  eléressenek,  mely  vívmányokat  az  ő  megbocsáthatat- 
lan hanyagsága  miatt  csak  annyi  vér  és  nyomor  árán  lehetett  meg- 
vásárolni :  —  melyhez  mi  en  passant  csak  azon  megjegyzést  csatoljuk, 
és  azon  kérdést  intézzük,  hogy  váljon  ezen  vívmányok  összesen  meg- 
érnek-e egy  lövés  puskaport. 

Az  osztrák  állam  az  1848— 49-i  débacle  előtt  egy  oly  sajátszerű 
conglomeratumot  képezett,  melyhez  hasonló  az  emberiség  történeté- 
ben aligha  fordul  elő.  Egészen  természetes  államszövetség  volt  az. 
Magyarország  á-feu-fris  fele  az  államnak,  de  jure  alkotmányos  ország, 
de  facto  azonban  gyarmat  volt ;  mig  az  absolut  kormányzattal  birt 
Ausztria  de  jure  semmi,  de  facto  pedig  a  kormány  központja  volt. 
Felvilágosodott  férfiak,  kik  nem  egyoldalú  ügyvédi  formák  és  mester- 
kedések és  tour  de   fasse-jasse  mellett    nőttek   fel,    hanem    szélesebb 

-    341    - 


körben  is  mozogtak,  nem  csupán  a  bureau  rosszul  szellőztetett  négy 
fala  között,  világosan  belátták,  hogy  ezen  természetellenes  összetartás 
—  kivált  ha  a  gyarmat  heterogén  jellegét,  és  a  kormányzást  tekin- 
tetbe veszi  az  ember,  —  sokáig  fenn  nem  állhat,  hanem  elóbb-utóbb 
törésre  kell  a  dolognak  kerülnie,  aminthogy  mindenki  könnyen  belát- 
hatja, hogy  egy  tüzes  véralkatú  paripa,  s  egy  csendes  fejőstehén,  sok 
esztendeig  nyugodtan  egymás  mellett  haladhatnak  ugyan  az  eke 
előtt,  mindaddig  t.  i.,  mig  a  paripa  szalmánál,  s  legfölebb  savanyu 
szénánál  egyebet  nem  kap,  de  sanyarú  fordulatot  vesz  az  igy  össze- 
állított „gazdasági  fogat",  mihelyt  a  Pegasus  elég  zabot  kap  és  böki 
az  abrak  s  ugy,  hogy  veszélyes  ugrásokat  és  gyors  lépéseket  kezd 
tenni,  ami  a  tehén  asszonyságnak  természetesen  sem  nem  kellemes, 
sem  nem  kívánatos ;  a  szántóvető  ember  pedig,  aki  az  ilyen  jármű- 
nél á  la  tété  áll,  ilyen  körülmények  közt  minden  szeretetét  a  tehénnek 
adja,  először :  mert  az  béketűréssel  fogyasztja  a  rossz  takarmányt  is, 
csak  jó  apró  szecskára  legyen  darabolva,  soha  a  szekeret  el  nem 
kapja,  fejhető,  és  végre  az  asztalon  roastbeef,  beefsteaks  s  a  t.  alakjá- 
ban díszeleg  —  mig  a  paripa  jobb  takarmányt  követel,  a  legsajátsá- 
gosabb szeszélyekkel  bir,  a  dologban  válogatós,  és  par  exemple  soha 
sem  engedi  magát  a  trágyás  szekér  elé  fogni,  gyakran  —  kivált  ha 
boszantják  —  elkapja  a  szekeret,  sőt  rúg  is  és  még  csak  annyi  tejet 
sem  ád,  mint  egy  középszerű  fejős  szamár,  s  az  emberi  élvezetek 
bili  of  fare-jébe.  csak  nem  régiben  vétetett  fel. 

T.  i.  azon  idő  óta,  mióta  Maithsteini  Wildner  úr  triumfliant  és 
defacto  bebizonyította,  hogy  az  ember  mindent  megehet,  már  t.  i.  ha 
gyomra  van  hozzá  és  par  hasard  jobbat  nem  kap :  és  végtére  még 
is  csak  enni  kell  valamit.  Igen,  a  derék  úr,  ki  már  előbb  egy  hirlapi 
vita  alkalmával  azt  is  igyekezett  bebizonyítni,  hogy  egy  nemzet  annál 
boldogabb,  minél  több  adót  fizet,  azonban  senkit  sem  tudott  capaci 
tálni  —  legalább  Magyarországon  nem  —  és  pedig  csak  azért,  mert 
elfeledte  azon  különböztetést  tenni,  hogy  az  adó  bizonyos  esetekben 
beruházás  természetével  bir  —  mert  ez  esetben  a  magyarok  bizonyo- 
san hitelt  fogtak  volna  adni  problémájának  —  mig  azon  adók,  melye- 
ket Ausztria  népei  jelenleg  viselnek,  legnagyobb  részben  csak  deper- 
ditákul  tekinthetők,  és  azon  kincsekhez  számíthatók,    melyeket   inin- 

den  kár  nélkül  a  mocsárba  lehet  dobni ;  mely  ős  ausztriai,  de  legke- 
vésbbé  sem  magyar  nemzeti  mulatsághoz  a  magyaroknak  valami  nagy 
kedvük  soha  sem  volt,  ennek  folytán  a  lószelidítő  Wildnert  sem  tar- 
tották valami  mély,  független  és  sokoldalú  államférfiúnak. 

Azon  férfiak,  kikről  az  előbb  mondottuk,  hogy  az  osztrák  állam 
viszonyait  magasabb  szempontból  tekintették,  és  a  különféle  nemzeti 
sajátságok  természetébe  előítélet  nélkül  behatottak,  Magyarországot 
és  lakosait  egy  nagy  gyémánthoz  hasonlították,  mely  bár  köszö- 
rülve nincsen,  nagy  belértékkel  bir,  de  a  világ  által  csak  akkor  fogad- 
tathatik  el  nagy  becsű  ékszerül,  ha  kellő  köszörülésen  és  tisztításon 
megy  keresztül,  mig  az  örökös  tartományok  egy  részét,  és  különösen 
a  kormány  széke  körül,  oly  gyémántnak  tekintették,  mely  hatalmasan 
fénylik  ugyan  —  kivált  bizonyos  alkalmaknál  —  hanem  egyúttal  oly 
vékonyra  és  keskenyre  van  már  köszörülve,  hogy  értéke  inkább 
csak  ideálisnak  tekinthető,  s  naponta  csekélyebb  lesz.  Egy  bárdolat- 
lan fiatal  emberhez  is  hasonlították  Magyarországot,  épen  a  „kamasz 
évek"-ben,  kiből  kellő  iskolázás  mellett  még  igen  derék  férfiú  válha- 
tik :  mig  ellenben,  s  különösen  a  kedélyes  bécsiekben  mindenki  csak 
egy  jószivü  papát  látott,  ki  igen  sokat  fecseg  és  páratlan  élczfaragó 
ugyan,  nagyon  jó  étvágygyal  bír,  és  gyermeteg  jóságánál  fogva  az 
egész  világot  boldognak  látni  óhajtaná,  azonban  nem  képes  felfogni 
azt,  hogy  más  agyagból  gyúrt  emberek  más  úton  óhajtanak  boldogok 
lenni,  mint  ahogy  ő  ezt  magának  az  egyetlen  és  hasonlíthatatlan  „Csá- 
szárváros "-ban  kigondolta. 

Mi,  kik  életfeladatunkká  tettük  az  osztrák  monarchia  állapotát, 
helyesebben  egészségi  állapotát,  a  lehető  világosan  felfogni  —  mi 
Magyarországot  Erdélylyel  és  a  kapcsolt  részekkel  együtt  a  monarchia 
egyetlen  egészséges  részének  tartottuk,  mely  a  legszélesebb  kifejlésre 
még  képes,  mig  ellenkezőleg  teljesen  meg  voltunk  győződve,  —  és  e 
meggyőződésünk  helyes  voltát  naponta  ezer  meg  ezer  tény  bizo- 
nyítja —  hogy  az  örökös  tartományok  többé-kevésbbé  Paris  Mont- 
martre  külvárosához  hasonlítanak,  mely  millió  és  millió  soha  jól  nem 
lakó  patkány  által  aláásatva,  végtére  is  összeomlani  kénytelen;  csak 
azon  különbséggel,  hogy  előbb  csupán  az  örökös  tartományokban, 
most  pedig  az  egész  „boldog"  új  Ausztriában,   hivatalnokok   számta- 

lan  raja  helyettesíti  ama  végzetes  állatkákat,  —  és  nem  a  t.  ez.  hiva- 
talnokok látszanak  azon  hivatással  birni,  hogy  a  népek  valódi  bol- 
dogságát elősegítsék,  hanem  a  népeknek  jutott  azon  végtelen  sze- 
rencse, hogy  a  még  végtelenebb  számú  hivatalnok  urakat  hizlalják 
és  igyekezzenek,  hogy  zsebpénzük  soha  ki  ne  fogyjon. 


A  külföld  soha  sem  hatott  mélyebben  a  mi  viszonyainkba;  és 
rendesen  csak  azon  hamisítások  szerint  ítélt,  melyeket  rólunk  Bécs- 
ből „ostobán",  „tévesen"  vagy  „rendszeresen"  terjesztettek.  Kivétele- 
sen azonban  voltak  nem  kevesen,  és  közöttük  számbaveendő  tekin- 
télyek is,  kik  a  mi  viszonyainkat  teljesen  felfogták.  Hogy  hosszadal- 
masak ne  legyünk,  csak  két  nevet  emiitünk  fel,  melyeknek  a  poli- 
tikai és  tudományos  világban  nem  épen  rossz  hangzásuk  van : 
Montesquieu  és  Brougham.  Montesquieu,  „Sur  l'Esprit  des  Lois" 
czimű  genialis  könyvében  többek  között  azt  mondja,  hogy  az  osztrák 
uralkodók  Magyarországban  rendesen  azt  keresték,  mivel  a  magyarok 
nem  birtak  —  pénzt:  azon  magas  politikai  képzettségű  férfiakat 
azonban,  melyekben  Magyarország  annyira  bővelkedik,  mivel  fiai  a 
kormányzás  mesterségébe  már  ifjú  korukban  begyakoroltatnak,  soha 
sem  tudta  megbecsülni.  Lord  Brougham  pedig  —  már  nem  tudjuk 
mi  alkalomból  —  következőleg  ír:  „Ausztria  csak  akkor  válhatik 
megszilárdult,  s  minden  veszélylyel  daczolni  képes  állammá,  ha  az 
összállam  uralkodója  Magyarország  régi  tiszteletre  méltó  alkotmá- 
nyát kifejteni,  és  az  örökös  tartományokra  is  kiterjeszteni  elég  böl- 
cseséggel  bír." 

Nem  akarjuk  ezúttal  vitatni,  hogy  az  emiitett  nézetekben,  az 
osztrák  birodalmat  illetőleg,  mi  felületes,  hibás,  sőt  hamis  foglal- 
tathatik.  Azon  egyet  azonban  teljes  biztosággal  véljük  állithatni, 
hogy  e  nagy  állam  egészségi  állapotának  diagnosisában,  az  elfogu- 
latlan vizsgáló  szemei  előtt  semmi  sem  tűnt  fel  oly  veszélyes,  szo- 
moritó  kórjelnek,  mint  a  tureaucratia  —  mely  mint  egy  vampyr, 
az  örökös  tartományok  életnedvet  folytonosan  szívja  és  a  beteg 
embert  —  nem  Törökországról,  hanem  a  derék  osztrák  népről  beszé- 
lünk —  csak   azért   nem   szárította  még   ki   teljesen,    mert  a    biro- 

dalom     másik     fele     a     bureaucratia     mérgétől     és     átkától     még 
ment  volt. 

Ausztriának  ezt  a  szégyenfoltját,  ezt  a  rákfenéjét,  ezt  a  sziv 
polypját  már  a  martius  előtti  időszakban,  több  osztrák  államférfi  tél- 
iesen felismerte,  és  többen  közülök  elég  léleknagysággal  birtak  arra, 
hogy  egy  gyökeres  gyógymódot  megkísértsenek.  Azonban  kitűnt, 
hogy  késük  életlen,  és  kezük  nagyon  gyenge  volt,  —  s  ennek  foly- 
tán mind  legyőzettek  a  tintát  okádó  ezerfejű  hydra  által.  Megnevez- 
hetnénk néhányat  ezen  „valódi  hazafiak"  közül,  kiknek  egyetlen 
hibájuk  volt,  hogy  nem  gondolták  meg,  hogy  ily  megcsontosodott 
baj,  mint  az  osztrák  bureaucratia,  gyenge  emberek  által  nem  távo- 
littathatik  el,  kivéve  azon  esetet,  ha  a  véletlen,  a  sors,  vagy  az 
isteni  gondviselés  által,  —  már  akárhogy  is  álljon  valakinek  a  kate- 
kizmusában —  a  legerélyesebben  támogattatik. 


Es  ki  hinné !  Az  1847.  és  1848-ik  évek  évenancnt-\a.[  a  legcsudá 
latosabb  módon,  egy  csapással  szétszabták,  föloldották  és  megsemmi- 
sítették az  egész  megcsontosodást  A  complicált  állam  összedőlt,  ós 
egy  tökéletes  tabula  rasa  állott  elő  a  régi  tarka-barka  épület  helyén 
—  mely  fabula  rasa  különösen  simának  tetszett  azok  előtt,  kik  a 
magyarokkal  fönnálló  pacta  convenfa  által  magokat  kötelezve  nem 
érzik,  s  ennélfogva  azokat  figyelemre  méltóknak  sem  tartják. 

És  most  azt  kérdezzük  teljes  tisztelettel,  mit  tett  excellentiád 
ezen  időszak  alatt,  mióta  excellentiád  az  ügyek  élén,  vagyis  inkább 
a  romokba  dőlt  monarchia  újjá  építésének  élén  áll?  Mert  ámbár  az 
embertelen,  véres  dráma  czimszerepét  Schwarzenberg  F.  herczeg  ját- 
szotta is  a  világ  előtt,  azért  mindenki  tudta,  hogy  a  „tulajdonképeni 
munkavezető"  ön  volt;  mert  nagyon  ismeretes  dolog,  hogy  a  her- 
czeg, ördögi  genialitása  daczára,  az  állam  életiről  fogalommal  sem 
birt ;  —  bár  ugyancsak  ki<r7f  ember  volt  is  —  az  angolról  ép  oly 
kevéssel  mint  a  törökről,  vagy  a  kínairól  —  egyszóval  egyikről  sem. 
Egész  tudománya  csak  a  „szétütés"-re  szorítkozott,  melyet  fennen- 
hangzó  sálon  phrasisok  által  úgy  tudott  motiválni,  hogy  példátlan 
szivtelenséee  —  melylyel  csupán  csak  az  államügyckben   való  tudat- 

lansága  ért  fel  —  sok  magas  állású  egyéniség  által,  azon  erély  és 
léleknagyságnak  tartatott,  mely,  mint  valami  „godsend"  (!  ?),  egyedül 
képes  az  ingadozó  trónt  újra  megerősitni,  s  a  felség  fényével 
körülövezni. 

A  herczeg  véres  kormányzását  később  néhány  szóval  illustrálni 
fogjuk,  ezen  rothadt  lelkű  kéjhajhászét,  ki  minden  embert  saját 
összeaszott  kedélyének  tükörén  keresztül  tekintett,  és  nem  hitte,  hogy 
bármely  gondolat,  eszme  vagy  óhajtás,  mely  az  ő  előítéleteivel  össz- 
hangzásban nincsen,  becsületes,  nemes,  hazafias  czélból  és  indokok- 
ból eredhetett  volna.  0  az  embereknek  —  mivel  becsületességet, 
erényt,  hazaszeretetet  és  tisztalelküséget  nem  ismert  -*■  csak  két  osz- 
tályát tudta:  t.  i.  azokat,  kik  vele  tartottak,  s  kiket  természetesen 
támogatnia,  s  azokat  kik  ellene  voltak,  kiket  üldözni,  s  megsemmi- 
síteni kellett  —  De  mit  tett  excellentiád  administrativ  tekintetben  — 
mely  irányban  korlátlanul  rendelkezhetett:  mert  a  vértől  csepe:;ö 
herczeg  a  kormányzásra  teljesen  képtelen  volt,  —  minek  folytán  ön 
lett  az  ő  indisj>etisabk-]a.  —  nemde,  ezt  bevallja  excellentiád?  Azon 
imbecillitások,  kik  önt  környezek,  legkevésbbé  sem  genirozhaták  önt. 
Mit  tett  tehát  excellentiád  ?  Mikép  használta  fel  a  kedvező  körülme- 
nyeket:  mit  épített  a  tábula  rasára.  ? 

Egy  egyszerűen  józan  észszel  megáldott  becsületes  ember  —  ha 
bátorsága  lett  volna  ily  nagy  birodalom  kormányrúdját  kezébe  venni, 
s  azt  többé  ki  nem  bocsátani  —  mindazokkal  tanácskozott  volna, 
kik  a  kormányzás  gyakorlatában  őszültek  meg,  és  e  tekintetben  külö- 
nösen magyar  államférfiak  tanácsára  hallgatott  volna  —  mert  a 
magyar  kormányzási  modornak  két,  kétségtelenül  ajánlatos  tulajdon- 
sága volt  —  ha  más  többi  oldalai  ellen  kifogást  lehetne  is  tenni  — 
azaz,  „példátlan  olcsóság-',  és  „kevesebb  boszantás",  mint  bármely 
más  országban. 

Egy  józan  eszű  ember  mindenekelőtt  a  pénzügyekre  lett  volna 
tekintettel,  nem  a  részletekre,  hanem  összegekre ;  és  aztán  épen  oly 
lelkiismeretességgel  Ausztria  állását  a  külfölddel  szemben  mérle- 
gelte volna. 

Ausztria  --  bár  minden  irányban  győzött  —  a  levert  forra- 
dalom után  mégis  —  valljuk   be,   nagyon    roskatag    állapotban  volt, 

és  saját  belsejében  annyi  rendezni  és  teremteni  valója  akadt,  hogy  a 
földnek  egy  hatalma  sem  követelhette  volna  tőle,  —  tekintvén  kime- 
rültségét —  hogy  Európa  ügyeiben  biróul  tolja  fel  magát.  Orosz- 
országgal jó  barátságban  maradni,  ez  lett  volna  az  ész  győzelme. 
Először  azért,  mert  a  háládatosság  semmi  emberi  transactióból,  tehát- 
a  politikából  sem  lehet  kizárva ;  másodszor,  mivel  ha  Oroszországgal 
jó  barátságban  marad,  a  keleti  kérdés  könnyen  úgy  oldathatott  volna 
meg,  hogy  a  magyar  király  Szerbia,  Oláh- és  Moldvaországok  zászlóit, 
nem  úgy,  mint  most  elévülheüen  jogok  daczára  is,  csak  czifraság- 
kép,  hanem  mint  valódi  birtokának  jelképét  hordoztathatná  maga 
előtt:  és  harmadszor,  mert  Oroszországgal  barátságos  lábon  marad- 
ván, a  hadsereget  —  melynek  tartása  a  pénzügyi  rendezkedést  teljes 
lehetetlenséggé  teszi  —  100,000  embernél  is  alább  lehetett  volna  szál- 
lítani, mert  mi  korlátolt  belátásunknál  fogva  úgy  hiszszük,  hogy 
Ausztriának,  Angol,  Franczia,  s  az  egyesített  (!)  Németország  részéről 
megtámadtatástól  félnie  oka  nincsen,  Piemontot  pedig  jóformán  ignorál- 
hatná, s  ennek  folytán  Ausztria  financziái  oly  virágzó  állapotba 
jöhetnének,  minőben  még  soha  sem  voltak.  A  pénzügyek !  Melyek- 
nek figyelembe  vétele,  az  államtudományok  aiphája  és  ómegája  —  kivált 
oly  viszonyok  között,  mint  Ausztriáéi,  hol  nem  a  kereskedés,  hanem 
a  belső  kifejlődés  és  termelési  képesség  képezi  az  általános  jólét 
alapját ;  —  ne  dcflaise  á  son  excellence  monsieur  le  báron  de  Bruck  de 
Klenovnik.  ') 


*)  A  „Humorist"  1858.  jan.  8-iki  számában  olvassuk :  „ő  exellen- 
tiája  báró  Bruck  miniszter  ur,  a  gr.  Erdődi  ő  excellentiája  tulajdonát  ké- 
pezett, Varasdmegyében  létező  klenovniki  uradalmat  400,000  frton  meg- 
vette." Örvendünk  rajta,  és  pedig  azért,  mert  ő  excellencziájának  eddigi 
vállalatán  legalább  a  kibocsájtott  papírok  alacsony  árfolyamának  tanúsága 
szerint,  oly  csekély  életképességgel  birtak,  hogy  őt  mindenki  —  quellc 
imperiinence  —  derék,  érdemes,  „eszmékben  gazdag"  —  comme  ü  j'attt  — 
nem  comme  ü  nous  en  fant  —  szélhámosnak,  szájhősnek  és  tervkifőző- 
nek  tartotta.  E  hamis  nézet  a  fenntebbi  esemény  által  a  400.000  forinttal 
fényesen  megezáfoltatik :  mert  azon  pénzügyminiszter,  ki  ily  nagy  ösz- 
szeget  csupán  fizetéséből  —  hol  venné  különben  (?)  —  oly  rövid  idő 
alatt,  és  oly  nagy  representationalis  költségekkel  szemben  meggazdálkodni 

Excellentiád  azon  Irigylésre  méltó  (!)  helyzetben,  melybe  önt  a 
gondviselés  emelte,  mindezeket  nem  gondolta  meg. 

Ön  cn  revanche  úgy  tett,  mint  egy  valódi  kuruzsló,  kinek  egyet- 
len szere  van,  a  „wiener  trankel",  melylyel  betegeit  már  az  aszkór 
széléig  gyógyította,  és  ki  egy  orvosi  tanácskozmányba  hivatván,  hol 
erősítést  és  táplálást  kellett  volna  elrendelni,  detto  és  dacapo  „wiener 
trankel"- j ével  rukkol  vitézül  elő,  mint  valami  unicummal,  és  még 
hozzá  oly  szerencsés,  hogy  collegáit  fecsegésével  és  szemtelenkedésével 
valóban  eltávolitván,  specificumát,  melyet  minden  okos  ember,  nem- 
csak disznóságnak,  hanem  bár  lassan,  de  biztosan  gyilkoló  méregnek 
is  tart,  —  a  szerencsétlen  emberek  millióinál,  nagy  pompával,  dob  és 
trombitaszó  mellett,  a  legnagyobb  fénynyel  és  államférfiúi  méltósággal 
alkalmazhatja. 

Mindez  Tadolini  kisasszonyra,  és  az  „Elisir  d'amore"  czimü 
operára  emlékeztet,  —  melyet  excellentiád  mint  tudományratörő  ifjú, 
vagy  talán  már  mint  működő  ügyvéd,  bizonyosan  látott  és  meg- 
tapsolt —  és  pedig  azért,  mert  az  ön  eljárásából  is,  minden  lépten- 
nyomon kilátszik  Excellentiás  doctor  Ámor  —  csakhogy  persze  nem 
mások,  vagy  a  nagy  Ausztria,  hanem  saját  kedves  „Én"-je  iránt. 

A  volt  Ausztria  nagytehetségű  államférfiai  közül  sokan  —  kik 
fölött  a  jelen  genialis  nemzedék  előkelő  kicsinyléssel  mosolyog,  a 
iabula  rasat,  ha  olyan  feküdt  volna  előttük,  bizonyára  excellentiádnál 
helyesebben,  arra  használták  volna  fel,  hogy  a  bureaucratia  fekélyét 
az  államtestből  örökre  kivágták  volna,  és  mindenekelőtt  őrizkedtek 
volna  az  északi  nagyhatalmat,  s  a  szláv  népek  tömegét  maguk  ellen 
felingerelni.  —  ön  azonban,  excellentiás  báró  űr,  az  automata-tinta- 
nyaló-hadat  nem  csak  hogy  el  nem  távolította,  hanem  még  az  osztrák 
monarchiának  egészséges  részét  is  befertőztette  ezzel  a  valóságos 
•iiiripygyel ;   és   ami   Ausztriának   politikai  állását  illeti,    excellentiád 


képes,  az  oly  pénzügyminiszter  a  takarékosságnak,  a  körültekintésnek  és 
a  savoir  faire-nek  oly  csalhatatlan  jelét  szolgáltatta,  hogy  Ausztria  népei 
nek  csak  szerencsét  kívánhatunk  ahoz,  hogy  ily  „magáról  el  nem  feledkező" 
államférfiú  áll  kimerült,  és  sorvadásban  szenvedő  magán-  és  közerszónyei 
kezelésének  élén. 

dz  államot,  ravaszul  és  ügyesert  annyira  elszigetelte,  egész  Európa 
(.lőtt  annyira  gyűlöletessé  tette,  hogy  mindenki,  ki  elfogultság  nélkül 
tekint  a  jövőbe,  s  az  ön  ügyetlen  szemfényvesztései  által  magát 
elcsábittatni  nem  hagyja,  Ausztria  számára  szerencsés,  sőt  még  elvi- 
selhető kilátást  sem  képes  felfedezni  benne. 

Sokan,  kik  önt  közelebbről  ismerik,  és  tökéletesen  tudják 
mindazt,  mit  ön  tud  és  nem  tud,  előre  megjövendölték,  hogy  ön 
azon  taposó  malom  szűk  korlátai  között  fog  mozogni,  melyben,  mint 
tősgyökeres  bécsi  és  tintafogyasztó  ügyvéd,  évek  óta  mozgott,  kerin- 
gett és  polkázott.  Ezek  azt  mondták,  hogy  ön  jobbat  nem  ismer,  és 
mindazon  szellemdús  dalban  azaz  „Eduárd  és  Kunigunda*  úgy  excel- 
lentiád szája  is  tele  lesz  örökösen  a  „polgári  törvénykönyv"  telj- 
hatalom, pátens,  rendelet  s  a  t.  hasonló  fennhangzó  phrasisokkal, 
melyek  egyátalában  nem  nyújtanak  kezességet  az  önálló  biztosságra 
nézve,  és  tulajdonkép  csak  banális  nonsense-i  képezne*,  mely  fölött 
minden  ember,  akivel  nem  lehet  elhitetni,  hogy  az  X  nem  X,  hanem 
V,  csak  kaczaghat,  —  s  hogy  ezek  szerint  az  ön  haladása  nem  a  sas 
röptéhez,  hanem  egy  nagyon  közönséges  stájer  vice-kakas  ugrándo- 
zásaihoz  hasonlít 

És  azok,  kik  igy  jövendöltek,  a  legcsekélyebb  mértékben  sem 
csalatkoztak.  Hiszen  önmaga  vallja  be,  sőt  dicsekszik  vele,  hogy  ön 
az  általunk  emiitett  régi  „Schlendrian"  szerint  kormányoz,  opuscu- 
luma  15.  lapján  „egy  szép  lélek  vallomásai"-kép  következőket 
tálalván  ki : 

„Nagyon  meglepő  kép  keletkeznék,  ha  itt  a  kormányköze-ck- 
nek  Magyarországon  tanúsított  tevékenységéről  a  lefolyt  években, 
vázlatos  áttekintést  adnánk. 

Ez  kivül  esik  a  mi  czélunkon :  nekünk  elég  azon  alapos  meg- 
győződés" —  ki  van  erről  meggyőződve  ?  Excellentiád  és  alárendelt- 
jei ?  Azt  elhiszszük,  ámbár  ez  sem  valószínű,  önökön  kivül  azonban 
bizonyára  senki  sem,  —  „hogy  a  Magyarországba  behozott  szervezet 
egészséges  elveken  (!)  és  nézeteken  (!)  nyugszik,  fiatal  életképességgel 
bir(?)  s  magában  rejti  azon  erőt,  hogy  apránként  minden  nehézsé- 
get legyőzzön,  mint  ezt  a  többi  koronaországokban,  hol  már  régebben 
fennáll,  szintén  tévé." 

—    349    - 


Ázt  'kérdezzük,  iehetne-e  ennél  értelmetlenebb  bombastot  kigon- 
dolni, melynek  semmi  más  alapja  nincs,  mint  a  minden  gyakorlati 
ember  áltál  utált,  s  a  valódi  életet  kioltó  „bécsi  patent  mixtúra"  ? 

A  sarlatán  Dulcamara  ez,  ki  annyira  magasztalja    italát,   mely 

—  az  ő  állítása  szerint  —  minden  betegnél  és  minden  betegségben 
valódi  specificumnak   bizonyodott  be  ! ! ! 

Ha  az  eset  annyira  tragicus  nem  volna,  —  miután  az  átalános 
megmérgezés,  és  a  legiszonyatosabb  demoralisatio  a  császárság  min- 
den országait  a  legnagyobb  mértékben  fertőztetni  kezdi  —  valóban 
kaczagnunk  kellene. 

Excellentiád  tevékenysége  által,  melyről  oly  sokat  hiszen,  melyet 
azonban  minden  tapasztalt  államférfiú  haszontalan  és  kiállhatatlan 
ide-oda  kapkodásnak  nevez  —  a  szerencsétlen  birodalom  minden 
lakosát  a  kétségbeesés  örvényébe  taszította.  Ön  minden  oldalra  annyit 
kezdett  meg  és  végzett  be,  hogy  az  ön  activitási  viszketege  foly- 
tán —  azért  mert  az  embereknek  az  új  gazdálkodásban  kell  valami 
megbámulni  valójuknak  lenni  —  Ausztria  pénzügyei  a  legvigaszta- 
lanabb  állapotba  sülyedtek.  Ön,  úgy  látszik  veleszületett  hányaveti- 
sége  és  fanfaronnádjai  által  minden  hatalmat  elidegenített  Ausztriától, 
vagy  legalább  elhidegitett  irányában.  Ön  a  kormányzást,  a  legkisebb 
részletekig  annyira  összebonyolitotta,  hogy  a  naponta  növekedő  zavar 
szerencsés  kígombolyitása,  minden  szenvedély  nélkül  gondolkodó  fő 

előtt  lehetetlenségnek  tetszik :  és  —  mi  mindezeknél  még  több  : ön 

az  uralkodóhoz  vezető  utat  úgy  elzárta  és  torlaszolta  (!)  hogy  nekünk 

—  önnek  ezen  szemtelensége  illustratiojára  —  nem  szükséges  egyebet 
idéznünk  a  következő  szavaknál :  Walter  Scott  „Bonaparte  Napokon 
éMea  czimü  munkája  IX-ik  kötetének  324.  lapjáról: 

„  In  silencing  ihe  voice  of  the  tvise,  and  good,  the  able  and  patriotic, 
and  communicaiing  only  tvith  such  counsellors  as  were  the  echoes  of  his 
oivn  inclinations,  Napóleon,   liké  Lear 

„„Kill'd  his  physician,  and  bestow'd  the  fee  ufón  the  foul  disea^e.1'" 

Ezek  után  az  ön  széllemdus  opusának  79-dik  lapján  olvasható, 
következő  fönnen  csengő  szavakra  térünk  át: 

„Senki  sem  vitathatja  el  a  császári  kormánytól  azon  érdemet, 
hogy    értette,   hova   kell  nyúlni"  —  igen,   mint  a  gyakorlott  vadász 

soha  sem  hibázza  el  áldozatának  szivét  —  „hogy  a  birodalmat  & 
boldoguláshoz  (!)  és  felvirágzáshoz  (!)  bizton  (!)  eljuttassa,  és  bár  e 
tekintetben  számtalan  nehézségekkel  találkozott  is,  azokat  kitartás  és 

következetesség  által" azaz   szelid  kényszerítő   eszközök  által, 

a  fekete  könyvtől  fel  egész  az  akasztófáig  —  „legyőzte."  „Mi  ezen 
érdemre  (!  ?)  minden  alkalommal,  melyet  e  vázlatok  nyújtottak,  uta- 
lunk, de  valóban  nem  azért,   hogy  a  dicsszónok  szerepét  játszszuk" 

—  óh  dehogy,  mikép  is  juthatna  valami  ilyen  eszébe  különösen  a 
loyalis  alattvalónak  ha,  ha,  ha!  —  „hanem  hogy  egy  oly  férfiú loya- 
lis  (!  ?)  kötelességét  teljesítsük"  —  nevezetesen,  hogy  magát  dicsérje, 
vagy  fizetett  alárendeltjei  által  dicsértesse  —  „ki  azon  helyzetben  (!  ?) 
van,    hogy   az   igazságról   tanuskodhatik,    és   azt   ezennel  tévé  is  (!). 

—  Ezen,  a  kormány  által  a  kor  és  körülmények  segélyével  Magyar- 
ország földébe  szórt  mag  gyümölcsei  már  érni  kezdenek"  (! ! !) 

Váljon  azon  gyermek  beszéde-é  ez,  ki  szappanbuborékait  cso- 
dálja, és  kártyaváraiban  büszkélkedik,  —  vagy  Cromwell  ismeretes 
azon  nyilatkozatára  emlékeztet:  „A  poUHcál  lie  does  ofien  Üs  vork,  if 
believed  but  for  an  hour",  —  azt  megítélni  azokra  bizzuk,  kik  e  soro- 
kat far  hasard  kezeikbe   kapják. 


És  most  szüntessük  még  tényekre  alapított  bírálatunkat,  oly 
tényekre,  qvat  non  mentiuntnr.  Hiszen  anélkül  is  kemény  próbára 
tettük  mindazok  türelmét,  kiktől  excellentiád  e  sorokat  el  nem  zár- 
hatja, kik  azonban  bizonjrára  megbocsátanak  nekünk,  „résztvevő 
lélekkel"  —  mert  a  vérző,  embertelen  bánásmódban  részesült,  önkény 
által  eltiport  Magyarországnak  szólania,  panaszkodnia,  de  még  sirnia 
sem  szabad  —  és  ezért  nem  fogják  rossz  néven  venni  nekünk,  ha 
távol  a  hazától,  az  angol  nemzeti  nagyság  és  törvények  oltalma 
alatt,  azon  gondolatok  és  érzelmek  egy  részét  a  világ  tudomására 
juttatni  igyekszünk,  melyek  minden  magyar  szivét  kínozzák,  de  egy- 
szersmind éltetik  is,  —  mert  a  .,jog"  a  magyarok  részén  van,  és  a 
iog  végtére  is  legyőzi  a  hatalmat ' 

Sokan  azt  fogják  mondani:  lehetetlen  durvábban'  és tríviallsab- 
ban  fejezni  ki  az  embernek  magát,  mint  mi  tevők;  hogy  van  neme- 
sebb, méltóságteljesebb  mód  is  arra;  hogy  az  ember  gondolatait  és 
nézeteit  a  világgal  közölje,  melyeket  egy  loyalis  (!)  kormány  bizo- 
nyára figyelembe  fogna  venni,  olyan  modor,  melyet  jó  nevelés- 
sel biró  embernek  az  élet  semminemű  helyzetében  sem  kellene 
mellőznie. 

Való  igaz,  elismerjük  e  megrovás  helyességét,  és  belátjuk,  hogy 
előadásunkon  a  legrosszabb  társaságok  szaga  érzik  :  —  azonban  kép- 
mutatókkal, pribékekkel,  gyilkosokkal,  kik  embervér  és  emberi  nyo- 
morultság fertőző  bűzét  terjesztik  maguk  körül,  nagyon  nehéz  á  la 
fleur  d'orange\éxsB.\o%vú:  mi  legalább  nem  értünk  e  művészethez:  és 
ezen  kivül,  mit  használt  Somsich  Pál,  Zsedényi  Eduárd  és  gróf  Szé- 
cseny  Antalnak  és  sok  más  tiszteletre  méltó  hazafinak,  kik  csak 
kérelmeket  terjesztettek  elő,  nyugodt  és  méltóságteljes  fellépése  ?  — 
Semmit.  —  Excellentiád  volt  az  első,  ki  az  említettek  szerény  kérel- 
meit és  értekezéseit  „üres,  ábrándos,  unalmas,  sőt  felségsértő"  epithe' 
ionokkal  feldíszíteni  kegyeskedett :  Ha  az  ember  mérséklettel  beszél, 
doctrinairnek,  unalmasnak  declarálják ;  ha  kérelmez,  lázadónak 
bélyegzik,  ha  pedig  úgy  beszél,  hogy  az  embereket  kissé  kaczagásra 
csiklandozza,  és  Excellentiádat  úgy  angol  mód  szerint  kissé  meg- 
„Punchozza",  akkor  paraszt,  du  fiús  tnanvais  goút  s  a  t.  Mit  tegyünk 
tehát?  Hallgassunk,  vagy  dicsérjük  excellentiádat,  mint  ezt  az  ön 
inspirált,  s  reméljük,  fényesen  díjazott  barátja  tévé,  valóban  oly  ügye- 
sen és  ravaszul   —  — 

Néhány  évvel  ezelőtt  Mehádia  közelében  egy  közhatárőr,  —  a 
Damocles  hegyéről  leszálltában  —  egy  gödörbe  esett,  melyből  sajá; 
erején  kimenekülni  nem  tudott.  —  Könyörögni  kezdett  tehát,  s  a  leg- 
nagyobb tisztelettel  s  szerénységgel  mondta:  „Kérem  igen  szépen, 
húzzon  ki  káplár  úr,  fürdő  parancsnok  úr,  vezénylő  tábornok  úr, 
excellentiás  uram  s  a  t.  —  Senki  sem  akarta  hallani ;  24  óráig  maradt 
e  végzetes  lyukban,  bizonyára  éhenhalt  volna,  ha  azon  jó  gondolatja 
nem  jött  volna,  hogy  torkaszakadtából  kiabálja:  „gazember,  szemte- 
len söpredék"  sat,  melyre  a  jelenlevők,  miután  mindenik  magára 
vette  e  hízelgő  czímeket,  a  legnagyobb  dühbe  jöttek,  ő  azonban,  már 

ti  a  gödörbe  bukott,  szerencsésen   kimenekült  kényelmetlen  hely- 
zetéből. 

Némely  embernek  nincs  érzéke  Apolló  lantja  iránt,  és  annak 
accordjai  nem  hatnak  az  ő  kedélyére,  mig  Pán  éles  hangú  sípja 
legalább  figyelmessé  teszi  őket,  és  gyakran  azon  utat  is  megmutatja, 
melyen  haladniuk  kell. 

Sokan  fel  fognak  jajdulni  azon  „személyeskedések*  vagyis  ize- 
mélyes  megtámadásokon  is,  melyek  ezen  rapsodiákban  gyakran  és 
igen  indiscrét  modorban  fordulnak  elő. 

De  ha  ezer  meg  ezer  ember,  egészen  ártatlanul,  vagy  legfölebb 
a  viharos  események  által  egy  pillanatra  elkábíttatva  —  hazájukból 
számkivettettek ;  s  a  számkivetésben  már  legtöbben  közülök  elvesztek  ; 
tömlöczbe  hányattak,  vasra  verettek,  a  szó  szoros  értelmében  a  tetvek 
által  emésztettek  fel,  vagy  akasztófán  végeztettek  ki,  —  melyeket  talán 
szintén  a  személyeskedés,  s  pedig  szemtelen  személyeskedés  rub- 
ricájába  lehetne  sorozni  —  mit  gondol  excellenüád  ?  —  akkor  úgy 
tetszik  nekünk,  hogy  azokat,  kik  e  rettenetességeknek  okozói  valá- 
nak,  minden  tartózkodás  nélkül  a  legutálatosabb  sárral  dobálhatjuk, 
a  nélkül,  hogy  az  illem  ellen  legkisebb  mértékben  is  vétenénk,  s 
minden  teketória  nélkül  arczul  pökhetjük  őket. 

Egyébiránt  excellentiád  azon  helyzetben  van  —  mint  a  íarkas 
a  báránynyal  szemben  —  hogy  ellenünk  győzelmesen  felléphessen : 
és  a  mint  önt  ismerjük,  bizonyára  nem  lesz  oly  paraszt,  hogy  „sze- 
rény felsóhajtásunkat"  nagysúlyú  segédeszközeivel  egyszerűen  össze- 
morzsolja: mi  persze  a  leggyakorlatibb  mód  volna  arra,  —  vagy  az 
is  —  hogy  az  ember  magának  igazat  szerezzen.  A  mi  piszkos,  sőt 
részben  mérges  támadásainkat  ön  bizonnyal  (!)  azon  parlamentalis 
méltósággal,  melyre  excellentiád  —  már  t.  i.  parlamenti  képzettségére 
és  tehetségeire  —  oly  nagy  súlyt  fektetni  látszik,  —  bizonyára  ezer- 
szeresen fogja  fejünkre  visszahárítani :  hiszen  csak  nem  régiben  adott 
—  többek  jelenlétében,  egy  magas  állású  férfiúnak  —  midőn  az 
figyelmeztette,  hogy  a  dolog  nem  megy  majd  á  la  longue  igy  Ujauszt- 
riában  —  \  övetkező  loyalis  és  lovagias  feleletet :  „Ó,  mi  egy  cseppet 
sem  tartunk  attól,  hogy  e  téren  is  győztesek  ne  maradjunk"  —  mely 

nyilatkozatot,  mi  legalább,  nem  akarunk  fanfaronnadenak  tartani, 
hanem  meg  vagyunk  győződve,  hogy  excellentiád  a  szabad  vitatkozás 
terén  is,  mint  vitéz  „vorwártsler"  fogná  magát  kitüntetni ;  mely  mulat- 
ságra ezennel  illedelmesen  meghívjuk.  Miután  azonban  ez  szóval 
nem  történhetik,  miután  ön  jól  elsánczolva  és  tetőtől  talpig  fegyver- 
kezve, s  egy  már  előre  helyeslést  ujongó  közönség,  más  szóval  claqut 
által  van  környezve  —  ennek  folytán  excellentiád,  mint  a  becsület 
embere  bizonyosan  a  sajtót' fogja  ellenünk  használni:  —  azonban, 
ha  szabad  volna  kérnünk,  nem  azon  sajtót,  melylyel  minden  tárgyat 
szétzúzni,  nyomni  és  lapítani  nem  lehet,  és  melynek  alkalmazásához 
excellentiád  nagyon  ért,  hanem  azon  sajtót,  melyet  egy  derék  német 
talált  fel,  és  melyet  becsületes  emberek,  ha  ebben  akadályozva  nin- 
csenek, szoktak  használni  azon  esetben,  ha  jogosan  vagy  jogtalanul 
megtámadtatnak.  Tehát  „előre,"  excellentiácskám,  de  csak  okosan. 


De  morfuis  nil  nisi  bene,  szintén  azon  megjegyzések  közé  fog 
tartozni,  melyeket  néhány  lágyszivü  (!)  egyéniség  —  kik  mindig 
nagyobb  szánalmat  éreznek  a  halottak,  mint  az  élők  iránt  —  mormol 
a  foga  között  keresztényi  felháborodással,  melyet  ilyen  alkalmakkor 
produkálni  szokott. 

Azonban  már  Bentham  Jeremiás  előtt  —  ki  az  ily  képmutató 
pellengérre  állításához  mesterileg  értett,  mint  excellentiád  bizonyosan 
tudni  fogja,  —  minden  méltányosan  és  józanul  gondolkozó  ember 
tudta,  hogy  az  imént  idézett  latin  mondatban  a  „bene"  szócskát  a 
„verum"  által  kell  helyettesíteni ;  mert  különben  lehetetlen  volna  tör- 
ténelmet irni:  vagy  pedig  oly  iszapos  dicsőítéssé  aljasulna  az,  aminő 
a  napisajtóban  járja.  A  történelem !  Mely  a  tapasztalással  együtt  az 
egyetlen,  nagyszerű  magistra  vitae. 

Ha  a  halottakról  csak  jót  volna  szabad  mondani,  akkor  az 
egész  emberiségnek  körül-belől  kilenczven  százalékát  hallgatással 
kellene  mellőzni :  mert  a  gyom  és  burján  ezer  alakban  és  nagy 
bőségben  tenyészik,  a  nemes  növények  pedig  igen  ritkán.  Vagy  talán 
egyoldalulag  ki  kellene  emelni  azon  kevés  jó  tulajdont,  melylyel 
íaíán  bírt" a  szegény  emberfia,  mig  azon  tömérdek  piszkot,  számtalan 

hibát  és  bűnt,  melyek  jellemét  eléktelenítették,  eltitkolni,  vagy  bemá- 
zolni, —  mint  ezt  a  hízelgők,  parasiták  és  rabszolgák,  megvendéglőik- 
kel,  felebbvalóikkal  és  zsarnokaikkal  tenni  szokták.  A  történelem 
múzsája,  az  igazságszerető,  de  kíméletlen  Clio,  isteni  származásánál 
fogva,  az  ily  alacsony,  csúszó-mászó  eljárást  nem  kedveli. 

A  hálás  népek  jótevőiknek  emlékoszlopokat  emelnek !  Váljon 
mit  akarnak  ezáltal  elérni  ?  —  Miért  történik  ez  ?  Mi  azt  hiszszük, 
hogy  a  derék  férfiakra  való  hálás  emlékezeten  kívül  leginkább  azért, 
hogy  gyermekeiknek,  s  a  jövő  generatiónak  követésre  méltó  példán! 
szolgáljanak.  Minden  nemes  érzésű  ember  dicsérni  fogja  az  ih 
eljárást,  s  annak  megvalósítására  mindent  el  fog  követni. 

Tagadhatatlan  azonban  azon  psychologicus  tény,  hogy  az 
emberek  átalában  véve  inkább  hajlandók  a  rosszra,  mint  a  jóra,  és 
hogy  valóban  csaknem  teljes  lehetetlen  erényessé  lenni  addig,  mig  az 
ember  a  gonosznak  minden  csiráját  ki  nem  irtotta  magából;  —  és 
ennek  folytán  egyesek  jellemének  tisztulására  és  a  nemzetek  erényes 
kifejlődésére  nézve  épen  oly  hasznos,  sőt  lényeges,  hogy  azon 
lélektelen  specialitások  alacsony,  csúf  és  embertelen  tulajdonait  a 
világ  tudomására  juttassuk,  —  azon  specialitásokét,  melyek  csak  a;; 
emberiség  boldogtalanságára  és  szégyenére  születtek  és  éltek. 

Ezeknek  nem  szoktak  a  népek  oszlopot  emelni,  a  kérlelhetlen 
Clio  azonban  teljes  világításba  helyezi  őket,  hogy  az  élők,  reájuk 
emlékezvén,  a  bűnt,  a  vétket,  a  gyalázatot  gyűlölni  és  megvetni 
tanulják. 

Egy  fiatal  uralkodó,  Nero  példája  által  —  ha  szive  a  jó  iránt 
fogékony  —  többet  tanulhat,  mint  Tituséból :  mert  mindenek  fölött 
a  rossz  hajlamokat  és  szenvedélyeket  kell  megfékezni  tanulni,  mielőtt 
valóban  erényes  tettekre  képes  volna. 

Azért  tehát  egy  perczig  sem  habozunk  Schwarzenberg  Felix 
herczeget  megjelölni  azon  ember  gyanánt,  kinek  utálatos  szivtelen- 
sége  zúdította  Ausztriára  mindezen  nyomorúságukat,  vagyis  illetőlep. 
azokat  a  legmagasabbra  hatványozta  azon  birodalomban,  melyet 
bölcseség  és  léleknagyság  által  oly  könnyű  lett  volna  megnyugtatni, 
s  melyet  most  a  tagjaiba  eresztett  méreg,  titokban  ugyan,  de  bizto- 
san emészt   és  az  ön  szépítései,  mázolgatásai  és  hazugságai  daczára 

is,  Exccllentiás  uram,  mindenki  látja,  hogy  ez  így  van,  ha  csak 
készakarva,  vagy  ön  által  megfizetve,  szemeit  be  nem  hunyja. 

Schwarzenberg  F.  herczeg,  Angliában  megvettetve,  Miklós 
czár  által  visszautasíttatva,  ki  nyíltan  tiltakozott  ellene,  midőn, 
ha  jól  emlékezünk  1836—1837.  Sz.-Pétervárra  ausztriai  követté  kine- 
vezni akarták  —  szomorú  képét  szolgáltatja  annak,  mily  mélyen 
sülyedhet  egy  fiatal,  a  természettől  minden  tekintetben  pazarul  meg- 
áldott, dicső  nevű,  szép  természetű,  ész-  és  szellemdús  férfi,  és  mily 
utálatos  ijesztő  váz  lehet  belőle,  ha  érzékiség  és  élwadászat  által 
elkábíttatva,  vallás  és  elvek  nélkül,  talán  csak  azért,  hogy  blasirt 
cadaverjét  kissé  felizgassa,  a  politika  sikamlós  pályájára  kilépni 
bátorkodik,  —  hol  egyetlen  szó,  vagy  tollvonás,  határtalan  nyomort, 
egész  népek  kétségbeesését  vonják  magok  után. 

A  világ  rég  kimondotta  ítéletét  ezen  vampyr  fölött,  ki  szom- 
jazta az  embervért,  csakhogy  magát  egy  pillanatra  felfrissítse.  Magas 
családja  iránti  kíméletből  nem  nevezik  meg  őt.  Nagyobb  tiszteletet 
lehetetlen  irányában  tanusítni.  Mi  azonban  megnevezzük,  mint  népünk 
gyilkosát  és  megbecstelenítőjét,  —  és  azon  mély  tisztelet,  melyet 
magas  családjának  több  tagjai  irányában  érzünk,  nem  gátolhat  ben- 
nünket abban,  hogy  emlékét  nemzetünk  nevében  elátkozzuk. 

Belátjuk,  hogy  nem  leplezett,  kíméletlen  szavunk  nem  igen 
kellemes  a  nemes  Schwarzenberg  családnak,  —  de  még  kellemet- 
lenebb kell  hogy  lett  legyen  nekik  azon  körülmény,  hogy  az  oly 
sok  kitűnő  egyéniséggel  dicsekedhető  család  tagjai  között  oly  „állat- 
ember"-t  is  kellett  türniök.  —  És  mi  bizonyára  hallgatnánk  is,  ha  a 
véráztatta  herczeg  sok  magyar  család  czimeréhez  az  akasztófát  nem 
mellékelte,  —  a  magyar  nemzet  szive  vérét  ki  nem  szivta,  és  a  neme- 
sis nem  minket  választott  volna  ki,  hogy  halotti  beszédét  —  mely  a;; 
égre  fog  kiáltani  —  megírjuk,  és  siriratát,  —  mely  előtt  a  jó  érzésű 
ember  szive  kínosan  elszorul  —  elkészítsük. 


Mit  éreztek  Ausztria  népei,  és  mit  gondoltak,  midőn  az  általá- 
nosan megvetett,  lelketlen  és  hígvelejű  herczeg,  a  csak  alig  tizen- 
kilencz  éves  Ferencz  József  császár  tanácsadójává   tolakodott  fel  (!) 

vagy  választatott  (?),  azt  elképzelheti  excellentiád.  Mindenki  sajnálta 
az  ifjú  uralkodót,  ki  elé  a  mélyen  meghajolt  népek  szivei,  mint  a 
mindent  megifjító  tavasz  elé,  melegen  dobogtak,  —  mert,  ah,  mennyi 
édes  reményt  kötöttek  ifjú  személyéhez.  Magyarország  terei  ember- 
vértől  gőzölögtek,  és  a  legiszonyúbb  nyomor  segélykiáltása  volt  az 
egyetlen  életjel,  melyet  a  szerencsétlen  ország  magáról  adott,  és  mely 
egyedül  bizonyította,  hogy  még  nincs  tökéletesen  meggyilkolva. 

Ekkor  minden  szem  excellentiád  felé  fordult,  midőn  t.  L  ön 
Schwarzenberg  herczeg  oldala  mellé  került,  illetőleg  fölé,  mert,  mint 
már  megjegyeztük,  —  és  excellentiád  valószínűleg  szintén  nem  fogja 
tagadni,  —  ő  a  kormányzás  dolgaiban  teljesen  járatlan  volt.  —  Egy  férfi 
a  nép  köréből,  szerény  és  igaz,  tudományos  képzettségű,  ismeretes 
szabadelvüségü  —  igy  üdvözölte  excellentiádat  mindenki,  és  meg 
volt  győződve,  hogy  excellentiád  azon  magas  állást,  melybe  a  Gond- 
viselés által  helyeztetett,  a  lesújtott  népek  javára,  teljes  erejéből  és 
tehetsége  szerint  fogja  felhasználni. 

A  szívtelen  politikában  azonban  semmi  változás  sem  történt. 
Mindenki  bámult,  de  még  mentették  exceilentiádat,  mert  mindenki 
természetesnek  hitte,  hogy  excellentiád  a  társadalomnak  oly  mélyen 
helyezett  osztályában  születvén,  tehetségeit  azon  magas  sphaerákban 
nem  képes  rögtön  érvényesíteni,  hanem  a  legczélszerütlenebbet,  leg- 
kegyetlenebbet is  helyeselni  kényszerül,  csak  azért,  hogy  egy  ked- 
vező pillanatban  valami  hasznost  teremthessen.  A  herczeg  meghalt 
—  milliók  kimondhatatlan  örömére.  Váljon  sajnálta-e  valaki  — jól 
űzetett,  vagy  más  utón  kitüntetett  maítresseit  kivéve  —  azt  nem  tud- 
juk, de  alig  hiszszük. 

Most  kezdődött  az  ön  korszaka. 

Ezen  idő  óta  nyolcz,  vagy  kilencz  év  folyt  le. 

Több  emberiség  és  bölcseség  jutott-e  a  szívtelen  és  hig  velejü 
politikába  ?  —  Nem  !  —  Kivévén  Lombardiában,  hol  a  nemes  Radetzky 
és  nem  excellentiád  volt  az  inspirátor.  —  A  császár  egy  bájos  lány- 
nyal egyesült,  aki  tele  volt  élettel,  szépséggel  és  szivjósággal ;  —  amikor 
sok  embernek  „föltárul  az  ég  és  lelkükben  szétárad  a  szeretet  min- 
denki iránt",  a  népek  reméltek  —  a  császár  atya  lett  —  a  remények 
fokozódtak,  mindenki  teljes  biztonsággal   tekintett  a  jövő  felé.  —  És 

mtgis  minden  hideg  és  mozdulatlan  maradt,  mint  a  jégbe  takart  vas- 
darab, —  és  végre  1857.  szeptember  9-dikén  megjelent  Luxemburg- 
ban azon  végzetes  leirat :  „Ne  reméljetek  !*  —  Királygyilkosság ! 
Aljasság !  Igen,  igy  nevezzük,  mert  jellemzőbb  kifejezést  nem  isme- 
rünk. —  Istennek  más  útjai  vannak.  —  Egy  nemzet  legyilkolása! 
—  Vagy  mily  nevet  kapjon  a  vérkeresztségben  e  nemes  és  genialis 
törekvés  ?  

Mit  tett  excellentiád,  mint  teljhatalmú  kormányzó  ? 

Azt  beszélik,  hogy  az  első  szó,  melyet  excellentiád,  Félix  her- 
czeg  halála  után  —  s  mily  iszonyú  ellentétet  képez  e  keresztnév  az 
ő  átkozott  működésével  —  ő  felségének  a  császárnak  mondott, 
körülbelől  következőleg  hangzott:  „Felséged  arra  van  hivatva,  hogy 
40  millió  embert  kormányozzon,  és  vezessen  erős  kezekkel  a  bol- 
dogság felé.  Ne  változtasson  azért  Felség  az  erélyes  politikán 
semmit:  mert  különben  azt  hihetnék  az  emberek,  hogy  Schwarzen- 
berg  herczeg  vezette  felségedet,  és  nem  Felséged  saját  akarata,  mi 
által  nymbusa,  glóriája  fényéből  veszítene,  melynek  felséged  arczát 
körözni  kell,  ha  a  mi  sok  és  becsületes  törekvéseinknek  diadalát  látni 
akarjuk.  Egy  fő,  egy  úr,  egy  akarat  képes  csak  arra,  hogy  e  külön- 
féle, s  részben  ellenséges  elemeket  egy  dicső  egészbe  olvaszsza  s 
örökre  egymással  egyesítse." 

így  beszélik;  és  nem  lehet  tagadni,  hogy  a  fentebbi  szavak 
jól  ki  voltak  számítva,  hogy  a  mindenkivel  közös  hiúságot  a  legma- 
gasabbra hatványozzák :  mert  váljon  ki  az,  ki  azon  színben  szeretne 
feltűnni  a  világ  előtt,  hogy  saját  lábán  járni  nem  képes,  hanem 
mások  által  vezettetett  orránál  fogva? 

Mi  azonban'  ezen  általánosan  elterjedt  véleményt  csupán 
haszontalan,  sőt  rosszakaratú  koholmánynak  tartjuk. 

Annyi  azonban  kétségtelen,  hogy  a  meghalt,  istentelen  herczeg 
szelleme,  Ausztria  minden  népeinek  kétségbeesésére,  még  most  is 
uralkodni  látszik. 

Szerbiában  nem  rég  egy  összeesküvés  tört  ki,  félreérthetetlenül 
az  uralkodó  fejedelem  ellen.  Ez  összeesküvés  még  talán  most  sincs 
legyőzve:  —  azonban  embervér,  hóhérpallos  állal  egyetlen  csepp  sem 

folyt  el.  Mily  ellentét!  Hol  van  több  humanitás,  szeretet  és  civüi 
s.itio  ? —  Valóban  úgy  tetszik,  mintha  Traján  idejét  élnők,  midőn  nem 
a  Duna  bal,  hanem  annak  jobb  partján  lakozott  a  világosság. 

Az  angolok  Indiában  példátlan  szigorral  bánnak  el, de 

a  forradalom  még  nincsen  leküzdve. 

Magyarországban  már  rég  vége  van  mindennek,  és  a  „boszu 
politikája"  még  sem  érte  végét.  —  Ki  ismeri  kulcsát  e  talánynak  • 
Váljon  a  szivben,  vagy  az  agyvelőben  kell  azt  keresni  ?  És  az 
illetőket  sem  Seraphok,  sem  Cherubok  nem  inspirálják! 


És  most  végül,  közvetlenebbül,  mint  eddig,  fordulunk  excellen- 
tiádhoz. 

Mi  az  „ember"-t  sokkal  magasabbra  becsüljük,  mint  a  herczeget, 
sőt  császárt.  Mert  az  Isten  csak  embert  teremtett,  mig  a  „Dei  gratia' 
az  uralkodók  czimében,  véleményünk  szerint,  más  több  haszontalan- 
ságokkal együtt  csak  nevetséges  humbug ;  és  senkinek  sem  jut  eszébe 
ma,  midőn  az  egykori  rémítő  nagyságok  már  porrá  lettek,  Dionis, 
Attila,  Caligula,  III.  Richárd,  Tamerlan  és  a  legtöbb  koronás  főczimé- 
hez  a  „Dei  gratia" -\  is  hozzá  ragasztani:  mert  Isten  kegye  nem  lehet 
ily  kétséges  természetű. 

Mi  igen  jól  tudjuk,  hogy  exccllentiád  a  bárói  rangot,  s  más 
kitüntetéseket  csak  nagy  idegenkedéssel,  csupán  deferencziából  fogadta 
el :  mert  excellentiád  büszke  arra,  hogy  minden  izében  egyszerű  pol- 
gár legyen :  és  mi  tisztelettel  emelünk  kalapot  az  ily  magatartás 
előtt!  —  Mert,  —  Istenre  mondjuk  !  —  a  polgári  erény  a  legfényesebb; 
a  mi  szemeinkben  legalább  magasabban  áll  minden  születés,  vagy 
egyéb  előnyök  által  kitüntetett  egyéniségeknél. 

A  mi  fogalmaink  szerint  —  és  ilyennek  kellene  lenni  minden 
férfinak,  ki  magát  becsüli  —  az,  ki  a  társadalomnak  alacsonyabb 
fokán  született,  a  magasabbaknak   megadja   ugyan,  ami  az  övék,  — 

azonban   kicsinylést,   büszke    lenézést  nem  tűr  el valamint 

„cl-hűség"  sem  idomtalanítja  el  halhatatlan  lelkét  soha. 

Hogy  excellentiád  magas  állását  nem  okosabban,  czélszcrüb- 
ben  használta  fel  —  amint  ezt  excellentiádnak,  vagy  legalább  másoknál; 

e  hosszadalmas  rhapsodiák  folyamában  kimutattuk,  —  e  miatt  excel- 
lentiádat szemrehányás  nem  érheti;  a  legkevésbbé  sem  —  és  ha 
excellentiád  azt  mondja :  Nem  lehetett,  mert  kezei  megkötve  valának  — 
e  körülményt  minden  méltányosan  gondolkozó  biró  tekintetbe  veszi 
anélkül,  hogy  akár  az  osztrák  polgári  törvénykönyvet  is  felütné,  s  a 
föltétlen  kegyelmet  alkalmazza  excellentiádra,  sőt  a  legszigorúbb  gyón 
tató  atya  is  föltétlen  absolutioban  részesíti :  és  mi  megvalljuk,  hogy 
csak  úgy  tréfából  s  a  t.  tulajdonítottuk  excellentiádnak  a  kormány 
minden  passiv  és  aktiv  bűneit. 

Oly  viszonyok  között,  midőn  az  ember  igazában  nem  tudja, 
ki  a  szakács,  és  ki  a  pinczér;  midőn  gyakran  egy  obscurus  irkász- 
creatura,  egy  tintagép  egy  padlásszobából  mindent  fölfog  vagy  adja 
az  elhatározó  lökést;  midőn  ezer  meg  ezer  lappaliák  —  melyek  azon- 
ban az  ember  életében  oly  élénken  szerepelnek,  mint  p.  o.  egy  darab 
kenyér,  egy  ital  víz,  fogpiszkáló  s  a  t.  végnélkül,  Pontiustól  Pilátus 
hoz  futkároznak,  és  a  perpetuum  mobile  kérdését  diadalmasan  meg- 
oldani látszanak;  midőn  magas  születésű  dámák,  jött-ment  fecsegők 
és  tervfaragók  s  a  t  szintén  elhatározó  szóval  birnak,  ezen  körül- 
mények között,  melyeket  1848—49  oly  csudálatosan  megszüntetett, 
s  melyek  azóta  még  csudálatosabban  ismét  megszilárdultak,  —  ily 
körülmények  között  oly  magas  állású  és  gyakorlati  államférfiak, 
mint  Metternich  herczeg,  Stadion  gróf,  Erdödy,  Revitzky  grófok, 
Majláth  György,  Apponyi  gróf  és  más  számtalan  gondolkodó  fők 
kik  minden  körülmények  között  bebizonyították  képességüket,  meg- 
foghatatlan módon  paralysálva  vannak. 

Hogy  tehát  Bach  Sándor  úr,  az  egyszerű  ügyvéd,  ily  körül- 
mények között  keresztül  hatni  nem  tudott  —  még  ha  tapasztaltabb 
és  gyakorlatibb  lett  volna  is,  mint  magát  mutatni  kegyeskedett:  ezen 
csak  aulabeli  társai  bámulhatnának,  kik  elméleti  bészámíthatatlansá- 
gukban  azt  hiszik,  hogy  egy  miniszter,  ha  egyszer  e  magas  állást 
elfoglalta,  mindent,  de  mindent  tehet. 

E  tekintetben  exccllentiád  teljesen  ki  van  mentve. 

Mit  azonban  excellentiádnak  senki  sem  bocsáthat  meg,  é«  nem 
is  fog  megbocsátani  soha  —  azt  excellentiádnak  tudtára  adni  ezen- 
nel bátorságot  veszünk  magunknak. 

Ha  a  Gondviselés  valakit  oly  mélységből  azon  magasságra 
emel,  mint  a  hogy  excellentiádat  közvetlen  az  uralkodó  oldala  mellé, 
sőt  talán  fölé  helyezni  jónak  látta,  akkor  ezen  valakinek  elodázha- 
tatlan kötelessége,  legalább  a  jognak  és  emberiségnek  szolgálni,  s  e 
tekintetben  nem  tűrni,  hogy  elutasíttassék,  hanem  inkább  leköszönni. 
Éhez  nem  szükséges  egyéb  szívnél  és  becsületes  gondolkozásnál. 

Excellentiádnak  Félix  hcrczeg,  és  az  akasztófa  közé  kellett 
volna  állania,  és  nem  engedni  meg,  hogy  ezer  meg  ezer  ártatlan 
ember  vére  kiáltson  az  égre,  és  ha  mit  sem  eszközölhetett  ki,  így 
kellett  volna  szólania  a  herczeghez : 

„Uram,  herczeg,  rokonaimnak  egyike  —  nem  szégyenlem  magam 
ezért,  sőt  büszke  vagyok  rá  —  asztalos,  tehát  az  enyv  szaga  érzik 
rajta ;  egy  másik  csizmadia,  tehát  szurokszagu,  és  mindamellett  is, 
igen  rossz  nekem  az  ön  társasága,  én  elhagyom  önt,  menjen  ön 
egyedül  a  megkezdett  úton,  mert  ön, ön  vérszagu." 

A  császár  előtt  pedig  így  kellett  volna  nyilatkoznia:  „Felséges 
uram,  ha  felséged  engem  közvetlen  magas  személye  mellé  helyezett, 
kötelességem  figyelmeztetni  felségedet,  —  ez  elmulaszthatlan  köteles- 
ségem már  csak  azért  is,  mert  mesterségemre  nézve  jogtudós  vagyok 

—  miután  felséged  ezt  nem  látszik  tudni,  a  maria-zelli  gyóntatója, 
bár  különben  egészen  tiszta  lelkű  férfiú,  szintén  nem  világosíthatta 
fel  felségedet  ezen  irányban,  az  én  collegáimnak  pedig  ily  őszinte 
becsületes  nyilatkozat  iránt  vagy  a  tudásuk,  vagy  a  bátorságuk 
hiányzik,  —  kötelességem  tehát  figyelmeztetni  felségedet,  hogy  a 
magyarok  irányában  kettős  szerepet  játszania  nem  szabad,  hanem 
vagy  jure  "hcreditario,  mint  alkotmányos  király,  kell  hogy  uralkodjék 
fölöttük,  vagy  mint  hóditó,  jure  armorum.  E  két  tulajdonságot  egybe- 
olvasztani nem  lehet  —  mint  ezt  az  ön  dicsőséges  elődjének,  II.  József- 
nek élete  és  példája  is  tanúsítja.  Felséged,  mint  erről  sokan  meg- 
győződve  vannak,    „Bei  gráfia"    Ausztria    császára   és  uralkodója, 

—  mit  én  kétségbe  vonni  épen  nem  akarok  —  de  épen  azért  úgy 
hiszem,  nem  szabad  felségednek  sok  olyan  dolgot  elkövetni,  mihez 
talán  különben  hajlama  volna,  mert  különben  megtörténhetnék,  hogy 
a  „gráfia"  a  népek  előtt  „disgratia"-vz.\  egy  jelentőségű  leszen,  és 
Isten  kegyelme  nélkül  —  felséged   igen   jól  tudja   ezt  —  a  leghaíal- 

masabb  uralkodó  is  gyenge  egy  személy,  sőt  talán  egyéb  semmi, 
mint  e  pillanatban  véletlenül  épen  fénylő  por  és  hamu  —  és  az 
uralkodónak  erényesebbnek  kell  lennie  alattvalóinál,  mert  —  regis  ad 
exemj>lum  totus  componiiur  orbis:  és  az  uralkodó  erénye  felér  a  leg- 
nagyobb kormányzói  bölcseséggel." 

így  kellett  volna  excellentiádnak  szólania,  —  mert  hogy  excel- 
lentiád nem  intézhette  másként  a  dolgokat,  ezt  minden  józan  gon- 
dolkozású ember,  mint  már  szerencsénk  volt  megjegyezni,  belátja, 
mert  bolond  az,  ki  jobb  kalappal  köszön,  mint  minővel  bir  —  hanem 
az  olyan  beszéd,  mint  fellebb  vázoltuk,  egy  kötelességeinek  öntuda- 
tával biró  polgár  szájába  nagyszerűen  illett  volna. 

Mit  veszélyeztetett  volna  e  mellett  excellentiád?  Azt  hiszi 
excellentiád,  hogy  ha  ily  őszintén  és  minden  teketória  nélkül  igy 
szólott  volna,  talán  önt  is,  mint  sok  másokat  avec  un  peu  de  cérémonie 
felakasztották  volna?  Lehetséges,  de  nem  valószínű  —  tehát  meg 
kellett  volna  excellentiádnak  kisérteni  —  mert  valószínűleg  nem  tör- 
tént volna  egyéb  baja  annál,  hogy  elmozdították,  elkergették  volna, 
mig  ellenkező  esetben  milliók  jóltevője  lehetett  volna,  s  már  ez  maga 
is  bizonyítja,  mennyire  érdemes  lett  volna  legalább  megkísérteni 
a  dolgot. 

Tette-e  excellentiád  e  lépést,  nem  tudjuk.  Meglehet,  hogy  e 
tekintetben  is  ép  oly  ékesszólást  tanúsított,  mint  egykor  az  aulában, 
s  később  a  birodalmi  gyűlésen,  hol  az  ön  szóárja  és  beszédzuhataga 
állítólag  roppant  hatást  eszközöltek,  —  mindez  lehetséges,  de  a  világ 
előtt  ismeretlen  —  azonban  kétségbevonhatlanul  áll  az,  s  még  az 
önéhez  hasonló  effronteriával  sem  lehet  tagadni,  hogy  ön  továbbra 
is  kedélyesen  megmaradt  állásában,  és  a  Zsidópiaczon  napról-napra 
jobban  hizik. 

Ha  ön,  miután  látta,  hogy  a  vérontó  rendszert  megváltoztatnia 
lehetetlen,  visszalépett  volna,  most  mint  szerény  polgár,  azon  csekély 
állásban,  melyre  a  Gondviselés  önt  helyezte,  óriási  magasságban 
állana,  és  büszkén  tekinthetne  le  mindenkire :  mig  ellenben  most 
magas  és  befolyásos  állásában,  csak  egy  nyomorúságos  törpe,  kire 
minden  ember,  még  a  legcsekélyebb  is,  ha  az  emberi  méltóságnak 
csak  egy  szikrájával  is  bir,  méltó  megvetéssel  tekint  le,  és  majdnem 

szegyeiül,  hogy  ember,  mert  excellentiád  is  valami  olyas  formának 
véli  magát  —  mert,  ha  Isten  egy  oly  alacsony  egyéniséget,  mint  excel- 
lentiád, úgyszólván  40  millió  ember  élére  helyez,  kinek,  mert  jog- 
tudós is,  szava  kétszeres  súlylyal  birhat,  —  attól  megvárja  a  világ, 
hogy  magas  állásában  legalább  a  becsületes  ember  fogalmának  tőle 
telhetőleg  megfeleljen,  —  igy  képzeljük  legalább  mi,  iskolázatlan  és 
antidiluvianus  magyarok,  még  most  is  a  szerény  polgárt,  kit  —  miként 
már  mondottuk,  —  magasabbra  becsülünk  a  világ  minden  olyan 
uralkodójánál,  ki  csak  saját  akaratát  ismeri. 

Saphir  úrnak  egy  igen  jeles  gondolata  jött,  midőn  a  két  „Hans- 
jörgelt"  illustrálta.  *)  A  jeles  humorista  á-feu-prés  azt  mondta,  hogy 
a  gondoskodó  természet,  mely  az  embernek  két  szemet,  fület,  két 
lábat  és  kezet  adott,  vagyis  mindent,  mire  az  embernek  szüksége  van, 
in  duflo  állított  ki,  hogy  ha  az  egyik  hasznavehetetlen  lesz  is,  ott 
legyen  a  másik,  mely  mindkettőnek  kötelességét  teljesítse :  így  gon- 
goskodott  a  természet  Ausztriáról  is,  melyben  két  „Hansjörgel"  szel- 
lemi termékei  mulattatják  a  halandó  polgárokat,  hogy  a  legrosszabb 
esetben  is,  azaz  ha  az  egyik  elveszne,  vagy  par  hasard  ellopatnék, 
megmaradjon  a  másik. 

Ép  igy  kiálthatjuk  mi  ugyan  lelkesedve,  de  egyúttal  némi  irigy- 
séggel is  az  egyesült  nagy  Németországnak,  vagyis  helyesebben  a 
két  német  nagyhatalomnak  (!) :  „Üdv  neked,  népeket  beolvasztó  Tcu- 
tonia,  a  Gondviselés  két  „Bacherl"-vel  ajándékozott  meg  téged !" 

„Ha  vak  a  világtalant  vezeti,  mindketten  a  verembe  esnek !" 
—  Máté.  15.  11.  „Ti  is  meg  fogjátok  ismerni  a  világosságot,  és  a 
világosság  szabaddá  tesz  titeket.  —  János.  8 :  32.  —  Ámen ! 


*)  A  szerencsés  Ausztria  csak  nem  régiben  még  két  „Hansjörgel" 
által  volt  megáldatva.  Az  egyik  a  spaeisingi,  a  másik  a  gumpoldskircheni 
volt.  Ily  két  nagyságot  nem  birt  el  egyszerre  a  föld,  —  céla  se  coinp- 
rend  —  ha  az  egyik  alászállott,  s  a  másik  természetesen  annál  maga- 
sabbra. Most  természetesen  az  a  kérdés,  a  két  B.  .  .  .  közül  melyik  tartja 
meg  tovább  a  publicum  kegyét. 

FÜGGELÉK. 


ORSZÁGGYŰLÉSI  BESZÉDEK. 

A  KOSSUTH-FÉLE  „ORSZÁGGYŰLÉSI  TUDÓSÍTÁSOKÉBAN 
FOGLALT  KIVONATOK  NYOMÁN. 


A  MAGYAR  NYELV  ÜGYÉBEN. 

ELSŐ  FELSZÓLALÁS. 

(1833.  JANUÁR  21.) 

Kossuth  igy  emlékezik  meg  e  beszédről: 

Gróf  Széchenyi  beszédjét  a  szép  gondolatok  és  szivrázó  képze- 
tek tömött  massájának  nevezem.  Szólott,  mint  az  alkalom,  nemes 
lelkének  felhevülése  s  keblének  istene  készteté ;  azért  gyakran  el- 
eltért hevében,  s  ily  beszédet,  ha  csak  ő  maga  le  nem  irja,  extrac- 
tive  sem  lehet  jegyezni.  Beszédje  a  maga  nemében  hasonlíthatlan  s 
gyönyörű  volt,  de  nem  tartozik  azon  osztályba,  melyben  a  Wesse- 
lényié első  helyütt  díszlik,  úgy  mint  a  tömött,  élénk  logicai  rendszerű 
beszédek  osztályába.  Eleink,  úgy  mond,  a  nyelvre  nézve  anyagyilko- 
sok voltak,  s  mellére  ütött,  hogy  ő  ezt  úgy  hiszi,  de  tegyük  utána,  hogy 
mea  culpa !  Mert  ő  nem  látott  nemzetet  —  pedig  sokat  látott,  mely  igy 
tapodta  volna  lábbal  legszentebb  nemzeti  kincsét.  Gyönyörű  elmésséggel 
adta  elő  az  anomáliáknak  azon  scandalosus  cyclusát,  hogy  mi  az 
országos  tárgyakat  otthon  németül  vitatjuk,  itt  magyarul  szólunk,  fel 
diákul  küldjük,  ott  németre  fordítják,  mert  sokaktól  kérnek  tanácsot, 
kik  se  magyarul,  se  diákul  nem  tudnak,  németül  készítik  a  választ, 
nekünk  diákra  fordítva  küldik  le,  mi  ismét  magyarul  vitatjuk  és 
magyarul  csinálunk  diák  törvényt,  a  mely  házi  körünkben  megint 
németül  fordul  elő.  A  sok  fordítás  egészben  megváltoztatja  a  dolgok 

értelmét,  a  mi  eredetileg  szerény  bár,  de  őszinte  volt,  —  első  fordí- 
tásban sanyarú,  másodikban  gorombaság  lesz  —  így  kerülnek  a 
Felség  elébe  oly  kicsapongó  kifejezések,  melyek  a  hű  magyar  nem- 
zetnek eszében  sem  voltak.  Itt  van  hát  a  német,  magyar,  diák  tör- 
vényhozás, csak  még  egy  görög  törvény  s  készen  van  a  Bábel 
tornya.  A  Rendek  mindkét  rendbeli  kívánságát  erősen  támogatá.  Beszéd- 
jén szembetünőleg  látszott  a  discursivus  parlamentális  angol  szabás ; 
hasonlít  előadása  Nagy  Páléhoz,  csakhogy  gesticulatiója  hevesebb, 
néha  hangosan  is  összecsapja  kezét.  Legelői  mindjárt  azt  említvén, 
hogy  kívánt  volna  mihamarább  a  propositiókba  bemenni,  hol  első 
lépésnek  tétetik,  hogy  adózó  népünkön  segítsünk,  neki  minden  nap, 
minden  hét,  minden  hónap  kínos,  mely  távolabbra  teszi  forró  kíván- 
ságának teljesítését. 

(Erre  ily  formán  szólott  a  nádor): 

Quae  dominus  Comes  Széchenyi,  noto  suo  patriotico  zelo  pro- 
túlit,  procul  dubio  omnibus  accepta  sünt  stb. ;  de  ő  (a  nádor)  az  előz. 
menyből  más  következtetést  várt,  s  emlékezetbe  hozá,  hogy  két 
országgyűlésen  át  magok  a  Rendek  mindig  azon  harczoltak,  hogy 
semmit  per  excerpta. 

Széchenyi  felelt:  Meglehet,  hogy  herczegséged  bölcsesége  ezt 
máskép  látja,  de  én,  minden  rabulisticai  fogást  elmellőzve,  úgy  látom, 
hogy  valamint  a  magyar  nunciumnak  a  magyar  renuncium  (izenet 
s  válasz),  úgy  ennek  magyar  felírás  s  ennek  magyar  törvény  termé- 
szetes következése,  s  ha  az  első  lépést  még  1830-ban  megtettük,  a 
többit  is  mind  meg  kell  tennünk  vagy  pedig  a  Rendeket  megkérnünk, 
hogy  ismét  diákul  beszéljenek ;  én  legalább  azt  minden  rabulisticai 
fogás  nélkül  igy  tótom. 

MÁSODIK  FELSZÓLALÁS. 
(1833.   FEBRUÁR  20.) 

Minap  e  tárgyban  szólván,  okom  van  hinni,  hogy  nem  eléggé 
fejezem  ki  magamat,  mert  más  következtetés  vonatott  beszédemből. 
Azt  mondottam :  az  erőltetést  károsnak,  czéltévesztőnek  tartom,  mivel 
a  visszahatás  hatalma  erősebb  szokott  lenni  a  hatásnál.  Én  csak 
olyas  erőltetést  értettem  s  mondottam  veszélyesnek,  hogy  ha  mi 
országunk  különböző  népeire  magyar  nyelvünket  úgy  reátolnánk, 
hogy  azt  a  szegény  tót  legényt,  ki  tótul  is  rosszul  tudja  kifejezni,  a 
mit  érez,  arra  kényszerítenénk,  hogy  azt  mátkájának  magyarul  még 
rosszabbul  fejezze  ki.  Ezen  erőltetés  értelmét  én  csupán  belső,  házi 
viszonyainkra  szorítottam,  de  ha  megfontolom,  hogy  nemzetiségünk, 
40  év  óta  halálos  álmából  felébredvén,  honi  nyelvünk  természeti 
jussait  mily  erővel  kivánja  vissza,  ebben  szeleskedést  nem  látók,  sőt 
épen  most  látom  idejét  lenni  annak,  a  mit  a  Karok  és  Rendek  kivannak. 
Ha  súlyos  körülmények  között  egy-két  subsidiális  kérdés  lenne  jelen 
gyűlésünk  tárgya,  inkább  vélném  a  dolgot  halaszthatónak,  de  most, 
midőn  ily  létegesítő  (organicus)  activitás  sorompóiba  lépünk,  nem 
látom  okát,  mi  állhatna  ellent  —  A  fő  pohárnok  tagadta  a  Rendek  azon 
állítását,  hogy  a  nemzet  nem  él,  ha  nyelvét  nem  használja ;  én  azt 
állítom,  bár  mint  magyarázzuk  is,  nem  lehet  mondani :  hogy  a  nél- 
kül él.  —  Igaz  ugyan,  a  kalitkába  zárt  kis  madár  idegen  hangokra 
tanítva  is  él,  sőt  talán  biztosb,  mert  a  ragadozó,  nagy  madarak  hozzá 
nem  férhetnek;  de  ezen  hasonlítás  nemzetre  nem  alkalmazható,  mert 
nemzet  elég  erővel  bir  magát  a  ragadozó  nagy  m* dár  ellen  is  védeni. 

Széchényi.  U.  24 

Azt  mondják :  „előttünk  vannak  a  rendszeres  munkák,  ott  majd  elő- 
fo  Jul  nyelvünk  kérdése  is,  procrastinatiótól  félni  nem  lehet".  Kér. 
lom  azon  főispán  urat,  ki  ezt  monda  (Bedekovich),  tudja-e  bizonyo- 
•an,  hogy  12  évig  megint  békesség  lesz?  S  vettük-e  12  évi  béke 
után  nagy  hasznát  az  operatum oknak  ?  —  Vannak  itt  némelyek,  kik 
a  Corpus  Jurisból  mutogatják  (Eötvös),  hogy  még  korai  kívánság, 
én  a  világ  évrajzaiból  mutatom  meg,  hogy  12  évi  békesség  csuda 
történet,  s  hogy  a  procrastinatiótól  félni  igen  lehet!  A  természetnek 
szent  törvénye  előtt  kénytelen  minden  argumentum  visszavonulni. 
Valamint,  ha  valakire  azt  mondja  a  nagy  természet :  meg  kell  halnod  ! 
rajta  semmi  consilium  medicum  nem  segít:  úgy  azt  hiszem,  egy 
nemzet,  ha  maga  erejét  érzi  s  szándékában  magát  eltökélli,  úgy  mint 
én,  ki  inkább  magyarul  meghalok,  mint  másként  éljek,  az  a  nemzet 
az  ő  természeti  jussait  minden  ellenzés  ellenére  is  kivinni  és  gyako- 
rolni fogja.  Én  anathemát  senkire  sem  kiáltok ;  de  magam  véleményét 
is  férfias  bátorsággal  kimondom,  s  a  mit  mondtam,  úgy  hiszem,  úgy 
vallom,  a  mint  mondtam ! ! !  Két  osztályból  áll  az  emberi  nem :  egyik 
a  stagnáns ;  másik,  mely  az  idővel  megy  előre,  s  ha  nézem  a  histó- 
riát, úgy  látom,  a  stagnáns  rész  azon  szemrehányást  szokta  tenni  a 
másik  osztálynak,  hogy  mindent  felforgat,  ha  az  idővel  megy  elő. 
Én  kérdem,  ki  háborgatja  fel  a  víz  csendét :  az-e,  a  ki  csendesen  folyni 
hagyja,  vagy  az,  ki  erőszakkal  feltartóztatja?  Ki  akarja  a  természet 
rendét  felforgatni,  az-e,  a  ki  mától  holnapra,  holnaptól  holnaputánra 
megyén  ?  Vagy  a  ki  felkiált :  idő  állj  meg,  ne  haladj !  ?  De  én  mind 
a  menett  is  azt  tartom,  egy  emberélet  lefolyta  után,  vagy  magyarabb 
világ  lesz,  mint  ma  van,  vagy  elvész  a  magyar.  Nem  tagadom  én  a 
latin  nyelvnek  minden  elsőségét,  de  valamint  érdemetlen  ember  is 
ülhet  királyi  széken,  oly  bizonyos,  mint  kétszer  kettő  négy,  hogy  az 
élő  a  halottat  ki  fogja  helyéből  mozdítani.  Angliában  is  egykor  mily 
lárma,  mily  zsongás  volt,  hogy  megszűnik  az  angol  angol  lenni,  ha 
törvénye  nem:diák  nyelvben  hozatik,  azonban  látjuk  a  dolog  foga- 
natját, a  ki  kétkedik,  azt  lord  Brougham  munkájára  utalom,  meg 
fog  győződni,  hogy  az,  angol  nemzet  nagysága  progressiv  idomzatban 
azóta  megy  elő,  mióta  ön  nyelvén  hozza  törvényeit.  Kiküszöbölték-e 
azért  a  latin  nyelvet  ?   Isten    mentsen,   mindig   mivelt  nyelv  marad 

annak,  ki  felfogta  valódi  classicus  szellemét,  ha  nem  tud  is  beszéleni. 
—  Mi  beszélünk  székiben,  s  tudunk-e  egy  Morust  s  a  többi  felmu- 
tatni ?  Mi  Kollárra  szoktunk  hivatkozni,  de  Kollár  azt  szokta  mon- 
dani, nem  fog  egy  Magyarországon  irott  diák  könyv  olvasásához, 
mielőtt  tudná  magyar,  tót  vagy  német  irta-e,  mert  mig  ezt  nem  tudja, 
nem  érti.  —  Ha  igy  beszövődött  a  latin  nyelvbe  az  élőnyelvnek 
bélyege,  clássicusabb  lett-e  a  diák  nyelv,  mióta  a  gőzhajózás  felta- 
láltatott ?  Oeconomia  politica  Íratott  s  az  emberi  értelemnek  más  talál- 
mányai születtek,  mikről  Július  Caesar  s  Quintilianus  nem  is  álmod- 
tanak?  Könnyű  megfejteni.  Ha  valaki,  mint  tisztelt  barátom  br.  Wesse- 
lényi, nagyobb  tűzzel  veszi  fel  a  dolgot,  az  némelyek  előtt  ábrándozásnak, 
theoriának  látszik ;  de  én  azt  tartom,  az  az  igazi  praxis ;  ellenben  o 
ki  azt  mondja,  hogy  nem  lesz  magyarabb  világ,  az  ábrándozik  a 
theoriák  országában. 

Széchényi  beszédje  folytában  felemlíté,  hogy  Galileit  azon 
Igazság  feltalálásáért,  melynek  tengelyén  forog  a  teremtett  világ  ismerete, 
mint  nevezték  bolondnak,  Fulton,  a  gőzhajó  feltalálója,  mint  támasztott 
előbb  barátinál  is  szánakozást.  Kérdi,  mit  fognak  50  év  múlva  ezen' 
discussiókról  mondani,  olvasván,  mennyit  vesződtünk  azon,  hogy  a 
magyar  magyarul  szóljon-e  ?  Nem  csudálkozna,  ha  élő  nyelvek  között 
folyna  a  harcz  ;  de  meg  nem  foghatja,  miért  ragaszkodnak  oly  nyelv- 
hez, mely  a  magyartól,  úgy  mint  a  némettől,  egyformán  távol  áll,  s 
nem  egyéb,  mint  egy  rég  megholt  diák  spectrum,  melyet  illő  helyére 
temetni  eléggé  nem  sietünk 

Felhoz  példában  egy  angol  lordot,  és  egy  franczia  marquist  s 
egy  spanyol  grandot,  gyönyörű  elmésséggel  tünteti  ki  mindegyiknek 
személyes  becsét,  érdemét,  dicsérendő  tulajdonit,  de  mindenkinek 
utána  teszi,  hogy :  honi  nyelvét  nem  érti.  Mily  nevetségessé  válik  ez  ! 
Alkalmaztatja  magunkra.  Végre  honi  nyelvünk  ellenségeit  belsőkre  s 
külsőkre  osztja,  amazok  a  törvények  érthetetlenségét  egy  bánthatlan 
nimbusnak  tekintik.  Ő  azt  tartja,  polgártól  nem  lehet  kívánni,  hogy 
törvény  szerint  éljen,  ha  a  törvényt  olykép  hozzuk,  hogy  ő  meg 
nem  értheti.  Azt  mondják,  nyelvünk  nem  eléggé  művelt,  és  az  aca- 
démia  munkáitól  akarnak  várni  bővebb  eredményt,  úgy  de  Cuvier 
300  nyelvet  számol,  és  e  közül  hánynak  nincs  nyelvmivelő  académiája, 

ne  legyen  tehát  hazai  nyelven  írott  törvénye  se,  vagy  az  eszkimónak 
is  deák  törvénye  legyen  ?  —  Azt  mondják  mások,  nem  az  van  most 
a  nyelvre  nézve  tenni  való,  közprogressivus  renden,  hanem  a  tudo- 
mányok magyarul  oktatása  stb.  Én  fogadok,  ha  ez  volna  indítvány- 
ban, azt  mondanák:  nem  lehet,  mig  magyar  törvény  nem  lesz  és 
nékik  mindig  más  lenne  a  tenni  való,  de  soha  sem  tennének  semmit. 
Ez  hasonlít  azon  utcza  nemhez,  melyből  nincs  kijárás,  ha  csak  nem 
visszatérünk.  Azt  mondják,  nincs  idő  a  Corpus  Juris  fordítására;  én 
azt  tartom,  a  mit  az  ember  szívesen  tesz,  arra  mindig  van  idő,  a  mit 
nem  szívesen  tesz,  arra  soha  sincs  idő.  Ha  fordításról  volna  szó,  azt 
hiszem,  találkoznék  sok,  ki  étkértil,  álmáról  elfelejtkezne,  s  nem  követné 
példáját  egy  bizonyos  gyűlésnek,  melybül  ki-ki  haza  siet,  bármily 
fontos  dolog  maradjon  is  függőbe,  mert  két  fertály  kettőre !  —  Azt 
mondják,  idővesztés,  de  én  azt  hiszem,  diák  törvényt  hozni,  s 
magyarra  fordítani  több  idővesztés,  mint  magyar  törvényt  hozni.  Azt 
mondják,  hogy  nem  lehet  kívánni,  hogy  azon  tanácsosok  Bécsben 
magyarul  tudjanak,  de  én  kérdem :  miért  ne  ?  és  valóban,  miért  ne 
lehetne  tőlük  kívánni,  hogy  nemzeti  erőnk  jövendő  kifejlődéséről 
szólva,  a  monarchia  egy  fél  részének  nyelvét  tudják?  —  Fájdalom 
bizony,  azt  igen  is  tudják,  hogy'  kellessék  a  magyarból  mentől  többe* 
facsarni,  de  nyelvét  megtanulni  még  egynek  sem  jutott  eszébe.  Fel 
hozá  gr.  Czirákynak  azon  munkájának,  melyet :  De  modo  consequettdi 
supremum  impérium  in  Hungária  irt  volt,  franczia  mottóját.  Nyelvünk 
külső  ellenségei  másrészt  azt  mondják :  es  ist  eine  Nebensache.  —  Ez 
s  ez  fáj  leginkább.  Hogyan  ?  Mit  ennyin,  s  ily  szivszakadva  kívá- 
nunk, azt  mellékes  dolognak  nevezik  ;  legyen  bár  nem  a  szent  természet 
sugallása,  legyen  bolondság,  a  mit  kívánunk,  de  kívánjuk,  s  ki  azt  tőlünk 
elragadja,  egy  nagy  résznek  legszentebbjét  ragadja  el,  s  ne  kívánja, 
hogy  jó  barátjai  legyünk.  —  Azt  mondják :  veszedelmes,  mert  kifej- 
lődik a  magyar.  —  Igaz,  kifejlődik  ;  de  az  nem  lehet  egy  szeretett  kor- 
mánynál  akadály.  Ép,  erős,  egészséges  oroszlánnal  barátságban  lennt 
nem  veszély,  de  egy  beteggel,  ki  megromlott  gyomra  miatt  gyakran 
nem  jó  kedvű,  igen  is :  —  amaz,  azt  tartom,  igen  jó  alliance ! 

Végre  felhozá,   hogy   bár  a  papucskormánynak   nem    barátja, 
mégis  kényszerítve  int  azon  napkeleti   nemzetek   példája,    melyeknél 

az  asszonyok  minden  közérdekű  tárgyak  tudásából  s  közvetett  befo- 
lyásából is  ki  lévén  zárva,  az  egész  nemzet  nagyon  alacsony  fokán 
áll  a  míveltségnek ;  —  itt  ezen  hazában,  hol  az  özvegyeknek  különös 
jussaik  vannak,  s  az  országgyűlésére  követeket  is  küldenek,  vagy 
kényszerítsük  őket,  hogy  deákul  declináljanak,  vagy  hozzunk  általok 
is  érthető  magyar  törvényeket.  Árpád  apánk  kihozott  minket  Ázsiából. 
de,  úgy  látszik,  egy  lábunk  még  ott  maradt:  illő,  hogy  még  ezzel  is 
lépjünk  egészen  a  civilizáló  Európába.  Bizonyossá  teszi  a  főrende- 
ket, hogy  egy  negyedét  sem  mondta  el  annak,  a  mit  mondani  akart, 
s  hogy  ezen  tárgyról  négy  hétig  folyvást  el  tudna  beszélni,  s  azzal 
végzi,  hogy  kérni,  mindég  ismételve  kérni  kell  a  királyt,  mig  csak  a 
Rendek  kívánsága  nem  teljesíttetik.  (Beszédjét  hangos  tetszés  követi.) 

E  nagyfontosságú  kérdésben  az  nap  másodszor  is  szót  emelt, 
ilykép :  Én  törvény  szerint  akarok  élni,  s  ezen  háznak  méltóságát 
nem  kívánom  sérteni.  —  Ugy  hiszem,  nem  is  sértettem  ;  de  ha  gyarló- 
ságból hibázok  is,  ő  herczegségétől,  mint  törvényes  elölülőtől  minden 
dorgálást  térdet-fejet  hajtva  elfogadok,  mint  ennek  jelét  adtam 
1826:  február  11-én,  midőn  ő  felsége  engem  méltóztatott  megdorgálni 
s  én  a  nélkül,  hogy  egy  szót  szólottam  volna,  hallgatva  leültem,  de 
mástól,  legyen  az  akárki  is,  sem  rendre  igazítást,  sem  dorgálást  el 
nem  fogadok.  Ezt  kívánom  a  zágrábi  püspöknek  értésére  adni,  s 
mint  tisztelem  személyét,  s  mint  férfiú  férfiútól  tanácsát  magányos 
körben  tisztelettel  fogadom,  de  itt,  ezen  teremben,  voksom  szabadságát 
gátoltatni  nem  engedem,  s  dorgálását  teljességgel  el  nem  fogadom. 

Alagovics  (közbeszól).  Amicus  personae,  inimicus  causae! 

Gr.  Széchenyi  1.  (folytatva).  Amicus  personae,  inimicus  causae 
(kezét  az  éghez  emeli) ;  de  én  bizok  a  magyarok  Istenében,  hogy 
mind  e  mellett  is  a  magyar  nyelvnek  s  nemzetiségnek  egy  szebb 
reggel  hajnala  virrad  fel. 


—    373    - 


HARMADIK  FELSZÓLALÁS 
(1835.  NOVEMBER  30-ÁN.) 

Mielőtt  egyenest  e  kérdés  érdemébe  bocsájtkoznék,  engedjék 
meg  a  mélt.  főrendek,  hogy  átalában  az  egész  tárgyról,  a  mint  lelkem 
előtt  fekszik,  elmélkedhessen).  A  régi  időkre  visszatekintve,  úgy  tapasz- 
taljuk, hogy  Magyarország  úgy,  valamint  a  többi  nemzetek,  a  közép- 
kornak kifejlése  után  irányzá  míveltsége  elő  haladását  s.  azon  kút- 
főből merítette,  mely  mindnyájokra  közös,  leggazdagabb  és  azon 
időben  úgyszólván  egyedüli  volt,  t.  i.  a  deák  míveltség  forrásiból. 
Más  nemzetek  azonban  ezt  minta  gyanánt  használták,  melyhez  nem- 
zeti miveltségöket  nemzetiségök  veszélye  nélkül  idomítanák,  és  igy, 
bár  most  is  a  görög  és  deák  classicusok  után  indulnak,  egyenlő 
lépéssel  nemzetiségök  is  kifejlődött.  De  a  magyar  e  mintát  nem  min- 
tának használta,  hanem  vérébe  szivta  ;  innen  van,  hogy  az  asszonyi 
nem,  melyet  különben  a  keresztény  vallás  a  férfival  egy  polczra 
állított  a  társaságban,  minálunk  a  nemzeti  kiművelődéstől  idegen 
maradt  s  a  magyar  nemzet  egészbe  véve  moraliter,  úgyszólván, 
nőtelen.  Asszonyaink  nagy  része  nem  csak  hogy  nem  tud,  de  nem 
is  vágy  tudni  magyarul.  Az  azonban  nem  az  ő  hibája,  mert  ő,  a  mint 
mindenben,  úgy  nyelv  dolgában  is  a  férfitól  függ.  —  Mi  pedig  a 
deák  forrást,  melynek  modell  gyanánt  kellé  használtatnia,  vérünkbe 
szívtuk,  s  ezért  bűnhődünk:  rajtunk  van  a  nemesis  vas  keze,  hogy 
nyelvünket,  melylyel  a  honszeretet  össze  van  kötve,  természeti  helyé- 
ből idegen  által  kivettetni   engedtük.    Mert   nemcsak   hogy  1790  ótai 

minden  törekedésünk  által  a  régi  lánczokból  kívergődni  nem  tudtunk^ 
de  annyira  ment  a  dolog,  hogy  a  legjobb  magyarok  is  bona  fide 
kételkednek,  miként  lehetne  a  magyar  nyelvet  mások  csorbítása  nél- 
kül behozni  ?  Hazánkban  a  magyarokon  kivül  négy  fő  törzsök  lakik : 
tót,  német,  oláh  és  görög,  s  azok,  a  mik  a  végett  történtek,  hogy 
nyelvünket  erőszakkal  toljuk  nyakukba,  ezeket  ellenünk  felingerelték. 
Én  nem  is  tudok  otrombább  methodust,  mint  midőn  saját  természe- 
tünket erővel  másokra  tolni  akarjuk  s  a  magyar  mégis  azt  a  hibát 
követte  el  s  követi  most  is,  hogy  a  kiket  magához  édesgetni  kellene, 
azokat  ízetlen,  keserű  eszközökkel  nógatja,  siker  nélkül,  igaztalanul. 
De  másrészről  az  is  igaztalan,  hogy  a  szegény  magyar,  a  ki,  édes 
hazánkat  kivéve,  széles  e  világon  sehol  se  találtatik,  még  itt  se  lép- 
hetett azon  pályára,  melyet  természettől,  Istentől  nyert,  t.  i.  hogy  vele 
született  sajátsága  szerint  fejtse  ki  magát.  Ha  törvény  által  azt  mon- 
danánk, hogy  ama  külön  nyelvű  törzsökök  adják  fel  nyelvüket,  s 
mind  azt,  mi  a  szivbe  van  oltva  mindenkinél,  a  ki  nem  korcs,  hogy 
váljanak  meg  mind  attól,  a  mitől  becsületes  ember  csak  életével 
együtt  válhat  meg ;  ez  valóban  nem  csak  fonák,  de  tyrannus  törvény 
is  lenne.  Mit  kívánok  azonban  én,  és  mit  kivannak  a  Rendek  ?  Nem  egye 
bet  annál,  hogy  Magyarországban  magyar  legyen  a  hivatalos  nyelv, 
s  a  családok  és  magánélet  szent,  érinthetlen  körébe  nem  avatkoznak. 
A  ki  ennél  többet  kivan,  az  a  természeti  jogokat  támadja  meg,  a  ki 
kevesebbet,  az  megfelejtkezett,  hogy  a  magyarnak  csak  itt  van  egye- 
düli hazája.  A  német  és  tót  mennyi  rokonra  talál  e  széles  világon, 
még  a  görögnek  is  újra  világít,  az  oláhnak  is  van  saját  mivelődési 
focusa,  csak  a  magyar  az  a  szerencsétlen,  a  ki  érzi,  mily  varázserő 
fekszik  abban,  mondhatni :  ezt  a  nagyot,  ezt  a  szépet  nemzetem  tette : 
ez  a  dicső  nemzeti  műveltségemből  forrásozott ;  s  mégis  43  éves  küz- 
dés után  sem  tudta  magáévá  tenni,  a  mi  Istentől  nyert,  természeti 
sajátja.  Sőt  valljuk  meg  őszintén,  ezen  resolutióban  valóságos  hátra- 
lökés foglaltatik  s  nem  közelítés  a  nemzetiség  magas  czéljához.  Pedig 
bátran  kimondom,  erről  a  becsületes  ember  csak  a  halálba  mondhat 
le ;  itt  a  lélek  kényszerítés  alá  nem  jöhet,  hogy  önmagát  megtagadja. 
Nálam  legalább  embernek,  bárminő  koronát  viseljen  is  fején,  lel- 
kemre hatása  soha  sem  volt,  soha  sem  lesz.  Bezárhat,   fejemet  vétet- 

heti,  de  lelkemet  le  nem  alázhatja,  azt,  hogy  magyar  lenni  megszűn- 
jek, nem  teheti,  s  nyelvemet  Istentől  vettem,  és  csak  Istennek  adom 
a  halálba.  Ezek  előrebocsájtása  után,  ha  hidegen  számolgatunk,  úgy 
látszik,  van  valamely  erő  az  ellenvetésekben,  melyeket  előttem  mon- 
dottak. De  emlékezzünk,  hogy  az  izenetek,  a  törvények  anyagai 
magyarul  készülnek,  s  magyar  textus  után  készül  a  törvény  is,  ebből 
látszik,  miképen  már  az  is  nagy  anomália,  hogy  a  magyar  izenetből 
deák  felírást  kell  készíteni,  már  minden  kitétel  mennyire  veszt  a  for- 
dítás által  sajátságából,  azt  kiki  tudja,  a  ki  a  philologiában  csak 
kevésbbé  jártas.  A  Rendek  tehát  logice  a  felírást  is  magyarul  készíthet- 
nék, de  előttök  állott  az  1805.  törvény,  s  az  bár  mennyire  ellenkezzék 
is  a  természettel,  csakugyan  törvény  marad ;  nehogy  tehát  az  institu- 
tiók  formáiban  ütközni,  nehogy  hibázni  látszassanak  még  ily  ügyben 
is,  hol  a  temérdek  természetelleniség  között  a  nemzeti  sajátság  sem 
respectáltatik,  ámbár  Isten  s  ember  előtt  tisztán  áll,  hogy  saját  nyel- 
vünk használatát  ember  nem  tilthatja:  mégis  tiszteletben  tartják  a 
törvényt,  s  annak  bár  természet  elleni  korlátaihoz  szorosan  ragasz- 
kodnak. De  „szorosan"  mondom,  s  hogy  többet,  mint  a  mennyivel  szo- 
rosan tartoznak,  haladásuk  elébe  rémül,  akadályul,  felállítani  nem 
akarnak,  azt  valóban  rossz  néven  senki  sem  veheti ;  s  én  azt  mon- 
dom, igázok  van  a  Rendeknek,  s  velők  tökéletesen  egyet  értek, 
kezet  fogok. 


A* 

A  NEM-NEMESEKNEK  KÖZHIVATALOKRA 
ALKALMAZÁSA  IRÁNT. 

(1844.  OKTÓBER  5-ÉN.) 

Én  azt  vélem,  hogy  nem  szükséges  arról  dictiókat  mondán  v 
hogy  itt  van  valahára  az  idő,  hogy  a  hivatalképesség  a  hazának 
minden  talentumaira  terjesztessék  ki.  Ha  itt  jogokkali  felruházásról 
volna  szó,  ho'.  sokak,  kik  tudatlanok,  kik  nem  birnak  azon  higgadt- 
sággal, mely  a  törvényhozásra  szükséges:  akkor  megvallom,  hogy 
minden  lépést  óvakodással  tennék,  és  igy  egy  kis  lépésben  is  tán 
ugrást  látnék.  De  itt  választásról  van  szó ;  ki  választ  ?  Vagy  a  fel- 
sőbb hatalom,  ez  már  úgyis  gyakorolja,  mint  tudjuk,  választását,  ez 
tehát  nem  csak  hogy  nem  ugrás,  hanem  jövőre  megszűnik  a  vele 
való  visszaélés;  vagy  választanak  a  megyék,  és  e  részben  Bács- 
megye  igen  tisztelt  főispánja  az  életből  merítve  már  előre  jövendölte 
hogy  bizony  nemtelenek  nem  fognak  megválasztatni ;  és  igy  ismét 
ugrást  nem  látok.  —  De  bocsánatot  kérek  ezen  triviális  kifejezésért, 
hanem  egyenesen  Sancho  Pansa  helyzete  jut  eszembe,  ki  nagyon 
örült  az  ebédnek,  de  alig  kapott  valamit  belőle :  itt  is  tehát  megval- 
lom, hogy  azon  ugrást,  melyet  mélt.  gr.  Andrássy  Károly  tapasztal, 
nem  látom  legkevesbbé  is  ugrásnak.  Mi  most  az  országgyűlésnek, 
úgy  szólván,  legutolsó  stádiumában  vagyunk  ;  én  részemről  nem  aka- 
rom állítani,  hogy  itt  a  visszaküldés  —  nem  akarok  legtávolabbról 
is  senkit  gyanúsítani,  —  azért  javasoltatik,  mintha  ezen  sokszor 
alkalmazott  remedium:  mqni  habd  iemfus,   habd   vitám"    lappangna 

az  alatt;  de  ha  a  progressio  és  igazi  reform  nem  csak  ajkainkon,  de 
belsőnkben  is  van,  lehetetlen,  azt  hiszem,  hogy  erre  elvileg  ne  álljunk 
reá.  Lehet,  hogy  fognak  oly  bonyodalmak  előjönni,  mint  azt  Liptó 
megye  főispánja  előhozta,  de  vannak  oly  példák,  melyekből  feltűnő 
a  dolognak  üdvös  és  jótékony  volta.  Midőn  oly  régi  fabrikában  javít- 
gatunk, milyen  a  magyar,  hol  egyet  és  mást  nem  lehet  úgy  felállí- 
tani, mint  tabula  rasán,  hogy  mind  legüdvösebb  eredménynyel  legyen 
az  újítás,  ezt  nem  tudhatni :  de  veszélyt  a  dologban  nem  látok,  miután, 
mint  előre  mondám,  a  kormány  választ,  s  természet  szerint  a  válasz- 
tás csak  feltélelkép  van  téve,  s  a  megyéknél  alkalmasint  el  nem  fog 
sülni :  mert  azt  hiszem,  hogy  a  sokaság  között  fognak  —  kivált,  ha 
azon  nevelési  és  kifejlődési  intézetek,  melyek  szándékoltatnak,  életbe 
mennek  —  a  nemzetben  talentumok  szerint  egyének  feltűnni,  mint 
látjuk  a  históriából,  kik  annak  daczára,  hogy  nem-nemesek,  egy  szó- 
val fognak  megválasztatni,  ezt  reménylem.  És  én  legalább  ebben 
veszélyt  nem  látok ;  sőt  ha  főhivatalt  a  kormány  talentumoknak  és 
becsületes  embereknek  ád,  az  által  sok  baj  fog  megszűnni,  mely 
között  az  emberiség  egyátalában  sinlődik.  Némi  aggódással  vagyok 
bátor  előadni,  mi  az  initiativát  illeti,  hogy  nem  vagyok  azon  érte- 
lemben, mint  többször  is  kijelentem,  hogy  a  t.  Karok-  és  Rendeknél  volna 
kirekesztőleg  az  initiativa ;  de  ezt  most  vitatni  nem  kivánom ;  hanem 
minden  esetre  annyira  nem  terjed  a  t  Karok  és  Rendek  initiativája,  hogy 
némi  szavakra  nézve,  melyeket  elég  világosaknak  nem  látok,  ne  küld- 
hetnek vissza  a  tárgyat,  mint  az  angol  parliamentnél  is  szokásban 
van ;  ennyire  nem  szeretném  terjeszteni  a  Rendek  initiativáját  —  miért  ? 
mert  azon  chaosban,  melyben  némileg  létezünk  és  melyből  kiemel- 
kedni kell,  minden  esetre  eddig  is  oly  hosszadalmasságot  húzna  maga 
után,  hogy  a  tárgyalásnak  mostani  végetlen,  és  annyi  időbe  kerülő  volta 
meghosszabbíttatnék :  azért,  megvallom,  én  a  t.  Karok  és  Rendeknek 
felfogásom  szerint  azt  mondanám,  hogy  mi  megegyezünk  ezen  elvben 
és  a  dolognak  csak  kifejtését  akarjuk  látni.  Miért?  —  mert  felfogásom 
szerint  az  elv  annak  alkalmazásával  oly  szoros  összeköttetésben  van, 
hogy  bizonyos  alkalmazással  én  például  az  elvet  elfogadom,  bizo- 
nyos alkalmazással  el  nem  fogadom.  Úgy  e  tekintetben,  mint  mélyen 
tisztelt  tárnok  ő  nagyméltósága  előadá,  legkisebb  nehézséget  sem  látok, 

?n  részemről  az  elvben  egyetértek,  de.  az.  alkalmazásra  nézye  egyéne. 
sen  felszólítnám  a  t.  Karokat  és  Rendeket,  hogy  úgy,. mint  többen  kinyi- 
latkoztatták, az  általánosságnál  maradjunk.  Megvallom,  hogy  nem 
tudom,  miért  van  itt  kivéve  a  Helytartótanács  és  Cancellaria ;  meg- 
vallom: hogy  ebben  is  van  egy  kis  arriére-pensée,  és  hogy  a  birói 
hivatalokra  utóbb  egy  kis  monopólium  sül  ki.  Nem  tudom,  ott  mikép 
forog  a  tanácskozás  ?  —  én  tehát  igy  tenném  ki  a  törvényjavaslatban 
az  elvet:  „az  országnak  nem-nemes  benszületett  vagy  honosult,  és 
törvényesen  bevett  vallású  lakosai  ezentúl  minden  néven  nevezendő 
közhivatalokra  alkalmatosak";  mert  valljuk  meg,  ezen  kivétel  azt 
teszi,  hogy  más  oldalról  is  lehet  kivétel ;  de  ha  átalánosságban  tesz- 
szük  ki,  akkor  természet  szerint  minden  nem-nemes  minden  hiva- 
talokra alkalmas  lesz.  Még  mélt.  gróf  Teleky  László  előadására  akarok 
valamit  megjegyezni.  Megvallom,  hogy  a  mi  Magyarországnak  reform 
kérdését  illeti,  e  tekintetben  én  vele  kezet  fogok,  hogy  az  t.  i.  csak 
lépcsönkint  mehet ;  és  ha  ezt  teszszük  most,  mindig  meg  van  azon 
arriére-pensée  bennünk,  hogy  alkotmányunkat  tágasabb  alapra  kell 
állítanunk.  Vegyük  fel  a  városok  kérdését.  Ezt  egyszer  systemák 
szerint  akartuk  kidolgozni,  s  látjuk,  hogy  nem  igen  boldogultunk. 
Mint  elébb  mondám,  én  ezen  lépésben  semmi  veszélyt  nem  látok. 
Magyarországnak  felfogásom  szerint  egy  nagy  baja  van,  t.  i.  a 
nemesség  napról-napra  szaporodik,  nem  fizet  és  nem  engedelmeske- 
dik. (Zajos  tetszés).  Már  most  nem  sokára  szó  lesz  indigenátusokról ; 
pedig  úgy  vagyunk  már,  mint  —  szeretek  élni  azon  hasonlatosság- 
gal —  hogy  a  bárkában  ülünk  és  a  víz  szinte  ajkainkat  éri,  s  ha  az 
ember  felszólalna  és  azt  mondaná :  barátim !  így  nem  mehet,  jó 
volna,  ha  felét  ezen  bárkából  kidobnók;  —  menjen  a  dolog  sorsra, 
olvassuk  a  hajótörési  aneedotákat,  hogy  egyik-másik  úszással  kény- 
telen keresni  menedékét ;  ha  egy  részét,  mely  nem  egészen  intelligens 
s  legszegényebb,  tömlöczökben  sok  időt  töltő,  lovakat  hatalmas  ügyes- 
séggel szerző  hazánkfiait  a  bárkába  felveszszük,  és  a  hasonló  intelli- 
gens embereket  a  bárkába  szinte  felveszszük :  az  egész  machina  úgy 
látszik,  mintha  igazságosabb  alapra  jőne,  és  ha  új  nemes  ember  szü- 
letik, új  nemes  csináltatik,  mint  egy  hires  könyvárus  Bécsben  mondta  : 
„az  uraknak  baja  az :  hogy  igen  sok  a  nemesség  az  uraknál".  „Wenn 

ein  Neuer  geraacht  wird,  so  habén  Allé  eine  nárrisché  Freudé !"  —  a 
bárkában  (ajkait  mutatva)  eddig  megy  már  a  víz,  és  midőn  merül, 
akkor  a  koczkavetés  esete  előáll.  Szeretném,  ha  törvény  alkottatnék, 
hogy  azon  nemeseken  kivül,  kikkel  a  jó  Isten  szerencsés  házasság- 
ból úgyis  megajándékozza  a  hazát,  ezeken  kivül  artiflcialiter  ne  sza- 
porítanék ezen  speciest.  De  kérdem :  mit  akarunk  ezen  most  előttünk 
levő  törvényjavaslattal  kivinni  ?  Azt :  hogy  az  erényes  és  talentummal 
biró  embernek,  kiben  az  isteni  szikra  nagyobb  mértékben  megvan, 
a  nemesség  ambiguitásai  között  valami  kis  acquisitióra,  valami  kis 
hivatalra  remény  nyujtassék,  melyet  alkalmasint  nem  nyerend  meg : 
mert  kitől  függ  a  dolog  ?  Szabad  választástól  vagy  nagy  uraktól ;  és 
igy  nagy  kérdés :  lesz-e  valami  belőle  ?  így  ezen  egész  törvényben 
nem  az  van,  hogy  „lesz,"  —  hanem,  hogy  „lehet",  s  mi  még  ezen 
elvet  is  kétségbe  akarjuk  vonni  ? !  Azt  tartom,  az  országgyűlésnek 
nem  sokára  vége  van ;  hagyjuk  legalább  a  tömegnek  ezen  megnyug- 
vást, melytől  semmi  argumentumokkal  magamat  elijesztetni  nem  enge- 
dem, s  igy  engedjük,  hogy  legalább  egy  reménysugara  maradjon  meg 
a  nemtelennek,  miszerint  az  erényes,  szorgalmas  ember,  ha  mit  az 
Isten  adott,  kifejti  és  patrónusa  van,  ki  sorsát  megszánja,  talán  mégis 
egy  kis  hivatalra  juthat ;  sőt  még  azon  reménynyel  is  lehessen,  hogy 
még  magasabb  hivatalokra  is  fel  fog  léphetni,  mint  erre  példák  is 
vannak,  és  hogy  a  megyékben  is  azt  mondják:  „nem  nemes,  ala- 
csonyan születtél,  de  magasan  áll  lelkületed,  azért  megválasztunk". 
Ennek  kimondásától  egy  óráig  sem  tartózkodom  ;  és  igy  a  tek.  Karokat 
és  Rendeket  egyenesen  felszólítanám,  —  mellőzve  a  kezdeményi  kérdést, 
mely  iránti  elucubratiót  más  időre  hagyom,  —  azon  értelemben,  mint 
azt  fentebb  előterjesztem. 

A  NEM-NEMESEK  BIRHATÁSI  JOGA  IRÁNT. 

(1844.  OKTÓBER  7-ÉN.) 

Én  szemeimnek  alig  hittem,  midőn  ezen  igen-igen  rövid  izenc- 
tet  először  olvastam,  s  mondhatom,  engem  oly  lelkesedésre  birt, 
h°gy  egy  igen  hires  német  irónak  mottója  jutott  eszembe :  *,Es  trug 
ein  Vogel  einen  Saamenkorn  in  ein  wüstes  Land,  und  es  entstand 
daraus  eine  neue  Creation."  Mondhatom,  hogy  ezen  pár  sorban  (a 
törvényjavaslatra  mutatva)  Magyarország  jövendőjét  —  úgy  szól- 
ván —  biztosítva  látom,  s  azt  hiszem,  hogy  azt  e  pillanatban  meg 
nem  ragadni  több  volna,  mint  bűn,  a  legrövidebb  látású  bűn  volna. 
(Helyeslés.)  Mert  vannak  pillanatok  egyeseknek  úgy,  mint  a  nemze- 
teknek életében,  a  hol  a  szerencse  kínálkozik :  utasítsd  vissza  s  többé 
nem  jelen  meg.  Ezen  egy  pár  sorban  nemzetünk  regeneratióját  látom, 
és  Bácsország  igen  tisztelt  főispánja,  ki  engem  saját  fegyveremmel 
hisz  meggyőzhetni,  méltóztassék  elhinni,  nem  lesz  ez  oly  könnyű  a 
nemzetiség  dolgában,  bár  minden  másban  meglehet,  mert  én  is  csa- 
latkozhatom ;  de  mi  a  magyarságnak  kifejlődését  és  jövendőjét  illeti, 
mi  vérembe  ment  át,  senki  a  világon  magammal  ellentétbe  hozni  nem 
fog.  A  tisztelt  főispán  úr  veszélyt  lát  a  nemzetiségre  nézve,  azt  mond- 
ván :  hogy  minden  idegen  meg  fogja  a  magyar  földbirtokot  venni,  és 
ki  fogja  vetni  a  magyart  jószágaiból.  Méltóztassék  megengedni,  hogy 
ha  most  a  világnak  minden  pénzes  embere  egész  Magyarországot 
mától  kezdve  holnaputánig  —  nem  igen  hosszú  terminust  adok  — 
meg  nem  veszi,  meg  nem  vásárolja,  azért  nem  veszi,  azért  nem  vásá- 
rolja meg,  mert  nem  kell  neki  és  mert  az  idegennek  csak  egy  kis 
őrületre  van  szüksége  az  indigenatus   végett.   Hisz   minden   pénzes 

ember  nálunk  nemességei  kap,  mint  látjuk,  és  majd  megveszi  akár 
egész  Bácsországo^  sőt  a  főispán  úrnak  is  megveszik  minden  jószá* 
gát,  mert  vannak  oly  árak,  melyekért  az  ember  utóvégre  elad  min- 
dent. Tehát  segítve  a  bajon  az  eddigi  rendszer  mellett  is  egyáltalában 
nincsen,  és  a  különbség  csak  az :  hogy  a  mostani  körülmények  között 
nemességet,  és  egyáltalában  nagyobb  jószágoknak  birhatását  csakis 
külföldi  nyerheti  meg ;  mert  mi  lelkes  nép  vagyunk,  és  igen  jeles 
tulajdonokkal  ellátva,  de  pénzünk  nincsen ;  tehát  magyar  magyartól 
a  jószágot  bizonyosam  megvenni  nem  fogja,  de  meg  fogja  venni  az 
idegen.  Hisz  neveket  is'  tudnék  elrecitálni,  —  mert  nincsen  olyan 
izraelita,  ki  meg  ne  vehetné  az  országot,  és  annyi  mód  van,  hogy 
kiugrathassa  a  magyart  optima  forma !  Mi  tagadás  benne  ?  Magyar- 
ország nagy  mozgalmaknak  indul;  nem  tagadjuk,  mi  úgy  vagyunk, 
mint  egy  hajó,  melyhez  vihar  közelít,  úgy  vágyunk  nem  sokára,  mint 
mikor  az  angol  commandó  szerint  azt  mondják:  „mindenkinek  a 
helyén  kell  állani !"  És  mi  fog  lenni  ?  —  Mi  a  status  quo-t  illeti : 
nyiltan  kimondom,  nem  csak  hogy  gyűlölöm,  hanem  ez  a  status  quo, 
ha  rá  gondolok,  mindig  egyenesen,  mint  a  tartarus  emeticus,  gyorm 
romát  felforgatja.  —  Mi  fogja  tehát  az  átalakulást,  és  azon  crisist, 
melyet  lehetetlen  elkerülni,  árthatlanná  tenni?  Mert  a  beteg,  ki  egész- 
ségre fordul,  épen  azon  természetes  küzdelemnél  fogva  lehetetlen, 
hogy  ingadozás  nélkül  tudjon  menni,  csak  hogy  vigyázattal  kell  élni, 
hogy  a  beteg  ismét  el  ne  gyengüljön,  hogy  ingadozása  ne  legyen 
olyan,  mely  életébe  kerülhet.  Ha  régibb  nemzetek  tapasztalását  a 
magunk  javára  felhasználni  akarjuk,  tisztán  fog  ez  mindenki  előtt 
állani.  Az  előttem  szólott  igen  tisztelt  főispánja  Bácsmegyének,  ha 
saját  proprietását  biztosításban  látja,  bizonyosan  nem  fogja  e  refor- 
mot ellenezni ,  és  senki  sem  lesz  közöttünk,  ki  azt  ellenzené :  mert  a 
becsületesen  szerzett  tulajdonnak  szentségét  „conditio  sine  qua  non"- 
nak  teszem  és  teszszük  mindenben.  Pedig  igaz  az  a  franczia  mondás  : 
„les  petites  frofriétés  sönt  les  semvegardes  dés  grandes  propriétés" .  Ha  az 
ember  nálunk  falura  megy,  többnyire  egy  kastélyt  lát,  mely  úgy  áll 
a  faluban,  hogy  praeterpropter  emlékeztet  a  bécsi  polytechnicumra, 
—  a  körül  több  nádviskók  és  szegényes,  rosszul  tartott  házikók  álla-, 
nak.  Midőn  ilyet  látok,   akkor  rhegvállómy  hogy  nélkülözöm   azt  a 

garantiát,  hogy:  „les  petites  propriétés  sönt  les  sauvegardes  des  graií- 
des  propriétés".  Azt  szeretem  én,  ha  a  kastélyok  körül  csinos  házak 
vannak,  és  az  emberek  szeretik  a  status  quot.  Azt  mondják:  még 
nem  változván  meg  nálunk  ez  állapot,  mikép  lehet  eszközölni  annak 
jobbra  fordulását  ezen  egyszerű  törvény  által  ?  Tapasztalásból  szólok  ! 
Egy  jószágom  van,  hol  rossz  a  föld,  és  két  forint  pengőnél  egy-egy 
holdért  évenkint  nem  adnak  többet :  eleim  ott  egy  templom  fenntartá- 
sára az  allodiumból  40  holdat  assignáltak,  hogy  a  község  ne  restelje, 
annak  jövedelméből  tisztán  tartani  a  templomot  stb.  De  azon  40  hold 
keveset  jövedelmezett  s  eladatott  és  ki  vette  meg  ?  A  paraszt  emberek 
vették  meg.  A  megye  (kicsiny  volt  a  mennyiség)  nem  igen  tudta  meg 
a  dolgot  és  különös  adót  nem  vetett  reá ;  és  ez  a  40  hold  aztán  kéz- 
ről-kézre  ment,  és  noha  benne  igazi  proprietás  nem  létezett:  mert 
calcaturák  közt  feküdt,  és  az  ember  azt  sem  tudta  igazán,  kié  egy-egy 
darab  föld,  mely  bekerítve  sincs?  Az  ilyen  birtok  csak  „sápit  pro- 
prietatem"  és  ezen  sajátságos  íze  miatt,  mely  praevalens  benne,  mégis 
250—300  pengő  forinton  adattak  ily  földek  el,  úgy,  hogy  mondhatom, 
hogy  csudáltam,  mily  varázs  ereje  van  ez°n  kis  szónak :  „Enyém !" 
-*■  Mondám  az  embereknek :  hogy  van  ez  ?  Barátim !  hisz  ti  a  földei- 
teket a  tőszomszédoknak  olcsóbban  adjátok  bérbe,  közemberek  vagy- 
tok, tudjátok,  hogy  a  kamatláb  5—6  forint,  és  mégis  300  frtért  fize- 
titek holdját,  melyért  18  frtot  fizettek  kamatképen,  holott  nekem  nem 
adtok  többet  két  forintnál.  Mi  volt  erre  a  felelet  ?  Uram !  Ismerjük  jól 
a  kamatlábot ;  de  mi  kereskedők  nem  vagyunk,  s  jól  mondja  az  úr, 
hogy  18  forintot  fizetünk,  sőt  30-at  is  fizetünk:  de  az  úrnak  még  sem 
tudunk  többet  adni,  mint  két  forintot.  Hogy-hogy  ?  bámultam ;  s  a 
további  felelet  pedig  ez  volt :  lássa  az  úr !  ezen  föld  hypothekás,  —  azt 
is  tudja  a  magyar  paraszt  ember,  és  az  is  az  előmenetelnek  sympto- 
mája,  ha  kereskedni  kezd,  —  azon  földre  már  pénzt  adnak,  és  50  frtot 
kapok  rája,  azért  szívesen  fizetek  18 — 30procentet;  4e  nagyságodnak 
a  földére  nekem  nem  adnak  semmit,  és  azután  lássa  nagyságod  !  —  ezt 
monda  egy  becsületes,  öreg  paraszt  ember  —  én  mondhatom,  hogy 
10  évig  nem  mentem  korcsmába,  éjjel-nappal  dolgoztam,  és  ha  meg- 
halok, hát  két  fiamnak  legalább  marad  utánam  valami."  —  Ez  csak 
egy  jelenet;  pedig  az  országban  számtalan  oly  határok  vannak,  kiyál 

a  Duna  és  Tisza  portjain,  mely  folyóvizek  szabályozása  által  szám. 
talán  földet  lehetne  nyerni,  és  ide  igazán  alkalmazható  Jean  Paulnak 
azon  fentebb  idézett  mondása:  „Ein  Vogel  trágt  einen  Saamenkorn 
in  ein  wüstes  Land,  und  es  entsteht  daraus  eine  neue  Creation." 
Annyi  van  ezen  törvényben !  Mondhatom,  én  e  tekintetben  szinte 
azon  vélekedésben  vagyok,  hogy  ezen  törvényjavaslat  egy  isteni  mű, 
mit  talán  a  legmélyebb  emberi  combinatio  szült :  isteni  gondviselés, 
isteni  útmutatás  valóban !  Ha  azt  meg  nem  ragadnók  ezen  pillanat- 
ban, desperálnék  hazám  jövője  felett:  annyi  súlyt  helyezek  benne. 
(„Helyes !")  Igazsága  van  gr.  Pálffy  József  úrnak,  hogy  ha  philan- 
thropicus  szempontból  is  veszszük  a  dolgot,  lehetetlen,  hogy  a  legjobb 
ember  meg  ne  induljon  rajta.  Mert  vegyük  fel,  mi,  kik  nem  dolgo- 
zunk annyit,  hogy  épen  veritékezve,  úgy  szólván,  a  vér  is  részt  venne 
dolgunkban,  hogy  más  emberi  lény  becsületesen  munkálkodik,  erköl- 
csileg is  ki  van  képezve,  családjában  leli  boldogságát,  folyvást  falu- 
helyen lakik,  ott  éjjel-nappal  dolgozik,  és  mégis  azt  kell  gondolnia: 
„sajátom  sem  lehet,  melyet  csak  azok  bírhatnak,  kik  véletlenül  privi- 
légiummal születtek!"  (Tetszés.)  Mondhatom,  lehetetlen,  hogy  azt 
philanthropicus  szempontból  ne  pártoljam ;  de  megvallom,  hogy  azt 
nem  tartom  legerősebb  indoknak;  hanem  én  az  egoismusnak,  az 
érdeknek,  a  saját  érdeknek  argumentumával  esedezem  a  mélt.  főrendek 
előtt:  ne  hagyják  ezen  szerencsés  pillanatot  elsuhanni:  mert  az 
országgyűlés  nem  vihet  ennél  nagyobbat  haza,  akármit  vigyen  haza. 
Ne  legyünk  magunk  iránt  igazságtalanok.  Hány  családot  mentünk 
meg,  mely  maholnap  koldusbotra  jut  i  Mert  egy  varázsvesszővel  sem 
tehetni  többet  mától  holnapra,  mint  ezen  törvény  által,  melylyel  a 
földnek  becse  10  perczentre  fölebb  megy.  Ne  büntessük  magunkat. 
Azon  példabeszédet :  „Der  grösste  Feind  ist  der  Mensch  sich  selbst !" 
legalább  a  törvényhozásról,  legalább  a  főrendi  tábláról  ne  lehessen 
mondani.  Azt  haliam,  hogy  ezen  tárgy  össze  van  bonyolítva,  tudja 
Isten,  miféle  viszonyokkal?  Igaz,  hogy  ez  tán  némi  bonyodalmakat 
fog  okozni ;  de  nem  látok  itt  is  nehézséget :  mert  ha,  teszem,  azon 
hires  hollandus,  kit  már  többször  említek,  ő  nagyméltósága  Van  Pentj 
banquier  úr,  meg  akar  venni  egy  uradalmat,  bizonyosan  lesz  arra 
módja  az  ősiségnek  minden  bonyodalmai  mellett  is,   és   nem  látom, 

mi  különbséget  tesz  ez  a  dologban.  Most,  ha  a  családnak  pénze  röfi, 
visszaveszi  a  jószágot  Van  Peng  úrtól,  őt  kiugratja,  kipiszkálja, 
kifüstöli;  de  ha  ezen  törvény  életbe  lép,  akkor  Van  Peng  úr  meg- 
veszi a  jószágot,  nem  úgy,  mint  nemes,  hanem  mint  honpolgár.  Már 
most  az  első  esetben  Van  Peng  úr  semmi  adót  nem  fizet;  pedig  a 
czél  az,  hogy  mindenki  fizessen ;  —  a  másik  esetben  pedig  már  Van 
Peng  úr  fizet;  és  igy,  habár  azután  kiugratják,  mégis  azon  időben, 
melyben  még  ki  nem  ugratták,  hasznot  hajtott  az  országnak;  és  igy 
nem  tudom,  miben  lehetne  felakadni?  Mert  hisz  ez  által  még  az  ősi- 
ség és  minden  a  régi  állapotjában  marad.  Lesznek  talán  némi  nehéz- 
ségek a  majorátusokat  illetőleg,  ezt  tagadni  nem  lehet ;  de  itt  is  segít- 
hetni a  dolgon.  Megvallom,  hogy  én  nagy  barátja  vagyok  a  majo- 
rátusoknak a  nemzetiség  érdekében ;  de  nem  oly  majorátusnak,  mely 
az  országnak  harminczadrészét  teszi,  a  mi  ismét  egy  oly  tulság,  mely 
talán  több  kárt  hajt,  mint  hasznot.  —  Ezeknek  barátja  nem  vagyok, 
és  e  részben  könnyen  el  lehetne  rendelni,  hogy  egy  megyének  csak 
egy  harmada,  vagy  fele,  vagy  tizedrésze  lehessen  majorátus,  a  többit 
pedig  eladni  lehessen  ;  és  ez  is  nagy  javítás  volna  a  mostani  álláshoz 
képest.  Ily  lépést  előbocsátva,  ez  sokféle  más  új,  és  mintegy  az  égből 
lehulló  javításokat  fog  szülni,  miket  most  hamarjában  előre  sem  lát- 
hatni. Ez  bizonyos ;  hanem  valamint  annak  idejében  a  Cambium 
mercantile  felállításától  féltünk,  és  csuda,  hogy  annak  daczára  mégis 
oly  lelkesedés,  oly  többség  volt  mellette,  úgy  itt  ezen  törvény  az 
országgyűlésen  levőket  úgy  szólván  hidegen  hagyta :  holott  ezen  tör- 
vényczikkely  által  lehet  leginkább  előmozdítani  a  nemzetiséget,  a 
nemzetiséget  pedig  úgy,  hogy  az  az  alsó  osztályokba  is  beszivárog- 
hasson. Ha  Bácsmegyének  igen  tisztelt  főispánja  azt  látná,  hogy 
jószágának  egy  részét,  mely  távol  fekszik,  meg  akarja  vásárolni  egy 
becsületes  nemes,  vagy  egy  becsületes  magyar  adózó:  ezen  törvény 
alapján  eladhatja  azt,  és  az  által  egy  magyar  coloniát  könnyen  alkot- 
hat. Vagy  tán  azt  mondják:  a  magyarnak  nincs  pénze?  Hisz  erre 
nem  kell  pénz ;  és  pénz  nélkül  semmit  sem  lehet  eladni,  csak  ingat- 
lan vagyont.  Mert  hát  az  ember  azt  mondja  a  vevőnek :  barátom  ! 
ezen  jószág  tízezer  forintot  ér,  hány  forintod  van  ?  „Ezer  forintom. " 
Add  ide !  Kilenczezer  forinttal  még  tartozol,  és  ha  látom,  hogy  nem 
Széchényi.  II.  25 

fizetsz,  ki  fogsz  ugrani.  Azt  mondják:  a  magyar  nem  veheti  meg, 
mert  nincs  pénze.  Az,  ki  kedvez  vérének,  ki  a  magyarságot  szivén 
hordja,  könnyen  segíthet  rajta,  és  ez  lesz  az  első  eset,  hol  a  magyar 
saját  vérén  segíthet,  úgy,  hogy  magának  is  használ.  —  „Itt  van  öcsém  ! 
ezer  forint,  —  itt  bátyám !  száz  forint,  itt  egy  kis  kölcsön,"  —  stb. 
Ez  teszi  ezen  soroknak  varázs  erejét,  hogy  az  ember  segíthet  ember- 
társain, még  pedig  úgy,  hogy  ezért  önmagát  jutalmazza  meg;  —  és 
igy  a  legnagyobb  argumentum  itt  a  saját  haszon.  Parancsolja  az  ész, 
az  egoismus,  saját  biztosításunk,  parancsolja  erszényünknek  üres, 
sorvasztó  állapotja,  hogy  fogadjuk  el  ezen  törvényt :  azért  ne  hagyjuk 
legördülni  ezen  pillanatot ;  mert  olyan,  mint  ez,  talán  századok  alatt 
sem  fog  visszajönni.  (Zajos,  hosszasan  tartó  helyeslés  és  éljenzések.) 


Ugyanazon  az  ülésen  és  ugyanabban  a  tárgyban  Szécheny 
másodszor  is  felszólal ;  ezeket  mondván : 

Én  nem  kívánnék  ugyan  felszólalni,  ha  azt  vélném,  hogy  a  mélt. 
Fő-Rendek  a  Rendek  izenetét  pártolják,  mert  sok  a  dolog,  és,  a  mennyire 
lehet,  kimélni  kell  az  időt:  de  némelyeket  mégis  bátor  leszek  lehető 
legnagyobb  rövidséggel  előadni.  Arra  nézve,  mit  Barsmegyének  tisz- 
telt főispáni  helyettese  a  kidobásról  mondott,  és  gr.  Majláth  János 
ő  méltósága,  ki  elhárítani  akarná  azt,  hogy  az  emberek  ne  dobat- 
hassanak ki,  és  erre  nézve  az  első  lépést  az  ősiséggel  kívánná  kez- 
deni, e  tekintetben  én  tökéletesen  kezet  fogok  vele.  Tán  én  voltam 
egyik  az  elsők  közül,  ki  az  ősiségét,  —  mint  itt  a  minap  is  volt  sze- 
rencsém érinteni,  —  nagy  bajnak  és  rossznak  tartván,  egyenesen 
eltörültetni  kívántam,  noha  szándékomban  mindig  csak  annak  módo- 
sítása volt,  t.  i.  hogy  a  nemzetiséget  fentartván,  mégis  más  úton  úgy 
tágítsunk,  hogy  minden  becsületes,  kivált  pénzes  ember,  minden 
jószágot  megvehessen,  a  birhatás  ne  legyen  egy  osztályra  szorítva, 
—  és  hogy  ez  által  egyúttal  a  földnek  becse  növekedjék.  Előttem  az, 
hogy  egy  becsületes  nemesember,  ki  jószágát  eladni  kényteleníttetik, 
ha  annak  egy  részét  drágábban  adhatja  el,  abból  nagy  hasznot  fog 
húzni,  előttem  nem  még  felállítandó  probléma,  hanem  már  bebizo- 
nyított axióma  ;  mert  a  birhatási  képességnek  kiterjesztése   által,   ha 

esze  van  azon  becsületes  embernek  —  és  e  nélkül  sehogy  sem  bol- 
dogulhat, kivált  financiális  tárgyban  —  bizonynyal  sokkal  könnyeb- 
ben boldogul.  Az  ősiséggel  hány  éve  már,  hogy  kínáljuk  az  országot. 
Én  is  azon  voltam,  és  a  körül  fáradoztam,  s  ezen  eledelt  szeretném 
bekapatni  valami  módon  a  nemzettel ;  hanem  úgy  látszik,  hogy  ezen 
eledel  nincsen  igen  inye  szerint:  mert  akárhogy  kínálgatjuk,  vissza- 
löki, és  mi  jóformán  azon  állapotban  vagyunk,  mint  teszem,  mikor 
azt  hittük :  hogy  a  pesti  hid  a  közlekedést  fogja  szülni,  a  váltótörvények 
a  hitelnek  kellékeit  fogják  maguk  után  húzni.  Ezen  törvényczikk  csak 
egy  lépés,  és  e  részben  legkisebb  kellemetlen  megrázást,  melytől  a 
mélt.  gróf  úr  tart,  bizonyosan  szülni  nem  fog.  Igaz,  hogy  némi  meg- 
rázásnak  tán  helye  lesz,  —  ezt  nem  tagadom ;  de  némi  különbség 
van ;  —  mert  méltóztatott  összehasonlítani  azon  erős  rázassál,  melyet 
a  váltótörvények,  melyek  nem  voltak  első  lépés,  előidéztek,  mondom : 
ez  egészen  különböző  attól ;  mert  a  rázódás  az  elsőnél,  szeretném 
mondani,  olyan  volt,  mint  midőn  az  erősebb  ember  a  gyengébbtől 
erővel  el  akarja  venni  pénzét,  s  ez  oda  adja  neki  nála  lévő  bankó- 
czéduláit ;  míg  az,  melyről  most  szó  van,  oly  rázódás,  mint  mikor  az 
ember,  ki  csömörben  szenved,  azt  mondja:  rázzon  meg  jól,  talán 
egészségesebb  leszek.  Ezen  megrázástól  én  nem  félek,  és  azt  tartom, 
hogy  a  régi  csömörből  ezután  a  magyar  ki  fog  vetkőzni.  Azt  monda 
a  mélt  gróf  úr,  hogy  ezen  intézkedés  elejét  nem  veszi  a  lehető  kido- 
básnak ;  ezt  tudom  én  is,  mert  itt  Magyarországban,  hol  látjuk  még 
az  úgynevezett  „oppositiót"  s  több  efféle  feudális  systemába  valókat, 
nem  kecsegtethetjük  magunkat  valami  gyors  eredményekkel,  s  nekem 
oly  sanguinicus  reményeim  nincsenek,  hogy  a  vis  fortioris  nálunk 
mától  holnapra  megszünendik ;  —  de  ebben  —  mint  mindenben  — 
alkalmazható  azon  német  mondás :  „Zwischen  mehr  und  weniger." 
—  Pest  körül  régóta  töröm  fejemet,  hogy  azon  sok  port,  mely  ott 
van,  mikép  lehetne  elállítani  ?  És  száz  eszméim  vannak,  és  jót  állok, 
hogy  ezen  nagy  calamitásnak  igenis  lehet  elejét  venni;  de  midőn 
ebben  törekedném,  egy  odavaló  becsületes  polgár  igy  szól  hozzám : 
„Und  Herr  Gráf  glauben,  dass  dann  kein  Staub  sein  wird?" —  Azt 
felelém  neki :  „Nein !  aber  weniger ;  und  mein  Lieber !  es  ist  überall 
nur  die  Rede  zwischen  mehr  und  weniger."  —  fogfájás  nagy  fájdalom 

ugyan,  de  egy  nagyobb,  éíetet  veszélyeztető  betegség  mellett  az  ember 
fel  sem  veszi.  Ha  proprietás  csak  egy  kis  osztályra  van  szorítva,  és 
pedig  olyanra,  melynek  pénze  nincs :  ez  oly  nagy  baj,  hogy  minden 
kis  baj,  melylyel  találkozom,  hozzá  képest  kicsinynek  látszik  előttem. 
—  Magára  a  dologra  nézve  napokig  tudnék  szólani,  de  a  gyakorlat- 
ból, életből  kell  kiindulni.  Tisztelet,  becsület  azoknak,  kik  nagy  politikai 
és  históriai  tudományokkal  ellátvák ;  de  vannak,  kik  jobb  financierek. 
mint  a  méltóságos  úr;  ezek  közé  sorozom  magamat  is,  tudom,  hogy 
nekem,  kinek  számos  családról  gondoskodnom  kell,  mi  hasznos.  Nem 
philanthropicus  oldaláról  szólok  tehát  a  dolognak,  hanem  számokra 
állított  józan  calculusból  indulok  ki,  és  itt  az  egoismus,  a  saját 
haszon  mutatkozik  a  legnagyobb  indoknak,  és  ezen  indokot  tűzöm 
ki :  mert  a  sokaságban  több  az  egoista  és  hidegen  számoló,  mint  az 
ki  szívesen  osztja  meg  vagyonát  magasabb  tekintetből  felebarátival. 
Még  egygyel  akarom  végezni  előadásomat;  nem  tudom,  mikép adjam 
elő  ?  Itt  a  főrendi  tábla  némi  tekintetben  tán  —  mert  azt  hiszem, 
hogy  minden  emberben  van  tévedés  —  némi  tévedésben  van.  Úgy 
látszik,  hogy  midőn  a  t.  Rendek  több  tárgyakat  átküldenék,  —  és  ezek 
közt  van  valami  különös,  —  azt  a  mélt.  főrendi  háznak  tetszik  el 
nem  fogadni.  Én  is  azt  mondom:  egy  hajszálnyit  sem  engedni  ott, 
hol  igazamról  meg  vagyok  győződve.  De  mi  ezen  törvényjavaslatot 
illeti,  mely  most  előttünk  fekszik,  az  egy  igen  üdvös  eszmét  foglal 
magában.  Nem  tudom,  ki  tette  fel,  hogy  kinek  fejében  eredett  az  ? 
De  bizonyos,  hogy  ez  mély  combinatiónak,  sok  meditatiónak  vagy 
valami  istenibb  sugallásnak  eredménye;  és  valóban,  ha  én  volnék 
ezen  néhány  sornak  szerzője,  alkalmasint  minden  szerénységem  mel- 
lett —  ha  igaz,  hogy  szerény  vagyok  —  azt  követelném,  hogy  a 
nemzet  nekem  statuát  állítson  érte ;  ha  csak  —  mondom  —  azon  egy 
pár  sort  készítettem  volna  (zajos  „éljen")-  De  itt  a  mélt.  főrendi  táb- 
lánál —  minden  sértés  nélkül  mondva  —  ezen  törvényjavaslat  lany- 
hán fogadtatik.  Ez  természetes  ;  mert  hisz  tudjuk,  hogy  a  másik  oldal- 
ról a  főrendi  tábla  annyira  korbácsoltatik  és  fog  még  korbácsoltatni, 
hogy  ezen  ellenzési  systema  igen  természetes;  és  hogy  ezen  főtáblá- 
ban oly  valami  idegenkedés  és  önállás  fejlődik  ki,  melynek  követ- 
keztében azután  —  a  mi  tán  nem  egészen  árt  némi  esetben  —  még  a 

jó  és  czélszerü  is  vagy  el  nem  fogadtatik,  vagy  pedig  az  mondatik 
„Ez  onnan  jő,  —  tudja  Isten,  mi  fekszik  ebben  ? !  —  „Non  quid  faiét, 
sed  quid  latét."  —  Vagy  pedig  az  mondatik,  hogy  a  dolgok  ily 
halmaza  között,  annyi  indítvány  és  indítvány  között:  man  kommt 
gar  nicht  zum  Athem !  Ez  emlékeztet  azon  anekdotára,  miszerint 
régi  időkben,  midőn  egy  hires  követe  Soprony  megyének  még  egy 
kissé  fiatal  volt,  —  1805-ben  vagy  1807-ben  történt  —  Barsmegyének 
egy  akkor  igen  hires  követét,  ki  akkor  igen  ismeretes  ember  volt, 
megkérdezte:  „Uram  bátyám!  Ujoncz vagyok,  mit  tanácsol,  mik  vol- 
nának azok,  mikre  különösen  figyelmeznem  kellene?"  —  azt  felelte 
neki  Barsmegyének  akkori  követe :  „Uramöcsém !  Mindent,  mit  a 
personális  —  akkor  úgy  nevezték  —  mond,  ellenezzen  !*  És  —  közbe- 
vetőleg legyen  mondva  —  ez  nem  volt  akkor  oly  félszeg  dolog: 
mert  midőn  az  amalgamisatio,  a  nemzetiségnek  minden  módoni  gyen- 
gítése vagy  eltörlése  némileg  systema  szerint  űzetett,  igen  felfogható, 
hogy  az  emberek  idegenek  voltak  azoktól,  miket  a  kormány  emberei 
előadtak ;  de  azóta  változtak  az  idők ;  némelyek  most  is  azon  régi 
systema  szerint  járnak  ugyan  el,  de  nem  méíy  felfogással.  Ennek 
előrebocsátása  után  kénytelen  vagyok  megvallani,  hogy  mi  is  némi- 
leg úgy  vagyunk,  hogy  a  mi  onnan  jő  az  alsó  tábláról,  az  iránt 
quasi  idegenek  vagyunk,  —  és  ezt  könnyen  átlátom;  mert  ez  azon 
meg  nem  szűnő  korbácsolásnak  következménye.  Én  nem  szoktam 
oly  könnyen  megijedni,  sőt  mindjárt  inkább  kardot  szeretek  rántani, 
mint  magamat  megdögönyöztetni ;  de  vana  sine  viribus  ira,  és  azért 
azt  mondom,  miután  bizony  gyengék  vagyunk,  egymást  ne  korbá- 
csoljuk ;  s  én  nem  vagyok  ama  vélekedésben,  melyet  Bácsmegye 
főispánjától  hallottam,  hogy  komédia  lesz,  ha  egymást  korbácsoljuk 
és  mulatságos  hecez  lesz.  De  kérdem  :  ki  nevet  majd  rajta  ?  —  Istenért ! 
Legyen  mélyebb  felfogásunk  !  —  Mi  a  t.  Rendek  izenetét  és  törvényjavas- 
latát illeti :  bizony  nincsen  abban  semmi,  mitől  idegenkedni  lehetne ;  de 
más  részről  vegyük  fel,  mi  van  benne  ?  Nem  egyéb,  mint  áldás  rejlik 
benne ;  nincs  semmi  benne,  mint  a  természetnek  azon  józan  törvénye 
mely  bilincseket  tör,  hogy  ha  az  ember  maga  hasznát  fel  nem  fogva, 
maga  nem  tágít  azokon.  Azért  a  mélt.  Fő-Rendeknek  alázattal  esedezem  : 
fogadják  el  azt ;  mert  mondhatom,  ebben  igen  sok  helyeztetik. 

JEGYZETEK. 


6.  1.  800  ezernyi  súlyú  ialpkö  helyett . . .  Ennyire  tették  a  nemes- 
ség számát,  míg  a  jobbágyságét  tíz  millióra. 

7.  1.  cum  otio  .  .  .  nyugalomban,  de  méltóság  nélkül. 
7.  1.  quia  gravitas  .  .  .  mert  komolyság  illik  a  férfihoz. 
10.  1.  vis  inertiae,  a  tétlenség  ereje. 

15.  1.  mechanikai  argumentumok,  czélzás  a  tettlegességre. 

15.  1.  egy  igen  szomorú  időszakon . . .  1831-ben  a  kolerajárvány 
pusztított  végig  Európán  s  nálunk  is  megtizedelte  a  lakosságot. 

16.  1.  pium  desiderium,  jámbor  óhaj. 

18.  1.  urbariale,  úrbér ;  a  jobbágynak  a  földesúr  iránt  való  köte- 
lezettségei együttesen. 

19.  1.  ad  rem,  ad  rem,  a  dologra,  a  dologra. 

20.  1.  fygmaeus,  ökölnyi  törpe. 
20.  1.  publica  opinio,  közvélemény. 

20.  1.  car  sóit  qu'une . . .  mert  akár  úgy  csikarta  ki  a  nép  az 
alkotmányt  egy  gyönge  fejedelemtől  fegyveres  erővel,  akár  szabadon 
adta  az  uralkodó,  a  nép  soha  sem  fogja  élvezhetni  addig,  amig 
a  talaj,  melybe  ültetni  akarják,  előkészítve  nincsen.  Anglia  például 
csal<  akkor  vette  hasznát  kitűnő  chartájának,  midőn  a  bárók 
feudális  hatalma  megsemmisült  s  a  nép  jobban  fölvilágosodott. 

21.  1.  sem  a  pólust,  sem  a  zóna  torridát,  sem  a  sarkot,  sem  a 
forró  földövet 

22.  1.  ultratory,  túlzóan  maradi. 

22.  1.  aristocraiikai  representatio  systema,  arisztokratikus  képvise- 
leti rendszer. 

23.  1.  Les  fetites  frofriétés  ...  a  kisbirtokok  a  nagybirtokok 
megvédelmezői. 

24.  1.  mercaniile  fórum,  kereskedelmi  törvényszék. 

24.  1.  ősiségi  jog,  az  1848.  előtti  törvény  azon  rendelkezése, 
hogy  a  magyar  nemesember  az  ősi  birtokkal  családja  teljes  kihaltáig 
szabadon  nem  rendelkezhetett. 

25.  1.  fiscálitás,  a  koronaügyész  azon  joga  volt,  hogy  a  nemesi 
birtokot  a  királyi  kincstár  javára  lefoglalhatta,  a  birtokos  által  elkö- 
vetett felségsértés,  hűtlenség  esetében  vagy  magszakadás  folytán.  Az 
ilyen  birtok  fölött  aztán  a  korona  adományozási  joggal  rendelkezett. 

25.  1.  laudemium,  váltság-pénz. 

25.  1.  colonicalis  fundus,  jobbágyi  telek. 

25.  1.  Partis  I-ae  9-nus,  igy  nevezi  a  régi  jogszokás  Verbőczy 
1  lármaskönyve  I.  részének  9.  szakaszát,  melyben  a  magyar  nemesség 
kiváltságai  vannak  felsorolva. 

30.  1.  bellica,  hadipénztár. 

30.  1.  domestica,  házipénztár. 

30.  1.  deperdita:  a  jobbágyok  a  náluk  beszállásolt  katonaság 
szükségleteit  bizonyos  megszabott  árért  tartoztak  szállítani ;  ezen  és  a 
piaczi  ár  közti  külömbség  az  ő  veszteségök  volt  (deperdita),  a  mely 
tehát  az  adó  jellegét  viselte  magán. 

30.  1.  iransenna,  katonai  átvonulás. 

30.  1.  hosszú  fuar,  hosszú  fuvar. 

30.  1.  ad  fractionem  fanis,  kenyértörésre. 

32.  1.  misera  plebs  contribuens,  nyomorult  adózó  nép.  (Verbőczy). 

32.  1.  inter  duos  ...  két  viszálykodó  közt  a  harmadik  örvend. 

32.  1.  inter  trés,  három  viszálykodó  közt,  századok  böjtje  után 
a  negyedik  fog  örvendeni  (?) 

32.  1.  pertbit  tohimque  ruet  indigestum,  el  fog  veszni  és  az  egész 
tönkre  fog  menni  nagy  összevisszaságban. 

33.  1.  Do  ut  des,  adok,  hogy  adj. 

40.  1.  gloriosae  memóriáé,  dicső  emlékezetű. 

40.  1.  Anonymus  Nótárius,  Béla  király  névtelen  jegyzője,  a  Gesta 
Hungarorum  szerzője. 

41.  1.   Bentham    Jeromos     (1748—1832.),    angol    jogtudós    és 

nemzetgazdasági    iro,    az    úgynevezett    hasznossági    elmélet    meg- 
alapítója. 

41.  1.  argumentum  figritiae,  lustasági  érv. 

45.  1.  lares  fatnüiares,  védelmező  házi  istenek. 

45.  1.  vadé  mecum,  vezérlő  elv,  fonal. 

48.  1.  Verulami  Bacon  Francis  (1561—1626.),  angol  filozófus. 

51.  1.  Cretába  jutunk.  Krétában  állott  a  híres  labyrinthus,  mely 
ben  a  szörnyeteg  Minotaurus  tanyázott. 

51.  1.  nemcsak  de  jure . .  .  nemcsak  jog  szerint,  hanem  tényleg 
is  önmaga  által  és  önmagáért  létező  és  független  ország. 

60.  1.  stantibus  ...  a  dolgok  körülményeinek  állásában. 

63.  1.  de  fatria  bene  meritus,   a   haza  körül    érdemeket  szerzett. 

64.  1.  sequestrum  favori,  kedvezés  czéljából  való  (színleges)  köz- 
malom alá  vétel. 

67.  1.  Marcus  Aurelius  és  Commodus.  Lásd  I.  kötet.  Jegyzetek 
366.  lap. 

68.  1.  precarium,  oly  birtok,  melyet  birtokosa  attól,  akinek 
kezébe  került,  visszavehet. 

68.  1.  conditio  sine  .  . .  elengedhetetlen  föltétel. 
68.  1.  Camb.  Merc.  =  cambio  mercantile,  váltótörvény. 
68.  1.  comfassualis,  az  Ítélet  végrehajtását  eszközlő  levél. 
71.  1.  pcculium,  a  korona  bizonyos  jogaiból  folyó  jövedelem. 
71.  1.  Allodimn,  hűbéri  köteléknek  alá  nem  vetett,  szabad  birtok. 
71.  1.  fiscus,  a  koronaügyészség. 

71.  1.  donatarius,  az  a  birtokos,  akinek  a  korona  az  ősiség 
értelmében  lefoglalt  birtokot  adományozza. 

71.  1.  censuális  föld,  adózás  alá  eső  föld. 

72.  1.  usufructuarium  systema,  haszonélvezeti  rendszer. 
72.  1.  dato  non  concesso,  föltéve,  meg  nem  engedve. 

74.  1.  örök  félvallás,  perennális  fassio  :  a  régi  magyar  magánjog- 
ban ingatlan  birtoknak  örök  időkre  ünnepélyes  átruházása. 

79.  1.  Irwing,  helyesebben  Irving  Washington  (1783—1859.), 
amerikai  író,  aki  bejárta  egész  Európát.  Széchenyi  személyesen 
ismerte. 

87.  1.  EH  hely««ebb«n    Ibié,  tó   Észak-Amerikában,    melynek 

partján  nagy  városok :  Buffalo,  Cleveland  stb.  vannak.  —  Hudson 
New-York  észak-amerikai  állam  főfolyója.  Torkolatánál  fekszik 
New-York.—  Pennsylvania,  a  legműveltebb,  legvirágzóbb  állam  az  észak- 
amerikai Egyesült  Államokban,  melyet  Penn  William  alapított. 

05.  1.  via  facti,  cselekedetileg,  tettleg. 

95.  I.  Volenti . . .  Azzal,  a  ki  akar  valamit,  nem  esik  sérelem 
(a  dolog  megtörténtével). 

95.  1.  libere  uti  et  frui,  szabadon  használni  és  élvezni. 

96.  1.  omnis  fundus  . . .  minden  birtok  adó  alá  van  vetve, 
melyet  paraszti  kéz  művel. 

97.  1.  providus  titulussal  sanctionált,  a  mit  azon  a  czt'men  szen- 
tesítettek, hogy  gondos,  előrelátó. 

98.  1.  salns  füblica,  közüdvösség,  közérdek. 

99.  1.  legarachneibb  háló.  Arachne,  a  görög  hitregében  rendkívül 
ügyes  szövőnő. 

99.  1.  Montesquieu,  Smith,  Young,  Franklin,  William  Penn.  Ezekre 
vonatkozólag  lásd  az  I.  kötet  jegyzeteit.  —  Roscoe  William  (1753—1831.) 
angol  történetíró. 

102.  1.  négyágú  tetralemma,  czélzás  az  akasztófára,  mely  nálunk 
akkor  még  itt-ott  négyágú  volt. 

103.  1.  mint  egy  foetus  égett  borban :  a  még  teljes  fejlődését  el 
nem  ért  méhmagzat  a  foetus,  melyet  orvosoknál,  múzeumokban 
spirituszban  láthatni. 

103.  1.  quia  qui  habét . . .  mert,  akinek  ideje  van,  azé  az  élet. 
103.  1.  Bosco  Bertalan  és  Károly   (atya  és  fiú)   Európaszcrte 
híres  bűvészek  Széchenyi  idejében. 

1 10.  1.  fundus  contributionis,  adóalap. 

110.  1.  tandem  aliquando,  végre  valahára;  denuo  újból,  ismét 

111.  1.  casus  fortuitus,  véletlen  eset. 

111.  1.  talio,  a  hasonlóval  való  megtorlás  elve. 

120.  1.  benevolisál,  kedvezményben  részesít. 

120.  1.  constituál .  .  .  constitutio,  szójáték.  Az  első  annyit  jelent: 
rendezni,  rendbehozni,  a  második  a  magyar  alkotmány,  melyet  igen 
~okat  hánytorgattak.    Acta  .  .  .  stagnaniia ;    szójáték.    Acta   annyit   is 

jelent  mint  megmozgatott,  végrehajtott  dolog,  de  a  mi  acíáinkban 
foglaltak  inkább  álló,  elakadt  dolgok  (stagnantia). 

122.  1.  plus  valet  favor,  többet  ér  a  kegy  (értsd  :  mint  a  törvény, 
mint  az  igazság). 

125.  1.  quia  veritas,  mert  azt  igazság  gyűlöletet  szül. 

A  1622:2-ik  törvény,  melyben  II.  Ferdinánd  a  nikolsburgi  béke 
után  biztosította  az  ország  alkotmányát,  a  többi  említett  törvény 
ugyanennek  megerősítése. 

134.  1.  V—.  Vörösmarty. 

134.  I.  quod  tibi.  .  .  a  miről  nem  akarod,  hogy  veled  megtegyék, 
azt  ne  cselekedd  mással. 

134.  1.  sanior  pars,  józanabb  rész.  Czélzás  az  1495.  XXV.  t.-cz. 
4.  szakaszára,  mely  szerint  „ha  az  országgyűlési  Rendek  nem  tudnak 
megegyezni,  ő  felsége  főajtónállómestere,  ki  velük  együtt  az  ily  dol- 
gok tárgyalásánál  jelen  lenni  tartozik,  csendet  rendelvén,  mindenkinek 
szavazatát  egyenként  vegye  ki,  hogy  legalább  igy  mindegyik  szava- 
zatának vételével  a  józanabb  párt  döntő  határozatával  (per  sententiam 
sanioris  partis)  a  békés  egyezség  helyreállíttassék".  Ez  az  a  híres 
törvény,  a  melyből  azt  következtették  hosszú  ideig,  hogy  Vota  non 
numerantur,  sed  ponderantur;  hogy  a  szavazatokat  nem  kell  szám- 
lálni, hanem  mérlegelni. 

135.  1.  Zeno.  Lásd  I.  kötet  jegyzetek  357.  1. 

144.  1.  Salamon  (993—953.  uraik.  K.  e.)  és  Rehaboam  (953—932. 
uraik.  K.  e.),  zsidó  királyok.  Salamon  jóságáról,  Rehaboam  szigorú- 
ságáról híres. 

155.  1.  „Élő  szobor".  Vörösmarty  költeménye. 

156.  1.  nihil  de  nobis  sine  nobis,  semmit  rólunk  nélkülünk. 

160.  1.  Epictdos,  görög  bölcselő  a  Krisztus  utáni  első  század- 
ban. Elve  a  lemondás  és  a  tűrés. 

172.  1.  Lamennais  (1782—1854.),  franczia  író,  aki  korának  val- 
lástalansága  ellen  keresztényi  hittől  és  buzgalomtól  áthatott  könyve- 
ket írt. 

174.  1.  quatn  parva,  czélzás III.  Gyula  pápa  mondására:  An  nes- 
cis,  quam  parva  sapientia  regatur  mundus?  Hát  nem  tudod,  mily 
kevés  bölcseséggel  kormányozzák  a  világot  ? 

178.  1.  TJtemistoeíes  (525-461.  &  e.),  gorog  hadvezér  és  állam- 
férfi, akinek  vezérlete  alatt  nyerte  meg  a  görög  hajóhad  a  szalamiszi 
ütközetet. 

179.  1.  Horatius  Cocles,  az  a  római  hős,  a  ki  az  etruszkok 
elleni  harczban  (507.  K.  e.)  az  által  mentette  meg  Rómát,  hogy  két 
más  ifjúval  addig  védelmezte  a  Sublicius-hidat,  míg  azt  mögötte 
!e  nem  bontották. 

179.  1.  Philippos,  Nagy  Fülöp  (359—336.  K.  e.)  macedóniai 
király,  Nagy  Sándor  atyja.  Nagy  Pál  (felsőbüki  1777-  1857.),  a  magyar 
nyelv  ügyének  legkiválóbb  országgyűlési  szónoka.  Reá  vonatkoznak 
a  föntebbi  méltányló  sorok,  mert  a  „Stádium"  idejében  már  vesztett 
régi  népszerűségéből. 

181.  1.  Komárom  .  .  .  pajzán  tréfát  űző  szűzével.  A  komáromi 
várnak  a  város  felé  néző  kapuja  mellett  ma  is  látható  még  a  falban 
egy  nőalak  szobra.  Azt  tartja  róla  a  nép,  hogy  a  kezével  fügét  mutat 
az  ellenségnek. 

182.  1.  stat  pro  . . .  idézet  Juvenalis  szatíráiból.  Hoc  volo,  sic 
jubco,  sit  pro  ratione  voluntas,  ezt  akarom,  igy  parancsolom,  aka- 
ratom legyen  az  ok. 

184.  1.  Graeca  fides  .  . .  görög  hűség,  nem  hűség. 

186.  1.  Ikaros,  görög  hitregei  hős,  a  ki  madarak  tollából  és 
viaszból  szárnyat  készített  magának,  de  túlmagasra  emelkedvén  a 
nap  megolvasztotta  a  viaszt  és  ő  a  tengerbe  hullott. 

190.  1.  Mack  Károly  báró  (1752—1828.),  osztrák  tábornok,  részt 
vett  a  Napóleon  elleni  háborúkban  és  1805  okt.  17.  Ulmba  szorít- 
tatván, a  várost  csúfos  föltételek  mellett  adta  át  a  francziáknak.  Erre 
czéloz  Széchenyi. 

190.  1.  Bonaparte,  az  egyiptomi  expediczió  alatt  Akkát  ostromol- 
ván, seregében  pestis  ütött  ki,  s  a  mende-monda  szerint  a  halálos 
betegeket  megmérgeztette  (megétetni  engedte).  —  Enghien  herczeget 
(1772 — 1804.)  azon  czím  alatt,  hogy  részt  vett  az  ellene  szőtt  össze- 
esküvésben, elfogatta  és  agyonlövette.  —  Borodino  falu  Oroszországban 
Moszkva  mellett.  Itt  vívták  a  francziák  és  az  oroszok  1812  szept.  7-én 
az  említett  véres  ütközetet. 

191.  1.  Titus,  (30—81.  K.  u.),  római  császár   70-ben  ostromolta, 

fölgyújtotta  cs  elfoglalta  Jeruzsálemet,  melynek  védelmében  a  zsidó- 
ság legnagyobb  része  elpusztult. 

192.  1.  Steigentesch  báró  (1774—1826.),  osztrák  író,  katona  és 
diplomata.  Metternich  kegyencze. —  Les  liaisons  dangereuses  (Veszélyes 
szerelmi  viszonyok),  Laclos  híres  regénye  (megjelent  1782.) 

194.  1.  ceciderunt  in  frofundum,  a  mélységbe  hullottak. 

196.  1.  „bajai"  lángözön,  Baja  égése  1840.  május  elsején,  mely 
a  város  legnagyobb  részét  elpusztította. 

197.  gőzöny,  gőzgép. 
197.  1.  mozgonyár,  gépész. 

199.  1.  kárókatona,  a  kormorán  nevű  falánk  madár. 

200.  1.  Shylocknak  .  .  .  taglaltaiám.  Gróf  Dessewfíy  József  nevezte 
a  Taglalat-baxi  Széchenyit  Shylocknak. 

200.  1.  mint  sújtott  Orosz,  czélzás  Orosz  József  (1809—1851) 
akkori  íróra,  ki  Széchenyi  első  műveivel  szemben  ellenségesen  lépett 
fel.  Később  azonban  lelkes  hívei  táborába  szegődött. 

202.  Mirabeau  gróf  (1749—1791.),  a  franczia  forradalom  leg- 
nagyobb szónoka,  monarchikus  érzelmű  államférfi.  —  Camilh  Desmoa- 
lins,  Danton,  Saint-Just,  Marat,  Robesfierre,  a  franczia  forradalom 
vezérférfiai.  Valamennyi  erőszakos  halállal  múlt  ki.  —  Pere  Enfantin, 
a  saint-simonisták  egyházának  főpapja  (1796—1864.) 

204.  1.  Lynch-tórvény,  Lynch  János  amerikai  farmerről  vette 
nevét  a  nép  kegyetlen  rögtöni  itélő  eljárása. 

204.  1.  Btinkershill,  helyesebben  Bunkerhill,  Északamerika  Massa- 
chusetts  államában,  a  melyen  az  amerikai  szabad ságharcz  első  győ- 
zelmes csatáját  vívták  1775-ben. 

204.  1.  Franklin.  Lásd  I.  kötet.  Jegyzetek  357.  1. 

204.  1.  Washington.  Lásd  I.  kötet.  Jegyzetek  358.  1. 

208.  1.  Kisdedóvó  intézet,  Mátyás-szobor,  ezek  mellett  is  agitált 
a  „Pesti  Hirlap"  (Lásd  lejebb  a  214.  laphoz  való  jegyzetet).  — 
Solitary  confinement,  angol  szók;  olyan  börtönszoba,  melyben  az 
elitélt  egymaga  van.  Ezt  sürgették  igen  sokan,  a  kik  a  börtönjavítás- 
ról  írtak.  Useful  Knowledge,  angol  szó :  hasznos  tudomány.  Értendók 
alatta  az  ingyenes  ismeretterjesztő  előadások,  minőket  Angliában 
tartanak.  Ennek  is  akadt  nálunk  már  akkor  indítványozója. 

209.  1.  —  hiszen  épen  arra  illin  nevem  —  a  cZélzás  valószínűleg 
Széchenyi  „sárvári"  előnevére  vonatkozik,  tehát  sárral  való  meg- 
dobálást  jelent 

210.  1.  lord  Brougham.  Lásd  I.  kötet.  Jegyzetek  367.  1.  —  O'Con- 
nel  Dániel  ír  agitátor  és  politikus.  (1775—1847.)  —  Lord  Russel  János 
(1792—1878.),  angol  államférfi. 

212. 1.  Westminster,  templom  Londonban  a  Parliament-square-en, 
melyben  az  angol  történet  nagy  alakjai  vannak  eltemetve,  vagy 
szoborban  megörökítve. 

212.  1.  az  ábükiri  csata.  Lásd  I.  kötet.  Jegyzetek  357.  1. 

212.  1.  Deus  est  in  nobis.  Isten  van  bennünk.  Idézet  Ovidius 
Fasti-jából. 

214.  1.  Nincs  szegény  kis  Ferenczynknek  kenyere.  Ferenczy  István 
(1792—1856.),  az  akkori  idők  majdnem  egyetlen  szobrásza,  a  kinek 
tehetségéről  Széchenyi,  ki  már  Rómában,  Canova  műtermében  ismerte 
meg,  igen  keveset  tartott.  Nála  rendelték  meg  a  Pestmegye  indít- 
ványára fölállítandó  Mátyás-szobrot.  Már  a  szobor  eszméje  sem  tet- 
szett Széchenyinek,  a  ki  sok  más  reformot  előbbre  valónak  tartott. 
Hozzájárulván  kicsinylő  véleménye  Ferenczy  iránt:  megkezdődtek  a 
Mátyás-szobor  ellen  a  hírlapi  támadások,  melyek  aztán,  bár  Ferenczy 
a  mintát  már  elkészítette,  zátonyra  juttatták  az  ügyet  s  Ferenczyt 
annyira  elkeserítették,  hogy  nem  dolgozott  tovább. 

215  1.  Granicus,  folyó  Kis-Ázsiában,  hol  Nagy  Sándor  először 
győzött  a  perzsákon,  334-ben  K.  e. 

216.  1.  Macchiavel,  helyesebben  Machiavelli,  Miklós  (1469—1527), 
olasz  államférfiú  és  történetíró,  az  absolut  fejedelmi  hatalomnak  és 
az  erőszak  politikájának  kodifikátora. 

217.  1.  ÍS-ik  Brumaire.  A  VlII-ik  forradalmi  év  Brumaire- 
jének  18-ikán  (tehát:  1799  november  2-ikán)  Bonaparte  Napóleon,  a 
ki  akkor  még  csak  ezredes  volt,  kikergette  fegyveres  erővel  az  ötszáz 
szenátort  a  saint-cloudi  tanácsteremből,  s  ezzel  a  fönnálló  kormány- 
rendszernek :  a  directoriumnak,  véget  vetett. 

218.  1.  juste  milieu,  helyes  közép. 

219.  1.  nagyon  érett  szegény  főm  már  a  soha  meg  nem  érő  Váczra, 

czélzás  az  őrültek  házára,  melyet  Váczra  terveltek ;  az  igy  azonban 
igen  soká  húzódott  és  nem  is  lett  belőle  semmi. 

221.  1.  akmé,  görög  szó,  legfelső  fokot  jelent. 

222.  1.  vörös  és  fekete,  (rouge  et  noir)  és  pharaó :  hazárdjátékok. 
225.  1.  paratissimus  et  obsequentissintus,   igen    kész   és   nagyon 

hajlandó. 

227.  1.  Széchenyi  a  „Kelet  Népe"  jegyzetei  közt  közzéteszi  a 
„Der  Spiegel"  ez.  pesti  divatlap  1831-iki  20.  és  21.  számában  a  „Fii- 
ról írt  dicsőítő  czikket,  valamint  az  ugyanazon  lap  ugyanazon  évi 
97-ik  számában  róla  megjelent  fellengzően  dicsérő  verseket  is, 
hogy  aztán  a  tíz  évvel  később  ugyanabban  a  lapban  ugyancsak 
Tretter  tollából  megjelent  támadó  xéniákról  is  megemlékezzék  e 
sorokban  i 

Oh  Istenem !  Mily  iszonyú  magasítás,  vagy  is  inkább  mily 
minden  mérték  nélküli  „felhőkbe  repülés !"  s  pedig  szegény  fejemet 
nem  kevesebbé  illustrálta  G.  T.  tíz  évvel  ezelőtt;  s  most  olvassuk  a 
tíz  évvel  később  született  Xenien-t,  s  szerényen  kérdem :  váljon 
melyikünk  a  más  irányt  vett,  a  másfelé  gravitáló  ?  Ügyem  rosszabbult-e 
annyira?  Vagy  tulajdonkép  mi,  vagy  inkább  ki  rosszabbult? 

Valóban  nemcsak  annak,  ki  néha  eltér  az  igaz-szólás  útjárul 
—  mint  a  latán  közmondás  igen  helyesen  tartja  —  de  politikai  vers- 
íróknak is  felette  hasznos  a  „jó  emlékezet",  minthogy  máskép  felette 
gyanúsak  legőszintébb  szavaik  is. 

16)  „Nicht  Sparcassen- Vérein,  Wettrennen,  Casino's,  Journalé 

Bessern  die  Lage  des  Lands,  machen  zufrieden  das  Volk. 
Machet  es  arbeitsam,  so  macht  ihr  es  reich  und   auch  glüklich ; 
Griinder  des  eigenen  Herd's  grundén  am  bestén  den  StaatS 

17)  „Fern  sei  Zwang,  vor  Allém  der  peinliche  Zwang  des  Gewissena." 

18)  „ führet  ihr  glánzend  im  Mund." 

19)  „So  opponirt  oft  Mancher  blos  aus  müssiger  Langweil", 

20)  „Aber  eure  Person  trágt  keinen  Heller  hinzu  bei, 

Nützt  das  Pflaster  nur  ab,  machet  gewaltigen  Staub." 

Stéckényi.  II.  26 

21)  „Gar  zu  verdachtig  ist  sonst  euef  gewaltíges  Schieí'n* 

22)  „Keck  entlocket  der  Kluft  die  Geister  der  kühne  Beschwörer., 

Aber  zu  bándigen  sie,  fehlet  ihm  meistens  die  Macht: 
So  opponirt  oft  Mancher  blos  aus  müssiger  Langweil, 

Und  erstaunet  dann  sehr  über  den  raschen  Erfolg. 
„Lícht"  war  die  Losung,  doch  dies  ist  ja  nur  der  Sonne 

Verkünd'ger, 

Und  so  grolle  denn  nicht,   wenn  sie  nun  sticht  und  verseng*  " 

230.  1.  anthropohag,  emberevő. 

231.  1.  qnasi  re  bene  gesta,  mint  aki  jól  végezte  dolgát 

232.  1.  médium  tenuere  beati  középütt  vannak  a  boldogok. 
232.  1.  Sangrado.  Lesage  „Gil  Blas"-ának  egyik  alakja,   akinek 

nevével  nagyképű  orvost  jelölnek  meg.  Leginkább  vízzel  gyó- 
gyított. 

222.  1.  Brown  János  (1735—1788.),  megalapítója  egy  rendkivül 
konszervativ  orvosi  elméletnek.  Leginkább  borral  gyógyított 

235.  1.  quasi  re  infecta,  mint  valami  fertőzött  dolgot. 

251.  1.  koszorús  lantosunk,  czélzás  Vörösmarty  „Magyar  költő" 
czímű  költeményére. 

261.  LDöbrögi:  Fazekas  Mihály,  „Ludas  Matyi"  czímű  humoros 
eposzának  és  Balog  István  ugyanily  czimű  tündérjátékának  maradi 
szellemű  földesura,  ki  jobbágyain  zsarnokoskodik. 

266.  1.  quia  sic  volo,  sie  jubeo,  mert  igy  akarom,  igy  parancsolom. 

270.  1.  Marie-Jeanne  Roland  (1754—1793.),  Roland  de  la  Platiére, 
franczia  forradalmi  államférfi  felesége,  akit  a  girondistákkal  való  leve- 
lezése miatt  guillotine  alá  hurczoltak. 

273.  1.  valamint  a  Pest-kerepesi  színházat  felrógtönzé,  czélzás  a 
Nemzeti  Színházra,  melyet  a  lelkesedés  hevében  azonnal  akartak  föl- 
építeni, ha  tán  szegényesebben  is,  —  amint  meg  is  tették  —  a  mi 
Széchenyinek  nem  tetszett,  mivel  ő  szélesebb  alapokon,  ha  tán  később, 
de  nagyobbszerű,  egy  nemzet  fővárosához  méltó  színházat  óhajtott. 
—  . ..  csudalovat  is  ...  a  görögök  falovát  a  trójaiak  isteni  ajándék- 
nak tartva,  lelkesedéssel  vonszolták  be  városukba. 

274.  1.  II.  Fridrik  fiatal  korában.   Az   itt  említett  eset  az   első 

sziléziai  hadjáratban   (Mária  Terézia   ellen)    történt  Mollvitz    mellett 
1741.  ápr.  10-én. 

282.  1.  academiai  iözülésünk  tartására  átengedett  épen  e  helyet.  A 
közgyűlést  „Pest  vármegye  nagyobb  termében"  tartották  meg,  a  mai 
megyeházban. 

297.  1.  Galilei  (1564—1642.),  olasz  csillagvizsgáló,  akit,  mivel 
Kopernikus  tanához  csatlakozott,  az  inkvizíció  pörbe  fogott  és  állandó 
felügyelet  alatt  tartott.  Az,  amit  Széchenyi  mond  felőle,  hogy  „való- 
ban áthatva  volt  theoriájának  igazsága  felől",  úgy  hogy  ezért  „lán- 
ezokra  veretve,  szabadságától  megfosztatott"  csupán  hagyomány, 
mert  Galilei,  bár  át  volt  hatva  theoriája  igazsága  felől,  mégis  esküvel 
tagadta  meg,  az  inkvizíciótól  kényszerítve  tanait,  s  lánczokra  verve 
sem  volt,  csak  folyton  szemmel  kisérték. 

298.  1.  ex  ungue  leonevi,  karmáról  (ismerik  fel)  az  oroszlánt. 

298.  1.  par  fatte  de  velours,  bársony  talpáról. 

299.  1.  entre  chien  et  loup,  az  estszürkület  franczia  neve. 

300.  1.  Polichinell  titka,  a  mit  mindenki  tud. 

300.  1.  veiitum  nefas,  tilos  dolog. 

301.  1.  Punch,  Londonban  megjelenő  élczlap. 

302.  1.  en  derniére  analyse,  végső  elemzésben. 
30-.  1.  Profria  laus  sordet,  az  öndicséret  bűzlik. 
302.  1.  lex  agraria,  földosztásra  vonatkozó  törvény. 

302.  1.  Sextus  Baculus :  E  névre  vonatkozólag  Zichy  Antal  Szé- 
chenyi életrajzában  (II.  273. 1.)  a  következőket  mondja :  „E  furcsa 
frázisnak  kétféle  magyarázata  lehet.  Egyik  a  római  név  előítélete  a 
hatujjas  kezüek  ellen,  kiket,  igazságtalanul  bár,  mindenféle  guny- 
nyal  illetett,  másik  a  bibliai  csapások  egyike,  melyeknek  a  zsidó 
népre  rámérése  vagy  róla  levétele  Mózesnek  egy-egy  botütésébe  került." 

302.  1.  muralis  korona,  koszorú,  melyet  az  a  római  nyert,  ki 
először  hágta  meg  az  ostromolt  város  falát. 

302.  1.  Sfeecli,  angol  szó :  szónoklat. 

302.  1.  von  derPikeauf  előléptetett,  a  legalsó  fokon  kezdett  pályát. 

302.  1.  Pitt  angol,  Jefferson  amerikai  államférfi. 

303.  1.  et  aequalis   divisio . . .  és    egyenlő    osztály    nem    zavarja 

meg  a  testvéreket. 

304.  1.  dei  graiia,  isten  kegyelméből. 

305.  1.  hypomochlion,  görög  szó,  mely  az  emelőrúd  forgási  pont- 
ját jelenti. 

305.  1.  terno  secco,  a  lottónál  három  megrakott  szám  kihúzása, 
melynél  az  ambo  (ha  csak  két  szám  húzatik  ki)  nein  ad  jogot 
nyereségre. 

305.  1.  „Hcuriger",  idei  (bor). 

306.  1.  qui  ipsi  haec  otia  fecerunt,  akik  ezt  a  nyugodalmas  álla- 
potot szerezték  maguknak. 

306.  1.  far  paranthése,  zárójelben. 

306.  1.  Verwaltungsgebiet,  kormányzási  kerület,  a  milyenekre 
akkor  a  magyar  birodalom  osztva  volt. 

307.  1.  vojvodina,  vajdaság ;   Széchenyi  gúnyosan  használja  itt. 

308.  1.  Thaer  &  Co.  Lásd  I.  kötet.  Jegyzetek  355.  1. 

3(W.  1.  az  „uszkár  lényegét",  tréfás  német  szólás:  a  dolog  lényege. 
íGoethe  Faustjából :  „Das  alsó  war  des  Pudels  Kern !") 

309.  1.  ü  is  not  fair . . .  angol  szók :  nem  uri  emberhez  illő. 
309.  1.  bennünket    egy    erős     „Burg"    véd.     Szójáték,     czélzással 

Luther  zsoltárára :  Eine  feste  Burg  ist  unser  Gott  (erős  várunk 
nékünk  az  isten).  A  Burg  alatt  a  bécsi  királyi  palota  értendő. 

309.  1.  keskeny  csatornát  is  átúszni  képes  volna.  A  La  Manche 
csatornát  érti  Széchenyi  mert  a  könyv  Londonban  jelenvén  meg, 
5  úgy  beszél,  mintha  Angliában  volna. 

309.  1.  cara  patria,  drága  haza. 

309.  1.  álta  mente  repostum.  Idézet  Vergil  Aeneiséből :  manet 
alta  mente  repostum  judicium  Paridis:  megmarad  az  emlékezet  leg- 
mélyén Paris  ítélete.  Czélzás  az  osztrák  kormány  bosszúállására. 

312.  1.  chef  de  cuisine,  főszakács. 

314.  1.  in  efftgie,  képileg.  —  In  persona,  személyileg. 

314.  1.  facta  quae  loquttntur . . .  tények,  melyek  maguk  beszélnek, 
de  nem  említtetnek. 

314.  1.  Moliére . . .  valószínűleg  Moliére  Tartuffejére  czéloz,  kiben 
sokan  Roquettc  abbét,  mások  Hardouin  érseket  vélték  felismerni. 

314.  1.  fMfigologia,  tréfás  szó:  a  ravaszkodás  tudománya. 

315.  1.  jure  successionis,  örökösödési  jogon.  —  Jure  armorum, 
a  fegyverek  (a  hódítás)  jogán. 

316.  1.  Le  roiest  mórt,  vive  le  roi,  meghalt  a  király,  éljen  a  király  ! 
316.  1.  pacta  conventa,  létrejött  megegyezések. 

316.  1.  paliida  mors,  sápadt  halál.  Czélzás  Horatius  versérc. 
(Od  í.  4.),  paliida  mors  aequo  pulsat  pede  stb. 

316.  1.  Codex  criminális,  büntető  törvénykönyv. 

316.  1.  assemblée  constituante,  alkotmányhozó  gyűlés,  az  a  nem- 
zetgyűlés, mely  Versaillesben  1789.  máj.  5-én  ült  össze  s  mely  a 
forradalom  kezdetét  jelenti. 

316.  1.  Rottek  és  Mittermayer  &  Co.  Rottek  osztrák  történetíró, 
Mittermayer  német  jogtudós,  kik  munkáikban  Magyarország  viszonyai 
felől  igen  nagy  járatlansággal  beszélnek. 

316.  1.  Newton,  angol  matematikus  és  fizikus  (1643—1727.) 
Leibnitz  német  filozófus  és  természettudós  (1646—1716.)  Dioskurck 
annyiban,  mert  testvércsillagok  a  mathematikában,  de  a  hasonlat 
sántít,  mert  a  Dioskurok:  Kastor  és  Pollux  testi-lelki  jóbarátok. 
Leibnitz  és  Newton  ellenben  elkeseredett  ellenségek  voltak  mind- 
halálig. 

317.  1.  A  mSchantzel" ',  Bécsben  a  IX.  kerületben,  az  Alsergrun- 
don  van. 

318.  1.  caválicrement,  lovagiasan. 

318.  1.  a  trasimenei  síkon,  Hannibál  afrikai  punjai  ott  vertek 
meg  217-ben  K.  e.  Flaminius  római  konzult. 

318.  1.  tak-tik,  szójáték  az  óraketyegés  „tik-taku-ja  és  a  német 
„Taktika  keveréséből. 

318.  1.  a  legutóbbi  keletindiai  események,  czélzás  az  1857-ben  kitúrt 
ú.  n.  sepoy  lázadásra,  melyet  az  angolok  rémítő  kegyetlenséggel  foj- 
tottak el. 

319.  1.  and-  no  mistake,  angol  szók :  és  nehogy  félreértsetek. 
319.  1.  fen  suis  extrémement  peiné,  nekem  végtelenül  fáj  a  dolog. 

319.  1.  et  on  le  concoit,  és  meg  is  érthető. 

320.  1.  nem  perorált  per  longum  et  latum  legitimitásrul,  nem  szó- 
nokolt szélteben-hosszában  törvényességről. 

320.  1.  d  la  bonheur,  szerencsére. 

320.  1.  jus  fortioris,  az  erősebb  joga. 

321.  1.  tartuffiade,  képmutatás. 

322.  1.  savoir  fairé,  cselekedni  tudás. 

323.  1.  ■primo  loco,  első  helyen. 

323.  1.  funkcl-nagehneu,  vadonatúj. 

324.  1.  Magyarország  cum  adnexis,  a  kapcsolt  részekkel  együtt. 
E  kapcsolt  részek :  Horvát-Szlavon-Dalmátország  és  Erdély. 

325.  1.  K.  L.  úr.  Kossuth  Lajos. 

325.  1.  a  debreczeni  geniális  csíny,  a  debreczeni  nemzetgyűlés 
határozata  (1849.  április  14-én),  melynek  értelmében  a  Habsburg- 
Lotharingiai  ház  Magyarországon  trónjától  megfosztatik  és  Magyar- 
ország független  köztársasággá  lesz. 

324.  1.  Atropos,  a  görög  mythosban  a  Moirák  (Klotho,  Lachesis 
és  Atropos)  egyike,  aki  az  ember  életfonalát  elvágván,  az  ember 
halálát  okozza. 

324.  1.  Pha'éton,  a  görög  mythosban  a  napisten  fia,  kit,  midőn 
atyja  átengedi  neki  a  nap  szekerét,  a  tüzes  lovak  elragadnak. 

325.  1.  Schwachmaiicus,  gyönge  legény. 

325.  1.  Bon  ?  Mais  á  quoi  ?  Jó  ?  De  mire  jó  ? 

326.  1.  Bayard  (1475 — 1524.),  a  „chevalier  sans  peur  ti  Si.us 
reproche" ;  a  félelem  és  gáncs  nélkül  való  lovag. 

326.  1.  signaletneni,  jelzés. 

326.  1.  lucida  intervaTla,  világos  (az  őrülettől  ment)  időközök. 
326.  1.  pitoyable,  szánalmas. 

326.  1.  ha  például  reábízzák  a  Leviáthán  lancirozását,  a  Leviathan 
egy  nagy  angol  hadihajó  neve,  később  Great  Eastern. 

326.  1.  báró  Hauer  István,  az  ötvenes  években  Albrecht  főher- 
ceg katonai  és  polgári  kormányzó  mellett  a  polgári  osztályban  alkal- 
mazott elnök,  császári  és  kir.  belügyminiszteri  osztályfőnök  extra  statum. 

327.  1.  Saint-Pölten,  helyesebben  Sankt-Pölten,  kis  város  Alsó- 
Ausztriában. 

327.  1.  frére  et  cochon,  kuszi  pajtásság. 
327.  1.  Naschmarkt,  vásártér  Bécsben. 

327.  1.  ha  egészen  presse  colié  helyzetbe  jőnek,  ha  nagyon  szorult 
helyzetbe  jutnak. 

328.  1.  Vergessen  ste  nicnt ...  ne  feledje  el,  hogy  feje  forog 
koczkáü.        Om  Kopf...  a  fejem?  Azt  hittem:  a  nyakam. 

329.  1.  st.  Chrysostomus,  Aranyszájú  szent  János. 

329.  1.  Orlando  furioso,  őrjöngő  Lóránt,  czélzás  Ariosto  ily 
czímü  eposzának  hősére. 

329.  1.  imfitoyablement,  könyörtelenül. 

329.  1.  fro  coronide,  a  dolog  koronájául  (tetőpontjául). 

329.  1.  quelle  plaisanterie . . .  milyen  ízléstelen  tréfa. 

329.  1"  Péleida :  Achilles. 

330.  1.  de  maniére  que,  úgy  hogy  az  egyike  volt  azoknak  a 
nagylelkűségeknek,  melyekre  kényszerítve  volt. 

331.  1.  chaussées  impériáles,   császári  út 

333.  1.  ad  libitum,  kénye-kedve  szerint 

334  1.  a  „Novara",  osztrák  fregattá,  melylyel  1857— 59-ben  föld- 
körüli utazást  végzett  Wüllersdorf-Urbair. 

334.  1.  in  infinitum,  a  végtelenségig. 

334.  1.  das  kostet  mir . . .  ezen  csak  nevetek  egyet. 

334.  1.  qui  nobis ...  aki  mindezt  az  örömet  szerezte  nekünk. 

335.  1.  Sacher  úr  &  Co.,  ma  is  fennálló  híres  bécsi  vendéglős-czég. 
335.  1.    restaurateur,   szójáték;    a    franczia   szó    újra-fölépítőt 

is  jelent,  (Bach  Ausztria  újra  építője),  vendéglőst  is.  —  Rafraichisse- 
ment  frissítő. 

335.  1.  entrefreneur,  vállalkozó. 

338.  1.  nem  oly  modorban,  mint  Nagy  Sándor,  czélzas  a  gordiusi 
csomóra,  melyet  Nagy  Sándor  karddal  vágott  ketté. 

340.  1.  et  c'est  la  différence ...  és  ez  a  különbség  gazdag  és  sze- 
gény között. 

341.  1.  mais  voüá  tont,   de  ez  az  egész. 
341.  1.  débacle,  nagy  kavarodás,  összeomlás. 

341.  1.  tour  de  fasse-fassc,  bűvész-mutatvány,  kóklerkedés. 

342.  I  á  la  tété,  élén. 
342.  1.  bili  of  faré,  étlap. 
345.  1.  événement,  esemény. 

345.  1.  Schwarzenberg  Félix  herczeg  (1800—1852.),  1848.  nov. 
22.  óta  miniszterelnöke  Ausztriának. 

346.  1.  „godsend",  angol  szó:  Istwi  küldötte. 

346.  1.  indisfensabls,  elengedhetetlen  (örökös  kisérő). 

347.  1.  ne  déplaise  .  .  .  vissza  ne  tessék  Klenovniki  Bruck 
báró  úrnak. 

347.  1.  quelle  imfertinence,  mily  szemtelenség! 

347.  1.  comme  il  faut,  nem  cotnme  il  nous  en  fant,  olyan,  amilyen 
kell,  nem  olyan,  amilyen  nekünk  kell. 

348.  1.  tviener  trankel,  hashajtó  ital. 

349.  1.  Eduárd  és  Kunigunda,  egy  akkoriban  divatos  nóta, 
melyben  a  refrén  :  „Eduárd"  és  „Kunigunda*  szerelmes  pár  nevei  foly- 
ton ismétlődnek. 

350.  1.  az  uralkodóhoz  vezető  utat  elzárta  és  eltorlaszolta  (!)  Czél- 
zás  arra,  hogy  Bach  az  1848-iki,  bécsi  márcziusi  forradalomban  az 
utczai  torlaszokról  szónokolt  a  nép  feltüzelésére. 

350. 1.  In  silencing . . .  Elhallgattatva  a  bölcsek,  a  jók,  a  derekak  és 
a  hazafiak  hangját  és  csak  olyan  tanácsosokkal  érintkezvén,  akik  mintha 
pusztán  az  ő  hajlamainak  viszhangjai  lettek  volna,  Napóleon  mint  Lear, 

„Megölte  orvosát,  és  úrrá  tette  maga  fölött  a  rút  betegséget." 
Az  idézettek  Kent  szavai  Lear  királyhoz  az  I.  felvonás  első  jelenetében. 

351.  1.  A  fóliticál  lie...  Egy  politikai  hazugság  gyakran  meg- 
teszi hatását,  hacsak  egy  óráig  hiszik  is. 

352.  I.  á  la  fleur  d'orange,  narancsvirágosan,  finoman. 

352 .1.  kissé  meg-Punchozza,  czélzás  a  már  említett  londoni  élczlapra. 

352.  1.  du  plus  mauvais  goút,  igen  rossz  Ízlésű. 

353.  1.  á  la  longue,  sokáig,  mindvégig. 

354.  1.  Vorn/ártsler,  haladó,  előre  törő. 
354.  1.  ntagistra  vitae,  az  élet  tanítónője. 

357.  1.  a  császár  atya  lett.  Zsófia  főherczegnő  született  ekkor. 

358.  1.  mily  iszonyú  ellentétet  képez  e  név . .  .  Félix  boldogot  jelent. 

359.  1.  Dei  Gratia,  isten  kegyelméből. 

.°>r>9.  1.  Dionis,  ifjabb  és  idősb  Dionysios  Syracusae  zsarnokai. 
—  ///.  Richárd  (1452—1485.),  zsarnok  angol  király.  —  Tatmerlan  vagy 
Timur-Lenk  (1333—1405.),  hatalmas  mongol  hódító. 

362.  1.  regis  ad.. . .  Lásd  I.  kötet.  Jegyzetek  365.  1. 

363.  1.  avec  un  heu  de  cérémonie,  egy  kevés  czerenumi; 

363.  1.  Hansjőrgel,  akkoriban  ismert  osztrák  élczlapok. 

363.  1.  a  két  Bacherl,  a  régi  demokrata-vezér  Bach,  és  az  új, 
a    ::abadságtipró. 

363.  1.  céla  se  comprend,  ez  érthető. 

367.  1.  A  magyar  nyelv  ügyében.  A  Rendek  a  felső  táblához  kül- 
dött izenetükben  azt  kívánták,  hogy  a  főrendek  üzeneteiket  ezentúl 
a  rendekhez  magyarul  küldjék  és  ezentúl  a  feliratok  és  a  törvények 
is  magyarul  szerkesztessenek. 

371.  1.  Quintilianus,  római  író,  K.  u.  az  első  században. 

371.  1.  Cuvier  (1773—1838.),  franczia  természettudós. 

372.  1.  nem  követné  példáját  egy  bizonyos  gyülekezetnek,  a  czélzás 
a  magyar  országgyűlést  illeti,  melynek  tagjai  tizenkét  óra  után  váltig 
siettették  az  ülés  befejezését;  ezen  Széchenyi  nagyon  megütközött, 
s  többször  gúnyosan  említi  is. 

372.  1.  de  modo  ...  a  legfelsőbb  uralom  elérésének  módjáról 
IS  Iagyarországon. 

372.  1.  Es  isi  eine  Nebensache,  mellékes  dolog. 

373.  1.  Amicus ...  a  személy  barátja,  az  ügy  ellensége. 

379.  1.  arriére-fensée,  hátsó  gondolat. 

380.  1.  Wenn  ein  neuer ...  ha  egy  újat  csinálnak,  akkor  vala- 
mennyi bolondul  örvend. 

381.  1.  Es  trug  ein  Vogel . . .  Lásd  I.  kötet.  Jegyzetek  361.  1. 

382.  1.  tartarus  emeticus,  hánytató  szer. 

382.  1.  les  f  elites  frofriétés ...  a  kis  birtokok  a  nagybirtokoknak 
megvédelmezőL 

383.  1.  sápit  froprietatem,  birtok  íze  van. 

384  1.  Der  grösste  Feind ...  az  ember  önmagának  legnagyobb 
ellensége. 

387.  1.  vis  fortioris,  az  erősebb  joga. 

387.  1.  Zwischen  mehr  und  weniger,  több  és  kevesebb  között. 

387.  I.  Und  Herr  Gráf. . .  és  a  gróf  úr  azt  hiszi,  hogy  akkor 
nem  lesz  por  ?  —  Nem !  Hanem  kevesebb  lesz  ;  és,  édesem,  mindig 
csak  több  és  kevesebb  körül  forog  a  szó. 

389.  1.  Kon  quid  patet,  sed  quid  latét,  nem  a  mi  nyilvánvaló 
hanem  a  mi  rejtett. 

389. !.  vana  sine  viribis  ira,  hasztalan  a  harag,  ha  erő  nem  jár  vele. 

